
INiTiUM  clicendi  de  admirabili  illo  incarnati  Verbi 
mysterio  convenienter  sumi  potest  a  symbolica 
visione  Ezechielis,  quando  sub  ipso  prophetiae  exordio 
aperti  sunt  ei  coeli,  viditque  visiones  Dei:  ventum 
scihcet  turbinis  venientem  ab  aquilone,  et  nubem  ma- 
gnam  et  ignem  involventem  et  splendorem  in  circuitu 
eius,  et  in  medio  ignis  animaha  quatuor  quadriformia 
et  quadrupennata ;  et  iuxta  ea  rotas  pariter  quatuor, 
quae  stantibus  animahbus  stabant,  et  ipsis  ambulanti- 
bus  ambulabant,  et  iisdem  sese  a  terra  elevantibus 
simihter  elevabantur;  denique  supra  animaha  et  rotas, 
simihtudinem  throni  ,  et  super  simihtudinem  throni, 
quasi  speciem  hominis  conflatam  ex  electro. 

Hic  erat,  ut  dicitur  Ecch.  XLIX,  lo,  conspectus 
gloriae  quam  vidit  Ezechiel  in  curru  Cherubim,  id  est, 
apparitio  Dei  gloriosi  secundum  quod  propter  nos  ho- 
mines  et  propter  nostram  salutem ,  descensurus  erat 
de  coehs  atque  in  terras  venturus,  factus  homo.  Hinc 
prophetae  in  captivitate  posito,  in  spem  futurae  re- 
demptionis  consolatoria  ista  visio  apparet.   Hinc  etiam 

qui  super  currum  sedere  dicitur,  speciem  habet  electri 
in  forma  humana;  nam  electrum,  ut  Greg-orius  ait  (i) 
quaedam  est  auri  et  argenti  compositio  per  quam  ar 
gentum  ad  claritatem  crescit,  aurum  vero  a  suo  fulgo- 
re  pallescit;  unde,  cum  in  Unigenito  Dei  Filio  naturae 
divinitatis  unita  est  natura  nostra,  quasi  facta  est  spe- 
cies  electri ,  pro  quanto  humanitas  in  maiestatis  glo- 
riam  excrevit,  divinitas  vero  a  sui  fulgoris  potentia 
humanis  se  oculis  temperavit.  Hinc  demum,  omnia  in 
visu  ostensa  magnum  quemdam  hostem  superatum  in- 
dicant,  simiHtudine  ducta  a  triumphis  in  quibus  impe- 
ratores  sella  curru  imposita  vehebantur,  circumstabant 
hastati ,  praecedebant  subiectae  nationes ,  prodibant 
trophaea  cum  armis  victoriae. 

Et  primo  quidem,  veniebat  visio  e  partibus  aqui- 
lonis.  Porro  aquilo  in  Scripturis  accipitur  ut  sedes 
diaboli,  cuius  haec  vox  est  in  Isaia :  «  Sedebo  in  mon- 
«  te  testamenti ,  in  lateribus  aquilonis  » .  Bene  enim 
regio  tenebrosa  et  frigida  regnum  diaboHcum  reprae- 
sentat ,  quia ,  ut  iterum  Gregorius  dicit ,  Satanas  fri- 
gidus  et  tenebrosus  spiritus  est,  frigidas  et  duras  pos- 
sidens  hominum  mentes.  Ab  aquilone  ergo  pompa 
triumphaUs  procedit,  quasi  Christo  regrediente  a  deso- 
lata  sede  Satanae,  et  a  duello  inito  cum  principe  te- 
nebrarum.  Sed  et  ventus  turbinis  et  nubes  magna  et 
ignis  et  fulgur,  impenetrabilem  huius  arcani  profun- 
ditatem,   necnon  et  summam  in   nostrae   redemptionis 

(i)  Greg.  M.,  in  Ezech.  1.    i,  hom.  2,  n.  14. 

opere  divinae  virtutis  manifestationem  significant.  De- 
nique,  ne  putares  tam  grande  negotium  virtute  magis 
et  potentia  quam  bonitate  et  misericordia  absolvi,  ideo 
circa  turbinem  fulgurantem  splendor  ponitur ;  nam 
splendor  ad  iucunditatem  oculorum  facit ,  suavitatem 
divinae  miserationis  era-a  hominem  ab  infernalibus  ini- 
micis  potenter  eripiendum  symbolice  demonstrans  ; 
vere  enim  in  visceribus  misericordiae  visitavit  nos 
oriens  ex  alto. 

Attende  nunc  mystica  illa  animalia  quae  apparent 
in  medio  ignis  sub  firmamento  in  quo  Filius  hominis 
sedet;  sine  dubio  sunt  quatuor  evangelistae,  in  quo- 
rum  etiam  persona,  omnes  quotquot  gloriam  Christi 
in  hoc  mundo  annuntiant,  figurantur.  Sed  cum  in  Apo- 
calypsi  eadem  illa  describuntur  animalia,  non  praeter- 
eunda  occurrit  diversitas.  Nam  in  Apocalypsi  habent 
formas  singula  singulas;  primum  enim  simile  est  leoni, 
secundum  vitulo,  tertium  homini,  quartum  aquilae  vo- 
lanti ,  quia  ibi  singuli  evangelistae  ex  prooemio  sui 
evangelii ,  proprio  quasi  charactere  notantur.  Similis 
homini  Matthaeus,  quia  incipit  ab  humana  genealogia 
Salvatoris;  similis  leoni  Marcus ,  quia  incipit  a  voce 
clamantis  in  deserto ;  similis  vitulo  Lucas,  quia  incipit 
a  victima  seu  holocausto  quod  offerebatur  in  templo 
quando  Zachariae  Gabriel  apparuit ;  similis  demum 
aquilae  volanti  loannes,  quia  ad  ipsum  principium  sta- 
tim  evolat  dicens:  «  In  principio  erat  Verbum,  et  Ver- 
«  bum  erat  apud  Deum  » .  Ita  ergo  se  habent  anima- 
lia    in    Apocalypsi.    Hic  autem    unumquodque    animal 

quaternas  habet  facies :  «  Facies  hominis,  inquit,  et 
«  facies  leonis  a  dextris  ipsorum  quatuor,  facies  autem 
«  bovis  a  sinistris  ipsorum  quatuor,  et  facies  aquilae 
«  desuper  ipsorum  quatuor  » .  Cuius  differentiae  haec 
ratio  esse  videtur,  quod  in  visione  Ezechiehs,  quater- 
nae  facies,  iam  non  proprios  characteres  singulorum 
evangehstarum  designant ,  sed  varia  mysteria  ipsius 
Christi  Redemptoris,  quatenus,  ut  Gregorius  ait  (i): 
«  Ipse  Unigenitus  Dei  Fihus  veraciter  factus  est  Jiomo, 
«  ipse  in  sacrificio  nostrae  redemptionis  dignatus  est 
«  mori  ut  vitulus,  ipse  per  virtutem  suae  fortitudinis 
«  surrexit  ut  lco,  ipse  etiam  post  resurrectionem  suam 
«  ascendens  ad  coelos ,  in  superioribus  est  elevatus 
«  ut  aquila.  Totum  ergo  simul  nobis  est,  qui  et  na- 
«  scendo  homo,  et  moriendo  vituhis,  et  resurgendo 
«  leo ,  et  ad  coelos  ascendendo  aquila  iactus  est  » . 
Cum  itaque  haec  symbola  sint  mysteriorum  quibus 
vicit  diabohim  et  in  Patris  gloriam  intravit,  recte  et 
convenienter  symbohcae  facies  omnibus  et  singuhs  at- 
tribuuntur  evangehstis ,  utpote  qui  praedicatores  sunt 
Christi,  insignia  ihius  ferentes  quem  concordi  praeco- 
nio  annuntiant.  Sed  et  quaternas  facies  quaternae 
etiam  pennae  comitantur ,  quia  dum  Christi  in  carne 
mysteria  patefaciunt,  (nativitatem  dico,  passionem,  re- 
surrectionem  et  ascensionem),  ex  his  nos  evocant  ad 
akiora,  id  est,  quibusdam  quasi  pennis  in  cognitionem 
invisibihs    eius    divinitatis  attolhmt   et   sublevant ;   per 

(i)  Greg.  M.,  in  Ezech.  1.    i,  hom.  4,  n.   i. 

incarnati  enim  Verbi  mysterium  nova  mentis  nostrae 
oculis  lux  claritatis  eius  infulsit ,  ut  dum  visibiliter 
Deum  cognoscimus,  per  hunc  in  invisibilium  amorem 
rapiamur.  Unde  Gregorius  dicit  (i):  «  Evangelistarum 
«  ergo  facies  ad  humanitatem  Domini  pertinent,'pen- 
«  nae  ad  divinitatem ,  quia  in  eo  quem  corporeum 
«  aspiciunt,  quasi  facies  intendunt.  Sed  dum  hunc  esse 
«  incircumscriptum  ex  divinitate  annuntiant,  per  con- 
«  templationis  pennam  quasi  in  aera  levantur.  Ouia 
«  itaque  et  una  fides  incarnationis  eius  in  omnibus , 
«  et  par  contemplatio  divinitatis  eius  in  singuHs,  recte 
«  nunc  dicitur:  quatuor  facies  uni  et  quatuor  pennae 
«  uni  ».  Ex  quo  tandem  ht  ut  mystica  illa  animaHa 
quasi  scintillas  igneas  aeri  candenti  similes  emittant , 
eo  quod  doctrina  et  praedicatio  ipsorum  ad  inflam- 
mandum  amorem  versus  Deum  singulariter  valet,  iuxta 
ilhid  quod  dixit  ipse  Christus :  «  Ignem  veni  mittere 
«  in  terram,   et  quid   volo   nisi   ut  accendatur?   » 

Sic  igitur,  quasi  in  curru  triuinphah  suis  evange- 
hstis  insidens,  per  totum  orbem  vehitur  Christus  Deus 
noster  incarnatus,  iudicans  in  nationibus,  conquassans 
capita  in  terra  muhorum ;  data  enim  est  ei  omnis 
potestas,  non  solum  in  coelo,  sed  et  in  terra.  In  cuius 
signum ,  sub  ipsa  seha  in  qua  triumphator  sedet ,  et 
iuxta  quatuor  animaHa  de  quibus  mox  dictum  est , 
quatuor  etiam  rotae  conspiciuntur.  Et  quid  per  rotas 
illas  mysticas  significatum  censebimus,  nisi  cuncta  tem- 

(i)  Greg.  M.,  In  Ezech.  I.    i,  hom.   3,  n.   2. 

poralia?  Ut  enim  Hieronymus  observat,  omnes  res 
huius  saeculi  in  rotis  aguntur:  «  Solis  annuum  circu- 
«  lum  per  singulos  menses  luna  decurrit ;  lucifer  qui 
«  ipse  vesper  est,  dum  ad  Orientem  et  ad  Occiden- 
«  tem  rutilus  micat,  et  noctis  tenebras  parvo  temperat 
«  lumine ,  duobus  annis  eumdem  conhcit  cursum..., 
«  et  quidquid  fulget  in  coelo,  segetum  quoque  herba- 
«  rumque  varietates  per  quatuor  tempora  suis  currunt 
«  rotis ,  nihilque  aspicimus  quod  ante  non  fuerit.  Gi- 
«  rans  girando  vadit  spiritus ,  ait  Ecclesiastes ,  et  in 
«  circulos  suos  revertitur.  Omnes  torrentes  vadunt  in 
«  mare ,  et  mare  non  adimpletur.  Quare  ?  Quia  ad 
«  fontes  suos  de  matrice  abysso  revertuntur  »  (i).  Bene 
ergo  per  quatuor  rotas  quidquid  in  hoc  m.undo  est, 
et  accidit,  et  fit,  significatum  intelHgitur ;  et  quia  tem- 
poraHa  omnia  Christo  et  cooperatoribus  eius  subiecta 
sunt,  (omnia  enim,  inquit,  subiecisti  sub  pedibus  eius, 
et  nihil,  ut  Apostolus  addit,  dimisit  non  subiectum  ei), 
non  solum  rotae  ponuntur  subter  triumphalem  sedem 
Christi,  sed  etiam ,  stantibus  mysticis  animahbus  pa- 
riter  stare,  ambulantibus  ihis  pariter  ambulare,  iisdem- 
que  a  terra  sese  elevantibus  pariter  elevari  perhiben- 
tur,  ut  perfecta  denotetur  subordinatio  eorum  omnium 
quae  in  praesenti  saeculo,  vel  volente  vel  permittente 
Deo,  quocumque  tandem  modo  eveniunt,  ad  gloriam 
Verbi  incarnati  et  ad  sakitem  corporis  eius  mystici 
quod  est  Ecclesia. 

(i)  HiERONYM.,  in  Ezech.  1,   i,  c.   i. 

Ouae  cum  ita  sint,  tria  in  hac  visione  distinguun- 
tur,   praecipua  consideratione  digna.  -  Primo  quidem, 
similitudo  hominis  in  electro,   qua  ipsum  incarnationis 
mysterium  figuratur,   et  sic  prima  sumitur  huius  dispu- 
tationis  divisio,   iuxta  ilhid  quod  habet  S.  Thomas  in 
prooemio :    «  Prima,   inquit  consideratio  est  de  ipso  in- 
«  carnationis  mysterio,   secundum  quod  Deus  pro  no- 
«  stra  sahite  factus  est  homo  »  (Ouaest.  1-26).  -  Tum 
secundo  ,    quaternae    veniunt   facies  animahum ,   per 
quas  nativitas,   passio,  resurrectio,  et  ascensio  Fihi  Dei 
in  carne  assumpta  significantur,  et  sic,  altera  accipitur 
huius  materiae  consideratio :  «  Secunda  est,  ait  S.  Tho- 
.«  mas  ubi  supra,   de  his  quae  per  ipsum  Salvatorem 
«  nostrum,  id  est  Deum  incarnatum  sunt  acta  et  passa  > 
(Quaest.   27-59).   -  Tertio  demum  attendendae  sunt 
mysticae  illae  rotae  quibus  designantur  res  temporales    ^ 
mysterio  Christi  deservientes,   et  in  credibihtatem  in- 
carnationis  eius  variis  mirisque  modis  dispositae;  et  sic 
tertia  succedit  pars,   hisce  nostris  temporibus  apprime 
necessaria.   Cum  enim  procedat  scientia  theologica  ex     ^ 
principhs  fide  creditis,  iisdemque  rationi  imperviis,  de- 
monstrandum  tandem  superest,  haec  ipsa  principia  non 
caeca  creduhtate  accipi,  sed  rationabile  esse  obsequium 
nostrum,  propter  tot  tantaque  signa  quae  divinae  re- 
velationis  exsistentiam  commonstrant.   Et  hoc  quidem, 
quod  ad  praesens  mysterium  attinet,   cum  confidentia 
divini  auxihi ,    ukimo  loco,   praeter  ordinem  quaestio- 
num  S.  Thomae,   praestandum  remanebit. 

DE  IPSO  INCARNATIONIS  AIYSTERIO 

Agitur  de  mysterio  proprie  dicto,  id  est  de  re  quae  nobis 
revelata  est  ut  credenda,  excedens  intellectum  humanum.  In 
tantum  autem  dicuntur  res  fidei  excedere  intellectum  humanum, 
in  quantum  nec  possunt  a  nobis  apprehendi  ut  in  se  sunt,  nec 
cum  obiectis  naturahter  notis  eam  connexionem  habent  quae 
nos  in  demonstrationem  existentiae  ipsorum  manuducat. 

Hic  enim  recolendum  est  ex  pliilosophia,  duos  esse  modos 
quibus  una  res  cognosci  potest :  primus  est  p^r  propriam  et 
adaequatam  speciem,  sicut  quando  Socrates  praesentiahter  per 
seipsum  viderur,  secundus  est  per  speciem  alterius,  sicut  quando 
imago  specuLaris  utcumque  cognoscitur  a  caeco  per  speciem 
imaginis  sculptae.  Prima  cognitio  vocatur  quidditativa  et  pro- 
pria,  altera  impropria  et  analogica.  De  mysteriis  ergo  divinis 
quae  vel  aeternaliter  in  ipso  Deo  continentur,  vel  in  tempore 
praeter  omnem  naturae  ordinem  a  Deo  sunt  facta,  non  pos- 
sumus  scire  quid  sint  in  seipsis,  sed  solum  valemus  illa  utcum- 
que  apprehendere,  sumpta  analogia  a  rebus  nostrae  experientiae 
subiectis.  Sciendum  tainen  est,  non  esse  hanc  solam  et  suffi- 
cientem  causam,  propter  quam  res  fidei  dicuntur  transcendere 
rationem;  cum  enim  Deus  O.  M. ,  nullius  intellectus  creati 
obiectum  proportionatum  sit,  quidquid  de  ipso  Deo  est  intel- 
lectui  creato  naturaliter  cognoscibile,  non  est  cognoscibile  nisi 
analogica   et   impropria    cognitione.    Non    ergo  distinguuntur 

mysteria  rarionem  superantia,  ab  iis  quae  de  rebus  divinis  na- 
turaliter  sunt  noscibilia,  quatenus  ista  possumus  apprehendere 
ut  in  se  sunt,  ilia  vero  minime;  sed  quatenus  ea  quae  sunt 
nota  Dei,  nexu  causalitatis  connectuntur  cum  rebus  quas  pro- 
pria  et  immediata  cognitione  attingimus,  adeoque  per  illas 
demonstrantur  tanquam  causa  per  effectum;  ar  conrra,  ea  quae 
naturali  rationi  impervia  sunt,  nullam  habent  causaHtatis  ha- 
bitudinem  ad  praedicta:  quo  fit  ut  non  exsistat  via  per  quam 
intellectus  noster,  seclusa  revelatione,  certificetur  an  sint  vel 
etiam  esse  possint,  et  ideo  recte  dicitur  quod  taha  «  si.c  ho- 
«  mini  revelantur,  ut  tamen  non  intelHgantur,  sed  solum  quasi 
a  audita  credantur  «. 

Verum,  cum  audis  non  revelari  ista  ut  intelligantur,  cave 
ne  propterea  supervacaneam  reputes  curam  in  iis  perscrutandis 
collocatam.  Equidem  verissimum  est  illud  quod  Scriptura  dicit 
apud  lob,  XXVI- 14:  nos  scilicet  vix  parvam  aliquam  stillam 
sermonum  Dei  capere  posse,  et  neminem  in  huius  vitae  statu 
valere  tonitruum  magnitudinis  intueri.  Mvsteria  quippe  divina 
ea  sunt  vel  maxime,  quorum  ratione  dictus  est  Deus  posuisse 
tenebras  latibulum  suum,  habitare  in  caligine,  esse  in  densa 
nube;  et  simile  quid  accidit  quando  sol  est  in  meridie  et  lucet 
in  virtute  sua;  tunc  enim  in  seipso  quidem  praeclarissimum 
lumen  est,  sed  respeatu  noctuae  et  vespertilionis  quaedam 
caligo  est;  porro  Philosophus  dixit,  et  vere  dixit,  quod  intel- 
lectus  noster  est  ad  manifestissima  Dei,  sicut  oculus  noctuae 
ad  lumen  solis.  Attamen,  etsi  loquatur  nobis  Deus  magnaha 
mysteriorum  suorum  quasi  de  medio  nebulae,  loquitur  profe- 
cto,  et  non  est  verbum  eius  sonus  inanis  et  vacuus,  sine  re 
et  sine  sensu;  nec  est  omnino  nihil,  modica  illa  stilla  «  de 
«  profluvio  perfectae  cognitionis  qua  divina  veritas  in  seipsa 
«  videtur,  ad  nos  usque  descendens  (i)  »  ,  sed  potius,  ma- 
gnum  aliquid,  aestimabile  super  alias  scientias  humanum  in- 
tellectum  perficientes,  eo  quod  minima  cognitio  de  rebus  al- 
tissimis  praestat  maximae  scientiae  de  infimis, 

Quare,  praeaccepta  per  revelationem  notificatione  mysterio- 
rum,  quorum  positiva  possibilitas  vel  exsistentia  non  demon- 

(i)  S.  Thom.,  1.  4  c.  Gent.,  c,   i. 

stratur  sed  creditur,  tria  omnino  per  rationem  fide  regulatam 
in  illis  considerari  et  possunt  et  debent,  (de  iis  mysteriis  nunc 
loquor,  quae  a  Deo  sunt  contingenter  facta,  ur  opus  incarna- 
tionis).  Primum  est  id  quod  praesupponi  debuit  ad  decretum 
et  executionem  mysterii,  scilicet  convenientia  eius  cum  divinis 
attributis  et  fine  universi;  nihil  enim  Deus  decernit  et  exsequi- 
tur,  nisi  quod  congruit  suae  sapientiae  et  bonitati.  Siciindum  est 
ipsa  in  se  mysterii  substantia,  ut  nimirum,  quantum  fieri  potest, 
distinctam  quidditatis  eius  notionem  assequamur,  et  inde  osten- 
damus  nihil  in  eo  assignari  posse  quod  rationi  naturaH  repu- 
gnet  evidenter,  sed  omnia  argumenta  ab  infidehbus  aUata,  vel 
ex  falso  supposito,  vel  ex  ignorantia    terminorum    procedere. 

Tertiiim  denique  est  id  quod  ex  radice  mysterii  consequitur, 
et  se  habet  ad  iUam  sicut  efl^ectus  ad  causam,  vel  conclusio 
ad  principium.  —  Et  haec  est  ratio  divisionis  a  S,  Thoma,  in 
prooemio  primae  quaestionis,  assignatae  :    «  Circa  ipsum  Incar- 

«  nationis   mysterium ,   inquit,    tria    consideranda    occurrunt : 

«  Primo  quidem  de  convenientia  incarnationis,  (Quaest.   i); 

«  secundo  de  modo  unionis  Verbi  incarnati,  (Quaest.  2-15); 

«  tertio  de  his  quae  consequuntur  ad  hanc  unionem,  (Quaest, 

«  16 -26)  ». 


CAPUT    PRIMUiM 

QUAEST.    I. 

DE  CONVENIENTIA  INCARNATIONIS 

Convenientia  incarnationis  dupHciter  consideratur,  vel  quoad 
substantiam,  vel  quoad  circumstantias.  Etiterum,  si  quoad  sub- 
stantiam  consideretur  incarnatio,  quaeri  potest  utrum  fuerit 
conveniens  tum  absolute  tum  relative:  absokite  quidem,  id  est 
in  seipsa,  praescindendo  a  quaHbet  accidentaH  hypothesi;  rela- 
tive  vero,  id  est,  supposito  hominis  lapsu,  in  ordine  ad  finem 
nostrae  reparationis.  Manifestum  est  autem  quod  absoluta  con- 
sideratio  est  prior.    Hinc : 

Dc  Verbo  Incarnato.  2 


15  Q.UAEST,    I. 

THESIS    I. 

(Art.  I.) 

Incarnatio  de  sui  ratione ,  nuUam  habet  in  quacumque 
hypothesi  disconvenientiam  cum  divinis  attributis;  sed  ab- 
solute  dicenda  est  convenire  Deo,  id  est,  non  dedecere  eius 
Maiestatem. 

Notandum  hic  est  quod  convenientia  consequitur  possihili- 
tatem,  quia  nihil  est  conveniens  nisi  possibile,  Hcet  aHquid  sit 
possibile  quod  non  est  conveniens,  Non  tamen  mirum  ahcui 
videri  debet  si,  praetermissa  quaestione  de  possibili,  statim  circa 
convenientiam  nostra  versetur  disputatio.  Ratio  sumitur  ex  di- 
ctis,  quia  possibilitas  demonstrari  non  potest  nisi  pure  negative, 
id  est  refutando  argumenta  quae  ab  adversariis  fidei  afferuntur; 
et  hoc  quidem  in  capite  sequenti,  quando  modus  unionis  di- 
stinctius  erit  explicandus,  cum  Dei  auxilio  praestabimus,  Nunc 
ergo,  iuxta  generale  principium  quo  theologica  scientia  regi- 
tur  (i),  oportet  supponere  ex  auctoritate  revelationis  positivam 
huius  mysterii  possibilitatem,  et  sic  procedere  ad  expositionem 
rationum  convenientiae. 

Videretur  autem  dicendum  non  esse  absolute  conve- 
niens,  Deum  incarnari.  Nam  si  incarnatio  est  conveniens,  ne- 
gatio  incarnationis  erit  inconveniens;  inconveniens  autem  in 
Deum  cadere  non  potest.  Ergo  incarnatio  foret  eo  ipso  abso- 
lute  necessaria;  quod  nec  ratio  approbat,  nec  fides. 

Praeterea,  si  conveniens  esset  Deum  incarnari,  Deus  foret 
unibilis  creaturae,  seu  in  potentia  ad  unionem ;  sed  Deus,  ut- 
pote  actus  purissimus,  nullo  modo  est  in  potentia, 

Praeterea,  inconveniens  esset  corpori  humano  cervicem  iun- 
gere  equinam,  ut  poeta  dicit;  multo  ergo  magis  inconveniens 
est  ut  infinite  distantia,  id  est  Deus  et  creatura,  in  unum  con- 
iungantur, 

Denique,  per  incarnationem  Deus  exinanivit  semetipsum, 
ut  loquitur  x\postolus  ad  Philipp.   II,  7;  ergo  hoc  mysterium 

(i)  Cf.   I,  Q.uae.st.    I,  a.   2,  in  corp. 

absolute  conveniens  non  fuit,  sed  debuit  excusari  seu  coho- 
nestari  ex  quadam  accidentali  causa.  Sicut  si  nobilis  duceret 
plebeiam,  aut  mancipii  ofHcium  susciperet,  non  esset  congruum, 
nisi  forte  id  exigente  communi  bono  et  totius  reipublicae  sa- 
lute  (i). 

Sed  contra  est  quod  incarnatio  de  sui  ratione  nuUam 
importat  mutationem  aut  minorationem  divinitatis,  sed  solum 
ineffabilem  quamdam  elevationem  creaturae,  per  quam  novo 
modo  manifestatur  infinita  Dei  virtus  et  bonitas,  iuxta  illud 
quod  cantatur  in  missa:  Ouia  per  incarnati  Verhi  mysteriiim 
nova  mentis  nostrae  ociilis  hix  tiiae  claritatis  infulsit.  Et  ideo 
Angelicus  absolutam  eius  convenientiam  recte  demonstrat  se- 
quenti  argumento. 

Illud  omne  absolute  convenit  Deo  quod  pertinet  ad  ratio- 
nem  boni  simpliciter.    Atqui  communicare  se  pertinet  ad  ra- 


(i)  Hoc  est  argumentum  Lessii,  de  Praedestinatione  Christi,  n.  13: 
«  Cum  incarnatio ,  inquit,  includat  humiliationem  et  exinanitionem  divi- 
«  nitatis,  ut  Apostolus  loquitur,  nullo  modo  fuit  per  se  expetenda...,  sed 
«  solum  ob  aliam  causam  extrinsecam  maioris  momenti,  cui  alia  ratione 
«  consuH  non  poterat.  Nec  obstat  quod  hac  ratione  natura  humana  ad  in- 
«  finitam  evehatur  excellentiam  ,  quia  etsi  adferat  summam  excellentiam 
«  humanitati ,  per  se  minus  decere  videtur  divinitatera  ;  imo  videtur  fieri 
«  cum  quadam,  ut  sic  dicam,  iniuria  iUius  Maiestatis.  Per  se  enim  inde- 
«  corum  videtur  ut  Creator  fiat  creatura,  et  Dominus  fiat  servus;  sicut  si 
«  rex  assumeret  habitum  et  officium  rustici  aut  mancipii,  et  demitteret  se 
«  ad  illorum  consuetudinem ,  nobilitaretur  quidem  rusticorum  et  manci- 
«  piorum  ordo ;  id  tamen  non  erat  regi  per  se  expetendum,  quia  cedit  in 
«  quamdam  iniuriam  regiae  maiestatis  et  auctoritatis.  Similiter,  si  copularet 
<(.  sibi  servani  aut  mendicam  in  uxorera,  eamque  efficeret  reginam  et  regni 
«  sociam,  illa  quidem  mirifice  extoUeretur,  haec  tamen  illius  excellentia  non 
«  erat  per  se  regi  expetenda,  sed  solum  ob  causam  extrinsecam  maioris  mo- 
«  menti,  cui  alia  ratione  non  poterat  subveniri  :  ut  si  regnum  vel  pars  aliqua 
«  regni  salva  esse  ahter  non  poterat :  quo  casu  id  esset  maxirae  laudabile, 
«  et  summopere  regis  ilHus  amorem  in  suos  commendaret.  SimiU  modo, 
«  cum  Deus  genus  humanum  peccato  perditura  statuisset  salvare,  neque 
«  id  perfecto  modo  fieri  posset ,  nisi  ipse  carnem  assumeret,  (aliter  enim 
«  condigna  satisfactio  pro  peccato  exhiberi  non  poterat),  statuit  ut  Filius 
«  naturam  nostram  indueret,  et  nos  redimeret  ».  Q.uae  orania  valde  dif- 
ficilia  videntur,  quia  si  verum  est  quod  incarnatio  non  fit  nisi  ciim  qnadam 
iniuria  divinae  Maiestatis,  statim  quaeritur,  quaenara  ratio  extrinseca  esse 
possit,  quae  tantum  inconveniens  valeret  unquam  compensare. 

tionem  boni  simpiiciter.  Ergo  convenit  Deo  communicare  se 
creaturae.  Sed  incarnatio  invenitur  in  latitudine  communica- 
tionis  Dei  ad  creaturam;  imo  est  vertex  et  summum  veluti 
fastigium  omnium  communicationum  ad  extra.  Ergo  absolute 
conveniens  est  Deum  incarnari. 

Duae  priores  praemissae  sufficicnter  constant  ex  principiis 
quae  in  philosophia  traduntur  de  natura  boni,  cuius  proprium 
est  bonificare  et  perficere  aha  a  se ;  bonificat  autem  et  perficit,. 
sese  aliquo  modo  aliis  communicando.  Et  solum  observandum 
es:  quod  dicta  communicatio  non  affert  perfectionem  commu- 
nicanti,  sed  iilis  solum  quibus  communicatur;  unde  ipsa  com~ 
municatio  in  actu,  non  pertinet  ad  naturam  boni,  quasi  intrinsece 
constituens  aut  complens  eam,  nec  quasi  necessario  consequens 
perfectionem  infinitam,  sed  sohim  ut  congruens  ei  secundum 
abundantiam  benignitatis  eius,  sicut  iterum  de  Deo  universo- 
rum  Creatore  sana  docet  philosophia. 

Ad  decharationem  autem  minoris  subsumptae,  adverte  cum 
Caietano,  esse  tres  modos  plus  quam  genere  diversos  quibus 
Deus  intelligi  potest  communicare  se  creaturae.  —  Primus  est 
per  ipsam  creationem  et  gubernationem  rerum;  nam  per  crea- 
tionem  singula  consistunt  in  suis  propriis  naturis,  quae  sunt 
ahquales  imitationes  essentiae  divinae;  per  gubernaiionem  vero 
adducuntur  ad  suam  ultimam  perfectionem,  quam  ab  eo  opor- 
tet  esse  participatam,  qui  solus  est  per  essentiam  bonus  et 
perfectus.  Et  ideo  dici  solet  quod  omnia  appetunt  divinam 
bonitatem  in  quadam  eius  similitudine ,  et  quod  ipsa  divina 
bonitas,  dum  ad  se  trahit  universa ,  sese  etiam  ahquo  modo 
communicat  universis.  Verumtamen,  iuxta  hunc  primum  mo- 
dum,  communicationes  Dei  in  sohs  eius  participationibus  seu 
deficientibus  imitationibus  constant,  Deus  autem  ipse  extra  et 
supra  totum  universum,  solus  est  in  sui  ipsius  possessione  ac 
fruitione  beatus. —  Succedit  itaque  modus  alter,  idemque  su- 
pernaturalis  et  multo  excellentior,  dum  scilicet  assumit  Deus 
intellectuales  creaturas  in  sui  consortium  per  gratiam  et  con- 
sequentem  gloriam,  easque  elevat  ad  ea  quae  sunt  propria  na- 
turae  suae,  videre  Deum,  frui  Deo;  nam  visio  Dei  est  soli 
divino  intellectui  connaturahs,  et  constituit  propriam  beatitu- 
dinem   eius  qui  est  ipsum  esse  per  essentiam.     lam  igitur  in 

hoc  communicationis  modo,  non  habentur  tantum  participa- 
tiones  seu  simihtudines  creatae  divini  boni,  sed  ipsa  etiam 
divina  bonitas  iit  in  se  est  communicatur,  dum  essentia  divina 
immediate  unitur  intellectui  finito  ut  eius  inteUigibile,  et  crea- 
tura  intellectuahs  attingit  ac  possidet  Deum  in  seipso,  conre- 
gnans  cum  eo  beata.  —  Verum,  tam  exceUens  est  communi- 
cativus  ille  amor  Summi  Boni,  ut  non  satis  ei  fuerit  creare 
universum,  et  assumere  intchectualem  creaturam  in  divinae 
consortium  naturae,  sed  ad  id  unum  quod  rehquum  erat  ele- 
vavit  ipsam,  trahendo  eam  ad  suam  subsistentiam,  ut  qui  ab 
aeterno  subsistebat  in  natura  propria,  hoc  est  divina,  iUe  idem 
inciperet  subsistere  in  natura  creata.  Porro  tertius  ihe  gradus 
pertinet  ad  summum  modum  communicandi  se,  eumdemque 
soh  actui  purissimo  possibilem,  ut  suo  loco  videbitur;  et  non 
est  ahus  quo  Deus  possit  communicari  mehus,  quia  in  primo 
modo  communicatur  tantum  secundum  creatas  sui  participa- 
tiones;  in  secundo  communicatur  quidem  secundum  seipsum, 
sed  ita  ut  non  uniatur  nisi  in  ratione  formae  intehigibihs;  in 
tertio  vero,  communicatur  uniendo  sibi  naturam  creatam  sub- 
stantiahter,  id  est  in  unitate  hypostasis  seu  personae.  Ita  fere 
Caietanus  in  3^'"  Part.,  q.  r,  a.  i.— Vide  etiam  pulcherrimum 
prooemium  S.  Thomae  in  III  Sent.  super  ihud  Eccl.  «  Ad  lo- 
«  cum  unde  exeunt  flumina  revertuntur,  ut  iterum  fluant  »  (i). 


(i)  «  Ex  verbis  istis,  inquit  Angelicus,  duo  possumus  accipere...,  sci- 
«  licet  divinae  incarnationis  mysterium ,  et  eius  copiosum  fructum,  My- 
«  sterium  incarnationis  insinuatur  in  fluminum  reversione ,  cum  dicitur: 
«  Ad  lociim  unde  exeunt  flumina,  revertuntur.  Sed  incarnationis  fructus  osten- 
«  ditur  in  iterato  liuxu,  cum  dicitur  :  Ut  iterum  ftuant.  Flumina  ista  sunt 
«  naturales  bonitates,  quas  Deus  creaturis  influit,  ut  esse,  vivere,  intelligere, 
«  et  huiusmodi.  De  quibus  fluminibus  intelligi  potest  quod  dicitur  Isa.  XLI, 
«  18:  Aperiam  in  suprcmis  montium  flumina.  Montes  enim  supremi  sunt 
«  nobilissimae  creaturae,  in  quibus  praedicta  flumina  aperiri  dicuntur,  quia 
■«  in  eis  et  copiosissime  recipiuntur,  et  sine  iraperfectione  ostenduntur.  Sed 
«  locus  unde  ista  flumina  exeunt ,  est  ipse  Deus,  de  quo  potest  intelligi 
«  quod  dicitur  Isa.  XXXIII,  21:  Locus  fluviorum  rivi  laiissimi  et  patentes, 
«  ac  si  diceret :  In  loco  ortus  fluviorum,  rivi  naturalium  bonitatum  emi- 
«  nenter  inveniuntur...  Ista  flumina  in  aliis  creaturis  inveniuntur  distincta, 
«  sed  in  homine  inveniuntur  quodammodo  aggregata;  homo  enim  est 
«  quasi  horizon    et  confinium    spiritualis    et  corporalis  creaturae ,  ut  quasi 

Ad  i^™  ergo  dicendum  quod  conveniens  dupliciter  dicitur: 
cuius  scilicet  oppositum  est  inconveniens,  et  cuius  oppositum 
non  est  inconveniens,  sicut  cum  dicimus  conveniens  fuisse  Deo 
creare  universum,  per  hoc  profecto  non  intendentes  quod  de- 
decuisset  ipsum  nihil  ad  extra  operari,  sed  solum  signiticantes 
opus  creationis  congruere  divinae  suae  perfectioni,  hcet  si  non 
creasset,  perfectio  ista  eodem  semper  modo  se  haberet. 

Ad  2"™  dicendum  quod  Deus  est  unibiHs  creaturae,  in 
quantum  absque  ulla  sui  mutatione  potest  esse  terminus  realis 
unionis  naturae  creatae  ad  ipsum,  ut  infra  dicetur.  Et  ideo  non 
sequitur,  ipsum  esse  in  potentia  ad  ahquem  actum,  sicut  non 
sequitur  aliquid  detrahi  de  puritate  divini  esse,  ex  hoc  quod 
Deus  in  tempore  tit  dominus  vel  creator,  atque  ita  porro. 

Ad  3"™  dicendum  quod  exemplum  non  est  ad  rem.  In 
dicta  enim  pictura,  humanum  corpus  et  cervix  equina  iungun- 
tur  ut  duae  partes  ex  quibus  unum  totum  efformatur,  utique 
monstruosum  et  disproportionatum.  Non  sic  autem  intelHgenda 
est  incarnatio  divina,  quasi  Deus  et  creatura  convenerint  ut 
partes;  non  enim  unio  ista  facta  est  in  natura ,  sed  soliim  in 
persona,  quemadmodum  ex  dicendis  de  modo  unionis  Verbi 
incarnati  satis  superque  apparebit. 

Ad  4^^'"  denique  dicendum  quod  nullo  vero  sensu  dici 
potest  ipsa  divinitas  per  incarnationem  exinanita,  quia  incar- 
natio  nullam  ponit  mutationem  in  esse  divino,  sed  solum  ha- 
bitudinem  specialem  naturae  creatae  ad  Deum.  Unde  in  tantum 
dicitur  FiHus  Dei  exinanivisse  semetipsum,  in  quantum  parvus 
effectus  est,  non  quidem  amittendo  magnitudinem  suam,  sed 
assumendo   inanitatem   nostram,  et  trahendo    ad    suum    esse 


«  medium  inter  utrasque,  bonitates  participet  et  corporales  et  spirituales... 
«  Et  ideo,  quando  humana  natura  per  incarnationis  mysterium  Deo  con- 
«  iuncta  est ,  omnia  flumina  naturalium  bonitatum  ad  suum  principium 
«  reflexa  redierunt...  Sequitur,  ut  iterum  fluant,  in  quo  notatur  incarnationis 
«  fructus.  Ipse  enim  Deus  qui  naturalia  bona  influxerat ,  reversis  quodam- 
«  modo  omnibus  per  assumptionem  humanae  naturae  in  ipsum,  non  iam 
«  Deus  tantummodo,  sed  Deus  et  homo,  hominibus  fluenta  gratiarum  abun- 
«  danter  influxlt,  quia  de  plenitudine  eius  omnes  accepimus,  gratiam  pro 
«  gratia.  Et  de  isto  influxu  legitur  Eccli.  XXXIX:  Benedictio  illius  quasi 
(.i  fluvius  inundabit  ». 

personale  naturam  huniaiiam,  in  qua  sola  imitandum  homini- 
bus  humilitatis  exemplum  proponeret.  Quapropter  simiUtudi- 
nes  propositae  iterum  nihil  concludunt,  tum  quia  non  in  forma 
propria  suscepit  Fihus  Dei  officium  servi,  tum  quia  per  unio- 
nem  suam.  cum  natura  creata  nullo  modo  perlici  potuit  aut 
deprimi.  Nec  est  simile  de  unione  coniugah,  eo  quod  liomo 
natus  est  perfici  per  societatem,  et  ideo,  absolute  loquendo, 
non  est  conveniens  intima  societas  viri  cum  mdiere  mferioris 
conditionis,  aut  vice  versa,  sed  indiget  cohonestari  quibusdam 
rationibus  extrinsecis,  puta  necessitatis,  aut  aUis  eiusmodi,  qum 
hoc  idem  de  divina  incarnatione  dici  queat;  omnibus  ergo 
modis  neganda  paritas. 


THESIS    II. 

(Art.  2.) 

Fuit  etiam  convenientissima  incarnatio  in  ordine  ad  re- 
parationem  generis  humani  lapsi ;  imo,  ut  divinae  iustitiae 
pro  peccato  condigne  satisfieri  posset,  omnino  requirebatur. 

Post  demonstrarionem  absolutae  convenientiae  incarnatio- 
nis,  sequitur  quaestio  de  convenientia  eius  in  ordine  ad  spe- 
ciaiem  finem,  illum  dico  finem  qui  in  symbolo  enuntiatur  his 
verbis:  Qni  propter  nos  hoinlnes  ci  propter  nostram  salutem  de- 
sccndit  de  caelis.  Et  Ucet  S.  Thomas  in  praesenti  videatur  loqui 
de  necessitate,  tamen  quia  in  corpore  dividit  necessarmm,  m 
id  sine  quo  aliquid  esse  non  potest,  et  id  per  quod  meUus  et 
convenientius  pervenitur  ad  finem,  addens  non  fuisse  prmio 
modo  necessariam  incarnationem  Verbi,  constat  necessitatem 
illam  omnino  contineri  intra  terminos  simplicis  convenientiae. 
Simihter  in  secunda  propositionis  parte,  asseritur  quidem  omni- 
moda  incarnationis  necessitas  ad  condignam  pro  peccato  satis- 
factionem ;  sed  quia  haec  ipsa  condigna  satisfactio  nonnisi  ad 
maiorem  perfectionem  nostrae  reparationis  requirebatur,  ergo 
a  primo  ad  ultimum,  quaestio  integra  versatur  circa  convenien- 
tiam  incarnationis  Verbi,  in  ordine  ad  finem  salutis  humanae. 

Quoiid  primum  igitur,  videri  posset  non  fuisse  conveniens 
Verbumincarnari  ad  reparationem  nostram,  quia  inconvenienter 
maius  ordinatur  ad  minus;  sed  incarnatio  est  quid  maius  et 
nobilius  genere  humano  reparando ;  ergo  inconvenienter  ad 
huiusmodi  finem  incarnatio  fuisset  ordinata. 

Sed  contra  est  quod  decebat  humanam  naturam  reparari , 
et  quod  nullus  esse  potuit  melior  atque  efficacior  reparationis 
modus. 

Decebat,  inquam,  humanam  naturam  reparari,  tum  quia  per 
unius  dehctum  fuerat  tota  collapsa;  tum  quia,  cum  Deus  sit 
summe  bonus  et  misericors,  conveniens  fuit  ut  nuUi  naturae 
negaret  id  cuius  est  capax.  Natura  autem  humana  erat  capax 
reparationis,  quia  quamdiu  homo  in  hac  mortali  vita  vivit,  sicut 
nec  confirmatur  in  bono  immobiliter,  ita  nec  immobiHter  ob- 
stinatur  in  malo.  Et  non  est  simile  de  angelo,  iuxta  illud  Da- 
masceni  1.  2  de  Fide  orth.  c.  4:  «  Hoc  est  hominibus  mors,  quod 
«  angelis  casus  » ;  nam  quia  voluntas  angeH  ex  conditione  suae 
naturae  adhaeret  fini  fixe  et  immobiliter,  via  eius  unico  actu 
concluditur,  quo  actu  posito,  statim  est  angelus  in  viae  ter- 
mino,  non  secus  ac  homo,  morte  interveniente;  et  ideo,  sicut 
homo  non  est  reparabihs  post  mortem,  ita  nec  angeh  repara- 
biles  fuerunt  post  suum  peccatum,  ut  docet  S.  Thomas,  i, 
q.  6/\.,  a.  2,  in  corp. 

Nunc  autem,  si  possibile,  imo  et  decens  fuit  ut  humana 
natura  repararetur  apparet  statim,  nuUum  excogitari  posse 
mehorem  atque  efficaciorem  reparationis  modum,  sive  quoad 
remotionem  maU,  sive  quoad  promotionem  in  bono,  quam 
per  incarnationem  Verbi.  Vide  rationes  assignatas  a  S.  Thoma 
variis  in  locis;  praecipuae  sunt  sequentes. —  Priiiia  est  quia, 
ut  homo  hipsus  ad  suum  finem  supernaturalem  reduceretur, 
ante  omnia  oportebat  dari  unde  peccatum  auferretur;  id  autem 
optimo  modo  factum  est,  dum  in  humana  natura  institutus 
est  ille  qui  pro  peccato  perfecte  satisfacere  posset,  Deus  simul 
et  homo  exsistens,  quandoquidem  homo  purus  hoc  praestare 
non  poterat,  ut  mox  dicetur.  — •  Scciinda  est  quia  oportebat  ho- 

minem  a  conscientia  offensae  praeteritae  liberatum,  tum  bea- 
titudinem  caelestem,  tum  viam  ad  illam  certo  cognoscere ; 
quod  quidem  nulia  meliori  ratione  procurari  potuit  quam  per 
Deum  incarnatum,  qui  praeceptor  noster  factus,  secundum 
modum  humanum  nos  de  altissimis  mysteriis  regni  caelorum 
personaliter  instrueret,  iuxta  illud:  a  Et  erunt  omnes  docibiles 
Dei  ». —  Tertia  est  quia  oportebat  efHcaciter  erigere  hominum 
mentes  in  spem  perveniendi,  non  obstante  infinita  distantia 
naturarum,  ad  illius  beatitudinis  participationem  qua  solus  Deus 
est  naturaliter  beatus;  per  hoc  igitur  quod  Deus  humanam 
naturam  sibi  unire  voluit  in  persona,  datum  est  homini  quod- 
dam  exemplum  beatae  illius  unionis  qua  intellectus  creatus 
increato  spiritui  intelligendo  unietur;  non  enim  restat  incredi- 
bile  quin  intellectus  creatus  Deo  uniri  possit,  eius  essentiam 
videndo,  ex  quo  Deus  homini  unitus  est,  naturam  eius  assu- 
mendo ;  unde  et  videmus  homines  post  incarnationem  coepisse 
magis  ad  caelestem  beatitudinem  aspirare.  —  Quarta  est  quia 
oportebat  ut  virtutibus  insisteremus;  ad  virtutem  autem  verbis 
et  exemplis  provocamur ;  exempla  autem  alicuius  et  verba  tanto 
efficacius  ad  virtutem  inducunt,  quanto  de  eo  lirmior  bonita- 
tis  habetur  opinio:  de  nullo  autem  homine  puro  infallibilis 
opinio  bonitatis  haberi  poterat.  Quapropter,  ut  Augustinus  di- 
cit:  «  Homo  sequendus  non  erat  qui  videri  poterat;  Deus  se- 
«  quendus  erat  qui  videri  non  poterat:  ut  ergo  exhiberetur 
«  homini,  et  qui  videretur  ab  homine,  et  queni  homo  sequere- 
«  tur,  Deus  factus  est  homo.  »  —  Ouinta  demum  ratio  est  quia 
oportebat  vel  maxime,  ut  per  caritatem  Deo  inhaereremus ; 
porro  ante  incarnationem  bonitas  Dei  refulgebat  de  longinquo, 
in  invisibiU  latebat,  et  ideo  non  attendebatur;  homo  quippe 
habens  intellectum  et  affectum  ad  corporalia  depressum,  ad  ea 
quae  supra  se  sunt,  de  facili  elevari  non  poterat;  considerare 
enim  divinam  altitudinem,  et  in  eam  ferri  per  debitum  amorem, 
non  est  omnium,  sed  eorum  qui  per  Dei  auxilium  cum  magno 
studio  et  labore  a  corporalibus  ad  spiritualia  sublevantur.  Vo- 
lens  igitur  Deus  patere  omnibus  facilem  viam  ad  ipsum,  factus 
est  homo,  ut  etiam  infirmi  Deum  cognoscere  et  diligere  possent 
quasi  similem  sibi,  atque  hoc  modo,  per  incarnati  Verbi  my- 
sterium  in  invisibilium  amorem  raperentur.  —  Convenientissime 

ergo  per  incarnarionem  suam  fugitivum  hominem  Deus  ad  se 
reducebat,  ipsum  a  serviture  peccati  redimens,  a  conscientia 
praeteritae  offensae  liberans,  iter  ad  beatirudinem  demonstrans, 
ad  virtutem  verbis  et  exemplis  provocans,  nostrum  affectum  in 
se  commovens,  donec  vicissim  ardore  dilectionis  a  nobismeti- 
psis  deficiamus,  et  in  dilectum  Deum  transmutemur,  et  cum 
eodem  summo  Deo  unus  spiritus  aeternaliter  efficiamur  (i). 
Ad  illud  ergo  quod  in  contrarium  obiiciebatur  dicendum 
est,  finem  alicuius  rei  esse  duplicem,  nempe  id  quod  princi- 
palirer  intenditur,  et  id  cui  res  utilis  est.  Aliquid  potest  esse 
propter  aliud  dupliciter,  ait  S.  Thomas,  in  II,  D.  15,  q.  i, 
a.  I,  ad  6^^:  aut  quia  ordinatur  ad  ipsum  sicut  ad  finem 
proprium  et  principalem,  et  sic  inconveniens  esr  dicere  quod 
aliquid  sit  propter  viHus  se,  cum  finis  sit  potior  his  quae 
sunt  ad  finem.  Alio  modo  quia  ordinatur  ad  illud,  sicut  ad 
id  cui  provenit  utiHtas  secundum  intentionem  et  ordinem 
agentis,  sicut  potest  dici  rex  esse  constitutus  propter  rusticum 
cui  provenit  bonum  pacis  ex  regimine  regis;  et  sic  non  est 
inconveniens  quod  aliquid  sir  proprer  minus  se ,  quia  hoc 
modo  non  ordinatur  ad  inferius  quasi  ei  subiecrum,  sed  magis 
quasi  excellens  causa  bonitatis  in  eo,  Quare,  si  in  reparatione 
generis  humani  consideres  ipsam  divinam  perfecrionem  ,  iu- 
stitiam  scilicet,  sanctitatem,  et  misericordiam  excellenti  modo 
manifestatam,  habes  quidem  proprium  et  principalem  incar- 
nationis  finem,  sed  non  est  iste  finis  minus  nobilis  quam  sit 
incarnatio  ipsa,  ut  constat.  Si  autem  consideres  homines  in 
quorum  utilitatem  cedit  bonum  redemptionis,  sic  significatur 
solum  finis  cui  provenit  utilitas  secundum  intentionem  er  pro- 
videntiam  Dei,  et  iuxra  haec  principia  facile  tibi  erit  in  forma 
ad  argumentum  respondere. 


Restat  nunc  inquirendum  an,  seclusa  incarnatione,  impos- 
sibile  omnino  fuerit  hominem  reparari  per  viaiii  coiidignae  satis- 
factionis  pro  pcccato. 

(i)  S.  Thom.,  4  C.  Gent.,  c.  54  passim ;  et  Comp.  tlieot.,  c.  201. 

In  quo  quidem  per  prius  notandum  est,  nihil  aliud  ex  testi- 
moniis  Scripturae  er  Patrum  concludi  posse,  nisi  quod  neces- 
saria  fuit  ad  perfecte  satisfaciendum  incarnatio,  in  praesenti  or- 
dine  Providentiae ;  supponendo  scilicet  quod  in  natura  humana 
inveniri  debuerit  qui  satisfaceret,  et  quod  omnis  purus  homo 
post  Adae  praevaricationem,  vel  fuit  in  peccato,  vel  certe  de- 
bituni  habuit  peccatum  contrahendi.  Et  hoc  modo  ratio  im- 
possibilitaris  est  satis  in  aperto;  constat  enim  neminem  sub 
peccato  quolibet  modo  constitutum,  sufficere  potuisse  ad  sol- 
vendum  pro  se,  multoque  minus  pro  aliis,  eo  quod  immuni- 
tas  seu  liberatio  a  culpa  necessario  praesupponitur  ad  omnem 
condignitatem  sive  meriti  sive  satisfactionis  (i).  Unde  Basilius, 
Hom.  in  Psalm.  XLVIII,  n.  3,  dicit:  «  Animam  omnem  huma- 
«  nam  succubuisse  malo  servitutis  iugo  communis  omnium 
«  inimici,  et  ea  quam  a  Creatore  acceperat  liberrate  privata,  ca- 
«  ptivam  ductam  esse  per  peccatum.  lamvero  captivo  omni  opus 
«  est  redemptionis  pretio  ad  libertatem  recuperandam.  Neque 
«  igitur  frater  fratrem  suum  potest  redimere,  neque  ullus  se- 
«  ipsum,  eo  quod  redemptorem,  eo  qui  captivus  est  et  iam  ser- 
«  vit,  oportet  esse  longe  praestantiorem.  Sed  et  ne  ullo  quidem 
«  modo  eam  facultatem  habet  homo  erga  Deum,  ut  pro  pecca- 
«  tore  eum  placet,  cum  et  ipse  peccati  sit  reus.  Oiiincs  enini  pec- 
i<.  cavenmt,  et  egent  gloria  Dei,  iustificati  gratis  pcr  redcniptionein 
«  quae  est  in  Christo  Icsu....  Neque  igitur  fratrem  in  redemptio- 
«  nem  quaere,  sed  aliquem  qui  tuam  excedat  naturam,  neque 
«  hominem  nudum,  sed  hominem  Deum  lesum  Christum,  qui 
«  solus  pro  nobis  omnibus  Deo  dare  potest  placationem,  quod 
«  eum  proposuit  Deus  propitiationem  per  hdem  in  sanguine 
«  ipsius  ».  Et  in  eodem  sensu  loquuntur  alii  'Patres  (2),  ita  ut 
nullus  hic  remanere  possit  controversiae  locus.  —  Nunc  autem 
ulterius  quaeritur,  utrum  condigna  satisfactio  fuisset  in  pote- 
state  alicuius  purae  creaturae,  quae  cogitaretur  nostrae  conta- 
minationis  omnino  expers.  Et  hoc   modo  quaestio  est  schola- 


(1)  Cf.  de  Sacramemtis,   Tom.  2,  de  effectu  poenitentiae  quoad  remis- 
sionem  mortalium  et  recuperationem  virtutum. 

(2)  Leo   Magnus,  Serm.  4  et  5  de  Nativ.  Domini ;   Augustinus,   Tract. 
120  in  loan.  ;  Athanasius,  Orat.  2  et  5   contra  Arianos,  etc. 

stica    porius,  quam  ad  fidei   doctrinam  pertinens;    unde  inve- 
niuntur  quidam  tlieologi  in  affirmativam  partem  propendisse. 

Videretur  ergo,  purum  hominem  sufficere  potuisse  ad 
perfecte  suisfaciendum  Deo,  aut  certe  si  purus  liomo  sufficere 
non  potuit,  nec  sufficere  etiam  liominem  Deum.  —  Etenim  pri- 
mo,  quantum  malum  est  aversio  a  Deo  per  peccatum,  tantum 
bonum  est  conversio  ad  Deum  per  caritatem;  ergo  per  ca- 
ritatis  actum  cuius  liomo  purus  est  capax,  omnino  redditur 
aequivalens,  ct,  supposi:a  ac^eptatione  Dei,  condigne  satisfit. 
—  Praeterea  secundo,  homo  purus  potest  condigne  mereri  a 
Deo  praemium  vitae  aeternae;  ergo  et  potest  condigne  satis- 
facere  pro  peccato,  quia  si  infinitas  peccati  in  causa  esset  cur 
non  posset  satisfacere,  etiam  infinitas  vitae  aeternae  impediret 
quominus  eam  mereretur.  —  Praeterea  tertio,  quod  homo  pos- 
sit  sufficientem  satisfactionem  Deo  exhibere,  concedit  S.  Tho- 
mas  in  IV,  D.  15,  q.  i,  a.  2.  —  Denique  quarto,  meritum  Christi 
fuit  bonum  finitum,  quia  non  fuit  bonum  increatum;  ergo  si 
infinita  peccati  malitia  prohibet  satisfactionem  puri  hominis, 
etiam  prohibet,  posita  incarnatione  Verbi.  —  Ita  fere  Scotus, 
Durandus,  Aureolus,  et  qui  ipsos  sequuntur. 

Ad  huius  itaque  rei  evidentiam  sciendum  est  quod 
condigna  satisfactio  est  illatae  iniuriae  recompensatio  ad 
aequalitarem,  ut  scihcet  quantae  gravitatis  fuit  laesio  honoris 
per  olfensam,  tantae  aestimabilitatis  sit  redditio  per  obsequium. 
Manifestum  est  autem  quod  laesio  honoris  aestimatur  ex  digni- 
tate  personae  offensae,  quatenus,  ut  S.  Thomas  dicit  in  resp. 
ad  2"™,  tanto  est  offensa  gravior  quando  maior  est  ille  in 
quem  dehnquitur.  Sed  quoad  redditionem  honoris  est  e  con- 
verso;  mensuram  enim  habet,  non  ex  dignitate  personae  ho- 
noratae,  sed  personae  honoranris.  Sic  igitur  ,  satisfactio  con- 
digna  esse  nequit,  nisi  persona  satisfaciens  conveniat  cum  per-/ 
sona  offensa  in  eodem  ordine,  puta  in  eadem  specie  vei  eodem ' 
genere  saltem  supremo.  Sed  hoc  est  impossibile  cum  de  Deo  ' 
et  creatura  sermo  est.  Quapropter  Divinae  Maiestatis  offensa 
semper  excessum  habebit  prae  qualibet  purae  creaturae  satisfa- 
ctione,  eo  quod  infinita  distantia  personarum,  ex  qua  fit  ut 
reparatio  tanto  minoris  aestimationis  sit  quanto  maioris  est 
offensa,  pertransiri  omnino  non  potest.  Denique  ex  iisdem  prin- 

cipiis  sequitur,  condignam  fore  satisLctionem  hominis  Dei,  quia 
habet  valorem  inhnirum,  utpote  procedens  a  persona  infinite 
digna  (i). 

Ad  i"*"  ergo  dicendum  quod  non  tantum  bonum  est  con- 
versio  purae  creaturae  ad  Deum  per  caritatem,  quantum  ma- 
lum  est  aversio  a  Deo  per  mortale  peccatum,  si  utruinque  con- 
sideres  suh  jormali  ratioiie  satisfactionis  et  iniitria:,  quorum  valor 
,  ex  habitudine  personarum  mensuratur,  ut  dictum  est.  Si  autem 
caritas  et  peccatum    considerentur   sub  absoluta    ratione    boni 


(i)  Nota  quod  demonstratio  ista  minime  supponit,  gravitatem  peccati 
adaequare  infinitam  dignitalem  Dei  secundum  se.  Et  ideo  cessant  instantiae 
Lugonis  ,  cui  etsi  doctrina  ipsa  probetur,  non  tamen  ratio.  «  Cum  ergo, 
«  inquit  de  Incarn.,  Disp.  5.,  Sect.  3,  n.  36,  quodcumque  peccatum  mortale, 
«  quantumvis  ex  perfecta  deliberatione  procedat,  fiat  tamen  cum  valde  im- 
«  perfecta  cognitione  divinae  dignitatis,  hinc  est,  nunquam  contrahere  gra- 
«  vitatem  infinitam  pro  mensura  dignitatis  Dei  offensi;  nam  omnis  nostra 
«cognitio,  quaecumque  illa  sit ,  imperfectissime  apprehendit  Dei  magni- 
«  tudinem;  quare,  sicut  puerorum  offensae  parvi  aestimantur,  nec  accipiunt 
«  adaequate  gravitatem  a  persona  offensa,  propter  imperfectum  modum  ap- 
«  prehendendi,  quem  habent :  ita  cum  proportione  dicere  possumus,  omnem 
«  nostram  cogitationem  de  rebus  divinis  esse  quasi  puerilem...  Non  ergo 
«  ponderatur  moraliter  nostra  offensa  in  Deum  pro  gravitate  personae  of- 
«  fensae  adaequate,  sed  multo  minus,  decrescente  scilicet  offensa  ex  im- 
«  perfecta  nostra  apprehensione,  quae  infinite  distat  a  perfectissima  cogni- 
«  tione  comprehensiva  Dei  »,  Haec  profecto,  quod  ad  principalem  asser- 
tionem  attinet,  ultro  concedimus;  non  enim  dicimus  offensam  peccati  esse 
simpliciter  infinitam,  sed  solam  esse  in  ordine  graviratis  excedentis  omnem 
reparationem  quam  possit  offerre  pura  creatura.  Et  ratio  est  quia,  etsi 
peccans  imperfectissime  cognoscat  Deum  ,  comparatione  facta  cum  co- 
gnitione  quam  Deus  de  seipso  habet,  absolute  tamen  cognoscit  ipsum  ut 
infinite  dignum,  idest,  ut  primum  principium  et  necessarium  finem  rerum 
omnium ;  adeoque  persona  offensa  vere  apprehenditur  ut  digna  ea  dignitate 
quae  est  supra  omne  genus  et  omnem  categoriam  entium  creatorum;  hoc 
autem  plane  sufficit  ut  offensa  Dei,  et  quaelibet  purae  creaturae  satisfactio, 
improportionabihter  omnino  ad  invicem  se  habeant.  -  Sed  et  multo  minus 
persuadet  argumentum  quod  assumitLugo  ex  consideratione  peccati  veniahs, 
dicens  veniale  etiam  peccatum  esse  offensam  Dei,  quin  tamen  inde  con- 
trahat  uUam  infinitatem  ,  etiam  secundum  quid.  Ad  hoc  enim  dicendum 
est,  veniate  non  esse  offensam  Dei  simpticiter,  quia  non  contrariatur  cha- 
ritati,  et  non  praefert  creaturam  Deo,  nec  ponit  finem  uhimum  in  ahqua 
re  extra  Deum ;  unde  nuUo  modo  potest  quoad  gravitatem  cum  mortaH 
peccato  comparari. 


30  QUAEST.    I. 

et  mali,  sic  verum  est  quod  caritas  ponit  illam  ipsam  perfe- 
ctionem  quam  peccatum  privat;  sed  hinc  nihil  sequitur,  quia 
cum  de  satisfactione  pro  peccato  agitur,  non  oportet  considerare 
bonum  et  malum  absolute,  secundum  quod  unum  privative 
alteri  opponitur,  sed  magis  secundum  quod  in  morali  aestima- 
tione,  omnibus  pensatis  circumstantiis,  adaequabilia  sunt,  iit 
ianti  vaJeal  reparatio  prout  a  satisfaciente ,  quanti  valiiit  iniurla 
proiit  contra  ojfensuin.  Porro  etiamsi  per  gratiam  Spiritus  Sancti  . 
eliciatur  actus  cariratis  perfectae,  semper  tamen  Qs,r.  et  manet 
obsequium  a  pura  creatura  Deo  exhibitum,  ideoque  semper 
invenitur  in  infimo  ordine  reparationis  respectu  peccati,  quod 
est  in  summo  ordine  iniuriae. 

Ad  2""%  transmisso  antecedente,  (non  enim  aliis,  sed  sibi 
soli  meretur  homo  de  condigno,  per  gratiam  cooperantem  quae 
gratuitam  iustificationem  consequitur),  negatur  consequentia. 
Non  enim  fundatur  in  praesenti  argumentum  super  infinita- 
tem  peccati,  (quae  non  est  nisi  infinitas  secundum  quid),  ab- 
solute  consideraram;  sed  supra  excessum  qui  necessario  inve- 
nitur  in  offensa  qna  tali,  prae  qualibet  puri  hominis  satisfa- 
ctione  in  quantnin  satisfactio  est.  Nunc  autem,  etsi  vita  aeterna 
habeat  infinitatem  quamdam ,  secundum  quod  aeterna  esr 
fruitio  infiniti  boni ,  adhuc  tamen  non  est  nisi  bonum  crea- 
turae,  cum  sit  creaturae  beatitudo;  atqui  intelligitur  creaturam 
posse  de  condigno  mereri  suum  bonum,  hoc  est,  suam  bea- 
titudinem,  tametsi  oporreat  ur  elevetur  per  donum  gratiae, 
si  de  supernaturah  beatitudine  sermo  sit.  Sed  infinitas  peccati 
longe  alterius  rationis  est;  attenditur  enim  in  peccato  infinitas, 
in  quantum  est  laesio  divini  iuris  et  infinitae  Maiestatis  of- 
fensa,  quam  non  adaequat,  ut  dictum  esr,  reparatio  puri  ho- 
minis,  quantacumque  gratia  iste  cogitetur  praeventus.  Ergo 
creatura  potest  cum  gratia  mereri  de  condigno  vitam  aeter- 
nam,  id  est,  ponere  opus  quod  sit  dignum  pretium  beatitudinis 
caelestis;  et  tamen,  etiam  cum  gratia,  non  potest  de  condigno 
satisfacere  pro  peccato ,  hoc  est,  dare  compensationem  quae 
in  ocuhs  iusri  aestimatoris  rerum,  habearur  respecru  peccati 
ut  tantum  redditum  pro  tanto. 

Ad  3"'"  dicendum  quod  S.  Thomas  in  dicto  loco  docet, 
purum  hominem  posse  satisfacere  Deo  sufficienter,  intelligendo 

per  sufficientiam,  non  quidem  aequalitatem  inter  reparationem 
et  offensam,  sed  solum  sufficientiam  secundum  acceptationem 
Dei  qui  est  ea  contentus,  in  quantum  proportionatur  homi- 
nis  possibilitati.  Animadvertendum  tamen  est  quod  satisfa- 
ctio  de  qua  nunc  loquimur,  est  satisfactio  pro  formali  culpae; 
alia  est  autem  satisfactio  pro  materiali,  post  culpae  condo- 
nationem  adhuc  remanente,  et  de  ea  non  procedunt  rationes 
in  praesenti  propositae. 

Ad  4""^  denique  dicendum  quod  infinitas  peccati  non  est 
intinitas  entitativa,  sed  morahs  aestimationis.  Et  ideo  ad  hoc 
ut  satisflictio  Christi  sit  sufficiens  et  superabundans ,  nullo 
modo  requiritur  ut  sit  bonum  enritative  intinirum;  sed  sa- 
tis  est  ut  habeat  coram  Deo  acceptabilitatem  praevalentem 
gravitati  quorumUbet  peccatorum,  et  iioc  habet  ex  conditione 
personae  satisfacientis,  ut  late  suo  loco  expHcabitur,  Quaest.  19, 
et  iterum,  Quaest.  ^6  et  seq. 

Hactenus  de  convenientia  incarnationis  in  ordine  ad  varios 
fines  qui  excogitari  possunt;  sed  hinc  sponte  sua  enascitur 
dubium  ,  quis  ille  finis  fuerit,  propter  quem  de  facto  a  Deo 
volita  est  et  decreta;  ad  huius  igitur  quaestionis  elucidationem 
sequens  statuitur  propositio. 

THESIS   III. 

(Art.  3-4.) 

Quamvis,  peccato  non  exsistente,  sua  adhuc  incarnationi 
fuisset  convenientia,  ad  factum  tamen  quod  attinet,  proba- 
bilius  dicitur  hoc  divinum  opus  in  reparationem  humanae 
naturae  lapsae  ita  ordinatum ,  ut  vi  praesentis  decreti ,  si 
homo  non  peccasset,  Deus  incarnatus  non  fuisset. 

Inquiritur,  quaenam  ratio  Verbo  fuerit,  ut  caro  fieret:  an 
praecise  manifestatio  bonitatis  divinae  per  viam  misericordiae 
et  iustitiae  in  redemptione  hominum  sub  iugo  diaboli  exsi- 
stentium ;  an  etiam  ,  vel  principalius  vel  aeque  principaliter , 
eiusdem  bonitatis  ostensio  ,  nuUo  respectu  habito  ad  casum 
generis  humani.  Si  primum,  constat  quod  vi  praesentis  decreti, 

Adamo    non    peccante,   Verbum    incarnatum    non  fuisset.    Si 
secundum,    e  contra  (i). 

Fuerunt  autem  circa  hoc  diversae  opiniones.  Inter  anti- 
quos  doctores  scholasticos  quidam  dicebant,  de  incarnatione 
loquendum  esse  dupUciter;  aut  quantnm  ad  suhstantiam,  aut 
quantiim  ad  defectnin  passibiJitatis  ct  mortalifatis.  Si  fiat  sermo 
de  ipsa  quantum  ad  defectum  carnis  passibiHs,  sic ,  aiebant, 
incarnationis  praecipua  ratio  fuit  humani  generis  redemptio. 
Si  autem  quantum  ad  assumptionem  naturae  humanae  sim- 
pliciter,  sic  ratio  principalis  non  fuit  liberatio  hominum,  sed 
perfectio  multiplex  surgens  ex  dignitate  illius  operis.  Hanc 
opinionem  quae  est  Alensis  (2),  et  Albertj  (3),  Scotus  postea 
fecit  suam  (4).  Nec  fere  dissimiHs  est  opinio  Suarezii ,  nisi 
quod  vult,  incarnationem  quoad  substaniiam,  fuisse  aeque 
principaliter  ordmatam  a  Deo,  tam  ad  redemptionem  nostram, 
quam  ad  perfectionem  divinorum  operum  absque  occasione 
vel  remedio  peccati,  ita  ut,  inquit  de  Inc,  Disp.  5,  Sect.  4, 
«  ratio  seu  motivum  sufficiens  et  adaequatum  volendi  incar- 
«  nationem,  non  fuerit  unicum  tantum,  sed  plura,  non  tantum 
«  partialia  et  quasi  constituentia  unum  adaequatum  motivum, 

(i)  Nota  accurate  sensum  huius  propositionis  :  Vi  praesentis  decreti, 
Adamo  non  peccante,  incarnatio  non  fuisset.  Hoc  enim  loquendi  modo  mi- 
nime  intendimus  adstruere  quid  absolute  fuisset  vel  non  fuisset,  hac  vel 
illa  conditione  posita ,  quia  nihil  circa  hoc  per  revelationem  accepimus. 
Sed  tota  assertio  restringitur  ad  decretum  nunc  existens,  quod  asseritur 
esse  eiusmodi,  ut,  dempto  peccato  ,  non  amplius  persisteret  eius  ratio  et 
finis.  Unde  propositio  ista :  Si  homo  non  peccasset,  Verhum  incarnatum 
non  fuisset,  nihil  aliud  est  quam  circumlocutio  quaedam,  exprimens  finem 
adaequatum  ad  quem  Deus  de  facto  incarnationem  praeordinavit.  -  Nihil 
igitur  valet  si  dicas :  Si  horao  non  peccasset,  fuisset  alius  Providentiae 
ordo,  in  quo  nescitur  quid  Deus  disposuisset.  Obiectio  enim  ex  falso  sup- 
posito  procedit,  quasi  nos  vellemus  determinare  quid  evenisset  in  hac  hy- 
pothesi :  quod  absit.  Nam  solum  intendimus  quod  praesens  decretum  non 
respicit  nisi  reparationem  peccati,  et  caetera  quae  cum  reparatione  illa  sunt 
connexa;  caeterum,  si  homo  non  peccasset,  forsitan  fuisset  aliquod  aliud 
decretum  circa  incarnationem,  sed  non  idem  decretum  quod  nunc  est, 
respiciens  eumdem  finem,  easdemque  rationes. 

(2)  Alensis,  Part.  3,  Quaest.  2,  Membr.    13. 

(3)  Albertus  Magnus,  in  III,  D.  20,  a.  4. 

(4)  Scotus, -in  III,  D.  7,  9,   3,  et  D.    19,  q.   i,  et  D.  32,  q.  unic. 

«  sed  totalia  et  per  se  sufficientia  ».  Consequenter  docet  idem 
Suarez  cum  aliis  nonnuUis,  Christum  advenisse  universale 
principium  gratiae  et  gloriae,  non  solum  hominibus,  sed  etiam 
angelis;  item  existimat  gratiam  status  innocentiae  fuisse  ex 
meritis  Christi;  denique  ad  hanc  suam  opinionem  accommodat 
id  quod  nonnulli  Patres  dixisse  feruntur,  malos  scilicet  an- 
gelos  occasione  huius  mysterii  per  superbiam  et  invidiam 
excidisse,  indigne  ferentes  tanram  naturae  humanae  exaltatio- 
nem,  et  Christo  subiici  recusantes.  Verum,  quidquid  nunc 
sit  de  habitudine  Christi  et  meritorum  eius  ad  angelos,  quae- 
stio  praesens  versatur  tantum  circa  rationem  propter  quam 
incarnatio  in  sua  substantia  considerata,  fuit  divinitus  praeor- 
dinata,  Porro  sententia  negans  voluntatem  Dei  defacto  fuisse, 
ut,  secluso  lapsu  nostri  generis,  adhuc  fieret  incarnatio,  est 
longe  communior  apud  theologos,  post  SS.  Thomam  et  Bo- 
naventuram;  et  haec  est  sententia  quae  hic  defenditur,  non 
quidem  ut  omnino  certa,  sed  ut  magis  consona  auctoritatibus 
Scripturae  et  dictis  Sanctorum. 

Videretur  tamen  opinio  affirmans  potius  amplectenda, 
Etenim  primo,  ordinate  volens  per  prius  vult  finem,  et  post 
hoc,  quod  est  fini  propinquius,  Sed  gratia  et  gloria  est  pro- 
pinquior  fini  quam  permissio  peccati.  Ergo  priusquam  voluit 
Deus  permittere  peccatum,  voluit  gloriam  omnibus  electis,et 
maxime  voluit  Christo  gioriam  quasi  Unigeniti  a  Patre.  Si 
autem  ita,  ergo  Christus  fuit  praedestinatus  antecedenter  ad 
omnem  permissionem  et  praevisionem  peccati,  et  per  conse- 
quens,  etiamsi  homo  non  peccasset,  Deus  incarnatus  fuisset,  — 
Accedit  quod  redemptio  hominum  non  est  tantum  bonum 
quantum  est  incarnatio:  ergo  non  propter  illam  solam  causam 
Deus  praedestinavit  Christum.  —  Irem,  non  est  verisimile,  tam 
magnum  bonum  fuisse  pure  occasionatum,  et  quasi  per  acci- 
dens,    Ita  Scotus,  ubi  supra. 

Praeterea  secundo ,  Cyrillus  1.  1 5  Thes. ,  contra  Arianos 
ita  argumentatur :  «  Si,  ut  haeretici  dicunt,  ut  nos  produceret 
«Deus,  Fihum  produxit,  erit  ipse  propter  nos  factus,  non 
«  nos  propter  ipsum :  cur  ergo  nobis  non  aget  gratias,  qui 
«  propter  nos  est?  »  Et  infra  :  «  Si  propter  nos  Fihus  factus 
«  est,    primi    nos    erimus    apud    Deum;   sic    enim    Deus    nos 

(f  primo,  deinde  Filium  propter  nos  intendisse  videbitur  ». 
Similiter  ergo,  si  Deus  praedestinavit  Christum  hominem 
propter  solam  salutem  nostram,  ita  ut,  genere  humano  non 
labente,  incarnatio  non  fuisset,  Christus  homo  erit  propter 
nos ,  non  nos  propter  ipsum,  et  nos  erimus  illo  priores  in 
intentione  Dei;  quae  omnia,  praeterquam  quod  absurda  sunt 
satis,  adversantur  Apostolo,  i  Cor.  III  dicenti :  «  Omnia  ve- 
«  stra  sunt,  vos  autem  Christi,  Christus  autem  Dei  »  ;  item 
Tridentino,  Sess.  6,  c.  7,  ubi  docet  gloriam  Christi  esse  cau- 
sam  linalem  nostrae  iustificationis,  et  non  e  converso.  Ita 
Suarez,  1.  c. 

Praeterea  tertio,  etiamsi  Scriptura  explicando  causas  in- 
carnationis,  de  sola  nostra  redemptione  meminisset,  adhuc 
nihil  sequeretur;  sicut  ex  eo  quod  Apostolus  dicat,  angelos 
esse  administratorios  spiritus  m  ministerium  missos  propter 
eos  qui  haereditatem  capient  salutis,  non  sequitur  ipsos  non 
fuisse  creandos,  si  nulli  fuissent  homines  in  quorum  custo- 
diam  destinarentur.  Sed  neque  concedendum  est ,  penitus 
praetermissas  esse  in  Scriptura  alias  incarnationis  causas,  a 
peccato  vel  redemptione  independentes,  ut  cum  dicitur  Chri- 
stus  praedestinatus  in  gloriam  nostram,  (i  Cor.  II,  7);  vel 
ut  sit  nostra  iustitia  et  sanctificatio,  (i  Cor.  I,  30);  vel  ut 
sit  caput  omnium  angelorum  et  hominum,  (Eph.  I,  22,  et 
Coloss.  I,  18).  Ergo,  etiam  homine  non  peccante,  Deus  in- 
carnatus  fuisset. 

Sed  contra  est  quod  dicitur  in  Symbolo:  Qiii  propter 
nos  homines  et  proptcr  nostram  salutem  descendit  de  coelis :  ubi 
videtur  assignari  propria  et  adaequata  causa  adventus  Christi 
in  mundum ;  quam  expressius  etiam  attestantur  muita  loca 
Scripturarum,  ut  mox  apparebit.  Verum ,  ad  convenientem 
argumentorum  expositionem  nonnulia  per  prius  occurrunt 
observanda. 

Primum  omnium  considerare  oportet  quod  quaestio  pro- 
posita  nullo  modo  solvi  potest  a  priori.  Sive  enim  cogitemus 
incarnationem  provisam  pure  et  simpliciter  in  remedium  pec- 
cati;  sive  cogitemus  illam,  vel  magis  vel  aeque  principaliter 
ordinatam  in  divinam  gloriam,  nulla  ex  peccato  sumpta  occa- 
sione,  apparet  hinc  et  inde  aequalis  saltem  possibilitas,  Faten- 

dum  sane  est  conveniens  fuisse  Deum  incarnari,  etiam  propter 
solam  perfectionem  intrinsecam  huius  mysterii,  in  quantum 
per  se  solam  confert  suflBcienter  ad  excellentem  divinae  bo- 
nitatis  manifestationem ;  et  hoc  ostendunt  rationes  superius 
traditae  in  ipso  tractatus  postUminio.  Sed  quia  convenientia 
huiusmodi  non  infert  inconvenientiam  oppositi:  sicut  non  fuit 
impossibile  vel  inconveniens  Deum  nuUo  modo  incarnari,  ita 
etiam  possibiie  fuit  et  conveniens  incarnationem  non  decerni, 
nisi  quatenus  manifestationi  bonitatis  quae  ab  hoc  mysterio 
inseparabiHs  est,  adiungeretur  manifestatio  summae  misericor- 
diae  erga  homines  ab  aeterna  vita  exclusos,  et  summae  iusti- 
tiae  cui  aliter  quam  per  Hominem  Deum  non  poterat  pro 
peccato  perfecte  satisfieri.  Negari  ergo  nequit  quin  potuerit 
incarnatio  ita  ordinari  in  peccati  remedium,  ut,  peccato  non 
exsistente,  ipsa  non  fieret.  Imo,  si  rationibus  quae  maiorem 
minoremve  convenientiam  adstruunt,  plus  iusto  fideremus , 
dicendum  potius  esset  cum  S.  Bonaventura,  in  III,  D.  i,  a. 
2,  q.  2,  quod  posterior  modus  videtur  incarnationis  myste- 
rium  magis  commendare,  dum  dicitur  hoc  mysterium  tantum 
esse  ut  non  debuerit  fieri  nisi  ex  maxima  causa,  utpote  pro- 
pter  placandam  divinam  iram,  et  instauranda  omnia  sive  quae 
in  coehs  sunt,  sive  quae  in  terra.  Item,  plus  inflammat  affe- 
ctum  animae  fidelis,  quod  Deus  sit  incarnatus  ad  delenda  sce- 
lera  nostra,  quam  ad  consummanda  inchoata  opera  sua.  De- 
nique,  pkis  erigit  spem  peccatoris,  dum  recogitat  nulla  esse 
peccata  tam  gravia  vel  tam  enormia,  quae  non  capiant  cura- 
tionem  iUius  qui  non  venit,  nisi  ad  instaurandas  ruinas. 

Cum  igitur  omnis  ratio  a  priori  sit  necessario  ineihcax, 
restat  ut  ex  positivis  testimoniis  quaestio  resolvatur,  quia  quae 
ex  sola  Dei  voluntate  proveniunt  supra  omne  debitum  crea- 
turae,  nobis  innotescere  non  possunt,  nisi  quatenus  in  Sacra 
Scriptura  traduntur,  per  quam  divina  voluntas  nobis  innote- 
scit.  Sed  in  Sacra  Scriptura  et  in  dictis  Sanctorum  exposi- 
torum,  ubique  incarnationis  ratio  ex  peccato  primi  hominis 
assignatur.  Ergo  probabiHus  dicitur  incarnationis  opus  ordi- 
natum  esse  a  Deo  in  remedium  contra  peccatum,  ita  quod, 
peccato  non  exsistente,  incarnatio  non  fuisset. 

Minor  declaratur.  —  Nam  primo,  in  V.  T.  causa  adventus 

Christi  manifestissime  dicitur  esse,  ut  conrerat  caput  serpen- 
tis  (i),  ut  afferat  remedium  humanae  miseriae  (2),  ut  linem 
imponat  peccato  (3),  ut  auferat  iniquitates  terrae  (4),  ut  pa- 
cem  hominum  cum  Deo  conciliet  (5);  et  sicubi  aiiae  rationes 
afferuntur,  semper  inveniuntur  pertinere  ad  remedium  malo- 
rum  quae  protoparentis  peccatum  invexerat,  sicut  cum  dicitur 
Christus  futurus  doctor  et  praeceptor  hominum,  congrega- 
turus  gentes  divisas,  novum  atque  aeternum  foedus  initiatu- 
rus,  'etc.  —  Maxime  vero  in  N.  T.,  quoties  ratio  incarnatio- 
nis  ex  professo  explicatur,  toties  assignatur  hominum  libera- 
tio ,  et  nulla  alia  assignatur  quae  cum  ista  non  sit  per  se 
connexa.  Nam ,  venit  Filius  hominis  guacrere  et  salvurn  facerc 
quod  perierai,  (Luc.  XIX,  10);  Misit  Deus  Filium  suiim  iit 
salvetur  mundus  per  ipsum,  (loan,  III,  17);  Christus  lesus  venit 
in  hunc  mundum  peccatores  salvos  facere,  (i  Tim.  I,  15);  Non 
veni  vocare  iustos,  sed  peccatores,  (Matth.  XIV,  13);  Ouia  ergo 
pueri  communicaverunt  carni  et  sanguini,  et  ipse  similiter  parti- 
cipavit  eisdem,  ut  per  mortem  destrueret  eum  qui  habebat  mortis 
imperium,  id  est,  diabolum,  (Heb.  II,  14).  Unde  ibidem  Apo- 
stolus  introducit  Filium  Dei  in  incarnatione  sua,  quasi  immi- 
nentem  dorso  fugitivorum  suorum,  dicens :  Nusquam  angeJos 
apprchendit ,  sed  scmcn  Abrahac  apprehendit.  «  Quid  est  enim 
(.(.  apprchendit?  ait  Chrysostomus,  Hom.  3  in  ep.  ad  Heb. ; 
«  non  enim  apprehendit,  inquit,  illam  angelorum  naturam, 
«  sed  nostram.  Cur  autem  non  dixit  suscepit,  sed  usus  est 
«  hac  dictione  apprehendit?  A  metaphora  eorum  qui  perse- 
«  quuntur  aversos,  et  omnia  faciunt  ut  fugientes  comprehen- 
«  dant  et  resihentes  apprehendant.  Ab  ipso  enim  fugientem 
«  naturam  humanam,  et  procul  tugientem,  ipse  persecutus 
«  comprehendit  ».  —  Porro,  quod  haec  sola  fuerit  principalis 
incarnationis  causa,  apparet  etiam  ex  parabola  Christi,  Luc. 
XV,  et  ALith.  XVIII,  de  ove  perdita;  nisi  enim  Deus  cente- 
simam    ovem    perdidisset,    non    rehquisset   in    montibus  alias 

(i)  Genes.  III,   15. 

(2)  Isa.  LXI,   I. 

(3)  Dan.  IX,  24. 

(4)  Zach.  III,  9. 

(5)  Isa.  LIII,  5;  Mich.  V,  5;  Agg.  II,   10. 

nonaginta  novem,  id  est  coelestes  angelos,  nec  de  coelo  un- 
quam    ad    terram ,    assumendo    carnem ,   descendisset.    Sed  et 
valde  efficax  videtur  ratio    desumpta    ex    nomine  lesu ,    quod 
coelitus  inditum  inrerpretatur  Salvator  (i).  Temere  enim  im- 
positum  nomen  quod  est  super  omne  nomen,  cogitare  nefas; 
quin  imo  recte  diceres,    ipsum   significasse  adaequate  princi- 
pale  munus  gratiae  Christo  homini  coUatum,  ct  fuisse  instar 
definitionis,  quae  ut  sit  bona,  debet  convenire  definito  soU  et 
toti.  Unde,   si    aUa   muha  nomina  Christi  inveniuntur  tradita 
in    scripturis    prophetarum,    ex   hoc    ipso    quod    nomen    lesu 
divinitus  imponitur  tanquam  maxime  proprium,  caetera  omnia 
in    illud    coliineare    convincuntur   sicut    quaedam    eius   expli- 
cationes.    Verbi    gratia ,     «   in    hoc    quod    dicitur    Enwmnud , 
<(  (Is.   VII-14),  designatur  causa  salutis  quae  est  unio  di- 
«  vinae  et  humanae   naturae  in  persona  FiHi  Dei,    per  quam 
«  factum  est  ut  Deus  esset  nobiscum,  quasi  particeps  nostrae 
«  naturae.  Per  hoc  autem  quod  dicitur:    Vooa  nomen  eins,  ac- 
«  ulcra,   spolia  detrahe,  festina  praedari,   (ibid.  VIII-3),  desi- 
(c  gnatur  a  quo  nos  salvavit,   quia  a  diabolo   cuius  spolia 
«abstulit,   secundum  iilud   Coloss.  II-15:  Exspolians  princi- 
«  parus  et  potestates  traduxit  confidenter.  In  hoc  autem  quod 
«  dicitur:    Vocabitur   nomcn  eius  admirabilis ,  consiliarius ,  Deus 
«-fortis,  patcr  fnturi  saeculi,  princcps  pacis,  (Is.  IX-6),  designa- 
«  tur  via  et  terminus  nostrae  salutis,  in  quantum  scilicet 
«  admirabih  divinitatis  consilio  et  virtute  ad  haereditatem  fu- 
<(  turi  saeculi  perducimur,    in  quo  erit  pax  perfecta    filiorum 
«  Dei  sub  ipso  principe  Deo.  Quod  vero  dicitur :   Oricns  no- 
<(  men  eiiis,  (Zach.  VI-12),  ad  idem  refertur  ad  quod  primum, 
<(  secundum  quod  exortum  est  in  tenebris  (h.  e.  in  nocte  pec- 
«  cati)  lumen  rectis  corde  ».  Ita  S.  Thomas,  infra,  Quaest.  37, 
a.  2,  ad  i""\  Sic  igitur,  ex  impositione  nominis  lesu  concludi 
potest,  Christum  non  fuisse  praedestinatum  nisi  ut  salvatorem 
seu    redemptorem,    et   quia    Redemptor  non  est,   si  non  sint 
creaturae    peccato    obnoxiae,    ergo ,    peccato    non    exsistente, 
Deus  de  facto  incarnatus  non  fuisset. 

Quae  omnia  adeo  decretoria  visa  sunt  Pairibus,  ut  incar- 

(i)  Matth.  I,  21. 

nationis  causam  in  nostra  redemptione  agnoscentes,  formulis 
exclusivis  passim  utantur.  «  Si  non  haberet  caro  salvari,  ne- 
«  quaquam  Verbum  Dei  caro  factum  esset  »,  ait  Ireneus  1.  5 
cont,  haeres.,  c.  14.  Et  Athanasius,  orat.  2  cont.  Arian.,  n.  54: 
«  Dominus  non  habuit  causam  ut  esset   Verbum,    nisi    quod 

«  Patris  esset  germen Cum    tamen    homo    efficitur,    tunc 

«  causa  substituitur  cur  eum  oporteat  carnem  gestare;  neces- 
«  sitas  quippe  indigentiaque  hominum  anterior  est  quam  illius 
«  nativitas;  qua  sublata,  carnem  non  induisset  ».  Rursus  Chry- 
sostomus,  hom.  3  in  Gen.,  n.  4:  «  Propter  nihil  aliud  Deus 
«  induit  carnem  nostram....  nisi  ut  nos  peccato  obnoxios  a 
«  maledicto  liberaret  ».  Item  Leo  Magn.,  setm.  3.  de  Pent.: 
«  Si  homo  ad  imaginem  et  simihtudineni  Dei  factus  in  suo 
«  honore  mansisset,  Creator  mundi  creatura  non  fieret  ».  Et 
Augustinus,  serm.  175,  n.  i:  «  NuUa  causa  veniendi  fuit  Chri- 
«  sto  Domino ,  nisi  peccatores  salvos  facere  ».  Et  iterum, 
serm.  praec,  n.  2:  «  Si  homo  non  peccasset,  FiHus  hominis 
«  non  venisset  ».  —  Caeterum  vide  aHos  plurimos  citatos 
apud  Petavium,  de  Inc.  1.  2,  cap.  ult. ;  et  ne  dicas,  (quod  ad- 
versariis  unicum  manet  effugium) ,  particulas  exclusivas  re- 
stringi  ad  accidentalem  circumstantiam  carnis  passibilis,  quia 
hoc  esset  omnino  voluntarium ,  id  est,  gratis  et  sine  funda- 
mento  dictum,  ut  cuilibet  testimonia  diligenter  consideranti 
patebit. 

Ad  i^'"  ergo  dicendum  quod  ratio  Scoti  tota  nititur  in 
falso  supposito,  quia  in  divina  praescientia  et  praedestinatione, 
nulla  est  prioritas  aut  posterioritas  naturae  ex  parte  acrus  di- 
vini,  nec  ex  parte  obiectorum  ut  cadunt  sub  actu  intellectus 
aut  voluntatis;  sed  Deus  uno  simpHcissimo  actu  simul  vult 
et  decernit  et  permittit  omnia,  puta  hunc  numero  ordinem 
prae  aHis  in  infinitum  possibilibus,  Considerandum  enim  est 
quod  in  scientia  simpHcis  intelHgentiae,  simul  videt  Deus 
omnia  quae  sunt  possibiHa  habere  esse;  ea  autem  qune  sunt 
possibilia  habere  esse,  non  sunt  solummodo  res  individuae 
seorsum  sumptae,  sed  etiam  ordines  rerum  et  omnes  compo- 
sitiones  earumdem.  Unde,  ille  ipse  ordo  qui  nunc  de  facto 
exsistir,  cum  omni  concatenatione  liberorum  agentium  atque 
operum,   necnon    er    cum    omni    exitu    seu  eventu  eius,    fuit 

unum  ex  infinitis  possibilibus  quorum  nitio  lucebat  apud 
Deum  in  sua  scientia  aeterna.  Et  quia  aliunde  nequit  esse,  ut 
in  Deo  una  voiuntas  influat  in  aliam,  hinc  est  quod  aeterno 
indivisibilique  decreto,  omnia  quae  in  dicto  ordine  continen- 
tur,  fuerunt  simul  a  Deo  aut  volita  aut  permissa,  Falsum 
igitur  est  quod  prius  natura  voluerit  Deus  gioriam  Christi 
vel  aliorum ,  quam  permiserit  aliquid  circa  peccatum,  quia 
falsum  est  quod  in  divinis  actibus  sit  ordo  naturae,  h.  e.  cau- 
saHtatis,  ex  parte  actuum  in  se,  vel  ut  tendunt  in  obiecta 
creata,  Sed  in  eo  deceptus  est  Scotus  ,  quod  transtulit  in 
ipsam  divinam  volitionem,  ordinem  prioritatis  et  posteriorita- 
tis  qui  in  solis  obiecris  praevisis  et  praevoHtis  invenitur:  in 
quantum  Deus  qui  ordinatissime  vult,  hoc  est,  vult  rectissi- 
mum  ordinem  in  suis  volitis,  praevoluit  hunc  effectum  esse 
propter  alium,  et  ordinari  ad  alium,  et  causari  ab  alio ,  cau- 
salitate  efficientis,  aut  linis,  aut  materiae,  aut  formae.  Si  qua 
ergo  esset  difficultas,  haec  non  esset  repetenda  ex  parte  di- 
vinae  voluntatis,  prius  natura  tendentis  in  bonum  incarna- 
tionis  quam  in  permissionem  peccati,  sed  solum  ex  parte 
ordinationis  volitorum  inter  se:  quatenus  inconvenienter  di- 
ceretur,  res  fuisse  ita  dispositas  a  Deo,  ut  prioritatem  habeat 
peccatum  permissum  supra  incarnationem,  et  genus  humanum 
reparandum  supra  Christum.  Verum  hic  diligenter  conside- 
randum  est,  prius  et  posterius  dici  in  multiplici  ordine,  et 
nihil  obstare  quin  aliquid  sit  secundum  quid  natura  posterius, 
quod  tamen  est  prius  simpliciter,  id  est  in  via  perfectionis 
et  actus.  Voluit  igitur  Deus,  peccatum  esse  prius  incarnatione 
secundum  ordinem  causae  occasionalis ;  sed  in  hoc  non  est 
vera  prioritas  naturae ,  quia  occasio  non  est  proprie  dicta 
causa.  Voluit  insuper,  reparandum  humanurh  genus  esse  prius 
Christo  secundum  ordinem  causae  materialis ,  qui  est  ordo 
prioritatis  in  linea  imperfectionis  et  potentiae.  In  triplici  au- 
tem  ordine  causae  efficientis,  formalis,  et  finalis,  qui  est  ordo 
perfectionis,  omnino  est  prior  Christus  :  in  ordine  quidem 
efficientis,  quia  est  constitutus  a  Deo  auctor  salutis  nostrae; 
in  ordine  etiam  causae  formalis,  quia  ordinatus  est  exemplar 
nostrae  iustificationis  et  glorificationis  ;  in  ordine  demum 
causae    finalis,   quia   ipse    est    cui    tanquam    fini    omnes    assi- 

milari  debemus,  et  in  cuius  maximam  gloriam  reJundat  no- 
stra  redemptio ,  iuxta  iliud  Philipp.  II:  «  Humiliavit  seme- 
«  tipsum  tactus  obediens  usque  ad  mortem:  propter  quod 
«  et  Deus  exaltavit  iilum  ,  et  donavit  illi  nomen  quod  est 
«  super  omne  nomen,  ut  in  nomine  lesu  omne  genu  flecta- 
«  tur,  coelestium,  terrestrium  et  infernorum  «.  Et  per  hoc 
patet  solutio  ad  principale  argumentum  Scoti.  —  Ad  id  autem 
quod  addit,  non  tantum  bonum  esse  redemptionem  hominum 
quantum  est  incarnatio ,  iam  fuit  sufficienter  responsum  in 
art.  praec.  — ■  Item,  si  per  bonum  occasionatum  intelligatur 
quoddam  bonum  quod  esset  praeter  intentionem  agentis,  sic 
negatur  suppositum.  Si  autem  intelligatur  bonum  quod  Deus 
de  facto  non  voluit,  nisi  sumpta  occasione  ex  peccato,  sic 
conceditur  quidem,  incarnationem  posse  dici  occasionatam; 
sed  in  hoc  sensu  nullum  est  inconveniens. 

Ad  2^™  dicendum  quod  ratio  Cyrilh  procedit  in  hypo- 
thesi  Arianorum,  qui  ponebant  Filium  a  Patre  creatum,  instar 
cuiusdam  inanimati  instrumenti  fabricationis  universi;  unde 
ibidem  Cyrillus  subdit:  «  Et  nos  quidem  opus,  ipse  vero 
«  (Filius)  operis  instrumentum  ».  Quo  posito,  sequeretur  Fi- 
lium  ordinari  ad  universum  tanquam  ad  proprium  ac  princi- 
palem  finem,  sequerentur  et  alia  absurda  a  Cyriilo  hic  notata ; 
neque  enim  instrumentum  inanime,  quod  scilicet  agitur  et 
non  agit,  ullo  modo  est  propter  perfectionem  propriam,  sed 
totum  est  propter  perfectionem  operis  quod  ultimo  intenditur. 
Verum  nos  non  ponimus  Christum  homimm  instar  nudi  in- 
strumenti  redemptionis  hominum ,  quia  licet  humanitas  as- 
sumpta  recte  dicatur  instrumentum  coniunctum  divinitatis,  non 
tamen  instrumentum  inanimatum,  sed  animatum ,  quod  ita 
agitur  ut  etiam  agat,  et  ideo  nulla  est  paritas.  Si  ergo  con- 
sideremus  primarium  ordinem  a  Deo  in  rebus  institutum,  se- 
cundum  quem  omnia  ordinantur  ad  divinam  bonitatem  suo 
modo  participandam  et  manifestandam,  dum  inferiora  inten- 
dunt  assimilari  melioribus,  et  meliora  Deo,  sic  non  ordinatur 
humanitas  Christi  ad  aliquid  minus  se ;  quantumcumque  enim 
dicatur  ordinata  ad  salutem  hominum,  proprius  eius  imis  est 
assimilatio  ad  Deum,  cuius  perfectam  similitudinem  consequi- 
tur  per  hoc  ipsum,  quod  toti  generi  humano   excellens    causa 

bonitatis  efficitur.  Si  autem  consideremus  ordinem  secunda- 
rium,  iuxta  quem  una  creatura  ordinatur  ad  aliam,  ut  illam 
iuvet  in  consequenda  participatione  divinae  bonitatis,  sic  non 
est  inconveniens  perfectius  esse  propter  vilius,  ut  iam  osten- 
sum  est,  et  caeteroquin  evidenter  patet  exemplo  angelorum, 
qui  in  ministerium  mittuntur  ut  Deo  cooperentur  in  redu- 
ctione  inferiorum  ad  ipsum.  Verum  est  igitur,  quod  Christus 
in  quuntum  homo,  propter  nos  est,  non  equidem  ut  nudum 
instrumentum  propter  opus  efficiendum,  sed  potius  sicut  per- 
fectum  propter  imperfectum  cui  provenire  debet  utihtas.  Nos 
vero  e  converso,  sumus  propter  Christum  sicut  propter  finem 
cui  assimilemur,  et  cuius  gioriam  in  nostra  iustiiicatione  et 
sakite  procuremus. 

Ad  3^™  denique  dico :  Etiamsi  Scriptura  de  angehs  nihil 
aliud  doceret  nisi  quod  sunt  in  custodiam  hominum  depu- 
tati,  adhuc  tamen  recte  teneretur,  custodiam  hominum  non 
esse  principalem  rationem  creationis  angelorum,  quia  an- 
geli  pertinent  ad  ordinem  naturae  et  ad  perfectionem  uni- 
versi,  et  ideo  principahter  intelliguntur  effecti  ad  hoc,  ut 
universitas  rerum  omnibus  entium  gradibus  compleretur.  Sed 
incarnatio  est  supra  omnem  ordinem  naturae,  imo  et  com- 
munis  gratiae;  unde  iterum  nulla  est  paritas.  «  Alia  opinio 
«  dicit,  ait  S.  Bonaventura  in  III,  D.  i,  a.  2,  q.  2,  quod  Deum 
«  congruebat  incarnari  ad  perfectionem  universitatis,  et  ideo 
«  quodammodo  Deum  intra  perfectionem  universi  concludit, 
«  et  quamdam  necessitatem  incarnationis  ponit  ei,  cum  dicit 
«  opera  eius  aliter  ad  perfectionem  non  perduci.  Hic  autem 
«  modus  dicendi,  cum  dicit  quod  incarnationis  mysterium  est 
«  super  omnem  perfectionem  ,  ponit  Christum  esse  supra 
«  omnem  perfectionem  universitatis,  sive  quantum  ad  naturam, 
«  sive  quantum  ad  gratiam,  sive  quantum  ad  gloriam.  Et  lioc 
«  recte  facit,  quia  Deus  super  omnem  universi  ordinem  ponen- 
«  dus  est,  sicut  non  dicitur  esse  dux  de  exercitu,  sed  supra 
«  exercitum  ».  Non  est  igitur  in  tali  materia  ahquid  affirman- 
dum  praeter  positivas  auctoritates  Scripturae.  Porro  auctori- 
tates  allatae  intentum  adversariorum  non  evincunt.  —  Non 
prima,  quia  in  tantum  dicitur  Christus  esse  in  gloriam  no- 
stram,  in  quantum  est  dux  et  auctor  salutis  nostrae  quae   in 

aeterna  gloria  terminatur.  —  Non  secunda,  quia  iustitia  et 
sanctificatio  hominum  pertinent  ad  remedium  peccati.  —  Non 
denique  tertia,  quia  nuUibi  dicitur  Cliristus  venisse  ut  esset 
caput  Angelorum,  sed  (quod  idem  non  est),  fuisse  constitu- 
tus  a  Patre  caput  supra  omnes  angelos:  in  quo  non  assi- 
gnatur  causa  cur  facta  est  incarnatio,  sed  tantum  declaratur 
id  quod  ad  illam  necessario  consequitur.  Incarnatione  enim 
supposita,  debitum  est  ut  Christus  homo  habeat  principatum 
supra  omnes  creaturas,  quanquam  non  sit  eodem  modo  an- 
gelorum  caput  et  hominum,  ut  postea  dicetur. 

Nota.  —  Articulus  sequens  non  habet  dilficultatem.  Prae- 
supponit  S,  Thomas,  tam  pro  originali  peccato  quam  pro 
peccatis  actuaHbus  hominum,  incarnatum  esse  Deum.  Deinde 
instituendo  comparationem  inter  utrumque  peccati  genus,  do- 
cet  actuale  esse  quidem  maius  intensive,  quia  est  voluntarium 
vokmtate  propria  illius  in  quo  est  peccatum ;  sed  originale 
esse  maius  extensive,  quia  ex  capite  iiaturae  in  omnia  eius 
supposita  propagatur,  et  ideo  toUit  bonum  totius  generis  hu- 
mani.  Ex  quo  demum  sequitur,  stando  sciHcet  formaU  com- 
parationi  eorum  quae  per  se  utrique  peccato  conveniunt,  prin- 
cipahus  venisse  Christum  propter  originale,  in  quantum  bo- 
num  gentis  est  divinius  et  eminentius  quam  bonum  unius, 
ut  Philosophus  dicir. 


THESIS  IV. 

(Art.  5-6.) 

Conveniens  demum  fuit  ut  incarnatio,  nec  statim  fieret 
ab  origine  raundi,  nec  etiam  differretur  in  finem  saeculorum, 
sed  in  medio  temporum  perficeretur,  sicut  reipsa  effecta  est. 

Quaestio  ista  pertinet  ad  convenientiam  incarnationis  quoad 
circumstantiam  temporis.  Caeterum,  quia  satis  superque  intel- 
Hgitur  non  debuisse  difterri  Redemptoris  adventum  usque  in 
finem  mundi,  sufficiet  hic  breviter  inquirere,  an  saltem  decuerit 
ut  retardaretur  usque  in  illam  plenitudinem  temporis,  de  qua 

Apostolus ,  Gal.  IV,  4.  Pmecipua  enim  ratio  dubitandi  esse 
posset  illa,  quam  olim  Augustino  obiiciebat  quidam  Porphy- 
rius:  Si  propter  amorem  et  salutem  hominum  Deus  homo 
factus  est,  cur  non  antea  venit,  ne  tanta  hominum  multitudo 
periret  ? 

Nihilominus  dicendum  est,  tempus  incarnationis  fuisse  a 
divina  Providentia  convenientissime  praefinitum;  quod  quidem 
apparet  ex  tribus:  primo,  ex  dignitate  Verbi  incarnati;  secundo 
ex  utiHtate  hominum  quibus  incarnationis  remedium  parabatur; 
tertio,  ex  pulchritudine  ordinis  servanda  in  reductione  humani 
generis  a  statu  peccati  ad  perfectionem   gloriae. 

Ex  dignitate  Verbi  incarnati:  quia  a  oportuit  adventum 
«  Dei  in  terras  muita  praecedere,  quibus  homines  essent  parati 
« ad  eum  reverentius  suscipiendum  (i)  ».  Unde  Augustinus 
dicit;  «  Per  multam  seriem  temporum  et  annorum  praedicen- 
«  dus  fuit;  non  enim  aliquid  parvum  venturum  fuit;  diu  fuerat 
«  praedicandus,  semper  tenendus;  quanto  maior  iudex  veniebat, 
«  tanto  praeconum  longior  series  praecedebat  »  (2).  Et  re  qui- 
dem  vera,  ad  maiestatem  tanti  Redemptoris  pertinebat  ut  in 
medio  annorum  innotesceret,  quasi  eminens  in  summo  culmine 
totius  historiae  generis  humani,  dum  ad  ipsum  omnia  antece- 
dentia  rempora  per  prophetiam  currunt,  et  ab  ipso  novus  de 
integro  saecuiorum  nascitur  ordo.  In  cuius  figuram,  ingrediente 
Domino  sanctam  civitatem,  «  turbae  quae  praecedebant  et  quae 
«  sequebantur,  clamabant  dicentes:  hosanna  filio  David,  bene- 
«  dictus  qui  venit  in  nomine  Domini  ».  Nam  turbae  quae  prae- 
cedebant,  significabant  generationes  praeteritas  inde  ab  origi- 
ne  mundi,  quatenus  semper  in  eis  fuerunt  qui  in  venturum 
credentes,  decantaverunt  illi  hosanna,  et  salutem  ab  ipso  conse- 
cuti  sunt,  iuxta  fidem  defuncti,  ut  dicit  x^postolus,  licet  non  acce- 
ptis  repromissionibus,  sed  a  longe  eas  aspicientes  et  salutantes. 
Turbae  autem  quae  sequebantur,  significabant  generationes  fu- 
turas,  ab  adventu  Christi  ad  consummationem  saeculi,  consona 
lesum  confessionis  voce  laudantes,  iuxta  Hieronymum  in  c.  21 
Matth.   —  Conveniens  igitur  fuit,  Deum  non  incarnari   statim 

(i)  S.  Thom.,  1.  4  c.  Gent.,  c.  55. 
(2)  August.,  Tract.  51  in  loan.,  n.  5. 

ab  initio,  ne  tanta  Christus  gloria  careret,  quae  solius  Regis 
saeculorum  propria  esse  potuit. 

Ex  utilitate  hominum,  quibus  incarnationis  remedium 
parabatur.  Nam  spirituale  remedium  tanto  maiorem  habet  effi- 
caciam,  quanto  magis  infirmus  agnoscit  infirmitatem  suam,  et 
pro  curatione  morbi  gratus  exsistit;  nisi  enim  superbia  retun- 
datur,  peccatum  non  aufertur.  Et  ideo  debuit  Deus  beneficium 
incarnationis  difterre,  ut  homo  convinceretur  de  ignorantia, 
et  in  lege  indita,  et  in  lege  scripta,  ut  sic  convictus  confugeret 
ad  divinam  gratiam,  et  confugiens  curaretur  efficaciter.  De 
quo  vide  Rom.  II-III,  ubi  Apostolus,  postquam  commemorasset 
nefanda  scelera  Gentium,  necnon  et  ludaeorum,  concludit  di- 
cens:  «  Omnes  peccaverunt  et  egent  gloria  Dei:  iustificati 
«  gratis  per  gratiam  ipsius,  per  redemptionem  quae  est  in 
«  Christo  lesu  ».  Hic  tamen  observabis  quod  cum  S.  Thomas 
ait  Deum  rehquisse  prius  hominem  Hbertati  arbitrii  in  lege 
naturah...,  etc,  sensus  non  est  quod  homo  rehctus  sit  omnino 
sine  auxiho  gratiae;  sed  quod  Deus  permisit  plurimos,  tam 
Gentiles  quam  ludaeos,  deficere  a  fide  et  spe  spirituahs  Re- 
demptoris,  et  non  uti  gratia  quae  iam  ex  tunc,  hcet  non  ita 
abundanter,  ofterebatur,  ut  hoc  modo  innotesceret  quid  valeat 
hberum  arbitrium  absque  medicina  redemptionis;  nam  aliunde 
certissimum  est,  ram  in  lege  naturae  quam  in  lege  scripta, 
concessum  fuisse  auxihum  gratiae,  per  quamdam^  anticipationem 
Novi  Testamenti.  De  quo  vide  S.  Thom.,  1-2,  q.  98,  a.  2,  ad 
4}^"^;  S,  Bonav.,  in  III,  D.  25,  a.  i,  q.  2,  ad  5""^;  Suarez,  de  le- 
gibus  1.  I,  c.  5,  etc. 

Ex  pulchritudine  ordinis  servanda  in  reductione  generis 
humani,  a  miseria  peccati  ad  perfectionem  gloriae  fihorum  Dei. 
Imperfectum  enim  non  statim  perducitur  ad  perfectionem  actus, 
sed  gradibus  quibusdam,  sicut  in  homine  praecedit  infantia,  suc- 
cedit  iuventus,  adest  tandem  maturitas.  Et  ideo  oportuit  ut  in 
genere  humano  reducendo  in  suum  ultimum  finem,  praecederet 
primo  status  servitutis  et  infantiae,  quod  fuit  ante  incarnatio- 
nem  (i);  deinde  succederet  status  iuventutis,  quod  fuit  post 


(i)   «  Itaque   lex  paedagogus   noster   fuit   in  Christo Dico  autem  : 

<c  Quanto  tempore,  haeres  parvulus  est,  nihil  differt  a  servo,  cum    sit  do- 

incarnationem    (i);    donec     tandem     veniat    status     perfectae 
maturitatis,  quod  erit  in  aeterna  gloria    (2). 

Ad  illud  ergo  quod  obiiciebatur,  scilicet  non  debuisse  Chri- 
stum  post  tam  longam  moram  venire,  ne  tanta  hominum  mul- 
titudo  periret,   negandum  est    suppositum.    Suppositum    enim 
est,  ideo  periisse  istam  multitudinera,  quia  Christus  non  statim 
ab  initio  venit;  quod  est  apprime  falsum,  quia  nunquam  defuit 
divinus  succursus,  sed  «  ipsa  exspectatio  et  fides  futuri  adventus 
«  erat  antiquis  in  remedium  salutare  et  sustentationem,  quo- 
«  usque   veniret   ille  qui    consummaret  »   (3).    Religio    quippe 
christiana  coepit  ab  Adam,  statim  ac  Gen.  III  promissus  est 
Redemptor;  et  statim  data  esr  hominibus  potestas  accedendi  ad 
Deum  per  Christum  mediatorem,  tametsi  alia  sint  sacramenta 
quibus    nunc    mvsterium    Christi    annuntiatur   impletum,    alia 
vero  fuerint  ea  quibus  in  futuro  complendum  praenuntiabatur; 
simiU  enim  modo,  alii  sunt  soni  verborum  quibus  exprimitur 
aliquid  futurum  esse,  alii  vero  illi  quibus   exprimitur  aliquid 
iam  esse,  sicut  illa  duo  quae  dixi,  facienda  et  facta,  nec  paribus 
morarum  intervallis,  nec  iisdem  nec  totidem  litteris  syllabisve 
sonuerunt,  ut  dicit  Augustinus  I.  19  cont.  Faust.  ,  c.   16.  Non 
ergo  dilatio  incarnationis  fuit  causa  perditionis  antiquorum.  — 
Urt^ent  tamen  dicentes  quod   aliquibus  saltcm ,  patiiisset  magis 
via^id  salutem,  si  Christus  ante  fuisset    incarnatus;    alTeruntque 
exemplum  de  illis  Tyriis  et  Sidonibus  de  quibus  dicit  Dominus, 
Matth.  XI,  quod  olim  in  cinere  et  cilicio  poenitentiam  egis- 
sent,  si  apud  eos  factae  essent  virtutes    quae   factae    sunt   in 
Capharnaum.  Sed  facile  respondetur  cum  S.  Bonaventura  I.  c, 

«  minus  omnium ;  sed  sub  tutoribus  et  actoribus  est  usque  ad  praefinitum 
«  tempus  a  patre :  ita  et  nos,  cum  essemus  parvuli,  sub  elementis  mundi 
eramus  servientes  ».  Gal.  III,  24;  IV,    1-3. 

(i)  «  At  ubi  venit  fides,  iam  non  sumus  sub  paedagogo...  Ubi  venit 
tt  plenitudo  temporis,  misit  Deus  Filium  suum,  factum  ex  muliere,  factum 
«  sub  lege...,  ut  adoptionem  filiorum  reciperemus...  Itaque  iam  non  est 
«  servus,  sed    filius ;    quod  si  filius ,  et  liaeres   per  Deum  ».     Gal.  III,  25; 

IV,  4-7. 

(2)  «  Ex  parte  enim  cognoscimus  ,  et  ex  parte  prophetamus ;  cum 
«  autem  venerit  quod  perfectum  est,  evacuabitur  quod  ex  parte  est,  etc.  » 
I  Cor.  XIII,  9-12. 

(5)  S.  Bonavent.,  in  III,  D.  i,  a.  2,   q.  4. 

quod  Deus  bonum  commune  praeponit  bono  privato;  et  ideo 
cum  ordinis  exigentia  hoc  requireret,  ut  Deus  in  medio  tem- 
porum  incarnaretur,  usque  ad  sextam  aetatem  fuitdilatum;  ne- 
que  propter  utilitatem  aliquarum  personarum  exsistentium  in 
prioribus  aetatibus  accelerari  debuit  divinum  beneficium.  Caete- 
rum  potuisset  omnino  Deus,  etiam  absque  acceleratione  incarna- 
tionis,  efficacem  poenitentiae  gratiam  illis  hominibus  conce- 
dere;  quare  autem  de  facto  eam  non  concesserit,  non  est 
ullatenus  a  nobis  inquirendum,  quia  hoc  esset  idem  ac  quae- 
rere  praedestinationis  causam ,  quae  nuUa  est  nisi  voluntas 
Dei,  ut  ex  Augustino  insinuat  S.  Thomas  in  resp.  ad  2""^  — 
Denique,  si  quis  opponeret  quod  ipsum  bonum  commune 
exigebat  incarnationis  accelerationem,  eo  quod,  Christo  statim 
veniente,  plures  numero  homines  salvandi  erant  quam  nunc 
salvantur:  dicendum,  hoc  gratis  affirmari,  imo  contrarium 
potius  apparere,  tuni  ex  ratione  quae  supra,  secundo  loco 
fuit  posita,  tum  ex  aliis  quae  in  promptu  sunt.  Nam,  ut  recte 
notat  Suarez,  De  Inc,  Disp.  6,  Sect.  2,  si  Christus  in  prin- 
cipio  venisset,  pauci  tunc  essent  homines  qui  ab  ipso  vel 
discipulis  eius  instrui  potuissent;  et  cum  conditio  hominum 
sit,  ut  non  longo  tempore  in  primo  fervore  perseverent,  fidei 
et  caritatis  fervor  tunc  incepisset  languescere,  quando  genus 
humanum  plenius  propagatum  fuisset,  et  maior  hominum 
multitudo  tanto  remedio  indiguisset.  Accedit  quod  certiiudo 
humana  de  miracuHs  et  conversatione  Christi  in  mundo,  quae 
inter  praecipua  ad  fidem  praeambula  profecto  recensetur,  mul- 
tum  fuisset  imminuta,  si  in  ipsis  mundi  primordiis,  potius 
quam  in  pleno  lumine  historiae  facta  esset  incarnatio.  Rursus, 
defuissent  pleraque  signa  ex  quibus  nostrae  fidei  consurgit 
credibilitas,  puta  signum  maximae  mutationis  quam  Christus 
adveniens  induxit  in  mundo,  praesertim  vero  divinissimum 
illud  argumentum  prophetiae,  qua  multifariam ,  miiltisque  mo- 
dis,  olim,  ipse  Redemptor   praenuntiatus  est  (i).    Unde,   nisi 

(i)  «  Quem  non  moveat  ad  credendum  ,  tantus  ab  initio  ipse  rerum 
«  gestarum  ordo,  et  ipsa  connexio  temporum ,  praeteritis  fideni  de  prae- 
«  senlibus  faciens,  priora  posterioribus  et  recentioribus  antiqua  confirmans? 
«  Eligitur  unus  ex  gente  chaldaeorum,  etc,  etc,  »  August.,  epist.  137  ad 
Volus.,  n.  15  -  16. 

Deus  alium  Providentiae  ordinem  elegisset,  quod  est  extra 
hypothesim ,  non  essent  tam  muha  et  tam  mira  divinitus 
disposita,  quibus  nunc  homines  inducuntur  ad  tidem;  ex  quo 
demum  sequitur,  incarnationem  non  potuisse  convenientiori 
tempore  fieri  quam  quo  reipsa  facta  est ,  attenta  hominum 
utihtate  et  auxihi  opportunitate.  Bene  igitur  Leo  M.,  Serm.  3 
in  Nativ.  Dom.  c.  4:  «  Cessent  itaque  iUorum  querelae,  qui 
«  impio  murmure  divinis  dispensationibus  obloquentes ,  de 
«  Dominicae  nativitatis  tarditate  causantur ,  tanquam  praete- 
«  ritis  temporibus  non  sit  impensum,  quod  in  ultima  mundi 
«  aetate  sit  gestum.  Verbi  enim  incarnatio  hoc  contulit  fa- 
«  ciendum ,  quod  factum ;  et  sacramentum  salutis  humanae 
«  nuUa  unquam  antiquitate  cessavit.  Quod  praedicaverunt 
«apostoh,  hoc  annuntiaverunt  proplietae,  nec  sero  est  im- 
«  pletum  quod  semper  est  creditum.  Sapientia  vero  et  beni- 
«  gnitas  Dei  hac  salutiferi  operis  mora  capaciores  nos  suae  voca- 
«  tionis  effecit,  ut  quod  multis  signis,  multis  vocibus,  mukisque 
«  mysteriis  per  tot  fuerat  saecula  praenuntiatum,  in  his  diebus 
«  Evangehi  non  esset  ambiguum;  et  nativitas  Salvatoris  quae 
«  omnia  miracula ,  omnemque  humanae  intelligentiae  erat 
«  excessura  mensuram,  tanto  constantiorem  in  nobis  gigneret 
«  fidem,  quanto  praedicatio  eius  et  antiquior  praecessisset  et 
«  crebrior.  Non  itaque  novo  consilio  Deus  rebus  humanis,  nec 
«  sera  miseratione  consuluit,  sed  a  constitutione  mundi  unam 
«  eamdemque  omnibus  causam  salutis  instituit.  Gratia  enim 
«  Dei  qua  semper  est  universitas  iustificata  sanctorum,  aucta 
«  est  Christo  nascente,  non  coepta;  et  hoc  magnae  pietatis 
«  sacramentum  quo  totus  iam  mundus  impletus  est,  tam  po- 
«  tens  etiam  in  suis  significationibus  fuit,  ut  non  minus  adepti 
«  sint  qui  illud  credidere  promissum ,  quam  qui  suscepere 
«  donatum  » . 

Et  per  hoc  patet  solutio  ad  principalem  ditficultatem.  Cae- 
tera  vero  quae  habet  S.  Thomas,  expositione  non  indigent. 


CAPUT  SECUNDUM 

Q.UAEST.    II-XV. 

DE  MODO  UNIONIS  VERBI  INCARNATl 

Nunc  agendum  est  de  ipsa  substantia  mysterii,  id  est  de 
unione  Verbi  cum  natura  humana.  Procedit  autem  S.  Tho- 
mas  ordine  optimo,  primum  quidem  exponendo  modum  unio- 
nis  secundum  se  (Quaest.  2) ;  deinde  vero,  magis  speciaHter 
considerando  unionis  terminos,  scilicet  personam  assumentem 
(QuAEST.  3),  et  naturam  assumptam  (Quaest.  4-15). 

QUAEST.     II. 

DE  IPSA  UNIONE  HYPOSTATICA 

Duo  sunt  errores  extremi  quibus  cathoHcum  dogma  de 
unione  hypostatica  penitus  destruitur.  Primus  est  error  eorum 
qui  solvunt  lesum ,  ut  S.  loannes  ait,  duas  in  eo  personas 
vel  duo  supposita  afiirmantes.  Alter  eorum  qui  confundunt 
vel  componunt  naturas,  dicentes  ex  unione  Dei  et  hominis 
unam  tertiam  rem  resultasse,  ab  utroque  componente  diver- 
sam.  Hae  sunt  haereses  fundamentales,  ad  quas  aiiae  fere 
omnes  faciU  negotio  reducuntur.  Communis  autem  fons  er- 
roris  fuit  quia  nescierunt  distinguere  inter  naturam  et  hypo- 
stasim.  «  Hoc  demum  est  quod  haereticis  errandi  causa  est, 
«  ait  Damascenus,  de  fide  orth.,  I.  3,  c.  3,  quod  naturam  et 
«  hypostasim  esse  idem  statuunt  ».  Et  S.  Thomas  in  III, 
D.  5,  q.  I,  a.  3:  «  Ex  hoc  deceptus  fuit  (Nestorius)  quia 
«  credidit  idem  esse  personam  et  naturam  ...  et  ex  eodem 
«  fonte  processit  error  Eutychetis  »   (i).  Videtur  ergo  neces- 

(i)  Uterque  vult  tot  esse  naturas  quot  hypostases.  Sed  rationalista 
Nestorius  assumpsit  in  doctrina  de  Incarnatione,  id  quod  ratio  assequitur, 
id  est,  dualitatem  naturarum,  et  concludit  esse  etiam  duas  hvpostases.  Eu- 
tyches  e  converso  assumpsit  id  quod  est  supra  rationem,  id  est  unitatem 
personae,  et  concludit  unam  pariter  esse  naturam. 

sarium  ad  maiorem  doctrinae  claritatem,  quasdam  praemittere 
notiones  circa  naturam  et  hypostasim,  caeterasque  res  ad  hanc 
difficilem  materiam  pertinentes.  Porro,  licet  Catholici  omnes 
mter  se  conveniant  quoad  generalem  notionem  naturae  et 
personae,  tamen  quando  devenitur  ad  metaphysicam  horum 
conceptuum  analysim,  incipit  apparere  sat  magna  diversitas. 
Et  ideo,  ne  suboriatur  confusio,  primum  omnium  exponenda 
erunt  principia  S.  Thomae;  deinde  vero  principia  quae  ab 
aliis  theoiogis  admittuntur;  tum  demum  breviter  indicanda 
ea  quae,  cum  immediate  et  veluti  in  terminis,  regulae  hdei  re- 
pugnent,  nullo  modo,  salva  orthodoxia,  possunt  consistere. 

I. 

PRINCIPIA    S.    THOMAE    DE    XATURA    ET    SUPPOSITO 

Tribus  punctis  expositio  ista  constat:  Primum  est  de 
natura,  et  de  iis  quae  in  rebus  creatis  naturae  adiuncta  inve- 
niuntur;  secundum,  de  supposito  et  persona;  tertium,  de 
discrimine  naturam  inter  et  hypostasim. 

§   I. 
De  natura  et  iis  quae  apud  nos  cum  natura  componunt. 

Primum  omnium  sciendum  est,  quod  hoc  nomen  essentia 
impositum  est  ad  significandum  id  quo  diversa  entia  creata 
in  diversis  speciebus  collocantur  .(i).  Et  quia  propriam  ra- 
tionem  speciei  declarat  definitio  indicans  quid  sit  res,  inde 
est  quod  nomen  essentiae  a  philosophis  in  nomen  quidditatis 
mutatur.  Ad  idem  etiam  signiticandum,  impositum  est  nomen 
natnra,  ab  eo  quod  est  nasci,  quia  in  viventibus  essentia  est 
formale  pnncipium  et  formalis  terminus    naturalis   generatio- 

(I)  Dixi  entia  creata,  quia  Deus  nec  in  specie  est,  nec  in  aenere-  et 
tamen  consideratur    in  eo  id  quod    quodammodo    respondet    essentiae   ipe-    ' 
cificae_  in  ahis,  videlicet  ipsa  absoluta  ac  pura  essendi  perfectio,  quae  tribus 
relativis  personis  communis  est. 

De  Verbo  Incarnato. 

nis;  neque  enim  quantum  ad  principia  individualia,  sed  quan- 
tum  ad  solam  essentiam  speciei,  generans  assimilat  sibi  ge- 
nitum ,  ut  constat.  Quare  idem  sonant  rria  haec  nomina, 
essentia,  quidditas ,  natura;  sed  essentia  (quasi  forma  et  ratio 
essendi),  illud  significat  per  ordinem  ad  esse;  quidditas  (quasi 
id  quod  respondet  quaestioni  quid),  per  ordmem  ad  inten- 
tionem  quam  format  incellectus ;  natura  demum  (quasi  id  quod 
nativitate  communicatur),  per  ordinem  ad  operationem,  quate- 
nus  scilicet  principium  intrinsecum  motus  generationis  in  vi- 
ventibus,  extenditur  deinde  ad  significandum  intrinsecum  prin- 
cipium  operationis  in  quacumque  specie.  Denique,  etsi  nomiria 
praedicta  dicantur  tam  in  genere  substantiae  quam  in  genere 
accidentis,  (nam  etiam  accidentia  suam  essentiam  et  quiddi- 
tatem  habent),  tamen  per  prius  attribuuntur  substantiae  quae 
est  maxime  et  principaliter  ens,  et  hoc  modo  sumuntur  sem- 
per  in  praesenti. 

«  Et  si  quidem,  ait  S.  Thomas ,  q.  2,  a.  2,  his  quae  ad 
«  rationem  speciei  pertinent,  nihil  ahud  adiunctum  inveniri 
«  posset,  nuUa  necessitas  esset  distinguendi  naturam  a  sup- 
«  posito  naturae,  quod  est  individuum  subsistens  in  natura 
«  illa ,  quia  unumquodque  individuum  subsistens  in  natura 
«  aliqua  esset  omnino  idem  cum  natura  sua  ».  Nunc  autem 
contingit  inveniri  in  rebus  creatis  plura,  quae  non  pertinent 
ad  rationem  speciei  seu  naturae,  sciHcet:  primo  principia  in- 
dividuaHa,  secundo  esse,  tertio  accidentia.  Prius  ergo  per  or- 
dinem  videndum  est  quaHter  unumquodque  praedictorum 
narurae  superaddatur,  quia  hinc  maxime  pendet  notio  suppo- 
siti  et  personae,  quae  postmodum  erit  expoHenda. 

I.  De  compositione  naturae  et  principiorum  indivi- 
dualium  (i). 

Modo  dictum  est,  naturam  secundum  se  consideratam  si- 
gnificari  in  abstracto ,  ut  quo  aHquid  formahter  est  homo, 
planta,  lapis,  atque  ita  porro.  Hinc,  ubicumque  datur  in  eadem 
specie  materiaHs  multipHcatio  individuorum  solo  numero  dif- 
ferentium,  principia  individualia  sunt  praeter  rationem   natu- 

(i)  Hoc  compositum  vocatur  res  natarai,  quasi  una  ex  rebus  quae 
in  aliqua  communi  natura  inveniuntur.  -  Cf.  S.Thom.,    i,  Qiiaest.  29,  a.  2. 

rae ,  er  non  includuntur  in  definitione  eius.  Oportet  ergo 
considerare  ibi  quamdam  compositionem  naturae  specificae 
et  principiorum  individui,  de  qua,  si  ad  unionem  Incarnatio- 
nis  exponendam  directe  inserviret,  multa  hic  dicenda  essent. 
Nunc  autem,  doctrina  de  individuatione  fere  usui  non  est  in 
proposito  nobis  mysterio,  nisi  quod  attinet  ad  varios  modos 
significandi  et  loquendi ;  insuper  non  refert  quam  sententiam 
teneas,  si  forte  circa  rem  difficilem  et  subtilem  valde,  occur- 
rat  opinionum  diversitas;  ideoque,  sufficiet  indicasse  potius 
quam  explicasse  doctrinam  S.  Thomae  in  hac  materia,  quin- 
que,  ut  videtur,  sequentibus  punctis  comprehensam: 

Primo,  nuUa  sunt  in  immateriaUbus  creaturis  principia 
individuaHa  praeter  rationem  naturae  specificae,  quia  unaquae- 
que  natura  incorporea,  (utpote  expers  materiae  quae  est  ra- 
dicale  principium  divisionis  in  partes  quantitativas),  ex  ipsa 
ratione  suae  speciei  individuatur.  Quare  non  habetur  ibi  gra- 
dus  individuahs  ultra  gradum  specificum,  sed  unumquodque 
individuum  est  ipsa  species.  In  corporahbus  vero,  sicur  na- 
turae  generis  adiungitur  differentia  speciei,  ita  naturae  speciei 
superadditur  id  quod  ipsam  contrahit  ad  esse  individuum ;  si 
enim  Socrates  per  id  esset  homo,  per  quod  est  hic  homo, 
quemadmodum  non  possunt  esse  plures  Socrates,  sic  etiam 
non  possent  esse  plures  homines.  Ergo  praeter  compositionem 
generis  et  differentiae,  occurrit  ibi  ulterior  compositio  naturae 
speciei   et   principiorum  individualium. 

Hinc  secundo,  compositio  ista,  non  secus  ac  illa  prior 
generis  et  differentiae,  si  formaliter  et  non  tantum  fundamen- 
taHter  consideretur,  nequaquam  reahs  est,  quia  principia  in- 
dividuaha,  puta  haec  anima  et  hae  carnes  et  haec  ossa,  a 
principiis  quibus  natura  individui  constituitur,  non  sunt  rea- 
liter  distincta,  sed  ex  eadem  omnino  reahtate  Socrates  est 
Socrates  et  homo  et  animal  et  substantia  et  ens  (i). 


(i)  Nota  bene  quod  apud  S.  Thomam  apprime  distinguuntur  principia 
individualia  et  principiutn  individtiationis.  De  principio  individuationis  ubique 
docet  quod  est  materia  quantitate  signata.  De  principiis  vero  individualibus, 
I,  q.  29,  a.  2,  ad  5"^  ^icit :  «  Anima  et  caro  et  os  sunt  de  ratione  hominis, 
«  sed  haec  anima  et  haec  caro  et  hoc  os  sunt  de  ratione  huius  hominis,  et 

Nihilominus  tertio,  licet  praeflita  compositio  sit,  sensu  indi- 
cato,  rationis  tantum,  omnino  tamen  fundatur  in  reali  compo- 
sitione  materiae  et  formae,  quae  sola  in  causa  est  cur  possibile 

«  ideo  hvpostasis  et  persona  addunt  supra  rationem  essentiae  principia  indi- 
«  vidualia  ».  Nimirum  principia  individualia  sunt  illud  quo  formaliter  na- 
tura  speciei  contrahitur  ad  gradum  individualem,  sicut  differentia  est  illud 
quo  formaliter  contrahitur  genus  ad  gradum  specificum ;  et  quia  nihil  esse 
potest  a  parte  rei  quod  particulare  non  sit,  (universale  enim  in  quantum 
huiusmodi,  tantummodo  in  intellectu  est),  constat  principia  individualia  a 
natura  individui  realiter  non  distingui,  id  est,  non  distingui  in  Socrate  animam 
ab  hac  anima,  carnes  ab  his  carnibus,  atque  ita  porro. »—  At  vero,  principium 
individuationis  designat  illud  unde  radicaliter  provQnh,  quod  unum  individuum 
ab  aliis  eiusdem  speciei  solo  numero  distingui  possit,  seu  quod  in  una  specie 
possint  materialiter  multipHcari  individua.  Et  hoc  principium  S.  Thomas 
dicit  esse,  non  naturam  ipsam,  sed  partem  potentialem  et  determinabilem 
naturae,  id  est  materiam,  prout  ex  ea  fluit  quantitas,  de  cuius  ratione  est  ut 
sit  per  se  divisibilis  in  partes  individuas  eiusdem  rationis.  —  AHter  ergo  lo- 
quendum  de  principio  individuationis  et  de  principiis  individuahbus ;  prin- 
cipium  enim  individuationis  distinguitur  a  natura  individui  distinctione  reaH 
inadaequata,  ut  reaHs  pars  eius  existens ;  principia  vero  individuaHa,  sola 
distinctione  rationis  cum  fundamento  in  re.  Unde  per  S.  Thomam,  duplex 
tantum  datur  sectuidum  rem  in  rebus  corporaHbus  compositio  substantiaHs, 
sciHcet  materiae  et  forniae  tanquam  principiorum  intrinsecorum  essentiae, 
ac  deinde,  ipsius  essentiae  compositae  et  essS;  si  autem  distinctio  naturae 
a  rationibus  individuantibus  esset  reaHs,  daretur  secundum  rem  compositio 
triplex,  quod  aH'enum  videtur  a  doctrina  Angelici.  (Cf.  De  spirit.  creatur.  a.  i). 
Denique  animadverte,  S.  Doctorem  nusquam  dicere  rationes  individuantes 
reaHter  distingui  a  natura  in  uno  eodemque  individuo,  sed  dicit  tantum,  quod 
in  corporaHbus,  individuum  naturae  secundum  rem  differt  a  natura  speciei, 
hoc  est,  a  natura  prout  in  multis  ,  imo  infinitis  aHis,  potens  est  exsistere. 
Sicut  si  dicerem,  speciem  humanam  reaHter  distingui  a  genere  animaHs,  quia 
species  humana  inchidit  rationem  animaHs,  et  addit  aHquid  aHud  per  quod 
ratio  illa  contrahitur;  quo  fit  ut  genus  animaHs  latius  pateat  quam  species 
humana  in  natura  rerum.  Sed,  sicut  reaHs  distinctio  speciei  humanae  a 
genere  animalis,  non  facit  ut  in  uno  eodemque  homine  animaHtas  reaHter 
distinguatur  a  rationaHtate,  ita  reaHs  distinctio  inter  individuum  naturae  et 
naturam  speciei,  non  facit  ut  in  uno  eodem.que  individuo  principia  indi- 
viduaHa  aHud  sint  secundum  rem  a  natura  individui.  Quoties  igitur  S.Tho- 
mas  distinguit  formas  separatas  a  naturis  compositis  ex  materia  et  forma, 
quatenus  in  istis  individuum  secundum  rem  differt  a  natura,  in  ilHs  vero 
minime:  differentia  assignata  consistit  in  hoc,  quod  in  compositis  unum  indi- 
viduuni  non  est  ipsa  species,  in  simpHcibus  e  contra,  quia  in  soHs  simpH- 
cibus  id  quo  individuum  constituitur,  nihil  continet  quod  de  ratione  essentiae 
non  sit. 

sit,  plura  individua  a  parte  rei  specifice  inter  se  convenire,  et 
solo  numero  differre  (i). 

Imo  quarto,  si  tiat  comparatio  inter  rationes  individuales  et 
naturam  specificam,  non  quidem  prout  est  in  Socrate,  sed  prout 
miultis  aliis  est  communicabilis,  distinctio  potest  quodam  vero 
sensu  dici  realis :  pro  quanto  scilicet,  natura  speciei  realiter 
invenitur  in  Paulo  et  Titio,  etc,  absque  determinatione  indi- 
viduali  quam  in  Socrate  consequitur.  Et  simile  esset  si  dice- 
rem,  speciem  liumanam  realiter  distingui  a  genere  animalis , 
quia  natura  animalitatis  realiter  exsistit  in  plurimis  speciebus, 
absque  determinatione  specifica  quam  habet  in  homine. 

Hinc  quinto,  cum  determinatio  speciei  sit  a  forma,  deter- 
minatio  vero  individuaHs  suam  habeat  radicem  in  individua- 
tionis  principio  quod  est  materia,  ideo  tandem,  in  uno  eodem- 
que  supposito,  principia  individualia  et  natura  specifica  co?i- 
cipiuntur  per  modum  duarum  partium,  quarum  prima  est 
ut  materialis  et  determinabilis,  alia  autem  ut  formalis  et  per- 
fectiva  (2).  Solemus  enim  apprehendere  varias  naturtls  tan- 
quam  singula  individua  informantes  specifica  difierentia;  so- 
lemus  etiam  d-icere,  hoc  individuujiL-Ji^se  tahs  vei  taHs  na- 
turae  sive  essentiae,  non  secus  ac  si  essentia  esset  recepta  in 
eo,  sicut  forma  in  subiecto;  cui  modo  loquendi  se  accommodat 
Apostolus,  ubi  ait:  Oui  cum  in  fornia  Dei  esset....,  formam  servi 
accipiens,  id  est,  naturam. 

Apparet  itaque,  quo  scnsu  in  corporalibus,  natura  secundum 
se  considerata  dicatur  esse  quasi  pars  individui,  et  significari  in 
abstracto  per  modum  partis;  cur  etiam  non  debeat  praedicari 
de  individuo,  vel  significari  sicut  id  quod  habet  esse,  eo  quod 
pars  de  toto  nunquam  praedicatur,  et  quia,  proprie  loquendo, 
ipsa  esse  non  habet,  sed  totum  habet  esse  secundum  eam  (3). 
Apparet  praeterea,  quod  in  puris  spiritibus,  eadem  ratio  non 
tenet:  quapropter,  si  in  illis  etiam,  natura  significetur  ut  pars, 
tunc  modus  significandi  non  fundatur  amplius  in  modo  essendi 
rei  significatae,  sed  provenit  tantum  ab  intellectu  nostro  con- 


(i)  S.  Thom.,  de  Spirit.  creat.,  a.  8  in  corp. 

(2)  Id.,   3,   Quaest.  2,    a.  2,  in  corp. 

(3)  Id.,  in  III,  D.  5,  q.   i,  a.  3,  etc. 

cipiente  et  nominante  ea  quae  supra  se  sunt,  secundum  analo- 
giam  corporalium,  prout  recte  explicat  Caietanus  in  cap.  5  de 
ente  et  essentia,  ubi  essentias  substantiarum  simplicium  cum 
essentiis  compositarum  inter  se  invicem  confert.  —  Et  hucus- 
que  quidem  habes  unde  explicare  poteris  varios  loquendi  modos, 
spectantes  suppositum  in  sua  habitudine  ad  naturam.  Nunc  au- 
tem  ,  magis  ad  rem  accedendo,  veniendum  est  ad  composi- 
tionem  sequentem,  ex  essentia  et  esse,  de  qua,  quia  directe 
inservit  ad  theologicam  explicationem  mysterii  incarnationis, 
accuratior  esse  debet  disputatio. 

2.  De  compositione  essentiae  seu  naturae  indivi- 
duae  cum  esse  exsistentiae. 

Haec  compositio  omnino  reaHs  est,  et  invenitur  in  omni 
creatura  (i).  Ad  cuius  expHcationem,  fundamenti  loco  ponen- 
dum  est  quod  esse,  ut  docet  S.  Thomas  in  I,  D.  33,  q.  i,  ad  i"'", 
tripHciter  accipitur :  primo  pro  esse  quod  est  copula  propositio- 
nis,  secundo  pro  esse  quod  est  essentia,  tertio  pro  esse  quod 
est  actus  essentiae,  sciiicet  exsistentia.  Cum  itaque  dicimus 
dari  compositionem  ex  natura  individua  et  esse,  css&  hic  mani- 
feste  sumitur  in  tertia  acceptione,  quae  etiam  est  principaHs  et 
maxime  propria.  —  Sed  iterum  exsistentia  seu  esse  non  est 
eiusdem  rationis  in  substantia  et  accidente;  non  enim  substaritia 
eodem  modo  habet  esse  quo  accidcns,  quia  substantia  habet  esse 
in  seipsa,  accidens  vero  liabet  esse  in  alio,  scilicet  in  subiecto 
iam  constituto  in  primo  esse  suo,  cui  ilhi  ipsa  accidentis  actua- 
litas  superadditur.  Necesse  ergo  fuit  invenire  diversas  voces  ad 
significandum  id  quod  pertinet  ad  esse  accidentis,  et  id  quod 
pertinet  ad  esse  substantiae.  Porro  rota  diversitas  est  penes  ly 
inesse,  et  ly  suhsisterc ;  nam  sicut  proprium  accidentis  esse  est 
quo  accidens  aHi  exsistenri  inest  seu  inexsistit ,  ita  proprium 
esse  substantiae  est  quo  substantia  exsistit  in  se,  id  est  subsistit. 
«  lila  enim  subsistere  dicimus,  quae  non  in  alio  sed  in  se  cxsi- 
«  stunt  »,  aitS.Thomas,  i,Quaest.  29,  a.  2.  Et  iterum,  de  Pot. 
Quaesr.  9,a.  i  :  «  Subsistere  nihil  aliud  est  quam  per  se  exsistere. 


(i)  Praecipua  loca  S.  Thomae  sunt :  1.  2.  c.  Gent.,  cap.  52-54-  In 
Boetium  de  hebdom.,  lect.  2  -  De  ente  et  essentia ,  c.  5  -  2  Metaphys., 
lect.  2,  etc,  etc. 

«  Quod  ergo  exsistit  solum  in  alio  ,  non  subsistit.  »  Et  ite- 
rum,  in  I,  D.  23,  Quaest.  i,  a.  i,  ad  j""""  :  «  Subcistere  dicitur 
«  aliquid,  in  quantum  est  sub  esse  suo  »  (i).  Unde,  inter 
substantiam  et  subsistentiam  hoc  interest ,  quod  suhstantiac 
nomine  significatur  id  cui  naturali  aptitudine  et  exigentia  com- 
petit  esse  in  se;  nomine  autem  siibsistcntiae,  id  quod  re  etiam 
et  actu  habet  esse  in  se.  —  Hoc  tamen  dico,  secundum  quod 
subsistentia  accipitur  ut  nomen  concretum,  iuxta  illud  S.  Tho- 
mae,  loco  supra  citato  :  «  Substantia  secundum  quod  per  se 
«  exsistit,  et  non  in  aho,  dicitur  subsistentia  »  ;  cui  consonum 
est  id  quod  legitur  in  Quaest.  9  de  Pot,,  a.  i,  et  alibi  saepe. 
At  vero,  ipsummet  subsistentiae  nomen  frequenter  etiam  sumi- 
tur  in  abstracto,  scilicet  pro  actu  essendi  quo  ahquid  subsistit, 
seu  exsistit  in  se.  Exemplum  habes  in  tertia  parte,  Quaest.  6, 
a.  3,  ubi  refutans  S.  Thomas  opinionem  Origenis  dicentis  omnes 
animas  a  principio  fuisse  creatas :  «  Est  inconveniens,  inquit, 
«  si  ponatur  quod  (anima  Christi)  fuerit  tunc  creata,  sed  non 
«  statim  Verbo  unita,  quia  sequeretur  quod  aniiiia  illa  aliquando 
«  habuissct  propriam  suhsistentiam  sine  Verbo ;  et  sic,  cum  fuisset 
«  a  Verbo  assumpta,  vel  non  esset  facta  unio  secundum  subsi- 
«  stentiam,  vel  corrupta  iuisset  subsistentia  animae  praeexsi- 
«  stens  ».  Quo  in  loco  manifestum  est,  subsistentiam  signifi- 
cari  ut  habitam,  adeoque  hic  sumi,  non  sensu  concreto,  pro 
subsistente,  sed  sensu  abstracto,  pro  esse  substantiah  quo  sub- 
sistitur   (2).    —    Et  hactenus   quidem  ,  omnia  videntur    clara, 

(i)  Nota  etymon  huius  nominis  suhsistdre,  et  analogiam  cum  voce 
exsistere.  Nam  subsistere  est  sistere  sub ,  sicut  exsistere  est  sistere  ex. 
Unde,  exsistere  dicit  actualitatem  qua  sistitur  ex,  id  est ,  extra  causas ; 
subsistere  vero  dicit  actualitatem  qua  sistitur  sub,  id  est,  sub  proprio  actu 
essendi.  Et  pro  substantia  quidem  ,  eadem  est  actualitas  qua  sistitur  ex 
et  suh,  sicut  pro  accidente  idem  est  quo  sistitur  ex  et  in. 

(2)  Hic  iam  videre  est  principium  dissensus  inter  theologos  quoad 
scientiticam  expositionem  unionis  hypostaticae ,  quia  unio  hypostatica  et 
unio  secundum  subsistentiam  convertuntur.  Nunc  ,  si  quaeras  a  Caietano 
et  Suarezio,  quid  sit  subsistentia,  respondebunt  quod  subsistentia  est  niodus 
substantidlis,  quodammodo  claudens  et  circumscribens  naturam  singularem, 
ne  possit  amplius  aheri  supposito  communicari.  Si  idem  quaeras  a  Scoto, 
dicet  quod  subsistentia  est  totalitas  quae  naturae  singulari  ex  hoc  solo  inest, 
quod  alteri  hypostasi  actu  non  unitur.  Sed  iuxta  S.  Thomani,  subsistentia 

obvia,  desumpta  ex  communi  modo  concipiendi  et  loquendi, 
qui  profecto  magnum  veritatis  criterium  est.  Sane  vero,  esse 
proprium  substantiae  ab  omnibus  apprehenditur  ut  sub  quo 
substantia  sistit ,  absolute  in  seipsa  stans  extra  causas.  E 
contra ,  tale  est  esse  debitum  accidenti  ,  ut  accidens  non 
sistat  sub  illo,  quia  accidens  est  alterius,  scilicet  subiecti,  ad 
quod  pertinet  non  solum  esse  primum  et  substantiale,  verum 
etiam  omne  esse  superadditum  secundum  quamcunque  acci- 
dentalem  determinationem.  Ergo  rursus,  siibsistere  dividitur  con- 
tra  inesse,  et  haec  duo  in  naturah  ordine  rerum,  designant 
specialem  exsistentiae  modum  qui  vel  substantiae  competit, 
vel  accidenti. 

Verum,  de  esse  accidentis  in  praesenti  non  est  sermo, 
sed  de  solo  esse  substantiae;  huiusmodi  2t.\xitm  esse ,  vel  est 
subsistens  ipsum ,  vel  certe  formale  principium  subsistendi. 
Dixi,  vel  subsistens  ipsum  ,  vel  principium  subsistendi ;  nam 
duobus  modis  intelligi  potest  substantiam  exsistere  in  se, 
sive  subsistere:  vel  quatenus  substantia  ^st  per  identitatem 
sua  exsistendi  actualitas,  vel  quatenus  proprium  essendi  actum 
habct  in  seipsa.  Si  primum,  ipsum  esse  est  subsistens,  adeoque 
purum  et  absolutum  ab  omni  comprincipio  realiter  distincto 
in  quo  recipiatur.  Si  secundum,  esse  non  est  subsistens,  sed 
merum  principium  subsistendi,  utpote  receptum  in  essentia 
tanquam  in  reali  essendi  potentia,  et  non  debet  dici  id  qiiod 
est ,  sed  tantum  id  quo  aliqiiid  est.  Quaeritur  ergo ,  utrum 
omnis  actus  exsistendi  sit  subsistens,  hoc  est,  irreceptus  et 
per  se  stans:  quod  est  quaerere,  an  omne  ciis  quod  cst,  sit 
per  identitatem  suum  exsistere,  adeoque,  an  commentitia  sit, 
vel  certe  indemonstrata,  realis  illa  compositio  quam  in  creatis 
adstruimus,  ex  essentia  et  esse. 

Respondet  autem  S.  Thomas,  impossibile  esse  ut  omne 
ens  sit  suum  csse,  quia  ens  cuius  essentia  est  esse,  est  primo 


in  abstracto  significata,  nihil  aliud  est  quam  esse  existentiae  quod  naturaliter 
debetur  substantiae.  Porro ,  singulis  his  dicendi  modis  necessario  corre- 
spondent  totidem  sententiae,  eaeque  diversissimae,  circa  quidditatem  unionis 
quara  hdes  cathoHca  docet  factam  esse  secundum  subsistentiam.  Q,uod 
vel  ab  initio,  quasi  historice  annotatum  velim. 

intinitum  simpliciter  (i) ;  est  deindc  singulare ,  et  prorsus 
immultiplicabile  (2);  est  praeterea,  onmino  immutabile,  et 
incapax  recipiendi  quodlibet  accidens  (3);  est  etiam  forma- 
liter  a  se,  cui  repugnat  causari  ab  alio  (4);  esr  demum  eius- 
modi,  ut  non  possit  poni  sub  genere  cum  aliis  (5). 

»1  Et  re  quidem  vera,  ut  solum  illud  argumentum  attingam 
quod  primo  loco  ex  variis  locis  S.  Tliomae  indicatum  est, 
cuilibet  diligenter  consideranti  apparcbit,  quod  ens  cuius  es- 
sentia  identica  est  cum  esse,  liabet  necessario  in  se  omnem 
perfectionis  plenitudinem.  Etenim,  illud  quod  in  linea  cssendi 
nullum  iimitem  comparitur,  est  simpliciter  perfectionc  intini- 
tum;  nam,  cum  esse  sit  perfectio  univcrsalissima,  utpote  ul- 
tima  omnium  perfectionum  actuaiitas,  quidquid  est  illimitatum 
secundum  ipsam  essendi  rationem,  eo  ipso  ostenditur  intini- 
tum  simpliciter,  et  non  solum  secundum  quid,  id  est,  in  ali- 
quo  particulari  ordine  perfectioniSi.  Nunc  autem  considera 
quod  esse  siibsistens,  praecise  quia  subsistens  et  solutum  ab 
omni  comprincipio  in  quo  sit  receptum ,  non  compatitur  ul- 
lum  limitem  in  ratione  essendi;  est  enim  ipsa  pura  essendi 
perfectio  ;  sed  ipsa  perfecrio  nunquam  compatirur  negationem 
alicuius  quod  in  ambitu  suae  propriae  rationis  inveniatur , 
quia  tunc  negaret  semetipsam,  quod  impossibile  et  contradi- 
ctorium  est.  Sicut  ergo,  si  daretur  albedo  subsistens,  id  est, 
albedo  ipsa,  soluta  ab  omni  subiecto,  perfectio  albedinis  in 
ea  non  terminaretur,  sed  haberet  quidquid  de  perfectione  al- 
bedinis  haberi  potest:  sicut  etiam ,  si  daretur  sapientia  ipsa, 
iustitia  ipsa,  misericordia  ipsa,  atque  ita  porro,  nihil  eis  de- 
esset  quod  pertinere  possit  ad   rationem  sapientiae,  iustitiae, 


(i)  S.  Thom.,  la  Part.,  Quaest.  7,  a.  i  -  L.i  c.  Gem.  ,  c.  43  -  In  I, 
D.  43,   Q.uaest.   i,  a.  i  -  Comp.  theol.  c.  18  -  De  Spirit.  creatur.,  a.   i. 

(2)  Id.,  la  Part.,  Q.uaest.  1 1,  a.  3-  L.  i  c.  Gent.,  c.  42;  et  L  4,  c.  48- 
In  I,  D.  2  ,  a.  i  ;  et  D.  34,  Quaest.  i,  a.  i-  De  Pot.,  Quaest.  3,  a,  6- 
Comp.  theoL  c.  15. 

(5)  Id.,  la  Part.,  Quaest.  3,  a.  6  -  L.  i  c.  Gent.,  cc.  13,  14,  16,  23- 
In  I,  D.  8,  Quaest.  3,  a.  i   et  2-Comp.  theol.  cc.  14,  16,  17,  124,  222. 

(4)  Id.,  de  Pot.,   Quaest.  5,  a.^^i^ 

(5)  Id.,  in  II,  D,  3,  Quaest.  i,  a.  i,  ad  lum;  et  a.  5,  in  corp.  -  De 
Pot.,  Quaest.  7,  a  -  3,  etc. 

'misericordiae,  etc. :  ita  profecto,  si  datur  in  natura  rerum  ali- 
quod  ens  quod  sit  subsistens  essendi  perfectio ,  impossibile 
est  ut  aliquid  ei  desit  de  essendi  ratione,  et  per  consequens 
necesse  est  ut  sit  simpliciter  et  in  omni  perfectione  infinitum. 
^  Neque  enim  dici  potest,  illud  ens  habiturum  causam  limita- 
tionis  ab  extrinseco,  scilicet  a  causa  efficiente,  quia,  dato  etiam 
quod  causari  ab  alio  non  sit  contra  rationem  esse  subsisteniis, 
adhuc  stat  quod  omnis  Hmitatio  ab  extrinseco  supponit  Hmi- 
tabilitatem  intrinsecam,  sicut  possibilitas  extrinseca  supponit 
internam  rei  non  repugnantiam;  nihil  quippe  ab  extrinseco 
limitari  potest,  nisi  secundum  suam  rationem  propriam  limi- 
tabile  sit,  quemadmodum  nihil  potest  tieri  a  causa  efficiente, 
nisi  sit  ex  sua  intrinseca  conditione  factibile.  Atqui  esse  sub- 
sisteiis,  ut  ostensum  est,  intrinsece  repugnat  limitationi,  quia 
nuUum  continet  principium  formaliter  limitans  seu  coarctans 
ad  aliquem  particularem  essendi  gradum.  Superest  igitur  ut 
purus  ille  essendi  actus  sit  absolute  et  simpliciter  illimitatus  (i). 
Ex  hoc  autem  fundamentali  principio  statim  consequitur 
quod  cssi  finitum,  nec  est,  nec  esse  potest  absoluta  exsisten- 
tiae  perfectio  ,  sed  oportet  ut  sit  actus  alicuius  determinatae 
potjntiae  essendi ,  ad  cuius  capacitatem  contrahatur.  Quare 
entia  creata  realiter  componuntur  ex  essentia  et  esse,  et  in 
tantum  dicuntur  subsistere ,  in  quantum  sunt  ,  non  quidem 
esse  ipsum,  sed  habentia  esse  in  seipsis.  «  Manifestum  est, 
«  ait  S.  Thomas,  de  Spirit.  creatur.,  a.  i,  quod  primum  ens 
«  quod  Deus  est,  est  actus  infinitus,  utpote  habens  in  se  to- 
«  tam  essendi  plenitudinem,  non  contractam  ad  aliquam  na- 
«  turam  generis  vel  speciei.  Unde  oportet  quod  ipsum  esse 
«  eius  non  sit  esse  quasi  inditum  alicui  naturae  quae  non 
«  sit  suum  esse ,  quia  sic  finiretur  ad  naturam  illam.  Unde 
«  dicimus  quod  Deus  est  ipsum  suum  esse.  Hoc  autem  non 
«  potest  dici  de  aliquo  alio...  Omne  igitur  quod  est  post 
«  primum   ens,  cum  non  sit  suum  esse,  habet  esse  in  aliquo 

(i)  Cf.  S.  Thomam,  locis  supra  citatis,  praesertim  vero,  in  I,  D.  43, 
Quaest.  i,  a.  i,  in  corp.  -  Caeterum  proprius  locus  huius  demonstrationis 
est  in  tractatu  de  Deo  Uno,  Quaest.  7.  Unde,  quoad  amphorem  declara- 
tionem,  et  solutionem  argumentorum  in  contrarium,  videnda  sunt  ea  quae 
ibi  fuerunt  exposita. 

«  receptum,  per  quod  ipsum  esse  contrahitur,  et  sic,  in  quo- 
«  libet  creato,  aliud  est'  natura  rei  quae  participat  esse,  et  aliud 
«  ipsum  esse  participatum  «.  Quod  tamen  ne  absurde  intelligas, 
cogita  bene  transcendendam  hic  esse  imaginationem.  Cum 
enim  imaginatio  non  referat  nisi  res  concretas,  ipsa  autem 
principia  intrinseca  ex  quibus  illae  constituuntur ,  nequeat 
uUatenus  attingere,  ideo  omnem  realitatem  apprehendit  per 
modum  entis  ut  quod,  sciHcet  ut  quod  est,  et  quod  exsistit; 
ac  per  consequens,  non  assequitur  distinctionem  inter  essen- 
tiam  et  esse,  quae  in  hac  via  procedendo,  penitus  absurda 
et  inconceptibilis  est.  Sed  si  praedicta  imaginatio  esset  vera, 
sequeretur,  ut  alia  muha  praetermictam,  nullam  dari  compo- 
sitionem  in  rebus ,  aut  certe  omnem  compositionem  esse  in- 
star  cuiusdam  iuxtapositionis,  ex  qua  nunquam  resukare  pos- 
set  unum  per  se ,  sed  ad  summum  ,  unum  per  accidens. 
Oportet  igitur  corrigere  phantasiam,  et  per  rationem  conci- 
pere  quomodo  inter  nihilum  et  ens  ut  quod ,  mediet  ens  ut 
qiio,  id  est,  reale  principium  subsistentis,  cui,  etsi  reale  sit, 
omnino  tamen  repugnat  inveniri  separatum  in  natura  rerum  : 
quandoquidem,  ex  hoc  ipso  quod  separatum  inveniretur  in 
natura  rerum,  esset  ex  sese  id  qiiod  est  et  subsistit,  cum  ta- 
men  ex  hypothesi,  tota  eius  ratio  consistat  in  essendo  id  qiio 
aliquid  subsistit  et  est. 

Dicendum  itaque,  quod  esse  in  creaturis  non  se  habet 
ut  quod ,  sed  ut  qiio  ,  quia  alias  foret  purus  et  subsistens  es- 
sendi  actus,  adeoque  simpliciter  inhnitus,  ut  supra  ostensum 
est.  Hinc,  S.  Thomas,  in  Boet.  de  hebdom.,  lect.  2:  «  Sicut 
«  non  possumus  dicere  quod  ipsum  currere,  currat,  ita  non 
«  possumus  dicere  quod  ipsum  esse,  sit  ».  Et  1.  2  c.  Gent., 
c.  52:  «  Invenitur  in  eis  (angelis)  aUqua  compositio,  ex  eo 
«  quod  non  est  idem  in  eis  esse  et  qnod  est  )).  Et  rursus,  ibid. 
c.  54:  «  Ipsum  esse  est  actus,  et  qiio  est  ».  —  SimiU  modo 
essentia  sive  natura  cui  esse  adiungitur,  non  es"  reaUs  iit 
qiiod,  si  secundum  se  seorsum  considejretur.  Nam  si  per  se 
seorsum  esset  id  quod  est,  non  deberet  ei  adiungi  esse,  sed 
foret  per  identitatem  suum  exsistere,  quod  iam  fuit  exclusum. 
ReUnquitur  ergo  ut  sit  et  ipsa ,  quo  aliquod  subsistens  est, 
sed    non    eodem   modo    ac    esse,    ad    quod    comparatur  sicut 

potentia  ad  suum  actum.  Ex  hoc  enim  quod  esse  creatum  est 
reale,  non  ut  ipsa  per  se  subsistens  exsistentiae  perfectio,  sed 
ut  actus  determinatae  capacitatis  et  formae  essendi,  necesse 
est  ut  aliud  reale  principium  ei  respondeat,  quod  sit  illa  ipsa 
essendi  capacitas  et  forma  secundum  quam  esse  participatur. 
(  Et  hoc  principium  (i)  vocamus  esscntiani ,  quae,  secundum 
superius  praemissa,  est  id  quo  unumquodque  in  proprio  gradu 
et  propria  specie  collocatur;  consequenter  vero,  est  titulus 
habendi  esse,  et  ratio  exigitiva  eius,  scilicet  id  quo  aliqiiid 
habet  essc  (2),  vel  etiam  forma  determinativa  ipsiiis  esse  (5) ;  de- 
nique,  est  id  in  quo  esse  recipitur,  nam  natiira  est  ut  potentia 
respcctn  ipsius  essc,  in  qiiantum  cst  susccptiva  eius  (4).  Et  haec 
quidem  de  essentia  et  esse,  in  quantum  sunt  principia  sub- 
sistendi.  —  Nunc  autem,  si  ipsum  individuum  essentiae 
consideretur  prout  unitum  proprio  suo  esse,  eidemque  sub- 
iectum  (5),  sic  tandem  habetur  id  quod  est  et  quod  subsistit, 
quasi  habens  suum  esse  in  se,  et  sub  suo  csse  sistens.  Unde 
S.  Thomas,  in  Boet.  de  hebdom.,  lect.  2:  «  Sicut  id  quod 
«  currit,  significarur  sicut  subiectum  currendi,  sic  id  ipsum 
«  quod  est,  significatur  sicut  subiectum  essendi.  Et  ideo,  sicut 
«  possumus  dicere  de  eo  quod  currit,  sive  de  currente,  quod 
«  currat,  in  quantum  subiicitur  cursui  et  participat  ipsum:  sic 
«  possumus  dicere  quod  ens,  sive  id  quod  est,  sit,  in  quan- 
«  tum  participat  actum  essendi.  Et  hoc  est  quod  dicit  (Boe- 
«tius):  ipsum  esse  (creatum)  nondum  est,  quia  non  attri- 
«  buitur  sibi  esse  sicut  subiecto  essendi,  sed  id  quod  est..., 
«  suscipiendo  ipsum  actum  essendi,  est  atque  consistit,  id 
«  est,   in  seipso    subsistit  ».  —   Sed    iam    notanda   occurrunt 


(i)  Xota  quod  principium  generaliter  dicitur  illud  omne  a  quo  aliquid 
quocumque  modo  procedit.  Dantur  autem  principia  intrinseca  et  extrinseca. 
Intrinseca  sunt  illa,  ex  quibus  tanquam  intimis  constitutivis  seu  compo- 
nentibus  internis,  exsurgit  ens  quod  est. 

(2)  S.  Tli.,   3,   duaest.   17,  a.  2. 

(3)  Id.,  in  Boet.  de  hebdom.,  lect.  2. 

(4)  Id.,  de  spirit.  creatur.,  a.  i,  in  corp. 

(5)  Proprium  ess&  dico  illud ,  ad  quod  substantia  aliqua  creata  tran- 
scendentalem  ordinem  habet ,  et  quod  vicissim  refertur  transcendentaliter 
ad  substantiam  illam. 

duo ,    ad   intelligentiam   docrrinae  de  supposito  et  natura    ap- 
prime  necessaria. 

Primum  est  quod,  cum  suhsistens  creatum  nihil  aliud  sit 
quam  substantia  habens  suum  proprium  esse  in  se,  ut  saepe 
inculcatum  est,  duobus  modis  sumi  et  significari  potest:  rea- 
liter  scilicet,  et  dinominative.  Realiter  sumptum,  dicit  totum 
compositum  ex  essentia  et  esse,  quorum  utrumque  in  sui 
ratione  intrinseca  chiudit;  denominative  autem  acceptum,  dicit 
tantum  substantiam  individuam,  connotando  esse  quod  ab  illa 
habetur,  quandoquidem  omne  subiectum  habens  perfectionem, 
a  perfectione  habita  recte  denominari  potest.  Et  simile  est  de 
albo,  quod  reahter  consideratum  dicit  compositum  ex  subie- 
cto  et  albedine ,  sed  denominative,  dicit  solum  subiectum , 
connotando  albedinem  quae  illud  afficit  et  in  eo  recipitur. 
Et  haec  est  ratio  cur  S.  Thomas  ahquando  dicit  quod  esse 
pertinet  ad  ipsam  constitutionem  subsistentis  (i),  aliquando 
vero  excludit  esse  ab  eo  quod  importat  in  recto  ratio  suppo- 
siti  (2).  Sed  nulla  est  ibi  contradictio,  quia,  ut  bene  animad- 
vertit  Capreolus,  in  III,  D.  5,  Quaest.  5  circa  finem:  «  Album 
«  es:  duplex,  denominativum  et  formale;  ita  etiam  persona 
«  vel  suppositum  potest  dici  dupliciter.  Primo  modo  denonii- 
«  native,  et  sic  suppositum  dicitur  illud  individuum  quod  per 
«  se  subsistit.  Secundo  modo  formaliter,  et  sic  suppositum 
«  dicitur  compositum  ex  tali  individuo  et  ex  sua  subsistentia 
«  per  se  ».  Non  mirum  igitur  videri  debet  si  S.  Thomas  rem 
subsistentem,  modo  una,  modo  altera  ratione  accipiat,  et  per 
consequens,  sibi  semper  constare  dicendus  sit,  licet  quando- 
que  verba  discordare  videantur. 

(i)  «  Esse  pertinet  ad  ipsam  constitutionem  personae  »  inquit  Angelicus 
in  tertia  Parte,  Quaest.  19,  a.  i,  ad  4"™.  Et  iterum,  in  Quodl.  9,  a.  3, 
ad  2i"T' :  «  Esse  est  in  quo  fundatur  unitas  suppositi  ». 

(2)  Puta,  quando  ait  1.  2  c.  Gent.,  c.  54,  quod  in  substantiis  intelle- 
ctualibus  «  est  unica  tantum  compositio  actus  et  potentiae,  quae  scilicet 
c(  est  ex  substantia  et  esse,  quae  a  quibusdam  dicitur  ex  qiiod  est  tt  esse, 
«  vel  ex  quod  est  et  qiio  est.  In  substantiis  autem  compositis  ex  materia 
«  et  forma,  est  duplex  compositio  actus  et  potentiae  :  prima  quidem,  ipsius 
«  substantiae  quae  componitur  ex  materia  et  forma ;  secunda  vero,  ex  ipsa 
«  substantia  iam  composita  et  esse;  quae  etiam  dici  potest  ex  quod  est 
«  et  quo  &st  ». 

Alterum  notandum  in  eo  est,  quod,  etsi  esscntia  individiii 
et  individiiiim  cssentiae  non  sint  duae  realitates  extra  mentem 
distinctae ,  sed  una  eademque  reaiitas ,  ut  supra  ostensum 
fuit  (i),  liabent  tamen  formalitates  diversas;  quo  fit  ut  non 
eadem  indiscriminatim  praedicata  suscipiant,  Et  re  quidem 
vera,  in  composito  subsistente,  essenria  sive  natura  non  solum 
recipit  actum  essendi,  verum  etiam  determinat  ipsum,  in  quan- 
tum  ad  capacitatem  essentiae  esse  contraliitur.  Nunc  autem, 
suscipere  esse  convenit  essentiae,  praecise  in  quantum  singu- 
laris  est  et  individuata,  quia  esse  non  est  nisi  singularium; 
non  ergo  essentia  seu  natura  ut  sic,  sed  individuum  naturae 
significari  debet  ut  quod  est,  pro  quanto  scilicet,  esse  habetur 
ab  individuo  secundum  quod  huiusmodi.  At  contra,  determi- 
natio  modi  essendi  non  provenit  ex  essentia,  formaliter  qua 
est  singularis,  quia  alias,  omnia  singularia  tam  accidentis  quam 
substantiae  haberent  eumdem  modum  essendi,  quod  constat 
esse  falsum.  Dependet  igitur  determinatio  ista  a  quiddirate 
essentiae  singularis,  adeo  ut  ipsa  natura  individui,  non  autem 
e  converso  naturae  individuum,  debeat  assignari  tanquam  id 
quo  modus  essendi  determinatur :  modum  autem  essendi  nunc 
dico,  qui  est  vcl  subsistere,  vel  inesse,  prout  substantiae  com- 
petit,  vel  accidenti. 

Sic  igitur,  ex  individuo  naturae  substantialis  et  proprio 
eius  esse,  constituitur  subsistens  creatum,  in  quo  tria  veniunt 
accurate  distinguenda :  primo ,  ipsum  subsisrens  ut  quod ; 
secundo,  id  quo  subsistit  tanquam  actu  subsistendi ;  tertio, 
id  quo  subsistit  tanquam  ratione  exigitiva  subsistentiae.  — 
Ipsum  subsistens  est  individniim  naturae  snbstantialis  habens 
suiiin  proprium  essc  in  se.  Id  quo  subsistit  tanquam  actu  sub- 
sistendi,  est  esse  substantiale  debitum  huic  individuo.  Id  de- 
mum  quo  subsistit  tanquam  ratione  subsistendi  ,  est  natiira 
huius  individui,  quae  in  ordine  esscntiae,  iion  accidentalis ,  sed 
substantialis,  invenitur. 

Haec  itaque  diligenter  commenda  memoriae,  quia  in  ma- 
teria  de  incarnatione  valde  necessaria,  et  fere  continui  usus 
erunt.  Dico  autem  continui  usus,  non  per  modum  fundamenti 

(i)  Supra,  pag.   51   et  seq. 

super  quo  theologica  explicatio  ipsius  mysterii  innitatur,  sed 
tamen  instar  normae  quae  iuvet  intellectum  in  efformandis 
et  ordinandis  conceptibus  suis.  —  Equidem,  realis  distinctio 
inter  essentiam  et  esse  in  creatis ,  tantae  est  necessiiatis ,  ut 
sine  illa,  unio  duarum  naturarum  in  uno  eodemque  divino 
supposito,  videatur  undequaque  inintelligibilis.  Verum,  do- 
ctrina  de  unitate  actus  essendi  in  Christo  minime  fundatur 
super  doctrinam  philosophicain  hactenus  declaratam ;  quin  imo, 
quod  apud  nos  esse  exsistentiae  non  sit  re  idem  cum  natura, 
directe  eruitur  et  sohde  deducitur,  vel  ex  sola  veritate  reve- 
lata  unionis  naturae  creatae  ad  Deum  secundum  subsistentiam; 
et  ideo,  etiamsi  praefata  distinctio  non  probaretur  efficaciter 
ex  argumentis  pure  rationalibus  mox  indicatis,  adhuc  maneret 
theologice  demonstrata,  ut  suo  loco  videbimus,  et  firma  sem- 
per  consisteret  theologia  de  Verbo  incarnato.  Igitur,  ad  abun- 
dantiam  iuris  praemissa  sunt  argumenta  pure  metaphysica, 
ut  scihcet  mens  connaturalius  praeparetur  ad  inveniendam 
fidei  inteiligentiam,  et  perfecta  concordia  rationis  cum  reve- 
latione  facilius  ei  appareat.  Caeterum,  quia  conclusiones  no- 
strae  de  unione  hypostatica  nequaquam  innitentur  demonstra- 
tionibus  philosophicis  quas  plerique  adversariorum  pro  inani 
systemate  habere  volunt,  non  est  cur  in  iis  firmandis  ampho- 
rem  nunc  operam  collocemus;  sed  satis  est,  absokite  loquen- 
do,  si  a  conclusione  theologica  de  reali  distinctione  essenriae 
et  esse  postmodum  demonstranda,  removeatur  saltcni  evidens 
contradictio. 

Sunt  autem  qui  existimant,  repugnare  in  ipso  conceptu 
praedictam  distinctionem,  realis  essetitiac  a  reali  esse  exsisten- 
tiae.  Quod  ideo  est,  ut  iam  ab  initio  fuit  insinuatum,  quia 
non  satis  assequuntur  conceptum  principii  quo:  cuius  scilicet 
tota  realitas,  necnon  et  intehigibilitas,  consistit  in  essendo 
constitutivum  elementum  eius  qiiod  subsistit  et  est.  Qua  in 
re  ahqualiter  iuvari  poteris  sequenti  simihtudine.  Duobus  nam- 
que  modis  contingit  aliquam  molem  ad  sensum  stare,  seu  ere- 
ctam  consistere:  uno  modo,  quatenus  id  quo  stat,  nihil  aliud 
est  praeter  ipsam,  sicut  videre  est  in  obelisco  apud  S.  Petrum; 
alio  modo,  quatenus  id  quo  erecta  consurgit,  est  aliquid  ab 
ea  realiter  distinctum,   sicut  videre  est  in  mole  corporis  hu- 

mani,  cui  ad  consistendum  vitali  vi  opus  est;  in  hoc  autem 
casu,  quid  est,  quaeso,  quod  consistit?  Non  virtus  vitalis, 
quae  solum  est  quo  consistitur;  non  moles  corporea  seorsum 
considerata,  quia  ipsa  statim  concideret,  si  sufficiens  energia 
deesset;  ergo  id  quod  consistit,  est  corporis  moles  in  quan- 
tum  habet  ef^iergiam  in  se  receptam,  sibique  unitam  ut  prin- 
cipium  consistentiae.  Nunc  ergo,  id  quod  dictum  est  in  or- 
dine  consistentiae  sensibilis,  transfer  in  ipso  ordine  exsistendi 
seu  subsistendi,  et  cum  proportione  ratiocinare.  Exsistere  enim 
nihil  aiiud  est  quam  consistere  extra  causas  in  natura  rerum; 
et  iam  quaeris  an  consistat  extra  causas,  essentia  sive  natura 
realis.  Dico  autem:  si  realis  est,  profecto  consistit,  sed  con- 
sistit  materiaUter,  ut  habens  quo  consistat,  seu  ut  unita  actui 
quo  formaliter  in  exercitio  suae  reaHtatis  stat  et  perdurat; 
unde  si  auferretur  quo  consistit,  simul  cum  materiali  consi- 
stentia  essentiae  auferretur  et  reahtas,  quia  realitas  essentiae  et 
materiaHs  eius  consistentia  profectonondistinguuntur.  Itaque,  si 
per  exsistentiam  intelligeremus  hanc  ipsam  materialem  consisten- 
tiam  extra  causas,  sic  profecto  dicendum  esset,  essentiae  reali- 
tatem  et  exsisrentiam  identiticari.  Sed,  si  per  actum  exsistentiae 
intelHgimus  principium  quod  communicatione  sui  consisten- 
tiam  facit,  sic  exsistentia,  aliud  principium  est  secundum  rem, 
ab  essentia.  —  Rursus,  si  dicas :  Indwiduum  rcalis  natnrae,  se- 
ipso  formaliter  reale  est ;  ergo  non  est  reale  per  distinctiim  actum 
exsistentiac ;  ergo  seipso  forinaliter  est  exsisteiis ,  respondeo  : 
Ad  i""\  dist.  Seipso  formaHter  reale  est,  ut  quod  per  se  seor- 
sum  est,  neg.  Ut  quod  in  realitate  consistit,  ratione  unionis 
cum  suo  actu  exsistentiae,  conc.  Ad  2""S  non  est  reale  per 
distinctum  actum  exsistentiae,  quasi  habens  ab  actu  distincto 
intrinsecam  constitutionem  sui  in  propria  sibi  quidditate,  coiic, 
Quasi  potens  perstare  in  ordine  realitatum  absque  unito  sibi 
actu,  a  quo  distinguitur,  neg.  Ad  3"™  denique:  ergo  seipso 
est  exsistens,  ut  m  unione  cum  suo  actu,  materialiter  consi- 
stens  in  natura  rerum,  conc.  Ut  absolutum  a  distincto  com- 
principio  quo  haber  consistere,  ncg.  —  Ne  ergo  somnies  ter- 
minos  unibiles,  in  priori  naturae  ab  invicem  seiunctos,  et  iam 
exercitio  exsistentiae  donatos.  Sic  enim  iterum  confunderes 
omne  principium    entis  cum  ipso  ente  per  se  subsistente,  et 

sine  uUo  fundamento  negares  a  priori  intelligibilitatem  entis 
contingentis ,  cui  repugnat  ut  extra  unionem  cum  suo  es- 
sendi    actu,  consistat  in  ordine  exsistentium. 

Ultimo  tandem  animadvertes ,  (quod  ad  doctrinam  de 
Verbo  incarnato  plurimum  confert),  talem  esse  unionem  es- 
sentiae  cum  esse  exsistentiae,  ut  ex  ea  non  resultet  tertia  res, 
quae  sit  alterius  naturae  ab  utroque  componente;  etenim  esse 
minime  diversificat  distinctivam  essentiae  rationem,  sed  pure 
et  simpliciter  tribuit  ei  consistentiam  et  sustentationem  in  pro- 
prio  suo  ordine  et  gradu.  Sed  quia  de  his  opportunior  dis- 
serendi  locus  dabitur  infra,  superest  nunc,  ut  de  accidentibus 
quae  enti  post  primum  esse  superveniunt,  aliquid  dicamus ; 
ibi  enim  est  ultima  ex  tribus  compositionibus,  quae  initio  ca- 
pituli  fuerunt  commemoratae, 

3.  De  compositione  naturae  substantialis  cum  ac- 
cidentibus. 

Tria  tantum  animadversione  digna  hic  occurrunt.  —  Pri- 
mum  est  quod  accidens  dupliciter  dicitur,  logicc  nimirum,  et 
phvsice.  Accidens  logicum  est  quidquid  quocumque  modo 
praeter  essentiam  speciei  est;  et  in  hoc  sensu ,  S.  Thomas 
saepe  commemorat  principia  individuaha,  imo  ipsum  esse, 
inter  accidentia.  Sed  accidens  physicum,  de  quo  solo  hic  agi- 
tur ,  non  est  nisi  forma  quae  nata  est  advenire  subiecto,  in 
suo  primo  esse  iam  praeconstituto.  —  Alterum  est  quod  ac- 
cidens  non  constituit  subsistens,  sed  praesupponit  ipsum,  uti  ex 
ipsa  detinitione  constat.  —  Tertium  denique  est,  quod  nihilo- 
minus  pertinet  ad  subsistens,utaHquid  eius:  quidquidenim  inve- 
nitur  in  natura  rerum,  si  non  est  subsistens,  est  certe  subsistentis. 

Nota.  —  In  Deo  non  datur  ulla  ex  tribus  supradictis 
compositionibus:  nec  subiecti  et  accidentis,  quia  in  Deo  nul- 
lum  est  accidens;  nec  essentiae  et  esse,  quia  essentia  Dei  est 
ipsum  suum  esse;  nec  tandem  illa  mere  logica,  quae  primo 
loco  recensita  est,  naturae  scilicet  et  principiorum  individua- 
lium.  Ratio  est  quia  compositio  huiusmodi  haberi  nequit, 
nisi  ubi  principia  individuaHa  ponunt  reahtatem  per  quam 
natura  contrahitur;  at  vero,  in  Deo,  ea  quae  quodammodo 
respondent  principiis  individuahbus  in  corporeis,  (relationes 
dico  distinguentes  personas),   non    afferunt  reahtatem   condi- 

De  Verbo  Incarnato.  c. 

srinctam  a  realitate  essentiae,  sed  ipsa  realitate  naturae  abso- 
lutae  reales  sunt,  ut  in  tractatu  de  Trinitate  late  explicatur. 
Cum  ergo  in  materialibus,  natura  sit  per  se  indifferens  ad 
plura  vel  pauciora  individua ,  ad  hanc  individuationem  aut 
ad  illam,  (tum  quia  ibi  omnes  individuationes  radicaliter  pro- 
veniunt  ex  divisione  materiali,  tum  quia  natura  ipsa  secun- 
dum  illas  numerice  multiplicatur  ,  et  per  consequens,  potest 
esse  in  qualibet  designata ,  quin  sit  in  aliis):  divinitas  nu- 
mero  una  et  penitus  immultiplicabilis  exsistens  ,  est  per 
summam  identitatem  realem ,  Pater  et  Filius  et  Spiritus  San- 
ctus.  Quaproptcr,  ratio  essentiae  divinae  et  ratio  relationis 
personalis  non  sunr  rationes  ab  invicem  separabiles  sicut 
ratio  humanitatis  et  ratio  Socrateitatis,  nec  se  habent  uUa- 
tenus  per  modum  partium.  Eodem  igirur  pacto  quo  remo- 
vetur  a  Deo  logica  compositio  generis  et  differentiae,  remo- 
veri  etiam  debet  compositio  naturae  et  principii  individualis, 
quae  etsi  rationis  sit ,  suum  tamen  fundamentum  habet  in 
quadam  compositione  reali,  ut  supra,  sub  num.  i  expUcatum 
est.  Hoc  tamen  non  obstante,  modus  intelligendi  personam 
divinam  conformis  est  modo  quo  intelligimus  individua  na- 
turae  corporahs,  quia  Deum  nonnisi  ex  sensibihbus  cogno- 
scimus  ;  et  ideo,  per  quamdam  analogiam  ad  compositionem 
naturae  cum  principiis  individualibus  primo  loco  recensitam, 
distinguimus  in  eminentia  divini  suppositi,  essentiam  commu- 
nem  et  relationem  personalem,  quae  est  quasi  ratio  individuans. 
Sed  ex  his  quae  dicta  sunt,  facihs  est  transitus  ad  suppo- 
situm,  de  quo  tandem  nobis  agendum  est. 


De  supposito  et  persona. 

I.  De  notione  suppositi  et  personae. 

Oportet  ordiri  a  definitione,  et  melioris  intelligentiae  gra- 
tia,  methodo  divisiva,  per  successivas  ehminationes,  cui  com- 
petat  suppositi  et  personae  ratio,  investigandum  est. 

Primo  igitur,  ens  dividitur  in  suhstantiani  et  accidens,  su- 
mendo   nunc    substantiam,    non    prout    est   aliquid    univocum 

constituens  speciale  praedicamentum,  sed  prout  analogatur  ad 
omnia  quae  non  sunt  nata  inhaerere  subiecto,  et  sub  hac  no- 
tione  negativa,  ad  ipsum  ens  divinum  seu  increatiim  exten- 
ditur  (i).  Porro,  a  ratione  suppositi  et  personae  excludi  acci- 
dens,  evidentius  est  quam  ut  probatione  indigeat.  Ergo  sup- 
positum  est  substantia. 

Secundo,  substantia  dividitur  in  primam  et  seciindam.  «  Phi- 
«  losophus  ponit  substanriam  dici  dupliciter.  Dicitur  enim  uno 
«  modo  substantia,  ipsum  subiectum  ultimum  quod  non  prae- 
«  dicatur  de  alio,  et  hoc  est  particulare  in  genere  substantiae; 
<(  alio  modo  dicitur  substantia,  forma  vel  natura  subiecti.  Huius 
«  autem  distinctionis  ratio  est  quia  inveniuntur  plura  subiecta 
«  in  una  natura  convenire,  sicut  plures  homines  in  una  natura 
«  hominis  (2)  ».  Itaque  substantia  secnnda  est  natura  speciei, 
seu  natura  communis,  praecisis  principiis  individualibus;  sub- 
stantia  vero  prima  est  singulare  substantiae,  cui  per  prius  sub- 
stantiae  nomen  competit  et  ratio,  quandoquidem  natur^a  spe- 
ciei  nonnisi  in  singularibus  est.  Atqui  iterum  manifestum  est, 
notionem  suppositi  et  personae  nequaquam  substantiis  secundis 
convenire,  quia  «  nunquam  in  universalibus  persona  dici  pot- 
«  erit,  sed  in  singularibus  tantum  atque  individuis;  generahs 
«  enim  hominis  nulla  persona  esr,  sed  vel  Ciceronis,  vel  Pla- 
<c  tonis,  vel  singulorum  individuorum  personae  singulae  nun- 
«  cupantur  ».   Suppositum  igitur  est  substantia  prima. 

Tertio,  substantia  prima  seu  individua,  alia  est  individua 
secnndum  quid,  alia  vero  individua  sinipliciter.  —  Individuam 
secundum  quid,  illam  dico  quae  minime  universaHs  est  ut 
genus  vel  species:  quin  imo  est  prorsus  determinata  in  ordine 
singularium,  sed  non  habet  incommunicabihtatem  requisitam 
ut  omnino  distincte  subsistat,  sitque  ultimum  quoddam  sub- 
iectum  atrributionis.   Cum  enim  individuum  dicatur  quasi  in- 

(i)  Substantia  sensu  praedicamentali,  est  id  cui  competit  habere  esse 
in  se ;  substantia  vero ,  prout  dicitur  de  Deo,  est  ipsum  esse  subsistens. 
Ut  igitur  notio  personae  quam  tradere  intendimus ,  conveniat  etiam  Deo, 
Tiecesse  est  accipere  substantiani  quodammodo  transcendentaliter,  secundum 
quod  analogice  dicitur  de  eo  omni  cui  non  competit  alii  tanquam  subiecto 
inhaerere. 

(2)  S.  Th.,  de  Pot.,  Q.uaest.  9,  a.  i. 

divisum  in  se  et  divisum  a  quolibet  alio,  illud  tantum  sim- 
pliciter  individuum  agnoscitur,  quod  de  nullo  alio  praedicatur, 
et  a  nullo  habetur  vel  haberi  potest.  Porro,  triplex  est  com- 
munitas  repugnans  huic  perfectae  rationi  individui.  Prima, 
quae  aliquam  habet  analogiam  cuin  communitate  universalis,  con- 
sideratur  in  natura  divina  praecisive  sumpta  sub  formahtate 
absoluti;  divina  enim  essentia,  etsi  maxime  singuhiris  et  ab 
omni  indeterminatione  elongata,  adhuc  tamen  reahter  identica 
est  pluribus  relativis  inter  se  oppositis,  de  quibus  et  praedi- 
catur;  dicimus  namque,  Patrem  esse  Deum,  et  Fihum  Deum, 
et  Spiritum  Sanctum  Deum,  sicut  dicimus  Socratem  esse  ho- 
minem,  et  similiter  Caium,  Titium,  atque  ita  porro;  unde, 
cum  divinitas  pluribus  communis  exsistat,  quamvis  longe  alio 
modo  ac  humanitas,  non  est  sub  omni  respectu  individuum 
quid.  Altera  quoque  est  communitas  partis;  haec  consideratur 
porissimum  in  anima  humana,  quae  etiam  separata,  retinet 
ordinem  transcendentalem  ad  corpus,  et  semper  attribui  potest 
perfecto  composito,  cuius  est  de  sui  ratione  intrinseca,  par- 
tiale  constitutivum.  Tertia  demum  est  communitas  assumptihilis , 
si  forte  aliqua  substantia  integra  assumeretur  a  praeexsistente 
supposito,  et  pro  tanto,  non  sisteret  in  seipsa,  sed  deberet 
attribui  assumenti  ut  aliquid  eius,  prout  de  facto  contingit  in 
humanitate  Christi.  —  Sola  igitur  substantia  singularis,  cui 
nulla  ex  praedictis  communicabilitas  manet  (i),  rationem  ha- 
bet  substantiae  simpliciter  individuac;  et  ipsa  etiam  sola  est,  quae 
a  S,  Thoma  ut  talis  agnoscitur.  Ait  enim  in  Quaest.  29  pri- 
mae  partis,  substantiam  individuam  idem  esse  ac  distinctam 
atque    incommunicabilem  (2);  et  iterum,  animam    humanam. 


(i)  Nota  quod  praeter  tres  assignatos  communicabilitatis  modos,  habetur 
etiam  communicabilitas  quae  dicitur  assumentis.  Sed  ista  non  est  contra 
perfectam  rationem  individui,  neque  ex  consequenti,  contra  rationem  sup- 
positi  et  personae,  quia  si  aliquis  praeexistens  ad  suam  personalitatem  trahit 
naturam  extraneam,  non  ideo  desinit  esse  sui  ipsius,  et  distincte  in  seipso 
subsistere,  sed  solum  incipit  plures  habere  naturas.  Unde  S.  Thomas,  in  III, 
D.  5,  Q.uaest.  2,  a.  i,  ad  ^um;  «  Triplex  incommunicabilitas  est  de  ratione 

«  personae Non  est  autem  contra  rationem  personae  communicabilitas 

«  assumentis  ». 

(2)  S.  Thom.,  in  prima  parte,  Quaest.  29,  a.  i,   ad  ^um. 

etiam  separatam,  non  posse  dici  substantiam  individuam  quae 
est  hypostasis  vel  substantia  prima,  quia  retinet  naturam  uni- 
bilitatis,  quasi  pars  cuiusdam  totius  (i);  et  similia  habet  in 
aHis  locis  frequenter.  —  Quibus  praemissis,  statim  apparet, 
rationem  suppositi  vel  personae  minime  convenire  substantiae 
quae  omni  ex  parte  individua  non  est,  quia  huiusmodi  sub- 
stantia  adhuc  est  ahcuius,  et  praedicari  potest  de  ahquo,  ad- 
eoque  nondum  constituit  ukimum  attributionis  subiectum, 
quod  per  ipsum  suppositi  nomen  importatur.  Recte  igitur 
suppositum  dicitur  suhstantia  individua,  quatenus  ly  individua 
in  plena  et  adaequata  huius  nominis  acceptione  sumitur. 

Tandem,  inter  substantias  simpHciter  individuas,  ahae  sunt 
in  genere  intenectuahum,  ahae  vero  in  genere  irrationalium ; 
et  quia  in  iis  quae  sunt  naturae  inteUectuahs,  excehentiori  modo 
verificatur  propria  perfectio  suppositi,  nempe  esse  in  se  et  per 
se,  (ipsa  enim  habent  dominium  sui  actus,  et  non  ordinantur 
principahier  in  aliorum  utihtatem,  sicut  irrationaHa),  ideo  spe- 
ciaie  nomen  ad  dignitatem  pertinens,  eisdem  inditum  fuit,  quod 
est  personae  nomen  (2).  Concludendum  itaque,  legitimam 
esse  notionem  personae  a  Boetio  assignatam :  rationalis  na- 
turae  individua  substantia;  in  qua  quidem  definitione, 
vox  substantia  accipitur  communiter,  prout  abstrahit  a  prima 
vel  secunda;  vox  individua  determinat  substantiam  ad  standum 
pro  substantia  prima,  et  quidem  sensu  strictissimo,  prout  ex- 
cludit  omnem  communicabihtatem  repugnantem  ultimo  attri- 
bulionis  subiecto;  denique  vox  rationalis    accipitur    generatim 

(i)  S.   Tliom.,    i^  Part.,   Q.uaest.  29,    a.   i,  ad  ^um. 

(2)  Persona  et  suppositum  in  intellectualibus,  quoad  rem  significatam 
omnino  convertuntur,  quia  persona  non  addit  nisi  determinationem  naturae 
rationalis.  Differunt  tamen  quoad  significationis  modum,  quia  suppositum 
est  nomen  intentionis,  persona  vero  est  nomen  rei.  Suppositum,  inquam, 
est  nomen  intentionis,  quatenus  rem  significat  a  conditione  quam  habet  in 
intellectu  ;  non  enim  dicitur  suppositum,  quasi  realiter  positum  suh  omnibus 
quae  hypostasi  insunt,  sed  quasi  subiectum  cui  in  propositionibus  quas  for- 
mat  intellectus,  attribuuntur  et  natura,  et  subsistentia,  et  principia  indivi- 
dualia,  et  esse,  et  accidentia,  etc.  —  E  contra  ,  persona  est  nomen  rei, 
quatenus  hypostasim  rationalis  naturae  significat  ab  eo  quod  competit  ei 
in  seipsa,  hoc  est,  a  dignitate  ei  propria,  ut  bene  explicat  S.  Thomas,  in 
prima  parte,  Quaest.  29,  a.  3,  ad  2um. 

pro  intellectivo,  eo  scilicet  modo  quo  ipsi  angeli  a  Patribus 
nonnunquam  rationales  appellantur. 

Ad  hanc  autem  definitionem  omnino  reducitur  illa  alia 
quam  saepe  tradit  Angelicus:  Distinctum  subsistens  in 
aliqua  natura,  (utique  intellectuali,  si  de  supposito  quod  est 
persona,  sermo  sit).  Et  sane,  in  hoc  quod  dicitur  siihsistens, 
significatur  substantia  individua,  prout  excludit  communitatem 
assumptibilis,  quia  illud  quod  in  se  subsistit,  quamdiu  in  se 
subsistit,  ab  alio  praeexsistente  supposito  nequaquam  assumi 
potest.  Praeterea,  cum  additur  subsistcns  in  aJiqua  natura,  si- 
gnatur  substantia  individua,  prout  excludit  communitatem  par- 
tis,  quia  subsistens  in  natura  possidet  rotam  naturam,  et  non 
est  solum  aliqua  naturae  pars  quae  toti  attribuitur.  Denique, 
per  appositum  distijictuin,  designatur  substantia  individua,  prout 
excludic  omnem  aliam  communitatem  quae  esset  contra  ra- 
tionem  suppositi,  (puta  communitatem  quae  invenitur  in  na- 
tura  divina),  quia  id  quod  distincte  subsistit  in  aliqua  natura, 
nullo  modo  communicabile  est  pluribus  huius  naturae  sup- 
positis,  ut  ex  terminis  evidens  est.  Igitur,  definitio  ista  cum. 
illa  Boetii  est  omnino  idem. 

Hactenus  de  notione  suppositi  et  personae  in  communi;. 
sequitur  nunc  quaestio  de  eo  in  quo  haec  notio  salvatur. 

2.  De  eo  quod  verificat  rationem  personae,  sive  in 
divinis,  sive  in  creatis. 

Sciendum  in  primis  est,  «  quod  aliquid  significat  duplici- 
«  ter :  uno  modo  formaliter,  et  afio  modo  materialiter.  For- 
«  maliter  quidem  significatur  per  nomen,  id  ad  quod  signifi- 
«  candum,  nomen  est  principaliter  impositum,  quod  est  ratio 
«  nominis,  sicut  hoc  nomen  homo  significat  aliquid  composi- 
«  tum  ex  corpore  et  anima  rationali.  Materialiter  vero  signi- 
«  ficatur  per  nomen,  illud  iii  quo  talis  ratio  salvatur,  sicut  hoc 
«  nomen  homo  significat  aliquid  habens  cor  et  cerebrum,  et 
«  huiusmodi  partes  sine  quibus  non  potest  esse  corpus  anima- 
«  tum  anima  rationali.  Secundum  hoc  ergo  dicendum  est  quod 
«  hoc  nomen  persona  communiter  sumpta,  nihil  aliud  significat 
«  quam  substantiam  individuam  rationafis  naturae.  Et  quia 
«  sub  substantia  individua  rationalis  naturae  continetur  sub- 
«  stantia  individua,  id  est  incommunicabilis,  tam    Dei,    quam 

«  hominis,  quam  etiam  angeli,  oportet  quod  persona  divina 
«  significet  subsistens  distinctum  in  natura  divina,  sicut  persona 
«  humana  significat  subsistens  distinctum  in  natura  humana, 
«  et  haec  est  formalis  significatio  tam  personae  divinae,  quam 
«  personae  humanae  (i)  ».  Sed  formalis  significatio  noh  de- 
terminat  quid  sit  illud  in  quo,  secundum  varias  naturas,  ratio 
subsistentis  distincti  salvatur;  et  ideo  superest  inquirendum 
de  materiali  significato  personae,  in  Deo  primum,  deinde  in 
creaturis. 

Et  primo  quidem,  quoad  personam  divinam,  observandum 
est  quod  essentia  seu  natura  Dei  est  formaHter  ipsum  Esse 
subsistens;  est  insuper,  ex  necessitate  quidditatis  suae,  prorsus 
singularis,  immultiplicabilis,  divisa  atque  distincta  ab  omni 
supposito  quod  in  numerica  eius  unitate  non  subsistat:  qua- 
propter,  si  esset  incommunicabilis  pluribus,  etiam  ad  intra, 
verificaret  ex  sese  rationem  substantiae  undequaque  individuae, 
et  ex  consequenti  personam  constitueret,  eo  modo  quo  ludaei 
in  Deo  personam  intelligunt.  Ast  non  ita  est,  ut  ex  fide  Tri- 
nitatis  edgcemur;  et  ideo,  ratio  subsistentis  distincti  in  natura 
divina  non  salvatur  nisi  in  eo,  quod  est  siibsistens  propter 
realem  identitatem  cum  essentia,  et  aliunde,  id  est,  ex  propria 
sua  ratione,  porest  esse  distinguens  ac  distinctum  in  divinis.  In 
divinis  autem,  non  potest  esse  distinctio  secundum  rcm  absolu- 
tam,  sed  solum  secundum  relariones,  ut  in  materia  de  Tri- 
nitate  fuse  ostenditur.  Superest  ergo  ut  persona  in  Deo  dicat 
relationem  prout  est  re  idem  cum  essentia  seu  subsistentia 
divina.  Undc  S.  Thomas,  ubisupra:  «  Persona  divina  formali 
«  significatione  significat  distinctum  subsistens  in  natura  divina; 
«  et  quia  hoc  non  potest  esse  nisi  relatio  vel  relativum,  ideo 
«  materiali  significatione  significat  relationem  vel  relativum  ». 
Et  si  quidem  relatio  significetur  nomine  concreto,  per  modum 
rei  subsistentis,  tunc  ponitur  in  recto  in  notione  divinae  per- 
sonae,  quae  est  reJativus,  puta  Pater  vel  Filius,  in  natura  di- 
vina  subsistens.  Sin  autem  nomine  abstracto,  et  per  modum 
formae,  tunc  ponitur  oblique  in  significatione  divinae  perso- 
nae,  quae  nihil  aliud  est  quam  subsistens  in  natura  divina,  rc- 

(i)  S.  Thom.,  de  Pot.,   Quaest.  9,  a.  4. 

lationc  distinctnin,  puta  paternitate,  liliatione,  processione.  — 
Sed  amplior  horum  declaratio  pertinet  ad  proprium  tractatum 
de  Deo  trino  in  personis,  Interim  vero,  unum  lioc  specialiter 
investigandum  restat:  videlicet,  quid  sit  in  divinis  personalitas 
abstracte  significata,  puta  esse  personale  Verbi,  de  quo  in  se- 
quentibus  mentio  saepius  habebitur.  Nec  difficilis  sane  reso- 
lutio  est;  nam,  si  persona  diyino.  est  subsistcns  rehitione  distin- 
ctum,  ergo  personaHtas  nihil  aliud  importat  praeter  subsistcn- 
tiani  distincto  modo  hahitam  per  relatiomm  pcrsonalcin ;  adeoque, 
esse  personale  Verbi  bene  assignatur,  cum  dicitur :  subsisten- 
tia  divina,  prout  distincto  atque  incommunicabili  modo  per 
relationem  fihationis  habetur  a  Verbo,  —  Et  de  supposiro 
quidem  divino,  hactenus. 

Nunc  autem,  si  ad  principia  constirutiva  suppositi  creati, 
puta  humanae  personae,  animum  convertas,  facile  intelliges, 
duo  requiri  et  sufficere  ut  verificerur  ratio  distincti  subsisten- 
tis  in  narura:  primo  quidem,  individuum  naturae,  sive  na- 
turam  completam,  prout  ad  gradum  individualem  contra- 
ctam  per  individuaha  principia;  tum  secundo,  esse  proprium 
huius  individui,  quod  sciiicet  in  eo  sit  receptum  ut  proprius 
actus  in  propria  potentia,  Ex  primo  enim  horum  habetur  dis- 
tinctnni  in  natura,  quia  differentia  individualis,  puta  socrateitas, 
facit  distinctum  in  specie  seu  natura  humana;  ex  altero  autem 
habetur  suhsistens,  quia,  ut  supra  praemisimus,  subsistens  in 
creatis  nihil  est  aHud  quam  substantia  habens  suum  proprium 
esse  in  se.  Quodcumque  horum  tollas,  perit  ratio  suppositi; 
ubicumque  liaec  duo  coniuncta  inveniuntur,  consrituirur  sup- 
posirum,  et  in  inteilectualibus,  persona.  —  Hoc  certe  sensu 
dixit  auctor  de  totius  logicae  AristoteHs  summa,  Tract,  2, 
cap.  2,  inter  opuscula  S.  Thomae:  «  In  creaturis,  esse  essen- 
«  tiae  et  esse  actuaHs  exsistentiae  differunt  reaHter  ut  duae 
«  diversae  res....  Unde  in  quacumque  substantia  creata  est 
«  compositio  esse  et  essentiae,  quae  non  est  compositio  mate- 
«  riae  et  formae,  sed  est  compositio  duoruni  principiorum  siippo- 
«  siti,  quorum  essentia  est  potentia,  et  esse  est  actus,  Unde  csse 
«  respectu  essentiae  dicitur  accidens  (logicum),  quia  est  extra 
«  essentiam  rei,  et  dicitur  substantia  (reductive),  quia  est  in 
«  genere  subsrantiae  sicut  principium  suppositi  ».  Cui  doctri- 

nae  conforme  est,  quod  ipse  S.  Thomas  dicit  in  tertia  parte, 
Quaest.  19,  a.  i,  ad  4""':  «£55^  pertinet  ad  ipsam  constitutio- 
nem  personae)).  Et  in  Quodl.  9,  a.  3,  ad  2""':  ■^<~  Esse  est  id 
«  in  quo  fundatur  unitas  suppositi;  unde  esse  multiplex  prae- 
«  iudicat  unitati  essendi  ».  Certum  igitur  est,  non  solum  ex 
principiis,  sed  etiam  ex  diserta  et  explicita  S.  Thomae  do- 
ctrina,  quod  cssc  est  principium  suppositi  constitutivum;  cer- 
tum  etiam  est  apud  ipsum,  quod  naturae  individuae  non  ha- 
benti  suum  esse  in  se,  nec  suppositi  nomen  competit,  nec  ra- 
tio.  Quo  posito,  iam  non  videtur  tanti  momenti  controversia 
inter  quosdam  exsistens,  an  cssc  includatur  intrinsece  in  signi- 
ficatione  personae,  ai^  tantum  de  connotato.  Caeterum,  utrum- 
que  dicendum  est  conformiter  ad  doctrinam  Angelici,  prout 
suppositum,  vei  uno  vel  altero  modo  significatur,  iuxta  supe- 
rius  praemissa,  cum  de  subsistentia  ageretur  (i). 

Verumtamen,  etiam  atque  etiam  considerandum  est  quod 
essc  non  recte  diceretur  principium  suppositi,  si  sumeretur  pro 
exsistentia  sine  addito :  nam  in  intellectu  exsistentiae  praecisive 
qua  talis,  nihil  revera  est  quod  ad  propriam  personalitatis  ra- 
tionem  pertineat;  et  ideo,  qui  inde  fundamentum  accipiunt 
adversarii,  nimis  facilem  sibi  victoriam  adsciscunt,  imputantes 
nobis.  quod  nostrum  non  est.  Itaque,  illud  essc  de  quo  nunc 
loquimur,  non  est  quodcumque  esse,  sed  esse  proprium  huius 
vel  illius  numero  substantiae:  ad  quod  scilicet,  ipsamet  tran- 
scendentaliter  refertur  ut  potentia  ad  suum  actum,  et  quo  habet 
exsistere,  non  quavis  ratione,  sed  determinate  in  se.  Sicut  igitur 
subsistentia  addit  supra  exsistentiam  in  communi,  determinatio- 
nem  modi  exsistendi,  ita  etiam  esse  quod  dicitur  principium 
suppositi,  non  tam  late  patet  quam  actus  essendi  generaliter 
acceptus,  quia  non  est  nisi  cssc  quod  ad  unamquamque  sub- 
stantiam  comparatur  ut  siiiiin,  adeoque  praestat  cxsistere  per  se, 
id  est,  subsistere.  Porro,  etsi  nuda  exsistentiae  notio  non  in- 
veniatur  in  notis  quae  supposito  et  personae  propriae  sunt,  at 
certe  exsistentiam  in  sc,  sive  subsistentiam,  primo  et  principa- 
liter  in  iis  includi,  nemo  est  qui  inficiabitur.  Unde  Damasce- 
nus,  Dialect.  c.  43 :    «  Sciendum,  inquit,  sanctos  Patres,  hypo- 

(i)   Supra,  pag.  61. 

«  stasim  et  individuum  et  personam  pro  eodem  usurpasse: 
«  nempe  pro  eo  qiiod  per  se  atqne  in  propria  subsistentia  constat 
«  et  subsistit,  numeroque  differt,  ac  certum  aliquem  significat, 
«  ut  Petrum,  Paulum,  aliquem  equum,  etc.  « . 

Recte  ergo  assignata  fuerunt  principia  suppositi  apud  nos; 
sed  quia  in  supposito,  non  solum  illa  sunt,  per  quae  consti- 
tuitur,  verum  etiam  alia  quae  post  primum  esse  superveniunt, 
ideo  : 

3.  De  iis  quae  praeter  constitutiva  supposito  in- 
suiit. 

Omnia  fere  sequuntur  ex  dictis.  Etenim  accidens  nuilo 
modo  est  principium  suppositi  constitufivum,  nec  principium 
distinctionis,  nec  principium  subsistentiae  eius;  si  ergo  acci- 
dentia  sunt  suppositi,  fatendum  sane  est,  multa  inesse  suppo- 
sito,  praeter  principia  quibus  constituitur.  Atqui  revera,  acci- 
dentia  omnia  ad  suppositum  pertinent,  quia  eius  est  esse  se- 
cundum  quid,  cuius  est  esse  simpliciter.  Et  facile  confirmatur, 
nam  suppositi  nomen  eatenus  fuit  impositum  rei  incommuni- 
cabiliter  subsistenti,  quatenus  supponitur  omnibus  quae  in  re 
sunt,  eorum  praedicationem  recipiendo  (i).  Hinc  S.  Thomas, 
in  III,  D.  5,  Quaest.  i,  a.  5:  «  Est  ergo  ratio  personae,  quod 
«  sit  subsistens  distinctum,  et  omnia  comprehendens,  quae  in  re 
«  sunt  ».  Non  tamen  omnia  titulo  aequali,  sed  quaedam  ul 
constirutiva,  quaedam  vero  ut  superaddita;  unde,  in  tertia 
parte,  Quaest.  17,  a.  2,  idem  S.  Doctor  dicit :  «  Est  conside- 
«  randum  quod  si  est  aliqua  forma  vel  natura,  quae  non  per- 
«  tineat  ad  esse  personale  liypostasis  subsistentis ,  illud  essQ 
«  non  dicitur  esse  illius  personae  simpliciter,  sed  secundum 
«quid,  sicut  esse  album  estesse  Socratis,  non  in  quantum 
«  est  Socrates,  sed  in  quantum   est  albus.  Et  huiusmodi  esse 

«  nihil  prohibet  multiplicari  in  una  hypostasi  vel  persona 

«  Sed  illud  esse  quod  pertinet  ad  ipsam  hypostasim  vel  per- 
«  sonam  secund.um  se,  impossibile  est  in  una  hypostasi  vel 
«  persona  multipHcari,  quia  impossibile  est  quod  unius  rei  non 
«  sit  unum  esse  ».  Quotiescumque  igitur  suppositum  menti 
obversatur,  non  solum  considerare  oportet,  quid  de  eo  debeat 

(i)  S.  Thom.,  in  tertia  parte,  Quaest.  2,  a.  3. 

praedicari,  verum  etiam,  qua  ratione  et  quo  titulo  praedicetur, 
attendendum  est. 

Sed  iam  pronum  est  assignare  discrimen  inter  naturam  et 
hypostasim;  cuius  discriminis  neglectus  fuit  haereticis  occasio 
errandi  in  mvsterio  incarnationis,  ut  ab  initio  praemonuimus. 
Hinc: 


De  discrimine,  naturam   inter  et  personam. 

Discrimen  illud  considerari  potest,  vel  quoad  rem,  vel  quoad 
modum  significandi. 

Quoad  rem,  natura  et  suppositum  in  Deo  minime  difFe- 
runt,  ut  constat.  Sed  in  creaturis  quibuslibet  distinguuntur 
distinctione  reali  inadaequata,  quatenus  suppositum  dicit  na- 
turam  individuam  in  quacumque  specie,  et  addit  aliquid  aliud, 
scilicet  esse  proprium  huiusmet  individui  ut  constitutivum,  et 
accidentia  ut  integrantia.  «  In  solo  Deo  non  invenitur  aliquod 
«  accidens,  (sive  logicum,  sive  physicum),  praeter  eius  essen- 
«  tiam,  quia  suum  esse  est  sua  essentia,  ut  dictum  est,  et  ideo 
«  in  Deo  est  omnino  idem  suppositum  et  natura.  In  angelo 
«  autem,  (ac  per  consequens,  in  quahbet  creatura),  non  est 
«  omnino  idem,  quia  ahquid  accidit  ei  praeter  id  quod  est  de 
«  ratione  suae  speciei,  quia  et  ipsum  csse  angeh  est  praeter 
«,'eius  essentiam  seu  naturam,  et  aha  quaedam  ei  accidunt 
«  ffluae  onmino  pertinent  ad  suppositum,  non  autem  ad  natu- 
«  i'am  »   (i). 

I  Nunc  autem,  quoad  modum  significandi,  necesse  est 
ut  ta.jri  in  creatis,  quam  in  divinis,  natura  a  supposito  differat, 
quidfquid  ahunde  sit,  an  in  Deo  una  tantum  persona  absoluta, 
vel  'plures  personae  relativae  inveniantur.  Et  ratio  est  quia  res 
divinas  nominamus  secundum  analogiam  interiorum;  porro 
naturam  semper  significamus  per  modum  formae,  et  cum  prae- 
cisi^e  eorum  omnium  quae  de  constitutivo  eius  non  sunt; 
suppositum  vero  significamus  per  modum  perfecti  subsistentis, 

(i)  S.  Thom.,  Q.uodl.  2,   a.  4. 

nihil  praecidendo  ex  eis  quae  ei  insunt  quocumque  modo, 
sive  sint  principia  ipsius  constitutiva,  sive  non.  Et  hinc  acci- 
pitur  fundamentaiis  illa  differentia  inter  unionem  creaturae  ad 
Deum  in  natura,  et  unionem  in  persona;  hinc  apparet  vera 
ratio  cur  duae  illae  uniones  in  lantum  distare  dicantur,  ut  al- 
tera  exhibeat  absurdum  et  monstruosum  doctrinae  commen- 
tum,  altera  vero,  sublime  illud  arcanum  quod  fides  catholica 
veneratur.  Diversitas  enim  non  provenit  ex  hoc  quod  natura 
divina  et  persona  divina  sint  aliud  et  aliud,  absit;  sed  ex  hoc 
quod,  ratione  discriminis  in  modo  significandi,  alius  atque  alius 
unionis  modus  designatur,  cum  dicitur  unio  i^  natura,  et  unio 
in  persona.  Si  enim.  dicerem,  unionem  humanitatis  ad  Deum 
factam  esse  in  natura,  dicerem  Deum  et  creaturam  convenisse 
ut  partes  constitutivas  alicuius  novae  essentiae,  quae  amplius 
nec  Deus  esset,  nec  creatura,  sed  quoddam  tertium  ex  iun- 
ctione  utriusque  resultans.  E  contra,  cum  dico  unionem  hanc 
factam  esse  in  persona,  non  eam  unionem  designo,  ex  qua 
nova  debuerit  persona  exsurgere,  quia  si  quid  significatur  ut 
inclusum  in  persona,  non  ideo  significatur  ut  constitutivum, 
quo  variato,  ipsum  constitutum  varietur  necesse  est. 

Hinc  tandem,  realis  distinctio  personae  et  naturae  in  crea- 
tis,  explicat  qui  fieri  potuerit  ut  una  natura  creata  assumeretur 
a  Verbo;  nam,  si  natura  et  persona  apud  nos  essent  re  omnino 
idem,  natura  semper  haberet  incommunicabilitatem  quae  est 
propria  personae,  et  ideo,  non  secus  ac  persona,  foret  inas- 
sumptibihs,  Distinctio  autem  personae  et  naturae,  tam  in  di- 
vinis  quam  in  creatis,  quoad  modum  significandi,  rationem 
exhibet  cur  secundum  fidem  dicendum  sit,  unionem  incarna- 
tionis  factam  fuisse  solum  in  persona,  nequaquam  vero  in 
natura. 

Sed  haec,  ut  summarie  nunc  dicta  accipias  veUm;  adhuc 
enim  versamur  in  praeambulo,  in  quo,  ne  aliquid  dissimulare 
videamur,  post  declarationem  principiorum  S.  Thomae  de  na- 
tura  et  supposito,  oportet  commemorare  principia  sat  diversa, 
quae  a  summis  quibusdam  theologis  defenduntur;  et  pro  hac 
expositione  ponitur  paragraphus  sequens. 

IT. 

DE    NATURA    ET    SUPPOSITO 
PRINCIPIA    AB    ALIIS    THEOLOGIS    PROPUGNATA. 

I.  Opinio  Caietani. 

Fere  consentit  Caietanus  quoaJ  principia  hactenus  expo- 
sita,  nisi  quod,  ad  constitutionem  suppositi  seu  personae  in 
creatis,  requirit  modum  realiter  distinctum,  tum  a  natura,  tum 
a  principiis  individualibus,  tum  ab  esse  exsistentiae  (i),  per 
quem  substantia  singularis  fit  incommunicabilis,  ultimo  in  se- 
ipsa  terminata,  ac  per  hoc,  susceptiva  proprii  actus  essendi. 
«  Est  igitur  personalitas,  inquit  in  tertiam  Partem,  Quaest.  4, 
«  a.  2,  realitas  constitutiva  personae  ut  sic;  et  ideo  ad  eam 
«  consequuntur  negationes  er  repugnantiae  ad  esse  qiio,  et  esse 
«  partem,  et  capacitates  ad  personales  reaHtates,  ut  sunt  actus 
«  essendi,  et  quod  est,  et  habens  esse  et  rcHqua  quae  hypo- 
«  stasi  attribuuntur.  Est  autem  huiusmodi  reahtas  in  genere 
«  substantiae  reductive,  sicut  rehquae  rationes  constitutivae 
«  substantiarum,  ut  rationale  et  huiusmodi,  quamvis  non  sit 
«  differentia  proprie  loquendo,  sed  cst  tcnniniis  uJtimiis,  ac  ut 
«  sic,  purns,  natnrae  snhstantiac  ».  Consequenter  opinatur  Ca- 
ietanus,  hypostasim  intrinsece  constitui  natura  individua  et 
termino  illo  substantiah;  propriam  autem  exsistentiam  non 
pertinere  ad  personahtatem,  nisi  per  modum  consectarii,  qua- 
tenus  impossibile  est  ut  esse  propriiiin  non  consequatur  sub- 
stantiam  praedicta  modalitare  in  seipsa  clausam  et  undequaque 
terminatam.  Quare,  si  a  Caietano  quaeras  cur  humanitas  Christi 


(i)  Hic  habes  primam  originem  modorum  substantialium,  de  quibus 
recte  ait  Tiphanius  in  suo  opere  de  hypostasi  et  persona,  c.  40 :  «  Tota 
(i  haec  de  modis,  praesertim  substantialibus,  deque  eorum  distinctione  do- 
«  ctrina  ,  mihi  et  plerisque  aHis,  nova  et  parum  probabilis  esse  videtur. 
«  Ac  eius  novitatem  vel  ipsi  modistae  agnoscunt  et  confitentur.  Nam  Gabriel 
«  Vasquez,  Disp.  41  in  ^am  Partem,  c.  4,  n.  22,  loquens  de  modo  unionis 
«  hypostaticae  quem  ipse  defendit,  ait  nimquam  fortasse  venisse  in  mentem 
«  Sanctis  Patribus,  emnque  scholastica  disputationenon  miiltis  abhinc  an- 
«  nis  adinventum  esse  ». 

non  sit  persona,  ratio  formalis  apud  ipsum  non  erit,  quia  caret 
suo  proprio  esse,  (quanquam  hoc  ipsum  omnino  admittat  Ca- 
ietanus),  sed  ratio  formalis  est  quia  deest  supradictus  modus 
seu  terminus  naturae,  Verbo  supplente  illam  reaiitatem  in  na- 
tura  humana,  quae  ex  necessaria  consequentia  in  communio- 
nem  esse  eius  assumitur. 

Fundamenta  autem  Caietani,  partim  ex  ratione  desumun- 
tur,  et  partim  ex  quibusdam  S.  Thomae  testimoniis.  —  Et  ex 
ratione  quidem,  nihil  ahud  video  ab  ipso  afferri,  nisi  quod 
oportet  distingui  substantiam  sumptam  pro  hypostasi,  a  sub- 
stantia  sumpta  pro  essentia  seu  natura  eriam  individuara;  item, 
quod  personahtas  non  potest  in  ahquo  negativo  consistere, 
sed  necessario  est  in  aliqua  re  positiva.  —  Quod  attinet  ad 
S.  Thomam,  adducit  Caietanus  duo  loca  tantum,  in  quorum 
primo  dicit  S.  Doctor,  quod  «  esse  consequitur  naturam,  non 
«  sicut  habentem  esse,  sed  sicut  qua  ahquid  est;  personam 
«  autem  sive  hypostasim  consequitur  sicut  habentem  esse  (i)  ». 
In  secundo  autem,  docet  quod  natura  non  est  subiectum  re- 
lationis  filiationis,  sed  solum  suppositum  (2),  —  Verum  haec 
omnia,  si  quid  probant,  probant  tantum  realem  distinctionem 
suppositi  a  natura  in  creatis ;  eiusmodi  autem  distinctio,  ut 
ex  disputatis  in  praecedenti  articulo  patet,  optime  stat  sine 
additamento  modahtatis  quam  primus  adinvenit  Caieranus, 
quaeque  non  solum  sine  fundamento  adstruitur,  sed  etiam  in 
suis  notis  considerata,  chimaerae  simiUima  esse  videtur. 

Et  re  quidem  vera,  substantia  creata  in  seipsa  terminatur, 
fitque  suppositum,  per  hoc  ipsum  quod  est  singularis,  et  com- 
pleta  in  ratione  naturae,  et  sistens  sub  suo  proprio  esse.  Porro 
terminus  ihe  a  Caietano  assertus,  nihil  facit  ad  singularitatem, 
quae  per  individuaiia  principia  iam  habetur;  nihil  etiam  ad 
complementum  naturae,  puta  humanitatis,  quae  ex  corpore  et 
anima  rationah  adaequate  est  constituta.  Eatenus  ergo  ahquid 
conferret  ad  personaHtatem,  quatenus  sine  illo,  naturae  indi- 
viduum  non  esset  susceptivum  proprii  actus  cssendi;  hoc  au- 
tem  gratuitum  omnino  est  et  voluntarium,  quandoquidem  na- 

(i)  S.  Thom.,  in  tertia  Parte,   Q.uaest.    17,  a.  2,   ad   i»"', 
(2)  Ibid.,  Q.uaest.  35,   a.  5. 

tura  sLibstantialis  individua,  de  sui  intrinseca  ratione  est,  cui 
naturaliter  competit  habere  esse  per  se  et  in  se.  —  Nec  tan- 
tum  gratuiro  inventus,  verum  etiam  ctiimaericus  modus  esse 
noscitur.  Nam,  teste  inventore  suo,  est  terminus  purus,  qui 
nullam  dicit  causalitatem,  «  ita  quod,  non  solum  est  extra  ge- 
«  nera  causarum  extrinsecarum,  sed  etiam  extra  causas  intrin- 
«  secas,  quoniam  nec  in  genere  causae  formalis,  nec  in  genere 
«  causae  materialis  se  habet  ad  naturam ,  sed  ut  terminus 
«  eius  (j.)  ».  Et  quasi  difficultatem  praeoccupans,  quae  uitro 
cogitanti  occurrit:  «  Nec  hoc  figmentum  est,  inquit,  sed  testi- 
«  monium  habet  ex  terminis  quantitatis;  punctum  enim  est  ita 
«  terminus  lineae,  quod  nulla  causa  est  iliius  ».  Sed  contra 
est,  quod  tcrininus  pnrus  nusquam  aliquid  posicivum  est  praeter 
rem  terminatam;  nam  punctum  terminans  lineam,  nihil  omnino 
addit  lineae  nisi  negationem  ulterioris  extensionis;  dicit  enim 
illud  lineae,  ultra  quod  nihil  lineae  est,  et  quia  per  hanc  ipsam 
negationem  subit  denominationem  termini,  si  linea  protrahe- 
retur,  eo  ipso  terminus  esse  desineret,  nihil  de  suo  esse  amit- 
tendo.  Hinc  igitur,  realitas  positiva,  a  principiis  naturae  rea- 
liter  distincta,  et  ab  eis  auferibilis,  quae  naturam  terminaret, 
non  complendo  eam,  aut  aliquid  ei  praestando  per  modum 
causae  formalis,  sed  purum  limitem  afterendo,  iure  meritoque 
inter  imaginationis  tigmenta  recensetur.  Simul  enim  aiiquid  ■ 
adderet,  et  nihii  adderet:  aliquid  adderet,  pro  quanto  asseritur 
esse  positivum  principium  praeter  principia  constitutiva  rei 
terminandae;  nihil  adderet,  pro  quanto  dicitur  esse  purus  ter- 
minus,  cuius  adaequata  ratio  reponitur  in  essendo  illud  rei, 
post  quod  nihil  rei  est;  quae  omnia  contradictionem  invol- 
vunt,  ut  apparet  in  terminis.  — -  Dicendum  igitur  quod  pcrso- 
nalitas  seu  suppositalitas  in  creatis,  non  est  modus  a  Caietano 
confictus,  sed  individualitas  subsistentis,  ad  quam  duo  requi- 
runtur  et  sufficiunt:  ut  scilicet  singulare  substantiae  sit  inte- 
grum  in  natura,  (sic  enim  excluditur  communitas  partis),  et 
sub  suo  proprio  esse  sistat,  (sic  enim  excluditur  communitas 
assumptibilis). 

Testimonia  autem  S.  Thomae  intentum  Caietani  non  evin- 

(i)  Caietanus,  ubi  supra. 

cunt.  —  Non  primum,  ubi  solum  dicit  quod  csse  non  conse- 
quitur  naturam  sicut  habentem  esse,  adeo  ut  ex  dualitate  na- 
turarum  in  Christo,  mmime  liceat  inferre  quod  sint  pariter  in 
eo  duo  esse.  Natura  enim  est  qiio  snbsistitur,  tanquam  ratione 
subsistendi;  solum  autem  suppositum  est  quod  siibsistit,  et  habet 
esse.  Et  siquidem  natura  creata  uniatur  suo  proprio  esse,  tunc 
est  suo  individuo  subsistendi  ratio;  sin  autem  proprium  esse 
non  adsit,  sicur  in  incarnarionis  mysterio  factum  est,  tunc 
non  subsistit  proprium  illius  naturae  individuum,  sed  sup- 
positum  assumens  subsistit  et  habet  esse  secundum  dupli- 
cem  naturam;  non  ergo  necesse  est  ut  semper  multipHcetur 
esse  subsistentiae,  secundum  numerum  naturarum.  Hoc  docet 
S.  Thomas  in  loco  citato,  et  nihil  aliud,  ut  legenti  patebit  (i).  — 
Sed  multo  minus  convincit  alterum  testimonium,  ubi  expHcans 
S.  Doctor  quomodo  relatio  fiHationis  quam  habet  Christus  ad 
B.  Virginem,  non  sit  nisi  rationis  relatio,  fundamenti  loco  ponit 
quod  subiectum  relationis  fiHationis  est  suppositum,  non  na- 
tura;  cum  igitur  suppositum  aeternum  FiHi  Dei  sit  incapax 
omnis  relationis  reaHs  ad  creaturas,  relatio  praedicta  reaHs  esse 
non  potest.  Hoc  autem  ratiocinium  supponit  humanitatem 
Christi  non  esse  idem  cum  persona  Verbi,  (quod  profecro 
omnes  confitemur),  vel  etiam,  naturam  creatam  semper  a  sup- 
posito  distingui;  nuHa  ramen  vel  apparens  ratio  affertur,  in- 
nuens  realem  hanc  distinctionem  provenire  a  modo,  sive  ter- 
mino,  de  quo  hactenus  fuit  sermo. 

Non  ergo  admittenda  videtur  opinio  Caietani. 

2.  Opinio  Suarezii. 

A  doctrina  in  praecedenti  articulo  exposita  adhuc  magis 
discedunr  Suarez  er  aHi  post  eum  theologi.  Sequuntur  quidem 
Caietanum  in  eo  quod  exisnma.nt,  personalitatem,  sive  (ut  aiunt) 
subsistentiani  (2),  esse   modum    quemdam    substantialem,  quo 

(i)  Amplior  horum  declaratio,  et  praesertim  modi  loquendi  hic  a 
S.  Thoma  adhibiti,  habetur  infra,  ubi  de  consequentibus  unioncm,  Quaest. 
16-17.  Vide  ea  quae  ibi  exponentur. 

(2)  Hic  nota  quod ,  si  subsistentia  in  suo  nativo  et  maxime  proprio 
sensu  sumatur,  non  est  omnino  idem  ac  personalitas ,  quia  persona  est 
subsistens ,  non  quodcumque,  sed  distinctum  seu  incommunicabile ;  et 
licet  nihil  sit  incommunicabile  nisi  subsistens,  aliquid  tamen  est  subsistens 

natura  singularis  terminatur,  ac  veluti  in  se  clauditur,  et  for- 
maliter  eiiicitur  hypostasis :  «  Tertio  suppono,  inquit  ipse 
«  Suarez,  de  Incarn.  Disp.  ii,  Sect.  3,  in  rebus  creatis  persei- 
«  tatem  exsistendi  non  convenire  naturae  formaliter  per  se- 
«  ipsam,  seu  per  exsistentiam  suam,  sed  per  aliquid  reale,  et 
«  in  re  ipsa  ab  illa  et  ab  eius  exsistenria  distinctum....  Et  hoc 
«  satis  nobis  manifestavit  mysterium  incarnationis,  in  quo  re- 
«  peritur  humanitas  in  rerum  natura,  absque  propria  perseitate 
«  exsistendi  quam  ex  se  habeat....  Suppono  in  rebus  creatis, 
«  per  eumdem  omnino  terminum  seu  modum  positivum  sub- 
«  stantialis  naturae,  constitui  rem  per  se  exsistentem  et  omnino 
«  incommunicabilem,  et  consequenrer,  personam  vel  suppo- 
«  situm  (i)  ». 

Verum,  quia  praedicti  theologi  idenriiicant  in  creatis  na- 
turam  cum  actu  essendi,  necesse  est  ut  dicant,  hunc  modum 
supervenire  enti  in  suo  substantiaH  esse  iam  praeconstituto : 
in  quo  certe  a  Caietano  dissentiunr,  atque  etiam,  ut  videtur, 
multo  faciliorem  ansam  suis  contradictoribus  praebent.  —  Nam 
primo,  quidquid  advenit  rei  post  esse  substantiale,  acciden- 
taliter  advenit,  nisi  trahatur  in  communionem  huius  esse  sub- 
stantialis,  quod  quidem  in  praedictorum  aucrorum  principiis 
impossibile  omnino  est.  Sequitur  ergo,  modum  sic  dictum  sub- 
sistentiae,  esse  accidens:  accidens  dico,  non  sensu  logico,  prout 
omne  id  quod  est  praeter  rationem  speciei  accidens  vocari  pot- 
est,  sed  sensu  physico  et  praedicamentaH,  prout  quidquid  reci- 
pitur  in  eo  quod  praehabet  esse  simpliciter,  eidemque  inhaeret 
afferendo  novum  esse,  accidens  dicitur  et  est.  Si  autem  est  ac- 
cidens,  fieri  nequit  ut  sit  hypostasis  constitutivum,  adeoque, 
cum  vocatur  modns  siihstantialis,  contradictoria  iunguntur  quae 

quod  incommunicabile  non  est.  Praeterea,  in  Deo,  persona  non  ex  eoJem 
formaliter  incommunicabilitatem  habet,  a  quo  subsistentiam ;  habet  enim 
incommunicabilitatem  ex  nota  propria  relationis,  subsistentiam  vero  ex 
reali  identitate  cum  essentia  absoluta.  Et  ideo,  etsi  in  documentis  ecclesia- 
sticis,  subsistentia  nonnunquam  per  quamdam  extensionem  pro  persona- 
litate  sumatur,  non  sunt  promiscue  usurpandae  hae  voces  tanquam  syno- 
nymae,  quia  facile  deveniretur  ad  confusionem  conceptuum. 

(i)  Cf.  etiam  Suarez  in  Metaphysica,  ubi  de  subsistentia  et  supposito; 
item  Gregorium  de  Valentia,  in  III,  D.  i,  Quaest.  4,  Puncto  2;  item  varia 
documenta  apud  Franzelin,  de  Verbo  incarnato,  Thes.  30,  n.  2. 

De  Verbo  Incarnato.  ^ 

sese  invicem  destruunt.  —  Adhuc,  si  natura  est  per  identita- 
teni  sua  exsistentia,  ut  isti  auctores  volunt,  ergo  est  per  se- 
metipsam  id  quod  est ;  et  si  est  per  semetipsam  id  quod  est, 
profecto  est  per.semetipsam  in  se  et  per  se,  quin  debeat  con- 
sequi  perseitatem  exsistendi  ex  aliquo  superaddito.  —  Deni- 
que,  cum  possibile  sit,  fatentibus  adversariis,  ut  natura  sub- 
stantialis  inveniatur  in  natura  rerum  sine  mxodalitate  de  qua 
'nunc  sermo,  contingeret,  verificata  hypothesi,  ut  substantia 
esset  subsistens  simul  et  non  subsistens:  subsistens  quidem,  quia 
non  esset  in  alio,  sed  in  se;  non  subsistens,  quia  careret  modo 
subsistentiae.  Sed  haec  profecto  consociabilia  non  sunt. 

Caeterum,  nulia  omnino  ratio  demonstrativa  affertur,  prae- 
ter  iliam  quam  deducunt  ex  mysterio  incarnationis;  porro,  ratio 
ista  nullam  habet  etficaciam,  ut  iam  insinuatum  est,  et  in  se- 
quentibus  ampHus  declarabitur.  Non  ergo  videtur  admitti  posse 
opinio  Suarezii. 

3.  Opinio  Scoti. 

Duae  praecedentes  opiniones  adstruunt  saltem,  realem  ac 
positivam  distinctionem,  naturam  inter  et  suppositum  in  crea- 
tis.  Sed  Scotus  in  III,  Dist.  i,  opinatur  suppositum  addere 
tantum  negationem  aliquam  supra  naturam  individuam;  et 
haec  est  negatio  duplicis  dependentiae:  dependentiae  scihcet 
aptitudinalis,  quam  semper  retinet  anima  rationaiis,  et  depen- 
dentiae  actualis,  qualis  invenitur  in  humanitate  Christi.  «  Con- 
«  stituit  Scotus  rationem  hypostaseos  in  negatione  dependentiae 
«  actualis  et  aptitudinalis :  hoc  est,  ut  substantia  sit,  nec  actu 
«  dependens  ab  altero  ut  supposito,  sicut  est  humana  natura 
«  Christi  dependens  actu,  nec  ex  se  postulet  talem  dependen- 
«  tiam,  ut  eam  postulat  anima  humana  etiam  separata...  Do- 
«  cet  porro  Subtilis,  naturam  singularem  et  integram  per  se 
«  constitui  in  tali  independentia,  non  aliquo  positivo  ultra  il- 
«  lam  enritatem  quae  est  haec  natura  ».  Ita  CardinaUs  Fran- 
zelin  (i),  qui  cum  multis  modernis  eamdem  sententiam  se- 
quitur.  —  Quare  ,  ponendo  nunc  a  parte  animam  humanam 
quae  non  est  nisi  pars  naturae,  et  loquendo  de  sola  natura 
singulari  integra:  natura  illa,  iuxta  Scotum,  in  ratione  perso- 

(i)  rie  Verbo  incarnato,  Thes.  29,   CoroU.  3. 

nae  ultimo  constituitur  per  hoc  quod  actu  non  unitur  nobi- 
liori  supposito ;  si  autem  actu  unitur,  per  hoc  ipsum  forma- 
hter,  cadit  a  ratione  personae  seu  hypostasis.  Unde  tandem, 
natura  et  suppositum  in  creatis  sunt  reaUter  idem,  et  sola 
ratione  difFerunt,  ut  concludit  FranzeUn,  de  Verbo  incarnato, 
Thes.   30. 

Videri  ergo  posset,  opinionem  istam  esse  admittendam, 
imo  csse  veram  et  genuinam  ipsiusmet  S.  Thomae  sententiam. 
Ait  enim  Angehcus,  in  tertia  Parte,  Quaest.  4,  a.  2,  ad  2""^ : 
«  Naturae  assumptae  non  deest  propria  personaHtas,  propter 
«  defectum  aHcuius  quod  ad  perfectionem  humanae  naturae 
«  pertineat,  sed  propter  additionem  ahcuius  quod  est  supra 
«  naturam  humanam,  quod  est  unio  ad  divinam  personam  5>. 
Et  simihter,  in  III,  D.  6,  Quaest.  i,  a.  2,  ad  5""'  :  «  Ex  hoc 
«  ipso  quod  compositum  ex  anima  et  corpore  non  adiungitur 
«  akeri  subsistenti...,  sequitur  quod  coniunctum  sithomo;  unde 
«  si  Christus  humanam  naturam  quam  assumpsit  deponeret, 
«  ex  hoc  ipso  esset  homo  iUud  coniunctum  ex  duabus  sub- 
«  stantiis  » . 

Sed  contra  est  quod  repugnat  omnino,  ut  ahquid  ukimo 
constituatur  in  ratione  personae,  per  negationem  unionis  cum 
altero  supposito. 

Etenim  primo,  ukima  nota  suppositi  est  incommunicabi- 
Utas,  cum  iuxta  omnes  suppositum  definiatur  substantia  indi- 
vidua,  id  est,  incommunicabiUs.  Atqui  negatio  actualis  unio- 
nis  cum  akero  supposito  non  facit  substantiam  incommuni- 
cabilem,  sed  solum  actu  incommunicatam.  Ergo  substantia 
ukimo  non  constituitur  in  ratione  suppositi,  per  negationem 
actuaUs  unionis  cum  aitero  supposito.  —  RepUcabunt  adver- 
sarii,  non  esse  de  ratione  hypostasis  incommunicabiUtatem 
omnimodam,  etiam  per  respectum  ad  potentiam  Dei  absolu- 
tam ;  sed  sufficere  ut  aiiquid  sit  actu  incommunicatum,  et  na- 
turaliter  incommunicabile,  tametsi  adhuc  remaneat  communica- 
bile  supernaturaliter  sive  obedientialiter,  virtute  agentis  infiniti. 
Porro,  inquiunt,  natura  integra,  ex  hoc  ipso  quod  integra  est, 
iam  habet  incommunicabilitatem  naturalem;  huic  accedit  actua- 
Us  incommunicatio  ex  negatione  assumptionis ;  rectissime  ergo, 
ih  negatione  actuahs  communicationis  reponitur  ultimum  sup- 

positi  creati  constitutivum  (i).  —  Sed  contra,  quia  si  quae- 
libet  communicabilitas  ad  nobilius  suppositum,  etiam  mere 
obedientialis,  rationi  personae  repugnare  ostenditur,  eo  ipso 
demonstratur  insulHcientia  et  nullitas  responsionis,  Sit  itaque 
secundum  argumentum,  ut  sequitur. 

Nulla  natura  est  quacumque  ratione  assumptibilis  ab  altero 
supposito,  nisi  adliuc  sit  ei  unibilis  substantialiter,  id  est,  apta 
ad  esse  unum  cum  eo  secundum  ^^'■postasim.  Rursus,  nihil 
alteri  supposito  unibile  est  substantialiter,  nisi  sit  in  se  sub- 
stantialiter  adhuc  incompletum ;  impossibile  enim  est,  de  po- 
tentia  etiam  Dei  absoluta,  ut  duo  substantialiter  completa  tiant 
unquam  substantiahter  unum,  quia  forent  unum  in  eo  ipso 
in  quo  sunt  duo,  quod  apertam  involvit  contradictionem.  Ergo 
omnis  communicabilitas  ad  suppositum  nobihus,  quantumvis 
mere  obedientiahs,  importar  in  suo  conceptu  incomplementum 
in  hnea  substantiae,  et  hac  de  causa  repugnat  rationi  hypostasis 
seu  personae,  quae  iuxta  omnes,  est  ahquid  completum  sive  sub- 
stantiahter  terminatum.  Ergo  etiam,  assumptionis  negatio,  cum 
qua  in  principiis  adversariorum  manet  eiusmodi  communica- 
bihtas,  non  potest  omnino  esse  ultimum  constitutivum  sup- 
positi  vel  personae. 

Atque  hinc  tandem  sumitur  contra  Scotum  ratio  valde 
efficax;  cum  enim  dicit  quod  eadem  natura  singularis  integra, 
sumpta  cum  soLi  negatione  unionis,  est  suppositum,  sumpta 
autem  cum  additione  unionis,  non  est  suppositum:  de  eodem 
et  secundum  idem  affirmat  et  negat  esse  completum,  quod 
est  contradictorium.  Negat  quidem,  cuni  dicit  naturam  il- 
lam  adhuc  esse  capacem  assumptionis  ad  akerum,  secundum 
hypostasim;  affirmat,  cum  dicit  naturam  eamdem  cui  nihil 
additur,  esse  personam.  Imo  vero,  negatio  iUa  unionis,  nequi- 
dem  vera  negatio  esse  noscitur,  quia  vera  negatio  negat  ah- 
quid:  aliquid,  inquam,  possibile,  non  ahquid  contradictorium 
quod  nihil  est.  Atqui  in  eo  cui  adsunt  omnia  positiva  hypo- 
stasis  creatae  constitutiva,  assumptio  a  nobihori  supposito  est 
quid  chimaericum  et  impossibile,  uti  ostensum  est.  Omnibus 
ergo  modis  sententia  Scoti  excluditur. 

(i)  Cf.  Franzelin,  ubi  supra. 

Ad  illud  autem  quod  ex  S.  Thoma  obiiciebatur,  dicendum 
quod  in  primo  loco  S.  Doctor  solummodo  docet,  non  ideo 
deesse  humanitati  Christi  propriam  personalitatem,  quia  deest 
ei  ahquid  positivum  pertinens  ad  perfectionem  naturae  huma- 
nae,  in  linea  naturae;  sed  quia  unio  ad  divinam  personam 
impedivit  ne  humanitas  haberet  suum  esse  proprium,  ac  per 
hoc,  in  se  subsisteret.  —  Et  similiter  ad  aUud  testimonium  di- 
cendum  est,  quod  eatenus  coniunctum  ex  corpore  et  anima 
fieret  homo  subsistens,  si  Verbum  humanam  naturam  depo- 
neret,  quatenus  ex  hoc  ipso  oporteret  dari  in  coniuncto  pro- 
prium  actum  essendi,  quem  sola  unio  ad  divinam  personam 
impediebat.  Non  ergo  dicitur  quod  ipsa  cessatio  seu  negatio 
unionis  constitueret  humanitatem  in  esse  hypostasis,  sed  id 
quod  ad  cessationem  istam,  quasi  remoto  prohibente,  neces- 
sario  sequeretur.  Unde  in  corpore  articuH  docet  S.  Thomas, 
quod  homo  subsistens  liabet  esse  completum,  humanitas  au- 
tem  assumpta  non  habet  esse  completum,  quia  «  quod  habet 
«  esse  completum  in  quo  subsistit,  non  potest  uniri  alteri  nisi 
«  tribus  modis:  vel  accidentaliter ,  ut  tunica  homini...;  vqI  per 
i<.  modnm  aggregationis,  sicut  lapis  lapidi  in  acervo;  vel  aliqiio 
«  accidente,  sicut  homo  unitur  Deo  per  amorem  vel  gratiam  ». 
Sed  haec  est  ipsissima  ratio  qua  superius  contra  Scotum  usi 
sumus. 

Nota  —  A  doctrina  Scoti  minime  discedit  Tiphanius  in 
suo  opere  de  hypostasi  et  persona,  nisi  forte  quoad  modum  lo- 
quendi.  Ponit  equidem  formalem  rationem  suppositi  in  eo 
quod  aiiquid  sit  totnm  in  se;  sed  si  ab  eo  quaeras  quidnam  illud 
sit  in  quo  ratio  totins  in  se  salvatur,  assignat  naturam  singula- 
rem  et  integram,  cum  .sola  negatione  assumptionis  a  nobiliori 
hypostasi.  Si  enim,  ait,  natura  haec  integra,  retinendo  sem- 
per  omnia  positiva  quae  prius  habebat,  alii  supposito  unire- 
tur,  eo  ipso  caderet  a  ratione  totius  in  se,  et  fieret  pars  vel 
quasi  pars  alterius,  adeoque  suppositum  seu  hypostasis  am- 
plius  non  esset.  Sed  Scotus  nihil  aliud  docet,  ut  clare  osten- 
dit  Cardinahs  Franzehn,  ubi  supra  (i). 

Porro,  argumentum  quo  utimur  cqntra  Scotum,  praescin- 

(i)  De  Verbo  incarn.,  p.  256. 

dit  a  positivo  vel  negativo  in  formali  ratione  personae,  sed 
impugnat  falsam,  ut  videtur,  notionem  totius  et  partis;  qua- 
tenus  apparet  omnino  impossibile,  ut  ens  in  linea  substantiae 
ultimo  completum,  desinat  esse  completum,  adeoque  totum 
in  se,  quamdiu  retinet  omnia  principia  positiva  quibus  in  se- 
ipso  complebatur.  Sed  origo  huius  opinionis  in  hoc  est,  quod 
de  totalitate  substantiali  iudicant  seciiudum  phantasiiia  totius  et 
partis  in  rebus  quantitativis.  Si  enim  seorsum  ponas  massam 
aquae  bicubitalem,  massa  ista  est  tota  in  se;  cui  si  adiungas 
aham  quantitatem  aquae,  statim  vi  additionis,  quin  iiat  aliqua 
alia  ad  scnsnm  mutatio,  prior  massa  a  ratione  totius  cadit,  et 
incipit  esse  pars.  Verum,  altius  philosophandum  est  de  toto 
et  parte,  nec  oportet  remanere  in  eo  quod  exterior  sensus 
renuntiat.  Nam  ens  substantialiter  completum  et  totum.  in  se, 
est  ens  terminatum  in  linea  essendi  simpHciter,  et  hanc  ter- 
minationem  consequitur  ex  actu  essendi  proprio  sub  quo  si- 
stit;  partes  autem  non  habent  actum  essendi  proprium,  sed 
sunt  per  esse  totius.  Unde,  si  quod  totum  lit  pars  per  addi- 
tionem  ad  aliud,  necesse  est  ut  vi  additionis  amittat  suum 
esse  proprium,  ad  quod  remanet  solum  in  potentia;  alias  fie- 
ret  quaedam  totorum  aggregatio,  seu  totum  per  accidens,  non 
autem  totum  per  se.  «  Ad  rationem  totius,  ait  S.  Thomas  in 
«III,  D.  6,  Quaest.  2,  a.  3,  pertinent  duo:  unum  scilicet, 
«  quod  esse  totius  compositi  pertinet  ad  omnes  partes,  quia 
«  partes  non  habent  proprium  esse,  sed  sunt  per  esse  to- 
«  tius,  etc.  ».  Et  in  7  Metaphys.,  lect,  13:  «  Diio  quae  sunt 
«  in  actu,  nunquam  sunt  unum  actu,  sed  duo  quae  sunt  in 
«  potentia,  sunt  unum  actu,  sicut  patet  in  partibus  conti- 
«  nui.    Duo    enim    dimidia    unius    lineae    sunt   in  potentia    in 

«  ipsa  iinea    dupla,    quae    est    una    in   actu Et  secundum 

«  hunc  modum  Democritus  recte  dixit  quod  impossibile  est, 
«  unum  fieri  ex  duobus,  et  ex  uno  fieri  duo.  Est  enim  in- 
«  telligendum  quod  duo  in  actu  exsistentia,  nunquam  faciunt 
«  unum  ». 

Haec  sunt  principia,  quae  contra  sententiam  Scoti  valent, 
et  vim  suam  de  integro  retinent  contra  modum  dicendi  Ti- 
phanii;  quae  etiam  multo  ampHorem  confirmationem  habebunt, 
ubi  dogma  incarnationis   scholastico  modo   erit  exponendum. 

Nunc  autem,  solum  superest  ad  complemenrum  huius  prae- 
ambuli,  ut  principia  heterodoxa  de  natura  et  supposito  bre- 
viter  recenseantur. 

III. 

De    NATURA    ET    SUPPOSITO    PRINCIPIA    HETERODOXA. 

Ad  heterodoxas  opiniones  in  primis  revocandae  sunt  no- 
tiones  omnes  quae  formale  constitutivum  hypostasis  repetunt 
ex  ahqua  facultate  sive  proprietate  naturae.  Quo  in  genere, 
speciahter  recenseri  debet  sententia  reponens  personahtatem 
in  conscientia  sui.  Equidem  verum  est,  personam  non  dici  nisi 
in  naturis  intellectuahbus,  adeoque  facultate  instructis  con- 
sciendi  se;  sed  si  personahtas  est  ipsa  conscientia,  statim  se- 
quitur  esse  in  Christo  personahtatem  creatam,  praeter  increa- 
tam  hypostasim  Verbi,  cum  humana  conscientia  profecto  in  eo 
sit.  Caeterum,  eiusmodi  opinio  sanae  philosophiae  non  minus 
repugnat  quam  reguLie  fidei;  nam,  ut  more  adversariorum 
loquar,  per  conscientiam  non  constituitur  ly  egti,  sed  apprehen- 
ditur  duntaxat,  et  ideo,  ahunde  constitutum  supponi  debet.  — 
Hinc  apparet,  quam  periculosa  sit  personae  descriptio  ab  ah- 
quibus  introducta:  substantia  conscia  sui.  Dum  enim  non  di- 
stinguit  inter  substantiam  adhuc  communicabilem  et  substan- 
tiam  simphciter  individuam,  videtur  continere  virus  praefati 
erroris,  assignando  proprietatem  intellectuahs  naturae,  ut  quo 
formahter  determinatur  substantia  ad  esse  personae.  Insinuat  ita- 
que,  personae  rationem  absolvi  notione  naturae  intehectu  praedi- 
tae:  quo  posito,  iam  pronus  est  descensus  ad  gravissimos  errores 
in  materia  de  Incarnatione  et  Trinitate,  Cavendum  igitur  ab 
huiusmodi  novitatibus,  quae  dogma  cathohcum  in  discrimen 
adducunt,  et  prae  ocuhs  habendum  id  quod  recte  dixit  Plato: 
((  Investigatio  divinorum  non  recte  facta,  id  est,  non  praemis- 
((  sis  debitis  disciphnis,  malorum  omnium   est  causa  «. 

Sed  nec  mehus  repeteretur  personae  constitutivum  ex  no- 
tis  iUis,  quibus  nos  unum  individuum  ab  ah"o  discernimus, 
tanquam  distinctivo,  ut  vocant,  charactere,  propriave  indole, 
In  his  enim  nihil  ahud  invenire  est,    nraeter   determinationes 

quasdam  accidentales  quae  ex  principio  individuante  fluunt, 
et  ideo  in  principiis  h^^postaticis  nequaquam  computantur, 
cum  nullum  accidens  constitutivum  hypostasis  esse  possit.  — 
Quin  imo,  a  veritate  fidei  evidenter  aberraret  quicumque  in 
sola  individualitate  naturae  personahtatem  agnosceret;  nam 
humanitas  a  Verbo  assumpta  non  est  persona,  et  tamen  pro- 
pria  singularitate  donatur,  non  secus  ac  humanitas  Socratis, 
vel  Caesaris,  atque  ita  porro;  nec  dubitare  fas  est  quin  po- 
tuisset  Verbum  assumere  aham  numero  humanitatem,  aHis 
principiis  individuatam  et  ex  consequenti  aHis  notis  indivi- 
duantibus  signatam,  quamvis  una  semper  eademque  fuisset  per- 
sona  Verbi,  in  divina  simul  et  humana  natura  subsistens.  Ratio 
autem  huius  veritatis  esr  quia,  etsi  principia  individuaha  qui- 
bus  natura  specifica  contrahitur,  iure  meritoque  inter  consti- 
tutiva  suppositi  recenseantur,  non  tamen  ad  suppositaHtatem 
sufficiunt;  faciunt  enim  distinctum  in  natura,  sed  non  distinctum 
siihsistens,  ut  clare  apparet  in  humanitate  Christi;  adhuc  ergo, 
ad  rationem  personae  ahquid  omnino  necessarium  deest. 

Hinc,  generatim  loquendo,  fidei  incarnationis  manifestis- 
sime  repugnant  sententiae  omnes  quibus  adstruitur,  hyposta- 
sim  in  creatis  nihil  prorsus  addere  supra  naturam  integram 
singularem;  statim  enim  sequeretur  duas  esse  in  Christo  hy- 
postases.  Non  tamen  eadem  fidei  lege  tenemur  in  assignando 
quid  sit  iUud  quod  addit:  an  mera  negatio,  an  ahquid  posi- 
tivum,  et  quatenus  aHquid  positivum,  an  modus  terminans 
subscantiam  singularem,  an  actus  essendi  qui  per  se  ei  debe- 
tur.  Nihilominus,  non  videtur  admittendum  quod  sir  simplex 
negatio  assumptionis  a  nobiHori  supposiro,  uti  contra  Scotum 
probatum  est;  nec  etiam  modus  substantiaHs,  sive  ad  mentem 
Caietani,  sive  ad  menrem  Suarezii.  ReHnquitur  ergo  ut  de  sup- 
posito  in  posterum  loquamur  iuxta  principia  primo  loco  de- 
clarata,  quae  novam  iterum  demonstrationem  habebunt,  eam- 
que  independentem  ab  argumentis  mere  philosophicis,  ex  dog- 
mate  revelato  unionis  naturae  humanae  cum  Verbo  secundum 
hypostasim,  prout  in  huius  quaestionis  expositione  palam  fiet. 

OUAESTIONIS    PaRTITIO. 

Primum  omnium,  circa  unionis  modum  statuit  S.  Thomas 
veritatem  catliolicam  in  generali,  ostendendo  unionem  Verbi 
incarnati  factam  esse  in  persona,  non  autem  in  natura, 
(Art.  1-2).  —  Sed  quia  «  ad  huius  veritatis  expositionem  ah- 
«  qui  per  quasdam  vias  erroneas  processerunt  (i)  »,  statim 
eas  excludit.  Excludit  positionem  eorum  qui  dixerunt  esse  in 
Christo  unam  personam  et  duo  supposita,  prout  fert  prima 
opinio  a  Magistro  in  III  Sent.,  Dist.  6,  relata;  excludit  simi- 
hter  opinionem  tertiam  ibidem  expositam,  eorum  scihcet  qui 
volebant,  animam  et  corpus  ab  invicem  separata,  fuisse  unita 
Verbo  accidentaliter,  ut  vestis  homini;  ac  demum  statuit  sensum 
legitimum  et  cathoHcum,  exponendo  opinionem  secundam  apud 
Magistrum,  quae  «  non  est  dicenda  opinio,  sed  sententia  ca- 
«  tholicae  fidei  »  :  docet  enim,  personam  Verbi  post  incarnatio- 
nem  in  duabus  naturis  subsistere,  et  ideo,  naturam  humanam 
fuisse  Fiho  Dei  unitam  secundum  subsistentiam,  (Art.  3-6).  — 
Ast,  cum  inter  theologos  posteriores,  circa  expHcationem  hu- 
iusmet  cathoUcae  sententiae,  exortae  sint  opinionum  diversi- 
tates,  ea  tandem  proponenda  erit  sententia,  quae  vera  videtur 
atque  retinenda.  Continetur  autem  in  articuHs  praecedentibus 
passim,  maxime  vero,  art.  6  ad  2""\  necnon  et  in  locis  paral- 
leHs  tertii  Sententiarum  (i),  ubi  quodammodo  anticipantur  ea 
quae  habet  S.  Doctor  in  Quaest.  17  Summae  theologicae.  — 
Denique,  post  expHcatam  unionem,  ut  est  coniunctio  divinae 
et  humanae  naturae  in  una  incommunicabiH  subsistentia  seu 
esse  personaH  Verbi,  disserit  Angelicus  de  unione  sumpta  pro 
relatione  innascente  inter  extrema,  (Art.  7-8);  tum  de  ea- 
dem,  prout  exsuperat  uniones  aHas,  (Art.  9);  tum  demum 
de  eius  supernaturaHtate  et  proprio  modo  supernaturaHtatis, 
(Art.  10-12). 

(i)  S.   Thom.,  in  III.  D.  6,  q.  2,  a.   3;  et  q.  3.  a.  2. 

THESIS    V. 

(ArT.    1-2.) 

Unio  Verbi  incarnati  facta  est  in  persona,  non  autem 
in  natura. 

Dictum  est  in  antecedentibus,  quod  unio  in  natura  ea  est, 
ex  qua  resultat  natura  nova;  natura,  inquam,  duobus  unitis 
tanquam  partibus  essentialibus  composita,  et  per  consequens, 
ab  utroque  componente  diversa.  Ratio  sumebatur  ex  hoc  quod 
natura  signiticat,  cum  praecisione  reliquorum  omnium,  essen- 
tiam  sive  quidditatem  sive  speciem;  et  quia  quidquid  ingre- 
ditur  essentiam ,  est  quoddam  constitutivum  talis  essentiae, 
(quo  sublato,  ipsa  non  manet  eadem,  sed  necessario  muta- 
tur  in  aliam),  plura  fieri  unum  in  ratione  naturae,  esr  plura 
concurrere  inter  se  ut  potentiam  et  actum,  ad  constituendam 
essentiam  unam,  quae  est  tertia  res  resultans  ex  praedictorum 
coniunctione. 

E  contra,  unio  duorum  in  persona  non  est  necessario  unio 
ex  qua  resultat  nova  persona:  persona,  inquam,  duobus  unitis 
tanquam  intrinsecis  principiis,  in  esse  personae  constituta.  Ratio 
etiam  clare  apparet  ex  praemissis;  non  enim  omnia  quae  in- 
grediuntur  personam  sive  suppositum,  ut  constitutiva  suppositi 
haberi  debent,  quia  non  omne  quod  ad  distinctum  subsistens 
pertinet,  est  eo  ipso  principium  quo  in  ratione  huius  subsi- 
stentis  constituitur;  sed  bene  intelligitur  inesse  alicui  personae 
ahquid  quod  prius  ei  non  inerat,  ipsa  persona  semper  eadem 
manente;  et  in  hoc  est  valde  notabilis  differentia  inter  perso- 
nam  et  naturam,  ut  suo  loco  ostensum  est  (i).  Quare,  unio 
i  in  persona  recte  definiri  potest,  coniunctio  qua  unum  est  ab 
aiio  indivisum  secundum  suppositum,  sive  suppositum  ex  con- 
iunctione  resultet,  sive  non.  Et  si  quidem  suppositum  ex 
coniunctionc  resultat,  tunc  unio  non  est  tantum  in  persona, 
sed  etiam  et  per  prius  in  natiira;  exemplum  habes  in  consueta 
unione  animae  et  corporis.  Si  autem  suppositum  ex  coniun- 

(i)  Supra,  pag.  74,  et  seq. 

ctione  non  resultat,  sed  praeexistens  incipit  de  novo  habere 
aliquid  quod  prius  non  habebat,  tunc  unio  esr  sohiin  iii  per- 
soiia;  cuius  exemplum  esse  potest  in  unione  accidentis  cum 
subiecto :  «  Subiectum  enim  et  accidens,  ait  S,  Thomas,  Comp. 
«  theol.  c.  211,  non  sic  uniuntur  ut  ex  eis  aHquid  tertium 
•«  constituatur...  Accidens  autem  trahitur  ad  personalitatem  sub- 
«iecti)).  Absit  tamen  ut  dicamus  unionem  accidentis  cum 
subiecto  esse  hypostaticam,  nam  unio  quae  est  solum  in  hy- 
postasi,  latius  patet  quam  unio  hvpostatica,  ut  in  thesi  sequenti 
satis  apparebit.  Interim  vero,  ut  ordine  quodam  procedamus, 
oportet  ab  ulteriori  determinatione  praescindere,  et  solum  in 
generali  statuendum  est,  unionem  incarnationis  vere  quidem 
in  persona,  et  nullo  modo  in  natura  esse  factam  (i). 

Argumenta  in  contrarium  sunt:  Primo,  id  quod  dicitur 
in  symbolo :  «  Sicut  anima  rarionaHs  et  caro  unus  est  homo, 
«  ita  Deus  et  homo  unus  est  Christus  »  ;  nam  unio  carnis  et 
animae  est  e.tiaiii  in  natura,  et  non  solum  in  persona, 

Secundo,  auctoritas  Cvrilli  Alexandrini  in  actis  ConciHi  IV 
adducta:  «  Non  oportet  intelhgere  duas  naturas,  sed  unam 
«  naturam  Dei  Verbi  incarnatam  »,  Cui  accedit  locutio  apud 
eumdem  Cyrinum  frequenter  occurrens:  cVcoti;  oucri/tT],  vei 
x.aTy,  cpu^jiv,  id  est,  unio  naturaHs,  vel  secundum  naturam. 

Tertio,  ratio  omnino  obvia,  quia  in  Deo  persona  et  natura 
sunt  re  omnino  idem;  si  ergo  in  re  ipsa  non  est  facta  unio 
in  natura  Verbi,  nec  etiam  facta  est  in  persona;  aut  si  facta 
est  in  persona,  etiam  in  natura, 

Sed  fides  catholica  in  Concilio  Chalcedonensi  (Act.  5) 
definita,  sic  habet:  «  Sequentes  Sanctos  Patres,  unum  eum- 
«  demque  confiteri  FiHum  et  Dominum  nostrum  lesum  Chri- 
«  stum  consonanter   omnes  docemus. . ,  in  duabns  naturis  in- 


(i)  Cum  persona  divina  nequeat  recipere  uUum  accidens,  et  humana 
etiam  substantia  non  possit  subiecto  inhaerere,  quisquis  dicit  unionem 
Verbi  incarnati  non  esse  factam  nisi  in  persona,  eo  ipso  impUcite.  iam 
asserit,  unionem  hanc  esse  h^^postaticam ;  termini  enim  qui  uniuntur,  al- 
terius  unionis  capaces  non  sunt.  Verumtamen,  secundum  nostros  inadae- 
quatos  et  praecisivos  conceptus ,  id  quod  explicite  asseritur  in  praesenti, 
formaliter  differt  ab  eo  quod  in  sequenti  propositione  ex  professo  demon- 
strandum   relinquitur. 

«  contuse,  immutabiliter,  indivise,  insepnrabiliter  agnoscendum, 
«  nusquam  sublata  differentia  naturarum  propter  unitionem, 
«  magisque  salva  proprietate  utriusque  naturae,  et  in  unam  per- 
«  sonani  atque  subsistentiam  concurrente,  non  in  duas  personas 
«  partitum  aut  divisum. . .  His  igitur  cum  omni  undique  exacta 
«  cura  a  nobis  dispositis,  definivit  sancta  et  universalis  synodus, 
«  alteram  fidem  nulli  licere  sentire  aut  alios  docere  »,  —  Ad 
huius  autem  catholicae  veritatis  demonstrationem  duo  prae- 
cipua  praesto  sunt  argumenta,  quorum  primum  desumitur  ex 
Scripturis  apud  S.  Thomam,  I.  4  c.  Gent.,  c.  54  et  ■^y,  alte- 
rum  vero  ratione  theologica  conficitur  apud  eumdem  S.  Do- 
ctorem,  art.   i   et  2  huius  quaestionis. 

Sane  vero,  omne  quod  factum  est  aliquid,  (seclusa  con- 
versione  unius  in  aliud,  quae  in  proposito  evidenter  excludi 
debet),  est  vere  illud  quod  factum  est,  sicut  quod  factum  est 
homo,  vere  est  homo,  et  quod  factum  est  album,  vere  est  al- 
bum.  Sed,  loan.  I-14,  Verbum  caro  seu  homo  factum  est.  Igitur 
Verbum  Dei  est  vere  homo.  Impossibile  est  autem  ut  duorum 
differentium  persona  aut  hypostasi,  unum  de  altero  praedi- 
cetur.  Cum  enim  dicitur :  homo  est  animal,  idipsum  quod  ani- 
mal  est,  homo  est;  et  iterum  cum  dicitur:  homo  est  albus, 
ipse  homo  albus  esse  signatur,  licet  albedo  sit  extra  rationem 
humanitatis.  Et  ideo,  nullo  modo  dici  potest  quod  Socrates  sit 
Plato,  vel  aliquod  aliud  singularium  eiusdem  aut  alterius  spe- 
ciei.  Si  igitur  Verbum  homo  factum  est,  ut  testatur  Evange- 
lista,  impossibile  est  quod  Verbi  Dei  et  illius  hominis  sint  duae 
personae.  Sequitur  ergo  quod  unio  facta    est  in  persona  (i). 

Insuper  oportet  dicere  quod  in  Christo,  post  unionem,  sunt 
duae  naturae  integrae  atque  inconfusae,  iuxta  illud  Apostoli, 
Philipp.  II,  ^-7:  Qui  ciim  in  forma  Dei  esset...  formain  servi 
accipiens.  Ubi  primum  adverte  quod  forma  hic  pro  integra 
natura  accipitur,  uti  constanter  intellexerunt  Patres,  et  mani- 
feste  etiam  apparet  ex  oppositione  inter  formam  Dei  et  for- 
mam  servi,  nam  forma  Dei  nihil  afiud  esse  potest  quam  natura 
Dei;  aliunde  vero,  iam  exphcatum  est  supra  (2),  qua  de  causa 

(i)  Vide  alia  in  eodem  1.  4  c.  Gent.,  c.  54. 
(2)  Supra,  pag.  55. 

natura  a  nobis  concipiatur  per  modum  formae  unumquodque 
informantis  propria  difterentia.  Nunc  igitur,  si  ille  ipse  qui  in 
natura  Dei  erat,  accepit  naturam  servi,  non  potest  dici  quod 
natura  Dei  in  Christo  per  unionem  desierit.  Neque  iterum 
dici  potest  quod  natura  servi  sit  corrupta  in  unione,  quia  sic 
non  fuisset  accepta.  Sed  nec  dici  potest  quod  natura  servi 
sit  permixta  naturae  Dei,  quia  quae  permiscentur  non  manent 
integra,  sed  partim  utrumque  corrumpitur;.  unde  et  divinitas 
fuisset  mutata,  et  forma  servi  non  fuisset  assumpta,  sed  solum 
aliquid  eius.  Et  sic  oportet  dici  secundum  verba  Apostoli,  quod 
in  Christo,  post  unionem,  sunt  duae  formae,  id  est  duae  na- 
turae.  Non  ergo  facta  est  unio  in  natura.  Ita  fere  S.  Thomas 
1.  4  c.  Gent.  c.  ^^. 

Hoc  etiam,  ut  ibidem  additur  c.  37,  ipsius  Domini  lesu 
Christi  verba  manifeste  ostendunt,  cum  de  se  quandoque  lo- 
quatur  humiUa  et  humana,  ut  est  illud :  Pater  maior  m&  est 
(Eoan.  XIV,  28),  et :  Tristis  est  aiiima  mea  iisqiic  ad  mortem 
(Matth.  XXVI,  38),  quae  ei  secundum  humanitatem  assum- 
ptam  conveniunt.  Quandoque  vero  sublimia  et  divina,  ut  est 
illud:  Ego  et  Pater  iinuiu  siimiis  (loan.  X,  30),  quod  certum  est 
ei  secundum  naturam  divinam  competere,  —  Ostendunt  etiam 
hoc  ipsius  Domini  facta  quae  de  ipso  leguncur.  Quod  enim 
timuit,  tristatus  est,  esuriit,  mortuus  est,  pertinet  ad  naturam 
humanam.  Quod  propria  potestate  infirmos  sanavit,  quod 
mortuos  suscitavit  er  elementis  mundi  efBcaciter  imperavit, 
quod  daemones  expuHt,  quod  peccata  dimisit,  quod  a  mortuis 
cum  voluit  resurrexit,  quod  denique  coelos  ascendit,  divinam 
in  eo  virtutem  demonstrant,  Oportet  igitur  unam  eamdemque 
esse  personam  cui  utriusque  naturae  proprietates  attribuantur, 
et  sic,  idem  ac  supra.  Hinc  Leo  M.,  Serm.  13  de  Pass,  c,  4: 
«  Cum  ergo  in  uno  Domino  nostro  lesu  Christo,  vero  Dei 
«  atque  hominis  filio,  confitemur  divinam  de  Patre  naturam, 
«  humanam  de  matre  substantiam,  licet  Dei  Verbi  et  carnis 
«  una  persona  sit. .,,  intelligendae  tamen  sunt  ipsorum  ope- 
«  rum  qualitates  ».  Et  Serm.  seq.,  e.  i  :  «  Quamvis  ergo  ab 
«  illo  initio  quo  in  utero  Virginis  Verbum  caro  factum  est, 
«  nihil  unquam  inter  divinam  humanamque  substantiam  di- 
«  visionis  exstiterit,  et  per  omnia  incrementa  corporea  unius 

«  personae  fuerint  totius  temporis  actiones,  ea  ipsa  tamen  quae 
«  inseparabiliter  facta  sunt,  nulla  permixtione  confundimus; 
«  sed  quid  cuius  naturae  sit,  ex  operum  qualitate  sentimus; 
«  nec  divina  enim  humanis  praeiudicant,  nec  humana  divinis, 
«  cum  ita  in  idipsum  utraque  concurrant,  ut  in  eis  nec  pro- 
«  prietas  absumatur,  nec  persona  geminetur  ». 

Accedit  et  ratio  theologica.  Est  enim  quaedam  unio  Verbi 
ad  naturam  liumanam,  per  quam  Deus  facrus  est  homo,  ut 
ex  revelatione  habetur.  lam  vero ,  evidenter  repugnat  omnis 
unio  Dei  ad  creaturam,  quae  esset  eiusmodi,  ut  Deus  et  crea- 
tura  haberent  rationem  partium:  ex  qua  sciUcet  resultaret 
quaedam  tertia  res,  puta  una  nova  quidditas  conflata  ex  divi- 
nitate  et  natura  creata,  vel  una  nova  persona  ex  unitis  prin- 
cipiis  consurgens;  sed  quia  hoc  secundum  non  potest  esse 
nisi  mediante  primo,  (non  enim  inteUigitur  plura  concurrere 
ad  consritutionem  unius  novae  personae,  nisi  per  prius  con- 
stituant  unum  novum  actus  essendi  subiectum,  id  est,  unam 
novam  naturam),  ideo  sufficienter  excluditur  iinio  tanqiuitn  ex 
partibns,  excludendo  unioiicDi  in  natura.  Oportet  igitur  conci- 
pere  unionem  quamdam  ex  qua  non  resuket  tertium,  (sive  na- 
tura  sit ,  sive  persona),  sed  magis  unionem  qua  Deus  per- 
fectus  in  sua  perfectione  manens ,  ad  se  trahit  substantiam 
creatam:  ut  sit  semper  antiqua  res  non  transmutata,  sciUcet 
Deus  Verbum,  naturam  tamen  humanam  de  novo  habens,  Fit 
ergo  unio  incarnationis,  secundum  quod  aUqua  natura  de  novo 
habetur  ab  aUquo  praeexsistente,  in  suo  esse  immurabiUter 
permanente;  et  quia  habere  aUquam  naruram,  est  personae, 
quae  praedicatur  ut  subsistens  ad  quod  omnia  pertinenr  quae 
quocumque  modo  insunt,  ideo  tandem  unio  dicenda  est  facra 
taiitim  inpcrsona.  Hinc  S.  Thomas,  Comp.  theol,  c.  211:  «  Quia 
«  persona,hypostasis,  et  suppositum  designant  aUquid  integrum, 
«  si  divina  natura  in  Christo  est  ut  pars,  et  non  ut  aliquid  in- 
«  tegrum,  sicut  anima  in  compositione  hominis :  una  persona 
«  Christi  non  se  teneret  tantum  ex  parre  naturae  divinae,  sed 
«  esset  quoddam  constiturum^  ex  rribus,  sicut  et  in  homine  per- 
«  sona  est  quod  ex  anima  et  corpore  constituitur.  Sed  quia 
«  divina  natura  est  aUquid  integrum  quod  sibi  assumpsir  per 
«  quamdam  inelTahilem  unionem  humanam  naturam,  persona 

«  se  tenet  ex  parto  divinae  naturae. . . ,  anima  vero  et  corpus 
«  trahuntur  ad  personalitatem  personae  divinae,  ut  sit  persona 
«  Filii  Dei,  sicut  etiam  persona  Filii  hominis  ».  Cf.  etiam  An- 
sehn.,  I.  2  Cur  Deus  homo,  c.  7. 

Ad  !""■'  ergo  dicendum,  minime  necesse  esse  ut  simihtu- 
dines  et  comparationes  teneant  in  omnibus;  hoc  enim  nuliibi 
requiritur,  et  multo  minus  in  praesenti  mysterio;  quia  unio 
incarnationis  est  singularis  et  supra  omnes  modos  unionis  nobis 
notos.  Alfertur  ergo  in  symbolo  similitudo  consuetae  unionis 
carnis  et  animae  rationalis,  non-  quasi  univoca  cum  hypostatica 
unione  Verbi  ad  h.umamia.tem,  sed  solum  tanquam  propiiiquiiis 
exemplum  quod  in  naturalibus  habeatur.  —  Ad  cuius  eviden- 
tiam  in  primis  considera  quod  animae  et  corporis  in  homine, 
oportet  esse  unum  acium  essendi;  nam  alias  homo  nihil  aliud 
foret  quam  merum  aggregatum  duorum  subsis:entium,  sicut 
videre  est  in  angelo  qui  assumit  corpus,  ut  oculis  mortalium 
appareat.  Si  enim  corpus  humanum  haberet  suum  proprium 
esse  in  se,  similiter  er  anima,  ipsa  anima  vere  esser  purus  spi- 
ritus  movens  corpus,  eique  per  applicationem  virtutis  alligata 
tanquam  motor  mobili.  Quare,  ne  haec  absurda  sequantur, 
omnino  necesse  est  dicere,  animam  et  corpus  in  eodem  sub- 
stantiali  essendi  actu  Gommunicare;  communicant  autem  tan- 
quam  unius  essentiae  partes,  ac  per  consequens,  praedictus 
actus  essendi  est  totius  compositi,  in  eoque  subiectatur.  Quan- 
tum  igitur  ad  primum,  analogia  est  cum  incarnatione,  quia 
divinitas  et  humanitas  vere  conveniunt  in  eodem  esse  perso- 
nali  Verbi,  ut  infra  videbitur.  Sed  quantum  ad  alterum,  non 
est  similitudo,  eo  quod  humanitas  et  divinitas  non  sunt  partes 
constitutivae  unius  essentiae,  et  ideo  esse  personale  Dei  Verbi, 
(id  est,  exsistentia  per  relationem  incommunicabili  modo  ha- 
bita),  nullo  modo  subiectatur,  nec  in  divinitate  cum  qua  est 
omnino  idem,  nec  in  humanitate  quae  non  est  eius  receptiva, 
nec  in  natura  ex  ambobus  composita  quae  non  datur. 

Nunc  autem  ulterius  considerandum  est  cum  S.  Tho- 
ma,  in  prima  parte,  Quaest.  j6,  a.  i,  ad  5^"",  quod  «  anima 
«  illud  esse  in  quo  subsistit,  communicat  materiae  corporali^ 
«  ex  qua  et  anima  intellectiva  tit  unum,  ita  quod  illitd  esse 
«  quod  est  totius  compositi,  est  ctiam  ipsius  animae,  quod  non  ac- 

«  cidit  in  aliis  formis  quae  non  sunt  subsistentes.  Et  propter 
«  hoc  anima  humana  remanet  in  suo  esse,  destructo  corpore, 
«  non  autem  aliae  formae  ».  SciHcet,  anima  rationalis  est  cum 
corpore  unum  actus  essendi  subiectum,  ita  tamen  ur  in  es- 
sendo  sit  a  corpore  independens,  propter  gradum  intellecti- 
vum  quo  supra  caeteras  corpor-eas  formas  eminet;  atque  hoc 
modo,  dum  m  ahis  compositis  ex  materia  et  forma,  dissoluto 
composito,  perit  ipsum  e,sse.  quod  amplius  subiectum  non  habet 
in  quo  recipiatur,  contingit  ut,  dissoluto  composito  humano, 
actus  essendi  maneat,  quia  adhuc  manet  sufficiens  eius  subie- 
ctum.  Quapropter,  m^  sic  est  compositi,  ut  sit  etiam  ipsius 
animae,  ait  S.  Thomas;  et  ideo,  exemplum  unionis  animae  et 
corporis,  multo  magis  accedit  ad  unionem  hypostaticam  Verbi 
et  humanitatis ,  quam  quaeHbet  aha  substantiaHs  unio  materiae 
et  formae :  pro  quanto  scihcet,  humanitas  et  divinitas  sic  coni- 
municant  in  eodem  esse  existentiae,  ur  tamen  illud  esse  sit 
esse  proprium  sohus  divinitatis,  imo,  nullo  modo  secundum 
rem  referatur  ad  naturam  humanam  a  qua  est  penitus  abso- 
lutum,  hcet  in  ea  suppleat  actum  essendi  creatum,  prout  suo 
loco  declarabitur. 

Tandem,  anima  non  solum  unitur  corpori  ut  forma  mate- 
riae,  sed  etiam  (qua  intellectiva),  ut  principale  agens  coniuncto 
instrumento ;  movet  enim  linguam  ad  proprios  conceptus  si- 
gnificandos,  movet  manum  ad  operationem  artis,  atque  ita 
porro.  Et  simih  quodam  modo  humanitas  assumpta,  est  or- 
ganum  divinitatis  ad  operationem  redemptionis  humanae:  orga- 
num,  inquam,  non  separatum,  sed  coniunctum  in  supposito 
Filii  Dei :  «  Anima,  praeterquam  quod  est  corporis  forma,  sui 
«  corporis  eiusque  partium  perinde  ac  congenitorum  organo- 
«  rum  utitur  ministerio.  Non  enim  putandum  est,  hominis  cor- 
«  pus  esse  coniunctum  intellectivae  animae  organum,  ob  id  quia 
«  iihid  informat  et  perficit,  sed  potius  quia  idem  cum  ipsa 
«  sortitum  est  subsistere.  Nonne  intellectus  hominis  ad  expli- 
«  candos  eorum  quae  intelligit  conceptus,  lingua  utitur  quae 
«  corporahs  est. ..,  et  tamen  intellectus  nullius  corporis  est 
«  actus  ?  Quemadmodum  igitur  intellectiva  anima  miris  qui- 
«  dem,  veris  tamen  modis  geminum  habet  instrumentum,  con- 
«  iunctum  et  separatum :  non  secus,  gloriosus  Deus  universo' 

«  creaturarum  genere  veluti  organo  utitur  separato:  illam  au- 
«  tem  humanitatem  quae  in  Christo  permanet,  tanquam  or- 
«  ganum  coniunctum  assumpsit,  ad  illa  magnifica  et  excellen- 
«  tissima  Dei  opera,  redemptionem  generis  humani,  sanctifica- 
«  tionem  hominum  peccatorum,  aeterni  regni  aditum.  Quare 
«  Athanasius  unionem  animae  ad  corpus,  non  ut  ad  materiam, 
((  sed  ut  ad  instrumentum  proprium  intuitus,  dixit:  Sicut  anima 
«  rationahs  et  caro  unus  est  homo,  ita. . .  etc.  »  (i).  Vides  ergo, 
analogias  inter  unionem  Verbi  cum  carne  et  unionem  animae 
cum  corpore,  se  tenere  ex  parte  communicationis  in  actu  es- 
sendi,  non  autem  ex  parte  compositionis  essentiae,  et  ideo  ratio 
obiecta  non  sequitur. 

Ad  2"™  dicendum  quod  sensus  CyriUi  est,  non  esse  duas 
naturas  separatas,  sed  naturam  divinam  coniunctam  esse  carni 
in  uno  supposito  Verbi.  Sese  enim  exphcat  Cyrillus,  epist.  ad 
loannem  Antiochenum  (2):  «  Unus  est  Dominus  I.  C,  quam- 
«  vis  naturarum  dijferentia  non  ignoretnr. . .  Tua  vero  Sanctitas 
«  illorum  ora  comprimere  dignetur,  qui  concretionem  vel  con- 
«  fusionem  vel  commixtionem  Verbi  Dei  cum  carne  factam 
«  esse  dicunt.  Verisimile  namque  est,  nonnullos  esse  qui  ista 
«  quoque  de  me  in  vulgus  iactent,  quasi  taha  dixerim  aut  sen- 
«  serim  »..  —  Caeterum,  ad  ahas  similes  difficukates  dihgenter 
observabis,  certa  esse  vocabuLi,  quae  nonnisi  usu  subsequenti 
fuerunt  determinata  ad  restrictam  iham  significationem  quam 
nunc  habent.  Unde  videmus  Hieronymum  inquirentem  in  epi- 
stola  ad  Damasum,  utrum  dicendum  sit  esse  in  Deo  unam 
vel  tres  hypostases  :  non  quod  de  ipsa  veritate  dubitaret,  sed 
de  sensu  vocis  hypostasis,  quae  htterahter  idem  sonat  ac  suh- 
stantia  apud  Latinos,  et  ex  sese,  tam  pro  natura  quam  pro 
supposito  posset  adhiberi.  Eadem  igitur  aequivocatio  contin- 
gebat  quoad  ahas  voces,  antequam  usu  ecclesiastico  toheretur. 
Hinc,  cum  Cyrihus  post  Athanasium  ,  unionem  Verbi  cum 
carne  dicit  esse  >caTa  cpuaiv,  (litterahter,  secundum  naturam), 
vel  etiam  ^ugdcyjv  (naturalem),  vel  etiam  ouaiw^T)  (essentialem): 
iis  formuhs  non  significabatur  unio  in   natura,  prout  nunc  de 

(i)  Inter  opuscula  Caietani,  sermo  habitus  coram  Alexandro  VI. 
(2)  Apud  Labbe,  Tora.  3,  in  actis  Concilii  Ephesini. 

De  Verbo  Incarnato.  7 

natura  loquinmr,  nam  ipse  Cyrillus  hanc  calumniam  expresse 
reiicir  in  defensione  anatliematismi  tertii ;  sed  significabatur 
unio  physica  et  siibstantialis  ,  per  oppositionem  ad  unionem 
moralein  et  accidentaleiii  quam  Nestorius  asserebat. 

Ad  3"™  denique  dicendum  quod,  licet  in  Deo  non  sit  aliud 
secundum  rem  natura  a  persona,  differt  tamen  secundum  mo- 
dum  significandi.  Unde,  aliud  significatur  per  hoc  quod  dico 
unionem  in  natura,  et  ahud  per  hoc  quod  dico  unionem  in 
persona :  non  quod  natura  et  persona  sint  aliud  et  aiiud,  sed 
quia  alius  et  alius  iinportatur  unionis  iiiodus.  Cum  enim  in  si- 
gnificatione  naturae  praecidatur  omne  id  quod  non  constituit 
essentiam,  unionem  fieri  in  natura,  esset,  ereaturam  sic  uniri 
Deo,  ut  novum  cum  Deo  ens  constirueret.  E  contra,  cum  per- 
sona  significetur  ut  subsisrens,  cuius  est  habere  quae  quomo- 
dohber  insunt,  unionem  fieri  solum  in  persona,  est,  naturam 
creatam  sic  uniri  Deo,  ut  incipiar  pertinere  ad  divinum  sup- 
positum  ,  in  sua  semper  immutabili  totalitate  ac  perfecta  in- 
tegritate  manens.  Et  ideo,  recte  Caieranus  notat  quod  S.  Tho- 
mas,  art.  2,  ad  i"™,  recurrendo  ad  distinctionem  rationis  se- 
cundum  modos  significandi,  inter  naturam  et  personam  in  di- 
vinis,  reddidit  altissimam  rationem  quare  unio  facra  est  in 
persona,  et  non  in  natura:  non  quod  realis  differentia  inter 
unum  et  akerum  unionis  modum  proveniat  ex  modo  signi- 
ficandi  nominum,  sed  quia  ex  modo  significandi  nominum 
fit,  ut  unus  modus  unionis  debeat  vocari  in  natura,  aker  vero 
toto  coelo  diversus,  in  persona.  Et  est  ratio  adeo  profunda  et 
formahs,  ut  non  solum  comprehendar  quare  unio  est  in  per- 
sona  Verbi,  sed  etiam  quare  sit  in  persona  divina  ut  sic,  ita 
ut,  dato  quod  Deus  non  esset  trinitas,  sed  Deitas  ipsa  per 
seipsam  persona  esset,  (ut  ludaei  inteliigunt),  responsio  in- 
veniretur  satisfactiva  argumento. 

Atque  hinc  tandem  videre  est  quomodo  doctrina  huius 
quaestionis  per  se  praescindit  a  pluralitate  personarum  in  di- 
vinis,  itemque  a  dogmate  quo  una  tantum  persona  creditur 
incarnata.  Unde,  ut  certus  ordo  servetur,  diificultates  prove- 
nientes  ex  hoc  quod  solus  Fihus  carnem  assumpsit,  non  autem 
Pater  nec  Spiritus  Sanctus,  examinari  potius  debentin  Quaest.  3, 
ubi  de  persona  assumente.   Nunc   autem  propriissimum    obie- 

ctum  praesentis  disputationis  est  enucleatio  formaiis  rationis 
hypostaticae  unionis  naturae  creatae  cum  Deo,  quiquid  sit  an 
in  Deo  plura  sint  relativa  supposita,  an  una  tantum  persona 
absoluta. 

THESIS   VI. 

(Art.    3-6.) 

Haeretica  est  sententia  eorum  qui  unionem  incarnationis 
in  persona,  sed  non  in  supposito  seu  hypostasi  factam  esse 
dixerunt;  item  eorum  qui  posuerunt  partes  naturae  humanae 
a  se  invicem  separatas  uniri  Filio  Dei  accidentaliter.  Sed 
fide  catholica  tenendum  est,  unionem  divinitatis  ad  humani- 
tatem  esse  hypostaticam,  id  est,  secundum  subsistentiam ; 
adeoque  recte  dici  potest,  personam  Christi  post  incarnatio- 
nem  esse  compositam,  in  quantum  una  et  eadem  in  duabus 
naturis  subsistit. 

Post  expositionem  veritatis  catholicae  in  generali,  excludit 
S.  Thomas  expositiones  materialiter  haereticas,  quae  ab  ante- 
rioribus  quibusdam  theologis  fuerant  introductae,  eisque  op- 
ponit  ortliodoxam  ac  legitimam  interpretationem.  Sequitur 
autem  ordinem  trium  sententiarum  quae  referuntur  a  Magi- 
stro  in  III  Sent.,  Dist.  6.  Nimirum,  in  art.  5,  refutat  opinio- 
nem  primam;  tum  in  art.  4,  confirmat  opinionem  secundam, 
quae  tamen,  ut  inferius  dicit,  non  est  dicenda  opinio,  sed  sen- 
tentia  cathoUcae  fidei;  denique  in  art.  5  et  6,  reiicit  opinionem 
tertiam,  quam  simul  cum  prima,  in  eadem  reprobatione  con- 
fundit,  aihrmans  quod  non  siint  diccndae  opiniones,  sed  haereses 
in  Conciliis  ah  Ecclesia  damnatae  (i).  Nos  vero  praedictum  or- 

(i)  Mirum  videri  posset  quod  apud  Magistrum  ,  tres  illae  sententiae 
tali  ordine  recenseantur,  ut  in  eadem  linea  veniant  opiniones  haereticae 
cum  doctrina  orthodoxa.  Verum  admiratio  cessabit ,  si  quis  consideret 
quod  auctores  primae  et  tertiae  opinionis  non  fuerunt  formales  haeretici , 
sed  theologi  qui  putabant  se  catholice  dicere,  ut  ait  Caietanus,  art.  6  huius 
quaestionis.  Caeterum,  nec  ipse  Magister  hac  in  re  satis  perspexerat  veri- 
tatem;  unde  refert  mere  historice  varias  expHcationes  quae  suo  tempore 
prodierant  in  scholis,  simul  cum  fundamentis  quibus  singuli  opinantes  in- 
nitebantur. 

dinem  paululum  invertentes,  primo  quidem  excludimus  ea 
quae  adversantur  veritati,  et  postmodum  sratuimus  id  quod 
secundum  fidei  res^ulam  tenendum  est. 


§   I. 
(Art.  3.) 

Quidam  igitur  dixerunt,  (et  est  prima  opinio  a  Magistro 
1.  c.  relata),  esse  in  Christo  duo  supposita,  hoc  est,  duos  sub- 
sistentes,  quia  et  Verbum  est  subsistens,  et  ex  coniunctione 
animae  cum  corpore  resultat  alius  subsistens,  nempe  hic  homo 
qui  est  individua  substantia.  Nihilominus,  aiebant,  una  est 
persona  Verbi  Dei  et  illius  hominis,  quia  a  Verbo  Dei  assum- 
ptus  est  homo  ille:  «  Dicunt,  in  ipsa  Verbi  incarnatione  ho- 
«  minem  quemdam  ex  anima  rationali  et  humana  carne  con- 
«  stitutum...  Concedunt  etiam  hominem  illum  assumptum  a 
«  Verbo,  et  unitum  Verbo,  etc.  »  (i),  Sed  hunc  errorem  facile 
refurat  S.  Thomas  tribus  rationibus. 

Primo,  quia  in  naturis  rationalibus  suppositum  et  persona 
omnino  convertuntur,  ac  per  hoc,  attribuere  humanitati  Christi 
proprium  suppositum,  est  etiam  attribuere  illi  propriam  per- 
sonalitatem.  Unde  in  Concilio  V,  can,  5,  dicitur:  «  Si  quis 
«  introducere  conetur  in  mysterio  Christi  duas  hypostases  seu 
«  duas  personas,  anathema  sit;  nec  enim  adiectionem  personae 
«  vel  hypostasis  suscepit  Sancta  Trinitas,  incarnato  uno  de  San- 
«  cta  Trinitate  Deo  Verbo  )), 

Secundo  quia,  etiamsi  concederetur  personam  aliquid  ad- 
dere  supra  suppositum  naturae  intellectualis,  illud  quod  ad- 
deret  non  esset  aliud  quam  accidens  ,  puta  specialis  dignitas 
cui  specialis  honor  debetur,  Sequeretur  ergo  in  opinione  illa, 
hominem  Christum  cum  Verbo  Dei  non  uniri,  nisi  secundum 
quamdam  communionem  dignitatis  et  honoris;  sed  haec  sen- 
tentia  est  ipsa  haeresis  Nestorii  reprobata  in  Synodo  Ephesina, 
can,  3 :  «  Si  quis  in  uno  Christo  dividit  hypostases  post  adu- 
«  nationem,  sola  copulans   eas  coniunctione,  quae   secundum 

(i)  Apud  Magistrum  Sent.,  ubi  supra. 

«  dignitatem  quamdam  vel  auctoritatem  est,  et  non  magis 
«  concursu  secundum  adunationem  physicam,  anathema  sit  ». 
Tertio,  quia  communicatio  idiomatum  non  fit  inter  ea  quae 
separatim  in  se  subsistunt,  iii  ergo  esset  in  Cliristo  aliud  sup- 
positum  praeter  suppositum  Verbi,  iam  de  aHquo  aUo  quam 
de  Verbo  verificarentur  ea  quae  sunt  hominis,  puta  esse  na- 
tum  de  Virgine,  esse  passum,  crucifixum,  mortuum  et  sepul- 
tum,  Et  hoc  etiam  damnatum  est  in  Concilio  Ephesino  his 
verbis:  «  Si  quis  personis  duabus  vel  hypostasibus  eas  quae 
«  sunt  in  evangelicis  et  apostolicis  Scripturis  impartitur  voces..,, 
«  et  quasdam  quidem  velut  homini  praeter  illud  ex  Deo  Ver- 
«  bum  specialiter  intellecto  appHcat,  quasdam  vero  velut  Deo 
«  decibiles,  soli  ex  Deo  Patre  Verbo,  anathema  sit  »,  —  Sic 
ergo  patet,  inquit  S.  Tliomas,  haeresim  esse  olim  ab  Ecclesia 
damnatam,  dicere  quod  in  Christo  sunt  duae  hypostases  vel 
duo  supposita,  sive  quod  unio  facta  cst  in  persona,  non  tamen 
in  siipposito  vd  hypostasi.  Unde  in  praefata  Synodo  dicitur: 
«  Si  quis  non  confitetur  carni  secundum  hypostasim  unitum 
«  ex  Deo  Patre  Verbum,  unumque  esse  Christum  cum  sua 
«  carne...  Deum  et  hominem,  anarhema  sit»,  Et  haec  quidem 
de  opinione  prima. 

§    2. 
(Art.    5-6) 

Fuerunt  iraque  ahi  qui  intendentes  vitare  dnalitateni  sitp- 
positoriun,  (quam  cum  diialitate  personarum  idem  omnino  esse 
intelligebant),  afia  via  censuerunt  esse  procedendum;  et  est 
tertia  opinio  apud  Magistrum,  ubi  supra,  «  In  incarnatione 
«  Verbi,,.  ahquam  subsiantiam  ex  anima  et  carne  compositam 
«  diffitentur:  sed  sic  iha  duo,  scihcet  animam  et  carnem,  Verbi 
«  personae  unita  esse  aiunt,  ut  non  ex  iUis  duobus  aliqua  sub- 
«  stantia  fieret  sive  componeretur,  sed  ilHs  duobus  vekit  in- 
«  dumento  Verbum  Dei  vestiretur,  ut  mortaUum  ocuHs  con- 
«  gruenter  appareret.  Qui  ideo  dicitur  factus  verus  homo,  quia 
«  veritatem  carnis  et  animae  suscepit,  quae  duo  etiam  in  sin- 
«  gularitatem  suae    personae  accepisse   legitur :  non    quia  illa 

«  duo,  vel  aliqua  res  ex  illis  composita,  sit  una  persona  cum 
«  Verbo,  sed  quia  illis  duobus  accidentibus  Verbo,  non  est 
«  personarum  numerus  auctus,  ut  tieret  quaternitas  in  Trini- 
«  tate  ».  Quare,  opinio  ista  in  aliquo  concordat  cum  praece- 
denti,  et  in  aliquo  ab  ea  differt.  Concordat,  quatenus  nullam 
agnoscit  unionem  secundum  subsistentiam;  differt,  quatenus 
ab  humanitate  assumpta  necessario  auferendam  esse  videt  ra- 
tionem  suppositi,  id  est,  completi  subsisteiitis.  Huic  tamen  ne- 
cessitati  haud  aliter  consulendum  existimat,  quam  negando  in 
Christo  unionem  animae  et  corporis,  unionem  sciHcet  ex  qua 
resultasset  homo  subsistens,  adeoque  perfecta  hypostasis.  Cae- 
terum^  tam  corpus  quam  anima  accidentaliter  uniuntur  Verbo, 
non  quidem  ut  accidens  subiecto,  sed  sicut  vestis  supposito 
vestito;  et  hac  ratione  putabant  auctores  iUi  mysterium  in- 
carnationis  exponere  modo  rationi  consentaneo,  quin  in  prae- 
cedentis  sententiae  errorem  impingerent. 

Verum,  huiusmodi  opinio  dupliciter  derogut  veritati  fidei. — 
Primo,  in  quantum  dicit  non  esse  factam  unionem  animae  et 
corporis  in  Christo;  sequeretur  enim  Christum  non  esse  ho- 
minem  verum,  eiusdem  speciei  cum  aliis ,  quod  est  haereti- 
cum.  —  Secundo,  in  quantum  vult,  Verbum  univisse  sibi  partes 
naturae  humanae  unione  tantum  accidentaH:  non  quod  repu- 
gnet  unio  accidentaHs  inter  plures  substantias,  puta  inter  sub- 
stantiam  creatam  et  Deum,  (nam  Hcet  substantia  non  possit 
esse  accidens  aHcuius,  tamen  coniunctio  unius  substantiae  ad 
aheram  accidens  esse  potest,  sicut  cum  vestis  advenit  ho- 
mini);  sed  quia  unio  mere  accidentaHs  minime  sufficit  ad  ve- 
rificanda  ea  quae  de  incarnationis  mysterio  revelario  docet: 
puta,  quod  Deus  vere  sit  homo,  et  quod  proprietates  humanae 
naturae  vere  attribuantur  hypostasi  Verbi.  Sane  vero,  unio 
accidentalis  inter  substantias  non  contingit  nisi  dupHciter;  vel 
secundum  contactum  quantitatis,  vel  secundum  contactum  vir- 
tutis.  Et  cum  contactus  quantirativus  non  sit  nisi  corporum, 
reHnqueretur  in  praesenti  solus  coniunctionis  modus  qui  est 
motoris  cum  mobiH:  quatenus  Verbum  assumpsisset  humanam 
naturam,  sicut  angelus  Raphael  assumpsit  corpus  ut  Tobiae 
ministraret,  vel  sicut  Spiritus  Sanctus  assumpsir- speciem  co- 
lumbae  ad  sui  manifestationem.  Sed  haec  assumptio  non  facit 

praedicari  naturam  assumptam  de  assumente,  nec  proprietates 
assumpti  vere  transfert  in  assumentem;  non  enim  angelus  as- 
sumens  corpus  vere  corporeus  praedicaretur,  nec  unquam 
Spiritus  Sanctus  dici  potuit  minor  Patre  propter  naturam  co- 
lumbae  in  qua  hominibus  apparuit.  Sic  igitur  patet,  conciudit 
S.  Thomas  (i),  quod  haec  opinio  non  potest  dicere  quod 
Filius  Dei  vere  sit  homo,  vel  vere  sit  passus;  et  ideo,  cum 
neget  veritatem  articulorum  fidei,  condemnata  est  in  decretali 
Alexandri  III,  ut  haeretica  (2). 

Auctores  autem  huius  sententiae  muniebant  se  verbo  Apo- 
stoli,  ad  Philipp.  II-7:  Habitu  inventus  iit  honio,  quasi  Verbum 
se  haberet  ad  humanitatem,  sicut  liomo  ad  liabitum  sive  ve- 
stem,  nec  plus  nec  minus.  —  Sed  contra  hoc  est,  quod  Apo- 
stolus,  ad  Rom.  IX,  aperte  docet  Christum  hominem  esse  super 
omnia  Deum  benedictum  in  saecula;  porro,  etsi  propter  con- 
iunctionem  cum  veste  dici  possit  homo  vestitus,  non  tamen 
vestis,  quod  est  praedicari,  non  iii  qnid,  sed  in  quaU;  eadem 
igitur  ratione,  si  vera  esset  haec  sententia,  Deus  non  posset 
dici  homo,  sed  ad  summum  humanatus,  vel  potius,  in  carne 
et  anima  sese  manifestans.  —  Praeterea,  quid  sibi  idem  Apo- 
stolus  vellet,  cum  ait  Filium  Dei  exinanivisse  seinetipsuni,  id 
est,  incepisse  exsistere  in  parvitate  seu  inanitate  naturae  no- 
strae,  si  unio  eius  ad  humanitatem  nihil  importaret  praeter  id 
quod  importat  coniunctio  vestis  cum  vestito?  An  forte  exi- 
nanitio  fuit,  cum  Deus  in  theophaniis  V.  T.,  per  creaturam 
sibi  subiectam  Patriarcliis  apparuit.?  —  Sed  nec  videtur  nomen 
habitus  nunc  sumi  pro  ultimo  decem  praedicamentorum;  nam 
graece  est  <yx,'^'J-<x.,  scilicet  figura,  et  sensus  est,  Christum  nihil 
a  caeteris  hominibus,  specie  etiam  externa  discrepasse.  Quan- 
quam  nihil  adhuc  sequeretur,  etiam  daremus  sensum  huius 
loci  esse,  quod  Verbum  fuit  humanitate  indutum  velut  vesti- 
mento;  et  ratio  est  quia  unio  incarnationis  nullum  habet  apud 
nos  exemplum  adaequatum,  nec  potest  inveniri  comparatio 
quae  conveniat  in  omnibus.  «  Humana  ergo  natura  in  Christo 
«  assimilatur  vestimento ,  inquit    Angelicus  (3),    non  quidem 

(i)  In  III,  D.  6,  Quaest.   3,  a.  2. 

(2)  Decretalem  Alexandri  vide  in  Enchiridio,  n.  330. 

(3)  Art.  6,  ad  lum. 

«  quantum  ad  accidentalem  unionein ,  sed  quantum  ad  hoc 
«  quod  Verbum  videtur  per  humanam  naturam,  sicut  homo 
«  per  vestimentum;  et  etiam  quantum  ad  hoc  quod  vestimen- 
«  tum  mutatur,  quia  scilicet  formatur  secundum  iiguram  eius 
«  qui  induit  ipsum,  qui  a  sua  forma  non  mutatur  propter  ve- 
ft  stimentum;  et  similiter  humana  natura  assumpta  a  ^^erbo 
«  Dei  est  mehorata,  ipsum  autem  ^'^erbum  Dei  non  est  mu- 
«  tatum  ».  Quae  etiam  responsio  adhibenda  est  quoad  omnes 
textus  in  quibus  unio  incarnationis  assimilatur  inhabitationi  di- 
vinitatis  in  humanitate  Christi,  (Coloss.  II-9,  etc). 

Omnino  ergo  apparet,  tertiam  opinionem  a  Magistro  re- 
latam  reduci,  non  secus  ac  primam,  ad  haeresim  Nestorii, 
quam  non  conatur  vitare  nisi  addendo  ahquid  peius:  scilicet, 
animam  in  Christo  non  informare  corpus,  quod  est  in  re  ipsa 
negare  veritatem  humanitatis. 

§  3- 
(Art.  6) 

Duae  opiniones  hactenus  refutatae,  unioneiii  in  persona  non- 
nisi  verbo  teniis  affirmabant.  Nam  prima  ponebat  duo  distincte 
subsistentia  in  duabus  naturis  intellectuaUbus;  quod  est  po- 
nere  secundum  rem,  personas  duas.  Altera  ponebat  partes  hu- 
manae  naturae  quasi  extrinsecus  adiacentes  Verbo,  sicut  ad- 
iacet  vestis  vestito,  vel  corpus  angelo;  et  hoc  etiam  est  removere 
unionem  in  hypostasi.  — •  Fides  autem  cathohca,  ut  in  pro- 
positione  praecedenti  iam  declaratum  est,  contitetur  unionem 
in  persona  verani  et  realeni,  quae  sola  in  causa  esse  potuit  cur 
de  uno  eodemque  Deo  Verbo  cum  veritate  praedicarentur, 
tam  quae  divinitatis,  quam  quae  humanitatis  sunt.  Sed  hinc 
statim  consequitur,  agnoscendum  esse  in  hoc  mysterio  eum 
unionis  modum  quem  praecedentes  sententiae  communiter  re- 
iiciebant:  videhcet,  unionem  hypostaticam,  sive  secundum 
subsistentiam;  non  quod  oporteat,  omnem  unionem  in  per- 
sona  esse  huiusmodi,  sed  quia  ratione  materiae  seu  termino- 
rum,  aha  unionis  ratio  debet  necessario  excludi. 

Ad  cuius  evidentiam  considerandum  est  quod  unio  quae 
est  tantmn  in  persona  sen  hypostasi,  dupliciter  dividitur.  Nam 
hypostasis  habet  duplicem  actum,  ut  ex  praecedentibus  Hquet: 
habet  primo  actum  hypostaticum,  seu  ipsam  incommunicabi- 
lem  subsistentiam,  per  quam  in  esse  hypostasis  formaliter  con- 
stituitur;  habet  praeterea  actum  accidentalem,  qui  ad  eam  non 
pertinet  nisi  per  accessionem  et  inhaerentiam.  —  Si  qua  igi- 
tur  forma  uniatur  alicui  supposito,  ei  inhaerendo,  tunc  fit  unio 
in  Ijypostasi^  scd  non  secundum  hypostasiin ,  quemadmodum  vi- 
dere  est  in  omni  unione  accidentis  ad  subiectum,  puta  cum 
homo  efficitur  fihus  Dei  adoptivus  per  infusionem  gratiae; 
nam  gratia  unitur  homini  in  persona,  non  ut  communicans 
in  esse  hypostatico,  (quasi  homo  inciperet  subsistere  secun- 
dum  hanc  formam),  sed  ut  afferens  esse  accidentale  quod  su- 
peradditur  subsistenti.  —  Si  autem  aliqua  natura  substantiahs 
traheretur  ad  ipsam  personae  praeexsistentis  subsistentiam, 
quatenus  persona  illa  nullum  novum  esse  sibi  inhaerens  acqui- 
reret,  sed  tantum  inciperet  subsistere  duabus  distinctis  ratio- 
nibus  subsistendi,  id  est,  tum  in  propria  sua  natura,  tum  in 
natura  de  novo  sibi  unita:  tunc  unio  iierQZ  prnecise  in  h\postasi 
et  secnnduni  hypostasim,  adeoque  vere  hypostatica  diceretur  (i). 

Quod  igitur  unio  eiusmodi  necessario  sit  in  praesenti  my- 
sterio  agnoscenda,  facile  deducitur  ex  praemissis.  Removere 
enim  oportet  unioncni  per  inhaercntiaui,  quia  nec  Deus  est  sub- 
iectum  inhaesionis,  nec  humana  natura  more  accidentis  in- 
haerere  potest;  et  hac  de  causa  dictum  est  superius,  quod  unio 
accidentahs  inter  humanitatem  et  Verbum  non  esset  fingenda 
instar  unionis  subiecti  et  accidentis,  sed  potius  instar  coniun- 
ctionis  duorum  suppositorum,  aUquo  accidente  unitorum:  quo 
in  casu,  nulla  esset    unio  in  persona,  ut  constat  in  terminis. 

(i)  Ergo  ad  unionem  hypostaticam  duae  conditiones  requiruntur  :  primo, 
ut  unio  sit  solum  in  hypostasi,  et  nullo  modo  in  natura;  secundo,  ut  sit 
secundum  subsistentiam;  Quare,  nec  unio  animae  et  corporis  ,  nec  unio 
accidentis  cum  subiecto  ,  hvpostatica  dicenda  est :  prior  quidem  ,  propter 
defectum  primae  conditionis;  posterior  vero ,  propter  defectum  secundae. 
Caeterum,  unio  hypostatica  non  est  ratione  naturali  nota ,  et  non  potest 
esse  naturae  creatae  ad  hypostasim  creatam ,  sed  solum  ad  increatam  et 
divinam,  ut  postea  apparebit. 

Relinquitur  ergo  imio  secundnm  subsistentiam,  qua  sola  posita, 
verificatur  quod  Deus  Verbum  sit  homo  (loan.  I-14),  er  quod 
hic  homo  Christus  sit  Deus  in  saecula  benedictus  (Rom.  IX-5). 
Et  re  quidem  vera,  una  singularis  substantia  de  aha  substantia 
non  praedicatur,  si  unaquaeque  in  se  subsistat;  aliunde  vero, 
propositio  ista,  Deus  est  homo,  nonnisi  hoc  modo  exponi 
potest:  Qui  subsistit  in  divinitate,  ille  idem  subsistit  in  hu- 
manitate.  Omnibus  ergo  viis  devenitur  ad  unionem  quae  sit 
non  solum  in  hypostasi,  verum  etiam  secundum  hypostasim 
sive  subsistentiam. 

Hinc,  in  ConciHo  V,  can.  4  legitur:  «  Sancta  Dei  Ecclesia 
«  utriusque  perfidiae  (Eutychianae  et  Nestorianae)  impietatem 
«  reiiciens,  unionem  Verbi  Dei  ad  carnem  confitetur  secun- 
«  dum  subsistentiam  »  (i).  Hinc  Cyrillus  in  epistola  ad  Ne- 
storium  (2):  «  Non  enim  dicimus  quod  Verbi  natura  conversa 
«  facta  est  caro...,  illud  vero  magis,  quod  carnem  animatam 
«  anima  rationah  uniens  sibi  Verbum  seciindum  snbsistentiam, 
«  inetfabiliter  et  incomprehensibihter  factus  est  homo,  et  ap- 
«  pellatus  est  fihus  hominis  ».  Et  in  aUa  epistola  quam  ut 
praeses  Synodi  Alexandrinae  idem  Cyrillus  conscripsit:  «  Uni- 
«  tum  autem  esse  carni  secnnduin  snbsistentiain  confitentes  Ver- 
«  bum,  unum  adoramus  Fihum  et  Dominum  lesum  Christum; 
«  neque  per  partes  ponentes  et  dividentes  hominem  et  Deum.,  ut- 
«  pote  coniunctos  sibi  invicem  dignitatis  et  auctoritatis  unitione, 
«  (novitas  enim"vocis  hoc  est,  et  aliud  nihil);  neque  Verbum 
«  quod  ex  Deo  est,  specialiter  Christum  nominantes,  et  simili 
«  modo  specialiter  quasi  Christum,  alterum  eum  qui  ex  mu- 
«  liere  est:  sed  unum  scientes  Christum,  Verbum  quod  ex  Deo 
«  Patre  est,  cum  sua  carne...  Unitum  enim,  sicut  praedixi- 
«  mus,  Dei  Verbum  carni  secundum  subsistentiam,  Deus  qui- 
«  dem  est  omnium,  dominatur  autem  universitati  ». 

Sed  iam,  ad  ultimam  propositionis  partem,  conclusionis 
instar,  gradum  facere  oportet.  Est  autem  de  compositione  per- 
sonae  Christi,  de  qua  dicendum  ut  sequitur. 

(i)  Enchirid.,  n.   175. 

(2)  Apud  Labbe,  in  actis  Concilii  Ephesini. 

§    4. 
(Art.  4) 

Doctrina  catholica  mox  exposita,  continetur  in  secunda  ex 
tribus  opinionibus  quas  refert  Magister,  et  quae  sic  habebat: 
«  Dicunt...  unam  personam  tantum  esse,  ante  incarnationem 
«  vero  solummodo  simplicem,  sed  in  incarnatione  factam  com- 
« positain  ex  divinitate  et  bumanitate.  Nec  est  ideo  alia  persona 
«  quam  prius,  sed  cum  prius  esset  Dei  tantum  persona,  in 
«  incarnatione  facta  est  hominis  etiam  persona...  Persona  ergo 
«  quae  prius  erat  simplex,  et  in  una  tantum  natura  exsistens, 
«  in  duabus  et  ex  duabus  subsistit  naturis;  et  persona  quae 
«  tantum  Deus  erat,  facta  est  etiam  verus  homo  subsistens 
«  non  tantum  ex  anima  et  carne,  sed  etiam  ex  divinitate;  nec 
«  tamen  persona  illa  debet  dici  facta  persona,  quamvis  dicatur 
«  facta  persona  hominis.  Facta  est  igitur  illa,  persona  quidem 
«  subsistens  ex  anima  et  carne,  sed  non  est  facta  persona  vel 
«  substantia ;  et  in  quantum  cst  ille  subsistens,  composita  est;  in 
«  quantum  autem  Verhum  est,  simplex  est  ».  Hinc  igitur  apparet 
quod  compositio  personae  Verbi  incarnati  assumebatur  velut 
quoddam  quasi  symbolum  secundae  sententiae.  Porro,  auctores 
primae  et  tertiae  opinionis,  ideo  praecise  in  sententias  erro- 
neas  superius  reiectas  abibant,  quia  omnem  compositionem  a 
divina  Verbi  persona  removendam  existimabant.  Inspiciendum 
itaque  est,  an  et  quo  sensu  compositio  possit,  imo  et  debeat 
admitti. 

Videretur  ergo,  quod  dici  non  debet,  personam  Verbi 
post  incarnationem  esse  compositam;  et  primo  quidem,  quia 
Deus  nec  est  compositus,  nec  in  compositionem  aHorum  ve- 
nire  potest. 

Secundo,  quia  persona  divina  est  immutabilis;  si  autem 
prius  fuit  simplex,  et  postea  composita,  profecto  est  mutata. 

Tertio,  quia  in  tantum  divina  persona  incarnata  assereretur 
composita,  in  quantum  subsisteret  ex  duabus  naturis;  atqui 
persona  Verbi  non  subsistit  ex  natura  humana,  sed  tantum  ex 
divina,  ut  recte  dicitur  1.  4.  c.  Gent.,  c.  49.  Ergo,  a  persona 
divina  omnino  removenda  compositio. 

Sed  contra  est  quod  habetur  in  Concilio  V,  can.  4:  «  Si 
«  quis...  non  confitetur,  sicut  Sancti  Patres  docuerunt,  uni- 
«  tatem  Verbi  Dei  ad  carnem...  secundum  compositionem ,  id 
«  est  secundum  subsistentiam  factam,..,  talis  anathema  sit». 

Ad  huius  ergo  quaestionis  elucidationem  distinguit  S.  Tho- 

mas  duplicem  respectum  sub  quo    considerari    debet   persona 

Christi  seu  Verbi  incarnati:  scilicet,  seciindum  illud  quod  est  in  se, 

tum  praeterea,  5gr/«7J«;/i  rationeni  personaevel  hypostasis.  Persona 

secundum  illud  quod  est  in  se,  idem  est  ac  persona  secundum 

sui  intrinseca  constitutiva.    Persona  autem  secundum  rationem 

personae  vel  hypostasis,  est  persona  prout  in  aHqua  natura  sub- 

sistens:  subsistere    enim  in  tah  vel  tali   natura,  sive  exercere 

actum  exsistentiae  secundum  hanc  aut  illam  substantialem  for- 

mam  essendi,  est  proprium  hypostasis  in  quantum  huiusmodi. 

Et  quia  natura  in  qua    subsistitur,  potest    esse    natura    etiam 

assumpta,  non  pertinens  ad  intrinsecum  assumentis  constitu- 

tivum,  consideratio  personae  secundum  illud  quod  est  in  se, 

non  coincidit   cum    consideratione  personae   secundum  ratio- 

nem  personae    vel    hypostasis.    Primo   igitur   modo,  persona 

Verbi  est  omnino  simplex,  uti  evidentissime  patet,  et  humana 

natura  est  ei  extrinseca.  Secundo  modo,  recte  dicitur  compo- 

sita,  quatenus  inveniuntur  in  ea    duae  naturae,  quarum  una- 

quaeque  est  Verbo  ratio  subsistendi:  divina  quidem  subsistendi 

simpliciter,  humana  vero    subsistendi  ut  homo.    Hinc  Dama- 

scenus,  1,  3   de  lide  orthod.,  c.  7 :    «  Divinam  itaque  Dei  Verbi 

«  hypostasim    dicimus    ante    omnia    exstare ,    simplicem    nec 

«  compositam  (aauv6cT0v),  omnia  habenrem  quae  Pater  habet 

«  quia  eiusdem  cum  eo   substanriae  est,  er  sola    generationis 

«  relatione  a  Patris  hypostasi    discretam;  caeterum  in   novis- 

«  simis  diebus,    Verbum  in  sanctae   Virginis  utero    habitasse, 

«  fecisseque  ut  caro  ex  sancta  Virgine  assumpra,  in  sua  sae- 

«  culis  antiquiore  hypostasi  exsisteret...  Incarnatus  itaque  est, 

«  ita  ut  ipsa   Verbi  hypostasis,  hypostasis    etiam  carnis  facta 

«  fuerit,  et  Verbi  persona  quae  ante  simplex  erat,  composita 

«  evaserit:   composita,    inquam,  ex  duabus    naturis    perfectis, 

«  divinitate  nimirum  et  humanitare.   Qtts   rruvGsTOv  ycVicOai 

«  TTQv   'TirpoTepov  (X77X75V  ou(7av  tou  Aoyou  u7i:o'(7Ta(7iv  crovSsTOv 

«  Se  l/C  f^uo  TslsCcuv  ouaiwv,  6cOT'/it6;  Tc  x.al  avOpcoTTOTyiTo;  ». 

Ad  I"'"  igitur  dicendum  quod  dupliciter  dici  potest  aliquid 
componi  ex  pluribus.  —  Uno  modo  tanquam  ex  partibus,  id 
est,  ex  principiis  non  habentibus  proprium  esse,  sed  concur- 
rentibus  ad  constitutionem  totius,  cui  soli  competit  esse  primo 
et  principaliter.  Et  hoc  sensu,  persona  Christi  nec  habet  in 
se  compositionem ,  nec  in  compositionem  alicuius  venit;  de 
ratione  enim  summae  simplicitatis  est,  ut  nec  composita  sit 
ex  partibus,  nec  componibiHs  alteri  tanquam  pars  (i).  —  Alio 
modo  dicitur  compositum  ex  diversis,  illud  in  cuius  esse  plura 
conveniunt,  quin  tamen  esse  ipsius  ex  coniunctione  causetur, 
vel  in  aliquo  resultante  subiectetur.  Et  per  hunc  modum  per- 
sona  Christi  componitur  ex  naturis,  quia  in  esse  personali 
Verbi  convenit  una  et  altera  natura,  quamvis  aliter  et  aliter: 
humana  quidem  per  assumptionem,  divina  vero  per  identita- 
tem  (2).  Porro,  tantum  abest  quin  posterior  ille  modus  ali- 
quem  importet  defectum  in  persona  quae  dicitur  composita,- 
ut  e  contra,  infinitam  in  ea  arguat  perfectionem;  assumere 
enim  ad  suum  esse  aliquid  quod  nec  est,  nec  efficitur  pars  pro- 
priae  naturae  assumentis,  nonnisi  actui  purissimo  convenire 
potest,  ut  postea  apparebit.  Priorem  ergo  compositionem  ex- 
cludit  Angelicus,  cum  dicit  personam  Verbi,  secundum  illiid 
qnod  est  in  se,  esse  omnino  simplicem ;  et  alteram  tantum  ad- 
mittit,  ubi  ait  personam  Verbi  esse  compositam  secnndum  ra- 
tionem  personae  vel  hypostasis,  seu  in  qnantwn  nnmn  dnobns  snb- 
sistit.  Sed  quia  verbum  compositionis  calumniabile  est,  inquit 
S.  Bonaventura,  in  III,  D.  6,  a.  i,  q.  2,  non  est  passim  ad- 
hibendum  absque  adiecta  declaratione:  per  quam  scilicet  ex- 
cludatur  intellectus  compositionis,  prout  apud  nos  communiter 
accipi  solet,  id  est,  compositionis  partium  (3). 

(i)  Nota  quod  pars  est  semper  in  potentia  ad  perfectionem  totius;  et 
ideo,  cum  Deus  sit  simplicissimus  simplicitate  perfectionis  et  actus,  omnino 
repugnat  ut  pars  totius  exsistat. 

(2)  lUa  compositio  personae  ex  naturis,  inquit  Angelicus  in  responsione 
ad  2um^  non  dicitur  esse  ratione  partium,  sed  potius  ratione  numeri  :  sicut 
«  omne  illud  in  quo  duo  conveniunt,  potest  dici  ex  eis  compositum». 

(3)  Quidam  distinguunt  compositionem  ex  his,  et  compositionem  cum 
his.  Per  compositionem  ex  his,  intelligunt  compositionem  tanquam  ex  par- 
tibus,  et  consequenter  illam  removent  a  Verbo.    Per  compositionem  cum 

Ad  2"™  dicendum  quod  ratio  procederet,  si  persona  Verbi 
diceretur  esse  composita  secundum  illud  quod  est  in  se,  vel 
venire  in  compositionem  alicuius  per  modum  partis.  Nunc 
autem  asseritur  composita,  quatenus  ex  hoc  solo  quod  hu- 
manitas  trahitur  in  communionem  esse  personalis  Verbi,  in- 
cipit  Verbum  sine  sui  mutatione,  esse  hypostasis  divinae  si- 
mul  et  humanae    naturae,  cum  prius  non  esset   nisi  divinae. 

Ad  3"™  denique  dicendum  quod,  si  ly  ex  determinet  illud 
quod  est  Verbo  ratio  subsistendi  simpHciter,  Verbum  non 
potest  dici  subsistere  ex  humanitate;  et  hoc  sensu  ait  S.  Tho- 
mas,  loco  citato  contra  Gentes :  «  Hypostasis  non  extenditur 
«  extra  terminos  ilHus  naturae  ex  qua  subsistentiam  habet, 
«  Non  autem  ^"erbum  Dei  subsistentiam  habet  ex  natura  hu- 
«  mana,  sed  magis  naturam  humanam  ad  suam  subsistentiam 
«  vel  personalitatem  trahit;  non  enim  per  illam,  sed  in  illa  sub- 
«  sistit  )).  Si  autem  ly  ex  designet  in  confuso  illud  quod  est 
Verbo  ratio  subsistendi,  vel  simpiiciter,  vel  in  quantum  homo, 
recte  dici  potest  A^erbum  subsistere  ex  divinitate  et  liumani- 
tate.  Unde  in  eod^n  capite  contra  Gentes,  S.  Thomas  docet: 
«  Cuiuslibet  rei  subsistentis  oportet  esse  unam  naturam  tan- 
«  tum,  per  quam  simpHciter  esse  habeat;  et  sic  Verbum  Dei 
«  per  solam  naturami  divinam  simpHciter  esse  habet,  non  au- 
«  tem  per  naturam  humanam.  Sed  per  eam  habet  quod  sit 
«  hoc,  sciHcet  quod  sit  homo  )).  Et  rursus  in  teriia  Parte, 
Quaest.  2,  a.  4,  ait  esse  in  Verbo  aHam  et  aliam  rationem 
subsistendi.  Et  denique ,  in  symbolo  Athanasiano  legitur : 
«  Perfectus  Deus,  perfectus  homo  ex  anima  rationaH  et  hu- 
«  mana  carne  subsistens  )).  Et  sic  patet  responsio  ad  instantiam. 

his,  intelligunt  compositionem  quae  est  solum,  simul  ciim  alio  positio ; 
volunt  autem  personam  Verbi  esse  compositam  cum  his.  —  Verum  com- 
positio  cum  his  nondum  explicat  unionem  secundum  subsistentiam ,  quia , 
ut  dicit  S.  Thomas  in  III,  D.  6,  q.  2,  a.  3,  tam  prima  quam  tertia  opinio 
admittebat  compositionem  cum  his;  nam  et  in  homine  vestito  qua  tali, 
habetur  eiusmodi  compositio,  et  similiter  in  quacumque  accidentali  unione 
duorum  subsistentium.  —  Potius  igitur  dicendum  quod  compositio  incar- 
nationis  est  omnino  singularis,  et  non  solum  cum  his,  verum  etiam  ex  his 
dici  potest,  pro  quanto  Verbum  exercens  suum  personalem  actum  in  na- 
tura  tum  divina  tum  humana,  ex  natura  divina  subsistit  simpliciter ,  ex 
humana  autem  subsistit  ut  homo. 

THESIS  VIL 

(Art.  6,  ad  2um.  —  In  III,  Dist,  6) 

Non  explicatur  unio  incarnationis  per  hoc  quod  Verbum 
assumpsit  naturam,  cui  omnia  adsunt  positiva  hypostasis 
creatae  constitutiva,  et  sola  deest  ad  personae  rationem 
assumptionis  negatio.  Item  nec  per  hoc  quod  humanitas  pro- 
priam  habens  exsistentiam,  sed  modalitate  personalitatis  de- 
stituta,  formaliter  coniungitur  Verbo  per  quemdam,  ut  aiunt, 
unionis  modum  substantialem.  Item  nec  per  hoc  quod  per- 
sonalitas  Verbi  est  loco  illius  termini,  quo  alias,  iuxta  Caie- 
tanum,  natura  creata  ultimo  terminatur,  et  fit  suppositum. 
Sed  explicatur  per  hoc  quod  humanitas  sic  communicatur 
Verbo,  ut  in  illo  exsistat,  et  non  in  semetipsa,  quatenus  sci- 
licet,  esse  personale  Filii  Dei  supplet  vices  creatae  exsisten- 
tiae,  sive  proprii  actus  essendi  qui  eidem  humanitati  natu- 
raliter  debebatur. 

Ingredimur  quaestionem  usque  nunc  agitatam  inter  catho- 
licos.  Cum  enim  omnes  uno  corde  credant,  atque  uno  ore 
profiteantur,  Christum  esse  verum  Deum  simul  et  verum  ho- 
minem,  unam  personam,  unum  Verbi  suppositum  in  dupHci 
natura  subsistens,  (quia  haec  est  fides  orthodoxa ,  quam  nisi 
quisque  integram  inviolatamque  servaverit,  salvus  esse  non 
poterit) :  ulterius  fit  inquisitio  de  scientijica  expositione  eius  quod 
communi  fide  tenetur.  Quidam  enim  dicunt:  obiectum  quod 
fide  cathoHca  credimus,  adaequatur  per  explicationem  primam. 
Alii  dicunt:  non,  sed  per  secundam  vel  tertiam.  Nos  dicimus: 
nequaquam,  sed  per  ultimam.  • —  Quare,  si  refutando  unam 
vel  alteram  ex  his  de  unione  hypostatica  sententiis,  arguo  et 
dico :  Expositio  in  quam  scientijicc  resolvis  obiectum  commu- 
niter  a  nobis  creditum,  non  reddit  id  ipsum  quod  creditur, 
sed  reddit  aliquid  ahud  quod  non  est  vera  incarnatio,  nec  vera 
unio  humanitatis  ad  Verbum  secundum  subsistentiam:  absit 
ut  tibi  imputem  errorem  in  fide,  vel  recenseam  quemquam 
inter  haereticos  aut  dubiae  notae  catholicos;  sed  unice  expono 
quid,  post  summos  quosdam  magistros,  de  vera  aequatione  ob- 

iecti  crediti  tenendum  videatur,  et  iure  meo  utor  proponendo 
omnia  argumenta,  quae  ad  rem  facere  possunt.  Caeterum, 
quia  hic  tantum  valet  auctoritas  quantum  ratio,  si  rationes  ap- 
pareant  convincentes ,  approba  quod  dico;  sin  minus,  rema- 
neamus  uterque  in  propria  sententia,  donec  forte  Ecclesia,  cui 
in  rebus  fidei  parati  sumus  omnes  obedire,  aliquid  de  hac  con- 
troversia  determinaverit.  —  His  igitur  praemissis : 


§1. 
Excluditur  sententia  Scoti  et  Tiplianii. 

Haec  sententia  vult,  Verbum  assumpsisse  humanitatem 
cum  omnibus  principiis  quibus  homo  quispiam  subsistens  con- 
stituitur:  omnis  enim  reahtas  substantiaHs  quae  est  in  Petro, 
invenitur  univoce  in  humanitate  Christi.  Nihilominus,  huma- 
nitas  illa  non  est  quid  subsistens  nec  persona,  quia  ex  hoc 
solo  quod  assumitur,  cadit  a  ratione  totius  in  sc,  et  induit 
quamdam  rationem  partis.  Unde  tandem,  una  est  in  Christo 
persona  et  unum  suppositum ,  Hcet  in  eo  sit  actii  id  omne 
quod,  cessante  unione,  constitueret  suppositum  distinctum  a 
supposito  Verbi. 

Sed  contra  est  quod  in  hac  sententia,  humanitas  est  ali- 
quid  substantialiter  completum:  completum,  inquam,  in  omni 
Hnea  substantiae,  sive  substantia  accipiatur  pro  natura,  sive 
accipiatur  pro  hypostasi,  Ergo  humanitas  est  per  se  supposi- 
tum  condistinctum  a  Verbo.  Ergo  non  pertinet  ad  suppositum 
Verbi.  —  Omnes  consequentiae  sunt  apertae  atque  evidentes; 
satis  est  igitur  ut  demonstretur  antecedens.  Porro,  demonstratio 
ista  facih  negotio  perficitur,  quandoquidem,  fatentibus  adver- 
sariis,  nihil  positivum  humanitati  deest,  quod  ad  ultimum  com- 
plementum  requiratur.  AHunde  vero,  impossibile  omnino  est 
ut  eadem  humanitas  amittat  rationem  totius  completi  propter 
solam  adiunctionem  ad  Verbum,  quia  nihil  per  additionem 
ad  aHud,  ex  completo  fit  incompletum  in  eo  ordine  in  quo 
de  se  complementum  habet,  nisi  pereat  vi  additionis  ultimus 

actus  constituens  in  esse  completo  (i).  Hic  autem,  vi  additionis 
iiihil  perit;  ergo,  dicere  quod  ratione  additionis  ad  alterum  , 
humanitas  fit  incompleta  suhstantialiter,  adeoque  cadit  ab  esse 
hypostasis,  idem  est  ac  dicere  quod  complementum  non  habet, 
retinendo  actu  omnia  principia  suae  completionis :  quod  est 
contradictorium  in  terminis. 

Praeterea,  ratio  unitatis  in  negatione  divisionis  reponi- 
tur  (2).  Omnis  autem  negatio  fundatur  in  positivo.  Ergo  in 
omni  unitate  oportet  invenire  aliquid  positivum  in  quo  fun- 
damentum  habeat  indivisio.  Et  si  quidem  unitas  sit  unitas  sim- 
pUcitatis,  positivum  illud  est  ipsa  entitas  simpHcis.  Si  autem 
sit  unitas  compositionis,  est  ahquis  actus  in  quo  unita  com- 
municant:  sicut  anima  et  corpus  quae  sunt  unum  per  se,  com- 
municant  in  perfectione  unius  eiusdemque  naturae  substantia- 
hs;  sicut  subiectum  et  forma  accidentalis  communicant  in  eodem 
esse  secundum  quid,  et  pro  tanto  dicuntur  unum  per  accidens; 
sicut  lapides  in  domo  communicant  in  eadem  forma  domus, 
quae  ibi  nihil    aliud  est    quam    dispositio  et  ordo.  —  Ex  his 

(i)  Hoc  principium  sumitur  ex  ipsis  rationibus  formalibus  totius  et 
partis,  et  valet  in  omni  ordine.  —  Vide  hunc  lapidem  qui  nunc  iacet  in 
terra  et  postea  domui  aedificandae  aggregatur,  muroque  superimponitur. 
Caditne  vi  additionis,  a  ratione  totius,  in  hac  ipsa  linea  in  qua  prius  erat 
et  manet  completum,  hoc  est,  in  Hnea  totius  substantialis ,  et,  ut  sic  dicam, 
suppositaHs?  Minime.  Semper  est  aHquod  totum  in  se  subsistens ;  sed  in- 
cipit  esse  pars,  pure  et  simpHciter  in  ordine  iUius  totius  per  accidens  ,  in 
quo  nec  erat  nec  est  completum.  —  Attende  nunc  combinationem  chimi- 
cam,  quam  periti  iure  meritoque  distinguunt  a  meris  mixtionibus.  Habes 
duo  substantiaHter  completa  et  perfecta,  puta  oxygenium  et  hvdrogenium. 
Vi  combinationis  ,  quae  respondet  additioni  in  sententia  Scoti ,  utrumque 
cadit  a  ratione  totius  substantiaHs ,  et  non  solum  totius  suppositaHs  ,  sed 
etiam  totius  essentialis  seu  naturaHs.  Sed  hoc  praecise  est  quia  vi  additio- 
nis  seu  combinationis  ,  perit  actus  quo  constituebantur  in  esse  completo 
naturae  et  suppositi;  perit  forma  substantiaH's,  perit  esse,  et  fit  novum  ens, 
sciHcetaqua,  cui  actu  non  immanet  nisi  inateria  utriusque  componentium.  — 
Quorum  omnium  ratio  metaphysica,  et  veluti  mathematica  est,  quia  quam- 
diu  retinentur  omnia  positiva  quae  in  aHquo  ordine  complent,  tamdiu  ma- 
net  ens  in  eodem  ordine  completum.  Si  quid  igitur  sit  ultimo  completum 
in  omni  Hnea  substantiae,  et  nihil  amittat  eorum  quae  complent ,  semper 
erit  in  hac  ipsa  Hnea  completum,  adeoque  hypostasis  sive  suppositum. 

(2)  Cf.  S.  Thomam  ,  in  prima  parte  ,  Quest.  11  ,  a.  i,  et  de  Pot. , 
Q.uaest.  9,  a.  7. 

De  Verbo  Incarnato.  S 

principiis  quae  perspicua  sunt  saris,  sic  arguo:  Omnis  unitas 
quae  ultimo  explicatur  per  ipsam  indivisionem,  quin  detur 
aliquid  positivum  indivisionem  fundans,  est  unitas  chimaerica; 
atqui  in  sententia  Scoti,  unitas  suppositi  ultimo  explicatur  per 
indivisionem  ipsam,  et  excluditur  omne  positivum  quod  indi- 
visionem  fundet;  ergo  unitas  quam  adstruit  haec  sententia, 
non  est  unitas  vera,  sed  imaginaria  et  ficta.  —  Maior  constat  ex 
ipsa  formali  ratione  unitatis.  Alinor  probatur,  quia  humanitas 
et  Verbum,  nec  in  natura  communicant ,  nec  in  substantiaH 
exsistentia,  nec  in  quahbet  alia  forma,  sed  ratio  ciir  siiit  imuui, 
est  quia  indivisa  sunt,  et  ratio  ciir  indivisa  sunt,  cst  qiiia  divisa 
non  siint  (i).  Non  solum  igitur  hypostatica  unitas  est  impos- 
sibilis,  sed  ne  elementum  quidem  cuiuscumque  alius  unionis 
adhuc  est  assignatum, 

Tertio,  non  apparet  quomodo  vitetur  inconveniens  primae 
opinionis  apud  Magistrum,  quae  ponebat  in  Christo  unam 
personam  et  duo  supposita.  Asserit  enim  Scotus  duos  sistentes 
in  esse  suo,  et  ita  sistentes  in  esse  suo,  ut,  cessante  unione, 
absque  uUa  additione  vel  mutatione  ihtrinseca  ex  parte  etiam 
naturae  assumptae,  tam  humanitas  quam  Verbum  singillatim 
subsisterent.  Ergo,  et  stante  unione,  humanitas  in  suis  intrin- 
secis  considerata,  exsistit  in  se,  subsistit,  et  est  hic  homo. 
Unde  tandem,  videtur  resolvi  haec  sententia  in  sententiam  eo- 
rum  qui  dicebant,  «  in  ipsa  Verbi  incarnatione  hominem  quem- 
«  dam  assumptum  a  Verbo  et  unitum  Verbo  » ;  nam,  teste 
S.  Thoma  in  III,  D.  6,  Quaest.  2,  a.  i,  prima  ex  tribus  opi- 
nionibus  supra  relatis  asserebat,  quod  assnmptiun  non  tantnni 
habet  rationem  hiimanitatis,  sed  diam  hominis,  et  tainen  non  potest 
dici  aliquis,  qnia  est  alteri  digniori  adiunctuni. 

Accedunt  quarto  argumenta,  quibus  repugnare  ostenditur 
omnis  unio  secundum  hypostasim,  inter  eas  substantias  quae 
habent  singulae  propriam  exsistentiam.  Sed  cum  in  hoq  puncto 
Suarez  minime  differat  a  Scoto,  communis  amborum  assertio, 
communem  in  sequenti  paragrapho  statim  habebit  confutationem. 

(i)  Nec  refert  dicere  quod  sic  vult  Deus,  et  sic  facit  Deus;  nam  Deus 
non  potest  facere  hominem  absque  intrinsecis  principiis  hominis,  et  simi- 
liter  non  potest  facere  indivisionem  absque  formali  causa  indivisionis;  alias 
faceret  ut  idem  esset  simul  et  non  esset. 

Ubi  refutatur  sententia  Suarezii. 

Dico  Suarezium  cum  Scoto  consentire,  quatenus,  nullam 
realem  agnoscens  distinctionem  inter  essentiam  et  esse,  utrum- 
que  terminum  in  unione  incarnationis  propria  vult  exsislentia 
exsistere;  nam  et  Verbum  est  suum  esse,  et  similiter  huma- 
nitas  cum  suo  actu  essendi  omnino  identificatur.  —  Discedit 
tamen  Eximius  a  Subtili,  quatenus  videt  apertam  repugnan- 
tiam  in  eo  quod  humanitati  assumptae  omnia  adsint  positiva 
hypostasis  creatae  constitutiva;  itemque ,  quatenus  inteUigit 
chimaericam  fore  unitatem  quae  ultimo  resolveretur  in  ipsam 
negationem  divisionis,  verbo  quidem  tenus  assertam,  sed  omni 
interim  obiectivo  fundamento  carentem.  Et  ideo,  ad  vitanda 
eiusmodi  inconvenientia,  aufert  ab  humanitate  Christi  substan- 
tialem  illum  personaHtatis  modum  de  quo  dictum  est  supra  (i), 
et  loco  eius  ponit  aUum  modum  pariter  substantialem,  quem 
nnionis  vocat,  ut  eo  mediante,  humanitas  copulata  Verbo  iam 
pertineat  ad  eius  hypostasim,  eique  propria  efhciatur. 

Sed  contra  est,  quod  haec  sententia  a  vera  expHcatione 
unionis  hypostaticae  dupHciter  deficere  videtur:  primo,  in  eo 
quod  commune  habet  cum  opinione  Scoti;  secundo,  in  eo 
quod  adstruit  ex  propriis, 

Primo  itaque  reiicitur  sententia  Suarezii,  pro  quanto 
multiplicat  in  Christo  substantiales  exsistentias.  —  Et 
totius  summa  demonstrationis  est,  quia  oportet  ut  unius  hypo- 
stasis  non  sit  nisi  unum  substantiale  esse  exsistentiae:  quod 
quidem  principium,  tum  ex  analysi  metaphysica,  tum  ex  com- 
muni  intellectu  terminorum,  tum  ex  omnimoda  impossibilitate 
subtrahendi  ab  humanitate  Christi  rationem  subsistentiae,  si 
propria  ei  tribuatur  exsistentia,  invicte  demonstratur. 

Ex  analysi  quidem  metaphvsica.  Etenim ,  una  hypostasis 
est  unus  subsistens;  unus  subsistens  est  unus  exsistens  in  se; 
unus  exsistens   in  se ,  est   ens    indivisum    indivisione    fundata 

(i)  Supra,  pag.  80  et  seq. 

super  ipsum  esse  primum,  a  quo  denominatur  ens  simpliciter; 
et  hoc  est  substantiale  esse  exsistentiae.  —  E  converso,  ubi 
dantur  duae  substantiae  quarum  unaquaeque  propriam  exsi- 
stentiam  habet,  ibi  sunt  duo  habentia  esse  in  se;  et  ubi  sunt 
duo  habentia  esse  in  se,  ibi  est  ens  et  ens,  hoc  est,  ens  primo 
et  simpliciter  divisum  ab  ente,  quamvis  adhuc  concipi  possit 
indivisio  quoad  convenientiam  in  ahqua  coordinatione,  quae 
non  facit  unum  per  se,  sed  unum  per  accidens.  Cogita  rursus 
lapidem  qui  prius  seorsum  iacet  in  terra,  et  postea  ahis  La- 
pidibus  adiungitur  ad  domum  elficiendam:  profecro  semper 
remanet  divisus  ab  aliis  in  linea  entis  simpliciter,  et  non  fit 
pars  ab  aliis  indivisa,  nisi  in  ordine  compositionis  aggrega- 
tivae,  quae  est  forma  artificialis,  non  autem  actus  enris  in 
quantum  est  primo  ens. 

Ex  communi  intellectu  terminorum.  Nam,  si  praescinda- 
mus  a  disputationibus  scholae,  inveniemus  nos  per  hoc  nomen 
suhsistens,  apprehendere  illud  quod  habet  esse  in  seipso,  nihil- 
que  aliud  ad  rationem  subsistentiae  desiderari.  Ideo,  in  uno 
subsistente,  unum  esse ,  quia  si  plura  sint  propria  sibi  exsi- 
stentia  donata,  iam  totidem  subsistentia  confitearis  necesse  est.  — 
Et  re  quidem  vera,  quisquis  Eutychianae  controversiae  mo- 
numenta  percurret,  videbit  fuisse  communiter,  tum  a  Patribus 
cathohcis,  tum  ab  haereticis  Monophysitis  admissum  hoc  prin- 
cipium :  subsistentiam  videlicet  converti  cum  propria  unius- 
cuiusque  substantiae  exsistentia.  Hinc  illud  dilemma  Severi 
Monophysitae  (i):  «  Si  duas  naturas  dicitis,  vel  illae  subsi- 
«  stentiam  habent,  vel  ea  carent.  Si  subsistentiam  habent,  per- 
«  sonas  duas  introducitis,  Christos  duos,  filios  duos.  Sin  sub- 
«  sistentia  carent,  iam  in  rerum  natura  non  exsistunt»,  Cui 
dilemmati  respondebant  Patres  catholici,  non  quidem  negando 
argumenti  suppositum,  sed  distinguendo  uTrocrTaTiv  ,  svutvo- 
cTaTov,  et  avuTud^^TaTov  ,  ut  videre  est  apud  Damascenum, 
c.  45-45  dialecticae  (2).  —  Quippe,  iuxta  Damascenum,  hy- 
postasis  est  distinctum  subsistens:  «  Sciendum,  inquit  c.  45, 
«  Sanctos  Patres  hypostasim  et  individuum  et  personam  pro 

(i)  Apud  Migne,  Patrol.  graec,  Tom.  94,  pag.   1016  in  nota. 
(2)  Migne,  Patr.  graec,   Tom.  94,  pag.  614  et  seq. 

«  eodem  usurpasse:  nempe  pro  eo  quod  per  se  ntque  in  pro- 
«  pria  subsistentia  constat  et  subsistit,  numeroque  dilFert,  ac 
«  certum  aliquem  significat,  ut  Petrum,  Paulum,  aliquem 
«  equum,  Hypostasis  porro,  xocpa  to  uss^TTavai.,  hoc  est,  a 
«  subsistendo  dicta  est  «.  —  Enhypostaton  vero  dicitur, 
vel  natura  specifica  quae  in  liypostasi  est  ut  ratio  subsisten- 
tiae;  vel  pars  naturae  quae  in  toto  exsistit  et  per  esse  totius; 
vel  denique  natura  aliqua  assumpta  quae  suo  proprio  esse  ca- 
rens,  exsistit  exsistentia  assumentis,  «  Proprie  enhypostaton 
«  est,  ait  Damascenus,  c,  44,  aut  quod  non  per  se  et  seorsum 
«  subsistit,  sed  consideratur  in  hypostasibus,  v,  g.  species,  sive 
«  hominum  natura.,.;  aut  quod  cum  alio  ad  totius  cuiusdam 
«  generationem  componitur,  unamque  hypostasim  compositam 
«  efficit:  utputa  homo  ex  corpore  et  anima  constitutus  est, 
«  nec  vero  anima  sola  dicitur  hypostasis,  nec  item  corpus,  sed 
«  dicuntur  ambo  enhypostata, , ,  Rursus  autem,  oihypostaton 
«  dicitur  natura  ea,  qiiac  ab  alia  hypostasi  assnmpta,  nt  in  illa 
«  exsistat  cousccnta  est,  Aeytrcci  izciliv  Ivdt^ogtocuov  'r,  ucp'  exs- 
«  pa^  u7T0i7Tacr£co;  TcpcTV/^ip^siTa  oxtoiq^  x,ai  Iv  lauTVj  iTVTix.uia 
«  T10V  u7i:ap^tv.  Unde  etiam  Domini  caro,  cum  per  se  ac  seor- 
«  sim  ne  momento  quidem  temporis  exstiterit,  nec  proinde 
«  hypostasis  est,  sed  potius  enhypostaton  quid  «,  —  Denique 
anhypostaton,  vel  est  id  quod  nullo  modo  exsistit,  vel  id 
quod  ahi  inexsistit  ut  accidens.  «  Sed  et  anhypostaton  duplici 
«  modo  dicitur,  Interdum  enim  id  quod  nusquam  omnino  est, 
«  significat;  interdum  vero,  id  quod  in  seipso  esse  non  habet, 
«  verum  in  altero  exsistit,  hoc  est  accidens  »,  —  Sic  ergo  sol- 
vebant  Patres  argumentum  Eutychianorum,  pro  quanto  inter 
hypostasim  et  anhypostaton  dicebant  mediare  enhypostaton, 
seu  naturam  substantialem  non  exsistentem  per  proprium  esse, 
(alias  foret  in  se  subsistens),  sed  per  esse  personae  assumentis, 
a  quo  formaliter  habet  sustentari  extra  causas. 

Tandem,  quidquid  habet  propriam  exsistentiam,  per  se  est 
ipsum  quod  est,  et  ex  consequenti,  natum  est  per  se  consistere 
in  natura  rerum.  Nam  si  per  se  solum  non  posset  sustentari 
extra  causas,  sed  indigeret  alio  comprincipio,  ergo  per  se  solum 
non  esset  nisi  quoddam  principium  entis.  Et  contra,  si  non 
est  purum  principium  entis,  sed   ipsum   exsistens  in  se,  evi- 

dentissime  sequitur  quod*separatim  consistere  natum  est  in 
rerum  natura.  —  Quo  posito,  quaero:  Estne  iliud  subsistens, 
necne?  Si  subsistens  dicis,  ergo  quaecumque  substantia  Iiabens 
propriam  exsistentiam,  est  subsistens.  Si  autem  dicis  non  sub- 
sistens,  peto  quam  notionem  habeas  subsistentiae  et  subsistentis, 
cum  neges  subsistere  rem  quae  solide  constat  a  parte  rei,  quin 
ad  lioc  indigeat  quocumque  subiecto  vel  comprincipio  sibi 
unito? 

Frustra  igitur  finges  necessitatem  adiunctae  negationis,  ad 
subsistentiae  complementum;  nam  certe,  in  conceptu  subsi- 
stentiae  nihil  negativum  continetur,  licet  positivam  subsisten- 
tiae  rationem  quandoque  per  negationem  circumloquamur,  ut 
si  ly  in  se  et  per  se  exponamus  per  ly  non  in  alio.  Frustra 
etiam  imaginaberis  personalitatis  modum;  modus  enim  ille, 
ex  hypothesi  adversariorum  qui  ubique  identificant  essentiam 
cum  esse,  supervenirei  enti  in  seipso  iam  exsistenti,  adeoque 
non  constitueret  subsistens,  sed  aliunde  constitutum  praesup- 
poneret.  Hinc  tandem,  si  humanitas  Christi  propria  exsistit 
exsistentia,  est  etiam  subsistens  in  se  ;  et  si  est  subsistens  in 
se,  profecto  a  Verbo  subsistentia  diifert;  et  si  a  Verbo  sub- 
sistentia  differt,  nequaquam  unitur  ei  secundum   hypostasim. 

Concludendum  itaque,  quod  omnes  sententiae  quae  hu- 
manitati  Christi  tribuunt  proprium  esse,  id  statuunt  cum  quo 
hypostatica  unio  nequit  omnino  componi.  Vel  enim  sunt  duo 
supposita  in  Christo,  vel,  si  una  tantum  est  hypostasis,  super 
unius  incommunicabilis  exsistentiae  actualitatem  unitas  sup- 
positi  tundetur  oportet,  omnia  intelligendo  iuxta  ea  quae  in- 
fra  declarabuntur.  —  Et  sic  etiam  patet  legitimitas  praeceden- 
tis  asserti,  quando  dictum  est,  realem  distinctionem  inter  es- 
sentiam  et  esse  in  creatis,  theologica  ratione  constare.  Con- 
clusio  enim  theologica  illa  est,  quae  ex  veritate  revelata  per 
ratiocinium  deducitur;  rursus,  revelata  veritas  est,  quod  na- 
tura  humana  in  Christo  unitur  Deo  secundum  subsistentiam ; 
denique,  ex  huius  veritatis  revelatione  statim  licet  sequentes 
deductiones  eruere:  Si  aliqua  natura  creata  unitur  Deo  secun- 
dum  subsistentiam,  propria  suhsistentia  careat  necesse  est; 
propria  autem  subsistentia  nusquam  careret ,  si  quidditas 
naturae  substantialis    et    actus    existentiae  essent    in  re  unum 

quid  et  idem ;  ergo  haec  duo  nequaquam  idem  sunt,  imo 
vero,  inter  se  ita  realiter  distinguuntur,  ut  creatae  exsi- 
stentiae  actus  possit  suppieri  per  esse  personae  assumentis, 
quae  nonnisi  hoc  modo,  vere  dici  potest  in  duabus  naturis 
subsistere,  et  ambarum  praedicadonem  haud  fallaciter  suscipere 
in  se.  —  Haec,  inquam,  simpHcissima  est  analysis  principii 
revelati,  cui  innitimur;  et  argumenrum  inde  deductum  gene- 
raliter  valet  contra  eos  omnes  qui  in  Christo  exsistenrias  mul- 
tipHcant  pro  numero  naturarum,  adeoque,  tam  opinionem 
Scoti  impetit,  quam  modum  dicendi  Suarezii.  Caeterum,  ab 
ineluctabiU  necessitate  conclusionis  mininie  se  expedit  Suarez 
ope  modorum  substantialium;  et  hoc,  ad  confirmationem  prae- 
cedentium,  paucis  restat  ostendendum. 

Reiicitur  unio  explicata  ope  modorum  substantia- 
lium :  modorum  dico  substanriaHum,  quia  unum  aufert  Suarez 
a  natura  assumpta,  ne  propriam  habeat  personalitatem,  et  al- 
terum  in  ea  substituit,  quo  sit  secundum  hvpostasim  unita 
Verbo. 

Porro,  quod  ad  moduni  pcrsonalitatis  attinet,  iam  ostensum 
est  quomodo  in  Suarezii  sententia,  nequeat  esse  nisi  merum 
accidens  (i);  si  autem  merum  accidens,  ergo  non  obstante 
carentia  eius,  liumanitas  Christi  adhuc  est  ultimo  completa  in 
omni  linea  subsrantiae,  statimque  redeunt  consequentiae  quae 
supra,  contra"  Scotum  urgebantur.  —  Et  sane,  acrualitas  seu 
perfectio  substantiae  in  quanrum  huiusmodi,  non  considera- 
tur  nisi  secundum  rationem  essendi  per  se  er  in  se;  insuper, 
si  creata  natura  est  per  identitarem  suum  exsisrere,  iam  ex 
sese  est  aciu  per  se  et  in  se:  act 1 1,  inquam,  ct  non  solum  apti- 
tndine  scu  naturali  cxigentia.  Quidquid  ergo  ei  superveniet  in- 
star  modi  in  ea  subiectati,  eamque  ulterius  determinantis,  ex- 
tra  omnem  lineam  substantialiratis  necessario  invenietur,  Non 
enim  valer  si  dicas  quod  modus  ille  adhuc  complebir  ratio- 
nem  essendi  in  se,  quatenus  faciet  naturam  tam  perfecre  esse 
in  se,  ut  amplius  non  possit  assumi  ab  altero  supposito.  Hoc, 
inquam,  nihil  est,  quia  cum  impossibile  sit  ut  aliquid  exsistat 
simul  in  se  et  non  in  se,  quidquid    ex   sua    essentia    iam  est 

(i)  Vide  supra,  pag.  81. 

actu  exsistens  in  se,  ex  sua  etiam  essentia  excludit  possibili- 
tatem  assumptionis,  quin  ad  hoc  ulteriori  indigeat  determi- 
natione,  prout  ex  sola  terminorum  analysi  luculenter  consta- 
re  videtur.  —  Non  ergo  apparet,  qua  ratione  modus  a  Sua- 
rezio  assertus,  vel  verosimiliter  diceretur  facere  ad  substan- 
tialitatem,  adeoque,  inter  subsrantialia  principia  debere  aut 
posse  recenseri. 

Sed,  si  modus  personalitatis  esset  accidens,  quanto  magis 
niodus  nnionis  quo  humanitas  uniretur  Verbo.  Nam,  Hcet  im- 
merito,  ut  dixi,  non  tamen  cum  tam  evidenti  contradictione 
assereret  quis,  modum  personaHtatis,  claudendo  et  terminando 
naturam,  complere  rationem  essendi  in  se.  Ast  modus  unio- 
nis,  non  solum  nihil  confert  ad  rationem  essendi  in  se,  sed 
magis  illam  aufert  ab  humanitate  Christi,  quam  facit  esse,  non 
sui  ipsius,  sed  alterius,  id  est,  Verbi.  Non  ergo  substantificat 
humanitatem,  et  ideo,  si  substantialis  nihilominus  asseritur, 
deberet  substantificare  Verbum,  ipsumque  Verbum  afficere,  tri- 
buendo  ei  esse  per  se  et  in  se  secundum  naturam  liumanam. 
Quae  consequentia  cum  sua  absurditate  satis  superque  exclu- 
datur,  superest  dicendum,  modum  unionis  nihil  ahud  iore 
quam  humanitatis  accidens:  quo  posito,  humanitas  coniun- 
geretur  Verbo,  mediante  accidente,  et  ex  consequenti,  unio 
foret  accidentahs,  minime  vero  secundum  subsistentiam. 

Vides  igitur  quomodo  haec  sententia,  velit  noiit,  imiretur 
opinionem  tertiam  apud  Magistrum,  sicut  etiam  sententia  Scoti 
scientifice  considerata,  videbatur  reduci  ad  opinionem  primam. 
Nam  auctores  tertiae  opinionis  auferebant  informationem  cor- 
poris  ab  anima,  ne  cogerentur  confiteri  hominem  subsistentem 
seorsum  a  Verbo;  Suarez  aufert  personaUtatis  modum,  quem 
ad  hoc  ipsum  invenit  ut  posset  auferre.  Insuper,  auctores 
tertiae  opinionis  volebant  partes  humanitatis  uniri  ad  Verbum 
accidentaliter,  mediante  quodam  contactu;  Suarez  vult  ut  hu- 
manitas  uniatur  mediante  modo,  quem  utique  omni  ope  con- 
tendit  non  esse  accidens,  sed  frustra,  ut  pluribus  ostendit  Ti- 
phanius  (i):  quippe  accidens  est  id  cui  competit  supervenire 
subiecto  ,  in   esse  simpHciter  iam  praeconstituto. 

(i)  Tiphan.,  de  hypostasi  el  persona,  c.  41  et  seq. 

Accedunt  demum  nonnuUae  rationes  impetentes  senten- 
tiam  Caietani,  de  qua  iam  in  sequenti  paragrapho  agen- 
dum  est. 


Ubi  Caietani  opinio  reiicitur. 

Uti  supra  praemisimus,  primus  inventor  modi  personali- 
tacis,  Caietanus  fuit;  quem  in  hac  novitate  secutus  est  Suarez, 
recedendo  tamen  ab  eo  et  a  reHquis  scholae  S.  Thomae  theo- 
logis,  quoad  fundamentaUa  principia  de  constitutione  entis. 
Quare,  contra  Caietanum  non  sunt  omnia  praecedentia  argu- 
menta,  in  quibus  impossibiHs  ostendebatur  unio  hypostatica, 
si  semel  assumptae  humanitati  propria  attribueretur  exsistentia. 
Non  enim  unum  esse  in  Christo  Caietanus  diffitetur,  sed  so- 
lum  vult  unionem  hypostaticam  formaliter  consistere  in  aliquo 
aho,  quam  in  tractione  humanitatis  ad  esse  increatum  Verbi: 
in  aliquo,  inquam,  quod  ordine  causahtatis  antecedit,  et  est 
natura  prius.  Nam,  si  Caietano  credas,  unio  incarnationis  for- 
maiissime  in  eo  reponitur,  quod  personalis  relatio  Filii  Dei 
terminat  naturam  humanam  in  Christo,  supplendo  vices  modi 
seu  termini  creati  quo  ahas  natura  nostra  completur  ac  veluti 
circumscribitur  in  seipsa,  ut  fiat  suppositum  proprii  esse  su- 
sceptivum. 

Et  liaec  quidem  opinio  iam  fuit  sufficienter  exclusa  in  su- 
perioribus  (i);  nam  si  substantiahs  terminus  a  Caietano  as- 
sertus,  chimaericus  esse  noscitur,  non  ideo  humanitas  propria 
destituitur  personalitate,  quia  eo  caret;  neque  ex  hoc  quod 
eiusdem  vices  Verbum  supplet,  expHcatur  unio  hypostatica.  — 
His  nunc  adde  sequentes  considerationes. 

Primo,  carentia  modaHtatis  suhstantiaHs  quae  in  caeteris 
hominibus  esse  supponeretur,  impediret  perfectam  iHam  con- 
substantiaHtatem  quam  fides  incarnationis  ponit  inter  Chri- 
stum  et  nos;  reiicienda  igitur  omnis  expHcatio  huic  innixa 
postulato,  —  Ubi  nota  iuxta  superius  praemissa  ,    hanc    esse 

(i)  Vide  supra ,  pag.  78  et  seq. 

maxime  attendendam  differentiam  inrer  actum  essendi  et  alia 
entis  principia,  quod  actus  essendi  minime  diversiticat  aut  mo- 
dificat  naturae  rationem,  secundum  quam  inter  plura  simili- 
tudo  consideratur  vel  dissimiiitudo;  sed  solum  praestat  essen- 
tiae  creatae  consistentiam,  sive  sistentiani  extra  causas,  nihil 
prorsus  addendo,  nihil  auferendo,  nihil  variando,  quantum  ad 
ea  quae  ei  competunt  in  proprio  genere,  propria  specie,  pro- 
priaque  singularitate.  At  vero,  quidquid  se  tenet  ex  parte  ipsius 
naturae  sub  actu  essendi  constitutae,  ad  propriam  illam  for- 
mam  in  qua  et  secundum  quam  unumquodque  exsistit,  dicen- 
dum  est  pertinere;  et  quia  ratio  et  forma  essendi  non  potest 
esse  univoca,  ubi  non  sunt  eadem  principia  quae  ad  eius  con- 
stitutionem  concurrunt,  impossibiie  est  ut  vel  unum  detraha- 
tur  aut  mutetur  in  aHud,  quin  eo  ipso,  alterius  rationis  ens 
resultet.  Quapropter,  absque  ullo  detrimento  perfectae  simi- 
litudinis  in  natura,  dicetur  humanitas  Christi  creato  actu  es- 
sendi  carere;  sive  enim  exsistat  per  suum  esse  proprium,  sive 
per  esse  Fiiii  Dei  sibi  communicatum,  unius  semper  eiusdem- 
que  rationis  erit  cum  humanitate  alterius  cuiuspiam  ex  nobis, 
puta  Caii,  Socratis,  vel  Titii.  Sed  quia  modalitas  a  Caietano 
asserta,  si  figmentum  non  esr,  in  Hnea  principiorum  naturam 
constituentium  vei  qualitercumque  modificantium  deberet  ne- 
cessario  inveniri,  non  poterit  auferri  a  Christo,  quin  statim 
derogetur  verirari  fidei,  qua  Filius  Dei  credirur  consiihstantialis 
nobis  factits  niodis  omnibus  absque  peccato  (i).  Et  ideo,  cum 
Tiphanius  huic  inhaerens  principio,  ex  Scriptura  et  Conciliis 
fuse  probat,  humanitatciii  Cbristi  in  ipsa  incarnatione,  nullius  for- 
mac  realis,  ant  inodi  a  sc  re  distincti,  iacturain  fecisse  (2)  ;  nihil 
equidem  conficit  adversus  sententiam  quae  docet,  naturam 
assumptam  per  suum  proprium  esse  minime  exsistere;  sed 
quanto  minus  in  hac  parte  ad  intentum  pertingit  finem,  tanto 
efficacius  concludit  adversus  Suarezium  et  Caietanum,  aufe- 
rentes  modum  quo  alias  natura  nostra  est  affecta  atque  ultimo 
terminata. 


(i)  Confessio  fidei   Tarasii  Patriarchae  Constantinopolitani,'  in  Conci- 
lio  VII  approbata. 

(2)  Tiphanius,  de  hvpostasi  et  persona,  c.  29. 

Pnieterea,  esto  quod  ex  ablatione  modi  tale  ac  tantum 
inconveniens  non  sequatur;  iam  merito  quaeritur  utrum  abs- 
que  evidenti  absurditate  dici  possit  Verbum  supplere  vices 
eius,  ut  vult  Caietanus.  Porro,  ratio  negandi  est,  quia  fnodus 
non  suppletur  nisi  per  aliquid  quod  subiectum  modificet ;  et 
nihil  subiectum  modificat,  nisi  quod  recipitur  in  subiecto. 
Consequentia  autem  est  in  aperto,  quia  Deus  vel  divina  per- 
sonalitas  in  nullo  subiecto  recipitur  aut  recipi  potest. 

Denique,  dato  etiam  quod  personalitatis  modus  posset  sup- 
pleri  a  Verbo  citra  omnem  receptionem  in  humanitate,  fiden- 
ter  dico  unionem  hanc  nondum  fore,  formaHter  loquendo,  se- 
cundum  subsistentiam.  Nam  illud  quod  in  Verbo  ntcumqiie 
responderet  modalitati  terminanti  et  circumscribenti  naturam, 
nihil  aliud  foret  quam  relatio  Verbi,  praecisive  in  quantum 
relatio  est,  prout  scilicet  explicat  distinctivum  et  incommu- 
nicabilem  modum  qui  in  divinitate  proprius  est  Verbo.  Atqui 
relatio  divina  sic  considerata,  nondum  importat  subsistentiam, 
quia  non  est  subsistens  formaliter  ex  propria  nota  relationis, 
id  est,  ex  esse  ad,  sed  ex  nota  identitatis  cum  esse  divino  ab- 
soluto,  id  est,  ex  esse  in,  uti  fuse  in  tractatu  de  Trinitate  de- 
monstratum  esr  (i).  Quod  etiam  apprime  cohaeret  cum  eo 
quod  vel  ab  initio  huius  disputationis  fuit  inculcatum:  sub- 
sistentiam  videlicet  idem  esse  ac  exsistentiam  in  se.  Quam- 
diu  ergo  finges  humanitatem  convenire  cum  Verbo,  in  aliquo 
quod  ex  suo  conceptu  incommunicabilitatem  quidem  dicit, 
nondum  tamen  substantiale  esse  exsistentiae  habitum  modo 
incommunicabih,  nondum  etiam  assignata  erit  unio  quae  se- 
cundum  subsistentiam  vere  dicatur  et  sit.  Quare,  etiamsi  po- 
sitio  ista  tot  ac  tantis  inconvenientibus  quae  supra  enume- 
rata  sunt,  non  pateret:  adhuc  tamen  veritas  hypostaticae  unio- 
nis  non  in  eo  consisteret,  in  quo  eam  formaliter  reponit  Ca- 
ietanus,  sed  magis  in  eo  quod  vult  esse  natura  posterius,  sci- 
licer  in  rractione  humanitatis  ad  increatam  Verbi  exsistentiam, 
uri  nunc  paucis  declarandum  et  pro  virili  restat  adserendum. 

(i)  Cf.  de  Deo  uno  et  trino,   Tom.  2,  praesertim  in  epilogo. 


124  QUAEST.   II. 

§4- 
Ubi  vera  S.  Thomae  sententia  adseritur. 

De  tribus  famosis  opinionibus  a  Magistro  relatis  loquens 
S.  Thomas,  in  III,  D.  6,  Quaest.  2,  a.  2,  ait:  «  Loquendo 
«  de  esse  secundum  quod  est  actus  entis,  sic  dico  quod  secun- 
«  dum'  secundam  opinionem  (i),  oportet  ponere  in  Christo 
«  tantum  unum  esse;  secundum  ahas  autem  duas,  oportet  po- 
«  nere  duo  esse....  Prima  ergo  opinio  quae  ponit  duo  subsi- 
«  stentia,  ponit  duo  esse  substantiaHa.  SimiHter  tertia  opinio , 
«  quia  ponit  quod  partes  naturae  humanae  adveniunt  divinae 
«  personae  accidentaliter,  ponit  duo  esse,  unum  substantiale 
«  et  aliud  accidentaie.  Secunda  vero  opinio,  quia  ponit  unum 
«  suhsistens,  ct  ponit  humanitatcni  non  accidcntaliter  advcnire  di- 
<i  vinae  pcrsonae,  oportct  qnod  ponat  ununi  essc  ■>■>.  Et  infra,  a.  3:* 
«  Opinio  prima  dicit  quod  hic  homo  habet  esse  suum  pro- 
«  prium;  unde  esse  divinae  personae  ad  ipsum  non  pertinet. 
«  Similitertertia  opinio  dicit  quodest  essesuperadditum  ad  esse 
«  divinae  personae  accidentaliter.  Sed  secunda  ponit  unuin  esse 
«  in  Christo ;  undc  csse  divinae  personae  pcrtinet  ad  utramque 
ii  naturam  )■> .  Et  rursus,  Quaest.  3,  art.  2:  «  Tertia  opinio 
«  procedit  ab  eodem  fonte  cum  prima,  scilicet  ex  hoc  quod 
«  humana  natura  non  assumeretur  ad  esse  divinae  personae. 
«  Unde  prima  opinio  ponebat  quod  assumptum  habebat  esse 
«  per  se,  in  quo  subsistebat;  haec  autem  tertia  opinio  ponit 
«  quod  non  subsistit  assumptum  (2),  neque  persona  in  eo, 
«  sed   est  esse  accidentale  superadditum  ». 

His  gemina  sunt  ea  quae  habei  S.  Doctor,  tum  in  prae- 
senti  (art.  6,  ad  2"""),  tum  infra,  in  notissima  Quaestione  17, 
art.  2  ,  tum  in  Quodhbeto  9,  art.  3,  ubi  rem  totam  breviter 
et  nervose  recapitulans,  sic  ait:  «  Esse  dupHciter  dicitur.  Uno 
«  modo,  secundum  quod  est  copula  verbaHs  signiiicans  com- 


(i)  Haec  opinio  est,  de  qua  in  Summa  theologica ,  Q.uaest.   2,  a.  6, 
ait,  quod  non  est  dicenda  opinio  sed  sententia  catholicae  fidei. 
(2)  Saltem  ut  aliquid  completum  atque  integrum. 

«  positionem  cuiuslibet  enuntiationis  quam  anima  facit;  unde 
«  hoc  esse  non  est  in  rerum  natura.  Alio  modo  esse  dicitur 
«  actns  cniis,  in  quantum  est  ens,  id  est,  quo  denominatur  ali- 
«  liquid  ens  actu  in  rerum  natura,  et  sic,  esse  non  attribuitur 
«  nisi  rebus  ipsis...  Sed  hoc  csse  proprie  et  vere  non  attribuitur 
«  nisi  rei  per  se  subsistenti;  huic  autem  attribuitur  esse  du- 
«  plex.  Unum  scilicet  esse,  resuhans  ex  his  ex  quibus  eius  uni- 
«  tas  integratur,  ciiiod  propriiim  cst  essc  suppositi  substantiale. 
«  Aliud  esse  est  supposito  attributum  praerer  ea  quae  inte- 
«  grant  ipsum,  quod  est  esse  superaddirum,  scihcet  acciden- 
«  tale,  ut  esse  album  attribuitur  Sorti,  cum  dicitur,  Sortes  est 
«  albus,  Quia  ergo  in  Christo  ponimus  unam  rem  subsisten- 
«  tem  tantum,  ad  cuius  integrirarem  concurrit  etiam  huma- 
«  nitas,  qnia  unum  siippositum  cst  utriusquc  naturae,  idco  oportct 
«  diccre  quod  esse  substantialc,  quod  proprie  attribuitur  supposito 
«m  Christo,  cst  unumtantum;  habet  autem  unitatem  ex  ipso 
«  supposito,  et  non  ex  naturis.  Si  tamen  ponatur  humanitas 
«  a  divinirate  separari,  runc  humaniras  suum  esse  habebit  ahud 
«  ab  esse  divino;  non  enim  impediebat  quin  proprium  esse 
«  haberet,  nisi  hoc,  quod  non  erat  per  se  subsistens:  sicut  si 
«  arca  esset  quoddam  individuum  naturale,  ipsa  tota  non  ha- 
«  beret  nisi  unum  esse;  quaehbet  tamen  partium  eius  ab  arca 
«  separata,  proprium  esse  habebit.  Et  sic  patet  quod  sccun- 
«  dnin  opinioncm  sccimdam  oportet  diccrc  quod  in  Qjristo  cst  unum 
«  cssc  substantiale,  secundum  quod  esse  est  suppositi  proprie, 
«  quamvis  sit  in  eo  mulriplex  esse  accidenrale  ». 

Ex  his  igitur  testimoniis  manifeste  constat,  S.  Thomam 
sine  haesitatione  tradidisse  unitatem  actus  exsistentiae  in  Chri- 
sto,  velut  contentam  in  ea  opinione,  quae  non  est  dicenda 
opinio,  sed  sententia  cathoiicae  fidei  (i).  Neque  enim  dubium 

(i)  Frustra  opponitur  auctoritas  Ouaestionis  de  tinione  Verbi  incarnati, 
inter  quaestiones  disputatas  nunc  insertae.  Circa  quam  monet  Caietanus 
in  33^  Partem,  Quaest.  17,  a.  2,  quod  non  est  existimandum,  «  doctrinam 
«  in  hoc  ultimo  libro,  (hoc  est ,  in  Summa  theologica)  traditam  ,  et  in 
«  authenticis  libris  etiam  prius  probatam,  (videlicet,  in  III,  D.  6,  q.  2,  et 
«  Quodl.  9,  q.  2),  reducendam  esse  ad  quaestiunculam  vix  cognitam  inter 
«  opera  auctoris...  Q.uae  rationabilius  creditur  coUigendo  condita  inter  sche- 
«  dulas  disputationum  ,  quam  unquam    edita  a  D.  Thoma.  Constat  enim, 

sed  ut  communicata  hypostasi  Verbi ,  cuius  increata  exsisten- 
tia  eidem  humanitati  est  loco  esse  proprii.  Et  ideo,  cum  omnis 
natura  substantialis  sit  ut  quo  subsistitur,  tanquam  ratione  exi- 
gitiva  subsistentiae,  contingit  ibi  ahquid  omnino  singulare. 
Nam  ahas,  natura  est  suo  proprio  individuo  ratio  subsistendi 
in  hac  vel  illa  specie;  hic  autem,  humanitas  non  est  suo  in- 
dividuo  subsistendi  ratio,  eo  quod  proprium  esse  substan- 
tiale  ei  non  adiungitur,  sed  est  Verbo  ratio  subsistendi  secun- 
dum  ipsam,  quia  proprius  subsistendi  actus  suppletur  per 
subsistentiam  Verbi.  Atque  hinc  tandem  fit,  ut  Filius  Dei  in- 
cipiac  exercere,  etiam  in  natura  assumpta,  suum  personalem 
exsistendi  actum,  iam  nunc  in  humanitate  exsistens  et  secun- 
dum  humanitatem:  quisquis  autem  in  humana  natura  exsistit, 
sine  dubio  homo  vere  dicitur  et  est. 

Quae  ut  melius  intelligas,  attende  comparationem  propo- 
sitam  a  S.  Thoma  in  praesenti,  art.  6,  ad  2"™.  «  Illud  quod 
«  advenit  post  esse  completum,  inquit,  accidentahter  advenit, 
«  nisi  trahatur  in  communionem  illius  esse  completi:  sicut 
«  in  resiirrcctionc  corpits  advenict  aiiiniae  praecxsistcntij  noii  ta- 
«  mcii  accidcntalitcr,  qiiia  ad  idcin  cssc  assuiiietur  ».  Et  forte 
exemplo  adhuc  evidentiori  uti  quis  posset,  supponendo  Deum, 
(quod  sane  possibile  est,  et  nullam  repugnantiam  involvere 
noscitur),  non  tantum  unire,  sed  et  de  novo  creare  alicui 
animae  separatae  corpus.  —  Equidem  verum  est  quod  anima  se- 
parata,  persona  non  est;  habet  tamen  id  quod  principaliter 
attenditur  in  ratione  personae,  scilicet  subsistentiam  et  intel- 
lectualitatem.  Quare,  considerari  nunc  potest,  non  secus  ac 
si  persona  esset,  quia  communicabilitas  quae  ei  adhuc  com- 
petit  in  quantum  est  pars  naturae  humanae,  accidit  in  pro- 
posito,  ubi  solum  quaeritur  de  extensione  alicuius  esse  per- 
sonalis  praeexsistentis  ad  aliquid  adiunctum,  sive  illud  inte- 
gret  vel  compleat  propriam  subsistentis  naturam,  sive  non, 
Finge  ergo,  Deum  creare  alicui  animae  praeexsistenti  corpus. 
Unum  de  duobus  necessario  dici  debet:  vel  corpus  de  novo 
creatum  incipiet  exsistere  per  esse  sibi  proprium,  vel  certe 
antiqua  animae  exsistentia  incipiet  eidem  corpori  acquiri,  pro 
quanto  materia  quae  proprii  actus  essendi  est  incapax,  pro- 
ducetur  a  Deo  ut  communicata  ad  praesubsistentem  formam. 

Atqui  primum  dicere,  omnino  impossibile  est.  Nam  si 
daretur  in  homine,  praeter  exsistentiam  animae,  distincta  ex- 
sistentia  et  corporis,  quomodo  posset  adhuc  intelligi  corpus 
humanum  vivum  ?  Non  enim  haberet  motum  ab  intrinseco, 
sed  solum  ab  extrinseco,  hoc  est,  ab  anima  tanquam  a  mo- 
tore  extrinsecus  applicato,  non  secus  ac  corpus  in  quo  ocuUs 
mortalium  Raphael  apparuit.  Scilicet,  corpus  vivum  concipi 
nequit,  nisi  anima  sit  pars  eius  intrinseca  et  lormaHs,  quate- 
nus  corpus  neque  materia  dicatur,  neque  anima,  sed  substan- 
tia  ex  utroque  principio  consurgens.  Sed  hoc  est  evidenter 
chimaericum,  si  uitima  exsistentiae  actualitas  duplicatur  pro 
numero  partium,  quae,  hac  hypothesi  facta,  partes  ampHus 
non  forent,  sed  duo  subsistentia  ad  invicem  consociata,  aut, 
si  vis,  subordinata.  —  Mitto  quod  tribuere  homini  duas  substan- 
tiales  exsistentias,  est  contra  communem  omnium  intelligen- 
tiam,  necnon  et  loquendi  modum.  Mitto  quod  nemo  concipit 
mortem  ut  divortium  inter  duos  exsistentes,  sed  potius  ut  de- 
structionem  unius  per  se  naturae  singularis,  cui  una  atque 
indivisibilis  exsistentia  aufertur.  Mitto  quod,  duplicato  in  ho- 
mine  substantiali  actu  exsistendi,  non  amplius  apparet  qua  de 
causa,  unio  cum  corpore  faceret  animam  passibilem,  vel  etiam 
dependentem  ab  organis  in  exercitio  vitae  intellectivae;  sem- 
per  enim  anima  unita  vel  non  unita,  haberet  eumdem  essendi 
modum,  sicut  angelus,  sive  assumat  corpus,  sive  non.  Mitto 
denique,  quod  excluditur  omnis  possibilitas  unionis  substan- 
tialis,  cum  nullus  remaneat  substantialis  actus  in  quo  anima 
et  corpus  communicent;  et  hic  redeunt  omnia  argumenta 
contra  Scotum  superius  allata. 

Oportet  itaque  de  necessitate  dicere  quod  in  exemplo  pro- 
posito,  non  accresceret  nova  substantialis  exsistentia,  sed  ex- 
sistentia  animae  extenderetur  ad  materiam,  quae  ipsa  commu- 
nicatione    ad    praesubsistentem    formam  a  Deo  crearetur  (i). 

(i)  Ad  modum  loquendi  quod  attinet,  magis  proprie  diceretur ,  tunc 
creari  hominem  secundum  partem  sui  materialem,  quam  creari  materiam. 
Et  eodem  etiam  modo,  in  mvsterio  incarnationis,  non  tam  proprie  dicitur 
facta  liumanitas,  quam  Verbum  factum  secundum  humanitatem,  iuxta  illud 
ad  Rom.  I,  3  :  Dt;  Filio  suo  qui  factus  est  ei  ex  semine  David,  secundum 
carnein. 

De  \'erto  Incarnato.  g 

sed  ut  communicata  hypostasi  Verbi ,  cuius  increata  exsisten- 
tia  eidem  liumanitati  est  loco  esse  proprii.  Et  ideo,  cum  omnis 
natura  substantialis  sit  ut  quo  subsistitur,  tanquam  ratione  exi- 
gitiva  subsistentiae,  contingit  ibi  aliquid  omnino  singulare. 
Nam  alias,  natura  est  suo  proprio  individuo  ratio  subsistendi 
in  hac  vel  illa  specie;  hic  autem,  humanitas  non  est  suo  in- 
dividuo  subsistendi  ratio,  eo  quod  proprium  esse  substan- 
tiale  ei  non  adiungitur,  sed  est  Verbo  ratio  subsistendi  secun- 
dum  ipsam,  quia  proprius  subsistendi  actus  suppletur  per 
subsistentiam  Verbi.  Atque  hinc  tandem  fit,  ut  FiUus  Dei  in- 
cipiat  exercere,  etiam  in  natura  assumpta,  suum  personaiem 
exsistendi  actum,  iam  nunc  in  humanitate  exsistens  et  secun- 
dum  humanitatem:  quisquis  autem  in  liumana  natura  exsistit, 
sine  dubio  homo  vere  dicitur  et  est. 

Quae  ut  meHus  intelligas,  attende  comparationem  propo- 
sitam  a  S.  Thoma  in  praesenti,  art.  6,  ad  2"'".  «  Illud  quod 
«  advenit  post  esse  completum,  inquit,  accidentaliter  advenit, 
«  nisi  trahatur  in  communionem  illius  esse  completi:  sicut 
«  m  resiirrcctione  corpus  advenict  animae  praecxsistcnti,  non  ta- 
«  mcn  accidcntalitcr,  qiiia  ad  idcm  cssc  assumetur  ».  Et  forte 
exemplo  adhuc  evidentiori  uti  quis  posset,  supponendo  Deum, 
(quod  sane  possibile  est,  et  nullam  repugnantiam  involvere 
noscitur),  non  tantum  unire,  sed  et  de  novo  creare  alicui 
animae  separatae  corpus.  —  Equidem  verum  est  quod  anima  se- 
parata,  persona  non  est;  habet  tamen  id  quod  principaliter 
attenditur  in  ratione  personae,  scilicet  subsistentiam  et  intel- 
lectualitatem.  Quare,  considerari  nunc  potest,  non  secus  ac 
si  persona  esset,  quia  communicabilitas  quae  ei  adhuc  com- 
petit  in  quantum  est  pars  naturae  humanae,  accidit  in  pro- 
posito,  ubi  solum  quaeritur  de  extensione  alicuius  esse  per- 
sonalis  praeexsistentis  ad  aliquid  adiunctum,  sive  illud  inte- 
gret  vel  compleat  propriam  subsistentis  naturam,  sive  non. 
Finge  ergo,  Deum  creare  alicui  animae  praeexsistenti  corpus. 
Unum  de  duobus  necessario  dici  debet:  vel  corpus  de  novo 
creatum  incipiet  exsistere  per  esse  sibi  proprium,  vel  certe 
antiqua  animae  exsistentia  incipiet  eidem  corpori  acquiri,  pro 
quanto  materia  quae  proprii  actus  essendi  est  incapax,  pro- 
ducetur  a  Deo  ut  communicata  ad  praesubsistentem  formam. 

Atqui  primum  dicere,  omnino  impossibile  est.  Nam  si 
daretur  in  homine,  praeter  exsistentiam  animae,  distincta  ex- 
sistentia  et  corporis,  quomodo  posset  adhuc  intelligi  corpus 
humanum  vivum  ?  Non  enim  haberet  motum  ab  intrinseco, 
sed  solum  ab  extrinseco,  hoc  est,  ab  anima  tanquam  a  mo- 
tore  extrinsecus  applicato,  non  secus  ac  corpus  in  quo  ocuHs 
mortalium  Raphael  apparuit.  Scihcet,  corpus  vivum  concipi 
nequit,  nisi  anima  sit  pars  eius  intrinseca  et  formahs,  quate- 
nus  corpus  neque  materia  dicatur,  neque  anima,  sed  substan- 
tia  ex  utroque  principio  consurgens,  Sed  hoc  est  evidenter 
chimaericum,  si  ultima  exsistentiae  actuaHtas  duplicatur  pro 
numero  partium,  quae,  hac  hypothesi  facta,  partes  amplius 
non  forent,  sed  duo  subsistentia  ad  invicem  consociata,  aut, 
si  vis,  subordinata.  —  Mitto  quod  tribuere  homiiii  duas  substan- 
tiales  exsistentias,  est  contra  communem  omnium  intelhgen- 
tiam,  necnon  et  loquendi  modum.  Mitto  quod  nemo  concipit 
mortem  ut  divortium  inter  duos  exsistentes,  sed  potius  ut  de- 
structionem  unius  per  se  naturae  singularis,  cui  una  arque 
indivisibihs  exsistentia  aufertur.  Mitto  quod,  duplicato  in  ho- 
mine  substantiali  actu  exsistendi,  non  amphus  apparet  qua  de 
causa,  unio  cum  corpore  faceret  animam  passibilem,  vel  etiam 
dependentem  ab  organis  in  exercitio  vitae  intellectivae;  sem- 
per  enim  anima  unita  vel  non  unita,  haberet  eumdem  essendi 
modum,  sicut  angelus,  sive  assumat  corpus,  sive  non.  Mitto 
denique,  quod  excluditur  omnis  possibilitas  unionis  substan- 
tiahs,  cum  nuUus  remaneat  substantiaHs  actus  in  quo  anima 
et  corpus  communicent;  et  Iiic  redeunt  omnia  argumenta 
contra  Scotum  superius  allata. 

Oportet  itaque  de  necessitate  dicere  quod  in  exemplo  pro- 
posito,  non  accresceret  nova  substantialis  exsistentia,  sed  ex- 
sistentia  animae  extenderetur  ad  materiam,  quae  ipsa  commu- 
nicatione    ad    praesubsistentem    formam  a  Deo  crearetur  (i). 

(i)  Ad  modum  loquendi  quod  attinet,  magis  proprie  diceretur ,  tunc 
creari  hominem  secundum  partem  sui  materialem,  quam  creari  materiam. 
Et  eodem  etiam  modo,  in  mvsterio  incarnationis,  non  tam  proprie  dicitur 
facta  humanitas,  quam  Verbum  factum  secundum  humanitatem,  iuxta  illud 
ad  Rom.  I,  ^  :  De  Filio  suo  qui  factiis  est  ei  ex  setnine  David,  secundum 
carnem. 

1)l'  Verbo  Incarnato.  0 


I  30  Q,UAEST.   II. 

Et  licet  in  huiusmodi  exemplo,  materia  efficeret  cum  prae- 
exsistente  anima  naturam  unam,  unumque  subiectum  actus 
exsistentiae,  (quod  sane  in  unione  A^erbi  incarnati  non  con- 
tingit),  dilTerentia  tamen  ista  uiilitatem  comparationis  non  de- 
struit.  Solum  enim  facit  quod  esse  personale  Filii  Dei  nequa- 
quam  mutatur  per  hoc  quod  humanirati  acquiritur;  dum  e 
contra,  esse  animae,  utpote  de  novo  incipiens  siihiectari  in 
composito,  eo  ipso  se  haberet  aliter  ac  prius,  et  ideo,  omni 
ex  parte  immutatum  non  maneret. 

Hinc  igitur  habes,  unde  aliquo  modo  concipias  quahter  as- 
sumpta  natura  ita  communicetur  Verbo,  ut  exsistat  per  esse 
ipsius.  Dixi  tamen,  aliquo  modo,  qui  longe  est  a  cognitione 
propria,  et  intrinsecam  unionis  hypostaticae  possibilitatem  na- 
turali  rationi  minime  perviam  reddit.  —  Sane  vero,  omne  esse 
creatum,  est  contractum  et  limitatum  ad  unam  determinatam 
naturam,  ad  quam  transcendentalem  ordinem  dicit;  et  ex  con- 
sequenti,  nequit  se  extendere  ad  id  quod  nec  est  nec  efficitur 
pars,  saltem  integralis,  illius  naturae  cuius  est  hoc  esse.  Certo 
igitur  certius,  assumere  aliquid  ad  suam  propriam  subsisten- 
tiam,  non  assumendo  illud  ad  communionem  propriae  natu- 
rae,  (in  quo  stat  hypostaticae  unionis  ratio),  nulli  omnino 
creaturae  competere  potest.  Ast,  eritne  possibilis  eiusmodi  unio 
inter  creatam  naturam  et  Deum?  Equidem  pro  Deo,  argu- 
mentum  ex  limitatione  actus  essendi  deductum  non  valet.  Sed 
aliunde  apparet  inscrutabilis  profunditas,  quia  non  assequimur 
quo  pacto  actus  exsistentiae  possit  actuare  aliquam  naturam, 
citra  receptionem  in  illa;  imo  vidcmus  evidentem  impossibili- 
tatem,  loquendo  de  actu  creato,  qui  se  toto  ordinatur  ad  po- 
tentiam  sibi  respondentem.  Ergo,  si  nuUa  est  in  proposito 
repugnantia,  hoc  provenit  ex  conditione  actus  puri  et  absoluti 
qui  Deus  est;  de  puro  autem  actu  nullam  propriam  cogni- 
tionem  habemus.  Est  igitur  impossibile,  ut  sciamus  per  na- 
turale  lumen  rationis,  qiiid  sit  illa  humanitatis  communicatio 
cum  Verbo  in  esse  exsistentiae;  sed  solum  valemus  ex  prin- 
cipiis  revelatis  demonstrare  quod  sit,  et  respondere  argumentis 
contrariis,  ostendendo  nec  plus  nec  minus,  quomodo  et  cur 
non  assurgant  ad  vim  verae  atque  evidentis  probationis.  — 
His  itaque  praemissis: 

Ratione  theologica  monstratur  veritas  sententiae 
propositae.  —  Rationem  porro  theologicam  nunc  dico  illam, 
quae  perficitur  analysi  revelatae  propositionis :  Una  est  in 
Christo  hypostasis,  divinac  et  humanae  naturae.  Omnia  autem 
fere  constant  recapitulatione  praecedentium. 

Etenim,  iuxta  omnes,  hypostasis  dicitur  individiia  substan- 
tia ,  videlicet,  uti  fuse  suo  loco  declaratum  est,  subsistens  in- 
dividuum,  distinctum,  incommunicabiie:  quod  neque  est  pars 
compositi,  neque  potest  ab  altero  assumi,  aut  de  pluribus 
praedicari.  Nunc  autem  ,  si  suppositum  in  concreto  dicitur 
subsistens  distinctiini,  necesse  est  ut  forma  suppositi,  puta  sup- 
positahtas  vel  personalitas  in  abstracto,  nihil  ahud  sit  quam 
id  qiio  res  inconrniunicabiliter  suhsistit,  et  exsistit  in  se.  Sed  id 
quo  res  incommunicabihter  exsistit  in  se,  est  sine  dubio  sub- 
stantiaHs  eius  exsistentia  incommunicabiH  modo  habita.  Ergo 
unio  liypostatica,  (quae  attenditur  praecise  atque  exclusive, 
secundum  personaHtatem  sive  suppositaHtatem),  est  forma- 
Hssime  unio  qua  una  natura  substaniiaHs  coniungitur  cum 
praeexsistente  hypostasi,  ut  tracta  ad  incommunicabilem  eius 
exsistentiam.  Adeoque,  mysterium  incarnationis  vere  reponitur 
in  hoc,  quod  natura  humana  sic  communicatur  Verbo,  ut  in- 
iHo  exsistat,  et  non  in  semetipsa,  pro  quanto  esse  personale 
FiHi  Dei  supplet  vices  creatae  exsistentiae,  sive  proprii  acrus 
essendi  qui  eidem  humanitati  naturaliter  debebatur, 

Quod  ut  clarius  evadat,  considera  sequenrem  processum. 
Quid  est  ex  vi  nominis  unio  hypostatica?  Duorum  indivisio, 
pure  et  praecise  secundum  actum  hypostaticum.  Et  quid  est 
actus  hypostaticus  ?  Id  quo  aHquid  subsistit,  id  est,  exsistit  in  se. 
Et  quid  est  quo  aHquid  exsistit  in  se?  SubstantiaHs  eius  exsi- 
stentia.  Sequitur  ergo,  unionem  hypostaticam  esse  duorum  in- 
divisionem,  pure  et  praecise  secundum  substantialem  exsisten- 
tiam.  —  Nunc  autem,  si  solum  hac  ratione  indivisa  sunt,  non 
sunt  indivisa  secundum  rationem  essentiae  seu  naturae.  Ergo 
oportet  duas  esse  naturas.  Ergo  actus  exsistentiae  in  quo  ambae 
naturae  communicant,  non  est  proprium  esse  utriusque.  Ergo 
alterutrius  tantum.  Ergo  oportet  ut  alterutra  propria  exsisten- 
tia  careat,  et  trahatur  ad  exsistentiam  alterius;  et  sic,  eadem 
conclusio  habetur  ac  supra. 

Nec  obstat  quod  in  Verbo,  exsistentia  sit  idem  cum  es- 
sentia.  Nam,  ut  saepe  in  superioribus  dictum  est,  unio  cum 
Deo  in  persona,  non  differt  ab  unione  in  natura,  ex  parte  ter- 
mini  ad  quem  est  unio.  Ideo,  si  de  eo  ciim  qiio  unitur  huma- 
nitas,  inquiratur :  nihil  refert  utrum  naturam  Verbi,  vel  Verbi 
exsistentiam  significes,  quia  re  idem  sunt,  At  vero,  si  de  eo 
secimdnm  qiiod  humanitas  est  unita  Verbo,  scisciteris:  non  am- 
pHus  debet  significari  natura,  sed  incommunicabiHs  exsistentia. 
Huius  ratio  est,  quia  iam  non  de  extremis  unionis  materia- 
liter  consideratis,  sed  de  modo  unionis  inquiritur.  Modus  au- 
tem  iste  non  est  tanquam  duorum  principiorum  naturae,  ex 
quibus  conflaretur  ahquod  tertium,  diversae  rationis  ab  uno- 
quoque  componente;  sed  tanquam  naturae  integrae  cum  actu 
exsistentiae,  eodemque  irrecepto,  et  citra  ullam  sui  mutatio- 
nem  sustentante  naturam  sibi  communicatam.  Unitur  ergo 
humanitas  ad  esse  divinum,  eo  unionis  modo,  qui,  attenta  vi 
vocabulorum,  non  potest  veraciter  exprimi,  nisi  assumptionis 
terminus  assignetur  sub  respectu  respondente  ei  quod  apud 
nos  est  forma  suppositi  vel  personae:  adeoque,  nisi  esse  Verbi 
significetur  secundum  quod  fungitur  munere  actus  hypostatici, 
non  autem  prout  fungitur  munere  essentiae  seu  naturae.  — 
Omni  ergo  ex  parte  firma  manet  conclusio  de  vera  et  for- 
mah    ratione  unionis  Verbi  incarnati. 

Eadem  conclusio  roboratur  doctrina  Patrum.  —  Le- 
gitur  enim  in  epistola  Sophronii  lecta  et  approbata  in  Con- 
ciho  VI :  «  Incarnatur  ergo  Verbum  Deus,  non  praetactae 
«  carni  copulatus,  praeformatove  atque  in  sese  praesubsistenti 
«  ahquando  corpori  counitus,  vel  animae  praeexsistenti  con- 
«iunctus;  sed  tunc  his  ad  exsistentiam  venientibus,  quando 
«  eis  ipsum  Verbum  et  Deus  copulatus  est  physice....  Et  non 
«  ante  verissimum  ipsius  Verbi  conventum,  in  seipsis  unquam 
«  exstiterunt,  sed  cum  Verbi  ipsius  physico  conventu  exsisten- 
«  tiam  habuerunt....  Simui  quippe  caro,  simul  Dei  Verbi  caro ; 
«  simul  caro  animata  rationalis,  simul  Dei  Verbi  caro  animata 
«  rationaiis;  in  illo  enim,  et  non  per  scmetipsam  habuit  exsisten- 
«  tiam.  Ev  auTw  ydp^  xai  ou  icaQ'  iauTTiv  lcrj^^s  T7)v  uwap^iv. 
«  Simul  enim  cum  conceptu  Verbi  haec  prolata  sunt  ad  con- 
«  sistendum,  et  unita  sunt  ei  secundum    hypostasim,  quando 

«  ad  consistentiam  prolata  sunt  ».  Hueusque  Sophronius.  Qui 
etsi  hoc  unum  directe  intendat,  unionem  sciHcet  hypostaticam 
non  fuisse  tempore  posteriorem  productione  humanitatis  in 
utero  virgineo,  expHcans  tamen  quid  sit  uniri  secundum  hy- 
postasim,  asserit  humanitatem  non  habere  exsistentiam  per 
semetipsam :  quod  est  ipsam  carere  proprio  actu  essendi,  sed 
habere  exsistentiam  in  A^erbo,  id  est,  exsistere  per  ipsum  esse 
Verbi,  Neque  enim  est,  humanitatem  exsistere  in  Verbo  sicut 
in  virtute  continente,  quo  quidem  modo  nos  omnes  in  Deo 
vivimus  et  movemur  et  sumus;  neque  etiam  sicut  in  subie- 
cto,  cum  nulla  res  hac  ratione  in  Verbo  exsistere  possit.  Ergo 
humanitatem  exsistere  in  Verbo,  nihil  aHud  est  nisi  ipsam  com- 
municare  cum  Verbo  secundum  actum  exsistentiae,  quia  nihil 
aliud  excogitari  potest:  nam  si  dicas  humanitatem  exsistere 
in  Verbo  sicut  natura  exsistit  in  supposito,  vel  nihil  dicis, 
vel  dicis  idipsum  quod  dixi:  quippe,  natura  in  supposito  non 
est,  nisi  per  esse  suppositi. 

Accedit  auctoritas  Damasceni,  qui  Sophronii  doctrinae  in- 
haerens,  I.  3  de  fide  orthodoxa,  c.  9,  ait :  «  Neque  enim  ut  seor- 
«  sim  subsisteret,  Dei  Verbi  caro  condita  est,  aut  praeter  Dei 
«  Verbi  personam  aHa  facta  fuit  persona;  sed  facta  est  potius 
((  IvuTcoffTaTo?,  (id  est,  in  aHo  exstans) ,  quam  seorsum  in 
«  seipsa  substans  hypostasis  ».  Quid  autem  per  enhyposta- 
toii  intelligat  Damascenus,  iam  in  superioribus  satis  superque 
fuit    declaratum  (i). 

Superest  nunc,  ut  argumentis  adversariorum  convenienter 
respondeatur. 

§   5. 
Ubi  solvuntur  adversariorum   argumenta. 

Obiicit  primo  Tiphanius  (2) :  «  5;  Jmmanitas  Christi  ex- 
«  sistat  exsistentia  J^erbi,  vei  in  genere  causae  materiaJis,  veJ  for- 
«  maJis,  vel  ejficientis,  veJ  formaJis.  Non  per  modiim  caiisae  ma- 

(i)  Supra  pag.  116. 

(2)  Tiphanius,  de  hypostasi  et  persona,   c,  36,  n.  6. 

«  tcrialis,  ut  patet....  Nec  per  modiun  caiisae  forDialis  et  actiuin- 
«  tis :  tiun  qiiia  iinpossibile  cst,  Deiun  esse  actnin  inforinantein 
«  nlliiis  potentiae  passivac ;  tuin  qnia,  si  posset  Dens  snpplere 
«  actuin  fonnalein  exsistentiac,  posset  etiaiii  snpplcrc  actiiin  for- 
«  inalcin  sapientiae,  ainoris,  et  cognitionis,  possct  snpplere  aniinain 
«  rationaletn  inforinantein ;  tnin  qiiia,  nnllins  forinac  ejfcctits  for- 
«  inalis  priinarins  ah  alio  fieri  potest,  qtiain  ab  ipsa  forina,  nt 
« patet  indnctione :  iinpossibile  eniin  cst,  aliqnid  cssc  albiiin  sine 
«  albcdine,  Incidnin  sine  liice.  Igitnr,  cnin  cxsistentia  creata,  in 
«  sententia  S.  Thoinae,  sit  verns  actns  essentiae  creatae,  quo  for- 
«  inaliter  constitnitnr  extra  nibil  et  extra  sua';  causas,  sitque  actti 
«  exsistens :  talis  effectus  forinalis  ct  positivus  a  nullo  alio  for- 
(.(.  nialitcr  oriri  potcst,  quain  a  propria  ct  creata  exsistentia  y) . 

Respondeo  quod  causalitas  increatae  Verbi  exsistentiae  re- 
spectu  assumptae  humanitatis,  pertinet  rcductivc  ad  causalita- 
tem  formae.  Dico  tantum  reductive,  quia  causa  formalis  habet 
duo:  primo  quidem,  habet  actuare  subiectum  citra  omnem 
efficientiam,  sola  communicatione  sui;  praeterea,  habet  recipi 
in  subiecto  tanquam  in  propria  potentia,  ad  quam  se  tota  or- 
dinatur.  Est  autem  maxime  evidens  quod  hoc  alterum  omnino 
repugnat  Deo;  nam  Deus  est  actus  purus  et  irreceptibilis, 
qui  idcirco,  causaiitatem  propric  forinalcin  nusquam  exercere 
potest.  Ast,  apparetne  eadem  evidens  irapossibiiitas  quantum  ad 
primum  e  duobus  praedictis,  id  est,  in  eo  quod  Deus  com- 
municatione  sui  tribuat  rei  creatae  actuahtarem,  quae  alias  ex 
actu  proprio  et  recepto  eidem  provenire  solet?  Sane  vero,  in 
hoc   distinctione    opus  est. 

Nam  in  primis,  omnis  forma  dans  esse  specilicum,  (sive 
esse  specificum  substantiale,  sive  esse  specilicum  accidentale), 
nequaquam  potest  suppleri  per  formam  creatam  alterius  ra- 
tionis,  multoque  minus  per  increatam.  Ratio  est  quia  esse 
specilicum  est  quoddam  particulare  cssc  csscntiac,  dependens 
ex  principiis  maxime  determinatis :  quibus  in  aha  mutatis,  ut 
caetera  absurda  praetermittam,  eo  ipso  mutatur  species  seu 
distinctiva  ratio  essendi.  Concedendum  ergo  quod  impossibile 
est,  aliquid  essc  alhuin  sinc  alhcdinc,  luciduiu  sinc  liicc ;  conce- 
dendum  plane,  monstruosum  fuisse  commentum  ApoIIinari- 
starum,  qui  cum  in  Christo  animam  rationalem  negarent,  po- 

nebant  in  eo  Verbum  loco  animae,  et  hoc  modo,  unionem 
incarnationis  in  natura,  et  non  tantum  in  persona  seu  hypo- 
stasi  adstruebant.  —  Ex  alio  rursus  capite  constat,  nunquam 
lieri  posse,  nt  Dens  siippleat  actuni  fonnaleni  sapientiac,  auioris, 
cognitionis,  atque  ita  porro.  Est  enim  de  ratione  actus  vitalis, 
ut  sir  ab  intrinseco  eHcitus;  quin  imo,  haud  aliter  sentiendum 
est  de  quaiibet  alia  operatione,  etiam  mere  transeunte,  quia 
operatio  transiens  ab  immanente  solum  differt  in  hoc,  quod 
terminum  habet  operatum  extra  operantem,  dum  immanens 
siscit  in  operante  ipso,  ut  propria  eius  actualitas  et  perfectio. 
Igitur,  ram  repugnat  ut  operatio  aliqua  formaliter  suppleatur 
per  Deum  in  creatura,  quam  repugnat  ut  idem  sit  simul  ipsum 
er  non  ipsum,  simul  progrediens  et  non  progrediens  ab  in- 
tima  rei  facultate.  —  Tandem,  quaedam  aliae  formae  sunt, 
quae  possunt  quidem  per  aliquid  aequivalens  suppleri,  sicut 
habitus  elevantes  potentias  ad  operandum  supernaturalirer, 
supplentur  quandoque  per  motionem  Dei  transeuntem;  ve- 
rumtamen  suppleri  nequeunt  per  aliquid  non  receptum  in 
ipsis  potentiis,  quia  contradictorium  foret,  potentiam  elevari, 
(id  est,  effici  capacem  eliciendi  operationem  altioris  ordinis), 
absque  nova  determinatione  seu  moditicatione  quam  in  se  re- 
cepisset.  Iterum  ergo  impossibile  est  ut  Deus  per  seipsum, 
formaliter  vel  quasi  formaliter,  horum  habituum  suppleat 
vices. 

At  vero,  actus  exsistentiae  non  aequiparatur  praecedenribus 
formis,  quia  nec  confert  esse  specificum,  seu  esse  tale  vel 
tale;  nec  modihcat  subiectum,  quantum  ad  essentiam,  vires, 
aut  quaslibet  proprietates;  nec  de  sui  ratione  habet  exoriri  ex 
intimo  potentiarum,  sicut  operatio;  sed,  ur  pluries  dicrum 
esr,  communicarione  sui  solum  confert  consist:ntiaiu-  exrra  nihil 
et  extra  causas,  servatis  minimeque  mutaris  omnibus  deter- 
minationibus,  quibus  unumquodque  per  principia  rum  speci- 
fica  tum  individualia,  proprium  in  scala  cntium  obtinet  gra- 
dum,  et  a  caeteris  eiusdem  speciei  individuis  disringuirur. 
Non  ergo  eisdem  evidentibus  rationibus  demonstratur  repu- 
gnare,  ut  in  incarnarionis  mysterio  actus  exsistentiae  creatus 
suppleatur  per  esse  divinum:  dum  scilicet  increata  Verbi  sub- 
sisrentia    humanitati    tribuir   quasi    formalirer,   eamdem   illam 

sustentationem  in  ordine  entis,  quam  natura  creata  solet  ac- 
cipere  ab  actu  sihi  proprio,  sibique  commensurato.  —  Neque 
in  hoc  assignatur  ex  parte  Verbi  uUa  imperfectio;  quin  imo 
absoluta  essendi  puritas  noscitur  esse  conditio  omnino  neces- 
saria  ad  actuandum  tali  modo,  quem  ideo  ratio  positive  non 
assequitur,  quia  propriam  actus  puri  cognitionem  non  liabet, 
nec  habere  potest.  «  Nam,  si  de  actuare  et  actuari  infra  to- 
«  tam  latitudinem  suorum  modorum  sermo  sit,  inquit  Caie- 
«  tanus  (i),  non  est  remotum  a  philosophia  divina,  Deuni 
«  posse  actuare  rem  creatam.  In  cuius  signum,  divinam  es- 
«  sentiam  esse  actum  cuiusque  inteliectus  videntis  ipsam,  theo- 
«  logi  fatentur  ».  Sicut  igitur  omnes  dicere  debent  quod  in 
visione  beatitica,  species  intelligibiHs  suppletur  per  essentiam 
divinam,  (nam  sine  dubio,  divina  essentia  est,  quae  per  se- 
metipsam  tribuit  intellectui  beato  actuaHtatem  quam  ahas  con- 
fert  species  inhaerens,  seu  species  vicaria  obiecti  quoad  intel- 
Hgihilem  eius  repraesentationem):  ita  nunc,  quodam  simiH 
modo  dicimus,  proprium  esse  humanitatis  suppleri  per  esse 
personale  Filii  Dei,  et  naturam  humanam  produci  a  Deo  ipsa 
communicatione  ad  Verhum,  ut  ex  Verbo  habeat  actuahtatem 
sustentationis  extra  causas,  id  est,  actualitatem  exsistentiae  (2). 

(i)  Caietanus,  in  3»^  Part.,  Q..   17,  a.  2. 

(2)  Nota  similitudinem  inter  utiiomm  hypostaticam  et  iiiiionem  heatam 
in  visione  gloriae.  Repugnat  enim  ut  perficiatur  visio  intuitiva  Dei ,  eo 
modo  qui  alias  locum  habet,  cum  obiectum  intelligibile  per  species  vica- 
rias  recipitur  in  cognoscente;  nulla  enim  species  creata  repraesentare  po- 
test  Deum  ut  est  in  se.  Ad  hanc  igitur  visionem  necesse  est  ut  mens  an- 
gelica  vel  humana  trahatur  ad  divinum  intelligibile  in  seipso,  et  non  tantum 
in  aliqua  eius  similitudine. 

Unde,  unio  hypostatica  et  unio  gloriae  inter  se  conveniunt  :  Primo, 
quoad  terminos  qui  uniuntur.  Utrobique  enim  creatura  immediate  unitur  Deo, 
vel  natura  creata  supposito  increato,  vel  mens  creata  increato  intelligibiH.  — 
Secundo,  quoad  modum  unionis.  Utrobique  enim  Deus  actuat  creaturam 
quasi  formaUter :  vel  scilicet  naturam  substantialem  cui  communicatione 
sui  tribuit  exsistere,  vel  potentiam  intellectivam  cui  communicatione  sui 
tribuit  adsistere  obiecto  in  esse  intellecto.  —  Tertio,  quoad  supernaturali- 
tatem  uniojiis.  Sicut  enim  natura  creata  non  est  in  naturali  potentia  ad 
hoc  quod  trahatur  ad  esse  divinum,  ut  ad  suum  actum  essendi  :  ita  mens 
creata  non  est  in  naturali  potentia  ad  hoc  quod  trahatur  ad  divinam  essen- 
tiam,  ut  ad  suam  intelligibilem  formam.  —  Q.uarto,  quoad  umi  repuguan- 

—  Sed  nec  opponi  potest,  quod  inter  actuantem  et  actuatum 
oportet  esse  proportionem ;  nam  si  de  proportione  commen- 
surationis  sermo  sit,  negandum  est  suppositum  in  sua  gene- 
ralitate;  si  autem  de  proportione  habitudinis,  qua  fit  ut  unum 
possit  actuare,  et  alterum  actuari,  sic  conceditur  proportionis 
necessitas,  sed  negatur  quod  desit  in  proposito. 

Ad  I'""  ergo  rationem  Tiphanii  respondetur  ,  impossibile 
quidem  esse  ut  Deus  sit  actus  informans  potentiam  passivam, 
hoc  est,  actus  in  ea  receptus,  et  ad  eam  limitatus;  non  autem 
ut  sit  in  ordine  exsistendi,  actus  naturae  creatae  modo  emi- 
nentiori.  —  Ad  2^'^  rationem,  prorsus  neganda  est  paritas  in- 
ter  substantialem  actum  exsistentiae  qua  talem,  et  actus  amoris, 
cognitionis,  aliasque  id  genus  operationes.  —  Ad  3^"^  denique 
rationem,  dicendum  quod  etfectus  formalis  primarius  non  pot- 
est  esse  ab  aho  quam  ab  ipsa  forma,  si  sermo  sit  de  forma 
quae  confert  esse  tale  vel  tale  ;  nunc  autem,  alius  conditionis 
esse  noscitur  actus  transcendentalis  qui  est  ipsum  exsistere. 
Et  quamvis  proprius  essendi  actus  nequeat  suppleri  unquam 
per  aliud  esse  creatum,  hoc  tamen  non  alia  de  causa  est,  nisi 
quia  omne  esse  creatum  ad  suam  respondentem  potentiam  coar- 
ctatur,  et  nihil  extra  illam  praestare  valet.  At  vero,  satis  su- 
perque  constat,  considerationem  eiusmodi  non  habere  omnino 
locum ,  quoad  actum  purum  et  iliimitatum  qui  est  ipse 
Deus. 

Arguit  secundo  Tiphanius  (i)  :  «  Hnmana  natnra  Chri- 
«  sti  vere  est  creata  et  facta  de  nihilo.  Creatio  autem  non  potest 
«  terminari  ad  exsistentiam  divinam.  Igitur  creatio  hamanitatis 
«  Christi  terminatur  ad  exsistentiam  crcatam  illius.  Confirmatur, 

tiam  unionis.  Eaedem  enim  rationes  quae  removent  impossibilitatem  circa 
unionem  hypostaticam,  similiter  eam  removent  circa  unionem  beatam,  ut 
late  ostensum  est  in  tractatu  de  Deo  Uno,  Q.uaest.   12. 

Bene  ergo  Angelicus  in  compendio  theologiae,  c.  201,  unam  unionem 
ex  alia  credibilem  fieri  affirmat  dicens  :  «  Per  hoc  igitur  quod  Deus  hu- 
«  manam  naturam  sibi  unire  voluit  in  persona,  datum  est  homini  quod- 
«  dam  exemplum  beatae  illius  unionis,  qua  intellectus  creatus  increato  spiri- 
«  tui  intelligendo  unietur;  non  enim  restat  incredibile  quin  intellectus  creatus 
«  Deo  uniri  possit,  eius  essentiam  videndo,  ex  quo  Deus  homini  unitus  est, 
«  eius  naturam  assumendo  ». 

(i)  Tiphan.,  ubi  supra,  a.  7. 

«  qnia  tenninus  crcationis  est  ipsnni  esse,  qnod  est  intiinnin  et 
«  maxime  formale  in  qnalibet  re  » . 

Respondeo  primo:  Simili  argumento  probaretur,  Deum 
non  posse  creare  animae  separatae  corpus,  aut  corpus  quod 
de  novo  tunc  lieret,  non  posse  dici  creatum  et  factum  de 
nihilo.  Non  enim  habet  corpus  humanum  exsistentiam  distin- 
ctam  ab  exsistentia  animae,  ut  supra  pluribus  demonstratum 
est  (i);  et  idcirco,  cum  in  proposito,  anima  praeexsistens 
supponatur,  nullus  esset  actus  exsistentiae  de  novo  productus, 
ac  per  hoc,  nihil  etiam  foret  ad  quod  terminaretur  actio  creativa. 

Respondeo  secundo,  falso  supponi  in  argumento,  quod 
creatio  terminetur  praecise  ad  esse  exsistentiae  ;  nam  termi- 
natur  ad  rem  exsistentem,  videlicet,  ad  rem  quae  extra  cau- 
sas  sustentatur  per  suum  actum  essendi.  Unde,  ad  hoc  ut 
ahquid  dicatur  et  sit  creatura,  non  oporrer  ut  esse  quo  exsi- 
stit,  sit  esse  creatum;  sed  sufficit  plane  ut  secundum  suam 
essentiam  sit  eductum  de  nihilo.  Neque  enim  sola  illa  pro- 
ductio  seu  creatio  agnoscenda  est,  qua  res  tit  sub  suo  esse 
proprio,  sed  illa  etiam,  qua  producitur  ut  communicata  prae- 
exsistenti  supposito,  iuxta  illud  S.  Leonis  Magni,  in  ep.  55, 
ad  lulianum:  «  Natura  nostra  non  sic  assumpta  est,  ut  prius 
«  creata,  post  assumeretur,  sed  nt  ipsa  assnmptione  creareinr  r) . 

Si  tamen  proprietatem  terminorum  desideres,  iterum  consi- 
derandum  est  quod  creatio  proprie  non  attribuitur  nisi  sub- 
sistentibus,  ut  habetur  in  prima  Parte,  Quaest.  45,  a.  4.  Et 
ideo,  in  exemplo  superius  allato,  in  quo  Deus  faceret  animae 
separatae  corpus,  potius  esset  dicendum,  tieri  hominem  secnn- 
dnin  corpns,  quam  lieri  materiam  vel  corpus.  Et  similiter  in 
incarnatione,  magis  proprie  dicitur  Filius  Dei  factus  vel  crea- 
tus  secnndnin  carnein  seu  humanitatem,  quam  humanitas  facta 
vel  creata ;  et  hoc  modo  loquitur  Apostolus,  Rom.  1-3:  «  De 
Filio  suo  qui  factus  est  ei  secundum  carnem  ex  semine 
David  ». 

Tertio  obiicit  Tiphanius  (2):  «  Si  hninanitas  Cbristi, 
«  qnia  assniiipta  cst  a   Verbo,  ciqne  nnita,    exsistit   per    exsisten- 


(i)  Vide  supra  pag.   128  et  seq. 
(2)  Tiphan.,  n.  9. 

«  tuuii  divinaui,  pari  iure  natiirales  oinnes  einsdeni  hnnianitatis 
«  potentiae,  onmes  hahitns,  et  onmia  dona  et  accidentia,  tani  na- 
«  tnralia  qnain  snpirnatnralia  eiiisdein,  exsistent  sola  divina  ex- 
«  sistentia,  qitod  videtiir  perahsnrdiiin.  Haec  eniiii  snnt  sno  niodo 
«  assninpta  a  Verho  divino.  Omne  enim  quod  inest  alicui  per- 
«  sonae,  sive  pertineat  ad  naturam  eius,  sive  non,  unitur  ei 
«  in  persona,  ait  S.  Thoinas  in  tertia  Parte,  Onaest.  2,  a.  2, 
«  in  corpore  ». 

Respondeo  negando  paritatem.  Et  ratio  disparitatis  est, 
quia  multiplex  esse  substantiale  praeiudicat  unitati  suppositi, 
cum  tollat  unitatem  subsistentis;  sed  huic  unitati  non  oppo- 
nitur  multiplex  esse  accidentale;  imo  vero,  esse  accidentale 
semper  distinguitur  ab  esse  substantiali,  quod  est  esse  sup- 
positi.  —  Testimonium  autem  S.  Thomae  non  est  ad  rem. 
Equidem  verissimum  est  quod  omnia  accidentia,  tam  natura- 
Ha  quam  supernaturaHa,  fuerunt  coassumpta  a  Verbo,  et  unita 
ei  in  pcrsona.  Sed  notandum  quod  aUud  est  uniri  in  persona, 
ahud  vero  uniri  etiam  secnnduin  personam  seu  hypostasim, 
ut  iate  in  superioribus  declaratum  est  (i).  Nam  ad  hoc  ut 
ahquid  uniatur  alteri  in  persona,  satis  est  ut  quocumque  modo 
afficiat  personam,  vel  naturam  quae  propria  personae  eliecta 
est;  ut  autem  uniatur  sccnndiun  hypostasim,  oportet  ut  tra- 
hatur  in  communionem  ipsius  esse  quo  subsistitur.  Et  ideo, 
accidentia  sunt  Verbo  unita  in  persona,  quatenus  inhaerent 
naturae  substantiah  quam  sibi  Verbum  univit  secundum  sub- 
sistentiam;  sed  nequaquam  necesse  est,  imo  heri  nuUo  modo 
potest,  ut  exsistant  per  esse  personale  FiHi  Dei,  quia  de  ra- 
tione  accidentis  est,  ut  afferat  esse  superadditum,  quod  quidem 
diversum  omnino  ab  esse  hypostatico,  vel  ipsa  ostendit  no- 
minis  ratio  atque  auctoritas. 

Quarto  obiicit  Tiphanius  (2) :  «  Sententiain  illani  qiiae 
«  asserit  hninanitatein  Christi  sna  propria  spoliatain  exsistentia, 
«  videri  pericnlosain,  qnia  repngnat  oiimihns  Scriptnrae  locis,  et 
«  Conciliornin  ac  Sanctornm  Patrnin  anctoritatihns,  qnihiis  Chri- 
a  stns  p:r  oinnia  nohis  siinUis  ostenditnr  ahsqne  peccator).  —  Fa- 


(i)  Supra,  pag.   105. 
(2)  Tiphan.,  1.  c,  n.    13. 

cih  autein  congemntnr  testinwnia  traditionis  nos  edocentis,  onincm 
realitatem  quae  est  caeterorum  homimim ,  a  Verho  fuisse  as- 
sumptam ,  iuxta  commnne  principium :  Quod  non  est  assum- 
ptum,  non  est  salvatum.  Ait  enim  Eusehius  Vercellensis:  Ver- 
bum  omnia  quae  veteris  nostrae  humanitatis  erant,  assumpsit. 
Ait  Leo  Magnus:  Totum  veterem  nostrum  sine  peccato  ho- 
minem  assumpsit.  Ait  Cyrillus  AUxandrinns:  Nec  quidquam 
omnino,  quod  naturae  humanae  cognatum  esset,  praeter  soiam 
malitiam  rehquit.  Ait  Augustinus :  Nihil  naturae  humanae  in 
illa  susceptione  fas  est  dicere  defuisse.  Ait  Daniascenus :  Ne- 
que  Deus  Verbum  quidquam  eorum  quae,  cum  nos  initio 
fingeret,  naturae  nostrae  inseruit,  praetermisit,  sed  omnia  as- 
sumpsit.  Ait  S.  Maximus :  Si  quis  forte  dicat,  aliquid  eorum 
quae  sunt  secundum  naturam,  Deo  repugnare,  ipsius  Dei  po- 
tius  quam  naturae  vitium  est,  siquidem  bellum  naturaliter 
imposuit  rebus.  —  Ex  his  igitnr,  aliisque  plurimis  eiusdem  sen- 
sus  eiusdemque  sententiae,  concludere  oportet,  Verhum  assumpsisse 
etiam  creatum  esse  exsistentiae. 

Verum,  si  sensu  adversariorum  Patres  interpretari  placet, 
statim  consequitur,  inveniri  in  Christo  et  humanam  persona- 
litatem,  quia  et  personalitatem  in  nobis  ^'erbum  Creaior  in- 
seruit,  Nec  uUus  modus  est  evadendi,  nisi  dicendo  personali- 
tatem  esse  nihil,  vel  negationem  quamdam.  Porro,  si  perso- 
nalitas  est  nihil  vel  negatio,  ergo  etiam  unio  secundum  per- 
sonalitatem  erit  unio  secundum  nihil,  vel  secundum  negatio- 
nem,  quod  absit.  —  Rursus,  ex  iisdem  principiis  in  sensu  ad- 
versariorum  intellectis  sequeretur,  \'erbum  debuisse  assumere 
omnes  individualitates  humanas,  seu  illud  omne  quo  unum 
individuum  distinguitur  ab  altero;  nemo  enim  negare  potest, 
et  hoc  etiam  fuisse  in  singulis  insertum  a  \'erbo  Crea- 
tore.  Legitima  ergo  conclusio  foret,  quod  Filius  Dei  assum- 
psit  naturam  humanam  in  omnibus  suis  individuis. 

Quae  si  absurda  sunt,  evidens  est,  locutiones  Patrum  hoc 
sensu  esse  intelligendas:  Verbum  scilicet  assumpsisse  quidquid 
pertinet  ad  speciem  humanam,  cum  omnibus  proprietatibus 
ipsam  speciem  consequentibus,  sola  excepta  deordinatione 
quae  non  erat  primaevae  conditionis,  sed  per  originale  pec- 
catum  fuit  inducta.   Volunt  enim  Patres,  Christum  dici  homi- 

nem  univoce  nobiscum :  et  hoc  sane  verificatur  omnino,  quan- 
tumvis  esse  increatum  Verbi  suppleverit  creatum  esse  exsi- 
stentiae,  eo  quod  ess&  non  ingreditur  ullo  modo  rationem 
speciei,  sed  de  transcendentibus  est,  ut  iam  saepe  diximus  in 
huius  quaestionis  expositione.  Quare  allata  documenta  Pa- 
trum  valent  ad  summum  contra  Caietanum  et  Suarezium, 
ponentes  deesse  in  humanitate  Christi  modum  illum  substan- 
tialem  quem  in  caeteris  esse  dicunt.  Sic  enim  foret  Christus 
diversae  rationis  ab  aliis  hominibus,  in  aliquo  quod  esset  prae- 
ter  personalem  exsistentiam,  et  tamen  substantialiter  dicere- 
tur,  secundum  auctores  illos. 

Caeterum  difficultas  adversariorum  desumpta  est  ab  ipso 
S.  Thoma,  qui  in  III,  D.  2,  Quaest.  i,  a.  2,  sibi  obiicit: 
«  Videtur  quod  Filius  Dei  humanam  naturam  assumere  de- 
«  buit  in  omnibus  suppositis  humanae  naturae,  quia,  ut  Da- 
«  mascenus  dicit,  qnod  est  inassnmptibile,  est  incnrabile.  Sed 
«  natura  humana  curabilis  est  in  omnibus  suis  suppositis,  etc.  » 
—  Et  respondet:  «  Ad  primum  ergo  dicendum  quod  per  in- 
«  carnationem  proprie  assumitur  natura.  Unde,  si  aliqua  na- 
«  tura  assumptibilis  non  est,  curabilis  non  est.  Non  tamen 
«  oportet  ut,  si  haec  natura  individua  non  assumitur,  quod 
«  suppositum  huius  naturae  non  curetur:  quia  per  hoc  quod 
«  natura  in  aliquo  individuo  assumpta  est,  praeparatur  curatio 
«  omnibus  qui  similem  naturam  habent;  sicut  e  contra,  per 
«  hoc  quod  una  persona  infecit  naturam  humanam  quae  in 
«  ipso  erat,  in  omnes  homines  peccatum  transmisit  ». 

Obiicitur  quinto  apud  Scotum:  Illud  per  generationeni 
acqniritnr,  qnod  per  corrnptionein  ainittitur  ;  atqni  per  corruptio- 
neni  ainittitnr  esse  exsistentiae  ;  ergo  per  generationein  acqniritur. 
Sed  per  generationein  teinporalem  non  acquisitum  est  Christo  esse 
aeternnm ;  ergo  esse  creatnin  et  temporale,  et  sic,  oportet  ponere 
in  Cbristo  duo  esse,  nnuin  secundum  qnod  ah  aeterno  Deus  est, 
alternm  secnndum  quod  in  tempore  factus  est  homo. 

Sed  contra  est  quod  per  generationem  homo  acquirit  esse; 
et  hoc  esse  in  morte  non  amittitur  absolute,  quia  manet 
anima  separata  cum  eodem  esse  exsistentiae,  quod  erat  prius 
esse  compositi.  Dicendum  igitur  est ,  quod  per  generationem 
acqniritnr  hypostasi,  id  quod  per  corrnptionem  h)postasi  amittitur. 

Et  si  quidem  hypostasis  sit  creata,  cuius  est  in  una  sola  na- 
tura  subsistere,  sicut  per  generationem  acquiritur  ei  esse  sim- 
pliciter,  sic  et  per  mortem  simpliciter  ei  Jeperditur:  morte 
enim  interveniente,  hypostasis  amplius  non  est.  Nunc  autem, 
si  sermo  sit  de  hypost?.si  increata,  quae  non  in  propria  tan- 
tum,  verum  etiam  in  quadam  corruptibiH  assumpta  natura 
subsisteret,  impossibile  est  ut  mors  ei  auferat  esse,  sed  solum 
habitudinem  ipsius  esse  hypostatici  ad  naturam  mortalem  quae 
sibi  prius  advenerat,  et  nunc  destruitur.  Non  sequitur  ergo, 
quod  in  utero  virgineo  hypostasis  Christi  acquisivit  esse  crea- 
tum  et  temporale,  quia  per  temporalem  mortem  non  amisit 
nisi  extensionem  aeterni  sui  esse  ad  humanitatem  assumptam, 
nec  aliquatenus  ab  essendo  cessavit,  sed  tantum  desiit  esse 
homo,  salvo  interim  dogmate  quo  edocemur,  permansisse  in 
triduo  sepulturae  personalem  unionem  cum  corpore  et  anima 
a  se  invicem  separatis. 

Obiicitur  sexto :  PliLra  siipposita  possiint  convcnire.  in  nno 
essc  snhstantiali,  sicnt  ex  invsterio  Trinitatis  aperte  denionstratnr. 
Sed  non  est  maior  repiignantia  in  eo  quod  plnra  esse  siibstantialia 
conveniant  in  nno  supposito.  Ergo,  sicnt  dantur  in  divinis  plura 
supposita  unius  esse,  ita  dari  potest  in  Christo  nnnin  snppositniii 
mnltiplicis  esse :  ex  quo  ultcriiis  seqnitur,  quod  esse  non  est  id 
in  qiio  fnndatur  unitas  snppositi. 

Respondeo:  Dist.  inai.  Plura  supposita  absoluta  possunt 
convenire  in  uno  esse  substantiali,  neg.  Plura  supposita  for- 
mahter  relativa,  et  relativa  oppositione  ab  invicem  distincta, 
conc.  Et  ratio  discriminis  innotescit  ex  principiis  quae  tradun- 
tur  in  tractatu  de  Trinitate.  —  Nunc  autem  minor  argumenti, 
in  qua  vis  difficultatis  praecipue  reconditur,  simpHciter  et  ab- 
solute  est  neganda.  Et  ad  negationis  evidentiam  dico  quod 
unnin  definitur  indivisum  in  se,  et  divisum  a  quolibet  aho. 
Qui  autem  dicit  indivisum  in  se,  excludit  omnem  divisionem 
in  ea  hnea  in  qua  unitas  accipitur;  sed  qui  dicit  divisum  a 
quoHbet  aho,  non  ideo  affirmat  omnem  modum  distinctionis, 
quia  sufficit  unus.  Quo  posito,  considera  complexum  duorum, 
quorum  singula  suum  esse  substantiale  habent :  ibi  non  est 
indivisio  secundum  subsistentiam,  et  ideo  est  repugnantia  ad 
unitatem  hypostasis.  E   contra,  considera  plura   supposita    re- 

lariva,  quae  sunt  Pater  et  Filius  et  Spiritus  Sanctus :  sane 
vero,  unumquodque  eorum  est  primo  indivisum  in  se,  et 
praeterea  est  divisum  ab  alio,  non  quidem  secundum  rem  ab- 
solutam,  sed  secundum  modos  relative  oppositos  habendi 
unum  idemque  esse,  unam  eamdemque  perfectionem;  quare, 
licet  una  sit  exsistentia  sive  subsistentia,  sunt  tamen  plures 
relativi  distincte  subsistentes.  Ergo  omnino  repugnat  ut  unum 
suppositum  habeat  multiplex  esse  substantiale,  non  tamen  ut 
plura  supposita,  si  relativa  sint,  conveniant  in  eodem  esse 
substantiali  absoluto.  Unde  tandem,  nego  consequens  et  con- 
sequentiam  argumenti,  et  dico  unitatem  essendi  ita  fundare 
unitatem  suppositi,  ut,  esse  multiplicato,  semper  et  absolute 
necesse  sit  multiplicari  subsistentes,  ac  per  hoc,  hypostases; 
etenim,  «impossibile  est  quod  unius  rei  non  sit  unum  esse»  (i), 

Obiicitur  septimo :  Essc  in  divinis  cst  nnuni  ct  coinninne 
tribns  pcrsonis.  Si  crgo  incarnatio  cxplicatur  pcr  hoc,  quod  hn- 
nianitas  fuit  tracta  ad  esse  divinum,  humanitas  unitur  Trinitati, 
et  sic,  Trinitas  cst  iiicarnata,  non  sola  Filii  persona,  ut  docet 
fides  catholica. 

Respondeo:  Esse  est  quidem  unum  in  divinis,  sicut  omnia 
absoluta;  sed  tribus  distinctis  modis  relativis  habetur,  ita  ut 
esse  Patris  personale  qua  tale,  non  sit  esse  personale  Filii, 
nec  Spiritus  Sancti,  Est  igitur  Filius  idem  esse  quod  Pater 
et  Spiritus  Sanctus,  sed  cum  alia  relatione.  Quare,  si  .assu- 
meretur  humanitas  ad  esse  divinum,  secundum  quod  est  cum 
relatione  singulae  cuiusque  personae,  sic  ratio  sequeretur. 
Nunc  autem  solum  trahitur  humanitas  ad  esse  divinum,  prout 
per  liliationis  relationem  habetur  modo  distincto,  eodemque 
aHi  supposito  penitus  incommunicabili;  et  ideo,  argumentum 
non  coticludit,  licet  ibi  novum  addatur  mysterium,  scilicet 
mysterium  realis  distinctionis  consubstantialium  personarum, 
mysterio  unionis  secundum  subsistentiam.  —  Caeterum  re- 
sponsio  magis  patebit  ex  dicendis  in  Quaest,  3,  in  qua  pro- 
prius  est  locus  huius  difHcuItatis,  et  ad  quam  benevolum  le- 
ctorem  interim  remitro. 

Ultima  demum  instantia  esse  posset:   Unio   hyposta- 

(i)  S.  Thomas,  infra,  Quaest.   17,   a.  2,  in  corpore. 

tica  nihil  aliud  est  nisi  rdatio  qimedam,  quae  cansideratur  inter 
divinam  naturam  et  humanam,  secundum  quod  conveniunt  in  una 
persona  Filii  Dei,  ut  expresse  tradit  S.  Thomas,  tum  in  prae- 
senti,  tum  in  III,  D.  j,  Ouaest.  i,  a.  i.  Sed  relatio  non  in  eo 
est,  ut  unum  exsistat  per  esse  alterius.  Non  ergo  recte  fuit  assi- 
gnata  formalis  unionis  hypostaticae  ratio. 

Respondeo  quod,  ubicumque  unio  hypostatica  dicitur  esse 
relatio,  sapientem  lectorem  ad  intelligentiam  revocat  vel  ipsa 
fidei  veritas.  Nisi  enim  hoc  dictum  convenienter  accipiatur, 
sequeretur  unionem  non  esse  substantialem,  sed  merum  ac- 
cidens,  quia  omnis  reiatio,  praeter  illas  aeternas  quas  in  Tri- 
nitate  adoramus,  inter  accidentia  reponitur. 

Sciendum  igitur,  S.  Thomam  loqui  de  unione  hypostatica, 
sicut  loqui  solet  de  creatione  passive  accepta.  Notissima  quippe 
sunt  loca  ubi  docet,  creationem  prout  in  creatura,  nihil  aliud 
esse  quam  relationem,  utique  inhaerentem  et  praedicamenta- 
lem,  qua  creatura  refertur  ad  Deum,  ut  ad  auctorem  totius 
suae  entitatis.  Ita  S.  Doctor,  in  prima  Parte,  Quaest.  45,  a.  3, 
et  de  Potentia,  Quaest.  3,  a.  3,  et  alibi  passim.  Non  quod 
haec  relatio  sit  terminus  directus  actionis  creativae,  ut  con- 
stat;  unde,  si  passiva  creatio  sumatur  pro  termino  operationis 
creatricis,  sic  est  ipsa  substantia  educta  de  nihilo.  Verum, 
hoc  modo,  non  distinguitur  a  creatura,  et  pro  tanto,  dici 
nequit  /;/  creatura :  quo  fit,  ut,  loquendo  de  creatione  passiva 
secundum  quod  in  creatura  consideratur,  dicenda  sit  esse  ac- 
cidens,  id  est,  relatio  ad  Creatorem  resultans  ex  eductione 
in  esse. 

Simili  itaque  modo,  si  unio  hypostatica  accipiatur  pro  eo 
quod  formaliter  facit  ut  Deus  sir  homo,  non  potest  esse  ac- 
cidens;  sed  est  ipsa  humanitas  prout  consistens  sive  sustentata 
per  esse  Verbi,  nec  distinguitur  ab  assumpta  substantia,  se- 
cundum  quod  primo  exsistens  est  per  communicationem  ad 
Verbum.  Nunc  autem,  ex  huiusmodi  communicatione  inna- 
scitur  relatio,  quae  proprie  dicenda  est  esse  in  humanitate :  re- 
latio  quidem  ad  totam  Trinitatem,  tanquam  ad  causam  effi- 
cientem  unionis,  relatio  vero  ad  solum  Verbum,  tamquam  ad 
terminum  ad  quem  facta  est  unio;  et  haec  posterior  relatio 
eodem  sensu  dicitur  unio  hypostatica,  quo  relatio    creationis 

dicitur  ipsa  creatio.  Quare  non  mirum  est  si  S.  Thomas,  iis 
in  locis  in  quibus  inquirit  an  unio  sit  realiter  iii  Deo,  vel  iu 
humanitate,  soleat  considerare  solam  relationem  praedicamen- 
talem,  quae  est  accidens:  et  tamen  gratia  unionis  formaliter 
considerata,  non  est  haec  relatio,  sed  fundamentum  eius.  — 
De  ipsa  autem  relatione  nunc  agendum  est  ad  doctrinae  com- 
plementum;  pro  quo  sit  sequens  propositio. 

THESIS  VIII. 

(Art.    7.) 

Unio  hypostatica  sumpta  pro  relatione  innascente  inter 
duo  unita,  est  in  sola  natura  humana  realiter,  in  Verbo  au- 
tem  secundum  rationem  tantum. 

Ut  mox  dictum  est,  relatio  inter  divinam  naturam  et  hu- 
manam,  secundum  quod  conveniunt  in  una  hypostasi  Filii 
Dei,  potest  accipi  tum  formaHter  tum  fundamentaliter.  Et 
fundamentaliter  quidem  considerata,  nihil  aliud  est  quam  pas- 
sio,  vel  quasi  passio,  qua  humana  natura  tracta  est  ad  esse 
personae  divinae,  ut  non  in  seipsa  seorsum  existeret,  sed  per 
actum  hypostaticum  Verbi.  Formaliter  vero  accepta,  est  ha- 
bitudo  resultans  inter  divinitatem  et  humanitatem,  prout  ad 
unam  eamdemque  hypostasim  pertinentes;  et  hoc  modo  su- 
mitur  in  praesenti.  —  Caeterum,  hic  valet  generale  princi- 
pium  quo  statuitur ,  relationem  de  novo  inter  duo  extrema 
exsurgentem  non  esse  realiter  in  ambobus,  nisi  ambobus  ad- 
veniat  secundum  rem  relationis  fundamentum;  nam  si  uni 
soli  novitas  huius  fundamenti  insit,  altero  extremo  manente 
penitus  immutato,  relatio  in  hoc  altero  reahs  non  est,  sed 
rationis  tantum, 

Quaeritur  ergo,  utrum  relatio  unionis  cum  suo  funda- 
mento,  sit  reaHter  in  sola  natura  creata,  an  in  solo  Verbo, 
an  in  utroque  simul.  Et  videretur  dicendum  quod  sit  in  Verbo. 
Nam  primo,  Verbum  est  vere  et  realiter  homo;  sed  si  unio 
incarnationis  nihil  poneret  in  ipso  praeter  relationem  rationis, 
non  esset  homo  in  re,  sed  ad  summum,  secundum  conside- 
rationem  mentis. 

De  Verbo  hicarnato.  ■  10 

Praeterea,  Filius  Dei  est  homo  nobiscum  iiiiivoce  ;  sed  nemo 
nostrum  per  relationem  rationis  est  et  dicitur  homo. 

Adhuc,  unio  ista  est  reahter  in  eo  extremo  quod  de  non 
unito  factum  est  unitum;  sed  hoc  extremum  non  est  huma- 
nitas,  quae  nunquam  exstitit  ante  unitionem,  et  ideo  mutata 
non  fuit;  ergo  oportet  quod  unio  sit  in  Verbo,  aut  si  non 
est  in  Verbo  secundum  rem,  in  nullo  extremorum  erit,  et  sic 
perit  incarnationis  fides. 

Sed  contra  est ,  quod  dicit  Leo  Magnus,  Serm.  7  de 
Nat.  Dom.,  c.  i  :  «  In  utraque  ergo  natura  idem  est  Dei  Fi- 
«  lius,  nostra  suscipiens  et  propria  non  amittens;  in  homine 
«  hominem  renovans,  m  sc  incoiiiiniitabilis  perscverans  •>•>.  Si  au- 
tem  Verbum  in  incarnatione  manet  incommutabile,  relatio 
unionis  non  innascitur  secundum  mutationem  Verbi,  sed  se- 
cundum  mutationem  solius  naturae  humanae,  in  qua  sola  se- 
cundum  rem  esse  potest.  Nihilominus,  Verbum  dici  debet  reah- 
ter  unitum  etrealiter  habenshumanitatem,  quia  reahter  terminat 
naruram  assumptam,  ut  eius  hypostasis.  Hic  enim  appiicanda  sunt 
ea  quae  in  theologia  naturali  dicuntur  de  relationibus  Dei  ad 
extra :  quatenus ,  «  a  relationibus  realiter  exsistentibus  in  re, 
«  Deus  denominatur...,  secundum  quod  cointelliguntur  per  in- 
«  tellectum  nostrum  oppositae  relationes  in  Deo,  ut  sic  Deus 
«  dicatur  relative  ad  creaturam,  quia  creatura  refertur  ad 
«  ipsum  ».  Sed  est  differentia,  quia  alias,  realis  relatio  crea- 
turae  ad  Deum  fundatur  super  receptionem  esse  creati  a  Deo, 
hic  autem  fundatur  super  tractionem  naturae  creatae  ad  divi- 
nam  subsistentiam;  adeoque,  creatura  nunc  refertur  ad  Deum 
ut  pertinens  ad  suppositum  eius,  alias  vero  minime. 

Ad  I"™  ergo  dicendum,  quod  relationi  quae  est  rarionis 
ex  parte  Verbi,  respondet  realis  relatio,  necnon  et  mutatio  ex 
parte  naturae  hunianae.  Unde,  etsi  Verbum  nullatenus  muta- 
tum  fuerit  in  seipso,  tamen,  ex  quo  primum  producta  est  hu- 
manitas  ut  dependens  ab  esse  divinae  personae,  tanquam  a 
sustentante  actu  essendi,  statim  incepit  ipse  Dei  Filius  vere 
et  realiter  humanam  naturam  habere,  et  in  ea  exsistere.  Porro, 
ille  est  veraciter  homo,  qui  hominis  naturam  vere  habet,  ve- 
reque  in  ea  subsistit. 

Ad  2"™  dicendum,  quod  Filius  Dei  est  homo  iinivocc  cum 

aliis,  quantum  ad  nostrae  naturae  veritatem,  non  autem  quan- 
tum  ad  modum  habendi  eam.  Habet  enim  naturam  humanam 
per  assumptionem  ad  suam  praeexsistentem  hypostasim;  cae- 
teri  vero  habent  ipsam  ut  quoddam  constitutivum  personae 
sive  suppositi, 

Ad  3""^  denique  dicendum,  quod  rehitio  unionis  est  rea- 
hter  in  eo  extremo,  quod  per  unionem  fuit  mutatum;  et  hoc 
extremum  est  sola  humanitas.  Considerandum  tamen,  quod 
mutatio  de  qua  loquimur,  non  est  accipienda  per  respectum 
ad  quemdam  anteriorem  assumptae  humanitatis  statum,  quasi 
ipsa  humanitas  unioni  praeexstitisset,  et  post  unionem,  ahter 
se  habuerit  ac  antea.  Sed  mutatio  naturae  humanae  accipienda 
est  per  comparationem  ad  modum  quo  se  habuisset,  si  fuisset 
producta  sub  suo  proprio  esse;  nunc  enim  longe  aHo  modo 
exsistit,  quam  si  exsisteret  per  esse  proprium,  sub  quo  con- 
stitueret  distinctam  hypostasim,  ac  per  consequens,  hominem 
ahum  ab  illo  homine  qui  est  lesus  Christus. 

Nota.  —  Ex  dictis  de.relatione  unionis,  intelliges  quo- 
modo  synonyma  non  sint  imio  et  assiunptio,  in  mvsierio  Verbi 
incarnati.  De  qua  re  agit  S.  Thomas  in  art.  8  huius  quaestionis. 

Prima  et  principahs  differentia  est,  quod  assumptio  non 
significat  relationem,  sed  sohmi  mutationem  ex  qua  resultat 
relatio.  —  Secunda  in  eo  est,  quod  assumptio  significatur  ut 
via  ad  esse  unum:  unio  autem,  secundum  acceptionem  sibi 
maxime  propriam,  significat  habitudinem  eorum  quae  iam  facta 
sunt  unum.  —  Tertia  denique  est,  quod  unio,  quantum  ad 
modum  significandi,  abstrahit  a  diversa  conditione  extremo- 
rum,  indifferenter  denominans  utrumque;  dicimus  enim  quod 
natura  humana  est  unita  divinae,  et  e  converso,  divina  hu- 
manae.  Sed  assumptio  designat  esse  fixum  et  stans  in  uno 
extremorum,  ad  quod  aliud  trahitur,  (est  enim  quasi  ad  se . 
sumptio);  et  ideo,  non  indifferenter  dicitur  humanitas  assum- 
pta  a  divinitate,  vel  divinitas  ab  humanitate.  Quin  imo,  etiamsi 
unio  sumeretur  pro  actione  uniendi,  adhuc  non  esset  idem 
cum  assumptione  ;  nam  assumens  dicitur  ille,  a  quo  nnio  cst  effi- 
cienter,  ct  ad  qiiein  etiain  est  terininative ;  unde  Pater  et  Filius 
sunt  unientes,  sed  non  sunt  assumentes,  ut  dicetur  in  quae- 
stione  sequenti. 

Demum,  ex  praemissis  haud  Jifficuker  intelligitur  id  quod 
in  art.  9  exponit  S.  Tliomas  :  videlicet,  unionem  hypostati- 
cam  esse  maximam  unionum,  non  quidem  ex  parte  coniun- 
ctorum  quae  inter  se  maxime  distant,  sed  ex  parte  eius  in 
quo  coniunguntur.  Communicant  enim  in  persona  divina, 
cuius  unitas  est  qua  maior  et  perfectior  esse  aut  cogitari 
nequit. 

Superest  exponenda  doctrina  trium  ultimorum  articulorum, 
quae  est  de  supernaturahtate  unionis  ad  Deum  secundum  hy- 
postasim.  Hinc  : 

THESIS   IX. 

(Art.    10-12) 

Unio  incarnationis,  etsi  facta  non  sit  per  gratiam  habi- 
tualem,  est  donum  supernaturale  per  excellentiam ;  ipsam 
nulla  merita,  nec  ipsius  Christi  nec  alterius  cuiusvis,  prae- 
cedere  potuerunt;  dici  tamen  potest  Christo  naturalis,  in  quan- 
tum  est  in  humanitate  ipsius  ex  virtute  naturae  divinae,  a 
primo  instante  conceptionis  sive  nativitatis. 

Quoad  primum  observa  quod  donum  simpliciter  superna- 
turale,  hoc  est,  excedens  omnem  ordinem  naturae  creatae, 
semper  respicit  coniunctionem  cum  Deo  iit  est  in  se.  Haec 
porro  coniunctio  est  duplex:  vel  secundum  operationem,  in 
quantum  creatura  coniungitur  Deo  tanquam  obiecto  suae  frui- 
tionis;  vel  secundum  subsistentiam,  in  quantum  coniungitur 
ipsi  ut  pertinens  ad  eius  hypostasim.  Et  primo  quidem  modo 
unio  iit  mediante  gratia  habituali,  quia  potentiae  per  habitus 
perliciuntur  in  ordine  ad  operandum;  sed  alio  modo,  nullus 
habitus  intercedere  potest,  quia  est  impossibile  ut  mediante 
accidente,  natura  habeat  esse  in  supposito  suo.  —  Nunc  igitur 
si  comparatio  liat  inter  unum  modum  et  alterum,  iste  poste- 
rior  invenitur  longe  excellentior,  ut  per  se  constat,  tametsi 
ahquahter  deiiciat  a  primo,  si  seiunctus  ab  eo  cogitetur.  Quippe 
unio  secundum  operationem  facit  creaturam  beatam,  quod 
unio  hypostatica  fonnalitcr  non  facit;  sed  quia  hoc  facit  sal- 

tem  exic^itive,  ut  dicetur  infra,  Quaest.  7  et  10,  consequitur, 
unionem  persojialem  esse  absolute  et  sub  omni  respectu  per- 
fectissimam  ad  Deum  coniunctionem,  adeoque  summum  donum 
supernaturale,  quo  scilicet  maius  dari  aut  cogitari  nequit, 

Hinc,  unionem  istam  nulla  inerita  natiiralia  praecedere  potu- 
erunt.  Sed  nec  nierita  gratiae ;  nam  merita  ista  fuissent,  vel 
merita  ipsius  Ciiristi,  vel  alterius  cuiusvis.  —  Atqui  non  me- 
rita  alterius,  puta  B.  Virginis  aut  antiquorum  Patrum,  tum 
quia  incarnatio  est  in  praesenti  ordine  principium  totius  gra- 
tiae  liominibus  collatae,  et  principium  meriti,  (ut  fert  notum 
axioma),  non  cadit  sub  merito;  tum  quia  improportionabiliter 
se  habent  opera  iustorum  ad  unionem  hypostaticam,  quae  ex- 
cellentia  sua  transcendit  mercedem  vitae  aeternae,  et  continet 
bonum  totius  generis  humani,  quod  adaequare  nequit  meritum 
unius  puri  hominis,  vel  etiam  aHquorum.  —  Non  ergo  merita 
Sanctorum  gratiam  unionis  praecesserunt;  sednecmerita  ipsius 
Christi.  Nam  praecedere  non  potuerunt  ordine  temporis,  quia 
humanitas  nunquam  fuit  ante  assumptionem;  item  nec  ordine 
causalitatis,  quia  unionis  gratia  ad  omnia  merita  subsequentia 
se  habet  ut  quoddam  eorum  principium,  adeoque  ut  causa 
ad  eifectum,  et  non,  vice  versa,  ut  eliectus  ad  causam.  Recte 
ergo  Augustinus,  ut  probet  gratiam  Dei  non  secundum  merita 
nostra  dari,  huius  rei  primarium  ducere  solet  argumentum 
ex  incarnatione  Filii  Dei:  «  Est  etiam,  inquit  I.  de  praedest. 
«  Sanct.,  c.  15,  praeclarissimum  lumen  praedestinationis  et 
«  gratiae,  ipse  Salvator,  ipse  mediator  Dei  et  hominum  homo 
«  Christus  lesus;  qui  hoc  ut  esset,  quibus  tandem  suis  vel 
«  operum  vel  fidei  praecedentibus  meritis,  natura  humana  quae 
«  in  illo  est,  comparavit?  Respondeatur,  quaeso:  ille  homo, 
«  ut  a  Verbo  Patri  coaeterno  in  unitatem  personae  assumptus 
«  Filius  Dei  unigenitus  esset,  unde  hoc  meruit?  Quod  eius 
«  bonum  qualecumque  praecessit?  Quid  egit  ante,  quid  cre- 
«  didit,  quid  petivit,  ut  ad  hanc  ineffabilem  excellentiam  per- 
«  veniret?»  Quibus  similia  habet  idem  Augustinus,  1.  3  de  Trin., 
c.   17;  de  corrept.  et  grat.,  c.   11,  et  alibi  saepe. 

Constat  tandem  quod  gratia  unionis,  etsi  sit  praeter  omne 
meritum  et  supra  omnem  humanae  naturae  exigentiam,  potest 
tamen  aliqualiter  dici,    ipsi   assumptae    humanitati    naturalis : 

pro  quanto  scilicet,  naturale  nonnunquam  dicitur  id  quod  ab 
ipsa  nativitate  seu  conceptione  habetur,  quo  sensu  gratia  san- 
ctificans  fuisset  in  statu  innocentiae  posteris    Adae    naturalis. 

TOTIUS  Q.UAESTIOMS  RECAPITULATIO 

Agirur  de  unione  duorum  diversae  rationis,  quae  cum  rea- 
iiter  inter  se  distinguantur,  necessario  debent  remanere  actu 
distincta ;  quaestio  enim  est  de  unione  Dei  et  creaturae. 

Sic  igitur,  propriissime  accipiendo  unionem  duorum  ad 
invicem,  unio  in  natiira  esset  talis  unionis  modus  ex  quo  re- 
sultaret  nova  essentia,  seu  aliquod  tertium,  duobus  compo- 
nentibus  tanquam  constitutivis  partibus  coalescens.  At  vero, 
propter  diversum  modum  significandi,  huiusmodi  imperfectio 
de  intellectu  unionis  in  persona  non  est;  et  ideo,  cum  impos- 
sibile  sit  ut  praeexsistat  natura  in  qua  duo  dicuntur  fieri  unum, 
bene  tamen  potest  praeexsistere  persona,  ad  cuius  unitatem  ali- 
quid  assumitur.  Recte  ergo  fides  reiicit  unionem  Verbi  incarnati 
in  natura,  et  statuit  uniouem  quae  sit  solum  in  persona.  — 
Eiusmodi  autem  unio,  vel  fit  secundum  inhaerentiam,  vel  se- 
cundum  subsistentiam.  Secundum  inhaerentiam  quidem,  si 
illud  quod  adiungitur,  afterat  personae  praeexsistenti  novum 
aliquod  esse  accidentale ;  secundum  subsistentiam  vero,  si 
trahatur  in  communionem  ipsius  esse  personalis  simpliciter, 
id  est,  in  communionem  substanrialis  exsistentiae  quam  per- 
sona  praehabebar,  et  in  qua  semper  perseverat  immutata.  Cum 
igitur  humanitas  accidens  non  sit,  et  Deus  nequeat  esse  sub- 
iectum  inhaesionis,  oporter  omnino  ut  unio  incarnationis,  si 
vere  est  in  persona,  sit  secundum  subsistentiam.  Porro,  hic 
modus  unionis  est  omnino  singularis  et  sine  exemplo  in  na- 
tura  rerum,  quia  nulli  crearurae,  sed  soli  Deo,  praeter  et  su- 
pra  omnem  naturae  ordinem,  potest  aliquid  secundum  solam 
hypostasim  uniri;  unde  Tridentinum,  Sess.  XIII,  cap.  3,  dicit: 
«  Propter  adniirabihm  illam  divinitatis  cum  corpore  et  anima 
«  hypostaticam  unionem  ». 

Nunc  autem,  ad  scientificam  huius  dogmatis  expositionem 
quod  attinet,  omnia  fere  in  uno  principio  constant.  Fieri  ni- 
mirum  nequit,  ut  illud  quod  est  completum  in  natura,  et  ha- 


DE    IPSA    UNIONE    HYPOSTATICA  I5I 

bet  proprium  esse  exsistentiae,  ulterius  compleatur  substan- 
tialiter  per  adiunctionem  ad  aliquid,  quod  sit  et  maneat  a  se 
distinctum.  Poterit  quidem  adhuc  compleri  accichntaliter,  (sicut 
cum  acquiritur  scientia,  aut  beatitudo,  aut  aliquid  eiusmodi), 
vel  etiam  integraliter,  (sicut  accidit  in  augmento  et  nutritione 
viventium).  Sed  primo  modo  non  fit  complementum  in  linea 
substantiae,  ut  est  notum  in  terminis.  Secundo  autem  modo, 
praeterquam  quod  ratio  substantiae  manet  immutata,  non  fit 
adiunctio  alicuius  quod  maneat  actu  distinctum :  tum  quia 
illud  quod  assumitur,  convertitur  in  substantiam  assumentis, 
tum  quia  pars  integralis,  a  toto  cuius  est,  non  actu,  sed  po- 
tentia  tantum  distinguitur.  lam  vero,  quidquid  est  substan- 
tialiter  ita  terminatum,  ut  non  possit  in  linea  substantiae  per 
alterius  principii  adiunctionem  amplius  terminari,  si  reipsa  al- 
teri  pariter  completo  et  perfecto  adiungatur,  non  erit  cum  eo 
unum  substantiale,  sed  multa,  quocumque  tandem  modo  sub- 
stantia  accipiatur;  et  huius  ratio  est,  quia  fieri  nequit  ut  duo 
sint  unum  in  eo  ipso  ordine  in  quo  sunt  duo.  Oportet  igitur 
ut  in  unione  incarnationis  unum  extremorum,  scilicet  creatura, 
sit  substantiaUter  incompletum,  idque  per  carentiam  ahcuius 
principii,  ex  cuius  defectu  minime  tollatur  ratio  et  integritas 
humanae  naturae,  et  cuius  vices  ipsa  divina  persona  supplere 
possit.  Hoc  autem  principium,  iuxta  omnes,  non  potest  esse 
ahquod  naturae  seu  essentiae  constitutivum;  relinquitur  ergo 
ut  sit  actus  exsistentiae,  praeter  quem  nihil  afiud  substantiale 
in  ente  creato  assignabile  est.  —  Sic  igitur  dicendum,  quod 
natura  humana  non  habet  proprium  cssc,  sed  ex  ipso  6'j5(3  j^cr- 
sonali  Verbi  quasi  formafiter  habet  exsistere;  dico  quasi  for- 
inalitcr,  quia  divinum  esse  communicatione  sui  causat  consi- 
stentiam  humanitatis  extra  causas,  quin  tamen  inveniatur  ibi 
imperfectio  quae  est  de  ratione  causae  formaHs,  scilicet  rece- 
ptio  in  subiecto  quod  actuatur;  nam  huiusmodi  receptio  Deo 
convenire  non  potest,  et  aliunde  non  est  necessaria,  propter 
actus  puri  infinitatem  et  omnimodam  iUimitationem. 

Tandem  animadvertes,  assignatum  unionis  modum  ad  amus- 
sim  respondere,  in  summa  suae  notionis  simplicitate,  iis  omni- 
bus  quae  in  praesenti  mysterio  per  revehitionem  credenda 
proponuntur,  quaeque  ad  tria  capita  ab  Apostolo  reducuntur. 


15^  dUAEST.    II. 

Philipp.  11,6-9.  Cum  enim  Apostolus  ait:  Oiii  ciim  iii  foniia 
Dei  esset...,  sciiictipsuin  exinaiiivit ,  foimain  servi  accipiens,  unio- 
nem  significat,  per  quam,  manente  forma  Dei  penitus  invio- 
lata,  sic  suscepta  est  servilis  formae  infirmitas,  ut  Deus  dici 
vere  potuerit  parvus  effectus,  non  equidem  amissione  propriae 
magnitudinis,  sed  assumptione  humanae  infirmitatis  in  sup- 
positi  unitatem.  Rursus,  cum  ait:  In  siinilitudinein  hoininuin  fa- 
ctus,  et  habitu  inventus  ut  hoino,  quidquid  a  Verbo  piantatum 
est  in  natura  nostra,  ab  eo  pariter  assumptum  fuisse  ita  as- 
serit  Apostolus,  ut  confiteri  necesse  sit,  lesum  Christum  esse 
hominem  univoce  cum  caeteris:  «  Propter  quam  causam  non 
«  confunditur  fratres  eos  vocare  dicens:  nuntiabo  nomen  tuum 
«  fratribus  meis,  in  medio  Ecclesiae  laudabo  te  ».  Denique,  in 
iis  quae  de  morte  crucis  et  consequente  exaltatione  adduntur: 
Factus  obediens  usque  ad  mortein,  inortein  autem  cnicis ;  propter 
quod  et  Deus  exaltavit  illuiii,  et  dedit  illi  noinen  quod  est  siiper 
omiie  noinen,  unionis  personaUs  perennitas  demonstratur,  eius- 
demque  indissolubihtas,  cui  scilicet  indissolubilitati,  ne  per 
ipsam  quidem  mortem  fuit  aliquatenus  derogatum,  iuxta  tri- 
tum  axioma :  Quod  Verbum  assumpsit,  nunquam  dimisit. — 
Atqui,  iam  pluribus  ostensum  est,  quomodo,  supposita  unione 
secundum  esse  exsistentiae,  duo  priora  puncta  plenissime  ex- 
plicantur.  Qualiter  vero  unionis  indissolubilitas,  non  ex  sola 
lege  Dei  arbitraria,  sed  plane  ex  natura  rei  consequatur,  pau- 
cis  restat  declarandum. 

Sciendum  itaque  est,  quod  omnis  compositio  ex  essentia 
et  esse,  per  se  et  ratione  sui  perpetua  est  atque  indissolubilis. 
Lege  enim  universali,  Deus  omnia  in  esse  conservat  secun- 
dum  quod  capacia  sunt  in  esse  persistere,  nihilque  annihilat; 
dissolutio  autem  compositionis  ex  essentia  et  esse,  foret  quae- 
dam  annihilatio.  Verum  in  corporahbus,  essentia  componitur 
duobus  principiis,  quorum  unum,  nempe  materia,  est  in  po- 
tentia  ad  alias  formas;  et  ideo  ens  materiale  est  natura  sua 
in  aliam  substantiam  convertibile ,  sicut  panis  in  sanguinem, 
et  corpus  vivum  in  cadaver.  Tunc  ergo  amittitur  esse:  non 
quod  directe  dissolvatur  compositum  ex  essentia  et  esse,  sed 
quia  per  transformationem  substantialem  desinit  subiectum 
prioris  esse,  fitque  alia  essentia,  cui  alius  respondet  actus  es- 

sendi.  —  Hinc,  omnes  substantiae  spirimales  sunt  naturaliter 
immortales.  Hinc,  anima  humana,  dissoluto  composito,  anti- 
quam  retinet  exsistentiam,  in  qua  communicabat  cum  corpore, 
quia  est  sufficiens  eius  subiectum,  utpote  in  essendo  a  mate- 
ria  intrinsece  independens;  at  corpus ,  quod  substantialiter 
mutatur,  fitque  aliquid  aliud  specie  diversum  ab  eo  quod  erat 
prius,  consequitur  novam  exsistentiam,  quae  novae  essentiae 
respondet,  sicut  actus  suae  potentiae.  Et  hoc  quidem  in  morte 
caeterorum  hominum  contingit;  sed  in  Christo  aliquid  sin- 
gulare  considerare  est.  Etenim,  esse  quo  consistebat  eius  hu- 
manitas,  non  erat  esse  receptum  in  potentia,  eique  commen- 
suratum  ;  sed  erat  esse  Verbi,  valens  sua  infinitate  sustentare 
quamhbet  naturam  substantialem.  Ideo,  morte  interveniente, 
non  sola  anima,  sed  et  exanime  corpus,  quantumvis  specie 
mutatum  et  eiusdem  rationis  cum  aliis  corporibus  mortuis, 
adhuc  capax  erat  perseverandi  in  rerum  natura  per  idem  esse 
ac  prius;  unde  etiam  sic  perseveravit,  et  in  triduo  sepulturae 
unio  ad  divinam  hypostasim  non  fuit  dissoluta,  prout  aliunde 
docet  catholica  fides. 

Hactenus  de  unione  hyposiatica  secundum  se.  Sed  nunc 
singillatim  considerandum  est  utrumque  unionis  extremum, 
scilicet  assumens  et  assumptum;  et  primo  occurrit  quaestio 
de  assumente. 

QUAEST.    III. 
DE  PERSONA   ASSUMENTE 

Tria  hic  omnino  declaranda  veniunt.  —  Primum  omnium 
inquirendum  est,  cui  proprie  conveniat  denominatio  assiimmtis, 
quacumque  hypothesi  facta,  id  est,  sumendo  unionem  hypo- 
staticam  in  abstracto,  prout  praescindit  ab  unitate  vel  plura- 
litate  personarum  in  divinis ;  sublata  enim  Trinitate,  adhuc 
conciperetur  incarnationis  unio.  (Art.  1-3).  — Verum  abstractio 
huiusmodi,  etsi  suam  utilitatem  habeat,  utpote  conducens  ad 
intimius  cognoscendam  hypostaticae  unionis  quidditatem,  non 
tamen  exhaurit  quaestionem ;  unde  oportet  secundo  loco  con- 
siderare  personam    assumentem,   in    sensu    composito    eorum 

quae  reipsa  exsistunt,  et  de  facto  credenda  proponuntur.  Est 
autem  principalis  difficultas,  an  et  quomodo  fieri  potuerit  ut 
unus  solus  e  consubstantiali  Trinitate  assumpserit  carnem; 
et  consequenter  occurtunt  aliae  quaestiones  secundariae,  de 
possibilitate  assumptionis  unius  naturae  a  pluribus  personis 
divinis,  vel  e  converso,  plurium  naturarum  ab  una  persona. 
(Art.  4-7).  —  Tertio  demum,  rationes  convenientiae  afferen- 
dae  sunt  pro  incarnatione  personae  Verbi,  et  quaerendum  an 
magis  conveniens  fuerit  ut  persona  Filii  assumeret  naturam 
humanam,  quam  Pater,  vel  Spiritus  Sanctus.    (Art.  8). 

Totius    ergo    quaestionis    expositio    tribus    propositionibus 
absolvetur. 

THESIS   X. 

(Art.    1-3) 

Personae  divinae  propriissime  et  primario  convenit  denc" 
minatio  assumentis,  naturae  autem,  nonnisi  sectmdario,  et 
ratione  personae  cum  qua  est  realiter  idem;  quod  quidem 
omni  ex  parte  adhuc  maneret  verum,  etiamsi  per  impossi- 
bile  non  essent  relationes,  quibus  in  Deo  supposita  multi- 
plicantur. 

Principii  loco  in  memoriam  revoca  id  quod  supra  dictum 
est  de  ratione  huius  nominis  assnniere,  (quasi  ad  se  siiinere). 
Duo  scilicet  in  eo  indivisim  significantur,  actio  unitiva  et 
unionis  terminus,  quatenus  assumens  dicitur  ille  a  quo  est 
unio  elBcienter,  et  ad  quem  est  etiam  terminative.  Porro,  etsi 
natura  divina  sit  principium  actionis  per  quam  humanitas 
producitur  et  Deo  unitur,  non  tamen  ut  natura,  terminus  unio- 
nis  est,  cum  unio  incarnationis  non  fiat  secundum  rationem 
naturae.  E  contra,  utrumque  praedictorum  competit  personae, 
quia  persona  significatur  ut  quod  est,  et  consequenter,  ut 
quod  operatur  et  agit;  simih"ter  persona  est,  ad  cuius  uni- 
tatem  unio  hypostatica  terminatur.  Ipsa  igitur  propriissime 
suscipit    denominationem    assumentis. 

Verumtamen  natura  in  Deo  non  differt  secundum  rem  a 
persona,  quamvis  differat  secundum  modum  significandi,  qui 

semper  desumitur  a  creaturis  (i).  Hinc,  esse  terminum  unio- 
nis,  naturae  quidem  divinae  non  competit  sub  formali  deno- 
minatione  naturae  seu  essentiae,  bene  tamen  potest  ei  com- 
petere  sub  ratione  rei  subsistentis,  quae  in  summa  simplicitate 
respondet  composito  ex  essentia  et  esse  in  crearis;  etenim 
unio  de  qua  loquimur,  est  ad  subsistens  et  secundum  subsi- 
stentiam.  Nihil  ergo  impedit  quominus  dicatur  natura  divina 
in  Verbo  assumere,  id  est  unire  ad  se  humanitatem,  inteUi- 
gendo  ly  ad  se,  non  quidem  de  ipsa  natura  in  quantum  si- 
gnificatur  ut  natura,  sed  in  quantum  est  quid  subsistens,  et 
cum  suo  supposito  idem.  «  Et  ideo,  primo  quidem  et  pro- 
«  priissime  persona  dicitur  assumere:  secundario  autem  pot- 
«  est  dici,  quod  etiam  natura  assumpsit  naturam  ad  sui  per- 
«  sonam.  Et  secundum  etiam  hunc  modum  dicitur  natura  in- 
«  carnata,  non  quasi  in  carnem  conversa,  sed  quia  naturam 
«  carnis  assumpsit.  Unde  Damascenus  dicit:  Dicimus  naturam 
«  Dei  incarnatam  esse,  secundum  beatos  Athanasium  et  Cy- 
«  rillum  »   (2). 

Quaecumque  autem  hic  asseruntur,  eodem  modo  proce- 
derent,  etiamsi  supponeretur  esse  in  Deo  una  tantum  persona 
absoluta  :  hac  enim  hypothesi  facta,  adhuc  in  Deo  natura  a 
persona  differret  quoad  significandi  modum,  adhuc  esset  re- 
movenda  unio  in  natura,  et  sola  admittenda  unio  in  persona. 
Quippe  incarnatio  de  suo  conceptu  nihil  ahud  importat  prae- 
ter  unionem  substantialem,  ex  qua  non  resultat  ens  novae  spe- 
ciei,  sed  per  quam  Deus  immotus  in  se  permanens,  incipit  in 
humana  etiam  natura  subsistere.  Porro,  ad  huiusmodi  conce- 
ptum  sufficit  cogitare  Deum  subsistentem ;  Deus  autem  intel- 
Ugitur  subsistens ,  etiam  sub  praecisione  personahum  relatio- 
num,  ut  iam  in  superioribus  notatum  est,  et  in  tractatu  de 
Trinitate  late  ostenditur  (3).  Sive  ergo  absrrahas  a  relationi- 
bus  per  quas  coiistitniDitiir  plures  in  natura  divina  subsisten- 
tes,  sive  non  abstrahas,  semper  personae  proprie  conveniet 
assumere,  naturae  autem  in  quantum  est  idem  cum  persona. 


(i)  Vide  supra,  p.   75. 

(2)  S.  Thom.,  hic,  art.  2,  in  corp. 

(3)  Vide  supra,  pag.   123. 


IJ'^  Q.UAEST.   III. 

Hinc  S.  Thomas  iii  III,  D.  5,  Quaest.  2,  a.  3 :  «  Circumscri- 
«  ptio  personae  a  natura  divina  potest  dupliciter  intelligi.  Uno 
«  modo,  quod  circumscribatur  omnis  ratio  personalitatis,  et 
«  sic,  ipsa  natura  neque  erit  subsistens  in  se,  neque  erit  in 
«  aliquo  subsistente,  et  sic  non  habebit  esse  in  re,  sed  in  intel- 
«  lectu,  et  sic  non  conveniet  ei  neque  assumere,  neque  aHquid 
«  agere.  AHo  modo  potest  intelligi  quod  circnmscrihantur  per- 
«  sonac  distinctae  quas  fides  ponit ;  eis  autem  circumscriptis, 
«  adhuc  remaneret  divina  natura  subsistens,  sicut  Deum  in- 
<(  teUigunt  qui  non  habent  lidem  Trinitatis....  Unde  adhuc 
«  remanebit  ibi  personalitas  aliqua;  et  hoc  modo  dicendum 
«  quod,  circumscriptis  personis,  adhuc  divinae  naturae  conve- 
«  niet  assumere  ». 

Verum  circumscriptio  sive  praecisio  personaHtatum  rela- 
tivarum  in  divinis,  non  est  nisi  secundum  operarionem  intel- 
lectus  nostri.  Nam,  ex  absoluta  necessirate  divinae  naturae, 
(quamvis  huius  necessitatis  ratio  nos  lateat),  tria  sunt  relariva 
supposita;  praeterea  docet  nos  revelatio,  quod  ad  unum  dum- 
taxat  e  tribus,  terminatur  humanae  naturae  assumptio.  Hinc 
igitur  crescit  diificultas  mysterii,  enasciturque  necessitas  spe- 
ciaHter  considerandi  unionem,  prout  unius  personae  est,  et 
non  aHarum  simul. 

THESIS  XI. 

(Art.  4-5.) 

Solus  Filius  secundum  Scripturas  homo  factus  est,  non 
autem  Pater,  nec  Spiritus  Sanctus ;  adeoque  fides  catholica 
manifeste  docet,  unam  personam  divinam  posse  sine  alia 
naturam  creatam  assumere.  Sed  quoad  huius  veritatis  ex- 
positionem,  nulla  reperiri  potest  inter  varias  sententias  dif- 
ferentia,  quia  omnes  indiscriminatim  dicere  debent,  uniri  hu- 
manitatem  cum  esse  Verbi,  quod  est  ipsum  esse  divinum 
distincto  atque  incommunicabili  modo  habitum  per  relatio- 
nem  filiationis. 


Solum  FiHum  assumpsisse  carnem,  omnes  fere  Novi  Te- 
stamenti  paginae  tradunr.  Ubique  enim    Deus    incarnatus    di- 

citur  Verbum,  Filius,  Filius  Dei  pariter  et  hominis,  Uriige- 
nitus  qui  est  in  sinu  Patris,  Imago  Dei  invisibilis:  quae  to- 
tidem  nomina  sunt,  soli  secundae  Personae  convenientia. 

Nec  sensu  tantum  aifirmativo  de  solo  Verbo  incarnatio 
praedicatur,  sed  sensu  etiam  exclusivo,  quatenus  a  commu- 
nione  assumptae  humanitatis  positive  excluduntur  Pater  et 
Spiritus  Sanctus.  —  Excluditur  quidem  Spiritus  Sanctus,  cuius 
visibilis  missio  seu  adventus  asseritur  tempore  posterior  ad- 
ventu  et  missione  Filii,  iuxta  illud  loan.  VII-39:  Noudiim  erat 
Spiritus  datus,  quia  Icsus  nondum  crat  glorijicatus ;  et  iterum, 
loan.  XVI-7:  Expedit  vobis  ut  ego  vadam ;  si  enim  nou  ahiero, 
Paraclitus  non  veniet  ad  vos ;  si  autcm  abiero,  uiittaiu  euui  ad 
vos,  et  cuui  venerit  ille,  argiiet  mundum  de  peccato  et  de  iusti- 
tia  et  de  iudicio.  Non  ergo  Spiritus  Sanctus  eamdem  cum  Fi- 
lio  assumpsit  humanitatem,  nam  aiias,  simul  cum  Filio  ve- 
nisset,  et  simul  fuisset  datus.  —  At  vero,  adhuc  evidentius 
excluditur  Pater,  cum  nihil  magis  contrarium  traditioni  Sa- 
crae  Scripturae  cogitari  possit,  quam  quod  Pater  cum  Filio 
convenerit  in  humanae  assumptione  infirmitatis,  in  susceptione 
laborum  crucis,  in  satisfactione  pro  peccato  et  solutionc  pretii 
redemptionis.  Ipse  enim  Pater  ubique  proponitur  ut  a  sua 
gloria  non  descendens,  ut  mittens  et  non  veniens,  ut  acce- 
ptans  et  non  solvens,  ut  exaudiens  et  non  deprecans,  deni- 
que  ut  maior  Filio  secundum  carnem:  quod  rursus  verum 
non  esset,  si  ipsemet  per  incarnationem,  humanae  factus  fuis- 
set  particeps  naturae.  —  Haec  igitur  et  alia  multa  quae  com- 
memorare  non  vacat,  adeo  decretoria  semper  visa  sunt  omni- 
bus,  ut  nullus  unquam  alicuius  momenti  error  in  contrarium 
prodierit;  adeoque,  universaliter  est  creditum,  v  incarnationem 
«  divinitatis,  non  in  Patre,  neque  in  Spiritu  Sancto  factam, 
«  sed  in  Fiho  tantum  ».  Et  quia  ab  actu  ad  posse  valet  il- 
latio,  statim  sequitur  posse  unam  personam  sine  aha  naturam 
creatam  assumere.  Sed  si  una  potest,  ergo  quaelibet  ex  divinis, 
cum  evidentissimum  sit,  non  esse  maiorem  rationem  possibi- 
litatis,  loquendo  de  potentia  absoluta,  pro  persona  Fihi,  quam 
pro  persona  Patris  vel  Spiritus  Sancti. 

Et  hucusque  quidem  fidei  dogma.  Nunc  autem,  quomodo 
contradictionem  non  involvat,  qualiter  etiam  concilietur  cum 

doctrina  superius  exposita  de  unione  secundum  subsistentiam, 
paulo  diligentius  est  considerandum. 


§   2- 


Rursus  habeto  prae  oculis  illa  duo  quae  in  ratione  assum- 
ptionis  includuntur  (i).  Et  si  quidem  assumptio  nihil  aliud 
importaret  praeter  operationem  qua  natura  creata  trahitur  ad 
divinam  hypostasim,  sic  impossibile  foret  ut  una  persona  sine 
alia  assumeret,  quia  virtus  operandi  quae  pertinet  ad  naturani 
sub  formali  ratione  naturae,  est  communis  in  divinis;  adeoque 
nuUa  est  operatio  in  aliqua  persona,  quin  eo  ipso  sit  in  aliis 
duabus  simul.  Nunc  autem,  nihil  impedit  quominus  una  per- 
sona  sine  alia  termimt  unionem :  ad  hoc  enim  sufficit  ut  qua- 
cumque  ex  ratione,  una  ab  aha  realiter  distinguatur,  cum  ter- 
minatio  reducenda  sit  ad  formalem  causalitatem,  qua  persona 
unita,  citra  omnem  efficientiam,  sola  communicatione  sui  su- 
stentat  assumptum.  —  Hinc,  quidquid  actionis  importatur  in 
verbo  assiniiere,  totum  necesse  est  attribuere  tribus;  verum 
enim  est,  quod  tota  Trinitas  univit  humanam  naturam  Fiho, 
ac  per  hoc,  fuit  efficiens  incarnationis  causa.  Sed  unionis  ter- 
minus  non  est  nisi  persona  Filii,  eo  quod  per  operationem 
divinam  communicatur  humanitas  uni  tantum  e  tribus  qui  in 
natura  divina  distincte  subsistunt.  Cum  igitur  assumptio  non 
solam  importet  uniendi  actionem,  sed  indivisim  consignificet 
terminum  ad  quem  unio  fit,  uni  et  eidem  supposito  utrum- 
que  attribuens:  hinc  est,  quod  solus  Filius  dicendus  est  hu- 
manam  naturam  assumpsisse,  non  autem  Pater,  nec  Spiri- 
tus  Sanctus. 

Sed  iam  nonnullis  videbitur  hoc  dogma  conciliari  non 
posse  cum  doctrina  de  unione  hypostatica,  quae  in  praece- 
denti  quaestione  fuit  asserta  et  declarata.  Quorum  diffi.cultati 
statim  satisfacere  oportet  in  solutione  sequentium  argumen- 
torum. 

Obiicitur  primo:  5/  assiimptio  teriiiiinifiir  ad  uiiam  solam 

(i)  Supra,  pag,  154. 

Persouaiii,  ncce-sse.  cst  iit  tcrniimtiir  «  in  id  qiiod  est  proprium 
« Filii,  non  quod  coiiiiiuuic  Trinitati  y) ,  iit  dicitar  iii  Concilio 
Tolctano  XI.  Atqui  propriuin  Filii,  sivc  pcrsonalitas  cius,  non 
cst  csse  cxsistentiae,  scd  rclatio  fiUationis.  Ergo,  vel  non  expli- 
catur  unio  hypostatica  per  hoc,  qnod  hwmanitas  trahitur  ad  in- 
crcalam  Vcrbi  exsistcntiam,  vcl  certc  tota  Trinitas  diccnda  est 
incarnata. 

Respondeo:  Distinguo  minorem:  Esse  exsistenriae  ut  sic, 
non  esr  proprium  Filio,  sed  tribus  Personis  commune,  con- 
cedo.  Esse  exsistentiae  prout  habitum  distincto  quodam  et 
incommunicabili  modo,  per  oppositionem  relarivam  ad  duos 
alios  relativos  modos  qui  in  deitate  habentur,  nego.  —  Si- 
mihter,  personaHtas  Fihi  est  relatio  fihationis  praecisive  sum- 
pta  s^cundum  solum  cssc  ad,  nego.  Indivisim  considerara  se- 
cundum  csse  ad  et  essc  iii,  sub  quo  respecru  exhibet  ipsum 
esse  divinum  distincto  modo  habitum,  concedo.  Er  ad  me- 
iiorem  huius  rei  intelligentiam  rursus  observa,  quod  in  omni 
relatione  reah  considerantur  duo:  cssc  ad,  et  cssc  in,  ur  mo- 
derni  dicunt,  Cum  autem  relatio  divina  non  sit  in  subiecto, 
(non  enim  inhaeret,  sed  subsisrir),  essc  iii  relationis  divinae 
nihil  aliud  importat  quam  realem  eius  identiratem  cum  sub- 
stantia  divina,  quae  est  ipsa  subsisrens  exsistentiae  perfectio. 
Nunc  ergo,  si  sumatur  relatio  divina  solum  qua  relatio  est, 
id  est,  secundum  solum  cssc  ad,  sic  ponit  tantum  oppositio- 
nem  ad  alterum,  ac  per  consequens,  distinciionem;  ideoque, 
nondum  absolvitur  in  ea  personalitatis  ratio,  eo  quod  persona 
non  dicit  tantum  distinctum,  sed  etiam  et  per  prius,  subsistcns. 
Oportet  itaque  sumere  relationem  divinam,  etiam  et  maxime 
secundum  essc  in,  seu  melius,  secundum  quod  importat  ali- 
quid  identicum  cum  esse  divino  absoluto,  quia  ex  hac  iden- 
titate  convenit  ei  subsistere.  —  Unde  tandem,  nego  disiun- 
ctionem  consequentis,  et  dico  explicari  unionem  incarnatio- 
nis  per  hoc,  quod  trahitur  humanitas  ad  unum  e  tribus  re- 
lativis  modis  quibus  habetur  divina  exsistentia,  sive,  (quod 
idem  est),  ad  cxsistciitiam  diviiiam  Jjabitam  uno  rclativo  modo. 
Quod  etiam  maxime  conforme  est  doctrinae  Patrum,  specia- 
tim  vero  Damasceni,  qui  1.  3.  de  fide  orthod.,  c.  5,  proprie- 
tatem    in  divinis    vocat    distinctum    exsistentiae    modum,  tov 

T'o;  u:7ap;£co(;  TpoTTov  Staoopov  (i);  sed  nec  aliis  principiis 
inhaeret  Concilium  Toletanum,  cum  distinguit  Filii  proprium 
ab  eo  quod  est  commune  Trinitati. 

Eadem  porro  responsio  facile  adaprari  porest  eidem  dif- 
ficultati,  quam  sub  forma  paulo  diversa  proponunt  nonnuUi: 
Aut^  inquiunt,  una  est  subsistentia  in  divinis,  aut  plures.  Si  nna, 
non  potest  esse  quod  aliquid  secunduni  suhsistentiani  uniatur  nni 
personae,  et  non  aliis  duahus.  Si  plnres,  ut  hahctur  in  Concilio 
Lateranensi  I  (2),  ergo  subsistentia  non  est  substantialis  exsistcn- 
tia,  quia  haec  in  Deo  non  miiltiplicatur;  ct  sic,  mutanda  est  do- 
ctrina  hactenus  tradita. 

Ad  hoc  enim  dicendum  est,  quod  suhsistentia  quandoque 
sumitur  in  vi  nominis  concred,  pro  substantia  habente  suam 
exsistentiam  in  se;  et  quia  apud  nos  substantiae  corporales, 
quamdiu  suam  in  se  exsistentiam  retinent,  individuae  sunt 
atque  incommunicabiles,  hinc  fit  ut  nonnunquam  transferatur 
hoc  nomen  ad  standum,  non  solum  pro  suhsistentc,  sed  etiam 
pro  snhsistcntc  distincto,  hoc  est,  pro  hvpostasi;  et  hoc  sensu, 
in  ConciHo  Lateranensi  I  dicuntur  esse  in  Deo  tres  subsi- 
stentiae,  id  est,  tres  hyposrases.  —  Nunc  autem,  si  sumatur 
subsistentiae  nomen  in  vi  propriissimae  suae  significationis, 
pro  eo  a  quo  aHquid  formaHter  habet  exsistere  in  se,  et  non 
in  aHo,  sic  utique  una  in  Deo  subsistentia  est  agnoscenda; 
nam  nomina  substantiva,  inquit  S.  Thomas  in  I,  D.  26,  Q.  i, 
a.  I,  ad  4"'""',  quae  dicuntur  per  respectuui  ad  esse,  pracdicantur 
singularitcr  (in  divinis),  ut  subsistentia  et  csscntia.  Et  tamen, 
ut  dictum  est,  haec  una  subsistentia  seu  substantiaHs  exsisten- 
tia,  tribus  relativis  modis  habetur.  Unde,  cum  natura  humana 
uniatur  divinae  subsistentiae  prout  per  relationem  fiHationis 
distincto  modo  habitae,  non  sequitur  humanitatem  uniri  tribus 
personis,  aut  totam  Trinitatem  esse  incarnatam. 

Obiicitur  secundo :  Si  pcr  iinpossihile  fieret  unio  in  natura, 
eo  ipso  neccsse  csset  totani   Trinitateni  incarnari.    Sed   exsistentia 


(i)  «  Quaelibet  illarum  Personarum  per  se  subsistit,  sive  perfecta  hy- 
«  postasis  est,  suamque  proprietatem,  hoc  est,  exsistentiae  modum  disparem 
((  habet  ». 

(2)  Enchirid.,  n,  231. 

in  divinis  non  niinits  conunnnis  est  quain  natnra.  Ergo  diain,  si 
imio  fit  secnnduni  esse  exsistentiae,  non  solns  Filiiis  hoino  factns 
est,  sed  et  Pater  et  Spiritus  Sanctns. 

Respondeo:  Dist.  mai.  Er  ratio  cur,  supposita  unione  in 
natura,  oporteret  rotam  Trinitatem  uniri,  reponererur  praecise 
in  hoc,  quod  Pater  et  Filius  et  Spiritus  Sanctus  sunt  unius 
eiusdemque  numero  naturae,  sicut  sunt  unius  eiusdemque  esse, 
neg.  mai.  Et  reponeretur  in  aliquo  alio,  quod  locum  non  ha- 
bet  in  unione  secundum  solam  subsistentiam,  conc.  mai. 
Unde  omnino  negatur  argumenti  conclusio. 

Non,  inquam,  in  eo  staret  consequentiae  ratio,  quod  na- 
tura  ut  sic,  communis  est  in  divinis;  nam  etsi  sit  communis 
communitate  numerica,  adhuc  tamen  proprio  modo  (relativo) 
habetur  a  singuHs,  sicut  ipsum  esse  cum  quo  esr  idem,  er  a 
quo  nequidem  disringuitur  distinctione  rationis  adaequata. 
Itaque,  vera  ac  tormaHs  ratio  hinc  desumenda  esset,  quod 
unio  in  natura,  urpote  signiticans  coniuncrionem  duorum  con- 
currenrium  in  ratione  partium  essentialium  ad  consritutionem 
novae  essentiae,  poneret  mutationem  in  natura  divina.  Et  quia 
impossibile  est  fingere  reaiem  eiusmodi  mutationem,  quin  di- 
vinitas  inteUigatur  mutari  tam  in  Patre,  quam  in  Filio,  quam 
in  Spiritu  Sancto,  (est  enim  in  omnibus  numero  una),  eo 
ipso  tota  Trinitas  inciperet  esse  unum  comprincipium  ilHus 
tertii,  quod  ex  unione  deitatis  cum  humanitate  resultaret.  Sed 
unio  secundum  solam  subsistentiam  non  importat  absurdam 
hanc  mutationem  divinitatis:  reHnquit  enim  divinum  esse 
omnino  immotum,  quia  ipsum  ponit  purum  rerminum  ad 
quem  humanitas  trahitur,  tanquam  ad  sustentantem  actum 
essendi.  Cum  igitur  hoc  divinum  esse  proprio  atque  incom- 
municabili  modo  sit  in  unaquaque  e  tribus  Personis,  quid, 
quaeso,  evidentis  repugnantiae  potest  ostendi,  in  eo  quod  na- 
tura  creata  ei  uniatur  sub  uno  e  modis  quibus  habetur,  et 
non  sub  aliis  qui  relativa  oppositione  reaHter  distinguuntur? 
Certe  relatio  personalis  non  tacit  ut  esse  vel  natura  Filu  non 
sit  esse  vel  natura  Patris,  adeoque  non  faceret  ut,  mutato  esse 
Fihi,  non  eadem  ratione  mutaretur  esse  et  Patris.  Sed  tamen 
tacit  ut  hoc  ipsum  esse,  et  haec  ipsa  natura,  eo  incommuni- 
cabiH  modo  habeatur  a  Filio,  qui  non  qsi  modus    incommu- 

nicabilis  quo  habetur  a  Patre;  et  consequenter  facit  ut  natura 
humana  possit  communicari  divinae  subsistentiae  prout  est 
FiHi,  quin  pertineat  ad  hypostasim  Patris  vel  Spiritus  Sancti. 

Hanc  rationem  si  bene  consideres,  videbis  non  esse  am- 
plius  locum  diliicultati  quae  apud  quosdam  invenitur  circa 
tenninuiii  mecliatani,  ut  aiunt,  unionis  hypostaticae.  Attenden- 
tes  enim  realem  identitatem  personaHtatis  et  naturae  in  divinis, 
dicunt  nonnulH :  Ergo  incdiate  salteni,  unitur  hninanitas  naturae 
divinae ;  et  quoinodo  binc  non  sequatur,  Trinitateiii  esse  niediate 
inoarnatam,  dijficile  est  videre. 

Ad  quam  instantiam  in  primis  animadverto,  quod  locutio 
qua  natura  divina  dicitur  terminus  mediatus  unionis,  non  est 
forsitan  ad  rigorem  veritatis  satis  exacta.  Quodnam  enim  me- 
dium  posset  in  summa  identitate  intercedere  ?  Si  tamen  nihil 
aHud  significetur,  nisi  quod  divinitas  non  unitur  ut  natura,  et 
in  Hnea  naturae,  sed  ut  identice  terminans  communicationem 
qua  Personae  FiHi  communicatur  humanitas,  (quo  sensu  lo- 
quebatur  S.  THomas,  cum  superius  docuit  assumptionem  non 
competere  naturae  divinae  nisi  secundario,  et  in  quantum  est 
cum  suo  supposito  idem),  sic  locutio  potest  sustineri,  —  Ye- 
rum  nuUa  est  sequela,  quia  nec  immediate  nec  mediate  unitur 
divinitas  prout  distincto  modo  Paternitatis  vel  Processionis 
habita,  sed  solum  ut  habita  per  modum  FiHationis.  Itaque,  si 
naturam  ponas  mediate  unitam,  non  oportet  nominare  natu- 
ram  simpliciter,  sed  cum  addito  personaHs  proprietatis  secun- 
dum  quam  est  in  Verbo,  sicut  cum  Cyriilus  dicit  naturain 
Dei  Verbi  incarnatain  ;  et  ideo,  semper  redit  distinctio  ab  initio 
facta  circa  subsistentiam,  quae,  licet  una  in  divinis,  tribus  ta- 
men  incommunicabiHbus  modis  relativis  habetur. 

Sed  iam  ex  dictis  pronum  est  eruere  id  quod  ultimo  loco 
in  thesi  positum  est:  praesentem  scilicet  quaestionem  indif- 
ferenter  occurrere  in  quibusHbet  de  unione  hypostatica  sen- 
tentiis,  et  non  aliam  ferre  solutionem,  apud  eos  etiam  qui  hu- 
manitatem  assumptam  propria  volunt  exsistentia  exsistere. 

§  3. 

5ane  vero,  quacumque  sententia  circa  rationem  unionis 
supposita,  eadem  est  difficultas  quoad  incarnationem  unius 
personae  sine  alia;  et  quisquis  putat  specialem  ex  hoc  capite 
inveniri  arduitatem  in  doctrina  S.  Thomae,  iste  conditionem 
divinorum  non  satis  assequitur.  Quid  enim,  quaeso,  dicere  iu- 
vat  unionem  incarnationis  terminari  ad  relationem  personalem 
Filii,  in  quantum  relatio  est  ?  An  forte  asseres  cum  Porreta- 
nis  in  Concilio  Rhemensi  sub  Innocentio  II  damnatis,  rela- 
tiones  esse  assistentes  in  divinis,  et  distingui  realiter  ab  es- 
sentia?  Profecto  oportet  ponere  secundum  fidem,  ipsas  esse 
re  idem  cum  esse  sive  substantia  absoluta:  quin  imo,  qua 
reales,  formalissime  includunt  hanc  identitatem,  ut  dictum  est 
supra.  Quare,  vel  incarnatio  est  fictitia,  vel  fatearis  necesse 
est,  unionem  realiter  terminari  ad  ipsum  esse  divinum.  Nunc 
autem,  qui  fieri  possit  ut  natura  humana  realiter  unita  esse 
divino,  non  eo  ipso  uniatur  tribus  Personis  quarum  est  unum 
esse,  eodem  semper  modo  explicari  debet,  nec  alia  est  responsio 
excogitabilis  praeter  eam  quae  fuit  assignata.  Quippe,  inter 
nos  et  adversarios  catholicos,  controversia  noii  est  circa  id 
aiDi  qito  unitur  humanitas,  sed  magis  circa  id  secundum  quod 
personalis  unio  perfici  dicenda  est.  Cum  autem  inquiritur  de 
incarnatione  unius  Personae  sine  alia,  nihil  refert  posrerior 
haec  consideratio,  sed  solum  illa  prior,  in  qua  nulla  est  nec 
esse  potest  differentia. 

Quod  si  sententiarum  diversitates  nullam  in  praesenti  dif- 
ferentiam  afferunt,  dum  ex  parte  termini  consideratur  assum- 
ptio,  multo  minus,  si  consideretur  ex  parte  actionis  unitivae, 
Et  nos  quidem  statuimus,  humanitatem  non  fuisse  prius  natura 
productam  quam  Verbo  unitam,  sed  unionem  involvi  in  ra- 
tione  creationis  eius,  eo  quod  productio  includit  necessario 
unionem  producti  cum  actu  essendi,  qui  in  proposito  non 
alius  est  quam  esse  personale  Filii  Dei.  Sed,  sicut  non  sequi- 
tur  in  sententia  Scoti  vel  Suarezii,  Trinitatem  esse  incarna- 
tam,  ex  hoc  quod  per  totam  Trinitatem  humanitas  fuit  prius 
natura  producta,  et  postea  unita:  ita  certe  non   potest   sequi 

apud  nos,  Trinitatem  incarnari,  quia  a  tota  Trinitate  est  actio 
productiva  involvens  in  sui  ratione  unitionem  ad  Verbum. 
Sive  enim  identilices  iiiiirl  cum  produci,  sive  distinguas,  cum 
tam  uniri  quam  prodHci  debeat  iuxta  omnes,  esse  efHcienter 
ab  omnibus  Personis,  eadem  sane  semper  doctrina  est,  secun- 
dum   praesentem  considerationem. 

Nihil  ergo  valet  sequens  argumentum:  Huinanitas,  ipsa  as- 
sumptione  creatur.  Sed  crcatur  a  tota  Trinitate.  Ergo  assiimitur 
a  tota  Trinitate  et  ad  totam  Trinitatein.  —  Nihil,  inquam,  va- 
let,  et  eamdem  enodationem  requireret,  si  loco  dicendi  cum 
S.  Leone,  ipsa  assnmptione  creatur,  dicerem  solum  cum  ahis, 
ipsa  assmnptione  iinitur. 

Quapropter,  ab  omnibus  pariter  adhibenda  est  sequens 
solutio :  Dist.  mai.  Humanitas,  ipsa  assumptione  creatur,  ita 
tamen  ut  actio  assumptiva  quae  efficienter  est  a  tribus  Per- 
sonis,  denominationem  assumptionis  non  recipiat  nisi  respe- 
ctu  Personae  in  qua,  praeter  eiScientiam  unionis,  consideratur 
unionis  et  terminus,  conc.  mai.  Ita  ut  actio  assumptiva  pos- 
sit  nominari  assumptio,  respectu  omnium  Personarum  a  qui- 
bus  est,  ut  a  causa  eificiente,  neg.  mai.  —  Et  concessa  mi- 
nore,  distinguo  consequentiara  :  ergo  a  tota  Trinitate  est  quid- 
quid  actionis  per  assumptionem  importarur;  non  tamen  se- 
quitur ,  Trinitatem  esse  terminum  unionis;  et  si  terminus 
unionis  non  est,  nec  convenit  ei  denominatio  assumentis. 

Quocumque  igitur  modo  res  inspiciatur,  nulla  est  in  prae- 
senti  inter  varias  sententias  oppositio,  sed  omnes  aequalem 
inveniunt  difficultatem  e  conspectu  mysterii,  quod  est  ipsum 
mysterium  realis  distinctionis  consubstantiaHum  Personarum. 
De  quarum  tamen  cognitione  non  est  ratiocinandum,  sicut 
de  incarnatione  earumdem.  Cum  enim  sint  distincte  subsi- 
stentes,  realis  unio  secundum  subsistentiam  potest  terminari 
ad  unam,  et  non  ad  caeteras.  Nunc  autem  sunt  personae  re- 
lativae;  ex  quo  fit  ut  sit  impossibile  unam  videri,  non  visa 
altera;  relativa  enim  necessario  sunt  simul  in  cognitione,  ut 
fert  notum  axioma. 

S  C  H  O  L I O  N 
(Art.  6-7.) 

Loquendo  de  potentia  absoluta,  non  videtur  impossibile 
ut  plures  personae  divinae  unam  numero  naturam  assu- 
mant,  vel  e  converso,  tma  persona  plures  naturas. 

Possibilitas  assumptionis  unius  numero  naturae  a  tribus 
Personis,  negatur  a  quibusdam;  quos  inter,  S.  Bonaventura, 
in  III,  D.  I,  a.  i,  Quaest.  3.  —  Nihilominus  opinio  affirmans 
sicut  est  communior  post  S.  Thomam  in  praesenti,  ita  vide- 
tur  et  longe  probabiHor.  Esset  quidem  repugnantia,  si  una 
numero  natura  supponeretur  assumi  a  pluribus  suppositis  ab- 
solutis,  quia  plura  supposita  absoluta  omnino  differunt  secun- 
dum  esse,  et  fieri  non  potest  ut  una  essentia  exsistat  per  plura 
esse  substantialia.  Verum  eadem  ratio  non  miHtat  quoad  sup- 
posita  relativa,  in  quibus  esse  non  multipHcatur,  sed  solum 
modus  habendi  unum  idemque  esse;  et  cum  aHunde,  fides 
Trinitatis  proponat  tres  personas  convenientes  in  una  natura 
aeterna,  quid,  quaeso,  posset  absolute  impedire  quominus  con- 
venirent  in  una  etiam  natura  assumpta?  Pleraque  porro  ar- 
gumenta  in  contrarium  aHata,  eodem  ferme  modo  solvi  vi- 
dentur  ac  sophismata  quae  afferri  solent  contra  consubstan- 
tialem  Trinitatem ;  quae  tamen,  quia  non  sunt  huius  loci,  in 
praesenti  praetermittuntur  (i). 

Nunc  autem  e  converso,  unam  divinam  personam  posse 
assumere  plures  naturas,  «  fere  ab  omnibus  conceditur  »,  ait 
S.  Thomas  in  III,  D.  i,  Quaest.  2,  a.  5.  Et  recte  quidem, 
quia  si  una  natura  creata  potest  exsistere  in  hypostasi  divina, 
ergo  possunt  plures,  imo  aHae  et  aHae  in  infinitum.  Ideo  enim 
convenit  personae  divinae  unire  sibi  hypostatice  naturam  ex- 
traneam,  quia  est  purus  et  infinitus  actus  exsistendi,  Sed  in- 
finitum  non  potest  exhauriri  per  finitum.  Ergo,  «  sicut  Deus 
«  potest  semper  novas  creaturas  condere,  quia  eius  potentia 
«  per  creaturas  nullo  modo    exhauritur,  ita  etiam  Persona  di- 

(i)  Cf.  S.  Thom.,  hic,  art.  6,  ad  lum  et  ad  3"™. 


l66  Q.UAEST.  III. 

«  vina  ponest,  qualibet  natura  assumpta,  iterum  aliam  assu- 
«  mere,  quia  potestas  assumendi  per  naturam  assumptam  non 
«  terminatur  (i)  ».  Caeterum,  quod  attinet  ad  modos  loquendi 
qui,  hac  hypothesi  facta,  deberent  adhiberi,  muha  dubia  et 
dijEhcuhates  occurrunt,  praesertim  si  supponantur  plures  na- 
turae  assumptae,  non  specie,  sed  solo  numero  differentes.  Sed 
non  vacat  in  praesenti  horum  dubiorum  sohitionem  inquirere; 
sufficit  enim,  (praesertim  quia  de  mera  possibihtate  agitur), 
ut  res  ipsa  sit  perspicua ;  porro,  ex  dictis  in  Quaest.  2,  videtur 
cLara  et  evidens  satis. 


THESTS   XII. 

(Art.  8.) 

Habita  ratione  finis  incarnationis,  congruum  fuit  ut  Ver- 
bum  incarnaretur,  potius  quam  Pater  vel  Spiritus   Sanctus. 

Huius  assertionis  duae  sunt  principales  rationes,  desumptae 
e  duobus  praecipuis  nominibus  quae  secundae  Personae  at- 
tribuuntur. 

Etenim  primo,  finis  incarnationis  fuit  reparatio  operis  Dei, 
quod  fuerat  coUapsum.  Conveniens  ergo  erat  ut  ea  potissimum 
Persona  incarnaretur,  in  qua  specialiter  attenditur  simihtudo 
exemplaris ,  seu  forma  artis,  secundum  quam  condita  sunt 
universa;  nam  et  artifex,  per  formam  artis  conceptam  qua 
artificiatum  condidit,  ipsum,  si  cohapsum  fuerit,  restaurat, 
inquit  Angelicus  in  praesenti.  Atqui  persona  in  qua  speciahter 
attenditur  simihtudo  exemphiris  totius  creaturae,  ipsum  est 
Verbum  Dei:  non  quod  proprium  ei  sit,  continere  formas 
exemplares  et  ideas  creaturarum,  hoc  enim  pertinet  ad  natu- 
ram  divinam  tribus  communem;  sed  quia  personalis  proprietas 
seu  relatio  quae  in  nomine  Verbi  importatur,  est  relatio  pro- 
cedentis  secundum  operationem  intehecrus,  et  idcirco,  secun- 
dae  Personae  peculiari  modo  appropriatur  natura  divina,  prout 
est  inteUectum  exemplar  in  quo  omnium  rerum  rationes  elu- 

(i)  S.  Thom.,  in  III,  D.   i,  Q.uaest.  2,  a.  5. 

cent.  Recte  ergo  et  convenienter,  ad  reformandam  humanae 
substantiae  dignitatem,  ordinata  est  Verbi  incarnatio;  quod 
non  obscure  innuit  loannes  dicens:  «  In  principio  erat  Ver- 
«bum...;  omnia  per  ipsum  facta  sunt...;  et  Verbum  caro 
«  factum  est  ». 

Adliuc,  finis  incarnationis  fuit  redintegratio  hominum  in 
gloriam  iiliorum  Dei,  hoc  est,  in  possessionem  coelestis  iliius 
haereditatis,  quae  non  debetur  nisi  liiiis,  Congruum  ergo  fuit, 
ut  per  eum  qui  est  FiHus  naturaHs,  participaremus  filiationem 
secundum  adoptionem  ,  iuxta  illud  Apostoli:  Oiios  praescivit 
et  praedi'stinavit  conforuics  fieri  iinaginis  Filii  sni.  Unde  Augu- 
stinus,  Serm.  57,  n.  2;  «  Dominus  noster  lesus  Christus..., 
«  cum  sit  ipse  Dominus,  Filius  Dei  unicus,  tamen  noluit  esse 
«  unus.  Unicus  est,  er  unus  esse  noluit,  frarres  habere  dignatus 
«  est.  Quibus  enim  dicit:  Dicite,  Pater  noster  qui  es  incaelis? 
«  Numquid  invidit  nobis...?  Quia  talis  est  haereditas  quam 
«  nobis  promittit,  quam  multi  obtineant,  et  angustias  nemo 
«  patiatur,  ideo  in  suam  fraternitatem  vocavir  populos  gen- 
«tium,  et  habet  Unicus  innumerabiles  fratres  qui  dicant: 
«  Pater  noster,  qui  es  in  caelis  ». 

Accedit  demum,  quod  congruebat  fini  reparationis  nostrae, 
ut  Persona  divina  assumeret  naturam  ex  genere  nostro  pro- 
pagatam,  adeoque  fieret  non  solum  homo,  sed  et  hominis 
filius.  Ne  ergo  impediretur  manifestatio  personalium  proprie- 
tatum  in  divinis,  debuit  incarnari  Verbum,  potius  quam  Parer 
vel  Spiritus  Sanctus;  alioquin,  nomen  relativum  competens 
Personae  qua  incarnatae,  vergeret  in  confusionem  proprietatis 
Personae  secundum  se.  Hinc  Damascenus,  I.  4  de  fide  orthod., 
c.  4:  «  Pater,  Pater  est  er  non  FiHus.  Filius,  Filius  est  et 
«  non  Pater.  Spiritus  Sanctus,  Spiritus  ac  non  Pater  nec  Fi- 
«  lius.  Proprietas  enim  immobilis  est;  quonam  enim  alio  modo 
«  proprietas  maneret,  si  moveretur,  exque  alia  in  aliam  trans- 
«  iret?  Ob  eam  causam  Dei  Filius,  hominis  filius  fit,  ut  pro- 
«  prietati  immobilitas  sua  constet.  Nam  cum  Dei  Filius  esset, 
«  factus  est  hominis  filius,  ex  Sancta  Virgine  carnem  suraens, 
«  nec  propterea  ab  ea  proprietate  quae  Filium  decet,  excedens  ». 

Et  de  Persona  quidem  assumente,  hactenus;  sequitur  nunc 
consideratio  de  modo  unionis  ex  parte  naturae  assumptae. 

Deinde,  inquit  Angelicus,  considerandum  est  de  unione 
ex  parte  assumpti:  et  primo,  quantum  ad  ipsam  naturam 
humanam;  secundo,  quantum  ad  partes  ipsius;  tertio,  quan- 
tum  ad  ordinem  assumptionis. 


THESIS  XIII. 

(QUAEST.   4.) 

Natura  humana,  prae  aliis  omnibus  naturis,  fuit  a  Filio 
Dei  assuraptibilis. 

Ante  omnia,  removenda  aequivocatio.  Cum  enim  natura 
creata  dicitur  assumptibilis,  id  est,  potens  assumi  a  divina 
Persona,  primo  quidem  «  non  signatur  aliqua  potentia  activa 
«  creaturae,  quia  sola  potentia  infinita  hoc  facere  potuit,  ut 
«  in  infinitum  distantia  coniungerentur  in  unitatem  personae. 
«  Similiter  non  signatur  etiam  potentia  passiva  naturalis,  quia 
«  nulla  potentia  passiva  naturalis  est,  cui  non  respondeat  po- 
«  tentia  activa  alicuius  naturalis  agentis.  Unde  relinquitur  quod 
«  dicat  in  creatura  solam  potentiam  obedientiae.  Haec  autem 
«  potentia  (obedientialis)  correspondet  divinae  potentiae,  secun- 
«  dum^  quod...  ex  creatura  potest  fieri  quod  ex  ea  Deus  facere 
«  potest  (i)  ».  — •  Sed  potentia  divina  dupliciter  accipitur,  vel 
ut  ordinata,  vel  ut  absoluta. 

Ad  cuius  intelligentiam  sciendum  est  quod  omnipotentia 
Dei  praecisive  sumpta,  pro  obiecto  habet  illud  omne  in  quo 
salvari  potest  ratio  entis  (2).  Nunc  autem ,  in  his  in  quibus 
ratio  entis  potest  salvari,  pro  quanto  scihcet  non  importatur 
aifirmatio  et  negatio  eiusdem  secundum  idem,  triplex  occurrit 

(i)  S.  Thom.,  in  III,  D.   i,  Q.uaest.  2,  a.   3. 
(2)  In  prima  Parte,  Q.uaest.  25,  a.  5. 

differentia.  —  Nam  primo,  aliquid  est  conveniens  ordini  qui 
de  facto  institutus  est  in  rebus;  et  lioc  dicitur  posse  a  Deo 
fieri  de  potentia  ordinata ,  quia  runc  accipitur  omnipotentia, 
non  secundum  nudam  potentiae  rationem,  sed  etiam  secun- 
dum  quod,  nostro  concipiendi  modo,  exsecutiva  est  ordina- 
tionis  divinae  sapientiae,  et  decreti  divinae  voluntatis.  —  Ali- 
quid  praeterea  est,  non  conveniens  huic  ordini,  sed  tamen 
non  habens  disconvenientiam  ad  divinam  sapientiam ,  cum 
ipsa  potuisset  statuere  ordinem  alium,  secundum  quem  esset 
congruum  id  quod  nunc,  iuxta  ordinem  istum  qui  rebus  inest, 
non  convenire  videtur.  Et  hoc  dicitur  posse  a  Deo  fieri  de 
potentia  absolnta  siinpliciter :  fieri  quidem  posse  de  potentia 
absoluta,  quia  tunc  consideratur  omnipotentia,  quasi  soluta 
a  praestitutione  ordinis  qui  in  libera  Dei  voluntate  est;  fieri 
tamen  posse  simpliciter,  quia  nihil  est  in  obiecto  quod  repu- 
gnet  potestati  divinae  virtutis,  sive  ipsa  sumatur  secundum 
praecisam  rationem  potentiae  activae,  sive  etiam  consideretur 
prout  cum  sapientia  et  iustitia  idem.  —  Tandem  ahquid  est 
quod  nuUo  modo  cadit  in  iusta  voluntate  et  sapiente  intel- 
lectu;  et  hoc  dicitur  posse  a  Deo  fieri  de  potentia  absoluta 
conditionaliter.  Quo  quidem  loquendi  modo  significatur,  esse 
in  obiecto  rationem  quam  respicit  omnipotentia  secundum 
se,  deesse  tamen  conditionem  quam  exigit,  in  quantum  a 
sapiente  intellectu  et  voluntate  recta  non  distinguitur.  Ideo 
non  est  dicendum,  hoc  esse  simpliciter  in  potentia  Dei,  sed 
soium  sub  conditione  caeteroquin  impossibili,  id  est,  si  aliun- 
de  congrueret  sapientiae,  bonitati,  et  iustiriae;  non  enim  est 
inconveniens,  inquit  Angehcus  (i),  si  in  conditionali  vera, 
antecedens  sit  impossibile. 

Loquendo  ergo  de  potentia  absoluta,  prout  respicit  vel 
simpliciter  vel  sub  conditione,  ilhid  omne  quod  non  involvit 
in  se  contradictionem,  sic  dicendum  quod  omnis  natura  sub- 
stantiahs  potest  assumi  a  divina  Persona,  et  quod  hoc  modo, 
non  est  una  creatura  magis  assumptibifis  quam  altera.  Ratio 
patet  ex  dictis  in  Quaest.  2;  nam,  ut  salvetur  conceptus  unio- 
nis  secundum  subsistentiam,    nihil    aliud   requiritur    ex    parte 

(i)  In  III,  D.   I,   Quaest.  2,  a.  5. 

creaturae,  nisi  ut  sit  quaedam  subsistendi  ratio ,  sive  aliquid 
in  quo  et  secundum  quod  subsistitur.  Sed  hoc  omnibus  sub- 
stantiis  indifferenter  commune  est. 

Loquendo  autem  de  potentia  absoluta,  prout  respicit  illud 
quod  non  solum  non  involvit  in  se  contradictionem ,  sed 
potest  etiam  iuste  et  sapienter  a  Deo  decerni,  sic  sunt  a  di- 
vina  Persona  assumptibiles  omnes  et  solae  naturae  intelle- 
ctuales.  —  Dixi  primo,  omnes  naturae  intellectuales ;  non  enim 
in  hac  absoluta  consideratione  discriminatur  natura  angeHca 
ab  humana,  sed  sub  aho  atque  aho  respectu,  maior  congrui- 
tas  attenditur  tam  in  angeHca  prae  humana ,  quam  in  hu- 
mana  prae  angeHca.  In  angehca  quidem ,  ratione  maioris 
perfectionis  et  propinquitatis  ad  Deum  secundum  intellectua- 
htatem  ;  in  humana  vero ,  ratione  coadunationis  omnium 
graduum  entis,  quatenus  homo  omnes  ahas  creaturas  naturah 
generationis  ordine  praesupponens,  convenienter  primo  rerum 
principio  coniungibihs  est,  «  ut  quadam  circulatione  perfectio 
«  rerum  concludatur  (i)  ».  —  Dixi  secundo ,  solae  naturae 
intellectuales ,  quia  assumptio  naturae  intehectu  carentis  non 
esset  ordinabihs  ad  ahquem  iustum  finem.  Etenim  assumeretur 
haec  natura  in  instrumentum  alicuius  operis  faciendi;  sed  na- 
tura  irrationalis,  cuius  est  agi  potius  quam  agere,  non  haberet 
meliorem  operationem,  coniuncta  Deo  secundum  hypostasim, 
quam  separata.  Si  quid  igitur,  inquit  S.  Thomas  I.  4  c.  Gent., 
c.  ^),  divinitus  agendum  fuit  per  irrationalem  creaturam,  suf- 
ficiebat  secundum  huiusmodi  creaturae  conditionem,  ut  solum 
a  Deo  moveretur,  minime  vero  iuvabat  ut  in  hypostasi  uni- 
retur.  Praeterea,  natura  irrationalis  non  est  capax  ihius  excei- 
lentiae,  beatitudinis,  et  gloriae,  quam  oportet  esse  in  eo  quod 
Deo  unitur  in  persona.  Item  incongruum  profecto  est,  ut 
quod  non  potesr  uniri  Deo  secundum  operationem,  assumatur 
ad  unionem  secundum  esse  personale,  quae  ordinis  est  multo 
excellentioris. 

Tandem,  loquendo  de  potentia  ordinata,  id  est  de  poten- 
tia  Dei  prout  exsecutiva  est  ordinis  a  divina  sapientia  et  vo- 
luntate  praestituti,  sic  sola  natura  humana  prae  aliis  omnibus 

(i)  S.  Thom.,  1.  4  c.  Gent.,  c.   35. 

naturis,  fuit  assumptibilis  a  Verbo.  Et  ratio  est  quia  divina 
sapientia  ordinavit  ut  assumptio  nunc  non  fierer,  nisi  ad  re- 
parationem  peccati,  iuxta  praemissa  in  Quaest.  i.  Unde  ilia 
sola  natura  assumptibilis  exstitit,  quae  indigebat  reparatione, 
et  potuit  reparari. 

Nota.  —  In  art.  2  huius  quaestionis  docet  S.  Thomas, 
assumptam  fuisse  a  Filio  Dei  naturam  humanam,  non  perso- 
nam;  quae  quidem  doctrina  in  superioribus  omnino  fuit  prae- 
occupata.  —  Sed  rursus  hic  animadvertes,  quam  male  aUqui 
contra  nos  arguant  dicentes,  Filium  Dei  debuisse  assumere 
etiam  exsistentiam  creatam,  eo  quod  iuxta  Sanctos  Patres, 
assiiinpsit  qiiidquid  in  natnra  nostra  plantavit ,  vel  quia  iuxta 
eosdem,  non  cst  curatuin  a  Verbo ,  qiiod  non  est  assuinptnin  a 
Verho.  Haec  enim  et  simiha  intelligenda  esse  de  natura  ut 
sic,  et  de  iis  omnibus  quae  pertinent  ad  naturae  et  speciei 
perfectionem ,  luculenter  monstratur  in  praesenti.  Alioquin, 
debuisset  assumi  et  humana  personalitas,  ut  iam  notavimus. 
—  Sed  et  nova  atque  amplior  declaratio  haberi  potest  ex 
ipso  contextu  Patrum,  qui  praedicta  axiomata  opponebant 
variis  erroribus,  veritatem  humanae  naturae  in  Christo  im- 
petentibus,  Processerat  quippe  contra  benedictum  mulieris 
semen  magnus  eius  antagonista,  serpens  antiquus,  et  nihil 
quod  ad  ipsum  pertineret,  reliquerat  intactum.  Negaverat  di- 
vinitatem,  negaverat  humanitatem;  negaverat  unionem  solven- 
do,  negaverat  distinctionem  confundendo.  In  ipsa  humanitate 
negaverat  corpus,  negaverat  animam,  negaverat  mentem;  mo- 
do  posuerat  carnem  phantasticam,  modo  carnem  e  caelo  de- 
lapsam,  modo  carnem  cuius  anima  esset  ipsa  divinitas,  modo 
carnem.  sola  anima  sensitiva  animatam,  cui  tanquam  mens 
Vdrbum  fuisset  illapsum.  Igitur,  contra  istas  multiplices  dia- 
bolicae  fraudis  formas  asserebant  Patres  orthodoxi,  toti  hn- 
inaiiae  natiirae  totain  deitatis  siibstantiain  unitain  juisse.  «  Neque 
«  enim,  ait  Damascenus,  I.  3  de  tide  orthod.,  c.  6,  Deus  Ver- 
«  bum  quidquam  eorum,  quae,  cum  nos  initio  rerum  finge- 
«  ret,  naturae  nostrae  inseruit,  non  assumptum  omisit;  sed 
«  omnia  assumpsit,  puta  corpus  et  animam  intelligentem  ra- 
■«  tionabilemque,  cum  eorum  proprietatibus.  Animal  enim 
«  quod  alterutrius  est  expers,    ne   quidem  homo  est.  Totum 

«  quippe  me  totus  assumpsit,  ac  totus  toti  unitus  est,  ut  toti 
«  salutem  afferret.  Nam  alioqui  non  potuit  sanari ,  quod  as- 
«  sumptum  non  fuit  ».  —  Et  haec  quidem,  in  doctrina  huius 
articuli,  ad  novam  praecedentium  confirmationem,  annotata 
velim. 

In  art.  3  docet  S.  Thomas,  non  fuisse  proprie  loquendo, 
assumptum  hominem,  sed  humanitatem.  Nam  nomina  con- 
creta  significant  naturam  ut  in  supposito;  porro,  non  fuit 
assumptum  suppositum,  sed  assumpta  est  natura  ad  suppo- 
situm  Verbi.  Hinc,  si  quando  apud  Sacros  Doctores  occurrat 
locutio  in  contrarium,  iarge  est  accipienda,  ut  inteUigamus 
hominem  assumptum,  «  quia  eius  natura  est  assumpta,  et  quia 
«  assumptio  terminata  est  ad  hoc,  ut  FiHus  Dei  sit  homo  ». 

In  articulis  4  et  5  edocemur,  Verbum  non  debuisse  assu- 
mere  humanitatem  abstractam  a  principiis  individualibus,  quia 
hoc  erat  omnino  impossibile;  item,  non  debuisse  assumere 
naturam  humanam  in  omnibus  suis  individuis,  quia  licet  fue- 
rit  absolute  possibile,  tamen  non  erat  conveniens,  ut  per  se 
satis  constat. 

Demum,  in  art.  6  ostendit  AngeHcus,  convenienter  fuisse 
a  Verbo  assumptam  naturam  ex  stirpe  Adae  propagatam, 
potius  quam  e  nihilo  immediate  eductam.  Cuius  rei  assignat 
plures  rationes  optimas,  quae  in  thesi  sequenti  commodius 
proponentur. 

THESIS  XIV. 

(Q.UAEST.   5.) 

Filius  Dei  assumpsit  verum  corpus,  scilicet  carnera  ex 
stirpe  Adae  propagatam,  et  similiter  animam,  eamque  in- 
tellectivam  seu  rationalem. 

Haec  assertio  nihil  aliud  est  quam  amplior  quaedam  de- 
terminatio  quaestionis  praecedentis,  descendendo  ad  singulas 
humanae  naturae  partes,  et  ad  multiplices  haereses  quae  hac 
in  re  ab  initio  prodierunt. 

Et  primo  quidem  fuit  error  Manichaeorum ,  postea  error 
Valentini,    ex    eadem  falsa  radice  ortus,  nempe  ex  hoc  quod 

credebant,  haec  omnia  terrena  a  diabolo  seu  principio  malo 
fuisse  creata  (i).  Unde,  cum  Filius  Dei  in  hoc  apparuerit 
ut  dissolveret  opera  diaboli,  non  ei  competebat  ut  de  crea- 
tura  diaboli  assumeret  corpus,  —  Dixerunt  itaque  Manichaei, 
ait  S.  Thomas  in  1.  4  c.  Gent.,  c.  29,  Dei  Filium  non  verum 
corpus ,  sed  phantasticum  assumpsisse.  Et  ideo ,  nec  verus 
homo  esse  potuit,  sed  apparens ;  neque  ea  quae  secundum 
hominem  gessit,  sicut  quod  natus  est,  quod  comedit ,  bibit, 
ambulavit,  passus  est  et  sepultus,  in  veritate  fuerunt ,  sed  in 
quadam  assimihttione  tantum.  Hoc  igitur  modo,  totum  incar- 
nationis  myscerium  ad  quamdam  fictionem  deducebant.  — 
Verum,  quia  huiusmodi  doctrinam  cum  narratione  evangelica 
ne  verosimiliter  quidem  conciliari  posse  intelHgeret  A^ilentinus, 
ut  nihilominus  omnem  contaminationem  a  divinitate  remo- 
veret,  dixit  quod  Christus  verum  et  sohdum  corpus  habuit, 
illud  tamen  non  terrenum,  sed  de  coelo  asportatum,  et  quod 
nihil  a  Virgine  Matre  accepit,  sed  per  eam  quasi  per  aquae- 
ductum  transivit.  Patrocinium  etiam  sui  erroris  quaesivit  ex 
Scriptura;  dicitur  enim:  «  Nemo  ascendit  in  coelum,  nisi  qui 
«  descendit  de  coelo ,  FiHus  hominis  qui  est  in  coelo  »  ,  et 
iterum  :     «    Descendi    de    coelo ,    non    ut    faciam    voluntatem 


(i)  Cf.  August.,  Tract.  i  in  loan.,  n.  14.  —  Haec  Manichaeorum  doctrina 
quoad  substantiani-  hodiedum  viget,  et  nova  incrementa  accipit  in  antris  mas- 
sonicis:  «  Oui,  Lucifer  est  Dieu,  et  malheureusement  Adonai'  aussi  est  Dieu. 
«  Car  la  loi  eternelle  veut  qu'il  n'y  ait  point  de  splendeur  sans  ombre,  point 
«  de  beaute  sans  laideur,  point  de  blanc  sans  noir;  car  Tabsolu  ne  peut  exister 
«  que  comme  double  element  ;  car  les  tenebres  sont  necessaires  a  la  lumiere 
«  pour  lui  servir  de  repoussoir,  comme  le  piedestal  est  n^cessaire  a  la  statue, 

«  comme  le  frein  a  la  locomotive La   realite    scientifique  du   dualisme 

«  divin  est  demontree  par  les  phenomenes  de  la  polarite  et  par  la  loi  uni- 
«  verselle  des  sympathies  et  des  antipathies.  Cest  pourquoi  les  disciples  in- 
«  telligents  de  Zoroastre,  et  apres  eux,  les  Gnostiques,  les  Manicheens,  les 
«  Templiers,  ont  admis  comme  seule  conception  metaphysique  rationnelle,  le 
«  systeme  des  deux  principes  divins  se  combattant  de  toute  eternite,  et  Ton 
«  ne  peut  croire  que  Tun  soit  inferieur  a  Pautre  en  puissance.  Donc,  la  vraie 
«  et  pure  religion  philosophique,  c'est  la  croyance  en  Lucifer,  egal  d'Adonai, 
«  mais  Lucifer  Dieu  de  lumifere  et  Dieu  du  bien,  luttant  pour  rhumanite  con- 
«  tre  Adonai,  Dieu  des  tenebres  et  Dieu  du  mal  ».  AlbertPike,  S.-.  P.'.  etc, 
Voiite  d'instruction  du  14  juillet   1889. 

«  meam  »,  et  iterum:  «  Primus  homo  de  terra  terrenus ,  se- 
«  cundus  homo  de  coelo  coelestis  ».  Quae  omnia  sic  intelligi 
voluit  Valentinus ,  ut  Christus  de  coelo ,  etiam  secundum 
corpus,  descendisse  crederetur. 

Ad  haec  accesserunt  errores  alii  circa  aliam  partem  na- 
turae  humanae,  quae  est  anima.  —  Posuit  enim  Arius,  ait 
S.  Thomas  I.  4  c.  Gent.,  c.  32,  quod  in  Christo  non  fuit 
anima,  sed  quod  solam  carnem  assumpsit ,  cui  natura  Verbi 
loco  animae  fuit.  Cum  enim  vellet  asserere  quod  Filius  Dei 
sit  creatura,  et  minor  Patre,  ad  hoc  probandum,  illa  Scriptu- 
rarum  assumpsit  testimonia  quae  infirmitatem  humanam  osten- 
dunt  in  Christo ;  et  ne  aliquis  eius  probationem  refelleret, 
dicendo  assumpta  ab  eo  testimonia  Christo  secundum  natu- 
ram  humanam  convenire,  nequiter  animam  removit  a  Christo, 
ut,  cum  quaedam  corpori  humano  convenire  non  possint, 
puta  quod  miratus  est,  quod  timuit,  quod  oravir,  necessarium 
fiat  ea  in  inferioritatem  Verbi,  in  quantum  est  Verbum,  re- 
fundere.  Nec  omisit  Arius  munire  se  etiam  auctoritate  Scri- 
pturae  dicentis  :  «  Verbum  caro  factum  est  »,  ex  quo  accipere 
volebat  quod  solam  carnem  Verbum  assumpserit,  non  autem 
animam.  Porro  in  hac  positione  Apollinaris  primo  Arium 
secutus  est ;  non  tamen  ex  eadem  ratione,  sed  ut  impeccabi- 
litati  Christi  consuleret,  quam  e  medio  tolli  arbitrabatur,  si 
in  Christo  anima  esse  diceretur,  Postmodum  vero,  convictus 
testimoniis  evangelicis,  novum  excogitavit  dicendi  modum. 
—  Confessus  est  in  Christo  animam  sensitivam  fuisse,  sed 
sine  mente  et  intellectu,  ita  quod  Verbum  Dei  fuerit  illi  ani- 
mae  loco  intellectus  et  m^entis;  sic  enim  existimabat  doctrinae 
Scripturarum  facere  satis,  et  aliunde  vitare  incommoda  quae 
ex  libero  arbitrio  creato  sequi  videbantur.  Caeterum  huic  suae 
opinioni  accommodabat  sententiam  quorumdam  antiquorum 
ponentium  in  homine  duas  animas,  sensitivam  unam,  ratio- 
nalem  alteram :  quae  sententia  in  Concilio  Constantinopoli- 
tano  IV  fuit  deinde  solemniter  anathematizata  (i). 

Et  haec  quidem  de  genesi  et  ratione  variorum  errorum 
qui  circa  assumptam  a  Verbo  naturam  prodierunt.  Reliquum 

(i)  Enchirid.,  n.   274. 

est  ut  paucis   exponamus    argumenta,  quibus  haeresis  confu- 
tatur,  et  veritas  catholica  iirmatur. 


FiHus  Dei  ussumpsit  verum  corpus.  Nam  alias,  quidquid 
Evangelium  narrat  de  incarnatione  Verbi  et  gestis  eius  in 
carne,  merum  mendacium  est.  Non  enim  ponunrur  ea  quae 
eius  adventum  spectanr,  in  descriptione  visionis  imaginariae, 
sed  in  narratione  historiae.  Rursus,  narratio  historiae  non  est 
de  aliqua  specie  ad  horam  apparente,  sicut  in  theophaniis 
V.  T.,  sed  de  vero  homine  qui  concipitur  in  utero  matris, 
nascitur,  adolescir,  more  communi  conversarur,  patitur,  mo- 
ritur,  et  sepelitur.  Quin  imo,  etiam  post  resurrectionem,  phan- 
tastici  corporis  suspicionem  a  mentibus  discipulorum  expresse 
removens  Dominus  dicir:  «  Palpate  et  videte ,  quia  spiritus 
«  carnem  et  ossa  non  habet,  sicut  me  videtis  habere  ».  Unde 
tandem,  loannes  in  principio  epistolae  quam  voluit  esse  ve- 
luti  praefationem  sui  Evangelii ,  insaniam  Docetarum  uno 
verbo  exclusit  inquiens:  «  Quod  vidimus  oculis  nostris,  quod 
«  perspeximus ,  et  manus  nostrae  contrectaverunt  de  Verbo 
«  vitae  . . .  testamur  et  annunriamus  vobis  ». 

Caeterum  testimonia  in  quibus  Scriprura  missum  dicit  Fi- 
lium  in  similitudinem  carnis  peccati  (Rom.  VII,  3),  vel  etiam 
in  simihtudinem  hominum  factum  eum  asserit  (Philipp.  II,  7), 
nihil  omnino  concludunt.  Non  enim  dicitur  solum  in  siiniU- 
tudineiii  caniis,  sed  additur  pcccati ,  quia  Christus  veram  qui- 
dem  carnem  habuit,  non  tamen  carnem  peccati,  sed  similem 
carni  peccari,  id  est  passibilem,  qualis  facta  est  caro  hominis 
per  peccatum.  Et  eodem  pacto  in  secundo  testimonio,  fictio- 
nis  intellectus  excluditur  per  hoc  quod  praecedit :  forinam 
(id  est  naturam)  s:rvi  accipicns  ;  unde  similitudo  non  accipitur 
pro  similitudine  apparentiae,  sed  pro  vera  similitudine  speciei, 
sicut  omnes  homines  inrer  sese  similes  specie,  et  dicuntur 
et  sunt.  Ita  S.  Thomas,  l.  4  c.   Gent.,  c.  29. 

§2. 

Praeterea,  assumpsit  Filius  Dei  carnem  terrenam  e  sdrpe 
Adae  propagatam. 

Dicitur  enim,  Rom.  I,  3 :  «  Qui  factus  est  ei  &x  seinine 
a  David  secundum  carnem  ».  Sed  et  in  V.  T.,  quoties  pro- 
mittitur  vel  annuntiatur  incarnatio,  toties  Salvator  ex  genere 
nostro  oriundus  intimatur.  Certe  in  paradiso ,  vel  a  primo 
prophetiae  Messianicae  exordio ,  scinen  innlieris  nominatur 
(Gen.  III,  15);  et  ad  Abraham  loquens  Deus  dicit:  «  Bene- 
«  dicentur  in  sennnc  tno  omnes  cognationes  terrae  »  ;  et  simi- 
liter  ad  David ;  «  De  frnctii  ventris  tid  ponam  super  sedem 
«  tuam  ».  Rursus  in  prophetis  vocatur  Chnstus  germen  David 
(lerem.  XXIII,  5),  virgnltum  ascendens  de  terra  sitienti  (Is. 
LIII,  2),  Ihs  de  vifga  et  radicc  lesse  (Ibid,  XI,  i),  fructns  e 
terra  iiostra  exoricns,  dante  Deo  benignitatem  (Ps.  LXXXIV, 
13).  Denique,  ipse  se  Christus  ubique  filinm  hoininis  quasi 
per  antonomasiam  appellat;  nec  sane  dubitandum  quin  haec 
incarnati  Verbi  e  stirpe  humana  processio ,  habenda  sit  ut 
firmissimum  fundamentum  omnium  benedictionum  quae  in 
eam  a  lapsu  Adae  copiose  descenderunt. 

Porro  testimonia  in  contrarium  aUata,  rursus  nihil  probant. 
Nam,  loan.  III-13,  dicitur  filius  hominis  descendisse  de  coelo, 
in  quantum  suae  hypostasi  terrenam  subsrantiam  copulavit, 
adeoque  incepit  personaliter  uniri  narurae  in  intimis  exsistenti. 
—  Item,  dato  quod  ratione  corporis  dicatur  Christus,  i  Cor. 
XV-47,  hoino  de  coelo  coelestis,  adhuc  nihil  sequitur;  verifica- 
retur  enim  ista  locutio,  «  non  quia  ipsum  corpus  Christi  se- 
«  cundum  suam  substantiam  de  coelo  descenderit,  sed  quia 
«  virtute  coelesti,  id  est,  Spiritu  Sancto,  est  eius  corpus  for- 
«  matum  »  ,  ut  ex  Augustino  et  Hilario  exponit  S.  Thomas 
in  resp.  ad   i""\ 

Caeterum  rationes  convenientiae  sumuntur,  tum  in  ordine 
ad  Deum  cuius  iustitiae  erat  satisfaciendum,  tum  in  ordine 
ad  diabolum  cuius  audacia  erat  retundenda,  tum  denique  in 
ordine  ad  nos  qui  in  gloriam  filiorum  Dei  eramus  provehendi. 

In  onlinc.  quldeni  ad  Dmm,  cauis  iustitiac  erat  satisfaciendnm, 
quia  congruit  ut  qui  peccavit,  ipse  satisfaciat;  et  si  impossi- 
bile  est  ut  sit  idem  supposito,  decet  saltem  ut  satisfaciens 
communicet  cum  eo  pro  quo  satisfacit,  in  natura  de  eadem 
stirpe  propagata.  Unde  Ambrosius,  de  Inc.  Dom.  Sacr.,  n.  54  : 
«  Ergo  ex  nobis  accepit,  quod  proprium  offerret  pro  nobis, 
«  ut  nos  redimeret  ex  nostro  ». 

In  ordhie  ad  diabolum,  cuius  audacia  erat  retundenda.  Opor- 
tebat  enim  poenam  deceptoris  in  quadam  recirculatione  con- 
sistere,  ut  loquitur  Irenaeus  1.  3  c.  Haeres.,  c.  22,  quatenus 
omnia  quaecumque  ad  perdendum  hominem  serpens  excogi- 
taverat,  idipsum,  eodemque  ordine,  sed  ratione  e  regione  con- 
traria ,  divinitus  disponeretur  ad  reparationem.  Sed  haec  dis- 
pensatio  requirebat  ut  diaboH  victor ,  ex  illo  ipso  genere 
nasceretur,  quod  per  diabolum  fuerat  victum. 

In  ordine  ad  nos ,  qui  in  gloriam  Jiliorum  Dei  eramns  pro- 
vehendi.  Non  enim  quaUcumque  modo  in  hanc  fiHationem 
advocamur,  sed  per  incorporationem  ad  fihum,  naturalem;  et 
in  hoc  est  excessus  gratiae,  quem  in  natura  reparata  consi- 
derat  Apostolus,  Rom.  V,  prae  statu  naturae  innocentis.  Porro, 
prima  veluti  radix  intimae  ilHus  unionis  corporis  mystici  cum 
capite,  est  ipsa  originis  communitas,  per  quam  factum  est  ut 
Unigenitus  Dei  FiHus  esset  unus  e  fiHis  Adae,  primogenitus 
inter  fratres  plurimos. 

§  3. 

Tandem,  FiHus  Dei  assumpsit  animam,  eamque  inteUectu 
et  ratione  praeditam. 

Nam  aHas,  non  esset  verus  homo,  et  ideo  mentiretur  Scri- 
ptura  dicens :  «  Unus  est  mediator  Dei  et  hominum,  homo 
«  Christus  lesus  ».  —  Praeterea,  non  solum  in  EvangeHo  pas- 
siones  animae  sensitivae  tribuuntur  Christo,  ut  timor  et  tri- 
stitia,  sed  etiam  taHa  de  eo  leguntur,  quae  nec  naturae  divi- 
nae  convenire  possunt,  nec  naturae  creatae  inteUectu  carenti , 
puta  admiratio,  Matth.  VIII,  10.  —  Item ,  si  natura  divina 
fuisset  homini  Christo  loco  intellectus  et  mentis,  unio  incar- 
nationis    dicenda    foret   facta  in   natura ,  quod    iam    ostensum 

est  evidenter  repugnare.  —  Denique,  non  solum  debuit  mens 
assumi  a  Verbo,  sed  imo  fuit  ratio  assumptibilitatis  caetero- 
rum  omnium  quae  naturae  humanae  insunt,  ut  ex  iam  di- 
cendis  in  sequenti  propositione  satis  apparebit. 


THESIS   XV. 

(QUAEST.    6.) 

Simul  tempore  facta  est  assumptio  totius  humanitatis 
et  omnium  partium  eius;  sed  ordine  naturae,  recte  dicitur 
Verbum  assumpsisse  corpus  mediante  anima,  animam  me- 
diante  spiritu,  et  partes  mediante  toto. 

Postquam  de  natura  assumpta  et  de  partibus  eius  egit 
S.  Thomas,  quaerit  tandem  de  ordine  assumptionis.  —  Ubi 
nota,  non  esse  hic  quaestionem,  an  omnes  partes  naturae  hu- 
manae  imiantur  Verbo  immediate,  necne;  satis  enim  constat 
ex  dictis,  omnes  et  singulas  partes  substantiales,  tam  essen- 
tiales  quam  integrales,  esse  immediate  unitas  FiHo  -Dei;  ex- 
sistunt  enim  per  ipsum  esse  persoAale  ipsius.  Sed  inquiritur 
de  ordine  quo  facta  est  assiunptio ;  nam  in  natura  humana 
considerantur  diversa,  quorum  aliqua  potuerunt  prius  assumi 
quam  aHa.  —  Rursus  sciendum  est,  quod  prius  et  posterius 
dicuntur  dupHciter :  ordine  sciHcet  temporis,  et  ordine  naturae 
sive  causaHtatis.  Et  ordo  quidem  temporis  in  praesenti  nuHus 
est,  quia  Verbum  omnia  ad  naturam  humanam  pertinentia 
simul  sibi  univit,  ut  ostenditur  art.  3  et  4  huius  quaestionis, 
et  infra,  Quaest.  '^■^,  magis  patebit.  ReHnquitur  ergo  consi- 
derandus  solus  ordo  naturae,  in  quantum  dici  debet  prius 
assumptum,  id  quod  fuit  reHquis  ratio  assumptibiHtatis ,  id 
est,  causa  cur  convenienter  a  Verbo  potuerunt  assumi. 

Quo  posito,  si  compares  ad  invicem  partes  essentiales  na- 
turae  humanae,  manifestum  est  quod  anima  est  causa  assum- 
piibiHtatis  corporis,  quia  corpus  non  est  convenienter  assum- 
ptibile,  nisi  per  ordinem  ad  animam  rationalem;  dictum  est 
enim  supra,  quod  naturae  irrationales  non  possunt  assumi 
a  divina  persona.  Rursus,  si  in  anima  ipsa  compares  inter  se 
partes  potentiales ,  patet  quod  ratio  assumptibiHtatis  est   pars 

superior;  ideo  enim  anima  est  convenienter  assumptibilis,  quia 
est  capax  Dei,  ad  eius  imaginem  exsistens,  scilicet  secundum 
mentem,  quae  spiritus  dicitur.  Denique  si  compares  partes 
naturae  ad  naturam  ipsam ,  sic  manifestum  est  quod  integra 
natura,  in  quantum  est  quiddam  perfectum  et  completum,  est 
ratio  assumptibilitatis  partium,  quae  sunt  aliquid  incompletum; 
unde,  sicut  Verbum  assumpsit  corpus  propter  ordinem  quem 
habet  ad  animam  rationalem,  ita  assumpsit  corpus  et  animam 
propter  ordinem  quem  habent  ad  naturam  humanam.  Sic  igi- 
tur,  cum  anima  rationahs  sit  causa  coniungibiiitatis  corporis 
cum  Verbo  Dei,  et  similiter  natura  integra  ratio  assumptibi- 
htatis  partium,  recte  dicitur  quod  ordine  naturae,  corpus  est 
assumptum  mediante  anima,  et  partes  mediante  toto.  Unde 
Damascenus,  de  fide  orth.,  1.  3,  c.  6:  «  Verbum  Dei  per  inter- 
«  mediam  mentem  carni  unitum  est  ».  Et  Augustinus,  epist.  140, 
n.  12:  «  Verbum  autem  incommutabile  nihil  in  deterius  mu- 
«  tatum,  particeps  carnis  effectum  est,  anima  rationali  me- 
«  diante  «. 

Difficultas  tamen  esse  posset  quia  in  morte  Christi,  in- 
terveniente  separatione  corporis  ab  anima,  adliuc  remansit  unio 
Verbi  ad  corpus,  ut  infra  patebit,  Quaest.  50.  —  Sed  hoc 
nihil  est.  Primo,  quia  non  omne  quod  dependet  ab  aiiquo 
in  fieri,  dependet  ab  eodem  postquam  est  in  facto  esse;  sicut 
si  inter  ahquos  amicitia  causatur  aliquo  mediante,  eo  rece- 
dente,  adhuc  amicitia  remanet.  Secundo,  quia  medium  con- 
gruentiae  potest  causare  coniungibihtatem ,  etiam  postquam 
abscesserit,  dummodo  remaneat  ordo  et  possibilitas  ad  ipsum. 
Unde,  cum  anima  sit  causans  unibilitatem  in  corpore  ut  me- 
dium  congruentiae,  non  oportuit  ut  abscedente  anima,  con- 
iunctio  divinitatis  ad  carnem  dirimeretur;  adhuc  enim  reman- 
sit  in  corpore  habilitas  et  ordo  ad  animam,  ac  per  hoc,  con- 
venientia  unionis,  et  unibilitas  ad  divinitatem. 

Non  tamen  humana  natura  assumpta  est  a  Verbo,  mediante 
gratia,  quia  gratia  habitualis  est  accidens;  et  ideo,  non  potest 
ordinare  humanam  naturam  ad  unionem  secundum  subsisten- 
tiam.  Item ,  est  effectus  quidam  consequens  unionem  hypo- 
staticam,  et  pro  tanto,  nequit  intelligi  ut  medium  in  assum- 
ptione  naturae  humanae. 

DE  COASSUMPTIS  A  FILIO   DEI  IN  NATURA  HUMAXA 

«  Deinde  considerandum  esr  de  coassumptis  a  Filio  Dei  in 
«  natura  humana,  et  primo  quidem  de  his  quae  pertinent  ad 
«  perfectionem,  secundo  de  his  quae  pertinent  ad  defectum  ». 
Dicuntur  autem  coassumpta,  ea  quae  in  tantum  trahuntur  ad 
suppositum  Filii  Dei,  in  quantum  ornant  vel  afficiunt  huma- 
nitatem  assumptam,  id  est,  unitam  Verbo  secundum  subsisten- 
tiam.  Porro  in  huiusmodi,  principem  locum  obtinent  quae- 
cumque  sunt  ornamenti  ac  perfectionis;  et  rursus,  in  his  quae 
ad  perfectionem  pertinent,  prima  consideratio  esse  debet  de 
gratia,  de  qua  S.   Thomas  in  duabus  quaestionibus  7  et  8. 

QUAEST.     VII-VIII. 
DE  GRATIA  CHRISTI 

Sciendum  liic  est,  quod  triplex  gratia  consuevit  attribui 
Christo  (i).  Primo  quidem  gratia  unionis ,  secundum  quod 
natura  humana,  nullis  praecedentibus  meritis,  hoc  donum  ac- 
cepit  ut  uniretur  Dei  Filio  in  persona.  Secundo  gratia  singn- 
laris ,  quae  in  gratum  facientem  et  gratis  datam  dividitur ; 
nam  anima  Christi  fuit  prae  caeteris,  supernaturalibus  donis 
ornata  atque  ditara.  Tertio  gratia  capitis,  secundum  quod  ab 
ipso  Christo  in  alios  homines  gratia  redundat. 

Et  haec  tria  loannes  (I,  14-1(3)  congruo  ordine  comple- 
ctitur.  Nam  quantum  ad  gratiam  unionis,  dicit :  Verhnm  caro 
factum  est.  Quantum  ad  gratiam  singuiarem ,  subiungit ;  Et 
habitavit  in  nobis  plenum  gratiae  et  veritatis.  Quantum  ad  gra- 
tiam  capitis,  addit:  Et  de  plenitudine  eius  nos  onines  accepimus. 

Et  de  gratia  quidem  unionis  dicendum  amplius  non  est, 
sed  de  sola  gratia  accidentali  qua  unctus  est  Christus  prae 
consortibus  swis  (Psalm.  XLIV,  8),  quaeque  competit  ei,  iuxta 
mox  praemissa,  tum  in  quantum  est  quidam  singularis  homo,, 
tum  in  quantum  est  totius  caput  Ecclesiae. 

(i)  Haec  S.  Thomas,  in  Compendio  theologiae,  c.  214. 

THESIS  XVI. 

(Q.UAEST.  7,  Art.   1-8.) 

Fuit  in  anima  Christi  gratia  habitualis;  fueriint  etiam 
virtutes  et  dona,  iis  solum  exceptis  quae  cum  statu  com- 
prehensoris  componi  nequaquam  possunt. 

Sermo  est  de  donis  gratiae  gratum  facientis,  et  assertio 
haberi  debet  ut  saltem  theologice  certa,  quandoquidem  in  ea 
universaliter  consentiunt  theologi,  non  ut  in  opinione  quadam, 
sed  Lit  in  veritate  quae  ad  sacrae  doctrinae  depositum  omnino 
pertineat. 

§1. 

Videretur  tamen  dicendum  quod  gratia  habituaHs  non  fuit 
in  anima  Christi.  Etenim  impossibile  est  ut  forma  sit  in  sub- 
iecto  sine  suo  formali  eifectu;  sed  formaiis  efFectus  gratiae 
habitualis,  est  facere  filium  Dei  adoptivum;  Christus  autem 
est  filius  naturahs,  et  nuUo  modo  adoptivus.  Non  ergo  in  eo 
esse  potuit  gratia  habitualis. 

Praeterea,  qui  habet  maius,  non  indiget  eo  quod  minus 
est.  Atqui  in  humanitate  Christi  est  gratia  unionis ,  quae  est 
aliquid  multo  maius  et  excellentius  quam  sit  gratia  habitualis. 
Ergo  inutihter  saltem ,  ipsa  habitualis  gratia  in  Christo  po- 
neretur. 

Sed  contra  est ,  tum  Scripturae  auctoritas ,  tuni  ratio 
theologica. 

Primo  quidem,  Scripturae  auctoritas.  —  Nam,  Co- 
loss.  I,  28-19,  Ji^^itur  esse  in  Christo  omnis  plenitudo  dono- 
rum  quae  sunt  in  mystico  corpore,  cuius  est  caput  secundum 
humanitatem.  Atqui  primum  horum  donorum  est  procul  du- 
bio  gratia  sanctificans,  seu  forma  illa  accidentalis  qua  deifor- 
mes  efficimur ,  et  ad  Dei  beatitudinem  radicaliter  ordinamur, 
iuxta  illud  2  Petr.  I-4:  «  Per  quem  maxima  et  pretiosa  vobis 
«  promissa  donavit,  ut  per  haec  efficiamini  divinae  consortes 
«  naturae  » . 

Accedunt  et  omnia  loca,  ubi  Christo  homini  attribuitur 
inhabitatio  Spiritus  Sancti  (i);  quae  eleganter  refert  atque 
ordinat  Hieronymus,  in  commentario  super  Isaiam,  1.  4,  c.  11 : 
«  Super  hunc  igitur  florem,  inquit,  qui  de  trunco  et  radice 
«  lesse  per  Mariam  Virginem  repente  consurget,  requiescet 
«  Spiritus  Domini...;  nequaquam  per  partes,  ut  in  caeteris 
«  Sanctis,  sed  iuxta  evangelium  quod  hebraeo  sermone  con- 
«  scriptum  legunt  Nazaraei :  Desceiidet  siipcr  eiuii  omnis  foiis 
«  Spiritus  Sancti....  In  eodem  Matthaei  volumine  legimus  illud 
«  quod  in  consequentibus  scribitur:  Ecce  puer  meiis  queiii  cle- 
(■<■  gi :  electus  iiieus  iii  quo  complacuit  animae  iiieae :  poiiaiii  Spi- 
«  rituin  ineuin  super  euin :  indiciuin  gentihus  proferet,  ad  Salva- 
«  toris  referri  intelligentiam,  in  quo  requievit  Spiritus  Domini, 
«  id  est,  aeterna  habitatione  permansit :  non  ut  avolaret ,  et 
«  rursum  ad  eum  descenderet;  sed  iuxta  loannis  Baptistae 
«  testimonium  iugiter  permaneret,  qui  ait:  Vidi  Spiritum  de- 
«  scendeiitein  quasi  columham  de  caclo ,  ct  manentem  in  eo ,  et 
«  ego  nescieham  illuin,  sed  qui  ine  iiiisit  hapti:^are  in  aqua ,  iUe 
«  ?nibi  dixit :  Siiper  qiiem  videris  Spiritum  descendentem  et  ina- 
«  nentein  iii  eo,  ipse  est  qui  hapti::ut  in  Spiritu  Sancto  ».  Atqui 
Spiritus  Sanctus  humanitatem  Christi  non  inhabitat,  forma- 
liter  propter  unionis  gratiam,  cum  non  sir  huius  unionis  ter- 
minus.  Superest  ergo  ut  requiescere  et  manere  perhibeatur 
in  Christo  homine,  eadem  ratione  qua  in  ahis  sanctis  mem- 
bris  Chrisri,  ratione  sciHcet  donorum  gratiae  habituaHs;  nam 
etsi  per  haec  dona  tota  Trinitas  mentem  inhabitet  ut  obie- 
ctum  fruitionis  eius,  speciaH  tamen  appropriatione  ipsemet 
Spiritus  Sanctus,  iuxta  ea  quae  solent  expHcari,  ubi  de  divi- 
nis  missionibus. 

Ergo  de  exsistentia  gratiae  habitualis  in  anima  Christi, 
non  relinquitur  dubitandi  locus. 

Accedunt  rationes  theologicae.  —  Prima  est,  quia  ilH 
animae  quae  ad  divinam  hypostasim  assumitur,  et  Dei  Verbi 
propria  efficitur,  debetur  profecto  ut  sit  deiformis  Sed  hanc 
deiformitatem  accipere  non  potest  nisi  per  gratiam  habitualem. 
Etenim,    ut  dicit  S.  Thomas  in  responsione  ad   i""\    «  quia 

(i)  Is.ii.  XI-2;  Matth.  XII-18;  loan.  I,   32-33. 

«  cum  unitate  personae  remanet  distinctio  naturarum,  anima 
((  Christi  non  est  per  suam  essentiam  divina;  unde  oportet 
(.(.  quod  tiat  divina  per  participationeni ,  quae  est  secundum 
«  gratiam  ».  Nimirum  per  unionem  hypostaticam  nihil  aliud 
humanitati  confertur,  nisi  ut  exsistat  per  esse  personale  Verbi; 
nunc  autem,  quantum  ad  esse  essentiae  non  mucatur,  sed 
manet  cum  solis  perfectionibus  quae  humanae  naturae  propriae 
sunt.  Sequitur  ergo,  quod  deiformitas  ei  accedere  nequit,  nisi 
per  formam  accidentalem  infusam,  quam  gratiam  habitualem 
nominamus.  —  Unde  vides,  unam  tantum  in  praesenti  esse 
differentiam  inter  Christum  et  homines  caeteros:  quatenus 
in  caeteris,  gratia  habitualis  non  supponit  antecedens  aliquod 
donum  a  quo  exigatur ;  hic  autem,  gratia  debetur  humanitati, 
consequenter  ad  donum  maius,  quod  est  gratia  unionis.  «  Gra- 
«  tia  enim  causatur  in  homine  ex  praesentia  divinitatis,  sicut 
«  lumen  in  aere  ex  praesentia  soiis ;  unde  dicitur  Ezech. 
«  XLIII-2 :  Gloria  Dci  Isracl  inc^rediebatiir  per  viam  orientaleui, 
«  et  tcrra  splendcbat  a  niaicstatc  cius.  Praesentia  autem  Dei  in 
«  Christo  intelligitur  secundum  unionem  humanae  naturae 
«  ad  divinam  personam ;  unde  gratia  habitualis  Christi  intelH- 
«  gitur  ut  consequens  hanc  unionem,  sicut  splendor  solem  (i)  ». 
Praeterea,  cum  hic  homo  Christus  sit  iilius  Dei  naturalis, 
ut  dicetur  infra  in  Quaest.  55,  eo  ipso  debetur  ei  divina  hae- 
reditas ,  scilicet  fruitio  infiniti  boni  quo  Deus  est  dives ,  et 
quod  est  ipse  Deus  (2).  Atqui,  ad  huiusmodi  beatitudinem 
necessaria  est  liabitualis  gratia.  «  Cuius  ratio  necessitatis,  ait 
«  S.  Thomas,  de  Verit.,  Quaest.  29,  a.  i,  hinc  sumi  potest, 
«  quod   dupiex  ad  Deum   potest  esse  coniunctio:    una  secun- 

«  dum  esse  in  una   persona,    aiia    secundum    operarionem 

«  Prima  quidem  coniunctio  sine  secunda  ad  beatirudinem 
«  non  sufficit,  quia  nec  ipse  Deus  beatus  esset,  si  se  non  co- 
«  gnosceret  er  amaret;  non  enim  in  seipso  delectaretur,  quod 
«  ad  beatitudinem  requiritur.  Ad  hoc  ergo  quod  anima  Chri- 
«  sri  sit  beata,  praeter  unionem  ipsius  ad  Verbum  in  persona, 
«  requiritur  unio  per  operationem ,    ur    scilicer    videar  Deum 

(i)  S.   Thom.,  hic,   art.   13. 
(2)  Cf.  Rora.  VIII- 17.      . 

«  per  essentiam,  et  videndo  fruatur.  Hoc  autem  excedit  na- 
«  turalem  potentiam  cuiuslibet  creaturae;  soii  autem  Deo 
«  secundum  naturam  suam  conveniens  est.  Oportet  igitur , 
«  supra  naturam  animae  Cliristi  aiiquid  sibi  addi  ,  per  quod 
«  ordinatur  ad  praedictam  beatitudinem;  et  lioc  dicimus  gratiam 
«  (liabitualem).  Unde  necesse  est  in  anima  Cliristi  gratiam 
«  ponere  ».  —  Et  nota  quod  necessitas  beatitudinis  in  Cliristo 
non  venit  solum  ex  filiatione  eius  naturali,  sed  etiam  ex  fine 
assumptionis  liumanae  naturae  a  Verbo,  qui  fuit  salus  et  re- 
paratio  liominum.  Talem  enim  oportuit  esse  Cliristum  secun- 
dum  liumanitatem,  ut  convenienter  esse  posset  auctor  salutis 
nostrae.  Si  igitur  salus  nostra  in  fruitione  Dei  consistit ,  se- 
quitur  quod  Cliristus  debuit  esse  perfecte  Deo  fruens ,  eo 
quod  principium  in  unoquoque  genere  debet  esse  perfectum. 
Ad  lioc  autem  ut  Christus  in  natura  liumana  perfecte  Deo 
frueretur,  necessaria  fuit  gratia ,  ut  mox  dictum  est,  et  sic 
semper  redit  eadem  conclusio. 

Ad  I"'"  ergo  dicendum,  quod  formalis  etfectus  gratiae 
sanctificantis  non  est,  proprie  loquendo,  facere  filium  Dei  ado- 
ptivum,  sed  conferre  animae  deiformitatem,  qua  ordinatur  ad 
participationem  divinae  beatitudinis.  Nunc  autem,  ex  iiac  dei- 
formitate  resultat  denominatio  filii  adoptivi,  in  personis  quae 
aliunde  liuius  denominationis  sunt  capaces,  scilicet  in  personis 
Deo  extraneis ;  definitur  enim  adoptio,  personae  extraneac  in 
filium  et  haeredem  gratuita  assumptio.  Quare,  si  forte  gratia  in- 
veniatur  in  persona  non  extranea  Deo,  pro  quanto  ornat  na- 
turam  unitam  ei  secundum  hypostasim,  semper  quidem  ha- 
bebit  suum  proprium  formalem  eifectum,  quin  tamen  in  huius 
naturae  supposito  resultet  denominatio  adoptivi,  quia  huic 
denominationi  omnino  repugnat  personae  conditio. 

Ad  2""^  dicendum  quod,  qui  habet  plus,  non  indiget  eo 
quod  est  minus,  quando  minus  continetur  vel  formaliter  vel 
eminenter  in  eo  quod  est  plus.  Sed  cum  maius  et  minus  ac- 
cipiuntur  in  alia  et  alia  linea,  ratio  non  valet,  praesertim  si 
maius,  nedum  excludat  id  quod  minus  est,  sit  potius  ratio 
exigitiva  eius,  ut  contingit  in  proposito. 

Ex  dictis  iam  sequitur,  fuisse  in  Christo  habitus  superna- 
turales  operativos,  qui  consequuntur  gratiam  sanctificantem, 
sicut  potentiae  consequuntur  naturam.  Et  licet  pleraeque  ra- 
tiones  superius  allatae,  directe  et  explicite  non  respiciant  gra- 
tiam  habituaiem,  nisi  in  quantum  est  radix  luminis  gloriae 
per  quod  intellectus  creatus  confortatur  ad  videndum  Deum, 
tamen  faciie  possunt  adaptari  omnibus  habitibus  infusis,  qui- 
bus  anima  proxime  perficitur  in  ordine  ad  operandum  divine 
et  supernaturaHter.  Necesse  enim  fuit  Christum  secundum 
humanitatem,  perfectissimo  et  divino  modo  in  omnibus  ope- 
rari,  sicut  congruebat  Unigenito  a  Patre,  et  vero  Deo  ho- 
mini  facto.  Neque  ad  hoc  sufficiebat  speciaHssima  divinitatis, 
per  actuales  motiones,  assistehtia  et  directio,  cum  sine  inhae- 
rentibus  principiis  ehcitivis  actuum,  non  possit  esse  operatio 
connaturalis  et  undequaque  perfecta.  Atqui  habitus  operativi 
consequentes  consortium  naturae  divinae  quod  per  habitualem 
gratiam  datur,  dicuntur  virtutes  et  dona.  Ergo  virtutes  et  dona 
fuerunt  in  ChristOj  imo  excellentissime,  ultra  omnem  mensu- 
ram,  ut  infra  dicetur. 

Non  tamen  fuerunt  in  eo  fides  et  spes,  quia  haec  duo 
absolute  incompossibiiia  sunt  cum  visione  et  fruitione  beata, 
quam  habuit  a  primo  suae  conceptionis  instanti.  Sed,  quod 
attinet  ad  virtutes  cardinales,  nulhi  debet  excludi,  eo  quod 
nulla  est  quae  secundum  totam  latitudinem  sui  obiecti,  re- 
pugnet  summae  perfectioni.  Si  qua  enim  ex  illis  videatur  im- 
portare,  vel  potius  supponere  imperfectionem  cum  absoluta 
sanctitate  incompossibilem,  hoc  non  est,  nisi  quia  consideratur 
in  quodam  statu  adhuc  imperfecto,  vel  secundum  habitudinem 
ad  quemdam  particularem  actum.  Sic  tcmpe.rantia,  ut  dicitur 
art.  2  ,  ad  3""^  sumi  potest  in  eo  statu  in  quo  adhuc  habetur 
ahquid  admixtum  de  incHnatione  contraria,  nempe  in  quo  homo 
patitur  adhuc  aifectiones  inordinatas ;  et  tamen  temperantia 
consummata,  ab  huiusmodi  imperfectione  est  libera.  Unde 
universaHter  animadvertendum  est,  «  quod  virtutes  morales 
«  Christo  non  conveniunt  quantum  ad  usus  quosdam  qui  in 

«  nobis  sunt,  sicut  quoJ  per  eas  domantur  passiones  quibus 
«  caro  contra  spiritum  concupiscit,  quod  in  Christo  non  fuit, 
«  sed  quantum  ad  alios  usus  secundum  quos  erunt  in  patria, 
«  plenissime  fuerunt  in  Christo,  et  etiam  quantum  ad  quos- 
«  dam  usus  viae  qui  eius  perfectioni  non  derogabant,  in  quan- 
«  tum  erat  verus  viator  et  comprehensor  (i)  ». 

De  donis  tandem,  adhuc  minor  ratio  dubitandi  esse  potest, 
cum  Isai.  XI,  diserte  attribuantur  Christo:  «  Requiescet  super 
«  eum  Spiritus  Domini,  spiritus  sapientiae  et  inteliectus,  spi- 
«  ritus  consiiii  et  fortitudinis,  spiritus  scientiae  et  pietatis,  et  re- 
«  plebit  eum  spiritus  timoris  Domini  ».  Accedit  et  ratio  theo- 
logica,  quia  inter  virtutes  et  dona  hoc  interesse  videtur,  quod 
virtutes  disponunt  ad  agendum  supernaturaliter  sub  communi 
motione  gratiae,  adhibita  consueta  deHberatione  rationis;  dona 
vero  disponunt  ad  agendum  sub  speciali  instinctu  Spiritus  San- 
cti,  et  ideo,  ex  donis  potissimum  procedunt  actus  subHmes 
et  heroici  qui  ordinarium  modum  excedunt,  ut  declarat  S.  Tho- 
mas  in  III,  D.  34,  Quaest.  i,  a.  i,  et  iterum  in  1-2,  Quae- 
st.  ^8,  a.   I. 

Nota.  Praeter  dona  2;ratiae  2;ratum  facientis,  attenduntur 
etiam  dona  gratiae  quae  dicitur  oratis  data ;  non  quod  huic 
gratiae  proprium  sit  ut  gratis  detur,  sed  quia  supra  hoc  quod 
est  gratis  dari,  non  habet  per  se  ut  gratum  faciat  Deo  sub- 
iectum  in  quo  est.  Confertur  enim  solummodo  in  utlUtatem 
aliorum,  et  ideo  potest  esse  etiam  in  malis,  iuxta  iliud 
Matth.  VII,  22-23:  «  Multi  dicent  mihi  in  illa  die:  Domine, 
«  Domine,  nonne  in  nomine  tuo  prophetavimus,  et  in  nomine 
«  tuo  daemonia  eiecimus,  et  in  nomine  tuo  virtutes  multas 
«  fecimus?  Et  tunc  confitebor  iUis:  quia  nunquam  novi  vos  ». 

Non  est  autem  huius  loci  explicare  ad  quam  categoriam 
entis,  praedictae  gratiae  gratis  datae  reducantur.  Certe  gene- 
ratim  dici  potest  "quod  habitus  non  sunt,  primo  quia  habitibus 
utimur  cum  volumus :  porro,  qui  accepit  donum  prophetiae, 
non  ideo  prophetizat  cum  vult.  Praeterea,  per  habitus  con- 
stituimur  causae  principales  operationum;  sed  impossibile  est 
ut  creatura  unquam  fiat  causa  principalis  miraculorum,  ei  eo- 

(i)  S.  Thom.,  in  III,  D.   19,  q.   i,    a.  2,  ad  2um. 

rum  quae  de  sui  ratione  requirunt  virtutem  iniinitam,  Quid 
ergo  sint  in  seipsis  dona  liuiusmodi,  forsitan  non  inepte  quis 
detiniret  dicendo,  quod  consistunt  in  quadam  ordinatione  qua 
homo  ordinatur  a  Deo  ad  identidem  prophetandum,  vel  mi- 
racuia  faciendum,  etc,  in  fidei  manifestationem. 

Nunc  igitur,  si  quaeratur  utrum  in  Christo  fuerint  gratiae 
gratis  datae,  respondendum  est  cum  distinctione.  Certo  certius 
fuerunt  in  ipso  quantum  ad  omnem  perfectionem  quam  im- 
portant.  Nam,  ut  dicitur  hic,  art.  7,  in  corp.,  «  gratiae  gratis 
«  datae  ordinantur  ad  iidei  et  spiritualis  doctrinae  manifesta- 
«  tionem.  Oportet  enim  eum  qui  docet,  habere  ea  per  quae 
«  sua  doctrina  manifestetur.  Spiritualis  autem  doctrinae  et  li- 
«  dei  primus  et  principalis  doctor  est  Christus,  secundum  illud 
«  Hebr.  II :  Ciitii  initiuiii  accepisset  enarrari  per  Doininiim,  ab 
«  eis  qui  audieriint,  in  iios  conjiriiiata  est,  contestante  Deo  signis 
«  ct  portentis.  Unde  manifestum  est  quod  in  Christo  excellen- 
«  tissime  fuerunt  gratiae  gratis  datae,  sicut  in  primo  et  prin- 
«  cipali  fidei  doctore  ».  At  vero,  non  fuerunt  in  eo  secundum 
eamdem  rationem  quam  habent  in  aliis,  sed  multo  eminentiori 
modo.  Nam  prophetia,  discretio  spirituum,  sermo  sapientiae, 
sermo  scientiae,  aliaque  huiusmodi,  continebantur  in  perfe- 
ctione  scientiae  tum  beatae  tum  infusae,  qua  anima  eius  sem- 
per  fuit  repleta.  Et  similiter  operatio  virtutum,  gratia  sanita- 
tum,  etc,  in  habitudine  suae  humanitatis  ad  divinitatem,  tan- 
quam  coniuncti  instrumenti  ad  agens  principaie,  ut  ex  dicen- 
dis  de  scientia  et  potentia  animae  Christi  apparebit. 

Ergo  gratia  gratum  faciens  dicenda  est  fuisse  in  Christo 
formaliter;  gratia  vero  gratis  data,  eminenter,  et  non  univoce 
ut  fuit  vel  est  in  caeteris. 

THESIS  XVII. 

CQ.UAEST.    7.    ArT.   9-13.) 

In  Christo,  eoque  solo,  est  absoluta  et  perfectahabitualis 
gratiae  plenitudo ;  unde  gratia  eius  vero  quodam  sensu  dici- 
tur  esse  infinita;  et  sicut  nunquam  potuit  augeri,  ita  nun- 
quam  per  gratiam  cuiuslibet  purae  creaturae  poterit  adae- 
quari. 

Ad  huius  doctrinae  veram  intelligentiam  primum  omnium 
observandum  est,  quod  tota  assertio  procedit  de  gratia,  prout 
est  possibilis  haberi  in  praesenti  ordine  rerum,  id  est,  de  po- 
tentia  Dei  quae  dicitur  ordinata  (i).  Nam  aliunde  evidentis- 
simum  est,  non  posse  dari  summum  in  gratia,  hoc  sensu  quod 
de  potentia  etiam  absoluta  repugnet  gradus  maior  et  perfe- 
ctior.  Quare  S.  Thomas,  art.  12,  ad  2"™,  expresse  dicit  quod 
virtus  divina  potest  facere  aliquid  niaius  et  inelius  quani  sit  ha- 
bitualis  ^ratia  Cbristi,  Ucet  non  possit  facere  ut  ordinetur  ad 
ahquid  maius  quam  sit  unio  personalis  ad  Filium  Unigeni- 
tum  a  Patre;  cui  unioni  respondet  5i(/^a(3w^gr  mensura  gratiae, 
quam  de  facto  habet  Christus  secundum  definitionem  divinae 
sapientiae.  Hinc,  cum  dicitur  gratia  Christi  pertingere  ad  sum- 
mum,  esse  infinita  et  absque  mensura,  non  posse  adaequari 
per  gratiam  cuiuscumque  alterius,  quantumcumque  ista  cre- 
scere  inteUigatur,  sermo  est  semper  de  gratia  prout  est  com- 
prehensa  intra  terminos  et  sub  legibus  praesentis  providen- 
tiae:  «  Sicut  enim  aliarum  formarum  est  ex  divina  sapientia 
«  determinata  propria  mensura,  ita  et  gratiae,  secundum  illud 
«  Sap.  II:  Oninia  in  numero  et  pondere  et  mensura  disposuisti  ■». 
—  Hoc  igitur  sensu: 


In  Christo,  eoque  solo,  fuit  et  est  tota  gratiae  plenitudo. 
Nam    loan.    I,    dicitur:    «  Verbum    caro    factum  est  et  habi- 

(i)  Vide  supra,  pag.   168,  seq. 

«  ravit  in  nobis,  (et  vidimus  gloriam  eius,  gloriam  quasi  Uni- 
«  geniti  a  Patre),  plenum  gratiae  et  veritatis.. ,  et  de  plenitu- 
«  dine  eius  nos  omnes  accepimus  ».  Oportet  autem  quod  ple- 
nitudo  de  qua  hic  est  sermo,  sit  perfecta  atque  absoluta,  ut- 
pote  plenitudo  de  qua  omnes  accipiunt,  plenitudo  quae  decet 
Unigenitum  a  Patre,  uno  tandem  verbo,  plenitudo  consequens 
unionem  personalem  humanitatis  cum  Deo.  Quippe,  necesse 
est  ut  quanto  magis  creatura  aliqua  ad  Deum  accedit,  tanto 
magis  de  bonitate  eius  participet,  et  abundantioribus  donis  ex 
eius  influentia  repleatur,  sicut  et  ignis  calorem  magis  parti- 
cipat  qui  ei  magis  appropinquat.  Nullus  autem  modus  esse 
aut  excogitari  potest,  quo  aliqua  natura  propinquius  Deo' 
adhaereat,  quam  si  ei  in  unitate  personae  coniungatur.  Ex 
ipsa  igitur  unione  naturae  humanae  ad  Deum  in  unitate  per- 
sonae,  omnino  sequitur  quod  anima  Christi  receperit  quidquid 
de  donis  gratiarum  habituaHbus  divinitus  dari  potest  in  prae- 
senti  providentia.  —  Caeterum  ex  iisdem  principiis  apparet 
hanc  plenitudinem  esse  propriam  Christo,  et  nulli  alii  com- 
munem,  sicut  ei  soH  proprius  est  titulus  super  quo  fundatur. 
Quapropter  aliae  plenitudines  in  Scriptura  commemoratae  in- 
telHgi  debent,  non  absoiute,  sed  relative  ad  statum  unius- 
cuiusque,  sicut  bene  notat  S.  Thomas  art.  lo  ad  i""^  dicens, 
quod  Beata  Virgo  dicta  est  grati^  plena,  non  quasi  habuerit  gra- 
tiam  in  summa  exceilentia  qua  potest  haberi,  sed  quia  babuit 
totam  gratiam  quae  decebat  personam  eiectam  a  Deo,  ut  es- 
set  mater  Unigeniti  eius.  Et  similiter,  Act.  VI,  Stephanus  di- 
citur  plenus  Spiritu  Sancto,  quia  habuit  totam  gratiam  con- 
venientem  ei  qui  in  protomartyrem  fuerat  praeordinatus.  Ple- 
nitudo  tamen  Virginis  est  incomparabiliter  maior  altera,  ex 
hoc  ipso  quod  status  eius  fuit,  quo  sublimior  in  puris  crea- 
turis  esse  omnino  nequit. 


Nunc  igitur,  quo  sensu  gratia  Christi  dici  possit  infinita, 
facile  est  determinare.  Scilicet,  est  infinita,  non  in  ratione 
entis,  sed  secundum  propriam  rationem  gratiae,  pro  quanto  se 
extendit  ad  omnes  gratiae  operationes  et  eftectus,  (et  sic  ac- 

cipitur  infinitas  extmsiva)\  tum  praeterea,  est  in  summo  gradu 
qui  possibilis  est  haberi  in  actuali  ordine  a  divina  Sapientia 
definito  ,  (et  sic  accipitur  infinitas  intensivd).  Ideo  Augustinus 
interpretans  illud  loan.  III,  non  ad  mensnram  dat  Deiis  spiri- 
tnin,  dicit :  «  Mensura  divisio  quaedam  donorum  est.  Alii  enim 
«  datur  per  Spiritum  sermo  sapientiae,  alii  sermo  scientiae. 
«  Sed  Christus  qui  dat,  non  ad  mensuram  accipit  ». 

Quae  cum  ita  sint,  manifestum  etiam  est  quod  gratia  cu- 
iuslibet  purae  creaturae,  imo  omnium  simul,  nunquam  adae- 
quabit  gratiam  Christi,  quia  iuxta  leges  praesentis  Providen- 
tiae,  aHis  omnibus  praeter  Christum ,  datur  gratia  in  tali 
mensura,  et  secundum  tales  condiriones  augmenti,  ut  semper 
oporteat  ipsam  remanere  in  ordine  cuiusdam  particularis  par- 
ticipationis.  Porro,  ut  dicitur  de  Verit.  q.  29,  a.  3,  ad  5""^ : 
«  Quod  finitum  aliquid  per  continuum  augmentum  possit 
«  attingere  ad  quantumcumque  finitum,  veritatem  habet,  si 
«  accipiatur  eadem  ratio  quantitatis  in  utroque  finito...,  non 
«  autem  si  accipiatur  aUa  et  aha  ratio  quantitatis.  Et  hoc  pa- 
«  tet  in  quantitate  dimensiva;  quantumcumque  enim  Hnea 
«  augeatur  in  longum,  nunquam  perveniet  ad  latitudinem  su- 
«  perficiei.  Et  similiter  patet  in  quantitate  virtuali....  Quan- 
«  tumcumque  enim  cognitio  cognoscentis  Deum  per  simihru- 
«  dinem,  proficic-t,  nunquam  potest  adaequari  cognitioni  com- 
«  prehensoris  qui  videt  Deum  per  essentiam.  Et  simihrer  ca- 
«  ritas  (actualis)  viatoris  non  potest  adaequari  caritati  com- 
«  prehensoris :  aUter  enim  afiquis  afficitur  ad  praesentia,  et 
«  aliter  ad  absentia.  Similiter  etiam,  quantumcumque  crescat 
«  gratia  ahcuius  hominis  qui  gratiam  secundum  aHquam  par- 
«  ticularem  participationem  possidet,  nunquam  potest  adae- 
«  quare  gratiam  Christi,  quae  universaHter  plena  exsistit». 

Adhuc  tamen  restat  videndum  an  Christus  in  gratia  aH- 
quando  creverit,  et  ad  plenitudinem  quam  nunc  habet,  per 
gradus  quosdam  devenerit,  vel  secus. 

§  3- 

Ratio  dubitandi  esse  posset  primo,  id  quod  legitur  Luc.  II, 
52:    «  Et  lesus  proficiebat  sapientia  et  aetate  et    gratia,  apud 

«  Deum  et  homines  »,  Ex  quo  videretur  sequi  quod  secundum 
incrementum  aetatis,  fuit  etiam  et  augmentum  gratiae. 

Praeterea,  loan.  I,  32-33,  testatur  loannes  Baptista  se  vi- 
disse  Spiritum  descendentem  et  manentem  super  Christum; 
quibus  verbis  significatur  quaedam  missio  Spiritus  Sancti  de 
novo  facta  ad  ipsum.  Sed  missio  Spiritus  Sancti  non  fit  nisi 
ad  eos  qui  de  novo  participant  gratiam  habitualem,  vel  quod- 
dam  eius  augmentum  suscipiunt.  Ergo  idem  ac  prius. 

Sed  contra,  firmiter  tenendum  est  secundum  doctrinam 
Sanctorum,  quod  nunquam  in  Christo  factum  est  augmentum 
huiusmodi.  —  Primo,  quia  ab  initio,  testante  EvangeHsta,  ha- 
bitavit  in  nobis  plenum  veritatis  et  gratiae;  id  est,  ab  initio 
fuit  gratia  unionis  in  humanitate  eius,  ac  per  consequens, 
gratiae  habituaUs  plenitudo,  quae  priorem  consequitur  et  ab 
ea  exigitur,  ut  supra  ostensum  est.  —  Secundo  quia,  ut  di- 
cetur  in  sequentibus,  Christus  fuit  a  primo  instanti,  qnantum 
ad  aniinae  pcrfe-ctioneni,  verus  comprehensor;  sed  nuUus  com- 
prehensor,  qua  taiis,  est  capax  incrementi,  quia  status  termini 
in  quo  est,  repugnat  profectui  qui  pertinet  ad  statum  viae. 
—  Tertio,  quia  Christus  comparatur  ut  quoddam  primum 
principium  ad  eos  omnes  qui  proficiunt  in  gratia;  non  ergo 
ipsemet  in  ea  proficere  debuit,  quia  in  quoHbet  genere,  pri- 
mum  principium  oportet  esse  perfectum,  non  autem  mobile 
de  potentia  in  actum, 

Ad  i^'"  ergo  dicendum,  quod  Christus  proficiebat  sapien- 
tia  et  gratia,  sicut  et  aetate,  non  quidem  quantum  ad  ipsos 
habitus  sapientiae  et  gratiae  augmentatos,  sed  secundum  in- 
ditae  sibi  gratiae  manifestationem,  quam  incremento  aetatis  sa- 
pienter  voknt  esse  proportionatam.  Unde  Athanasius,  Orat,  3 
c.  Arian.  n,  52:  « Ad  corpus  igitur  spectat  huiusmodi  pro- 
«  gressus:  eo  enim  proficiente,  in  ipso  pariter,  cernentium 
«  ocuHs  proficiebat  patefactio  divinitatis».  Et  Augustinus,  epist. 
ad  Volusianum,  c,  3:  «  Quidam  haeretici,  perverse  mirando 
«  laudandoque  eius  virtutem,  naturam  humanam  in  eo  (Chri- 
«  sto)  prorsus  agnoscere  noluerunt,  ubi  est  omnis  gratiae 
«  commendatio,  qua  salvos  facit  credentes  in  se,  profundos 
«  thesauros  sapientiae  et  scientiae  continens,  et  fide  mentes 
«  imbuens,  quas    ad    aeternam   contemplationem    veritatis  in- 

«  commutabilis  provehat.  Quid  si  Omnipotens  hominem  ubi- 
«  cumque  formatum  non  ex  materno  utero  crearer,  sed  repen- 
«  tinum  inferret  aspectibus?  Quid  si  nullas  ex  parvulo  in  iu- 
«  ventam  mutaret  aetates?  Nonne  opinionem  confirmaret  er- 
«  roris,  nec  hominem  verum  suscepisse  ullo  modo  credere- 
«  tur,  et  dum  omnia  mirabiliter  facit,  auferret  quod  miseri- 
«  corditer  facit?  Nunc  vero,  ita  inter  Deum  et  homines  Me- 
«  diator  apparuit,  ut  in  unitate  personae  copulans  utramque 
«  naturam,  et  sohta  subHmaret  insohtis,  et  insohta  soHtis  tem- 
«  peraret  ». 

Et  ad  2"™  simihter  dicendum,  quod  missio  Spiritus  San- 
cti,  aha  esr  visibihs,  aha  invisibihs.  Et  missio  quidem  invisi- 
bihs  fit  per  infusionem  vel  augmentum  gratiae,  missio  autem 
visibihs  est  solum  ad  manifestationem  alterius.  Ex  hoc  ergo 
quod  loannes  Baptista  vidit  Spiritum  Sanctum  descendentem 
supra  Christum,  non  sequitur  quod  tunc  ipse  Christus  cre- 
verit  in  gratia,  sed  solum,  quod  tunc  flicta  sit  in  ocuhs  Prae- 
cursoris  miraculosa  manifestatio  plenitudinis  gratiae  quae  in 
Christo  erat,  tanquam  in  vero  Dei  Fiho  Unigenito. 

Sed  iam  animum  convertere  oportet  ad  gratiam  Christi, 
prout  caput  est  Ecclesiae;  cuius  occasione,  omnia  quae  ad 
rarionem  capitis  spectant,  sunt   exponenda.  Hinc: 

THESIS   XVIII. 

(QUAEST.    8.) 

Christus  est  secundum  diversos  gradus,  caput  omnium 
qui  vel  actu  vel  potentia  supernaturalem  vitam  participant; 
caeteris  tamen  paribus,  plenius  et  perfectius  est  caput  ho- 
minura,  quam  sit  angelorum  ;  denique  gratia  capitis  in  eo, 
non  re,  sed  ratione  tantum  differt  a  gratia  habituali,  qua 
anima  eius  in  seipsa  sanctificatur. 

§   I- 

De  praerogativa  capitis  in  Christo  dicturi,  primum  sta- 
tuamus  oportet,  quid  metaphorica  hac  locutione    designetur. 

Et  praeambuh  instar  animadvertendum,  dignitatem  capitis, 
etiam    supremi,    non   omnino    converti   cum    potestate   regia; 

quia,  licet  ad  supremum  caput  pertineat  summa  potestas  gu- 
bernandi,  influendo  in  subditos  socialem  vitam  et  motum, 
(unde  et  reges  capita  gentium  dicuntur):  proprie  tamen  lo- 
quendo,  regalis  potestas  Christi  ad  eos  etiam  extenditur,  quo- 
rum  caput  nec  dicitur,  nec  est.  Ratio  est  quia  subiectio  mem- 
brorum  ad  caput,  est  de  sui  rationc,  subiectio  non  violenta 
sed  benevola,  ut  constat  ex  analogia  corporis  naturalis;  in- 
super  attenditur  secundum  influentiam,  per  quam  ipsis  mem- 
bris  provenit  a  capite  bonum,  et  quidem  bonum  non  quale- 
cumque,  sed  consistens  in  quadam  derivatione  vitae  quae  in 
capite  est.  Sed  ii  omnes  qui  finaliter  exciderunt  a  supernatu- 
rali  beatitudine,  iam  non  possunt  a  Christo  aliquam  superna- 
turalis  vitae  influentiam  recipere,  et  ideo  nuUo  modo  Christus 
est  caput  ipsorum,  tametsi  ad  ipsos  etiam,  regaiis  eius  potestas 
aliquo  modo  extendatur.  Nam  ad  regem  pertinet,  non  solum 
fldeies  subditos  gubernare,  verum  etiam  rebelles  coercere,  et 
unicuique  suum  attribuere  locum,  ne  ordinis  tranquillitas  per- 
turbetur.  Et  hinc  est,  quod  Apostolus  non  dicit  Christum 
constitutum  esse  caput  supcr  omnes  rationales  creaturas,  sed 
solum  super  ormiem  Ecclesiam  (Eph.  I.  22);  in  inciso  autem 
praecedenti,  e  contra  dixerat,  oninia  snhiecta  fuisse  suh  pedibus 
eius,  et  nihil  dimissum  fuisse  non  subiectum  ei. 

Oportet  igitur  sumere  rationem  capitis  Ecclesiae,  ex  si- 
militudine  capitis  pl^ysici,  in  quo,  praeter  coniunctionem  cum 
membris  in  eodem  vitali  organismo,  tria  haec  potissimum  con- 
siderantur:  primo  situs  praestantia,  quia  caput  eminet  supra 
partes  caeteras ;  secundo  praestantia  perfectionis  et  virtutis, 
quia  in  capite,  eoque  solo,  vigent  omnes  sensus ;  tertio  in- 
fluxus  in  reliquum  corpus,  quia  caput  toti  corpori  instillat  suo 
modo  motum  et  sensum,  idque  ratione  cerebri,  ad  quod  con- 
veniunt  et  unde  distribuuntur  spiritus  vitales.  —  Huic  itaque 
similitudini  fideliter  inhaerendo,  apparet  quod  in  mystico  cor- 
pore,  aliquid  est  in  quo  caput  cum  membris  communicare  debet; 
aliquid  vero,  in  quo  a  membris  differt.  Communicare  debet, 
et    quidem    univoce    (i) ,    in    eadem   vita :    in    ea,    inquam , 

(i)  Hinc  Deus  in  sua  propria  natura,  caput  Ecclesiae  non  est,  quia  nihil 
univocum  potest  dici  de  Deo  et  creaturis. 

De  Verbo  Incarnaln.  13 

vita  secundum  quam  socialis  organismi  attenditur  coaptatio, 
nam  caput  et  membra  ad  unum  idemque  corpus  vivum  per- 
tinent.  Unde,  si  sermo  sit  de  capite  et  membris  in  ordine 
supernaturali  ,  communicario  haec  intelligitur  quanrum  ad 
vitam  gratiae.  Rursus ,  quia  vita  gratiae  non  est  irrationa- 
lium  creaturarum,  oportet  ulterius  inveniri  convenientiam, 
saltem  secundum  genus  naturae  intellectualis  ;  quanquam  ad- 
huc  mehus  salvaretur  corporis  organici  similitudo,  si  esset 
etiam  convenientia  secundum  naturam  speciticam.  Haec  de 
iis  quae  capiti  et  membris  communia  sunt.  Nunc  autem,  su- 
pra  omnia  membra  caput  emineat  necesse  est,  primo  quoad 
dignitatis  excellentiam,  secundo  quoad  virturis  er  vitae  pleni- 
tudinem,  tertio  quoad  influxum. 

Porro,  praerogarivam  capitis  Scriptura  expresse  attribuit 
Christo:  specialiter  qmdem  respectu  hominum,  cum  dicit,  Eph.IV, 
15  :  «  Crescamus  in  illo  per  omnia,  qui  est  caput  Christus  » ; 
specialiter  etiam  respectu  angelorum,  cum  ait  Coloss.  II-io: 
«  Qui  est  capu:  omnis  principatus  et  potestatis  » ;  generahter 
demum  respectu  omnium  evocatorum  ad  vitam  aeternam,  Eph.  I, 
20-22 :  «  Suscitans  illum  a  mortuis,  et  constituens  ad  dexte-  . 
«  ram  suam  in  coelestibus  supra  omnem  principarum,  et  vir-  \ 
«  tutem,  et  dominationem,  et  omne  nomen  quod  nomina- 
«  tur,  non  solum  in  hoc  saeculo,  sed  etiam  in  tuturo.  Et 
«  omnia  subiecit  sub  pedibus  eius,  et  ipsum  dedit  caput  supra 
«  omnem  Ecclesiam  ».  Accedir  eriam  pulcherrlmum  illud  eius-  1 
dem  ad  Ephesios  epistolae,  I-io:  «  Proposuit...  instaurare 
«  omnia  in  Christo,  quae  in  coelis  et  quae  in  terra  sunt  ». 
Ubi,  dum  vulgata  habet  iiistanrare,  textus  graecus  fert  ava- 
/CcoaT^aioiaaT^ai,  quod  est  recapitnlare.  Recapitulare  autem  est 
proprie  ad  unum  revocare  caput,  et  eidem  principi  subiicere 
ea  quae  antea  soluta  et  divisa  erant.  Quia  vero  dicit,  qua:  in 
coelis  et  quae  in  terra  snnt,  patet  quod  non  solos  homines  re- 
capitulatio  ista  comprehendit,  qui  per  variorum  numinum 
cultus  vagi  ac  dispersi  ad  unum  principem  Christum  con- 
gregati  sunt,  sed  etiam  angelos. 

Cave  tamen  ne  excidat  e  memoria,  appellationem  capitis 
esse  metaphoricam,  adeoque  sat  magnam  habere  latitudinem, 
prour  magis  minusve  verificatur  similitudo  cum    capire    phy- 

sico,  in  sua  habitudine  ad  corpus  organicum.  —  Primo  enim 
latitudo  datur,  quoad  id  in  quo  caput  communicare  debet  cum 
memhris,  quia  coniunctio  per  gratiam  intelligi  potest,  vel  esse 
in  actu,  vel  in  potentia  tantum ;  et  si  sit  in  actu,  vel  secun- 
dum  immobiiem  unionem  patriae,  vel  secundum  mobilem  unio- 
nem  viae,  et  iterum,  vel  secundum  perfectam  charitatis  adhae- 
sionem,  vel  secundum  meram  quamdam  inchoationem  per  fi- 
dem  informem.  Et  liinc  est,  quod  non  eodem  modo,  sed  se- 
cundum  diversos  gradus  comparatur  Christus  ad  homines,  ut 
caput  ad  membra.  —  Sed  et  secundo  Lititudo  datur  quoad 
id  quod  proprium  est  capiti  respectii  corporis.  Unde,  etsi  habeat 
Christus  relate  ad  angelos,  tria  illa  quae  ad  capitis  rationem 
pertinent,  (praeeminentiam  dico  dignitatis  propter  unionem, 
praeeminentiam  perfectionis  propter  gratiae  plenitudinem,  ac 
denique  praeeminentiam  imperii  necnon  et  influxus  propter 
communicationem  variorum  donorum  spiritualis  vitae),  longe 
tamen  perfectius  ac  multo  magis  proprie  est  caput  hominum 
quam  sit  angelorum.  Et  ratio  est  primo,  quia  nobiscum  com- 
municat  in  natura  speciei,  cum  angelis  vero,  secundum  genus 
intellectuaUs  naturae  tantum.  Ratio  est  secundo,  quia  nobis 
influit  totum  quod  est  spirituahs  vitae  et  beatitudinis,  tam 
animae  quam  corporis;  influit,  inquam,  ut  causa  meritoria  et 
ut  causa  efflciens,  eo  modo  qui  exphcabitur  ubi  de  eflicientia 
passionis  Christi,  in  Quaest.  48.  Angehs  autem,  loquendo  con- 
sequenter  ad  dicta  superius,  non  influit  probabihus  substan- 
tiam  gratiae  et  gloriae,  sed  ea  quae  pertinent  ad  accidentaha 
beatitudinis;  quatenus  angeh,  cum  sint  ministri  Christi  per 
omnia  ei  tanquam  summo  principi  famulantes  (Hebr.  1,6-14), 
admittuniur  etiam  ad  eius  societatem  et  fruitionem  et  con- 
sortium,  ab  eoque  recipiunt  illuminationes  de  iis  mysteriis 
gratiae  in  quae  desiderant  prospicere,  ei?  a  sxiOujj.oucrtv  ay- 
veXot  7k0cpa;cu(|;ai,  ut  dicitur  i  Petr.  I-12.  Unde  S.  Thomas  in 
III,  D.  13,  q.  2,  a.  2,  dicit:  «  Quantum  ad  influentiam...  non 
«  influit  Christus  angelis...  merendo  gratiam....  sed  in  his  quae 
«  ad  actus  hierarchicos  pertinent  (i),    secundum    quod  unus 

(i)  Actus  hierarchici  nunc  dicuntur  actus  qui  pertinent  ad  principatum 
unius  intelligentiae  super  alias,  eo  modo  quo  hierarchia  accipitur  apud  an- 

((  angclus  illuminat  alium...    Hoc    enim    multo    eminentius  a 
«  Christo  recipiunt  ». 

Ultimo  observabis,  duplicem  esse  statum  immortalis  illius 
societatis  cuius  est  caput  Christus:  scilicet  statum  viae  in  quo 
tenditur  ad  finem,  et  statum  termini  in  quo  possidetur  finis. 
Ex  quo  sequitur,  quaedam  esse  nunc  munia  capitis,  quae  postea 
cessabunt  et  in  alia  mutabuntur,  dicente  Paulo,  i  Cor.  XV, 
24:  «  Deinde  finis,  cum  tradiderit  regnum  Deo  et  Patri,  cum 
«  evacuaverit  omnem  principatum  et  potestatem  et  virtutem : 
«  oportet  autem  illum  regnare  donec  ponat  omnes  inimicos 
«  sub  pedibus  eius  ».  Nunc  enim  Christus  regit  et  gubernat 
homines  viatores  modo  consentaneo  statui  ipsorun,  utiturque 
ad  salutis  opus  perficiendum  et  potestates  adversas  abolendas, 
tum  quidem  invisibili  angelorum  ministerio,  tum  visibiH  hie- 
rarchia  quam  instituit  in  terris;  de  qua  vide  S.  Thomam, 
art.  6  huius  quaestionis,  ubi  explicat  quo  sensu,  pro  prae- 
senti  statu  viae,  alii  sub  Christo  capita  Ecclesiae  et  dieantur 
et  sint.  Postmodum  autem,  quando  «  tempus  non  erit  am- 
«  phus,...  sed  in  diebus  vocis  septimi  angeU  consummabitur 
«  mysterium  Dei,  sicut  evangelizavit  per  servos  suos  prophe- 
«  tas  »,  evacuabitur  hic  regiminis  modus,  et  fiet  definitiva  re- 
gni  coelorum  sub  capite  Christo  ordinatio.  Verum  modus  et 
ordo  beatae  iliius  societatis  omnium  electorum  in  communi 
finis  fruitione  collaetantium  et  conquiescentium,  Deo  exsistente 
omnia  in  omnibus,  penitus  inefflibiHs  est,  et  hominis  mortahs 
captum  omnino  transcendit;  neque  enim  oculus  vidit,  nec 
auris  audivit. 

§  2. 

Patet  igitur  ex  praemissis,  quod  gratia  habituafis  illud  est 
quod  potissimum  attendi  debet  in  Christo  sub  ratione  capitis 
Ecclesiae,  quia  est  ipsa  vita  in  qua  nos  cum  eo  communica- 
mus,  de  eius  influentia  illam  recipientes.  Et  ideo  quaeri  tan- 
dem  potest,  utrum  gratia  ista  quae  ad    nos   derivat,    et   quae 


gelos.  Est  enim  hierarchia,  sacer  principatus  ;  qui  cum   inter  intelligentias 
exercetur,  maxime  secundum  intellectuales  illuminationes  consideratur. 

hac  de  causa  gratia  capitis  nominatur,  sit  eadem  secundum 
rem,  cum  gratia  habituali  qua  anima  Christi  sanctificatur  in 
seipsa.  Respondetur  autem  esse  eamdem,  et  ad  huius  veritatis 
evidentiam  observat  S.  Thomas,  quod  unumquodque  consti- 
tuitur  potens  agere  seu  inliuere  in  alia,  per  ipsissimam  actus 
eminentiam  qua  constituitur  in  seipso  perfectum.  Ergo  eadem 
est  plenitudo  gratiae  habitualis  qua  anima  Christi  secundum 
se  perficitur,  et  qua  caeteris  omnibus  influit  supernaturalem 
sanctificationem. 

Hoc  tamen  ne  perperam  intelUgas,  animadverte  quod  ab- 
solute  potuisset  Christus  cum  minima  gratia  influere  infinitis 
hominibus  omnia  sanctificationis  dona.  Etenim,  qua  homo, 
non  influit  gratiam  ut  causa  efficiens  principalis,  sed  influit 
tum  ut  causa  meritoria,  tum  ut  primum  agens  ministeriale  (i). 
Porro  meritum  eius  habuit  infinitatem  ex  dignitate  personae, 
non  autem  ex  gratia  habituali;  et  similiter,  ministerium  prin- 
cipale  in  collatione  gratiae,  competit  ei  ex  unione  suae  hu- 
manitatis  ad  Verbum.  Quapropter  ratio  S.  Thomae  procedit 
solum  de  eo  quod  requirebatur  ex  necessaria  quadam  con- 
venientia,  quatenus  potestas  excellentiae  ad  gratiae  influxum 
in  genere  humano,  non  fuit  in  Christo  inodo  convcnienti,  nisi 
per  illam  ipsam  gratiae  plenitudinem  et  eminentiam,  quam 
accepit  ad  sui  ipsius  perfectionem.  a  Humanitas  Christi  ex- 
«  cellentius  bonitatem  divinam  participavit  per  gratiae  donum. 
«  Ex  quo  idoneitas  in  ea  fuit  ut  non  solum  gratiam  haberet, 
«  sed  etiam  per  eam  gratia  in  alios  transfunderetur,  sicut  per 
«  corpora  magis  lucentia  lumen  solis  ad  alia  transit....  Ipse 
«  (Christus)  est  principium  quodammodo  omnis  gratiae  se- 
«  cundum  humanitatem,  sicut  Deus  est  principium  omnis  esse ; 
«  unde  sicut  in  Deo  omnis  essendi  perfectio  adunatur,  ita  in 
«  Christo  omnis  gratiae  plenitudo  invenitur,  per  quam  non 
«  solum  ipse  possit  in  gratiae  opus,  sed  etiam  alios  in  gra- 
«  tiam  adducere,  et  per  hoc  habet  capitis  rationem.  In  capite 
«  enim  naturali,  non  solum  est  vis  sensitiva  ad  hoc  quod  sen- 
«  tiar  per  visum,  auditum,  et  tactum,  et  huiusmodi  sensus,  sed 
«  etiam  esr  in  eo  ut  in  radice  a  quo  in  alia  membra  sensus 

(i  j  Cf.  S.  Thom.,  infra,   Quaest.  64,  a.  3. 

«  effluunt.  Sic  ergo,  una  et  eadem  gratia  habitualis  in  Cliristo 
(c  dicitur...  capitis,  in  quantum  per  eam  fit  refusio  in  alios  ad 
«  saiutem;  siiigidaris  vero  personae,  in  quantum  ad  opera  me- 
«  ritoria  perhciebat  (i)  ». 

Dicimus  tamen  gratiam  capitis  esse  gratiam  habitualem, 
non  praecisive  acceptam  a  gratia  unionis,  sed  magis  prout  ad 
illam  consequitur,  eamque  connotat.  Et  certe  gratia  capitis  si- 
gnatur  per  unctionem  de  qua  in  Psalmo  XLIV:  «  Dilexisti, 
«  inquit,  iustitiam  et  odisti  iniquitatem;  propterea,  (id  esr,  ad 
«  hoc  ut  diligeres  iustitiam  et  odisses  iniquitatem)  ,  unxit  te 
«  Deus,  Deus  tuus  oleo  laetitiae  prae  consortibus  tuis  ».  Sed 
unctio  quae  per  habitualem  gratiam  est,  non  debet  conside- 
rari  seorsum  ab  unctione  poriori,  in  qua  oleum  consecrationis 
est  ipsa  Verbi  personalitas;  nam  sublimior  ista,  alterius  est 
ratio  et  principium. 

OUAEST.     IX-XII. 
DE  SCIENTIA  ANLMAE  CHRISTI 

Consequenter  considerare  oportet  plenitudinem  scientiae 
quae  est  in  anima  Christi;  dicit  enim  Evangelista  quod  Ver- 
bum,  ratione  naturae  assumptae,  habitavit  in  nobis  plenum, 
non  solum  gratiae,  sed  et  veritatis.  Hinc : 

THESIS  XIX. 

(QUAEST.  9,  a.   2    —    Q.UAEST.  10.) 

In  Christo  a  primo  instanti  suae  conceptionis  fuit  scien- 
tia  beata,  qua  divinitas  in  seipsa  videtur  ;  fuit  insuper  in  eo 
haec  scientia  secundum  summum  gradum  perfectionis  qui 
dari  potest  in  actuali  ordine  rerum;  per  eam  denique,  anima 
Christi  cognoscit  omnia  quae  Deus  scit  scientia  visionis. 

Difficultas  quaestionis  de  exsistentia  visionis  beatae  in 
Christo,  ut  recte  notat  Suarez,  de  Incarn.  Disp.  25  ,  est  tan- 

(i)  S.  Thom.,  de  Verit.,  Q,uaest.  29,  a.   5,  in  corp. 

tum  circa  tempus  quo  Christus  illam  habere  coepit;  nam, 
quod  illam  habuerit,  saltem  a  tempore  mortis  et  resurrectio- 
nis  suae,  nimis  evidens  est  ut  probatione  indigeat;  sed  et  ra- 
tiones  superius  aUatae  (i),  idipsum  manifeste  evincunt.  Quod 
ergo  nunc  in  quaestionem  venire  potest,  est  solum,  an  tem- 
pore  vitae  mortahs  hac  scientia  potitus  sit;  et  licet  S.  Tho- 
mas  de  temporis  circumstantia  expresse  non  loquatur  nisi  in- 
fra,  in  Quaest.  15,  a.  10,  et  Quaest.  54,  a.  4,  maioris  tamen 
claritatis  gratia,  visum  est  hic  comprehendere  quidquid  quo- 
hbet  modo  refertur  ad  scientiam  beatam  animae  Christi. 

In  primis  itaque  dicendum,  quod  Christus  habuit  per- 
manenter  in  hac  vita  mortali  scientiam  beatorum  seu  com- 
prehensorum,  sicut  certissime  constat  apud  omnes  Theologos. 
Ait  enim  ipse,  loan.  III,  1 1-13,  ad  Nicodemum :  Aiiwn,  ainen 
dico  tihi,  quia  quod  scinius  loqnimur,  et  qiiod  vidimus  testamur ; 
ubi  aperte  loquitur  de  se  ut  homine,  et  de  intuitiva,  quam 
habet,  profundorum  Dei  cognitione.  Subdit  enim:  Si  terrena 
dixi  vohis,  et  iion  creditis,  qnoinodo  si  dixero  vohis  coelestia  cre- 
detis  ?  Hoc  est,  si  enarranti  mihi  spiritualem  filiorum  adopti- 
vorum  generationem,  (supra,  vers.  3-10),  fidem  detrectatis,  quid 
erit  cum  vos  docuero  subhmiora  et  vere  coelestia  mysteria, 
quae  Deum  ut  in  se  est,  spectant?  De  quibus  tamen  idoneus 
et  omni  ex  parte  dignus  testis  exsisto,  nam:  Et  nemo  ascendit 
in  coelnm,  nisi  qni  desceiidit  de  coelo,  Jilius  hominis  qni  est  in 
coeJo.  —  Ad  cuius  testimonii  pleniorem  inteUigentiam,  consi- 
derandum  est  quod,  si  solum  diceretur  Filius  hominis  esse  in 
coelo,  hoc  recte  accipi  posset  tanquam  dictum  per  commu- 
nicationem  idiomatum ;  nam  FiHus  hominis  est  suppositum 
divinae  simul  et  humanae  naturae,  et  quia  per  diviniratem  est 
in  coelo,  ex  hoc  ipso,  persona  illa,  quantumvis  denominata 
ex  sua  natura  humana,  omnino  potest  et  debet  dici  esse  in 
coelo.  Nunc  autem,  non  tantum  dicitur  FiHus  hominis  esse 
in  coelo,  sed  compiexive,  asccndisse  in  coelum,  et  esse  in  coelo. 
Atqui  hoc  de  persona  Christi  rarione  divinitatis  inrelligi  ne- 
quit,  quia  ascensus  in  coelum,  Deo  ut  Deo  convenire  non 
potesr.  Nec  etiam  ratione  incarnationis,  quia    per    incarnatio- 

(i)  Vide  supra,  pag.    183. 

nem,  persona  Christi,  ncdum  ascenderit  in  coelum,  de  coelo 
potius  dicenda  esi  descendisse,  in  quantum  univit  sibi  infe- 
riorem  ac  terrenam  substantiam.  Rursus  non  debet  accipi  de 
ascensu  corporeo  qui  passionem  et  resurrectionem  consecutus 
est,  quia  iste  nondum  erat  factus  quando  Christus  haec  lo- 
quebatur,  et  tamen  verbum  ascendit  est  in  praeterito,  ut  con- 
stat  ex  graeco  a.vcc^ii^n-/.ev.  Restat  igitur  ut  ascensus  huius- 
modi  nihil  aliud  sit  quam  elevatio  animae  ad  visionem  bea- 
tam,  consequens  unionis  gratiam,  utque  Filius  hominis  dica- 
tur  csse  in  coelo  per  animam  et  mentem,  eo  pacto  quo  an- 
geli  puerorum  (Matth.  XVIII,  lo),  in  coelis  semper  vident  fa- 
ciem  Patris ;  non  quod  sint  semper  in  coehs  ratione  loci,  sed 
bene  ratione  visionis  et  beatitudinis  coelestis  qua  semper 
fruuntur. 

Eamdem  etiam  veritatem  confirmant  ea  quae  leguntur 
loan.  VIII,  38:  Ego  quod  vidi  apnd  Patrem  ineuin,  loquor.  Et 
iterum,  loan.  III,  31-32:  Oui  de  coelo  venit,  super  omncs  est, 
et  quod  vidit,  et  audivit,  hoc  testatur.  Et  iterum,  loan.  I,  18: 
Deum  nenio  vidit  unquam :  Unigenitus  flius,  qui  est  in  sinu  Pa- 
tris,  ipsc  enarravit,  ac  si  apertius  diceretur:  Unigenitus  qui 
videt,  ipse,  etc. ;  et  sicut  per  humanitatem  assumptam,  dum 
nobiscum  in  hac  vita  conversabatur,  enarravit,  ita  secundum 
eamdem  humanitatem,  et  eodem  tempbre  vidit.  Quae  enim 
loquebatur  Christus  homo,  sciebat  etiam  ut  homo,  nam  lo- 
quela  humana  ex  notitia  quae  in  humano  intellectu  est,  uti- 
que  procedit, 

Nec  deest  ratio  theologica,  quandoquidem  advenerat  Chri- 
stus  inter  nos,  excellentissimus  testis  divinae  veritatis,  item- 
que  perfectissimus  dux  hominum  ad  beatitudinem,  et  consum- 
matus  praeceptor  sanctitatis.  Sed  ad  excellentissimum  veritaris 
testem  pertinet  ut  de  visu  testiticetur;  et  ad  perfectissimum 
ducem,  ut  terminum  quo  alios  ducturus  est,  perfectissime 
cognoscat.  —  Denique,  debitum  erat  ut  quae  natura  propin- 
quissime  attingebat  Deum  secundum  esse,  propinquissime 
etiam  ipsum  attingeret  per  cognitionem;  porro  mens,  cum 
videt  per  speculum  et  in  aenigmate  tantum,  peregrinatur  a 
Domino,  et  tunc  solum  est  praesens  ac  propinqua,  quando 
cognoscit  facie  ad  faciem. 

Unde  etiam  dicendum,  quod  Cliristus  habuit  scientiam 
beatani  a  primo  instanti  suae  creationis;  non  enim  est  maior 
ratio  de  uno  tempore  vitae  mortalis  ac  de  alio.  Et  ideo  lerem. 
XXXI-22,  legitur:  «  Creavit  Dominus  novum  super  terram: 
«  femina  circumdabit  virum  »,  hoc  est,  in  utero  liabebit  virum, 
virum  scilicet,  non  aetate  et  magnitudine  membrorum,  sed 
plena  et  consummata  perfectione  sapientiae.  «  Novam  rem, 
«  inquit  Hieronymus  in  lerem.,  1.6,  cap.  31,  creavit  Dominus 
«  super  terram.  Absque  viri  semine,  femina  circumdabit  virum 
«  gremio  uteri  sui,  qui  iuxta  incrementa  quidem  aetatis  per 
«  vagitus  et  infantiam  proficere  videbitur  sapientia  et  aetate; 
«  sed  perfediis  vir  in  ventre  femineo  solitis  mensibus  conti- 
«  nebitur  ».  Atqui  in  Scripturis  non  dicitur  hoc  modo  vir, 
nisi  qui  visione  beata  consummatur;  nam  reliqui  aestimantur 
ut  parvuh,  iuxta  Apostolum,   i   Cor.  XIII,   11-12. 

§2. 

Nunc,  quod  anima  Christi  videat  divinam  essentiam  clarius 
qualibet  aHa  creatura,  est  coroliarium  praemissorum  de  pleni- 
tudine  habituaHs  gratiae. 

Ostensum  quippe  est,  plenitudinem  hanc  accipiendam  esse 
sensu  absoluto,  quia  ex  quo  divina  Sapientia  in  sua  aeterna 
praedefinitione,  attribuit  Christo  quantitatem  gratiae  quae  de- 
cebat  FiHum  naturalem,  oportuit  ut  in  praesenti  ordine  nulla 
maior  vel  etiam  aequalis  dari  posset;  imo,  ut  omnis  gratia 
quibusHbet  filiis  adoptivis  concessa,  compararetur  ad  gratiam 
Christi  veluti  quaedam  diminuta  eius  participatio.  Idem  enim 
Deus  qui  in  universo  visibili  omnia  disposuit  in  numero  et 
pondere  et  mensura,  singulis  rebus  proportionatas  attribuens 
vires  et  formas,  easdem  profecto  proportionalitates  et  iustas 
mensuras  servavit  in  distributionibus  gratiae,  atque  hoc  modo, 
summae  unioni  ad  Deum  (quae  est  secundum  subsistentiam), 
summum  etiam  gradum  gratiae,  sensu  .supradicto,  debuit  as- 
signare.  Atqui  plenitudinem  gratiae  necessario  consequitur 
plenitudo  gloriae,  seu  visionis  ac  fruitionis  divini  boni.  Ergo 
in  hac  etiam  visione  anima  Christi  eminet  supra  omnes  crea- 
turas,  non  humanas  tantum,  verum  etiam  angelicas. 

Ad  minoris  intelligentiam,  considera  quod  perfectio  cuius- 
libet  cognitionis  mensuratur  ex  duobus :  scilicet,  ex  intensitate 
luminis  intellectualis,  a  qua  pendet  cognitionis  claritas  et  cer- 
titudo;  tum  ex  .specie  intelligibili  a  qua  pendet  modus  quo 
obiectum  per  cognitionem  attingitur.  In  cognitione  autem 
gloriae,  speciesintelligibilis  eadem  est  pro  omnibus  inteliectibus 
tam  angelicis  quam  humanis,  omnemque  eorum  naturalem 
potentiam  aequaliter  excedit;  est  enim  ipsa  divina  essentia 
quae,  utpote  purus  actus  intelligibilis^  trahit  ad  se  intellectus 
creatos,  illosque  actuat  in  ordine  ad  operandum,  quin  eis  in- 
haereat  more  accidentis,  eo  fere  pacto  quo  esse  personale 
Verbi  actuat  humanam  naturam  in  ordine  exsistentiae,  nec 
tamen  in  illa  recipitur  sicut  actus  in  potentia.  Cum  itaque  in 
cognitione  beatifica,  intelligibihs  forma  una  sit  et  eadem,  se- 
quitur  unum  etiam  eumdemque  esse  in  omnibus  modum  co- 
gnoscendi  ex  parte  rei  cognitae,  quam  omnes  pariter  intuen- 
tur,  ut  est  in  se.  Quare  diversitas  ibi  solum  esse  potest,  in 
claritate  seu  intensitate  visionis;  quae  etiam  maior  vel  minor 
chiritas  dependet,  ut  dictum  est,  a  maiori  vel  minori  elficacia 
luminis  intellectuahs  ;  sed  non  luminis  naturalis,  quia  quantum 
ad  naturam,  aequahter  sunt  improportionati  inteUectus  an- 
gehci  et  humani;  ergo  iuminis  gloriae,  quod  necessario  pro- 
portionatur  quantitati  gratiae  habituahs,  a  qua  fluit  sicut  fa- 
cultas  a  propria  natura,  Gratia  autem  Christi  est  in  summo; 
ergo  et  lumen  confortans  intehectum  eius  ad  visionem  beatam. 
Patet  igitur  ex  praedictis,  quod  anima  Christi  summum  cogni- 
tionis  gradum  inter  caeteras  creaturas  obtinuit,  quantum  ad 
visionem  qua  Dei  essentia  videtur,  et   aha  in  ipsa. 

Hinc  Apostolus  ad  Eph.  I,  20,  dicit:  «  Constituens  ad  de- 
«  xteram  suam  in  coelestibus,  supra  omnem  principatum  et 
«  potestatem,  el  virtutem  et  dominationem,  et  omne  nomen 
«  quod  nominatur,  non  solum  in  hoc  saeculo,  sed  etiam  in 
«futuro».  Nam,  Christum  hominem  constitui  ad  dexteram 
Dei,  nihil  aliud  est  secundum  metaphoram,  quam  ipsum  pos- 
sidere  potiora  bona  Dei,  idest,  habere  primum  er  excellen- 
tissimum  locum  in  convivio  beatitudinis  et  gloriae.  Sed  nec 
obstat  quod  sessio  in  coelestibus  proponatur  ut  consequens 
resurrectionem  et  ascensionem,  cum  tamen  visio  intuitiva  data 

sit  Christo  ab  initio;  non  enim  necesse  est  ut  quidquid  im- 
portatur  in  sessione  ista,  post  ascensionem  inceperit;  sed  Scri- 
ptura  loquitur  de  gloria  consummata  et  de  beatitudine  unde- 
quaque  perfecta,  quae  iam  fuit  quoad  substantiam,  antequam 
Christus  resurgeret,  et  corporaHrer  ascenderet  supra  omnes 
caelos. 

§  3. 

Restat  demum  ut  dicatur  de  obiecto  secundario  scientiae 
beatae  in  Christo.  Supponitur  enim,  quod  beati  in  divina  es- 
sentia  visa  creaturas  vident;  non  tamen  omnes  creaturas  tam 
exsistentes  quam  possibiles,  (nam  cognoscere  in  causa,  omnia 
ad  quae  virtus  causae  sese  potest  extendere,  esset  compre- 
hendere  causam ;  divina  autem  essentia  a  creato  intellectu  com- 
prehendi  omnino  nequit),  sed  tanto  plures  creaturas,  quanto 
perfectius  Deus  videtur.  Supponitur  praeterea,  quod  «  nuUi 
«  intellectui  bearo  deest  quin  cognoscat  in  Verbo  omnia  quae 
«  ad  ipsum  spectant  ».  His  autem  suppositis,  statim  sequitur, 
animam  Christi,  non  solum  videre  per  scientiam  beatam  multo 
plura  quam  quivis  ahus  comprehensor,  sed  etiam  cognoscere 
in  essentia  divina  visa,  omnia  quae  sunt,  aut  erunt,  aut  fue- 
runt,  etiam  facta  vel  dicta  vel  cogitata  a  quocumque,  secun- 
dum  quodcumque  tempus.  Ratio  est  quia  omnia  ista  ad  Chri- 
stum  quodammodo  spectant,  in  quantum  ut  homo,  est  omnium 
iudex,  necnon  et  universahs  dominus,  sub  cuius  pedibus  omnia 
subiecta  sunt.  Recte  ergo  ponitur  scientia  beata  in  Christo 
se  extendens  ad  totum  ohiectum  iUius  scientiae  Dei,  quam 
visionis  vocant. 

Addit  S.  Thomas,  art.  3  in  corpore,  quod  anima  Christi 
cognoscit  in  Verbo,  quasi  quadam  scientia  simpUcis  inteUi- 
gentiae,  non  quidem  omnia  quae  sunt  in  potentia  divina,  sed 
omnia  quae  sunt  in  potentia  creaturarum.  Atque  hinc  con- 
cludir,  animam  Christi  cognoscere  infinita;  quod  etiam  esset 
consequens  ex  dictis  de  scientia  visionis,  quandoquidem  co- 
gitationes  et  motus  sive  angelorum  sive  hominum,  quorum 
est  vita  interminabihs,  in  infinitum  multiphcabuntur.  Sed  in 
huiusmodi  cognitione  nulhi  ostenditur  repugnantia,    quia  etsi 

impossibile  sit  cognoscere  multitudinem  intinitam  per  modum 
multitudinis,  intellectu  quasi  transeunte  per  huius  intinitae 
multitudinis  viam,  id  est,  apprehendente  partem  post  partem: 
omnino  tamen  possibile  est  cognoscere  per  modum  unitatis, 
id  est,  per  unam  speciem  quae  se  extendat  ad  infinita,  et  per 
quam  omnia  simul  uno  eodemque  actu,  etiam  ut  sunt  ab  in- 
vicem  distincta,  intelligantur;  hoc  enim  modo  non  oportet  in- 
finitum  pertransiri.  Porro,  in  scientia  beata,  omnia  videnrur 
per  unum  et  in  uno,  quod  est  essentia  divina. 

§4. 

lam  igitur  hanc  conclusionem  eruere  licet:  non  fuisse  un- 
quam  in  anima  Christi  ullam  nescientiam,  et  a  fortiori,  ullum 
errorem.  Quid  circa  hoc  senserint,  aut  potius  permiserint  non- 
nuUi  ex  veteribus,  vide  apud  Petavium,  de  Incarn.,  1.  ii,  c.  i, 
num.  5-8.  \"erum,  rectissime  animadvertit  Cardinalis  Fran- 
zelin,  haec  loca  antiquofum  minime  sufficere  ad  dandam  quam- 
dam  orthodoxiae  speciem  iis  assertionibus  quae  in  Christo 
viatore  positivam  ignorantiam  supponerent:  tum  quia  illi  an- 
tiqui,  fere  unice  solliciti  erant  dc  removenda  ignorantia  a 
Christi  divinitate  contra  haeresim  Arianam,  et  de  humanitate, 
non  data  opera  ac  firma  sententia,  sed  velut  transmittendo 
argumenta  adversariorum,  fuerunt  locuti;  tum  quia  non  omnia 
quae  veteres  dixerunt  in  quaestionibus  nondum  eliquatis,  pos- 
sunt  etiam  postea,  facta  iam  in  Ecclesia  doctrinae  explicatione, 
tuto  et  catholice  vel  tradi  vel  defendi  (i).  Nam  sententia  tri- 
buens  homini  Christo  aliqualem  inscitiam,  «  tametsi  summis 
«  quibusdam  viris  olim  non  displicuit,  postea  haeresis  est  no- 
(.<  tata,  inquit  Petavius,  ubi  supra,  num.  15;  eoque  nomine 
(c  pro  haereticis  damnati  sunt  Agnoetae,  cum  eorum  parente 
«  Themistio  diacono  ».  Imo  scribit  loannes  Damascenus,  eos 
qui  in  sapientia  et  gratia  Christum  Dominum  progressum  ha- 
buisse  dicunt,  non  a  primo  exsistendi  initio  unitionem  carnis 
esse  factam  arbitrari,  sed  vanissimo  Nesrorio  potius  auscul- 
tantes,  hanc  ipsam  copulationem,  solius  habitudinis  ac  merae 

(i)  Franzelin,  de  Incar..    Thes.  42. 

inhabitationis  esse  fingere.  «  Nam,  inquit  (i),  si  caro  (id  est, 
«  humanitas)  a  primo  statim  ortu  vere  Deo  unita  est,  imo 
«  potius  in  ipso  exstitit,  et  identitatem  secundum  hypostasim 
«  cum  eo  habidr,  qui  fieri  potuit,  ut  non  omnibus  prorsus  sa- 
«  pientiae  gratiaeque  dotibus  aiiiuxerit?  Non  quidem  ut  gra- 
«  tiam  participaret,  nec.  per  gratiam  in  communionem  eorum 
«  quae  Verbi  erant,  veniret ;  quin  potius,  ob  unionem  iilam 
«  secundum  hypostasim,  cum  humana  divinaque  unius  Christi 
«  propria  facta  essent,  quippe  qui  Deus  simul  homoque  erat, 
«  gratiam  et  sapientiam  et  bonorum  omnium  plenitudinem 
«  fontis  instar  mundo  profuderit». 

Obiicitur  taiAen  primo,  illud  Marci,  XIII-)2 :  «  De  die 
«  autem  illo  et  hora  nemo  scit,  neque  angeli,  mque  Filius,  nisi 
«  Pater  ». 

Respondeo  quod  Christus  nescire  se  dixit  iudicii  diem,  quia 
ut  homo  non  sciebat  scientia  communicabili,  non  sciebat  ut 
diceret ;  bonum  enim  erat  nobis  ut  denuntiatus  dies  maneret 
occuJtus.  E  contra,  Pater,  ipseque  solus,  (appropriando  Patri 
ea  quae  divinitatis  sunt),  sciebat  scientia  quam  poterat  utique 
communicare,  et  revera  communicaverat  Christo.  Si  enim, 
loan.  V-27,  Christo  homini  datum  est  ut  sciret  qualiter  opor- 
teat  iudicare,  multo  magis  datum  est  ei  scire  iudicii  tempus. 
Unde  Augustinus,  Enarrat.  in  Psalm.  3^,  Serm.  i,  n.  i:  «  Uti- 
«  liter  Deus  latere  voluit  illum  diem,  ut  semper  sit  paratum 
«  cor  ad  exspectandum  quod  esse  venturum  scit,  et  quando 
«  venturum  sir  nescit.  Quia  vero  Dominus  noster  lesus  Chri- 
«  stus  magister  nobis  missus  est,  etiam  Filium  hominis  dixit 
«  nescire  illum  diem,  qiiia  in  magisterio  eius  non  erat  ut  per 
«  cum  sciretur  a  nohis  ». 

Obiicitur  secundo  illud  Lucae,  XX-4)  :  «  Apparuit  autem 
«  illi  angelus  de  coelo  'confortans  eum,  et  factus  in  agonia  proli- 
«  xius  orabat  ».  Sed  confortatio  fit  per  verba  confortatoria  do- 
centis,  seu  per  hoc  quod  rationes  quaedam  ignotae  aperiuntur.  Se- 
quitur  ergo,  Christum  non  scivisse  omnia,  et  aliquid,  eiiam  circa 
mysterium  crucis,  ab  angelo  didicisse. 

Respondeo  quod   confortatio    angelica,   quam    secuta   sunt 

(i)  Damasc,  de  fide  orthod.,  1.  3,  c.  22. 

agonia  et  sudor  sanguinis,  fuit  exclusive  circa  phantasiam  et 
sensitivam  animae  partem,  nec  potuit  omnino  consistere  in 
propositione  rationum  quas  Christus  ignorasset.  Ad  cuius  evi- 
dentiam  sciendum  est  quod,  instante  tempore  quo  pro  nostra 
omniumque  salute  pati  decreverat  lesus  Dominus  noster,  ap- 
plicavit  se  ad  considerandum  per  scientiam  etiam  inferiorem, 
de  qua  inferius  tractabitur,  huius  suae  passionis  causas,  ra- 
tiones,  acerbitatem,  et  ordinem  universum.  Hinc  naturahter 
orta  sunt  in  appetitu  sensitivo  tristitia  et  timor,  proportionata 
magnitudini  mah  apprehensi;  hinc  etiam  tanta  transmutatio 
corporahs,  quae  ad  mortem  causandam  suffecisset,  nisi  fuisset 
subsecuta  contraria  impressio.  Nam,  «  secundum  similitudinem 
«  et  rationem  appetitivi  motus  sequitur  corporaiis  transmu- 
«  tatio.  Quantum  autem  ad  animalem  motum  appetitus,  timor 
«  contractionem  quamdam  importat.  Cuius  ratio  est  quia  ti- 
«  mor  provenit  ex  phantasia  alicuius  mali  imminentis,  quod  dif- 
«  ficile  repelli  potest.  Quod  autem  ahquid  dilEcile  possit 
«  repeUi,  provenit  ex  debilitate  virtutis.  Virtus  autem  quanto 
«  est  debihor,  tanto  ad  pauciora  potest  se  extendere.  Et 
«  ideo  ex  ipsa  imaginatione  quae  causat  timorem,  sequitur 
«  quaedam  contractio  in  appetitu,  sicur  etiam  videmus  in 
«  morientibus,  quod  natura  retrahitur  ad  interiora  propter 
«  debihtatem  virtutis,  et  videmus  etiam  in  civitatibus,  quod 
«  quando  cives  timent,  retrahunt  se  ab  exterioribus,  et  re- 
«  currunt  quantum  possunt,  ad  interiora.  Et  secundum  si- 
«  mihtudinem  huius  contractionis,  quae  pertinet  ad  appetitum 
«  animalem,  sequitur  etiam  in  timore  ex  parte  corporis,  con- 
«  tractio  caloris  et  spirituum  ad  interiora  (i)  ».  Ratione  ergo 
contractionis  huiusmodi,  dicebat  Christus :  Tristis  est  anima 
inea  usque  ad  mortem.  Sed  qccq  apparet  angelus,  cuius  aspectus 
provocat  in  phantasia  terribilibus  undique  obiectis  praeoccu- 
pata,  contrarias  passiones  audaciae,  aliasque  id  genus.  Debuit 
ergo  accidere  nova  transmutatio  corporahs,  contraria  priori; 
et  prior  quidem  trahebat  ad  mortem,  posterior  revocabat  ad 
vitam.  Inde  agonia,  quam  Lucas  expresse  commemorat  ut  con- 
sequentem  angeU  adventum;  quippe,  nova  haec  humorum  ac 

(i)  S.  Thom.,    1-2,  Q,uaest.  44,  a.  i. 

spirituum  impulsio  fieri  non  potuit  sine  conatu  et  lucta  ve- 
hementi,  (quod  est  de  ratione  agoniae),  velut  si  quis  toto  im- 
petu  antrorsum  currens,  retrahatur  versus  punctum  e  dia- 
metro  oppositum.  Et  si  licet  parva  componere  magnis,  hanc 
luctam,  hunc  conatum  nos  etiam  experimur,  cum  in  timore 
terribilis  somnii  prius  constituti,  subito  excitamur,  et  a  sensu 
timoris  ad  regularem  normam  revocamur.  Agoniam  ergo  Chri- 
sti  censerem  fuisse  vim  illatam  sanguini  seu  humoribus,  qui 
prius  per  vehementem  tristitiam  contracti,  rursus  ad  extremi- 
tates  immissi  sunt,  in  tantum  ut  sanguis  etiam  pelleretur  extra 
et  foras  erumperet  (i).  Unde  EvangeHsta:  Apparuit  illi  an- 
gelus  de  caelo,  confortans  emn,  et  factus  in  agonia  prolixius  ora- 
hat,  et  factns  est  sudor  eins,  sictit  gnttae  sanguinis  decurrentis  in 
terrain  ;  et  cnin  surrexisset  ab  oratione,  etc.  —  Quidquid  tamen 
sit  de  explicatione  physiologica,  manifestum  satis  est  ex  con- 
textu  Evangelii,  quod  actio  angeli  versabatur  tantum  circa  in- 
firmitatem  partis  sensitivae,  et  quod  exinde  nihil  opponi  pot- 
est  contra  plenitudinem  scientiae  in  anima  Christi. 

Obiicitur  tertio:  Interrogarc,  ignorantis  est.  Sed  Cbristus 
in  EvangcJio  pluries  interrogasse  legitnr,  veliit  de  LaT^aro:  «  Uhi 
ii  posnistis  enin?  »  Non  ergo  ad  oinnia  scientia  eius  sese  extcndehat. 
Respondebit  Origenes,  in  c.  13  Matthaei:  a  Qui  novit 
«  quae  sunt  in  cordibus  hominum  Christus  lesus,  sicuti  de 
«  hoc  docuit  in  Evangelio  loannis,  non  ignarus  interrogat. 
«  Sed  quoniam  semel  assumpserat  hominem,  utitur  omnibus 
«  quae  sunt  hominis,  quorum  unum  illud  est,  interrogare. 
«  Nec  mirandum  si  id  facit  Salvator,  cum  ipse  etiam  omnium 
«  Deus,  moribus  hominum  sese  accommodans,  proinde  ac  si 
«  quis  homo  morem  gerat  filio  suo,  pcrcontetur,  velut  in  hoc, 
«  Adam,  ubi  es  ?  et,  uhi  est  Abel  frater  tuus  ?  » 

(i)  «  Tot  simul  consertae  passiones  cursus  animalium  spirituum  in- 
«  terceperunt,  represserunt  sanguinis  motum,  ac  secretiones  tandem  omnes. 
«  Verum  (postea),  redditus  pristinus  spirituum  cursus,  reclusi  cutis  meatus, 
«  sanguis  una  cum  sudore  defluxit;  quemadmodum  solet  subiectus  in  me- 
«  dio  amnis  alveo  agger;  tumescunt  enim  aquae,  ac  tandem  obice  disrupto, 
«  impetu  maiori  in  arva  prorumpunt.  Ita  pariter  in  accessu  ardentium  fe- 
«  brium  contingit,  arescit  enim  cutis  exsanguis,  sed  febri  resoluta  et  vio- 
«  lentis  illis  contractionibus  remissis  ,  effuso  quodam  sudore  morbus  et- 
«  fluit  ».  D.  Calmet,  Dissert.  de  sudore  sanguinis  I.  C. 

Nec  maior  occurrit  difficultas,  ex  hoc  quod  fuerit  in  Christo 
admiratio,  puta,  cum  Matth.  VIII- lo,  audiens  lesus  verba  un- 
turionis,  miratus  est,  et  sequentihus  se  dixit :  Anien  dico  vobis, 
non  invcni  tantani  fideni  in  Israel.  —  Nam  admiratio  non  semper 
causatur  ex  hoc  quod  aUquis  videt  etfectum,  et  simphciter 
ignorat  causam,  sed  sufficiens  admirationis  ratio  est,  si  aliquid 
occurrat  novum  atque  insolitum.  Porro,  ut  infra  docet  An- 
gelicus,  Quaest.  15,  a.  8,  «  in  Christo  non  poterat  esse  ali- 
«  quid  novum  et  insolitum,  quantum  ad  scientiam  qua  co- 
«  gnoscit  res  in  Verbo... ;  potuit  tamen  aliquid  esse  sibi  no- 
«  vum  et  insolitum  secundum  scientiam  experimentalem,  se- 
«  cundum  quam  sibi  poterant  quotidie  aliqua  nova  occurrere. 
«  Et  ideo...,  si  loquamur  de  eo  quantum  ad  scientiam  expe- 
«  rimentalem,  sic  admiratio  in  eo  esse  potuit.  Et  assumpsit 
«  hunc  affectum  ad  nostram  instructionem,  ut  scilicet  doceat 
«  esse  mirandum,  quod  etiam  ipse  mirabatur.  Unde  dicit  Au- 
«  gustinus  in  I.  i  super  Genesim  contra  Manichaeos  :  Quod 
«  niirabatur  Dominus,  nobis  mirandum  esse  significat,  quibus  ad- 
«  huc  opiis  est  sic  moveri.  Omnes  ergo  tales  motus  eius,  non 
V.  perturbati  animi  signa  sunt,  sed  docentis  magisteriuni  y) .  Non 
ergo  recte  concluderetur,  aliquid  unquam  latuisse  animam 
Christi,  sed  tantum,  non  unum  fuisse  in  ea  cognitionis  mo- 
dum :  quatenus,  praeter  scientiam  beatam  quae  ab  initio  plena 
exstitit  et  perfecta,  ad  omnia  tum  praeterita  tum  praesentia 
tum  futura  se  extendens,  agnoscenda  est  scientia  alia  longe 
inferioris  ordinis,  et  eiusdem  rationis  cum  nostra,  quam  vo- 
cant  experimentalem  seu  etiam  acquisitam.  De  qua  etiam  spe- 
cialiter  nunc  dicendum  venit,  quamvis  non  de  illa  sola,  sed 
per  prius  de  scientia  quae  dicitur  per  se  infusa,  utramque 
comprehendendo  in  una  propositione,  ut  sequitur. 

Praeter  scientiam  beatam,  fuit  ab  initio  in  anima  Christi 
scientia  infusa,  per  quam  absque  dependentia  a  phantasma- 
tibus  cognovit  omnes  res  naturalis  ordinis,  necnon  et  omnia 
mysteria  gratiae  quae  unquam  facta  sunt  vel  fient.  Agno- 
scendum  etiam  in  eo  est  tertium  genus  scientiae,  sciHcet 
acquisitae,  in  qua  sola  profecit  secundum  naturae  ordinem, 
mensuram  aetatis,  et  rerum  experientiam. 

Scientia  beara  de  qua  supra,  est  scientia  undequaque  super- 
naturalis:  supernaturalis,  inquam,  non  solum  ex  parte  luminis  a 
quo  procedit,  sed  etiam  ex  parte  modi  cognoscendi,  qui  non  est 
modus  commensuratus  naturali  facultati  intelligentiae  creatae; 
ibi  enim,  ut  dictum  est,  intelligibilis  species  est  ipsa  Dei  essentia, 
cui  inetfabiliter  applicatur,  praeter  et  supra  omnem  naturae  or- 
dinem,  inteiiectus  sive  liumanus  sive  angelicus.  Porro,  graria 
non  destruit  naturam,  ut  fert  notum  axioma,  et  ideo  lieri  ne- 
quit  ut  cognitio  gloriae  tollat  naturalem  intelligendi  modum, 
unicuique  intellectui  competentem  secundum  proprium  gra- 
dum,  propriamque  conditionem.  Ex  quo  iam  sequitur,  nuUum 
beatorum  esse  posse,  qui  simul  cum  visione  Dei  et  creatu- 
rarum  in  Deo,  non  habeat  inferiorem  scientiam;  scientiam 
dico  sibi  connaturaiem,  per  quam  res  creatae  directe  cogno- 
scuntur  in  seipsis,  Quapropter,  si  solum  diceremus  fuisse  in 
Christo,  praeter  visionem  beatificam,  illud  scientiae  et  cogni- 
tionis  genus  quod  est  proprium  huic  praesenti  statui  viae, 
nihil  sane  difiicultatis  occurreret,  et  assertio  vix  ac  ne  vix  qui- 
dem  specialem  pateretur  demonstrationem.  Nunc  autem,  cum 
communi  theologorum,  inferiorem  scientiam  in  Christo  di- 
vidimus  in  duas,  specie  prorsus  diversas  :  unam  per  se  infu- 
sam,  in  qua  fuit  perfectus  a  primo  instanti  conceptionis  suae; 
alteram  acquisitam,  in  qua  more  caeterorum,  per  temporum 
intervafia  de  potentia  transivit  in  acrum.  Quid  igitur  haec 
sibi  velint,  et  quibus  fundamentis  innirantur,  operae  pretium 
est  investigare. 

De  Verbo  Incarnato.  1+ 

§    I- 


Principii  loco  ponendum  est,  quod  anima  humana  habet 
naturahter  duphcem  statum,  termini  scihcet  et  viae,  et  duph- 
cem  etiam  correspondentem  modum  cognoscendi.  Nam  in  statu 
viae,  non  inteUigit  nisi  per  species  a  phantasmatibus  acceptas 
et  ab  ei  dependentes;  dico  autem  dependentes  ,  non  solum 
quoad  originem,  verum  etiam  quoad  usum  ,  quatenus  ,  dum 
anima  actu  inteUigit,  continuo  indiget  convertere  se  ad  sensi- 
bilem  phantasmatis  repraesentationem,  tanquam  ad  tabeUam 
e  qua  inteUigibihs  forma  per  intehectum  agentem  fuit  abstra- 
cta  (i).  In  statu  autem  termini,  connaturale  ei  est  ut  intel- 
hgat  «  per  species  ex  influentia  divini  luminis  participatas , 
(c  quarum  anima  fit  particeps,  sicut  et  ahae  substantiae  separa- 
«  tae,  quamvis  inferiori  modo.  Unde,  tam  cito  cessante  con- 
«  versione  ad  corpus ,  ad  superiora  convertitur.  Nec  tamen 
«  propter  hoc  cognitio  vel  potentia  non  est  naturahs ,  quia 
«  Deus  est  auctor,  non  solum  influentiae  gratuiti  luminis,  sed 


(i)  ((  Impossibile  est ,  intellectum  nostrum  secundum  praesentis  vitae 
((  statum  quo  passibili  corpori  coniungitur,  aliquid  intelligere  in  actu,  nisi 
((  convertendo  se  ad  phantasmata.  Et  hoc  duobus  indiciis  apparet.  — 
((  Primo  quidem  quia,  cum  intellectus  sit  vis  quaedam  non  utens  corpo- 
«  rali  organo,  nuUo  modo  impediretur  in  suo  actu  per  laesionem  alicuius 
(c  corporalis  organi,  si  non  requireretur  ad  eius  actum  actus  alicuius  po- 
((  tentiae  utentis  organo  corporali.  Unde  manifestum  est  quod  ad  hoc  quod 
((  intellectus  actu  intelligat,  non  solum  accipiendo  scientiam  de  novo,  sed 
((  etiam  utendo  scientia  iam  acquisita,  requiritur  actus  imaginationis  et  cae- 
((  terarum  virtutum  (pertinentium  ad  partem  sensitivam).  Videmus  enim 
(c  quod,  impedito  actu  virtutls  imaginativae  per  laesionem  organi ,  ut  in 
((  phreneticis,  et  similiter  impedito  actu  memorativae  virtutis,  ut  in  lethar- 
((  gicis ,  impeditur  homo  ab  intelligendo  in  actu  etiam  ea  quorum  scien- 
((  tiam  praeaccepit.  —  Secundo  quia  hoc  quilibet  in  seipso  experiri  potest, 
((  quod  quando  ahquis  conatur  aliquid  inteUigere,  format  sibi  aliqua  phan- 
((  tasmata  per  modum  exemplorum,  in  quibus  quasi  inspiciat  quod  intelligere 
((  studet.  Et  inde  est  etiam,  quod  quando  aliquem  volumus  facere  aliquid 
((  intelligere,  proponimus  ei  exempla  ex  quibus  sibi  phantasmata  formare 
((  possit  ad  intelligendum  ».  S.   Thom.,   i,   Quaest.  84,   a.   7. 

«  etiam  naturalis  (i)  ».  Caeterum  evidens  est  quod  species 
illae  infusae,  utpote  exemplatae  a  divina  essentia  prout  est  in- 
telligibilis  omnium  similitudo,  longe  aiterius  rationis  sunt  ac 
species  acquisitae,  et  nec  quoad  originem,  nec  quoad  usum, 
a  phantasmatibus  usquequaque  dependent.  Proinde,  modus 
ille  intelligendi  similis  est  modo  cognoscendi  angelico,  pro 
quanto  scilicet,  res  non  amplius  videntur  secundum  quod  ex 
sensibilibus  in  intelligibilem  earum  veritatem  mens  deduci  pot- 
est,  sed  per  oppositam  viam  conversionis  ad  immaterialia, 
quae  sunt  inrelligibilia  simpliciter  et  per  se.  —  Scientia  ergo 
infusa  de  qua  in  praesenti  (2),  illa  est  quae  proportionatur 
animae,  pro  statu  termini;  et  quia  habet  modum  naturae  hu- 
manae  commensuratum,  non  est  simul  in  actu  respectu  omnium 
obiectorum  suorum  sicut  scientia  beata,  sed  ea  utitur  anima 
prout  vult.  Potest  consistere  cum  solo  lumine  naturaliter  in- 
dito,  et  sic  est  certo  certius  in  damnatis;  sed  tunc  dicenda 
videtur  omnino  imperfecta,  nam  anima,  cum  sit  infima  in 
ordine  intellectivarum  substantiarum,  infimo  etiam  et  debilis- 
simo  modo  participat  intellectuale  lumen,  sive  intellectualem 
naiuram;  quo  fit  ut,  nisi  a  Deo  per  habitum  superadditum 
confortetur,  non  sufBciat  ad  plene  et  complete  cognoscendum 
eo  cognoscendi  modo,  qui  puris  spiritibus  maxime  proprius 
est  (3).  Haec  sunt  quae  de  scientia  animae  humanae  in  fu- 
tura  vita  naturaliter  debita,  necessario  praemittenda  erant. 

Nunc  igitur,  ratio  ponendi  in  anima  Christi  scientiam  per 
se  infusam  ab  initio  suae  creationis,  est  quia  ab  initio  fuit 
secundum  se  in  statu  termini.  Christus  enim  non  erat  viator 
nisi  quantum  ad  corpus,  et  ea  quae  unionem  cum  corpore 
passibili  consequuntur ;  caeterum,  quantum  ad  animam  ab- 
solute  consideratam,  statim  extra  viam  fuit,  uti  postea  expli- 
cabitur,  et  iam  sufficienter  patet  ex  dictis  de  scientia  beata, 
quae  est  propria    comprehensorum.    Ergo,  nisi  ab    initio  ha- 

(i)  S.  Thom.,    I,  Quaest.    89,  a.   i,  ad  5"™. 

(2)  Scientia  per  se  infusa  apprime  distinguitur  ab  infusa  per  accidens, 
quae  est  univoca  cum  scientia  acquisita,  et  ab  ea  non  differt ,  nisi  quia 
de  facto  homini  infunditur,   citra  propriam  eius  industriam 

(3)  Cf.  S.  Thom.,  Prima  Parte,  Quaest.  89,  a.  i.  in  corp.;  et  de  Verit., 
Quaest.   19,  art.  i;  et  Quaest.  disp.  de  Anima,  art.   15. 

buisset  scientiam  statui  termini  debitam  et  connaturalem ,  id 
est,  scientiam  infusam  superius  declaratam,  caruisset  perfe- 
ctione  requisita  secundum  suae  conditionis  modum:  quod  pro- 
fecto  de  anima  hypostatice  unita  Verbo  indignum  est  sen- 
tire,  praesertim  cum  Apostolus  dicat,  Coloss.  II-3,  esse  in  ea 
omnes  thesauros  sapientiae  et  scientiae  absconditos. 

De  obiecto  autem  huius  scientiae  observare  oportet,  quod 
pro  statu  termini  naturaliter  debentur  animae  humanae  spe- 
cies  infusae,  quibus  cognoscat  res  ordinis  naturaHs;  et  si  vi- 
vat  vita  gratiae,  etiam  res  ordinis  supernaturalis ;  et  si  in 
summo  gratiae  emineat,  etiam  totum  ordinem  in  quo  tenet 
principatum.  In  Christo  igitur,  scientia  infusa  se  extendit  pri- 
mo,  ad  creationem  universam,  et  ad  ipsas  substantias  ange- 
licas  prout  sunt  cognoscibiles,  non  quidem  propria  et  intui- 
tiva  cognitione,  sed  per  modum  quo  illas  cognoscit  anima 
humana  in  altera  vita.  Praeterea  se  extendit  ad  omnia  myste- 
ria  gratiae  quae  per  revelationem  divinam  creaturis  innotue- 
runt.  Denique  addit  S.  Thomas  (i),  ipsam  versari  etiam  circa 
omnia  facra  singularia,  tam  praesentia,  quam  praeterita,  quam 
futura,  «  Hic  perspicacius  discernens  intellectus  practici  per- 
«  fectionem  a  perfectione  intellectus  speculativi  humani,  pro- 
«  bat  (S.  Tliomas)  per  lianc  scientiam  animam  Christi  co- 
«  gnoscere  omnia  singuiaria  praeterita,  praesentia,  et  tutura, 
«  quia  pertinent  ad  perfectionem  intellectus  practici.  Et  vere 
«  sic  esr,  non  solum  de  cogitationibus  hominum,  sed  de  omni- 
«  bus  singularibus,  quia  omnia  subiecta  sunt  providentiae 
«  Christi  in  quantum  homo,  ut  patet  ex  auctoritate  Apostoli, 
«  Heb.  n,  et  ipsius  Domini,  Matth.  XXVIH,  data  est  inlhi 
«  omnis  potestas  in  caelo  et  in  terra.  Ex  plenitudine  igitur  pru- 
«  dentiae  non  solum  monasticae,  sed  poHticae,  imo  regalis, 
«  imo  monarchiae  totius  universi,  recte  concluditur  ad  per- 
«  fectionem  intellectus  practici  humani  in  Christo,  etsi  non  in 
«  aliis  hominibus,  spectare  cognitionem  omnium  singularium 
«  quae  sunt  subiecta  providentiae  suae,  Constat  autem  ex 
«  I  Cor.  IV,  quod  omnia  simt  Christo  homini  suhiecta,  praeter 
«  eiiin  qai  snbiecit  sibi  omnia.  Ergo,  sola  essentiae  divinae  vi- 

(i)  Q.uaest.   11,  a.   i,  ad  3"™. 

«  sione  excepta,  anima  Christi  per  scientiam  infusam  scit  quae- 
«  cumque  scit  Deus  scientia  visionis  (i)  ». 

§  2.      , 

Sed  nunc,  quid  de  scientia  acquisita  dicendum  sit,  iure 
meritoque  inquiritur.  —  In  primis  eius  quidditas  non  est  plu- 
ribus  declaranda,  cum  sit  illa  ipsa  scientia  quam  habemus  in 
praesenti  vita.  Et  de  aHis  quidem  duabus,  utpote  statum  viae 
excedentibus,  nonnisi  analogica  apud  nos  notio  est ;  de  hac 
vero,  est  notio  etiam  propria,  imo  experimentalis.  Caeterum, 
cum  dicitur  acquisita,  minime  necesse  est  ut  acquisita  intel- 
Hgatur  per  doctrinam  scholae  vel  magistrorum  institutionem. 
Unde  S.  Thomas  ponens  scientiam  acquisitam  in  Christo, 
nihilominus  negat  Christum  aliquid  didicisse  magisterio  ho- 
minis  vel  angelorum;  et  re  quidem  vera,  quidquid  per  pro- 
priam  inventionem  comperimus,  profecto  comperimus  scien- 
tia  acquisita,  id  est,  accepta  a  rebus  exterioribus  tanquam  a 
signis  sapientiae  Dei,  ut  dicitur  in  Httera  (2).  —  Huiusmodi 
ergo  scientiam  nunc  Christo  vindicamus ;  et  quomodo  se  ha- 
beat  ad  duas  alias  scientias,  quomodo  praesertim  cum  ilHs 
componatur,  et  nequaquam  dicenda  sit  redundare,  paucis  de- 
clarandum  est, 

Augustinus  ,  I.  4  de  Genes.  ad  litt.,  c.  25,  duplicem  in 
sanctis  angelis  cognitionerii  attendens,  beatam  sciHcet  qua  res 
vident  in  Verbo,  et  inditam  seu  infusam  qua  res  vident  in 
seipsis,  unam  vocavit  diurnam,  alteram  vero  vespcrtinam,  quia 
haec  secunda  in  comparatione  alterius,  longe  est  decolora- 
tior:  «  Multum  quippe  interest,  inquit,  inter  cognitionem  cu- 
«  iusque  in  Verbo  Dei,  et  cognitionem    eius    in   natura    eius, 


(i)  Caietanus,  in  ^am  Part.,  Quaest.  11,  a.   i. 

(2)  «  Dicendum  quod  ille  qui  addiscit  ab  homine,  non  accipit  imme- 
«  diate  scientiam  a  speciebus  intelligibilibus  quae  sunt  in  mente  ipsius,  sed 
«  mediantibus  vocibus  sensibilibus,  tanquam  signis  intelligibilium  conceptio- 
«  num.  Sicut  autem  voces  ab  homine  formatae  sunt  signa  intellectualis 
c(  scientiae  ipsius  :  ita  creaturae  a  Deo  conditae,  sunt  signa  sapientiae  eius. 
«  Unde  dicitur  Eccli.  i-io,  quod  De.tis  effudit  sapientiam  siiper  omnia  opera 
«  sua  )).  S.   Tliom.,  hic,   Quaest.,    12,  a.  3,  ad  2"ni. 

«  ut  illud  merito  ad  diem  pertineat,  hoc  ad  vesperam...  Qua- 
«  propter,  cum  sancti  angeli,  quibus  post  resurrectionem  coae- 
«  quabimur,  semper  videant  faciem  Dei,  procul  duhio  uni- 
«  versam  creaturam  in  ipso  Verbo  Dei  prius  noverunt,  in  quo 
«  sunt  omnium  aeternae  rationes,  tanquam  in  eo  per  quod 
«  facta  sunt  omnia;  ac  deinde  in  ipsa  creatura,  quam  sic  no- 
«  verunt  quasi  infra  despicientes,  eamque  referentes  ad  ilHus 
«  laudem,  in  cuius  incommutabili  veritate  rationes  secundum 
«  quas  facta  est,  principahter  vident.  Ibi  ergo  tanquam  per 
«  diem,  hic  autem  tanquam  per  vesperam  ».  At  vero,  dum 
scientia  per  se  infusa,  comparatione  scientiae  beatae,  vespera 
est  et  non  dies,  ita  nunc,  comparatione  scientiae  acquisitae, 
dies  dicenda  esset  potius  quam  vespera;  omnium  enim  infi- 
mus  cognitionis  modus,  ille  est  quo  mens  ad  inteUigibilem 
rerum  veritatem  assurgit,  pro  quanto  ad  eam  ex  sensibilibus 
manuduci  potest. 

Et  tamen  non  est  cur  in  una  eademque  anima,  perfectio 
cognitionis  tam  beatae  quam  infusae,  excludat  scientiam  acqui- 
sitam,  quae  est  humano  inteliectui  maxime  naturahs,  eidem- 
que,  cum  unitur  corpori,  maxime  debita.  Nonne  in  hoc  uni- 
verso  adspectabih,  ut  sensibile  quoddam  exemplum  adhibeam, 
aliter  apparent  res  in  splendoribus  lucis  meridianae,  ahter  sub 
palhda  luce  lunae,  aliter  cum  sol  matutinus  oritur  ab  alto, 
ahter  vero,  cum  decrescit  horizontem  versus,  et  priusquam 
dispareat,  ultimo  rutilat?  Unde  pictores  easdem  res,  sive  ne- 
mora,*sive  httora,  sive  campos,  sub  diversis  lucis  vicissitudi- 
nibus  depingere  solent;  nec  quispiam  sane  dixerit  frustra  hoc 
fieri,  si  modo  sensu  aesthetico  non  omnino  privetur.  Et  si- 
mile  quid  considerari  potest  in  ordine  scientiae;  aHter  nam- 
que  videntur  res  a  beatis  in  divina  Arte  secundum  quam  fa- 
ctae  sunt,  et  in  qua  longe  m.agis  fulgent  quam  in  seipsis 
ahter  vero  videntur  in  seipsis  per  species  creatas,  et  aliter 
iterum  per  species  in  anima  a  phantasmatibus  abstractas,  ali- 
ter  per  species  desuper  influxas.  «  Numquid  tamen  dicet  ali- 
«  quis,  inquit  Augustinus,  I.  c,  c.  29,  illam  caelestem  in  an- 
«  gelorum  millibus  civitatem,  aut  non  contemplari  Creatoris 
«  aeternitatem,  aut  mutabilitatem  ignorare  creaturae,  aut  ex 
«  eius  quoque  inferiore  quadam  cognitione  non  laudare  Crea- 

«  torem  ?  Simul  hoc  totum  possint,  simul  hoc  to:um  fa- 
«  ciant,    possunt    tamen    et    faciunt.     Simul    ergo    habent   et 

«  diem     et    vesperam     et    mane ,    quia     non    ibi    abscessu 

«  lucis  superioris,  sed  interioris  cognitionis  distinctione  fit 
«  vespera;  nec  mane  tanquam  nocti  ignorantiae  scientia 
«  matutina  succedat,  sed  quod  vespertinam  etiam  cogni- 
«  tionem  in  gloriam  Conditoris  attollat.  Denique  et  ille, 
«  nocte  non  nominata,  vespere,  inquit,  et  iiiane  et  meridie  enar- 
«  rabo  et  anmmtiabo,  et  exaiidies  vocein  iiieain  (i),  significans 
«  quid  sine  temporum  vicibus  ageretur  in  patria,  cui  eius  pe- 
«  regrinatio  suspirabat». 

Sicut  ergo  scientia  beata  non  impedit  in  Christo  scien- 
tiam  infusam,  ita  nec  infusa  acquisitam;  quam  ideo  necesse 
est  in  eo  agnoscere,  quia  assumpsit  naturam  nostram  cum 
omnibus  perfectionibus  ei  propriis,  et  quia  in  eius  anima  in- 
tellectus  agens,  cuius  est  abstrahere  species  a  phantasmatibus 
non  potuit  esse  frustra.  —  Sed  scientia  haec  non  fuit  in  eo 
statim  ab  initio,  nec  eam  habuit  perfectam  a  prima  adole- 
scentia,  sed  successive  obtinuit,  prout  organa  corporea  pau- 
latim  disponebantur.  Insinuat  hoc  Scriptura,  Isa.  VIII-4,  cum 
dicit :  Antequam  sciat  puer  vocare  patrein  siium  et  matrein  suam, 
auferetur  fortitudo  Damasci  (2),  quae  prophetia  est  de  adora- 
tione  Magorum,  ut  tradunt  Patres,  inter  quos  TertulHanus, 
adv.  lud.,  c.  9.  Huc  etiam  facere  potest  testimonium  Lucae: 
Proficiebat  sapientia  ct  aetate,  id  est,  vere  proficiebat  secundum 
scientiam  acquisitam,  et  ad  eius  incrementa  accommodabat 
manifestationem  scientiae  superioris;  quod  sane  dispensative 
factum  est,  ne  si  in  puerili  aetate  perfectam  sapientiam  de- 
monstrasset,  phantasticus  homo  putaretur.  —  Ratione  demum 
idem  confirmari  potest,  non  solum  quia  scientia  acquisita  per 
coliationem  et  discursum  comparatur,  verum  etiam  quia  eius- 
modi  est ,  ut  ab  operatione  phantasiae  dependeat;  sed  citra 
miraculum  non  potest  phantasia  operari,  organo  nondum  dis- 


(i)  Psal.  LIV-18. 

(2)  Dico  insinuari  tantum  ,  quia  adhuc  sufficienter  salvaretur  sensus, 
intelligendo  ita :  antequam  pervenerit  ad  aetatem,  in  qua  pueri  vulgo  norunt 
vocare  patrem  et  matrem. 

posito ;  gratis  autem  et  sine  fundamento  iingeretur  in  Christo 
miraculum,  quod  non  solum  fuisset  inutile,  sed  etiam  contra 
rationem  totius  oeconomiae  incarnationis.  Nec  tamen  sequitur 
animam  Christi  fuisse  in  sui  initio  imperfectam  secundum  se, 
quia  scientia  acquisita  est  perfectio  animae  non  prout  abso- 
lute  in  seipsa  consideratae,  sed  prout  unitae  corpori.  Quia 
igitur  Christus  ante  passionem  fuit  viator  quoad  corpus,  nihil 
certe  prohibet  quin  creverit  in  scieniia  acquisita,  secundum 
aetatis  incrementa. 


COROLLARIUM 

Sunt  ergo  in  Christo  omnia  genera  scientiae  possibilia; 
et  quoad  acquisitam  superat  caeteros  homines;  quoad  infu- 
sam,  partim  superat  angelos,  et  partim  superatur  ab  eis; 
sed  quoad  beatam,  eminet  simpliciter  et  absolute  supra  cun- 
ctas  creaturas,  et  ideo  bene  dicitur  habitasse  in  nobis  ple- 
nus  gratiae  et  veritatis. 

Haec  assertio  compendium  est  et  recapitulatio  praeceden- 
tium,  addita  speciali  consideratione  circa  perfectionem  unius- 
cuiusque  scientiae  in  Christo,  comparative  ad  aiias  creaturas 
sive  humanas  sive  angelicas. 

lam  dictum  est  quod  in  omni  cognitione  oportet  distin- 
guere  apprehensionem  obiecti,  et  modum  quo  apprehenditur. 
Et  ex  parte  quidem  apprehensionis,  cognitionis  perfectio  con- 
sistit  in  eius  claritate  sive  limpiditate,  mensuramque  habet  ex 
vi  et  elficacia  luminis  intellectualis,  seu  naturalis  seu  gratuiti, 
a  quo  intellectiva  operatio  procedit.  Ex  parte  autem  modi 
quo  apprehenditur  obiectum,  perfectio  consideratur  secundum 
cognitionis  proprietatem,  necnon  et  compreliensionem;  ita  sci- 
licet,  ut  quanto  plura  aliquis  uno  actu  et  per  modum  unius 
distincte  ac  proprie  inteUigit,  tanto  sit  sublimior  intelligendi 
ratio,  et  tanto  magis  participans  de  modo  quo  Deus  per  suam 
essentiam  et  in  sua  essentia,  omnes  entis  abyssos,  omnesque 
possibiles  entis  diiferentias  suo  intuitu  penetrat  ac  pervadit. 
Porro,  sub  hoc  respectu,  cognitionis  perfectio  non  amplius 
pendet  per  se  ab  efficacia   luminis,  sed  a    specie   intelligibili, 

id  est,  ab  obiecto  prout  intelligibiliter  unitur  inteilectui,  eique 
applicatur. 

Quapropter,  cum  in  scientia  beata,  ipsa  Dei  essentia,  non 
per  speciem  vicariam  sui,  sed  per  seipsam  sese  applicet  in- 
tellectibus  creatis,  profecto  ex  parte  intelligibilis  formae  nulla 
datur  dilferentia,  adeoque,  unus  est  respectu  omnium  viden- 
tium  modus  rei  visae,  scilicet  Dei  et  rerum  creatarum  in  Deo. 
Dantur  tamen  in  intensitate  et  claritate  visionis  gradus  innu- 
meri,  sed  non  secundum  maiorem  minoremve  perfectionem 
luminis  naturalis,  ut  iam  praemissum  est;  quia  omnes  crea- 
turae  intellectuales  aequaliter  elongantur  per  naturam  suam 
ab  unione  cum  Deo,  tanquam  cum  intelligibili  forma,  et  ex 
consequenti,  omnes  habent  aequalem  capacitatem  obedientia- 
lem  ad  recipiendum  lumen  gloriae,  quo  mens  ad  videndum 
Deum  confortatur.  Si  igitur  nihil  obstat  quominus  huiusmodi 
lumen  sit  abundantius  in  anima  humana  quam  in  angelo,  et 
supremo  etiam  angelorum,  nulla  pariter  occurrit  difHcuItas 
quoad  praeeminentiam  animae  Christi  in  visione  Dei,  supra 
cunctos  beatorum  ordines.  «  Conveniens  fuit,  ut  prae  caete- 
«  ris  creaturis  illa  anima  divina  visione  beatificaretur,  quae 
«  Deo  propinquius  coniungebatur,  in  qua  quidem  visione  gra- 
«  dus  attenditur  secundum  quod  aliqui  aliis  clarius  Deum  vi- 
«  denr,  qui  est  omnium  causa.  Quanto  autem  aliqua  causa 
«  plenius  cognoscitur,  tanto  in  ipsa  plures  eius  effectus  per- 
«  spici  possunt...  Anima  igitur  Christi  summam  perfectionem 
«  divinae  visionis  obtinens  inter  creaturas  caeteras,  omnia  di- 
«  vina  opera,  et  rationes  ipsorum  in  ipso  Deo  plene  intuetur, 
«  ut  non  solum  homines,  sed  etiam  supremos  angelorum  il- 
«  luminet;  et  ideo  Apostolus  dicit  quod  in  ipso  sunt  omnes 
«  thesauri  sapientiae  et  scientiae  Dei  absconditi  (i)  ». 

Sed  nunc,  quod  ad  scientiae  infusae  perfectionem  attinet, 
oportet  distinguere  respectum  sub  quo  scientia  Christi  eminet 
supra  scientiam  angelorum,  et  respectum  sub  quo  scientia  an- 
gelorum  eminet  supra  scientiam  Christi.  Nam  in  hac  scientia, 
cognitio  perficitur  per  receptionem  intelligibilis  in  intellectu  :  qua- 
tenus  scilicet,  non  amplius  trahitur  mens   ad    intelligibile  se- 

(i)  Comp,  Theolog.,  c.  216. 

cundum  quod  est  in  seipso,  sed  e  converso,  intelligihile  per 
speciem  sui  vicariam  trahitur  ad  mentem  cognoscentis,  et  in- 
duit  modum  eius.  —  Hinc  tit  primo,  ut  quidquid  excellentia 
sua  superat  cognoscentem,  non  possit  secundum  hanc  scien- 
tiam  cognosci  cognitione  propria,  sed  tantum  analogica;  nam 
anima  humana  in  futura  vita  cognoscit  quidem  seipsam  co- 
gnitione  propria  et  intuitiva,  sed  per  species  infusas  cogno- 
scit  superiora  ad  modum  sui,  et  non  secundum  proprium  mo- 
dum  nobilitatis  eorum  (i).  —  Hinc  fit  secundo,  ut  quanto 
intellectus  est  inferioris  speciei,  tanto  etiam  magis  deficiat  a 
comprehensiva  cognitione  qua  Deus  in  uno  omnia  videt; 
oportet  enim  ut  species  inditae  proportionentur  receptivitati 
uniuscuiusque.  Quare,  universaliores  (comprehensione)  species 
debentur  supremis  angelis,  hoc  est,  species  perfectius  imitan- 
tes  essentiam  divinam,  in  quantum  una  exsistens  intelligibi- 
liter  repraesentat  omnia;  minus  universales  interioribus,  atque 
ita  porro,  usquedum  pervenias  ad  animam  humanam,  quae 
etiam  separata,  ultimum  obtinet  locum  in  hierarchia  intelli- 
gentiarum;  nam  licet  post  hanc  vitam  intellectus  noster  non 
indigeat  converti  ad  phantasmata,  semper  tamen  manet  in- 
fimus  intellectus,  cui  hoc  ipsum  maxime  naiurale  est,  puta 
intelligere  per  conversionem  ad  phantasmata,  et  per  collatio- 
nem  ac  discursum,  ut  Angelicus  observat,  Quaest.  ii,  a.  4, 
circa  finem.  —  Si  ergo  compares  scientiam  infusam  Christi, 
cognitioni  inditae  angelorum,  invenitur  minus  perfecta  quoad 


(i)  Est  commune  omni  substantiae  separatae,  quod  intelligat  id  quod 
«  est  supra  se,  et  id  quod  est  infra  se,  per  modum  suae  substantiae.  Sic 
«  enim  intelligitur  aliquid  secundum  quod  est  in  intelligente ;  est  autem 
«  aliquid  in  altero  per  modum  eius  in  quo  est.  Modus  autem  substan- 
«  tiae  animae  separatae  est  infra  modum  substantiae  angelicae  ,  sed  est 
«  conformis  modo  aliarum  animarum  separatarum  ;  et  ideo  ,  de  aliis  ani- 
(c  mabus  separatis  perfectam  cognitionem  habet;  de  angelis  autem  imper- 
«  fectam  et  deficientem,  loquendo  de  cognitione  naturali  animae  separatae. 
«  De  cognitione  autem  gloriae  esi  alia  ratio  m.  Ita  S.  Thomas,  in  Prima 
Parte,  Quaest.  89,  a.  2.  —  Nec  aliter  sentit  de  cognitione  infusa  animae 
Christi.  Dicit  enim  in  Tertia  Parte,  Quaest.  11,  a.  i,  ad  2un>:  «  Christus 
«  ante  passionem  non  solum  fuit  viator  ,  sed  etiam  comprehensor  ;  unde 
«  anima  eius  poterat  cognoscere  substantias  separatas  per  modiim  quo  co- 
«  gnoscit  anima  separata  ». 

modum  cognoscendi,  qui  non  est  ita  sublimis  et  aitus.  Sed 
niliil  prohibet  quominus  in  sua  multiplicitate  se  extendat  ad 
plura;  nihil  etiam  impedit  quominus  habeat  excessum  clari- 
tatis  ex  lumine  gratuito,  per  quod  potest  naturale  lumen  con- 
fortari,  quin  intellectus  a  suo  gradu  speciiico  removeatur.  Et 
hoc  modo,  scientia  infusa  Christi  excedit  scientiam  angelorum, 
ut  probant  rationes  in  praecedentibus  iam  suiScienter  ex- 
positae. 

Tandem  de  scientia  acquisita,  non  est  dubium  quin  fuerit 
in  Christo  modo  excelienti,  id  est,  secundum  summum  gra- 
dum  scientiae  humanae.  Cum  enim  diversi  gradus  virtutis 
inteliectivae  proveniant  in  hominibus,  non  quidem  ex  diffe- 
rentiis  animarum  secundum  se,  (nam  diversitas  ex  parte  for- 
mae  foret  formaHs,  adeoque  specifica),  sed  ex  sola  contem- 
peratione  organorum  quae  sunt  instrumenta  animae  ad  intel- 
ligendum,  statim  sequitur  fuisse  in  Christo  excelientissimam 
rationis  vim.  Nam  corpus  eius,  non  per  causas  secundas  de- 
fectibiles,  sed  sola  virtute  Spiritus  Sancti  formatum,  fuit  eo 
ipso  animae  rationali  perfectissime  proportionatum  atque  com- 
plexionatum ;  et  ideo,  naturale  lumen  intellectus  agentis  ple- 
num  in  eo  habuit  exercitium,  nuUis  etiam  inordinatis  phan- 
tasiae  vel  passionum  motibus  unquam  perturbatum. 


QUAEST.    XIII. 
DE  POTENTIA    ANIMAE  CHRISTI 

Hucusque  consideravimus  quidquid  perficit  animam  Christi 
vel  in  sua  essentia  (ut  gratia),  vel  in  ordine  ad  operationes 
immanentes  (ut  virtutes  et  scientia).  Superest  itaque  dicen- 
dum  de  perfectione  eius  quantum  ad  operationes  transeuntes 
in  exteriorem  effectum,  et  sic  succedit  consideratio  potentiae; 
potentiam  dico  activam  ad  extra,  eodem  scilicet  sensu  quo  hoc 
nomen  accipitur,  cum  de  Deo  omnipotentia  praedicatur. 

Hic  igitur,  primum  omnium  sciendum  est  quod  anima 
Christi  dupliciter  considerari  potest:  «  uno  modo  secnndum 
« propriain  virtutjiii  sive  naturalein  sive  o^ratiiitain ;  alio    modo 

«  prout  est  instnimeutum  Ferbi  Dei  sibi  personaliter  uniti  (i)  ». 
Priori  modo  habet  potentiam  ad  operandum  ut  causa  princi- 
palis  ;  posteriori  modo,  ut  causa  instrumentalis  tantum.  Et 
ad  huius  evidentiam  nota  esse  quosdam  effectus,  ad  quos  na- 
turaHs  virtus  creaturae  omnino  proportionatur;  quosdam  vero 
alios,  quorum  proportionatum  principium  nequit  esse  virtus 
ex  intimis  creatae  essentiae  exoriens,  sed  tamen  potest  super- 
naturahter  a  Deo  infundi  creaturae;  quosdam  denique  aHos, 
quibus  sola  proportionatur  virtus  infinita,  sicut  producere  aH- 
quid  ex  nihilo,  vel,  (quod  eamdem  in  agendo  vim  requirit 
atque  independentiam),  facere  in  subiecto  id  ad  quod  nullo 
modo  naturahter  est  in  potentia,  puta  operari  miraculum,  aut 
aliud  eiusmodi.  Est  igitur  creatura,  salva  in  omnibus  neces- 
sitate  motionis  divinae,  causa  principahs  effectuum  primi  et 
secundi  generis,  per  virtutem  propriam  vel  naturae  vel  gra- 
tiae.  Ad  effectus  vero  tertii  generis,  seclusa  creatione,  operari 
quidem  potest,  sed  pure  instrumentahter,  hoc  est,  non  per 
virtutem  activam  naturalem  aut  gratuitam  sibi  inhaerentem, 
sed  quodam  modo  analogo  ad  modum  quo  causant  physica 
quae  apud  nos  sunt,  instrumenta,  cum  deferunt  virtutem  artis 
in  solo  artitice  a  quo  moventur,  residentem. 

Sic  ergo  manifestum  est  quod,  loquendo  de  potentia  activa 
animae  Christi  ad  extra,  necesse  est  distinguere  ea  quae  pot- 
est  secundum  propriam  virtutem  tum  naturae  tum  gratiae,  et 
deinde  ea  quae  potest  ut  organum  sive  instrumentum  divi- 
nitatis.  —  Porro,  quod  attinet  ad  primum  genus,  non  est  cur 
speciahs  instituatur  disputatio ;  est  enim  in  Christo  haec  po- 
tentia  omnino  eiusdem  rationis  ac  in  caeteris,  servata  semper 
proportione  quam  exigit  perfectionis  excessus,  sive  in  natu- 
rahbus  donis,  sive  praesertim  in  gratuitis.  Et  ideo  S.  Thomas 
hic,  art.  2  in  corp.  dicit:  «  Potentiam  habuit  (anima  Christi) 
«  ad  illos  effectus  faciendos  qui  sunt  animae  convenientes, 
«  puta  ad  gubernandum  corpus,  et  ad  disponendos  humanos 
«  actus,  et  etiam  ad  illuminandum  per  gratiae  et  scientiae 
«  plenitudinem  omnes  creaturas  rationales  ab  eius  perfectione 
«  deficientes,  per  modum  quo  hoc  est  conveniens  creaturae  ratio- 

(i)  S.  Thom.  hic,  r.rt.  2  in  corp. 

(.inali-)-).  —  Restat  igitur  sola  consideratio  de  alio  genere 
effectuum,  hoc  est,  de  iis  quae  potest  anima  Christi  ut  in- 
strumentum  Verbo  Dei  coniunctum  in  persona.  Hinc: 


THESIS  XXI. 

(Art.  2-3.) 

Anima  Christi,  ut  instrumentum  coniunctum  Verbo,  ha- 
buit  per  modum  habitus,  potentiam  ad  faciendum  omnia  mi- 
racula  ordinabilia  ad  incarnationis  finem,  specialiter  vero, 
et  eadem  de  causa,  eius  potestati  omnis  dispositio  proprii 
corporis  totaliter  subdebatur. 

Dicit  Gregorius  Magnus  1.  2  Dial.  c.  30,  quod  sancti,  non 
solum  orando  et  impetrando,  sed  etiam  quandoque  potestative, 
ac  per  hoc  cooperando,  miracula  faciunt.  Quod  qualiter  esse 
possit,  exponit  S.  Thomas,  de  Pot.,  Quaest.  6,  art.  4  in  corp. 
«  Constat,  inquit,  quod  Deus  solo  imperio  miracula  operatur. 
«  Videmus  autem  quod  imperium  divinum  ad  inferiores  ra- 
«  tionales  spiritus,  scilicet  humanos,  mediantibus  superioribus, 
«  scilicet  angelis,  pervenit,  ut  in  legis  veteris  latione  apparet; 
«  et  per  hunc  modum  per  spiritus  angelicos  vel  humanos, 
«  imperium  divinum  ad  corporales  creaturas  pervenire  potest, 
«  ut  per  eos  quodammodo  naturae  praesentetur  divinum  praece- 
a  ptum,  et  sic  agant  quodammodo  spiritus  humani  vel  an- 
«  gelici,  ut  instrumentum  divinae  virtutis  ad  miraculi  perfe- 
«  ctionem  ».  Hucusque  S.  Doctor;  sed,  quid  sit  huiusmodi 
praesentatio  divini  imperii  ad  naturam,  merito  inquiritur.  Im- 
perium  enim  divinum  est  immediate  efiicax  omnium  quae  im- 
perat,  nec  potest  physice  transire  per  instrumentum,  ut  me- 
diante  instrumento,  physice  pertingat  ad  effectum.  Restat  igi- 
tur  ut  intelligamus  spiritus  creatos  operari  instrumentaliter  dis- 
positive,  veluti  designando  et  ordinando  rem  aliquam  ad  mi- 
raculosam  immutationem,  ac  per  hoc,  faciendo  ut  potentia 
eius  obedientiahs  iam  debeat  reduci  in  actum.  Et  hoc  est 
praesentare  naturae  divinum  imperium,  imponere  ei  necessi- 
tatem  proximam,  ut  in  ea    et  de  ea   nunc  fiat,   id    quod  fieri 

non  potest  nisi  imperio  illius  cui  omnia  obediunt  ad  nutum. 
Et  sic  inteiligo,  sacerdotem  operari  instrumentaliter  ad  transub- 
stantiationis  elfectum;  sic  dico  praesentari  naturae  divinum 
praeceptum,  cum  virtute  verborum  transir  panis  in  corpus 
Christi,  et  vinum  in  sanguinem. 

Hoc  modo,  virtus  instrumentalis  ad  miraculosas  immuta- 
tiones,  non  est  virtus  physica,  sed  magis  pertinens  ad  inten- 
tiones  intellectus  ordinantis,  adiuncta  voluntate.  Et  Ucet  ad 
huiusmodi  ordinationes  naturahs  vis  animae  operetur,  (semper 
enim  instrumentum  aHquid  de  suo  ponere  debet),  eis  tamen 
efficacia  non  competit,  nisi  prout  liunt  in  virtute  supremi 
dominii  quod  solus  Deus  habet  in  totum  universum.  Hinc, 
analogia  inter  instrumenta  Dei  in  operatione  miraculorum,  et 
physica  quae  apud  nos  sunt,  instrumenta  artium,  in  duobus 
consistere  videtur.  Primo  in  hoc,  quod  propriae  operationi 
physici  instrumenti,  respondet  conversio  rationalis  instrumenti 
ad  rem  naturalem  quam  destinat  miraculosae  immutationi; 
tum  secundo  in  hoc,  quod  physico  motui  quem  in  operatione 
artis  principale  a.gens  instrumento  communicat,  respondet  desti- 
nationis  efficacia  fluens  a  voluntate  Dei,  certos  sibi  homines 
vel  angelos    in    instrumenta    patrandarum   virtutum   ehgentis. 

Sed  nunc  ulterius  considerandum  est,  quod  praeter  virtu- 
tem  instrumentalem  proprie  dictam,  attendere  oportet  in  phy- 
sicis,  ipsam  permanentem  instrumentalem  formam,  per  quam 
res  fit  habihs  ad  instrumentales  operationes;  nam  securis  in- 
strumentalem  quidem  virtutem  non  habet  nisi  quando  actu 
movetur  ab  artifice,  sed  recepit  formam  instrumenti  quando 
securis  effi^cta  est.  Unde  S.  Thomas,  3,  q.  72,  a  3,  ad  2""^  : 
« Instrumentum  virtutem  instrumentalem  acquirit  dupHciter, 
«  sciHcet  quando  accipit  formam  instrumenti,  et  quando  mo- 
«  vetur  a  principaH  agente  ad  effectum  «.  —  Porro  id  quod 
in  instrumentis  artium  videre  est,  proportionaliter  etiam  at- 
tenditur  in  ns  rationaHbus  instrumentis,  de  quibus  dicit  Apo- 
stolus :  «  Sic  nos  existimet  homo  ut  ministros  Christi  et  dis- 
«  pensatores  mysteriorum  Dei  (i)  ».  Nam  Hcet  sacerdoti 
actu  non  insit  instrumenralis  virtus  causativa  transubstantiatio- 

(i)  I   Cor  IV,    I. 

nis,  nisi  in  ipsa  actuali  confectione  sacramenti,  permanenter 
tamen  retinet  formam  instrumenti,  scilicet  characterem,  per 
quem  destinatur  ad  exercendas  ex  officio  sacramentales  actio- 
nes  sub  Deo  agente  principali.  Verum,  quia  omne  quod  reci- 
pitur,  ad  modum  recipientis  recipitur,  instrumentalis  forma 
in  eo  non  est,  ut  in  re  inanimata,  sed  ut  in  instrumento  quod 
ratione  pollet  et  libero  arbitrio ;  quo  fit  ut  ad  actiones  ad  quas 
per  characterem  deputatur,  pro  sua  voluntate  sese  determinet, 
potens  effectus  eas,  quando  vuh,  exercere.  Unde  tandem 
dicitur  habere  per  modum  habitus  potentiam  ad  convertendum 
panem  et  vinum  in  corpus  et  sanguinem  Christi,  quia  habi- 
tuum  proprium  est  ut  eis  utamur  cum  volumus.  —  Eadem 
igitur  ratione  statuimus  in  praesenti,  animam  Christi  habuisse 
per  niodum  hahitus  potentiam  ad  omnes  immutationes  miracu- 
losas  ordinabiles  ad  incarnationis  finem.  Non  quod  virtus  in- 
strumentahs  causativa  miraculorum  sit  verus  habitus,  sed  quia 
humanitas  a  Verbo  assumpta  permanenter  est  constituta  in 
esse  instrumenti,  et  quidem  voluntarii  ac  hberi,  respectu  quo- 
rumhbet  miraculorum  quae  ad  instaurationem  omnium  in 
coehs  et  in  terra  facere  possunt.  Permanenter,  inquam,  con- 
stituta  est  in  esse  instrumenti,  non  tamen  per  quamdam  qua- 
h'tatem  accidentalem  superadditam,  quahs  est  character,  sed 
per  ipsam  unionis  gratiam;  nam  ad  nihil  ahud  assumpta  est, 
nisi  ut  reparationis  nostrae  esset  instrumentum,  et  ideo  per 
ipsissimam  exsistentiam  in  Verbo,  rationem  organi  coniuncti 
consequitur. 

Quare,  paucis  recapitulando  praemissa,  proponitur  demon- 
stranda  sequens  proportio:  Sicut  sacerdos  habet  per  modum 
habitus,  potentiam  ad  miraculosam  conversionem  panis  et  vini 
in  corpus  et  sanguinem  Christi,  ita  Christi  anima,  ut  Fiho 
Dei  liypostatice  coniuncta,  habet  per  modum  habitus  poten- 
tiam  ad  omnia  miracula  quae  possunt  incarnationis  fini  de- 
servire.  Et  haec  demonstratio,  primo  quidem  generahter  per- 
ficitur  quoad  potentiam  Christi  respectu  naturae  exterioris; 
tum  secundo  speciahter,  respectu  omnis  dispositionis  sui  pro- 
prii  corporis. 

S  I- 

In  primis  habuit  anima  Christi  potentiam  ad  facienda  mi- 
racula  ut  verum  Verbi  instrumentum.  Nam  Christus  homo, 
ut  homo,  potestative,  et  non  solum  orando,  miracula  patra- 
bat.  Sed  potestative  miraculum  facere,.  nihil  aliud  est  quam 
agere  ut  instrumentum  divinae  virtutis  ad  miracuU  eftectio- 
nem;  ergo,  etc.  —  Minor  est  evidens  per  se.  Maior  vero 
Gonstat  ex  mukis  EvangeHi  locis,  puta  loan.  XI-43  5  "^^"^ 
imperium  istud,  Laxa.re,  veni  foras,  ex  humana  etiam  natura 
processisse  manifestum  est,  quia  praemiserat  Christus  oratio- 
nem,  et  nonnisi  consequenter  ad  exauditionem  Patris,  cui,  ut 
assolet,  appropriat  ea  quae  divinitatis  sunt,  imperavit  morti. 
Sed  imperium  praesentatum  naturae,  consequenter  ad  exau- 
ditionem  huiusmodi,  profecto  nihil  ahud  esse  potuit  quam 
imperium  hominis  ut  organi  divinitatis.  —  Et  simile  argu- 
mentum  trahi  potest  ex  Matth.  IX,  6:  Ut  aiiUui  sclatis  qwia 
Filius  hominis  habet  potestatem  in  terra  dimittendi  peccata,  tiinc 
ait  baralytico :  Siirge,  tolle  lectum  tuum,  et  vade  in  domum  tuam. 
Indubium  enim  est  quod  Fihus  hominis,  etiam  qua  talis,  lia- 
buit  potestatem  peccata  dimittendi,  quandoquidem  et  nobis 
illam  commisit.  Ergo  etiam  qua  homo,  operatus  est  miracu- 
lum,  huius  suae  potestatis  confirmativum;  non  autem,  qua 
homo,  ut  causa  principalis;  ergo  ut  divinitatis  instrumentum. 
Et  eadem  est  ratio  de  omnibus  ahis  miraculis  Christi.  Recte 
tamen  Sancti  Patres  operationem  miraculorum  naturae  divinae 
attribuere  solent,  eo  quod,  ut  notat  S.  Thomas  art.  5  huius 
quaestionis,  «  virtus  actionis  non  proprie  attribuitur  instru- 
«  mento,  sed  principali  agenti». 

Sed  et  potentiam  habuit  anima  Christi  ad  omnia  miracuia 
ordinabiha  ad  incarnationis  finem,  quia,  ut  bene  animadvertit 
Caietanus,  instrumentum  ductivum  debet  esse  ad  finem,  et  in 
ratione  instrumenti  esse  illi  commensuratum.  Unde,  ex  hoc 
ipso  quod  finis  incarnationis  est  omnium  instauratio,  et  anima 
Chi^isti  proprium  Verbi  incarnati  instrumentum  effecta  est, 
statim  habetur    quod   instrumentaliter  potest   ad    omnia    quae 

in  huiusmodi  linem  ordinantur.  «  Ad  quod  etiam  dicta  anti- 
«  quorum  Doctorum  concordant,  qui  humanam  naturam  in 
«  Christo  organum  quoddam  divinitatis  posuerunt,  sicut  et 
«  ponitur  corpus  organum  animae.  AHter  enim  est  animae 
«  organum  corpus,  et  aliter  exteriora  instrumenta;  haec  enim 
c(  dolabra  non  est  proprium  instrumentum  sicut  haec  manus; 
«  per  dolabram  enim  multi  possunt  operari,  sed  haec  manus 
«  ad  propriam  operationem  huius  animae  deputatur;  propter 
«  quod  manus  est  organum  unitum  et  proprium,  dolabra  au- 
«  tem  instrumentum  extrinsecum  et  commune.  Sic  igitur  et 
«  in  unione  Dei  et  hominis  considerari  potest,  Omnes  enim 
«  homines  comparantur  ad  Deum  ut  quaedam  instrumenta 
«  quibus  operatur.  Deus  enim  est  qui  operatur  in  nobis  et 
«  velle  et  perhcere  pro  bona  voluntate,  secundum  Apostolum 
«  ad  Phihpp.  II.  Sed  ahi  homines  comparantur  ad  Deum  quasi 
«  instrumenta  extrinseca  et  separata ;  moventur  enim  a  Deo, 
«  non  ad  operationes  proprias  sibi  tantum,  sed  ad  operatio- 
«  nes  communes  omni  rationah  creaturae...  Sed  humana  natura 
«  in  Christo  assumpta  est  ut  instrumentahter  operetur  ea 
«  quae  sunt  operationes  propriae  sohus  Dei,  sicut  est  mun- 
«  dare  peccata,  illuminare  mentes  per  gratiam  et  introducere 
«  in  perfectionem  vitae  aeternae.  Comparatur  igitur  humana 
« natura  Christi  ad  Deum,  sicut  instrumentum  proprium  et 
«  coniunctum,  ut  manus  ad  animam  (i)  ». 

Fuit  denique  in  anima  Christi  potentia  miraculorum  per 
modum  habitus,  quatenus  poterat  ea  uti  prout  volebat.  Huc 
facit  iUud  Matth.  VIII,  2-5  :  Domine,  si  vis,  potes  me  mimdare. 
Nam,  ut  notat  Suarez,  Hcet  fuerit  a  leproso  dictum,  tamen, 
quod  ex  recta  fide  fuerit  profectum,  ipse  Dominus  ostendit 
dicens:  Volo,  mundare.  Et  constat  humanam  hanc  fuisse  vo- 
luntatem,  eo  vel  magis  quod  Christus,  dum  inter  nos  versa- 
retur,  voluntatem  divinam,  Patris  voluntatem  dicere  solebat, 
non  suam,  ut  patet  ex  his  et  simihbus  locis:  Non  sicut  ego 
volo,  sed  sicut  tu,  et  iterum  :  Mms  cihus  est  ut  faciam  volun- 
tatem  Patris.  —  Simihter  loan.  XI,  cum  ante  suscitationem 
Lazari 'orationem  praemisisset,  dixit  se  id  facere  propter  eos 

(i)  S.  Thom.,  1.  4  c.  Gent.,  c.  41. 
De  Verbo  Incarnato.  k 

qui  aderant,  non  quod  ipse  indigeret:  Patcr,  inquit,  gratias  ago 
tibi  quoniam  audisti  me.  Ego  autem  sciebam  quia  semper  me  aii- 
dis,  sed  propter  populum  qui  circumstat  dixi,  ut  credant  quia  tu 
me  misisti.  Haec  cum  dixisset,  voce  magna  clamavit:  La^are,  veni 
foras.  Quo  nihil  significantius  dici  potest;  si  enim  asserit,  se 
semper  audiri  ad  operationem  miraculorum,  huiusque  rei  con- 
scium  se  esse,  plane  consequitur  ipsum,  prout  volebat,  potuisse 
miracula  efficere.  —  Denique,  hanc  habitualem  potestatem 
probant  multitudo,  continuitas,  excellentia,  varietas  signorum 
quae  patravit  Dominus  circa  omne  creaturarum  genus.  «  Ap- 
«  paruerunt,  inquit  Chrysostomus,  Hom.  12  in  loan.,  angeli 
«  in  terra  cum  gloria  multa ;  sed  ut  servi,  et  Domino  obse- 
«  quentes,  omnia  faciebant;  ipse  vero,  ut  Dominus  et  Impe- 
«  rator,  etsi  sub  vili  forma  et  habitu  apparuerit.  Attamen  sic 
«  quoque  creatura  Dominum  suum  agnovit.  Nam  daemones 
«  undique  fugiebant,  ipsa  mors  repulsa  interim,  postea  penitus 
«  abolita  est ;  omne  genus  infirmitatis  solutum  est;  monu- 
«  menta  mortuos  emittebant,  morbi  infirmos  deserebant...  Haec 
«  itaque  omnia  miracula  colligens  Evangelista,  quae  in  cor- 
«  poribus,  quae  in  animis,  quae  in  elementis...  hanc  mirabi- 
«  lem  emisit  vocem :  Vidimus  gloriam  eius,  gloriam  quasi  Uiii- 
«  geniti  a  Patre,  plenum  gratiae  et  veritatis  » . 

Quapropter  Christus  ut  homo,  in  miraculorum  operatione, 
dupliciter  a  caeteris  sanctis  thaumaturgis  distare  dicendus  est. 
Primo  in  hoc,  quod  operatio  instrumentalis  et  operatio  prin- 
cipalis  erat  ab  eodem  supposito,  in  duplici  natura,  divina  et 
humana,  operante ;  et  ideo,  ut  postea  dicetur,  operatio  mira- 
culorum  in  Christo  vocatur  operatio  theandrica,  quod  in  aliis 
non  fuit.  iiecundo  distat,  quia  nulius  alius  sanctus  virtutem 
miraculorum  per  modum  habitus  habuit;  non  enim  alii,  quan- 
documque  volebant,  miracula  facere  poterant;  quod  Grego- 
rius,  in  2  Dial.,  ubi  supra,  «  probat  per  exemplum  Pauh,  qui 
«  stimulum  a  se  removeri  petiit,  nec  impetravit;  et  per  exem- 
«  plum  Benedicti,  qui  detentus  fuit  contra  suam  voluntatem 
«  per  pluviam,  sororis  precibus  impetratam  ».  Quare  ,  virtus 
ad  cooperandum  Deo  in  miraculis,  intelligitur  in  sanctis,  si- 
milis  «  gratiae  prophetiae  quae  datur  ad  supernaturaliter  co- 
«  gnoscendum,  per  quam  propheta  non  potest  quandocumque 

«  vult  prophetare,  sed  solum  cum  spiritus  prophetiae  cor  eius 
«  tangit,  ut  Gregorius  probat  in  i  Hom.  super  Ezechielem(i)  ». 
Ad  illud  autem  quod  de  Christo  lcgitur,  Marc.  VI,  5  :  Et 
non  poterat  ibi  virtutem  ullam  facere,  nisi  paucos  infirmos  impo- 
sitis  manibus  curavit,  et  mirabatur  propter  incredulitatem  eorum, 
nota  quod  causa  finahs  miraculorum  Christi  fuit  fides  in  ani- 
mis  excitanda.  Erat  enim  spirituahs  salvator,  afferens  salutem 
non  temporalem,  sed  aeternam,  cui  suscipiendae  idonei  esse 
non  poterant  nisi  credentes;  et  huius  rei,  Num.  XXI,  in  ser- 
pente  aeneo  illustris  praecessit  figura:  qui  aspiciebant,  sana- 
bantur.  Quo  posito,  dico  Christum  non  potuisse  in  civirate 
sua  Nazareth  virtutem  ullam  facere,  defectu  solius  congruen- 
tiae  in  opere;  videbat  enim  finem  miraculorum  apud  cives 
suos  non  esse  obtinendum.  Nec  obiicias,  ipsum  fecisse  mira- 
cula  apud  alios  aeque  indispositos,  sicut  in  Corozain,  Bethsaida, 
et  Capharnaum;  nam  in  hoc  ipso,  secundum  caritatis  ordinem 
plus  dilexit  concives  quam  caeteros^  nolens  ut  in  patriam  ca- 
deret  terribiie  illud  anathema :  Vae  tibi  Coro^ain...  ;  verumta- 
men  dico  vobis,  quia  terrae  Sodomorum  remissius  erit  in  die  iu- 
dicii.  Hinc  Hieronymus,  in  c.  13  Matrh.  dicit:  «  Non  quod 
«  illis  incredulis  facere  non  potuerit  virtutes  multas,  sed  quod, 
«  ne  multas  faciens  virtutes,  cives  increduios  condemnaret  ». 


Nunc  autem,  quiquid  pertinet  ad  potentiam  instrumentaiem 
animae  Christi  supra  suum  corpus,  non  est  nisi  speciahs  appli- 
catio  doctrinae  praecedentis.  Et  non  habet  maiorem  difficul- 
tatem,  sed  potius  maiorem  evidentiam;  si  enim  Christo  sub- 
debatur  mundus  exterior,  quanto  magis  propria  caro. 

Praeterea,  ad  finem  incarnarionis  omnino  requirebatur  ut 
Christus,  qua  homo,  haberet  potestatem  in  suam  vitam  corpo- 
ralem,  iuxta  illud  Joan.  X,  17-18:  Ego  pono  animam  (i.  e. 
vitam)  meam,  ut  iterum  suniain  eam.  Nemo  tollit  eam  a  me;  sed  ego 
pono  eam  a  meipso,  et  potestatem  habeo  pomndi  eam,  et  potestatem 

(i)  S.  Thom.  ih  Poc.  q.  6,  a.  4  in  corp. 

habeo  iterum  sunundi  eaiii  ;  lioc  iiiandatuni  acccpi  a  Patre  ineo. 
Et  ratio  est  quia  alias,  non  potuisset  Christus  in  cruce  se 
ofFerre  in  verum  ac  proprium  sacriiicium.  Nam  etsi  in  sacri- 
ficiis  cruentis  iugulatio  materialis  ad  quemlibet  de  populo* 
pertinere  posset,  semper  tamen  requirebatur  visibile  ministe- 
rium  sacerdotis  consummantis  victimae  destructionem,  et  or- 
dinantis  illam  ad  cultum  Dei ;  est  enim  sacerdos,  proprius 
minister  sacrificii.  Unde  in  V.  T.,  occisio  quidem  victimae 
quandoque  fiebat  etiam  a  laicis,  sed  necessario  aderat  sacerdos, 
sanguinem  de  visceribus  animalis  exceptum  fundens  super  al- 
tare,  et  hoc  modo  sacrificalem  formam  oblationi  imponens  (i). 
Similirer,  non  oportuit  ut  Christus  hostia  simul  et  sacerdos, 
semetipsum  occideret,  causam  mortis  sibi  inducendo  ;  nam 
materialis  mactatio  ad  carnifices  pertinebat.  Requirebatur  ta- 
men  visibilis  eius  actio,  consummans  seu  ordinans  destructio- 
nem  in  honorem  Dei,  eamque  constituens  in  esse  oblationis 
sacrae.  Haec  porro  esse  non  potuit  simplex  et  mera  permissio, 
qua  in  se  admisit  impias  furentium  Judaeorum  manus,  eo  quod 
permittere  se  occidendum,  victimae  est  oblatae,  non  sacerdotis 
offerentis.  Fuit  igitur  actus  humanae  voluntatis  sensibiliter 
manifestatus,  quo  clamans  voce  magna,  potestative  deposiiit  aiii- 
iiiani  suain,  id  est,  admisit  mortem  ,  quam  etsi  naturaliter  ex 
illatis  cruciatibus  consequentem,  potens  tamen  erat  suo  arcere 
imperio.  «  Fuit  mors  Christi,  ait  S.  Thomas,  Comp.  theol. 
«  c.  230,  nostrae  morti  conformis,  quantum  ad  id  quod  est  de 
«  ratione  mortis,  quod  est  animam  a  corpore  separari  ;  sed 
«  quantum  ad  aliquid,  mors  Christi  a  nostra  mprte  differens 
«  fuit.  Nos  enim  morimur  quasi  morti  subiecti,  ex  necessitate 
«  vel  naturae,  vel  ahcuius  violentiae  nobis  illatae.  Christus 
«  autem  mprtuus  est,  non  necessitate,  sed  potestate  et  propria 
«  voluntate.  Unde  dicebat,  Joan.  X:  potestatem  habeo  ponendi 
«  animam  meam,  et  itcrtiin  sumendi  eam.  Huius  autem  differen- 
«  tiae  ratio  est,  quia  naturalia  voluntati  nostrae  non  subiacent... 
«  Quidquid  autem  in  Christo  secundum  humanam  naturam 
«  erat  naturale,  totum  eius  voluntati  subiacebat  propter  divi- 
«  nitatis  virtutem,  cui  subiacet  tota  natura.  Erat  igitur  in  po- 

(i)  Cf.  2  Paralip.  XXX-16. 

«  testate  Christi,  ut  quamdiu  vellet,  anima  eius  corpori  unita 
«  remaneret,  et  statim  cum  vellet,  separaretur  ab  ipso.  Hu- 
, «  iusmodi  autem  virtutis  indicium  Centurio  cruci  Christi  as- 
*«  sistens  sensir,  dum  eum  vidit  clamantem  exspirare,  per  quod 
«  manifesre  ostendebatur,  quod  non  sicut  caeteri  homines  ex 
«  defectu  naturae  moriebatur.  Non  enim  possunt  homines  cum 
«  chimore  spiritum  emittere,  cum  in  illo  mortis  articulo  vix  etiam 
«  possint  palpitando  linguam  movere...  Non  tamen  dicendum 
«  est  quod  Christus  ipse  se  occiderit.  IUe  enim  dicitur  aliquem 
«  occidere,  qui  ei  causam  mortis  inducit ;  non  tamen  mors 
«  sequitur,  nisi  causa  mortis  naturam  vincat,  quae  vitam  con- 
«  servat.  Erat  autem  in  potestate  Christi,  ut  natura  causae  cor- 
«  rumpenti  cederet,  vel  resisterei,  quantum  ipse  vellet;  ideo  et 
«  ipse  Christus  voluntarie  mortuus  est,  et  tamen  Judaei  occi- 
«  derunt  eum  ».  Itaque,  voluntaria  vitae  depositio  fuit  actio 
proprie  sacerdotalis,  per  quam  sua  sacrificio  crucis  forma  fuit 
indita;  sicut  enim  Aaronicus  sacerdos  sanguinem  victimae  ef- 
flueiitem  fundebat  super  altare  Dei,  ita  sacerdos  Christus  vitam 
quam  a  se  nemo  per  violentiam  abstulit,  reposuit  in  manibus 
Patris,  et  sic  per  proprium  sanguinem  introivit  semel  in  sancta, 
aeterna  redemptione  inventa. 

Si  tamen  anima  Christi  consideretur  secundum  propriam 
naturam  ac  virtutem,  constat  quod  non  poterat  proprium  cor- 
pus  a  naturali  dispositione  immutare,  sicut  etiam  non  poterat 
hoc  modo  removere  corpora  exteriora  a  regulari  cursu  legum 
naturalium.  Unde  Damascenus  ad  propriam  divinitatis  virtu- 
tem,  et  ad  instrumentalem  animae  potentiam  quam  hucusque 
exposuimus,  respiciebat,  cum  dixit:  «  In  Domino,  quae  natu- 
«  ralia  erant,  voluntatem  minime  praevertebant.  Neque  enim 
«  coactum  quid  in  eo  conspicitur,  sed  omnia  voluntaria.  Vo- 
«  lens  enim  fame,  volens  siti,  volens  morte  affectus  est  (i)  ». 

Nota.  —  Ex  dictis  apparet,  non  posse  ullatenus  attribui 
animae  Christi  omnipotentiain  respectu  miraculorum,  tum  quia 
omnipotentia  (simpliciter)  dicit  potentiam  supremam  ac  prin- 
cipalem,  tum  quia  extenditur  ad  omnia,  et  non  restringitur  ad 
ea  solum  quae  sub  incarnationis  fine  comprehenduntur. 

(i)  De  fide  orthod.,  1.   5,  c.   20. 

Nunc  autem  nihil  prohibet  dicere  quod  Christus  habuit 
omnipotentiam  secundum  quid,  quatenus  potuit  et  potest  ef- 
ficere  omnia  quae  sunt  in  sua  voluntate,  eo  modo  quo  in  ea 
sunt.  Imo  ratio  affirmandi  est  evidens,  quia  nemo  in  scientia' 
et  prudentia  perfectus,  ahquid  absolute  vult  quod  suae  pote- 
stati  non  subiacet ;  sed  anima  Christi  nullum  habuit  in  scientia 
et  prudentia  defectum.  —  Considerandum  tamen,  quod  Chri- 
stus  potuit  velle  ahquid,  non  absolute  sed  limitate,  seu  potius 
voluntate  non  beneplaciti,  sed  signi,  sicut  cum  Marc.  VII  di- 
citur,  quod  ingressus  domum,  neminem  voluit  scire,  et  non 
potuit  latere.  Sensus  enim  est,  quod  voluit  adhibere  omnia 
media  naturalia  hic  et  nunc  occurrentia  ad  hoc  ut  maneret 
incognitus,  idque  pro  eruditione  nostra,  quin  tamen  ferretur 
intentio  eius  in  ipsam  obtentionem  finis. 

Hactenus  de  perfectionibus  a  Fifio  Dei  in  humana  natura 
coassumptis. 

QUAEST.    XIV-XV. 
DE  DEFECTIBUS  COASSUMPTIS  A  FILIO  DEI 

Postquam  dictum  est  de  iis  quae  pertinent  ad  perfectionem 
naturae  humanae  in  Christo,  dicendum  tandem  est  de  defe- 
ctibus  coassumptis  a  Verbo  in  hac  vita  mortafi.  Et  pruno,  de 
defectibus  tam  corporis  quam  animae  absolute  consideratis ; 
secundo,  de  iisdem  prout  poterant  componi  cum  statu  com- 
prehensoris  in  quo  fuit  Christus  quantum  ad  animam,  a  primo 
instanti  suae   conceptionis, 

THESIS  XXII. 

(QUAEST.   14-  QUAEST.   I5.  ArT.   I-J.) 

Christus  convenienter  assumpsit  pro  statu  viae  defectus 
qui  consequuntur  ex  peccato  communi  totius  naturae,  et 
non  repugnant  plenitudini  scientiae  et  gratiae ;  illos  scilicet 
omnes  et  solos,  qui  ad  passibilitatem  tam  corporis  quam 
animae  pertinebant. 

Haec  positio,  primo  quidem  generahter  adstruit,  quinam 
defectus  debeant  Christo    viatori    attribui ,    quinam    vero    de- 

beant  removeri ;  tum  deinde  explicat  in  speciali,  rationem  ac 
modum  earum,  quas  de  facto  a  nobis  assumpsit,  infirmitatum. 

§  I- 

Triplex  est  defectuum  humanorum  categoria.  —  Quidam 
sunt  qui  ex  particularibus  causis  in  singulis  hominibus  in- 
nascuntur,  sicut  caecitas,  lepra,  morbus  caducus,  etc;  et  isti 
absolure  removentur  a  Christo,  sive  proveniant  ex  propria 
culpa  hominis  (puta  ex  inordinato  victu),  sive  causentur  ex  de- 
ficientia  virtutis  formativae  in  genitoribus ;  de  illis  enim  solis 
sermo  est,  qui  communes  sunt  tori  naturae.  —  Verum  secundo, 
in  iis  ipsis  communibus  defectibus,  quidam  inveniunrur  repu- 
gnantes  perfectioni  scientiae  et  gratiae,  sicut  ignorantia,  dif- 
ficultas  ad  bonum,  proniras  ad  malum  sive  fomes  peccati ;  ne- 
que  hos  Christus  assumpsit.  —  Unde  tertio,  remanent  ii  qui 
ad  passibiUtatem  et  mortalitatem  pertinent,  sicut  esuries,  sitis, 
lassitudo  in  labore,  dolor,  tristitia,  atque  ita  porro.  Hos  defe- 
ctus  vocat  Damascenus,  de  fide  orth.,  I.  3,  c.  20,  natiirales  et 
ind:trectabilcs  passioncs ;  naturales  quidem,  quia  sponte  fluunt 
ex  principiis  naturae  humanae,  er  nonnisi  praeternaturaliter 
in  staru  innocenriae  impediebantur  :  inderrectabiles  vero,  quia 
cum  plenitudine  gratiae  et  scientiae  sunt  componibiles,  et  mo- 
rali  perfectioni  nihil  derogant.  Hos  etiam  dicitur  Christus  as- 
sumpsisse,  non  contraxisse,  quia  illud  contrahirur,  quod  simul 
cum  sua  causa  trahitur;  causa  autem  communium  defectuum 
in  natura  humana,  fuit  de  facto  peccatum  ;  unde  cum  peccati 
maculam  Christus  ex  sua  origine  non  habuerit,  nulli  fuerunt 
in  eo  defectus  contracti,  sed  magis  assumpti.  Porro,  etsi  fue- 
rint  assumpti,  etiam  quod  naturalem  necessitarem  eis  subia- 
cendi,  adhuc  recte  dixit  Damascenus  ubi  supra,  naturales  in- 
firmitates  nostras  voluntatem  in  Domino  minime  praeverlisse: 
tum  quia  per  porestatem  miraculorum  poterat  semper  illas 
impedire,  tum  quia  nunquam  eis  repugnabat  voluntas  ut  ratio, 
licet  repugnaret  voluntas  ut  natura ,  prout  infra  dicetur, 
Quaest.   18. 

Nunc  igitur,  ad  demonstrationem  positionis  quod  attinet, 
quaesrio  esse  potest,  vel  de  facto,  vel    de    convenientia  facti. 

Factum  continetur  his  et  similibus  testimoniis:  Deus  Filiuin 
suum  mittens  in  slmilitudincin  carnis  peccati  (i),  id  est,  in  carne 
simili  carni  peccauorum,  passibili  scilicet  et  mortali.  Item, 
debuit  per  oinnia  jratrihus  similari  (2),  utique  quantum  ad  no- 
strae  naturae  iniirmitatem,  prout  torus  declarat  contextus  Apo- 
stoli.  Est  autem  sermo,  ut  consrat,  de  soiis  defectibus  com- 
munibus  qui  in  omnibus  hominibus  reperiuntur,  a  quibus  ta- 
men  necessario  excipi  debet  quidquid  facit  ad  minorationem 
scienziae  et  sanctitaris,  iuxta  illud  Evangelii:  Hahitavit  iii  iiohis 
plenum  gratiae  et  veritatis.  —  Non  ergo  in  defectibus  assumptis 
includitur  ignorantia,  non  fomes  peccati,  non  inclinatio  ad 
malum  ;  quia  etsi  fomes  in  sanctis  non  sit  damnationis,  ut  lo- 
quitur  Apostoius  ad  Rom.  VIII-i,  facit  tamen  ut  in  eis  ali- 
quid  inveniatur  adhuc  repugnans  legi  Dei,  et  nondum  subie- 
ctum  formae  sanctificanti.  $i  autem  interior  ad  malum  incli- 
natio  obstat  quominus  sint  in  gratia  perfecti,  etiam  ii  qui 
gratiam  participant,  quanto  magis  fuit  incompossibilis  cum  ab- 
soluta  plenitudine  iliius,  qui  ab  initlo  unctus  esr  Sanctus  San- 
ctorum.  Hinc  Damascenus,  loco  superius  citato  :  «  Christus 
«  porro  naturales,  minimeque  reprehendendas  hominis  pas- 
(c  siones  assumpsisse  conlitemur.  Nam  suscepit  totum  homi- 
«  nem,  et  quaecumque  hominis  sunt,  excepto  peccato.  Natu- 
«  rales  porro  et  inculpatae  passiones  hae  sunr,  quae  in  violati 
«  praecepti  poenam  humanae  vitae  irrepserunt :  velut  tames, 
«  sitis,  defatigatio,  labor,  lacrymae,  interitus,  mortis  fuga,  metus 
«  et  agonia,  ex  qua  sudores  et  sanguinis  guttae,  auxilium  ob 
«  naturae  infirmitatem  ab  angelis  allatum,  aliaque  id  generis, 
«  quae  quidem  natura  universo  hominum  generi  conveniunt. 
«  Omnia  igitur  assumpsit,  ut  omnibus  sanctitatem  conciharet. 
«  Tentatus  est,  vicitque,  ut  victoriam  nobis  pararet .  .  .  Cae- 
«  terum  malus  ille,  extrinsecus,  non  suggestis  cogitationibus, 
«  Christum  adortus  est,  quemadmodum  et  Adamum,  etc.  ». 
Consonat  et  Gregorius  M.,  Hom.  16  in  Evang.,  dicens:  «  Qui 
«  in  utero  Virginis  incarnatus,  in  mundum  sine  peccato  ve- 
«  nerat,  nihil   conrradictionis   in   semetipso  tolerabat.    Tenrari 

(i)  Rom.  VIII-5. 
(2)  Heb.  II- 17. 

«  ergo  per  suggestionem  potuit,  sed  eius  mentem  peccati  de- 
«  lectatio  non  momordit  ».  —  Hactenus  de  facto, 

Convenientia  autem  multis  rationibus  apparet.  Debuerunt 
enim  supradicti  defectus  esse  in  Christo,  primo  et  principa- 
liter  ut  pro  peccato  satisfaceret ;  secundo,  ut  patientiae  nobis 
exhiberet  imitandum  exemplar  ;  tertio,  ut  lidem  incarnationis 
confirmaret,  ne  phantastica  videretur  carnis  susceptio;  denique, 
ut  misericors  fieret  et  fidelis  pontifex  ad  Deum,  iuxta  Apo- 
stoli  doctrinam,  Hebr.  II.  Dico,  ut  misericors  fieret,  ea  urique 
misericordia  quae  ab  experimentaU  miseriae  cognitione  pro- 
cedens  consistit  in  vero  conipasslonh  aftectu  ;  nam  haec  est 
misericordia  veluti  propinqua  ac  vicina  nobis,  qua  nos  indi- 
gemus,  utpote  ita  a  natura  comparati,  ut  medias  inter  tribu- 
lationes,  ad  eos  potissimum  confugiamus,  quos  eorumdem  ma- 
lorum  participatio  miseris  succurrere  docuit.  —  Sed  non  de- 
cebant  Christum  illae  poenae  peccati  quae  repugnant  perfe- 
ctioni  sanctitatis  ;  imo  nec  iuvissent  ad  satisfactionem  pro 
peccato.  «  Provenit  enim  peccatum  hominis  ex  hoc  quod  a 
«  Deo  avertitur  conversus  ad  commutabilia  bona.  Punitur  au- 
«  tem  homo  pro  peccato  in  utrisque.  Nam  et  privatur  gratia 
«  et  caeteris  donis  quibus  Deo  coniungitur,  et  meretur  etiam 
«  pati  molestiam  et  defectum  in  eo  propter  quod  est  a  Deo 
«  aversus.  IUe  igitur  ordo  satisfactionis  requirit,  ut  per  poenas 
«  quas  peccator  in  bonis  commutabilibus  patitur,  revocetur  ad 
«  Deum.  Huic  autem  revocationi  contrariae  sunt  illae  poenae 
«  quibus  homo  separatur  a  Deo.  Nullus  igitur  per  hoc  Deo 
«  satisfacit,  quod  privatur  gratia,  vel  quod  ignorat  Deum,  vel 
«  quod  habet  inordinatam  animam,  quamvis  hoc  sit  poena 
«  peccati  ;  sed  per  hoc  satisfacit,  quod  in  seipso  aUquem  do- 
«  lorem  sentit,  et  in  exterioribus  rebus  damnum.  Non  igitur 
«  Christus  illos  defectus  assumere  debuit,  quibus  homo  sepa- 
«  ratur  aDeo,Ucet  sint  poena  peccati,  sicut  privatio  gratiae, 
«  ignorantia,  et  huiusmodi.  Per  hoc  enim,  minus  idoneus  ad 
«  satisfaciendum  redderetur ;  quin  imo,  ad  hoc  quod  esset  au- 
«  ctor  humanae  salutis,  requirebatur  ut  plenitudinem  sapien- 
«  tiae  et  gratiae  possideret,  sicut  iam  ostensum  est  (i)  ».   Con- 

(i)  S.  Thom.,  Comp.  theol.,  c.  226. 


234  Q.UAEST.    XIV-XV. 

veniens  ergo  tuit,  imo  iiecessarium,  ut  defectus  huic  plenitu- 
dini  oppositos  in  se  non  sumeret.  —  Sed  nec  etiam  conve- 
niebant  defectus  corporales,  ex  particuiaribus  corruptionibus  in 
singulis  personis  contingentes.  Nam  isti  defectus  per  se  non 
fluunt  ex  liumanae  naturae  principiis,  imo  consequuntur  causas 
quae  in  Christo  esse  non  potuerunt,  cum  ipse  nihil  unquam 
inordinatum  in  regimine  suae  vitae  exercuerit,  et  nuUi  vitio 
formatio  eius  in  utero  virgineo  potuerit  esse  obnoxia.  Accedit 
quod  iidem  defectus  ad  derogationem  dignitatis  in  aliquo  per- 
tinere  videntur;  denique,  assumptio  eorumdem  ad  satisfactio- 
nem  non  fuit  necessaria,  cum  abunde  sufficeret  coramunis  na- 
turae  infirmitas. 

Sed  iam  ad  penitiorem  considerationem  susceptae  a  Christo 
passibilitatis  deveniendum  est,  prout  enuntiatum  habes  in  al- 
tera  huius  positionis  parte. 


§   ^- 


Primum  omnium  scito  quod  duplex  est  passibilitas,  pro 
quanto  passio  stricto  vel  largo  sensu  sumitur. 

Passio  propriissime  accepta,  est  motus  alterationis,  quo  sci- 
licet  removetur  patiens  a  convenienti  dispositione,  et  transmu- 
tatur  in  deterius,  incipiens  corrumpi :  et  hoc  modo  passio  non 
est  nisi  in  corruptibilibus,  ac  per  consequens,  in  solis  corpo- 
reis.  Sed  quia  in  corporeis  sensitivis  alteratio  dupliciter  con- 
tingit,  duplex  etiam  passio  proprk  dicta  distinguitur:  corporalis 
nimirum,  et  animalis.  —  Passionem  corporalem  dico  eam,  quae  fit 
secundum  laesionem  membrorum  vel  organorum  irritationem, 
sicut  cum  Christus  esuriit,  fatigatus  est  ex  itinere,  flagellis 
caesus  est,  et  cruci  affixus.  Passionem  vero  animalem  dico  eam, 
qua  alteratur  homo  absque  laesione  organorum,  secundum  aff"e- 
ctiones  appetitus  sensitivi,  sicut  cum  Christus  in  horto  coepit 
pavere  et  taedere,  et  contristari  usque  ad  mortem.  De  hac  ani- 
mali  passione  scribit  Caietanus  in  1-2,  q.  22,  a.  i:  «  Absolute 
«  loquendo,  omnis  passio  animae  est  cum  aliqua  disconve- 
«  nienti  mutatione  (corporea),  quia  cordis  motus  intenditur 
«  aut  remittirur  a  suo  narurali  motu,  ct  ex  hoc  illae  operationes 

«  animae  qiias  vocamus  eius  passiones,  hahent  rationem  et  nomen 
«  passionis.  Verum  quia  inter  disconvenientes  mutationes  datur 
«  latitudo,  et  minus  disconveniens  respectu  magis  disconve- 
«  nientis  habet  rationem  melioris,  ideo  passiones  illae  quae 
«  ad  deterius  declinant,  magis  proprie  passiones  dicuntur.  De- 
«  clinant  autem  in  deterius  mutationes  illae,  cum  sunt  materia 
«  passionum  consistentium  in  fuga  seu  retractione,  ut  timor 
«  et  tristitia,  quam  illae  quae  sunt  materia  passionum  consi- 
«  stentium  in  extensione  seu  prosecutione,  ut  amor  et  laetitia^ 
«  quia  vita  humana  consistit  in  vitali  extensione  cordis  ad 
«  totum  corpus.  Et  propterea  in  littera  dicitur,  quod  tristitia 
«  habet  magis  rationem  passionis  quam  laetitia.  Ista  enim 
«  disconvenientiam  solam  intensionis  motus  habet ;  illa,  ultra 
«  disconvenientiam  remissionis  motus,  habet  motum  contra- 
«  rium  vitali  expansioni  cordis  ad  corporis  partes».  Et  hinc 
est  quod,  cum  de  passibilitate  Christi  sermo  est,  passionibus 
corporaHbus  annumerari  non  solent  nisi  interiores  passiones 
timoris,  taedii,  moestitiae,  etc;  et  tamen  ahas  habuit  Christus, 
quae  sunt  respectu  boni  appetibilis,  in  quibus  etiam  vere  sal- 
vabatur  passionis  ratio  (i). 

Et  haec  quidem  praemissa  veHm  de  passione  proprie  dicta.  — 
Nunc  autem,  quia,  ut  dicitur  de  Verit.,  Quaest.  26,  a.  i,  passio 
proprie  dicta,  est  cum  quadam  abiectione  dispositionis  conve- 
nientis,  prout  patiens  a  pristina  qualitate  transmutatur  in  con- 
trarium,  ideo  ampliatur  nomen  passionis  secundum  usum  lo- 
quentium,  ut  pati  dicatur  illud  quod  quaiitercumque  impeditur 
ab  eo  quod  sibi  competit,  sicut  si  dicamus  hominem  pati  cum 
prohibetur  suam  facere  voluntatem,  vel  cum  accidit  ei  aliquid 
quod  naturali  tendentiae  voluntatis  repugnat.  Et  in  hoc  sensu, 
passio  nihil  aliud  est  quam  aiflictio  in  appetitu  intellectivo, 
consequens  apprehensionem  coniunctionis  cum  malo  ;  hoc 
sensu   patiuntur  tam  angeli  quam  animae  separatae  in  inferno ; 


(i)  Q.uod  amor,  gaudium,  laetitia,  prout  in  appetitu  sensitivo ,  adhuc 
vere  habeant  rationem  passionis,  facile  ostendit  S.  Thomas,  de  Verit.,  q.26, 
a.  8,  ex  hoc  quod  per  has  aftectiones  cor  dilatatur  vel  accenditur,  vel  qua- 
litercumque  disponitur  aliter  quam  sit  eius  communis  dispositio  :  «  unde 
«  ex  huiusmodi  affectionibus  aliquem  mori  contingit  ». 

hoc  etiam  sensu  patiebatur  Christus  secundum  superiorem 
animae  partem,  cum  in  cruce  clamans  dicebat :  Deiis  inms, 
Deiis  ineiis,  utquid  ine  dercliquisti  ? 

His  igitur  praenotatis,  manifestunj  est  quod  de  passibiHtate 
Christi,  prout  secundum  hiesionem  organorum  seu  membrorum 
corporis  attenditur,  nihil  speciale  dicendum  occurrit.  —  Item, 
quod  attinet  ad  passibiHtatem  improprie  dictam,  prout  anima 
eius  fuit  spirituah  afflictioni  et  tristitiae  obnoxia,  gravis  equi- 
dem  habetur  difficultas,  sed  quae  tota  versatur  circa  coex- 
sistentiam  huiusmodi  doloris  cum  gaudio  beatitico ;  unde  re- 
Hnquitur  exponenda  ac  dissolvenda  in  propositione  sequenti.  — 
Restat  itaque  dubium  circa  passibihtatem  quae  attenditur  se- 
cundum  operationes  appetitus  sensitivi ;  nam  fuerunt  philo- 
sophi  qui  passiones  has  ab  animo  sapientis,  tanquam  moraH 
perfectioni  repugnantes,  eHminandas  esse  censuerunt. 

Videri  ergo  posset,  passiones  appetitus  sensitivi  non 
fuisse  Christo  convenientes;  nam  primo,  passiones  impediunt 
iudicium  rationis  et  diminuunt  voluntarium. 

Praeterea,  vel  versantur  circa  appetibile,  ut  amor  et  gaudium, 
vel  circa  refugibile,  ut  timor  et  ira.  Sed  sapientis  est  non  commo- 
veri  ex  prosperis,  sicut  nec  deprimi  exadversis,  quia  unum  est 
bonum  verum,  nimirum  bonum  virtutis,  quod  inter  prospera 
et  adversa,  semper  idem  est  in  sapiente. 

Adhuc,  passiones  tristitiae,  timoris,  ahaeque  eiusmodi,  con- 
trariantur  fortitudini,  et  retrahunt  rationem  a  prosecutione  boni 
virtutis.  Si  ergo  removetur  a  Christo  concupiscentia,  ex  hoc 
quod  est  inchnatio  ad  malum,  pari  ratione  debuit  removeri 
ab  eo  timor  ac  moestitia,  iuxta  ilhid  Is.  XLII-4:  N^on  erit  trlstis, 
neque    turbulentus. 

Denique,  in  anima  bene  ordinata,  omnes  motus  debent 
esse  sub  dominio  rationis  seu  voluntatis,  et  quidem  vo- 
luntatis  consideratae  secundum  propriam  virtutem  vel  natu- 
rae  vei  gratiae,  et  non  solum  secundum  potentiam  instru- 
mentalem  quam  forte  habet  ad  patranda  miracula.  Sed  motus 
passionum  appetitus  sensitivi  non  poterant  hoc  modo  esse 
sub  dependentia  voluntatis  in  Christo;  dictum  est  enim  su- 
pra,  quod  passibiHtas  fuit  ab  eo  assumpta  ,  etiam  quoad 
naturalem  necessitatem  ei  subiacendi.   Oportet  igitur  in  Chri- 

sto  agnoscere  solas  passiones  corporales,  nullo  modo  autem 
animales. 

Sed  contra  est,  quod  dicit  Augustinus,  1.  14  de  Civ.  Dei, 
c.  9,  n.  3  :  «  Etiam  ipse  Dominus  in  forma  servi  agere  vitam 
((  dignatus  humanam,  adhibuit  eas  (passiones),  ubi  adhiben- 
((  das  esse  iudicavit.  Neque  enim  in  quo  verum  erat  hominis 
((  corpus  et  verus  hominis  animus,  falsus  erat  humanus  affectus. 
((  Cum  ergo  eius  in  Evangeho  ista  referuntur,  quod  super  du- 
((  ritiam  cordis  ludaeorum  cum  ira  contristatus  sit  (Marc.  111,5); 
((  quod  Lazarum  suscitaturus  etiam  lacrymas  fuderit  (lo.XI,  ^)); 
((  quod  concupiverit  cum  discipulis  suis  manducare  Pascha 
((  (Luc.  XXII,  15);  quod  propinquante  passione,  tristis  fuerit 
((  anima  eius  (Matth.  XXVI,  38):  non  falso  ista  referuntur. 
((  Verum  ille  hos  motus,  certae  dispensationis  gratia,  ita  cum 
((  vohiit  suscepit  animo  humano,  ut  cum  voluit  tactus  est 
((  liomo  )).  Consonat  er  Ambrosius,  L  10  in  Lucam,  c.  22: 
((  Tristis  est,  inquit,  anirna  mea.  Et  ahbi :  Nnnc  aniina  mea 
((  turbata  est  valde.  Non  ergo  suscipiens,  sed  suscepta  turba- 
((  tur.  Anima  mea  obnoxia  passionibus,  divinitas  libera...  Sus- 
((  cepit  enim  animam  meam,  suscepit  corpus  meum,  Non  me 
((  fefellit,  ut  aliud  esset,  et  aliud  videretur  ». 

Respondeo  itaque  dicendum,  quod  in  passionibus  animae 
est  aliquid  quasi  materiale,  scilicet  transmutatio  alterans  cor- 
pus,  et  aliquid  quasi  formale,  id  est,  operatio  appetitus  sen- 
sitivi  (i).  —  Porro  ipsa  operatio  appetitus  sensitivi  non  est 
unquam  defectuosa,  nisi  per  accid:?is,  quatenus  scilicet,  vel 
fertur  in  illicita,  vel  praevenit  iudicium  rationis,  vel  denique 
excedit  iustum  modum,  impediens  rationem  a  faciendo  ea 
quae  sibi  conveniunt,  Et  deordinatio  quidem  eiusmodi  vere 
repugnat  consummatae  plenitudini  moralis  perfectionis,  sed 
sicut  non  est  de  essentiali  ratione  passionum  animae,  ita  nec 
fuit  aliquatenus  in  Christo.  —  Illud  igitur  quod  per  se  ad  de- 
tectum  pertinet  in  passionibus  nostris,  non  est  nisi  materiale, 
hoc  est,  alteratio  corruptiva  compositi,  ex  qua  operatio  ipsa 


(i)  «  Attendendum  in  omnibus  animae  passionibus,  quod  transinutatio 
«  corporalis  quae  est  in  eis  materialis ,  est  conformis  et  proportionata  motui 
((  appetitus,  qui  est  formalis,  sicut  in  omnibus  materia  proportionatur  for- 
((  mae  ».  S.  Thom.,   1-2,  Q,uaest.   37,  a.  4,  in  corp. 

nomen  passionis  sortitar.  Hic  tamen  defectus  non  pertinet  ad 
ordinem  moralem,  ut  constat,  sed  ad  ordinem  physicum,  et  con- 
sequitur  conditionem  mortalitatis  in  qua  nobiscum  Christus 
communicavit.  Non  ergo  perfectioni  ei  debitae  quidquam  de- 
rogatur,  sed  imo,  imperfectio  potius  in  eo  fuisset,  si  absque 
his  passionibus  conversatus  esset  inter  nos,  Recte  enim  Au- 
gustinus,  1.  14  de  Civ.  Dei,  c.  9.  n.  4:  «  Dum  vitae  huius 
«  infirmitatem  gerimus,  si  eas  omnino  nullas  habeamus,  tunc 
«  potius  non  recte  vivimus.  Vituperabat  enim  et  detestabatur 
«  Apostolus  quosdam,  quos  etiam  esse  dixit  sine  affectione 
<(  (Rom.  I,  31).  Culpavit  etiam  illos  sacer  Psahiius,  de  qui- 
t(  bus  ait:  Siistinui  qui  simul  contristar&tur,  et  non  fuit.  Nam 
«  omnino  non  doiere,  dum  sumus  in  hoc  loco  miseriae,  pro- 
((  fecto,  sicut  quidam  etiam  apud  saecuh  huius  litteratos  sen- 
«  sit  et  dixit,  non  sine  magna  mercede  contingit,  iiiinianitatis 
«  in  animo,  stuporis  in  corpore...  Porro,  si  aTrotOci.oc  iUa  dicenda 
«  est,  cum  animum  contingere  omnino  non  potest  uUus  af- 
«  fectus,  quis  hunc  stuporem  non  omnibus  vitiis  iudicet  esse 
«  peiorem?  » 

Ad  l^"^  ergo  dicendum  quod  passiones  impediunt  iudi- 
cium  rationis  et  diminuunt  voluntarium,  cum  rationem  prae- 
veniunt,  eamque  pertrahunt.  Sed  secundum  quod  consequun- 
tur  ad  voluntatem,  sic  magis  addunt  ad  bonitatem  actus  du- 
phci  ratione:  «  Primo,  per  modum  signi,  quia  passio  ipsa  con- 
«  sequens  in  inferiori  appetitu,  est  signum  quod  sit  motus  vo- 
«  iuntatis  intensus;  non  enim  potest  esse  in  natura  passibili, 
«  quod  voluntas  ad  aliquid  fortiter  moveatur,  quin  sequatur 
«  ahqua  passio  in  parte  inferiori...  Secundo,  per  modum  adiu- 
«  torii,  quia  quando  voluntas  iudicio  rationis  aliquid  eligit, 
«  promptius  et  facUius  id  agit,  si  cum  hoc  passio  in  interiori 
«  parte  excitetur,  eo  quod  appetitiva  inferior  est  propinqua 
«  ad  corporis  motum.  Et  hoc  est  quod  Philosophus  dicit  in 
«  3  Ethic,  inducens  versum  Homeri :  Firtutem  et  furorem  erige, 
«  quia  videlicet  cum  aliquis  est  virtuosus  virtute  fortitudinis, 
«  passio  irae  electionem  virtutis  sequens  ,  facit  ad  maiorem 
«  promptitudinem  actus.  Si  autem  praecederet,  virtutis  mo- 
«  dum  perturbaret  (i)  ». 

(i)  Di   Verit.,  q.  26,  art.  7  in  corp. 

Ad  2"""  dicendum  quod  virtus,  etsi  sit  magnum  bonum 
hominis,  non  tamen  est  unicum  bonum  circa  quod  versiiri 
debet  affectus;  non  enim  est  ultimus  finis  humanae  vitae. 
Insuper,  multa  bona  sunt  infra  virtutem,  quae  ordinate  se- 
cundum  rationis  dictamen  appetuntur.  Accedit  quod  non  sibi 
soli  virtutem  appetit  sapiens,  sed  et  aHis ;  et  ideo  pro  defi- 
cientia  aHorum  a  virtute,  necnon  et  pro  maUs  quae  inde  in- 
currunt,  recte  dolet  et  contristatur. 

Ad  3"°^  dicendum  ,  tristitiam  et  timorem  non  contrariari 
virtuti,  nisi  sinr  praeter  et  contra  rationem,  quod  contingit  du- 
pHciter:  vel  quia  habent  pro  obiecto  mala  non  vera,  sed  ap- 
parentia  tanrum,  vel  quia  iustam  mensuram  excedunt,  in  tan- 
tum  ut  voluntatem  deHberate  operantem  aut  retrahant  aut 
retardent  ab  officio  suo.  Sed  neutrum  fuit  in  Christo;  nam 
timor  et  tristitia  eius  respiciebant  mortem  crucis,  necnon  et 
peccata  hominum  cum  omnibus  consectariis  eorum,  quae  omnia 
iudicio  rectae  rationis  sunt  mahi  verissima;  insuper,  non  re- 
tardabant  voluntatem  ab  exsequendo  beneplacito  Patris ;  et 
ideo  negatur  paritas  cum  concupiscentia,  quia  concupiscentia 
nominat  motum  appetitus  sensitivi,  praecise  in  quantum  prae- 
venit  rationem  et  exorbitat  a  regula  eius. 

Ad  4^™  denique  dicendum ,  quod  si  de  passionibus  ani- 
mae  loquamur,  quantum  ad  ipsam  operationem  appetitus,  sic 
erant  sub  perfecto  ac  proprio  dominio  rationis  in  Christo. 
Si  autem  de  iis  loquamur  quantum  ad  corporalem  alteratio- 
nem  adiunctam,  sic,  in  sensu  composito  sensibilis  affectus, 
ex  sola  potentia  miraculorum  poterant  impediri;  sed  hinc 
nulla  sequitur  deordinatio  in  anima  Chrisri,  ut  per  se  con- 
star,  et  paulo  supra  sufficienter  fuit  declaratum. 

At,  quomodo  passibilitas  tam  corporis  quam  animae,  simul 
cum  gaudio  visionis  beatificae  potuerit  coexsistere,  gravis  est 
difficultas,  ad  cuius  elucidationem  sequens  statuitur  propositio. 

THESIS  XXIII. 

(QUAEST.    15.    ArT.     10.) 

Speciali  miraculo  tribuenduin  non  est,  quod  in  Christo, 
simul  cum  fruitione  beata,  fuerint  dolores  tam  exteriores 
quam  interiores,  iidemque  tam  in  parte  sensitiva  quam  in 
parte  superiori;  sed  horum  coexsistentia  connaturaliter  con- 
sequebatur  ad  statum  quem  habuit  Christus  in  terris,  se- 
cundiim  quod  unicuique  virium  permittebatur  id  agere  et 
pati  quod  sibi  proprium  erat,  quin  bonum  vel  nocumentum 
unius  potentiae  redundaret  in  aliam. 

Christo  apud  nos  degenti,  vere  applicari  potest  illud 
lerem.  XIV,  8:  Qiiasi  coloiius  fiUnriis  es  in  tcrra,  et  sicut  viator 
declinans  ad  manendum.  In  incarnatione  enim  duplex  stupenda 
novitas  attenditur.  Prima  est,  quod  Deus  in  terris  visus  sit, 
et  cum  hominibus  sit  conversatus;  secunda  est,  quod  homo 
beatus  conditionem  et  statum  viatorum  participaverit,  atque 
hoc  modo  se  habuerit  ut  colonus  in  terra  non  sua,  vel  sicut 
advena,  loci  legibus  subiectus,  ad  quem  peregre  protectus  est. 
Et  haec  est  noviras  quam  his  verbis  enuntiat  Angelicus  :  «Chris- 
a  tus  ante  passionem  secundum  mentem  plene  videbat  Deum, 
«  et  sic  habebat  beatitudinem  quantum  ad  id  quod  est  pro- 
«  prium  animae;  sed  quantum  ad  alia  deerat  ei  beatitudo, 
«  quia  (ut  satisfaceret  pro  homine),  et  anima  eius  erat  pas- 
«  sibiUs  et  corpus  passibile  et  mortale,  ut  ex  supra  dictis  pa- 
«  tet.  Et  ideo  simul  erat  comprehensor  in  quanrum  habebat 
«  beatitudinem  propriam  animae,  et  simul  viator,  in  quantum 
«  tendebat  in  bearitudinem  secundum  id  quod  ei  de  beatitu- 
«  dine  deerat  ». 

Huiusmodi  ergo  arcanum  in  praesenti  declarandum  assu- 
mitur.  Sed  res  est  difficilis,  et  contra  possibilitatem  coexsi- 
stentiae  utriusque  status,  sat  graves  rationes  occurrunt. 

Videretur  ergo,  non  fuisse  compossibilem  in  Chrisro 
fruitionem  deiratis  intuirive  visae,  cum  doloribus  corporis,  er 
a  forriori,  animae.  Kam  bearirudo  ex  sua  essenriali  rarione 
excludir  omne  malum,   eo    quod    obiecrum   bearificans    sariat 

animam,  nihilque  desiderandum  relinquit.  Sed  quisquis  fruitur 
visione  divinae  essentiae,  constituitur  in  statu  beatitudinis,  et 
quisquis  adhuc  est  obnoxius  doloribus,  adhuc  habet  quod  de- 
sideret. 

Praeterea,  contraria  non  sunt  in  eodem  subiecto.  Sed  gau- 
dium  et  tristitia  sunt  contraria;  et  propter  hoc  docet  S.  Tho- 
mas,  infra  Quaest.  84,  a.  9,  ad  2""'',  quod  in  appetitu  sensi- 
tivo  simul  esse  non  possunt. 

Sed  si  dicatur  quod  gaudium  et  tristitia  in  Christo  non 
fuerunt  contraria,  (nec  ratione  obiecti,  quia  non  de  eodem; 
nec  ratione  motus,  quia  gaudium  beatificum  est  sine  omni 
motu),  adhuc  non  quiescit  animus,  Cum  enim  virtus  animae 
sit  finita,  si  operatio  est  valde  intensa  in  una  parte,  impe- 
ditur  in  altera ;  unde  intensum  gaudium  necessario  aufert 
omnem  tristitiam,  impediendo  quominus  anima  occupari  pos- 
sit  circa  obiectum  triste.  Sed  nullum  potest  excogitari  gau- 
dium  magis  intensum,  quam  sit  illud,  quod  ex  visione  Dei 
exoritur.  Ergo  nulla  tristitia  cum  gaudio  huiusmodi  unquam 
coexsistere  potuit. 

Sed  si  dicatur  hoc  fuisse  ex  miraculo,  primo  quidem  de 
huius  miraculi  intrinseca  possibilitate  dubitari  potest,  deinde 
vero  non  satisfit.  Sequeretur  enim,  Christum  in  terris  fuisse 
continuo  in  statu  quodam  innaturali,  quod  videtur  magnum 
inconveniens,  et  «  quodcumque  ostendis  mihi  sic,.  incredulus 
«  odi  ». 

Sed  contra,  firma  est  Evangelii  auctoritas,  quae  ponit  Chri- 
stum  a  principio  plenum  sapientiae  et  veritatis,  sicut  decebat 
Unigenitum  a  Patre,  et  simul  passibilem  in  anima  et  corpore 
donec  resurgeret  a  mortuis. 

Ad  huius  igitur  rei  elucidatonem,  primum  omnium 
est  considerandum,  quod  nihil  repugnat  quominus  anima  glo- 
riosa  uniatur  corpori  passibili;  non  enim  habet  anima  gloriam, 
in  quantum  est  corporis  forma.  Et  ideo,  cum  dicitur  gloria 
animae  redundare  in  corpus,  non  debet  hoc  intelligi  de  phy- 
sica  redundantia;  nam  alias,  gratia  etiam  sancrificans  quae  est 
radix  luminis  gloriae,  et  immediate  inhaeret  essentiae  animae, 
immutaret  modum  essendi  corporis,  quod  constat  esse  falsum. 
Intelligitur  ergo  de   redundantia    quae   sit    secundum    conve- 

De  Verbo  Incarnato.  i(j 

nientiam,  quarenus,  per  se  loquendo,  rectus  ordo  requirit  ut 
corpus  participet  immobilem  animae  statum,  exigitque  ut  con- 
sequenter  ad  beatitudinem  animae  in  superiori  parte  rationis, 
eievetur  etiam  pars  inferior,  secundum  quam  anima  commu- 
nicatur  corpori  ut  forma  materiae.  Caeterum,  unio  animae 
gloriosae  cum  corpore  mortali,  minime  est  praeter  vel  contra 
leges  physicas,  et  pro  tanto,  nunquam  dici  deberet  proprie 
loquendo,  miraculosa.  Conceditur  tamen  quod  foret  praeter 
ordinem  debitae  convenientiae,  nisi  convenientia  esset  acci- 
pienda  ex  specialibus  et  extraordinariis  conditionibus,  sicut  re- 
vera  contigit  in  Christo,  in  quo  ne  improprie  quidem  mira- 
culosa  dici  debuit  animae  gloria  in  corpore  passibili;  exige- 
batur  enim  ex  ipsa  ratione  seu  fine  assumptionis  humanae 
naturae  a  Verbo,  ut  saepe  in  superioribus  dictum  est. 

Ulterius  nunc  procedendo  dico,  non  esse    magis    miracu- 
losum,  si  in  anima  gloriosa  coniuncta  corpori  passibili,  simul 
cum  fruitione  divinae  essentiae ,  coexsistat  tristitia   et  dolor  in 
appetitu  sensitivo ;  sed  ad  hoc  sufficere,  ut  unaquaeque  virium 
animae  sibi    permittatur.     —  Non    eaiim    tristitia  sensibilis  et 
gaudium  beatificum  sibi   invicem    repugnant   ex  parte   obiecti,   j 
quia  non  sunt  de  eodem.   Quippe,  obiectum  gaudii  praedicti   ' 
est  bonum  divinum  possessum,  obiectum  vero  passionis  tris- 
titiae  supponitur  esse  nocumentum  tam  proprium  quam  alie- 
num:  proprium  quidem.,  puta  mors,  omnium  naturalium  ter-    ' 
ribilium  terribilissimum;  alienum  etiam,  puta  malum  quod  iis  | 
quos  quis    diligit,   imminere    cognoscitur.    —    Neque   iterum 
sibi  invicem  repugnant  gaudium    visionis   Dei  et    passio    tri- 
stitiae,  ex  parte  inotiis  seu  transmutationis  corporalis,  eo  scilicet 
pacto,  quo  dictae  passioni,  quae  est  cum  constrictione  cordis, 
repugnat  opposita  passio  laetitiae  quae   est  cum   cordis    dila- 
tatione.  Nam  fruitio  beatifica  est  sine  omni    moru    corporeo. 
—  Neque  tandem  physice  incompossibiiia  dicenda  sunt  haec    j 
duo,  ratione  naturalis  redundantiae  operationis  unius  potentiae 
in  aliam,  puta  partis  intellectivae    in  sensitivam,  quia   huius- 
modi  redundantia  physice  non  habetur,  nisi  quantum  ad  illas 
operationes  intellectus  et  voluntatis  quas  nos  in  praesenti  statu 
exercemus,  et  in  quibus  vires  sensitivae  cum  intellectivis  sem- 
per  communicant.    Cum  enim    nostcr   modus    inrelligendi  sit 


DE    DEFECTIBUS    COASSUMPTIS    A    FILIO    DEI  243 

per  conversionem  ad  phantasmata,  nihil  intellectu  apprehen- 
dimus  quod  simul  suo  modo  non  apprehendat  imaginatio; 
ideoque  pars  intellectiva  redundat  in  sensitivam,  et  vice  versa. 
Verum,  in  eo  qui  simul  comprehensor  esset  et  viator,  con- 
ditiones  forent  ex  toto  diversae,  et  praeter  omnem  status  no- 
stri  praesentis  experientiam,  eo  quod,  ut  dictum  est,  visio  et 
fruitio  divinae  essentiae  penitus  transcendit  vires  sensitivas, 
quae  nuUatenus  in  operatione  beatifica  cum  mente  commu- 
nicant  aut  communicare  possunt.  Atque  hinc  tandem  con- 
cludo,  quod  redundantia  gaudii  beatifici  in  vires  inferiores, 
eodem  raodo  est  intelligenda,  ac  redundantia  gloriae  animae 
in  corpus.  Rectus  quippe  ordo  per  se  postulat  ut  animae  glo- 
riosae  impassibile  corpus  uniatur,  ita  ut  omnis  passibilitas  ab 
ipsa  anima  auferatur,  et  pro  tanto  verum  est  quod,  «  secun- 
«  dum  naturalem  habitudinem  quae  est  inter  animam  et  cor- 
«  pus,  ex  gloria  animae  redundat  gloria  ad  corpus  (i)  ».  Sed 
si  propter  speciales  conditiones  rectus  ordo  aUud  postuiet, 
sicut  coniunctio  animae  gloriosae  cum  passibili  corpore,  nulla 
ratione  esset  miraculosa,  ita  etiam  connaturaliter  accideret 
ut  anima  illa  pateretur  passione  tam  corporea  quam  animali, 
simul  in  ea  exsistentibus  fruitione  beata  et  doloribus  tum  ex- 
terioribus  tum  interioribus,  saltem  in  parte  animae  inferiori. 
Unde  Damascenus  I.  3  de  fide  orth.,  c.  20,  dicit  quod  in  Chri- 
sto,  beneplacito  divinae  voluntatis  peniiittebatur  «  naturam  pati 
quae  carni  erant  propria  »,  hoc  ipso  insinuans,  non  deberi  hanc 
dispensationem  cuidam  miraculosae  immutationi,  sed  magis 
simplici  permissioni,  qua  naturales  consequentiae  assumptae 
mortalitatis  non  impediebantur. 

Restat  itaque  dilfi.cultas  qaoad  solos  dolores  in  parte  intelle- 
ctiva.  Dolores  autem  huiusmodi,  ut  in  propositione  praece- 
denti  dictum  est,  nihil  aliud  sunt  quam  alfiiictio  in  appetitu 
spirituali,  consequens  apprehensionem  coniunctionis  cum  aliquo 
malo.  Quippe,  dolor  se  habet  ad  odium  sicut  delectatio  ad 
amorem;  et  ideo  odium  latius  patet  quam  dolor,  eadem  ra- 
tione  qua  amor  latius  patet  quam  delectatio.  Ad  delectationem 
enim  non  sufficit  ut  sit  et  apprehendatur  in  obiecto  ratio  boni 

(i)  S.  Thom.    3,  q.   14,  a.    i  ad  2"m, 

amabilis,  sed  insuper  requiritur  coniunctio  boni  et   perceptio 

huius  coniunctionis;  simili  igitur  modo,  ad  dolorem  non  suf- 

ficit  ratio  mali  odibilis,  sed  requiritur  coniunctio  mali  et  di- 

ctae  coniunctionis  apprehensio  (i).  —  Quo  posito,  dico  nul- 

lum  dolorem  potuisse  contingere  animam  Christi  in  superiori 

sui  parte,  consequenter  ad  scientiam  qua  intuitive  contempla- 

batur  divinitatem,  et  omnia  creata  in  ea.   Sic  enim    introierat 

in  potentias  Domini,    et   memorahatiir  iustitiae   siuie   solins  (2); 

sic  non  apprehendebat  ulla  mala  in  seipsis,  sed  solum  ut  con- 

renta  in  summis  rationibus  aeternae  sapientiae,  quo  sub  res- 

pectu,  materia  tristitiae  esse  nequaquam  possunt.  Unde  dicitur 

in  Comp.  theol.,  c.  232,  quod  comprehensores  qua  tales,  quid- 

quid  ex  se  tristitiam  causare  posset,  puta  ahorum  defectus  et 

perditionem,  apprehendunt  pure  et  simphciter  secundum  quod 

in  divina  sapientia  continetur,  secundum  quam  decenter  ordi- 

natum  exsistit,  et  quod  ahquis    peccare   permittatur,  et  quod 

pro  peccato   puniatur.  —  At  vero,  per  scientiam  tam  infusam 

quam  acquisitam  apprehendebat  anima  Christi    mahi    propria 

et  ahena,  primo  quidem  iii  sdpsis,  deinde  etiam  ut  sihi  aliquo 

?nodo  coniuncta;  coniuncta,  inquam,  vel  in  quantum  sua   pro- 

pria  mala  erant,  (puta  mors  crucis),    vel    in    quantum    mala 

erant  eorum  cum  quibus  in  hac  mortah  vita,  communis  con- 

ditionis  ac  societatis  vinculo  adhuc   iungebatur.    Atque  hinc, 

propter  naturalem  repugnantiam  voluntatis  ad  coniunctionem 

cum  malo,  spiritualem  tristitiam  ac  dolorem    concipiebat.  — ■ 

Quare  iterum,  fruitio  divinitatis  et  dolor  seu  afflictio  intehe- 

ctivae   partis    animae    Christi,    sese   mutuo    non    excludebant. 

Non  ratione  ohiecti,   quia  non  erant  de  eodem  secundum  idem; 

quin  imo,  tristitia  se  habebat  ut  materiale  respectu  gaudii  bea- 

.'      tifici,  sicut   «  potest  ahcui  disphcere  quod  peccavit,  et  phicere 

V^  ^  r      «  quod    hoc    ei    disphcet,   ita  quod    ipsa    tristitia    sit  materia 

'  «  gaudii  (3)  ».  Non  rationc  intensitatis,  quia,  ut  mox   dicetur 

in  responsione  ad  3"'",  nuUa  spirituahs  operatio  potest  impe- 

dire  aham,  praecise  quia  intensa  est,  sicut  intensus  actus  in- 


(i)  Cf.  S.  Thom.   1-2,  q.   35,  a.   i. 

(2)  Psal.  LXX-16. 

(3)  S.   Thom.    3,   q.  84,  a.  9  ad  2um. 

tellectus  non  impedit  intensum  actum  voluntatis.  Non  deni- 
que  ratione  rcdiindaiitiac,  quia  exsistente  in  intellectu  cogni- 
tione  beata  simul  cum  apprehensione  ingruentium  malorum 
in  seipsis,  naturaliter  in  voluntate  sequebantur  alfectus  uni- 
cuique  cognitioni  respondentes  ac  proportionati. 

Sic  igitur  patet,  quomodo  in  Christo  omnia  contigerunt 
connaturaliter  ad  statum  quem  habuit  in  terris,  et  quomodo 
non  opus  fuerit  miraculo,  sed  solum  ut  unicuique  virium  per- 
mitteretur  id  agere  et  pati,  quod  sibi  proprium  erat. 

Ad  I"™  ergo  dicendum  quod  beatitudo  de  sui  ratione  ex- 
cludens  omne  malum,  est  beatitudo  consummata  quae  in 
Christo  viatore  non  fuit;  sed  fuit  in  ipso  beatitudo  quoad 
principalem  et  substantialem  partem  i^antum.  —  Ad  rationem 
vero  additam,  (sciiicet,  satiari  animam  ex  beatitudinis  obiecto 
quod  est  divina  essentia  intuitive  visa),  dico  hoc  dupliciter 
intelligi  posse.  Si  enim  sensus  sit,  quod  nequit  voluntas  velle 
aut  desiderare  quidquid  foret  coniunctum  cum  amissione  boni 
quo  fruitur,  et  in  quo  immobiHter  figitur,  sic  assertio  veri- 
tatem  habet.  Pone  animam  fruentem  Deo,  pone  visionem 
coniunctam  cum  passionibus  quas  pertulit  Christus  in  cruce, 
imo  cum  acerhioribus;  finge  impossibile  fore  ut  anima  illa  e 
tantis  malis  unquam  eripiatur  nisi  renuntiando  visioni  Dei, 
profecto  nunquam  renuntiabit,  nec  poterit  renuntiare;  neces- 
sitatur  enim.  Sed  si  sensus  sit,  visionem  intuitivam  per  se, 
necessario,  et  semper  auferre  possibilitatem  quidlibet  aliud  de- 
siderandi,  sic  assertionis  falsitas  patet  exemplo  animarum  quae 
in  coelo  adhuc  desiderant  resurrectionem  corporis,  et  subtus 
altare  Dei,  Apoc.  VI,  clamant:  «  Usquequo,  Domine,  non 
«  vindicas  sanguinem  nostrum  de  his  qui  sunt  in  terra?  (i)  »  — 

(i)  Distingue  ergo  beatitudinem  quoad  substantiam  ,  et  be.ititudinem 
quoad  accidentalia,  sine  quibus  nondum  hadetur  status  omnium  bonorum 
aggregatione  perfectus.  Sane  vero,  beatitudo  generatim  consistit  in  perfe- 
ctissima  operatione  circa  altissimum  obiectum  quod  Deus  est.  Nunc  autem, 
quia  in  natura  creata,  praesertim  humana,  plures  potentiae  sunt,  et  plures 
etiam  actus  unius  potentiae  respectu  diversorum  obiectorum  ,  ideo  ,  cum 
principali  parte  beatitudinis  componi  potest  carentia  eorum  quae  ad  eius 
integritatem  requiruntur.  Solus  enim  Deus  habet  boni  plenitudinem  in  su- 
pereminenti  simplicitate;  reliqua  omnia,  per  quamdam  compositionem,  con- 
summatam  suam  perfectionem  consequuntur. 

Hinc,  in  forma  ;  Visio  beata  satiat  animam,  excludendo  pos- 
sibilitatem  desiderandi  omne  id  quod  sui  privationem  indu- 
ceret,  Conc.  Excludendo  possibilitatem  desiderandi  quidlibet 
aliud,  Suhdist.  Si  sit  coniuncta  cum  caeteris  omnibus,  per  quae 
beatitudo  completur  atque  integratur,   Conc.  Alias,  Neg. 

Ad  2""*  dicendum  quod  «  in  ratione  et  in  sensualitate  et 
«  in  sensu  erat  tristitia  et  dolor...,  in  quantum  secundum  has 
«  potentias  dolebat  Christus  de  poena  corporis  et  aliis  huius- 
«  modi,  qui  tamen  dolor  erat  quodammodo  materia  gaudii 
«  fruitionis,  in  quantum  gaudium  illud  se  extendebat  ad  omnia 
«  illa  quae  apprehenduntur  ut  Deo  placita.  Et  sic  patet  quod 
«  dolor  qui  erat  in  anima  Christi,  nullo  modo  gaudium  frui- 
«  tionis  impediebat...  Tristitia  enim  contrarium  gaudium  im- 
«  pedit,  sicut  quodHbet  contrarium  impeditur  a  suo  contrario; 
«  tristitia  autem  quae  erat  in  anima  Christi,  nuUo  modo  gau- 
«  dio  fruitionis  contraria  erat,  quod  patet  ex  tribus.  Priino, 
«  quia  non  inerat  eidem  secundum  idem,  sed  vel  in  diversis 
«  potentiis  erant,  vel  in  eadem  secundum  diversam  operatio- 
«  nem.  Secundo^  quia  non  erant  de  eodem.  Tertio,  quia  unum 
«  erat  materiale  alterius,  sicut  accidit  in  poenitenre  qui  dolet, 
«  et  de  dolore  gaudet  (i)  ».  Et  non  est  simile  de  tristitia  et 
gaudio  prout  coexsistere  fingerentur  in  appetitu^  se?isitivo  ;  sic  enim 
se  invicem  necessario  excludunt,  quia  sunt  necessario  contra- 
ria  ex  parte  transmutationis  corporalis;  nam,  ut  dictum  est 
supra,  gaudium  est  cum  dilatatione  cordis,  tristitia  vero  cum 
constrictione  (2). 

Ad  3""^  dicendum,  quod  vere  quidem  experimur  quasdam 
operationes  nostras  sua  intensitate  impedire  alias,  puta,  inten- 
sam  operationem  inteliectus  et  imaginationis  impedire  opera- 
tionem  vitae  vegetativae,  imo  quandoque  omnino  suspendere 
exercitium  virium  exteriorum,  sicut  in  extaticis  videre  est;  et 
hinc  recte  accipit  S.  Thomas  documentum,  ad  probandum 
unitatem  animae  in  homine  (3).  Factum  igitur  est  extra  omnem 
controversiam,  sed  ratio  facti  non  videtur  bene   assignata.  — 


(i)  S.  Thom.  in  II,  D.    15,  q.  2,  a.  2,  ad  ^nm. 
(2)  Cf.  S.  Thom.,  in  5'>  Part.,  Quaest.  84,  a.  9.  ad 
(5)  Prima  Part.,  Q,uaest.  76,  a.  3,  in  corp. 

Nam  primo,  cum  virrus  etiam  angeli  sit  finita,  sequeretur  an- 
gelum  impediri  a  contemplatione  per  actiones  quibus  corpo- 
ralem  materiam  administrat,  hominem  custodit,  etc, ;  quod 
absit.  Sequeretur  beatos  post  resurrectionem,  tanto  magis  ab 
operationibus  naturae  humanae  convenientibus  abstrahendos, 
quanto  intensius  Deum  videbunt ;  imo  fore  omnes  instar  ex- 
taticorum  sine  omni  sensu  et  motu  corporali.  —  Praeterea, 
si  ideo  una  intensa  operatio  animae  impedit  aliam,  quia  ani- 
mae  virtus  est  hnita,  seu  quia  determinatam  habet  summam 
virium,  de  qua  si  aliquid  expenditur  per  unam  potentiam, 
tanto  minus  manet  expendendum  per  alteram:  oporreret  hoc 
verificari  de  omni  operatione  animae;  atqui  non  verificatur. 
Non  enim  ex  hoc  quod  operatio  intellectus  est  summae  in- 
rensiratis,  fit  ut  pro  tanto  remittatur  operatio  voluntatis;  sed 
potius,  quo  intensior  esr  operario  intellecrus,  ranro  inrensior 
esr  vel  esse  poresr  operario  voluntatis.  —  Praeterea,  iste  mo- 
dus  dicendi  ponit  quamdam  generalem  virtutem  in  anima, 
quae  antecedit  potenrias,  et  per  unamquamque  earum  quodam- 
modo  effluit;  quod  tamen  nequaquam  concedendum  est,  quia 
vires  animae  sunt  formahrer  ipsissimae  porenriae,  quae  ab  in- 
vicem  disringuunrur.  —  Praeterca,  per  operarionem  spirirualis 
potentiae  vis  acriva  non  consumitur,  quia  dicta  porentia  sem- 
per  est  integra,  ct  agit  absque  ulla  deperditione  vel  corru- 
ptione  sui.  Er  ideo,  si  qua  sir  impossibilitas  ponendi  simul 
plures  actus  intellectus,  haec  impossibiliras  nunquam  esr  prae- 
cise  reperenda  ex  materiali  multiplicitate  operationum,  sed  ma- 
gis  ex  irreductibilitate  unius  ad  aliam :  quarenus  una  eadem- 
que  faculras  non  poresr  determinari  ad  movendum  se  simul 
motibus  disparatis,  sicur  nec  unus  idemque  homo  ad  ambu- 
landum  simul  versus  opposira.  Unde,  si  medium  in  quo  res 
videnrur  per  superiorem  scienriam,  sit  ratio  medii  in  quo  vi- 
dentur  per  inferiorem,  nusquam  operatio  unius  scientiae  im- 
pediet  simultaneitatem  actuum  scientiae  infusae  vel  acquisitae, 
quia  medium  visionis  beatae  esr  divina  essenria,  in  qua  omnis 
forma  intelligibilis  creata  rationem  sui  habet,  et  ex  qua  velut 
exemplara  derivarur  (i). 

(i)  Cf.  S.  Thom.,  de  Verit.,  Quaest.  8,  a.  14,  in  corp.,  et  ad  11"^. 

Ex  his  omnibus  concludo  quod  conceptus  ille  unius  sum- 
mae  virium,  (puta,  ut  centum  vel  bis  centum),  quae  expensa 
ex  una  parte,  manet  pro  tanto  diminuta  ex  altera,  non  potest 
applicari  nisi  viribus  mechanicis,  vel  etiam  sensitivis  quae 
subiectantur  in  organo  corporeo,  et  ipso  exercitio  consumun- 
tur,  non  quidem  ratione  sui,  sed  ratione  calorici  ad  operatio- 
nem  animalem  necessarii.  Unde  vides  quo  sensu  operatio  in- 
tensa  intellectus  impedit  apud  nos,  imo  quandoque  suspendit 
operationes  alias ;  nunc  enim,  nulla  est  intellectus  operatio  in 
qua  suo  modo  non  communicet  phantasia,  et  ideo,  si  calor 
vitalis  impenditur  ad  functiones  organicas  imaginationis  in- 
tellectui  deservientes,  pro  tanto  diminuitur  iile  qui  necessa- 
rius  est  ad  ciborum  digestionem  et  aha  liuiusmodi. 

Quapropter  axioma  obiectum  sic  distinguendum  existimo  : 
Una  operatio  animalis,  quando  est  intensa,  impedit  aliam, 
Conc.  Operatio  spirituahs,  Siihdist.  Si  sit  coniuncta  cum  ope- 
ratione  animali  ei  deserviente,  iterum  Conc.  Si  sit  omnino 
absoluta  a  quocumque  ministerio  imaginationis  et  sensuum, 
Nego .  —  Ratio  patet  ex  praemissis .  Nunc  autem,  tam 
visio  quam  fruitio  beata  est  essentiahter  a  sensibus  indepen- 
dens,  ut  constat,  Igitur  nuUo  modo  potuit  ratione  suae  in- 
tensitatis  excludere  simuitaneitarem  quarumcumque  operatio- 
num  in  corpore  et  anima  Cliristi. 

Ad  4""^  denique  dicendum,  non  fuisse,  proprie  loquendo, 
miraculosam  in  Christo  coexsistentiam  fruitionis  beatae  et 
passionum  tam  animae  quam  corporis ;  et  ideo  conceditur  se- 
quela,  sed  negatur  suppositum. 

Nota.  —  Animadversione  dignum  est  quod  omnes  defe- 
ctus  a  FiHo  Dei  assumpti,  ad  corruptibilitatem  corporis  re- 
ducebantur.  Constat  quoad  passiones  proprie  dictas,  quae  in 
sohs  corporeis  inveniri  possunt,  Patet  etiam  quoad  passiones 
animae  in  parte  intellectiva,  ad  quas  requiritur,  praeter  per- 
ceptionem  mali  in  seipso,  conscientia  coniunctionis  cum  malo, 
Nam  malum  de  quo  doluit  Christus,  vel  erat  proprium  ma- 
lum,  vel  ahenum;  proprium  autem  malum  non  fuit  nisi  mors 
crucis,  et  quidquid  ad  illam  pertinebat;  sed  et  malum  alienum 
non  ei  ahqualiter  coniungebatur,  nisi  propter  vinculum  quo 
communicabat  cum  iis  qui   «  obnoxii  erant  servituti  »,  ut  di- 


DE    DEFECTIBUS    COASSUMPTIS    A    FILIO    DEI  249 

citur  Hebr.  II,  15;  et  hoc  fuit  similitudo  carnis  peccati  (i). 
Recte  igitur  dici  solet  quod  Christus  fuit  comprehensor  quan- 
tum  ad  animam,  viator  vero,  seu  a  beatitudine  elongatus, 
quantum  ad  corpus. 

(i)  De  hoc  etiam  infra,  ubi  de  passione  Christi,  Q.uaest.  46. 


CAPUT   TERTIUM 

QUAEST.  XVI-XXVI. 

DE  CONSEQUENTIBUS  UNIONEM 

«  Deinde  considerandum  est  de  his  quae  consequuntur 
«  unionem;  et  primo  quantum  ad  ea  quae  conveniunt  Chri- 
«  sto  secundum  se  (Quaest.  16-19);  seciindo  de  his  quae 
«  conveniunt  Christo  per  comparationem  ad  Deum  Patrem 
«  (Quaest.  20-24);  ^^^'^'^o  de  his  quae  conveniunt  Christo  per 
«  comparationem  ad  nos  (Quaest.  25-26)  ».  Ita  S.  Thomas 
in  prooemio  quaestionis   16. 

Hunc  porro  ordinem  ut  mehus  inteUigas,  finge  quaestio- 
nem  i^^^"^  et  sequentes,  poni  immediate  post  quaestionem  2'^"\ 
ubi  de  modo  unionis  Verbi  incarnati;  nam  revera,  omnes  quae- 
stiones  intermediae  quodammodo  ponuntur  in  obHquo  :  sunt 
enim  de  extremis  unionis  seorsim  consideratis,  hoc  est,  de 
persona  assumente,  ac  de  natura  assumpta  cum  iis  quae  eam 
ornant  vel  afficiunt.  Nunc  igitur  S.  Doctor  quasi  ad  caput 
redit,  et  iterum  ponJt  ante  oculos  modum  unionis,  inquirens 
ea  quae  consequuntur  ex  hoc  quod,  «  secundum  veritatem 
«  catholicae  fidei,  vera  natura  divina  unita  est  cum  vera  na- 
«  tura  humana,  non  solum  in  persona,  sed  etiam  in  suppo- 
«  sito  vel  hypostasi  (i)  «.  Caeterum,  non  agitur  de  iis  quae 
unionem  consequuntur  ordine  exigentiae  vel  realis  resultan- 
tiae,  sed  de  iis  quae  logice,  id  est,  per  deductionem  rationis 
erui  possunt  ex  hac  generali  praemissa:  humanitas  est  unita 
Verbo  secundum  hypostasim.  Hinc  non  oportet  ut  quae  hic 
dicuntur  consequentia  iinionein,  inveniantur  extra  rationem  in- 
trinsecam  et  constitutivam  ipsius  unionis,  sed  sufficit  ut  sint 
quaedam  determinationes  per  ratiocinium  deducibiles  ex  unio- 
nis  modo,  prout  generaliter  et  magis  confuse  in  formula  fidei 
continetur.  —  Primo  itaque  considerandum  est  de  conse- 
quentibus  nnionein  quantum  ad    ea    quae    competunt    Christo 

(i)  S.  Thom.,  hic,  q.    16,  a.   i   in  corp. 

secniidiiin  se.  Et  quia  iinuiii  qua  tale,  dicit  ens  et  addit  nega- 
tionem  divisionis ,  ideo  conseqiwitia  unioiiein  respiciunt  in 
Christo,  vel  rationem  entis  (Quaest,  i^),  vel  rationem  indi- 
visionis  quae  est  formalis  ratio  unitatis  (Quaest.   17-19). 

OUAEST.     XVI. 

DE  CONSEQUENTIBUS  UNIONEM 

QUANTUM  AD  EA  QUAE  CONVENIUNT  CHRISTO 

SECUNDUM  RATIONEM  ENTIS 

Tota  haec  quaestio  versatur  circa  veritatem  et  talsitatem 
propositionum  quae  de  Christo  formari  possunt,  attenta  unione 
naturarum  in  una  Verbi  hypostasi,  et  inter  alia  piura  conti- 
net  doctrinam  quae  aHas  tradi  solet  sub  nomine  communi- 
cationis  idiomatum, 

THESIS  XXIV. 

(Art.  1-5.) 

Ex  hoc  quod  humanitas  et  divinitas  unitae  sunt  in  uno 
Verbi  supposito,  consequitur  quod  concreta  utriusque  na- 
turae,  vere  et  proprie  de  se  invicem  praedicantur.  —  Con- 
sequitur  etiam,  quod  idiomata  sive  proprietates  naturae  tam 
divinae  quam  humanae  adiective  significata,  possunt  indif- 
ferenter  praedicari  de  quibuslibet  nominibus  supponentibus 
pro  hypostasi,  sive  nomen  de  quo  dicuntur,  det  intelligere 
utramque  naturam,  sicut  hoc  nomen  Christus ;  sive  solum 
naturam  divinam,  sicut  hoc  nomen  Deus,  vel  Filius  Dei :  sive 
solum  naturam  humanam,  sicut  hoc  nomen  hoino,  vel  Jesus. 
—  Non  tamen  ea  quae  sunt  unius  naturae,  possunt  praedi- 
cari  de  alia,  secundum  quod  in  abstracto  significantur. 

Hic,  de  terminis  abstractis  et  concretis  quaedam  praemit- 
tere  necesse  est,  Absirahere,  ex  vi  vocis  idem  est  ac  trahere 
ah,  seu  separare:  adeoque  aliquid  dicitur  ahstracte,  quando 
significatur  separatim  ab  eo  cum  quo,  vel  est  coniunctum  se- 
cundum  se,  vei  certe  coniungi  solet  in  rebus  quae  sunt  apud 
nos,  et  constituunt  proprium  ac  proportionatum  obiectum  in- 
tellectus  nostri,  Quod  si  adhuc  consideres  duphcem  esse  con- 

iunctionem,  videlicet  coniunctionem  formalitatum  quae  est 
secundum  rationem,  et  coniunctionem  realium  principiorum 
quae  est  secundum  rem,  videbis  aliquid  triplici  potissimum 
modo  abstracte  dici.  —  Primo  modo  ,  quando  significo  ali- 
quam  rationem  entis  seorsum  a  determinationibus  quas  a 
parte  rei  habet,  et  cum  quibus  a  parte  rei  identificatur; 
sicut  cum  considerando  Socratem,  praedico  de  eo,  tum 
rationem  transcendentalem  entis,  tum  communem  rationem 
substantiae,  tum  genericam  rationem  animalitatis,  tum  spe- 
cificam  rationem  rationaiitatis,  tum  demum  rationem  indivi- 
dualem  socrateitatis.  Et  sic,  abstractio,  non  solum  quoad 
separationem ,  sed  etiam  quoad  distinctionem  unius  ab 
alio,  se  tenet  ex  parte  mentis  considerantis.  —  Secundo 
modo  aliquid  abstracte  dicitur,  quando  significatur  quoddam 
principium  entis  separatim  a  comprincipio  vel  subiecto,  a  quo 
realiter  quidem  distinguitur,  sed  tamen  nec  separatur  nec  se- 
parari  potest,  ita  ut  separarim  persistat  in  realitate  sua.  Sicut 
cum  praedico  de  Socrate  iustitiam ,  abstracte  dicitur  iustitia, 
sed  non  eodem  modo  ac  prius;  non  enim  identificatur  anima 
Socratis  cum  iustitia,  sicut  in  eo  identificatur  animalitas  cum 
rationalitate.  Quare,  abstractio  hic  se  tenet  ex  parte  mentis, 
quoad  solum  modum  significandi  seorsum  a  subiecto,  id  quod 
ab  eo  vere  quidem  distinguitur,  tametsi  seorsum  ab  eo  nec 
sit  nec  esse  possit;  et  ideo,  in  hac  categoria  abstractorum 
inveniuntur  omnes  termini  significantes  accidentia  praecisive 
a  substantia,  vel  etiam  quaelibet  principia  realia  praecisive  a 
comprincipiis  cum  quibus  componunt  concretum  ens.  —  Tan- 
dem,  est  et  tertius  modus  quo  aliquid  abstracte  dicitur:  quando 
scilicet  significatur  forma,  quae  a  parte  rei  exsistit  separata 
ab  omni  potentia  subiectiva;  et  tunc,  abstractio  non  se  tenet 
amplius  ex  parte  mentis,  sed  omnino  ex  parte  obiecti  consi- 
derati,  pro  quanto  perfectio  quae  alias  est  realiter  recepta  in 
quodam  principio  potentiali,  est  et  significatur  absoluta  ab 
omni  receptivo,  adeoque  ut  pura  et  subsistens  in  se. 

In  praesenti  autem,  cum  de  concretis  et  abstractis  agitur, 
non  attenditur  nisi  secundus  ex  tribus  modis  quibus  aliquid 
abstracte  dici  potest:  quatenus  sciHcet,  pro  concretis  habenda 
sunt  illa  omnia  et  sola  nomina,    quae    significant    naturas  ut 

in  hypostasi  liabente  ipsas,  vel  proprietates  ut  in  subiecto  cui 
insunt;  pro  abstractis  vero,  ea  quae  significant  naturas  seor- 
sum  ab  hypostasi,  vel  proprietates  seorsum  a  subiecto,  sive  ille 
significandi  modus  fundetur  in  reali  compositione  obiecti  se- 
cundum  se,  ut  in  iis  quae  spectant  creaturas,  sive  fundetur 
solum  in  conditione  iliarum  rerum,  ad  quarum  similitudinem 
mens  simplicia  et  divina  apprehendit  (i)  —  Quibus  prae- 
missis: 


Nomen  significans  naturam  in  concreto,  supponere  potest 
pro  quahbet  hypostasi  huius  naturae,  sicut  hoc  nomen  homo, 
pro  hypostasi  Petri  vel  Socratis,  etc,  et  hoc  nomen  Deiis, 
pro  hvpostasi  Patris,  vel  Filii,  vel  Spiritus  Sancti.  Sed  con- 
sequenter  ad  unionem,  una  eademque  Verbi  hypostasis  est 
simul  hypostasis,  tum  divinae,  tum  humanae  naturae.  Ergo 
pro  ea  supponere  potest  tam  terminus  Deus,  quam  terminus 
hoiiio ;  et  ideo,  sicut  vere  ac  proprie  dicitur  quod  Deiis  est 
hoiiio,  ita  vicissim,  quod  homo  est  Deus.  Hinc  in  ConciHo  Ephe- 
sino,  can.  5,  legitur  :  «  Si  quis  audeat  dicere  hominem  Chri- 
(f  stum  Theophorum,  id  est  Deum  ferentem,  ac  non  potius 
«  Deum  esse  veraciter  dixerit,  anathema  sit  ». 

Insuper,  de  quocumque  nomine  supponente  pro  aHqua  hy- 
postasi,  predicari  potest  quidquid  proprium  est  naturae,  cuius 
est  hypostasis.  Sed  in  Christo,  una  est  hypostasis  duarum 
naturarum.  Ergo,  de  quocumque  nomine  supponente  pro  hy- 
postasi  eius,  indifferenter  praedicatur  quaeHbet  proprietas  vel 
divinae  vel  humanae  naturae,  Hinc  Damascenus  1.  3  de  fide 
orth.,  c.  4  dicit:  «  Cum  de  persona  sermo  est,  sive  ab  utra- 
«  que  parte  simul,  sive  ab  altera  tantum  eam  appeUemus, 
«  utriusque  naturae  proprietates  (idiomata)  ipsi  imponimus. 
«  Etenim  Christus,  quae  vox  utrumque  complectitur,  et  Deus 
«  et  homo  dicitur,  et  creatus  et  increatus,  et  passibilis  et  im- 
a  passibilis.  Cum  iam  ab  una  parte  FiHus  Dei  et  Deus  nun- 
«  cupatur,  coniunctae  ac  consubsistentis  naturae,  hoc  est  car- 

(i)  Cf.  S.  Thom.,  Prima  Part.,   Quaest.   13,  a.   i,  ad  2um. 


254  Q.UAEST.    XVI. 

«  nis,  proprietates  recipit,  ut  et  Deiis  passihilis  nominetur,  et 
«  Dominus  gloriae  crucifixus  dicatur:  non  qua  Deus  est,  sed 
«  qua  idem  ipse  simul  est  homo.  Eodemque  modo,  cum  homo 
«  et  fihus  hominis  appeUatur,  divinae  essentiae  proprietates  et 
«  ornamenta  suscipit.  Pucr  enim  omni  acvo  antiquior  dicitur, 
«  et  homo  initii  expers:  non  id  qnidem,  qua  ratione  puer  et 
«  homo  est,  sed  qua  Deus  saecuhs  anterior  cum  esset,  ad 
«  extremum  factus  est  puer.  Atque  hic  est  iam  ahernae  com- 
«  municationis  modus,  dum  unaquaeque  natura,  ea  quae  sibi 
«  propria  sunt,  aheri  communicat,  propterea  quod  eadem  est 
«  hypostasis.  Qua  ratione  de  Christo  dicere  nobis  hcet:  Hic 
«  Deus  noster  in  terra  visus  est,  et  cum  hominibus  conversatus 
«  est.  Et :  hic  homo  increatus  est,  et  impassibilis,  et  incircumscri- 
<(.  pty^s  ■>■) .  ■ —  Cf.  etiam  canonem  4"'"  Concihi  Ephesini  ,  ubi 
sub  anathemate  prohibetur,  ne  quis  in  personis  duabus  seu 
subsistentiis  eas  voces  dividat,  quae  de  Christo  vel  dicuntur 
a  sanctis,  vel  in  apostoUcis  et  evangehcis  scriptis  continentur. 


Hucusque  de  concretis  nominibus  sermo  fuit;  nunc  autem, 
quod  de  abstractis  non  sit  simihs  ratio  evidentissime  patet. 
Abstracta  enim  significant  naturas  vel  proprietates,  praecisive 
ab  hypostasi.  In  mvsterio  autem  incarnationis  non  est  eadem 
natura  divina  et  humana,  sed  solum  eadem  est  hypostasis 
utriusque  naturae,  et  ideo  falsa  est  ista  :  humanitas  est  divinitas, 
tametsi  vera  sit  ista  •  homo  est  Deus,  et  sic  de  ahis.  Unde  Da- 
mascenus,  ubi  supra :  «  Divinitatem  nominantes,  ea  quae  hu- 
«  manitati  propria  sunt,  ipsi  minime  assignamus,  nec  rursus 
«  carni,  sive  humanitati,  ea  tribuimus  quae  deitati  proprie 
«  convcniunt  ». 

Porro,  hic  apprime  notandum  est,  quod  inter  abstracta 
computari  debent  omnia  nomina  designantia  naturae  humanae 
partes,  ut  corpus,  sanguis,  anima.  Unde  non  potest  dici  quod 
Deus  est  anima,  etc,  et  nequidem  dici  potuit  in  triduo,  quando 
anima  Christi  erat  separata  a  corpore,  et  caro  a  sanguine.  Et 
re  quidem  vera,    ilhi    soki   nomina    substantiva    ad   humanam 

vel  divinam  natunim  pertinentia,  de  se  invicem  praedicantur, 
quae  ex  modo  significandi  habent,  ut  possint  supponere  pro 
subsistente  in  natura,  hoc  est,  pro  habente  naturam  et  ea  quae 
naturae  insunt,  sicut  nomen  honio  pro  habente  humanitatem, 
et  nomen  Deiis  pro  habente  divinitatem ;  nam  quia  in  Chri- 
sto  idem  est  habens  utramque,  vere  dicitur  Deum  esse  ho- 
minem,  et  viceversa.  Sed  hoc  nomen  aniina,  supponere  non 
potest  pro  habente  animam,  neque  hoc  nomen  corpiis  (in 
quantum  accipitur  ut  pars  humanitatis),  pro  habente  corpus ; 
sed  ambo  significant  cum  praecisione  caeterorum,  ahquod  hu- 
manitatis  constitutivum,  eo  modo  quo  omne  nomen  partis 
praecisive  significat  ahquid  quod  ad  totius  constitutionem 
concurrit.  Hinc  S.  Thomas,  infra,  q.  50,  a.  3.  ad  3"'":  «  Ver- 
«  bum  Dei  propter  unionem  humanae  naturac  non  dicitur  hu- 
«  mana  natura,  sed  dicitur  homo,  quod  esi:  habens  naturam 
«  humanam.  Anima  autem  et  corpus  sunt  partes  essentiales 
«  humanae  naturae.  Unde  propter  unionem  Verbi  ad  utrum- 
«  que  eorum,  non  sequitur  quod  Verbum  Dei  sit  anima  vel 
«  corpus,  sed  quod  sit  habens  animam  vel  corpus  «. 

Praeterea  est  observandum,  quod  idiomata  seu  proprietates 
naturarum  significantur  in  abstracto  per  nomina  substantiva, 
in  concreto  autem  per  adiectiva.  Et  si  quidem  consideraretur 
sola  praedicatio  idiomatum  naturae  divinae  de  supposito  FiHi 
Dei,  non  referret  utrum  in  abstracro  per  nomina  substantiva, 
an  in  concreto  per  adiectiva  enuntiarentur;  sicut  enim  dicere 
possum,  quod  persona  FiHi  Dei  est  aeterna,  immensa,  etc, 
ita  dicere  possum,  quod  est  sua  aeternitas,  immensitas,  sa- 
pientia,  bonitas.  Sed  quia  agitur  de  praedicatione  idiomatum 
tam  divinae  quam  humanae  naturae,  prout  indifterenter  fieri 
potest  de  supposito  Christi,  consulto  apposita  est  restrictio 
excludens  praedicationem  proprietatum  in  abstracto,  ut  ea 
sohi  admittatur  quae  fit  in  concreto  per  nomina  adiectiva. 

Tertio  notandum,  quod  si  contingat  nomina  abstracte  dici 
secundum  ultimum  ex  tribus  supradictis  abstractionis  modis, 
non  comprehenduntur  in  hac  regula,  sed  in  ordine  ad  prae- 
dicationem,  concretis  aequivalent;  puta,  cum  loco  dicendi: 
ille  qui  est  subsistens  vita,  subsistens  sapientia,  etc,  dicitur: 
Vita,  Sapientia,  et  ita  porro.  Hinc,  sine  praeiudicio  praesentis 

doctrinae  legimus  in  quodam  sermone  de  passione  Domini: 
«  Ecce  pro  impio  pietas  liagellatur,  pro  stulto  sapientia  illu- 
«  ditur,  pro  mendace  veritas  necatur,  damnatur  iustitia  pro 
«  iniquo,  misericordia  alficitur  pro  crudeli,  pro  misero  reple- 
«  tur  sinceritas  aceto,  moritur  vita  pro  mortuo  ».  Et  eodem 
modo  dicit  Ecclesia  in  officio  S.  Crucis:  «  Mors  mortua  tunc 
«  est,  in  ligno  quando  mortua   Vita  fuit  ». 

Denique  operae  pretium  erit  animadvertere  quod,  cum  idio- 
matum  communicatio  tota  fundetur  in  unitate  suppositi,  cuius 
sunt  duae  naturae,  non  incipit  currere  nisi  a  signo  rationis 
consequente  unionem  in  facto  esse.  Unde  ex  hoc  quod  assumi 
convenit  naturae  humanae,  non  sequitur  posse  dici  assum- 
ptum  Christum  vel  FiHum  Dei,  et  cum  hac  cautela,  facile 
vitabis  difficultates  quae  in  huiusmodi  possent  occurrere. 

THESIS     XXV. 
(Art.  6-7.) 

Loquendo  de  iis  quae  conveniunt  Christo  secundum  fieri, 
haec  est  vera :  Deus  factus  est  homo;  falsa  autem  ista: 
homo  factus  est  Deus. 

Quoad  primum,  propositionis  veritas  patet  ex  hoc  quod 
Deus  vere  est  homo,  idque  non  ab  aeterno,  sed  ex  tempore. 
Quisquis  autem  incipit  de  novo  esse  ahquid,  vere  dicitur 
fieri  id  quod  incipit  esse.  Caeterum,  huiusmodiyj^ri  non  prae- 
dicatur  de  Deo  absolute,  quasi  Deus  esset  factus;  sed  relative, 
hoc  est  ratione  unionis  quae  est  relatio  quaedam,  reaHs  qui- 
dem  ex  parte  naturae  assumptae,  rationis  vero  tantum,  ex 
parte  divinae  personae,  ut  dictum  est  supra;  et  ideo  per  hoc 
Jieri,  non  magis  mutatur  Deus,  quam  mutaretur  homo,  qui 
de  novo  fieret  dexter  per  solum  motum  eius  qui  iieret  ei  si- 
nister,  ut  bene  observat  S.  Thomas  in  praesenti. 

Quoad  secundum,  propositionis  falsitas  facile  etiam  ap- 
paret.  Cum  enim  dico:  homo  factus  est  Deus,  terminus /70/y?o 
supponit  pro  h^^postasi  Christi,  quae  semper  fuit  Deus.  Quare, 
ut  veritatem  habeat,  necesse  est  ut  exponatur  hoc  modo :  Is 

qul  est  fdctiis  hoino,  est  Deiis  ;  —  vel :  Hoiiio  jactiis,  cst  Dens ; 
vel:  Factniii  cst  nt  boino  sit  Deiis.  Alias,  ipsummet  Nestorianae 
haereseos  venenum  contineret. 

S  C  H  O  L I O  N 
(Art.  (S-12) 

1.  Dubitatur  de  sequenti  propositione:  Christus  est  creatnra. 
Ad  cuius  dubii  sokitionem,  nota  quod  terminas  creatura  quo- 
dammodo  de  transcendcntibus  est,  et  ideo  tam  concrete  quam 
abstracte  sumi  potest,  valens  supponere  etiam  pro  hypostasi 
habente  naturam  creatam.  Quapropter  in  rigore  loquendo,  de 
Chrisro  vel  FiHo  Dei  dici  possct  quod  est  creatura,  eodem 
sensu  quo  dicitur  et  est  homo,  fiHus  hominis,  passus,  mor- 
tuus,  et  sepultus;  ct  hoc  etiam  contirmatur  auctoritate  Leo- 
nis  Magni,  Serm.  2  de  Pentec. ,  c.  2,  ubi  Creatorem  mundi 
factum  esse  creaturam  non  difhtetur  dicens  :  «  Si  homo  ad 
«  imaginem  et  similitudinem  Dei  factus,-in  suae  honorc  na- 
«  turae  mansisset,  Creator  mundi  creatura  non  lieret  ».  Ni- 
liilominus ,  attento  errorc  infideHum  et  incredulorum ,  cum 
quibus  ne  nomina  quidem  debemus  habere  communia,  nun- 
quam  ahsolnte  dicendum  est,  Christum  esse  creaturam ;  sed 
oportet,  aut  abstinere  ab  huiusmodi  locutione,  aut  expresse 
addere  determinationem  sensus  orthodoxi,  puta,  seciuidnin  na- 
Inrani  hninaiiain. 

2.  A  praefata  propositione  differt  haec  aVvA:  Ijic  Ijo ino  (^dc- 
monstrato  C!n'isto)  inccpit  essc,  quae,  ut  sonat,  non  tantum 
est  ambigua,  sed  etiam  falsa  simpliciter.  Exponitur  enim  hoc 
modo :  hic  hoino  ijnandoqne  non  fnit  ;  et  quia  negatio  est  ma- 
lignantis  naturae,  removet  aeternitatem  a  supposito  Christi. 
Nec  dicas  quod  possunt  tribui  Filio  Dei  proprietates  naturae 
humanae,  intcr  quas  invenitur  ei:  novitas  essendi;  nam  regula 
est  intelligenda  de  proprietatibus  positivis  per  quas  affirmatur 
aliquid  de  subiecto,  non  vero  de  negativis  per  quas  aliquid 
negatur  de  eo.  Et  huius  differentiae  ratio  est,  quia  ad  veri- 
tatem  afiirmationis,  non  oportet  ut  praedicatum  conveniat 
subiecto  secundum  totum  id  quod   est,  sed  suflicit  ut  conve- 

niat  ei  secundum  aliquij  eius;  iit  contra,  aJ  veritatem  nega- 
tionis,  oportet  ut  nullo  moJo  praeJicatum  dici  possit  de 
subiecto.  Non  ergo  verum  est  quoJ  hic  liomo,  seu  hoc  sup- 
positum  naturae  humanae,  aliquanJo  non  fuerit;  et  iJeo,  cum 
propositio,  Liic  I.W1110  inceplt  6'55g^  formahter  incluJat  negativam 
illam,  est  simpliciter  falsa  et  nullo  moJo  conceJenJa.  Si  ta- 
men  aJJatur,  secundtim  natiiram  hiimanani,  tunc  evaJit  vera, 
quia  negatio  non  est  amplius  ahsoluta,  seJ  restrhigitur  aJ  iJ 
quoJ  in  Jeterminatione  ponitur. 

3.  In  propositionihus  reJupHcativis  oportet  esse  valJe  cau- 
tum.  —  Et  primo  quiJem,  eviJenter  falsae  sunt  omnes  pro- 
positiones,  in  quibus  attrihuuntur  Christo  iJiomata  naturae 
humanae  secunJum  quoJ  Deus  est,  ut  puta  si  Jicatur:  Ojri- 
stns  in  qnantnm  Dens,  est  natns  de  Viri^ine,  est  passiis,  mortitus 
et  sepnltus.  Ratio  quia,  quocumque  moJo  hoc  nomen  Deus 
resumatur  in  reJuplicatione,  sive  ratione  suppositi,  sive  ra- 
tione  naturae,  semper  est  faisum  quoJ  esse  natum  Je  Vir- 
gine,  etc,  conveniat  Christo  secunJum  quoJ  est  persona 
Jivina  ut  sic,  veL  liabens  naturam  divinam.  —  SeJ  ea- 
dem  ratio  non  currit  quoaJ  illas  propositiones,  in  quibus  at- 
tribuuntur  Christo  iJiomata  naturae  Jivinae  secunJum  quoJ 
homo  est,  quia  forte  Jiceret  quis,  terminum  hoino  resumi  posse, 
non  solum  ratione  naturae,  seJ  etiam  ratione  suppcsiti;  sup- 
positum  autem  naturae  humanae  in  Christo  est  suppositum 
aeternum,  cui  per  se  convenit  esse  Deum,  et  habere  omnia 
quae  Jivinitatis  sunt.  Niliilominus,  quia  terminus  in  reJupli- 
catione  positus,  magis  proprie  tenetur  pro  natura  quam  pro 
supposito,  ut  explicatur  art.  10  in  corp.,  et  aJ  2^"",  non  est 
conceJenJum  quoJ  Christits  in  quantum  homo,  est  Deit s ;  sed 
bene  Jici  potest  quoJ  est  Dens,  in  quaiihtm  hic  homo ,  quia 
ratione  pronominis  inJiviJualis  })ic,  reJupIicatio  afficit  sup- 
positum.  —  Si  tamen  praeJicatum  sit  eiusmoJi,  ut  nonnisi 
hypostasi  qua  tali  convenire  possit,  simpliciter  conceJitur  re- 
Juplicatio  sine  aJiecta  Jeterminatione,  ut  si  Jicas  quod  Chri- 
stus  in  quantum  hoiiio  (specificative),  est  Filius  Dei  naturalis ; 
cum  enim  filiatio  sit  proprietas  immediate  personam  afficiens, 
non  potest  esse  dubium  quin  nomen  hoino  in  reduplicatione  po- 
situm,  resumatur  ratione  suppositi,  non  autem  ratione  naturae. 

4.  Tcindem,  de  propositione,  Chrisliis  In  qiiantaui  hoiiio, 
cst  hvposlasis  vel  persona,  dicendum  quod  si  reduplicetur  ter- 
minus  Ijoiiio  ratione  suppositi,  vera  est.  Si  ratione  naturae, 
itcrum  vcra  est,  si  det  intelligere  quod  oportet  naturam  hu- 
manam  essc  in  aliqua  persona ;  sed  lalsa  est,  si  intelligatur 
de  eo  quod,  «  naturae  humanae  in  Christo  propria  persona- 
«  litas  debeatur  causata  ex  principiis  humanae  naturae...,  quia 
«  natura  hun:iana  non  est  per  se  seorsum  subsistens  a  natura 
«  divina,  quod  requirit  ratio  personae  ». 

DE  CONSEQUENTIBUS  UNIONEM 

QUANTUM  AD  EA  QUAE  CONVENIUNT  CHRISTO 

SECUNDUM    RATIONEM    UNITATt^ 

Unum  sequitur  ens,  et  addit  negationem  divisionis,  ut  di- 
ctum  est  supra.  Ideo,  postquam  consideracum  est  de  conve- 
nicntibus  Christo  secundum  esse  et  fieri,  inquiri  debet  de  con- 
venientibus  ei,  qnantiiiii  ad  foriiialcin  rationcin  tinitatis,  sivc  in- 
divisionis.  —  In  quo  iterum  assumit  S.  Thomas  ut  princi- 
pium,  quod  vera  natura  divina  unita  est  cum  vera  natura  hu- 
mana  in  supposito  seu  liypostasi  Verbi ;  et  ex  hoc  principio 
determinat,  quid  in  Christo  pluralirer,  quidve  singulariter  de- 
beat  dici,  ostendens  qua  ratione,  ea  etiam  quae  in  numerum 
ponunt,  consequenter  ad  duaHtatem  naturarum,  in  perfecta 
nihilominus  unitate  ordinis  constent,  consequenter  ad  unita- 
tem  suppositi;  ac  per  hoc  exponit,  quis  sit  proprius  ac  spe- 
cialis  modus  iiulivisionis  in  composito  theandrico,  pro  quanto 
cx  fide  unionis  hypostaticae,  ratiocinando  deducitur.  —  Scien- 
dum  tamen  est,  quod  non  considerantur  hic  omnia  et  sin- 
gula  quae  pertinent  ad  unitatem  vel  pluralicatem,  sed  tantum 
principalia,  circa  quae  orta  est  aliquando  controversia.  Sunt 
autem  haec  tria;  esse,  velle,  et  operari.  Esse,  cuius  unitas 
(Oiiacst.  ij)  contra  auctores  primae  et  tertiae  opinionis  de- 
fenditur.  Velle,  quod  (Oiiacst.  iSJ  contra  monothelitas  dicitur 
duplex  simpliciter,  et  unum  secundum  quid  tantum,  id  est, 
quoad  remotionem  omnis  contrarietatis.  Denique  operari, 
cuius  dualitas  (Onacst.  j^J  contra  eosdem  affirmatur ,  salvo 
in  omnibus  ordine  debito,  quo  «  agit  utraque  forma  cum  al- 
«  terius  communione,  quod  proprium  est  »,  ut  Leo  Papa  dicit 
in  epistola  ad  Flavianum. 


26o 

DH  UNITATE  IN  CHRISTO  QUANTUM  AD  ESSE 

Quaestio  ista  duos  tantum  habet  arriculos,  quorum  primus, 
ut  cuique  legenti  patebit,  est  contra  primam;  secundus  vero, 
contra  tertiam  ex  tribus  opinionibus  de  quibus  in  Quaest.  2 
dictum   est. 

Prima  quippe  opinio  ponens  in  Christo  duo  supposita, 
dicebat  suppositum  creatum  non  esse  personam,  eo  quod  no- 
bihori  supposito  unitur,  et  pcr  hanc  ipsam  unionem  amittit 
esse  completum,  quod  illi  auctores  existimabant  esse  de  ra- 
tione  personae,  non  autem  de  ratione  suppositi.  Hinc  con- 
cludebant,  Christum  esse  simul  unum  et  duo:  unam  scilicet 
personam,  et  duas  hypostases.  Porro  ad  signiticandam  unita- 
tem  personae,  utebantur  nomine  miins  in  mascuHno,  quia 
masculinum  genus  ex  modo  significandi,  importat  aliquid  per- 
iectum  atque  ultimo  formatum;  et  ideo  confitebantur  quod 
Christus  est  miiis,  ut  in  svmbolo  Athanasiano  habctur.  Sed 
ad  significandum  dualitatem  suppositorum,  utebantur  genere 
neutro,  quia  genus  neutrum  ex  modo  significandi  potest 
importare  aliquid  etiam  informe,  et  nondum  ulrimo  perfectum; 
unde  dicebant  Christum  esse  dito,  neutraliter  scihcet,  id  est, 
aliud  et  aliud.  Et  hoc  modo  putabant  vitare  haeresim  Nesto- 
rii  quac  ponebat,  Christum  esse  duo  pariter  et  diios. 

At  vero  tertia  opinio  duo  supposita  in  Christo  non  agno- 
scebat,  ac  per  consequens  confitebarur  Christum  esse  unum 
tam  masculine  quam  neutraliter;  quippe  homo  vestitus  cui 
comparabat  Verbum  incarnatum,  nuUo  pacto  dici  potes:  duo, 
propter  vesrem  qua  induitur.  Cum  tamen  in  homine  vestito 
aliud  sit  esse  secundum  quod  est  persona  et  homo,  aliud  vero 
secundum  quod  est  vestitus,  ideo  opinio  ista  docens  huma- 
nitatem  non  trahi  ad  subsistentiam  Verbi,  sed  advenire  Filio 
Dei  accidentaliter,  cogebatur  ponere  in  Christo  duo  esse,  non 
quidem  substantialia,  sicut  illa  prior,  sed  unum  substantiale 
secundum  quod  ab  aeterno  Filius  Dei  est,  et  aliud  acciden- 
tale  secundum  quod  in  tempore  natura  indutus  est  humana. 

Contra  utramque  opinionem  ponit  S.  Thomas  in  prae- 
senti  duas  assertiones,  quas  unica  thesi  comprehendimus,  ut 
sequitur. 


THESIS   XXVI. 

(ArT.    I    2.) 

Ex  hoc  quod  .secundum  fidem  catholicam  una  est  Dei 
et  hominis  hypostasis,  consequitur  Christum  esse  simplici- 
ter  unum,  et  nullo  modo  duo,  sicut  auctores  primae  opinio- 
nis  posuerunt;  rursus,  contra  auctores  etiam  tertiae  opinic- 
nis  consequitur,  non  aliud  in  eo  haberi  esse  exsistentiae  se- 
cundum  quod  ab  aeterno  est  Deus  Verbum,  et  ahud  secun- 
dum  quod  in  tempore  factus  est  homo. 


Christum  esse  simpliciter  unum,  et  nullo  modo  duo,  fa- 
cile  probat  S.  Doctor  in  primo  articuk^). 

Etenim  ad  esse  duo,  non  sufficit  ut  in  aliquo  ente  plura  sint 
ponentia  in  numerum,  sed  requirirur  ut  ipsummet  sit  hacc  plura 
quae  in  numerum  ponunt.  Et  re  quidem  vera,  homo  non  est 
duo,  propter  animam  et  materiam,  quae  a  se  invicem  realis- 
sime  distini^uuntur;  cuius  ratio  est,  quia  homo  neque  est 
anima  neque  corpus,  sed  est  habens  animam  et  corpus,  eo 
pacto  quo  tcnum  habet  partes,  in  eisque  subsistit;  non  ergo 
de  uno  exsistente  secundum  unam  et  altei'am  partem,  vere 
dici  potest  quod  sit  duo.  Simih  itaque  modo,  proportione 
servata,  de  Christo  ratiocinandum  est;  ea  enim  quae  in  Chri- 
sto  ponunt  in  numerum,  sunt  sohte  naturae,  et  quaecumquc 
naturas  consequuntur  ut  proprietates.  Si  igitur  Christus  esset 
sua  humanitas,  sicut  est  sua  divinitas,  Christus  vere  esset  duo; 
nunc  autem,  non  vere  praedicatur  de  Cliristo  quod  sit  sua 
humanitas,  sicut  est  sua  divinitas;  sed  tantum  praedicatur  de 
ipso  quod  sit  Deus  et  homo,  id  est,  suppositum  unam  et  al- 
teram  naturam  liabens.  Atqui  Deus  et  homo  non  ponunt  in 
numerum,  cum   utrumque  nomen  supponat  pro  eadem  hypo- 

stasi,  quae  tam  in  deitate  quam  in  liumanitate  subsisdt.  Mi- 
nime  ergo  concedendum  est,  Christum  esse  duo  :  nec  mascu- 
line,  ut  dicehant  Nestoriani,  duas  personas  affirmantes;  nec 
neutraliter,  ut  asserebat  prima  opinio,  irrationabiliter  ponens 
unam   personam  in  duobus  suppositis. 

AfFeruntur  in  contrarium  nonnulht  locx  Augustini,  de  qui- 
bus  tamen  non  oportet  esse  nimis  solhcitum,  quia  Augusti- 
nus  antiquior  est  exorta  haeresi  Nestoriana;  porro  generahs 
regula  est,  quod  Patres  ante  exortam  haeresim  scciirius  loqne- 
hantnr,  quatenus,  nuUo  adhuc  adversario  fidem  perrurbante, 
dictiones  quaedam  ad  rigorem  dialecticae  non  satis  exactae, 
eo  sensu  cathoUco  consueverant  inteliigi,  quo  proponebantur. 
Ubicumque  ergo  apud  Augustinum  legitur,  l.ioino  assnniptns, 
locutio  est  exponenda :  quatenus  concretum  sumitur  pro  abs- 
tracto,  seu  homo  pro  Ijninanitati' ,  sicut  in  Serm.  6^ ,  n.  7: 
«  Suscepit  animam,  suscepit  corpus,  suscepit  plenum  homi- 
«  nem  »,  id  est,  naturam  hominis  integram  atque  perfectam. 

Nota  etiam  in  responsione  ad  i"'",  quod  vox  ntrnniqnc  de 
Deo-homine  dicta,  non  ponitur  quasi  pro  duobus  suppositis, 
sed  recte  accipi  potest  pro  duobus  nominibus  significantibus 
duas  naturas  in  concreto.  Nam  si  sciscitanti  cuipiam  an  Chri- 
stus  sit  Deus  vel  homo,  responderem  quod  est  utrumque, 
profecto  non  intenderem  Christum  esse  duo,  sed  solum  esse 
id  quod  duobus  nominibus  importatur;  quippe  nomina  ista, 
etsi  supponant  pro  una  eademque  hypostasi,  illa  tamen  si- 
gnificant  ut  in  alia  et  alia  natura  subsistentem.  Et  cum  his 
et  similibus  cautelis  facile  erit  respondere  ad  rationes  quae 
in  articulo  primo  contra  Christi  unitatem  obiiciuntur. 


In  secundo  articulo  directe  respicit  S.  Thomas  errorem 
eorum  qui  assimilabant  incarnationem  simplici  cuidam  assum- 
ptioni  indumenti;  huius  erroris  logicas  deducit  consequentias, 
easque  simul  cum  suo  fundamento  reiicit.  Utitur  autem  duo- 
bus  principiis.  Primum  est,  quod  repugnat  multiplicari  in  una 
eademque  hypostasi  esse  personale,  id  est,   esse  constitutivum 

SLippositi  seu  incommunicabilem  exsistentiam  (i);  impossi- 
bile  enim  est  ut  unius  rei  sit  plus  quam  unum  esse.  Alterum 
principium  est,  quod  si  aliqua  forma  non  sit  personae  prae- 
cise  in  quantum  persona  est,  utpote  non  ingrediens  naturam 
substantialem  in  qua  persona  subsistit,  tunc  affert  esse  acci- 
dentale  quod  ab  esse  personali  distinguitur:  «  et  huiusmodi 
(c  esse  nihil  prohibet  multiplicari  in  una  hypostasi  vei  per- 
((  sona;  aliud  enim  est  esse  quo  Sortes  est  albus,  et  quo  Sortes 
((  est  musicus  ».  Itaque,  si  coniunctio  Verbi  cum  humanitate 
foret  quaedam  forma  accidentahs,  velut  habitudo  induti  ad 
indumentum,  necesse  esset  differre  esse  Verbi,  in  quantum 
est  homo  (seu  verius  humanatum),  ab  esse  eius  in  quantum 
est  Deus  Verbum.  Nunc  autem,  quia  Filius  Dei  humanitatem 
ipsam  vere  sibi  univit  in  persona,  eam  assumendo  ad  suam 
personalem  subsistentiam,  oportet  ut  unum  idemque  sit  esse 
\'erbi,  secundum  quod  ab  aeterno  Deus  cst,  et  secundum  quod 
in  tempore  factus  est  homo.  Et  simili  modo,  (( si  contingerer 
((  quod  post  constitutionem  personae  Sortis,  advenirent  Sorti 
((  manus  vel  pedes  vel  oculi,  (sicut  accidit  in  caeco  nato), 
((  ex  his  non  accresceret  Sorti  aliud  esse,  sed  solum  relatio 
((  quaedam  ad  huiusmodi,  quia  scilicet  diceretur  esse,  non  so- 
((  lum  secundum  ea  quae  prius  habebat,  sed  etiam  secundum 
((  ea  quae  sibi  postmodum  advenerunt.  Sic  igitur,  cum  natura 
((  humana  coniungatur  Filio  Dei  hypostarice  vel  personaliter, 
((  ut  supra  dictum  est,  et  non  accidentaliter,  consequens  est 
((  quod  secundum  naturam  humanam  non  adveniat  ei  novum 
((  esse  personale,  sed  solum  nova  habitudo  esse  personalis 
((  praeexsistentis  ad  naturam  humanam,  ut  scilicet  persona 
(( illa  iam  dicatur  subsistere  non  solum  secundum  divinam  na- 
((  turam,  sed  etiam  secundum  humanam».  Ita  S.  Thomas  in 
praesenti. 

Sed  cum  haec  omnia  fuerint  iam  fuse  explicata  in  su- 
perioribus  (2),  unum  nunc  declarandum  restat  :  qua  scilicet 
de  causa,  S.  Thomas  ponat  unum  esse  in  Christo,  inter  con- 

(i)  Cf.  de  Pot.,  q.  9,  a  2,  ad   I2"m,  et  Ricliardum  a  S.  Victore,    1.  4 
iU   Trin.,  c.   18  et  23. 

(2)  Supra,  iu  Quaest.  2,  ubi  anticipavimus  quaecumque  habet  S.  Tho- 
mas  in  praesenti. 

scqiientia  iinioiieiii.  Si  enim  unitas  cxsistentiae  unionem  livpo- 
staticam  consequitur,  ergo  praesupponir  illam ;  si  autem  illam 
praesupponit,  ergo  ipsa  hypostatica  unio  in  aliquo  alio  for- 
maliter  consistere  dicenda  est,  quam  in  communicationc  liu- 
manitatis  cum  Verbo  secundum  actum  exsistendi.  Redit  igitur 
senrentia  Caietani  (i),  quae  eo  ipso,  in  doctrina  S.  Thomae 
optime  fundata  ostenditur. 

At  contra,  eodem  argumento  probares,  duo  principia  ope- 
randi  in  Christo,  esse  aliquid  tormaHtcr  distinctum  ab  unione 
duarum  naturarum,  quia  hoc  etiam  apud  S.  Thomam  in 
Qq.  iS  et  19,  de  con^equentibus  unionem  est.  Sequeretur  ii- 
hationem  adoptivam  repugnare  Christo,  ratione  ahcuius  quod 
unio  ipsa  non  esset,  sed  consecutive  tantum  ad  ilhtm  se  ha- 
beret,  quia  filiatio  naturahs  Cliristo  homini  contra  Adopria- 
nos  non  vindicatur  nisi  infra,  Quaest.  23,  ubi  de  iis  quae 
consequuntur  unionem  per  respectum  ad  Deum  Patrem,  sermo 
est.  Denique,  si  sensu  adversariorum  coiiscqiiciitia  iiiiioiicin.  in- 
terpretari  placet,  quid  tandem  causae  esse  potuit,  cur  non  Iiic 
potius  posuerit  S.  Thomas  doctrinam  de  gratla,  de  scientia, 
et  de  omnibus  illis  perfcctionibus  coassumptis,  quae  cum  in 
unione  humanitatis  ad  Verbum  causam  sui  exigirivam  ha- 
beant,  unionem  ipsam  vere  consequuntur  tanquam  natura 
posteriores? 

Haec  igitur  ct  alia  multa  qu;ie  adiici  posscnt,  ostendunt 
sermonem  nunc  esse  de  consequentiis  rationis  ratiocinantis, 
seu  educentis  conclusiones  ex  praemissis.  Quia  enim  intelle- 
ctus  noster  a  generalioribus  ad  magis  determinata  procedit, 
quidquid  erui  potest  ex  aliqua  generali  veritate,  recte  dicitur 
consequi  illam,  quamvis  conclusio  obiective  spectata,  perti- 
neat  ad  ipsam  intrinsecam  et  constitutivam  rationem  rei,  quae 
in  praemissa  exprimitur.  Tunc  ergo  habetur  consequentia  or- 
dine  logico,  non  ordine  naturae,  et  sic  omnino  est  in  prae- 
senti.  Sane  revelatio  fidei  docet,  CJjristiun  esse  iiiiiun  alqiie  iii- 
divismn  seciindnin  hyposlasiin.  Ast,  gcncralior  haec  notio  est, 
a  qua  ad  magis  determinata,  magisque  distincta  oportet  pro- 
cedere.   Quid    ergo    logica    deductione    consequatur,    explicat 

(i)  Vide  supr.i,  png.   121. 

S.  Thomas  in  quaestionibus  sequentibus,  et  primo  quidem 
quoad  indivisionem  in  exsistentia.  Non  quod  indivisio  ista  sit 
formaliter  aliud  ab  indivisione  secundum  hypostasim,  sed  quia 
in  intellectu  nostro  differt  sicut  expHcitum  ab  implicito,  sive 
ut  distincta  conclusio  a  principio  magis  confuso,  a  quo  ra- 
tiocinando  proceditur. 

Hinc  etiam  sumitur  faciHs  explicatio  responsionis  ad  i'"", 
ubi  dicitur,  «  quod  esse  consequitur  naturam,  non  sicut  lia- 
(c  bentem  esse,  sed  sicut  qua  aliquid  est;  personam  autem 
«  sive  hvpostasim  consequitur  sicut  habentem  esse  ».  Semper 
remanendum  est  in  ordine  deductionis  k^gicae.  Eatenus  enim 
csse  dicitur  conscqni  hypostasim  ut  hiabentem  esse,  naturam 
vero,  ut  qua  ahquid  est,  quatenus  ex  hoc  quod  hypostasis 
datur,  logice  concludere  potes,  dari  etiam  cssc  habitum  ab  ea 
in  proprium ;  et  ex  hoc  quod  natura  reaUs  datur,  nihii  plus 
potest  concludi,  quam  quod  detur  esse  alicuius  exsistentis  se- 
cundum  eam.  lit  sic  solvit  Angelicus  ditTicultatem  propositam 
contra  unum  esse  in  Ciiristo;  non  enim  est  consequens,  si 
duae  narurac  sunt,  ur  duo  pariter  css'  inveniantur  in  eo. 

In  responsione  ad  3"",  occurritur  aHi  difficultati  quae  pro- 
cedit  ex  hoc,  quod  in  divinis  unum  est  esse  trium  persona- 
rum  propter  naturae  unitatem ;  et  liaec  difficultas  iam  fuit 
magna  ex  parte  soluta  superius  in  Thesi  VII.  —  Hic  autem 
respondet  S.  Thomas,  quod  formaHs  rario  quae  facit  ut  unum 
sit  csse  trium  personarum,  non  est  praecise  naturae  unitas, 
sed  ratio  propria  liuius  naturae  quae  est  Ipsum  lisse :  quia 
ergo  ibi  non  datur  distinctio  inter  essentiam  et  esse,  oportet 
tres  personas  habere  unum  esse,  cx  hoc  quod  liabent  unam 
essentiam.  Verum,  etsi  possibile  sit,  plura  supposita  rclativa 
convenire  in  uno  esse,  semper  impossibile  erit  plura  esse  sub- 
stantialia  convenire  in  uno  supposito,  aiiiisciimqiie  tandeni  ra- 
lionis  sit.  Et  ideo  signanter  dicit  S.  Thomas,  quod  tres  per- 
sonac  «  habercnt  triplcx  (non  quadruplex)  essc,  si  in  eis  esset 
«  aliud  esse  personae,  et  aliud  esse  naturae».  Adhuc  enim 
in  singulis  non  esset  nisi  unus  actus  essendi  disrinctus  ab 
esse  naturae,  quod  iu  hac  impossibili  hypothesi,  foret,  ut  in 
creatis,  quaedam  potentia  essendi,  non  autem  ipsa  subsistens 
essendi  perfectio. 


266  QUAEST,    KVIIT. 

Nec  taiidem  tc  moveat  responsio  ad  2""\  ubi  dicirur  a  quod 
«  illud  esse  aeternum  Filii  Dei,  qiiod  est  diviiia  natitra,  fit  esse 
«  hominis,  in  quantum  liumana  natura  assumirur  a  Filio  Dei 
«  in  unitatem  personae  »,  quasi  inde  sequeretur  unionem  fieri 
in  natnra,  aut  totam  Trinitatem  esse  incarnatam.  —  Nam 
primo,  ur  supra  dictum  est,  unio  cum  Deo  in  natura,  non 
diiFert  ab  unione  in  persona  ex  parte  terniini  ad  qm.ni  esr 
unio,  sed  solum  ex  parte  7nodi  quo  fit  unio.  Ideoque,  illud  ad 
quod  unirur  humanitas,  vere  est  natura  divina,  non  tamen 
qua  fungitur  munere  naturae  seu  essentiae,  sed  qua  fungirur 
munere  actus  exsistendi,  potens  communicatione  sui  tribuere 
consistentiam  infinitis  essentiis,  propter  sui  infinitatem  et  omni- 
modam  ilhmitarionem.  —  Rursus  esse  aeternum  quod  est 
natura  divina,  fit  esse  hominis,  non  ut  tribus  personis  com- 
mune,  sed  ut  distincto  modo  habirum  a  Verbo,  pro  quanto 
incarnationis  unio  terminatur  ad  relationem  subsistentem  quae 
est  Fihus;  in  qua  relatione  per  rationem  distinguitur  id  quod 
est  subsistere,  propter  identiratem  cum  natura  divina,  et  id 
quod  est  referri  ad  correlativum,  consequenterque  distingui  a 
correlativo,  proprer  propriam  notam  relationis.  Quapropter 
relario  quae  est  Filius,  quatenus  est  per  identitatem  ipsum 
esse  subsistens,  supplet  in  humanitate  assumpta  proprium 
actum  essendi,  et  facit  ur  humanitas  illa  non  exsistat  in  se; 
quarenus  vero  est  relatio,  habet  in  se  distincrionem  a  Parre 
et  Spiriru  Sancto,  facitque  ut  bomo  lesus  Christus  non  sit 
Pater,  nec  Spiritus  Sanctus. 


QUAEST.    XVIII. 

DE  PERTINENTIBUS    AD  UNITATEM  IN  CHRISTO 
QUANTUM  AD  VOLUNTATEM 

Nota  tirulum,  ex  quo  apparet  quod  non  receditur  a  consi- 
deratione  eorum  quae  consequenter  ad  unionem,  Christo  con- 
veniunt  secundum  formalem  rationem  uniraris.  —  Nunc  ta- 
men  non  haberur  plus  quam  niiitas  ordinis  in  dualitate  volnn- 
tatiiin  ;  c:  cum  ipsa  dualiras  sir  consequenria  satis  evidens  di- 

stinctionis  naturarum,  totius  quaestionis  operositas  versatur 
circa  modum  indivisionis,  quo  oportuit  voluntatem  humanam 
sub  divina,  infallibili  ordine  contineri.  Haec  enim  difficultas 
fuit,  qua  permoti  haeretici  sumpserunt  occasionem  removendi 
a  Christo  voluntatem  humanam,  aut  certe  actum  voluntatis 
humanae.  Quippe,  nescierunt  distinguere  inter  id  quod  est 
siinpliciter  iiniun,  et  id  quod  est  ordine  iiniim,  ut  dicitur  in 
I.  4  c.  Gent. ,  c.  3^,  praesertim  quia  liberum  arbitrium  quo 
unaquaequc  voluntas  poliet,  videbatur  auferre  omnem  possi- 
bilitatem  praedictae  subordinationis  unius  ad  alteram.  Oportet 
igitur  in  primis  declarare  distinctionem  voluntatum,  et  ordi- 
nem,  unitatis  inter  eas,  secundum  quod  proposita  inveniuntur 
in  simplici  regula  fidei ;  postea  necesse  erit  ad  theologicam 
explicationem  accedere,  et  assignatis  radicibus  tum  impecca- 
bilitatis  tum  infallibilis  conformitatis  ad  divinum  beneplacitum 
in  anima  Christi,  ostendere  qualiter  salvum  manserit  liberum 
arbitrium,  specialiter  in  ordine  ad  obeundam  mortem  crucis. 


THESIS  XXVH. 

(Art.   1-3  ;   5-6.) 

Ex  hoc  quod  duae  naturae  integrae  et  inconfusae  in  uno 
Verbi  supposito  conveniunt,  sequitur  esse  in  Christo  duas 
naturales  voluntates  non  contrarias,  divinam  scilicet  et  hu- 
manam;  ipsamque  humanam,  tam  quae  rationis  quam  quae 
sensualitatis  dicitur,  fuisse  in  omnibus  subiectam  divinae 
eius  atque  omnipotenti  voluntati. 

Haec  doctrina  cum  ea  quae  quaestione  sequenti  exponenda 
est,  intimo  nexu  connectitur;  utraque  enim  est  contra  Mono- 
thclitas,  unam  voluntatem,  unum  principium  operationis,  unam 
demum  operarionem  in  Christo  praedicantes.  Non  enim  ex  hoc 
quod  Monothelitae  fuerint  appellati,  existimandum  est  eos 
circa  solam  voluntatem  et  solas  voluntatis  operationes  errasse; 
sed  ideo  hoc  nomen  sortiti  sunt  quia,  cum  operationem  hu- 
manam  generaliter  a  Christo  removerent,  ramen  ad  operatio- 
nes  voluntatis  principalem  controversiam   transtulerunt,  idque, 

ut  rcor,  duplici  de  causa.  Primo,  quia  voluntas  in  operante 
se  habet  ut  primum  movens;  secundo,  quia  de  voluntate  maior 
erat  aequivocandi  porsibilitas,  id  est,  maior  facilitas  tegendi 
sub  formulis  specie  tenus  orthodoxis,  venenum  doctrinae  quae 
redemptionis  mys.erium  funditus  evertebat ;  seclusa  enim  in 
Christo  vohtione  et  operatione  humana,  actum  est  de  meriro 
et  satisfactione  eius. 

Dico  quod  de  vohintate  maior  erat  aequivocandi  possibi- 
litas,  eo  quod  ahquis  cst  sensus  haereticus  quo  dicuntur  in 
Christo  plures  voluntates,  et  ahquis  est  sensus  cathohcus  quo 
praedicari  potest  de  eo  una  vokmtas.  Quantum  enim  ad  con- 
trarietatem  et  pugnam,  vel  quamcumque  insubordinationem 
appetituum,  nequaquam  fuerunt  in  Christo  voluntates  duae 
vel  plures,  sicut  in  nobis  accidit,  testante  Apostolo,  ubi  ait : 
«  Condelector  legi  Dei  secundum  interiorem  hominem ;  video 
«  autem  aham  legem  in  membris  meis  repugnantem  legi  mentis 
«  meae,  et  captivantem  me  in  lege  peccati  quae  est  in  mem- 
«  bris  meis  ». 

Porro,  apparet  fraus  haereticorum  vel  ab  ipso  insurgentis 
disputationis  exordio,  in  epistoLa  quam  ad  Honorium  Ponti- 
ficem  scripsit  Sergius  Constantinopohtanus  patriarcha,  ut  ei  nun- 
tiaret  ortas  acres  controversias  de  una  vel  duabus  operationi- 
bus  in  Christo.  Vuh  Sergius  ut  abstineatur  a  diciioue  dua- 
rum  opcrationm,  eo  quod  «  duarum  operationum  dictio  mul- 
«  tos  scandahzet,  urpote  a  nuHo  Sanctorum  et  probabihum 
«  Ecclesiae  institutorum  edita;  insuper  et  consequens  ei  sit 
«  praedicare  ilnas  voluntates  contrarias,  Deo  Verbo  volente 
«  implcri  salutarem  passionem ;  humana  autem  natura  obsi- 
«  stente  eius  voluntati  et  resistente,  et  perinde  duo  conrraria 
«  volentes  introducantur,  quod  impium  est  (i)  ».  Pontifex  vero, 
vcl  crroris  iam  hite  grassantis  ignarus,  vcl  imprudenter  spe- 
rans  posse  per  quamdam  accommodationem  dissidium  com- 
poni,  respondet  praemittendo  exactissimam  profcssionem  hdci 
de  Christo  operante  divina  pcr  divinitatem,  et  humana  pcr 
humanitatem;  tum,  inquit,  «  unam  voluntatem  fatemur  Do- 
«  mini  nostri  lesu   Christi,  qnia  profccto  a    divinitatc  assnmpta 

(l)  Labbe,  toiii.   6,   p:\g.   q2\. 

«  est  iiostra  iiatnra,  noii  cnlpa ;  ilh  profecto  quae  ante  pecca- 
«  tum  creata  est,  non  quae  post  praevaricationem  vitiata.... 
«  Sine  peccato  conceptus,  nuUum  experiens  contagium  vitia- 
«  tae  naturae...  Non  est  igitur  assumpta  a  Salvatore  vitiata 
«  natura  quae  repugnaret  legi  mentis  eius...  Lex  alia  in  mem- 
«  bris  aut  voluntas  diversa  non  fuit  aut  contraria  Salvatori, 
«  quia  supra  iegem  natus  est  humanae  conditionis  ».  Conse- 
quenter  Honorius,  insistendo  in  sensu  orthodoxo  quo  Sergius 
latentem  haeresim  proposuerat,  approbat  ut  a  dictione  duarum 
operationum  abstineatur,  ne  intelligantur  duae  voluntates  con- 
trariae. 

Nunc  autem,  doctrinam  catholicam  adaequate  propositam 
habes  in  definitione  Concilii  VI,  quae  ad  normam  epistolae 
decretalis  Agathonis  Papae  successoris  Honorii,  edita  est,  ut 
sequitur:  «Haec  praesens  sancta  et  universalis  Synodus  fide- 
«  hter  suscipiens  et  expansis  manibus  amplectens  suggestio- 
«  nem,  quae  a  sanctissimo  ac  beatissimo  Agathone  papa  an- 
K  tiquae  Romae  (acta  est  ad  Constantinum  piissimum  atque 
«  tidelissimum  nostrum  imperatorem...,  duas  naturales  volun- 
«  tates  in  eo  (Christo),  et  duas  naturales  operationes  indivise, 
«  inconvertibiliter,  inseparabihter,  inconfuse,  secundum  sancto- 
«  rum  Patrum  doctrinam  concorditer  praedicat;  et  duas  na- 
«  turales  vokintatcs  non  contrarias  (absit),  iuxta  quod  impii 
«  asseruerunt  hacretici,  sed  sequentcm  humanam  eius  volunta- 
«  tem,  et  non  resistentem  vel  reluctantem,  sed  potius  subie- 
«  ctam  divinae  eius  atque  omnipotenti  voluntati.  Oportebat 
«  enim  carnis  voluntatem  movcri,  subiici  vero  voluntati  divi- 
«  nae,  iuxta  sapientissimum  Athanasium.  Sicut  enim  eius  caro, 
«  caro  Dei  Verbi  dicitur  et  est,  ita  et  naturahs  carnis  eius 
«  voluntas,  propria  Dei  ^'erbi  dicitur  ct  est,  sicut  ipse  ait: 
«  Qnia  desccndi  dz  coclo,  non  tit  jaciani  voJnntatcni  incani,  scd 
«  cins  qni  niisit  ni:,  Patris,  suam  propriam  dicens  voluntatem, 
«  quae  erat  carnis  eius.  Quemadmodum  enim  sanctissima  eius 
«  caro  dcificata,  non  est  perempta,  sed  in  proprio  sui  statu 
«  et  ratione  permansit :  ita  et  liumana  eius  voluntas  deificara, 
«  non  esl  perempta,  salvata  est  autem  magis  secundum  dei- 
«  loquum  Gregorium    dicentem  :    Nam  illius    velle,    quod    in 

«  Salvatorc    intelligitur,   non    cst   contrarium  Deo,  dciticatum     1 
«  totum  (i)  ». 

His  praemissis,  nihil  difficultatis  cst  in  dcclarando  qua- 
liter  omnia  in  thcsi  posita,  ex    fidc    incarnationis    ncccssario 
consequantur :  duahtas  quidem   operativarum   voluntatum,   ex 
dualitate  naturarum  ;  absentia  vero  omnis  contrarietatis,  imo 
positiva  subiectio  atquc  infallibiHs  conformitas  voluntatis  hu- 
manae  ad  divinam,  ex  unitate  suppositi,  in  quo  nihil  unquam 
potuit  esse  deordinatum.  In  una  enim  hypostasi  oportet  essc 
unum  •/^vc^.ovi/.ov,   ut  Graeci  dicunt,  id  est,  unum  principium     " 
penes  quod  sit  regimen,  a  quo  si  quaedam  vires    exorbitant, 
imperfcctioni  tribuendum  est.  Dicendum  itaque,  «  voluntatem      \ 
«  humanam  in  Chris:o,  omnino  sub  voluntate  divina  ordina-     \ 
«  tam  fuisse,  ita  quod  nihil  voluntate  humana    Christus    vo- 
«  luit,  nisi  sccundum  quod  eum  velle  divina  voluntas  dispo- 
«  suit,secundum  ilkid:  Oiiae  placita  sunt  ci,  facio  seinper  (loan. 
«  VIII,  29)  )).  Ita  S.  Thomas,  1.  4  c.  Gent.,  c.   36, 


(1)  De  condcranatione  llonorii  in  codeni  Concilio  VI,  (quam  tanien 
Bellarminus  cuni  aliis  quibusdam  suspectam  habet,  opinans  ex.  variis  indi- 
ciis,  corrupta  fuisse  in  hac  parte  acta  Concilii,  necnon  et  dccrctalem  con- 
firmatoriam  S.  Leonis  II),  haec  animadvertes.  —  Primo,  epistola  Honorii 
ad  Sergium  nihil  continebant  quod  rectae  fidei  adversaretur,  ut  apparet  e;^ 
iVagmento  superius  citato,  in  quo  totius  epistolae  sensus  resumitur;  ideoquc 
constat  non  fuisse  dictum  anathema  Honorio  tanquam  naeretico,  nisi  eo 
sensu  quo  haereticus  etiam  dicebatur,  qui  non  quidem  haeretica  docendo, 
sed  negligentia  proprii  muneris,  aut  quovis  alio  modo,  haereticis  ct  haercsi 
favorem  exhibuissct.  —  Secnndo,  cx  dicta  condemnatione  non.  sequitur  Pon- 
tificem  esse  obnoxium  Concilio,  ut  sentiebant  Gallicani :  tum  quia  sentcntia 
non  cadebat  in  Pontificem  sedentem  in  cathedra  Petri,  sed  soUim  in  rac- 
raoriam  cius  qui  aliquando  Pontifex  fuerat ;  tuni  quia  sententia,  non  auctu- 
ritate  Concilii  prout  a  Romano  Pontifice  contradistincti,  scd  auctoritatc 
ipsius  Romanae  Sedis  firmitatem  habuit.  —  Terlio,  in  ipso  Concilio  VI 
splendidum  exstattestinionium  fidei  Patrum  circa  infallibilitatem  pontificiam, 
dum,  lectis  litteris  Agathonis,  conclamarunt  omnes  :  Fclrnf  pcr  Agathoncm 
locntns  cst,  et  in  ipso  conciHari  decreto  declararunt  se  Roraanac  Sedis  de- 
linitioneni  fidcliter  snscipcrc,  ct  expansis  manibiLs  amplccti.  Quin  irao,  evidens 
cst,  factura  Honorii  in  alio  quovis  episcopo  nulla  verisimilitudine  potuissc 
mereri  anathema ;  nunc  autem  tanta  severitate  in  eum  actum  fuit,  quia,  cum 
supremo  poUeret  raagisterio,  eo,  ad  nascentem  hacrcsim  extermraandam , 
usus  non  est. 

Caeterum  iii  praescnti,  :i  niodo  quo,  salva  libertate,  intel- 
ligi  hoc  possit,  abstrahimus;  de  hoc  enim  in  propositione  se- 
quenti  dicetur.  Interim  vero  iuvabit  doctrinam  magis  expii- 
care  ex  celebri  ioco  Matth.  XXVI-jy,  cum  parallelisMarc.  XIV- 
56,  e:  Luc.  XXII-42,  quae  in  causa  monothelismi  hinc  et 
inde  proposita  fucrunt  et  discussa.  Frocidit  in  faciein  suam 
orans  ct  dicens :  Paler  ini,  si  possibilc  cst,  transcat  a  inc  calix 
istc;  vcriuntaincn  non  sicnt  ego  volo,  scd  siciit  lu.  Apud  Lucam 
vero  legitur:  Non  tnca  voluiitas,  scd  tiia  fiat.  Ibi  in  primis  ha- 
bes  distinctionem  voluntatum,  quandoquidem  suam  volunta- 
tem  contradistinguit  Christus  a  voluntate  Patris;  ergo  quae- 
dam  est  in  Christo  voluntas  quae  non  est  voluntas  Patris, 
et  ista  non  potest  esse  nisi  humana,  quia  voluntas  divina, 
una  numero  est  in  Patre  et  Filio.  Sed  et  insuper  habes  ex- 
pressam  rationem  secundum  quam  voluntas  humana,  tam 
quae  rationis  dicitur,  quam  quae  sensualitatis,  fuit  iion  rcsistens 
vel  relnctans,  scd  potius  siibiccta  divinac  eiiis  atqnc  oinnipotenti 
voluntati,  iuxta  praecitatam  definitionem  Synodi  sextae. 

Ad  cuius  rei  plenam  intelligentiam,  praesupponendae  sunt 
duae  disrinctiones.  —  Prima  est  de  duplici  actu  voluntatis, 
qui  dici  solet  voluntas  iit  natiira,  et  voluntas  ///•  ratio.  Vo- 
luntas  ut  natura,  est  motus  voluntatis  qui  sequitur  conside- 
rationem  obiecti  secundum  se,  prout  absolute  conveniens  vel 
atflictivum  est;  ad  huiusmodi  enim  appreliensionem,  naturaliter 
oritur  in  appetitu  fuga  vel  prosecutio  (i).  Voluntas  vero  ut 
ratio,  est  motus  voluntatis  secundum  quod  est  domina  sui 
actus,  seu  motus  consequens  rationem  considerantem  omnes 
circumstantias  et  habitudinem  obiecti  ad  bonum  hnis,  dum 
scilicet  concludit,  aliquid  esse  fugiendum  vel  amplectendum 
in   ordinc  ad  iiuem,  puta  mortem  csse  obeundam  propter  bo- 

(i)  Nota  bene  quod ,  cum  distinguitur  voluntas  ///  natura  a  voluntate 
quae  est  nt  ratio,  natura  non  sumitur  eo  sensu  qiio  sumi  solet  in  operibus 
asceticis,  prout  est  gratiae  contraria,  id  est,  deficiens  a  rectitudine  originalis 
iustitiae,  et  peccato  corrupta.  Sed  voluntas  nt  nalura,  nihil  aliud  est  quani 
voluntas  prout  naturaliter  tendit  in  bonuni  sibi  conveniens,  ct  naturaliter 
refugit  ab  eius  privatione,  puta  a  morte,  dolore,  aliisque  mah's  eiusmodi, 
quae  tamen  libere  potest  amplecti  et  velle,  non  quidem  propter  se,  sed  in 
ordine  ad  finem  es  ratioiiis  imperio. 

num  virtutis.  —  Altera  distinctio  praesupponenda,  est  de  du- 
plici  genere  conformitatis  voluntatum.  Alia  enini  est  confor- 
mitas  quantum  ad  obiectum  volitum,  quando  quis  vult  id  ipsum 
quod  superior  voluntas  vult;  alia  vero  est  conformitas  quae 
attenditur  solum  secundum  rationem  regulae,  quando  quis 
vult  id  quod  volunras  superior  vult  ipsum  velle.  Et  ditferen- 
tia  evadet  manifesta,  si  supponas  praelatum  praecipere  aliquid 
quod  Deus  non  vult;  tunc  subditus,  volendo  id  quod  prae- 
cipit  praelatus  (modo  non  sit  evidens  peccatum),  voluntatem 
habebit  conformem  voluntati  divinae  in  ratione  regulae;  vult 
enim  id  quod  Deus  vult  ipsum  velle;  non  tamen  conformitas 
erit  circa  obiectum  volitum,  quia  ex  hyporhesi,  non  est  voli- 
tum  a  Deo  id  quod  erat  in  voluntate  praelati. 

His  igitur  distinctionibus  suppositis,  dico  significari  per 
haec  et  similia  verba  ,  tnmseal  a  inc  calix  Istc,  voluntatem  hu- 
manam  quae  est  ut  natura;  nam  calix  passionis  est  malum  a 
quo,  secundum  se  considerato,  naturaiiter  refugit  voluntas; 
naturaliter,  inquam,  non  prout  natura  quandoque  accipirur  ut 
contraria  gratiae,  (quo  sensu  importat  deordinationem  in  no- 
bis  ex  peccato  consequentem),  sed  prout  consideratur  in  seipsa, 
secluso  onmi  defectu.  Rursus,  ille  ipse  calix  consideratus  in 
ordine  ad  tinem  redemptionis  humanae  secundum  beneplaci- 
rum  Patris,  erat  appetibilis  ipsa  appetibilitate  finis,  et  ideo  per 
haec  quae  adduntur,  vcrnintamcii  non  niza  volnntas,  scd  tna 
jiat,  significabatur  voluntas  quae  esr  ut  ratio.  —  Porro  in  hac 
ultima  voluntate,  pcrfectissima  apparet  conformitas  cum  vo- 
luntate  divina,  ur  constat.  Circa  priorem  vero,  distinctione 
secundo  loco  tradira  uti  necessc  est.  Etenini,  ut  dicit  S.  Tlio- 
mas  hic,  arr.  C  \n  corp.,  placebat  Christo  secundum  volunfa- 
teni  divinam,  ut  voluntas  naturalis  in  ipso  secundum  ordinem 
naturae  suac  movcretur,  quin  tamen  exhinc  voluntas  ut  ratio 
impediretur,  aut  qualitercumque  retardarerur  ab  officio  suo ; 
fuit  ergo  voluntas  naturalis  conformis  divinae  in  ratione  re- 
gulac.  Quod  autem  attinet  ad  obiectum,  fuit  quidem  diversi- 
tas  inter  volunrarem  naturalem  ex  una  parte,  et  volunratem 
rationis  voluntatemque  divinam  cx  altera,  nulla  tamen  con- 
trarictas.  Cuius  rario  est  quia  contrarieras  non  esr,  nisi  quando 
secundum  idem  attcnditur  diversitas  voluntarum.   Si  enim,  ut 

1.  c.  addit  S.  Thomas,  unius  voluntas  sit  de  aliquo  faciendo 
secundum  quamdam  rationem  uriiversalem,  et  alterius  volun- 
tas  sit  de  eodem  non  faciendo  secundum  quamdam  rationeni 
particularem,  non  est  omnino  contrarietas  volitionum,  (puta, 
si  iudex  vult  suspendi  latronem  propter  bonum  publicum,  et 
aliquis  eius  consanguineus  nolit  eum  suspendi  propter  amo- 
rem  privatum);  non  est,  inquam,  contrarietas,  nisi  forte  in 
tantum  se  extendat  voluntas  hominis  privati,  ut  bonum  pu- 
blicum  velit  impedire,  ut  conservetur  bonum  privatum;  tunc 
enim  circa  idem  attenditur  repugnantia  voluntatum.  Christus 
autem,  secundum  voluntatem  divinam,  et  etiam  secundum 
voluntatem  rationis,  volebat  impleri  passionem  propter  linem 
salutis  humanae;  voluntate  autem  ut  natura,  nolebat  passio- 
nem  absolute  consideratam ;  sed  et  per  hanc  naturalis  volun- 
tatis  repugnantiam,  nullo  modo  impediebatur  aut  retardabatur 
voluntas  ut  ratio,  sicut  aperte  monstrat  textus  evangelicus, 
Patet  igitur  quomodo,  non  obstante  diversitate  in  volito,  con- 
trarietas  non  fuit  (i). 

Nota  in  fine,  quod  cum  de  Christo  agitur,  non  oportet 
uti  dictione  voluntatis  indeliberatae.  Ratio  est,  quia  sumi  solet 
haec  vox  sensu  privativo,  ad  designandum  actum  qui  cum 
debuisset  regi  per  rationem,  praevenit  tamen  iudicium  ratio- 
nis,  eique  opponitur;  quod  in  Christo  non  est  ullatenus  ad- 
mittendum.  Magis  itaque  utendum  nomine  voluntatis  ut  na- 
tura,  quo  significatur  motus  appetitus,  secundum  quod  natu- 
raliter  inclinatur  ad  bonum  sibi  conveniens,  eiusque  privationi 
sic  nude  in  se  consideratae,  naturaliter  etiam  ac  necessario 
repugnat. 

(i)  Cf.  Damasc,  1.  5  de  fide  orthod.,  c.  18. 


De  Verbo  Incarnato. 

THESIS  XXVIII. 

(Art.    4.) 

Cum  eo  ordine  qtio  humana  voluntas  sub  divina  infalli- 
biliter  continebatur,  optime  stat  libertas  arbitrii ;  quin  imo, 
si  solum  consideraretur  speciale  divinitatis  regimen  in  vo- 
luntatem  assumptam,  nequidem  libertas  contrarietatis  cen- 
senda  foret  fuisse  intrinsece  ablata ;  sed  quia  ex  alio  titulo 
auferebatur,  id  est,  ex  beatitudine  animae,  simpliciter  dicen- 
dum  est,  nullam  fuisse  in  Christo  libertatem  a  necessitate , 
respectu  eorum  quae  per  divinam  legem  vel  iubebantur  vel 
prohibebantur. 

Ratio  prioris  assertionis  est,  quia  habet  divina  voluntas 
potestatem  inclinandi  certo  et  infrustrabiliter  liumanum  cor, 
quocumque  sibi  placuerit,  salva  interim  libertate  et  seclusa 
omni  physica  praedeterminatione  ad  unum.  Quapropter  recte 
notat  Suarez,  de  Incarn.,  Disp.  37,  Sect.  3^  infallibilem  con- 
formitatem  voluntatis  humanae  ad  divinam,  optime  conciliari 
in  Christo  cum  libero  arbitrio,  «supposita  infinita  praescien- 
«  ria  divini  intellectus,  qua  de  omnibus  creatis  voluntatibus 
«  cognoscit,  non  solum  quid  possint  operari,  aut  quid  de  fa- 
«  cto  operaturae  sint,  sed  etiam  quid  essent  facturae  in  omni- 
«  bus  eventis  et  opportunitatibus,  si  hoc  vel  illo  modo  exci- 
«  tarentur  ad  operandum.  Hac  enim  scientia  supposita,  facile 
«  intelligitur  posse  Deum  aliquam  voluntatem  semper  ita  re- 
«  gere  et  excitare,  ut  infallibiliter  consentiat,  quamvis  libere, 
«  quia  potesr  illam  motionem  et  operandi  occasionem  illi  prae- 
«  stare,  cum  qua  infallibiliter  praescivit  esse  operaturam.  Et 
«  ita  intelhgendum  est  factum  esse  cum  voluntate  Christi, 
«  cuius  singularem  curam  et  regimen  divina  persona  assum- 
«  psit,  quando  illam  sibi  secundum  hypostasim  univit  ».  Nam, 
siciit  in  homine  puro,  corpus  inovctnr  ah  anima,  ct  appetitus 
scnsitivus  a  rationali ,  ita  in  Domino  lesu  Christo  huniana  na- 
tura  movebatur  ei  regebatur  a  divina,  ut  S.  Thomas  docer 
in  quaestione  sequenti,  art.  i,  in  corp.  —  Caeterum,  ea  quae 
hic  dicta  sunt,  non  sunt  nisi  quaedam  particulares  applica- 
tiones  doctrinae,  quae  in  aliis    theologiae    locis    demonstrata 

supponitur,  scilicet  in  materia  de  gratia  efficaci  et  de  scientia 
Dei;  ideoque  non  indigent  in  praesenti,  ampliori  determinatione. 

Nunc,  quod  secundo  loco  propositum  est,  ulrerius  consi- 
derare  oportet,  nequidem  potuisse  auferri  per  supradictum  re- 
gimen  divinitatis,  indifferentiam  activam  quam  ex  sese  habet 
voluntas  humana,  etiam  ad  contraria,  id  est,  ad  bonum  et  ad  ma- 
kim.  Etenim  regimen  huiusmodi  non  tolHt  porentiam  ponendi 
actum  peccaminosum,  quantum  est  ex  proprio  operandi  modo 
voluntatis,  sed  solum  ponit  moriones  efficaces  :  efficaces,  inquam, 
non  ab  intrinseco,  nec  quasi  physice  praedeterminantes,  sed 
quae  per  scienriam  conditionatorum  tales  praenoscuntur.  Hinc, 
si  in  Domino  lesu  Christo  nihil  ahud  attendererur  quam  con- 
venientia  naturae  humanae  cum  divina  in  uno  Verbi  suppo- 
sito,  ipse  Christus  se  habuisset  in  modo  operandi  et  servandi 
praecepta,  sicut  confirmati  in  gratia,  qui  Hcet  infalHbiliter,  H- 
bere  tamen  et  meritorie  praecepra  servanr;  nec  alia  deberet 
disparitas  agnosci,  praeter  iham  quam  assignat  Suarez,  de 
Incarn.,  Disp,  37,  Sect.  5,dicens:  «  Non  est  (omnino)  simile 
«  de  Christo  et  aHis  confirmatis ;  iHi  enim  ab  extrinseco  ha- 
«  bent  hanc  gratiam,  et  absolute  loquendo,  possunt  illa  carere; 
«  et  ideo  absolute  semper  sunr  peccabiles,  quamquam  in  sensu 
«  composito,  id  est,  supposita  taH  gratia,  non  possint  peccare, 
tf  quia  non  possunt  componere  peccatum  cum  illa  graria  seu 
«  providentia  Dei.  Christus  vero  absolute  dictus,  habet  iUud 
«  inf;iHibiIe  regimen  quasi  connaturaie  et  ab  intrinseco,  (si 
«  suppositum  consideres),  et  nuHo  modo  potest  iUo  carere,  et 
«  ideo  in  ipso  nomine  Christi  includitur  sensus  compositus, 
«  et  ideo  simpHciter  est  impeccabilis  ».  Haec  sola,  inquam, 
disparitas  deberet  agnosci,  nisi  ahquid  aHud  fuisset  in  Christo, 
pejiitus  auferens  libertatem  contrarietatis ;  quod  si  quis  recte 
consideret,  videbit  non  amplius  veram  esse  conciusionem  quam 
I.  c.  addit  Suarez,  ponens  Christnm  lihere  perfecisse  actum  quo 
imphhat  praeceptum,  qiiia  ita  iJliim  faciehat,  ut  per  facultatem 
propriam  suae  voluntatis  quae  intrinsece  impedita  iion  erat,  possct 
illum  non  facerc. 

Et  re  quidem  vera,  impeccabiHtas  Christi  non  in  sola 
unione  hypostatica,  et  regimine  illo  divinitatis  quod  humanae 
voluntati  ex  consequenti  debebatur,    causam    habebat;  verum 

oriebatur  etiam  ex  conditione  comprehensoris,  cuius  voluntas 
est  physice  determinata  ad  amorem  divini  boni,  ac  per  con- 
sequens,  physice  incapax  ponendi  quemhbet  actum  huic 
amori  repugnantem.  Voluntas  enim  videntis  Deum,  ex  neces- 
sitate  amat  quidquid  amat,  sub  ordine  ad  Deum,  sicut  volun- 
tas  non  videntis  Dei  essentiam,  ex  necessitate  amat  quidquid 
amat,  sub  communi  ratione  boni  quam  novit.  Et  ratio  est, 
quia  voluntas  necessitatur  ad  bonum,  nullamque  potentiam 
habet  ad  volendum  malum  sub  rationemah;  sed  dum  bonum 
imparticipatum  ac  per  essentiam  tale,  nondum  clare  in  seipso 
apparuit,  consequens  est  ut  in  diversis  et  deiicientibus  partici- 
pationibus  eius,  etiam  per  aversionem  a  vero  uhimo  fine, 
quaeri  possit;  cum  autem  clare  apparuit,  immobiliter  hgit  vo- 
luntatem.  Sicut  ergo  se  habet  bonum  in  communi  ad  volun- 
tatem  viatoris,  ita  se  habet  summum  bonum  quod  Deus  est, 
ad  voluntatem  comprehensoris  :  quatenus  ,  sicut  physice  im- 
possibile  est  ut  voluntas  viatoris  aliquid  veHt  praeter  rationem 
boni  in  genere,  ita  physice  impossibile  est  ut  voluntas  com- 
prehensoris  veHt  aUquid  non  referibile,  et  a  fortiori,  opposi- 
tum  summo  bono  quod  possidet,  et  in  quo  finaiiter  super 
omnia  requiescit,  Quare,  posito  praecepto,  comprehensor  ne- 
cessitatur  ad  obiectum  praecepti,  prout  et  quatenus  praece- 
ptum  est;  aufertur  enim  ab  opposito,  ratio  referibiiitatis  ad 
Deum,  imo,  si  de  gravi  praecepto  agitur,  ponitur  ratio  con- 
trarietatis.  —  Nec  valet  si  dicas  quod  praeter  scientiam  bea- 
tam  qua  fruebatur  Deo,  habebat  Christus  scientiam  tum  in- 
fusam  tum  acquisitam,  quae  non  est  propria  comprehensoris 
in  quantum  liuiusmodi,  et  libertatem  contrarietatis  non  tollit. 
Hoc  enim  nihil  est;  nam  profecto,  homo  uno  solo  vinculo 
ligatus,  non  ideo  dici  potest  expeditus,  quia  duobus  vel  tri- 
bus  non  impeditur;  quippe,  sufficit  vinculum  unum,  si  sem- 
per  actu  Hgat.  Atqui  scientia  beata  semper  in  actu  est,  et 
semper  necessitat  voluntatem  ad  amorem  divini  boni,  cum 
quo  nullum  peccatum  potest  componi  (i). 

(i)  Unde  facile  solvuntur  rationes  eorum  qui  putant  libertatem  Christi 
remanere  sub  praecepto  integram,  etiam  circa  obiectum  praecepti. 

I.  Praeceptum  non  aujcrt  Uhertatem,  sed  magis  supponit  eavi.  —  Re- 

Caeterum  libertas  contrarietatis,  nedum  sit  de  ratione  li- 
bertatis  in  quantum  huiusmodi,  pertinet  potius  ad  defectum 
eius.  Quapropter  nihil  restaret  hic  addcndum  circa  Hberum 
arbitrium  in  Christo,  nisi  quaestionem  molestissimam  crearent 
ea  quae  de  morte  crucis  ad  humani  generis  redemptionem, 
in  Evangeho  leguntur.  Necesse  est  enim  dicere  Christum  fuisse 
liberum  Hbertate  indifferentiae,  non  solum  generatim,  sed  etiam 
determinate,  quantum  ad  sui  ipsius  oblationem  in  passione 
sua;  alias,  non  fuisset  meritoria  nec  satisfactoria  mors  ipsius, 
cum  ad  merendum  et  satisfaciendum  requiratur  hbertas  a  ne- 
cessitate,  ut  habetur  de  fide  certum  ex  condemnatione  tertiae 
propositionis  lansenii.  Nunc  autem  legitur  Christus  accepisse 
a  Patre  mandatum  moriendi  pro  hominibus,  iuxta  illud  loan- 
nis  XIV-31:  «  Ut  cognoscat  mundus  quia  dihgo  Patrem,  et 
«  slciit  inandatum  dedit  mihi  Pater,  sic  facio,  surgite,  eamus 
«hinc».   Si  autem  mandatum  habuit  moriendi  in  cruce,  ergo 

spondeo  :    Non  aufert    libertatem    absolute,  conc.  Respectu  rei  praeceptae, 
subdist.  Per  se  et  ratione  sui,   iterum  conc.  Per  accidens,  et  ratione  phy- 
sicae  impossibilitatis  in  qua  versatur  voluntas  videntis  Deum,  declinandi  un^f 
quam  ab  ordine  veri  ultimi  finis,  neg.  Et  ratio  constat  ex  dictis. 

2.  Eatenus  praiiCdptiim  abstiilisset  a  Christo  lihertatetn,  quatenus  visio 
beata  influxisset  in  positionem  actus.  Atqui  non  potuit  influere,  quia  Cnm 
praecepta  imponantur  viatoribus,  in  quantum  viatores  sunt,  eorum  adimpletio 
in  Cbristo  regulari  debuit  per  scientiam  quae  viatori  propria  erat,  non  per 
scientiam  beatam  quae  est  propria  comprehensoris.  —  Respondeo  :  Eatenus 
praeceptum  abstulisset  libertatem,  quatenus  visio  beata  in  positionem  actus 
praecepti  influxisset,  vel  directe  vel  indirecte,  conc.  Solum  directe,  neg. 
Atqui  necessario  influxisset,  saltem  indirecte,  auferendo  simpliciter  ab  anima 
Christi  intrinsecam  potestatem  volendi  omissionem  eius  quod  praecepto 
iubebatur. 

3.  loan.  XV-io,  commendai  Christus  discipulis  suis,  ut  sua  praecepta 
servent,  sicut  et  ipse  servavit  praecepta  Patris.  Sed  nos  libere  servamus  prae- 
cepta.  Ergo  et  Christus.  —  Respondeo:  Dist.  mai.  Et  praeceptum  dicitur 
univoce  in  utroque  comparationis  membro,  neg.  mai.  Dicitur  analogice, 
attenta  diversitate  conditionum,  conc.  Quippe  praeceptum  quandoque  sensu 
latiori  accipitur,  pro  regula  actionis  in  mente  superioris  existente,  cui,  etiam 
citra  obligationis  impositionem,  honestum  est  ut  voluntas  inferior  se  con- 
formet.  Proponitur  ergo  quaedam  proportionum  aequalitas,  quatenus  nos 
debemus  servare  legem  Christi,  sicut  ipse  Christus  libere  adimplevit  sim- 
plex  beneplacitum  Patris  erga  se ;  de  qua  acceptione  praecepti,  dicetur  in 
propositione  sequenti. 

non  potuisser  sine  peccato  calicem  passionis  respuere  ;  et  sj 
non  potuisser  sine  peccato  crucem  abnuere,  sequitur  non 
fuisse  liberam  in  ipso  acceptationem  crucis,  quandoquidem  nuUa 
fuit  in  eo  libertas  a  necessitate,  respectu  eorum  quae  sine 
peccato  vel  poni  vel  omitti  non  poterant.  Ad  huiusmodi  ergo 
dilBcultatis  solutionem,  sequens  statuitur  propositio. 


THESIS   XXIX. 

Ex  praemissis  consequitur,  quod  cum  vellet  Deus  abso- 
luta  volimtate  beneplaciti,  redemptionem  hominum  per  libe- 
ram  satisfactionem  in  morte  crucis,  eo  ipso  dicendus  non 
est  imposuisse  Christo  praeceptum  patiendi,  sed  ipsum  be- 
neplacitum  divinae  voluntatis  metaphorice  dicitur  in  Evan- 
gelio  praeceptum  sive  mandatum,  secundum  quod  apud  nos 
homines,  praeceptum  solet  esse  signum  voluntatis  in  supe- 
riore  exsistentis. 

Haec  doctrina  non  est  communis  inter  Theologos;  sunt 
enim  piures  qui  agnoscunt  in  Christo  verum  ac  proprie  di- 
ctum  praeceptum  moriendi  pro  hominibus,  a  Patre  ei  impo- 
situm,  putantque  posse  adhuc  cum  hoc  praecepto  salvari  li- 
bertatem  in  sacrificio  crucis.  Muniunt  autem  se,  vel  certe  mu- 
nire  se  possunt  sequentibus  rationibus. 

I.  Praesto  esr  diserta  Evangelii  attestatio,  ut  supra  (loan- 
nis  XIV-31)  ,  necnon  et  auctoritas  ApostoU  ad  Hebr.  X,  5-7: 
Ingrediens  mandum  dicit :  Hostiam  et  oblationem  )ioliiistij  corpits 
autem  aptasti  mihi.  Holocautomata  pro  peccato  non  tihi  placue- 
runt.  Tnnc  dixi :  ecce  venio  ;  in  capite  lihri  scriptum  est  de  me, 
ut  faciam,  Dcus,  voluntatcm  tuani.  Citantur  autem  ista  ex  Psal- 
mo  XXXIX,  ubi  haec  leguntur  addita  :  «  Deus  meus,  volui, 
«  et  legem  tuain  in  medio  cordis  mci  ».  Atqui  lex  a  Hgando  dicta, 
utique  importat  praeceptum,  cuius  exsistentia,  ex  iis  etiam  vel 
sohs  quae  recirat  Apostolus,  non  obscure  erui  posset.  In  ca- 
pite,  inquit,  libri  scriptum  est  de  nie.  Liber  iste,  h'ber  est  vitae, 
in  quo  conscripti  sunt  quicumque  ad  vitam  praedestinantur 
aeternam ;  et    quia    electorum    praedestinatio    nihil    aHud  est 

quam  ratio  transmissionis  ipsorum  in  beatitudinem  coelestem 
per  virtutem  sanguinis  et  mortis  Christi,  ideo  in  huius  libri 
capite,  scripta  dicitur  voluntas  sive  decretum  Dei  circa  mor- 
tem  et  passionem  crucis.  Sed  hinc  oriebatur  in  Christo  obli- 
gatio  de  iure  etiam  mere  naturali,  dandi  animam  suam  redem- 
ptionem  pro  multis;  tenetur  enim  unusquisque  exponere,  imo 
perdere  vitam  corporalem  ad  succurrendum  proximo  in  ex- 
trema  necessitate  spirituali  constituto,  quando  ei  aliter  pro- 
videri  nequit;  sicut  si  in  aliquo  incendio  esset  aliquis  infans 
non  baptizatus  cui  nullus  alius  suhvenit,  teneor  etiam  cum 
periculo  vitae,  accurrere  ad  baptizandum.  A  pari  ergo,  imo 
multo  magis,  ut  videtur,  cum  esset  genus  humanum  in  ex- 
trema  necessitate  spirituali  constitutum,  nec  vellet  Deus  aliud 
pretium  animarum  acceptare  praeter  pretium  sanguinis  Chri- 
sti,  tenebatur  Christus  sese  offerre  in  hostiam  et  sacrificium, 
ac  per  hoc,  praecepto,  sin  minus  positivo,  at  certe  naturali, 
ligatus  fuisse  dicendus  est.  —  Et  confirmatur,  quia  Matth.  XVI- 
23,  Petro  dissuadenti  mortem  crucis,  respondit  Christus:  Va- 
dc  post  me,  Satana,  scandaliun  es  mihi,  qula  non  sapis  ea  quae 
Dei  sunt,  sed  ea  qnae  hominnni.  Sed  nemo  recte  dicitur  esse 
alicui  in  scandalum,  nisi  deterreat  ab  iis  quae  citra  peccatum 
omitti  non  possunt.  Ergo  iterum,  ad  exsistentiam  veri  et  pro- 
prie  dieti  praecepti  reducimur. 

2,  Praeterea,  regula  generalis  est  quod  verba  Scripturae 
sunt  proprio  et  naturaU  sensu  accipienda,  nisi  quid  in  con- 
trarium  evidenter  obstet.  Porro,  si  quid  obstaret  quominus 
mandatum  Patris  (loan.  XIV,  31)  pro  vero  ac  proprio  prae- 
cepto  sumeretur,  esset  sola  impossibilitas  componendi  simul, 
libertatem  a  necessitate  in  humana  voluntate  Christi.  Sed  dan- 
tur  varii  conciliationis  modi.  —  Primus  est  iam  supra  insi- 
nuatus,  dicentium  adimpletionem  praecepti  non  fuisse  regu- 
latam  per  scientiam  beatam,  per  quam  solam  poterat  auferri 
intrinseca  potentia  ad  oppositum.  Quod  si  non  placet  iste 
modus,  assignantur  duo  alii.  —  Alter,  eorum  qui  ponunt  prae- 
ceptum  non  determinasse  circumstantias,  puta  tempus,  diem, 
horam,  genus  passionis,  aliaque  huiusmodi,  circa  quae  liberum 
manebat  Christo  eligere  utrumlibet.  Alter  est  Lugonis  dicen- 
tis,  quod  etsi  non  fuerit  Christus  liber  a  necessitate  in  sensu 

composito  praecepti,  fuit  ramen  in  libero  eius  arbitrio  potestas 
auferendi  sensum  compositum,  impetrando  a  Patre  dispensa- 
tionem,  iuxta  illud  Matth.  XXVI-53:  An  piitas  quia  non  pos- 
swii  rogare.  Patrem  inmin,  et  exhihcbit  mihi  modo,  plus  quam 
duodccim  legiones  an^elorum? 

3.  Praeterea,  si  praeceptum  metaphorice  accipirur,  oporte- 
hit  etiam  metaphorice  interpretari  obedientiam  Christi,  cum 
obedientia  respiciat  praeceptum.  Obedientiam  autem  Christi 
metaphorice  dici,  omnino  est  incredibile,  cum  Rom.  V-19, 
opponatur  inobedientiae  Adae,  et  Phihpp.  II,  8-10,  assigne- 
tur  ut  propria  causa  exaltationis  qua  ei  datum  est  nomen 
super  omne  nomen,  ut  in  nomine  lesu  omne  genu  flectatur, 
terrestrium,  coelestium,  et  infernorum. 

4.  Denique,  etiamsi  loca  ad  praeceprum  spectanria,  meta- 
phorice  interpretemur,  semper  tamen  manebit  absoluta  volun- 
tas  Patris,  quam  ipse  Christus  in  horto  testatur  dicens:  Non 
mea  voluntas ,  sed  tua  fial.  Sicut  autem  non  potuir  esse  ut 
Christus  infringeret  praeceptum,  ita  fuit  pariter  impossibile  ut 
voluntatem  divinam,  quocumque  tandem  modo  acceptam,  non 
adimpleret,  aut  imperfecrionem  quamliber  in  se  admitteret. 
Quapropter,  metaphorica  illa  praecepti  acceptio  inconvenien- 
ter  recedit  ab  obvio  sensu  Scripturae,  nec  aUunde  idonea  est 
ad  solutionem  difficultatis  propter  quam  fuir  inventa. 

Sed  contra,  manet  argumentum  in  superiori  propositione 
factum,  quo  invincibiliter  demonstratur,  nullam  relinqui  ani- 
mae  bearae  liberrarem  circa  ea  quac,  rationc  praecepti  vel  na- 
turalis  vel  positivi,  citra  aversionem  a  Summo  bono  omitti 
nequeunt.  Ergo,  stante  praecepto  subeundi  morrem,  necessi- 
ratus  tuisset  Christus  ad  hoc  ipsum,  ac  per  consequens,  tol- 
leretur  meritum  et  satisfactio  crucis.  Restat  itaque  ut  praece- 
ptum  omnino  amoveatur,  iuxta  illud  Chrysostomi,  Homil.  28 
in  epist.  ad  Hebr.,  n.  2  :  «  Licebat  ei  nihil  pati  si  voluisset.. 
«  Erat  ergo  ei  promptum,  si  voluisset,  non  venire  ad  crucem  ». 
Quibus  similia  habent  Theodoretus,  Theophylactus,  Oecume- 
nius,  Cvrillus,  aliique  citati  apud  Petavium,  de  Inc.,1.  9,  c.  8, 
n.  7  et  seqq. 

Nunc  autem,  qualiter,  secluso  praecepto,  adhuc  verificen- 
tur  quaecumque  in  Scriptura  de  redemptione  dicuntur,  ex  se- 

quentibus  principiis  videtur  posse  explicari :  —  Primo,  pot- 
est  Deus  absoluta  voluntate  beneplaciti  velle  aliquid  a  creatura 
fieri,  quin  illud  praecipiat.  Vice  versa,  potest  aliquid  praeci- 
pere,  quin  voluntate  beneplaciti  velit  illud  fieri,  sicut  patet  in 
praecepto  Abrahae  dato  de  immolando  tilio.  —  Secundo,  prae- 
ceptum  dicitur  a  Theologis  voluntas  signi  (i);  et  per  se  non 
arguit  nisi  solam  voluntatem  beneplaciti,  qua  Deus  vult  crea- 
turam  esse  debitricem  eius  quod  praecipit ,  sive  divina  vo- 
iuntas  veHt  etiam  evenire  id  quod  est  praecepti  obiectum, 
sive  non.  —  Tertio,  voluntas  beneplaciti  seipsam  destruere 
non  potest,  ac  per  consequens,  heri  nequit  ut  pro  obiecto 
habeat  ea  quae  sese  invicem  excludunt.  —  Quarto,  absoluta 
voluntate  beneplaciti,  volebat  Deus  redemptionem  generis  hu- 
mani  per  satisfactoriam  inorteui  Christi  in  cruce,  ut  testimonia 
Scripturae  probant;  quare  divino  beneplacito  suberat,  non  so- 
lum  quod  Christus  patereiur,  sed  etiam  quod  hoc  modo  pa- 
teretur,  scilicet  satisfactorie,  adeoque  cum  hbertate,  tum  a  coa- 
ctione,  tum  a  necessitate.  —  Hinc  quinto,  non  debuit  prae- 
dicta  voluntas  transire  in  praeceptum  constituens  Christum 
debitorem  crucis;  sic  enim  fuisset  ipse  Christus,  etsi  non  coa- 
ctus,  at  certe  physice  necessitatus  ad  sese  ofi"erendum,  ut  su- 
pra  probatum  est,  et  ideo  assignaretur  pro  obiecto  volunta- 
tis  in  Deo,  coexsistentia  contradictoriorum,  quod  repugnat.  — 
Quapropter  sexto,  oportet  ponere  voluntatem  beneplaciti 
circa  mortem  crucis,  et  ex  hoc  ipso,  excludere  voluntatem 
obligandi  Christum  ad  huiusmodi  immolationem,  sicut  iuxta 
omnes,  excludi  debet  voluntas  determinandi  ludaeos  ad  oc- 
cisionem  Christi.  —  Sed  septimo,  Deus  in  sua  praescientia 
disposuit  ac  decrevit  ordinem  illum,  in  quo  cognovit,  et  lu- 
daeos  ex  propria  malitia  occisuros  Christum,  et  Christum  per 
conforinitateiu  id  divinuni  hencplacituin  amplexurum  crucem; 
atque  hoc  modo,  passioni  Dominicae  quae  infallibiliter  futura 
erat,  praeparatae  sunt  causae  contingentes  et  ad  utrumlibet  se 
habentes,  secluso  scilicet  praecepto  voluntatem  comprehenso- 
ris  omnino  necessitante. 

Recte  tamen  in  Scriptura,  beneplacitum  Patris  dicitur  inan- 

(i)  Cf.  S.  Thom.  I,  q.  19,  art.  11-12,   et  de  Verit.,  q.  23,  a.  3. 

datum,  lcx,  aut  si  quid  aliud  huiusmodi,  quia  inter  homines, 
praeceptum  est  signum  voluntatis  superioris;  atqui  communis 
usus  habet  ut  metaphorice  accipiatur  signum  pro  re  cuius  so- 
let  esse  signum,  et  vice  versa.  Sicut  ergo  apud  theologos,  prae- 
ceptum  nominatur  voluntas  Dei,  (scilicet,  voluntas  signi),  ita 
hic  ex  inverso,  voluntas  Dei  nominatur  praeceptum,  et  non 
est  magis  impropria  locutio  in  secundo  casu  quam  in  primo. 

Ad  l""^  ergo  dicendum,  quod  ex  Scripturae  auctoritate, 
exsistentia  praecepti  demonstrari  nullo  modo  potest.  —  Nec 
valet  argumentum  quo  ostendebatur  Christus,  naturali  prae- 
cepto  caritatis  obligatus  ad  succurrendum  generi  humano.  In 
tantum  enim  purus  homo  tenetur,  facere  iacturam  propriae 
vitae,  ut  succurrat  proximo  in  extrema  necessitate  spirituali 
constituto,  in  quantum  vita  corporalis,  spirituali  bono  animae 
comparata,  longe  minoris  pretii  esse  invenitur.  Sed  ratio  haec 
non  valet  pro  Christo,  quia  vita  Hominis-Dei,  maioris  est  ap- 
pretiabihtatis  quam  sit  bonum  spirituale  totius  etiam  humani 
generis.  Atqui  non  potest  esse,  quod  naturale  praeceptum  ca- 
ritatis  proximi  obliget  unquam  ad  dandum  maius  pro  minori, 
imo  vero,  nec  aequale  pro  aequali.  Ideoque  Christus,  secluso 
positivo  praecepto  Patris,  nulla  potuit  teneri  obligatione  sub- 
eundi  crucem,  sed  ex  puro  suo  liberali  erga  nos  amore  dixit: 
«  Filius  hominis  venit,  non  ministrari,  sed  ministrare,  et  dare 
«  animam  suam  redemptionem  pro  multis  ».  —  Ad  contirma- 
tionem  vero  additam  facilis  responsio  est.  Si  enim  oporteret 
stricto  sensu  hic  sumere  scandalum,  sequeretur  primo,  Chri- 
stum  fuisse  peccabilem,  quia  scandalum  proprie  non  cadit 
nisi  in  eos  qui  sunt  spirituali  ruinae  obnoxii.  Sequeretur  etiam 
Petrum  peccasse  dicendo :  Absit  a  te,  Doniine,  non  erit  tihi 
hoc,  cum  tamen  constet  ipsum  fuisse  motum  quodam  aifectu 
pietatis  erga  Christum.  Ergo,  «  scandalum  large  ponitur  ibi 
«  pro  quolibet  impedimento...  Dominus  Petro  dixit:  Scajidaluni 
«  mihi  es,  quia  nitebatur  eius  propositum  impedire  circa  pas- 
«  sionem  subeundam  )>.  Ita  S.   Thomas,  2-2,  q.  43,  a.  5. 

Ad  2"™  dicendum  quod  nullus  ex  assignatis  conciliationis 
modis  satisfacit.  —  Primo,  non  satisfacit  solutio  eorum  qui 
dicunc,  quod  cum  Christus  fuerit  simul  viator  et  comprehen- 
sor,  unicuique  virium  permittebatur  id  agere  et  pari  quod  pro- 

prium  erat,  quin  bonum  vei  nocumentum  unius  potentiae  re- 
dundaret  in  aliam;  quasi  liinc  sequeretur,  stare  potuisse  li- 
bertatem  circa  praeceptum  aut  implendum  aut  non  implen- 
dum,  cum  necessario  amore  quo  voluntas  ferebatur  in  divi- 
num  bonum  intuitive  visum.  Evidens  enim  est,  quod  negatio 
huius  redundantiae  non  potuit  facere  ut  incompossibilia  simul 
essent  in  eodem  subiecto,  puta,  necessarius  amor  Dei  super 
omnia,  semper  in  actu,  cum  expedita  facultate  avertendi  se  a 
Deo  per  conversionem  ad  creaturam  ut  ad  ultimum  finem. 
Unde  ostensum  est  supra,  non  fuisse  sibi  invicem  contraria, 
ea  quae  in  Christo  viatore  simul  et  comprehensore  coexsiste- 
bant,  ut  gaudium,  tristitia,  ahaque  eiusmodi;  nunc  autem,  ne- 
cessitari  ad  inhaerendum  Deo,  et  esse  expeditum  ad  averten- 
dum  se  a  Deo  per  transgressionem  praecepti,  sese  invicem 
in  eadem  voluntate  manifestissime  excludunt,  —  Nec  etiam 
satisfacit  solutio  altera,  ponens  praeceptum  non  determinasse 
circumstantias :  tum  quia  omnia  documenta  quibus  adversarii 
sese  muniunt  pro  exsistentia  praecepti,  circumstantias  etiam 
respicere  videntur,  etmaxime  circumstantiam  crucis;  tum  prae- 
sertim,  quia  ex  hac  solutione  statim  sequeretur,  oblationem 
Christi  quoad  suhstantiam,  nec  satisfactoriam-  fuisse,  nec  me- 
ritoriam;  itemque,  non  fuisse  nohxs  s^Xui^irtm  obedientiam  eius 
in  quantum  huiusmodi,  sed  illud  solum  quod  in  passione  per- 
tulit  praeter  voluntatem  Patris.  —  Tandem,  iisdem  inconve- 
nientibus  gravatur  solutio  tertia,  quae  si  vera  esset,  non  me- 
ruisset  Christus  patiendo,  sed  potius  non  petendo  dispensa- 
tionem;  cuius  etiam  dispensationis  petendae  nulla  fuisset  causa 
rationabilis,  cum  supponatur  praeceptum  impositum,  non  com- 
munitati,  sed  uni  Christo,  ab  eo  cuius  aequissima  voluntas 
non  potest  imponere  alicui  id  quod  ei  non  convenit  (i). 

Ad  3""^^  dicendum  quod  non  sequitur  ex  dictis,  metapho- 
rice  esse  accipiendam  obedientiam  Christi,  quia  obedientiae 
propria  laus  consistit  in  conformando  se  voluntati  superioris. 
Scilicet  formale  eius  obiectum  est  specialis  honestas  relucens 
in  hoc,  quod  voluntas  inferior  regulam  suae  actionis  accipiat 
a  voluntate  eius  cui  est  subdita,  sive  praecipiat  ille ,  sive  non. 

(1)  Cf.  S.  Thom.  1-2,  q.  97,  a.  4. 

Hinc  S.  Thomas,  2-2,  q.  104,  a.  5  ad  3"'",  dicit:  «  (Reiigiosi) 
«  quantum  ad  illa  sola  obedire  tenentur,  quae  possunt  ad  re- 
«  gularem  conversationem  pertinere,  et  haec  est  obedientia 
«  sulficiens  ad  salutem.  Si  autem  etiam  in  ahis  obedire  vo- 
«  luerint,  hoc  pertinebit  ad  cumulum  perfectionis...  Sic  ergo, 
«  triplex  obedientia  disringuitur:  una  sulficiens  ad  salutem, 
«  quae  scilicet  obedit  in  his  ad  quae  obligatur;  aha  perfecta, 
«  quae  obedit  in  omnibus  licitis  ;  alia  indiscreta,  quae  etiam 
«  in  illicitis  obedit  » . 

Ad  4^™  denique  dicendum,  quod  impossibile  quidem  fuit 
ut  Christus  non  adimpleret  beneplacitum  Patris,  aut  a  regula 
summae  perfectionis  quocumque  modo  declinaret;  non  tamen 
eodem  modo,  quo  impossibile  fuit  ut  praeceptum  obligans  in- 
fringeret.  Humana  enim  eius  voluntas  intrinsece  necessitaba- 
tur  ad  non  peccandum,  sive  mortaliter,  sive  venialiter,  ratione 
beatitudinis  qua  fruebatur.  Sed,  quod  infallibih  conformitate 
conformaretur  voluntati  divinae ,  er  ad  perfectiora  semper  se 
extenderet,  etiam  in  iis  quorum  opposita  nec  substantiae  nec 
fervori  caritatis  repugnabant,  utpote  nec  contra,  nec  praeter 
ordinem  ultimi  iinis  exsistentia :  hoc  non  proveniebat  ex  ali- 
quo  principio  ipsi  voluntati  intrinseco,  per  quod  determina- 
batur  ad  unum,  sed  solum  ex  speciah  regimine  divinitatis 
non  auferente  vel  limitante  libertatem,  ut  satis  explicatum  est 
in  thesi  praecedenti. 

Tandem  nota,  non  esse  specialem  difiicultatem  quoad  con- 
ciliationem  libertatis  in  Christo,  cum  cognitione  futurorum  in 
genere,  et  suorum  propriorum  actuum  in  specie.  Nam  illos 
suos  futuros  actus  cognoscebat  ut  dependentes  a  suo  arbitrio; 
unde,  si  scientia  abstulisset  libertatem,  destruxisset  seipsam, 
destruendo  suum  obiectum,  quod  est  impossibile.  Ergo  con- 
comitanter  se  habebant  exercitium  libertatis,  et  cognitio  uni- 
versorum. 

DE  PERTINENTIBUS  AD   UNITATEM  IN  CHRISTO 
QUANTUM  AD  OPERATIONEM 

Postquam  dictum  est  de  voluntate  et  actu  voluntatis  in 
particulari,  restat  inquirendum  de  unitate  operationis  gene- 
ratim,  et  de  modo  huius  unitatis. 

THESIS  XXX. 

(ArT.    1-2.) 

Sicut  duas  voluntates ,  ita  duas  operationes  secundura 
totidem  operatrices  naturas,  oportet  in  Christo  confiteri; 
sed  quia  agit  utraque  forma  cum  alterius  communione 
«  quod  proprium  est  >,  dum  divinitas  regit  operationem  hu- 
manitatis,  eaque  utitur,  ac  humana  vicissim  operatio  spe- 
cialem  ex  divinitate  unita  sortitur  efficaciam,  recte  Sancti 
Patres,  ad  exprimendam  hanc  ordinis  unitatem,  operationem 
in  Christo  theandricam  seu  deivirilem  praedicaverunt. 

1.  Videretur  tamen  dicendum  quod  in  Christo  non  sunt 
duae  operationes.  Si  enim  operationes  ponerent  in  numerum, 
hoc  esset  quia  operatio  divinitatis  distinguitur  ab  operatione 
naturae  humanae ;  sed  in  humana  natura  sunt  operationes 
multae;  ergo  nullo  modo  dici  debet,  operationes  in  Christo 
esse  determinate  diias. 

2.  Praeterea,  una  eademque  est  operatio  instrumenti  et 
principahs  agentis ;  sed  humanitas  coniungitur  cum  divini- 
tate  ut  instrumentum  eius  ;  ergo  una  tantum  est  in  Christo 
operatio  humanitatis  et  divinitatis, 

3.  Praeterea,  operari  sequitur  esse;  sed  in  Christo  unum 
est  esse  propter  unitatem  hypostasis;  ergo  etiam  unum  operari. 

4.  Denique,  propria  operatio  Verbi  incarnati,  ea  est  quae 
a  Patribus  theandrica  vocatur;  atqui  operatio  theandrica,  non 
plures  operationes  signat,  sed  unam  ;  ergo  Verbum  incarna- 
tum  qua  tale,  unam  habet  operationem,  non  duas. 

Sed  contra  esr  definitio  sextae  Synodi  (i) :  «  Undique 
«  igitur  inconfusum  atque  indivisum  conservantes,  brevi  voce 
«  cuncta  proferimus  :  unum  Sanctae  Trinitatis,  et  post  incar- 
«  nationem  Dominum  nostrum  lesum  Christum  verum  Deum 
«  esse  credentes,  asserimus,  duas  eius  esse  naturas  in  una  eius 
«  radiantes  subsistentia,  in  qua  tam  miracula  quamque  pas- 
«  siones  veraciter  demonstravit,  ob  naturalem  differentiam  in 
«  eadem  una  subsistentia  cognoscendam,  diini  ciim  alterius  coin- 
«  muniom ,  utraque  ?iatnra  indivise  et  inconfuse  propria  opera- 
«  retur  ;  iuxta  quam  rationem  et  duas  naturales  operationes 
«  confiremur,  ad  salutem  liumani  generis  convenienter  in  eo 
«  concurrentes  ». 

Ad  huius  autem  dogmatis  expositionem,  primum  omnium 
animadvertendum  est,  quod  in  praesenti  sermo  est  de  opera- 
tionis  unitate  vel  pluraHtate,  secundum  pluraHtatem  vel  uni- 
tatem  principii  activi  propria  virtute  agentis,  ut  recte  notat  Ca- 
ietanus  in  commentario  :  ita  quod,  unius  operationis  appella- 
tione  nunc  venianr,  omnes  operationes  quae  sunt  ab  uno  tan- 
tum  activo  principio  ex  virtute  ei  propria;  nomine  autem  plu- 
rium  operationum,  illae  quae  a  pluribus.  Perinde  ergo  est 
quaerere  an  divinitatis  et  humanitatis  in  Christo,  sit  una  tan- 
tum  operatio,  ac  si  quaereretur  an  sit  in  ipso  unum  tantum 
principium  operandi;  unde  S.  Thomas,  art.  2  in  corp.  dicit: 
«  ludicanres  de  unitate  operationis,  solum  ex  parte  operativi 
«  principii.  Sic  enim  nunc  quaeritur  de  unitate  vel  pluralitate 
«  operationum  in  Christo  «.  Et  quaestio  hoc  modo  proposita, 
facilem  habet  solutionem  ;  quia  enim  in  A^erbo  incarnato  sunt 
duae  naturae,  et  non  privatur  humanitas  (quae  est  integra 
atque  perfecta)  sua  activitate  propria,  constat  duas  omnino 
operationes  in  ipso  esse  agnoscendas,  iuxta  praecitatam  de- 
finitionem  Concilii  VI. 

At  vero,  cum  ambae  iilae  operationes  ad  idem  suppositum 
pertineant,  necessarium  etiam  est,  ut  secundum  ceiebrem 
S.  Leonis  formulam,  inter  sese  coordinentur.  Porro,  ea  quam 
Patres  agnoscunt,  utriusque  naturae  communio,  in  ordinc  ad 
operandum,  triplici  potissimum  modo  debet  considerari.  —  Pri- 

(i)  Enchiiid. ,  n.  238. 

mo  quidem,  in  quantum  operatio  humanitatis  per  divinitatem 
ita  regebatur,  ut  esset  semper  ordinatissima,  et  omnihus  nu- 
meris  absolutum  exemplar  perfectionis  prae  se  ferret,  iuxta 
illud  loan.  XIII- 15  :  Exempluiii  eniin  dedi  vobis,  tit  quemadmo- 
dum  ego  feci,  ita  et  vos  faciatis.  Quocirca  Damascenus,  1.  3 
de  fide  orth.,  c.  19,  post  Dionysium  et  Maximum  martyrem, 
praedicat  « novum  illud  et  arcanum  modum  quo  naturales 
(c  Christi  actiones  se  explicant,...  humanum  item  vitae  genus 
«  novum  et  admirabile,  inque  rerum  natura  incognitum  (i)  ». 
Et  supra,  c.  15,  ait:  «  In  Christo  utraque  narura  cum  alterius 
«  communione  operatur,  Verbo  nimirum  quae  Verbi  sunr, 
«  cum  auctoritate  et  potentia  deitatis  efficiente;  humanitate 
«  autem  quae  sunt  humanitatis  exsequente,  ad  Verbi  sibi  uniti, 
«  cuius  etiam  propria  facta  est,  arbitrium».  —  Praeterea  se- 
cundo,  consideratur  communio  naturarum  in  operando,  in 
quantum  divinitas  humanitate  utebatur  tamquam  instrumento 
ad  operationem  miraculorum,  et  eorum  quae  supra  naturam 
erant :  «  At  caro  vicissim  cum  operante  Verbi  divinitate  com- 
«  municabat,  quia  per  corpus  veluti  per  instrumentum  quod- 
«  dam,  divinas  actiones  efficiebat  (2)  ».  —  Tertio  demum, 
est  attendenda  communio  divinitatis  cum  operante  humani- 
tate,  in  quantum  Verbi  divinitas,  non  quidem  agendo,  sed 
formaliter  sustentando  humanitatem  tanquam  eius  hypostasis, 

(i)  Nonne  vere  novum  et  in  rerum  natura  incognitum  illud  vitae  genus 
fuit,  quo  palam  potuit  Christus  sese  asserere  absolute  sanctum,  prorsus 
absque  delicto  ?  Sane  vero,  in  humanae  sanctitatis  fundamento  est  confessio 
peccati,  aut  certe  peccabilitatis,  Quare,  Phariseus  ille  qui  in  templo  di- 
cebat :  Deus,  gratias  ago  tibi  quia  non  sum  sicut  caeteri  homines,  raptores, 
iniusti,  adulteri,  etc,  in  omnium  conscientia  condemnatur.  Christus  autem 
qui  humilem  pubUcani  laudavit  confessionem,  nusquam  sibimetipsi  pectus 
percutit.  Et  aHos  quidem  sic  orare  docet  :  «  Vos  autem,  inquit,  sic  orabi- 
«  tis...,  dimitte  nobis  debita  nostra  ».  Ipse  vero  nusquam  sic  orat ;  quin 
imo,  provocat  adversarios  dicens :  «  Quis  ex  vobis  arguet  me  de  peccato?  » 
Sed  et  ei  soli  non  vertltiir  ad  insipientiavi,  eo  quod  totius  vitae  tenor  eum 
ostendebat,  qui  esset  sanctus,  innocens,  impollutus,  segregatus  a  peccato- 
ribus ,  et  excelsior  caelis  factus.  Hoc  itaque  est  vitae  genus  novum  et 
admirahile,  inque  rermn  natiira  incogniimn,  causam  sui  habens  in  commu- 
nione  formae  Dei  cuin  forma  servi  in  operando;  de  qua  S.Leo:  «  Agit 
«  utraque  forma  cum  alterius  communione  id  quod  proprium  est  ». 

(2)  Damasc,  1.  c,  c  19. 

eo  ipso  praestabat  ut  actiones  meritoriae  et  satisfactoriae  a 
sola  humanitate  elicitae,  essent  actiones  suppositi  divini,  ac 
per  hoc,  infinitam  quamdam  aestimabilitatem  ac  dignitatem 
involverent  in  genere  satisfactionis  et  meriti,  Unde  iterum 
Damascenus  c.  15:  «  Nam  et  patienti  carni  coniuncta  erat  di- 
«  vinitas,  impassibilis  perseverans,  passionesque  salutares  red- 
«  dens  et  perficiens  ».  Et  infra,  c.  19:  «  Quare  divina  natura 
«  eo  nomine  cum  carne  operante  communicat,  quod  carnis 
«  actio  prorsus  salutifera  sit  ». 

Ex  his  igitur  recte  concludes,  operationem  theandricain  ac- 
cipi  pro  operatione,  quae  cuin  sit  a  snpposito  divinae  siinul  et 
humanae  naturae,  per  alterutrain  naturam  cum  alterius  cominu- 
nione,  secundum  aliquem  e  tribus  supradictis  modis,  perficitur. 
Nunc  autem,  quia  nulla  fuit  humana  Christi  operatio  in  qua 
non  communicaverit  divinitas,  dum  e  contra,  humanitas  in  iis 
solis  operationibus  divinitatis  communicavit,  quae  dispensa- 
tionem  incarnationis  et  redemptionem  spectant,  sequitur  omnem 
humanam  operationem  in  Christo  fuisse  tlieandricam ;  non 
tamen  vice  versa,  omnem  divinitatis  operationem.  Unde  Ru- 
sticus  diaconus  citatus  a  Petavio,  de  Inc,  1.  18,  c.  12,  n.  14, 
dicit:  «  Anima  nullatenus  foris  a  corpore  suo  habet  opera- 
«  tionis  principium.  Deus  autem  Verbum  et  in  humanitate 
«  exsistens,  in  coelo  et  ubique  consuetas  operationes  implevit, 
«  licet  quasdam  et  inaestimabiles,  etiam  per  corpus.  Quid 
«  enim  differebat  ad  operationes  eius  quae  sunt  ab  initio, 
«  utrum  non  haberet,  an  haberet  humanitatem,  dum  per  hu- 
«  manitatem  non  plueret,  non  tonaret,  nonastra  moveret,  et 
«  nihil  per  eam  amplius  sit  operatus,  nisi  sola  quae  noviter 
«  propter  nostram  sunt  facta  salvationem,  pro  qua  et  inhu- 
«  manatus  est  ». 

Ad  I"™  ergo  dicendum,  quod  multae  operationes  humanae 
considerantur  hic  ut  operatio  una.  Nunc  enim  operationis 
pluralitatem  non  attendimus  secundum  numericam  multipli- 
cationem  actuum,  nec  etiam  secundum  diversitatem  specificam 
quam  recipiunt  ab  obiectis,  imo  nec  secundum  solam  distin- 
ctionem  potentiarum,  sed  pure  et  simpliciter  secundum  uni- 
tatem  vel  pluralitatem  principii  moventis  virtute  propria,  ut 
dictum  est  supra,  Constat  autem  quod  actuum    humanorum, 

prout  humani  sunt,  unum  est  principium  movens  virtute  pro- 
pria,  scilicet  ratio,  in  qua  per  modum  unius  accipitur  intel- 
lectus  et  voluntas.  Si  enim  ambulare,  manducare,  scribere, 
actus  humani  sunr,  hoc  non  provenit  ex  virtute  propria  po- 
tentiae  locomotivae,  vel  vegetativae,  etc,  sed  ex  soia  virtute 
propria  rationis  quae  movet  inferiores  vires,  eisque  imperat. 
Quare,  ambulatio  non  ponit  in  numerum  cum  operatione  ra- 
tionis,  secundum  praesentem  considerationem,  et  idem  dicendum 
de  aliis.  —  Equidem  verum  est  quod  in  nobis ,  praeter  ope- 
rationem  humanam,  attenduntur  et  operationes  hominis.  «  Sed  in 
«  homine  lesu  Christo  nullus  erat  motus  sensitivae  partis,  qui 
«  non  esset  ordinatus  a  ratione.  Ipsae  etiam  operationes  na- 
«  turales  et  corporales  aUqualiter  ad  eius  voluntatem  pertine- 
«  bant,  in  quantum  voluntatis  eius  erat,  ut  caro  eius  ageret 
«  et  pateretur  quae  sunt  sibi  propria...  Et  ideo,  multo  magis 
«  est  una  operatio  (humanitatis)  in  Christo,  quam  in  quo- 
«  cumque  alio  homine  (i)  «.  Recte  igitur  in  Verbo  incarnato 
praedicantur  operationes  duae. 

Ad  2"™  dicendum,  quod  operatio  principalis  agentis  et  ope- 
ratio  instrumenti  in  quantum  huiusmodi,  una  quidem  est  ope- 
ratio,  prout  nunc  de  operationis  unitate  vel  pluralitate  loqui- 
mur,  ut  constat  ex  praemissis.  Verum,  praeter  operationem 
instrumentalem  qua  talem,  semper  considerari  debet  illud  quod 
instrumentum  confert  de  suo,  ut  causa  principalis  ;  idque  prae- 
sertim,  si  sermo  sit  de  instrumento  rationali  et  libero,  quod 
ita  movetur  ut  etiam  se  moveat.  In  huiusmodi  enim,  maxi- 
me  attenditur  operatio  propria,  quae  in  tantum  dicitur  instru- 
mentaliter  subordinari  superiori  principio,  in  quantum  ab  eo 
dirigitur,  et  eius  fini  deservit,  et  ab  eo,  quacumque  tandem 
ratione  vel  modo,  specialem  consequitur  eliicaciam.  Non  ergo, 
ex  hoc  quod  humanitas  fuit  organum  divinitatis,  sequitur 
unam  esse  operationem  in  Christo,  quia  non  ideo  fuit  desti- 
tuta  humanitas  propria  vi  operatrice  secundum  intellectum  et 
voluntatem. 

Ad  3"™  dicendum  quod  operari  sequitur  esse,  in  quantum 
prius  est  esse  secundum  aliquam  naturam,  quam  per  eam  ope- 

(i)  S.  Thom.  hic,  a.  2  in  corp. 
De  Verbo  Incarnato.  iq 

'^rari;  non  autem,  in  quanrum  unitas  operationis  exigitur  ad 
unitatem  suppositi,  sicut  unitas  essendi.  Katio  est  quia  actus 
essendi  se  liabet  ut  constitutivum  hypostasis,  imo  ut  ultimus 
terminus  eius  ;  unde,  cum  rei  indivisio  fundetur  supra  unita- 
tem  termini  ultimo  complentis  et  constituentis  ipsam,  patet 
quod  personae  unitas  requirit  unitatem  ipsius  esse  substantialis. 
Sed  operatio  se  habet  ut  quidam  effectus  personae  secundum 
naturam  in  qua  est,  et  quia  multipHcitas  effectuum  non  prae- 
iudicat  unitati  causae,  ideo  operationum  plurahtas  non  prae- 
iudicat  unitati  personah,  imo,  necessario  sequitur  plurahratem 
naturarum  in  quibus  contingerer  unum  idemque  suppositum 
subsistere,  eo  quod  natura  dicit  radicale  principium  virtutis, 
cuius  actuahtas  est  operatio.  Quare  S.  Thomas  in  III,  D.  18, 
q.  I,  a.  I,  ad  3"'™:  «  Unitas  rei  consequitur  esse  suum  ;  unde 
«  eodem  modo  praedicatur  de  re  ens  et  unum,  quod  conver- 
«  titur  cum  ente.  Non  autem  ex  actione  sua  liabet  res  uni- 
«  tatem ;  et  ideo  non  potest  esse,  quod  sit  suppositum  unum, 
«  et  csse  eius  non  sit  unum;  potest  autem  esse,  quod  sit  sup- 
«  positum  unum,  et  actio  eius  non  sit  una  ». 

Ad  4"™  denique  dicendum,  quod  uniras  quam  signat  ope- 
ratio  theandrica,  illa  est  qua  dicitur  ahquid  ordine  unum,  non 
vero  unum  simphciter,  ut  declaratum  est  supra,  de  voluntate. 
Hinc  Damascenus,  de  iide  orth.,  1.  3,  c.  19:  «  Nihil  igitur 
«  ahud  theandrica  actio  declarat,  quam  quod  Deo  facto  viro, 
«  hoc  est  incarnato,  humana  quaeque  ipsius  actio  divina  erat, 
«  sive  deificata,  nec  divinae  ipsius  operationis  expers;  rursum- 
«  que  divina  ipsius  actio,  humanae  ipsius  actionis  exsors  non 
«  erat,  verum  utraque  una  cum  altera  considerabarur.  Porro 
«  modiis  hic  loquendi  izepid^pdaii  dicitur,  quando  quis  duo  quae- 
«  dam  una  dictione  complectitur.  Quemadmodum  enim  igniri 
«  gladii  incisam  unam  ustionem,  atque  inustam  sectionem  di- 
«  cimus,  et  tamen  sectionem  distinctam  ab  ustione  esse,  nec- 
«  non  ahus  ahusque  naturae  asserimus,  (ignis  nempe  ustio- 
«  nem,  ac  ferri  sectionem) :  ad  eumdem  modum  theandricam 
«  unicam  Christi  actionem  dicentes,  duas  ambarum  ipsius  na- 
«  turarum  actiones  inteUigimus:  divinitatis  videhcet  ipsius,  di- 
«  vinam,  humanitatis  autem,  humanam  actionem  ». 

Ad  operationem  theandricam  maxime  pertinet  satisfactio 
qua  Christus  condigne  satisfecit  pro  peccatis  nostris,  nec- 
non  et  meritum  quo  generi  humano  nieruit  restitutionem 
gratiae. 

Ex  dictis  sequitur,  operationem  theandricam  in  triplici 
ordine  considerari  :  in  ordine  moralis  perfectionis,  in  ordine 
immutationis  rerum  exteriorum,  denique  in  ordine  satisfactio- 
nis  et  meriti  apud  Deum.  —  Primo  modo,  operatio  thean- 
drica  exhibet  summum  illud  ac  supremum  sanctitatis  exem- 
plar,  quod  in  Christo  toti  generi  humano  illuxit.  Secundo 
modo,  dicit  illam  miraculorum  operationem,  quam  supra  de- 
scripsit  Chrysostomus,  Homil.  12  in  loan.,  circa  finem.  Tertio 
demum  modo,  dicit  satisfactionem  per  quam  sublatum  esi 
peccatum  mundi,  necnon  et  meritum  quo  homini  lapso  resti- 
tuta  est  gratia. 

Porro,  si  soium  attenderemus  splendorem  qui  nostrae 
mentis  oculos  percellit,  duobus  prioribus  modis  potissimae 
partes  indubitanter  essent  attribuendae;  nam  in  his,  operatio 
theandrica  sic  est  etfectus  incarnationis,  ut  sit  etiam  quoad 
nos  maximum  eius  signum,  signum  dico  faciens  incarnatio- 
nem  evidenter  credibilem  et  credendam,  ut  in  tertia  huJus 
operis  parte  exponetur.  Nunc  autem,  in  tantum  dicimus,  Chri- 
sti  satisfactionem  ac  meritum  ad  operationem  theandricam 
niaxiine  pertinere,  in  quantum  non  potuisset  esse  qiiocuinque 
modo,  nisi*  ab  Homine-Deo ;  dum  contra,  norma  sanctitatis  et 
miraculorum  operatio  quae  in  Christo  fuit,  non  tam  necessa- 
rio  nexu  cum  unione  personaU  naturae  creatae  ad  Deum  con- 
nectitur. 

Sane  vero,  potuisset  Deus  de  potentia  absoluta,  aliquem  pu- 
rum  hominem  tanta  gratia  honestare,  eiusque  actiones  ita  in 
omnibus  regere  et  moderari,  ut  homo  ille,  supra  omnes  par- 
ticulares  humanae  naturae  categorias  emergens,  lieret  toti  ge- 
neri  humano  divinum  quoddam  virtutis  exemplar,  a  cunctis 
et  singulis  imitabile,  a  nuUo  aequatum,  ab  omni  sancto  par- 
ticipatum,  mensura  sanctitatis  se  habente  iuxta  mensuram  imi- 

tationis,  sicat  reipsa  contigit  in  Christo.  — •  Potuisset  etiam 
de  eadeiii  potcntia  absolnta,  per  eumdem  purum  hominem,  tan- 
quam  per  instrumentum  separatum,  operari  tot  et  tanta  quae 
per  assumptam  humanitatem  de  facto  operatus  est :  puta  su- 
scitare  mortuos,  sanare  infirmos,  elementis  mundi  imperare, 
daemones  expellere,  et  aHa  innumera  patrare  mirabilia  quae 
leguntur  in  Evangelio.  —  Sed  ad  dignam  satisfactionem  pro 
peccato,  absolute  requirebatur  instrumentum  coniunctum,  quia 
omnino  opus  erat  actione  satisfactoria  naturae  creatae,  cui  in- 
finitus  valor  accederet  ratione  unionis  ad  divinam  hypostasim. 
Bene  ergo  dicitur  satisfactio  huiusmodi ,  operatio  theandrica 
per  excellentiam. 

Huic  etiam  accensetur  meritum  quo  gratia  generi  humano 
restituta  est.  Nam  etsi,  per  se  loquendo,  de  condigno  merito 
gratiae  non  sit  eadem  ratio,  (quandoquidem  nihil  repugnat, 
Deum  ordinare  et  acceptare  opera  purae  creaturae  ad  meren- 
dum,  etiam  aHis,  supernaturalem  beatitudinem),  tamen  in  or- 
dine  rerum  a  divina  Sapientia  praestituto,  causa  meritoria  gra- 
tiae  non  potui:  esse  nisi  Deus  incarnatus.  —  Primo  quidem, 
quia  meritum  a  satisfactione  dependebat,  et  per  modum  unius 
cum  ea  exigebatur;  secundo  etiam,  quia  meritum  purae  crea- 
turae,  utpote  meritum  personae  finitae,  non  potuisset  adaequare 
gratiam  prout  toti  naturae  restituendam  ;  cum  enim  individua 
humana  sint  per  se,  in  infinitum  multipHcabiHa,  requirebatur 
meritum  quod  nunquam  posset  exhauriri,  cuiusmodi  non  est 
nisi  meritum  Hominis-Dei.  Hinc  S.  Thomas,  supra,  q.  i,  a.  2 
ad  2""^:  «  Nec  bonum  aHcuius  personae,  vel  etiam  plurium, 
a  poterat  per  aequiparantiam,  totius  naturae  detrimentum  com- 
«  pensare  » . 

Sic  igitur  ex  praedictis  habes,  quid  sibi  veHnt  Doctores, 
cum  de  operatione  theandrica  loquentes,  maxime  insistunt  in 
hoc,  quod  actiones  et  passiones  humanitatis  Christi,  nobis  sa- 
lutares  fuerunt.  —  Caeterum,  de  ipsa  operatione  humana,  in 
quantum  fuit  meritoria,  tum  ipsi  Christo,  tum  nobis  omnibus, 
ut  habetur  in  articuHs  3  et  4  huius  quaestionis,  commodius 
disputabitur  infra,  Qq.  48-49,  ubi  de  elficacia  sacrificii  crucis. 
Interim  vero,  sufEciet  animadvertere  duo. 

Primo,  operatio  humana  in  Christo  non  fuit  ei  meritoria. 

quoad  beatitudinem  essentialem,  sed  quoad  sola  beatitudinis 
accidentalia.  Ita  S.  Thomas  in  art.  3.  Ex  ratio  est  quia  nemo 
orJinatur  ad  merendum  id  quod  iam  habet.  — •  Dicet  tamen 
aliquis:  cum  beatitudo  possit  pluribus  titulis  haberi,  puta  ti- 
tulo  haereditatis  et  titulo  praemii,  nihil  prohibebat  quominus 
Christus  mereretur  beatitudinem  essentialem,  Hcet  vei  ab  ini- 
tio,  iure  filiationis  habitam.  —  Verum,  etsi  hic  dicendi  mo- 
dus  non  possit  forsitan  evidenti  argumento  refelii,  est  tamen 
praeter  dicta  Sanctorum  et  universalem  Theologorum  doctri- 
nam.  Et  re  quidem  vera,  satis  inteUigitur  ahquid  duplici  ti- 
tulo  dari ,  quaiido  datur ;  non  autem  inteUigitur  iterum  dari 
quacumque  ratione,  id  quod  iam  semel  immobiliter  datum 
est.  Sed  quidquid  non  potest  amplius  dari,  nec  etiam  potest 
merito  acquiri,  cum  haec  duo  correlativa  sint.  Hinc  theologi 
inter  conditiones  necessarias  ad  meritum,  communiter  ponunt 
statum  viatoris,  scilicet,  ut  sit  homo  in  via  ad  illud  ipsum 
quod  merito  acquirendum  est.  Quia  igitur  Christus  non  fuit 
in  via  nisi  respectu  soHus  beatitudinis  accidentalis,  ideo  ad 
hanc  solam  promerendam  potuerunt  eius  opera  ordinari,  iuxta 
illud  Philipp.  II,  8-9:  (c  Humihavit  semetipsum...,  propter 
«  quod  et  Deus  exaliavit  iUum,  et  donavit  ilU  nomen  quod 
«  est  super  omne  nomen,  ut  in  nomine  lesu  omne  genu  lie- 
«  ctatur,  coelestium,  terrestrium  et  infernorum  (i)  ».  Sed  hinc 
aestimabis  quam  non  sit  levis  haec  beatitudo,  quae  dicitur 
accidentaUs,  cum  addat  supra  beatitudinem  essentialem,  totam 
differentiam  quae  est  inter  Christum  in  cruce  patientem,  et 
Christum  venientem  in  iudicio  iudicare  vivos  et  mortuos,  ad 
instaurationem  regni  cuius  non  erit  finis. 

Secundo,  operatio  humana  Christi  fuit  meritoria  nobis, 
totius  gratiae  et  beatitudinis  (2).  In  quo  quidem  insignis  at- 
tenditur  differentia  inter  Christum  et  puros  homines.  Aliorum 
enim  hominum  merita  non    ordinantur  a    Deo,  nisi   ad    pro- 

(i)  Tota  haec  consideratio  procedit  de  merito  personali,  quod  se  habet 
ad  praemium  ut  causa  efliciens  disponens,  et  non  potest  esse  eo-posterius, 
ordine  temporis.  Nunc  autem  alia  est  ratio  de  merito  Capitis  quoad  ho- 
mines  universos,  ut  expositum  est  in  tractatu  de  Sacram.  in  gen.,  Quaest.  62, 
in  prolegomeno. 

(2)  S.  Thom.,  hic,  art.  4. 

priam  ipsius  operantis  beatitudinem,  quia  unicuique  reddet 
Deus  secundum  opera  sua,  et  per  praemium  vitae  aeternae, 
quod  singulis  retribuitur  pro  suorum  valore  meritorum,  pror- 
sus  exliauritur  valor  ille,  qui  linitus  est.  Quoties  igitur  nobis 
prodesse  dicuntur  merita  Sanctorum,  aut  sumuntur  merita  ma- 
terialiter,  id  est,  non  sub  formalitate  meriti,  sed  sub  forma- 
litate  satisfactionis  pro  poena  temporali  peccatorum ;  aut,  si 
sumuntur  formaliter,  sic  nobis  non  prosunt,  nisi  in  quantum 
reddunt  Sanctos  magis  idoneos  ad  impetrandum;  nam  sicut 
apud  homines,  tanto  etficacius  aliquis  pro  amicis  apud 
alium  intercedit,  quanto  melius  de  eo  meritus  fuerit,  ita  con- 
tingit  et  apud  Deum.  Ipsa  tamen  Sanctorum  merita  nobis 
non  applicantur  ut  condignum  pretium  pro  dono  gratiae  vel 
gloriae,  cum  unusquisque  retributionem  a  Deo  consecuturus 
sit,  prout  gessit  in  corpore,  sive  bonum  sive  malum.  —  At 
de  Christo  alia  ratio  est;  constitutus  est  enim  caput  super 
homines  in  ordine  ad  restaurationem  gratiae,  sicut  Adam  tuit 
caput  in  ordine  ad  conservationem  vel  amissionem  originalis 
innocentiae  in  humano  genere.  Eodem  itaque  pacto  quo  pec- 
catum  Adae  extenditur  ad  posteros,  ita  meritum  Christi  ex- 
tenditur  ad  genus  universum,  et  sic  patet  quod  operatio  eius 
fuit  meritoria  nobis.  Cf.  Rom.  V,   18-19. 

Verum,  non  oportet  in  praesenti  descendere  ad  rationem 
et  modum  nieriti  vel  satisfactionis  Christi,  in  sua  habitudine 
ad  iustificationem  nostram;  iustificationem  dico  tam  sacra- 
mentalem  quam  extrasacramentalem.  Nam  huic  doctrinae,  spe- 
cialis  assignatur  locus  in  quaestionibus  de  passione  Dominica, 
ubi  solvetur  difficultas  quam  obiter  tangit  S.  Thomas  in  re- 
sponsione  ad  3""^;  itemque  ostendetur ,  qui  fiat  ut  meritum 
Capitis  non  excludat  propria  merita  membrorum  ,  sed  imo 
merita  et  satisfactiones  nostrae  dicantur  niti  meritis  et  satisfa- 
ctionihus   Christi. 

DE  CONSEQ,UENTIBUS  UNIONEM  QUANTUM  AD  EA 

Q.UAE  CONVENIUNT  CHRISTO  PER  COMPARATIONEM 

AD  DEUM  PATREM 

Agitur  hic,  saltem  principaliter,  de  iis  quae  conveniunt 
Christo  homini  qiia  tali,  per  comparationem  ad  toram  Trinita- 
tem,  adeoque  et  ad  seipsum,  prout  unum  e  suppositis  natu- 
rae  divinae  est.  Sed  quia  nos  non  habemus  exemplum  unius 
personae  in  duphci  naturae  subsistentis,  et  non  facili  negotio 
circumloquimur  relationem  eiusdem  ad  seipsum  secundum 
aliam  et  aliam  naturam,  ideo  relationes  et  officia  quae  ho- 
mini  Christo  competunt  respectu  divinitatis  in  quibusUbet 
suppositis  suis,  solemus  transterre  ad  solam  personam  Patris, 
sicut  ipse  nos  Christus  docuit  in  Evangelio.  Hac  enim  ra- 
tione,  et  vitatur  periculum  insinuandi  distinctionem  personae 
Christi  a  persona  A^erbi,  et  simul  perspicuitati  sermonis  con- 
sulitur,  ac  demum  adhibetur  modus  loquendi  fundatus  in  na- 
tura  rerum ;  cum  enim  Pater  sit  principium  in  divinis,  recte 
ea  quae  divinitatis  sunt,  solent  ei  appropriari. 

Primo  igitur  agendum  est  de  convenientibus  Christo,  se- 
cundum  quod  Patri  fuit  siibiectus.  Hinc: 

THESIS  XXXI. 

(QUAEST.    20.) 

Christus  secundum  naturam  humanam  est  subiectus  Pa- 
tri,  imo  et  sibi  ipsi  prout  una  cum  Patre  et  Spiritu  Sancto 
in  natura  divina  praeest  ac  dominatur ;  quare  toti  Trinitati 
salutare  offerre  sacrificium,  et  iustam  pro  peccatis  satisfa- 
ctionem  potuit  exhibere. 

Hic  primum  omnium  est  observandum,  iura  et  officia  at- 
tribui  hypostasi,  ratione  naturae;  naturae,  inquam,  consideratae 
vel  in  communi  secundum  suam  speciem,  vel  in  singulari  se- 
cundum  individuales  dererminationes  quibus  in  supposito  af- 

ficitur.  Nam  Socrati  determinata  quaedam  competunt  officia 
et  iura,  quia  habet  naturam  humanam ;  quaedam  vero  aha, 
quia  naturam  humanam  habet,  his  vel  ihis  conditionibus  in- 
dividuahbus  ditferentiatam.  Horum  ratio  est,  quia  ius  vel  of- 
ticium  non  consequitur  hypostasim,  praecise  quia  hypostasis 
est,  (nam  et  equus  et  bos  et  planta  hypostases  sunt,  quin 
tamen  ulhus  iuris  vel  officii  capacia  exsistant) ;  sed  consequi- 
tur  hypostasim,  praecise  quia  tahs  naturae  est,  scihcet  ratio- 
nahs  ;  quo  fit  ut  pro  sola  diversitate  vel  specifica  vel  nume- 
rica  naturarum,  diversificetur  etiam  ius  vel  officium  quod  com- 
petit  hypostasibus.  Et  ideo,  ubi  dantur  plures  hypostases  in 
una  numero  essentia  subsistentes,  unum  sane  atque  indivisi- 
bile  ius  est  eis  attribuendum.  Et  contra,  si  detur  una  hypo- 
stasis  in  duabus  naturis,  erit  distinctio  iurium  vel  officiorum 
secundum  distinctionem  naturarum. 

Quibus  praesuppositis,  dicendum  primo  est,  quod  Chri- 
stus  in  natura  humana  est  subiectus  Patri,  quia  cuilibet  ha- 
benti  naturam,  conveniunt  ea  quae  propria  sunt  huic  naturae. 
Sed  est  proprium  naturae  humanae,  quod  habeat  subiectio- 
nem  ad  Deum,  et  maxime  secundum  officium  serviendi.  Ergo 
Christus  secundum  humanitatem,  (quae  determinatio  semper 
convenientius  apponitur,  ad  vitandum  errorem  tam  antiquo- 
rum,  quam  modernorum  Arianorum),  est  subiectus  Patri. 
Unde  Isai.  XLII-i  ,  de  Christo  legitur:  «  Ecce  servus  meus, 
«  suscipiam  eum  ,  electus  meus,  compLacuit  sibi  in  iUo  anima 
«mea;  dedi  spiritum  meum  super  eum,  iudicium  gentibus 
«  proferet  ».  Et  infra,  XLIX-5  :  «  Et  nunc  dicit  Dominus  for- 
«  mans  me  ex  utero  servuiii  sibiy).  Et  Zach.  III-8 :.  «  Ecce 
«  enim  ego  adducam  servum  meum  Orientem  ».  Quo  autem 
sensu  damnata  sit  in  Adoptianis,  servi  appehatio  (i),  dicetur 
infra,  Quaest.  25,  ubi  de  fihatione  Christi. 

Sed  nec  minus  evidens  est,  quod  secundum  naturam  in 
qua  convenit  nobiscum,  subest  Christus  et  servit  sihi  ipsi  se- 
cundum  quod  in  divinitate  convenit  cum  Patre,  simulque  cum 
eo  praeest  et  dominatur.  Unum  enim  est  dominium,  unum 
ius,  una  operatio  Trinitatis,  ut  ex  praemissis  constat;  et  quid- 

(i)  Enchirid.,  n.  258. 

quid  boni  habet  Christus  qua  homo,  habet  causatum  a  seipso 
qua  Deo,  indivisibiliter  cum  Patre  et  Spiritu  Sancto  operante. 
Quia  ergo  subiectio  et  servitus  nos  ad  Deum  obhgans,  fun- 
datur  super  receptionem  totius  boni  a  Deo,  prima  causa  et 
primo  principio  rerum  omnium,  constat  quod  dicta  servitus 
fuit  in  Christo  homine,  etiam  respectu  sui  qua  Deus  est.  Sed 
hoc  non  facile  sermone  humano  explicatur,  quandoquidem  , 
esse  dominum  et  esse  servum,  attribui  solet  distinctis  sup- 
positis;  hic  autem,  exemplo  prorsus  singulari,  attribuitur  uni 
eidemque  hypostasi  secundum  diversas  naturas. 

Hinc  sequitur,  Christum  hominem  toti  Trinitati  obtulisse 
sacrificium  ;  est  enim  sacrificium  cultus  praestitus  Deo,  ut  ha- 
benti  supremum  dominium  totius  universi.  Sed  in  hoc  do- 
minio  supremo,  Christus  qua  homo,  nullatenus  communicat, 
imo,  est  ei  obnoxius.  Nihil  ergo  obstabat  quominus  in  forma 
servi,  hoc  est,  ut  suppositum  naturae  humanae,  offerret  vitam 
suam  in  recognitionem  dominii  Trinitaris,  licet  in  forma  Dei, 
hoc  est,  ut  divinitatis  suppositum,  esset  una  e  personis  qui- 
bus  praedictus  sacrificii  cultus  deferebatur.  —  Et  simili  modo 
Christus  qua  homo,  non  communicat  in  iure  quod  laeditur 
per  peccatum  qua  peccatum  esr.  Peccatum  enim  formaliter 
consideratum,  est  offensa  Dei,  et  contra  legem  Dei ;  violatio 
autem  iuris  creaturae,  peccati  rationem  non  habet,  nisi  in 
quantum  est  contra  ordinem  finis  ultimi,  et  Jege  aeterna  pro- 
hibetur.  Si  igitur  Christus  ut  creatura,  non  communicat  in 
iure  quod  laeditur  per  peccatum,  nihil  prohibuit  quominus 
illud  resarciret  per  veram  satisfactionem,  quamvis  hoc  ipsum 
ius  ei  competat  secundum  quod  Deus  est.  Hac  enim  ratione, 
adhuc  servatur  modus  et  ratio  iusritiae,  prout  haberi  potest 
relate  ad  Deum,  dum  per  aliquam  uaturam  subiectam  resti- 
tuitur  debitus  honor  divinitatis.  Nec  oportet  ibi  argumentari 
ex  auctoritate  Aristotelis  dicentis,  quod  eiusdem  ad  seipsum 
non  potest  esse  iustitia,  quia,  ut  bene  notat  Suarez,  de  Inc, 
Disp,  4,  Sect.  ),  Aristoteles  «  non  intellexit  duas  naturas  ha- 
«  bentes  voiuntates  liberas  et  propria  dominia  suorum  actuum 
«  posse  in  eodem  supposito  convenire.  Tamen,  supposito  hoc 
«  mysterio,  dicendum  est  hanc  distinctionem  sufficere,  ut  idem 
«  Christus  in  quantum  homo,  sibi  ut  Deo    satisfaciat,  et    ibi 

«  inrervenire  sutHcientem  rationem  ad  alterum,  quia  per  di- 
«  versas  voluntates  iiberas  satisfactio  otfertur  et  accepta- 
«  tur,...  »   etc. 

Sed,  cuicumque  competit  subiectum  esse,  competit  etiam 
orare  eum  cui  subiectus  est.  Ergo,  ordine  logico,  sequi  debet 
consideratio  de  oratione  Christi. 


THESTS    XXXII. 

(QUAEST.  2  1.) 

Christo  secundum  quod  est  homo,  et  humanam  volunta- 
tem  habens,  competit  orare  ;  oravit  autem  tam  pro  se  quam 
pro  aliis,  et  omnis  eius  oratio  fuit  exaudita. 

1.  Videretur  tamen  dicendum  quod  Christo  non  competit 
orare,  quia  oratio  est  quaedam  explicatio  propriae  voluntatis 
apud  Deum,  ut  eam  impleat,  sicut  dicitur  hic,  art.  i  in  corp. 
Sed  Christus,  quidquid  absolute  volebat,  hoc  sciebat  divinam 
voluntatem  velle.  Ergo  non  oportebat  quod  de  hoc  ipso  ro- 
garet.  —  Similiter  pro  certo  sciebat  circa  omnia,  quid  esset 
futurum;  ergo  sequitur  eadem  conclusio,  quia  de  iis  quae 
sciebat  non  futura,  insipienter  rogasset;  de  aliis  vero,  inuti- 
liter,  sicut  non  oramus  ut  sol  oriatur  cras. 

2.  Praeterea,  nemo  rogare  debet  iilud  ad  quod  habet  po- 
tentiam.  Sed  Cliristus  ut  homo,  habuit  potentiam  ad  facienda 
omnia  ordinabilia  ad  incarnationis  finem,  Ergo  illa  non  de- 
buit  rogare;  sed  nec  etiam  alia,  quia  alia  non  pertinebant  ad 
opus  de  quo  scriptum  est,  Is.  LXII-ii  :  «  Ecce  Salvator  tuus 
«  venit...   et  opus  eius  coram  illo  ». 

3.  Praeterea,  si  Christo  competeret  orare,  recte  diceretur : 
Christe,  ora  pro  nobis.  Sed  ab  lioc  Ecclesia  abliorret,  cum 
ubique  di^at :   Christe,  aiidi  nos,  vei :  miserere  nobis. 

4.  Sed  si  opponatur  auctoritas  Evangelii ,  saitem  faten- 
dum  erit  quod  non  omnis  oratio  Christi  fuit  exaudita.  Nam  , 
Luc.  XXII-42,  rogavit  ut  transiret  a  se  calix,  et  non  impe- 
travit.  —  Rursus,    Psalm.    XXI-3,  in    persona    eius    dicitur : 

«  Clamabo  per  diem,  et  non  exaudies  ».  —  Icem,  rogavit  pro 
crucifixoribus  ut  peccatum  eis  non  imputaretur,  nec  tamen 
omnes  conversi  sunt  ad  tidem,  sine  qua  peccatorum  remissio 
non  est.  —  Denique  rogavit  ut  discipuli  servarentur  a  malo, 
cum  omnibus  qui  credicuri  erant  per  verbum  eorum  in  ipsum; 
hoc  autem  non  fuit  impletum,  saltem  quantum  ad  omnes 
credentes.  Ergo  non  omnis  oratio  Christi  fuit  impleta. 

Sed  contra  est  primo,  quod  omnes  fere  paginae  Evan- 
gehi  attestantur  Christum  orasse.  Erat  pernoctans  in  oratione 
Dii  (Luc.  VI-12).  Ascendit  in  uiontem  solus  orare  (Matth.  XIV- 
2^^.  Facta  est,  duui  oraret,  species  eius  altera  (Luc.  IX-29). 
lesu  bapti^ato  et  orante,  apertum  est  coelum,  et  descendit  columha 
in  ipsum  (Luc.  III,  21).  Cum  esset  in  quodam  loco  orans,  ut 
cessavit,  dixit  unus  ex  discipulis  eius  ad  eiim :  Domine,  doce  nos 
orare  (Luc.  XI,  i),  etc.  Certo  ergo  certius,  Christo  est  actri- 
buenda  oratio.  Et  huius  rei  ratio  est,  quia  cuicumque  com- 
petit  velle  aliquid  quod  per  propriam  virtutem  implere  non 
potest,  ei  etiam  competit,  humiliter  petendo,  explicare  suara 
voluntatem  apud  eum  qui  eam  implere  potest.  Voluntas  au- 
tem  humana  Christi,  non  est  per  seipsam  efficax  ad  implen- 
dum  omnia  quae  vult,  ut  supra  dictum  est,  ubi  de  potentia 
animae  Christi.   Ergo,  etc. 

Nunc  autem  oravit  tum  pro  se,  tum  pro  aliis.  —  Pro  se  qui- 
dem,  nam  sicut  in  humana  natura,  quaedam  bona  habebat  a  Patre 
iam  percepta,  ita  etiam  exspectabat  ab  eo  quaedam  bona  non- 
dum  habita,  sed  percipienda ;  unde  pro  bonis  iam  perceptis 
gratias  agebat,  (Matth.  XXVI-27 ,  loan.  XI-41)  ,  et  a  Patre 
orando  petebat  ea  quae  adhuc  sibi  deerant,  iuxta  iliud  Heb.  V, 
7  :  Qui  in  diebus  carnis  snae,  preces  supplicationesque  ad  eum 
qul  possit  illum  salvnm  facerc  a  niorte,  cnm  clamorc  valido  et 
lacrvrais  offerens,  exauditus  est  pro  sua  reverentia.  —  Sed  si  ei 
competebat  orare  pro  se,  quanto  magis  pro  aliis;  de  quo  vide 
loan.  XVII,  per  totum, 

Denique,  omnem  suam  orationem  fuisse  exauditam,  (in- 
telHgendo  illam  orationem  quae  fuit  interpres  absolutae  volun- 
tatis) ,  ipse  Dominus  testatur  loan.  XI,  dicens :  Ego  sciebam 
quia  semper  me  audis.  Et  ratio  etiam  in  promptu  est,  quia,  ut 
dicitur  hic,  art.  4,   «  secundum  voluntatem   rationis    Christus 

«  nihil  aliud  voluit,  nisi  quod  scivit  Deum  velle,  et  ideo  omnis 
«  absoluta  voluntas  Christi,  etiam  humana,  fuit  impleta,  quia 
«  fuit  Deo  conformis,  et  per  consequens,  omnis  eius  oratio 
«  fuit  exaudita  ». 

Ad  I"™  ergo  dicendum,  quod  etsi  Christus  ut  homo,  ni- 
hii  absolute  voluerit,  nisi  quod  sciebat  esse  secundum  bene- 
placitum  divinae  voluntatis,  tamen  sciebat  etiam,  divinitatem 
velle  hoc  impleri  per  suam  orationem.  Et  simihter,  licet  nihil 
absoluta  voluntate  rogaverit,  nisi  quod  sciebat  esse  futurum, 
niliilominus,  non  inutiiiter  adhibuit  orationera,  quia  scivit 
quaedam  esse  futura  dependenter  ab  oratione  sua,  et  suam 
orationem  esse  causam  mediam  ad  dictos  futuros  effectus ; 
porro  stulti  est,  velle  effectus  sine  causis  mediis,  sicut  velle 
colligere  frumenta  sine  seminatione.  Huc  facit  id  quod  dici- 
tur  I.  3  cont.  Gent.,  c.  96 :  «  Ostensum  est  quod  divina  pro- 
«  videntia  causas  alias  non  excludit ;  quin  potius,  ordinat  eas 
«  ad  hoc  quod  ordo  quem  apud  se  statuit,  rebus  imponatur; 
«  et  sic,  causae  secundae  providentiae  non  repugnant,  sed  ma- 
«  gis  providentiae  exsequuntur  effectum.  Sic  ergo  orationes 
«  apud  Deum  efficaces  sunt,  non  tamen  ordinem  immutabilem 
«  divinae  providentiae  solvunt,  quia  et  hoc  ipsum  quod  tali 
«  petenti  hoc  concedatur,  sub  ordine  divinae  providentiae 
«  cadit.  Simile  est  ergo  dicere,  non  esse  orandiim  ut  aJiquid 
«  consequamur  a  Deo,  quia  ordo  suae  providentiae  est  immu- 
«  tabilis,  ac  si  diceretur  quod  non  esset  amhulaudum  ut  perve- 
«  niamus  ad  locum,  nec  couiedendum  ut  nutriamur  ;  quae  omnia 
«  patet  esse  absurda  ».  Sed  quaedam  sunt  quae  praeordinantur 
facienda  independenter  ab  orationibus  nostris,  sicut  quod  sol 
oriatur  cras,  et  pro  huiusmodi  inutilis  foret  oratio. 

Ad  2""^  dicendum,  quod  anima  Christi  habuit  potentiam 
ad  omnes  immutationes  ordinabiles  ad  incarnationis  linem, 
non  tamen  per  propriam  virtutem,  sed  per  virtutem  divini- 
tatis,  cuius  fuit  rationale  instrumentum.  Unde  ratio  non 
procedit. 

Ad  3"'"  dicendum,  quod  Christo  non  competit  orare  se- 
cundum  principalem  naturam  quae  in  eius  persona  est;  et 
ideo,  ad  discriminandam  personam  Christi  a  puris  creaturis, 
non  consuevit  Ecclesia  dicere :   Christe,  ora  pro  nobis.  Et  ta- 

men  Apostolus,  Hebr.  VII-25,  ait :  Hic  autein,  eo  qiiod  ina- 
neat  in  aeternuin ,  sempiternuin  habet  sacerdotiuin,  seinper  vivens 
ad  interpellanduin  pro  nohis. 

Ad  4^*"  denique  dicendum,  quod  non  oportet  ut  Christus 
fuerit  exauditus  in  his  quae  volebat,  non  simpliciter,  sed  so- 
lum  secundum  quid,  ea  scilicet  voluntate  quae  dicitur  ut  na- 
tura,  et  in  absolutam  non  transit,  propter  superiores  tines 
quos  ratio  considerat.  Et  hoc  modo  intelligenda  est  oratio, 
qua  in  horto  oravit  Dominus  ut  transiret  a  se  cahx;  quam 
tamen  non  inutiHter  aut  insipienter  fudisse  dicendus  est,  cum 
per  illam  nos  docuerit  omnem  hominis  voluntatem  ac  repu- 
gnantiam  Deo  esse  subdendam,  et  in  omnibus  necessitatibus 
ad  eum  esse  recurrendum,  a  quo  est  exspectanda  gratia  in 
auxilio  opportuno;  unde  in  Psahno  subiungitur  :  «  Clamabo 
«  per  diem  et  non  exaudies,  et  nocte  ,  et  non  ad  insipientiam 
(.(.tnihi^-).  —  Simihter,  voluntate  antecedente  volebat  salutem 
omnium,  non  autem  voluntate  consequente.  Porro  voluntas 
antecedens  non  fuit  pura  et  sterihs  veUeitas,  sed  voluntas 
absoluta  sutHcientium  mediorum  salutis;  unde,  pro  omnibus 
petiit  Christus  salutem  quoad  sufhcientiam,  pro  ahquibus  txn- 
tum,  quoad  efficaciam;  et  utroque  modo  fuit  exauditus  pro 
sua  reverentia. 

Nota.  —  Occasione  eorum  quae  hic  dicuntur  de  oratione 
Christi,  iuvabit  considerare  .quam  perfectus  ipse  nobis  magi- 
ster  orationis  exstiterit  (Matth.  ¥1,9-15),  et  quam  vere  dixe- 
rit  Augustinus,  nos  si  recte  et  congruenter  oramus,  nihil  ahud 
dicere  posse  quam  quod  in  ista  oratione  dominica  posi- 
tum  esr. 

Etenim,  «  quia  oratio  est  quodammodo  desiderii  nostri  in- 
«  terpres  apud  Deum,  illa  recte  solum  orando  petimus,  quae 
«  recte  desiderare  valemus.  In  oratione  autem  dominica,  non 
«  soluin  petuntur  oinnia  quae  recte  desiderarc  possuinus,  sed  etiain 
«  eo  ordine  quo  desideranda  sunt  ,  ut  sic,  haec  oratio  non  solum 
«  instruat  postulare,  sed  etiam  sit  informativa  totius  nostri 
«  alTectus. 

«  Manifestum  est  autem  quod  primo  cadit  in  desiderio 
«  nostro  finis,  deinde  ea  quae  sunt  ad  finem.  Finis  autem 
«  noster  Deus  est,  in  quem  noster  affectus  tendit  duphciter: 

«  uno  quidem  modo,  prout  volumus  gloriam  Dei;  alio  modo, 
«  secundum  quod  volumus  frui  gloria  eius;  quorum  primumper- 
«  tinet  ad  dilectionem  qua  Deum  in  seipso  diligimus,  secundum 
«  vero  ad  dilectionem  qua  diligimus  nos  in  Deo.  Et  ideo  prima 
«  petitio  ponitur  :  Sancfificetur  nonien  tuum,  per  quam  petimus 
«  gioriam  Dei;  secunda  vero  ponitur  :  Adveniat  regnuni  tiiiun, 
«  per  quam  petimus  ad  gloriam  regni  eius  pervenire. 

«  Ad  finem  autem  praedictum  nos  ordinat  aliquid  dupli- 
«  citer:  uno  modo  per  se,  alio  modo  per  accidens.  Per  se 
«  quidem,  bonum  quod  est  utile  in  finem.  Est  autem  aliquid 
«  utile  in  finem  beatitudinis  dupliciter :  uno  modo  directe  et 
«  principaliter,  secundum  meritum  quo  beatitudinem  mere- 
«  mur,  Deo  obediendo,  et  quantum  ad  hoc  ponitur:  Fiat  vo- 
«  luntas  tna,  sicut  in  coelo  et  in  terra.  Alio  modo  instrumen- 
«  taliter,  et  quasi  coadiuvans  nos  ad  merendum,  et  ad  hoc 
«  pertinet  quod  dicitur :  Panein  nostrum  quotidianuni  da  nobis 
«  hodie,  sive  hoc  intelligatur  de  pane  sacramentali,  cuius  quo- 
«  tidianus  usus  proficit  homini,  in  quo  etiam  intelliguntur 
«  omnia  alia  sacramenta;  sive  etiam  inteiligatur  de  pane  cor- 
«  porali,  ut  per  panem  intelligatur  omnis    sufficientia    victus. 

«  Per  accidens  autem  ordinamur  in  beatitudinem  per  re- 
«  motionem  prohibentis.  Tria  autem  sunt  quae  nos  a  beati- 
«  tudine  prohibent:  primo  quidem  peccatum,  quod  directe 
«  excludit  a  regno,  et  ad  hoc  perxiner  quod  dicitur :  Dimitte 
«  nobis  debita  nostra.  Secundo  tentatio,  quae  nos  impedit  ab 
«  observantia  divinae  voluntatis,  et  ad  hoc  pertinet  quod  di- 
«  citur:  Et  ne  nos  inducas  in  tentationem,  per  quod  non  peti- 
«  mus  ut  non  tentemur,  sed  ut  a  tentatione  non  vincamur, 
«  quod  est  in  tentationem  induci.  Tertio  poenalitas  praesens 
«  ut  quae  impedit  sufficientiarn  vitae,  et  quantum  ad  hoc  di- 
«  citur:  Libera  nos  a  malo  ».  Ita  S.  Thomas,  2-2,  q.  83,  a.  9. 

Quae  si  quis  recte  consideret,  perspiciet  quam  vere  haec 
oratio,  dominica  dicatur  et  sir.  Non  enim  hominis  tuit,  tam 
paucis  tamque  simplicibus  verbis,  quae  docti  capiunt  pariter 
et  indocti,  tot  tantasque  profunditates  comprehendere.  Ibi  sci- 
hcet,  totius  humanae  vitae  directio;  ibi  ordo  finis  ultimi,  er 
subordinatio  mediorum  ad  ipsum;  ibi  revelatio  supremi  exitus 
omnium  bonorum  et  malorum  huius  mundi ;  ibi  simplificatio 


DE    SACERDOTIO    CHRISTI  3O3 

humani  affectus  ad  normam  consummatae  sapientiae;  ibi  me- 
dulla  totius  perfectionis  moralis ;  ibi  assignatio  verae  relatio- 
nis  hominis  ad  Deum,  quae  nec  per  irreverentiam  effluat,  nec 
per  inordinatum  timorem  deprimatur;  ibi  ergo  signum  divini- 
tatis  omnem  humanam  mensuram  excedens,  quod  quisquis 
non  miratur,  necesse  est  ut  vel  intellectu  penitus  careat,  vel 
sit  in  summo  intelligentiae,  aut  bellua  exsistens,  aut  Deus  (i). 
Sed  considerationem  orationis  Christi,  sequitur  conside- 
ratio  sacerdotii  eius,  cum  sit  sacerdos,  publicus  orator  homi- 
num  apud  Deum.  Hinc: 


THESIS    XXXIII. 

(QUAEST.    22.) 

Christus  constitutus  est  in  Ecclesia  summus  sacrorum 
minister  et  sacerdos  in  aeternum  ;  est  autem  ipsemet  ho- 
stia  sacerdotii  sui,  cuius  effectus  in  vera  peccatorum  ex- 
piatione,  et  in  adeptione  bonorum  aeternorum  consistere 
dicendus  est- 

Sacerdos  dicitur  mediator  inter  Deum  et  populum,  ea 
quae  hominum  sunt  deferens  ad  Deum,  et  vicissim,  ea  quae 
Dei  sunt  deferens  ad  homines  ;  quorum  primum  maxime  prae- 
stat  per  oblationem  sacrificii,  quod  est  cultus  publicus  per 
excelientiam;  alterum  vero  pei-  dispensationem  sacramentorum. 
Principaliter  tamen  consideratur  in  sacerdote,    officium    defe- 

(i)  Sane  vero,  si  quid  unquara  philosophi  in  integris  voluminibus,  de 
beata  vita  et  fine  hominis  ultimo,  quahcumque  modo  disputaverunt,  hisce 
paucis  versiculis  orationis  dominicae  comparatum  evanescit,  sicut  in  sereno 
die,  comparente  sole,  fumosae  laternae  lux  consumitur.  Quis  unquam,  vel 
a  longe,  sic  determinavit  regulam  summae  sapientiae?  Quis  inter  philoso- 
phos  vel  suspicatus  est,  debere  primo  cadere  in  desiderio  nostro  intentionem 
gloriae  Dei,  et  reliqua  huic  subordinari  ?  Quis  reposuit  in  adimpletione  divi- 
nae  vokmtatis,  rationem  perfectionis?  Quis  praesertim  cogitavit  nos  debere 
petere  a  Deo,  ut  ipse  nos  faciat  facere  voluntatem  suam,  et  hoc  ipsum  esse 
maximam  gratiam  illius  qui  operatur  in  nobis  et  velle  et  perficere?  Si  voluntas 
tua  est,  diceret  quispiam  humano  sensu  ductus,  procura  quo  melius  poteris,  ut 
fiat ;  sed  quod  ego  debeam  a  te  implorare  ut  fiat,  et  expectare  a  te  ut  per  me 


3  04  Q.UAEST.    XX-XXIV. 

rendi  Deo  cultum,  nomine  communitatis  ex  qua  fuit  assum- 
ptus,  teste  Apostolo  ad  Hebr.  V-i,  ut  offerat  dona  et  sacrificia 
pro  peccatis.  —  Christum  igitur  iureiurando  Dei,  hoc  est  im- 
mobili  consilio,  constitutum  fuisse  sacerdotem  summum  ac 
supremum,  notissima  Scripturae  testimonia  demonstrant.  Vide 
potissimum  Hebr.  V,  5-6,  ibid.  VII-21 ,  et  iterum  Vni-2 , 
quo  in  loco,  vocaiur  Christus  twv  dyiwv  XeiToupyo;  ,  hoc  est, 
pubHcus  sacrorum  minister,  principahtatem  obtinens  respectu 
omnium  qui  deserviunt  in  tabernaculo  vero,  «  quod  lixit  Deus 
et  non  homo  »,  puta  in  Ecclesia  Dei  vivi,  quae  tabernaculo 
Mosaico,  seu  templo  umbratili  Veteris  Testamenti  opponitur. 
Quapropter  in  tractatu  de  Sacramentis,  ostendi  solet  quod 
omnes  characteres  sacramentales  quibus  deputamur  ad  actio- 
nes  sacras  secundum  ritum  christianae  religionis,  sunt  quae- 
dam  contigurationes  ad  sacerdotium  Christi,  quatenus  mon- 
strant  animam  obligatam  Christo  sacerdoti,  in  ordine  ad  ser- 
vitium  cultus  Dei,  eo  fere  pacto  quo  antiquitus,  character  mi- 
litiae  ostendebat  militem  obligatum  imperatori,  in  ordine  ad 
servitium  militare.  Atque  hoc  modo,  toti  multitudini  christia- 
nae,  in  quantum  per  characteres  sacramentales  hierarchice  in 
varios  ordines  et  gradus  distribuitur  sub  summo  hierarcha  ac 
principe  Christo,  congruit  illud  Cantic.  VI-3  :  «  Terribihs  ut 
«  castrorum  acies  ordinata»,  et  iterum  illud  Num.  XXIV-5  : 
«  Quam  pulchra  tabernacula  rua,  lacob,  et  tentoria  rua,  Israel!  » 
— ■  Caeterum,  Christus  unctus  est  sacerdos  per  ipsam  unio- 
nis  gratiam,  per  quam  habet  potestatem  ad  omnia  munera  sa- 
cerdotii,  ut  evidentius  apparebit  ex  dicendis  in  Quaesr.  26, 
et  ideo  dicitur  factiis  Poiitifex  per  eum  qui  locutus  est  ad  euui: 
Filius  nieus  es  tu,  ego  hodie  genui  te. 

Nec  tantum  facrus  est  summus  sacerdos,  sed  etiam  sacerdos 
in  aeternum.  Et  alii  quidein plures  facti  sunt  sacerdotes ,  idcirco  quod 

fiat,  absit !  Irridens  Tullius  Cicero  aiebat,  neminem  sic  unquam  adeo  desi- 
puisse,  ut  a  diis  peteret  virtutem.  Dominus  autem  :  Vos  aiitem  sic  orahitis: 
Fiat  voluntas  tua  sicut  in  caelo  et  in  terra,  sublimiter  edocens,  ipsum  bonum 
usum  liberi  nostri  arbitrii  esse  donum  descendens  a  Patre  luminum.  De- 
nique,  inefFabili  simplicitate,  et  terminum  beatitudinis  ostendit,  et  viam 
sternit,  et  impedimenta  monstrat,  ut  simul  videant  tam  docti  quam  indocti, 
tam  sublimes  quam  lippientes  animae,  quo  et  qua  tendendum  sit. 

morte  prohiberentur  pernianere  ;  hic  autem,  eo  quod  maneat  in  aeter- 
num, sempiternum  habetsacerdotium.  Quod  superius  etiam  ostende- 
rat  Apostolus  ex  typica  similitudine  Melchisedech,  considerans 
qualiter  introducatur  Melchisedech  sacerdos,  quin  uUa  mentio 
liat  de  genealogia  eius,  de  initio  dierum  et  de  fine  vitae,  de 
praedecessore  et  de  successore  in  sacerdotio,  idque  praeter 
morem  circa  alios  in  Scriptura  usitatum.  Sed  hoc  totum  non 
verificatur  reahter  nisi  in  Christo,  qui  cum  sit  sine  matre  se- 
cundum  divinitatem,  et  sine  patre  secundum  humanitatem,  ge- 
nerationem  habens  utroque  modo  ineffabiiem,  reipsa  nullum 
habuit  in  suo  sacerdotio  vei  praedeces$orem  vel  successorem; 
sed  ipse  unus,  semel  Pontificatum  adeptus,  in  eius  possessione 
manet  usque  in  finem.  Quare,  haec  inter  novam  Legem  et  an- 
tiquam  attendenda  differentia  est,  quod  in  antiqua  Lege,  sa- 
cerdotium  summum  ab  uno  in  alium  iure  successionis  trans- 
ibat;  in  Lege  autem  nova,  summum  sacerdotium  est  et  manet 
penes  unum  Christum.  Unde  evangelici  sacerdotes  sunt  essen- 
tiahter  sacerdotes  vicarii  ,  per  characteris  impressionem  in 
potestate'  constituti;  est  enim  character  ex  sua  propria  ra- 
tione,  potentia  ministeriaHs  involvens  relationem  ad  Christum 
principem,  cuius  nomine  et  delegatione  agit  quisquis  cha- 
ractere  signatur.  Ideo  Christus  semper  administrat  sacerdo- 
tium  suum,  ea  quae  ad  illud  pertinent,  per  suos  ministros 
iugiter  adimpiens, 

Cum  autem  principalis  sacerdotii  actus  sit  oblatio  sacri- 
ficii,  oportuit  et  Christum  habere  aliquid  quod  ojferat,  ut  di- 
citur  Hebr.  VIII-3.  Et  quia  in  praesenti  statu  naturae  lapsae, 
praeter  adorationem  latriae  quae  semper  debetur  Deo,  atten- 
ditur  etiam  in  sacrificio  restitutio  honoris  laesi  per  peccatum, 
unum  obtulit  Christus  sacrificium  satisfactorium  pro  peccato, 
et  aliud  instituit  suo  nomine  iugiter  in  Ecclesia  celebrandum, 
tum  ad  perennem.  Dei  cultum,  tum  ad  applicationem  satisfa- 
ctionum  et  meritorum  crucis.  Utroque  autem  modo,  ipse  est 
res  oblata,  ipse  offerens  saltem  principalis,  omni  alia  hostia 
in  perpetuum  abrogata,  ut  aperte  colligitur  ex  Apostolo  ad 
Hebr.  VIII-X. 

Tandem,  effectum  sacerdotii  Christi,  esse  veram  expiatio- 
nem  peccatorum,    ex   professo  I.   c.    demonstrat    Paulus  ;  ubi 

De  Verbo  Incarnato.  20 

etiam,  peccatorum  emundationi  adiungit  adeptionem  bonorum 
aeternorum,  dicens :  Cbristus  assisteiis  Pontifex  futnrorum  hono- 
rum,  per  amplius  et  perfectins  tabernacnlnm,  etc.  —  Caeterum 
de  his  conferenda  sunt,  tum  quae  infra  exponentur  de  pas- 
sione  et  sacrificio  crucis,  tum  quae  circa  sacrificium  Eucha- 
ristiae  alias  declarabuntur. 

Nunc  autem,  ut  absoivantur  ea  quae  conveniunt  Christo 
per  comparationem  ad  Patrem,  de  eius  filiatione  necnon  et 
praedestinatione  superest  disputandum. 


THESIS    XXXIV. 

(QUAEST.    23.) 

Christus    qui  est    Filius   Dei   naturalis,    nullo    modo  dici 
potest  adoptivus. 

De  adoptione  divina  in  genere,  disserit  S.  Thomas  in  tri- 
bus  primis  articuHs  liuius  quaestionis.  Ubi  sciendum  est,  ado- 
ptivum  dici  eum  qui  non  genitus  ab  adoptante,  ac  per  hoc, 
ei  extraneus,  ab  eo  assumitur  ad  iura  filii,  et  maxime  ad  ius 
haereditatis.  Quapropter  adoptio  definiri  solet:  personae  ex- 
traneae  in  filium  et  haeredem  gratuita  assumptio,  ut  iam  in 
superioribus  notatum  fuit.  —  Est  autem  inter  adoptionem  di- 
vinam  et  adoptionem  humanam  haec  maxima  differentia,  quod 
prior  illa  ponit  aliquid  intrinsecum  in  anima,  elevando  eam 
ad  quoddam  consortium  naturae  adoptantis;  secus  vero,  haec 
posterior.  Et  ratio  est,  quia  liaereditates  hominum  in  auro  et 
argento  et  titulis  et  praediis  consistunt;  porro  ad  haec  pos- 
sidenda,  manens  id  quod  est,  quis  non  idoneus?  Non  sic  au- 
tem  est  de  haereditate  Dei,  quia  haereditas  Dei  metaphorice 
dicitur,  quo  ipse  est  dives.  «  Id  autem  quo  Deus  dives  est, 
(c  est  perfruitio  sui  ipsius,  quia  ex  hoc  beatus  est;  unde  in 
«  quantum  hominibus,  qni  ex  natnralibns  ad  iUani  frnitionem  per- 
«  venire  non  possunt,  dat  gratiam,  (per  quam,  novam  veluti  na- 
«  turam    consequuntur)...,    secundum  hoc    dicitur  aliquem  in 

«  filium  adoptare  (i)  ».  —  Caeterum  constat  quod  divina 
adoptio  est  a  tota  Trinitate,  cum  sit  quaedam  effectio  ad  ex- 
tra;  et  quia  relatio  filiationis  terminatur  ad  principium  a  quo 
filius  procedit,  manifestum  est  quod  adoptio  ponit  in  adoptato 
relationem,  cuius  terminus  est  tota  Trinitas.  Ideo  docet  S.  Tho- 
mas  in  prima  Parte,  Quaest.  35,  a.  3,  hoc  nomen  Pater  du- 
pliciter  sumi  in  divinis:  essentialiter  sciiicet,  et  personaHter. 
Personaliter  sumptum,  ponit  realem  relationem  ad  intra,  qua 
persona  Patris  ad  Filium  sibi  consubstantialem  refertur.  Es- 
sentialiter  vero  acceptum,  dicit  relationem  rationis  quae  coin- 
telligitur  reaH  relationi,  qua  nos  adoptivi  referimur  ad  Deum 
unum  in  essentia  et  trinum  in  personis.  —  Sed  his  de  ado- 
ptione  generatim  praesuppositis ,  quid  de  Christo  in  hac  parte 
specialiter  tenere  oporteat,  nunc  venit  declarandum. 

Videretur  ergo,  quod  Christus  dici  possit  et  debeat  fi- 
lius  Dei  adoptivus  ,  primo  quia  in  Scriptura  (Isa.  XLII-i,  et 
Zach.  III-8),  vocatur  servus;  cum  igitur  servus  sit  infra  fiHum 
adoptivum,  multo  magis  vocari  potest  adoptivus. 

Secundo,  quia  fiHus  Dei  naturalis  est  genitus,  non  factus; 
adoptivus  vero,  est  factus,  non  genitus.  Sed  Christus  qua  ho- 
mo,  est  factus,  iuxta  illud  Galat.  IV-4 :  Misit  Deus  Filium 
suum  factum  ex  muliere.  Igitur,  sicut  est  FiHus  Dei  naturaHs, 
prout  subsistens  in  natura  divina,  ira  et  adoptivus  prout  sub- 
sistens  in  humana. 

Tertio,  quia  qua  homo,  non  est  immensus,  nec  aeternus,  ■ 
nec  invisibiHs,  etc.  Ergo  nec  naturalis  filius;  ergo  adoptivus. 

Quarto,  quia  qua  homo,  est  naturalis  filius  Virginis.  Sed 
impossibile  est  ut  secundum  idem,  sit  naturalis  filius  hominis 
et  naturalis  filius  Dei.  Ergo  dicendum  est  quod,  qua  homo, 
est  naturaHs  ftHus  hominis,  et  adoptivus  filius  Dei. 

Sed  contra  est,  condemnatio  haeresis  Adoptianorum  in 
Concilio  Francofordiensi  ab  Adriano  I  confirmato:  «  Inveni- 
«  mus  in  Hbelli  vestri  principio  scriptum,  quod  vos  posuistis: 
«  Confitemur  et  credimus  Deum  Dei  Filium  ante  omnia  tem- 
«  pora  sine  initio  ex  Patre  genitum,  coaeternum  et  consubstan- 
«  tialem,  non  adoptione,  sed  genere.  Item  post  pauca,  eodem 

(i)  S.  Thom.  in  III,   D.   10,   q.  2,  a.  i. 

«  loco  legebatur:  Conlitemur  et  credimus  eum  factum  ex  mu- 
«  liere,  non  genere  esse  Filium  Dei,  sed  adoptione;  non  na- 
«  tura,  sed  gratia.  Ecce  serpens  inter  pomifera  paradisi  lati- 
«  tans  ligna,  ut  incautos  quosque  decipiat  ». 

Respoiideo  itaque  dicendum,  quod  Christus  homo  nullo 
modo  dici  potest  adoptivus,  nec  sensu  exclusivo,  ut  posue- 
runt  Adoptiani;  nec  sensu  cumulativo,  sicut  postea  Durandus 
dixit,  ponens  Christum  hominem  posse  dici  simul,  et  Fihum 
naturalem  ratione  suppositi,  et  tilium  adoptivum  ratione  gra- 
tiae  sanctificantis  qua  humana  eius  natura  perficitur. 

Excluditur  primus  dicendi  modus,  qui  nihil  aUud  est  quam 
purus  putidusque  Nestorianismus.  Si  enim  homo  lesus  Chri- 
stus  est  filius  adoptivus  tantum,  ergo  aha  persona  est  a  per- 
sona  Unigeniti,  et  sic    totahter   subruitur   fides    incarnationis. 

Excluditur  pariter  alter  dicendi  modus,  qui,  h'cet  non  hae- 
reticus  sicut  ille  prior,  at  certe  est  erroneus,  et  ab  omnibus 
theologis  reiectus.  Nec  oportet  speciahter  curare  de  funda- 
mento  Durandi,  cuius  inanitas  suiiicienter  patet  ex  ahbi  di- 
ctis  (i),  sed  proponenda  est  radicahs  ratio  ex  qua  fit,  ut  de- 
nominatio  adoptivi  sit  omni  ex  parte  incompossibihs  cum  fi- 
hatione  naturali.  —  Huiusmodi  autem  ratio  hinc  sumitur , 
quod  fihatio  non  est  denominatio  quae  conveniat  immediate 
naturae  ,  et  mediate  tantum  hypostasi  tanquam  ukimo  attri- 
butionis  subiecto,  sed  quae  per  se  primo  afiicit  hypostasim. 
Nam,  si  causam  fihationis  requiras,  recte  communicationem 
naturae  assignas;  si  autem  subiectum  cui  ipsa  fihationis  re- 
latio  nata  est  convenire,  sic  non  assignatur  nisi  sola  hypo- 
stasis.  Hinc  fit  ut  nusquam,  et  ne  improprie  quidem,  natura 
etiam  singuhiris,  fihi  appeUationem  suscipere  possit.  Quis  enim, 
quaeso,  ferret  naturam  dici  fiham,  tametsi  dicatur  rationahs, 
corporea,  facta,  subiecta,  imo  et  serva?  Si  ergo  Christus  di- 
ceretur  fihus  adoptivus,  haec  denominatio  non  caderet  in  per- 
sonam  eius,  mediante  natura  humana,  sicut  cum  Fihus  Dei 
dicitur  mortuus,  passus,  etc,  sed  primo  et  immediate  affice- 
ret  suppositum.  Atqui  suppositum  Christi  nuUo  modo  habet 
respectu  Patris,  illam  extraneitatem  quam  importat  adoptio.  — 

(i)  Supra,  pag.  184. 

Insuper,  «  non  recipitur  aliquid  participative  dici,  quod  per 
«  se  dicitur  »,  et  ideo,  ex  hoc  ipso  quod  hypostasi  Christi 
convenit  appellatio  filii  proprii  et  naturalis,  excluditur  deno- 
minatio  adoptivi.  —  Denique  filius  Dei  adoptivus,  talis  dicitur 
respectu  totius  Trinitatis.  Esset  itaque  Christus  filius  adopti- 
vus  sui  ipsius,  quo  nihil  absurdius  cogitari  potest. 

Ad  l"*"  ergo  dicendum,  quod  non  est  simile  de  filiatione 
et  de  servitute.  Servitus  enim,  seu  subiectio  ad  Deum,  de  sui 
ratione  habet  ut  non  solum  de  persona,  sed  etiam  de  natura 
qua  tali  dicatur ;  adeoque  praedicari  potest  de  hypostasi  di- 
vina  in  natura  creata  subsistente,  sicut  quaeUbet  humanitatis 
proprietas  de  Verbo  praedicatur.  Sed  filiatio  non  connume- 
ratur  inter  proprietates  naturae  humanae.  —  Hinc  in  forma: 
Christus  in  Scripturis  vocatur  servus,  dist.  Ratione  naturae 
assumptae ,  conc.  Ratione  suppositi ,  mg.  Sed  servus  est  in- 
fra  filium  adoptivum,  subd.  Si  servus  aliquis  dicatur,  etiam 
ratione  suppositi,  conc.  Si  solum  secundum  naturam  assum- 
ptam  ,  ncg.  Absit  autem  ut  servitus  praedicetur  de  Christo 
ratione  hypostasis;  hoc  cnim  in  Adoptianis  reprehenderunt 
Patres  Francofordienses.  Unde  non  sequitur  quod  multo  ma- 
gis  dici  possit  adoptivus,  et  ratio  non  concludit. 

Ad  2^^"*  dicendum,  quod  Christus  non  est  factus,  secun- 
dum  id  quod  est  susceptivum  denominationis  tilii.  Sive  enim 
consideretur  ut  hypostasis  naturae  divinae,  sive  ut  humanae, 
semper  est  hypostasis  slmpliciter  increata,  per  naturalem  ge- 
nerationem  a  Parre  procedens,  cametsi  sit  factus  sccundum  car- 
mm.  Sed  appellario  adoptivi  ponerct  in  eius  hypostasi  ratio- 
nem  extraneitatis,  ac  per    consequens,    eff"ecrionis    simpliciter. 

Ad  3"""  dicendum,  quod  nulla  est  paritas  inter  proprieta- 
tes  naturae  qua  talis,  et  relationem  filiationis  quae  hypostasim 
primo  et  immediate  afiicit,  ut  dictum  est. 

Ad  4""^  denique  dicendum,  quod  ly  sccundum  idem  sumi 
potest  vel  sensu  causativo,  vel  sensu  formali.  Si  sumatur  sensu 
causativo,  sic  verum  est  quod  secundum  idem  non  potest  esse 
Christus,  naturalis  Dei  et  Virginis  fihus;  nam  ideo  filius  Vir- 
ginis  est,  quia  naturam  humanam  habet  sibi  a  Virgine  com- 
municatam;  ideo  filius  Dei,  quia  haber  naturam  divinam  a 
Patre  per  generationem  aeternam.    At  vero,    cum    denomina- 

tio  filii  non  cadat  in  naturam,  ut  ex  natura  veluti  resultet  in 
hypostasi,  sed  primo  attribuatur  hypostasi  subsistenti  in  na- 
tura,  necesse  est  ut  hypostasis  aeterna,  quae  naturali  genera- 
tione  a  Deo  et  homine  secundum  aham  et  aham  naturam 
procedit,  sit  secundum  idem,  seiisii  formali,  naturahs  filius  tam 
Dei  quam  hominis.  Unde  cum  dico,  Christus  qua  hoino  est 
filius  Dd,  terminus  hoiiio,  attenta  conditione  praedicati,  resu- 
mitur  ratione  hypostasis  ;  porro  verum  est  quod  haec  hypo- 
stasis  naturae  huinanae,  est  hypostasis  Fihi  Dei  naturalis.  Cae- 
terum,  fihatio  humana  non  est  in  hypostasi  Christi  nisi  re- 
latio  rationis,  ut  suo  loco  dicetur;  fiUatio  vero  divina  est  re- 
latio  realis,  imo  est  per  identitatem,  ipsa  Filii  persona.  — 
Hinc  in  forma :  Impossibile  est  ut  Christus  secundum  idem 
sit  naturalis  Dei  et  hominis  filius,  dist.  Si  ly  secundiim  idein, 
sumatur  pro  eo  quod  in  causa  est  cur  sit  Dei  pariter  et  ho- 
minis  filius,  conc.  Si  ly  sccuiidain  idein,  sumatur  pro  eo  quod 
est  susceptivum  denominationis  filii  Dei  et  filii  hominis,  subd. 
Hoc  impossibile  esset,  si  filiatio  tam  divina  quam  humana 
poneret  relationem  realem  in  Christo,  iterum  conc.  Si  filiatio 
humana  non  ponit  nisi  relationem  rationis,  quae  sola  conve- 
nire  potest  increatae  hypostasi  respectu  creaturae,  neg. 
Restat  denique  dicendum  de  praedestinatione  Christi. 


THESIS   XXXV. 

CQ.u.'VEST.  24.) 

Christus  secundum  quod  homo,  fuit  praedestinatus  ad 
hoc  quod  esset  Dei  Filius  naturalis ;  considerando  autem 
praedestinationem  ex  parte  termini,  dicendum  estpraedesti- 
nationem  eius  fuisse  causam  et  exemplar  praedestina- 
tionis  nostrae. 

Primum  omnium  est  observandum  quod  tota  haec  do- 
ctrina,  ad  rein  qiiod  attinet,  est  valde  perspicua,  et  uno  brevi 
ac  simplici  argumento  demonstratur.  Evidens  quippe  est  quod 
omnium  quae    divinitus    fiunt  in   tempore,    datur    ab  aeterno 

quaedam  divina  praeordinatio.  Sed  in  tempore  facrum  est  ut 
natura  humana  uniretur  Filio  Dei  in  persona;  ergo  hoc  ipsum 
fuit  praeordinatum  ab  aeterno.  Nunc  autem,  praeordinatio  eo- 
rum  quae  per  gratiam  Dei  iiunt,  utpote  reposita  in  elevatione 
creaturae  ad  coniunctionem  cum  Deo  ut  est  in  se,  dicitur 
praedestinatio.  Ergo  hoc  ipsum  sub  divina  praedestinatione 
cadebat,  naturam  scilicet  humanam  per  unionis  gratiam  sup- 
posito  Fiiii  Dei  fore  coniungendam,  et  pro  tanto  credendum 
est,  Christum  hominem  fuisse  praedestinatum.  —  Et  similiter 
sine  difhculrate  intelHgitur,  quo  sensu  praedestinatio  Christi 
fuerit  causa  et  exemplar  nostrae.  Nam  licet  praedestinatio 
formaliter  considerata,  non  habeat  causam,  (est  enim  ipse  in- 
creatus  actus  intellectus  et  voluntaris  Dei),  illud  tamen  quod 
praedestinatur,  potest  praedestinari  ut  dependens  a  variis  cau- 
sis.  Et  quia  nos  praedestinamur  conformes  fieri  Chrisro  per 
ipsum  Christum  Salvatorem  nostrum,  constat  quod  respiciendo 
praedestinarionem  ex  parte  termini,  praedestinatio  Christi  se 
habet  ad  nostram   ut  causa  et  exemplar. 

Quae  igitur  cum  per  se  satis  pareant,  tota  huius  quae- 
stionis  operosiras  est  circa  modum  loquendi  adhibitum  in 
thesi,  post  S.  Thomam,  aliosque  Theologos  communiter : 
Utrum  scilicet  aeterna  praeordinatio  unionis  naturae  humanae 
cum  Filio  Dei  in  unitate  hypostasis,  recte  exprimi  possit  per 
hanc  proposirionem,  Christiis  secundum  quod  homo ,  pracde- 
stinatus  est  esse  Filius  Dei  naturalis.  Et  movetur  quaestio  pro- 
pter  verba  Pauli  ad  Rom.  I,  3-4,  ubi  secundum  versionem 
vulgaram  legimus:  a  De  Filio  suo  qui  facrus  est  ei  ex  se- 
«  mine  David  secundum  carnem,  qui  praedestinatiis  cst  Filius 
«  Dci  in  virtuie,  secundum  spiritum  sanctificationis,  ex  resur- 
«  rectione  mortuorum  lesu  Christi  Domini  nostri  ».  —  Scien- 
dum  tamen  in  primis  est,  quod  graeci  commentatores  post 
Chrysostomum  sic  interprerantur :  Oiti  declaratus  est  Filius 
Dei  in  virtute,  id  est,  per  potentiam  miraculorum  ;  sccundnm 
spirituiu  sancti/icationis,  id  est,  per  Spiritum  Sanctum  quem 
credentibus  in  se,  largitus  est  ;  cx  rcsurrcctione  niortiwrum,  id 
est,  per  gloriosam  resurrectionem  ex  mortuis,  etc.  Haec,  in- 
quam,  est  Graecorum  interpretatio,  eaque,  ut  videtur,  ma- 
xime  genuina,  praesertim  si  contextum  consideres,  qui  vix  ac 

ne  vix  quidem  in  expositione  Latinorum  potest  convenienti 
modo  exponi.  Accedit  quod  textus  sic  habet:  Tou  dpiaOevTo; 
uiou  ^eou  £V  ^uvap-si,  ubi  non  adhibetur  verbum  Trpoopi^eiv,  quod 
est  praedestinare,  sed  opt^siv,  quod  est  definire,  confirmare, 
et  saepe  etiam  declarare.,  quia  id  quod  declaratur,  confirmari 
et  definiri  videtur.  Porro  in  hac  expositione,  nuUa  amplius 
superest  difficultas;  declarari  cnim,  sive  manifestari,  est  de 
consequentibus  ad  esse,  imo  aliquid  omnino  extrinsecum  rei 
declaratae;  nihil  ergo  obstare  potest  quominus  dicatur  hic 
homo  Chrisius  fuisse  declaratus,  sive  manifestatus  Filius  Dei 
Unigenitus.  —  Nunc  autem  latini  commentatores  acceperunr 
vocabulum  praedestinattis  quo  vulgata  utitur,  sicut  sonat;  et 
hinc  factum  est  ut  apud  Theologos,  communiter  admittere- 
tur  tanquam  legitimus,  modus  ille  loquendi  quo  dicitur  Chri- 
stus  secundum  humanitatem,  fiusse  praedestinatus  ad  hoc  ut 
esset  Filiiis  Dei.  De  cuius  tamen  legitimitate  est  duplex  gravis 
ratio  dubitandi. 

Prima  ratio  dubitandi  est  huiusmodi:  Sicut  iliud  quod 
semper  fuit,  non  fit,  ita  id  quod  semper  fuit,  non  praedesti- 
natur.  Sed  homo  Christus  supponit  pro  supposito  aererno, 
quod  semper  fuit  Fihus  Dei.  Ergo  sicut  ratione  ista,  non  pot- 
est  dici  homo  factus  Deus,  ut  supra  ostensum  est,  ita  nec 
potest  dici  praedestinatus  Fihus  Dei. 

Secunda  est,  quia  Christus  secundum  quod  homo,  non 
importat  nisi  naturam  humanam  et  suppositum  aeternum. 
Sed  natura  humana  non  est  praedestinata  esse  Filius  Dei, 
quia  nunquam  fuit,  nec  est,  nec  erit  Fihus  Dei.  Similicer, 
haec  est  falsa:  Divina  persona  quae  est  suppositum  aeternum, 
est  praedestinata  esse  Filius  Dei,  cum  naturahter  et  ab  ae- 
terno  hoc  habeat.  Ergo  et  haec  est  falsa :  hic  homo  praede- 
stinarus  est  Fifius  Dei.  —  Ita  S.  Thomas  in  III,  D.  8, 
q.  3,  a.   I. 

Sed  contra  est  auctoritas  plerorumque  latinorum  inter- 
pretum,  a  quibus  aequum  est  propulsare  suspicionem  erroris 
in  doctrina,  tamesi,  exegetice  loquendo,  videatur  potius  ad- 
mittenda  graecorum  expositio  super  textum  Pauli,  Rom.  I-4. 

Notandum  itaque  est,  quod  hoc  iinxQdicatum  praedestinatus 
non  imponitur  ab  actu  qui  est  in  re,  sed  ab  actu  qui  est  in 

intellectu  alicuius  praeordinantis,  cum  praedesrinatio  non  sit 
aliquid  in  praedestinato,  sed  in  praedestinante  tantum,  ut  di- 
citur  in  prima  Parte,  Quaest.  23,  a.  2.  Ideo  non  est  necesse 
ut  conveniat  subiecto  considerato  in  sua  determinatione  a 
parte  rei,  sed  sufficit  ut  conveniat  ei  sub  aliqua  indetermina- 
tione,  sub  qua  potest  accipi  in  apprehensione  intellectus.  In 
apprehensione  autem  intellectus  nostri,  persona  Christi  se- 
cundum  quod  homo,  potest  accipi  vage,  ut  suppositum  huius 
humanitatis,  praescindendo  ab  hoc  quod  sit  suppositum  con- 
stitutum  per  hanc  ipsam  humanitatem  et  esse  creatum  in  ipsa 
receptum,  vel  potius  suppositum  divinum  cui  illa  unitur  se- 
cundum  subsistentiam.  Et  quia  per  gratiam  Dei  factum  est,  ut 
suppositum  huius  humanitatis  esset  suppositum  Filii  Dei,  po- 
tius  quam  suppositum  creatum  et  pure  humanum,  ideo  recte 
dici  potest  suppositum  huius  humanitatis  sic  vage  acceptum, 
praedestinatum  fuisse  ad  hoc  ut  esset  Filius  Dei. 

Ad  i""^  ergo  dicendum,  quod  praedicatum  factits  impo- 
nitur  ab  actu  qui  est  in  re ;  et  quia  supposito  Christi  in  sua 
reali  determinatione,  non  convenit  fieri  Deus,  non  conceditur 
ista:  hic  homo,  vel  Christus  in  quantum  horao,  factus  est 
Filius  Dei.  Sed  praedicatum  praedestinatus  imponitur  ab  actu 
qui  est  in  intellectu,  ubi  porest  accipi  suppositum  Christi 
vage  et  indeterminate,  pro  subsistente  in  hac  humanirate  ,  et 
ideo  non  est  simile.  —  Nec  valet  si  dicas  quod  intellectus 
divinus  praedestinans,  praecisivus  non  est;  non  enim  agitur  de 
praedestinatione  divina  significanda  secundum  modum  quem 
habet  in  se,  sed  secundum  quod  cadit  in  apprehensione  nostra, 
et  humano  sermone  exponi  potest.  Quapropter  tota  quaestio 
huc  redit:  utrum  scilicet,  inter  varios  modos  quibus  appre- 
henditur  divina  praeordinatio  de  natura  humana  trahenda  ad 
esse  personale  Verbi,  inveniatur  etiam  modus  quo  conci- 
pitur  praeordinatio  ipsa,  ut  cadens  super  suppositum  huma- 
nitatis  vage  considerarum,  illudque  determinans  ad  esse  sup- 
positum  Filii  Dei,  per  hypostaticam  unionem  humanitatis  cum 
Verbo.  Si  autem  ita,  ergo  hanc  meam  conceptionem  veram 
vere  exprimo  dicendo,  suppositum  huius  singularis  humani- 
tatis  fuisse  praedestinatum  ad  esse  suppositum  Filii  Dei;  quod 
est  dicere,  Christns  secii-ndwn  carnein,  praedestinatus  est  Filiiis  Dei. 

Ad  2"'^'  dicendum,  quod  nec  suppositum  aeternum  est 
praedestinatum  Filius  Dei,  nec  etiarn  humanitas,  sed  persona 
Christi,  in  quantum  indd&rminaU  accipitur  pro  supposito  hu- 
ius  humanitatis,  ut  dictum  est  responsione  praecedenti. 


QuAEST.    XXV-XXVI. 

DE  CONSEQUENTIBUS  UNIONEM 

QUANTUM  AD  EA  QUAE   CONVENIUNT  CHRISTO 

PER  COMPARATIONEM    AD  NOS 

Denique  considerandum  est  «  de  his  quae  pertinent  ad 
«  Christum  in  comparatione  ad  nos;  et  primo  de  adoratione 
«  Christi,  qua  sciUcet  nos  eum  adoramus;  secundo,  de  hoc 
«  quod  est  mediator  noster  ad   Deum  ». 

DE  ADORATIONE  CHRISTI 

Adoratio  est  honor  alicui  exhibitus  propter  eius  excellen- 
tiam,  et  quia  excellentia  est  causa  adorationis,  ex  qua  sci- 
licet  debiti  honoris  determinatur  modus  et  ratio,  hinc  est  quod 
tot  sunt  adorarionis  species,  quot  sunt  excellentiae  diversae 
super  quas  honorationis  debitum  fundatur.  Potissima  autem 
adorationis  divisio,illa  est  qua  dividitur  in  adorationem  dnliac,  et 
adorationem  latriae.  Et  latriae  quidem  plures  species  non  dan- 
tur,  sed  dulia  est  nomen  genericum,  quin  imo,  in  sua  uni- 
versalissima  acceptione,  analogatur  ad  Deum  et  ad  creaturas. 

Ad  cuius  evidentiam  considerandum  est,  quod  in  Deo  du- 
plex  per  rationem  disringui  potest  excellentia,  Una  quae  a 
creaturis  participari  nequit,  et  haec  est  excellentia  Creatoris, 
secundum  quod  ipse  est  finis  et  origo  prima  nostri  esse.  Alia 
vero  est  quae  participatur  a  creaturis,  et  haec  est  excellentia 
dominii;  nam  licet  creatura  non  participet  potentiam  creandi, 
participat  tamen  quamdam  similitudinem  divini  dominii,  se- 
cundum  quod  haber  particularem  potestatem,  vel  praelationem, 
vel  praeeminentiam  super  aliam  creaturam,  Porro  ad   signifi- 


DE    ADORATIONE    CHRISTI  315 

candum  honorem  qui  debetur  Deo,  ratione  iliius  excellentiae 
quam  creatura  nec  participat,  nec  participare  potest,  accom- 
modatum  est  nomen  latriae ;  et  quia  haec  ipsa  Creatoris  ex- 
cellentia  unius  rationis  est,  constat  quod  latria  est  una  tan- 
tum.  —  At  vero,  ad  significandum  honorem  qui  debetur  alicui, 
ratione  excellentiae  dominii,  praelationis,  vel  cuiuscumque 
praeeminentiae,  impositum  est  nomen  duJiac,  quod  «  dicit 
«  serviturem  communiter,  cuicumque  debeatur  (i)  ».  Cum  au- 
tem  huiusmodi  excellentiae  ratio  non  sit  eadem  in  diversis, 
puta  in  Deo,  in  Sanctis,  in  praelatis,  in  patre,  in  rege,  in  ma- 
gistro,  et  sic  de  aliis,  ideo  plurimae  sunt  species  duliae  ;  imo 
vero,  ut  dictum  est,  quaedam  est  dulia  quae  a  latria,  non- 
nisi  ratione  distinguitur,  et  exhibetur  ipsi  Deo,  ut  docet 
S.  Thomas  in  praesenti,  art.  2  in  corp.  «  Ipsi  Deo  Patri,  in- 
«  quit,  debetur  honor  latriae  propter  deitatem,  et  honor  duliae 
«  propter  dominium  quo  gubernat  creaturam.  Unde  super  il- 
«  lud  Psal.  Vn :  Domim,  Deus  meus,  in  te,  speravi,  dicit  glossa 
«  interlinearis :  Douiinus  oiimiuin  per  potentiam,  cui  debetur  du- 
«  lia  ;  Deus  oinnium  per  creationem,  cui  debetur  latria  ».  Quibus 
similia  habet,  2-2,  q.  103,  a.  3,  ad  i"'".  Praeiverat  Rabanus 
Maurus,  Comment.  in  Exod.,  1.  3,  c.  5,  dicens  :  «  Dulia  de- 
«  betur  Deo  tanquam  Domino  ;  latria  vero  nonnisi  Deo  tan- 
«  quam  Deo  (2)  ». 

Nunc  autem,  etsi  dulia  ex  proprietate  vocabuli  analogetur  ad 
cultum  debitum  Domino  dominorum,  et  ad  honorem  creatu- 
rae,  peculiari  tamen  modo  appropriatur  huic  posteriori,  fere 
sicut  nomen  gratis  data  appropriatur  illi  gratiae  quae  infimum 
locum  tenet  in  genere  gratiae,  utpote  non  faciens  gratum  Deo 
subiectum  in  quo  est;  vel  etiam,  sicut  hoc  nomen  angelus  ap- 
propriatur  infimo  ordini  ultimae  hierarchiae  in  puris  spiritibus. 
Unde  S.  Thomas  in  III,  D.  9,  q.  2,  a.  i,  ad  i"'"  ait:  «  Du- 
«  lia  quantum  ad  proprietatem  vocabuh,  dicit  servitutem  com- 
«  muniter,  cuicumque  debeatur;  et  quia  Deo  debetur  honor 
«  vel  servitus  secundum  modum  perfectiorem,  ideo  noincn  du- 
«  liae  coinmunc  contrahitur,  et  quodaiiunodo  appropriatur  ad  ho- 

(i)  S.  Thom.  in  III,  D.  9,  q.  2,  a.   i  in  corp. 
(2)  Migne,   Patr.  lat.,  tom.    108. 

«  norein  creattirae,  quia  non  addit  aliquain  differentiam  ad  digni- 
«  tatem  pertinentem,  supra  commime...  Et  quia  in  Deo  est  omnis 
«  ratio  honoris  qui  invenitur  in  creatura,  sed  non  convertitur, 
«  ideo  latria  debetur  sibi  secundum  id  quod  est  sibi  proprium, 
«  dulia  autem  secundum  id  quod  est  commune  sibi  et  crea- 
«  turae  per  analogiam  ».  Hinc  igitur  est,  quod  dulia  absque 
addito,  intelligi  solet  de  honore  qui  creatam  excellentiam  at- 
tendit;  quo  in  genere,  aliae  sunt  species  duHae  aliquibus  de- 
bitae  propter  supernaturalem  coniunctionem  cum  Deo,  aHae 
vero  species  duHae  debitae  propter  aliam  quamiibet  praeemi- 
nentiam,  puta  paternitatis,  regiminis,  magisterii,  etc.  Potissi- 
ma  autem  et  suprema  omnium  species  est  hyperdulia,  quae 
Beatae  Virgini  debetur,  in  quantum  est  mater  Dei.  —  Sed  iam 
ad  ea  quae  spectant  adorationem  Christi  oportet  accedere,  et 
primo  dicendum  de  adoratione  personae  eius,  tum  secundo 
de  adoratione  crucis  atque  imaginum. 


THESIS    XXXVI. 

(QUAEST.    25.    ArT.     1-2.) 

Una  est  adoratio  Christi  Dei  et  hominis,  ex  parte  rei 
adoratae;  debetur  autem  ei  propter  divinitatis  excellentiam 
adoratio  latriae,  qua  in  eius  hypostasi  et  ipsa  coadoratur 
humanitas. 

1.  Videretur  tamen  dicendum  non  unam  esse  adorationem 
Cliristi,  quia  si  esset  una  adoratio,  oporteret  honorem  latriae 
deferri  ipsi  humanitati,  sicut  in  ultima  propositionis  parte  si- 
gnanter  additur.  Atqui  hoc  est  impossibile,  quia  humanitas 
est  creatura,  et  vetitum  est  honorem  divinum  transterre  crea- 
turae. 

2.  Sed  si  dicatur  quod  humanitas  non  tam  adoratur  quam 
coadoratur,  responsio  non  satisfacit,  quia  etiam  Spiritus  San- 
ctus  dicitur  in  symbolo,  simul  cum  Patre  et  FiUo  adorari  et 
conglorificari ;  quod  esse  non  posset,  si  Spiritus  Sanctus  es- 
set  creatura.  Non  igitur    concomitantia    quae   importatur  per 

verbum  coadorari,  reddere  potest  licitam,  multoque  minus,  de- 
bitam  humanitatis  adorationem. 

3.  Praeterea,  tot  oporter  esse  adorationes,  quot  sunt  in 
aliquo  excellentiae  diversae.  Sed  in  Christo  alia  est  excellentia 
divinitatis,  et  aha  excellentia  humanitatis.  Ergo  oportet  ut  alia 
adoratione  adoretur  Christus  Deus,  et  alia  adoratione  Christus 
homo. 

4.  Denique,  si  dicatur  quod  adorationes  possunt  esse  distin- 
ctae  ex  parte  causae  adorationis,  nunquam  autem  ex  parte  rei 
adoratae,  quatenus  scilicet,  una  eademque  Christi  persona  ado- 
ratur  latria  propter  suam  divinitatem,  et  inferiori  dulia  pro- 
pter  perfectionem  humanitatis,  iterum  non  satisfit.  Sequeretur 
enim  quod  sicut  humanitas  coadoratur  latria,  quando  causa 
adorarionis  est  excellentia  divinitatis,  ita  et  divinitas  adorare- 
tur  simplici  dulia,  quando  causa  adorationis  est  humanitatis 
perfectio.  Sed  divinitatem  coli  communi  dulia,  quis  unquam 
ferret?  Dicendum  igitur  est,  duas  esse  adorationes  Christi, 
etiam  ex  parte  rei  adoratae. 

Sed  contra  est  canon  8"^  Concilii  Ephesini :  «  Si  quis 
«  audet  dicere  assumptum  hominem  coadorandum  Deo  Verbo 
«  et  conglorifieandum  et  nuncupandum  Deum,  tanquam  alte- 
«  rum  cum  altero,  ac  non  potius  una  supplicatione  veneratur 
«  Emmanuel,  unamque  ei  glorificationem  dependit,  iuxta  quod 
«  Verbum  caro  factum  est,  anathema  sit  ».  —  Cui  accedit 
canon  9"^*  Concilii  V:  «  Si  quis  adorari  in  duabus  naturis  di- 
«  cit  Christum,  ex  quo  duae  adorationes  introducuntur  se- 
«  motim  Deo  Verbo  et  semotim  homini...,  sed  non  una  ado- 
«  ratione  Deiim  Verbum  incarnatum  cum  eius  carne  adorat,  iu- 
«  xta  quod  Sanctae  Dei  Ecclesiae  ab  initio  traditum  est,  talis 
«  anathema  sit  ». 

Et  ratio  huius  rei  est,  quia  honor  et  adoratio  proprie  non 
exhibetur  nisi  rei  subsistenti,  tametsi  causa  honoris  possit  esse 
aliquid  non  subsistens,  propter  quod  honoratur  persona  cui 
illud  inest.  In  Christo  autem  non  est  nisi  unus  subsistens 
et  unum  suppositum;  ergo  non  est  nisi  una  res  adorata  seu 
adoranda ;  ergo,  ex  parte  rei  adoratae,  adoratio  est  una, 
non  duplex.  Et  licet  Verbum  Dei  sit  adorabile  seorsum  ab 
humanitate,  quia  est    subsistens    independenter  ab  ea,  et  non 

habet  ad  eam  nisi  relationem  rationis,  ut  supra  dictum  est, 
tamen  humanitas  seorsiiiii  a  Verbo  nequaqnain  adorahilis  est  qua- 
citinqne  adoratione,  sive  latriae  illa  sit,  sive  diiliae.  Non  enim 
subsistit  humanitas,  sed  Verbum  secundum  eam,  et  ideo  id 
quod  adorari  potest,  non  est  nisi  Verbum  cum  propria  ipsius 
humanitate.  Hinc  vides  qua  de  causa,  uno  eodemque  anathe- 
mate  reprobati  sint  haeretici,  tum  ex  hoc  quod  personam  ho- 
minis  ponebant  in  Christo  distinctam  a  persona  Verbi,  tum 
ex  hoc  quod,  consequentia  quadam  •  necessaria,  adorationes 
duas  introducebant,  semotim  Deo  Verbo,  et  semotim  homini, 
ut  habetur  supra,  in  definitione  quintae  Synodi.  —  Xunc 
autem,  si  res  adorata  nuUa  alia  est  nisi  Verbum  cum  propria 
ipsius  carne,  evidens  est  deberi  cultum  latriae,  propter  excel- 
lentiam  divinitatis.  Caeterum,  sicut  honor  qui  redditur  Petro 
terminatur  per  se  ad  suppositum,  et  ratione  suppositi,  ad  ea 
quae  insunt,  eodem  pacto  latria  defertur  supposito  Verbi,  et 
in  supposito  Verbi  coadoratur  humanitas,  ei  coniuncta  secun- 
dum  subsistentiam, 

Ad  I"™  ergo  dicendum  quod  adoratio  hitriae  non  exhi- 
betur  humanitati  Christi  per  se  consideratae,  sed  divinae  hv- 
postasi  cum  qua  uno  honore  honoratur;  unde  ratio  proce- 
deret  si  humanitas  adoraretur  seorsum  a  Verbo ;  nunc  autem 
adorare  humanitatem  Christi,  nihil  aHud  est  quam  adorare 
Verbum  Dei  incarnatum.  Hinc  Athanasius,  epist.  ad  Adel- 
phium,  n.  3:  «  Itaque  rem  creatam  non  adoramus,  absit!... 
«  Sed  rerum  creatarum  Dominum  carnem  flictum,  Dei  Yer- 
«  bum  adoramus.  Etsi  enim  ipsa  caro  seorsum  spectaia,  pars 
«  sit  rerum  creatarum,  attamen  Dei  facta  est  corpus.  Neque 
«  vero  huiusmodi  corpus  a  Verbo  dividentes  adoramus,  neque 
«  cum  Verbum  volumus  adorare,  ipsum  a  carne  removemus, 
«  sed  idem  Verbum  in  carne  exsistens,  Deum  agnoscimus. 
«  Ouis  ergo  adeo  deinens  sit,  ut  Doinino  dicat:  Rcccde  a  corpore, 
«  ut  te  adorein...  Atqui  tahs  non  fuit  leprosus  ille;  Deum  enim 
«  in  corpore  exsistentem  adoravit,  eumque  Deum  esse  his 
«  agnovit  verbis :  Domine,  si  vis,  potes  me  mundare  ».  Hinc 
etiam  in  Bulla  Auctorein  fidei,  damnatur  propositio  61  Pisro- 
rieusium  his  verbis :  «  Propositio  quae  asserit,  adorarc  direcle 
«  humanitatem  Christi ,    inagis    vero  aUqnain    ciiis   partcin,    fore 

<i  semper  honorein  divinnm  datnin  creaturae ;  quatenus  per  hoc 
«  verbum  directc,  intendai  reprobare  adorationis  cultum,  quem 
«  fideles  dirigunt  ad  humanitatem  Christi,  perinde  ac  n  tahs 
«  adoratio,  qua  humanitas  ipsa  et  caro  vivifica  Christi  ado- 
«  ratur,  non  quidem  propter  se  et  tanquam  nuda  caro,  sed 
«  prout  unita  divinitati,  foret  honor  divinus  impertitus  crea- 
«  turae,  et  non  potius  una  eademque  adoratio  qua  Verbum 
«  incarnatum  cum  propria  ipsius  carne  adoratur:  falsa,  ca- 
«  ptiosa,  pio  ac  debito  cultui  humanitati  Christi  a  fidehbus 
«  praestito  ac  praestando  detrahens  et  iniuriosa  ». 

Ad  2"™  notandum,  quod  non  eodem  sensu  dicitur  Verbum 
adorari  cum  carne  sua,  quo  sensu  dicitur  Spiritus  Sanctus  ado- 
rari  cum  Patre  et  Filio,  Nam  Spiritus  Sanctus  est  persona  per 
se  terminans  adorationem,  tametsi  ratio  adorationis  eius  non 
aha  sit  a  ratione  propter  quam  Pater  et  FiHus  adorantur;  quippe, 
trium  personarum  una  est  divinitas,  una  excellentia,  aequahs 
maiestas;  et  ideo,  particula  con  se  tenet  ex  parte  eius  quod  est 
causa  honoris,  non  autem  ex  parte  termini  adorati,  quasi  Spi- 
ritus  Sanctus  per  seipsum  non  esset  adorabiHs  et  adorandus. 
Sed  hic  dicitur  coadorari  humanitas,  quatenus  ipsa  seorsum  ac- 
cepta,  adorabihs  non  est  quacumque  adoratione,  et  multo  minus 
adoratione  latriae,  eo  quod  honor  adorationis  non  debetur  per 
se  nisi  hypostasi  subsistenti,  id  est  Verbo  incarnato,  ut  ex  Con- 
ciHo  V,  loco  supra  citato,  aperte  cohigitur.    • 

Ad  3""^  dicendum,  tot  esse  adorationes  quot  sunt  exceUen- 
tiae  distinctae,  hoc  sensu  quod  unum  idemque  suppositum  ho- 
noratur  diversis  honoribus  propter  diversas  eius  excehentias; 
non  autem  in  quantum  oportet  ut  tot  sint  res  adoratae,  quot 
sunt  excellentiae,  Et  vere  non  valet  huiusmodi  consequentia: 
plures  sunt  in  Socrate  rationes  cur  ei  honor  deferatur,  ergo 
plures  sunt  qui  debent  honorari.  Cum  igitur  in  uno  Christi 
supposito  sint  duae  excellentiae  diversae,  semper  quidem  erit 
ex  parte  rei  adoratae,  adoratio  una ;  sed  divina  persona  cum 
carne  sua  adorari  debet  latria  propter  divinitatem ,  et  potest 
etiam,  absolute  loquendo,  adorari  duha  propter  perfectionem 
humanitatis. 

Ad  4"™  denique  dicendum,  esse  quidem  impossibile  ut  divi- 
nitas  colatur  simphci  duHa  in  hypostasi  sohus  divinitatis;  sed 

in  hypostasi  divinae  simul  ec  humanae  naturae,  nihil  absolute 
impedit  quominus,  ratione  excellentiae  naturae  assumptae,  ho- 
noretur  duha,  quae  tamen  non  excludat  latriam  sibi  debitam  pro- 
pter  propriam  excellentiain.  Dixi,  absolute  loquendo,  nam  de 
facto  non  defertur  Christo  inferior  adoratio,  ne  sit  in  detri- 
mentum  alterius  potioris  in  qua  eminenter  continetur  :  «  Ado- 
«  rationem  duliae,  ait  Caietanus,  Christo  debitam  ratione  hu- 
«  manae  naturae ,  Ecclesia  in  mente  retinet,  non  in  usu  ,  ad 
«  evitandos  errores  «. 

COROLLARIUM 

Sicut  adoratio  dirigitur  ad  humanitatem,  ut  ad  rem  non. 
tam  adoratam  quam  coadoratam  in  persona  Verbi ,  sic  et 
ad  partes  humanitatis.  Recte  autem  Verbum  incarnatum 
proponitur  specialiter  adorandum  secundum  ipsas  partes  in 
quibus  peculiare  consideratur  documentum  vel  symbolum 
amoris  eius  erga  nos;  unde  dicendum  est,  legitimum  esse 
cultum  quem  Sacratissimo  Cordi  defert  Ecclesia. 

Prima  assertio  manifeste  consequitur  ex  praemissis,  et  con- 
firmatur  ex  condemnatione  propositionis  6^  Pistoriensium : 
Doctrina,  quae  «  cultores  Cordis  Jesu  hoc  etiam  nomine  arguit, 
«  quod  non  ad.vertant,  sanctissimam  carnem  Christi,  aut  eius 
«  partem  ahquam,  aut  etiam  humanitatem  totam,  cum  separa- 
«  tione  aut  praecisione  a  divinitate  adorari  non  posse  cultu 
«  latriae  :  quasi  fideles  Cor  Jesu  adorarent  cum  separatione 
«  vel  praecisione  a  divinitate,  dum  illud  adorant  ut  est  Cor 
«Jesu,  cor  nempe  personae  Verbi,  cui  inseparabiUter  unitum 
«  est,  ad  eum  modum  quo  exsangue  corpus  Christi  in  triduo 
«  mortis,  sine  separatione  aut  praecisione  a  divinirate  adorabile 
«  fuit  in  sepulchro  :  captiosa,  in  fideles  Cordis  Christi  culto- 
«  res  iniuriosa  ».  Itaque,  sicut  adorare  carnem  Christi,  nihil 
aliud  esr  quam  adorare  ^^erbum  Dei  incarnatum,  ut  S.  Thomas 
dicit  art.  2  in  corp.,  ita  adorare  humaniratis  assumptae  partem, 
puta  Cor,  nihil  aliud  est  quam  adorare  Verhum  prout  indutum 
iis  visceribus  misericordiae,  in  quibus  visitavit  nos.  —  Hunc  porro 
culrum  esse  convenientem,  imo  convenientissimum,  sic   patet. 

Dictum  est  supra,  causam  adorationis  esse  excellentiam  rei 
adoratae,  quatenus  per  adorationem,  hanc  ipsam  eius  excel- 
lentiam  protestamur,  et  profitemur  subiectionem  erga  eum  qui 
sua  dignitate  excedit  parvitatem  nostram.  Atqui  huius  ado- 
rationis  sive  submissionis  debitum  tanto  sacratius  est,  quanto 
magis  persona  aliqua  eminens,  per  amorem  ad  nos  conde- 
scendit,  Hoc  enim  dictat  vel  ipse  inditus  naturae  rationalis 
sensus,  amatorias  maiorum  condescendentias  per  specialem 
reverentiam  esse  recompensandas,  ut  scihcet,  quanto  minus 
ipsi  distantias  curant,  tanto  magis  studeamus  vicem  rependere, 
non  solum  consistendo  in  nostro  proprio  gradu,  sed  et  subli- 
mes  illas  personas  peculiariter  venerando  in  suis  descensibus 
ad  nos. 

Nunc  autem,  dicit  Dionysius  in  cap.  4  de  div.  nom.,  quod 
«  divinus  amor  exstasim  facit,  et  quod  ipse  Deus  propter  amo- 
«  rem  est  exstasim  passus»,  quasi  extra  se  exiens  per  incar- 
nationis  mysterium  et  nostrae  redemptionis  operationem.  Con- 
veniens  igitur  fuit  ut  specialiter  adoraremus  Verbum  incar- 
natum  in  ea  assumptae  humanitatis  parre,  in  qua  huius  suae 
amatoriae  exstasis  peculiare  documentum  consideratur.  Atqui 
huiusmodi  pars  est  Cor.  —  Primo,  quia  cor  est  symbolum 
caritatis;  et  in  Verbo  quidem  incarnato,  symbolum  tum  in- 
creatae  caritaris  quae  fuit  causa  descensus  eius  in  terras,  tum 
etiam  caritatis  creatae  quae  fuit  ei  causa  veniendi  ad  crucem. 
—  Secundo,  quia  cor  nobilissimum  corporis  est  organum  a 
Filio  Dei  assumptum  ut  posset  amare  nos  amore  compassivo, 
iuxta  illud  Luc.  I,  78:  «  Per  viscera  misericordiae  Dei  nostri 
«  in  quibus  visitavit  nos  oriens  ex  alto  ».  Nam  in  alto  suae 
divinitatis,  poterat  quidem  misereri  per  voluntatem  subve- 
niendi,  sed  non  poterat  compati  per  miserum  cor  super  nostra 
miseria,  iuxra  etymon  vocis  misericordia;  ideo ,  hoc  etiam 
modo  nobis  misereri  volens,  ex  alto  emersit,  viscera  compas- 
sionis  indutus  in  corde  humano  (i).  —  Tertio,  quia  in  cruce 

(i)  «  Advertendum  est,  misericordiam  esse  voluntatem  subveniendi  alte- 
«  rius  calamitatibus  et  miseriis,  quae  tunc  perfecta  est,  quando  ex  dilectione 
«  erga  eum,  cui  subvenimus,  procedit.  Solet  tamen  non  semper  ex  dile- 
«  ctione  alterius  procedere,  sed  ex  quodam  compassionis  affectu,  quo  pars 
«  inferior  ac  sensitiva  afficitur  in  alterius  calamitatibus;  quam  quidem  mi- 

De  Verbo  Incarnato.  21 


jj22  QUAEST,    XXV-XXVI. 

ipsum  Cor  caritas  «  vulneratum  ictu  patenti  voluit,  amoris 
(c  invisibilis  ut  veneremur  vulnera  ».  Nam,  ut  dicit  S.  Thomas 
in  III,  D.  27,  q.  I,  a.  i,  ad  4"™:  «  Ex  hoc  quod  amor  trans- 
«  format  amantem  in  amatum,  facit  amantem  intrare  ad  in- 
«  teriora  amati,  er  e  contra....  Et  ideo  amans  quodammodo 
«  penetrat  in  amatum... ;  et  simiUter  amatum  penetrat  aman- 
«  tem,  ad  interiora  eius  perveniens,  et  propter  hoc  dicitur  qitod 
«  amor  vulmrat,  et  traitsjigit  iecur  » .  —  Quarto ,  quia  in  san- 
guine  er  aqua  e  Corde  aperto  scaturientibus,  signiticata  est 
effusio  omnium  divitiarum  redemptionis,  quatenus  ilHc  quo- 
dammodo  vitae  ostium  pandebatur,  undesacramenta  Ecclesiae 
manaverunt,  sine  quibus  ad  vitam  quae  vera  vita  est,  non  in- 
tratur.  Ideo  dictum  fuerat  Noe,  cum  tigurativa  fabricaretur 
arca:  «  Ostium  autem  arcae  pones  ex  latere  ».  Ideo  prima 
mulier  facta  est  de  latere  viri  dormientis,  et  appellata  est  vita, 
materque  vivorum.  —  Caeterum,  in  iis  quae  Christum  spe- 
ctanr,  finis  respondet  initiis,  et  posteriora  prioribus;  nam  cum 
primum  Filius  Dei  ex  alto  divinitatis  suae  in  virgineum  ute- 
rum  descendebat,  celebrabantur,  ut  dictum  est,  viscefa  mise- 
ricordiae  in  quibus  visitabat  nos ;  et  cum  iam  sepeliendus, 
communibus  hominum  conspectibus  subtrahebatur,  donec  ve- 
niant  tempora  restitutionis  omnium  in  iudicio  universaU,  'scce 
lancea  mihtis  haec  ipsa  misericordiae  viscera  aperiebantur,  ut 


«  rabili  providentia  Deus  dedit  hominibus,  ut  aliis  compatiantur,  nou  quod 
«  haec  sit  per  se  virtus  misericordiae,  sed  ut  ea  nos  impellat  ad  subve- 
«  niendum . . .  Qui  ergo  compassione  moti  subveniunt  indigenti,  magna  ex 
ft  parte  sibi  subveniunt,  dum  alteri  subvenientes  propriam  minuunt  compas- 
«  sionem.  Hac  de  causa  huic  virtuti  misericordiae  coniungimus  viscerum 
«  nomen  ;  non  enim  dicimus  viscera  castitatis,  iustitiae,  aut  humihtatis,  sed 
«  misericordiae,  quia  haec  particulari  quodam  corporeo,  et  viscerum  affectu 
«  excitatur ...  —  Advertendum  est  rursus,  hanc  compassionem,  quando  prae- 
«  cedit  actuni  misericordiae,  virtutem  non  esse,  sed  ad  virtutem  impellere.  At 
«  quando  sequitur  actum  misericordiae,  nimirum  quia  voUintaria  est,  et  qui 
«  miseretur,  non  tantum  vult  subvenire,  sed  etiam  condolere,  tunc  est  vir- 
«  tutis  effectus,  et  ex  magna  et  perfectissima  misericordia  procedit...  Haec 
«  viscera  misericordiae  Deus  suscipere  voluit ;  tanta  enim  eius  fuit  misericor- 
«  dia,  ut  non  solum  subvenire,  quod  Dei  in  seipso  erat,  voluerit,  sed  etiam 
«  nostram  calamitatem  magna  ex  parte  suscipere,  quod  fieri  non  poterat 
«  nisi  carne  suscepta  ».  (Toletus,  in  c.   i  Lucae,  Annot.   161). 

fieret  misericordia  eius  a  progenie  in  progenies  super  timen- 
tes  eum,  essetque  iugiter  fons  patens  domui  David,  id  est 
Ecclesiae,  in  ablutionem  peccatoris  et  menstruatae. 

Vere  ergo  in  Corde  sacratissimo  recolitur  omnis  ratio, 
modus,  et  effectus  amatoriae  illius  exstasis  qua  Summa  Natura 
sese  inclinavit  ad  nos;  et  consequenter  dicendum  est,  conve- 
nientissimum  esse  cultum  quem  eidem  Cordi  defert  Ecclesia. 

THESIS   XXXVII. 

(QUAEST.   25.  -  ArT.   3-4) 

Cultu  latriae  relativo  adoratur  imago  Christi,  et  potiori 
adhuc  titulo,  praeter  caetera  passionis  instrumenta,  ipsum 
lignum  crucis  in  quo  Salvator  pro  nobis  affixus  est. 

Res  aliqua  adoratur  cultu  absoluro,  quando  ad  ipsum  eius 
suppositum  adoratio  terminatur  et  sistit ;  cultu  autem  tantum 
relativo,  quando  adoratio  dirigitur  ad  aliud  suppositum  prin- 
cipale,  cuius  est  repraesentatio,  vel  cum  quo  specialem  habet 
relationem.  Hinc,  cuitus  absolutus  semper  causam  habet  excel- 
lentiam  propriam  rei  adoratae,  et  sive  latriae  sit,  sive  duliae, 
non  potest  terminari  nisi  ad  hypostasim  naturae  intellectualis. 
Cultus  vero  relativus  causam  habet  excellentiam,  non  quidem 
ipsius  rei  adoratae,  sed  alterius  suppositi  ad  quod  illa  ordi- 
nem  dicit;  et  sic,  nihil  prohibet  cultum  vel  latriae  vel  duliae, 
terminari  materialiter  ad  rem  insensibilem  et  inanimatam. 

Imagines  ergo  Christi  duplici  modo  possunt  considerari : 
vel  in  quantum  sunt  res  quaedam,  vel  in  quantum  sunt  ima- 
gines  Christi.  Priori  modo  honor  eis  non  impenditur;  sed  se- 
cundo  modo,  eadem  reverentia  latriae  exhibetur  eis,  quae 
Christo  exhibetur,  quia  motus  in  imaginem  qua  talem,  est 
unus  et  idem  cum  motu  qui  est  in  rem  ipsam;  unde  dicitur 
in  Synodo  sexta :  « Imaginis  enim  honor  ad  primitivum  transit, 
«  et  qui  adorat  imaginem,  adorat  in  ea  depicti  hypostasim  (i)  ». 
—  Et  eodem    modo    ratiocinaberis    de   vero    ligno    crucis,  in 

(i)  Enchir.  n.  244. 

quo,  praeter  communem  titulum  repraesentationis  Christi  cru- 
cifixi,  specialis  consideratur  sanctificatio,  ex  hoc  quod  conti- 
git  membra  Salvatoris,  fuitque  aliquando  eius  sanguine  per- 
fusum.  —  Hinc  in  ConciUo  VII  latum  est  contra  Iconoclastas 
terribile  illud  anathema  :  «  Si  quis  ergo  non  adorat  iconam 
«  Salvatoris  Christi,  non  videat  formam  eius,  quando  veniet  in 
«  gloria  paterna  glorificari  et  glorificare  Sanctos  suos,  sed 
«  alienus  sit  a  communione  ipsius  et  claritate;  simiHter  autem 
«  et  imaginem  intemeratae  Matris  eius  et  Dei  genitricis  Ma- 
«riae;  insuper  et  iconas  sanctorum  angelorum  depingimus, 
«  quemadmodum  eos  figurat  verbis  divina  Scriptura;  sed  et 
«  laudabiUssimorum  apostolorum,  prophetarum,  martyrum  et 
«  sanctorum  virorum,  simul  et  omnium  sanctorum,  et  hono- 
«  ramus  et  adoramus.  Et  qui  sic  se  non  habent,  anathema  sint 
«a  Patre  et  FiUo   et  Spiritu   Sancto  (i)». 

Caeterum  hi  qui  Scripturae  sensa  minime  scrutantur,  (ut 
contra  Protestantes,  ipsis  Damasceni  verbis  utar),  obiiciunt 
Deum  per  Moysen  legislatorem  praecepisse:  Ne  feceris  ullam 
similitudinem  eorum  quae  in  coelo,  quaeve  in  terra  sunt.  Et  per 
prophetam  David :  Confundantur  omnes  qui  adorant  sculptilia, 
qui  gloriantur  in  simulacris  suis,  aUaque  multa  his  simiUa; 
quaecumque  enim,  vel  ex  divina  Scriptura,  vel  ex  sanctis  Pa- 
tribus  protulerint,  ad    eumdem   modum    intelUgenda   veniunt. 

Ad  haec  Damascenus,  Orat.  2  de  Imagin.  n.  8-10:  «  Lau- 
«  dahiUs  quippe  est  Scripturarum  perscrutatio.  Sed  hic  dili- 
«  genter  animum  attendite.  Unus  Deus  est,  unus  Veteris  et 
«  Novi  Testamenti  legishitor,  quia  multifariam  multisque  mo- 
«  dis  oUm  locutus  est  Patribus  in  Prophetis,  et  in  novissimis 
«  temporibus  in  FiUo  suo  unigenito...  Considera  (ergo)  Deum 
«  muUifariam  multisque  modis  locutum  esse.  Sicut  enim  pe- 
«  ritus  medicus  non  omnibus,  nec  semper,  idem  remedii  mi- 
«  nistrat  genus,  sed  tum  regionis,  tum  morbi,  tum  temporis, 
«  tum  aetatis  habita  ratione,  medicinam  praestar,  atque  alia 
«  quidem  ratione  infantem  curat,  aUa  virum  aetate  provectum, 
«  aegrotantem  aUa,  aUa  denique  sanum,  nec  aegrotis  omnibus 
«  eodem  medetur  modo...:  consimiliter  optimus  animorum  me- 

(i)  Enchir.  n.  273. 

«  dicus,  infantibus  adhuc  er  idololatriae  morbo  laborantibus,  qui 
«  cum  simulacra  deos  esse  arbitrarentur,  et  tanquam  deos  adora- 
«  rent,  imaginibus  interdixit...  Annon  vides,  quod  idololatriae  vi- 
«  tandae  causa  imagines  efformari  vetat,  et  quia  fieri  non  potest, 
«  ut  Dei  qui  nec  corporeus,  nec  visibilis,  nec  circumscriptus  est, 
«  eiEgies  exprimatur?...  Ita  pariter,  ubi  de  imaginibus  agitur, 
«  veritas  quaerenda  est,  sensusqiu'.  illorum  qui  eas  faciunt.  At- 
«  que  si  quidem  verus,  rectusque  sit,  et  ad  Dei  gloriam  san- 
«  ctorumque  eius  illae  conducant,  ad  amplectendas  item  vir- 
«  tutes,  et  fugienda  vitia,  necnon  in  salutem  vergant  anima- 
«  rum ,  has  tanquam  imagines,  exempla,  et  similitudines,  ac 
«  veluti  illitteratorum  hominum  libros,  venerari  nos  oportet 
«  et  osculari;  ut  quae  Verbum  carni  copulatum  repraesentent, 
«  genitricemque  ipsius,  aut  etiam  Sanctos,  qui  tum  passionum 
«  tum  gloriae  Christi  socii  exstiterunt  ». 

DE  CHRISTO  MEDIATORE 

Denique  considerandum  est  «  de  hoc  quod  dicitur  Christus 
«  Dei  et  hominum  mediator  ».  Et  doctrina  quidem,  generaliter 
tantum  hic  tangitur,  quia  manet  suo  loco  perficienda,  ubi  de 
mysterio  redemptionis.  Sit  ergo  haec  una  propositio . 

THESIS   XXXVIII. 

(QUAEST.    26.) 

Christus  secundum  quod  homo,  est  primus  et  summus 
mediator  noster  apud  Deum. 

In  nomine  Mediatoris  importatur  habitudo  medii  inrer  dno 
extrema,  utique  coniungenda  et  reconcilianda,  post  dissolutum 
foedus  pacis.  Unde,  ut  dicit  S.  Thomas,  a.  2  in  corp. :  «  In 
«  mediatore  duo  possumus  considerare,  primo  quidem  ratio- 
«  nem  medii,  secundo  ofiicium  coniungendi  ».  Utrumque  au- 
tem  competit  Christo  qua  homo  est,  eique  soli  tanquam  primo 
ac  principali,  cuius  mediatio  non    nititur   mediationi  alterius. 

«  Unus  eniin  Deiis,  inquit  Apostolus,  i  Tim.  II-5,  iinus  et  ine- 
«  diator  Dei  et  hominum  homo  Christus  Icsus,  qui  dedit  redem- 
v.  ptionem  semctipsum  pro  omnibus  ik 

Et  re  quidem  vera,  Christus  qua  homo,  est  infra  Deum 
propter  naturam  creatam,  et  super  omnes  homines  ratione 
plenitudinis  gratiae  et  gloriae.  Praererea,  ut  homo,  obtulit 
Deo  singularem  hanc  satistactionem  per  quam  deletum  est 
chirographum  decreti  quod  erat  contrarium  nobis,  et  vicissim 
per  virtutem  sanguinis  sui  refudit  in  homines  omnia  dona 
pertinentia  ad  amicabilem  cum  Deo  societatem,  sive  in  prae- 
senti  per  gratiam,  sive  in  futuro  per  gloriam. 

Ergo  ipse  est  Mediator  summus,  licet  nihil  prohibeat  ah- 
quos  alios  secundum  quid  dici  mediatores  inter  Deum  et  ho- 
mines,  prout  sciiicet  cooperantur  ad  unionem  hominum  cum 
Deo  dispositive,  vel  ministerialiter.  Dispositive,  sicut  Prophe- 
tae  et  sacerdotes  Veteris  Testamenti,  qui  praenuntiabant  et  prae- 
tigurabant  verum  et  perfectum  Dei  et  hominum  mediatorem, 
Ministerialiter,  sicut  sacerdotes  Novi  Testamenti,  qui  sunt 
ministri  veri  Mediaroris,  vice  ipsius  salutaria  sacramenta  ho- 
minibus    exhibentes.     Ita  S.  Thomas,  a.  i,  in  corp.,  et  ad  i^'"\ 

Cum  his  exphcit  pars  prima,  quae  est  de  ipso  incarna- 
tionis  mysterio.  Nunc  dicendum  de  his  quae  Deus  incarnatus 
egit  et  passus  est,  considerando  per  ordinem  mysteria  nati- 
vitatis,  vitae,  passionis,  et  resurrectionis  Domini  ac  Salvatoris 
nosrri  lesu  Christi. 

PARS  SECUNDA 

DE  HIS  QUAE  DEUS  INCARNATUS 
EGIT  ET  PASSUS  EST 

Post  praedicta,  inquic  S.  Thomas  iu  Prooemio  Quaesr.  27, 
in  quibus  de  unione  Dei  et  hominis,  et  de  his  quae  unionem 
consequunrur,  tractatum  est,  restat  considerandum  de  his  quae 
Filius  Dei  incarnatus,  in  natura  humana  sibi  unita  gessit  vel 
passus  est.  Quae  quidem  consideratio  quadripartita  erit ,  nam 
primo  considerabimus  de  his  quae  pertinent  ad  ingressum  eius 
in  mundum  (Quaest.  27-39);  secundo  de  his  quae  pertinent 
ad  progressum  vitae  ipsius  in  hoc  mundo  (Quaest.  40-45); 
tertio  de  exitu  ipsius  ab  hoc  mundo  (Quaest.  46-52);  quarto 
de  his  quae  pertinent  ad  exaltationem  ipsius  po^t  hanc  vitam 
(Quaest.  53-59)- 


CAPUT   PRIMUM 

QuAEST.  XXVII-XXXIX. 

DE  HIS  aUAE  PERTINENT  AD  INGRESSUM  CHRISTI 
IN  MUNDUM 

In  illo  tempore,  a  intravit  lesus  in  quoddam  castellum^ 
«  et  mulier  quaedam,  Martha  nomine,  excepit  ilium  in  domum 
«  suara.  Et  huic  erat  soror  nomine  Maria,  quae  etiam  sedens 
«  secus  pedes  Domini,  audiebar  verbum  illius.  Martha  autem 
«  satagebat  circa  frequens  ministerium  »,  et  rehqua. 

Quae  sunt,  salva  interim  Htteraii  veritate  facti,  per  ai- 
legoriam  dicta.  Castellum  enim  in  quod  Salvator  ingressus 
perhibetur,  mundus  est  in  quo  vivimus;  qui  recte  casteUi  no- 

mine  hic  designatur,  cum  ad  totius  amplitudinem  universi,  et 
praesertim  ad  curiam  Regis  aeterni  comparatus,  vix  ac  ne  vix 
quidem  se  liabeat  ut  castellum  ignobile,  et  pagus  angustissi- 
mus.  In  hunc  igitur  pagum  intravit  Fiiius  Dei,  quando  car- 
nem  induil,  factus  homo.  Porro,  intrantem  excepit  muHer 
quaedam  in  domum  suam ;  mulierem  dico  in  mulieribus  be- 
nedictam,  quae  prae  caeteris  creaturis  ad  inclytum  matris  de- 
cus  evecta,  duplex  in  se  una,  Marthae  et  Mariae  officium  circa 
Verbum  adveniens,  summa  perfectione  coniunxit.  —  Nam  ex 
quo,  angelicae  annuntiationi  voluntarium  praebens  assensum, 
purissimos  illos  subministravit  sanguines  de  quibus,  Spiritu  San- 
cto  operante,  formatum  est  corpus  Verbi,  de  ea  continuo  ac- 
cipitur  id  quod  in  Martha,  circa  corporalem  coelestis  hospitis 
sui  necessitatem  occupata,  legitur  adumbratum.  Etcerte,  cum 
inflintem  caute  portavit  in  utero,  cum  in  lucem  editum  pan- 
nis  involvit,  cum  reclinavit  in  praesepio,  cum  proprio  lacte 
aluit,  cum  diu  noctuque  super  eum  vigilavit,  cum  Herodis 
furorem  fugiens  detulit  in  Aegyptum,  cum  nutrivit  in  Naza- 
reth,  et  suo  parentem  imperio  adolescere  vidit;  cum  stans 
iuxta  crucem,  pendentis  Filii  dolorum  particeps  eftecta  est, 
cum  de  patibulo  depositum  sinu  suo  exanime  corpus  excepit; 
cum  propriis  manibus  sudario  involvit,  et  iure  materno,  quae- 
cumque  ad  sepulturam  pertinebant  ordinavit ,  nonne  multo 
verius  multoque  felicius  satagebat  circa  frequens  ninlsterinui? 
—  Verum,  ipsa  est  mater,  non  similem  habere  visa,  non  habere 
sequentem,  quae  mente  prius  conceperat  quam  corpore.  Et  beata 
quae  crediderat;  beata  quidem,  quia  Verbi  incarnandi  ministra 
facta  fuerat  temporalis,  sed  inde  multo  beatior  quia  eiusdem  sem- 
per  amandi  custos  manebat  aeterna.  Ideo  oportuit  in  ea  adim- 
pleri  et  figuram  alterius  sororis,  quae  sedens  secus  pedes  Do- 
niini,  audiebat  verbuin  illius.  Non  enim  ad  Virginem  spectat 
reprehensio  quam  ministranti  Marthae  adhibebat  Dominus 
dicens:  «  Martha,  Martha,  soUicita  es,  et  turbaris  erga  pluri- 
«  ma  1).  Intenta  Martha,  ait  Augustinus,  quomodo  pasceret  Do- 
minum;  intenta  Maria  quomodo  pasceretur  a  Domino.  Ast, 
utrumque  simul,  Virgo  benedicta :  conservabat,  inquit,  omnia 
vcrba  haec,  conferens  in  corde  suo.  Quapropter  de  plenitudine 
contemplationis  eius  nos  omnes  Evangelium  accepimus.  Cum 

enim  testetur  Lucas  (I,  2-3),  se  omnia  nssecutum  a  principio 
diligenter  ab  iis  qui  viderant:  quis,  putas,  testis  esse  potuit 
incarnationis,  nativitatis,  et  totius  infantiae  lesu  Ciiristi,  nisi 
ea  quae  omnium  ab  initio  apprime  conscia,  intentam  consi- 
derationem  mentis  a  dictis  et  gestis  Salvatoris  nusquam  dis- 
traxerat?  Denique,  post  ascensionem  Domini  et  descensum 
Spiritus  Sancti,  expleto  iam  ministerio  eius,  quomodo  eam 
tibi  cogitatione  effinges,  nisi  sub  typo  illius  Mariae  quae  in 
aula  mentis,  divinae  vacabat  sapientiae,  ubi  omni  strepitu  ter- 
renarum  siiente  curarum  in  meditationibus  sanctis  et  in  de- 
liciis  laetabatur  aeternis  ?  Sedens  ergo  secus  pedes  Domini, 
exspectabat  donec  audiret  vocem  dicentem  sibi:  Veni  de  Li- 
bano,  sponsa  mea,  veni,  coronaberis. 

Vere  itaque  optimam  partem  eUgit  sibi  Maria,  qiiae  non  aufe- 
retur  ab  ea  in  aeternum.  Imo  verius,  non  partem  sibi  elegit, 
sed  plenitudinem  accepit  eorum  omnium  quae  in  mystico 
Cliristi  corpore,  inter  multos  divisa  sunt.  Ipsa  enim  supra 
aiios  cunctos  in  specialissimo  ordine  redemptionis  constituta, 
coniungitur  cum  Filio  in  omnibus,  nexu  indissolubili.  Ergo, 
cum  incarnationis  exsecutio  consideratur,  secundum  quod  de 
Matre  Virgine  Verbum  caro  factum  est,  primum  omnium  de 
ea  sermo  habendus  est. 


OUAEST.    XXVII-XXX. 

DE  BEATISSIMA  ET  AUGUSTISSIMA  MATRE  DEI  ET   HOMINUxM 
VIRGIXE  MARIA 

Visum  est  praemittere  huic  disputationi  generale  quoddam 
compendium  praerogativarum  Virginis,  prout  luculenter  elu- 
cet  in  ipso  Scripturae  postliminio,  cum  primum  hominibus 
lapsis  Salvator  promittebatur;  tum  postea,  ad  singula  descen- 
dere,  quae  tractat  S.  Thomas  in  praesenti:  videlicet,  ad  Dei- 
parae  gratiam  (Quaest.  27),  virginitatem  (Quaest.  28.),  de- 
sponsationem  (Quaest.  29),  annuntiationem  (Quaest.  30), 
et  caetera  spectantia  praeparationem  eius  ad  concipiendum 
Filium  Dei.  Prima  ergo  positio  erit  ut  sequitur. 

THESIS    XXXIX. 

De  Virgine  Matre  generaliter  tenendum  est,  quod  in  or- 
dine  reparationis  eum  locum  tenet,  quem  tenuit  Eva  in  or- 
dine  perditionis  ;  nam,  sicut  ex  insigni  oraculo  Geneseos 
edocemur,  totius  redemptionis  nostrae  ratio  in  quadam  re- 
circulatione  contra  diabolum  consistere  dicenda  est,  quate- 
nus  omne  id  quod  machinatus  fuerat  Satanas  ad  ruinam 
generis  liumani,  illud  ipsum  ordine  contrario  divinitus  dispo- 
situm  est  ad  salutem;  quo  fit  ut  novo  Adae,  id  est  Christo, 
indissolubili  nexu  ad  dissolvenda  diaboli  opera  coniungi  de- 
buerit  nova  Eva,  id  est,  Maria. 

Considerandum  itaque  nunc  venit  celeberrimum  illud  ora- 
culum,  in  quo,  testante  Pio  IX  in  Bulla  Inejfahilis,  perhibetur 
Deus  praeparata  renovandis  morLalibus  suae  pietatis  remedia 
inter  ipsa  mundi  primordia  praenuntiasse,  deceptoris  serpentis 
retudisse  audaciam,  nostri  generis  spem  mirifice  erexisse,  ac 
demum  omnem  suae  Providentiae  rationem  in  hominum  re- 
paratione  compendiose  delineasse.  Et  primo  videndum,  quae 
sit  vis  et  ratio  sententiae  latae  in  serpentem ,  tum  secundo, 
quae  Virginis  praerogativae  ibi  eluceant. 


Quatuor  omnino  supposita,  vel  individua  vel  coUectiva,  in 
hoc  oraculo  invenies  designata:  serpentem,  serpentisque  semen, 
ex  una  parte ;  ex  adverso,  mulierem,  mulierisque  semen. 

In  primis  indubium  est,  serpentis  nomine  significari  dia- 
bolum,  iuxta  illud  Apoc.  XII-9  :  «  Et  proiectus  est  draco  ille 
«  magnus,  serpens  antiqims  qui  vocatur  diabolus  et  Satanas,  qui 
«  seducit  totum  orbem  »,  Quanto  enim  minus  ea  quae  de 
protoparentum  deceptore  dicuntur,  naturali  serpenti  convenire 
possunt,  tanto  manifesrius  de  spiritu  nequam  accipi  debent. 
Nec  obstat  id  quod  in  initio  sententiae  a  Deo  latae  legitur: 
«  Maledictus  es  inter  omnia  animanria  et  bestias  terrac ,  su- 
«  per  pectus  tuum  gradieris,  et  terram  comedes  cunctis  die- 
«  bus  vitae  tuae  ».  Nihil  enim  peccaverat    animal,  ut  a    Deo 

puniretur;  unde  punitio  evidenter  dirigitur  ad  eum  qui  per 
serpentem,  tanquam  per  visibile  organum,  regalem  sibi  in 
mundo  dominationem  comparare  tentaverat,  quique  pro  cri- 
minis  recompensatione,  in  loco  et  gradu  bestiae  quam  in  in- 
strumentum  assumpserat,  remanere  cogitur.  Quidquid  ergo 
infamiae  potest  figurate  intelligi  in  iis  quae  naturaliter  ser- 
penti  competunt,  puta,  quod  supra  ventrem  repat,  quod  in 
profundis  ac  tenebrosis  cavernis  plerumque  delitescere  coga- 
tur:  totum  hoc  in  poenam  diabolo  adscribitur,  ut  qui  se  ad 
horam  transfiguraverat  in  serpentem,  maneat  vel  invitus,  ser- 
pens  in  aeternum.  Ipse  enim  est  qui  repit  super  ventrem, 
dum  opus  suum  perficere  non  vaiet,  nisi  per  eos  quorum,  ut 
Apostolus  ait,  deus  venter  est ;  ipse  est  qui  terram  comedit 
Gunctis  diebus  vitae  suae,  dum  ab  infamibus  et  obscoenis  ho- 
minibus  honores  capit,  et  impiae  adorationis  haurit  incensum. 
—  Nunc  autem,  si  serpentis  nomine  diabolus  designatur,  iam 
ultro  occurrit,  quid  per  serpentis  semen  sit  intelHgendum. 
Quippe,  vox  semen  apud  Hebraeos  solet  de  posteris  sive  de 
filiis  dici,  et  cum  carnalis  posteritas  in  diabolum  non  cadat, 
sequitur  eos  omnes  hic  significari,  quos  perversa  suggestione 
sua,  quasi  quadam  spirituali  generatione,  similes  sibi  Satanas 
efficere  intenderat,  inducendo  in  actum,  vel  saltem  in  statum 
peccati.  Ergo  semen  serpentis,  Adam  praevaricator ;  semen 
serpentis,  ii  omnes  qui  tunc  in  lumbis  eius  continebantur,  et 
postea  nascituri  erant  originali  labe  infecti.  Quod  tamen  for- 
maliter  et  in  sensu  (ut  aiunt)  composito,  accipiendum  esse  con- 
stat;  nam  solius  peccati  ratione,  hom.o  semen  diaboli  nuncu- 
pari  potest,  et  statim  ac  peccatum  aufertur,  a  semine  male- 
dicto  ipsum  segregari  necesse  est. 

Sed  iam  attende  quid  ex  opposito  significent  mulier,  mu- 
lierisque  semen.'  —  Semen  in  Scriptura,  non  tantum  de  po- 
steris  collective,  sed  etiam  de  uno  fiHo  singulariter  accipi- 
tur  (i).  Hoc  autem  in  loco,  semen  mulieris,  sensu  sane 
primario  (2),  de  singulari  aliqua  persona   dici,  attentis  fonti- 


(i)  Cf.  Genes.  IV-2S,  XV-3,  XXI-13;  2  Reg.  VII-12,  e:c. 
(2)  Dixi  sensu  primario,  nam  sensu  secundario  indubium  est    adsigni- 
ficari  collectionem  eorum  qui  ad  Salvatorem  pertinent  tanquam  corpus  eius 

bus  revelationis,  certissime  constat,  Evidens  enim  est,  hic  prae- 
nuntiari  redemptionem  humani  generis,  et  Hberationem  ex 
tvrannide  diabolica ;  porro,  redemptionem  hanc  per  unum  sin- 
gularem  virum  perficiendam  fuisse,  omnes  ubique  locorum 
Scripturae  clamant.  Insuper,  illud  mulieris  semen  de  quo  hic 
dicitur,  ipse  conteret  capui  tuuni,  hoc  est,  ad  nihilum  rediget 
potestatem  oppressoris  infernalis,  non  aliud  profecto  est  ab  eo 
semine  quod  postea  Patriarchis  promittitur,  et  in  quo  hene- 
dicendae  erant  oumes  cognationes  terrac  (i).  Et  sane,  sicut  in 
Scriptura  infortunium  per  excellentiam,  servitus  diaboh  est, 
ita  benedictio  per  excellentiam,  eiusdem  servitutis  excussio; 
quare  nemini  unquam  dubium  esse  potuit,  quin  semen  in 
persona  Abrahae  toti  mundo  promissum,  et  semen  ab  initio 
annuntiatum  tanquam  serpentis  caput  contriturum,  unum 
omnino  sit  atque  idem.  Nunc  autem  Apostolus,  Gahit.  III-16, 
authentice  interpretans  promissionem  Abrahae  factam ,  ait : 
«  Abrahae  dictae  sunt  promissiones,  et  semini  eius.  Non  di- 
«  cit,  in  seminibus  quasi  in  multis,  sed  quasi  in  uno,  et  se- 
«  mini  tuo,  qui  est  Christus  ».  Ex  his  ergo  indubiranter 
efficitur,  in  seniine  mulicris  significatum  fuisse  eum,  qui  se  in 
EvangeHo,  filium  hominis  quasi  proprio  nomine  semper  appel- 
lare  consuevit;  qui  delens  quod  adversus  nos  erat  chirogra- 
phum  decreti,  illud  cruci  triumphator  affixit,  et  exspolians 
principarus  et  potestates  traduxit  confidenter,  palam  trium- 
phans  illos  in  semetipso.  —  Hactenus  de  semine.  De  muliere 
autem,  quid?  Fidenter  porro  dixerim,  non  opus  esse  consi- 
deratione  a  longe  petita,  cum  sensus  maxime  obvius  et  natu- 
rahs  Mariam  ultro  designet.    Si  enim   per  semen  mulieris  si- 


et  plenitudo  ipsius.  Hoc  suadetur  ex  contextu,  quia  semen  serpentis  semini 
mulieris  opponitur;  sed  semen  serpentis  accipitur  collective;  ergo ,  ut  sit 
perfecta  oppositio,  oportet  ut  sub  aliqua  saltem  ratione  ,  mulieris  semen 
collective  etiam  dicatur.  Suadetur  praeterea  ex  loco  parallelo,  Apocal.  XII-17: 
«  Et  iratus  est  draco  in  mulierem,  et  abiit  facere  praelium  cum  reliquis 
«  de  semine  eius,  qui  custodiunt  mandata  Dei  et  Iiabent  testimonium  lesu 
«  Christi  ».  Ubi  ostenditur  in  actu  exercito,  id  ipsum  quod  a  Domino  Deo 
in  paradiso  fuerat  annuntiatum;  dicitur  autem  serpens  facere  praelium  cum 
reliqids  de  semine  mulieris. 

(i)  Genes  XXII-18,  XXVI-4,  etc. 

gnificatur  Salvator  Christus,  statim  apparet,  per  mulierem 
ipsam  significari  matrem  Salvatoris. 

Equidem,  nonnuUi  e  catholicis  etiam  interpretibus,  muhe- 
rem  hic  ad  litterain  designatam,  Virginem  Mariam  esse  mi- 
nime  confitentur.  Nituntur  autem  hac  una  ratione,  quod  in 
tota  historia  tentationis  et  lapsus,  terminus  miiJicr,  vel  pro 
Eva,  vel  pro  muHere  in  genere  adhiberi  consuevit.  Ergo,  aiunt, 
etiam  in  praesenti  sic  est  accipiendus,  quia  in  eodem  conte- 
xtu  idem  terminus  in  eadem  constanter  significatione  sumatur 
oportet. 

Verum,  absoluta  huius  rationis  inanitas  facile  ostenditur, 
praesertim  quia  nequaquam  verum  est,  sententiam  a  Deo  la- 
tam  contra  serpentem,  unius  esse  tenoris  cum  narratione  ten- 
tationis  et  lapsus.  Quippe,  narrirtio  historica  et  sententia  Dei, 
duo  sunt  omnino  distincta;  narratio  exhibet  factum,  sententia 
regerit  iustam  pro  facto  retributionem;  narratio  refert  mate- 
riam  super  quam  cadit  iudicium,  sententia  ipsum  iudicium 
continet,  quo  et  serpenti  et  mulieri  et  viro  rependirur,  uni- 
cuique  secundum  opera  sua.  Ultro  igitur  concedendum,  quod 
in  narratione  historiae,  terminus  mulier  pro  una  eademque 
persona  constanter  supponit.  Et  sane,  midier  quae  colloquium 
habet  cum  serpente,  inidier  quae  videt  bonum  esse  lignum 
ad  vescendum  aspectuque  delectabile,  quae  accipit  de  fructu 
ilHus,  et  comedit,  et  dat  viro  suo ;  midier  quam  Adam  incul- 
pat,  quam  Deus  interrogat  de  dehcto,  et  postmodum  alloqui- 
tur  annuntians  fore  ut  multiplicentur  aerumnae  eius,  rum  in 
partu  filiorum,  tum  in  subiectione  ad  virum:  haec,  inquam, 
muher  a  primo  ad  ukimum,  nonnisi  Eva  esse  porest,  quanquam 
in  Evae  etiam  persona,  ad  poenam  quod  attinet,generatim  inclu- 
datur  sexus  femineus  prout  originali  culpa  infectus,  et  novae  con- 
ditioni  obnoxius,  cui  prima  praevaricatio  principium  attulerat. 
—  At  vero,  ubi  sententiam  enuntiat  Deus  adversus  serpentem 
dicens:  Inimicltias  ponain  inter  te  et  mulierem,  et  seinen  tunm  et 
semen  illius,  non  ampHus  factum  historicum  refertur,  sed  in 
seductorem  scelus  et  mahtia  retorquetur.  Nec  ambigua  aut 
dubia  apparet  iustissimi  simul  ac  sapientissimi  iudicis  inten- 
tio  :  decernit  enim  ut  qui  per  muHerem  vicerat,  per  mulierem 
etiam  vinceretur,  et  qai  mulieris    amicitiam   fraudulenter  ca- 

ptaverat,  mulieris  verissimas  inimicitias  persentiret.  Ergo  exi- 
git  omnino  vis  et  ratio  sententiae,  ut  cum  in  ea  mulier  no- 
minatur,  maneat  quidem  invariata  nominis  significatio.  Quod 
autem  contextus  exposcat  ut  sit  etiam  eadem  ac  prius,  termini 
suppositio,  seu,  ut  triumphatrix  illa  mulier  quae  in  terrorem 
serpentis  a  Domino  Deo  suscitatur,  eadem  numero  sit  cum 
illa  quam  tentationis  ac  lapsus  historia  commemorat:  hoc  pro- 
tecto,  nimis  enorme  et  absonum  est,  quam  ut  confutatione 
indigeat. 

Ast  non  satis;  nedum  enim  contextus  cogat,  nomine  mu- 
Heris  hic  intelHgere  Evam,  fidenter  assero  hunc  sensum  tanta 
evidentia  excludi,  et  Mariam  tam  aperte  designari,  ut  vix  in 
Scripturis  aliud  quidquam  invenire  sit,  pluribus  et  lirmioribus 
fundatum  rationum  momentis.  —  Omitto  interim,  nihil  vel 
verosimiliter  cogitari  posse,  quo  in  Eva  verificatae  ostendan- 
tur  singulares  illae  inimicitiae,  quae  tanta  emphasi  dicuntur 
poni,  mulierem  inter  et  diabolum.  Omitto,  easdem  inimicitias 
manifestam  habere  connexionem  cum  contritione  capitis  ser- 
pentis,  in  qua  Dei  sententia  terminatur;  aliunde  vero,  unicui- 
que  cogitanti  statim  occurrere,  quid  tandem  egit  Eva,  quid 
pertulit,  quid  meruit,  ut  diabolo  et  portis  inferi  tam  exitialis 
exstiterit.  —  Omitto  iterum,  Evam  in  hoc  capite  Geneseos 
constanter  sustinere  personam  peccatricis,  imo  illius  peccatri- 
cis,  qua  mediante,  totum  humanum  genus  fuerat  in  semen 
diaboli  conversum.  Cui  considerationi  profecto  non  officit, 
quod  ipsa  protoparens  per  gratiam  Dei  ex  praevisis  Christi 
meritis  fuerit  aliquando  educta  e  delicto  suo  (i),  quia  hoc 
est  omnino  praeter  characreristicam  et  typicam  notam  sub  qua 
in  praesenti  Eva  delineatur.  Nunc  enim,  illa  et  non  alia  os- 
tenditur  Eva,  a  qua  haereditavimus  peccatum  et  poenas  pec- 
cati;  illa,  inquam,  non  satis  deploranda  mater,  cuius  flebiles 
filii  subiacent  maledicto,  quaeque  in  initio  totius  ruinae  con- 
spicua  apparet,  nedum  tiiumphi  de  serpente  reportati  quale- 
cumque  principium  exsistat  et  origo.  —  Omitto  denique,  non 
mediocre  argumentum  hinc  etiam  sumi  posse,  quod  mulier  a 
Deo  annuntiata,  ea  mulier  sit,  cui  semen  Christus  attribuitur^ 

(i)  Cf.  Sap.  X-i. 

Nam,  si  diligentius  revolvas  totam  seriem  Scripturarum,  sae- 
pius  quidem  invenies  Christum  dici  semen  Abrahae,  Isaac, 
lacob,  David,  non  autem  Sarae,  Rebeccae,  Bethsabee,  etc. ; 
et  in  summa,  nusquam  alibi  reperies  singularem  hanc  loquendi 
formam  semen  muiieris,  nisi  in  aliquo  parallelo  loco  Apoca- 
lypseos  (i),  ubi  certe  non  Eva  designatur,  sed  Maria.  Nec 
mirum  hoc  cuiquam  videri  debet,  quia  formula  ista  ingerit  ex 
sese  ideam  maternitatis  quae  non  sit  secundum  leges  ordina- 
rias,  sed  omnino  sublimior  ac  prorsus  virginaHs,  sicut  egregie 
declaravit  Isidorus  Pelusiota  inquiens:  «  Iliud  muHeris  semen 
«  quod  Deus  inimicum  et  infestum  serpcnti  esse  iubet,  Do- 
«  minus  noster  lesus  est.  Nam  ipse  mulieris  semen,  singulari 
«  modo  ex  ea  ortus  est,  ita  ut  nec  viri  semen  intercesserit, 
«  nec  quicquam  decesserit  castitati  (2)  »,  Unde  iterum  redu- 
cimur  ad  iilam  Virginem  per  excellentiam,  divino  partu  ho- 
norandam,  de  qua  postea  prophetavit  Isaias  diccns:  Ecce  virgo 
concipiet,  et  pariet  filiiim,  et  vocabitur  ?iomen  eius  Emmanuel.  — 
Haec  itaque  omnia,  et  alia  plura  quae  commemorare  non 
vacat,  per  se  sola  iam  abunde  intentum  conlicerent;  sed  pla- 
cuit  unice  insistere  in  recirculatione  qua  utitur  Deus  contra 
diabolum,  opponendo  semen  e  sola  muliere  ortum,  quod  est 
Redemptor  cum  suo  corpore  mystico,  semini  illi  quod  per 
solius  muli&rls  mediationem,  sibimet  serpens  in  terra  suscita- 
verat. 

Sane  vero,  poenam  deceptoris  serpentis  in  quadam  retor- 
sione  fuisse  sitam,  quatenus  scilicet  omne  id  quod  excogita- 
verat  diabolus  ad  subiiciendum  sibi  hominem ,  fuit  omnino 
eodem  ordine  divinitus  resumptum  ad  hominem  liberan- 
dum,  vetustissimi  etiam  inter  Patres  tradiderunt.  Quod  et  ex 
diligenti  textus  Geneseos  consideratione  luculenter  patet,  et 
ex  consueta  Providentiae  ratione  confirmatur,  quia,  ut  dicitur 
Sap.  XT-17,  per  quae  peccat  quis,  per  haec  et  torqnetur.  —  Pul- 
chre  TertuIIianus,  de  Carne  Christi,  c.  17,  ait  Deum  imagi- 
nem  suam  a  diabolo  captam,  aemula  operatione  recuperasse. 
Ubi  nota,  quod  aemulari  est  proprie,  paribus  armis  pugnare 


I 


(i)  Apocal.  XII,  per  totum. 

(2)  Isidor.  Pelus.,  apud  PassagHa  de  Imm.  Conc,  Sect.   5,  c.  i. 

et  iisdcm  mediis  contendere;  unde,  sese  magis  explicans  Ter- 
tuUianus  subdit:  «  In  virginem  enim  adhuc  Evam  irrepserat 
«  veibum  aedificatorium  mortis ;  in  virginem  aeque  introdu- 
«  cendum  erat  verbum  exstructorium  vitae,  ut  quod  per  eius- 
«  modi  sexum  abierat  in  perditionem,  per  eumdem  sexum  re- 
«  digeretur  in  salutem  ».  Vides  igitur,  Tertulliano  teste,  Deum 
instituere  novam  mulierem  inductivam  redemptionis,  aemu- 
lando  Satanam  qui  adhibuerat  muHerem  inductivam  perditio- 
nis.  —  Consonat  lustinus  martyr,  in  dialogo  cum  Trvphone, 
n.  100:  «  Novimus,  per  virginem  Deum  hominem  factum 
«  esse,  ut  qua  via  initium,  orta  a  serpente  inobedientia  acce- 
«  pit,  eadem  via  etiam  dissolutionem  acciperet  ».  Ubi  omnino 
alludit  lustinus  ad  historiam  et  oraculum  Geneseos,  vultque 
ut,  per  quos  gradus  humana  natura  ceciderat,  per  eosdem  ad 
pristinam  dignitatem  erigeretur.  —  Sed  adhuc  expressiora  ea 
sunt,  quae  dicit  Irenaeus  ,  1.  5  c.  haeres.,  c.  22,  ubi  compa- 
rat  facinus  Satanae  cuidam  innodationi,  operationem  vero  Dei 
reparantis,  denodationi  ilhusmet  quod  prius  fuerat  innodatum: 
«  Quia,  inquit,  non  ahter,  quod  coHigatum  esr,  solveretur, 
«  nisi  ipsae  compagines  alhgationis  reflectantur  retrorsus  ». 
Statimque  exphcat  quomodo  Deus  calhditati  Satanae  suam 
opposuit  sapientiam,  qua  opus  reparationis  reflexit  secundum 
omnes  praecedentes  inflexiones  machinationis  ruinae,  e  re- 
gione  ponendo  singuhi  correspondentia,  cum  eodem  respe- 
ctivo  influxu,  eademque  causahtate  (i). 

(i)  «  O  Dieu  !  quelle  abondance  de  misericorde,  et  que  les  sujets  d'es- 
«  perance  se  multiplieut  devant  nous  !  puisqu'en  meme  temps  qu'un  homme 
«  et  une  femme  perdaient  le  genre  humain  ,  Dieu  qui  avait  daigne  pre- 
«  destiner  un  autre  homme  et  une  autre  femme  pour  les  relever,  a  designe 
«  cet  homme  et  cette  femme  jusque  dans  ceux  qui  nous  donnafent  la  mort. 
«  Jesus-Christ  est  le  nouvel  Adam ,  Marie  est  la  nouvelle  Eve —  Tout 
«  convient  a  ce  grand  dessein  de  la  bonte  divine.  Un  ange  de  tenebres 
«  intervient  dans  notre  chute,  Dieu  predestine  un  ange  de  lumiere  qui  de- 
«  vait  intervenir  dans  notre  reparation.  L'  ange  de  tenfebres  parle  a  Eve 
«  encore  vierge,  l'ange  de  lumiere  parle  a  Marie  qui  le  demeura  toujours. 
«  Eve  ecouta  le  tentateur  et  lui  obeit,  Marie  ecouta  aussi  1'  ange  du  salut 
«  et  lui  obeit.  La  perte  du  genre  humain  qui  se  devait  consommer  en 
«  Adam,  commen^a  par  Eve;  en  Marie  commence  aussi  notre  delivrance; 
«  elle  y  a  la  meme  part  qu'  Eve  a  eue  a  notre  malheur,  comme  Jesus-Christ 


DE    VIRGINE    MATRE  ^59 

Quo  posito,  attende  perfidiam  serpentis,  et  vide  qualiter 
se  habuerit  innodatio  eius.  Non  mulierem,  sed  virum,  suis 
retibus  illaqueare  intendebat;  quippe,  solus  vir  constitutus  erat 
totius  suae  progeniei  caput,  in  ordine  ad  conservanda  natu- 
rae  innocentis  dona.  Non  tamen  recta  perrexerat  diaboius  ad 
scopum  ,  sed  quaesierat  mediatricem  mulierem,  quam  sciebat 
deceptioni  magis  obnoxiam,  viro  item  suo  familiarissimam,  ac 
per  hoc,  maxime  idoneam  quae  eum,  sin  minus  seductione, 
at  certe  precibus  et  bianditiis  in  peccatum  artraheret.  Mulie- 
rem  igitur  adulatione  et  simulata  bonevolentia  adiera-i;,  pro- 
mittens  ei  consortium  et  communicationem  cum  superio^rlbus 
spiritibus,  (nam  deorum  nomine  hic  veniunt  spiritus  scientia 
praepollentes),  si  modo  vetitum  pomum  ederet.  Tum  deinde  per 
seductam  mulierem,  suggestionem  suam  extenderat  usque  ad 
Adam,  in  quo  peccante  omnes  peccaverunt.  —  Vide  nunc, 
qualiter  huic  calliditati  e  regione  opponatur  consilium  Dei 
reparantis:  Qida,  inquit,  fecisti  hoc...,  inimicitias  ponam  inter 
te  et  mulierem,  et  semen  tuum  et  semen  illius,  ipse  conteret  ca- 
put  ttium.  Quid  est,  quia  fecisti  hoc  ?  Id  est :  Quia  fallacem 
cum  muliere  Eva  simulasti  amicitiam,  societatemque  inivisti, 
ex  qua  fausta  accepisti  auspicia  triumphi,  ideo  ego  aiteram 
suscitabo  mulierem,  mulierem  prae  omnibus  eminentem,  quam 
inter  et  te,  verissimas  firmabo  inimicitias,  ut  quantum  tibi 
prima  exstitit  favorabilis  et  propitia,  tantum  alrera  infesta  sit 
ac  funesta,  et  quanto  facilius  per  mulierem  unam  adeptus  es 
victoriam,  tanto  ignominiosius  per  mulierem  alteram  profli- 
geris.  Quid  est  iterum,  quia  fecistihoc?  Id  est:  Quia  per  mu- 
lierem  deceptam,  tanquam  per  instrumenrum  et  opportunam 
mediatricem,  humanum  genus    in    suo    capite    Adam,    semen 


«  y  a  la  meme  part  qu'Adam  avait  eue  a  notre  perte.  Tout  ce  qui  nous 
«  a  perdus  se  change  en  mieux.  Je  vois  paraitre  un  nouvel  Adam,  une  nou- 
«  velle  Eve,  un  nouvel  ange;  il  v  a  aussi  un  nouvel  arbre,  qui  sera  celui 
«  de  la  croix,  et  un  nouveau  fruit  sur  cet  arbre,  qui  detruira  tout  le  mal 
«  que  le  fruit  defendu  avait  cause.  Ainsi  Tordre  de  notre  reparation  est 
«  trace  dans  celui  de  notre  chute;  tous  les  noms  malheureux  sont  changes 
«  en  bien  pour  nous,  et  tout  ce  qui  avait  ete  emplove  pour  nous  perdre, 
«  par  un  retour  admirable  de  la  divine  misericorde,  se  tourne  en  notre  fa- 
«veur».  Bossuet,  Elevations  sur  les  mysteres,  8^^^^  Semaine,  3^>ne  Elev. 

tuum  effecisti ,  ideo  ego,  per  mulierem  alteram  alterum  su- 
scitabo  semen,  hominum  redemptorem  nec  non  et  caput  in 
ordine  gratiae;  ipse  factus  ex  muliere,  et  mediante  muliere 
mundo  darus,  conteret  tibi  caput,  hoc  est ,  plenum  de  te  et 
de  portis  inferi  et  de  iis  qui  in  semine  tuo  propter  negle- 
ctum  redemptionis  beneficium  remanebunt,  triumphum  repor- 
tabit.  —  Haec  igitur  vis  est,  haec  ratio  sententiae  a  Deo  in 
diabolum  latae ;  quam  si  recte  perpendas,  statim  tibi  appa- 
rebit,  mulierem  illam  cuius  semen  Redemptor  esse  dicitur,. 
omnino  excludere  consortium  viri;  nam  alias  periret  omnis 
prorsus  veritas  et  decor  oppositionis  inter  divinum  repara- 
tionis  opus  et  caUidam  Satanae.  machinationem,  nec  amplius,, 
qua  via  initium  accepit  orta  a  serpente  inobedientia,  eadem 
via  etiam  dissolutionem  acciperet.  Ergo  a  primo  ad  ultimum, 
muHer  in  oraculo  Geneseos  annuntiata,  neque  Eva  est,  neque 
ulla  e  feminis  quae  per  generationes  singulas  in  genealogia 
Salvatoris  computantur,  sed  sola  Virgo  Maria  de  qua  natus 
est  lesus  qui  vocatur  Christus.  Cui  etiam  conclusioni,  non 
meram  probabilitatem,  sed  absolutam  certitudinem  censemus 
esse  adscribendam,  post  Pium  IX  in  Bulla  ineffabilis.  Nam, 
inquit  Pontifex,  Patres  Ecclesiaeque  scriptores  docuere,  «  di- 
«  vino  hoc  oraculo  clarc  aperteque  praemonstratum  fuisse  mi- 
«  sericordem  humani  generis  Redemptorem,  scilicet  Unigeni- 
«  tum  Dei  Filium  Christum  lesum,  ac  designatam  beatissimam 
«  eius  matrem  Virginem  Mariam,  ac  simul  ipsissimas  utrius- 
«  que  contra  diabolum  inimicitias  insigniter  expressas  ». 

Vere  igitur  dicendum  est,  ^^irginem  parituram,  sratim  post 
lapsum,  protoparentibus  nostris  fuisse  propositam,  ut  in  qua 
totius  nostri  generis  spes  reponeretur;  eamdemque  in  afSictis  ac 
penitus  profligatis  rebus,  primam  omnium  illuxisse  insrar  iridis, 
secuturae  serenitatis  praenuntiae.  Vere  ac  fideliter  confitendum,, 
habere  Mariam  in  ordine  reparationis  eas  ipsissimas  partes, 
quas  habuit  Eva  in  ordine  ruinae,  tantumque  influere  in  re- 
staurationem  nostram  ac  serpentis  cladem,  quantum  influxit 
Eva  in  nostram  perditionem  (i).  Vere  demum  credere  oportet, 

(i)  Hinc  etiam  apparet,  lectionem  femininam  Vulgatae,  ipsa  conteret 
caput  ttium,  virtualiter  contineri  in  lectione   masculina    textus    originalis  > 

Mariam  cum  ipso  Salvatore  lesu  Christo,  indissolubili  nexu 
in  ordine  ad  dissolvenda  diaboli  opera  esse  coniunctam,  volun- 
tatemque  Dei  fuisse  ut  nova  mulier  cum  suo  semine,  nequa- 
quam  ad  ordinem  ruinae,  sed  omnino  ad  ordinem  excussae 
tyrannidis  pertineret.  — •  Superest  nunc,  ut  quae  generali  con- 
clusione  enuntiata  sunt,  explicatius  proponantur. 

§    2. 

Dicit  Apostoius,  Rom.  V-14,  Adam  fuisse  formam  futuri, 
id  est,  typum  Cliristi  per  comparationem  a  contrario.  Et  hoc 
idem,  ut  ex  hactenus  disputatis  constat,  de  Eva  sentiendum 
est  respectu  Mariae ;  quo  fit  ut,  sicut  Christus  recte  nominatus 
est  novissimus  Adam  (i),  ita,  et  eodem  sensu,  novissima  Eva 
dicenda  sit  et  Maria.  Sed  quid  per  hoc  nomen  nova  Eva,  si- 
gnificatum  existimabinms  ? 

I.  Nova  Eva,  id  est,  omnino  immaculata,  et  ab  omni 
naevo  peccati,  non  actuafis  tantura,  sed  et  originalis,  penitus 
immunis. 

Etenim,  si  qua  inter  se  contrarie  opponantur,  non  potest 
esse  quod  unum  ab  altero  quacumque  ratione  processerit,  in 
eo  ipso  ordine  in  quo  attenditur  contrarietas,  sed  ambo  e  re- 
gione  sibi  mutuo  respondeant  necesse  est,  omnino  ab  invicem 
independentia.  Nunc  autem,  nova  Eva  dicitur  Maria,  quatenus 
in  ordine  spirituali  est  principium  contrarie  oppositum  antiquae 
ilh  mulieri ,  a  qua  initium  duxit  totius  humanae  sobolis  deiectio. 
Impossibile  igitur  est,  ut  in  hoc  eodem  ordine,  ab  ea  unquam 
quomodolibet  dependerit,  quasi  spiritualiter  Evae  filia  exsistens, 


nec  nisi  modaliter  ab  ea  differre.  Sicut  enim  dici  posset  :  Dextras  iunxit 
prima  mulier  cum  serpente,  mulierisque  vir  cum  Principe  tenebrarum  ,  et 
ipse  vir,  vel  ipsa  mulier,  ei  subiecit  totum  genus  humanum,  (dicendo  enim 
ipse,  directe  significares  causani  principalem  nostrae  deiectionis  ,  et  adsi- 
gnificares  causam  inductivam,  id  est,  Evam,  quae  determinaverat  virum  ad 
peccandum;  dicendo  autem  ipsa,  e  converso  significares  directe  causam 
inductivam,  et  adsignificares  causam  principalem)  :  ita  nihil  in  praesenti 
refert  utrum  legas  :  ipse,  vel  ipsa  conteret  caput  tuum.  —  De  quo  cf.  Pas- 
saglia,  de  Immac.  Conceptu,  Sect.  5,  n.  998. 
(i)  I  Cor.,  XV-45. 

et  de  numero  eorum  quos  mala  suggestione  sua  prima  mulier 
in  Adam  corrupit.  Porro  fuisset  et  ipsa  aliquando,  una  e  fle- 
bilibus  filiabus  Evae ,  si  eam  communis  contagio  attigisset. 
Ergo,  ex  hoc  quod  nova  Eva  vere  dicitur  et  est,  eam  habere 
debuit  ab  originaU  peccato  immunitatem,  qua  a  primo  sui 
ortus  initio,  splendore  gratiae  refulsit,  tota  pulchra  et  prorsus 
immaculata. 

Idem  privilegium  ex  penitiori  consideratione  oraculi  Ge- 
neseos  luculentius  evincitur.  Nam  eodem  modo  dividit  Deus 
inter  muHerem  et  serpentem,  quo  inter  muHeris  semen  et 
semen  serpentis.  Atqui  inter  semen  serpentis  et  semen  mulieris 
talis  divisio  est,  ut  e  partibus  diaboH  ipsum  muHeris  semen 
nunquam  esse  possit.  Ergo  et  muHer  sic  a  diabolo  divi- 
ditur,  ut  ne  ad  horam  quidem,  eius  potuerit  iugo  subiacere. 
—  Dixi  impossibile  esse,  vi  divinae  sententiae,  ut  semen  mu- 
Heris  e  partibus  diaboH  unquam  exsistat :  non  quod  oporteat, 
omnes  personas  quae  in  hoc  semine  computantur,  semper  et 
pro  quacumque  temporis  differentia,  a  Satana  condividi,  absit; 
sed  quatenus  necesse  est  ut  quisquis  hic  dicitur  muHeris  semen, 
sit,  in  sensu  composito  huius  appeHationis,  a  diabolo  aversus 
et  extra  statum  peccati  existens.  Nunc  autem,  semen  muHeris 
est  primario  ipse  Christus,  secundario  vero,  coUectio  eorum 
qui  sunt  in  Christo  lesu,  ut  Apostolus  ait,  tanquam  viva  mem- 
bra  ad  ipsum  comparati.  Et  hi  quidem,  nonnisi  accidentaHter 
semen  mulieris  efficiuntur ;  unde,  ante  sensum  compositum 
consideratur  in  eis  sensus  divisus,  sub  quo  prius  in  diaboH 
servitute  exsistunt.  Sed  Christus  in  quo  sensus  divisus  esse 
non  potest,  utpote  qui  substantive  er  in  persona  semen  mu- 
Ueris  seu  Virginis  iiHus  dicatur  et  sit,  absolute  a  Satana,  ipsa 
vi  praesentis  oracuH,  separatur.  Eodem  igitur  pacto  ab  eodem 
separatur  Virgo  Maria,  cum  nunquam  profecto  poruerit  esse 
in  ea  sensus  divisus  ab  iUa  muliere  de  qua  dictum  est:  Ini- 
micitias  ponam  inter  te  semenque  tuum,  et  muHerem  semen- 
que  illius.  —  Uno  verbo,  sicut  semen  muHeris  inimicum  dia- 
bolo  asseritur,  in  quantum  huius  muHeris  semen,  ita  et  muHer, 
in  quantum  haec  determinata  muiier.  Sed  a  primo  instanti 
suae  conceptionis,  Beata  Virgo  fuit  haec  mulier.  Ergo  a  primo 
instanti  fuit  in  gratia,  et  nunquam  maculata  peccato. 


DE    VIRGINE    MATRE  343 

Hunc  porro  eximium  singuhiremque  Virginis  rriumphum, 
eiusque  ab  omni  peccati  labe  integritatem,  viderunt  etiam  Pa- 
tres  :  «  tum  in  arca  illa  Noe,  quae  diyinitus  constituta  a  com- 
«  muni  totius  mundi  naufragio  pJane  salva  et  incolumis  evasit; 
«  tum  in  scala  illa,  quam  de  terra  ad  caeium  usque  pertingere 
«  vidit  lacob,  cuius  gradibus  angeli  Dei  ascendebant  et  descen- 
«  debant,  cuiusque  vertici  ipse  innitebatur  Dominus;  tum  in 
«  rubo  illo,  quem  in  loco  sancto  Moyses  undique  ardere,  ac 
«  inter  crepitantes  ignis  flammas  non  iam  comburi  aut  iacturam 
«  vel  minimam  pati,  sed  pulchre  virescere  ac  florescere  con- 
«  spexit;  tum  in  illa  inexpugnabili  turri  a  facie  inimici,  ex 
«  qua  mille  clypei  pendent,  omnisque  armatura  fortium;  tum 
«  in  horto  illo  concluso,  qui  nescit  violari  neque  corrumpi 
«  ullis  insidiarum  fraudibus ;  tum  in  corusca  illa  Dei  civitate, 
«  cuius  fundamenta  in  montibus  sanctis;  tum  in  augustissimo 
«  illo  Dei  templo,  quod  divinis  refulgens  splendoribus,  plenum 
«  esr  gloria  Domini ;  tum  in  aliis  eiusdem  generis  omnino 
«  plurimis,  quibus  exceisam  Deiparae  dignitatem,  eiusque  il- 
«  libatam  innocentiam,  et  nulli  unquam  naevo  obnoxiam  sancti- 
«  tatem  insigniter  praenuntiatam  fuisse  Patres  tradiderunt  (i)  ». 

Cum  autem  S,  Thomas  in  praesenti,  Quaest.  27,  a.  2, 
ad  2""''  dicit,  quod  si  nuuqnain  aniiiia  Virginis  fuisset  contagio 
originaUs  peccati  inqmnata,  hoc  derogaret  dignitati  Christi,  secun- 
dain  quam  est  universalis  oinniuin  Salvator,  reipsa  affert  rationem 
quae  probat,  Virginem  non  fuis5e  in  sua  origine  immunem  a 
peccato  vi  conceptionis.  At  vero,  praeter  immunitatem  ab  ori- 
ginali  vi  conceptionis,  est  et  exemptio  ab  eodem,  vi  privilegii 
ex  meritis  Christi  Salvatoris  concessi,  quam  nec  S.  Thomas, 
nec  alii  coaevi  scholastici,  Deo  ita  permittente,  satis  conside- 
raverunt  (2).  Et  hanc  exemptionem,  quae  utique  supponit  de- 


(i)  Pius  IX,  Bulla  Ineffabilis. 

(2)  Signa  teraporum  unusquisque  intelligat,  nec  calumnietur  antiquos 
Doctores  scholasticos  qui  circa  Virginis  conceptionem  pro  humana  fragihtate 
erraverunt.  Nunc  enim  bellum  cum  serpente  undequaque  recrudescit,  usque- 
dum  veniant  dies  in  quibus,  testante  Evangelio,  inducerentur  in  errorem  , 
si  fieri  posset,  etiam  electi.  Quare,  ut  magis  accenderetur  fervor  fidelium 
huius  periculosissimi  temporis,  erga  eam  quae  est  serpenti  terribilis  ut 
castrorum  acies  ordinata,  consulto    voluit    Deus  ,    veritatem    Conceptionis 

bitum  contrahendi  peccatum,  non  derogare  quomodolibet  re- 
demptioni  Christi,  imo  vero  commendare  quam  maxime  eius 
efficaciam,  ipsemet  Caietanus  agnovit  dicens :  «  Si  tenetur  Bea- 
«  tam  Virginem,  non  ex  vi  conceptionis,  sed  ex  gratia  sin- 
«  gularissima,  in  ipso  instanti  infusionis  animae  praeservatam 
«  ab  originali  peccato,  quod  tunc  incurrisset,  nisi  gratia  af- 
«  fuisset,  nihil  contra  fidem  tenetur,  sed  specialis  modus  redi- 
«  mendi  et  salvandi  a  peccato  originali,  Christo  attribuitur  respectu 
«  suae  matris.  Sic  enim  ipsa  Beata  Virgo  indiguit  redimi  et 
«  salvari  a  peccato  per  Christum....  Et  ita  puritas  eius  fuit 
«  maxima  sub  Christo,  qui  nullo  modo  indiguit  redimi,  quia 
«  ex  vi  suae  conceptionis  fuit  sanctus  (i)  ».  Et  hoc  ipsum 
est,  quod  nunc  fide  tenemus,  profitentes  Mariam  suhlimiori 
modo  redemptam,  ita  ut  ipsa  extra  numerum  aliorum  posita, 
fungi  potuerit  respectu  caeterorum  munere  coreparatricis,  sicut 
statim  ostendo,  amplius  declarando  novae  Evae  nomen. 

2.  Nova  Eva,  id  est,  medium  per  quod  Salvator 
nobis  effectus  est:  ut  scilicet  contraponeretur  primae  illi  Evae, 
qua  mediante,  in  omnium  condemnationem  praevaricator  evasit, 
qui  primus  formatus  est  pater  orbis  terrarum. 

Hic  autem  diligenter  attendendum,  quomodo  non  in  sola 
physica  Filii  Dei  conceptione  reponendus  sit  Virginis  concur- 
sus  ad  ortum  Salvatoris;  neque  enim  ad  tam  excellens  munus, 
passivum  requirebat  Deus  instrumentum,  sed  omnino  liberum 
ac  voiuntarium;  neque  etiam  saiis  consisteret  oppositio  inter 
Evam  et  Mariam,  nisi  concurrisset  Virgo  per  actus  proprie 
humanos,  eodem  pacto  quo  voluntate  propria,  Eva  concurrerat 
ad  ruinam.  Unde  ex  evangelica  historia  manifeste  habetur,  ex- 
spectatum  fuisse  fidelem  Mariae  consensum,  velut  conditionem 
sine  qua,  non  fuisset  celebrata  incarnatio.  Quod  ipsum  Virgo  ap- 
prime  intellexit,  ubi  dixit,  fiat ;  utquid  enim  istud  diceret,  nisi 
perspiceret  liberam  a  se  requiri  fidem  et  obedientiam?  Id  rursus 

Immaculatae  nunc  tantum  post  longas  moras  in  plena  fidei  luce  apparere. 
Ideo  permisit  ut  quaestio  ista  ab  antiquioribus  Scholasticis  non  satis  exami- 
naretur;  pcrmisit  et  plures  falli  usque  ad  horani  a  se  praefinitam ;  quippe 
ipse  est,  qui  congrua  quibusque  temporibus  novit  servare  praesidia,  quique 
pro  circumstantiaruni  exigentiis,  profert  de  thesauro  suo  nova  et  vetera. 
(i)  Caietanus  in  ^am  Part.,  Q,uaest.  27,  a.  2  in  fine. 

Elisabeth  repleta  Spiritu  Santo  testata  est,  cum  exclamavit  : 
Beata  quae  credidisti,  quoniaui  per/icientur  ea  quae  dicta  sunt  tibi 
a  Doinino,  ostendens  omnia  quae  pliysice  effecta  sunt  in  Maria, 
uti  connexa,  imo  depenJentia  a  viva  fide  quam  de  altissimo 
atque  inscrutabili  mysterio  praestiterat  Deo  loquenti  per  an- 
gelum.  Id  demum  Patres  indubitanter  asserunt,  dicendo  A'ir- 
ginem  prius  niente  concepissc,  quain  corpore ;  qua[)ropter,  in  hoc 
adaequato  sensu  sunt  intelHgendi,  quando  Deiparam  esse  aiunt, 
«  salutis  caput,  causam  universalis  salutis,  cornu  potentiae  quo 
«  Satanae  robur  fractum  iacet;  salutem  fideUum,  mundi,  generis 
«  nostri ;  laetitiae  auctricem,  causam  communis  gaudii,  solutio- 
«  nemque  moeroris  ;  instaurationem  eorum  quae  obsoleverant, 
«  restitutricem  onginalis  ingenuitatis,  principium  et  causam 
«  communis  erectionis  ;  vitae  et  casus  reparatricem,  vivifica- 
«  tricem  omnium,  solamque  deiectorum  restitutricem;  mundi 
«  propitiatorium,  maledicti  solutionem  et  condemnationis  ab- 
«  latricem;  eam  quae  mortem  demerserit,  vicerit,  quaeque  de- 
«  struxerit  diaboii  tyrannidem,  draconis  absciderit  audaciam,  re- 
«  gnumque  daemonum  subverterit  (r)  »,  —  Sed  non  est  cur 
nunc  exeat  Protestans  quispiam,  de  certitudine  salutis  mundi 
sollicitus,  ex  hoc  scilicet,  auod  a  libero  Yirginis  consensu  de- 
pendisse  dicatur  Incarnationis  exsecutio;  hinc  enim  nequaquam 
sequitur,  redemptionem  nosrram  fuisse  in  ancipiti,  et  consilium 
Dei  potuisse  evacuari.  Habet  siquidem  Deus  humanum  cor 
in  manu  sua,  et  quocumque  voluerit  flectit  illud,  miris  modis 
faciendo  ut  libere  simul  atque  infallibiliter  consentiat  nostra 
voluntas.  Quare,  si  quando  exsecutio  aeterni  cuiusdam  consilii 
a  contingenri  acru  creaturae  dependeat,  non  oportet  concludere  : 
ergo  incertus  est  eventus,  et  poterit  aliquando  non  esse  id 
quod  vult  Deus  voluntate  etiam  absoluta.  Et  ratio  est  quia 
aeternum  atque  infrustrabile  consilium  Deus  habuit,  non  solum 
de  hoc  faciendo,  sed  etiam  tali  modo  faciendo,  id  est,  dependen- 
ter  a  talibus  causis,  quae  etsi  in  se  contingentes,  in  praescientia 
tamen  ac  providentia  aererna  sic  praeparatae  fuerunt,  ut  cer- 
tissime  sint  eventurae.  Dicendum  itaque,  eiusmodi  causas  fuisse 
ad  incarnationis  exsecutionem  praeordinaras,  quae  divinae  sa- 

(i)  Apud  Passaglia  de  Immac.  Conceptu,  n.  1389. 

pientiae  proposito  congruebant;  inter  quas  recensetur  Mariae 
fidelis  ac  prompta  obedientia,  pertidiae  primae  mulieris  ex  op- 
posito  respondens,  ut  homo  cursibus  eisdem,  quibus  dilapsus 
fuerat  ad  mortem,   rediret  ad  vitam  (i). 

Ast  non  satis.  Quippe  Eva  fuit  medium  quo  factus  est 
Adam  praevaricator  ;  fuit  etiam  medium  quo,  naturaiis  gene- 
rationis  via,  peccatum  capitis  in  omnes  posteros  propagatur. 
Simili  igitur  modo,  Maria  medium  est,  quo  nobis  Redemptor 
est  datus;  est  etiam  medium,  per  cuius  intercessionem  bonum 
redemptionis  nobis  dispensatur.  Hanc  porro  rationem  maxime 
considerare  est  in  Virgine  sub  cruce  Salvatoris,  quando  operi 
nostrae  redemptionis  fuit  intime  associata.  Sed  distingue  inter 
redemptionem  simpliciter,  et  melius  esse  redemptionis.  Redem- 
ptionem  simpliciter,  solutionem  dico  condignae  satisfactionis 
pro  peccatis  liominum,  et  condigni  pretii  pro  donis  gratiae 
generi  humano  concedendis,  quam  solus  Christus,  ad  exclusio- 
nem  alterius  cuiuscumque,  sese  offerendo  dedit.  Melius  esse 
redemptionis  intelhgo  perfectionem  quamdam  accidentalem, 
qua  homines  congruentius  revocantur  ad  finem  aerernae  vitae ; 
dum  scilicet,  inter  ipsos  et  regem  gloriae  Christum  adest  mater 
seu  mediatrix,  in  qua  nihil  austerum,  nihil  terribile,  sed  omnia 
potius  plena  mansuetudinis  et  misericordiae,  cuius  proinde  in- 
terventus  in  dispensatione  meritorum  crucis,  suavitati  repara- 
tionis  nostrae  confert  quam  plurimum.  Hanc  autem  redem- 
ptionis  perfectionem  dico  fuisse  fructum  dolorum  Virginis  Filio 
compatientis.  Unde,  in  ipso  actu  condendi  aeternum  testamen- 
tum  ac  reconcihandi  mundum  Patri,  Redemptor  nosterdixit: 
Mulier,  ecce-  filius  tuus,  et  rursum :  Ecce  mater  tua,  nos  omnes 
in  persona  loannis  considerans,  sicque  faciens  habitare  sterilem 
in  domo,  matrem  filiorum  laetantem. 

Uno  verbo,  coreparatrix  elfecta  est  Maria  dupliciter:  primo 
quidem,  quatenus  fuit  voluntarium  medium  per  quod  nobis 
ortus  est  Redemptor ;  tum  praeterea,  quatenus  doloris  gladio 
secundum  Simeonis  prophetiam  translixa,  merito  quidem  pro- 
prio,  tametsi  innixo  infinitis  meritis  Christi,  meruit  fieri  cun- 
ctorum  mater  viventium,  cuius  intercessio  ad  omnes  se  extendit 

(i)  Petrus  Chrvsol.,  Serm.  de  Annuntiatione. 

quantum  ad  dispensationem  fructuum  redemptionis.  —  Super- 
est  tertium  in  nomine  novae  Evae  considerandum. 

3.  Nova  Eva,  id  est,  novo  Adae  indissolubiliter  con- 
iuncta  in  cultu  et  religione  christiana.  —  Sane  vero , 
si  religio  generatim  est  illud  quo  religamur  ad  Deum,  religio 
christiana  ea  est,  qua  ad  Deum  religamur  per  Christum  me- 
diatorem,  Et  haec  rehgio  quae  ante  peccatum  non  fuit,  (cum 
nuUo  opus  esset  mediatore  priusquam  dissolveretur  foedus 
pacis),  statim  post  peccatum  incepit,  quandoquidem  statim  post 
peccatum  revelatus  est  Christus  hominibus,  ut  per  ipsum  denuo 
haberent  accessum  ad  Patrem.  Quare ,  initia  revelatae  chri- 
stianae  religionis  sumenda  sunt  ab  iila  sententia  divinitus  contra 
serpentem  lata,  quam  Patres  protoevangeiii  nomine  passim 
nuncuparunt.  Et  re  quidem  vera ,  tota  religio  christiana  ibi 
continetur,  sed  quoad  substantiam  tantum,  id  est,  quoad  prin- 
cipale  obiectum  quod  toti  generi  humano,  antecedenter  ad 
omnes  progenierum  vei  gentium  divisiones,  proponebatur,  At- 
qui  in  his  religionis  nostrae  primordialibus  fundamentis,  non 
solus  proponitur  Christus,  sed  simul  cum  ipso,  mulier  cuius  est 
semen,  et  cum  qua,  adhuc  magis  gratiae  quam  naturae  indisso- 
lubili  vinculo  coliigatur,  Est  ergo  Maria  in  religione  christiana 
omnino  inseparabilis  a  Christo,  idque  tam  ante  quam  post 
incarnationem:  ante  incarnationem  in  spe  et  expectatione  mundi, 
post  incarnationem  in  cultu  et  amore  Ecclesiae ;  non  enim 
aliter  religamur  et  revocamur  ad  coelestia,  quam  per  beatum 
par,  quod  est  mulier,  illiusque  semen.  —  Unde  tandem  infero, 
cultum  Virginis  esse  notam  negativam  verae  religionis  chri- 
stianae  ;  negativam  dico,  quia  non  ubicumque  est  ille  cultus, 
ibi  eo  ipso  necesse  est  esse  et  veram  Ecclesiam,  sed  saltem 
ubicumque  non  est,  ibi  eo  ipso  abest  et  genuina  christiana 
religio.  Non  enim  genuina  illa  christianitas  esse  potest,  quae 
truncat  rationem  religationis  nostrae  per  Christum  a  Deo  in- 
stitutam,  separando  benedictum  mulieris  semen  a  muliere  ipsa 
cuius  est  semen,  et  abiiciendo  ordinem  quo  solo  solvitur  an- 
tiqua  innodatio,  qua  per  diabolum  fuimus  colligati. 

Hactenus  igitur  habes  Virginem  Matrem  in  suis  praecipuis 
lineamentis  satis  generaliier  descriptam.  Reliquum  est  ut  ad 
particularia  magis  specialiter  descendamus. 

THESIS  XL. 

(QUAEST.    27.) 

Gratia  Virginis  omnem  aliam  gratiam,  non  hominum  modo, 
verum  etiam  angelorum,  longe  exsuperat.  Quippe,  recti  or- 
dinis  convenientiae  omnino  exigebant  ut  mulier  non  acqui- 
reret  ad  Deum  relationem  matris  ad  filium,  nisi  mediante 
proportionata  coniunctione  secundum  spiritum ;  ideo  haec 
una  sublimis  ac  prorsus  singularis  maternitas  est,  in  qua 
cognatio  sanguinis  spiritualem  unionem  consequitur,  et  vi- 
cissim  unio  spiritualis  intimitati  corporalis  cognationis  plane 
commensuratur. 


lam  in  superioribus  declaratum  est,  quomodo  eadem  ae- 
terna  Sapientia  quae  in  lioc  visibili  universo  omnia  disposuit 
in  numero  et  pondere  et  mensura,  singulis  rebus  proportio- 
natas  attribuens  vires  et  formas,  easdem  etiam  proportiona- 
litates  et  iustas  mensuras  servavit  in  distributionibus  gratiae, 
atque  hoc  modo,  summae  unioni  ad  Deum  quae  est  secun- 
dum  subsistentiam,  summum  etiam  gradum  gratiae  debuit  as- 
signare.  Atqui  unioni  secundum  subsistentiam,  qua  natura 
creata  efficitur  propria  Dei,  proxime  accedit  coniunctio  secun- 
dum  naturae  communicationem,  qua  persona  creata  efficitur 
mater  Dei.  Ergo  et  divinae  maternitati  necesse  fuit  eam  gra- 
tiae  mensuram  attribuere,  quae  esset  maxima  sub  Christo, 
omnemque  aliam  gratiam,  non  hominum  tantummodo,  verum 
etiam  angelorum,  longe  superaret.  —  Et  re  quidem  vera, 
sicut  corpus  non  fuit  assumptibile  a  divina  Persona,  nisi  ra- 
tione  animae  intellectivae  quae  est  capax  beatitudinis  et  glo- 
riae  (i),  ita  prorsus  uterus  virgineus  non  fuit  decenter  inha- 
bitabilis  a  Filio  Dei,  nisi  ratione  nitoris  gratiae  quae  Virginis 
animam  exornaret.  Ratio  est  quia,  cum  mens  sit  vicinior  Deo 
quam  corpus,  oportebat  ut  Verbum  per  intermediam  coniun- 

(i)  Supra  pag.    178,  seq. 

ctionem  spirims  uniretur  mulieri  ut  matri,  eodem  fere  pacto 
quo  per  intermediam  mentem,  teste  Damasceno  ubi  supra, 
unitum  est  carni  secundum  hypostasim  (i).  Unde  etiam  vi- 
demus  in  Evangelio,  omnia  et  singula  quae  corporaliter  gesta 
sunt  in  Maria  concipiente  Filium  Dei,  ortum  habuisse  a  spi- 
ritualibus,  iuxta  formulam  a  Patribus  consecratam:  priiis  mente 
quam  corpore.  —  Eapropter  non  dubitaverunt  lidem  Patres 
etiam  asserere,  cognationem  sanguinis  qua  Filio  Virgo  devin- 
citur,  debuisse  quodammodo  super  spiritualem,  ut  sic  dicam, 
cognationem  fundari,  et  hanc  posteriorem  ex  intimitate  iUius 
pnoris,  mensuram  atque  amplitudinem  suae  perfectionis  ac- 
cepisse.  Huc  faciunt  haec  et  similia  testimonia:  «  Tu  homi- 
«  num  exornasti  naturam,  ait  Mariam  alloquens  Sophronius  (2), 
«  tu  angelorum  ordines  superasti,  tu  fulgores  archangelorum 
«  obtenebrasti,  tu  subhmes  Thronorum  sedes  infra  te  osten- 
«  disti,  tu  altitudinem  Dominationum  depressisti,  tu  Princi- 
«  patuum  ducatibus  praecucurristi ,  tu  enervasti  fortitudinem 
«  Potestatum,  tu  ipsis  Virtutibus  potentior  virtus  prodiisti,  tu 
«  Cherubim  oculatissimum  visum  terrestribus  oculis  vicisti, 
«  tu  Seraphim  sex  ahrs  habentium  volatus,  animae  pennis 
«  divinitus  agitatis  transvohisti,  tu  denique  omnem  creaturam 
«  longe  transgressa  es,  quippe  quae  prae  omni  creatura  eni- 
«  tuisti  puritate,  et  omnium  creaturarum  Conditorem  in  te 
«  excepisn,  ipsumque  et  sinu  tuo  gestasti,  et  soLa  ex  omni- 
«  bus  creaturis  Dei  marer  effecta  es...  Et  ahi  quidem,  iique 
«  plures,  ante  te  eximia  sanctitate  floruerunt.  Sed  nemini  quem- 
«  admodum  tibi  plena  gratia  impeitita  est....  Et  merito  qui- 
«  dem,  nemo  enim  sicut  tu,  ad  Deum  tam  prope  accessit. 
«  Omnia  vincis,  omnia  superas  quae  effusa  a  Dei  hirgitate  in 
«  quoshbet  dimanaveiint  ». 

(i)  Hic  tamen  notanda  est  difFerentia,  quia  gratia  habitualis  est  aliquid 
accidentale,  quod  non  potest  praesupponi  ad  constitutionem  naturae  in 
supposito  suo.  Ideo,  id  quod  facit  naturam  humanam  a  divina  Persona 
convenienter  assumptibilem,  non  est  gratia,  sed  anima  sive  mens  prout  ca- 
pax  est  gratiae;  ipsa  autem  gratia  consequenter  tantum  se  habet  ad  assum- 
ptionem.  At  vero,  ad  divinam  maternitatem  quae  non  est  ahquid  substan- 
tiale,  ordinat  non  solum  gratiae  capacitas,  sed  gratia  iam  in  actu  habita 
ut  praevia  dispositio. 

(2)  Homil.  de  Annuntiatione  Deiparae. 

Et  haec  est  singularis  plenitudo  gratiae  in  Maria,  quam 
significat  salutatio  angelica;  singularem  plenitudinem  dico, 
respondentem  inauditae  singularitati  salutationis :  «  Quia  vero 
«  angelus,  inquit  Origenes  in  Lucam,  Hom.  6,  n.  16,  novo  ser- 
« mone  Mariam  salutavit,  quem  in  omni  Scriptura  invenire 
«  non  potui,  et  de  hoc  pauca  dicenda  sunt».  Et  Ambrosius, 
1.  2  in  Luc,  n.  9  :  «  Benedictionis  novam  formulam  mira- 
« batur,  quae  nusquam  lecta  est,  nusquam  ante  comperta. 
«  Soli  Mariae  haec  salutatio  servabarur.  Bene  enim  sola,  gra- 
«  tia  plena  dicitur,  quae  sola  gratiam  quam  nulhi  aha  me- 
«  ruerat,  consecuta  est,  ut  gratiae  repleretur  auctore  ».  Et 
S.  Thomas  in  expositione  salutationis  angeHcae :  «  Antiqui- 
«  tus  erat  valde  magnum,  quod  angeii  apparerent  hominibus, 
<c  vel  quod  homines  facerent  eis  reverentiam,  habebant  pro 
«  magna  hiude.  Quod  autem  angelus  faceret  homini  reveren- 
«  tiam,  nunquam  fuit  auditum,  nisi  postquam  salutavit  Bea- 
«  tam  Virginem...,  quousque  aliquis  inveniretur  in  humana 
«  natura,  qui  excederet  angelos  in  plenitudine  gratiae,  in  fa- 
«  miharitate  divina,  etc.  ».  Et  Suarez  quidem  existimat,  gra- 
tiam  quam  accepit  Virgo  in  primo  instanti  suae  conceptionis, 
fuisse  maiorem  supiema  ilhi  gratia  in  qua  ahi  cuncti  consum- 
mantur;  cui  rei  accommodat  illud  Psalm.  LXXXVI:  Funda- 
menta  eius  in  montibus  sanctis,  et  iterum  illud  Isai.  II :  Erit 
praeparatus  mons  domus  Doinini  in  vertice  montium,  quatenus 
Beata  Virgo  quae  vera  est  Dei  domus  et  civitas,  ibi  initium 
habuir,  ubi  maximi  Sanctorum  qui  montes  dicuntur,  habue- 
runtfinem  (i).  Nec  omnino  arbitraria  accommodatio;  cum  enim 
una  Virgo  prae  aliis  cunctis  speciahssimo  modo  fuerit  redem- 
pta,  oportet  sane  ut  ei  uni  plus  gratiae  sit  collatum,  quam 
toti  simul  corpori  Ecclesiae,  in  quo  longe  inferior  redemptio- 
nis  modus  consideratur. 

Sed  inter  documenta  antiquae  Traditionis  circa  gratiam 
Virgini  concessam  ad  vincendum  omni  ex  parte  peccatum, 
minime  praetereundum  est  celeberrimum  illud  Augustini  te- 
stimonium,  quod  in  controversia  Pelagiana  positum,  tanto 
expressius  atque  vaHdius    invenitur,    quanto   magis    videbatur 

(i)  Suarez,  de  Incarn.  Tom.  2,  Disp.  4. 

negandum  adversario.  Nam,  cum  adstrueret  Pelagius  homines 
sanctos  posse  esse  in  hac  vita  omnino  absque  peccato,  suam- 
que  assertionem  variis  exemplis  studeret  confirmaie,  comme- 
morando  plurimos  ex  eis  quos  Scriptura  laudat,  sive  viros 
sive  mulieres,  ac  demum  ipsam  Domini  ac  Salvatoris  matrem, 
qiiam  aiebat  sine  peccato  confiteri  necesse  esse  pielati,  an  forte  in 
hac  etiam  postrema  assertione,  suo  adversario  contradicet  Au- 
gustinus?  «  Excepta  itaque  sancta  Virgine  Maria,  inquit  1.  de 
«  natura  et  gratia,  c.  3(3,  de  qua  proprer  honorem  Domini  nul- 
«  lam  prorsus,  cum  de  peccatis  agitur,  haberi  volo  quaestio- 
«  nem,  (inde  enim  scimus  quod  ei  plus  gratiae  collatum  fue- 
«  rit  ad  vincendum  omni  ex  parte  peccatum,  quod  concipere 
«  ac  parere  meruit,  quem  constat  nullum  habuisse  peccatum): 
«  hac  ergo  Virgine  excepta,  si  omnes  illos  sanctos  et  sanctas, 
«  cum  hic  viverent,  congregare  possemus  et  interrogare  utrum 
«  essent  sine  peccato,  quid  fuisse  responsuros  putamus  ?  Utrum 
«  hoc  quod  iste  (Pelagius)  dicit,  an  quod  loannes  Apostolus  ? 
«  Nonne  una  voce  clamassent:  Si  dixerimus  quia  peccatum 
«  non  habemus,  nos  ipsos  decipimus,  et  veritas  in  nobis  non 
«  est?  »  —  Quae  si  conferas  cum  dictis  aliorum  Patrum  de 
summa  atque  supereminenri  puritate  Matris  Dei,  facile  intel- 
liges  non  fuisse  Chrysostomum  traditionis  testem,  sed  priva- 
tum  interpretem,  imo  verius  amplificatorem,  cum  Homil.  20 
in  loan.  dicit,  ex  humanae  forsitan  gloriae  desiderio  pro- 
cessisse  verbum  Virginis  ad  filium  in  nuptiis  Cana,  vinum 
non  hahent.  Ideo,  simpliciter  est  approbanda  solutio  S.  Tho- 
mae,  Quaest.  27,  a,  4:  «  Ad  tertium  dicendum,  quod  in  ver- 
«  bis  illis  Chrysostomus  excessit  ».  Nec  ullatenus  ipsi  Chryso- 
stomo  patrocinatur  severa,  specie  quidem  tenus,  responsio 
Christi  ad  matrem  :  Qiiid  mihi  et  tibi  est,  mulier  ?  nondum  ve- 
nit  hora  mea.  Non  enim  hinc  sequitur,  Virginem  carnali  af- 
fectu  miraculum  petiisse  a  filio,  sed  Christum,  data  occasione 
voluisse  instruere  eos  omnes  qui  in  sacro  ministerio  occupan- 
tur,  de  modo  quo  ad  carnales  parentes  se  habere  debent,  ca- 
vendo  quam  maxime  ne  unquam  subordinetur  usus  divino- 
rum  charismatum  intercessionibus  consanguineorum,  in  quan- 
tum  consanguinei  sunt.  Distingue  ergo  ipsam  Virginem  ab 
iis  quorum  personam  gerebat  in  hac  totius    Ecclesiae    infor- 

matione  ac  disciplina.  Caeterum  responsionis  severitatem  hos 
solos  respexisse,  evidenter  patet  ex  eventu  ipso  ;  nam  statim 
dixit  Maria  ministris  :  Oiiodciimqiu  dixcrit  vohis,  facitc,  et  Chri- 
stus  precibus  eius  annuens,  hoc  fecit  initium  sigiwriun,  et  ma- 
nifestavit  gloriam  snam,  ut  in  loannis  Evangelio  legitur. 


§  ^- 


Hactenus  de  gratia  gratum  faciente.  De  gratiis  vero  gratis 
datis,  non  est  dubitandum,  inquit  AngeHcus  art.  5,  ad  3'^"'', 
quin  Beata  Virgo  acceperit  excellenter  gratiam  virtutum  et 
etiam  gratiam  prophetiae  ;  non  tamen  accepit  ut  haberet  omnes 
usus  harum  et  similium  gratiarum,  sicut  habuit  Christus,  sed 
secundum  quod  conveniebat  conditioni  ipsius.  Sane  vero,  mi- 
raculorum  usus  ei  non  competebat,  dum  viveret,  quia  tunc 
temporis  confirmanda  fuit  doctrina,  vel  a  Christo  ipso,  vel 
ab  iis  qui  doctrinae  eius  baiuH  et  promulgatores  erant.  — 
Habuit  tamen  usum  prophetiae,  ut  patet  in  Cantico  quod  fe- 
cit:  Magnificat  anima  mea  Dominum.  In  quo  quidem  cantico 
animadvertes,  quam  insigne  oraculum,  et  quam  remotum  ab 
omni  humana  coniectura,  fuerit  illud  quod  aiebat  Virgo: 
Ecce  enim  ex  hoc  beatam  me  dicent  omnes  generationes.  Conside- 
rabis  etiam,  quaHter  in  omnia  futura  saecuhi  visum  intendens, 
asserebat  se  in  utero  gestare  ipsum  misericordiae  fontem,  ex- 
inde  per  omnes  progenies  diifundendum:  Quia  fecit  mihi  ma- 
gna  qui  potens  est,  et  misericordia  eius  a  progenie  in  progenies 
timentihus  cum.  Timentibus  eum,  inquit,  sive  ludaeis,  sive 
Graecis,  iisdem  utens  verbis  quibus  postea  Petrus  a  CorneHo 
accersitus  vocationem  Gentium  annuntiabat,  Act.  X-35  :  «  In 
«  veritate  comperi  quia  non  est  personarum  acceptor  Deus, 
«  sed  in  omni  gente,  qui  timet  eum  et  operatur  iustitiam,  ac- 
«  ceptus  est  iHi  ».  Levabat  igitur  Virgo  in  circuitu  oculos  suos, 
videbatque  Gentes  ambulantes  in  lumine  partus  sui,  et  Reges 
in  splendore  ortus  illius.  Maximam  vero  mutationem  in  mundo 
futuram,  adhuc  expressius  significabat  per  haec  verba:  Fecit 
potentiam  in  hrachio  suo ,  more  prophetarum  praeteritum  usur- 
pans  pro  futuro,  quasi  diceret;  Coeli  et  coeH  coelorum  sunt 

opera  digitorum  eius,  sed  nunc  in  brachio  extento  faciet  opus 
maioris  potentiae,  disperdendo  superbos  mente  cordis  eorum, 
destruendo  munitiones  et  omnem  altitudinem  extollentem  se 
adversus  scientiam  Dei,  deponendo  principes,  et  humiles  Apo- 
stolos  rectores  orbis  efficiendo.  Denique,  sine  ambage  aut  du- 
bitatione  ulla,  protestabatur  puella  penitus  ignota,  adimpletas 
in  se  promissiones  generi  humano  a  saeculo  et  ab  ipso  mundi 
exordio  factas :  Suscepit  Israel  puerum  suum,  recordatus  miseri- 
cordiae  suae,  sicut  locutus  est  ad  patres  nostros,  Abraham  et  se- 
mini  eius  in  saecula. 

Superest  ultimo  inquirendum,  an  gratiae  plenitudo  hacte- 
nus  considerata,  compati  potuerit  in  Virgine  defectus  illos 
quibus  in  praesenti  statu  naturae  lapsae,  ipsi  etiam  sancti  sunt 
obnoxii.  Pro  quo  sit  sequens  coroUarium. 

COROLLARIUM 

Pro  certo  tenendum,  originalem  gratiam  in  Maria  penitus 
fomitem  abstulisse,  et  ideo  in  ipsa,  sicut  in  Domino  lesu  Chri- 
sto,  non  fuerunt  nisi  naturales  et  indetrectabiles  defectus 
qui  perfectioni  sanctitatis  omnino  non    repugnant. 

Primum  argumentum  desumitur  ab  immaculata  Virginis 
conceptione,  seu  exemptione  ab  originali  peccato.  Nam  con- 
cupiscentia  ille  est  defectus,  per  quem  inferiores  vires  quae 
erigi  debebant  ad  rationem,  depressae  sunt  ad  inferiora;  et 
licet,  per  se  loquendo,  principia  naturae  sponte  consequatur, 
in  praesenti  tamen  ordine  pertinet  omnino  ad  peccatum  ori- 
ginale  ut  eius  materiale.  «  Tota  ordinatio  originalis  iustitiae, 
«  ait  S.  Thomas  in  i"-2^'^,  Quaest.  82,  art.  3,  ex  hoc  est , 
«  quod  voluntas  hominis  erat  Deo  subiecta.  Quae  quidem  sub- 
«  iectio  primo  et  principahter  erat  per  voluntatem,  cuius  est 
«  movere  omnes  ahas  partes  in  finem.  Unde  ex  aversione  vo- 
«  luntatis  a  Deo,  consecuta  est  inordinatio  in  omnibus  ahis 
«  animae  viribus.  Sic  ergo  privatio  originalis-  iustitiae,  per 
«  quam  voluntas  subdebatur  Deo,  est  formalc  in  peccato  ori- 
«  ginali ;  omnis  autem  alia  inordinatio  virium  animae  se  ha- 
«  bet  in  peccato  originaH  sicut  quiddam  materiale.  Inordinatio 

«  autem  aliarum  virium  animae  praecipue  in  hoc  attenditur, 
«  quod  inordinate  convertuntur  ad  bonum  commutabile ;  quae 
«  quidem  inordinatio  communi  nomine  potest  dici  concupiscen- 
«  tia.  Et  ita  peccatum  originale  materialiter  quidem  est  con- 
«  cupiscentia,  formaliter  vero  est  defectus  originalis  iustitiae  », 
Consequens  igitur  est,  ut  omnimoda  exemptio  ab  originali, 
includat  plenam  immunitatem  a  fomite.  —  Nec  obstat-  quod, 
ablato  per  baptismum  originali  peccato,  adhuc  maneat  in  re- 
natis  concupiscentia  ;  nam,  ut  peccatum  dicatur  auferri,  suf- 
ficit  auferri  id  quod  est  formale  in  eo,  quia  «  remoto  formali 
«  cuiuscumque  rei  toUitur  species,  sicut  remoto  rationali,  tol- 
«  litur  species  humana  ».  Unde  et  in  peccato  personaii,  ablato 
per  poenitentiam  reatu  aversionis  a  Deo,  remanet  in  homine 
iustificato  illud  quod  est  materiale,  scilicet  reatus  conversio- 
nis  ad  creaturam,  donec  per  satisfactionem  vel  poenam  pur- 
gatorii  toUatur.  Sic  igitur,  ex  hoc  quod  in  renatis  manet  fo- 
mes,  nihil  ahud  sequitur  nisi  quod  emundatio  ab  originah  non 
consummatur  in  hac  vita ;  sed  hinc  potius  recte  concludes, 
praeservationein  a  peccato  originis  non  dari  sine  imnmnitate  ab 
omni  deordinatione  appetitus  sensitivi,  et  quarumcumque  ani- 
mae  virium. 

Secundum  argumenrum  hinc  sumitur,  quod  Virgo  nullum 
peccatum  actuale  commisit,  ut  habetur  in  Tridentino,  Sess.  6, 
can.  23  :  «  Si  quis  hominem  semel  iustificatum  dixerit  posse 
«  in  tota  vita  peccata  omnia,  etiam  veniaha,  vitare,  nisi  cx 
«  speciali  Dei  privilegio ,  queniadnioduni  de  Bcata  rirgine  tenet 
a  Ecclesia,  anathema  sit».  Sed  si  nuUum  unquam  peccatum, 
etiam  semideliberatum,  admisit,  signum  est  non  fuisse  in  ea 
motus  inordinatos  rationem  praevenientes,  ex  quibus  provenit 
in  nobis  necessitas  identidem  incidendi  in  veniaiia,  per  ini- 
tialem    et  imperfectum    consensum  (i).    Hinc,  vel  dicendum 

(i)  luxta  pulcherrimam  S.  Thomae  doctrinam,  de  Verit.,  Quaest.  24, 
art.  12,  ex  eadem  ratione  provenit  quod  homo  iustus  in  praesenti  naturae 
statu  non  potest  vitare  omnia  venialia,  ex  qua  fit  ut  homo  exsistens  in 
statu  peccati  non  potest  per  longum  tempus  vitare  omnia  mortalia.  — 
Scilicet,  quicumque  in  mortali  est,  habet  voluntatem  habitu  aversam  a 
vero  ultimo  fine,  et  habitu  conversam  ad  pravum  ultimum  finem,  hoc  est, 
ad  creaturam  tanquam  ad  id  quod  diligitur  super  omnia.  Et  ideo,  quando 

quod  in  Virgine  fomes  non  fuit,  vei  quod  divina  Providentia 
impedivit  ne  prorumperet  in  actum.  Sed  ex  liis  duobus  mo- 
dis,  secundus  esset  omnino  innaturalis,  et  praeter  suavem  Dei 
Providentiam  quae  regimen  suum  accommodat  intrinsecis  dis- 
positionibus  rerum.  —  Caeterum,  media  opinio,  quam  tenet 
S.  Tliomas  art.  5,  dicens  fomitem  fuisse  tantum  ligatum  in 
Maria  usque  ad  conceptionem  carnis  Christi,  et  postea  tota- 
liter  subtractum,  connexionem  habet  cum  opinione  eius  de 
originibus  Virginis,  Si  enim  eam  agnovisset  in  sua  con- 
ceptione  immaculatam,  profecto  approbasset  simpliciter  pri- 
mum  dicendi  modum  quem  in  corpore  articuli  posuit:  «  Pos- 
«  set  intelligi,  inquit,  quod  totaliter  fuerit  sublatus  fomes,  hoc 
«  modo  quod  praestitum  fuerit  B.  Virgini  ex  abundantia  gra- 
«  tiae  descendentis  in  ipsam,  ut  talis  esset  dispositio  virium 
«  animae  in  ipsa,  quod  inferiores  vires  nunquam  moverentur 
«  sine  arbitrio  rationis,  sicut  dictum  est  Quaest.  15  fuisse  in 
«  Christo,  quem  constat  fomitem  peccati  non  habuisse,  et  si- 
«  cut  fuit  in  Adam  ante  peccatum  per  originalem  iustitiam.  ». 
Tertium  tandem  argumentum  sumitur  ex  speciaHssimo 
modo  quo,  ut  docet  Pius  IX  in  Bulla  Imjfahilis,  xMaria  fuit 
redempta.  Redemptio  enim  caeterorum  eo  spectabat,  ut  a 
peccato  quod  incurrerant,  liberarentur;  sublimior  vero  modus 
redemptionis  Virginis  in  hoc  est,  quod  cum  haberet  debitum 
peccati  contrahendi,  virtute  tamen  sanguinis  lesu  Christi  pro  ea 


homini  sic  disposito  occurrit  aliquid  faciendum  secundum  habitualem  in- 
clinationem  quam  habet  ad  finem,  repente  fertur  in  illud  per  electionem , 
nisi  muha  dehberatione  et  muho  conatu  seipsum  cohibeat.  Impossibile 
autem  est,  hominem  esse  semper  vel  diu  in  tanta  vigilantia,  tantoque  conatu, 
quantus  ad  hoc  requiritur.  Quare,  ut  possit  diu  nova  mortaha  vitare,  ne- 
cesse  est  ut  se  rectificet  circa  uhimum  finem  per  interiorem  poenitentiam, 
et  recuperet  gratiam  sanctificantem,  per  quam  solani  efficitur,  ut  mens  hu- 
mana  bono  incoinmutabiH  tanquam  fini  adhaereat.  —  Nunc  igitur  ,  sicut 
peccator  habet  insubordinationem  voluntatis  ad  Deum  uhimuni  finem,  ita 
iustus  in  praesenti  statu  naturae  lapsae,  habet  insubordinationem  virium  in- 
feriorum  ad  voluntatem  seu  rationem;  necesse  igitur  est  ut  repente  insur- 
gant  motus  inordinati.  Porro  non  potest  homo  esse  semper  vel  diu  in 
tanta  vigilantia,  tantoque  conatu,  quantus  requiritur  ad  hoc  ut  vel  ab  initio, 
motus  isti  perfecte  retundantur;  hinc  sequitur  necessitas  incidendi  identidem 
in  veniaha  semidehberata.  Cf.  omnino  S.  Thomam,  loco  citato. 

singulariter  effusi,  a  peccato,  iisque  omnibus  quae  peccati  sunt, 
vel  ad  peccatum  inclinant,  servata  est  totaliter  immunis,  De 
mortalitate  autem,  et  aliis  huiusmodi  inculpabilihus  defecti- 
hus,  non  est  eadem  ratio;  nam  ista  fuerunt  assumpta  a  Christo 
in  finem  redemptionis,  et  evidens  est  quod  Virgo  non  dehuit 
eximi  ah  iis  poenalitatihus  quihus  ipse  Christus  suhiacui  . 
Caeterum,  et  ipsam  mortalitatem  in  ea  non  fuisse  nisi  ut  Fi- 
lio  conformaretur,  luculenter  apparet  ex  sensu  Ecclesiae  in 
festo  Assumptionis;  cito  enim  creditur  a  morte  liherata,  ut  in 
omnihus  inseparabiHter  cohaerear  inidier  cum  scuiim  suo. 

Nullus  igitur  in  Virgine  Matre  unquam  defectus  fuit,  per- 
fectioni  sanctitatis  repugnans,  Addo  etiam,  semper  ab  ea  ab- 
fuisse  defectum  ex  parte  inteilectus,  sciHcet  ignorantiain,  quae 
est  carentia  scientiae  debitae  secundum  convenientiam  status 
uniuscuiusque.  Ratio  est  quia  et  ipsa  ignorantia  computatur 
inter  materiales  defectus  originalis  peccati,  a  quo  Virgo  fuit 
immunis,  Insuper,  nihil  ahsurdius  cogitari  potest,  quam  quod 
divina  bonitas  aliquando  defecerit  in  ornando  Mariam  omni- 
bus  donis  quae  ad  excellens  eius  ministerium  circa  Verbum 
incarnatum  requirebantur,  et  condecebant  supereniinentem  eius 
dignitatem. 

Sunt  tamen  duo  fere  loca  in  Evangelio,  quae  nonnullam 
declarationem  exigunt.  —  Legitur  enim  Luc.  II,  48  et  seq. , 
quod  cum  Maria  et  loseph  invenissent  puerum  in  medio  Do- 
ctorum,  ait  lesus  ad  illos :  Onid  est  quod  me  qnaerehatis  ?  Ne- 
sciebatis  quia  in  his  quae  Patris  mei  sunt,  oportet  nie  csse  ?  Et 
ipsi  non  intellexerunt  verbuin  quod  locutus  est  ad  eos.  Qualiter 
autem  huiusmodi  inintelligentia  concihari  possit,  tum  quidem 
cum  plenitudine  cognitionis  mysterii  incarnationis  quae  Ma- 
trem  Virginem  decehat,  tum  etiam  cum  iis  quae  superius,  in 
eodem  Lucae  Evangelio  leguntur  de  annuntiatione  angelica 
et  mysterio  visitationis,  forsitan  difficile  esset  videre.  —  Ad 
huius  itaque  solurionem  difficultatis,  primo  animadvertendum 
est  quod  Christus,  cum  insciis  parentibus  remansit  in  templo, 
et  post  tres  dies  ab  eis  fuit  inventus  agens  cum  Doctoribus 
de  regno  Dei,  voluit  erudire  Ecclesiam  suam  circa  rela- 
tiones  filiorum  ad  parentes;  ad  parentes,  inquam,  qui  saepius 
carnali  sensu  et  affectu    filios  ipsos  a   regno    Dei    quaerendo 

subducere  conantur.  Et  licet  carnalis  iste  sensus  x  loseph  et 
Maria  longe  abesset,  in  ipsorum  tamen  facto  quaedam  habe- 
batur  externa  similitudo  eorum  quae  humani  parentes  moliri 
solent,  non  intelligentes  illud  Evangelii:  «  Qui  amat  patrem 
«  vel  matrem  plus  quam  me,  non  est  me  dignus  ».  Volens  ergo 
ostendere  Christus,  fiHos  parentibus  non  subdi  in  iis  quae 
contra  Dei  servitium  exiguntur,  respondet  ad  Mariam  et  lo- 
seph,  secundum  quod  carnaHum  parentum  tunc  figuram  ge- 
rebant :  «  Quid  est  quod  me  quaerebatis  ?  Nesciebatis  quia  in 
«  his  quae  Patris  mei  sunt,  oportet  me  esse?  »  Duriuscula 
sane  responsio,  et  quasi  ex  aho  divinitatis  prolata.  Igitur,  in 
tantum  dicitur  Virgo  non  fuisse  assecuta  mentem  FiUi,  in 
quantum  ignoravit  cur  tam  severe,  et  specie  tenus,  tam  dure, 
praeter  soHtum,  responderit  ;  et  hoc  modo,  carentia  inteUi- 
gentiae,  non  res  dictas,  (quis  sciiicet  esse  Pater  eius,  et  quae 
essent  negotia  Patris),  sed  modum  dicendi  respiciebat.  Sic 
quippe  nos  communiter  dicimur  non  inteUigere  verbum  aH- 
cuius,  quando  non  assequimur  quo  affectu,  qua  intentione, 
qua  de  ratione,  vel  aliquid  interrogat,  vel  de  aHquo  repre- 
hendit,  vel  quidpiam  modo  insolito  pronuntiat.  Haec  porro  co- 
gnitio  non  erat  tunc  debita  Virgini,  pro  persona  quam  in 
his  circumstantiis  gerebat,  quia  revera  communes  parentes 
verbum  Christi  inteUigere  non  solent.  Recte  igitur  Dominus 
celavit  intentionem  suam,  quin  inde  sequatur  fuisse  ahquando 
in  Virgine  carentiam  scientiae  debitae,  id  est,  ignorantiam. 
Minor  adhuc  difficultas  inveniturin  his  aHis  verbis,  Luc.  II- 
^y.  Et  erat  pater  eius  et  mater  miratites  super  his  quae  dicebantur 
de  illo.  Non  enim  obstat  quod  primi  omnium,  muko  maiora, 
mukoque  aUiora  de  Christo  cognoverant,  quia  ad  admiratio- 
nem  rei  altissimae  et  humanam  mensuram  undequaque  ex- 
cedentis,  sufficit  ut  novo  modo  proponatur  et  per  aHas  vias, 
sciHcet  secundum  novam  rationem  cognitionis.  —  Sed  et  ad- 
miratio  ista,  illustre  testimonium  exstitit  sublimis  virtutis  eo- 
rum.  Quod  enim  in  templo  audientes  Simeonem  et  Annam, 
mirati  sint,  quin  et  ipsi  dictis  consonarent,  ipsi  manifestarent 
ea  quae  ante  aHos  omnes  noverant,  imo  in  partu  virginaH 
experti  fuerant,  hoc  sane  omnem  modum  communis  virtutis 
transcendit.  Nam  consiHo  sibi  a  Deo  revelato    subserviebant, 

usque  ad  abiectionem  omnis  existimationis  liumanae,  scientes 
lesum  fuisse  sibi  comraissum  usque  ad  tempus  ostensionis 
eius,  sicut  Verbum  absconditum,  Ideo  silent,  ideo  se  gerunt 
non  secus  ac  si  nihil  accepissent,  ideo  solam  admirarionem 
manifestant,  multum  longeque  distantes  a  pruritu  illorum  fra- 
trum  Christi  qui  postea  dicebant :  Nemo  in  occulto  qiiidquam 
facit,  vade  et  manifesta  teipsuin  mundo  ;  inde  enim  et  sibi  ipsis 
gloriam  exspectabant. 

THESIS    XLI. 

(QUAEST.    28.) 

Fide  catholica  tenendum  est  Beatam  Mariam  perman- 
sisse  virginem,  ante  partum,  in  partu,  et  post  partum. 

Dico  integram  assertionem  ad  fidem  catholicam  pertinere, 
et  non  eodem  modo  ac  recens  dehnitum  dogma  conceptionis 
immaculatae,  de  quo  aliquando  habitae  sunt  controversiae  in- 
tra  ipsius  Ecclesiae  fines.  Perpetua  enim  Mariae  virginitas  de 
iis  est  veritatibus,  quae  statim  ab  initio  explicite  propositae 
fuerunt  ad  credendum,  ita  ut  non  potuerit  unquam,  sive  ex 
toto,  sive  ex  parte,  contumaciter  negari,  quin  ipso  facto,  et 
ante  omnem  solemnem  definitionem,  haeresis  incurreretur. 

Porro,  virginitatem  ante  partum  et  in  partu,  praeter  nar- 
rationem  Lucae  I-II,  luculenter  attestatur  conclusio  Mat- 
thaei,  I-22 :  «  Hoc  autem  totum  factum  est,  ut  adimpleretur 
«  quod  dictum  est  a  Domino  per  Prophetam  dicentem:  Ecce 
« virgo  in  utero  hahehit,  et  pariet  filium,  et  vocabunt  nomen 
«  eius  Emmanuel,  quod  est  interpretatum  nobiscum  Deus«. 
—  De  virginitate  autem  perpetua  post  partum,  Scriptura  ad 
litteram  nihil  habet  explicitum ;  sed  quam  maxima  evidentia 
resplendet  dogma  in  traditione,  speciatim  vero  in  lege  sup- 
plicandi,  per  quam  lex  credendi  sratuitur,  puta  cum  in  ca- 
none  missae  sic  oramus :  «  Communicantes  et  memoriam  ve- 
«  nerantes  in  primis  gloriosae  seniper  virgi?tis  'Ma.nie  ^).  Dixi 
nihil  explicitum  in  Scriptura  ad  litteram  inveniri;  sed  non 
est  dubitandum  quin  sensu  spirituali,    de   perpetua    Deiparae 

virginitate  intelligatur  illud  Ezechielis,  XLIV-2,  de  orientali 
porta  templi :  Porta  baec  dausa  erit,  non  aperietur,  et  vir  non 
intrabit  per  eam,  quoniain  Doiiiinus  Deus  Israel  ingressus  est  per 
eam,  eritgue  clausa  Principi.  Quod  exponens  S.  Thomas,  ar.  3 
huius  quaestionis,  ex  vetusti  cuiusdam  scriptoris  auctoritate, 
ait :  «  Quid  est  porta  in  domo  Domini  claiisa,  nisi  quod  Maria 
«  semper  erit  intacta?  Et  quid  est,  homojion  transibit per  eam, 
«  nisi  quod  loseph  non  cognoscet  eam?  Et  quid  est,  Domi- 
«  nus  solus  intrat  et  egreditur  per  eam,  nisi  quod  Spiritus  San- 
«  ctus  impraegnabit  eam,  et  angelorum  Dominus  nascetur  per 
«  eam  ?  Et  quid  est,  clausa  erit  in  aetcrnum,  nisi  quod  Maria 
«  virgo  est  ante  partum,  et  virgo  in  partu,  et  virgo  post  par- 
«  tum  ?  » 

Ad  solutionem  autem  argumentorum  quae  fiunt  in  con- 
trarium,  videnda  sunt  ea  quae  habet  S.  Thomas  in  compen- 
dio  theologiae,  c.  225.  Abominandus  est,  inquit,  error  Hel- 
vidii,  qui  etiamsi  assereret  Christum  ex  virgine  conceptum  et 
natum,  dixi:  tamen  ipsam  bearam  matrem  postmodum  ex  lo- 
seph  ahos  filios  genuisse.  —  Neque  hoc  eius  suffragatur  er- 
rori,  quod  Matth.  I-25  legitur:  Et  non  cognoscebat  eam  donec 
pepcrit  filium  suum primogenituin,  quasi  postquam  peperit  Chri- 
stum,  eam  loseph  cognoverit.  Est  enim  consuetudo  sacrae 
Scripturae,  ut  usque  tunc  specialiter  asserat  ahquid  factum 
vel  non  factum,  quousque  posset  esse  dubium,  sicut  cum  di- 
citur  Psahn.  CIX-i  :  «  Sede  a  dextris  meis,  donec  ponam  ini- 
«  micos  tuos  scabellum  pedum  tuorum  ».  Dubium  enim  sen- 
sui  humano  esse  poterat,  an  Christus  sederet  ad  dexteram 
Dei,  quamdiu  adversus  eum  fremerent  inimici,  cum  in  ses- 
sione  tranquiUitas  et  summa  securitas  designetur;  postmodum 
vero,  nullus  omnino  remanet  dubitandi  locus.  Simihter  etiam, 
dubium  porerat  occurrere,  an  ex  viro  suo  Maria  conceperit 
Christum;  unde  hoc  Evangehsta  removere  curavit,  quasi  in- 
dubitabile  et  extra  omnem  possibilem  suspicionem  rehnquens, 
quod  post  talem  ac  tantum  partum  cognita  non  fuerit.  Et 
eadem  omnino  responsio  adhibenda  est  quoad  illud  quod 
paulo  supra  habetur :  antcquam  convenirent,  invcnta  est  in  utero 
habens  de  Spiritu  Sancto.  Non  quod  postea  convenerint,  sed 
quia,  dum  videri  potuissent  conventuri,  praevenit    conceptio 

per  Spiritum  Sanctum;  unde  multo  minus  posrea  convene- 
runt.  —  Neque  iterum  incredulis  suffragatur,  quod  Christus  in 
Evangelio  dicatur  Mariae  primogenitus.  Solet  enim  in  Scriptura 
primogenitus  dici,  ante  quem  nulius  est  genitus,  etiamsi  post 
ipsum  nullus  sequatur,  sicut  patet  de  primogenitis  qui  secun- 
dum  legem,  Exod.  XIII-2,  Domino  offerebantur  et  sanctifi- 
cabaniur.  —  Item  nihil  obstar  quod  fratres  Christi  quandoque 
commemorantur,  utputa  Matth.  XII-46,  et  aHbi  passim.  Scri- 
ptura  enim  fratres  nominat  eos  omnes  qui  sunt  eiusdem  co- 
gnationis,  et  secundum  hoc,  consanguinei  Domini  dicuntur 
eius  fratres,  eodem  scilicet  sensu  quo  Genes.  XIII-i  i :  «  Di- 
«  visi  sunt  alteruter  (Abram  et  Lot)  a  fratre  suo  ». 

Hinc,  in  Symbolo  absolute  dicitur :  Oui  natus  est  de  Maria 
Virgine.  —  Et  virgo  fuit  tam  ante  quam  post  partum,  quia 
non  cognita  viro;  virgo  etiam  in  partu,  quia  corpus  Christi 
quod  ad  discipulos  ianuis  clausis  intravit,  pari  potestate  potuit 
de  clauso  matris  utero  exire:  «  Cur  ergo,  ait  Augustinus, 
«  Serm.  191  ,  n.  i  ,  qui  potuit  per  clausa  ostia  magnus  in- 
«  trare,  non  potuit  etiam  per  incorrupta  membra  parvus  ex- 
«  ire?  Sed  neque  hoc,  neque  illud  volunt  credere  increduli. 
«  Ideo  potius  iides  utrumque  credir,  quia  infidelitas  utrumque 
«  non  credit  ».  —  Virgo  itaque  corpore,  sed  et  mente  etiam 
magis,  propter  votum  virginitatis  quod  verba  eius  ad  Ange- 
lum,  Luc.  I-34,  protestantur.  Unde  iterum  Augustinus  1.  de 
Sancta  Virginit.,  c.  4:  « Ipsa  quoque  virginitas  eius  ideo 
«  gratior  et  acceptior,  quia  non  eam  conceptus  Christus  viro  | 
«  violaturo  quam  conservaret  ipse  praeripuit,  sed  priusquam 
«  conciperetur,  iam  Deo  dicatam  de  qua  nasceretur  elegit. 
«  Hoc  indicant  verba  quae  sibi  fetum  annuntianti  angelo  Ma- 
«  ria  reddidit :  Ouomodo,  inquit,  fiet  istud,  quoniam  virum  non 
«  cognosco  ?  Quod  profecto  non  diceret,  nisi  Deo  virginem  se 
«  ante  vovisset  ».  —  Huic  autem  voto  non  repugnat  veritas 
matrimonii  cum  S.  loseph  (i).  Votum  enim  solummodo  fa- 
cit  ut  sit  illicitus  matrimonii  usus;  illicitus,  inquam,  ut  contra 
virtutem  religionis  exsistens.  Sed  sicut  vis  voti  non  in  eo  est, 
ut  de  novo  aliquid   ponat  sub    dominio   Dei,   (Domini  enim 

(i)  Cf.  de  Ecclesiae  Sacramentis,  Tom.  2,  Thes.  35. 

est  terra  et  plenitudo  eius),  ita  nec  in  eo  esse  potest  ut  au- 
ferat  a  creatura  dominium  participatum  et  dependens,  quod 
sub  Deo  hahebat  prius,  Hinc  impedire  nequit  quominus  quis 
valide  matrimonium  contrahat,  et  vere  ad  coniugem  trans- 
ferat  potestatem  in  proprium  corpus.  Imo  non  impedit  quo- 
minus,  ex  communi  consensu,  hcita  etiam  et  sancta  sit  ma- 
trimonii  celebratio,  dicente  Augustino  1.  2  de  Cons.  Evang. 
c.  I,  quod  exemplo  Mariae  et  loseph,  «  magnifice  insinuatur 
«  fideUbus  coniugatis,  etiam  servata  pari  consensu  continentia 
«  posse  permanere  vocarique  coniugium  ». 

Sed  de  hoc  ipso  matrimonio  speciahs  est  thesis  propo- 
nenda;  hinc  : 

THESIS  XLII. 

(QUAEST.    29.) 

Oportuit  Mariara  ante  conceptionem  Filii  Dei,  desponsari 
loseph,  cum  quo  vero  matrimonio  fuit  coniuncta. 

De  adventu  Christi  accipitur  iiiud  Psahn.  LXXI :  «  De- 
«  scendet  sicut  pluvia  in  veUus,  et  sicut  stilhcidia  stillantia 
«  super  terram  ».  Unde  Bernardus,  Homil.  2  super  Missus  est, 
n.  7,  dicit:  «  Pluvia  voluntaria  quam  segregavit  Deus  haere- 
«  ditati  suae,  placide  prius  et  absque  strepitu...,  suo  se  quie- 
«  tissimo  illapsu  virgineum  demisit  in  uterum,  Postmodum 
«  vero,  ubique  terrarum  diffusa  est  per  ora  praedicatorum, 
«  non  iam  sicut  pluvia  in  vellus,  sed  sicut  stillicidia  stillantia 
«  super  terram,  cum  quodam  utique  strepitu  verborum  ac  so- 
«  nitu  miraculorum,..;  etenim  in  omnem  terram  exivit  sonus 
«  eorum,  et  in  fines  orbis  terrae  verba  eorum  ».  Duo  ergo 
tempora  in  adventu  Christi  Redemptoris  distinguenda  sunt. 
Primo  namque,  comparatur  Christus  pluviae  descendenti  in 
vellus,  adeo  leniter  et  placide  generi  sese  immiscuit  humano , 
quasi  unus  de  vulgo  inter  nos  conversatus;  postea  vero,  coni- 
paratur  imbri  cadenti  super  terram,  quando  scilicet  per  se  et 
per  Apostolos,  manifestatus  est  mundo  Filius  Dei  in  virtute, 
contestante  Deo  signis  et  portentis.  Porro  manifestationem 
istam  ideo  praecedere  debuit   profunda    obscuritas,    ut  primo 

a  dispensatione  incarnationis  omnino  removeretur  terror  Ma- 
iestatis;  ut  secundo,  communis  ac  vulgaris  hominum  condi- 
tionis  particeps  Christus  effectus,  verificaret  in  se  praeclarum 
illud  nomen  Emmanuel,  quod  est  interpretatum  iwbiscum Deiis ; 
ut  tertio,  humilitatis,  subiectionis,  et  obedientiae  in  domo  pa- 
rentum,  valde  necessarium  omnibus  exhiberet  exemplum. 

lam  age:  Nascebatur  Christus  de  virgine;  et  quia,  ut  di- 
ctum  est,  divinis  consihis  non  congruebat  ut  virginahs  partus 
statim  ab  initio  miraculis  et  signis  pubUce  notificaretur,  nisi 
fuisset  virgo  desponsata  viro,  sinistra  apud  homines  de  ortu 
et  nativitate  Salvatoris  opinio  habebatur,  quod  absit.  Neces- 
sario  igitur  desponsata  est  mater  lesu  Maria  loseph,  qui  ideo 
fuit  «  homo  specialis  et  electus,  per  quem  et  sub  quo,  Chri- 
«  stus  est  ordinate  et  honeste  introductus  in  mundum  »  ; 
ordinate ,  inquam,  et  honeste,  ita  ut,  omnibus  servatis  con- 
venientiis,  opus  non  fuerit  anticipare  tempus  manifestationis 
Messiae  in  Israel,  quod  quidem  in  detrimentum  totius  dis- 
pen'sationis  mysterii  evasisset.  Fuerunt  itaque  ahi,  loannes  sci- 
Hcet  et  Apostoh,  veluti  voces  ad  publicandum  Christum;  fuit 
e  converso  loseph,  veluti  velamen  ad  decenter  occultandum 
eum.  Et  quia  nonnisi  ad  tempus  oportebat  Christum  occuhari, 
hinc  est  quod  antequam  fieret  verbum  Domini  super  loannem 
Zachariae  fiHum  in  deserto,  iam  e  vivis  sublatus  fuerat  loseph, 
ut  velamine  opportune  remoto,  paulatim  assuescerent  homi- 
nes  cogitare  Christum  sine  patre  secundum  carnem.  Sed  ex- 
inde  tandem  considera,  quam  subHmis  sanctitatis  fuerit  ille, 
cuius  heroicae  fidelitati  commissa  sunt  virginitas  Mariae,  in- 
fantia  lesu  Christi,  incarnationis  denique  secretum  a  Deo  Pa- 
tre,  mediante  angelo,  communicatum.  Virginitas  Mariae  in 
vero  ac  proprio  matrimonio  custodienda;  infantia  lesu  Christi 
in  summis  angustiis  ac  periculis  protegenda;  secretum  deni- 
que  Dei  Patris,  fideU  corde  credendum,  et  nulli  hominum 
manifestandum,  eo  ipso  tempore  quo  de  instante  adventu 
Messiae  totus  Israel  erat  solhcitus.  Vir  vere  dignus  qui  felici 
omine  nominis  sui,  singulariter  adiungeretur  duabus  personis 
in  quibus  ab  initio  reposita  erat  spes  mundi :  «  Fidelis,  inquit 
«  Bernardus  I.  c,  servus  et  prudens,  quemi  constituit  Domi- 
«  nus  suae  matris  solatium,  suae  carnis  nutritium,  solum  de- 
«  nique  in  terris  magni  consilii   coadiutorem  fidissimum  ». 

THESIS    XLIII. 

(QUAEST.    30.) 

Quia  demum  oportuit  secimdum  ordinem  a  divina  Sa- 
pientia  praestitutum,  ut  incarnationis  exsecutio  a  Virginis 
consensu  dependeret,  ipsaque  Virgo  Verbum  Dei  prius  mente 
conciperet  quam  corpore,  ideo  id  quod  in  ea  erat  generan- 
dum,  ei  debuit  per  angelum  annuntiari. 

lam  ostensum  est  Virginem  fuisse  ordinatam  a  Deo  ,  ut 
quae  in  nostra  reparatione  eas  haberet  partes,  quas  Eva  habuit 
in  nostra  perditione.  Nunc  autem,  cum  Eva  cooperata  sit  ad 
perditionem  nostram,  in  quantum  ea  fuit,  cuius  mediatlone  et 
funesta  inductione ,  primus  ille  Adam  in  quo  solo  omnes  pecca- 
verunt,  factus  est  totius  naturae  eversor,  ideo  oportuit  et  Mariam 
cooperari  ad  nostram  reparationem,  in  quantum  ea  fuit,  per 
quam  et  ex  qua,  secniidus  Adam  in  qiio  solo  ontnes  redempti  sunt, 
processit  totius  mundi  salvator.  Bene  ergo  concludebatur,  non 
in  sola  physica  conceptione  Filii  Dei,  (in  qua  praecise  spectata, 
mere  passive  se  habuit  Maria),  reponi  debuisse  concursum  eius, 
sed  per  prius,  in  libero  ac  meritorio  actu  voluntatis :  ut  scilicet, 
tantum  laudabilis  appareret  in  cooperando  ad  reparationem, 
quantum  se  vituperabilem  exhibuerat  Eva  in  cooperando  ad 
ruinam.  Quapropter  necesse  fuit  ut  prius  proponeretur  ei  cre- 
denda  incarnatio  tanquam  in  suo  virginali  utero  perficienda, 
exspectareturque  voluntarius  eius  consensus  ex  viva  fide  pro- 
cedens:  quod  totum,  in  angeHca  annuntiatione  verificatum  atque 
adimpletum   fuisse  constat. 

Sane  vero,  incarnationis  exsecutionem  dependisse  a  fide 
quam  Virgo  angelo  Dei  praestitit,  et  a  voluntate  qua  sedulam 
se  ac  promptam  ad  obsequium  obtulit  dicens:  ecce  anciUa  Do- 
mini,  fiat  niihi  secundum  verhum  tuum,  tum  Scripturae,  tum 
Patres  apertissime  tradiderunt.  Scripturae  quidem,  nam:  «  Beata 
«  quae  credidisti,  quoniam  perficientur  ea  quae  dicta  sunt  tibi 
«  a  Domino  ».  Patres  vero,  ubi  Mariam  dicunt  prius  gestasse 
corde  quam  carne;  ita  certe  Augustinus,  Serm.  215,  n.  4,  Leo 
Magnus,  Serm.  i  de  nativitate  Domini,  et  aHi  passim.  Sed  nullus 

in  huius  veritatis  expositione  aequavit  Bernardum,  Homil.  4 
super  Missus  est,  n.  8  :    «  Audisti,  inquit,  Virgo,  factum;  audisti 

«  et  modum Et  quoniam    auditui  tuo  datum  est  gaudium 

«  et  laetitia,  audiamus  et  nos  a  te  responsum  laetitiae  quod 
«  desideramus.  Audisti  quia  concipies,  et  paries  filium  ;  audisti 
«  quod  non  per  hominem,  sed  per  Spiritum  Sanctum.  Expectat 
«  angelus  responsum,  tempus  est  enim  ut  revertatur  ad  Deum 
«  qui  misit  illunl  Expectamus  et  nos,  o  Domina,  verbum 
«  miserationis ,  quos  miserabiliter  premit  sententia  damna- 
«  tionis.  Et  ecce  offertur  tibi  pretium  salutis  nostrae;  statim 
«  liberabimur,  si  consentis.  In  sempiterno  Dei  Verbo  facti  sumus 
«  omnes,  et  tcct  morimur;  in  tuo  brevi  responso  sumus  re- 
«  ficiendi,  ut  ad  vitam  revocemur.  Hoc  supphcat  a  te,  o  pia 
«  Virgo,  iiebiiis  Adam  cum  misera  sobole  sua  exsul  de  para- 
«  diso,  hoc  Abraham,  hoc  David.  Hoc  caeteri  flagitant  Sancti 
«  Patres,  patres  scilicet  tui,  qui  et  ipsi  habitant  in  regione 
«  umbrae  mortis.  Hoc  totus  mundus  tuis  genibus  provolutus 
«  expectat.  Nec  immerito,  quando  ex  ore  tuo  pendet  conso- 
«  latio  miserorum,  redemptio  captivorum,  liberatio  damnato- 
«  rum,  salus  denique  universorum  tiliorum  Adam,  totius  ge- 
«  neris  tui.  Da,  Virgo,  responsum  festinanter.  O  Domina,  re- 
«  sponde  verbum,  quod  terra,  quod  inferi,  quod  expectant  et 
«  superi.  Ipse  quoque  omnium  Rex  et  Dominus,  quantum  con- 
«  cupivit  decorem  tuum,  tantum  desiderat  et  responsionis  as- 
«  sensum ;  in  qua  nimirum  proposuit  salvare  mundum.  Et  cui 
«  placuisti  in  silentio,  iam  magis  placebis  ex  verbo,  cum  ipse 
«  tibi  clamet  de  coelo :  O  pulchra  inter  mulieres,  fac  me  au- 
«  dire  vocem  tuam.  Si  ergo  tu  eum  facias  audire  vocem  tuam, 
«  ipse  te  faciet  videre  salutem  nostram.  Numquid  non  hoc 
«  est  quod  quaerebas,  quod  gemebas,  quod  diebus  et  noctibus 
«  orando  suspirabas  ?  Quid  igitur  ?  Tu  es  cui  hoc  promissum 
«  est,  an  aliam  expectamus  ?  Imo  tu  ipsa,  non  alia.  Tu,  in- 
«  quam,  illa  promissa,  illa  expectata,  illa  desiderata,  ex  qua 
«  Jacob  iam  morti  appropinquans  vitam  sperabat  aeternam,  cum 
«dicebat:  Expectabo  salutare  tuum,  Doinine.  In  qua  denique, 
«  et  per  quam  Deus  ipse  rex  noster  ante  saecula  disposuit  ope- 

«  rari  salutem  in  medio  terrae Responde  itaque  citius  an- 

«  gelo,  imo  per  angelum  Domino Aperi,  Virgo  beata,  cor 


DE    CONCEPTIONE    CHRISTl  ^6^ 

«  fidei,  labia  confessioni,  viscera  Creatori.  Ecce  desideratus 
«  cunctis  gentihus  foris  pulsat  ad  ostium.  O  si  te  morante 
«  pertransierit,  et  rursus  incipias  dolens  quaerere  quem  diligit 
«  anima  tua!  Surge,  curre,  aperi.  Surge  per  fidem,  curre  per 
«  devotionem,  aperi  per  confessionem  ».  —  Haec  igitur  fuit 
praecipua  angelicae  annuntiationis  ratio. 

Sed  et  alias  eiusdem  causas  compendiose  attingit  S,  Thomas 
in  III,  D.  5,  q.  3,  a.  i  dicens :  «  Necesse  fuit  Virgini  suam 
«  conceptionem  annuntiari,  tribus  potissimum  de  causis,  — 
«  Primo,  quia  cum  mens  Deo  sit  vicinior  quam  corpus,  non 
«  decebat  ut  Dei  Sapientia  eius  uterum  inhabitaret,  cuius  mens 
«  cognitione  Verbi  incarnati  non  resplenderet,  et  ideo  non 
«  decuit  eam  ignorare  quod  in  ea  fiebat,  sed  oportuit  hoc  sibi 
«  annuntiari.  —  Secundo,  quia  ipsa  Virgo  futura  erat  certis- 
«  sima  testis  inusitatae  conceptionis  ;  unde  oportuit  quod  de 
«  tam  magno  mysterio  per  annuntiationem  erudiretur.  —  Tertio, 
«  quia  Deus  non  diligit  coacta,  sed  voluntaria  servitia,  ut  qui 
«  obsequuntur,ex  ipso  ministerio  mereantur.  Unde,  cum  B.Virgo 
«  singulariter  et  excellenter  in  Dei  ministerium  eligeretur,  quem 
«  in  utero  portavit,  lacte  aluit,  et  brachiis  baiulavit,  decuit  ut 
«  consensus  eius,  angelo  nuntiante,  requireretur  ». 

Hucusque  igitur  de  Virgine  Matre,  et  de  eius  praeparatione 
ad  concipiendum  Filium  Dei ;  quibus  convenienter  praemissis,. 
de  ipsa  conceptione  Salvatoris  nunc  agendum  est. 

QuAEST.   XXXI-XXXIV. 

DE  CONCEPTIONE  CHRISTI 

Circa  virginalem  conceptionem  tripartita  esse  debet  consi- 
deratio.  Nam  primo  considerare  oportet  materiam  de  qua  corpus 
Salvatoris  conceptum  est  (Ouaest.  ^ij ;  secundo  conceptionis 
auctorem  fOuaest.  ^2)  ;  tertio  demum,  modum  et  ordinem  con- 
cipiendi  (Ouaest.  j^).  De  perfectione  enim  prolis  conceptae,, 
de  qua  S.  Thomas  in  Quaest.  34,  nihil  dicendum  superest, 
cum  omnia  fuerint  anricipata,  ubi  de  gratia  et  scientia  quam 
habuit  Christus  a  primo  incarnationis  instanti. 

(QUAEST.    31.) 
DE    CONCEPTIOXE    CHRISTI    aUANTUM    AD    MATERIA.M    EX    QUA 

Secundum  fidem  tenendum  in  primis  est,  quod  ex  puris- 
simis  sanguinibus  Virginis  conceprum  est  corpus  Christi.  «  Dei 
«  Filius,  ait  Damascenus  1.  3  de  fide  orth.,  c.  2,  ex  castis  puris- 
«  simisque  Virginis  sanguinibus  carnem  anima  rationali  et  intel- 
«  ligente  animatam  ipse  sibi  compegit  ».  Cuius  ratio  obvia 
est,  quia,  ut  ex  Luc.  I-31,  et  Matth.  I-18  colligitur,  conceptio 
Christi,  licet  miraculosa  ex  parte  principii  activi,  fuit  tamen 
naturahs  ex  parte  matris,  pro  quanto  facta  est  ex  ea  materia  quam 
ad  prolis  conceptum  ministrant  ahae  matres.  Dicitur  autem, 
ex  castis  purissifnisque  san^uinibus,  ut  omnis  excludatur  impuritas 
ab  eo  conceptu  quem  operatus  est  Spiritus  Sanctus,  quique 
matris  virginitatem,  nedum  abstulerit,  magis  consecravit. 

Quia  igitur  materia  corporis  Christi  fuit,  non  caro  vel  os 
Virginis,  vel  aUqua  actuaUs  pars  corporis  eius,  sed  sanguis  qui 
est  in  potentia  caro,  ut  dicitur  in  articulo  6°;  item  quia  materiale 
sanguinis  principium  non  est  acceptum  a  parentibus,  sed  ex  eo 
quod  de  alimento  in  substantiam  sumentis  convertitur,  satis 
apparet  abiiciendum  esse  errorem  (caeteroqui  absurdum)  quo- 
rumdam  antiquorum,  qui  opinabantur  conceptionem  Christi 
factam  fuisse  ex  aliqua  parte  corporis  Adae  determinate  signata, 
quam  ponebant  concupiscentia  non  infectam,  et  de  generatione 
in  generationem,  usque  in  Virginem  Mariam  transmissam.  Cui 
errori  valde  accedit  doctrina  Rosminii  de  Immaculata  Con- 
ceptione  Deiparae,  ut  videre  est  in  ^4."  ex  quadraginta  pro- 
positionibus  per  decretum  S.  Officii  nuper  proscriptis. 

Recte  nihilominus  dicitur  Christus  fuisse  in  Adam  et  Abra- 
ham,  caeterisque  p atrhr chis,  secmiduin  corpulentam  substantiain: 
non  quidem  sicut  in  materiaU  principio,  (hoc  enim  modo  nuUus 
homo  continetur  in  patribus  suis),  sed  virtualiter,  sicut  effectus 
in  causa  efficiente.  Etenim  oportet  ut  materia  quam  mater 
ministrat,  sit  praeparata  per  virtutem  eius  generativam;  virtus 

autem  generativa  matris  originaliter  ab  Adam  descendit;  et  ideo, 
«  per  virtutem  generativam  Adae,  et  aliorum  ab  Adam  descen- 
«  dentium  usque  ad  Beatam  Virginem,  factum  est  ut  materia 
«  praepararetur  ad  conceptum  corporis  Christi  (i)  ».  Sed  est 
inter  Christum  et  caeteros,  maxima  et  insignis  differentia.  Nam 
quoad  caeteros,  originaiiter  provenit  ab  Adam,  non  solum  virtus 
qua  mater  praeparat  materiam,  sed  etiam  virtus  in  patre  resi- 
dens,  qua  materia  praeparata  formatur  in  prolem.  Hoc  autem 
non  contigit  in  conceptione  Christi,  qui  propterea  dicendus  est 
fuisse  Adam,  siciit  in  originali  principio  praeparatiunis  inateriae, 
non  autem  sicnt  in  originali  principio  formationis  foetas,  adeoque 
nec  secundum  seminalem  rationem  et  concupiscentiae  legem. 
Hinc,  ex  ipsa  vi  et  ratione  conceptus,  peccatum  Adae  nullo 
modo  debuit  pervenire  ad  Christum,  dicente  Angelo  ad  Vir- 
ginem:  «  Spiritus  Sanctus  superveniet  in  te,  et  virtus  Altissimi 
«  obumbrabit  tibi,  ideoqne  qnod  nascetur  ex  te  sanctum,  vocabitur 
«  FiHus  Dei  ».  Nec  obstat  quod  secundum  Scripturas,  factus 
sit  Christus  ex  semine  David;  ad  hoc  enim  sufficit  ut  ipsa  Virgo 
quae  eum  genuit,  fuerit  seminaliter  in  Patribus,  a  quibus  et 
accepit  virtutem  generativam  quae  matris  propria  est.  Ideo, 
«  mediante  Beata  Kirgine,  Christus  secundum  carnem  dicitur  esse 
«  ex  semine  David  per  modum  originis  (2)  ». 

Habuit  itaque  Christus  genealogiam  suam,  quam  Matthaeus 
texit,  descendendo  ab  Abraham  usque  ad  Joseph  «  virum  Ma- 
«  riae  de  qua  natus  est  Jesus  »  ;  Lucas  vero  e  converso,  ascen- 
dendo  a  Christo  usque  ad  Adam  qui  fuit  Dei,  Descendebat 
quippe  Dominus  ad  mortaHtatem  nostram,  ut  nos  reduceret 
ad  coelestia,  et  bene  notavit  Augustinus,  quod  in  generatio- 
nibus  Matthaei  significatur  nostrorum  susceptio  peccatorum 
per  assumptam  in  nativitate  similitudinem  carnis  peccati;  sed 
in  generationibus  Lucae,  (ubi  a  Christo  in  Jordane  baptizato, 
transeundo  per  generationes  singulas,  ultimo  pervenitur  ad 
Deum  Adae  plasmatorem),  significatur  Jesum  esse  eum,  qui 
cunctis  hominibus  exinde  ab  Adam  multipHcatis  est  principium 
reconciliationis  cum  Deo,  cui  per  ipsum    mundati    et  expiati 


(i)  Art.  6,  ad   i"r 
(2)  Ibid,  ad  a^im. 

coniunguntur.  Verum  haec,  utpote  mvstica,  ad  nostrum  in- 
sritutum  direcre  non  pertinent. 

Gravior  autem  occurrit  quaestio  circa  concordantiam 
Evangeliorum,  cum  duae  genealogiae,  a  Joseph  ad  Zorobabel, 
etiterum  a  Salathiel  ad  David,  omnino  non  convenire  videantur. 
In  quo  quidem,  magis  communis  responsio  est,  Matthaeum  de- 
scribere  naturalem  genealogiam  Joseph,  de  cuius  tribu  et  cogna- 
tione,  iuxta  mandatum  Legis  (i),  erat  et  Maria,  Lucam  vero 
hgaUm.  Quam  responsionem  approbat  et  tradit  S.  Thomas,  a.  5 
huius  quaestionis  ad  2""\ 

In  contrarium  vero  occurrit,  quod  cum  una  tantum  gene- 
ratio  sit,  in  qua,  non  ex  puris  coniecturis,  sed  ex  certissimis 
documentis  scimus  reipsa  intervenisse  patres  duos,  naturalem 
unum,  legalem  alterum:  uterque  Evangelista  naturalem  patrem 
nominar,  legali  praetermisso.  Legitur  enim,  Ruth  IV-io,  quod 
Booz  accepit  in  uxorem  Ruth  viduam  Mahalon,  ut  suscitaret 
semen  defuncto  propinquo  suo,  ex  quo  matrimonio  deinde 
ortus  est  Obed.  Erat  igitur  Obed  naturahs  fihus  Booz,  legaUs 
vero  filius  Mahalon.  Nihilominus  Lucas  dicit  III-32:  «  Qui  fuit 
«  Obed,  qui  fuit  Booz»,  et  similiter  Matthaeus  I-5:  «Booz  autem 
«  genuit  Obed  ex  Ruth  ».  Quomodo  ergo,  si,  dicendo  Joseph 
fihum  Heli,  et  iterum  Salathiel  fiHum  Neri,  in  utraque  hac 
generatione  .ad  patrem  legalem  Lucas  attendisset,  pari  iure, 
Obed  filium  Mahalon  non  posuisset?  Ex  quo  mihi  persuadeo, 
nec  Lucam  nec  Matthaeum  respexisse  ad  patres  legales,  sed 
utrumque  naturales  generationes  describere. 

Est  itaque  alia  solutio  quam  omnino  veriorem  existimo, 
Matthaeum  scilicet  tradere  naturalem  genealogiam  Joseph, 
Lucam  vero  naturalem  genealogiam  ipsius  Jesus  per  Virginem 
Matrem.  Quae  ambae  confunduntur  ab  Abraham  ad  David,  et 
iterum  a  David  ad  Salathiel  et  Zorobabel,  tametsi  Matthaeus 
ducat  generationes  a  David  ad  Salathiel  descendendo  per  lineam 
masculinam,  Lucas  vero,  ascendendo  a  Salathiel  ad  avum  eius 
maternum  Neri,  qui  et  ipse  descendebat  de  David  per  Nathan 
fratrem  Salomonis.  —  Huius  porro  solutionis  principalis  ratio 
sumi  potest  ex  ipsomet  contextu  Lucae,  quem  adversarii  tra- 

(i)   Num.  XXXVI,  6  et  seq. 


DE    CONCEPTIONE    CHRISTI  3^9 

didisse  existimant  iegalem  genealogiam  losepii.  Nam,  ut  recte 
animadvertit  Suarez,  de  mysteriis  vitae  Christi,  Disp.  2,  Sect.  3  : 
«  Cum  Evangelista  ex  professo  sermonem  de  Ciiristo  haberet, 
«  et  solum  per  occasionem  nominasset  loseph,  non  est  credi- 
«  bile  totam  sequentem  genealogiam  ad  loseph,  et  non  potius 
«  ad  ipsum  lesum  retulisse,  ita  ut  verbum  illud,  ut  putabatur 
n  filius  loseph,  per  parenthesim  legatur.  Et  haec  constructio 
«  apprime  quadrat  cum  textu  graeco,  ubi  non  fit  ascensio  per 
«  relativa,  sed  per  genitivos  »,  hoc  modo :  Kal  auTO?  6  'Itigou; 
l^v  (xpyo';7.£VO^  cot^I  ItoJv  Tpi!X/.ovTa,  (oi;  lvo[;-i^eTO  uio;  'Icoarj^pj, 
Tou  'HX£,  Tou  MaTOaT,  etc.  Hoc  est:  Et  ipse  lesus  erat  inci- 
piens  quasi  annorum  triginta,  qui  putative  quidem  erat  filius 
loseph,  vere  aurem,  filius  Heli,  Mathat,  Levi,  etc.  Et  revera, 
in  aliis  omnibus  genealogiis  quae  sub  forma  quam  elegit  Lucas, 
describuntur,  post  primum  patrem  nominatum,  currir  enume- 
ratio  maiorum  pcr  repetitionem  vocis  iilii  (i).  Hic  autem,  loco 
dicendi,  nt  piitabatur,  filius  loseph,  filii  Heli,  filii  Mathat,  filii 
Levi,  statim  mutata  forma,  ait,  ut  putahatur  fiilius  loseph,  tou 
Heli,  Toij  Mathat,  etc,  profecto  quia  tou  Heli  non  refertur  ad 
losepli,  sed  ad  lesum.  Est  ergo  Heli  avus  maternus  Christi, 
parer  Beatae  Virginis.  —  De  identitate  vero  nominum  Heli  et 
loachim,  vide  Calmet,  Dissert.  de  genealogia  Christi,  sub  finem. 
Quanquam  diliicultas  ista  non  sit  eiusmodi,  quae  nos  debeat 
multum  detinere,  quia  traditio  quae  patri  Virginis  assignat  no- 
men  loachim,  est  traditio  pure  historica,  et  in  re  parvi  mo- 
menri,  ubi  facile  potuisset  quaedam  nominis  corruptio  accidere. 

II. 

(QUAEST.    52.) 
DE    CONCEPTIONE    CHRISTI    Q.UOAD    PRINCIPIUM    ACTIVUM 

Virginalis  conceptionis  Christi  activum  principium  fuit  tota 
Trinitas,  et,  si  per  appropriationem  loquamur,  Spiritus  Sanctus. 
Notandum  autem  cum  S.  Thoma  1,  4  c.  Gent.  c.  47,  quod  etsi 

(i)  Cf.  I  Reg.  I;  ludith  VIII.   i  Esdr.  VII;  etc. 
De  Verbo  Incarnato.  24 

de  Spiritu  Sancto  et  Virgine  Christus  conceptus  dicatur,  non 
tamen  ipse  Spiritus  Sanctus  potest  dici  pater  Christi  secundum 
humanam  generationem,  sicut  Virgo  dicitur  mater  eius.  Ratio 
est  quia  non  produxit  humanam  naturam  in  Christo  ex  sua  sub- 
stantia,  sed  sola  sua  virtute  operatus  est  ad  eius  productionem; 
quo  fit  ut  respectu  Spiritus  Sancti,  non  verificetur  in  hac  con- 
ceptione,  notissima  iUa  definitio  generationis  :  origo  viventis  a 
vivcntc  principio  coniuncto,  id  est  consubstantiah,  in  simiUtudi- 
nem  naturae. 

Si  autem  quaeratur  utrum  et  Virgo  fuerit  activum  principium 
conceptionis  corporis  Christi,  distinctione  opus  est.  Nam  in 
conceptione  proHs,  principaHs  actio  est  formatio  et  organizatio, 
cuius  respectu,  agens  non  est  nisi  pater;  mater  vero  materiam 
tantum  ministrat.  Cum  igitur  Beata  Virgo  non  accepit  ut  esset 
pater  Christi,  manifeste  sequitur  quod  in  principah  actione  for- 
mationis  proHs,  nihil  active  egit,  sed  virtus  divina  operata  est 
id  totum  quod  in  ahis  conceptionibus  per  virtutem  paterni  se- 
minis  eificitur.  Active  tamen  operata  est  Virgo,  sicut  aUae  ma- 
tres,  praeparando  materiam,  ut  esset  apta  conceptui;  unde  et 
vere  mater  fuit.  Ita  fere  S.  Thomas  in  III,  D.  3,  q.  2,  a,  i. 

Nunc  vero,  ex  hoc  quod  in  conceptione  Christi  principium 
activum  non  idem  fuit  ac  in  caeteris  ,  non  sequitur  derogari 
quidquam  verae  et  naturali  humanitati  eius.  Nam,  ut  dicitur  1.  4 
c.  Gent.,c.  45,  quicumque  effectus  per  quamcumque  causam  pro- 
ducitur,  potest  per  Deum  absque  ilHus  causae  adminiculo  pro- 
duci,  eiusdem  speciei  et  naturae.  Semen  autem  viri,  cuius  eiiica- 
ciam  supplevit  virtus  divina,  pure  active  se  habet,  et  non  intrat 
materiahter  in  constitutionem  concepti.  Quanquam  nihil  adhuc 
sequeretur,  si  hoc  ultimum  verum  non  esset.  Nam  simiHtudo 
aHquorum  aut  dissimiiitudo  non  attenditur  secundum  statum 
materiae  in  initio  generationis,  sed  secundum  conditionem 
materiae  iam  praeparatae,  prout  est  in  termino  generationis. 
Unde,  dato  etiam  quod  materia  ex  qua  communiter  generantur 
corpora  nostra,  ab  utroque  parente  assumeretur,  adhuc  esset 
Christus  eiusdem  speciei  nobiscum,  sicut  eiusdem  speciei  fuit 
Adam  e  Hmo  terrae  immediate  a  Deo  formatus.  Vere  ergo  per 
omnia  fratribus  similatus  est,  quantum  ad  naturae  humanae  con- 
stitutiva,  proprietates,  et  passiones,  tametsi  quantum  ad  causam 
generativam,  super  aHos  excelluerit  ut  verus  Deus  et  Salvator. 

III. 

(QUAEST.  33.) 

DE    MODO    ET    ORDINE    CONCEPTIONIS    CHRISTI 

De  conceptione  Christi,  quoad  modum  et  ordinem,  docet 
catholica  fides,  quod  non  successive,  sed  in  instanti  perfecta  est ; 
et  hoc  instans  fiiit  terminus  tmiporis,  infra  cuius  brevissimum 
intervallnm,  sanguis  a  Beata  Virgine  ministratiis  pervenit  ad  lo- 
cum  generationis. 

Hic  nota  in  primis,  quod  motus  materiae  ad  locum  ge- 
nerationis  non  est  nisi  conceptionis  praeambulum,  cui  semper 
repugnat  instantaneitas,  quandoquidem  omnis  motus  proprie 
dictus,  de  ratione  sua  habet  ut  tempore  mensuretur.  Conce- 
ptio  autem  formahter  sumpta  consistit,  ut  iam  supra  dictum 
€st,  in  formatione  corporis  organici  animati  anima  rationali. 
Et  haec  etiam  successive  fit  secundum  ordinarias  naturae  leges, 
nam  inier  primum  instans  constitutionis  foetus,  et  instans 
animationis  sive  infusionis  animae  in  corpus,  mediat  tempus 
in  quo  nondum   est  homo  nisi  in  fieri  et  in  praeparatione. 

Sed,  quod  ad  Chrisfum  attinet,  oportet  secundum  fidem 
ponere  conceptionem  subitaneam,  in  qua  non  distinguitur 
fieri  a  facto  esse:  a  Ubi  primum  sancta  Virgo  assensa  est,  ait 
«  Damascenus,  de  fide  orth.,  Ub.  3,  cap.  2,  in  eam  iuxta  Do- 
«  mini  sermonem,  Spiritus  Sanctus  supervenit,  qui  vim  ei  ad 
«  gignendum  suppeditavit.  Tunc  porro  Dei  Filius  carnem  ani- 
<(  ma  rationali  animatam  ipse  sibi  compegit,  non  id  quidem 
«  seminali  procreatione,  sed  Conditoris  more  per  Spiritum  San- 
«  ctum :  non  ut  paulatim  per  additamenta,  corporis  figura  absol- 
«  veretiir,  sed  uno  eodemqiie  niomento  perficerctur,  diim  ipsum  Dei 
«  Verbum  carni  fieret  h)postasis...  Ouamobrem,  simul  caro,  simul 
«  Dei  Verbi  caro,  siinul  caro  animata  rationis  particeps  et  intel- 
« ligentiae.  Nam  cum  natura  Deus  perfectus  esset,  idem  ipse 
<(  natura  perfectus  homo  fuit,  et  quidem  ita  ut  carni  anima 
«  rationali  animatae,  inque  ipso  exsistentiam  nactae,  personali 
<(  modo  absque  confusione  unitus  sit  ».  Vide  etiam  epistolam 

Sophronii  lectam  atque  approbatam  in  Concilio  VI,  quae  su- 
pra  est  recitata  (i). 

Ratio  autem  huius  veritaris  demonstrativa  est  duplex.  — 
Prima  est,  quia  in  aHis  conceptionibus  virtus  activa  non  trans- 
cendit  ordinem  corporum,  sed  paulatim  disponit  materiam  ad 
hoc  ut  sit  animae  susccptiva;  sed  hic,  principium  activum  fuit 
agens  infinitae  virtutis  qui  in  instanti  operatur,  et  materiam 
subito  disponit  ad  formam.  —  Alia  ratio  est,  quia  ipse  Filius 
Dei  conceptus  esse  dicitur,  ut  patet  ex  symbolo :  qni  conce- 
ptns  est  de  Spiritu  Sancto.  Ergo,  ut  tota  conceptio  Filio  Dei 
potuerit  cum  veritate  attribui,  oportuit  unionem  divinae  Per- 
sonae  cum  carne  fieri  statim  ab  initio,  nam  ante  assumptio- 
nem  idiomata  non  communicantur  ;  et  cum  aHunde  caro  non 
sit  assumptibiHs  nisi  mediante  anima,  ut  dictum  est  in  q.  ^, 
simul  esse  debuit  assumptio  carnis  et  animatio  eius.  «  Propter 
«  quod,  ait  S.  Thomas  in  III,  D.  5,  q.  3,  a.  2,  oportet  con- 
«  ceptionem  iHam  subitaneam  ponere,  ita  quod  haec  in  eo- 
«  dem  instanti  fuerunt,  sciiicei  conversio  sanguinis  mareriaHs 
«  in  carnem,  et  formatio  membrorum  organicorum,  et  ani- 
«  matio  corporis  organici,  et  assumptio  corporis  animati  in 
«  unitatem  divinae  personae  ». 

Hic  tamen  posset  quispiam  opponere,  quod  conceprio  sim- 
pHciter  attribuitur  puro  homini,  puta*Socrati,  tametsi  in  initio 
conceptionis  Socrates  nondum  sit:  nec  quoad  naturam,  cum 
formale  constitutivum  naturae  humanae  sit  anima  rationaHs,. 
nec  quoad  esse,  quia  exsistentia  liominis  est  exsistentia  ani- 
mae,  quae  acquiritur  et  corpori.  Ergo  a  pari,  posser  adhuc 
FiHo  Dei  attribui  conceptio,  etiamsi  facta  fuisser,  non  in  in- 
stanti,  sed  per  temporis  intervalla,  dummodo  assumptio  ad 
divinam  Personam  dicatur  fuisse  re  idem  cum  creatione  ani- 
mae  et  animatione  foetus,  —  Verum,  absolute  est  neganda 
paritas.  Licet  enim  ab  initio  conceptionis,  purus  homo  non- 
•dum  sit  ut  in  facto  esse,  bene  tamen  ut  in  fieri,  quia  secun- 
dum  naturae  ordinem,  motus  generationis  per  se  terminatur 
ad  hominem,  et  hunc  numero  hominem,  id  est,  ad  substan- 
tiam  humanam  singularem  cum  proprio  esse  exsistentiae.  At 

(i)  Supra,  pag.   132. 

vero,  si  conceptio  virginalis  non  fuisset  instantanea,  motus 
generationis  non  tiabuisset  terminum  per  se,  in  Persona  di- 
vina  incarnata,  sed  per  accidens  tantum ;  adeoque,  conceptio 
in  iieri,  nulla  vera  ratione  ipsi  Dei  Filio  attribueretur.  Insu- 
per,  derogaretur  quam  maxime  catholico  dogmati  maternitatis 
divinae,  de  quo  nunc,  exponendo  ea  quae  Christi  nativitatem 
5pectant,  accurate  agendum  est. 

OuAEST.    XXXV-XXXVI. 

DE  NATIVITATE  CHRISTI 

«  Consequenter,  post  Christi  conceptionem,  agendum  est 
«  de  eius  nativitate  ».  Notandum  autem  quod  sermo  est  de 
nativitate  in  et  ex  utero.  Porro  nativitas  in  utero,  etsi  non  re, 
ratione  tamen,  a  conceptione  distinguitur,  quia  conceptio  si- 
gnificatur  ut  actio  qua  mater  capit  apud  se  id  quod  genera- 
tur,  nativitas  vero  significatur  ut  processio,  qua  genitus  oritur 
a  generante.  Quapropter  conceptio  perficitur,  quando  primum 
exsistit  homo  in  utero  matris;  non  autem  perficitur  tunc  na- 
tivitas,  quia  processio  a  generante  non  completur,  nisi  ex- 
eunte  prole  ab  urero,  quo  tanrum  tempore,  simphciter  et  ab- 
solute  dicimus  hominem  esse  natum.  Si  ergo  nativitas  adae- 
quate  spectata  comprehendit  conceptionem,  et  addit  aliquid 
aliud,  (quanquam  conceptionem  non  includat,  formahrer  ut 
conceptio  est,  sed  in  quantum  est  identice  origo  seu  processio 
viventis  a  vivente),  recte  S.  Thomas  in  nativitate  Christi  in- 
cludit  ipsa  generationis  eius  initia,  et  in  hac  quaestione,  di- 
vinam  Beatae  Mariae  maternitatem  principaHter  considerat. 
Hinc: 

THESIS  XLIV. 

(QUAEST.    35.    —   ArT.     1-5.) 

Beata  Virgo,  cum  sit  mater  Christi  secundum  tempora- 
lem  eius  nativitatem,  Dei  genitrix  vere  dicitur  et  est ;  imo, 
in  hoc  nomine  Deiparae,  tota  recapitulatur  fides  incarna- 
tionis. 

Videretur  tamen  impossibile  esse,  ut  Beata  Virgo  vere  et 
proprie  sit  mater  Dei.  In  tantum  enim  Dei  genitrix  diceretur. 

in  quantum  cooperata  fuisset  ad  unionem  naturae  humanae 
cum  persona  Filii  Dei,  cuius  unionis  ratione,  hic  homo  Chris- 
tus  est  Deus.  Sed  nihil  operata  est  Virgo  ad  unionem  hy- 
postaticam.  Ergo,  etc. 

Praeterea,  maternitas  et  fiHatio  sunt  correhitiva.  Si  ergo 
Beata  Virgo  vere  esset  mater  Dei,  Deus  esset  vere  filius  eius. 
Sed  hoc  est  impossibile,  quia  filiatio  est  realis  quaedam  re- 
latio,  eademque  personalis,  quae  quidem  in  persona  divina 
respectu  creaturae,  esse  omnino  nequit. 

Praeterea,  docet  S.  Thomas  art.  5  huius  quaestionis,  quod 
in  Filio  Dei  non  sunt  secundum  rem,  filiationes  duae;  ergo 
pari  iure,  nec  duae  nativitates;  non  ergo  est  ipsi  attribuenda 
nativitas  temporalis,  secundum  quam  solam  Beata  Virgo  vere 
diceretur  Deipara. 

Sed  contra  est,  quod  in  capite  anathematismorum  contra 
Nestorium,  quos  svnodus  III  suscepit,  sic  habetur:  «  Si  quis 
«  non  confitetur,  Deum  esse  veraciter  Emmanuel,  et  propter- 
«  ea ,  Dei  genitricem  sanctam  Virginem,  (peperit  enim  secun- 
«  dum  carnem,  carnem  factum  Dei  ^^erbum_,  secundum  quod 
«  scriptum  est,  Verbum  caro  factum  est),  anathema  sit». 

Et  sane,  omnis  mulier  quae  vere  aliquem  genuit,  illius 
mater  vere  dicitur  et  est.  Atqui  Beata  Virgo  vere  genuit  Deum, 
prout  tam  Scripturae  testimonio  quam  ratione  theologica  fa- 
cile  evincitur.  —  Et  in  Scriptura  quidem,  praeter  Matthaei 
testimonium  de  Virgine  concipiente  et  panmie  Eminaniielein, 
(quod  est  interpretatum  nobisciim  Deus'),  occurrunt  apud  Lu- 
cam  verba  Gabrielis  archangeli:  Quod  nascetur  ex  te  sanctnm, 
vocabitwr  Filiiis  Dei.  Hinc  enim  efficitur,  Filium  Dei  esse  qui 
nasciturus  erat  de  Maria;  et  quia  omne  nomen  significans  in 
concreto  naturam  aliquam,  potest  supponere  pro  qualibet  hy- 
postasi  illius  naturae,  si  Maria  genuit  Filium  Dei,  genuit 
Deum.  —  Quod  rursus  ratio  theologica  evidenti  discursu  con- 
firmat ,  distinctione  prius  facta  inter  eum  qui  generatur ,  et 
id  secundum  quod  generari  dicitur.  Nam  id  secundum  quod 
aliquis  generatur,  est  natura  illa  in  qua  assimilatur  generanti; 
sed  is  qui  generatur  ,  nonnisi  suppositum  est ,  seu  hic  sub- 
sistens  in  tali  natura,  quia  eius  est  fieri  secundum  naturam 
aliquam,  cuius  est    esse    sive    subsistere   secundum    naturam 


DE    NATIVITATE    CHRISTl  375 

hanc.  Atqui  manifestum  est  ex  praemissis  de  conceptione 
Christi,  quod  nullum  aliud  suppositum  originatum  est  a  Vir- 
gine,  praeter  suppositum  Verbi  in  natura  humana.  Ergo  ite- 
rum,  ille  qui  de  Maria  nascebatur,  divina  erat  liypostasis  in 
humanitate  assumpta,  et  hinc  ultro  consequitur,  B.  Virginem 
vere  et  proprie  dici  Genitricem  Dei. 

Nunc,  quod  in  nomine  Dciparae,  tota  recapituletur  incar- 
nationis  fides,  luculenter  ostendi:  Damascenus  I.  3  de  fide 
orth.,  c.  12,  dicens:  «  Merito  igitur  et  vere  sanctam  Mariam 
«  Deiparam  appellamus.  Hoc  enim  nomen  totum  incarnationis 
«  mysterium  adstruit.  Nam  si  Dei  mater  est  quae  genuit,  pro- 
«  fecto  Deus  est  qui  ex  ipsa  genitus  est,  profecto  etiam  homo, 
«  Nam  qui  fieri  potuisset  ut  Deus  qui  ante  saecula  exstabat, 
«  ex  muliere  nasceretur,  nisi  homo  factus  esset?....  Quod  si 
«  ille  ipse  qui  ex  muliere  natus  est,  Deus  est,  unus  procul 
«  dubio,  atque  idem  est,  qui  ex  Deo  Patre  genitus  est,  quod 
«  ad  divinam  substantiam  attinet,  quique  extremis  temporibus, 
«  secundum  substantiam  quae  initium  habuit,  h.  e.  humanam, 
«  ex  Virgine  natus  est.  Hoc  vcro,  unam  Domini  nostri  lesu 
«  personam,  duasque.  naturas  et  duas  generationes  significat». 

Ad  i"""  ergo  neganda  est  maior  argumenti.  Si  enim  in 
conceptionibus  ordinariis  mulier  nihil  active  agit,  sed  solum 
mat:riam  ex  qua  subministrat,  et  hoc  non  obstante,  vere  est  pa- 
rens  personae  quae  in  utero  eius  generatur :  minime  necesse 
fuit  ut  Beata  Virgo  aliquid  active  ageret,  praesertim  circa  id 
quod  nequidem  ingreditur  rationem  constitutivam  naturae  com- 
municatae,  cuiusmodi  est  unio  hypostatica.  Sufficit  itaque,  ut 
contulerit  id  quod  conferunt  aliae  matres,  suppedirando  pu- 
rissimos  illos  sanguines  ex  quibus,  per  virtutem  omnipotentem 
Spiritus  Sancti  formata  est  humanitas  Christi ,  et  non  prius 
formata  quam  tracta  ad  esse  personale  Verbi,  imo  formata 
ea  ipsissima  actione,  quae  in  sui  ratione  involvebat  unitionem 
ad  Verbum.  Hoc  enim  modo,  illud  quod  primo  natum  est 
in  utero  virgineo,  ipse  est  Filius  Dei  factus  homo,  et  exinde 
consequitur,  Virginem  esse  veram  ac  naturalem  matrem  eius(i). 


(i)  Obiectio  proposita,  quanto- minoris  roboris    est ,  si  de   tnatre   Dei 
sermo  sit,  tanto  esset  difficilior  si  de  patre  ageretur.  Pater  enim  est  prin- 

—  Caeterum,  ut  veritas  adhuc  magis  elucescat,  considera  se- 
quentem  discursum  ex  Comp.  rheol.,  c.  222  desumptum  :  «  Fe- 
«  mina  ex  qua  aliquis  homo  nascitur,  mater  iUius  dicitur,  ex 
«  eo  quod  materiam  ministravit  humano  conceptui.  Unde 
«  Beata  Virgo  Maria  quae  materiam  ministravit  humano 
«  conceptui  Filii  Dei,  vera  mater  FiHi  Dei  dicenda  est.  Non 
«  enim  refert  ad  rationem  matris,  quacumque  virtute  materia 
«  ab  ipsa  ministrata  formetur...  Si  quis  autem  dicere  veHt 
«  Beatam  Virginem,  Dei  matrem  non  debere  dici,  quia  non 
«  est  ex  ea  assumpta  divinitas,  sed  caro  sola,  manifeste  vo- 
«  cem  suam  ignorat.  Non  enim  ex  hoc  aliqua  dicitur  alicuius 
«  mater,  quia  totum  quod  in  ipso  est,  ex  ea  sumatur.  Homo 
«  enim  constat  ex  anima  et  corpore,  magisquc  est  homo  id 
«  quod  est,  secundum  animam.  Anima  autem  nullius  hominis 
«  a  matre  sumitur,  sed  a  Deo  immediate  creatur.  Sicut  igitur 
«  cuiusliber  hominis  mater  ahqua  femina  dicitur,  ex  hoc  quod 
«  ab  ea  corpus  eius  assumitur,  ita  Dei  mater  Beata  Virgo 
«  Maria  dici  debet,  si  ex  ea  assumptum  est  corpus  Dei.  Opor- 
«  tet  autem  dicere  quod  sit  corpus  Dei,  si  assumitur  in  uni- 
«  tatem  personae  Filii  Dei,  qui  est  verus  Deus.  Confitentibus 
«  igitur  humanam  naturam  esse  assumptam  a  Filio  Dci  in 
«  unitatem  personae,  necesse  est  dicere  quod  Beata  Virgo  Ma- 
«  ria  sit  mater  Dei.  Sed  quia  Nestorius  negabat  unam  perso- 


cipium  activum,  virtute  sui  seminis  transformans  materiam  a  matre  sub- 
ministratam,  usquedum  inducatur  ultima  ad  animae  infusionem  dispositio. 
In  tantum  igitur  est  parens  hominis  concepti,  in  quantum  per  virtutem  a 
se  decisam,  inducit  in  fetu  dispositiones  exigitivas  formationis  hominis,  et 
huius  numero  hominis.  Sed  impossibile  est  fingere  dispositiones  quae  exi- 
gerent  constitutionem  humanitatis  tractae  ad  esse  personale  Dei.  Hinc  sup- 
positum  divinum  in  natura  assumpta,  non  posset  esse  terminus  per  se  ge- 
nerationis,  prout  generatio  a  viro  est,  sed  solum  terminus  per  accidens , 
et  praeter  vim  influxus  qui  in  conceptione  humana  patri  proprius  est.  Ex 
quo  mihi  persuadeo,  non  esse  possibilem  paternitatem  divinam  in  creatura, 
imo  nec  maternitatem,  praeter  illam  quae  virginaHs  sit,  dum  sciUcet  per 
obumbrantem  virtutem  Ahissimi,  materia  materno  more  suppeditata  for- 
matur,  et  in  divina  hvpostasi  exsistentiam  simul  nanciscitur.  Unde  ,  si  ex 
abundantia  bonitatis  suae  Deus  ex  hominibus  nasci  voluit,  et  non  solum 
fieri  homo,  sed  etiam  hominis  filius,  absoluta  necessitate  matrem  virginem 
sibi  debuit  ehgere. 

«  nam  esse  Dei  et  hominis  lesu  Christi,  ideo  ex  consequenti 
((  negabat,  Virginem  Mariam  esse  Dei  matrem», 

Ad  2""^  dicendum,  quod  Deus  est  vere  filius  Virginis. 
Nunc  autem,  quia  fiHatio  est  talis  relatio  quae  non  habet  pro 
subiecto  nisi  ipsum  suppositum  ;  insuper,  quia  in  Christo  sup- 
positum  aeternum  non  potest  esse  subiectum  aHcuius  tem- 
poralis  relationis  ,  necesse  est  ut  filiatio  qua  Christus  refertur 
ad  matrem,  non  sit  realis  relatio,  sed  rationis  tantum,  sicut 
et  caeterae  quae  dicuntur  de  Deo  ad  creaturas.  Et  tamen, 
sicut  Deus  realiter  est  dominus  creaturae,  ita  et  Deus  incar- 
riAtus  realiter  filius  Mariae  est,  in  quantum  vere  terminat  re- 
lationem  maternitatis  quam  Virgo  realiter  habet  ad  ipsum  (i), 
—  Hinc,  in  forma:  Maternitas  et  filiatio  sunt  con ehxiv i,  dist. 
Ita  ut  filiatio  quae  respondet  maternitati,  sit  relatio  vel  realis 
vel  rationis  tantum,  conc.  Semper  relatio  realis,  subdist.  Si 
persona  genita  sit  suppositum  creatum,  quod  per  nativitatem 
incipit  esse  simpliciter,  conc.  Si  sit  persona  increata  quae  in- 
cipit  esse,  non  simpliciter,  sed  in  namra  assumpta,  neg. 

Ad  s"'"  denique  dicendum,  quod  non  est  paritas  inter  na- 
tivitatem  et  filiationem;  non  enim  absurde  dicitur  corpus 
Christi  esse  natum  de  Virgine,  cum  tamen,  nec  corpus  nec 
natura  humana,  denominationem  filii  unquam  suscipere  possit. 
Revera,  nativitas  est  apud  nos  in  praedicamento  passionis,  et 
importat  in  creatis  quoddam  fieri,  quod  debet  attribui  per- 
sonae  ut  rei  subsistenti  quac  fit,  naturae  vero,  ut  formae  se- 
cundmn  quani  res  illa  fit;  quapropter  attribuenda  est  Christo 
realis  nativitas  temporalis,  ratione  temporalis  naturae  quam 
accepit  ex  Maria.  Nunc  autem,  filiatio  est  in  praedicamento  re- 
lationis,  et  non  attribuitur  naturae,  sed  soli  personae;  ideoque, 
in  mysterio  incarnationis  contingit  ut  ex  reali  nativitate  non 
resultet  realis  filiationis  relatio,  quia  persona  est  aeterna,  et 
((  quaecumque  relationes  temporales  de  aliquo  aeterno  dicun- 
((  tur,  sunt  relationes  rationis ,  et  non  rei  ».  Recte  ergo 
S.  Thomas  negat  esse  in  Christo  realera  relationem  filiatio- 
nis  temporalis,  et  simul  attribuit  ei  temporalem  nativitatem, 
secundum  quam  Beata  Virgo  est  vera  et  naturalis  mater  eius, 

(i)  Cf.  S.   Thom.,   Quodl.  9,  a.  4. 

DE    CIRCUMSTAXTIIS  NATIVITATIS    CHRISTI 
(QUAEST.  55.  -  Art.  6-8.) 

Nativitatis  Dominicae  circumstantias  exponit  S.  Thomas 
in  ultirais  huius  quaestionis  articulis,  sed  non  vacat  de  iis 
longiori  sermone  disserere ;  ideo  haec  pauca  velut  compen- 
diose  dicta  nunc  accipe. 

Primo,  natus  est  Christus  in  diebus  Herodis  regis,  a  qui- 
bus  initium  sumit  cessatio  sceptri  in  populo  iudaico;  iliam 
cessationem  dico,  quam  futuram  praenuntiaverat  lacob  in  me- 
moranda  prophetia  de  adventu  Messiae.  Erat  enim  Herodes 
alienigena,  et  hoc  nomine,  a  regno  exclusus  ipsa  fundamen- 
tali  lege  in  Deuteronomio  his  verbis  expressa:  «  Cum  in- 
«  gressus  fueris  terram  quam  Dominus  Deus  tuus  dabit  tibi, 
«  et  dixeris:  Constituam  super  me  regem,  sicut  habent  omnes 
«  per  circuitum  nationes,  eum  constitues  quem  Dominus  Deus 
«  tuus  elegerit  de  numero  fratrum  tuorum.  Noii  poteris  alte- 
«  rius  gmtis  homincm  regem  facere,  qui  non  sit  frater  tiius  (i)  ». 
Insuper,  vi  et  armis  Romanorum,  per  atrocissimas  caedes, 
totaque  natione  invita  ac  penitus  repugnante,  idem  Herodes 
principatum  fuerat  adeptus,  ut  narrat  losephus,  Antiquit.  1.  14, 
et  15.  Nec  processu  temporis  exstincta  odia,  sed  magis  aucta; 
unde  facile  explicantur  quaecumque  in  advenru  Magorum,  et 
post  eorum  discessum,  evangelica  refert  historia.  Statim  enim 
vidit  Herodes,  quale  fermentum  rebellionis  foret  in  populo 
annuntiatus  puer,  quem  prodigiosae  indicio  stellae,  ut  pro- 
prium  ludaeorum  regem,  id  est,  ut  exspectatum  Messiam, 
Magi  ab  Oriente  quaerebant. 

Secundo,  natus  est  Christus  tempore  census,  cum  exiisset 
edictum  a  Caesare  Augusto,  ut  describeretur  universus  or- 
bis  (2).  Hanc  autem  circumstantiam  ordinasse  videtur  divina 

(i)  Deuteron.  XVII,   14-15. 

(2)  De  hac  descriptione  universi  orbis  sub  Augusto  occurrit  difficultas. 
Aiunt  enim  rationalistae,  ipsam  esse  imaginariam ;  vel,  si  unquam  censita 
est  ludaea  a  Q.uirino,  descriptionem  istam  nonnisi  post  Christum  natum 
fieri  potuisse,   cum   natus  sit  lesus  sub  Herode  I,   et  non  venerit    Quirinus 

Providentia,  non  tam  eo  line  ut  Christus  conceptus  in  Na- 
zareth,  in  Bethleem  iuxta  Scripturas  nasceretur,  (nam  istud 
multis  ahis  modis  poterat  procurari,  neque  ad  hoc  requireba- 
tur  tanta  commotio  gentium),  sed  eo  potius  fine  ut  confi- 
cerentur  tabulae  nativitatis  eius,  modo  qui  et  nascentis  Maie- 
stati,  et  universahs  Salvatoris  qualitati  congrueret.  Decebat 
enim  eum  quem  universo  orbi  Maria  pariebat,  referri  in  ta- 
bulis  universi  orbis,  facta  exinde  omnibus  potestate  ad  Ro- 
mana  archiva  accedendi,  ut  genus  iUius,  ortusque  locum  et 
tempus  ediscerent.  Unde  lustinus  in  secunda  sua  apologia 
scribens  ad  Imperatorem  Antoninum  Pium,  ad  S.  P.  Q.  R. 
universum,  ait:  «  Vicus  quidam  est  Bethleem  in  regione  lu- 
«  daeorum,  ubi  natus  est  Christus  lesus,  quemadmodum  et 
«  ex  descriptionibus  census  acti,  quae  sub  Cyrenio  primo  ve- 
«  stro  in  ludaea  procuratore  sunt  confectae,  intelligere  pote- 
«  stis  ».  Et  similiter  Tertuilianus  refutans  Marcionem,  qui  ab 

in  ludaeam  nisi  decem  vel  undecim  post  annis,  Archelao  Herodis  filio  in 
exilium  pulso,  et  ludaea  tunc  primum  in  provinciam  Romanam  conversa. 
Ergo  iter  Mariae  et  loseph  in  Bethleem  ,  mera  fabula  est ;  ergo  lesus  in 
Bethleem  ludae  non  est  natus  ,  sed  inventa  fuit  historia,  ut  personae  lesu 
accommodarentur  prophetiae  Messianicae.  —  Sed  contra  est,  quod  testatur 
Tacitus,  1.  I  Annal.,  c.  ii,  Caesarem  Augustum,  post  pacem  terra  marique 
compositam,  sollicitum  fuisse  de  condendo  libello  imperii ,  in  quo  opes 
publicae  continebantur :  «  quantum  civium  sociorumque  in  armis  ,  quot 
«  classes,  regna,  provinciae,  tributa  aut  vectigalia ,  etc.  »  Et  quia  hoc 
ipsum  fieri  nequaquam  potuit,  nisi  eftecta  prius  descriptione  imperii,  con- 
stat  Tacitum,  (cui  etiam  addendus  est  Suetonius,  Octav.  Aug.,  n.  48),  ap- 
prime  confirmare  narrationem  Lucae.  —  Equidem  Tertullianus  censum  at- 
tribuit,  non  Q.uirino,  sed  Cneio  Sentio  Saturnino,  quem  etiam  ,  nascente 
Christo,  ordinarium  Svriae  praesidem  alia  historiae  monumenta  attestan- 
tur.  Verum,  dum  idem  TertuUianus  tanta  securitate  invocat  auctoritatem 
archivorum  imperii  ad  ipsius  Evangelii  Lucae  confirmationem  ,  signum 
evidens  est ,  quod  nec  ipse ,  nec  alius  quispiam  sui  temporis.,  mendum 
aliquod  in  hac  re  suspicabatur.  Quaecumque  igitur  conciliationis  ratio 
sit,  certum  aliunde  est  nullum  esse  dissidium.  Porro,  ex  variis  explicatio- 
nibus  propositis,  melior  illa  apparet,  quam  sustinet  Patrizi  ,  de  Evang.  , 
\.  5,  Dissert.  17.  Vide  illuni.  —  Alia  etiam  ab  aliis  probabiliter  sustinetur , 
dum  illud  Lucae  :  Aurr,  f,  i-OYp^or,  -fwTr-,  iyiv£TO  f|Y£[i.ovs'jovTo;  Trc  Supias 
K-jpivou,  non  vertunt  cum  Vulgata  :  Haec  descriptio  prima  facta  est  a  prae- 
side  Syriae  Qiiirino,  sed  :  Haec  descriptio  prlor  fuit  Quirino  Syriae  praeside, 
seu,  ante  illam  quam  operatus  est  Syriae  praeses  Quirinus. 


380  Q.UAEST.    XXXV-XXXVI. 

evangelio  Lucae  molestos  scniper  Caesaris  censiis  volehat  auferri, 
provocat  ad  tabulas  census,  prout  suo  adhuc  rempore  in  pu- 
blicis  archiviis  servabantur.  «  De  censu  denique  Augusti,  in- 
«  quit  1.  4  c.  Marc,  c.  7,  quem  testem  iidehssimum  Domi- 
«  nicae  nativitatis  Romana  archivia  custodiunt  ».  Et  infra, 
c.  6:  «  Sed  et  census  constat  actos  sub  Augusto  nunc  in  lu- 
«  daeam  per  Sentium  Saturninum,  apud  quos  genus  eius 
«  (Christi)  inquirere  potuissent  ». 

Tertio,  natus  est  Christus  in  Bethleem  Ephrata,  iuxta  Mi- 
chaeae  prophetiam.  «  Salve  Bethleem,  domiis  panis,  in  qua  na- 
«  tus  est  ille  panis  qui  de  caelo  descendit.  Salve  Ephrata, 
(!.  regio  uhcrrima  atque  -/-apTrooopa,  cuius  fertilitas  Deus  est.  De 
«  te  quondam  Michaeas  vaticinatus  est:  Et  tii  Bethleem  domns 
«  Ephrata,  non  minima  es  in  miUibiis  Iitda.  In  te  enim  natus 
«  est  princeps,  qui  ante  luciferum  genitus  est,  cuius  de  Patre 
«  nativitas  omnem  excedit  aetatem.  Et  tamdiu  in  te  Davidici 
«  generis  origo  permansit,  donec  virgo  pareret,  et  reUquiae 
«  populi  credentis  in  Cliristum  converterentur  ad  fiHos  Israel, 
«  et  hbere  praedicarent:  Fobis  oportebat  primum  loqni  verbiim 
«  Dei,  sed  quoniam  repulistis  illud,  eccc  convertimur  ad  Gentes. 
«  Bene  David  iurabat,  bene  vota  faciebat  dicens:  Si  mtroiero 
«  in  tabernaculum  domns  uieac,  si  ascendero  in  lectum  strati  mei, 
«  si  dedcro  somnum  oculis  meis,  et  palpebris  meis  dormitationem, 
«  ct  rcqniem  temporibus  mcis,  donec  inveniam  locum  Domino,  ta- 
«  bernaculum  Deo  lacob;  et  statim  quid  desideraret  exposuit, 
«  atque  oculis  prophetahbus,  quem  nos  venisse  iam  credimus, 
«  ille  venturum  esse  cernebat.  Ecce  andivimus  illum  in  Ephrata, 
«  invcnimns  eum  in  campis  sylvac.  Unde  loquitur  confidenter: 
«  Introibimus  in  tabcrnaculum  eins,  adorabimus  in  loco  nbi  ste- 
«  terunt  pcdes  cius  (i)  ». 

Quarto,  Christus  natus  positus  est  in  praesepio,  hoc  est. 
in  ciborio  animalium,  ut  mysterium  Eucharistiae  quo  tota  in- 
carnationis  ratio  consummatur,  iam  ex  tunc  esset  praeannun- 
tiatum.  Hinc  Theodotus  Ancyranus,  HomiHa  in  ConciHo  Ephe- 
sino  habita  ipso  natali  die  Salvatoris  nostri  lesu  Christi:   «  Iste 

(1)  Verba  Paulae  ingredientis  specum  Salvatoris,  apud  Hieronymum 
epist.    108  ad  Eustochium,  n.  10. 


DE    XATIVITATE    CHRISTI  38 1 

«  qui  runc  magos  ineffabili  virtute  ad  pietatem  traxit,  idem 
<(  laetam  hanc  festivitatem  hodierno  die  constituit,  non  iam 
«  in  praesepi  positus,  sed  in  hac  salutari  mensa  propositus. 
«  Illud  namque  praesepe  mater  factum  est  huius  mensae.  Pro- 
«  pterea  in  illo  est  positus,  ut  in  ista  edatur,  et  fidehbus  fiat 
«  salutaris  cibus.  Sed  illud  praesepe  quidem,  claram  hanc  men- 
«  sam  designavit;  Virgo  autem  clioros  istos  virginum  germi- 
«  navit;  Bethleemetici  autem  diversorii  vihtas,  clara  haec  tem- 
«  pla  exstruxit;  et  panni  quibus  tunc  involutus  est,  facti  sunt 
«  praesentium  resolutio  peccatorum  ». 

Item,  media  nocte  natus  est  Salvator,  ut  se  verum  kmien 
in  tenebris  exortum  ostenderet,  ad  illuminandum  eos  qui  se- 
debant  in  umbra  mortis.  Item,  eo  anni  tempore  quo  dies  iam 
breviores  effecti,  incipiunt  incrementum  accipere,  utpote  nobis 
auctor  exsistens  crescendi  in  divinam  lucem.  Item  ,  cum  si- 
gno  summae  paupertatis,  ut  viam  contemptus  mundi  dedica- 
ret,  et  vitae  initium  fini  faceret  conforme;  quem  enim  na- 
scentem  excepit  stabulum  animalium,  eumdem  morientem  crux 
sustinuit ,  et  qui  in  patriam  praeelegerat  vicum  ignobilem^ 
civitatem  regiam  voiuit  esse  ignominiosae  mortis  theatrum. 
«  Per  hoc,  inquit  S.  Thomas  (i),  hominum  gloriam  confu- 
«  tavit,  qui  gloriantur  de  lioc  quod  ex  civitatibus  nobilibus 
«  originem  ducunt,  in  quibus  etiam  praecipue  volunt  hono- 
«  rari.  Christus  autem  e  converso,  in  civitate  ignobili  nasci 
«  voluit,  et  in  civitate  nobili  pati  opprobrium  ».  Sed  et  multa 
alia  pie  cogitanti  ultro  occurrent,  quae  nunc  festinans  ad  alia, 
praetereo. 

DE    MAXIFESTATIONE    CHRISTI    NATI 
(QUAEST.    36.) 

Christi  nativitas  non  debuit  communiter  omnibus  manife- 
stari,  ut  constat  ex  praemissis  in  Quaesr.  29,  thes.  42.  Con- 
venienter  tamen  fuit  aliquibus  paucis  notificata,  tum  ut  ma- 
nifestatio  ista,  postmodum  in  Evangelio  consignata,  totius  Ec- 

(i)  Hic,  art.   7,  ad  Him. 

clesiae  eruditioni  deserviret;  tum  etiam,  ut  iam  ab  initio,  apud 
populum  Israel,  imo  et  caeteras  gentes,  fama  spargeretur  ortus 
Salvatoris.  Mirabili  autem  divinae  Sapientiae  dispositione  ef- 
fectum  est,  ut  signa  tunc  edita  initiali  obscuritati  Christi  mi- 
nime  officerent,  dum  ipse  Salvator,  primum  quidem  in  Ae- 
gyptum  clam  illatus,  dein  ex  Aegypto  redux,  usque  ad  tri- 
gesimum  aetatis  suae  annum  in  civitate  Nazareth,  reipsa  per- 
mansit  omnino  ignotus. 

Sed  cum  in  manifestatione  Christi  nati  magna  la- 
teant  mysteria,  primum  omnium  de  ordine  eius,  nonnulla  sunt 
praemittenda ;  et  tota  quaestionis  difficultas  spectat  tempus 
adventus  Magorum,  de  quo  valde  disputant  moderni  inter- 
pretes  (i). 

Dico  autem,  Magos  advenisse  ante  quadragesimum  a  na- 
tivitate  diem  ,  ita  ut  primo  pastoiibus,  dein  Magis,  postremo 
Simeoni  et  Annae  manifestatus  sit  lesus.  Cuius  assertionis  so- 
lida  ratio  esse  videtur,  quia  Magi  in  Bethleem  puerum  inve- 
nerunt;  necesse  igitur  est,  ipsos  ante  praesentationem  in  tem- 
plo  advenisse,  cum  testetur  Lucas,  Mariam  et  loseph  rever- 
sos  in  Galilaeam,  statim  ut  perfecerunt  omnia  secundum  le- 
gem  Domini.  Ne  tamen  in  conciliando  Luca  cum  Matlhaeo 
difficultatem  patiaris,  prae  oculis  habe  regulam  Augustini,  1.  2 
de  Cons.  Ev.,n.  16:  «Sic  unumquemque  evangelistam  contexere 
«  narrarionem  suam,  ut  tanquam  nihil  praetermittentis  series  di- 
«  gesta  videatur;  tacitis  enim  quae  non  vult  dicere,  sic  ea  quae 
«  vult  dicere,  illis  quae  dicebat  adiungit,  ut  ipsa  continuo  sequi 
«  videantur.  Sed  cum  alrer  ea  dicit  quae  alter  tacuit,  diligen- 
«  ter  ordo  consideratus  indicat  locum  ubi  ea  potuerit,  a  quo 
«  praetermissa  sunt,  transilire,  ut  ea  quae  dicere  intenderat 
«  ita  superioribus  copularet,  tanquam  ipsa  nullis    interpositis 

(i)  Si  ante  purificationem  Magi  advenerunt,  quomodo  verax  Matthaeus, 
qui  statim  post  Magorum  discessum,  ponit  fugam  in  ^gyptum  ?  Si  post, 
quomodo  verax  Lucas,  qui  statim  post  expletas  in  templo  caeremonias , 
ponit  reditum  in  Nazareth?  Si  ante,  quomodo  explicabitur  quod  Herodes 
iussit  occidi  a  bimatu  et  infra,  secundum  tempus  quod  exquisierat  a  Magis  ? 
Si  post,  quomodo  fuisset  puer  adhuc  in  Bethleem  ,  cum  loseph  et  Maria 
Bethleem  venerint,  non  ad  commorandum ,  sed  ad  profitendum?  —  Vide 
varias  opiniones  apud  Patrizi,  de  Evangel.,  1.  3,  Dissert.  27. 

(( sequerentur  ».  Atqui,  ordo  cdiligenter  consideratus  videtur 
his  capitibus  comprehendi.  Primo  venit  manifestatio  nativita- 
tis  ad  pastores  ;  secundo  circumcisio;  tertio  adventus  Magorum  ; 
quarto  praesentatio  in  templo;  quinto  reditus  parentum  Christi 
in  GaHlaeam;  sexto,  dum  in  idnere  essent,  apparitio  angeli  et 
fuga  in  Aegyptum;  septimo  reditus  de  Aegypto,  et  adventus 
in  civitatem  Nazareth,  uhi  et  manserunt.  Quoniam  autem 
Lucas  omittit  omnia  quae  de  Christi  infantia  a  Matthaeo  fue- 
rant  sufhcienter  enarrata,  silet  de  iis  quae  acciderunt  in  ipso 
actu  redeundi  in  GaHlaeam,  et  coniungens  profectionem  e  le- 
rusalem  cum  adventu  in  Nazareth,  (tametsi  inter  duos  hosce 
terminos,  propter  improvisam  angeli  iussionem  et  fugam  in 
Aegyptum,  notabiHs  mora  temporis  intercesserit),  dicit:  «  Et 
((  ut  perfecerunt  omnia  secundum  legem  Domini,  reversi  sunt 
((  in  GaHlaeam,  in  civitatem  suam  Nazareth ;  puer  autem  cre- 
((  scebat  et  confortabatur  »,  etc. 

Opponet  forsitan  quispiam :  Si  Maria  et  loseph  iam  erant 
in  actu  redeundi  Nazareth,  quid  causae  fuit  cur  in  Aegyptum 
fugere  debuerint,  cum  satis  esset,  puerum  extra  fines  Bethle- 
em  inveniri,  ut  e  manibus  Herodis  eriperetur?  —  Respondeo 
negando  omnino  assumptum  ;  nam  etsi  postea,  in  solos  pue- 
ros  Bethleem  omnem  furorem  suum  Herodes  exseruerit,  non 
inde  sequitur  Nazareth  ipsi  Christo  tutum  fuisse  refugium. 
Si  enim  totius  seriem  historiae  diHgenter  attendas,  videbis 
Herodem  procurasse  ut  Magi  in  Bethleem  claDi  pervenirent  (i). 


(i)  Clanculum,  inquam  ,  pervenirent,  prout  non  obscure  innuit  Mat- 
thaeus  II-7.  Atque  hinc,  ut  opinor,  praecipua  quaedam  clavis  totius  histo- 
riae  sumencia  est;  nam  alias,  difficuher  intelligeretur  quomodo  Magi,  post 
commotionem  totius  urbis  lerusalem,  potuerint  ire  in  Bethleem ,  et  aha 
via  reverti  in  regionem  suam,  quin  ullus  sciret  quid  rei  circa  ipsos  actum 
esset,  praesertim  cum  Bethleem  a  lerosolvma,  vix  duarum  horarum  itinere 
distaret.  Sed  ordinavit  divina  Providentia  ad  suum  finem  ,  ipsum  medium 
quod  excogitaverat  Herodes  ad  perdendum  puerum.  Ipse  enim  Herodes  , 
sicut  ratio  pohtica  suadebat,  suos  ministros  in  aciem  instruxit,  ne  moveret 
quisquam  pedem  aut  manum  in  tota  lerusalem,  procuravitque  ut  per  amica 
silentia  noctis  pergerent  Magi  in  Bethleem.  Unde  etiam,  unius  noctis  spa- 
tio  contingere  potuit  Magorum  adventus,  adoratio,  etdiscessus,  quin  attentio 
Bethleemitarum  excitaretur,  praesertini  si,  ut  dicendum  videtur,  adhuc  erat 
Christus  in  spelunca  deserta,  in  qua  et  natus  est. 

sine  restibus  et  sociis,  imo  tempore  noctis,  prout  reapparitio 
etiam  stellae  suadere  videtur;  clanculum  enim,  natum  puerum 
volebat  exstinguere.  Dum  autem  frustra  Magorum  reditum 
exspectaret,  ccce  rumor  mirabilium  quae  ipso  die  praesenta- 
tionis  acciderant  (i),  auxit  suspiciones  tyranni,  nec  ipsum 
amplius  dubitare  sivit  quin  a  Magis  fuisset  illusus.  Ideo  omnem 
primo  adhibuit  curam  ut  ex  variis  indiciis  hinc  et  inde  ac- 
ceptis,  puerum  lesum  in  particulari  detegeret.  Sed  ut  vidit 
omnia  tentamina  esse  infructuosa,  tandem  cogitavit  interficere 
pueros  Bethleem  et  omnium  finium  eius,  eo  quod  illae  partes 
erant,  ubi  probabilius  reputabat  adesse  eum  quem  quaerebat 
ad  necem.  Quod  si  iussit  occidi  a  bimatu  et  infra,  ratio  fuit 
quia,  ut  Chrvsostomus  dicit,  Hom.  7  in  Matrh.,  «  conveniens 
«  in  eumdem  tyraanum  pavor  et  furor,  pro  abundantia  cau- 
«  tionis  et  licentia  persecutionis,  maius  etiam  tempus  inclusit, 
«  ne  quis  profecto  eius  aetatis,  et  forte  is  potissimum  pro- 
«  pter  quem  aHi  interimebantur,  effugeret  (2)». 

Sic  igitur  declarato  ordine  quo  manifestata  est  nati- 
vitas  Salvatoris,  dicendum  nunc  est,  ordinem  illum  fuisse  fi- 
guralem  atque  propheticum.  Significavit  enim  ordinem  voca- 
tionis  hominum  ad  fidem,  quam  Apostolus  Rom.  XI,  osten- 
dit  primo  pervenientem  ad  electionem  ludaeorum,  postea  ad 
plenitudinem  gentium,  ultimo  (hoc  est,  in  fine  mundi),  ad  ple- 
nitudinem  populi  Israel. 

Et   vere,    primam    EvangeHi    lucem    receperunt    apostoli, 

(i)  «  Et  venit  (Simeon)  in  spiritu  in  templum.  Et  cum  inducerent  pue- 
«  rum  lesum  parentes  eius,  ut  facerent  secundum  consuetudinem  legis  pro 
«  eo,  et  ipse  accepit  eum  in  ulnas  suas,  et  benedixit  Deum  et  dixit :  Nunc 

«  dimittis Et  erat  Anna  prophetissa  ,  filia   Phanuel,  de  tribu  Aser,  et 

«  haec,  ipsa  hora  superveniens  confitebatur  Doniino  ,  et  loquebatur  de  iJlo 
«  omnihns  qui  exspectahant  redemptioneni  Israel  ».    Luc.  II,  27-58. 

(2)  Adde  quod  terminus  a  quo  supputationis  Herodis,  fuit  tempus  ap- 
paritionis  stellae.  Et  non  est  credendum,  stellam  solum  apparuisse  ipso  die 
nativitatis  Christi,  sed  potius  eo  tempore  quo  ipsam  apparere  necesse  fuit, 
ut  moram  haberent  Magi  cogitandi,  reflectendi  supra  caeleste  indicium, 
maturandi  consiliura,  committendi  se  itineri ,  et  tandem  adveniendi  post 
paucos  a  nativitate  dies.  Dato  ergo  quod  ab  apparitione  stellae,  iam  duo 
anni  transiissent,  adhuc  minime  sequeretur,  a  tanto  tempore  natum  fuisse 
Christum. 

discipuli,  et  primitiva  illa  Ecclesia  lerosolymitana,  de  qua 
Lucas,  Act.  II-IV.  Eranr  autem  omnes  de  gente  prophetarum, 
cives  sanctorum,  domestici  Dei,  ac  per  hoc,  quasi  vicini  fidei 
Christi.  Hos  profecto  figuratos  agnoscimus  in  persona  pasto- 
rum,  qui  ante  caeteros  omnes,  ad  Christum  nascentem  de  vi- 
cinis  locis  vocati  sunt,  dum  essent  «  in  regione  eadcm  vigilan- 
«  tes,  et  custodientes  vigilias  noctis  super  gregem  suum». 

Sed  postquam  ludaei  sese  maxima  ex  parte,  indignos  iu- 
dicaverunt  aeternae  vitae,  ApostoH  (Act.  XIII,  46)  conversi 
sunt  ad  Gentes,  quae  Christi  fidem,  post  Hebraeorum  primi- 
tias,  receperunt.  Erant  autem  gentiles  alienati  a  conversatione 
Israel  et  hospites  testamentorum ,  promissionis  spem  non  haben- 
tes ,  et  sine  Deo  in  hoc  niundo ,  ut  dicitur  Eph.  II-12;  unde 
et  a  longc  veniebant.  Bene  ergo  in  adventu  Magorum,  quos 
de  remotis  terris  stella  ducebat  ad  Christum,  praefigurabatur 
Gentium  conversio,  cum  omnibus  circumstantiis  eius,  Imo 
prophetice  signabatur,  quid  tandem  connexionis  futurum  es- 
set,  secundum  arcana  Providentiae  consilia,  inter  paganorum 
vocationem  et  permissionem  casus  plerorumque  ludaeorum. 
«  Nam  etiam  atque  etiam,  ait  Augustinus  Serm.  201,  n.  5, 
«  considerare  delectat,  quemadmodum  Magis  quaerentibus  ubi 
«  Christus  nasceretur,  ludaei  responderunt,  in  Bethlcem  ludae ; 
«  nec  tamen  ad  eum  venerunt  ipsi...  Ad  hoc  autem  sunt  in- 
«  terrogati  ludaei,  ut  demonstraretur  eos  non  ad  suam,  sed 
«  ad  Gentium  salutem  et  agnitionem  testimonia  divina  por- 
«  tare.  Propter  hoc  enim  illa  gens  regno  suo  pulsa  est  et 
«  dispersa  per  terras,  ut  eius  fidei  cuius  inimici  sunt,  ubique 
«  testes  fieri  cogerentur.  Perdito  quippe  templo,  sacrificio,  sa- 
«  cerdotio,  ipsoque  regno,  nomen  genusque  custodiunt,  ne 
«  permixti  gentibus,  sine  discretione  dispereant,  et  testimonium 
«  veritatis  amittant,  velut  Cain  accipiente  signum ,  ut  eum 
«  nullus  occidat,  qui  fratrem  iustum  invidus  et  superbus  oc- 
«  cidit...  hi  eis  qnippe  inimicis  fidci  Christianae  demonstratur  Gen- 
«  tibiis  quomodo  prophetatus  est  Christus,  ne  forte,  cum  vidissent 
«  tanta  manifestatione  impleri  prophetias,  putarent  easdeni  Scri- 
«  pturas  a  Christianis  esse  confictas,  cum  de  Christo  praedicta  re- 
«  citarentur,  quae  completa  cernuntur.  Proferuntur  ergo  codices  a 
«  ludaeis,  atque  ita  Deus  demonstrat  nobis  in  inimicis  nostris  » . 

De  Verbo  Jncaritatn.  25 

Unde  et  remanserunt  ludaei  relate  ad  nos,  id  quod  fuerunt 
respectu  Magorum ;  facti  sunt  tanquam  lapides  ad  milliaria, 
viatoribus  ambulantibus  aliquid  ostendentes,  sed  ipsi  stolidi 
atque  immobiles  consistentes. 

Verum  Apostolus  non  vult  nos  ignorare  mysterium  hoc, 
quia  in  fine  mundi,  omnis  Israel  salvus  fiet  (i).  Populus  enim 
iste,  semper  est  Deo  charissimus  propter  patres  (2),  et  vere 
responsum  accepit  a  Spiritu  Sancto,  in  persona  maiorum  suorum, 
non  visurum  se  mortem,  nisi  priiis  videret  Christiiin  Domini. 
Tertia  igitur  manifestatio  nativitatis  Christi,  quae  facta  est  ad 
senem  Simeonem,  prophetica  fuit  hgura  eius  quod,  instante 
iam  iudicio,  complebitur.  Tunc  Israel  senio  confectus,  veniet 
in  Spiritu  in  templum,  hoc  est  in  veram  Ecclesiam,  et  ablato 
velamine  quod  erat  super  cor  eius,  tamdiu  exspectatam  susci- 
piet  consolationem,  ac  dicet :  Nunc  diniittis  servum  tuum,  Do- 
mine,  secundum  verbum  tuum  in  pace,  quia  viderunt  oculi  mei 
Salutarc  tuuin,  quod  parasti...  lumen  ad  revelationem  Gentium, 
et  gloriam  plchis  tuae  Isracl. 

Recte  ergo  S.  Thomas,  art.  6  huius  quaestionis,  ait :  «Per 
«  pastores  significantur  Apostoli  et  alii  credentes  ex  ludaeis, 
«  quibus  primo  manifestata  est  fides  Christi.  Secundo  autem 
«  fides  Christi  pervenit  ad  plenitudinem  gentium,  quae  est 
«  praefigurata  per  Magos.  Tertio  autem  perveniet  ad  pleni- 
«  tudinem  ludaeorum,  quae  est  praefigurata  per  iustos ;  unde 
«  et  in  templo  ludaeorum  est  eis  Christus  manifestatus  ». 


QUAEST.     XXXVII. 

DE  LEGALIBUS  CIRCA  PUERUM  lESUM  SERVATIS 

Deinde  considerandum  est  de  circumcisione  Christi.  Et 
quia  circumcisio  est  quaedam  professio  legis  observandae 
(Galat.  V-3),  simul  quaerendum  est  de  aliis  legalibus  circa 
puerum  lesum  observatis. 

(i)  Rom.  XI,  25-51. 
(2)  Ibid.,  vers.  28. 

THESIS  XLV. 

Conveniens  fuit  ut  Christus  circumcideretur,  et  quadra- 
gesimo  die,  in  templo,  secundum  consuetudinem  legis  prae- 
sentaretur. 

Oportuit  Christum  circumcidi,  quia  ipse  debuit  secundum 
ritum  Mosaicum  in  mundo  conversari.  —  Priiiio^  propter  ex- 
emplum,  ut  scilicet  auctor  esset  Jiominibus  observandi  legem, 
quae  Novo  Testamento  per  mortem  crucis  nondum  initiato, 
adhuc  ludaeos  obligabat.  —  Sccundo,  ut  vetus  Testamentum 
approbaret,  et  factis  ipsis  ostenderet  se  non  venisse  solvere 
antiquam  religionem,  sed  adimplere.  —  Tertio,  ut  figurativas 
observantias  suscipiendo,  illas  in  seipso  terminaret,  ostendens 
quod  ad  seipsum  erant  ordinatae.  —  Oiiarto,  ut  homines  a 
servitute  legis  liberaret,  secundum  illud  ad  Gal.  IV-4 :  Misit 
Deus  Filium  suiun...  factuin  siih  lege,  ut  eos  qtii  sub  lege  erant, 
redimcret. 

Accedit  quod  circumcisio  erat,  non  solum  protestatio  ti- 
dei  in  Christum  Redemptorem  de  semine  Abrahae  nascitu- 
rum,  verum  etiam  remedium  simul  et  nota  originaiis  peccati 
in  quo  homo  concipitur.  Conveniebat  ergo,  ut  qui  nos  sal- 
vare  venerat,  suscipiendo  in  se  peccata  nostra,  externum  etiam 
characterem,  ac  veluti  cauterium  peccatoris  nascendo  recipe- 
ret,  iuxta  illud  Is.  LIII-6:  Posuit  Dominus  in  eo  iniquitatem 
omnium  nostrnm.  Unde  Bernardus,  Serm.  3  de  Circumc.  Dom., 
n.  3  :  «  Ipsa  ergo  die  (nativitatis)  minoratus  est  paulo  minus 
«  ab  angelis,  et  habitu  inventus  ut  homo;  hodie  vero  mira- 
«  bilius  aliquid  audio.  lam  minoratus  est  multo  minus  ab  an- 
«  gelis,  qui  non  solum  formam  hominis,  sed  formam  habet 
«  peccatoris,  et  infigitur  velut  quodam  cauterio  latronis.  Quid 
«  est  enim  circumcisio,  nisi  peccati  indicium  ?  »   etc. 

Denique  attendebatur  in  circumcisione,  figura  incorruptio- 
nis  quam  nobis  attulit  Christus,  quaeque  inchoatur  in  prae- 
senti  per  repressionem  concupiscentiae,  et  consummatur  in 
futuro  per  beatam  immortaHtatem.  Hinc  considerat  Apostolus 
Rom.  II-29,  eos  qui  in  abscondito  ludaei  sunt,  corde  sciHcet 

et  spiritu  circumcisi,  quorum  omnium  constat  Christum  esse 
ducem  et  exemplar. 

De  oblatione  in  templo  adhuc  manifestior  est  ratio. 
Lex  quam  sic  refert  Lucas :  Otiia  omne  masculinum  adaperieiis 
vulvam,  sanctum  Domino  vocahitur,  continetur  in  Exod.  XIII-2,. 
et  Numer.  XVIII,  15-17.  In  qua  quidem  lege,  tria  ad  rem 
notanda  occurrunt. 

Primo,  verbis  legis,  illi  soli  ad  litteram  comprehendeban- 
tur,  qui  nascuntur  modo  ordinario  :  omne  masculinum,  inquit, 
adaperiens  vulvam.  —  Secundo,  in  hoc  quod  dicitur,  sanctum 
Domino  vocabitur,  intelligi  debet  segregatio  et  destinatio  ad 
immolationem.  Quo  sensu  dixit  postea  Christus,  loan.  XVII-19: 
Pro  eis  ego  sanctifico  mcipsum,  id  est,  hostiam  me  offero;  quo 
etiam  sensu,  legitur  lerem.  XII-13;  Congrega  eos  quasi  gregem 
ad  victlmam,  et  sanctifica  eos  in  die  occisionis.  —  Tertio  deni- 
que,  omnia  primogenita  mascula  distinguebantur  in  munda  et 
immunda.  Immunda,  inter  quae  recensebantur  et  homines,  de- 
bebant  pretio  argenti  redimi ;  munda  vero,  eaque  sola,  irre- 
vocabiliter  devovebantur  ad  sacrificium,  ut  habetur  Num.  XVIII, 

15-17- 

Quae  si  diligenter  consideres,  videbis  ibi  annuntiatam  sub- 
stitutionem  in  ara  crucis  futuram,  innocentis  pro  reis;  sancti, 
impolluti,  segregati  a  peccatoribus,  pro  immundis  et  pollutls, 
dicente  Apostolo  :  Eum  qui  non  noverat  peccatum,  pro  nobis 
pcccatum  (i.  e.  hostiam  pro  peccato)  Deus  fecit.  Unus  enim 
inter  cunctos  fuit  de  facto  saiictus  Domino,  seu  in  verum  ac 
proprium  sacrificium  oblatus;  ille  scilicet,  qui  ingrediens  mun- 
dum  dicit:  Hostiam  et  oblationem  noluisti,  tunc  dixi,  ecccvcnio. 
Et  ille  unus,  inter  omnes  primogenitos  Israel,  utpote  natus 
sine  apertura  vulvae,  a  communi  huius  sanctificationis  obli- 
gatione  eximebatur.  Unde  ipsum  lex  singulariter  respiciebat, 
et  singulariter  etiam  excipiebat;  singulariter  excipiebat  a  de- 
bito,  singulariter  respiciebat  in  facto.  Necessario  igitur  oblatus 
est  in  remplo  puer,  ut  secundum  legem  sanctificaretur  Do- 
mino,  id  est,  ad  mortem  sacram  devoveretur;  devoveretur, 
inquam,  non  sicut  alii,  quadam  fictione  iuris,  sed  omnino  in 
rei  veritate,  sicut  animal  mundum,  quod  Numer.  XVIII-17, 
manebat  ad  aras  destinacum. 

Demum,  circa  purificationem  Beatae  Mariae,  similiter  di- 
cendum  quod  dispositio  Levitici  (XII-2),  Virginem  non  at- 
tingebat.  Merito  ramen  legalem  observantiam  implevit,  tum 
quia  in  foro  externo  inter  alias  puerperas  censebatur;  tum 
quia,  Christo  exsistente  sub  lege,  non  oportuit  matrem  se  a 
leo;is  iuo[o  subtrahere. 


QuAEST.   XXXVIII-XXXIX. 

DE  BAPTIZATIONE  CHRISTI 

Ultimo  considerandum  est  de  baptismo  in  lordane,  in  quo 
initiatum  est  publicum  Christi  ministerium. 

Baptismus  loannis  fuit  quaedam  professio  poenitentiae 
praeparatoria  ad  spirituale  regnum  Messiae,  cuius  revelatio 
iam  instabar.  Convenienter  autem  Christus  ipse  hunc  baptis- 
mum  suscipere  voluit,  ut  qui  caeteris,  non  verbo  solum,  sed 
€t  exemplo  anteibat,  regnum  coelorum  iamiam  praedicaturus, 
«xteriorem  eius  et  communem  initiationem  non  recusaret. 

Sed  bene  etiam  ex  tunc,  toti  populo  incepit  manifestari, 
tanquam  ipse  Messias  cuius  regnum  exspectabatur,  cum  «  lesu 
«  baptizato  et  orante,  apertum  est  coelum,  et  descendit  Spi- 
«  ritus  Sanctus  corporali  specie,  sicut  columba  in  ipsum,  et 
«  vox  de  coelo  facta  esr :  Tu  es  Filius  meus  dilectus,  in  te 
«  complacui  mihi  », 

Insuper  dicendum,  quod  in  baptismo  Chrisri  dedicatum 
€st  et  praefiguratum  baprismus  Novae  Legis.  Ex  conractu  enim 
sanctissimae  carnis,  fuit  deputata  aqua  ad  usum  spirituaUs  re- 
generationis.  Praeterea,  manifestata  est  tota  Trinitas,  in  cuius 
nomine  baptizamur  :  Pater  in  voce,  Filius  in  homine,  Spiri- 
tus  Sanctus  in  columba.  Ultimo  apparuit  etfectus  sacramenti 
in  aperitione  coeH,  et  descensu  Spirirus  Sancri,  ur  late  expli- 
cat  S.  Thomas,  q.   38,  art.  5  et  6. 

Nota  demum  analogiam  huius  mysterii  cum  transfigura- 
tione;  nam  sicut  in  baptismo,  ubi  declaratum  est  mysterium 
primae  regenerationis,  ostensa  est  operatio  totius  Trinitatis, 
pariter  etiam  ostensa  est  in  transfiguratione,  quae    esr  sacra- 

mentum  secundae  regenerationis.  Sed  Spiritus  Sanctus  tunc 
in  nube  clara  apparuit,  hic  autem  in  columba;  quia  sicut  in 
baptismo  dat  innocentiam,  quae  per  simplicitatem  columbae 
designatur,  ita  in  resurrectione  dabit  electis  suis  claritatem 
gloriae,  et  refrigerium  ab  omni  malo,  quae  designantur  in 
nube  lucida. 

Hactenus  de  ingressu  Christi  in  mundum,  secundum 
quod  de  Matre  Virgine  incarnatum  est  Dei  Verbum,  et  ad 
nos  venit  plenum  gratiae  et  veritatis.  In  quo  animadvertes,. 
cum  quanta  simplicitate,  quanta  decentia,  quanto  demum  de- 
coro,  proponatur  in  Evangelio  Filius  Dei  descendens  in  ter- 
ras,  factus  homo;  et  hinc  accipies  signum  credibiHtatis  pro 
doctrina  iidei  circa  hoc  mvsterium.  Proponere  enim  decenter 
et  verosimiliter,  ipsum  verum  Deum  de  coehs  descendentem,. 
de  homine  nascentem,  inter  homines  adolescentem,  conver- 
santem  ac  viventem ,  (idque  non  in  abstracto  theoriae ,  ve- 
rum  sub  historiae  coloribus),  omnem  humanae  fictionis  pos- 
sibiUtatem  transcendebat.  Quid  enim  in  hoc  genere  valeat 
imaginatio  popularis  et  fictio  humana,  satis  ostendunt  fabulae 
veteres  de  diis  et  deabus;  ostendunt  adhuc  multo  evidentius 
evangelia  apocrypha,  quorum  auctores,  etsi  non  iUitterati,  etsi 
habentes  in  EvangeHis  veris  praeexsistens  exemplar,  in  iis  ta- 
men  quae  addiderunt  de  suo,  non  potuerunt  non  continuo 
impingere  in  scopulum  puerilitatis  et  manifestae  indecentiae. 
Impossibile  igitur  est  ut  historia  evangeHca,  Matth.  I-II,  et 
Luc.  I-II,  fuerit  inventa  humanitus ;  impossibile  est  ut  obie- 
ctum  eius  non  sit  verus  Deus  vere  factus  homo. 


CAPUT   SECUNDUM 

QuAEST.   XL-XLV. 

DE  HIS  QUAE  PERTINENT    AD    PROGRESSUM    VITAE    CHRISTI 
IN  HOC  MUNDO 

Consequenter  agendum  est  de  his  quae  per  Deum  incar- 
natum  acta  sunt,  ab  eius  baptismo  in  lordane,  usque  ad  pas- 
sionem  in  cruce ;  quo  quidem  temporis  spatio  concluditur 
publicum  ministerium  Christi  apud  populum  ludaeorum.  Con- 
siderat  autem  S.  Thomas,  priino  quidem  modum  conversatio- 
nis  Filii  Dei  inter  homines  (Quaest.  40);  secimdo,  lentatio- 
nem  eius  in  deserto  (Quaest.  41);  tertio,  praedicationem 
(Quaest.  42)  ;  ultimo  miracula,  tam  in  generali  quam  in  par- 
ticulari  (Qq.  43-45)- 

QuAEST.    XL-XLII. 

DE  CONVERSATIONE,    TENTATIONE,  ET    DOCTRINA    CHRISTI 


Quoad  modum  conversationis,  generaliter  observa,  Chri- 
stum,  non  soHtariam,  sed  socialem  vitam  agere  debuisse,  prout 
exigebat  incarnationis  finis  et  ratio.  Hinc,  in  iis  quae  per  se 
sunt  ad perfectionem  indijfercntia,  oportuit  ipsum  communi  modo 
se  habere,  cum  sit  convenientissimum  ut  is  qui  cum  aliquibus 
conversatur,  sese  eis  in  usu  vivendi  conformet,  iuxta  illud 
Apostoli:   Omnibus  oumia  factus  swm,  ut  omnes  lucrifacerem. 

Nec  est  in  praesenti  praetereunda  differentia  Chrisium  in- 
ter  et  Praecursorem,  quam  ipse  Christus,  Matth.  XI-18,  si- 
gnat  dicens:  «  Venit  loannes  neqiie  manducans  neque  bibens,  et 
«dicunt:  daemonium  habet.  Venit  Filius  hominis  manducans 
(.<■  et  bibens,  et    dicunt:    tccc    homo    vorax    et    potator  vini». 

Huius  porro  differentiae  in  exteriori  genere  vitae,  triplex  po- 
tissimum  ratio  fuit, 

Prima,  quia  loanni  fuerat  divinitus  demandatum  munus 
parandi  Christo  viam,  et  digito  demonstrandi  eum  «  quem 
«  scripsit  Moyses  in  Lege,  et  Prophetae  (i)  ».  Quapropter 
non  debuit  ipse  loannes  computari  inter  discipulos  Christi, 
nec  eumdem,  ac  Christus,  servare  tenorem  vitae ;  sed  contra, 
oportebat  ipsum  habere  proprios  discipulos,  propriamque  ve- 
luti  disciplinam,  ut  posset  aemulus  credi,  ac  per  hoc,  testi- 
monio  eius,  tanquam  evidenter  depurato  ab  omni  motivo  pro- 
prii  interesse,  maior  accederet  auctoritas.  «  Quanta  dicit  de 
«  Christo,  inquit  Augustinus  Serm.  293,  n.  6,  quam  prae- 
«  clara!  quam  excelsa !  quam  digna  !  si  tamen  de  illo  aliquid 
«  ab  aliquo  digne  dicitur.  Et  tamen  non  ambulat  inter  disci- 
«  pulos  Domini,  non  eum  secutus  est,  ut  Petrus,  ut  Andreas, 
«  ut  caeteri.  Sed  discipulos  sibi  ipse  etiam  congregavit,  et 
«  constituto  hic  licet  Domino  eum  discipulis  suis,  habebat  di- 
«  scipulos  et  loannes...  Hoc  erat  procul  dubio  necessarium 
«  praecursori  fideli,  ab  eo  Christum  praedicari,  qui  posset  ae- 
a  miilus  credi....  Intende  hoc  ipsum:  perhibebant  Domino  tes- 
«  timonium,  verbi  gratia,  Petrus,  Andreas,  loannes  et  caeteri, 
«  cum  diceretur  eis  :  laudatis  quem  sequimini,  praedicatis  cui 
«  adhaeretis.  Veniat  lucerna  confundens  inimicos,  colligat  di- 
«  scipulos.  Habet  Christus,  habet  et  loannes.  Baptizat  Christus, 
«  baptizat  et  loannes;  et  venitur  ad  loannem,  et  dicitur  ei: 
«  ille  ciii  testimoniiim  perhibuisti,  ecce  hapti^at,  et  omnes  vcniunt 
a  ad  eitin:  ut  quasi  aemulus  invidiae  de  Christo  ahquid  mali 
«  loqueretur.  Sed  ibi  lucerna  ardet  tutius...  lam,  inquit,  dixi 
«  vobis,  quia  ego  non  snin  Christus.  Tunc  illi  credentes  Christum 
«  admirabantur,  tunc  vero  inimici  confundebantur,  quando 
«  quodammodo  compellebatur  praedicare,  qui  credi  poterat 
«invidere».  Cum  autem  ad  hunc  ipsum  scopum  maxime 
conferret  diversum  exterioris  conversationis  genus,  bene  elu- 
cet  in  loanne  summa  vitae  austeritas,  opposita  communi  vi- 
vendi  modo  quo  Christus  utebatur. 

Praeterea,  loannes  signum  fecit  nullum,  ut  dicitur  loan.  X-41; 

(i)  loan,  I,  45. 

et  recte  quidem,  quia  nusquam  sigilium  principis  committitur 
ei  qui  non  est  minister  eius.  Sed  miraculum  erat  proprium 
sigillum  Christi,  extra  cuius  curiam  in  foro  externo,  propter 
rationes  iam  dictas,  loannes  versabatur.  Necesse  igitur  fuit, 
ut  opinionem  populorum  suo  muneri  necessariam,  sibi  con- 
ciliaret  soio  miraculo  poenitentiae.  Ideo  erat  iii  desertis  usque 
in  diem  ostensionis  siiae  ad  Israel  (i),  vestitus  piJis  cameli,  et 
■:{ona  peUicea  circa  lumbos  eius  ,  et  locustas  et  mel  sylvestrc  ede- 
bat  (2).  Ex  deserto  autem  veniens  in  omnem  regionem  lor- 
danis,  apparuit  coram  omnibus  in  spiritu  et  virtute  Eliae.  Unde 
postea,  interrogante  Christo  an  baptismus  loannis  de  coelo 
esset,  an  ex  hominibus:  Scribae  cogitabant  intra  se  dicentes :  Ouia 
si  dixerimus,  de  coelo,  dicet :  quare  ergo  non  credidistis  illi?  Si 
autem  dixerimus,  ex  hominibus,  plebs  universa  lapidabit  nos ; 
certi  sunt  enim  loannem  prophetam  esse  (5). 

Denique  non  erat  loannes  exemplar  humano  generi,  omni- 
busque  ac  singulis  liominum  categoriis  propositum.  Sed  Chri- 
stus  qui  reliquit  nobis  exemplum,  ut  sequamur  vestigia  eius, 
debuit  in  exteriori  genere  vitae,  eiusmodi  temperamentum 
adhibere,  quod  omnibus  conveniret;  quanquam  anachoreticae 
etiam  austeritatis  regulam  ipsemet  ostenderit,  quando  fuit  «  in 
«  deserto  quadraginta  diebus  et  quadraginta  noctibus,  et  ten- 
«  tabatur  a  Satana,  eratque  cum  bestiis,  et  angeli  ministra- 
«  bant  ei  (4)  ». 


Quoad  tentationem  in  deserto,  dicendum  quod  ex  parte 
Christi  permittentis  se  tentari,  ordinata  fuit  ad  salutem  exem- 
plumque  nostrum;  ex  parte  vero  daemonis  tentantis  facta  est 
experimenti  gratia.  Cum  enim  Satanas  de  Christi  divinitate 
suspicionem  haberet  quam  maximam,  (praesertim,  postquam 
cognovit  ea  quae  ad  ripas  lordanis,  baptizato  Domino,  acci- 
derant) ,    rem    voluit    explorare ,    ut ,    si   quacumque    ratione 

(1)  Luc.  I-80. 

(2)  Marc.  1-6. 

(3)  Luc.  XX-s. 

(4)  Marc.  I-13. 

Christum   suis   suggestionibus    consentientem   inveniret,  certi- 
tudinem  hinc  acquireret,  nihil  fuisse  quod  timuerat. 

Servavit  autem   tentandi    ordinem,    quem    ahas    observare 

solet,  a  levioribus  ad  graviora  procedens.  —  Nam  primo  ten- 

tavit  Christum  de  eo  quod  appetunt  et  spirituales  viri,  sciU- 

licet  de  sustentatione  corporahs  naturae  per  cibum;  non  quod 

uti  necessariis  ad  ahmentationem  corporis,  sit  peccatum,  sed 

quia,  ex  desiderio  huius  sustentationis  inordinate    miraculum 

attentare,  utique    peccatum    reputatur.  —  Secundo    processit 

ad  id  in  quo  spirituales  viri  quandoque  deficiunt,  dum  ahqua 

ad  vanam  gloriam  operantur:  Si   Filius    Dei    es,  inquit,  mitte 

te  deorsum.  —  Denique,  cum  adhuc  dubitaret,  qua  de    causa 

suis  suggestionibus  resisteret  Christus,  an  forte  ex  impotentia 

faciendi,  vel  etiam  ex  contemptu   tam  inutihum  operum,  per- 

duxit  tentationem  ad  summum:   «  Ostendit   iUi  omnia    regna 

«  orbis  terrae  in  momento  temporis,  et  ait  iUi:  tibi  dabo  po- 

«  testatem  hanc  universam  et  gloriam  illorum,  quia  mihi  tra- 

«  dita  sunt,  et  cui  volo  do  illa  :  tu  ergo  si  adoraveris  coram 

«  me,  erunt  tua  omnia  ».    Quibus    in    verbis    rotus    daemon 

continetur:  vanus,  mendax,  histrio,  blaterator,  et  princeps  su- 

perbiae. 

Et  consummata  omni  tentatione,  diabolus  recessit  ab  illo, 
usque  ad  tempus. 

S  3. 

Circa  doctrinam  Christi,  quod  ad  praesentem  consideratio- 
nem  attinet,  solum  occurrit  declarandus  ordo  quem  Dominus 
in  vita  sua  constanter  observavit,  solis  ludaeis  praedicando, 
iuxta  illud  Matth.  XV-24:  Non  sum  inissus  nisi  ad  oves  quae 
perierunt  domits  Israel,  et  infra,  X-5,  quando  apostoli  recens 
electi  per  castella  Galilaeae  mittebantur:  ///  viam  gentium , 
inquit,  ne  abieritis,  et  in  civitates  Samaritanorum  ne  intraveritis, 
sed  potius  ite  ad  oves  quae  perierunt  domus  Israel.  —  Quod  igi- 
tur  conveniens  fuerit  praedicationem  Christi,  tam  per  ipsum 
quam  per  apostolos,  a  principio  solis  ludaeis  exhiberi ,  duabus 
potissimum  rationibus  ostendit  S.  Thomas,  Quaest.  42,  a.  i, 
in  corpore. 

Prima  est  quia  oportebat  ut  Christus  ostenderet  impleri 
per  suum  adventum  promissiones  antiquitus  factas  ludaeis,  non 
autem  Gentilibus.  Unde  Apostolus  dicit  ad  Rom.  X^'-8 :  Dica 
ChrisUim  lesum  mifiistrtim  fuisse  circumcisionis,  id  est,  apostolum 
et  praedicatorem  ludaeorum  ,  propter  veritatem  Dei ,  ad  confir- 
mandas  promissiones  patrum.  —  Alia  item  ratio  fuit,  quia  quae 
a  Deo  sunt,  ordinata  sunt,  Hoc  autem  debitus  ordo  exigebat, 
ut  ludaeis,  qui  Deo  erant  propinquiores  per  fidem  et  veram 
religionem,  prius  doctrina  Christi  proponeretur,  ac  per  eos 
deinde  transmitteretur  ad  Gentes,  «  sicut  etiam  in  coelesti  hie- 
«  rarchia,  per  superiores  angelos,  ad  inferiores,  divinae  illumi- 
«  nationes  deveniunt  »,  Unde  dicitur,  Isai,  LXVI-19 :  Mittam 
ex  eis,  qui  salvati  fuerint,  sciHcet  ex  ludieis,  ad  ^eiites,  et  an- 
nuntiahunt  gloriam  meam  gentibus.  —  Hinc  etiam  post  adven- 
tum  Spiritus  Sancti,  commissa  est  Petro,  tanquam  apostolorum 
Principi,  speciahs  cura  perducendi  ludaeos  ad  fidem:  Creditum 
est  mihi,  inquit  Paulus  ad  Gal.  II-7,  evangelium  praeputii,  sicut 
et  Petro  circumcisionis  ;  qui  enim  operatus  est  Petro  in  apostola- 
tum  circnmcisionis,  operatns  est  et  mihl  inter  gentes. 

Cave  ergo  ne  sis  exaggeratus  antisemita;  contradiceres  enim 
Apostolo,  cum  ludaeos  vocat  bonam  arborem,  cui  nos  Gentiles 
tanquam  oleaster  inserti  sumus,  socii  effecti  radicis  et  pingue- 
dinis  olivae.  Quod  si  nunc  natuiales  rami  a  trunco  excisi  ia- 
cent,  rursus  suae  olivae  inserentur.  «  Sine  poenitentia  enim 
«  sunt  dona  et  vocatio  Dei.  Sicut  enim  aliquando  et  vos  non 
«  credidistis  Deo,  nunc  autem  misericordiam  consecuti  estis  pro- 
«  pter  incredulitatem  iilorum :  ita  et  isti  nunc  non  crediderunt 
«  in  vestram    misericordiam,  ut  et  ipsi  misericordiam    conse- 

«  quantur O  altitudo  divitiarum  sapientiae  et  scientiae  Dei  ! 

«  Quam  incomprehensibilia  sunt  iudicia  eius,  et  investigabiles 
«  viae  eius  !  », 

Et  de  modo  conversationis,  de  tentatione,  de  doctrina  Christi, 
hactenus,   Sequitur  consideratio  de  miracuHs  eius. 

DE    MIRACULIS    CHRISTI 

«  Deinde  considerandum  est  de  miraculis  a  Christo  factis ; 
«  et  primo,  in  generali ;  secundo  in  speciali,  de  singulis  mira- 
«  culorum  generibus ;  tertio  in  particulari,  de  transfiguratione 
«  ipsius  ». 

Miracula  ista  facta  sunt  a  Christo  circa  omne  genus  crea- 
turarum:  circa  spirituales  substantias  seu  daemones,  quos  un- 
dique,  praeludens  exorcismo  orbis,  verbo  et  imperio  fugabat ; 
circa  homines  in  anima  et  corpore,  vel  convertendo  corda,  vel 
suscitando  mortuos,  vel  sanando  omnem.  languorem  in  populo; 
denique  circa  res  irrationales,  sicut  cum  ventis  imperavit  e:  mari, 
panes  multipHcavit,  arborem  infructuosam  arefecit,  etc.  —  Vi- 
sum  est  autem,  totam  disputationem  reducere  ad  terminos  arti- 
culi  quarti  Quaest,  43  :  Utriim  iniraciila  per  Christum  facta,  suffi- 
cienter  eius  divinitatem  ostenderittt,  adaptando  quae  dicenda  sunt, 
ad  praesentem  statum  controversiae  cum  coaevis  fidei  inimicis. 

Quod  veritatem  necnon  et  vim  probantem  miraculcrum 
Christi  luculenter  demonstrat  nobis  Deus  in  inimicis  nostris. 

Sapienter  notavit  Melchior  Cano,  de  loc,  1.  2,  c.  2,  omnino 
nos  meminisse  debere,  «  id  quod  in  proverbii  consuetudinem 
«  venit:  contra  negantem  principia,  quoniam  frustra  id  fiat,  non 
«  esse  disputandum.  Accedit  quod  paradoxa  cum  communi 
«  sensu  pugnantia  asserunt,  quae  si  vis  argumentando  refellere, 
«  res  minime  dubias,  argumentando  dubias  facis.  Cum  enim 
«  illa  quae  in  syllogismo  antecedunt,  ut  fidem  aHquam  faciant, 
«  certiora  notioraque  esse  oporteat  his  quae  ex  antecedentibus 
«  consequuntur,  verendum  sane  est,  quando  eorum  placita  coar- 
«  guimus,  ne  res  maxime  absurdas  minore  evidentia  refellentes, 
«  peccatum  hoc  ratiocinationis  vitiosae  ineptaeque  peccemus». 

Et  hoc  profecto  verendum  maxime  est,  quando  rationalistica 
amentia  circa  Christi  miracuhi  confutanda  venit.  Hinc,  ut  opi- 
nor,  mehor  confutationis  ratio,  in  ipsorum  fundamentorum,  qui- 
bus  adversarii  nnuntur,  fidclissinia  relatione  consistit;  sic  quippe^ 
evidentius  demonstratur  nobis,  quantus  sit  iUe  fulgor  veritatis^ 
quem  doctissimi  negatores  elFugere  non  valent,  nisi  tot  vo- 
luntariis  tenebris  sese  contegendo.  Accipe  igitur  paucis  ex- 
positas  definitivas  scientiae,  ut  aiunt,  criticae  conclusiones,  cer- 
tamque  ac  ratam,  in  qua  conquiescit,  sententiam;  attende  pro- 
cessum,  pondera  argumenta,  demum  iudica  et  conclude. 

I.  Processus  scientiae  criticae  hisce  quinque  capi- 
tibus  continetur. 

Primo,  «  Scienria  critica  non  admittit  uho  in  casu,  mira- 
«  culorum  existentiam  (i)  ». 

Secundo,  quidquid  tentaverint  Paulus,  Boken,  et  caeteri  qui 
primi  omnium,  criticam  artem  invenerunt,  nequaquam  possibile 
est  ut  facta  quae  in  EvangeUis  leguntur,  ad  naturae  normam 
exphcentur:  «  Tempus  et  operam  perdunt,  qui  volunt  reducere 
«  intra  hmites  naturahum  eventuum,  historiae  quales  iUae  sunt 
«  de  stelia  magorum,  de  transfiguratione,  de  mukiphcatione  pa- 
«  num:.. .  etc.  (2)  ». 

Tertio :  Nihil  ergo  criticae  scientiae  reHquum  est,  quam  ut 
supernaturaha  facta,  quibus  Evangeha  scatent,  loco  mythorum 
habeat:  «  Cum  nuUa  sit  possibihtas  admittendi  realitatem  facto- 
«  rum,  legibus  naturae  adeo  repugnantium,  pro  poeticis  fictio- 
«  nibus  sumantur  oportet  (3)  «.  Et  supra,  n.  xxiii :  «  Permit- 
«  temus  Evangeliis  sua  miracula,  sed  ea  conditione  ut  pro  puris 
«  mythis  habeantur  ». 

Sed  quarto,  quia  extra  omnem  fidem  est,  testes  oculatos  my- 
thicam  ac  fabulosam  historiam  herois,  quocum  intime  erant 
conversati,  de  integro  confinxisse,  qualido  recens  adhuc  erat 
factorum  memoria:  hinc  cogitur  critica  scientia  ponere  tempo- 
rum  intervalla,  oculatos  testes  inter  et  definitivam  Evange- 
liorum  redactionem.    Imo  cogitur    definitivam    hanc    formam. 


(i)  Strauss,  Nova  vita  lesu,  Introd.  n.  XXIII. 

(2)  Ibid.  n.  XXV. 

(3)  Ibid. 


398  aUAEST.    XLIII-XLV. 

non  alicui  scriptori  individuo,  sed  coUectivae  ac  populari  elabo- 
rationi  adscribere.  «  Ex  ratione  suae  compositionis,  ait  Strauss 
«  1.  c,  et  ex  habitudine  quam  inter  se  habent,  EvangeHa  sese 
«  produnt  tanquam  scripta  successive  elucubrata,  quae  non  facta 
«  historica,  sed  conceptiones,  tendentias,  ac  praedominantes 
<c  opiniones  epochae,  qua  in  lucem  sunt  edita,  fideHter  re- 
«  ferunt  (i)  «. 

Quapropter  quinto,  ad  discernendum  quid  in  libris  N.  T., 
quales  ad  nos  usque  pervenerunt,  historicum  valorem  habeat, 
quid  vero  non,  criticae  scientiae  praesidio  erunt,  praeter  incon- 
cussa  de  absoluta  repugnantia  miraculi  principia,  criteria  illa  in- 
trinseca  quae  aUas  sunt  in  usu:  «  In  narrationibus  evangeHcis, 
«  miraculum  est  elementum  peregrinum,  et  historiae  avTtzaOy)- 
«  TIX.OV ;  notio  vero  mythi  est  instruinentum  quo  potest  eHmi- 
«  nari,  quodque  possibilem  reddit  historicam  vitae  lesu  exposi- 
«  tionem...  Sed  et  praeter  eliminationem  miraculi  per  mythum, 
«  crisis  evangelica  utetur  omnibus  mediis  quae  crisis  historica 
«  in  suis  operationibus  alias  adhibere  solet,  etc.  (2)  ».  Addit 
demum,  nihil  opus  esse  ut  de  his  mediis  specialiter  disseratur; 
lepide  tamen  demonstravit  quidam,  quomodo  operando  in 
vitam  ipsius  Strauss,  secundum  criteria  ab  eo  postmodum  in 
usum  inducta,  invenitur  praedictus  Strauss,  propter  plurimas 

(i)  Consonat  fidelissimus  pedissequus,  Ernestus  Renan,  suo  modo  ve- 
stiens  id  quod  invenit  apud  magistrum.  Ait  enim  (Vie  de  Jesus ,  introd. 
pagg.  XXI,  seq.),  non  esse  dubium  ullum,  quin  cito  conscripti  sint  sermones 
lesu,  cum  praecipuis  actis  vitae  eius.  aVerum,  huiusmodi  scriptis  parum 
((  momenti  in  initio  tribuebatur.  Ratio,  quia  finem  mundi  appropinquare  et 
«  iam  instare  credebant;  unde  non  curabant  transmittere  ad  posteritatem 
«  res  memorabiles.  Quid  igitur  rei  agebatur  ?  Unicus  erat  scopus  conser- 
«  vandi  in  corde  vivam  imaginem  illius,  quem  sperabant  se  mox  visuros  in 
«  nubibus.  Hinc  minimam  auctoritatem  evangelicis  textibus  per  150  annos 
<(  concessam  fuisse  necesse  est;  nemo  non  licitum  existimabat  inserere  ad- 
«  ditiones  varias ,  sus  deque  vertere  ordinem,  complere  unum  libellum  ex 
«  altero.  Le  pauvre  homme  qtd  n'  a  qu'un  livre,  veut  qu'il  contienne  tout  ce 
<i  qui  lui  va  au  coeur  !  Sibi  niutuo  commodabant  Christiani  dictos  libellos; 
«  unusquisque  ad  marginem  transcribebat  verba  vel  parabolas,  quas  alibi  in- 
«  veniebat,  et  quae  sibi  conveniebant  ».  Nec  veretur  auctor,  pudendi  sui  men- 
dacii  apprime  conscius,  concludere  :  La  phis  helle  chose  du  moude  (i.  e.  Evan- 
gehum),  est  ainsi  sortie  d'une  elahoration  ohscure  et  completement populaire. 

(2)  Strauss,  1.  c,  n.  XXIII  et  XXVI. 

maximeque  notabiles  antilogias,  nunquam  exstitisse  in  natura 
rerum,  sed  esse  simplicem  mythum,  et  allegoricam  personiti- 
cationem  saeculi  sui  (i). 

Hucusque  ergo  modus  procedendi.  Succedunt  argumenta 
quibus  demonstratur  principium,  in  quo  tota  illa  scientiiica  fa- 
brica  fundatur. 

2.  Pro  fundamentali  principio  argumenta  demon- 
strativa.  —  Impossibile  est  ut  miraculi  existentiam  unquam 
admittat  Scientia  critica,  primo  quia,  «  cum  orthodoxia  chri- 
«  stiana  adiurat  Scientiam,  ut  ius  civitatis  miraculo  concedat 
«  in  solo  christianismo,  alibi  vero  nusquam:  Scientia  legi  suae 
«  generali  renuntiare  nequit,  ut  huic  particulari  exigentiae  faciat 
«  satis.  Respondet  itaque  Scientia:  vel  admittam  possibilitatem 
«  miraculi  in  historia  omnium  rehgionum ,  vel  nullibi  reci- 
«  piam  (2)  ». 

Impossibile  est  ut  miracuU  existentiam  unquam  admittat 
Scientia  critica,  secundo  quia,  «  generalis  possibilitas  miracuH 
«  nihil  aliud  esset  quam  ipsa  negatio  historiae.  Si  enim  ad 
«  crisim  historicam  pertinet,  non  solum  discernere  facta  quae 
«  reapse  contigerunt,  sed  etiam  et  praesertim,  exponere  quaHter 
«  eventus  aHi  ex  aHis  processerunt:  oporteret  ipsam  nobilissimo 
«  suo  muneri  renuntiare,  si  semel  miraculo  eum  concederet 
«  locum,  qui  ordinem  rumperet,  et  concatenationem  etfectuum 
«  ad  causas,  vel  causarum  ad  effectus  (5)  ». 

Impossibile  est  ut  miraculi  existentiam  unquam  admittat 
Scientia  critica,  tertio  quia,  «  quoties  ipse  theista  assurgit  ad 
«  normam  verae  pliisolophiae,  apprime  sentit  repugnantiam  mi- 
«  raculi.  Non  enim  poiest  non  agnoscere,  quod  si  daretur 
«  Deus  identidem  miraculum  efHciens,  id  est,  modo  exercens 
«  unam  e  suis  potentiis,  modo  vero  ab  opere  quiescens  :  huius- 
«  modi  Deus  foret  ens  subiectum  tempori,  non  autem  ipsum 
«  Absokitum.  Videt  igitur  concipiendam  esse  actionem  divinam 
«  veluti  actum  aeternum,  simpiicem,  etidenticum  secundum  se, 


(i)  Cf.   Tholuck  et  Valroger,    Credibilite  de  Vhistoire  evangelique  ,  ad 
calcem  :   Une  hcoii  au  college  de  France  en  2)4/ , 

(2)  Strauss,  n.  XXIV. 

(3)  Ibid. 

«  tametsi  hominibus  sese  manifestet  per  modum  effectuum  suc- 
«  cessivorum,  et  ah  invicem  independentium.  Et  hac  profecto 
K  ratione  Leibnitzius  considerabat  miraculum,  veluti  germen  ab 
«  initio  creationis  divinitus  in  mundo  depositum,  quod  iuxta 
«  proprias  leges  naturaHter  se  evolvit,  seseque  suo  tempore  ma- 
«  nifestat  sine  alio  extraordinario  Dei  interventu.  Hoc  tamen 
«  temperamentum  displicuit  theologis...  et  ideo  Wolf  rotunde 
«  declarat  quod  omnis  miraculosus  Dei  interventus  esset  quae- 
«  dam  creationis  correctio,  argumentum  imperfectionis  in  opere 
«  divino,  ac  per  consequens  iniuria  divinae  Sapientiae  gratis 
«  illata  (i)  ». 

Impossibile  est  ut  miracuH  existentiam  unquam  admittat 
Scientia  critica,  quarto  quia,  «  ex  parte  philosophiae  scepticae 
«  et  criticae,  analysis  quam  proponit  Hume,  tantam  habet  vim 
«  convictionis  ,  ut  quaestionem  penitus  exhauriat  ».  Atfertur 
deinde  argumentum  desumptum  ex  hoc  quod  cum  de  mirjculo 
agitur,  contra  testimonium  viri  quantumvis  probi  semper  prae- 
valet  certitudo  de  impossibihtate  rei  attestatae ;  unde  sequitur 
conclusio:  «  Cum  vix  ac  ne  vix  quidem  impugnari  possit  hu- 
«  iusmodi  argumentatio,  malunt  illam  eludere,  attenuando  na- 
«  turam  miraculi  (2)  ». 

Egregie  quidem ;  sed  praestat  demuni  audire,  quibus  funda- 
mentis  innititur  doctrina,  qua  parte  positiva  et  affirmans  est. 

3.  Pro  explicatione  mythica  rationes  convincentes. 
—  Critica  Scientia  facile  admittit  hypothesim  mythorum  in 
Evangelio. 

Nam,  «  formatio  ni}' thorum  primitivorum  christianismi  con- 
«  cordat  cum  iis  quae  de  aliis  rehgionibus  compertum  habe- 
«  mus.  Et  in  hoc  consistit  progressus  hisce  nostris  diebus  per 
«  Scientiam  effectus,  ut  scihcet  inteUigatur  mythum  primiti- 
«  vum  non  esse  quamdam  iictionem  individualem  praevolitam 
«  et  praemeditatam,  sed  fetum  ahquem  conscientiae  generaHs 
«  unius  populi,  vei  unius  sectae  rehgiosae.  Mythus,  ait  Wel- 

«  cker,  germinat  in  mente,    sicut   semen  in  terra Norunt 

«  quod  quatuor  e  discipulis  Christi  piscatores  erant,  et  quod 

(i)  Ibid. 
(2)  Ibid. 

«  lesus,  iocando  in  verbis,  eos  fecit  piscatores  hominum.  Com- 
«  paratione  porro  instituta  inter  piscationem  novam  et  antiquam, 
«  quae  vix  necessaria  vitae  suppeditabat,  nova  piscatio  inventa 
«  est  magis  proficua,  et  ut  taiis  fuit  a  multis  celebrata ;  postmo- 
«  dum,  transeundo  de  ore  in  os,  forsitan  vulgare  factum  trans- 
«  formatum  fuit  in  piscationem  miraculosam  lacus  Genesareth. 
«  —  Similiter,  ea  quae  ad  resurrectionem  lesu  attinent,  primo 
«  intuitu,  videntur  esse  vel  documenta  vere  historica,  vel  men- 
«  dacia  ex  condicto  proposita.  NuIIo  tamen  modo.  Rede^mus 
«  ad  initia  christianismi.  In  decursu  controversiae,  unus  aut 
«  alter  ludaeus  dicit :  Quid  mirum  si  sepulchrum  inventum  est 
«  vacuum  ?  Corpus  tuleratis.  Tuleramus  corpus !  respondet 
«  Christianus;  ecqui  potuissemus?  Nonne  apposueratis  custodes 
«  ad  ostium  monumenti  ?  Et  Christianus,  haec  dicendo,  existi- 
«  mabat  se  verum  dicere.  Alter  superveniens,  modo  magis  af- 
«  firmativo  asserebat  adfuisse  custodiam;  tum  inveniebat  apud 
«  Danielem,  sigillum  appositum  super  os  laci  leonum....  For- 
«  sitan,  iterum  aiebat  ludaeus  quispiam,  ipse  vobis  apparuit, 
«  sed  sicut  vacuum  et  inane  phantasma.  Sicut  phantasma ! 
«  respondebat  Christiauus,  nonne  retinebat  cicatrices  clavorum? 
«  Nonne  illas  nobis  ostendi:?  Alter  narrator  adiiciebat  plagas 
«  fuisse  etiam  a  discipulis  palpatas  ;  atque  hoc  tandem  modo, 
«  mille  eiusdem  generis  narrationes  bona  fide  prodire  potue- 
«  runt,  quin  unciam  continerent  veritatis  historicae  (i)  ». 

O  Scientia  Critica,  quam  puro  lumine  tuorum  collustras 
mentes  electorum !  Si  modo  dociles  mvenias  animos,  quibus, 
loco  rationum,  sufficiat  castus  amor  tui:  quos  rapis  in  uno 
oculorum  tuorum,  et  in  uno  crine  colli  tui! 


Quod  argumenta  quibus  ex  ipsa  sacri  textus  relatione, 
ostensionem  divinitatis  in  Christi  miraculis  elevare  conantur, 
vana  sunt  et  inania. 

Vere  igitur  realitatem  et  vim  probantem  evangelicorum 
miraculorum  demonstrat  nobis  Deus  in  inimicis  nostris.  Vim 

(i)  Strauss,  Nova  vita  lesu,  Introd.,  n.  XXV. 
De  Verbo  Incarnato.  26 

probantem  quidem,  cum  ipsi  non  congerant  tot  abnormia 
contra  valorem  historicum  librorum  N.  T.,  nisi  quia,  illo  ad- 
misso,  nullum  vident  medium  evadendi.  Materialem  etiam  fa- 
ctorum  veritatem,  dum  deficientibus  machinis  suis,  vel  inviti 
ostendunt  quanta  firmitas  intus  exstructa  sit,  id  est,  quam 
solide  in  ratione  testimonii  etiam  pure  humani  consurgat  Evan- 
gelii  auctoritas.  —  Sed  videndiim  nunc  est,  quaenam  veluti 
ad  hominem  ex  ipso  evangelico  textu  nobis  opponunt. 

I.  «  Sunt  loca  in  Evangelio  (Matth.  XVI- lo,  etc.),  ubi  di- 
«  stricte  prohibet  lesus  ne  apostoli  cuiqiiam  dicant  ipsum  esse  Chri- 
«  stum.  Idem silentium  iniungit  dacmoniis  (Marc.  I-34,  Luc.IV-41). 
(.i  Ergo  nec  suae  missioni,  nec  suis  ipse  miraculis  credebat  ^k 

Respondeo  nullam  esse  consequentiam.  —  Et  primo,  quod 
ad  daemonium  attinet,  solum  sequitur  Christum  recusasse  te- 
stimonium  a  patre  mendacii.  Nam  quando  adversariis  ex  ipso 
textu  EvangeHi  argumenta  sumere  placet,  aequum  est  ut  pa- 
tiantur  responsionem  dari  ex:  Evangelii  principiis.  Porro  dae- 
mon,  si  daemon  est,  totus  est  positus  in  maHgno,  decipere 
intendens  et  nocere;  nec  unquam  veritatem  sponte  sua  dicit, 
nisi  quia  existimat  veritatem  ore  suo  pubhcatam  pro  menda- 
cio  haberi  posse,  vel  certe,  quia  ex  inopportuna  et  inordinata 
veritatis  manifestatione  aHquod  emolumentum  sibi  proventu- 
rum  sperat.  Stultum  igitur  est  opponere  siientium  iniunctum 
daemoniis. 

Quoad  apostolos,  duo  sunt  animadvertenda.  —  Primum 
est,  quod  officium  praedicandi  et  indigitandi  Messiam,  ante- 
quam  a  mortuis  resurrexisset  Filius  hominis ,  non  apostolis, 
sed  Praecursori  fuerat  divinitus  commissum  (i);  vivente  enim 
Christo,  potuisset  esse  suspectum  discipulorum  testimonium, 
velut  ex  quadam  humana  ambitione  procedens.  —  Alterum 
est,  quod  apostoH  ante  resurrectionem  Christi  et  adventum 
Spiritus  Sancti,  minime  idonei,  imo  maxime  impares  erant 
veritati  incarnationis  praedicandae,  tum  quia  a  praeiudiciis 
vulgi  circa  Messiam  non    omnino    immunes    erant  (2);   tum 

(i)  «  Fuit  homo  missus  a  Deo,  cui  nomen  erat  loannes;  hic  venit  in 
«  testimonium,  ut  testimonium  perhiberet  de  lumine  ».  loan.  1-6. 
(2)  Act.  1-6;  Matth.  XVI-22,  etc. 

etiam  quia  ex  zelo  inconsiderato,  ordinem  sapienter  institu- 
tum  in  opportuna  dispensatione  difficillimi  et  altissimi  my- 
sterii  perturbassent.  Non  mirum  igitur  est,  si  etiam  post  mor- 
tem  loannis  Baptistae,  revelationem  sui  sibi  ipsi  reservatam 
esse  voluit  Christus;  apostolos  vero  quaquaversus  miserit,  ut 
solum  annuntiarent  appropinquare  regnum  coelorum  (i). 

2.  «  Omnia  fere  miracula  quae  lesus  putavit  se  facere,  viden- 
«  tur  fuisse  miracula  cnrationum.  Porro  ars  medica  eo  tempore, 
«  erat  in  ludaea,  id  quod  nostris  adhuc  diehus  in  toto  Oriente 
«  est,  scilicet,  minime  scientifica  et  individuali  inspirationi  prorsus 
«  commissa.  In  hoc  igitur  statu  cognitionum,  praesentia  viri  ex- 
«  quisiti ,  qui  suaviter  agit  cum  aegroto  ,  eique  dat  securitatem 
«  sanitatis  mox  recuperandae,  est  saepe  remedium  decisivum.  Ouis 
«  enim  auderet  dicere  quod  in  multis  casihus,  extra  laesiones  or- 
i(.  ganicas  proprie  dictas,  contactus  personae  exquisitae  non  aequi- 
«  valeat  omnihus  artis  pharmaceuticae  remediis  ?  (2)  » 

Risum  teneatis  amici !  Suadendum  profecto  est  exquisitis- 
simis  adversariis  ut  modum  praedictae  medicationis  pertentent, 
etiam  in  Oriente  quem  saepe  peragrant,  proprioque  experi- 
mento  agnoscant,  quid  in  hoc  genere  valeat  contactus  personae 
exquisitae!  —  Porro  eadem  confutatione,  eodemque  risu  digna 
est  explicatio  quam  alii  proponere  ausi  sunt,  aequiparando 
miracula  Christi  cum  phaenomenis  in  magnetismo  seu  Mes- 
merismo  observatis.  Dato  enim  quod  phaenomena  huiusmodi 
absque  invisibilium  agentium  interventu  sufficienter  explicari 
queant,  (et  hoc  tamen  minime  concedendum  est):  quaenam, 
non  dico  initialis,  sed  vel  remotissima  similitudo  inveniri  pot- 
est,  inter  illa  qualiacumque  mira  quae  a  delirantibus  in  summa 
amentia  fiunt,  et  pelagus  immensum  omnis  generis  signorum 
quae  a  Domino  vivente  in  carne,  tanta  celebritate ,  tanta  ef- 
ficacia,  tanta  demum  salubritate,  per  tres  annos  continuos  pa- 
lam  prodierunt?  Et  vide  in  phaenomenis  magnetismi  omnes 
characteres  qui  recensentur  in  praestigiis  daemonum  :  ineffi- 
caciam  scilicet  virtutis,  inutilitatem  et  nocivitatem  signorum, 
denique  turpitudinem  quoad  modum  operandi.  In  veris  autem 

(i)  Matth.  X-7. 

(2)  Renan,    Vie  de  Jesus,  chap.  16. 

Christi  miraculis  summa  apparebat  virtutis  eliicacia,  summa 
item  signorum  utilitas  ac  beneficentia,  summa  demum  hone- 
stas  atque  sanctitas  in  modo  ac  iine  operis. 

3.  «  Impossibile  est  scire  an  circumstantiae  conatiiam,  fremi- 
«  tuum,  aliaque  circulatorum  gesticulationihus  similia,  vere  histo- 
«  rica  sint,  an  non  potius  additiones  scriptorum,  qui  theurgiae 
«  sive  magiae  principiis  valde  praeoccupabantur ,  et  sub  hoc  re- 
«  spectu,  modernis  spiritistis  videntur  omnino  assimilandi  (i)  ».  Fit 
aurem  allusio  ad  loan.  XI.  33-43  ;  Marc.  VII,  32-35,  etc. 

Respondeo,  nonnisi  impudentissime  assimilari  circulatorum 
gesticulationibus,  ea  signa  quibus  testatus  est  Dominus  com- 
passionis  affectum  super  amicum  Lazarum  mortuum,  et  genus 
liumanum  in  eo  figuratum;  itemque  mysricos  illos  ritus  quos 
nonnunquam  adhibuit  in  infirmorum  sanarionibus,  quosque 
usque  nunc,  in  solemni  baptismi  administrarione  retinuit  Ec- 
clesia.  Quippe,  provider  Deus  omnibus  secundum  quod  na- 
turae  eorum  competit;  est  autem  naturale  homini,  ut  per  sen- 
sibilia  ad  intelHgibiha  veniat,  quia  omnis  nostra  cognitio  a 
sensu  initium  habet;  et  ideo,  in  Sacra  Scriprura,  convenien- 
ter  traduntur  nobis  spirirualia  sub  metaphoris  corporalium; 
impossibile  enim  est,  ut  Dionysius  dicit,  «  ahter  nobis  lucere 
«  divinum  radium,  nisi  varietate  sacrorum  velaminum  circum- 
«  velarum  ».  Haec  igitur  principia,  si  quis  posr  Augustinum  (2), 

(i)  Renan,  1.  c. 

(2)  Non  sufficit  intueri  in  miraculis  Christi,  quod  sunt  praeter  et 
supra  omnes  naturae  leges,  «  Interrogemus  ipsa  miracula ,  inquit  Augusti- 
«  nus,  Tract.  24  in  loan.,  n.  2,  quid  nobis  loquantur  de  Christo;  habent 
«  enim  si  intelligantur  linguam  suam.  Nam  quia  ipse  Christus  Verbum  Dei 
«  est,  etiam  factum  Verbi,  verbum  nobis  est...  Vidimus,  spectavimus  ma- 
«  gnum  quiddam  et  omnino  divinum  ,  quod  fieri  nisi  a  Deo  non  possit  ; 
«  laudavimus  de  facto  factorem.  Sed  quemadmodum  si  litteras  pulcliras 
«  alicubi  inspiceremus,  non  uobis  sufiiceret  laudare  scriptoris  articulum  , 
«  quoniam  eas  pariles,  aequales,  decorasque  fecit,  nisi  etiam  legeremus 
«  quid  nobis  per  illas  indicaverit  :  ita  factum  hoc  qui  tantum  inspicit,  de- 
«  lectatur  pulchritudine  facti  ut  admiretur  artificem ;  qui  autem  intelligit  , 
«  quasi  legit.  Aliter  enim  videtur  pictura,  aHter  videntur  litterae.  Picturam 
«  cumvideris,  hoc  est  totum  vidisse;  Htteras  cum  videris,  non  hoc  est  totum, 
«  quoniam  commoneris  et  legere.  Etenim  dicis,  cum  videris  litteras,  si 
«  forte  non  eas  nosti  legere :  Quid  putamus  esse  quod  hic  scriptum  est  ? 
«   Interrogas  quid   sit ,  cum  iam  videas  aliquid.  Aliud  tibi  demonstraturus 

miraculis  evangelicis,  ut  par  est  applicuerit,  videbit  obiectio- 
nis  fundamentum  verti  in  veritatis  argumentum.  Spiritualis 
enim  Salvator  advenerat  Christus,  qui  nos  ad  supernaturalia 
revocaret,  et  de  mysteriis  regni  coelorum  nos  omni  modo  in- 
strueret.  Eodem  etiam  redit,  quod  tidem  ab  iis  quos  sanabat, 
saepe  praeexegit,  ut  scilicet  sanatio  corporis,  typus  esset  sa- 
nationis  animae,  intelligerentque  homines  nihil  sibi  nrofutu- 
ram  redemptionem,  nisi  fidem  conciperent,  quae  salutis  ae- 
ternae  radix  est  er  fundamentum  (i). 

4.  «  Res  vere  singidaris,  ct  specie  tenus  inexplicabilis ,  in  hoc 
«  est,  qnod  solet  lesus  intendere  niiraculis  suis  clam  faciendis ; 
«  itenique  in  hoc,  quod  iis  quos  sanat,  summopere  commmdat  ut 
«  nemini  dicant  »,  etc.  (2). 

Respondeo :  prima  adversarii  assertio  purum  mendacium 
est.  Constat  enim,  longe  maximam  partem  evangelicorum  mi- 
raculorum,  in  maximo  publicitatis  lumine  fuisse  patrata.  Con- 
stat  insuper,  Christum  semper  redarguisse  inimicos,  palam  ap- 
pellando  ad  sua  opera,  tanquam  ad  signa  quae  testimonium 
perhiberent  de  se.  Sed  praeter  illa  miracula,  quae  ideo  pau- 
cos  habuerunt  testes,  quia  sic  adiuncta  ferebant,  vix  duo  aut 
tria  sunt,  in  quibus  expresso  consilio,  multitudinis  praesen- 
tiam   evitavit  Christus. 

Et  primo  quidem,  quod  suscitaturus  filiam  lairi,  turbam 
tumultuantem  eiecerit,  et  solum  admiserit  tres  discipulos  cum 
parentibus  puellae,  hoc  pertinet  omnino  ad  mysterium  in  hoc 
miraculo  signiricatum.  «Tres  mortuos,  inquit  Augustinus,  Serm. 
«  98,  n.  3-6,  invenimus  a  Domino  resuscitatos  visibiliter,  millia 
«  invisibiliter...  Videamus  ergo  quid  nos  discere  voltiit  in  tribus 
«  mortuis,  quos  suscitavit...  Ista  tria  genera  mortuorum,  sunt 
«  tria  genera  peccatorum,  quos  hodiedum  suscitat  Christus. 
«  Illa  enim  mortua  filia  Archisvnagogi  intus  erat  in  domo, 
«  nondum  erat  de  secretis  parietibus  elata  in  publicum;  ibi 
«  intus  suscitata  est,  viva  parentibus  reddita.  Icte  autem,  (fi- 

«  est  ,  a  quo  quaeris  agnoscere  quod  vidisti.  Alios  ille  oculos  habet,  alios 
«  tu.  Nonne  similiter  apices  videtis?  Sed  non  similiter  signa  cognoscitis  ». 

(i)  Cf.  omnino  egregium  opusculum  Card.  Wiseman,  Melaiiges  reli- 
gieux  et  litteraires.  Les  miracles  du  N.    T. 

(2)  Renan,  1.  c. 

«  lius  viduae  Naim) ,  iam  quidem  non  erat  in  domo  ,  sed 
«  tamen  nondum  in  sepulchro,  parietibus  elatus  erat,  terrae 
«  mandatus  non  erat;  qui  suscitavit  mortuam  nondum  elatam, 
«  suscitavit  mortuum  iam  elatum,  nondum  sepultum.  Tertium 
«  restabat,  ut  et  sepultum  suscitaret,  et  hoc  fecir  in  Lazaro. 
«  Sunt  ergo  qui  peccatum  intus  in  corde  habent,  in  facto 
«  nondum  habent.  Nescio  quis  commotus  est  aliqua  concu- 
«  piscentia... ;  nondum  accessit  corpore,  consensit  in  corde. 
«  Et,  ut  fit,  ut  novimus,  ut  quotidie  homines  in  se  experiun- 
«  tur,  aliquando  audito  verbo  Dei,  tanquam  Domino  dicente: 
«  surge,  condemnatur  consensus  ad  iniquitatem,  respiratur  in 
«  salutem  atque  iustitiam.  Siirgit  inortaiis  in  doino,  reviviscit 
«  cor  in  cogitationis  sccreto  ;  facta  est  ista  resurrectio  animae  nior- 
«  tuae  intus,  intra  latebras  conscientiae  tanquain  intra  domesticos 
a  parietes.  Alii  post  consensum  eunt  in  factum,  tanquam  effe- 
«  rentes  mortuum,  ut  quod  hitebat  in  secreto,  appareat  in  pu- 
«  bHco.  Numquid  iam  isti,  qui  in  factum  processerunt,  despe- 
«  rati  sunt?  Nonne  et  ilU  iuveni  dictum  est:  tibi  dico,  surge?... 
«  Qui  autem  faciendo  quod  malum  est,  etiam  mala  consue- 
«  tudine  se  impHcant,  tales  consuetudine  maHgna  pressi,  tan- 
«  quam  sepuki  sunt,  ita  sepuki,  ut  de  Lazaro  dictum  est, 
«  iain  putet.  Moles  iHa  imposita  sepulchro,  ipsa  est  vis  dira 
«  consuetudinis,  qua  premitur  anima,  nec  surgere,  nec  respi- 
« rare  permittitur...  Venit  ergo  Dominus,  cui  utique  faciHa 
«  erant  omnia,  et  difficultatem  aliquam  ostendit  tibi.  Infremuit 
«  spiritu,  ostendit  multo  cLimore  obiurgationis  opus  esse  ad 
«  eos  qui  consuetudine  duruerunt.  Tamen  ad  vocem  claman- 
«  tis  Domini,  rupta  sunt  vincula  necessitatis  ,  tremuit  inferni 
«  dominatio,  redditus  est  Lazarus  vivus...  Ergo  quicumque 
«  mortui  sunt,  in  quacumque  horum  trium  morte  se  invene- 
«  rint,  agant  ut  celeriter  iam  resurgant  ».  Patiantur  ergo  ra- 
tionaHstae,  miracuUi  Christi  non  fuisse  tantum  opera  poten- 
tiae,  sed  etiam  sapientiae,  id  es:  mirabiles  quasdam  adumbra- 
tiones  mysteriorum  gratiae.  —  Et  simiHs  ratio  est  de  sana- 
tione  surdi  et  muti,  Marc.  VIL  33.  Apprehendens  eiiiii,  inquit, 
de  turba  seorsuin,  inisit  digitos  suos  in  auriculas.  «  Prima  sa- 
«  lutis  ianua  est,  infirmum  apprehendente  Domino  de  turba 
«  seorsum    educi.    Apprehendens  namque   infirmum  de  turba 

«  seorsum  educit,  cum  mentem  peccatis  ianguidam,  visitatione 
«  suae  pietatis  illustrans,  a  consuetis  humanae  conversationis 
«  moribus  avocat,  atque  ad  sequenda  praeceptorum  suorum 
«  itinera  provocat.  Mittit  digitos  suos  in  auriculas  ,  cum  per 
«  dona  Sancti  Spiritus  aures  cordis  ad  inteliigenda  ac  susci- 
«  pienda  verba  salutis  aperit...  Et  suspicicns  in  cadnin  ingonuit, 
«  et  ait  illi:  Effcta,  quod  est  adaperire.  Suspexit  namque  in 
«  caelum,  ut  inde  mutis  loquelam,  inde  surdis  auditum,  inde 
«  cunctis  infirmitatibus  medelam  doceret  esse  quaerendam. 
«  Ingemuit  autem...,  ut  nobis  gemendi  daret  exemplum,  cum 
«  vel  pro  nostris  vel  pro  nostrorum  erratibus  proximorum, 
«  supernae  pietatis  praesidia  invocamus  (i)  ». 

Quod  autem  in  monte  excelso  seorsuni,  coram  iribus  tan- 
tum  testibus,  specialiter  ad  hoc  electis,  transfiguratus  sit  Chri- 
stus,  hoc  ideo  fuit,  quia  transtiguratio  pertinebat  ad  ostensio- 
nem  futurae  gloriae.  Res  autem  futurae  gloriae,  non  intuitive 
revelantur  communitati  hominum  viatorum,  sed  per  testes 
praeordinatos  a  Deo;  a  Deo,  inquam,  qui  omnia  in  numero 
et  pondere  et  mensura  dispensat.  —  Et  haec  eadem  ratio  est 
cur  Christus  ex  mortuis  resurgens,  non  quidem  ad  vitam  huius 
saeculi  sicut  prius,  sed  ad  vitam  gloriosam  quae  comprehensori- 
bus  propria  est,  nequaquam  in  media  urbe  lerusalem,  et  in  con- 
spectu  totius  multitudinis  se  ostendit,  sed  solis  apostolis  ac  disci- 
pulis,  quibus  mediantibus,  notitia  gloriosae  resurrectionis  ad  cae- 
teros  derivaret.  Quod  profecto,  nedum  faciat  difficultatem,  ver- 
titur  iterum  in  veritatis  argumentum,  quia  haec  et  similia  osten- 
dunt  Dominum  bene  oinnia  jccisse,  hoc  est  ordinate,  non  sicut 
sensus  humanus  excogitat,  sed  sicut  ordo  summae  supremae- 
que  sapientiae  requirit. 

Denique  fundamentum  alterius  allegationis,  conclusionem 
adversarii  nequaquam  demonstrat.  Si  cnim  qnandoqiic,  post 
concessum  benelicium  miraculosae  sanationis,  commendavit 
Dominus  ut  factum  non  divulgaretur,  hoc  suo  agendi  modo, 
nobis  potius  omnibus  commendavit  fugam  iactantiae,  contra 
eos  qui  omnia  opera  sua  faciunt  ut  vidcantnr  ab  Jjoniinibus. 
Unde,  xMatth.  XII,  15-21:   «  Secuti  sunt  (lesum)  multi,  et  cu- 

(i)  Beda,  iii  Marci  Evangeliuni  expositio,  1.  2. 

«  ravit  eos  omnes,  et  praecepit  eis  ne  manifestum  eum  face- 
«  rent,  ut  adimpieretur  quod  dictum  est  per  Isaiam  Prophe- 
«  tam  dicentem :  Ecce  puer  meus  quem  elegi,  dilectus  meus 
«  in  quo  bene  complacuit  animae  meae.  Ponam  spiritum  meum 
«  super  eum...  Non  contendei:,  neque  clamabit,  neque  audiet 
«  aliquis  in  plateis  vocem  eius ;  arundinem  quassatam  non 
«  confringet,  et  linum  fumigans  non  extinguet,  donec  eiiciat 
«  ad  victoriam  iudicium,  et  in  nomine  eius  gcntes  sperabunt». 
De  liis  igitur  satis  ;  iam  enim  constat  quam  leviter  ratio- 
nalistae  nostri,  fabulosis  suis  doctrinis  assensum  adhibeant. 
Constat  de  ipsis  veie  accipi  id  quod  dicitur  Psalm.  XXV: 
«  Coiiciliiiin  vaiiitatis  »,  et  iterum  Psalm.  LXI :  «  Decipientes  de 
K  vaiiitate  iii  idipsiiiny),  et  iterum  Tob.  III:  «  Oui  in  levitate 
(.(.  ainbiilaiit  y).  Quippe,  asserunt  quidquid  volunt,  et  pro  ra- 
tione  voluntas.  Nihilominus,  tanquam  scientiae  prodigia  ha- 
bentur,  ut  adimpleatur  sermo  qui  dictus  est  per  loannem, 
Apoc.  XIII- 3  :  Adinirata  est  universa  terra  post  hestiain. 


Quod  duplici  de  causa  miracula  per  Christum  facta ,  eius 
divinitatem  ostenderunt. 

Sane  vero,  Dci  incarnatio  sufficientissimis  signis  est  ho- 
minibus  manifestata,  cum  divinitas  nullo  modo  convenientius 
manifestari  possit,  quam  per  ea  quae  sunt  propria  Dei.  Atqui 
proprium  est  Dei,  ut  naturae  leges  immutare  possit,  operando 
supra  naturam  cuius  esr  auctor.  Nunc  autem  si  opponatur, 
similia  miracuhi  etiam  per  aiios  fuisse  facta,  dicendum  quod 
inter  Chrisrum  et  caeteros  quoslibet,  duplex  est  diiferentia 
quam  maxime  attendenda. 

Primo,  quia  nullus  alius  unquam  visus  fuit,  qui  miracula 
operatus  sit  in  propriae  divinitatis  testimonium.  Sed  Christus 
cum  a  ludaeis  accusaretur,  qnia  tu,  homo  cuin  sis,  fads  teipsum 
Deuni,  respondebar:  Si  non  facio  opera  Patris  inei,  nolite  cre- 
dere  mihi ;  si  antem  facio,  et  si  mihi  noii  vultis  credere,  operihus 
credite  (i).    Cum    igitur    miraculum    semper    irrefragabile    si- 

(i)  loan.  X.  37-38. 

gnum  exsistat  veritatis  doctrinae  quam  sigillat,  Christi  mi- 
racula  vel  solo  iioc  nomine  eius  divinitatem  manifestabant, 
quod  ab  eo  fiebant  in  confirmationem  attestationis  qua  se  ve- 
rum  Deum  asserebat. 

Altera  differentia,  eaque  magis  intrinseca,  spectat  modum 

operandi  miracula.  Si  enim  Christus  ut  homo,  legitur  aliquando 

praemisisse    orationem    vel    gratiarum  actionem ,  ea  fuit.  ora- 

tio    qua   dependentia    humanitatis    a  divinitate    significabatur. 

Sed  quod  in  uno  eodemque  supposito  esset  humanitati  con- 

iuncta   divinitas,    seu   causa   principalis    causae    instrumentali, 

luculenter  apparebat  ex  hoc  quod  naturae  nunquam  imperare 

visus  est,  tanquam   ex  virtute  quae    esset    suae    personae   ex- 

trinseca.  Nam,  loan.  V-21  :  Sicut  Pater  suscitat  mortuos  ct  vi- 

vificat,  sic  et  Filius  quos  vult  vivificat.  Et    Luc.    VII-14:  Ado- 

lescens,  tibi  dico,  surge.  Et  Matth.  VIII-3  :    Folo,  mundarc.    Et 

Luc.  VI-14:   Virtus  de  illo  exihat,  et  sanabat  omnes.  Quo  certe 

modo  nullus  alius  miracula  effecisse  commemoratur.  Nam,  si 

quando  Sancti,  non  solum  orando,  sed  etiam  potestative  signa 

ediderunt,  semper  in  eis  palam  apparuit  ratio  instrumenti  se- 

parati,  velut  cum  Petrus,  Act.  III-6',  dixit  paralytico  :  In  no- 

mine  lesu  Christi  Na^^areni,  surge  et  ambula,  vel  cum  Moyses 

ea  exsequebatur  quae  sibi  a  Deo  minutatim  determinata  et  in- 

iuncta  erant.  Bene  ergo  Apostolus,  Heb.  III,   3-6:   «  Amplio- 

«  ris  gloriae  iste  (Christus)  prae  Moyse  dignus    est    habitus, 

«  quanto  ampliorem  honorem  habet  domus,  qui  fabricavit  il- 

«  lam.  Omnis  namque  domus  fabricatur  ab  aliquo ;  qui  autem 

«  omnia  creavit,  Deus  est.  Et  Moyses  quidem  fidehs    erat  in 

«  tota  donio  eius  tanquam  famulus,    Christus   vero    tanquam 

«  filius  in  domo  sua  » . 

Si  autem  scire  desideras,  quare  miracula  evangelica  facta 
sunt  multis  in  lapidem  offcnsionis  et  in  petram  scandali,  lege 
caput  sextum  loannis  per  totum.  Ibi  videbis  expresse  delinea- 
tam  habitudinem  mundi  ad  Christum,  prout  perseverat  usque 
nunc;  neque  enim  mutatur  mundus  in  maligno  positus,  et 
Christus  inter  mortuos  in  quos  invidia  exerceri  amplius  non 
potest,  nequaquam  computatur.  —  Scilicet,  uti  iam  in  supe- 
rioribus  notatum  habes,  tres  omnino  characteres  in  evangeli- 
cis  miraculis  considerari  dantur.  Fuerunt  quippe  opera  sum- 

mae  efficaciae,  misericordiae,  et  sanctitatis.  Summae  efficaciae, 
qui  supra  totius  naturae  vires,  sive  quoad  substantiam,  sive 
quoad  modum.  Summae  misericordiac,  quia  in  rebus  homini- 
bus  utiiibus  consistebant,  puta  in  sanationibus  infirmorum, 
suscitationibus  mortuorum,  et  remediis  debilium.  Denique 
summae  sanctitatis,  quia  ad  finem  coniunctionis  cum  Deo  et 
abiectionis  peccati,  tota  quanta  erant,  ordinabantur.  —  Vide 
nunc  multitudinem  hanc  magnam,  quae  (loan.  VI,  2)  seque- 
batur  Christum  trans  mare  Tiberiadis,  (Jiiia  vldebant  signa  qiiae. 
faciebat  siiper  his  qui  infirinabantur.  Considera  praesertim  motum 
excitatum  in  hoc  populo,  post  multiplicationem  panum.  Quam- 
diu  enim  nihil  aliud  istis  hominibus  apparuit  in  opere  Chri- 
sti,  praeter  virtutis  efficaciam  et  misericordiae  bonitatem,  di- 
cebant :  Oiiia  hic  est  vere  propheta  qui  vcnturus  est  in  inundum. 
Imo  debuit- Christus  fugere  solus  m  moniem,  sciQm  quia  ven- 
turi  cssent  ut  raperent  eum,  et  facerent  eum  rcgem.  Verum,  cum 
sequenti  die,  requisitus  a  multitudine  Christus  incepit  dicere: 
Operamini  non  cibwm  qui  pcrit,  scd  qui  pcrmanet  in  vitain  ae- 
ternam...  etc,  id  est,  statim  ut  apparuit  character  sanctitatis, 
sive  finis  omnino  spirituaHs  ad  quem  miraculum  ordinabatur, 
murmurabant  et  dicebant:  Nonne  hic  est  lesus  filius  loseph,  cuius 
nos  novimus  patrem  et  inatrem?  Scilicet,  voluntarie  avertebant 
considerationem  suam  a  mirabilibus  Christi,  ut  ex  obscura 
eius  conditione  argumentum  incredulitatis  sumerent.  Idem  fa- 
ciunt  nunc  increduli,  quia  gyrans  gyrando  vadit  mundus,  et 
in  circulos  suos  revertitur. 


CAPUT  TERTIUM 

QuAEST.  XLVI-LII. 

DE  EXITU  CHRISTI  AB  HOC  MUNDO 

Consequenter  considerandum  est  de  his  quae  pertinent 
ad  exitum  Christi  de  hoc  mundo;  et  primo  de  passione  eius 
(Qq. 46-49);  secundo  de  morte  (Quaest.  50);  tertio  de  sepul- 
tura  (Quaest.  51);  quarto  de  descensu  ad  inferos  (Quaest.  52). 

OuAEST.  XLVI-XLIX. 

DE  PASSIONE  CHRISTI 

Circa  passionera  occurrit  triplex  consideratio.  Prima,  de 
ipsa  passione  secundum  se  (Quaest.  46);  altera,  de  causa 
eius  efficiente  (Quaest.  47);  tertia,  de  eius  causalitate  et 
effectu  (Quaest.  48-49). 

Rursus,  si  de  passione  in  seipsa  sermo  sit,  oportet  decla- 
rare  eius  convenientiam,  tum  generahtatem  doloris  atque  acer- 
bitatem,  demum  circumstantias  accidentales  loci,  temporis,  etc. 

THESIS    XLVI. 

(QUAEST.    46.    —    ArT.    1-4.) 

Convenientissimum  fuit  ut  reparatio  nostra,  quae  finis  fuit 
adventus  Christi  in  mundum,  fieret  per  eius  passionem ,  pas- 
sionem  autem  crucis. 


Hominem  Hberari  per  Christi  passionem,  primo  quidem 
conveniens  fuit  cx  parte  iiistitiae.  divinae.  Hoc  enim  habet  ordo 
iustitiae,  ut  pro  peccato  poena  infligatur,  quia  quicumque 
peccat,  plus  suae   voluntati    indulget    quam    debet,  transgre- 

diendo  ordinem  rationis  et  legis  divinae.  «  Ad  hoc  igitur,  in- 
«  quit  S.  Thomas,  Opusc.  3,  c.  7,  quod  ad  iustitiae  ordinem 
«  reducatur,  oportet  quod  voluntati  subtrahatur  de  eo  quod 
«  vult;  quod  tit  dum  punitur,  vel  per  subtractionem  bonorum 
«  quae  vellet  habere,  vel  per  illationem  malorum  quae  pati 
«  recusat.  Haec  ergo  redintegratio  iustitiae  per  poenam,  quan- 
«  doque  fit  per  voluntatem  eius  qui  punitur,  dum  ipsemet 
«  sibimet  poenam  imponit,  ut  ad  iustitiam  redeat;  quandoque 
«  vero  fit,  eo  invito,  et  tunc  quidem  ipse  ad  iustitiam  non 
«  reducitur,  sed  in  eo  impletur  iustitia.  Erat  autem  totum 
«  genus  humanum  peccato  subiectum.  Ad  hoc  ergo  quod  ad 
«  statum  iustitiae  reduceretur,  oportebat  invenire  poenam  qiiam 
«  homo  sibi  ipsi  assumeret,  ad  implendnm  divinae  iustitiae  ordinem. 
«  Nullus  autem  homo  purus  tantus  esse  poterat,  qui  posset 
«  satisfacere  suflScienter  Deo,  poenam  voluntariam  aHquam 
«  assumendo,  etiam  pro  peccato  proprio,  nedum  pro  peccato 
«  universorum...  Oportuit  igitur  ut  esset  aliquis  homo  infinitae 
«  dignitatis,  qui  poenam  subiret  pro  omnibus  »;  et  sic  conveniens 
passio  ostenditur  per  respectum  ad  iustitiam  Dei. 

Nunc  autem,  non  minus  evidens  attenditur  convenientia 
per  respectum  ad  homines,  qui  ita  erant  a  peccato  liberandi,  ut 
in  bono  etiam  firmarentur.  Nam  per  tot  ac  tantos  Christi 
dolores,  primo  quidem,  maxime  provocatur  homo  ad  Deum 
diligendum  ;  tum  deinde,  accipit  sublime  exemplum  omnium 
virtutum  quae  sunt  ad  salutem  potissimum  necessariae;  in- 
ducitur  etiam  ei  maior  necessitas  sese  conservandi  immunem 
a  peccato,  dum  se  recogitat  redemptum  sanguine  Domini  sui. 
Quid  plura?  Semper  pie  cogitanti,  altiora  et  maiora  occur- 
rent,  suadentia  nullum  potuisse  reparationis  modum  inveniri, 
quo  efficacius  ad  omne  bonum  homines  promoverentur.  Unde 
et  videmus,  passionis  mysterium  fuisse  omnibus  heroibus  chri- 
stianis  principium  contemnendi  omnia  quae  pravi  homines 
cupiunt,  omnia  perpetiendi  quae  horrescunt,  omnia  faciendi 
quae  mirantur,  ac  demum,  ad  supremum  illum  perfectionis 
apicem  contendendi  quo  reipsa  pervenerunt. 

Haec  igitur  de  convenientia  passionis  in  genere,  breviter 
dicta  sufficiant;  succedunt  rationes  pro  convenientia  passionis 
in  cruce. 

§2. 

Prima  desumitur  ex  ipso  genere  mortis,  quo  niiiil  fuit  exe- 
crabilius  et  formidabilius,  ut  Augustinus  dicit,  1.  83  Qq.,  q.  25. 
Et  vere,  ignominiam  mortis  in  cruce,  praeter  alia  liistoriae 
documenta,  vel  sola  ratio  agendi  ludaeorum  in  iudicio  Chri- 
sti  satis  superque  attestatur.  Ideo  quippe  sacerdotum  princi- 
pes  tradiderunt  lesum  Pilato,  recusando  etiam  facultatem  con- 
cessam  iudicandi  secundum  propriam  legem;  ideo  omni  ope 
coegerunt  Praesidem  ut  causam  ad  suum  tribunal  evocaret, 
quia  crucis  supplicium  per  legem  Mosaicam  nequaquam  de- 
cernebatur,  sed  erat  a  Romanis  statutum  contra  rebelles  sub- 
ditos  (i).  Neque  enim  infensissimis  inimicis  satis  eirat  lesum 
morti  addicere;  sed  intendebant  .quam  maxime  eius  memo- 
riam  in  populo  penitus  abolere,  ut  hoc  modo  totus  more- 
retur,  et  praecedentium  signorum  nulla  amplius  recordatio  re- 
maneret  (2).  Huic  autem  scopo  nihil  magis  idoneum  duxe- 
runt  quam  mortem  in  cruce,  infamem  quidem  apud  omnes 
populos,  sed  maxime  apud  ludaeos  de  genere  Abrahae  et  lecre 
Moysis  gloriantes;  unde  Apostolus  dicit:  Lidaeis  quidcm  scan- 
dalum,  gentibus  autem  stultitia.  Verum  haec  ipsa  infamia,  ar- 
canis  congruebat  Christi  consiliis,  tum  ut  pro  nobis  satisfa- 
ceret  perfectius ,  tum  ut  hominum  animos  ab  amore  mun- 
danae  gloriae  ad  gloriae  divinae  amorem  transmutaret,  tum 
denique  ut  illustrior  ac  divinior  appareret  triumphus  qui  mor- 
tem  ac  resurrectionem  consecutus  est. 

Secunda  ratio  sumi  potest  ex  ipsa  exteriori  forma  patibuli, 
in  qua  sensibiliter  exprimitur  mysterium  universalis  redemptio- 
nis  ac  providentiae :  quatenus  scilicet,  figura  crucis  a  medio  tra- 
ctu  in  quatuor  cornua  partita,  quodammodo  iungit  ima  sum- 
mis,  extrema  extremis,  exhibetque  virtutem  eius  qui  in  ea  pe- 

(i)  Dixit  ergo  eis  Pilatus  :  «  Accipite  eum  vos,  et  secundum  legem 
«  vestram  iudicate  eum.  Dixerunt  ergo  ei  ludaei  :  Nohis  non  Ucet  inUrfi- 
«  cere  quemquam.  Ut  sermo  lesu  impleretur ,  quem  dixit ,  significans  qua 
i(  morte  esset  moriturus  )■).  (loan.  XVIII,   31-32). 

^  (2)  Eorum  voces  audimus,    lerem.  XI,   19:  «  Eradamus  eum  de  terra 
«  viventium,  et  nomen  eius  non  memoretur  amplius  ». 

pendir,  ubique  diffusam.  Unde  Gregorius  Nyssenus,  Or.  i  in 
Christi  resurrectionem :  «  Novit  (Apostolus),  ea  figura,  qua- 
«  tuor  cornibus  e  medio  provenientibus  descripta,  potentiam 
«  per  omnia  commeantem,  et  providentiam  illius  qui  in  ea  ma- 
«  nifestatus  est,  significari...  Potes  autem  ex  iis  quae  in  anima 
«  tua  fiunt,  ea  quae  de  Deo  cogitanda  sunt,  declara-ta  contem- 
«  plari.  Coelum  enim  suspice,  et  partes  infimas  animo  comple- 
«  ctere,extremosqueac  summos  orbis  terminos  cogitatione  com- 
«  prehende:  atque  considera,  quaenam  potentia  tanquam  uni- 
«  versitatis  vinculum,  haec  omnia  devinciat  atque  contineat: 
«  videbisque  sponte  sua  in  ea  divinae  potentiae  contemplatione, 
«  crucis  figuram  exprimi  in  animo  ac  mente  tua,  a  superis  ad 
«  infera,  ab  extremis  ad  extrema  protentam  atque  descriptam  ». 

Tertia  denique  ratio  assignatur,  quia  in  homine  crucifixo 
pulchre  relucet  typus  hominis  christiani,  qui  ad  bona  opera 
extendit  manus  suas,  per  patientiam  et  longanimitatem  persisrit 
in  laboribus  huius  vitae,  per  spem  futurorum  bonorum  emer- 
git  supra  mundum,  et  per  occultam  Dei  gratiam  sustentatur 
ne  succumbat.  Ideo  Augustinus,  epist.  140,  n.  64:  «  In  hoc 
«  mysterio  (latitudinis,  longitudinis,  altitudinis  et  profundi, 
«  de  quo  Eph.  III,  14)  figura  crucis  ostenditur.  Qui  enim, 
«  quia  voluit  mortuus  est,  quomodo  voluit  mortuus  est.... 
«  Nam  latitudo  est  in  eo  figno,  quod  transversum  desuper  fi- 
«gitur:  hoc  ad  bona  opera  pertinet,  quia  ibi  exienduntur 
«  manus.  LongitudOj  in  eo  quod  ab  ipso  ligno  usque  ad  ter- 
«  ram  conspicuum  est;  ibi  enim  quodammodo  sratur,  id  est, 
«  persistitur  et  perseveratur,  quod  longanimitati  tribuitur.  Al- 
« titudo  est  in  ea  ligni  parte,  quae  ab  illo  quod  transversum 
«  figitur,  sursum  versus  refinquitur,  hoc  est,  ad  caput  cruci- 
«  fixi,  quia  bene  sperantium  superna  exspectatio  est.  lam  vero 
«  illud  ex  ligno  quod  non  apparet,  quod  fixum  occultatur, 
«  unde  totum  illud  exsurgit,  profunditatem  significat  gratuitae 
«gratiae:  in  quo  multorum  ingenia  conteruntur,  id  investi- 
«  gare  conantia,  ut  ad  extremum  eis  dicatur :  O  homo,  tu 
«  quis  es  ut  respondeas  Deo?» 

Sed  nunc,  post  declaratam  convenientiam  passionis,  tum 
in  genere  tum  in  specie,  de  eius  generalitate  atque  intensitate 
agendum  est.  Sit  itaque: 

THESIS   XLVII. 

(QUAEST.   46.    —    ArT.    5-8) 

Christus  passus  est  omne  genus  passionis  humanae,  et 
dolor  eius  fuit  maximus  inter  dolores  praesentis  vitae,  ta- 
metsi  ratio  superior  in  ipso,  in  summa  contemplationis  iu- 
cunditate,  excelsa  divinitatis  semper  inhabitans,  inalterabili 
essentialis  beatitudinis  gaudio  semper  frueretur. 

Cum  de  universalitate  passionis  in  Christo  agitur,  passio 
sumi  debet  acceptione  amplissima,  secundum  quod  cum  do- 
lore,  cuiuscumque  tandem  rationis  sit,  convertitur.  De  quo 
vide  ea  quae  superius  deciarata  sunt  in  Quaest.   15. 

§  I. 

Quod  igitur  Cliristus  passus  sit  secundum  genus,  omnem 
passionem  humanam,potest  declarari  tripliciter,  ut  apud  S.  Tho- 
mam,  art.   5  huius  quaestionis. 

Primo  modo,  ex  parte  honiinwii  a  quihus  passus  est,  qua- 
tenus  omnes  et  singuli  hominum  ordines,  vel  neci  eius  co- 
operati  sunt,  vel  certe  doloribus  eius  aliquid  addiderunt:  lu- 
daei  scilicet  et  Gentiles,  optimates  et  plebeii,  viri  et  mulieres, 
laici  et  sacerdotes,  familiares  et  extranei,  ac  si  quid  aliud  in 
humanae  societatis  categoriis  invenire  sit.  —  Neque  hoc  tan- 
tum,  sed  et  omnia  ac  singula  peccatorum  genera  suam  veluti 
personam  egerunt  in  nece  illa,  propriumque  tormentum  at- 
tulerunt.  Praesertim  vero,  etiam  atque  etiam  considerandum 
est,  quam  grandi  mysterio,  in  tribus  illis  tiibunalibus  ad  quae 
iudicandus  adductus  est  Christus,  tres  apparuerint  principales 
formae  peccati,  de  quibus  i  loan.  II-17:  «  Omne  quod  est 
«  in  mundo,  concupiscentia  carnis  est,  et  concupiscentia  ocu- 
«  lorum,  et  superbia  vitae  ».  —  Nam  in  Caipha  et  Pontiti- 
cibus  qui ,  ne  loco  cederent  et  sacerdotii  amitterent  princi- 
patum,  primi  exstiterunt  auctores  deicidii,  et  veluti  mens  agi- 
tans  molem,  superbiaiii   vitae    indubitanter   agnoscimus   incar- 

natam:  «  CoUegerunt,  inquit,  Pontifices  et  Pharisaei  concilium, 
«  et  dicebant:  quid  facimus,  quia  hic  homo  muka  signa  fa- 
«  cit?...  Vos  nescitis  quidquam,  nec  cogitatis  quia  expedit 
«  vobis  ut  unus  moriatur  homo  pro  populo  ».  Et  rursus: 
«  Pharisaei  autem  dixerunt  ad  invicem  :  videtis  quia  nihil  pro- 
«  ficimus,  Qcce  mundus  totus  post  eum  abit  ».  Et  demum: 
«  Audistis  blasphemiam  :  quid  vobis  videtur?  Qui  omnes  con- 
«  demnaverunt  eum  esse  reum  mortis  (i)  ».  Haec  est  sen- 
tentia  imxstingnihilis  odii,  qua  usque  nunc,  superbia  vitae  pro- 
sequitur  Christum;  cum  scilicet,  humanae  rationis  indepen- 
dentiam  praedicantes,  nullumque  supra  se  divini  iuris  adser- 
torem  ac  vindicem  ferentes,  «  summo  studio  mohuntur,  ut 
«  Christo  a  mentibus  humanis,  a  vita  et  moribus  populorum 
«  excluso,  merae  quod  vocant  rationis  vei  naturae  regnum 
«  stabiliatur  (2)  ».  —  Ast,  in  Herode,  viva  cernitur  imago 
conctLpiscentiae  carnis.  Ipse  est  qui  tulerat  Herodiadem  tratri 
suo  Phihppo  uxorem,  et  ad  preces  impudicae  muHerculae, 
medias  inter  convivii  delicias,  caput  loannis  afferri  iusserat  in 
disco :  princeps  incestuosus,  qui  etiam  in  iudicio  Christi,  suam 
personam  constanter  sustinet,  nihii  aliud  intendens  quam  oc- 
casionem  fruendi  novo  spectaculo,  et,  ubi  videt  se  nihil  pro- 
ficere,  irridendi  atque  lasciviandi:  «  Herodes  autem,  ait  Lucas, 
«  viso  lesu,  gavisus  est  valde;  erat  enim  cupiens  ex  multo 
«  tempore  videre  eum,  eo  quod  audierat  multa  de  eo,  et  spe- 
«  rabat  signum  aliquod  videre  ab  eo  fieri.  Interrogabat  ergo 
«  eum  mukis  sermonibus.  At  ipse  nihil  respondebat.  Sprevit 
«  autem  illum  Herodes  cum  exercitu  suo,  et  illusit  indutum 
«  veste  alba,  et  remisit  ad  Pilatum  ».  Illusit,  inquam,  indu- 
tum  veste  alba;  cum  enim  apud  Romanos,  ii  qui  ambibant 
magistratus,  albis  vestibus  indui  solerent,  et  pro  tanto,  can- 
didati  appellarentur:  ideo,  indigna  comoedia,  ad  Romanum 
Praesidem,  medios  inter  cachinnos,  remittitur  Christus,  quasi 
ridiculus  regiae  dignitatis  candidatus.  Et  haec  est  sententia 
bestialis  irrisionis,  propria  vitio  carnis,  prout  videre  est  usque 
nunc,  qua  late  in  mundo  patet    dominatio    luxuriae.  —  De- 

(i)  loan.  XI,  47  seq.;  XII,   19;  Marc.  XIV,  64. 
(2)  Conc.  Vatic.   Sess.   3,  in  prooem. 

niqiie,  post  Caipham  et  Herodem,  Pilatum  attende.  Ipse  est 
concupisccntia  oculorum :  vir  nimirum  fortunae  inhians,  qui 
sponte  quidem  sua,  nusquam  in  scelus  ludaeorum  consen- 
sisset;  sed  propter  respectum  Tiberii  Caesaris,  cuius  iras  et 
suspiciones  pertimescebat,  tandem  adiudicavit  Innocentem  vo- 
luntati  impiorum,  suaque  ignavia  furori  ludaeorum  liberam 
aperuit  viam.  Quod  idem,  eodem  semper  modo  ac  tenore, 
hodiedum  peragitur,  quia,  cum  ea  sohi  quae  ad  Christum  at- 
tinent,  mundano  respectui  noscantur  obnoxia,  consequens  est 
ur  qui  inhiant  honoribus  et  divitiis,  subterfugia  quaerant,  qui- 
bus  mundi  servitium  cum  quahcumque  reHgionis  observantia 
concihent,  donec  in  negotiis  tam  privatis  quam  pubhcis,  ad 
Pilati  iudicium  veniant :  «  lesum  vero  tradidit  voluntati  eo- 
«  rum  ».  —  Vere  ergo  in  Christo  consideratur  passionis  ge- 
nerahtas,  ex  parte  eorum  a  quibus  homo  potest  pati,  quique 
Deo  et  iustitiae  eius  per  omnia  adversantur. 

Secundo  modo,  patet  idem  ex  parte  eorum  in  quibus  homo 
potcst  pati.  —  Passus  est  enim  Christus  in  suis  amicis  eum 
deserentibus  ;  in  fama,  per  blasphemias  contra  eum  prolatas ; 
in  honore  et  gloria,  per  irrisiones  et  contumehas;  in  rebus, 
per  hoc  quod  etiam  vestibus  spohatus  est;  in  corpore,  per 
vulnera  et  flagella;  in  tota  demum  anima,  per  tristitiam,  tae- 
dium,  et  timorem,  usque  ad  profundum  illum  amaritudinis 
abyssum  de  quo  dicit  in  Psalm.  LXVIII,  2-3:  «  Intraverunt 
«  aquae  usque  ad  animam  meam,  iniixus  sum  in  hmo  pro- 
«  fundi,  et  non  est  substantia;  veni  in  altitudinem  maris,  et 
«  tempestas  demersit  me  ». 

Tertio  demum  modo,  passionis  universahtas  considerari 
potest,  quantum  ad  corporis  memhra.  —  Passus  est  enim  Chri- 
stus  in  capite,  pungentium  spinarum  coronam;  in  manibus  et 
pedibus,  fixionem  clavorum;  in  facie  ,  alapas  et  sputa;  in 
toto  corpore,  flagella.  Fuit  etiam  passus  secundum  omnem 
sensum  corporeum :  secundum  tactum  quidem,  flagellatus  et 
conhxus;  secundum  gustum,  feUe  et  aceto  potatus;  secundum 
auditum,  vocibus  blasphemantium  et  irridentium  lacessitus  ; 
secundum  visum,  videns  matrem  et  discipulum  quem  diHge- 
bat,  flentes.  Ita  fere  S.   Thomas,  m  praesenti. 

Nunc,  Christi  dolorem  fuisse  maximum  inter  dolores  prae- 
sentis  vitae,  (neque  enim  fit  comparatio  cum  dolore  animae 
separatae,  sive  in  inferno,  sive  in  purgatorio),  ex  triplici  ite- 
rum  consideratione  demonstratur. 

Prima  se  renet  ex  parte  causarum  doloris,  in  quarum  ta- 
men  aestimatione  non  oportet  consistere  in  solis  causis  cor- 
poralibus;  nam  etsi  mors  confixorum  in  cruce  sit  maxime 
acerba,  (configuntur  enim  in  locis  nervosis  et  maxime  sensi- 
bilibus ,  et  ipsum  pondus  corporis  pendentis  continue  auget 
dolorem,  et  cum  hoc  etiam  est  doloris  diuturnitas,  quia  non 
statim  moriuntur,  sicut  hi  qui  gladio  interficiuntur),  possunt 
tamen  genera  mortis  excogitari  adhuc  acerbiora,  tam  quoad 
passionis  gravitatem,  quam  quoad  diuturnitatem.  Consideran- 
do  vero  in  Christo  causas  doloris  interioris,  inveniuntur  esse 
extra  omnem  comparationem  possibilem,  praesertim  si  ratio 
habeatur  omnium  peccatorum  generis  humani,  pro  quibus 
satisfaciebat  patiendo;  unde,  quasi  ea  sibi  adscribens,  dicit  in 
Psalm.  XXI-2:  Longe  a  salute  mea  verba  delictorum  nieorimi, 
et  rursus  in  Psalm.  XXXIX-13:  Ouoniam  circumdederunt  me 
mala  quorum  non  cst  numcrus.  Comprehenderunt  me  iniquiiates 
nieae,  et  non  potui  ut  viderem.  Multiplicatae  sunt  super  capillos 
capitis  mei,  et  cor  meum  dereliquit  me  (i). 

Verurh  secundo,  ad  doloris  vehementiam,  ut  par  est,  ae- 
stimandam,  non  oportet  tantum  attendere  causas  doloris  se- 
cundum  se,  sed  multo  magis  sensibilitatem  sive  perceptibili- 
tatem  patientis,  quae  in  Christo  fuit  simpliciter  maxima.  Nul- 
lum  enim  corpus  fuit  perfecte  complexionatum  sicut  corpus 
Christi,  operatione  Spiritus  Sancti  in  virgineo  utero  formatum; 
nuUus  praesertim  intellectus  fuit  aeque  potens  ad  penetranda 
mala  de  quibus  erat  dolor;  nulla  item  caritas  aeque  repugnans 
peccato,  ei  poenis  aeternis  quibus,  peccando,  homines  se  in- 
volvunt. 

(i)  Cf.  Levit.  XVI,  21  et  seq. 

Sed  tertia  consideratio  adhuc  evidentiorem  suppeditat  de- 
monstrationem.  Nam  iilud  omnino  singulare  ac  proprium  in- 
venitur  in  Christo,  quod  passio  eius,  tam  quoad  substantiam 
quam  quoad  intensitatem,  perfecte  voluntaria  fuit,  ac  per  con- 
sequens,  commensurata  lini  ad  quem  ordinabatur.  Equidem 
verissimum  est  quod,  attenta  infinita  personae  dignitate,  mi- 
nimum  opus  satisfactorium  sufEciebat  ad  compensanda  pec- 
cata  totius  mundi,  et  ultra.  At  vero,  omnia  documenta  ad 
redemptionem  nostram  attinentia,  manifeste  evincunt,  non  ea 
mensura  usum  fuisse  Christum.  Voluit  igitur  ut  in  ipso  opere 
satisfacrorio  secundum  se  considerato,  esset  quaedam  pro- 
portio  cum  magnitudine  finis,  qui  erat  liberatio  hominum  a 
peccato,  et  introductio  eorumdem  in  beatitudinem  Dei.  — 
Et  hinc  etiam  illustrari  potest  ratio  quam  S.  Thomas  inter- 
posuit  de  doloris  puritate,  quatenus  non  fuit  aliquatenus  mi- 
tigata  interior  afllictio,  sicut  solet  contingere  quando  ratio  in 
ea  constituit  medium,  ne  iustam  mensuram  excedat;  habito 
enim  respectu  ad  passionis  finem,  dolor  Christi,  quantumvis 
magnus  in  quantitate  absoluta,  iustos  iimites  nunquam  potuit 
excedere.  Et  si  non  fuit  hoc  modo  mitigatus  dolor  inte- 
rior,  neque  etiam  exterior,  quia  dolor  exterior  non  est  natus 
mitigari  per  rationem  nisi  indirecte,  seu  per  viam  redundan- 
tiae  a  superioribus  viribus  ad  inferiores.  —  Dicendum  igitur 
est,  dolorem  Christi  fuisse  simpliciter  maximumi  inter  dolores 
praesentis  vitae,  ita  ut  merito,  Dominum  intuens  Propheta 
dixerit:    Viruin  dolorum! 

§  3. 

Haec  tamen  dicta  sint  sine  praeiudicio  beatitudinis  essen- 
tialis,  qua  potitus  est  Christus  a  primo  suae  conceptionis  in- 
stanti.  Et  ideo  Dominus  in  passione  sua  fuit  instar  montis  ex- 
celsi  et  subhmis  valde,  cuius  cacumen  purae  lucis  serenum 
inhabitat,  dum  inferiora  eius,  atra  nube  et  densa  caligine  ob- 
volvuntur.  Quod  quidem  mysterium  iam  fuit  in  superioribus, 
pro  posse  nostro,  utcumque  declaratum  (i).   Specialiter  vero 

(i)  Supra,  pag.  240  et  seq. 

ostensum  est,  duplicem  aspectum  in  malo  esse  distinguendum,. 
prout  consideratur,  vel  secundum  se,  vel  secundum  quod  a 
Deo  suum  ordinem  habet  (i).  Porro,  per  scientiam  beatam 
apprehensum,  nequit  contingere  animam  nisi  hoc  posteriori 
modo,  quia  beatae  mentes  qua  rales,  cuncta  creata  nonnisi 
in  rationibus  aeternis  intuentur.  At  vero,  quamdiu  Christus, 
ut  incola  huius  mundi,  capax  fuit  proprii  nocumenti,  et  quae- 
dam  veluti  pars  exstitit  societatis  viatorum,  animam  eius  tan- 
gebat  malum,  etiam  prout  malum  et  aiflictivum  est,  dum  sci- 
licet  apprehendebatur  per  scientias  inferiores,  per  quas  res 
creatae  cognoscuntur  in  seipsis.  —  Hinc  procedit  distinctio 
quam  ponit  S.  Thomas  inter  rationem  superiorem  et  ratio- 
nem  inferiorem  in  Christo  (2).  Non  enim,  ut  ipse  docet  i, 
^-  79?  '^-  9->  r^i^io  superior  et  ratio  inferior  distinguuntur  tan- 
quam  duae  diversae  potenriae,  sed  «  distinguuntur  per  officia 
«  actuum,  et  secundum  diversos  habitus  ».  Unde  in  Christo, 
ratio  superior  accipitur  pro  intellecru,  in  quantum  per  habi- 
tum  luminis  gloriae  intendebat  aeternis  conspiciendis;  ratio 
vero  inferior,  pro  eodem  inteliectu,  in  quantum  per  scientiam 
quae  non  est  constitutiva  beatitudinis,  circa  temporalia  ope- 
rabatur.  Fruebatur  ergo  anima  Christi  secundum  solam  ratio- 
nem  superiorem,  patiebatur  secundum  omnes  alias  vires;  et 
quia  vires  radicantur  in  essentia,  tota  anima  fruebatur,  et  tota 
patiebatur,  non  tamen  secundum  eamdem  potentiam  vel  ha- 
bitum.  —  Caetera  vide  supra,  ubi  de  defectibus  in  hac  mor- 
tali  vita  a  Filio  Dei  coassumptis. 

(i)  Cf.  Aug.,  1.  imp.  de  Gen.  ad  litteram,  n.  25. 
(2)  Art.  7   et  8  huius  Q.uaestionis. 

THESIS  XLVIII. 

(QUAEST.    46  —  Art.    9-1  i). 

Circumstantiae  etiam  temporis  et  loci  in  passione  Domi- 
nica,  symbolicae  fuerunt  atque  figurales,  id  est,  plurimis  re- 
fertae  mysteriis. 

§1. 

Circumstantias  temporis  in  passione  Christi,  mysticas  fuisse 
atque  figurales,  vel  ex  hoc  sufficienter  apparere  potest,  quod 
eas  omnes  in  solemnitate  paschali  religiose  servat  Ecclesia, 
non  solum  quantum  ad  anni  solaris  tempus,  sed  etiam  quan- 
tum  ad  lunae  diem,  imo  et  feriam  hebdomadae.  «  Quaeris, 
«  inquit  Augustinus,  Epist.  55  ad  lanuarium,  quae  causa  sit, 
«  ciir  anmversarins  dies  ceUbrandae  Doininicae  passionis ,  non 
•«  ad  etimdein  redeat  anni  diem,  sicut  dies  quo  creditnr  natus.  Et 
■«  deinde  subiungis:  5/  hoc  fit  propter  sabbatum  et  lunam,  quid 
«  sibi  velit  in  bac  re,  observatio  sabbati  et  lunae  ».  Respoiidet 
autem  Augustinus,  hoc  esse  sacramenti  causa,  ut  figurate  nobis 
insinuentur  ea  quae  ad  mysterium  pertinent;  plus  enim  mo- 
vent  et  accendunt  amorem,  quam  si  nuda  sine  ullis  sacra- 
menrorum  simihtudinibus  ponerentur. 

Praemittendum  est  quod  iuxta  Legem,  (Exod.  XII,  1-27) 
immolabatur  agnus  paschalis,  quarta  decima  luna  mensis  pri- 
mi  ante  solis  occasum,  er  circa  noctis  initium  in  singulis  do- 
mibus  manducabatur;  porro,  dies  sequens,  id  est,  decimus 
quintus,  dies  erat  solemnissimus  Paschae.  Nunc  autem,  non 
defuerunt  aliqui  opinantes  ,  Christum  futurorum  praescium 
anticipasse  ultimum  pascha,  et  celebrasse  coenam  in  qua  in- 
stituta  est  Eucharistia  ,  luna  decima  tertia  ad  vesperam;  ex 
quo  esset  consequens,  passionis  diem  coincidisse  cum  vigilia 
Paschatis  ludaeorum.  Sed  haec  opinio  quam  Petavius  sequi- 
tur,  habet  contra  se  explicitam  auctoritatem  Marci  et  Lu- 
cae  (i),  et  omhes  textus  quibus  se  adversarii  muniunt,  nihil 


(i)  «  Primo  die  azymoruni,  quando  Pascha  immolabant  »,  inquit  Mar- 
cus,  XIV-12;  et  Lucas,  XXII-7  :  «  Venit  autem  dies  azymorum ,  in  qua 
«  necesse  erat  occidi  Pascha  ». 

omnino  evincunt,  sicut  videre  est  apud  S.  Thomam  in  prae- 
senti,  art.  9,  ad  i""\  Quod  autem  attinet  ad  rationem  qua 
contendunt,  Pharisaeos  observantiarum  Legis  tenacissimos,. 
nusquam  in  die  festo  potuisse  verosimiliter  attentare  iudicium 
et  necem  Christi :  observandum  est,  non  esse  confundendam 
requiem  sabbati  cum  requie  festorum.  Plura  enim  erant  le- 
galiter  licita  in  festis,  quae  in  sabbatis  non  licebant ;  quin  imo, 
licitum  fuisse  in  diebus  festis  reos  morti  addicere  ,  expresse 
tradit  Rabbi  Akiba,  apud  Patrizzi  (i);  denique,  si  de  opere 
serviH  sermo  sit,  constat,  non  ludaeos,  sed  Gentiles  affixisse 
Christum  cruci.  —  Dicendum  itaque  est,  coenam  fuisse  ce- 
lebratam  iuxta  morem,  ipso  tempore  quo  a  toto  populo  lu- 
daeorum  manducabatur  agnus,  sacrificii  Eucharistiae  figura  et 
typus  (2).  Hinc,  ipso  etiam  Paschatis  die  (in  quo  recolebatur 
transitus  Israel  de  Aegypto,  eiusque  Hberaiio  a  captivitate), 
Christus  per  passionem  et  mortem  suam,  de  hoc  mundo  trans- 
ivit  ad  Patrem,  liberans  humanum  genus  a  diaboli  servitute, 
eique  aperiens  viam  vitae  (3).  «  Quia  enim,  sicut  dicit  Apo- 
«  stolus,  mortuus  est  propter  delicta  nostra,  et  resurrexit  propter 
«  iustificationem  nostram,  transitus  quidam  de  morte  ad  vitam, 
«  in  illa  passione  Domini  et  resurrectione  sacratus  est.  Nam 
«  etiam  vocabulum  ipsum  quod  Pascha  dicitur,  non  graecum 
«  sicut  vulgo  videri  solet,  sed  hebraeum  esse  dicunt,  qui  lin- 
«  guam  utramque  noverunt.  Neque  enim  a  passione,  quoniam 
«  graece  Tca^jj^eiv  dicitur  pati,  sed  ab  eo  quod  transitur,  ut  dixi, 
«  de  morte  ad  vitam,  hebraeo  verbo  res  appeUata  est,  in  qua 
«  eloquio  Pascha  transitus  dicitur,  sicut  perhibent  qui  hoc 
«sciunt...  (Quod)  EvangeHsta  exprimere  voluisse  inteHigitur^ 
«  cum  de  celebraturo  Domino  Pascha  cum  discipuHs  suis,  ubi 
«  coenam  eis  mysticam  dedit:   Cum  vidisset,  inquit,  Icsus  qula 

(i)  Patrizzi,  de  Evangeliis,  Dissert.   50. 

(2)  S.  Thom.   3,  q.  73,   a.  6. 

(3)  In  veteri  Paschate  celebrabatur  transitus  angeli  extenninatoris  ^gy- 
ptiorum  et  liberatoris  Israel,  qui  fuit  praeludium  transitus  de  captivitate  in 
libertatem  per  Mare  rubrum.  Christus  autem  verus  est  angelus  extermi- 
nator,  qui  transitu  suo  de  hoc  mundo  ad  Patrem,  exterminavit  potentiam 
daemonum,  et  genus  humanum  liberavit,  parans  ei  in  rubro  mari  sangui- 
nis  sui  transitum  ad  beatam  aeternitatem. 

«  venit  eius  hora  iit  transiret  de  mundo  ad  Patreni.  Transitus 
«  ergo  de  hac  vita  mortali  in  aliam  vitam  immortalem,  (hoc 
«  est  enim  de  morte  ad  vitam),  in  passione  et  resurrectione 
«  Domini  commendatur  (i)  ». 

Nunc  autem  considerandum  est,  quod  ad  huius  commenda- 
tionem  mysterii,  de  luna  ducitur  similitudo.  Nam,  quamdiu 
luna  inter  terram  et  solem  posita,  ipsi  terrae  manet  invisibilis, 
symbolum  quoddam  exsistit  status  innocentiae,  illius  dico  status 
in  quo  homo  ab  infimis  aversus,  perfecte  ad  Deum,  qui  sol 
iustitiae  est ,  convertebatur.  Sed  cum  paulatim  recedens  a 
sole,  tanto  magis  incipit  terrae  apparere,  quanto  magis  in  suo 
1'ecessu  progreditur,  donec  tandem  plenissima  nobis  illuceat, 
figuram  monstrat  hominis  labentis  in  peccatum,  id  est,  a  iu- 
stitia  recedentis,  seseque  convertentis  ad  terrena.  Hinc  oportet 
ut  in  motu  inverso,  quo  denuo  accedens  ad  solem,  sese  a  terra 
magis  ac  magis  abscondit,  accipiatur  symbolum  hominis  resur- 
gentis  a  peccato,  et  de  temporalibus  transeuntis  ad  aeterna, 
Bene  igitur  passus  est  Christus,  luna  exsistentc  plenissima,  id 
est,  luna  decima  quinta,  quia  stipendium  peccati,  cuius  poenam 
luebat,  mors  est.  Resurrexit  autem  luna  decima  septima,  cum 
in  ipso  sidere  attenditur  symbolica  similitudo  transitus  de  pec- 
cato  in  gratiam,  de  mortalitate  ad  immortalitatem,  et  de  hoc 
mundo  ad  Patrem.  «Attende,  inquit  Augustinus,  epist.  ad 
«  lanuar.  n.  8,    quod  in  Proverbiis    legitur:    Sapiens    sicut   sol 

(.(.  pernianet,  stultiis  autein  sicut  lnna  mntattir Ducuntur  autem 

«  saepe  ex  rebus  visibilibus  ad  invisibilia  congruae  similitudines. 
«  Quis  est  ergo  ille  stultus,  qui  tamquam  luna  mutatur,  nisi 
«  Adam  in  quo  omnes  peccaverunt  ?  Anima  quippe  humana 
«  recedens  a  sole  iustitiae,  ab  illa  scilicet  interna  contempla- 
«  tione  incommutabilis  veritatis,  omnes  vires  suas  in  externa 
«  convertit,  et  eo  magis  magisque  obscuratur  in  interioribus 
«  ac  superioribus  suis.  Sed  cum  redire  coeperit  ad  illam  in- 
«  commutabilem  sapientiam,  quanto  magis  ei  appropinquat 
«  affectu  pietatis,  tanto  magis  exterior  homo  corrumpitur,  sed 
«  interior  renovatur  de  die  in  diem,  omnisque  lux  illa  ingenii, 
«  quae  ad  inferiora  vergebat,  ad  superiora  convertitur,  et  a  ter- 

(i)  August.,  ep.  55  ad  lanuarium,  n.  2. 

«  renis  quodammodo  auferrur,  ut  magis  m.agisque  huic  saeculo 

«  moriatur,  et  vita  eius  abscondatur   cum  Christo  in  Deo 

«  Ac  per  lioc,  Spiritus  Sanctus  de  visibilibus  ad  invisibilia,  et  de 
«  corporahbus  ad  spiriritualia  sacramenta  simihtudinem  ducens, 
«  transitum  illum  de  alia  vita  in  aliam  vitam,  quod  Pascha  no- 

«  minatur,  a  quarta  decima  luna  voluit  observari,  ut propter 

«  ipsam  conversionem  ab  exterioribus  ad  interiora,  de  luna  si- 

«  militudo  assumeretur Non  igirur  nos  de  sole  et  luna,  an- 

«  nuis  menstruisve  temporibus,  actionum  nostrarum  eventa 
«  coniicimus ,  sed  ad  rem  sacrate  significandam  similitudines 
«  aptas  religiosissima  devotione  suscipimus,  sicut  de  caetera 
«  creatura,  de  ventis,  de  mari,  de  terra,  de  volatilibus,  de  pe- 
«  coribus,  de  piscibus,  de  arboribus,  de  hominibus,  ad  sermonem 
«  quidem  multipliciter,  ad  celebrationem  vero  sacramentorum, 

«  iam  christiana  libertate,  parcissime ». 

Nec  tandem  m^^sterio  vacavit  ipsa  hebdomadae  dies.  Sexta 
enim  feria  crucifixus  est  Christus,  ut  se  ostenderet  ipsum  Deum 
qui  cum  initio ,  humanae  substantiae  dignitatem  mirabiliter 
creando  condidisset,  mirabilius  nunc  redimendo  reformabat. 
Unde  Beda,  Serm,  in  fer.  3  Palmarum:  «  Quia  ergo  sexta  die 
«  factus  est  homo,  ^t  tora  est  mundi  creatura  perfecta,  septima 
«  autem  Conditor  ab  opere  suo  requievit,...  recre  Salvator, 
«  eadem  sexra  die  crucifixus,  humanae  restaurationis  impievit 
«  arcanum.  Ideoque,  cum  accepisset  acetum,  dixit:  consum- 
«  matum  est,  hoc  est,  sextae  diei,  quod  pro  mundi  refectione 
«  suscepi,  iam  totum  est  opus  expletum.  Sabbato  autem  in  se- 
«  pulchro  requiescens,  resurrectionis  quae  octava  die  ventura 
«  erat,  exspectabar  eventum  ». 

§  2. 

Locus  etiam  in  quo  passus  est  Salvator,  convenienrer  fuit 
electus,  quia  sicut  omnia  tempora  sunt  in  manu  Christi,  ita  et 
omnia  loca.  —  Et  vere,  lerusalem  erat  locus  a  Deo  designatus 
ad  sacrificia  sibi  offerenda ;  quae  quidem  figuralia  sacrificia  iigu- 
rabant  Christi  passionem,  quae  est  verum  sacrificium,  ut  dicit 
S.  Thomas,  a.  10,  in  corp.  Expresse  tamen  notat  Apostolus, 
Heb.  XIII-12,  crucifixum  fuisse  Dominum,  non  intra  muros. 

sed  extra  portam:  «  Pascha  nostrum,  ait  Leo  M.,  Serm.  8  de 
((  Pass.,  c.  5,  immolatus  est  Christus;  qui  se  novum  et  verum 
((  reconciliationis  sacrificium  offerens  Patri,  non  in  remplo,  cuius 
((  iam  erat  finira  reverentia,  nec  intra  septa  civitatis  ob  meritum 
((  sui  sceleris  diruendae,  sed  foris  et  extra  castra  cruciHxus  est, 
((  ut  veterum  victimarum  cessante  mvsterio,  «ox;a  hostia  novo  im- 
(( ponentur  altari,  et  crux  Chrlsti,  non  teinpli  esset  ara,  sed  mundi  ». 
—  Accedit  quod  locus  Calvariae,  locus  communis  erat  damna- 
torum ;  decebat  autem  ut  qui  antiquae  sententiae  delebat  chiro- 
graphum,  sustinendo  poenam  caeteris  constitutam,  ibi  subiret 
moirtem,  ubi  veris  reis  solebat  inferri,  iuxta  illud  Is.  LIII-12: 
Et  cum  sceleratis  reputatus  est.  —  Et  eidem  mysterio  deser- 
viebat  circumstantia  latronum,  in  quibus  novimus  figuratos  ho- 
mines  universos,  sive  quos  gratia  Christi  a  peccato  trahit  ad 
iustitiam,  sive  quos  ultima  dies  propter  neglectum  beneiicium 
redemptionis,  iusto  iudicio  inveniet  condemnandos. 

Nunc,  post  considerationem  passionis  secundum  se,  sequitur 
consideratio  de  causa  eius  elliciente. 


THESIS  XLIX. 

(Q.UAEST.    47.) 

In  causis  efficientibus  passionis  Christi,  aliter  et  aliter 
numerantur,  tum  ludaei  a  diabolo  moti,  tum  ipse  Christus 
secundum  quod  homo,  tum  denique  Pater,  imo  tota  Tri- 
nitas. 

ludaeorum  principes  fuisse  causam  directam  corporaHs  pas- 
sionis  et  mortis  Christi,  manifeste  constat  ex  narratione  Evan- 
gelii.  Non  tamen  excluduntur  Gentiles,  puta  Pilatus  et  miiites, 
iuxta  illud  Luc.  XVIII:  Tradetur  Gentibus,  et  illudetur,  et  fla- 
gellabitur,  et  conspuetur,  et  postquam  fiagellaverint,  occident  eum. 
Sed  quia  Gentiles  non  fuerunt  nisi  instrumenta  furoris  ludaeo- 
rum,  operatio  autem  magis  proprie  principali  agenti  tribuitur 
quam  instrumento,  ideo  ii  sunt  simpUciter  dicendi  Christi  occi- 
sores,  qui  Pilatum  coegerunt  et  dixerunt:  Sanguis  eiiis  super 
nos  et  super  jilios  nostros  ! 


\ 

Insuper,  cum  causa  efEciens  indirecra  dicatur  ille  qui  non  im- 
pedit,  cum  posset  impedire,  manifestum  etiam  est,  ipsum  Chri- 
stum  tradidisse  in  mortem  animam  suam,  ut  dicitur  Is.  LIII-12. 
Habebat  enim  ut  homo,  potestatem  cohibendi  inimicos  (i), 
imo  repellendi  mortem,  in  sensu  etiam  composito  conlixionis 
in  cruce.  Et  nos  quidem  morimur  quasi  morti  subiecti  ex  ne- 
cessitate  vel  naturae,  vel  aHcuius  violentiae  nobis  illatae;  Chri- 
stus  vero  potestate  mortuus  est,  quia  quidquid  in  eo  secun- 
dum  naturam  humanam  erat  naturale,  totum  hoc  subiacebat  hu- 
manae  eius  voluntati ,  uti  suo  loco  ostensum  est.  —  Cum 
igitur,  vero  quodam  modo  causa  fuerit  propriae  suae  passionis 
et  mortis,  ideo  in  art.  2  quaerit  S.  Thomas,  ex  quo  motivo 
seipsum  tradiderit.  Respondet  aurem  quod  ex  obedientia  passus 
et  mortuus  est,  iuxta  dicta  superius,  ubi  etiam  exposita  est 
celebris  de  praecepto  moriendi  controversia.  Qua  in  re,  sen- 
tentia  S.  Thomae  non  constat,  quia  quaestionem  nullibi  ex 
professo  tractat;  unde  afferuntur  variae  eius  locutiones,  modo 
uni,  modo  alteri  opinioni  faventes.  Caeterum,  etsi  demonstra- 
retur  S.Doctorem  agnovisse  praeceptum  proprie  dictum,  adhuc 
remanerenr  rationes  superius  assignarae,  quae  videntur  con- 
vincentes  satis  (2).  Et  iam  fuit  exciusa  solutio  quam  proponit 
Suarez,  de  Incarn.,  Disp.  37,  Sect.  4,  dicens  quod  Christus 
habebat  praeter  scienriam  beatam,  scientiam  sive  infusam  sive 
acquisitam,  cuius  ratione,  ait,  Hber  fuit  a  necessitate  quoad  ob- 
servationem  praecepti,  tametsi  liber  non  esset  ratione  visionis. 
Nam  revera,  ex  coexsistentia  scientiae  inferioris,  solum  sequitur 
quod  fuisset  sufficiens  causa  libertatis  indifferentiae,  nisi  aliunde 
adfuisset  causa  necessitans  et  penitus  ligans  voluntatem,  quae 

(i)  loan.  XVIII,  4-6. 

(2)  Vide  supra,  Thes.  XXVIII.  —  Et  nota  iterum,  formalem  obedien- 
tiae  rationem  in  hoc  consistere,  quod  quis  se  conformet  voluntati  superioris 
qua  talis,  sive  praeceptiva  illa  sit,  sive  non.  Nec  valet  si  dicas,  quod  con- 
formare  voluntatem  suam  voluntati  Dei  ,  ad  charitatem  potius  quam  ad 
obedientiam  pertinere  videatur.  Hic  enim  distinctione  opus  est.  Xam  cha- 
ritas  respicit  amicum  ut  aUerum  se,  et  vuh  amico  bonum  sicut  sibi,  imo 
muUo  magis,  si  bonum  diligentis  non  est  nisi  bonum  participatum  a  di- 
lecto.  Nunc  autem  obedientia  non  respicit  eum  cui  obedit,  ut  aherum  se,sed 
magis  ut  superiorem,  et  pro  ohiecto  habet  honestatcm  subvnssioiiis ,  qua 
inferior  sese  in  agendo  determinat  ex  regda  in  voluntate  superioris  exsistente. 

si  semel  potiatur  summo  bono,  non  potest  amplius,  sive  mo- 
raliter  sive  phvsice,  eligere  quidquam,  quod  cum  iactura  suae 
essentialis  beatitudinis  intelligit  esse  connexum.  —  Et  haec  qui- 
dem,  circa  doctrinam  art.  2. 

Sed  cum  in  causis  efficientibus  passionis,  praeter  persecu- 
tores  Christi  et  ipsum  Christum  hominem,  intervenerit  etiam 
divinitas,  exponit  S.  Thomas  in  art.  3,  quotuphci  sensu  Deus 
Pater  auctor  passionis  Fihi  sui  dicendus  sit.  —  Primo  igitur 
fuit  auctor  passionis,  quatenus  ab  aeterno  decrevit  ordinem 
illum  in  quo  praevidit,  et  ludaeos  Christum  occisuros,  et  Chri- 
stum  sponte  sua  se  oblaturum,  permittendo  quidem  scelus, 
praeordinando  autem  Christi  caritatem  et  obedientiam  ad  hu- 
mani  generis  redemptionem.  —  Secundo,  fuit  auctor  passionis, 
in  quantum  ipsi  Christo  inspiravit  voluntatem  moriendi  pro 
nobis.  —  Tertio  demum,  in  quantum  non  cohibuit  occidentes, 
sicut  dicitur  loan.  XIX-ii  :  Non  haberes  potestatem  in  me  ullam^ 
nisi  data  tibi  fiiisset  desuper.  Unde  Christus  in  cruce  pendens 
dicebat :  Deus  meus,  Deus  nieus,  ut  quid  dereliquisti  me?y). 

Sed  iam  sequuntur  duae  quaestiones  de  eiTectu  passionis 
Christi:  prima,  de  modo  efficiendi,  altera  de  ipso  effectu  se- 
cundum  se. 

THESIS   L. 

(QUAEST.     48.) 

Passio  Christi  causavit  salutem  nostram  per  modum  sa- 
tisfactionis,  per  modum  meriti,  per  modum  sacrificii,  per  mo- 
dum  redemptionis,  ac  demum  per  modum   efficientiae. 

Notum  est,  effectum  salutis  nostrae  constanter  attribui  in 
Scripturis  passioni  crucis,  iuxta  illud  Matth.  XX-28 :  a  Fihus 
«  hominis  venit  dare  animam  suam  redemptionem  pro  multis  ». 
Quod  ramen  non  ita  est  accipiendum,  quasi  caeterae  Christi 
passiones  atque  actiones  ad  reparationem  nostram  nihil  contu- 
lerint,  aut  ratione  sui  sufficere  non  potuissent.  Sed  quia  Christi 
satisf:ictio  et  meritum  esse  non  potuit,  nisi  secundum  prae- 
suppositionem  divinae  ordinationis,  ut  postea  dicetur,  specia- 
hter  proponitur  mors  crucis  ut  causa  nostrae  redemptionis,  qua- 

tenus  per  voluntatem  Patris  fuit  principaliter  deputata  ad  pretii 
solutionem,  dum  caetera  omnia  ad  hunc  finem  non  destina- 
bantur,  nisi  m  sua  connexione  cum  cruento  sacriiicio  per  quod 
erant  consummanda.  Sciendum  enim  est,  «  quod  ad  emptio- 
«  nem  duo  requiruntur:-  scilicet  quantitas  pretii,  et  deputatio 
«  eius  ad  aliquid  emendum.  Si  enim  aliquis  det  pretium  non 
«  aequivalens  ad  rem  aliquam  acquirendam,  non  dicitur  esse 
«  simpliciter  emptio,  sed  partim  emptio  et  partim  donatio:  puta, 
«  si  aliquis  emat  librum  qui  valet  viginti  libras,  pro  decem  libris, 
«  partim  emeret  librum,  et  partim  sibi  donaretur.  Rursus,  si 
«  daret  etiain  maius  pretium,  et  non  depufaret  ad  emenduni,  non 
«  diceretur  emere  librum.  —  Si  ergo  loquamur  de  redemptione 
«  humani  generis  quantum  ad  quantitatem  pretii,  sic  quaelibet 
«  passio  Christi,  etiam  sine  morte,  suffecisset  ad  redemptionem 
«  humani  generis,  propter  infinitam  dignitatem  personae.  Si 
«  auteni  loquamur  quantuin  ad  diputationem  pretii,  sic  dicendum  est 
«  qnod  non  snnt  deputatae  ad  redemptionein  humani  generis  a  Deo 
«  Patre  et  Christo,  aliae  passiones  Christi  absqiie  morte,  et  hoc 
«  triplici  ratione.  Primo  quidem,  ut  pretium  redemptionis  non 
«  solum  esse  infinitum  valore,  sed  etiam  esset  eiusdem  generis, 
«  ut  scilicet  nos  de  morte  per  mortem  redimeret.  Secundo,  ut 
«  mors  Christi  non  solum  esset  pretium  redemptionis,  sed  etiam 
«  exemplum  virtutis,  ut  videlicet  homines  non  timerent  pro  ve- 
«  ritate  mori.  Tertio,  ut  mors  Christi  esset  etiam  sacramen- 
«  tum  salutis,  dum  nos  virtute  mortis  Christi,  morimur  peccato 

«  et   carnalibus  concupiscentiis  et  proprio  affectui Et  ideo 

«  humanum  genus  non  est  redemptum  per  aham  passionem 
«  absque  morte  Christi  (i)  ».  Quare,  omnia  quae  Christus  in 
hoc  mundo  libere  egit  et  passus  est,  per  modum  unius  consi- 
deranda  sunt,  sic  tamen,  ut  mors  crucis  habeatur  tanquam  prin- 
cipale,  sine  quo  caetera  non  ordinabantur  ad  solurionem  nostri 
debiti,  vel  acquisitionem  iustificationis  nostrae.  Bene  ergo  in 
ipsa  crucis  oblatione  reponitur  principium  salutis  humanae,  et 
quotuplicis  generis  fuerit  eius  causalitas,  iure  inquiritur. 

Dicitur  autem  quod  passio  causavit  salutem  nostram,  primo, 
per  modum  satisfactionis.  Est  autem  satisfactio  de  qua  nunc 

(i)  S.  Thom.   Q.Liodl.  2,  art.  2,  in  corp. 

loquimur,  illatae  iniuriae  recompensatio  secundum  aequalitatem, 
dum  scilicet  ea  offertur  reparatio,  quae  adaequet  crimen  laesae 
Dei  Maiestatis.  Et  satisfactionis  quidem  generaliter  consideratae 
directus  effectiis  est  ablatio  reitatis,  nondum  gratiae  elargitio. 
Unde  passio  Christi,  in  quantum  causans  per  modum  satisfa- 
ctionis,  valuit  directe  ad  remotionem  offensae  quam  homines 
peccando  incurrunt ,  indirecte  vero,  id  est,  ut  removens  prohi- 
bens,  ad  restitutionem  gratiae,  per  quam  in  praesenti  ordine,  pec- 
catorum  remissio  ultimo  perficitur  (i).  —  Ast  haec  ipsa  restau- 
ratio  gratiae  in  hominibus,  causam  directam  habere  debuit,  et  non 
soium  indirectam  quae  tantum  removet  impedimentum;  hinc  se- 
cundo,  passionis  causaHtas  dicitur  fuisse  eti3m,per  modum  me- 
riti.  Meritum  autem  et  merces  ad  idem  referuntur;  «id  enim  mer- 
«  ces  dicitur,  quod  ahcui  recompensatur  pro  retributione  operis 
«  vel  laboris,  quasi  quoddam  pretium  ipsius  (2)  ».  Intelligitur 
ergo  in  passione  Christi,  valor  quidam  Deo  exhibitus,  pro  cuius 
recompensatione  coelestes  gratiae  thesauri  fuerunt  rursus  hu- 
mano  generi  aperti.  —  Porro  ad  eamdem  causaHtatem  sive 
satisfactoriam  sive  meritoriam  pertinent  duo  sequentes  modi, 
scihcet,  per  modum  sacrificii,  et  per  modum  redemptionis. 
Nam,  cuin  dico  per  modiiin  sacrificii,  intendo  quod  passio  per 
quam  Christus  satisfecit  et  meruit,  fuit  opus  excellens  virtutis 
rehgionis,  id  est,  verum  ac  proprium  sacrificium.  Et  simiHter, 
cum  dico  per  modum  redemptionis,  expUco  specialem  quemdam 
respectum  qui  attendi  debet  in  satisfactione  crucis.  Quia  enim 
iuste  ordinaverat  Deus  ut  ratione  peccati,  in  tyrannicam  diaboli 
servitutem  incideremus,  statim  ac  per  Christi  sanguinem  re- 
stituimur  in  Ubertatem  gloriae  fihorum  Dei,  profecto  redimimur, 
pretio  quidem  soluto,  non  diabolo  cui  nuUum  ius  inerat,  sed 
Deo,  quo  permittente  et  ordinante,  humanum  genus  captivitatem 
incurrerat.  —  Verum  in  causalitate  hactenus  exposita  nondum 
apparuit  causaiitas  efficiens,  respectu  gratiae  hominibus  resti- 
tuendae.  Ultimo  igitur  quaerit  S.  Thomas,  utrum  passio  quae 
causavit  per  modum  satisfactionis  et  meriti,  aUquid  etiam  con- 
tulerit  per  modum  efficientiae.  Cui  quaesito  respondet  af- 

(i)  Cf.  de  ratione  et  natura  peccati,   Thes.  4. 
(2)  S.  Thom.,   1-2,  Quaest.    114,  a,   i. 

firmative,  dicens :  «  Duplex  est  efficiens,  principale  et  instru- 
«  mentale.  Efficiens  quidem  principale  humanae  salutis  est 
«  Deus.  Quia  vero  humanitas  Christi  est  divinitatis  instrumen- 
<(  tum,  ideo  ex  consequenti,  omnes  actiones  et  passiones  Christi 
«  instrumentaliter  operantur  in  virtute  divinitatis  ad  salutem 
«  humanam.  Et  secundum  hoc,  passio  Christi  efficienter  causat 
«  salutem  humanam  ».  Kon  quod  m  ipso  actu  transeunte  pas- 
sionis  adfuerit  virtus  quaedam  instrumentahs  eftectiva  gratiae 
in  nohis,  sed  quia,  patiente  humanitate  quae  unita  erat  divi- 
nitati  ut  eius  instrumentum  ad  nostrae  salutis  operationem, 
debitum  fuit  ut  per  ipsammet,  puta  per  sacramenta  a  Christo 
pro  nobis  passo  instituta,  et  iugiter  in  eius  nomine  admini- 
stranda,  conferretur  gratia  in  passione  promerita,  Et  pro  tanto 
passio  Dominica  dicitur  accepisse  a  divinitate  unita,  praeter  va- 
lorem  infinitum  in  genere  meriti,  virtutem  etiam  operatoriam 
in  genere  efficientiae. 

Caeterum,  cum  S.  Thomas,  art.  6,  ad  3""^  dicit,  «  quod 
«  passio  Christi,  secundum  quod  comparatur  ad  divinitatem  eius, 
«  agit  per  modum  efficientiae;  in  quantum  vero  comparatur  ad 
«  voluntatem  animae  Christi,  agit  per  modum  meriti;  secundum 
«  vero  quod  consideratur  in  ipsa  carne  Christi,  agit  per  modum 
«  satisfactionis  »,  constat  distributionem  fierisensu  accommodo, 
non  per  membra  se  invicem  excludentia.  Nam  in  passione 
efficaci,  praecipue  consideratur  unio  naturae  patientis  ad  divi- 
nitatem;  et  in  formah  ratione  meriti,  consideratur  actionis  ho- 
nestas,  prout  a  creata  vokmtate  est;  et  in  formali  ratione  satis- 
factionis,  consideratur  poenahtas,  quae  in  carne  tuit  maxime 
conspicua.  Constat  tamen  quod  non  est  satisfactio,  nisi  poena 
sit  voluncarie  suscepta;  nec  satisfactio  condigna  pro  peccato, 
nisi  a  divinitate  unita  valorem  accipiat;  et  sic  dicendum  de  aliis. 

His  igitur  praemissis  ad  intelligentiam  terminorum  et  totius 
status  quaestionis,  videndum  est  primo,  quaenam  rationes  con- 
lt2-  unumquemque  ex  assignatis  causahtatis  modis  mihtare 
videantur. 

Videretur  autem  dicendum  quod  passio  Christi  non  cau- 
savit  salutem  nostram  per  modum  satisfactioiiis.  Sic  enim,  pro 
nobis  satisfecisset  Christus ;  sed  nemo  satisfacit  pro  altero, 
■quia  eiusdem  est  satisfiicere,  cuius  est  peccare,  sicut  patet  in 

aliis  poenitentiae  parribus,  quae  sunt  contritio  et  confessio.  — 
Insuper,  ?bsonum  est  innocentem  pari  pro  reo,  quia  poena 
non  est  nisi  ad  emendationem  delinquentis. 

Nec  per  modum  meriti,  quia,  testante  Apostolo  ad  Rom. 
III-24,  iustificamur  gratis  per  gratiam;  si  autem  ClTiristus  me- 
ruisset  salutem  nosrram,  iustificatio  non  esset  gratia ,  sed 
merces.  —  Praeterea,  meritum  nuUo  modo  potest  esse  poste- 
rius  tempore ,  eo  quod  per  merirum  acquirirur,  ut  dicirur 
supra,  Quaest.  19,  a.  3,  et  iterum,  de  Verit.  Quaest.  29,  a.  6. 
Sed  graria  dara  est  Patribus  antequam  Christus  parererur. 
Non  ergo  passio  causavit  salutem  antiquorum  per  modum 
meriti. 

Rursus,  nec  per  modum  sacrificii ,  quia  in  omni  vero  sa- 
crificio,  oportet  victimam  mactari  a  sacerdore  qui  off"err.  In 
cruce  autem,  Christus  seipsum  non  macravit,  sed  fuir  occisus 
a  crucifixoribus  qui  sacerdotes  non  erant,  et  non  fecerunr  sa- 
crum,  sed  purum  sacrilegium. 

Adhuc ,  nec  per  modum  redemptionis ;  runc  enim  aliquis 
redimitur,  quando  extrahirur  a  potestate  detinentis,  pretio  so- 
luto.  Sed  detinebamur  a  diaboio,  cui  Christus  nullum  pretium 
soivir,  aut  solvere  potuit.  Ergo,  etc. 

Nec  tandem  per  modum  efficientiae ,  quia  prorsus  repu- 
gnat  ut  causa  efficiens  sit  rempore  posterior  quam  suus  ef- 
fectus;  non  ergo  potuit  passio  Christi  habere  efficientiam  re- 
spectu  Parrum  anriquorum.  Sed  nec  eriam  respectu  nosrri, 
quia  pariter  impossibile  est  ut  causa  efficiens  causet,  quando 
iam  non  est;  passio  autem  Christi  fuit  aliquid  transiens  et 
momentaneum.  Nullo  ergo  modo  causavit  salutem  hominum 
per  modum  efficientiae. 

Sed  contra  est,  quod  omnes  modos  assignatos  Scriptu- 
rae  et  Patres  aperrissime  tradunt. 

Primo  docent  Scripturae,  Christum  fuisse  a  Patre  missum 
in  mundum,  ur  porrarer  iniquirares  humani  generis,  (Is.  LIII, 
per  rorum);  ut  per  sui  immolationem  destrueret  chirogra- 
phum  decreti  quod  erat  contrarium  nobis  (Coloss.  II-i4);ut 
fieret  agnus  tollens  peccatum  mundi,  (loan.  I-29);  ut  pro 
peccato  victima  expiatoria  off^erretur,  non  quidem  umbratilis 
et  figurativa,  sicut  hostiae  V.  T.,  sed  vera  et  perfecta  quam 

aliae  omnes  praefigurabant,  (Heb.  IX,  11-15;  X,  1-12).  Ergo 
passio  Christi  causavit  salutem  nostram  per  modum  satisfa- 
ctionis. 

Secundo  docent  Scripturae,  homines  fuisse  redemptos  pre- 
tioso  sanguine  quasi  agni  immaculati  Christi,  (i  Petr.  I, 
18-19);  iustificatos  in  sanguine  ipsius,  (Rom.  V-9);  per  eius 
obeditionem  in  morte  crucis  ,  fore  constituendos  iustos  , 
(ib.  19),  etc.  Ergo  effusio  sanguinis  Christi  fuit  valor,  cuius 
intuitu  nobis  restituitur  gratia  ;  quod  est,  passionem  eius  cau- 
sasse  nostram  salutem  per  modum  meriti  et  redemptionis. 

Tertio  docent  Scripturae,  mortem  Christi  fuisse  oblatio- 
nem,  hostiam,  sacriticium  pro  peccato,  iis  ipsis  formuHs  ad- 
hibitis,  quibus  sacrificia  proprie  dicta  in  V.  T.  significaban- 
tur,  (Eph.  V-2;  2  Cor.  V-21,  etc).  Imo,  Apostolus  in  tota 
continenter  ad  Hebraeos  epistola,  ex  professo  expHcat  quo- 
modo  Christus,  cum  sit  veri  nominis  sacerdos,  et  longe  prae- 
stantior  sacerdotibus  Aaronicis,  offerre  debuit  meHorem  ho- 
stiam,  id  est,  seipsum,  per  proprii  sanguinis  effusionem, 
(Heb.  VIII-5;  IX,  11-26';  X,  10-12,  etc).  Ergo  passio  Christi 
causavit  nostram  salutem  per  modum  sacrificii  (i). 

Quod  demum,  ratione  superius  dechirata,  causaverit  etiam 
per  modum  efiicientiae,  satis  evidenter  constat  ,  quia  iustifi- 
cationis  gratia  ad  nos  non  derivat  nisi  per  sacramenta  in  re 
vel  in  voto,  prout  suo  loco  solet  demonstrari.  Hinc,  non  so- 
lum  intuitu  meritorum  Chnsti  confertur  nobis  gratia,  sed 
etiam  per  ipsum  Christum  pro  nobis  passum  confertur,  hoc 
est,  per  ministros  eius  et  per  media  ab  eo  instituta,  tanquam 
suae  redemptionis  appHcativa  (2).  Et  hanc  passionis  eflicien- 
tiam  significavit  fluxus  sanguinis  et  aquae  ex  aperto  latere 
Salvatoris,  ut  docent  Augustinus,  Tract.  120  in  loan.,  Chry- 


(i)  Cf.   Card.  Franzelin,  de  Incarn.,   Thes.  48. 

(2)  Sane  vero,  si  de  potentia  absoluta  loquamur,  fieri  potuisset  ut  Christus 
homo  solum  mereretur  gratiam,  Deus  vero  illam  nobis  per  se  dispensaret, 
secluso  omni  ministerio  humanitatis  assumptae.  Sed  hoc  rectus  ordo  non 
ferebat,  quia  si  humanitas  est  organum  divinitatis ,  debuit  etiam  esse  admi- 
nistra  eorum  quae  merito  comparavit  ;  ac  per  hoc  ,  sicut  a  Christo  pro 
nobis  passo  oritur  meritum,  ita  ab  eodem  descendit  dispensatio  et  effectio 
bonorum,  quae  patiendo  nobis  promeritus  est. 

sostomus,  Hom.  S)  in  loan.;  Bonaventura,  Opusc.  de  ligno 
vitae,  et  alii  Patres  passim. 

Ad  I"'"  ergo  dicendum,  quod  contritio  ex  sua  essentiali 
ratione,  est  dolor  de  peccato  coinmisso,  quo  homo  retractat 
deordinationem  suae  voluntatis  et  rectificat  se,  vel  perfecte 
vel  saltem  initialiter,  circa  ultimum  finem;  non  ergo  salvari 
potest  ratio  contritionis,  nisi  in  eo  ipso  qui  peccatum  com- 
misit.  Similiter  propria  confessionis  iaus  reponitur  in  lioc, 
quod  ipse  peccator  reatum  suum  iiumiliter  agnoscit,  et  cum 
salutari  verecundia  declarat  suum  delictum.  Satisfactio  autem 
generatim  dicit  quamdam  restitutionem  pro  honore  laeso,  ad 
iustitiae  aequalitatem;  porro  restitutionem  efficere  potest,  non 
solum  ipse  debitor,  sed  alius  etiam  qui  loco  eius  se  subrogat. 
Caeterum,  cum  satisfactio  Christi  praecesserit  ut  causa  uni- 
versalis,  quae  non  excludit,  sed  magis  exigit  causas  proximas 
et  subordinatas,  profecto  non  est  consequens  quod  nihil  re- 
maneat  peccatoribus  agendum  ad  propriorum  remissionem  de- 
lictorum,  ut  infra  dicetur,  Quaest.  49.  —  Ad  id  autem  quod 
addebatur,  poenaUtatem  scilicet  non  esse  nisi  ad  emendatio- 
nem  delinquentis,  in  primis  negandum  est  absolute  assum- 
ptum ;  nam  principalis  finis  poenae  est  redintegratio  violati 
ordinis  iustitiae,  ut  pulchre  ostendit  S.  Thomas,  1-2,  Q.  87, 
a.  I.  Insuper,  passio  pro  nobis  a  Christo  tolerata,  praescin- 
dendo  etiam  ab  interna  eius  virtute,  vim  emendatoriam  ha- 
buit  quam  maximam,  dum  summa  peccati  gravitas,  summa 
item  Dei  sanctitas  et  iustitia,  excellens  demum  animarum 
pretium  ac  dignitas,  ita  fuerunt  in  ea  manifestata,  ut  inde  ef- 
ficacissime  moveamur  ad  aversandum  peccatum  et  Deum  re- 
damandum,  atque  in  spem  firmissimam  erigamur  salutis  con- 
sequendae. 

Ad  2"*"  dicendum  quod  iustificatio  est  semper  gratuita 
respectu  nostri,  tametsi  fuerit  pretio  sanguinis  Christi  Salvato- 
ris  acquisita;  unde  signanter  dicit  Apostolus  ad  Rom.  III-24: 
lustificati  gratis  per  gratiam  ipsius,  per  redemptionem  quae  est  iii 
Christo  lesu.  —  Sed  nec  obstat  quod  gratia  data  sit  homini- 
bus,  etiam  anrequam  Christus  veniret  et  nos  redimeret,  quia 
non  eadem  est  conditio  meriti  quo  quis  sibi  ipsi  meretur,  et 
meriti  quo  aliis  meretur.  Nam  meritum  personale  respicit  iu- 

De  Verbo  Incarnato.  28 

stitiam  distributivam,  per  quam  praemium  datur  secundum 
dignitatem  in  ipsa  persona  praemiata  exsistentem;  et  hoc  modo 
«  meritum  est  causa  praemii,  sxundam  reductionem  ad  causam 
«  efficientem,  in  quantum  meritum  facit  dignum  praemio,  et  per 
«  hoc  ad  praemium  disponit.  Id  autem  quod  est  causa  per  mo- 
«  dum  efficientis,  nullo  modo  potest  esse  posterius  tempore, 
«  eo  cuius  est  causa;  unde  non  potest  esse  quod  aliquis  me- 
«  reatur  id  quod  iam  habet  (i)  ».  Sed  meritum  Christi  pro 
nobis,  non  distributivam,  sed  commutativam  potius  iustitiam 
respiciebat,  in  quantum  non  causavit  inducendo  dispositionem 
sive  dignitatem  ad  praemium,  sed  pure  et  simpliciter  per  mo- 
dum  tinis  sive  obiecti,  ut  id  cuius  gratia  aliquid  conceditur; 
et  hoc  modo  meritum  potest  esse  tempore  postcrius  suo  ef- 
fectu,  maxime  apud  eum  cui  omnia  futura  praesentia  sunt. 
«  In  iustitia  commutativa  contingit  quandoque  quod  prae- 
«  mium,  vel  id  quod  est  loco  praemii,  praecedat  meritum, 
«  ut  patet  in  emptione  et  venditione;  qui  enim  rem  emptam 
«  prius  accipit  quam  pretium  solvat,  quodammodo  praemium 
«  ante  meritum  accipit  (2)  ».  Multo  igitur  magis,  causalitas 
meritoria  in  Christo,  se  extendere  potuit  ad  eos  etiam  homi- 
nes  qui  eius  adventum  praecesserunt. 

Ad  3""^^  dicendum,  quod  iuxta  superius  praemissa  (3),  ma- 
teriahs  mactatio  non  est  necessario  ponenda  a  sacerdote,  modo 
per  ipsum  destructio  victimae  qiiodammodo  consummetur,  et 
ordinetur  ad  significandum  honorem  debitum  Deo.  Nihil  ergo 
ex  hac  parte  deesse  potuit  in  morte  crucis,  quominus  verum 
esset  sacrificium;  sed  nec  deerat  institutio  legitima,  cum  Chri- 
stus  fuerit  a  Patre  ordinatus  sacerdos  ad  seipsum  cruente  of- 
ferendum,  ut  testimonia    Scripturae   satis   superque    evincunt, 

Ad  4"™  dicendum,  quod  redemptionis  ratio  non  requirit 
ut  pretium  bolvatur  ei  qui  captivum  detinet;  sutHcit  enim  ut 
solvatur  ei  ex  cuius  permissione  et  iusta  ordinatione  captivus 
incurrit  servitutem. 

Ad  5"™  denique  dicendum,  quod  passio  non  causavit  iu- 


(i)  S.  Thom.  de  Verit.  q.  29,  art.  6. 

(2)  S.  Thom.  in  II,  D.  27,  a.  4,  ad  2"m. 

(3)  Supra,  Thes.  21. 

stificationem  antiquorum  in  V.  T.  exsistentium  per  modum 
efficientiae,  sed  per  modum  meriti  tantum,  ut  ratio  facta  optime 
probat.  Similiter  non  causat  efficienter  iustificationem  eorum 
qui  sunt  in  Novo  Testamento,  prout  in  sua  transeunte  actua- 
litare  considerata,  sed  in  quantum  oportuit  ut  media  effectiva 
gratiae  ab  ipso  Christo  pro  nobis  passo  descenderent ,  sicut 
dictum  est  initio  propositionis  in  expositione  terminorum, 

Sed  iam,  de  quantitate  seu  perfectione  redemptionis  agen- 
•dum  est,  ut  sequitur. 

THESIS   LI. 

(QUAEST.   48.    —    ArT.    2-4) 

Christus  ex  rigore  iustitiae  satisfacere  et  mereri  nequa- 
quam  potuit ;  quo  tamen  non  obstante,  satisfactio  eius  ac 
redemptio  fuit  ex  sua  intrinseca  dignitate,  non  solum  ae- 
quivalens  et  condigna,  verum  etiam  superabundans,  imo  in- 
finita. 


Nonnuili  Theoiogi  in  satisfactione  et  merito  Christi  po- 
nunt  rigorem  iustitiae  ;  qui  profecto  iustitiae  rigor  multum  ad- 
dit  supra  condignitatem  et  superabundantiam  redemptionis. 
Cum  enim  iustitia  consistat  in  quadam  mutua  obligatione 
unius  ad  alterum,  non  satis  est  ad  iusritiae  rigorem,  ut  ha- 
beatur  aequalitas  inter  meritum  et  mercedem,  sive  satisfactio- 
nem  et  offensam;  sed  insuper  requiritur  ut  qui  meretur  vel 
satisfacit,  praecise  in  quantum  huiusmodi,  non  sit  sub  domi- 
nio  eius  a  quo  meretur,  vel  cui  satisfacit,  nec  ab  eo  habeat 
virturem  operandi,  et  applicationem  ad  agendum.  Alias,  illud 
quod  dat  seu  offert,  non  est  simpliciter  et  absolute  suuin,  sed 
est  potiori  rirulo,  illius  cui  ojferttir,  er  ideo,  non  amplius  in- 
rercedir  perfecra  illa  aequaliras  sive  independenria,  sine  qua 
impossibile  esr  ur  acquirarur  operanri  ius  srricrum  adversus 
eum,  in  cuius  obsequium  operarur. 

Hinc  ,  in  meriro  quo  aliquid  meremur  a  Deo  ,  non  esr 
nec  esse  poresr  iustitia  simpliciter,  cum  omnia  merira    nosrra 

sint  ipsius  Dei  dona;  sed  invenitur  tantum  quidem  dejiciens 
iustitiae  modus,  secundum  quod  actus  nostri  (quibus  per  gra- 
tiam  Spiritus  Sancti  accrescit  condignitas  ad  mercedem  vitae 
aeternae),  sunt  etiam,  ratione  liberi  arbitrii,  in  nostro  dominio 
nostraque  potestate,  et  ad  Dei  obsequium  sub  praemii  repro-- 
missione  ordinantur.  «  Sicut  reddere  iustum  pretium  pro  re 
«  accepta  ab  aliquo,  est  actus  iustitiae,  ita  etiam  recompen-- 
«  sare  mercedem  operis  vel  laboris,  est  actus  iustitiae.  lusti- 
« tia  autem  aequalitas  quaedam  est,  et  ideo  simpliciter  est  iu-- 
«  stitia  inter  eos  quorum  est  simpliciter  aequalitas ;  eorum 
«  vero,  quorum  non  est  simpliciter  aequalitas,  non    est   sim-- 

«  pliciter  iustitia,  sed  quidam  iustitiae   modus    potest    esse 

«  Et  propter  hoc,  in  his  in  quibus  est  simpliciter  iustum,  est 
«  etiam  simpliciter  ratio  meriti  et  mercedis;  jfin  quibus  autem^ 
«  est  secundum  quid  iustum,  et  non  simpliciter,  in  his  etiam 
«  non  simpliciter  est  ratio  meriti,  sed  secundum  quid....  Ma-- 
«  nifestum  est  autem  quod  inter  Deum  et  hominem  est  ma-- 
«  xima  inaequalitas,  et  totum  quod  est  hominis  bonum,  est  a. 
«  Deo...  Et  ideo  meritum  hominis  apud  Deum  esse  non  pot- 
«  est,  nisi  secundum  praesuppositionem  divinae  ordinationis,, 
« ita  scilicet  ut  id  homo  consequatur  a  Deo  per  suam  ope- 
«  rationem,  quasi  mercedem,  ad  quod  Deus  ei  virtutem  ope- 
«  randi  deputavit,  sicut  etiam  res  naturales  hoc  consequunrur 
«  per  proprios  motus  et  operationes,  ad  quod  a  Deo  sunt  or-- 
«  dinatae,  differenter  tamen,  quia  creatura  rationalis  se  ipsam 
«  movet  ad  agendum  per  liberum  arbitrium;  unde  sua  actio 
«  habet  rationem  meriti,  quod  non  est  in  aliis  creaturis  (i)  ».. 
Et  quia  talis  est  conditio  nostri  meriti  apud  Deum,,  nunquam 
Deus  ipse  efficitur  simpliciter  debitor  nobis;  imo  vero,  non 
est  debitor  nisi  sibi  ipsi,  in  quantum  debitum  est  ut  sua  or-- 
dinatio  impleatur  (2).  Sed  cum  ista  ordinatio  sit  de  aliquo 
consequendo  per  modum  retributionis,  pro  liberis  operibus. 
praemio  proportionatis,  adhuc  salvatur  ahqualjs  iustitiae  ratio. 
iuxta  illud  2  Tim.  IV-8 :  Reposita  est  mihi  corona  iustitiae  quam 
reddet  mihi  Dominus  in  illa  die,   iustus  iudex^,   Qpnsta,t  tamen.. 


(1)  S.   Thom.   1-2,  q.    114,  a.   i. 

(2)  Ibid.   ad   3^111. 

"haec  et  simili:i  esse  inrelligenda  secundum  exigentiam  subie- 
ctae  materiae,  ut  scilicet  eo  modo  accipiatur  iustitia  quo  in- 
tercedere  potest  Creatorem  inter  et  creaturam. 

Quae  igitur  cum  ita  sint,  statim  apparet  easdem  rationes 
applicari  nierito  ac  satisfactioni  Ciiristi,  quia  omnia  opera  hu- 
manitatis  eius  erant  sub  dominio  divinitatis,  eodem  titulo  ac 
nostra'.  Nec  refert  quod  persona  satisfaciens  fuerit  persona  di- 
■vina;  non  enim  fuit  persona  divina  operans  per  naturam  di- 
vinam,  sed  per  naturam  creatam.  Porro,  etsi  unio  divinae  per- 
sonae  conferre  potuerit  operationibus  humanitatis  assumptae, 
quemdam  valorem  infinitum,  non  tamen  potuit  eas  subtra- 
here  a  dependentia  quae  essentiahter  inest  omni  rei  creatae 
Tespectu  causae  primae.  Et  re  quidem  vera,  si  iustitiae  rigor 
intercessisset^  Christus  ut  homo,  acquisivisset  strictum  ius  ad- 
versus  Deunl;  sed  hoc  est  impossibile,  quia  quidquid  habetur 
a  creatura^  est  in  potestate  Dei,  et  sub  summo  ac  supremo 
dominio  eius;  ponere  autem  strictum  ius  quod  potest  perimi 
-ab  eo  ipso,  erga  quem  habetur,  est  contradictorium  in  ter-» 
minis. 

Non  ergo  est  admittendus  rigor  ille  iustitiae  quem  quidam, 
verbo  saltem  tenus,  introducunt  (i);  neque  in  hac  linea  quae- 
feflda  es:  differentia  inter  Christum  et  nos,  Sed  differentia  est 
in  duobus.  Primo  in  hoc,  quod  passiones  et  actiones  Domini 
fuerunt  a  Patre  ordinatae  ad  merendum  et  satisfaciendum  pro 
omnibus  hominibus,  quorum  caput  effectus  est.  Secundo  in 
hoc,  quod  valor  operum  ipsius  compensavit  ukra  condignum 
omnes  culpas  quae  unquam  factae  sunt,  vel  fient,  fuitque  su- 
perabundans  pretium  gratiae  nobis  restitutae,  prout  nunc  re- 
stat  declarandum. 

$2. 

Videretur  tamen  dicendum  quod  satisfactio  Christi  non 
fuit  aequivalens  nec  condigna.  Cum  enim  peccatum  contra 
Deum  commissum,  quamdam  infinitatem  habeat  ex  infinitate 
divinae  Maiestatis,  condignitas  satisfactionis  Christi  repetenda 

(i)  Cf.  Franzelin,   de  Incarn.,   Thes.  47. 

foret  ex  inlinito  valore  eius.  Sed  lioc  est  impossibile,  quia 
valoris  infinitas  esse  non  potuit  nisi  a  divinitate  unita,  cum 
tamen  oporteat  satisfactionis  pretium  esse  ab  humanitate,  ut 
iam  dictum  est  supra  (i),  et  obvia  ratio  ultro  ostendit. 

Praeterea,  non  datur  infinitum  infinito  maius;  sed  peccati 
iniuria  est  infinita;  non  ergo  dari  potest  infinita  satisfactio, 
excedens  peccati  gravitatem,  et  ideo,  si  redemptio  Christi  fuit 
aequivalens  et  condigna,  sakem  non  potuit  esse  ultra  con- 
dignum. 

Praeterea,  dicit  Apostolus,  Coloss.  I-24:  «  Adimpleo  ea 
«  quae  desunt  passionum  Christi  in  carne  mea,  pro  corpore 
«  eius  quod  est  Ecclesia  ».  Non  ergo  sufficientes  fuerunt  pas- 
siones  Christi,  quibus  adhuc  aliquid  superest  addendum,  et 
sic,  eadem  sequitur  conclusio  ac  prius. 

Sed  contra  est  id  quod  dicitur  in  decretali  Clementis  VI, 
Extravag.  comm.  de  poenit.  et  remiss.,  c.  2 :  «  Unigenitus 
«  Dei  FiHus  de  sinu  Patris  in  uterum  dignatus  est  descendere 
«  matris,  in  qua  et  ex  qua,  nostrae  mortalitatis  substantiam 
«  divinitati  suae  in  suppositi  unitate ,  ineffabili  unione  con- 
«  iunxit,  ut  haberet  unde  hominem  lapsum  redimeret,  et  pro 
«  eo  satisfaceret  Deo  Patri...  Ipse  namque  factus  nobis  a  Deo 
«  sapientia,  iustitia,  sanctificatio  et  redemptio,  non  per  san- 
«  guinem  hircorum  aut  vitulorum,  sed  per  proprium  sangui- 
«  nem  introivit  semel  in  sancta,  aeterna  redemptione  inventa. 
«  Non  enim  corruptibilibus  auro  et  argento,  sed  sui  ipsius 
«  agni  incontaminati  et  immaculati  pretioso  sanguine  nos  re- 
«  demit;  quem^  in  ara  crucis  innocens  immolatus,  non  guttain 
«  sanguinis  modicam,  quae  tamen  propter  unionem  ad  Verhum 
«  pro  redemptione  totius  humani  generis  suffecisset,  sed  copiose  velut 
«  quoddam  projiuvium  noscitur  effudisse...  Quantum  ergo  exinde 
«  ut  nec  supervacua,  inanis,  aut  superflua  tantae  eftusionis 
«  miseratio  redderetur,  thesaurum  militanti  Ecclesiae  acquisi- 
«  vit,  volens  suis  thesaurizare  filiis  pius  pater ,  nt  sic  sit  infi- 
«  nitus  thesaurus  hominibus,  quo  qui  usi  sunt,  Dei  amicitiae 
«  participes  sunt  effecti  ». 

Et  re  quidem  vera  ,  condignitatem  satisfactionis  Christi 

(i)  In  Quaest.  20,   Thes.    31. 

aperte  demonstrant  omnia  Scripturae  loca,  in  quibus  dicimur 
fuisse  empti  pretio  magno,  (i  Cor,  VI-20;  ibid.  VII-23);  iu- 
stificati  per  redemptionem  quae  est  in  Christo  lesu ,  (Rom. 
III-24);  habere  redemptionem  per  sanguinem  eius  remissio- 
nem  peccatorum,  (Ephes.  I-7 ;  Coloss.  I-14;  Heb.  IX-12,  etc). 
Constat  enim  quod  emptio  in  rei  veritate  non  est,  ubi  pre- 
tium  aequivalens  non  datur.  —  Superabundantiam  vero 
ipsius  redemptionis,  haud  obscure  innuit  comparatio  quam, 
Rom.  V,  15-21,  inter  Adam  et  Christum  instituit  Apostolus, 
docens  multo  maiorem  vim  habere  meritum  Christi,  ad  hoc 
ut  gratia  abundet  in  multos,  quam  habuerit  delictum  Adae, 
ad  hoc  ut  peccato  inliciantur  quicumque  ab  eo  carnali  ge- 
neratione  procedunt.  Unde  Chrysostomus,  Homil.  10  in  epist, 
ad  Rom.  dicit:  «  Quemadmodum  ergo  si  quis  decem  obolos 
«  debentem  aliquem  in  carcerem  coniiciat:  nec  ipsum  solum, 
«  sed  cum  eo  pariter  coniugem  ipsius,  et  fihos  ac  servos, 
«  illius  causa:  tum  ahus  veniens,  non  decem  tantum  obolos 
«  numeret,  sed  innumera  talenta  auri  largiatur,  ac  vinctum 
«  istum  in  palatium  introducat  et  in  supremi  magistratus  so- 
«  Hum,  participemque  summi  lionoris  et  reHqui  splendoris  fa- 
«  ciat,  non  iam  foenerator  mentionem  facere  ampHus  possit 
«  decem  obolorum  illorum  :  ita  et  in  nobis  factum  est.  Nam 
«  multo  plura  quam  debebamiis,  persolvit  Christus,  ac  tanto  pUira, 
«  quanto  stillam  extguam  immensum  pelagns  cxcedit  (i)  »•  — 
Ratio  demum  theologica  est,  quia  minima  Christi  passio  po- 
tuisset  sufhcere,  imo  vero  ,  et  ipsa  debitum  excessisset ;  va- 
lor  enim  et  aestimabihtas  cuiuscumque  obsequii,  ex  dignitate 
suppositi  operantis  accipit  mensuram,  ut  notum  est  apud 
omnes.  Et  hic  nota,  quomodo  ahter  influat  dignitas  Dei  of- 
fensi  in  peccati  gravitatem,  aliter  vero  dignitas  personae  ope- 
rantis  in  moralem  valorem  actionum  et  passionum  Verbi  in- 
carnati.  Nam  maiestas  Dei  oifensi  in  peccati  gravitatem  non 
influit,  nisi  media  cognitione  seu  apprehensione  offendentis; 
et  ideo,  peccatum  est  quidem  in  supremo  ordine  iniuriae,  ex 
hoc  quod  peccator  absolute  cognoscit  Deum  quem  offendit, 
sed  non  contrahit  gravitatem  simpHciter  infinitam,  quia  divi- 

(i)  Cf.  Petav.  de  Inc.  1.  12,   c.  9. 


440  QUAEST.    XLVr-    XLIX. 

nam  maiestatem  homo  finite  tantum  et  imperfccte  apprehendit. 
At  vero,  dignitas  personae  operantis,  per  se  ipsam  dignificat 
operationes;  unde  consequens  est  quod  minima  etiam  Christi 
reparatio  fuisset  pretii  simpliciter  infiniti,  tam  in  ratione  me- 
riti,  quam  in  ratione  satisfactionis. 

Ex  eodem  principio  adhuc  consequitur  quod  si  consideres 
opera  Christi  in  sua  entitate  creata,  sic  dantur  alia  aliis  ab- 
solute  maiora  et  perfectiora.  Sin  autem  illa  consideres,  ut  sub- 
sunt  dignificationi  ex  divinitate  unita  derivatae,  sic  non  fuit 
valor  minor  in  uno  quam  in  altero:  imo,  nec  fuit  plus  valo- 
ris  intensive,  in  omnibus  simul,  quam  in  singulis  seorsum. 
Quia  tamen  ad  rationem  meriti  non  sufficit  intrinsecus  ope- 
ris  valor,  sed  praesupponere  oportet  ordinationem  Dei  depu- 
tantis  opus  ad  mercedem,  adhuc  potuit  Christus  plus  mereri 
per  opera  totius  vitae  quam  per  singula,  atque  ahquod  per 
unum  ohtinere,  quod  non  per  aliud. 

Ad  1"°^  ergo  dicendum,  quod  valoris  inhnitas  ;n  satista- 
ctione  Christi,  provenit  quidem  a  divinitate  unita,sed  est  tamen 
in  ipsa  actione  humana ,  per  modum  simphcis  resultantiae 
a  dignitate  personae,  seii  ex  hoc  solo  quod  divina  hypostasis  est 
hypostasis  humanitatis  operantis.  Cum  autem  dicitur,  satista- 
ctionis  pretium  debere  esse  ab  humanitate,  sensus  est  quod  actio 
satisfactoria  debet  esse  elicitive  a  natura  humana  tanquam  a 
causa  principah  (i),  non  autem  quod  inveniri  debent  in  na- 
tura  humana,  omnia  a  quibus  pendet  operatio  ipsa,  sive  quoad 
suam  physicam  entitatem,  sive  quoad  moralem  valorem.  Alias 
repugnaret  omnis  ratio  meriti  et  satisfactionis  apud  Deum,  a 
quo  semper  habemus  et  naturalem  operandi  virtutem,  et  gra- 
tiam  ad  actus  salutares,  et  motionem  qua  ad  agendum  appH- 
camur.  Proposita  itaque  ditficultas  oprime  ostendit,  non  esse 
hic  quaerendum  impossibilem  rigorem  iustitiae;  nequaquam 
vero  demonstrat,  non  fuisse  in  ipsismet  actibus  liberis  huma- 
nitatis  Christi  valorem  eiusmodi,  qui  reparandae  offensae  com- 

(i)  Cuni  dicit  S.  Thomas,  satisfactionem  condignam  pro  peccato,  non 
potuisse  esse  nisi  ab  instrtmento*  coniuncto  divinitatis ,  lato  sensu  sumit 
instrumentum  ;  nam  operatio  satisfactoria  fuit  ab  humanitate ,  ut  a  causa 
operante  per  propriam  virtutem;  infinitus  autem  satisfactionis  valor  resulta- 
bat  ex  infinita  dignitate  suppositi,  in  quo  erat  humanitas. 

paratus,  inveniretur  aequivalens,  imo  et  in  infinitum  praepon- 
derans. 

Ad  2**"^  dicendum  quod  peccati  gravitas  est  siiiipliciter  Ji- 
nita,  tametsi  sit  inadaequabilis  per  obsequium  purae  creatu- 
rae,  ut  initio  dictum  est  in  Quaest.    i. 

Ad  3"""  denique  dicendum,  quod  in  graeco,  ad  litteram 
habetur:  Adimpleo  in  carne  niea,  ea  quae  reliqua  sunt  passio- 
num  Christi,  (id  est,  quae  posterius  adhuc  restant  toleranda), 
pro  corpore  eius  quod  est  Ecclesia.  Non  quod  Christus  non  sa- 
tis  passus  sit  ad  redemptionem  nostram,  ideoque  supplemento 
martyrum  opus  habeat;  sed  quia  iuxta  divinam  ordinationcm, 
oportet  ministros  Evangehi  pati  in  dispensatione  thesauri  me- 
ritorum  crucis ,  per  conformitatem  ad  Christum  qui  tanta 
passus  est  in  eius  acquisitione.  Quasi  diceret  Apostolus:  «  Mul- 
«  tis  laboribus,  sudoribus  et  afflictionibus  opus  est  ad  coili- 
«  gendam  Ecclesiam,  hominesque  ad  fidem  vocandos,  et  ad  salu- 
«  tem  perducendos.  Huiusmodi  passiones  multas,  easque  gra- 
«  vissimas,  sustinuit  Christus  in  hac  vita  et  in  carne  sua  mor- 
«  tali,  (et  hae  solae,  in  ratione  causae  primariae  et  universaUs 
«  nobis  fuerunt  salutares) ;  verum  multae  adhuc  restanr  to- 
«  lerandae,  toto  decursu  saeculi,  donec  rota  Ecclesia  collecta 
«  atque  perfecta  fuerit;  tolerandae,  inquam,  ab  iis  quibus  Evan- 
«  gelii  praedicandi  munus  incumbit,  quae  proinde  et  Christi 
«  passiones  dicuntur,  quia  passiones  sunt  ministrorum  eius. 
«  Harum  igitur  passionum  ego  partem  meam  expleo,  tanquam 
«  minister  Evangelii  laborans  pro  salute  Ecclesiae  (i)».  Sed 
hinc  sponte  adducimur  ad  declarandum  qualiter  praecesserit 
meritum  Christi  ut  causa  universaHs,  cuius  virtus  non  pro- 
venit  ad  singulos,  nisi  media  applicatione;  de  qua  re  specialis 
in  thesi  sequenri  instituitur  disputatio. 


(i)  Estius  in  cap.  i  epistolae  ad  Colossenses. 

T  H  E  S  I  S   L  I  I. 

(QUAEST.    49.) 

Passio  Christi  praecessit  ut  quaedam  universalis  causa 
remissionis  peccatorum,  quam  necesse  est  singulis  appli- 
cari  ad  propriorum  peccatorum  deletionem  ;  valet  autem  ad 
liberationem  ab  omni  malo,  perfectamque  beatitudinem  certo 
ordine  consequendam ,  et  quia  ordo  iste  in  hoc  maxime  con- 
sistit,  ut  per  prius  constituamur  in  via  ad  regnum  coelorum, 
constat  merita  Christi  non  excludere  merita  et  satisfactiones 
nostras,  quae  recte  dicuntur  niti  meritis  et  satisfactioni- 
bus  eius. 

Causa  universalis  hic  intelligirur  causa  ex  qua  possunt  quae- 
cumque  peccara  remitti,  vel  praeterita,  vel  praesentia,  vel  futura, 
quin  tamen  virtus  eius,  quantum  est  de  se,  immediate  deter- 
minetur  ad  aliquod  subiectum  in  particulari ;  unde  indiget  per 
varia  media  applicari  ad  singulas  personas,  ut  suum  effectum 
in  eis  consequarur.  Sicut  si  dicerem,  solem  esse  quamdam  uni- 
versalem  causam  illuminationis,  quatenus  continet  in  se  vir- 
tutem  illuminandi  omnes  et  singulas  partes  terrae,  quas  omnes, 
quantum  in  se  est,  aeque  indifferenter  respicit ;  quo  fit  ut  ad 
ipsum  illuminationis  effectum,  oporteat  virtutem  eius  singulis 
applicari,  per  convenientem  earumdem  partium  approximatio- 
nem  et  subiectionem  ad  ipsum. 

§  I. 

Prima  igitur  propositionis  assertio  facile  constar.  Manife- 
stum  enim  est,  passionem  crucis  non  fuisse  a  Deo  Patre  or- 
dinatam  ad  hoc,  ut  omnibus  et  singulis  hominibus  iustifica- 
tionis  gratia  ipso  facto  proveniret,  sed  servato  ordine  dehito,  quo 
unusquisque  Christo  pro  nobis  passo  spiritualiter  subiicitur,  et 
quodammodo  coniungitur.  Apertissime  enim  tradunt  Scripturae, 
nos  omnes ,  non  obstante  redemptione  Christi ,  adhuc  nasci 
in  peccato,  ac  per  hoc,  necessarias  esse  certas  conJitiones  ad 
remissionem  peccatorum,  quam  multi  de  facto  non  consequun- 

tur.  —  Huc  etiam  flicit  comparatio  ab  Apostolo  (Rom.  V,  14) 
instituta,  inter  Christum  et  Adam,  qui  fuit  forma  fiituri.  Nam, 
ut  dicitur  1.  4  c.  Gent,,  c.  <y'),  «  oportet  universalem.  causam 
«  applicari  ad  unumquodque  specialiter,  ut  effectum  universalis 
«  causae  participet.  Effectus  igitur  peccati  primi  parentis  per- 
«  venit  ad  unumquemque  per  carnis  origimm.  Effectus  autem 
«  mortis  Christi  pertingit  ad  unumquemque  per  spiritualem  re- 
«  gmeration&m,  per  quam  homo  Christo  quodammodo  coniun- 
«  gitur  et  incorporatur;  etideo  oportet  quod  unusquisque  quae- 
«  rat  regenerari  per  Christum,  et  alia  suscipere  in  quibus  virtus 
«  mortis  Christi  operatur  ».  Unde  et  Tridentinum,  Sess.  VI^ 
cap.  3  :  «  Sicut  revera  homines  nisi  ex  semine  Adae  propagati 
«  nascerentur,  non  nascerentur  iniusti,  cum  ea  propagatione, 
«  per  ipsum  dum  concipiuntur,  propriam  iniustitiam  contrahant: 
«  ita,  nisi  in  Christo  renascerentur,  nunquam  iustificarentur, 
«  cum  ea  renascentia,  per  meritum  passionis  eius,  gratia  qua 
«  iusti  fiunt,  illis  tribuatur».  —  Neque  in  hoc  generali  prin- 
cipio,  speciahs  nobis  est  cum  Protestantibus  controversia,  quan- 
doquidem  fiitentur  et  ipsi,  opus  esse  ut  passio  Christi  singuhs 
adhibeatur  ad  propriorum  deletionem  peccatorum.  Sed  inter 
ipsos  et  nos,  quaestio  est  tantum  de  mediis  per  quae  redem- 
ptionis  virtus  applicatur ;  nam  ipsi  dicunt  medium  esse  solam 
fidem,  quod  negant  Cathohci ;  quare  tota  ratio  dissidii  discu- 
tienda  reHnquitur  in  materia  de  iustificatione  et  sacramentis  (i). 
In  iis  autem  quibus  applicatur,  passio  Christi  ad  hoc  valet, 
ut  non  solum  a  peccato  et  diaboli  servitute,  sed  etiam  ab 
omnibus  peccati  sequeHs,  certo  ordin:,  Hberentur:  certo,  inquam, 
ordine,  quia  sicut  Christus  multas  passiones  sustinuit  priusquam 
ad  immortaHtatis    gloriam    perveniret,  sic  debent    fideles  eius 


(i)  'Nota  iustificationem  fieri  duplici  modo  :  Primo  modo,  per  sacra- 
metitum  in  re  susceptum ,  et  tunc  non  requiritur  alia  hominis  dispositio  , 
praeter  illam  quae  removet  obicem,  quia  sacramentum,  ex  virtute  sanguinis 
Christi,  instrumentaliter  operatur  imeriorem  renovationem.  Alio  modo,  per 
sacraraentum  susceptuni  solum  in  voto  ,  et  tunc  requiritur  id  quod  est  ex 
naturarei,  ultima  ad  sanctificationis  formam  dispositio,  id  est,  actus  caritatis 
sive  contritionis  perfectae.  Sed  quia  fides  caritate  formata ,  nonnisi  per 
gratiam  Salvatoris  homini  divinitus  inspiratur ,  constat  hominem  utroque 
modo  iustificari,  media  applicatione  redemptionis  quae  est  in  Christo  lesu. 

prius  SLibiacere  passionibus,  quasi  portantes  in  seipsis  insignia 
crucis,  iuxta  illud  Apostoli,  Rom.  VIII-17:  Si  filii,  et  haeredes, 
haeredes  qttidem  Dei,  cohaeredes  autem  Christi,  si  tamen  compa- 
timur,  ut  et  conglorificemur.  —  Accedit  quod  non  congruebat 
ordini  a  Deo  instituro,  ut  effectus  passionis  Christi  in  nobis, 
consisteret  in  quadam  immutatione  ph^^sica,  sensuum  experi- 
mento  subiecta.  Habemus  enim  formam  fidei  nostrae  in  fide 
Abrahae,  qui  «  obedivit  in  locum  exire  quem  accepturus  erat 
«  in  haereditatem,  et  exiit  nesciens  quo  iret  ».  Et  ideo,  ne- 
quidem  decuit  ut  regenerati  per  baptismi  gratiam,  a  concupi- 
scientia  immunes  evaderent,  statimque  redintegrarentur  in  per- 
fecto  ilio  dominio  quod  homo  innocens  habebat  in  inferiores 
vires ;  hoc  enim  caderet  sub  experientia  sensus,  et  sic  meritum 
fidei  multum  imminueretur.  —  Denique,  quotiescumque  afiquid 
reducitur  de  uno  extremo  in  aliud  extremum  oppositum,  oportet 
ut  gradibus  quibusdam  procedatur.  Conveniens  igitur  fuit,  ut 
statui  peccati  succederet  status  iustificationis  in  quo  adhuc  in- 
gemiscimus  gravati,  donec  ultimo  perveniamus  ad  plenam  li- 
bertatem  gloriae  filiorum  Dei,  per  Dominum  nostrum  lesum 
Christum,  qui  reformabit  corpus  humilitatis  nostrae  configura- 
tum  corpori  chiritatis  suae. 


Hactenus,  de  modo  quo  ex  virtute  passionis  Chrisri,  pro- 
venit  ad  homines  prima  iustificationis  gratia ;  quam  iustificatio- 
nem  constat  esse  quoad  nos  omnino  gratuitam,  et  ex  sohs  me- 
ritis  Redemptoris,  sive  in  sacramento  iilam  consequamur,  sive 
extra  sacramentum.  Verum,  postquam  iustificatus  est  homo, 
operatur  ipsemet  ad  merendum  et  satisfaciendum,  gratia  coope- 
rante,  et  quaenam  sit  in  hac  parte  redemptionis  causalitas,  paucis 
restat  declarandum, 

Considerandum  igitur  est  quod  ordo  reparationis  nostrae 
requirit,  ut  per  prius  constituamur  in  via  ad  regnum  coelorum : 
Sic  currite,  inquir,  ut  comprehendatis.  Et  quia  quisquis  constituitur 
in  via  ad  terminum,  ideo  in  via  ponitur,  nt  per  propriam  ope- 
rationem  consequatur  finem,  necesse  est  ut  sit  locus  propriis 

nostris    meritis,  quae  non  solum  non  excluduntur  per  meritii, 
crucis,  sed  magis  eis  innituntur  tanquam  suo  principio  ac  fun-- 
damento,  quatenus  ex  meritis  illis  est,  et  gratia  principiiim  me-- 
riti,  et  bononim    nostrorum   opernm  ordinatio  ad  mercedem  vitae. 
aeternae.  Porro,  tantum  abest  quin  per  hoc  derogetur  vel  mi- 
nimum  pertectioni  redemptionis,  ut  inde  potius  eius  fecunditas, 
commendetur  quam  maxime.  Quod  egregie  contra  Protestantes.. 
prosequitur  Bellarminus,  1.  5   de  lustif.,  c.  ^  :   «  Argumentum,. 
«  inquit,  quanto  ab  adversariis  magis  rhetorice,  vel  potius  tra-- 
«  gice    amplificatur,  tanto,  cum  discutitur,  inanius    invenitur. 
«  Siquidem  merita  iustorum  non  opponuntur  meritis  Christi, 
«  sed  ab  illis  nascuntur,  et  quidquid  ipsa  iustorum  merita  laudis 
«  habent,  id  totum  redundat  in  laudem  meritorum  Christi.  Ipse 
K  est  enim  vitis,  nos  palmites ;  et  sicut  palmes  non  potest  ferre 
«  fructum  nisi  manserit  in  vite,  sic  et  nos  nihil  possumus  sine 
«  Christo  facere.  Et  sicut  nemo  unquam  ita  desipuit,  ut  diceret_ 
«  detrahi  de  gloria  vitis,  si  paimites    ipsius    multum   fructum. 
«  afferant :  ita  nemo,  nisi  plane  stultus,  dicere  potest  detrahi 
«  de  gloria  Christi,  si  servi  eius,  per  gratiam  eius,  per  spiritumv 
«  eius,  per  fidem  et  caritatem  ab  ipso  inspiratam,  bona  opera 
«  faciant  quae  ita  vere  sint  iusta,  ut  eis  debeatur  a  iusto  iudice 
«  corona  iustitiae.    At,  inquiunt,  si  requiruntur   merita  homi- 
«  num,  non  igitur  sufficiebant  merita  Christi.  Non  ita  est.  Nam 
«  merita  hominum  non  requiruntur  propter  insufficientiam  me- 
«  ritorum  Christi,  sed  propter  maximam  eorum  efficaciam.  Me- 
«  ruerunt  enim  Christi  opera  apud  Deum,  non  solum   ut  sa- 
«  lutem  consequeremur,  sed  etiam  ut  eam  per  merita  propria 
«  consequeremur.  Sicut  etiam,  quod  Deus  sole  utatur  ad  mun- 
«  dum  illustrandum,  igne  ad  calefaciendum,  aura  et  pluviis  ad 
«  refrigerandum,  non  est  in  causa  imbecillitas  Dei,  quasi  non 
«  posset  ipse  per  se,  absque  sole,  igne,    aura,    mundum    illu- 
«  strare,  calefacere,  refrigerare,  sed  omnipotentia  eius,  qua  po- 
«  tuit  non  solum  ista  facere,  sed  etiam  rebus  creatis  vim  fa-- 

«  ciendi  tribuere Denique,  nos  ipsi  non  minus  salutem  no- 

«  stram  totam  atque  integram  Christo  acceptam  referimus,  cum 
«  illam  meritis  nostris  acquirimus,  quam  si  absque  uUis  meritis 
«  nostris  illam  acciperemus  ;  imo  multo  magis  illi  nunc  nos. 
«  debitores    esse    fatemur,    quandoquidem,  non  solum  per  eius 

«  gratiain  salvamur,  sed  etiam  per  eamdem  nobilissimo  modo,  ho- 
«  norificentissimoqtie  salvamnry).  Qui  enim  liabet  aliquid  per 
meritum  proprium,  habet  quodammodo  iliud  per  seipsum; 
unde  nobilius  habetur  beatitudo  per  meritum,  quam  sine  merito. 
Hinc  rursus  apparet  nihil  derogari  perfectioni  redemptionis^ 
ex  hoc  quod  per  indulgentias,  superabundantes  etiam  Sanctorum 
satisfactiones  vivis  ac  defunctis  applicantur,  ut  eis  prosint  ad 
remissionem  temporalis  poenae  peccati  iam  remissi  quoad  cul- 
pam.  Ratio  est  quia  et  illae  satisfactiones  nituntur  satisflxctioni 
ac  merito  Christi ;  nec  propter  eiusdem  insufficientiam  ?.diun- 
guntur  thesauro ,  quem  commisit  Deus  per  Beatum  Petrum 
coeli  clavigerum  fidelibus  salubriter  dispensandum,  sed  primo, 
ut  commcndetur  excellentia  satisfactionis  cracis,  quae  in  tantam 
fructuum  abundantiam  excrevit;  secundo,  ut  conveniens  honor 
deferatur  Sanctis,  quos  sibi  associat  Christus  ad  bonum  aliorum 
procurandum ;  tertio,  ut  ostendatur  perfecta  unitas  corporis  my- 
stici,  et  quanta  sit  communio  bonorum  in  ea  lerusalem  quae 
aedificatur  ut  civitas,  cuius  participatio  eius  in  idipsum.  — 
Et  similes  rationes  aliis  similibus  instantiis  ficile  possunt 
adhiberi. 

COROLLARIUM 

Pro  omnibus  hominibus  mortuus  est  Christus,  et  ideo  re- 
demptio  eius  est  universalis  quoad  sufficientiam,  tametsi 
passionis  fructus,  nec  ad  omnes  proveniat  quoad  efficaciam, 
nec  etiam  proveniat  aequali  modo  ad  eos  ipsos  qui  re  et  actu 
participes  eius  efficiuntur. 

Coincidit  fere  haec  quaestio  cum  quaestione  de  voluntate 
Dei  salvifica;  vult  enim  Deus  salutem  eorum  omnium  pro 
quibus  mortuus  est  Christus,  et  vicissim,  pro  iis  omnibus  mor- 
tuus  est  Christus,  quorum  salutem  vult  Deus.  Sed  in  Deo,  ge- 
neralis  voluntas  salutis  omnium,  non  est  nisi  voluntas  suffi- 
cientiae  mediorum ;  unde  generalitas  redemptionis  in  hoc  est, 
quod  Christus  sua  passione  instituit  universalem  causam  libe- 
rationis  nostrae,  nemine  excluso,  providitque  media  applica- 
tionis  quae  de  se  possunt  omnibus  et  singulis  adhiberi,  omnesque 

et  singulos  ad  iustificationis  gratiam  perducere,  nisi  tamen  ob- 
stet,  vel  libera  hominum  culpa  sive  renitentia,  vei  etiam  (quod 
attinetad  parvulos),  regularis  cursus  causarum  naturalium,  quem- 
admodum  in  materia  de  baptismo  solet  exponi.  Ideo  optime 
conciliatur  redemptionis  universaiitas  cum  defectu  efficaciae  in 
multis ;  multoque  magis,  cum  diversissimis  ipsius  efficaciae  gra- 
dibus  et  modis,  ut  per  se  constat. 

Et  redemptionem  quidem  non  fuisse  ad  solos  praedesti- 
natos  restrictam,  est  de  fide  definita,  ex  condemnatione  quintae 
propositionis  lansenii :  «  Semipelagiantim  est  dicere,  Christum  pro 
«  omnihus  omnino  hominihiis  mortuum  esse,  aut  sanguinem  fudisse. 
«  Declarata  et  damnata  uti  falsa,  temeraria,  scandalosa;  et  in- 
«  tellecta  eo  sensu,  ut  Christus  pro  salute  duntaxat  praede- 
«  stinatorum  mortuus  sit,  impia,  blasphema  .. . ,  et  haeretica  ». 
—  Nunc  autem,  Christum  pro  omnibus  sine  exceptione  fuisse 
passum,  sin  minus  definitum,  at  certe  theologice  est  certissi- 
mum,  propter  Scripturae  restimonia ,  a  quorum  sensu  obvio 
et  naturali,  nulla  est  excogitabilis  ratio  recedendi.  Nam,  2  Cor. 
V,  14-15,  dicitur:  Si  uniis  pro  oinnihus  mortuus  est,  ergo  omnes 
mortui  sunt,  et  pro  omnihiis  mortuus  est  Christus.  Et  i  Tim.  II, 
5-6 :  Unus  mediator  Dei  et  hoininum  homo  Christus  lesus,  qui 
dedit  redemptionem  semetipswm  pro  omnihiis.  Et  ibid.  IV-io  :  Oui 
est  salvator  oinnium  hominum,  inaxime  fidelium ;  maxime  fide- 
lium,  inquit,  tum  quia  ad  eos  iam  provenit  efficacia  redem- 
ptionis,  saltem  inchoative  per  fidei  lumen,  tum  quia,  ratione 
characteris  baptismalis,  habent  ius  participandi  omnes  divitias 
quas  in  Ecclesiam  copiose  contulit  Christus. 

Pro  eadem  veritate  facit  etiam  missio  ApostoHs  data :  Euntes 
docete  omnes  gentes  haptir^antes  eos,  etc.  Si  enim  ad  omnes  in- 
discriminatim  mittuntur,  ut  redemptionis  pretium  ubique  ter- 
rarum  dispensent,  ergo  ad  omnes  etiam  se  extendit  redemptio, 
et  omnibus  parata  est  medicina.  Cuius  rei  signum  perenne  est 
cathohcitas  verae  Ecclesiae,  quae  per  totum  orbem  ex  omnibus 
generibus  et  categoriis  hominum  congregatur.  Ideo  Augustinus 
pugnans  contra  Donatistas,  qui  Ecclesiam  veram  in  sola  Mau- 
ritania  consistere  dicebant,  confutare  eos  solet,  ducto  argu- 
mento  ab  etfusione    sanguinis    Christi    pro   omnibus  :    «  Ecce 

«  Christus  passus  est,  inquit  (i),  ecce  mercator  ostendit  mer- 
«  cedem,  Qcce  pretium  quod  dedit,  sanguis  eius  fusus  est.  In 
«  sacco  ferebat  pretium  nostrum :  percussus  est  lancea,  fusus 
«  est  saccus,  et  manavit  pretium  orbis  terrarum.  Quid  mihi 
«  dicis,  o  haeretice  ?  non  est  pretium  orbis  terrarum  ?  Africa 
«  sola  redempta  est?...  Psahiium  attendite,  psalmum  legite. 
«  Ecce  Christus  passus  est,  sanguis  eius  fusus  est :  ecce  re- 
«  demptor  noster ,  ecce  pretium  nostrum.  Quid  emit  dicatur 
«  mihi.  Quid  interrogas?  Codicem  portas,  ibi  habes  unde  emit, 
«  ibi  quaere  quid  emit.  Ecce  ibi  habes  :  Commemorabuntur,  et 
«  convertentur  ad  Doininum  universi  Jines  terrae.  Fines  enim  terrae 
«  commemorabuntur.  Sed  haeretici  obhti  sunt,  et  ideo  audiunt 
«  omni  anno.  Putas  ibi  ponunt  aures,  quando  lector  ipsorum 
«  dicit :  Commemorahimtur ,  et  convertentur  ad  Dominum  universi 
ii  fines  terrae?  Eia,  forte  unus  versus  est;  aliunde  cogitabas, 
«  cum  fratre  tuo  fabulabaris,  quando  illud  dixit;  attende,  quia 
«  repetit,  et  surdos  pulsat :  Et  adorahunt  in  conspectu  eius  uni- 
«  versae  patriae  gentium..  Adhuc  surdus  est,  non  audit,  pulsetur 
«  iterum  :  Ouoniam  Doinini  est  regnum,  et  ipse  dominabitur  gen- 
a  tinm.  Tres  istos  versus  lenete,  fratres...»,  etc. 

Caeterum,  de  ipsa  generahtate  redemptionis,  copiosam  te- 
stimoniorum  segetem  invenies  apud  Petavium,  de  Incarn.  I.  13,. 
cap.  2  et  seq. 

OUAEST.     L-LII. 

DE  CHRISTI   MORTE,    SEPULTURA,  ET  DESCENSU  AD  INFEROS- 

Deinde  considerandum  est  de  iis  quae  passionis  consumma- 
tionem  secuta  sunt,  usque  ad  resurrectionem  exclusive;  com- 
prehenduntur  autem  una  propositione,  ut  sequitur: 

(i)  Enarrat.  2  in  Psalm.  XXI,  habita  in  solemnitate  Passionis  Domini.. 


i 

THESIS  LIII. 

Christtis  est  vere  mortuus  per  animae  separationem  a 
corpore,  manente  interim  unione  disiunctarum  partium  ad 
suppositum  Verbi ;  fuit  etiam  sepultus,  ad  veritatem  mortis 
magis  comprobandam,  et  tribus  diebus  tribusque  noctibus, 
secundum  Scripturas,  permansit  in  sepulcro;  denique,  sta- 
tim  ac  in  cruce  exspiravit,  descendit  ad  inferos,  et  per  prae- 
sentiam  animae  suae  penetravit  in  limbum  Patrum,  quos  ipso 
instanti,  aeternae  gloriae  effecit  participes. 


Christum  esse  mortuum,  aperte  in  Evangelio  traditur;  imo, 
ut  de  mortis  veritate  certissime  constaret,  plura  fuerunt  divinitus 
ordinata  et  disposita,  praesertim  vero,  apertura  lateris,  et  con- 
sequens  fluxus  sanguinis  ct  aquae,  in  quo,  ut  periti  perhibent, 
indubium  exstinctae  vitae  signum  apparuit. 

Humanitate  autem  destructa,  divinitas  nec  ab  anima  nec  a 
corpore  mortuo  fuit  separata,  sicut  colligitur  ex  symbolo  lidei, 
ubi  de  FiUo  Dei  dicitur  quod  sepultus  est,  et  descendit  ad  in- 
feros ;  nisi  enim,  tam  corpus  iacens  in  sepulcro,  quam  anima 
ad  inferos  descendens ,  permansissent  ei  copulata  in  unitate 
hypostasis  vel  personae,  nequaquam  ista  ei  vere  attribueren- 
tur  (i).  Ad  rem  Damascenus,  de  lide  orthod.,  I.  3,  c.  27: 
«  Quamvis  igitur  Christus  ut  homo  mortem  obierit,  sanctaque 
«  ipsius  anima  ab  immaculato  corpore  distracta  sit,  divinitas 
«  tamen  a  neutro,  hoe  est,  nec  ab  anima  nec  a  corpore,  quoquo 
«  modo  seiuncta  est ;  neque  propterea  hypostasis  una  in  duas 
«  divisa  fuit.  Siquidem  et  corpus  et  anima  simul  ab  initio  in 
«  Verbi  persona  exsistentiam  habuerunt,  ac  licet  in  morte  divulsa 
«  sint,  utrumque  tamen  eorum  unam  Verbi  hypostasim  semper 
«  habuit.  Quamobrem  una  eademque  Verbi  hypostasis,  tum 
«  Verbi,  tum  animae,  tum  corporis  erat  hypostasis  »,  —  Hinc, 
aliquid  in  morte  Christi  considerari  datur,  quod  non  contingit 

(i)  Cf.  ea  quae  dicta  sunt  in  conclusione  Q.uaest.  2,  pag.   152,   seq. 
De  Verbo  Incarnato.  29 

in  caeteris,  prout  iam  supra  tuit  declaratum.  Permansit  scilicet 
suppositum  simpliciter  idem,  tametsi  de  hoc  supposito,  per 
triduum  mortis,  non  potuerit  dici  quod  esset  homo,  sed  solum 
homo  mortuus.  Insuper,  anima  fuit  eadem  tam  natura  quam 
supposito ;  corpus  vero,  utique  supposito  idem,  fuit  nihilo- 
minus  specie  seu  natura  diversum,  pro  quanto  non  habuit 
formam  substantialem  corporis  vivi,  sed  aham  quae  corpori 
mortuo  propria  est.  «  Corpus  Christi  mortuum  et  vivum,  inquit 
«  S.  Thomas,  Quaest.  50,  a.  5,  non  fuit  simpliciter  idem  nu- 
«  mero,  quia  non  fuit  totaliter  idem,  cum  vita  sit  aliquid  de 
«  essentia  corporis  viventis ;  est  enim  praedicatum  essentiale, 
«  non  accidentale;  unde  consequens  est  quod  corpus  quod  de- 
«  sinit  esse  vivum,  non  totaliter  idem  remaneat.  Si  autem  di- 
«  ceretur  quod  corpus  Christi  mortuum  totaliter  idem  reman- 
«  serit,  sequeretur  quod  non  esset  corruptum,  corruptione  dico 
«  mortis  (i),  quod  est  haeresis  Gaianitarum  ». 

Nunc  autem  putant  quidem  insolubilem  se  invenire  diifi- 
cultatem  in  axiomate  universaliter  recepto;  Ouod  Verhum  se- 
inel  assmnpsit,  nunqnain  diniisit.  Dicunt  enim :  Si  in  corpore 
Christi  fuit  forma  substantialis  quae  cadaveri  est  propria,  vel 
usque  nunc  manet  in  Christo,  vel  axioma  fallit.  —  Respon- 
deo  :  Nego  disiunctionem,  et  assigno  tertium  membrum :  vel 
est  sano  modo  intelligendum  axioma  seu  effatum,  quo  usi 
sunt  antiqui  theologi  post  Gregorium  Nyssenum  I.  i  cont. 
Eunom.,  praecise  ad  significandum  qualiter  in  morte,  unio 
hypostatica  non  fuerit  dissoluta.  Quippe,  intelHgi  debet  in 
sensu  suorum  auctorum,  de  eo  quod  a  Verbo  assumptum  est 
per  se  et  ratione  sui,  scilicet  de  humana  natura  et  partibus  eius 
constitutivis.  Forma  autem  cadaveris  non  fuit  in  supposito 
Filii  Dei,  quasi  per  se  assumpta,  sed  per  accidens  et  ratione 


(i)  Nota  hic  cum  Damasceno  1.  3,  de  fide  orth.,  c.  28,  quod  corru- 
ptionis  nomen  dupliciter  sumitur.  Significat  enim  humanas  has  passiones, 
famem,  sitim,  mortem,  seu  separationem  animae  a  corpore,  et  quaecum- 
que  talia.  Significat  etiam  eiusmodi  dissolutionem  corporis  in  ea,  ex  quibus 
compositum  est,  elementa  ,  quam  nos  putrefactionem  solemus  appellare. 
Primo  modo  corruptibile  et  corruptum  fuit  corpus  Christi ;  sed  secundo 
modo,  fuit  ab  iniuria  mortis  praeservatum  immune,  iuxta  illud  :  Nec  dabis 
Satictum  tiiuni  videre  corruptionem. 

alterius,  id  est,  ratione  materiae  ab  anima  separatae  et  eidem 
mox  reuniendae,  quae  interim  informis  omnino  manere  non 
potuit.  Insuper  non  fuit  in  resurrectione  forma  illa,  proprie 
loquendo,  diinissa,  sed  naturaliter  et  necessario  desiit,  sicut 
aliae  omnes  formaesubsrantiales  non  spirituales,  quotiescumque 
substantialis  fit  transformatio,  puta  viventis  in  mortuum,  vel 
mortui  in  viventem.  Si  igitur  talis  fuit,  quaede  potentia  etiam 
absoluta,  non  posset  perseverare  in  rerum  natura,  quando 
anima  Christi  denuo  unita  est  corpori  suo,  utquid  dimissum 
diceres,  id  quod  nequidem  habuit  unde  retineretur  .^^ 


§  2. 


Quoad  sepulturam,  in  primis  dicendum  est  conveniens 
fuisse  Christum  sepeliri,  tum  ut  comprobaretur  veritas  mortis, 
Tum  ((  ad  exempium  eorum  qui  per  mortem  Christi  spiritua- 
«  liter  moriuntur  peccatis,  qui  scilicet  absconduntur  a  contur- 
«  barione  hominum  »,  iuxta  ea  quae  docet  Apostolus  ad 
Coloss.  III-3,.et  ad  Rom.  VI-4. 

Insuper  notandum  quod,  Christo  iam  constituto  extra  sta- 
tum  viae,  debuit  sepultura  ista  esse  omni  ex  parte  honori- 
fica  ex  parte  divinitatis  unitae,  in  cuius  virtute  corpus  fuit 
praeservatum  ab  omni  putredine;  nam  providens  (David)  lo- 
cutus  est  de  resurrectione  Christi,  quia  neque  derelictus  est  in  in- 
ferno,  neque  caro  eius  vidit  corruptionein  (i).  Honorifica  etiam 
ex  parte  hominum,  cum  dives  hucusque  timidus,  ipso  mo- 
mento  quo  pavor  ad  extremum  usque  venire  debuisset,  erigit 
animum,  et  audacter  petit  a  Pilato  corpus.  Adiungitur  autem 
diviti  loseph,  alius  dives  nominatus  inter  principes,  (idem  ipse 
qui,  dum  miracuHs  coruscaret  Cliristus,  venerat  ad  eum  nocte) 
et  ambo  sumptuose  ac  spiendide  exsequuntur  sepulturam. 
«  Ideo  autem  Salvator  in  aliena  ponitur  sepultura,  quia  pro 
«  aliorum  moriebatur  salute;  sepulcrum  autem,  mortis  est  ha- 
«  bitaculum.  Per  hoc  etiam  considerari  potest  pauperratis  abun- 
«  dantia  pro  nobis  susceptae;  nam  qui    domum   in  vita    non 

(i)  Act.  II-31. 

«  habuit,  post  mortem  quoque,  in  alieno  sepulcro  reconditur 
«  et  nudus  exsistens,  a  loseph  cooperitur.  In  novo  autem  po- 
«  nitur  monumento,  ne  post  resurrectionem,  caeteris  corpo- 
«  ribus  remanentibus,  surrexisse  ahus  fingeretur ;  potest  autem 
«  et  novum  sepulcrum,  Mariae  virginalem  uterum  demon- 
«  strare.  In  monumento  autem  exciso  in  petra  conditus  est, 
«  ne  si  multis  lapidibus  aedificatum  fuisset,  tumuli  funda- 
«  mentis  sulFossis,  ablatus  furto  diceretur.  Unde  et  saxum  ma- 
«  gnum,  quod  appositum  fuit,  ostendit  quod  non  absque  auxi- 
«  lio  plurimorum,  sepulcrum  potuisset  reseiari  (i)». 

Tandem  observa  quomodo  verificata  sit  prophetia  Christi: 
«  Sicut  fuit  lonas  in  ventre  ceti  tribus  diebus  et  tribus  no- 
«  ctibus,  ita  erit  Filius  hominis  in  corde  terrae  tribus  diebus 
«  et  tribus  noctibus  ».  Qua  in  re,  non  est  accipiendus  dies 
per  oppositionem  ad  noctem,  sed  potius  per  modum  unius , 
ut  sciHcet  inteUigatur  spatium  viginti  quatuor  horarum,  quod 
indijferenter  comprehendit  tam  tempiis  diiirnum,  quam  tempiis  no- 
cturnum.  Cum  autem  ex  consueto  atque  usitato  loquendi  modo, 
a  parte  totum  sumatur,  prima  dies  et  prima  nox  computatur 
ab  extrema  parte  sui,  id  est  a  vespera  Parasceves  ad  initium 
Sabbati;  secundus  dies  est  integer,  cum  viginti  quatuor  horis 
nocturnis  pariter  et  diurnis  ;  tertia  denique  dies  et  tertia  nox 
currit  a  primo  initio  Dominicae  usque  ad  summum  mane, 
quo  tempore  facta  est  resurrectio,  ante  diluculum  sciUcet,  et 
cum  adhuc  tenebrae  essent,  ut  aperte  coUigitur  ex  loan.  XX- 1. 


§  3. 


Dum  autem  corpus  sepulcro  inferebatur,  anima  iam  ad  in- 
feros  descenderat,  ut  de  fide  certum  est  ex  symbolo,  cui  con- 
sonat  Apostolus  ad  Eph.  IV-9 :  Ouod  autem  ascendit,  (capti- 
vam  ducens  captivitatem),  quid  est,  nisi  quia  et  descendit  pri- 
mum  in  inferiores  partes  terrael  Descendit  autem,  tanquam  so- 
lus  exsistens  inter  niortuos  liber,  non  ut  ibi  poenam  subiret,, 
sed  ut  aUos  a  poena  absolveret,  qui  propter  peccatum  primi 

(i)  S.  Thom.,  hic  a.  2,  ad  ^um. 

parentis  illic  detinebantur.  Et  per  effectum  quidem  suae  po- 
tentiae  penetravit  tum  infernum  damnatorum  ,  eos  de  sua  in- 
credulitate  et  malitia  confutando,  lum  infernum  animarum  pur- 
gantium,  eis  spem  dando  gloriae  consequendae.  Per  praesen- 
tiam  vero  animae  suae  descendit  ad  solum  limbum  Patrum  , 
•quos  a  beatitudine  consequenda  nihil  retardabat,  praeter  pre- 
tium  redemptionis  nondum  actu  persolutum;  statimque  se 
ostendit  eorum  liberatorem,  nondum  educendo  eos  de  loco 
inferni,  sed  in  ipso  inferno  eos  luce  gloriae  illustrando,  iuxta 
illud  quod  in  cruce  pendens  dixerat  latroni:  Hodie  mecutn 
■eris  in  paradiso. 

Caeterum,  nec  damnatos  liberavit,  quorum  poena  irreme- 
■diabilis  est  et  aeterna  ,  nec  etiam  purgatorium  evacuavit,  quia 
descensus  Christi  ad  inferos  liberatorius  fuit  in  virtute  .pas- 
sionis  ipsius.  Passio  autem  eius  non  habuit  tunc  maiorem 
vim  quam  habeat  nunc,  «  et  ideo  illi  qui  fuerunt  tales,  qua- 
«  les  nunc  sunt  qui  in  purgatorio  detinentur,  non  fuerunt  a 
«  purgatorio  Hberati  per  descensum  Christi  ad  inferos.  Si  qui 
«  autem  inventi  sunt  tales,  quales  etiam  nunc  virtute  passio- 
«  nis  Christi  a  purgatorio  iiberantur,  tales  nihil  prohibet  per 
«  descensum  Christi  ad  inferos  esse  liberatos  (i)  ».  Hinc 
etiam,  recte  dicitur  ipse  Christus  moinordisse  infernum,  non 
absorbuisse,  quia  scilicet  partem  liberavit,  et  partem  reliquit : 
Ero  mors  tua,  o  mors,  inquit  Os.  XIII- 14,  morsus  tuus  ero, 
inferne  ! 

Denique  credendum  est,  animam  Christi  remansisse  in  in- 
feris,  toto  tempore  quo  corpus  iacuit  in  sepulcro;  neque  enim 
ad  solum  corpus  pertinebat  id  quod  dictum  fuerat:  Erit  Fi- 
lius  hominis  in  corde  terrae  tribus  dicbus  et  tribus  noctihus.  Sed 
iam  puro  gaudio  anima  sanctissima  fruebatur,  ab  omni  do- 
lore  in  perpetuum  absoluta,  quia,  ut  dictum  est  supra,  omnis 
passibilitas  animae  in  Christo,  ex  coniunctione  cum  passibili 
corpore  oriebatur.  Quin  imo,  gaudio  essentialis  beatitudinis 
iam  accesserat  gaudium  acquisitionis  tot  animarum,  quas  ve- 
luti  primitias  fructuum  sanguinis  sui  in  limbo  invenerat,  ape- 
riens  eis  portas  aeternales.  Non  tamen  poterat  esse  consum- 

(i)  S.   Thom.,  hic  art.  8,  in  corp. 

mata  beatitudo,  donec  tieret  resurrectio.  Videndum  igitursuper- 
est,  qualiter  verus  lonas  exierit  e  ventre  ceti,  morte  devicta; 
dicit  enim  Damascenus  l.  3  de  Fide  orth.,  c.  27:  «  Accedit 
«  itaque  mors,  corporisque  Dominici  escam  avide  deglutiens, 
(.( divinitatis  hoino  traiisfigitur ;  atque  degustato  insonte  ac  vi- 
«  vifico  corpore,  ipsa  interit,  omnes  quos  oiim  absorpserat^ 
«  evomens  ». 


CAPUT   OARTUM 

(QUAEST.  LIII-LIX.) 

DE  EXALTATIONE  CHRISTI   POST  HANC  VITAM 

Consequenter  considerandum  est  de  liis  quae  pertinent  ad 
exaltationem  Christi.  Et  primo  de  resurrectione  (Quaest.  53-56); 
secundo  de  ascensione  (Quaest.  57);  tertio  de  sessione  ad 
dexteram  Patris  (Quaest.  58);  quarto  de  iudiciaria  potestate 
(Quaest.  59). 

QUAEST.     LIII-LVI. 
DE  GLORIOSA    RESURRECTIONE  CHRISTI 

Quatuor  omnino  quaestiones  de  Christi  resurrectione  ha- 
bet  S.  Thomas,  scihcet,  de  resurrectione  ipsa,  de  quaHtate 
resurgentis,  de  manifestatione  resurrectionis,  demum  de  eius 
causaUtate. 

Circa  resurrectionem  ipsam,  docet  necessarium  fuisse  mul- 
tipHci  ex  capite,  Christum  a  mortuis  resurgere ;  idque,  nec 
subito  post  mortem,  nec  longo  post  tempore.  Si  enim  statim 
post  mortem  rediisset  ad  vitam,  mortis  veritas  suflBcienter 
comprobata  non  fuisset ;  si  vero  diu  tardasset,  signum  supe- 
ratae  mortis  in  eo  non  resplenduisset;  convenienter  ergo, 
tertia  die  resurrexit  secundum  Scripturas.  —  Resurrexit  autem 
omnium  primus  ad  vitam  immorralem,  nam  aHi  quidem 
ante  ipsum  surrexerant,  vel  ab  ipso,  vel  a  Prophetis  suscitati, 
omnes  tamen  iterum  morituri.  Christus  vero  resurgens  a 
mortuis,  iani  non  nioritur,  niors  illi  ultra  non  domi}iabitur,  ac 
per  hoc,  conditionem  moriendi  primus  evasit,  mortaHtatis  iugo 
penitus  excusso.  Undeetiam  vocatur  ab  Aposrolo,  i  Cor.  XV-20, 
primitiae  dormientium,  quasi  primitivus  fructus  e  terra  erum- 
pens ,  in  spem  futurae   segetis    electorum,    ut    bene    ostendir 

Augustinus,  Serm.  561,  n.  9  et  seq.  Neque  in  hoc  difficulta- 
tem  facere  potest  testimonium  Matthaei  narrantis  quod,  mo- 
riente  Christo,  «  petrae  scissae  sunt,  et  monumenta  aperta 
«  sunt,  et  multa  corpora  Sanctorum  qui  dorinkrant,  surrexerunt, 
«  et  exeuntes  de  monumentis  post  resurrectionem  eius,  ve- 
«  nerunt  in  sanctam  civitatem,  et  apparuerunt  multis  ».  Nam 
etsi  dicendum  omnino  videatur,  sanctos  illos  ad  vitam  im- 
mortalem  resurrexisse,  non  sequitur  eos  resurrexisse  ipso  mor- 
tis  Christi  instanti,  cum  ad  instans  mortis  Christi  sohi  refe- 
ratur  monumentorum  apertura ,  egressus  vero  de  sepulcris 
expresse  dicatur  fuisse  post  resurrectionem  eius;  si  autem  egressus, 
ergo  et  sanctorum  iilorum  resurrectio,  quia  non  est  existi- 
mandum,  rediviva  corpora  toto  triduo  remansisse  in  tumulis. 
—  Tandem,  quod  attinet  ad  efficientem  resurrectionis  causam, 
nemini  dubium  est  quin  fuerit  divinitas,  et  pro  tanto,  dicitur 
Christus  fuisse  a  Deo  suscitatus  (i).  Quia  vero  divinitas  ad 
idem  suppositum  pertinebat,  ad  quod  pertinebant  destructae 
humanitaris  partes,  dicendus  etiam  est  suscitasse  seipsum,  et 
propria  virtute  surrexisse  a  mortuis.  Non  enim  extraneo,  si- 
cut  caeteri,  indigebat  adiutorio,  inter  mortuos  liber,  nec  ad 
vocem  et  imperium  alterius  revivixit,  sed  sola  nox  meruit 
scire  tempus  et  horam  in  qua  ab  inferis  victor  ascendir. 

Quoad  quahtatem  Christi  resurgentis,  dicendum  quod  ha- 
buit  eas  corporum  beatorum  dotes,  quae  exponi  solent  in  tra- 
ctatu  de  novissimis.  Factum  est  itaque  corpus  eius  impassi- 
bile  et  immorrale,  non  quidcm  sicut  primi  hominis,  potens 
non  mori,  sed  omnino  non  potens  mori,  sicut  de  nobis  ipsis 
in  futurum  exspectamus.  Et  quia  ante  mortem,  Christus  fuit 
comprehensor  propter  beatitudinem  animae,  et  viator  propter 
corporis  passibilitatem,  consequens  est  ut  post  resurrectionem 
viator  ultra  non  fuerit,  sed  §olum  comprehensor  (2).  Fuit 
etiam  corpus  Christi  claritatis  dote  ornatum,  fuit  et  spirituale 
quasi  omnino  spirituah  animae  subiectum,  cuius  scilicet  omnis 
actio  voluntati  spiritus  subdebatur,  idque  non  ampUus  ex  sola 
potentia  miraculorum,  sed  connaturaliter    ad    ipsum    modum 


(i)  Act  II-24;  X-40,  etc. 
(2)  Comp.  theol.,  cap.  237. 

unionis  corporis  cum  anima.  Controvertirur  autem  an  tribu- 
endum  sit  inditae  potestati  corporis  gloriosi,  vel  potius  spe- 
ciali  miraculo,  quod  Christus  subito  appareret,  subito  dispa- 
reret,  et  ianuis  ciausis,  intraret  ad  discipulos,  ab  eisque  dis- 
cederet.  Hoc  certe  ultimum  ex  miraculo  fuisse,  docet  S.  Tho- 
mas  in  IV,  Dist.  44;  hic  vero  (i),  quaestionem  remittit  in- 
ferius  examinandam,  in  ea  parte  quam  morte  praeventus  non 
absolvir.  Et  re  quidem  vera,  proprius  locus  huius  discussionis 
aliarumque  similium,  est  in  tractatu  de  novissimis,  ubi  de  fu- 
tura  resurrectione  in  communi,  cum  in  hoc  puncto  eadem  sit 
ratio  de  Christo  ac  de  aliis. 

Inquirit  etiam  S.  Thomas  in  Quaest.  56,  de  causalitate 
resurrectionis  dominicae,  respectu  iustiticationis  et  resurre- 
ctionis  nostrae.  Et  constat  quidem,  nullam  hic  intervenisse 
causalitatem  meritoriam,  quia  Christus  extra  statum  merendi 
iam  inveniebatur.  —  Fuit  igitur  in  primis  causalitas  exem- 
plaris,  testante  Apostolo  qui  dicit,  quod  refonnabit  corpus  hii- 
militatis  nostrac  configuratum  corpori  claritatis  suac.  Praeterea, 
cum  deposuit  Christus  similitudinem  carnis  peccati,  id  est, 
mortalitatem,  monsrravit  formam  secundum  quam,  deposito 
peccato  ipso,  debemus  nos  in  novitate  innocentiae  ambulare; 
er  hac  ratione  dicitur  Rom.  l\-2$,  quod  resurrexit  propter  iu- 
stificationem  nostram.  —  Fuir  etiam  in  resurrectione  dominica 
causalitas  efficiens  instrumenralis,  de  qua  fere  sentiendum  est 
sicut  de  efficientia  passionis  (2),  in  quantum,  a  mortuis  re- 
surgendo,  convenienter  constitutus  est  Christus  principium 
efficiens  resurrectionis  nostrae,  per  media  suae  redemptionis 
appHcativa.  Rectus  enim  ordo  omnino  exigebat  ut  summus 
minister  nostrae  gloriiicationis,  ipse  prior  consequeretur  per- 
fectionem  quam  in  nos  virtute  divinitatis  unitae  influit,  et  hoc 
sensu  verum  est,  resurrectionem  capitis  se  habere  ut  quam- 
dam   causam  efficientem  futurae  resurrectionis  membrorum. 

Quae  cum  non  videanrur  peculiarem  continere  difficul- 
tatem,  restat  ut  de  manifestatione  resurrectionis,  ubi  praeci- 
pua  cum  incredulis  reponitur  controversia,  speciahter  disse- 
ramus.  Hinc: 

(i)  Quaest.  54,  art.   i,  ad   nim. 
(2)  Supra,  pag.  432. 

THESIS  LIV. 

(QUAEST.    55.) 

Convenienti  ordine  et  sufficientissimis  argumentis  mani' 
nifestata  est  mundo  resurrectio  Christi. 

1.  Videretur  tamen  dicendum  quod  de  ordine  manifesta- 
tionis  resurrectionis  Christi,  nihil  certo  determinari  possit; 
narratio  enim  evangelica  iis  scatet  antilogiis  ,  quas  impossi- 
bile  est  ad  concordiam  reducere  ;  ex  quo  etiam  maximum 
sumitur  contra  ipsam    resurrectionis    veritatem    praeiudicium. 

2.  Praeterea  Christus  a  Magdalena  tangi  non  vult,  ab  aUis 
autem  mulieribus  attrectari  se  permittit,  quando  tenuerunt 
pedes  eius ;  imo,  discipulis  se  ultro  palpandum  otfert  dicens: 
«  Palpate  et  videte  quia  spiritus  carnem  et  ossa  non  iiabet, 
«  sicut  me  videtis  habere».  Sed  huius  differentiae  nuUa  ra- 
tionabilis  causa  assignari  potest.  Non  ergo  convenienti  modo 
facta  est  manifestatio  resurrectionis  Christi. 

3.  Praeterea,  solis  discipulis  ostensus  est  Christus  redivi- 
vus,  nec  aliud  praesto'est  resurrectionis  argumentum,  praeter 
testimonium  amicorum.  Non  ergo  sufficientia  fuerunt  signa 
mundo  suppeditata;  inimicis  enim  et  occisoribus,  quorum  te- 
stificatio  suspecta  non  fuisser,  debuisset  potissimum  manifestari 
resurrectio. 

4.  Praeterea,  non  apparet  quid  causae  fuerit,  cur  angelus 
discipulos  ire  iubeat  in  Galilaeam  ad  videndum  Christum , 
si  Christus  eisdem,  ipsa  die,  in  coenaculo  decreverat  sese 
ostendere. 

5.  Praeterea,  ianuis  clausis,  subito  venit  ille  quem  dicun- 
tur  vidisse  discipuli.  Ergo,  ad  summum,  concludere  licet  quod 
fuit  phantasma. 

6.  Praeterea,  non  fuit  agnitus  Christus  a  discipulis  eunti- 
bus  in  Emmaus;  imo  legitur  quod  oculi  eorum  teuebantur 
ne  eum  agnoscerent.  Ergo,  saltem  sequitur,  sensus  ipsorum  a 
naturah  dispositione  fuisse  remotos,  quod  profecto  hallucina- 
tionem  sapit.  Sed  si  isti  duo  hallucinati  fuerunt,  quidni  et 
ahi?  Non  i^itur  idonei  adsunt  resurrectionis  testes. 

Sed  contra  est,  quod  resurrectio  fuit  principale  miracu- 
lum,  quo  missio  Christi  in  mundum  confirmatur,  iuxta  illud 
Matth.  XII,  39-40:  Generntio  inala  et  adultera  signuni  qnaerit, 
et  signum  non  dabitur  ei,  nisi  signuin  lonae  prophetae.  Debuit 
ergo  inconcussis  constare  argumentis. 

Ad  cuius  veritatis  expositionem,  praenoto  quod  praecipua 
materiae  difficultas  versatur  circa  concordantiam  evangeliorum; 
et  difficultas  ex  hoc  potissimum  oritur,  quod  nuUus  evangeli- 
starum  pro  scopo  habuit  completam  eorum  quae  acciderunt, 
conficere  narrationem.  Unde  plures  circumstantiae  aut  omit- 
tuntur  omnino,  aut  vix  ac  ne  vix  quidem  indicantur,  et  quod 
ab  uno  uberius  explicatur,  ab  altero  compendiose  attingitur, 
ac  viceversa.  Quare  non  mirum  est,  si  quaedam  primo  aspe- 
ctu  contradictoria  appareant;  quotidie  enim  experimur  in  si- 
miHhus  adiunctis,  nos  non  posse  plures  narrationes  unius  eius- 
demque  facti  satis  conciliare ,  donec  vel  innotescat  circum- 
stantia  aliqua,  cuius  omissio  totius  erat  causa  antilogiae,  vel 
determinentur  certi  modi  loquendi  qui  ratione  concisionis 
suae,  multiplici  interpretationi  ansam  praebebant.  At  vero, 
nedum  concihatio  sit  in  casu  impossibiHs,  fidenter  dico  dif- 
ficultatem  ipsam  verti  in  magnum  veritatis  argumentum,  quia 
anrilogiae  apparentes  demonstrant  independentiam  testium,  et 
removent  quamHbet  fraudulentae  conspirationis  suspicionem. 
Insuper,  accurata  evangelistarum  coHatio  ostendit  quam  natu- 
rahter  omnia  procedant,  et  quam  longe  sint  ab  omni  specie 
morbidae  haHucinationis,  per  credulos  rationaHstas  assertae, 
praeter  et  contra  omnem  rationem.  Solutio  autem  difficulta- 
tis  repetitur  ex  tribus  animadversionibus,  quas  omnibus  di- 
cendis  praemittere  necesse  est. 

Prima  est,  quod  gratis  supponeretur,  unicam  fuisse  mu- 
Herum  turmam,  de  qua  Matthaeus  et  Lucas  ;  imo  vero,  ipse 
evangehstarum  contextus  exigit  ut  duae  omnino  turmae  dis- 
tinguantur.  Una,  quam  commemorant  Matthaeus  (XXVIII-i), 
et  Marcus  (XVI- 1),  recensentes  Magdalenain,  Mariam  lacohi, 
et  Saloine,  sive  solae  iHae  fuerint,  sive,  ut  forte  probabiHus 
est,  exstiterint  praecipuae  inter  caeteras.  Altera,  cuius  memi- 
nit  Lucas  (XXIII-55);  nomina  ipse  reticet,  tametsi  ex  histo- 
riae  serie  appareat,  ducem  caeterarum  fuisse   illam  loannam. 


4^0  Q.UAEST.    LllI-LVI. 

de  qua  idem  ipse  Lucas,  tum  VIII-3,  tum  infra  XXIV-io, 
ubi  enumerat  mulieres  eo  ordine  quo  ad  apostolos  venerant 
post  apparitiones  Christi  et  angelorum  ;  constabit  autem  ex  di- 
cendis,  loannam  cum  sociabus,  reipsa  secundo  loco  advenisse, 
scilicet  post  Magdalenam,  et  ante  Mariam  lacobi.  —  Ratio 
evidens  introductae  distinctionis  in  eo  est,  quod  Matthaeus  et 
Marcus  dicunt  mulieres  remansisse  vespere  Parasceves,  se- 
dentes  contra  sepulcrum,  et,  cum  transisset  sabbatum,  emisse 
aromata,  ut  crastino  mane  venientes  ungerent  lesum  (i).  At 
contra,  mulieres  apud  Lucam,  non  remanent  sedentes  contra 
sepulcrum,  sed  festinanter  redeunt  in  urbem,  et  ipso  Parasce- 
ves  die,  ante  initium  sabbati,  parant  aromata;  quo  facto,  sab- 
bato  silent  secundum  mandatum,  et  diluculo  diei  dominicae 
proficiscuntur  ad  monumentum  (2). 

Secunda  animadversio  est,  quod  narrata  a  Marco  (XVI, 
2-8)  ,  gratuito  haberentur  tanquam  uno,  ut  sic  dicam,  tractu 
accidissent;  nam  si  quis  bene  ponderet  locutionem  evangeli- 
stae ,  videbit  multa  debuisse  interponi  a  tempore  primi  iti- 
neris  usque  ad  instans  quo  acciderunt  ea  quae  narrantur 
vers.  5  et  seq.  Dicit  enim  Marcus :  Et  valde  manc,  una  sab- 
batoruni,  veniunt  ad  monumentnm  orto  iam  sole.  Atqui,  valde 
mane,  et  orto  iam  sole,  duae  horae  sunt  a  se  invicem  satis  di- 
stantes.  Nam  valde  mane  coincidit  cum  hora  assignata  a  lo- 
anne  (XX,  i),  cum  adhuc  tenebrae  essent,  scilicet,  nondum  fa- 
cto  diluculo,  et  notabiliter  ante  ortum  solem.  Aliunde  vero, 
prope  civitatem  erat  locus  ubi  crucifixus  fuerat  lesus ;  a  prae- 
torio  namque  ad  Calvariam,  vix  quadrantis  iter  computatur. 
Quare  mulieres  valde  mane  profectae  ,  ut  ante  lucem  pium 
opus  exsequerentur,  non  post  ortum  solem  introissent  in  mo- 
numentum,  nisi  in  intervallo  quaedam  accidissent,  quae  omit- 
tit  Marcus,  (insinuat  tamen  vers.  9,  ubi  Magdalenam  seiungit 
a  sociabus),  late  autem  prosequitur  loannes,  XX,  1-18.  Hinc 
intelligi  datur,  primam  illam  mulierum  catervam  fuisse  prius 
impeditam  ab  accessu  ad  sepulcram,  ad  quod  non  rediit  nisi 
post  ortum  solis,  sed  sine  Magdalena,  quae  in    eodem  inter- 


(i)  Matth,  XXVII-61;  Marc.  XVI- 1. 
(2)  Luc.  XXIII,   55-56. 

vallo  sese  separaverat  a  caeteris,  ec  prima  omnium  ,  viderat 
Christum  redivivum,  quemadmodum  concorditer  tradunt  Mar- 
cus  er  loannes.  Dicendum  ergo,  quod  per  modum  unius  ac- 
cipit  breviator  Marcus  (i)  iter  mulierum  a  prima  profectione 
usque  ad  ingressum  monumenti,  omittens  intermedias  circum- 
stantias,  nec  monens  expresse,  abfuisse  Magdalenam,  quando 
introeuntes  viderunt  iuveumi  coopcrtum  stola  candida,  et  obstupue- 
runt;  quippe  absentia  Magdalenae  non  impediebat  quin  ea- 
dem  ac  prius,  turma  esset,  quae  moraliter  identica  sibi  ipsi 
semper  permansit. 

Tertia  demum  animadversio  sit,  quod  gratuito  etiam  sup- 
poneretur,  narrata  a  Matthaeo  (XXVIII,  i-io)  sese  mutuo, 
continuis  atque  indisruptis  temporum  intervaUis,  excepisse. 
Imo  vero,  contextus  requirit  ut  distinguantur  tempora  tria,  a 
se  invicem  distantia.  —  Primum  est,  vespere  sabbati,  quod  ideo 
dicitur  iilucescere  in  primam  sabbati,  quia  ad  occasum  soHs 
exspirabat  feriatu^  dies  (2).  —  Secundum  est  tempus  resur- 
rectionis,  quod  utique,  ipso  teste  Matthaeo,  non  fuit  nisi  in- 
cepto  die  tertio  a  morte  Christi,  atque  ideo,  pluribus  horis 
post  vespere  sabbati,  de  quo  in  vers.  i.  — •  Tertium  denique 
est  tempus  ingressus  muUerum  in  monumentum  et  appari- 
tionis  angeU,  quod  etsi  a  Matthaeo  non  determinetur,  deter- 
minatur  tamen  apud  Marcum,  ut  paulo  supra  dictum  est. 

His  praemissis,  omnia  facile  ad  concordiam  revocantur. 
Ordo  enim  eventuum  est  huiusmodi : 

In  primis,  iter  Magdalenae  ad  sepulcrum,  vespere  sabbati, 
ut  videret  iUud,  (Matth.  XXVII,  i);  tum  appositio  custodiae, 
et  signatio  lapidis,  eodem  sabbati  vespere,  (Matth.  XXVII, 
62-66);  postremo  resurrectio  Christi,  circa  horam  secundam 
vel  tertiam  post  mediam  noctem ;  tum  terrae  motus  et  de- 
scensus  angeU,  a  quo  in  fugam  vertuntur  custodes,  ut  Uber 
muUeribus  pateret  accessus,  (Matth.  XXVIII,  2-4). 

lam  sequuntur  ea  quae  Marcus  narrat.  Valdemane,  Maria 
Magdalene,  Maria  lacobi,  et  Salome  veniunt  ad  monumen- 
tum ;  et  cum  de  custodia  circa  noctis  initium    apposita  nihil 

(i)  August.,  de  cons.  Evangelistarum. 
(2)  Cf.  Luc.  XXIII-54. 

scirent,  dicebant  ad  invicem  :  Onis  rcvolvet  nohis  lapidem  ab 
ostio  momunenti  ?  Sed  ecce  respicientes,  viderunt  revolutum  la- 
pidem,  erat  quippe  magnus  valde.  Scilicet  a  longe  viderunt, 
ut  apparet  ex  ratione  quam  affert  evangelista  ;  nec  obstat  quod 
adhuc  tenebrae  essent,  cum  iuna  fere  plena  tunc  terris  iilu- 
ceret.  Porro  non  absurde  diceretur,  causani  quae  mulieres  im- 
pedivir  ab  ingressu  monumenti,  fuisse  in  eo  ipso  quod  lapi- 
dem  revolutum  viderunt.  Quanto  enim  terrore  perculsas  eas 
■existimabimus  ad  huiusmodi  aspectum,  cum  omne  insidiarum 
genus  suspicari  possent,  seseque  praesidio  destitutas  viderent 
tempore  noctis  extra  urbem,  post  tremendos  eventus  dierum 
praecedentium!  —  Optime  ergo  hic  interponuntur  ea  quae 
narrat  loannes  ,  (XX,  1-18).  Magdalena  enim  caeteris  intre- 
pidior,  suadet  sociabus  ut  domum  redeant,  vel  certe  in  tu- 
tum  locum  se  conferant,  donec  ipsa  necessarias  compleat  in- 
quisitiones.  Recedunt  itaque  Maria  lacobi  et  Salome,  et  si 
quae  aliae  cum  eis  erant ;  Magdalena  vero  sola  monumentum 
explorat,  currit  ad  Petrum  et  loannem,  redit  ad  sepulcrum. 
Abeuntibus  duobus  apostolis,  manet  piorans  ad  ostium,  se  in- 
clinat  ut  iterum  iterumque  introspiciat,  videt  angelos,  et  paulo 
post,  ipsum  Dominum,  a  quo  illico  mittitur,  ut  primum  af- 
ferat  desolato  gregi  resurrectionis  nuntium.  Ve)iit  ergo  Maria 
Magdalena  annuntians  discipuJis ,  quia  vidi  Dominum  et  haec 
dixit  mihi. 

Interim  inceperar  illucescere  dies,  et  alia  mulierum  turma 
valde  diluculo  appropinquabat  ad  monumentum,  cum  iis  quae 
paraverant  aromatibus,  (Luc.  XXIV,  1-9).  Ipsae  autem  non 
vident  nisi  duos  angelos  stantes  in  veste  fulgenti,  et  ab  iis 
pariter  mittuntur  ad  undecim. 

Sed  dum  Magdalena  occupabatur  in  persuadendo  disci- 
puHs  dominicae  resurrectionis  veritatem,  reditum  eius  frustra 
exspectabant  Maria  lacobi  et  Salome.  Tandem,  videntes  or- 
tum  iam  solem,  timore  aHqualiter  deposito,  statuunt  pergere 
usque  ad  sepulcrum,  in  quod  introeunt.  Tunc  ergo  accidunt 
ea  quae  habentur  apud  Matthaeum  (XXVIII,  5-10),  et  Mar- 
cum  (XVI,  5-8) ;  speciatim  vero,  secunda  Christi  apparitio, 
dum  essent  mulieres  in  via  ut  irent  ad  discipulos.  Porro 
Lucas  (XXIV,   10)  enumerans  resurrectionis  praecones,  ipso 

ordine  quo  aliae  post  alias  supervenerant,  ait:  Erat  autem 
Maria  Magdalene,  et  loanna,  et  Maria  lacobi,  et  caeterae  quae 
cum  eis  erant,  quae  dicebant  ad  apostolos  haec.  Et  visa  sunt  ante 
illos  sicut  deliramentum  verba  ista,  et  non  crediderunt  illis. 

Quia  vero  decreverat  Cbristus  non  manifestare  se  com- 
munitati  discipulorum,  nisi  praeconcepta  fide  resurrectionis 
suae  ,  ut  hoc  modo  inculcaret  fidem  esse  sperandarum  sub- 
stantiam  rerum,  per  quam  scilicet  pervenitur  ad  visionem 
gloriae,  ideo,  cum  mulieres  aut  nihil  aur  parum  proficerent, 
alios  sibi  debuit  eligere  testes,  tam  in  ordine  praecipuorum 
apostolorum,  quam  in  ordine  sequentis  gradus  discipulorum: 
Petrum  quidem  inter  apostolos  (i),  illos  vero  duos  qui  ipsa 
die  ibant  in  Emmaus,  inter  discipulos  inferiores  (2).  —  De- 
nique,  postquam  Petrus  praeludens  muneri  suo  ,  fratres  suos 
pierosque  in  fide  confirmasset,  (dicebant  enim,  quia  snrrexit 
Doininiis  verc,  et  apparuit  Siinoni),  novumque  robur  testimo- 
nio  Petri  accessisset  ex  testificatione  duorum  qui  ab  Emmaus 
festinanter  redierant,  ecce  tandem  accidit  circa  mediam  no- 
ctem  quinta  et  uhima  primae  diei  apparitio,  ad  congrega- 
tos  in  coenaculo  apostolos  (3). 

In  his  igitur  habes  sufiicientia  solutionis  elementa,  ad  con- 
ciliationem  evangehstarum  quod  attinet;  nam  apparitiones  se- 
quentium  dierum  usque  ad  ascensionem,  specialem  non  fa- 
ciunt  difficultatem.  Vides  etiam,  resurrectionem  inimicis  simul 
et  amicis  fuisse  notificatam,  alitei  tamen  et  aliter:  inimicis 
quidem,  per  terrae  motum,  revolutionem  lapidis,  et  descen- 
sum  angeli,  quo  apparente,  facti  sunt  custodes  velutmortui; 
amicis  vero,  per  ipsius  Christi  redivivi  apparitiones,  primo  ad 
mulieres,  deinde  ad  quosdam  discipulos  privatim,  ultimo  ad 
omnes  communiter.  Atque  hinc  concludo,  convenientissimo 
ordine  et  sufficientissimis  argumentis  manifestatam  esse  re- 
surrectionem  Christi,  sicut  ex  responsionibus  ad  obiecta  evi- 
dentius  apparebit. 

Ad  i""^  ergo  patet    responsio    ex  dictis.    —  Quod  enim, 


(i)  Luc.  XXIV-34;  I  Cor.  XV-5. 

(2)  Luc.  XXIV,   13-35;  Marc.  XVI,   12-13. 

(3)  Marc.  XVI-14;  Luc.  XXIV,   36-43;  loan.  XX,   19-23. 

modo  dicantur  interfuisse  angeli  duo,  modo  unus  tantum; 
quod  modo  stantes  describantur,  modo  sedentes;  modo  super 
lapidem,  modo  in  interioribus  sepulcri,  non  ad  eamdem  cir- 
cumstantiam,  sed  ad  diversas  referendum  est.  —  Item  inrel- 
ligitur,  qua  ratione,  sola  Magdalena  omnium  prima  viderit 
Christum  ad  ostium  monumenti,  tametsi  fuerit  initio  associata 
Mariae  lacobi  et  Salome  ,  quibus  nonnisi  post  notabile  tem- 
poris  intervallum,  dum  in  urbem  regrederentur,  occurrit  et 
apparuit  lesus.  —  Adhuc,  difhcultatem  non  facit  quod  dica- 
tur  Petrus,  nunc  cucurrisse  cum  loanne  ad  monumentum  in 
quod  et  introivit  (i),  nunc  autem  venisse  solus,  et  non  in- 
troivisse,  sed  procubuisse  et  vidisse  Hnteamina  sola  posita  (2). 
Bis  enim  venit  Petrus  ad  sepulcrum;  primum  monitus  a  Ma- 
gdalena  dicente  sublatum  fuisse  corpus,  postmodum  vero, 
quando  iam  non  de  ablatione  corporis,  sed  de  resurrectione  et 
apparitionibus  angelorum  agebatur.  Prius  cucurrerai,  explo- 
raturus  an  verum  esset  quod  dicebat  Magdalena,  sepulcrum 
scihcet  esse  vacuum;  postea  cucurrit,  mutato  statu  quaestio- 
nis,  si  forte  videret  et  ipse  angelos  in  sepulcro,  sicut  se  vi- 
disse  mulieres  testabantur.  Nec  improbabiliter  senties  Chri- 
stum  apparuisse  Petro,  quando  Petrus  secunda  vice,  solus  re- 
cedebat,  secutn  niirans  quod  factum  fuerat.  Quae  omnia  nedum 
sint  inter  se  pugnantia,  attestantur  potius  divinissimam  agendi 
rationem  Christi  cum  amicis  suis.  Ipse  enim  est  de  quo  scri- 
ptum  est:  Arimdineui  qiiassatmn  non  confringet,  et  linum  fumi- 
gans  non  exstinguet.  In  tanta  autem  consternatione  discipulo- 
rum,  funesta  fuisset  apparitio  omnino  improvisa ;  quare,  ut 
suaviter  et  per  gradus  quosdam  reducerentur  ab  extremis 
moeroris  ad  oppositum  insperati  gaudii  extremum,  intercedere 
debuerunt  omnes  memoratae  circumstantiae ;  quas  si  ratio- 
nahstae  vertant  in  hallucinationis  argumentum,  dolendum  est 
de  tanta  caecitate,  sed  supervacanea  videtur  omnis  disputatio. 
Nec  tandem  oportet  nos  esse  solHcitos  de  eo  quod  disci- 
puli  Emmaus,  quando  veniunt  ad  undecim,  inveniunt  eos, 
teste  Luca,  dicentes  qnia   sarrexit   Dominus   vere,    et   apparuit 

(i)  loan.  XX,  6-7. 
(2)  Luc.  XXIV~i2. 

Simo}ii,  cum  tamen  Marcus  dicat:  Post  baec  daohus  cx  his  ain- 
halantihiis  ostensas  est  in  alia  cffigie  eantibus  in  villani;  et  illi 
euntes  7}untiaverant  caeteris,  nec  illis  credidcrutit.  Haec  enim  con- 
rraria  non  sunr,  quia  ersi  plerique  crediderint,  quidam  tamen 
non  crediderunr,  sicur  de  Thoma  loannes  narrar;  et  quia  in 
rora  narrarione  sua  inrendir  evangelista  monsrrare,  quam  pa- 
rum  credulos  in  his  omnibus  sese  osrenderint  discipuli,  ideo 
nunc  solos  eos  commemorat,  quorum  obsrinatio  plus  nobis  ad 
fidem  profuit,  ut  Gregorius  dicit,  quam  fides  caererorum. 

Ad  2"*"  dicendum,  quod  Chrisrus  in  manifesrarione  re- 
surrectionis  suae  duo  voluit  inculcare,  corpus  videlicet  suum 
esse  eiusdem  naturae  et  alterius  gloriae  ;  hoc  esr,  ostendere 
intendebat  se  vere  quidem  resurrexisse,  sed  resurrexisse  ad 
vitam  novam  ac  plane  caelestem,  in  qua  non  haberet  cum 
viatoribus  eas  relationes  quas  habuerat  prius  (i).  Divisit  au- 
tem  inrer  mulieres  nuntias  resurrectionis,  sicut  divisit  inter 
evangelistas,  ut  nempe  Magdalena  esset  sublimiorum  praeco, 
caeterae  vero  humihorum.  Magdalena  ergo  mittebatur  ut  an- 
nuntiaret  coelestem  resurgentis  gloriam,  in  qua  erat  ascen- 
surus  ad  Patrem,  et  ideo  a  contacru  dominici  corporis  pro- 
hibetur  :  NoH  nie  tan^ere,  inquit,  quasi  adhuc  rerrae  incola  ex- 
sisterem,  nam  ersi  nondum  ascenderim  ad  Patrem  meum,  ta- 
men  in  eo  sraru  sum,  er  in  ea  gloria,  in  qua  ad  ipsum  mox 
ascendo;  hocque  nunria  frarribus  meis  apostoHs.  E  contra, 
ahae  muHeres  destinabantur  ut  testes  sohdae  reahtatis  redi- 
vivi  corporis;  proprerea  ad  ractum  corporalem  fuerunt  admis- 
sae,  cum,  testante  Matthaeo,  tenuerunt  pedes  cias.  —  Hinc  etiam, 
ut  in  omnibus  servaret  loannes  assumptam  ab  initio  aquilae 
faciem,  solus  describit  apparitionem  et  dicta  Christi  ad  Mag- 
dalenam  ,  dum  caeteri  tres  occupantur  circa  apparitiones  aHas; 
nam  ipsi,  «  tanquam  cum  homine  Domino  in  terra  ambulant  », 
ut  Augustinus  dicit  Tract.  ^6  in  loan. 

Ad  3"™  dicendum,  quod  hcet  soHs  apostoHs  et  discipuHs 
ostensus  sit  Christus,  ipsi  tamen  inimici  ordinati  sunr  in  ir- 
refragabiles  resurrecrionis  resres,  per  quos  aposroHcum  resti- 
monium  invicte  confirmaretur.  —  Habebant  enim  ludaei  cor- 

(i)  Cf,  S.  Thom.  hic,  art.  3. 

De  Verbo  Incarnato.  20 

pus  Christi,  ad  vesperam  Parasceves,  in  sua  potestate;  neque 
hoc  tantum,  sed  memores  quod  scdnctor  ilh  dixerat,  post  tres 
dies  r&surgam,  sepulcrum  custodibus  munierant,  omnesque  adhi- 
buerant  cautiones,  ut,  elapso  tertio  die,  debitis  probationibus 
factis,  superstitio  Nazareni  palam  convicta,  in  perpetuum  abo- 
leretur.  Ipsorum  ergo  est,  respondere  universo  orbi  de  modo 
quo,  initio  diei  tertiae,  corpus  disparuit,  et  suppeditare  do- 
cumenta  ex  quibus  poterit  contradictorie  examinari  alterius 
partis  depositio.  —  Porro  ludaeorum  depositio  est:  Discipuli 
Christi  nocte  vmerunt,  et  furati  sunt  eum,  dorinientibus  custodi- 
bus.  Unicam  hanc  fuisse  explicationem  a  ludaeis  unquam 
adhibitam  ,  constat  in  primis  ex  diserta  asseveratione  Mat- 
thaei,  qui  paucis  post  annis,  medios  inter  ludaeos,  et  pro 
ludaeis  speciaHter  scribens,  nunquam  eiusmodi  assertionem 
emisisset,  nisi  mera  fuisset  et  notoria  veritas  :  Et  divulgatum 
est,  inquit,  verbuin  istud  apnd  ludaeos,  nsque  in  hodiernnm  diein. 
Imo  vero,  nihil  ahud  hodiedum  in  Thahnud,  caeterisque  li- 
bris  rahbinicis,  circa  resurrectionem  lesu  invenitur,  nisi  illud 
ipsum  quod  in  suo  evangeiio  Mattheus  consignavit.  Idem  etiam 
constat  ex  impugnatione  antiquissimorum  religionis  christianae 
adversariorum,  (puta  Celsi,  Porphyrii,  luliani),  necnon  et  ex 
apologiis  Patrum,  caeterorumque  scriptorum  ecclesiasticorum, 
qui  unice  versantur  in  refutanda  calumnia  de  furato  a  disci- 
pulis  corpore  Christi.  Constat  denique  tertio,  quia  si  quid 
aliud  in  medium  prolatum  fuisset,  profecto  in  re  tantae  cele- 
britatis,  per  monumenta  historiae  ad  nos  usque  pervenisset; 
praesertim  quia  multi  ludaei  cosmopolitae,  propter  Paschatis 
festum,  ex  variis  et  longinquis  regionibus  lerosolymam  con- 
venerant  tempore  quo  Christus  passus  et  mortuus  est,  et  ite- 
rum  propter  festum  Pentecostes,  tempore  quo  incepit  aposto- 
lica  praedicatio  (i);  unde  reduces  in  propria,  famam  even- 
tuum  in  toto  Oriente,  necnon  et  in  occidentalibus  partibus 
romani  imperii,  statitn  divulgarunt.  Si  ergo  nuliibi  apparet  vel 
levissimum  vestigium  ahus  explicationis,  praeter  illam  quae  in 
EvangeUo  consignatur,  signum  evidens  est,  nullam  aliam  fuisse 
apostolico  testimonio  oppositam. 

(i)  Act.  II,  9-11. 

Concordant  itaque  depositiones  Apostolorum  et  ludaeorum 
primo  in  hoc,  quod  lesus  vere  et  realiter  est  mortuus  (i)  ; 
secundo  in  hoc,  quod  corpus  eius  sepultuin  est,  signato  ostio 
sepuicri,  et  appositis  a  Synedrio  custodibus;  tertio  in  hoc,  quod 
ipsum  corpus  disparuit  intra  intervallum  remporis  quod  cur- 
rit  ab  hora  qua  custodes  fuerunt  appositi,  ad  horam  qua  ii- 
dem  e  sepulcro  consternati  discesserunt.  Discordant  vero  in  hoc, 
quod  ludaei  dicunt  furatum  fuisse  corpus,  dormientibus  custodibus ; 
apostoli  vero,  resurrexisse  Christum,  quem  viderunt,  palparunt, 
contrectaverunt,  ctim  quo  et  manducaverunt.  —  lam,  duae  istae 
assertiones  aequivalent  duabus  contradictoriis,  quarum  una 
est  necessario  vera,  altera  necessario  falsa.  Non  enim  datur 
medium  possibile,  quandoquidem,  si  assignabile  fuisset,  utique 
ab  iis  qui  dispositionis  locorum  totiusque  seriei  eventuum 
optime  conscii  erant,  et  quorum  maxime  intererat  imposturam 
comprimere,  fuisset  propositum  (2).  Et  ideo  de  veritate  re- 
surrectionis  convinci  potest  mundus  ,  non  solum  ex  de- 
positione  apostolorum  per  se  considerata,  sed  etiam  ex  con- 
iradicroria  ponderatione  expHcationis  a  parte  adversa  submi- 
nistratae;  quae  si  absurda,  fabulosa,  et  in  aestimatione  ipso- 
rum  inventorum  manifeste  inanis  inveniatur,  nova,  eaque  dis- 
tincta,  circa  facti  veriratem  habetur  demonstratio.  Non  ergo, 
ut  obiectio  supponit,  in  solo  testimonio  amicorum  nititur  no- 
tificatio  resurrectionis  Christi. 

Sed  insuper,  omnino  negandum  est  testificationem  apos- 
tolicam  per  se  sumptam  quolibet  insufficientiae  vitio  laborasse. 
Nisi  enim  absoluta  fuisset  testimonii  integritas,  non  maximam 
publicitatis  lucem  ad  inaugurandam  suam  praedicationem  quae- 


(i)  Dicit  tamen  Strauss,  Christum  de  cruce  depositum  in  lethargia 
fuisse,  et  postea  odore  aromatum  ad  vitam  rediisse  ! 

(2)  Omnes  scilicet  explicationes  quae  post  saecula  decem  et  octo  , 
primo  proponuntur,  nuUam  in  antiquorum  testimoniis  radicem  habentes , 
eo  loco  haberi  debent ,  quo  ponere  oportet  assertiones  e  sola  auctorum 
suorum  imaginatione  ac  cerebro  procedentes.  Agitur  enim  de  facto,  cuius 
iUi  soh  receptibiles  aestimatores  exsistunt,  qui  eventibus  interfuerunt;  prae- 
sertim  cum  aestimatio  facti  nuUatenus  dependeat  ex  scientificis  quibusdam 
cognitionibus,  et  novellarum  suppositionum  nullum  omnino  sit  fundamen- 
tum,  praeter  absurda  ilh  principia,  de  quibus  supra,  ubi  de  miraculis  Christi. 

sivissent  apostoli;  non  ipsam  urbem   in   qua   acciderant  uni- 
versa,  elapsis  vix  quinquaginta  diebus  post  mortem  lesu;  non 
solemne     festum    ad    quod    convenerant    advenae    ludaei    ex 
omni  regione  quae  sub  coelo  est ;  non  omnes  denique  circum- 
stantias  locorum  et  adiuncrorum  elegissent,  convincendae  im- 
posturae  maxime  idoneas.  Qua  enim  fronte,  et  supra  huma- 
num  aeneo  pectore  eos  praeditos  dicere    oportebit,  ut    tanta 
auctoritate,  tanta  energia,  tanta  specie  sinceritatis,  super  tecta 
lerusalem    resurrectionem    publicassent,    in    facie    eorum  qui 
morti    addixerant    lesum,    prope  locum    ubi  fuerat    sepultum 
corpus,  ultro  provocantes  severissimas  inquisitiones  de  ipsius 
corporis  disparitione,  principesque  ludaeorum  audacter  accu- 
santes  his  et  simiHbus  verbis :  Hunc   dejiiiito   consilio    et  prae- 
scientia  Dei  traditiini,  per  nianus  iniquorum   affligentes  interemi- 
stis...  Ouem  vos  quideni  tradidlstis  et  negastis  ante  faciem   Pilati, 
indicante  illo  dimitti.   Vos  autcm  Sanctum  et  lustum    negastis,  et 
petistis  virum  homicidam  donari  vobis  ;  auctorem  vero  vitae  inter- 
fecistis.  Qua  praesertim  audacia    invocasset  Petrus  permanen- 
tiam  sepulcri  David,  ut  demonstraret,  non  de  ipso  David  in- 
telligenda  esse  verba  Psalmi  decimi    quinti,    dicens:   Viri  fra- 
tres,  liceat  audenter  dlcere  ad  vos  de  patriarcha  David,  qnoniam 
defnnctus  est,  et  sepnltus,  et  sepulcrum  elus  est  apud    nos    nsque 
in  hodiernum  diem.  Propheta  igitnr  cum  esset....  providens  locutus 
est  de  resurrectione  Christi,  qnia  ncque    derclictus  est  in  injerno, 
neque  caro  eius  vidit  corruptionem.  Hunc  Icsum  rcsuscitavit  Deus, 
cuius  nos  omnes  testes  sumus.    Quomodo    demum,    si   testifica- 
tioni  apostolicae   rationabiliter    contradici    potuisset,   siluisset 
Synedrium,  in  cuius  manu  erat  potestas?  Quomodo    apposi- 
tae  essent  ipso  die  animae  circiter  tria  millia,  de  numero  eo- 
rum  qui  consenserant  consiliis  impiorum:    His   auditis,    com- 
puncti  sunt  corde ,  et  dixerunt  ad  Petrnm  et  ad  reliquos  aposto- 
los:  Ouid  faciemus,  viri  fratres?  Pctrus  vero  ad  illos:    Poenitcn- 
tiam,  inquit,  agite...    Oui  ergo  recepcrunt  sermonem  cius  bapti^ati 
sunt,  et  appositae  sunt  in  die  illa  animae  circiter  tria  millia  (i). 
Tandem  nota  id  quod  dicit  S.  Thomas,  a.  i   huius  quae- 
stionis  in  corpore.   «  Ea  quae  pertinent  ad  futuram    gloriam, 

(i)  Cf.  Act.  II-V,  per  totum. 

•«  communem  hominum  cognirionem  excedunt.  Et  ideo  hu- 
«  iusmodi,  ab  homine  non  cognoscuntur  nisi  divinitus  reve- 
<(  lata.  Quia  igitur  Christus  resurrexit  gloriosa  resurrectione, 
«  ideo  eius  resurrectio,  nofi  omiii  popiilo  manifestata  est,  sed 
«  quibusdam,  quorum  testimonio  deferretur  in  aliorum  noti- 
«  tiam  ».  Rationalistarum  igitur  exigentia,  tota  procedit  ex 
sensu  carnaii  ,  solumque  ostendit  et  probat  quousque  assur- 
gere  possit  humana  cogitatio.  Sed,  ur  alias  dictum  est,  ubi 
de  miraculo  transfigurationis,  Christus  bene  omnia  fecit;  bene, 
id  est,  ordinate,  et  ideo  publice  passus  est  quia  patiebatur 
ut  viator ,  sed  non  pubhce  resurrexit  quia  resurgebat  com- 
prehensor.  —  Accedit  demum  quod  scopus  Christi,  nec  fuit, 
nec  esse  debuit,  omnes  homines  infallibihter  convincendi,  sed 
dandi  talia  resurrectionis  suae  signa,  quae  nemo  posset  ratio- 
nabiliter  reiicere. 

Ad  4"'"  dicendum,  quod  apparitio  quae  in  GaUlaea  pro- 
mittitur,  celeberrima  omnium  fuit,  utpote  consecrata  per  de- 
finitivam  missionem  apostolorum  in  orbem  universum,  et  in- 
genti  adstantium  numero  illustris.  Illa  enim  sine  dubio  exstitit 
in  qua  visus  est  Christus,  plus  quam  quingentis  fratribus  si- 
mul,  iuxta  testimonium  Pauli,  i  Cor.  XV-6'.  Nulla  ergo  con- 
tradictio  in  eo  est,  quod  statim  ab  initio  constitutus  sit  lo- 
cus  celebrioris  apparitionis  quo  omnes  convenirent ,  interim 
vero,  iis  qui  lerosolymis  aderant,  et  maxime  summis  apostoHs, 
sese  manifestaverit  Christus. 

Ad  5"^"  dicendum  ,  quod  corpus  etiam  gloriosum  natu- 
raliter  est  impenetrabile,  et  non  habet  ex  potestate  sibi  indita 
ut,  clausis  ianuis,  vel  introeat  vel  egrediatur.  Necessitas  enim 
distinctionis  duorum  corporum  in  situ,  causatur  a  natura  quan- 
titatis  dimensivae,  quam  dos  subriHtatis  a  corpore  glorioso 
non  aufert.  Sed  id  quod  est  secundum  leges  naturae  impos- 
sibile,  potest  fieri  operatione  virtutis  divinae,  cum  nuHa  in 
casu  inveniatur  repugnantia  aut  contradictio,  ut  suo  loco  os- 
Tenditur  (i).  Obiectio  igitur  rationahstae  iterum  procedit  ex 
absurdis  principiis  circa  impossibiHtatem  miracuH,  de  quibus 
m  superioribus  iam  satis. 

(i)  S.   Thom.  in  IV,  D.  44,  q.  2,  a.  2,    solut.  3. 

Nec  dicant  possibilius  fuisse,  quod  decepti  sint  sensus 
discipulorum,  quam  quod  palpabile  et  solidum  corpus  pene- 
traverit  obstacula.  In  casu  enim,  hoc  omnino  negandum  est. 
Nam,  quacumque  suppositione  facta,  naturae  ordo  et  cursus 
fuit  immutatus;  non  enim  habet  naturae  cursus,  ut  tot  ho- 
miiies,  vel  seorsum  vel  simul,  ita  decipiantur  ut  palpare  cre- 
dant  quod  non  palpant,  et  videre  quod  non  vident;  et  etiam- 
si  contra  omnem  evidentiam,  hallucinationis  ratio  haberetur, 
constat  hallucinationem  ex  causis  morbidis  et  mere  subiectivis 
ortum  habere,  quae  non  sunt  eaedem  in  multis.  Nunc  au- 
tem  naturae  ordo  non  immutatur  ad  deceptionem.  Falsum. 
igitur  e3t,  possibihus  fuisse  discipulos  decipi,  quam  Christum,, 
ianuis  clausis,  advenisse. 

Ad  6^^"^  denique  dicendum,  quod  nullo  modo  sequitur,  ocu- 
los  discipulorum  Emmaus  fuisse  a  sua  naturali  dispositione 
remotos.  Nam  omnia  quae  leguntur  in  Evangeho,  optime  ex- 
phcantur,  tum  quidem  ex  hoc  quod  Christus  sub  hahlta  pere- 
grino  apparuit  (i),  tum  etiam  ex  hoc  quod  duo  discipuh  tir- 
miter  credebant  Christum  esse  inter  mortuos,  et  nihil  minus 
quam  eius  adventum  exspectabant.  Quare  ,  ipsa  propriorum 
animorum  dispositione  tenebantur,  ne  eum  sub  peregrini  spe- 
cie  agnoscerent,  sicut  ahas  in  simihbus  frequenter  contingere 
solet.  Vana  igitur  est  adversariorum  instantia;  imo  potius, 
obiectio  ipsos  confodit,  quia  hailucinatio  est  semper  circa  ea 
obiecta  quibus  phantasia  hallucinati  vehementer  praeoccupatur; 
ideo,  si  hallucinatio  fuisset,  potius  in  eo  fuisset  quod  Chris- 
tum  primo  non  agnoverant,  quam  in  eo  quod  postea  agno- 
verunt.  —  Demum  animadverte,  mintme  ad  hallncinationeni  esse 
praedisposituDi,  robustum  illud  piscatorum  genus  ad  quod  perti- 
mbant  apostoli.  xMuherculas  mihi  afferres  nervis  laborantes,  vel 
etiam  viros,  liypnotismo,  magnetismo,  spiritismo,  caeterisque 
daemoniorum  doctrinis  ac  praestigiis  operam  dantes,  sane 
transmitterem.  Sed,  dii  immortales  !  morbidam  huiusmodi  af- 
fectionem  gratis  attribuere  iis  iuvenibus  qui  sub  dio  viventes, 
duris  iaboribus  marini  negotii  ab  infantia  assueti  erant;  idque 
non  uni  in  particuhiri  tantum,  sed  omnibus  simul,    et  positi- 

(i)  Luc.  XXIV-  i8. 

vissimos  homines  pro  mera  necessitate  causae  praeiudicatae , 
in  somniantes  idealistas  transformare,  hoc  concessos  ipsi  etiam 
impudentiae  Hmites  undequaque  transcendit.  Itaque,  sive  nu- 
merum,  sive  qualitatem,  sive  aHas  omnes  circumstantias  tes- 
tium  consideres,  videbis  hypothesim  hallucinationis  meram 
esse  insaniam,  quae  absoiutam  rationum  penuriam  ex  parte 
adversariorum  attestatur. 


OUAEST.    LVII-LIX. 

DE  CHRISTI  ASCENSIONE,  SESSI0NE"AD  DEXTERAM  PATRIS, 
ET  lUDICIARIA  POTESTATE 

I. 

(QUAEST.    57.) 

De  Christi  ascensione  pauca  expHcanda  occurrunt.  Non- 
nulla  invenies  art.  4,  circa  proprietates  loci,  antiquorum  phv- 
sicorum  placitis  conformia,  quae  omnino  a  parte  ponenda  esse 
videntur.  Profecto  ad  caelos  corporeos  ascendebat  Christus, 
de  quibus  tamen  non  oportet  nos  in  particulari  disserere, 
cum  suflicientia  desint  documenta.  Hoc  unum  scimus,  caelos 
ihos  suo  splendore  esse  corporibus  gloriosis  appropriatos,  et 
Christum  in  ascensione  sua  ukimum  accidentaHs  gloriae  com- 
plementum  accepisse.  Quapropter  ,  cum  Filius  Dei  in  tantum 
dictus  sit  de  caelis  descendisse,  in  quantum  terrestrem  naturam 
assumpsit:  dum  haec  natura  a  terrestri  conditione  eximitur, 
et  accipit  plenitudinem  coelestis  ilHus  gloriae  quae  humanitati 
Verbi  debebatur,  idem  ipse  Dei  FiHus  metaphoricc  dicitur 
eo  reverti,  unde  descenderat. 

Ergo  reversio  figurate  accipienda  est ,  ascensio  autem  Ht- 
teraHter  et  proprie.  Nec  dicas  quod  iuxta  verissimas  univer- 
salis  gravitationis  leges,  nuHa  caeH  pars  assignari  potest  tan- 
quam  sursum  exsistens  ,  vel  deorsum;  praesertim  cum  abi- 
icienda  sit  sententia  veterum  imaginantium  terram  esse  in 
centro  universi,  et  iam  de  antipodis  nuHa  sit  sane  ratio  du- 
bitandi,  etc,  etc.  In  his  enim,  aHisque  huiusmodi,  nihil  pror- 

sus  commune  est  cum  fide,  qua  Christum  in  coelos  credi- 
mus  asccndisse.  Nam  per  ascensionem  nihil  aliud  inteUigimus 
quam  motum  localem  quo  contra  leges  gravitatis  terrestris, 
exivit  Christus  e  spatio  terrestris  atmospherae,  ivitque  in  lo- 
cum  sui  regni  caelestis ;  qui  etsi  nec  absolute ,  nec  respectu 
nostrae  phmetae,  sursum  sit  aut  deorsum,  tamen  in  universali 
modo  loquendi  dicitur  esse  sursum  ,  pro  quanto  omnis  pars 
firmamenti,  dum  se  otfert  conspectibus  nostris,  supra  nos  sita 
et  apparet,  et  est.  — -  Caeterum  ascensio  ista  non  fuit  in  Christo 
ex  potestate  miraculorum  ,  sed  tum  ex  imparticipata  virtute 
divinitatis,  tum  ex  virtute  participara  corporis  gloriosi,  quod 
ita  animae  moventi  subiicitur,  ut  vis  eius  locomotiva  prae- 
valeat  cuicumque  influxui  materiahs  gravitatis. 

Ultimo  considera,  ascensionem  Christi  fuisse  causam.  no- 
strae  salutis;  quod  duphciter  expHcari  potest.  —  Primo  ex 
parte  nostra,  quia  subrractio  corporahs  praesentiae  Salvatoris 
nobis  utihs  fuit,  tum  propter  augmentum  fidei  quae  est  de 
non  visis,  tum  ad  spei  sublevationem,  iuxta  illud  loan.  XH^-j: 
Si  abiero ,  et  pracparavero  vohis  locnm ,  itcriiiii  veniaiii ,  ct  acci- 
piain  vos  ad  iiieipsuiii,  nt  iiln  ego  snin,  et  vos  sitis,  tum  denique 
ad  erigendum  caritatis  affectum  in  caelestia,  dicente  Apostolo 
ad  Coloss,  III- 1  :  Oiiac  sarsuin  sniit  qnacritc,  nhi  Christus  est 
in  dcxtera  Dci  scdens;  quac  sursuin  sunt  sapite,  non  quae  super 
terrain.  —  Ex  parte  etiam  ipsius  Christi ,  quia  viam  nobis 
praeparavit  ascendendi  in  caelum,  iter  pandens  ante  nos;  in 
cuius  signum,  ascendens  iii  altuin  captivaiii  dnxit  captivitatcin  , 
id  est,  animas  sanctorum  quas  de  inferno  eduxerat ,  secum 
traduxit  in  caelum.  Accedit  quod  in  veteri  Testamento  Pon- 
tifex  intrabat  sanctuarium,  ut  assisteret  Deo  pro  populo;  ita 
et  Christus  introivit  in  ipsuin  cacluni ,  iit  appareat  nunc  vnltui 
Dei  pro  iiohis,  dum  ipsa  repraesentatio  sui  ex  natura  humana, 
quaedam  est  pro  nobis  efficax  interpellatio,  ut  ex  quo  Deus 
humanam  naturam  sic  exaltavit  in  Christo,  etiam^  eorum  mi- 
sereatur  pro  quibus  Fihus  Dei  humanitatem  assumpsit.  Deni- 
que,  in  caelorum  sede  quasi  Deus  et  Dominus  constitutus,  ex- 
inde  mitrit  divina  dona  hominibus,  secundum  illud  Eph.  IV- lo: 
Ascendit  supcr  oinnes  caelos,  ut  iinpleret  oinnia,  impleret,  in- 
quam,  donis  suis,  ut  habetur  in   Glossa.  Ita  fere    S.  Thomas 

art.   I ,  ad  3""'',  et  art.  6  in   corp.    —    Sequitur    quaestio    de 
sessione  ad  dexteram  Patris. 

(QUAEST.    58.) 

Locutio  qua  dicitur  Christus  sedere  ad  dexterain  Patris,  est 
evidenter  metaphorica;  et  siquidem  intelhgeretur  de  aequah- 
tate  cum  Patre  in  gloria  deitatis,  et  in  beatitudine  infinita, 
et  in  iudiciaria  ac  regah  potestate,  sic  non  competeret  ei,  nisi 
in  quantum  Deus  est,  a  Patre  aeternahter  procedens.  Nunc  au- 
tem,  cum  sessio  a  dextris  Dei,  tum  in  Evangelio,  tum  in 
Symbolo,  proponatur  ut  terminus  ascensionis  in  qua  Christi 
hominis  consummata  est  exaltatio  ,  constat  locutionem  hanc 
aho  sensu   esse  hic  accipiendam. 

Significat  ergo,  iuxta  superius  praemissa,  exceUentem  iUam 
participationem  omnium  bonorum  divinorum  supra  cunctas 
creaturas,  de  qua  exsultat  Christus  in  Psalm.  XV-ii,  dicens: 
Notas  mihi  fecisti  vias  vitae ,  adiinplebis  me  laetitia  ciim  vultu 
tiio,  deUctationes  in  dextera  tiia  usqiie  in  finem.  Significat  etiam 
summum  illum  honorem  quo  omnes  debent  honorificare  Fi- 
hum  cum  natura  assumpta,  sicut  honorificant  Patrem.  Unde 
Damascenus  de  fide  orth.,  1.  4,  c,  2 :  «  Quocirca  per  pater- 
«  nae  dexterae  vocabulum  significamus  divinitatis  honorem  et 
«  gloriam,  in  qua  cum  Dei  Filius  tanquam  Deus  Patrique 
«  consubstantiahs  ante  saecula  esset ,  ad  extremum  caro  fa- 
«  ctus,  corporeo  quoque  modo  considet,  in  eamdem  nimirum 
«  gloriam  ascita  ipsius  carne.  Una  enim  eademque,  cum  sua 
«  carne,  adoratione  ab  omnibus  creatis  rebus  cohtur  ». 

Nec  tandem  quaerendum  est  cur  Marcus  dicat  Dominum 
lesum  sedere  a  dextris  Dei,  Stephanus  vero  in  agone  suo  stan- 
tein  eum  perspexerit;  nam  ratio  satis  obvia  est,  cum  in  ses- 
sione  quies,  in  habitu  autem  stantis,  succursus  pugnantibus 
praestitus  significetur.  Recte  ergo  describitur  sedens,  maxime 
in  facie  inimicorum,  quorum  in  summa  securitate  vanos  irri- 
det  conatus;  sed  suis  mihtibus  pro  se  certantibus  usque  ad 
mortem,  in  medio  gloriae    suae    stans    ostenditur,   quasi    dux 

certaminis,  addens  animos  ad  victoriam.  Per  hoc  ergo  intelligi 
datur,  quod  quanto  minus  movetur  fremitu  meditantium  ina- 
nia,  tanto  magis  suorum  laboribus  adest,  potens  eis  per  gra- 
tiam  suam  auxiliari. 

III. 

(QUAEST.    59.) 

Sessioni  ad  dexteram  Patris  adiungitur  in  symbolo  exer- 
citium  iudiciariae  potestatis,  quae  Christo  homini  competit, 
auctoritate  derivata  a  divinitate  ipsius.  Se  extendit  haec  po- 
testas  ad  ipsos  angelos;  principahter  tamen  respicit  homines, 
et  res  humanas  omnes,  ut  declarat  S.  Thomas,  art.  4  huius 
quaestionis. 

Fuit  autem  maxime  conveniens  ut  Pater  daret  FiHo  po- 
testatem  iudicium  facere,  quia  filius  hominis  est.  —  Primo  qui- 
dem,  quia  conveniens  est  ut  iudicem  videant  qui  iudicandi 
sunt;  videre  autem  in  sua  natura  Deum,  apud  quem  residet 
iudicis  auctoritas,  est  ipsum  praemium  quod  per  iudicium 
redditur.  Oportuit  igitur  ut  Deus  iudex,  non  in  natura  pro- 
pria,  sed  in  natura  assumpta  videretur  ab  omnibus  pariter  iu- 
dicandis,  tam  bonis  quam  mahs;  si  enim  maU  viderent  Deum 
in  sua  divinitate,  iam  praemium  reportarent  quo  se  reddide- 
runt  indignos.  —  Secundo,  eadem  convenientia  probatur,  quia 
aequum  est  ut  qui  ahquibus  ahqua  bona  acquisivit,  eadem 
ipsis  dispenset ;  dispensatio  autem  bonorum  in  mukos  iudi- 
cium  requirit,  ut  unusquisque  secundum  suum  gradum  acci- 
piat;  recte  ergo  Christus,  qui  in  natura  humana  mysteria  hu- 
manae  salutis  implevit,  in  eadem  constituitur  iudex  super  ho- 
mines  quos  salvavit.  — Accedit  tandem,  quod  summa  iudicandi 
auctoritas  fuit  iustum  praemium  liumihationis  qua  passus  est 
ab  homine  iudice  iudicari.  Ita  fere  S.  Thomas,  Comp.  theol., 
c.  241. 

Et  iudicium  quidem  iam  nunc  agitur,  statim  post  unius- 
cuiusque  mortem;  manet  tamen  et  aliud  in  consummatione 
temporum  pubHce  celebrandum,  quando  sancti  plenam  acci- 
pient  mercedem  operum    suorum,  et  Christus  in  regia  gloria 

coram  mundo  universo  apparebit.  —  Ideo  novissimus  ille 
dies  dicitur  Tit.  II-13,  adventus  gloriac  magni  Dei  et  Salvatoris 
nostri  lesti  Christi.  —  Dicitur  etiam  2  Cor.  III-13,  et  alibi 
saepissime,  dies  Domini ;  cum  enim  in  Scripturis  dies  alicuius 
ille  sit,  in  quo  quis  apparet  in  maximo  suo  posse,  distinguitur 
dies  hominis  et  dies  Domini,  secundum  quod  homini  ad  tem- 
pus  praevalere  permittitur,  donec  appareat  Dominus  Iesu!v 
Christus,  solus  potens  et  solus  altissimus.  —  Iterum  novissimus 
dies,  Aiatth.  XIX-28,  dicitur  regeneratio,  quia  tunc  habebitur 
omnium  instauratio,  et  veluti  novus  nataHs  universi ,  dum  a 
fundamentis,  qui  antea  vigebat  ordo  immutabitur.  —  Dicitur 
etiam  tempus  messis  (i),  aestas  (2),  consummatio  saeculi  (3)^ 
quia,  sicut  in  tempore  messis  et  calente  aestate,  omnes  fru- 
ges  ad  maturitatem  perducuntur,  ita  in  die  Domini  omnia 
opera  hominum  sic  erunc  ad  maturitatem  perducta,  ut  de  iUis 
plenum  tandem  iudicium,  secundum  omnes  respectus  et  ha- 
bitudines ,  ferendum  sit.  Considerandum  enim  id  quod  ex 
S.  Thoma  docet  Suarez,  de  Incarn.,  Tom.  2,  D.  ^^,  sect.  i,. 
dicens :  «  Opera  hominum  quodammodo  manent  post  mor- 
«  tem  eorum,  vel  in  ahorum  existimatione  et  fama ,  vel  in 
«  effectibus  suis,  qui  varii  et  multiplices  esse  solent.  Ergo,, 
«  Hcet  Deus  iudicet  actiones  uniuscuiusque  hominis  in  morte 
«  eius,  oportet  nihilominus  ut  de  eis  faciat  publicum  et  uni- 
«  versale  iudicium,  in  quo  constet  tam  de  ipsis  actionibus, 
«  quam  de  omnibus  effectibus  earum,  et  nocumentis  ac  fructi- 
«  bus  qui  ad  aHos  ex  eis  redundarunt  .  .  .  Primo  ad  acciden- 
«  tarium  praemium  vel  poenam,  ut  iniqui  omnium  actionum 
«  suarum  fructus  intuentes  magis  confundantur,  boni  vero  e 
«  contrario,  de  bonis  fructibus  gaudeant.  Secundo  et  maxime, 
«  quia  effectus  ostendunt  malitiam  vel  bonitatem  operum  unde 
«  orti  sunt;  ut  ergo  ilHs  omnibus  propositis  et  ponderatis,. 
«  evidentius  pateat  aequitas  divini  iudicii,  valde  congruum 
«  fuit,  post  consummatas  ac  tinitas  omnes  actiones  humanas 
«  huius  vitae,  omnesque  effectus  earum,   fieri    universale  iu- 

(i)  Maith.  XIII-30 

(2)  Marc.  Xni-28. 

(3)  Matth.  XXIV- 3. 

«  dicium  ,  in  quo  omnia  exactissime  perpendentur  ».  Vides 
igitur  quam  recte  iudicii  dies  appellatus  sit  tempus  messis  et 
aestatis.  —  Dicitur  tandem,  Luc.  XXI-28,  redemptio  nostra, 
quia  quamvis  multis  futurus  sit  in  poenam  et  damnationem, 
primario  tamen  erit  ad  bonorum  gloriam  et  definitivam  ab 
omni  malo  liberationem.  Tunc  ergo  vel  maxime,  adimplebi- 
tur  in  Christo  figura  Melchisedech,  primum  quidem  qni  inter- 
pretatur  rex  iustitiae,  deinde  autem  et  rex  Salem ,  quod  est  rex 
pacis,  et  ideo  rex  pacis  in  toto  mundo,  quia  rex  iustitiae,  unum- 
quemque  constituens  loco  debito  ordine  immobili.  Neque  enim 
in  illo  die,  ut  verbis  utar  Augustini,  Serm.  ■^y^,  n.  3,  quis- 
quam  eius  regno  subtrahetur,  cuius  aeterna  lege  in  distri- 
butione  dandi  atque  reddendi,  et  meritis  praemiorum  atque 
poenarum,  et  iustissima  ordinatione,  creaturae  cunctae  coer- 
cebuntur. 

Et  hactenus  quidem  de  his  quae  Deus  incarnatus  egit  et 
passus  est.  Qui  conceptus  est  de  Spiritu  Sancto  ,  natus  ex 
Maria  Virgine,  passus  sub  Pontio  Pilato,  crucifixus,  mortuus 
et  sepultus;  descendit  ad  inferos,  tertia  die  resurrexit  a  mor- 
tuis,  ascendit  ad  caelos,  sedet  ad  dexteram  Dei  Patris  omni- 
potentis,  inde  venturus  est  iudicare  vivos  et  mortuos.  Amen. 

Huius  tertiae  partis  obiectum  est  demonstratio  credibilita- 
tis  ipsius  fundamentalis  articuli,  ex  quo  tanquam  fide  credito, 
processit  theologica  scientia  de  Verbo  incarnato.  Non  enim 
ratione  demonstratum  est  aut  demonstrari  potuit,  quod  Uni- 
genitus  Dei  Filius,  ipse  verus  Deus,  propter  nos  homines  de- 
scendit  de  caelis,  factus  homo.  Sed  assumpta  est  haec  veritas 
ex  iis  quae  in  variis  fidei  reguHs  continentur,  ut,  praesuppo- 
sito  huiusmodi  fundamento,  procederetur  ad  scientificam  ex- 
positionem  convenientiae,  quidditatis,  et  consequentiarum  re- 
velati  nobis  mysterii.  Nunc  ergo  quaeritur  de  fundamento 
ipso,  an  sciHcet  rationahiliter  fide  divina  credatur,  hunc  ho- 
minem  lesum  Christum  esse  verum  Deum,  id  est,  an  de  vera 
eius  divinitate  habeatur  evidentia  quam  credibilitatis  vocant. 
■ —  Ad  huius  autem  quaestionis  solutionem  duo  praestanda 
sunt.  E)emonstrandum  enim  est  primo,  Christum  in  librisN.  T., 
et  maxime  quidem  in  EvangeHo,  (cuius  sola  ntinc  historica  au- 
ctoritas  consideratur),  de  se  ipso  testimonium  dedisse  tanquam 
de  vero  Deo  homine  facto.  Secundo  demonstrandum  est,  at- 
testationem  hanc  iis  signis  sigillari ,  quae  non  potuerunt  pro- 
cedere  nisi  a  prima  Veritate,  cui  toto  corde  credendum  esse, 
et  ipsa  naturalis  ratio  manifestissime  dictat. 

THESIS  LV. 

Christus  in  terris  degens,  verum  se  esse  Deiim,  disertis 
ac  perspicuis  testimoniis  asseruit;  imo  in  hac  asseveratione 
fastigium  est  et  culmen  totius  revelationis  qua  semetipsum 
mundo  manifestavit. 

Testimonia,  ut  dictum  est,  sumenda  sunt  ex  documento 
historico  vitae  et  conversationis  lesu  Cliristi  apud  nos,  quod 
in  Evangeiiis  noscitur  esse  repositum. 

Porro,  circa  evangelia,  praevia  quaedam  observatio  facienda 
est.  Sciendum  scilicet,  rationalistas  videre  oppositionem  quam 
maximam,  eamque  irreductibilem,  loannem  inter  et  caeteros 
tres  quos  synopticos  vocant.  «  loannes  ponit  in  ore  Christi 
«  sermones,  quorum  stylus,  tonus,  ratio,  et  doctrinae,  nihil 
«  commune  habent  cum  sermonibus  qui  a  synopticis  referun- 
«  tur.  Sub  hoc  respectu,  talis  ac  tanta  est  differentia,  ut  ne- 
«  cesse  sit  ex  toto  seligere.  Si  loquebatur  lesus  ut  vuh  Mat- 
«  thaeus,  non  potuit  loqui  ut  vult  loannes.  Inter  duas  aucto- 
«  ritates  nullus  criticus  haesitavit  aut  haesitabit  unquam  (i)  ». 
Praeiverat  luhanus  apostata,  cuius  fragmentum  exstans  apud 
Cyrillum  Alexandrinum,  1.  10  cont.  lul.,  est  eiusmodi:  «  Tam 
«  infortunati  estis,  ut  ne  manseritis  quidem  in  iis  quae  vobis 
«  ab  Apostolis  sunt  tradita...  lesum  quippe  illum,  neque  Mat- 
«  thaeus  Deum  dicere  ausus  est,  neque  Lucas  neque  Marcus, 
«  sed  homis  ille  loanms,  cum  sensisset  magnam  multitudinem 
«  in  plerisque  urbibus  Graecis  et  Italicis  iam  tum  eo  morbo 
«  captam  esse,  primus  id  prodere  ausus  est  ». 

(i)  Renan,  Vie  de  Jisus,  introd.,  pag.  XXIX  :  «  Jean  met  dans  la 
«  bouche  de  Jesus  des  discours,  dont  le  ton,  le  style,  les  allures,  les  doc- 
«  trines  n'ont  rien  de  coramun  avec  les  logia  rapportes  par  les  synopti- 
«  ques.  Sous  ce  rapport  la  difterence  est  telle,  qu'il  faut  faire  son  choix 
«  d'une  maniere  tranchee.  Si  Jesus  parlait  comme  le  veut  Matthieu,  il  n'a 
«  pu  parler  comme  le  veut  Jean.  Entre  les  deux  autorites  uucun  critique 
«  n'a  hesite  ni  n'hesitera  ».  Et  nos  quidem,  quotidie  evangelia  legimus  ac 
pervolvimus,  quin  unquam  in  mentem  obvenerit  irreductibilis  haec  oppositio. 
Sed  scito  non  dari  omnibus,  ut  de  numero  criticorum  qui  «  inter  duas  au- 
«  ctoritates  nec  haesitaverunt,  nec  haesitabunt  unquam  »,    esse    mereantur. 

Unicum  autem  huius  mendacii  quaiecumque  fundamentum 
invenitur;  et  est  nota  cliaracteristica  quam  in  loanne,  iam  ab 
antiquo  Patres  animadverterunt.  Singula  enim  evangelia  suam 
servant  proprietatem,  secundum  quod  singuli  evangelistae  modo 
et  stylo  sibi  proprio,  in  uno  eodemque  Christo  ea  referenda 
susceperunt,  quae  suo  scopo  congruebant.  —  Nam  Evange- 
lium  Matthaei  eo  maxime  tendit,  ut  ostendantur  ludaeis  ad- 
impletae  promissiones  quae  Abrahae  factae  fuerant,  et  posteris 
eius.  Faciem  liabet  hoininis,  iuxta  Ezechielis  visionem,  eo  quod 
benedictum  semen  mulieris  seu  filium  hominis  per  excellen- 
tiam,  ex  genere  David  oriundum,  venisse  annuntiat.  —  Mar- 
cus  Petri  discipulus,  cuius  narratio  a  voce  clamantis  in  de- 
serto  usque  ad  sessionem  a  dextris  Dei  protenditur,  scripsit 
pro  Romanis  dominatoribus  terrae :  «  luxta  quod  Petrum  re- 
«  ferentem  audiera:,  inquit  Hieronymus,  rogatus  Romae  a  fra- 
«  tribus,  breve  scripsit  evangelium  ».  Eminet  srylo  maxime 
succincto  et  nervoso,  eoque  tendit  ut  vis,  robur,  et  potentia 
Christi  declaretur;  fticiem  habet  Uonis,  iuxta  eamdem  visio- 
nem  Ezechielis.  — -  Evangelium  Lucae,  forma  et  venustate 
sermonis  absolutissimum,  destinatum  fuit  Graecis  sive  Genti- 
libus,  quorum  Paulus  fuit  specialis  apostolus.  Ostendit  Chri- 
stum  salvatorem  cunctarum  Genrium,  habetque  faciem  bovis, 
id  est,  victimae  ad  sacrificium  universaHs  redemptionis.  — 
Denique  loannes  qui  aqiiilae  comparatur,  in  tribus  potissimum 
ab  aliis  difi^ert.  Nam  ultimus  omnium  scripsit,  et  eo  tempore 
quo  contra  Christi  divinitatem  inceperant  iam  haereses  con- 
surgere.  «  Scripsit  rogatus  ab  Asiae  episcopis,  inquit  Hierony- 
«  mus,  adversus  Cerinthum  aliosque  haereticos,  et  maxime 
«  tunc  Ebionitarum  dogma  consurgens,  qui  asserunt  Christum 
«  ante  Mariam  non  fuisse;  unde  et  compulsus  est  divinam 
«  eius  nativiratem  edicere  ».  Insuper,  dum  Matthaeus  et  Mar- 
cus  et  Lucas  conversationem  Christi  in  Galilaea  potissimum, 
vel  ludaeae  campestribus  commemorant,  loannes  magis  est 
in  referendo  id  quod  lerosolymis  contra  Scribas  in  lege  do- 
ctissimos  disputavit  Dominus.  Denique,  quod  maxime  ponde- 
randum  est,  evangelium  loannis  confectum  est  ut  inserviret 
eruditioni  eorum  qui  iam  erant  domestici  fidei,  et  christianis 
mysteriis  imbuti;  unde    attingit    intimiora     et    sublimiora    in 

Christo,  sicut  decebat  eum  qui  supra  pectus  Domini  in  coena 
recubuit,  et  de  hoc  ipso  fonte,  sacrae  doctrinae  fluenta  po- 
tavit. 

Ex  his  igitur,  aHisque  similibus  considerationibus  omnino 
exphcantur  notatae  ditferentiae,  quae  ionge  sunt  ab  omni  spe- 
cie  contrarietatis.  Nihilo  tamen  minus,  ut  exigentiis  adversa- 
riorum  quantumvis  omni  fundamento  destitutis  morem  gera- 
mus,  seorsum  proponentur  testificationes  quas  de  sua  divini- 
tate  dat  Christus  apud  loannem,  seorsum  vero  illae  quae  in- 
veniuntur  apud  tres  synopticos,  Integram  autcm  demonstra- 
tionem  ad  certa  capita  reducemus,  trahendo  primo  argumen- 
tum  ex  hoc  quod  Christus  se  asseruit   FiHum  Dei. 


I. 


FiHus  proprie  dicitur  ille  qui  ab  alio  processit  tanquam  a 
consubstantiali  principio  in  similitudinem  naturae,  communi- 
catam  habens  eam  quae  in  patre  est  essentiam,  vel  specie 
vel  numero  eamdem.  Sicut  ergo  filius  hominis  est  homo,  ita 
et  filius  Dei  Deus  est,  si  tamen  filius  dicatur  sensu  adaequato 
et  proprio,  et  non  tantum  analogico  vel  participato.  Ratio 
restrictionis  evidens  est,  quia  et  in  humanis  nomen  filii  non 
uno  sumitur  modo,  sed  ubicumque  aliqua  occurrit  analogia, 
sive  ad  generationem  naturalem  ex  qua  relatio  filii  innascitur, 
sive  ad  ea  quae  hanc  relationem  consequuntur,  ibi  etiam  non 
absurde  quaedam  ponitur  filiatio.  Nam  filius  apud  nos  dici 
potest  quisquis  ab  altero  instruitur  secundum  spiritum,  quasi 
quadam  spirituali  parturitione  ab  eo  procedens:  Filioli  mei, 
inquit  Apostolus,  quos  iteriiin  partnrio  donec  forinetur  Christus 
in  vohis.  Item  filii  nomen  suscipit  is  qui,  suggestione  seu  in- 
fluxu  ab  aliis  accepto,  similis  eis  eflicitur  moribus,  sensu,  co- 
gitatione,  principiis;  qua  ratione  in  Evangelio  commemoran- 
tur  fiHi  huius  saeculi,  filii  diaholi,  filii  gehennae,  etc.  Item,  si 
quis  ab  aliquo  assumatur  in  ius  haereditatis  quod  naturali  or- 
dine  consequitur  nativitatem,  non  genere  quidem,  sed  adoptione 
fihus  appellatur.  Nec  operae  pretium  est  ad  singula  exempla 
descendere,  quoniam  res  omnino  in  aperto  est ;  sed    et    sine 

tergiversatione  conceditur,  filiationem  ad  Deum  obnoxiam  esse 
eidem  multiplicitati  acceptionum,  cui  obnoxia  est  in  humanis; 
unde  tandem,  non  ex  appellatione  filii  mere  materialiter  con- 
siderata  sumendum  est  nunc  argumentum,  sed  ex  ratione  et 
modo  prorsus  singulari  quo  de  lesu  Christo  haec  fihatio  prae- 
dicatur. 

I.  Quod  nomen  Filii  Dei,  singulariter,  absolute,  et 
sine  addito,  in  Evangelio  a  Christo  assumptum,  est 
ex  sese  certissima  divinitatis  eius  affirmatio. 

Si  diiigentius  revolvas  iibros  tam  Veteris  quam  Novi  Te- 
stamenti,  videbis  filiationem  divinam  sensu  analogico  et  par- 
ticipato  hominibus  attribui,  vel  ratione  professionis,  velratione 
oflficii,  vel  ratione  moralis  perfectionis,  vel  demum  ratione  gra- 
tuitae  assumptionis  in  communionem  bonorum  et  beatitudinis 
Dei.  —  Primo  occurrit  mentio  fihorum  Dei,  Genes.  VI-2  :  Viden- 
tes  filii  Dei  filias  hominum  quod  esscnt  pulchrae,  etc.  Quo  in  loco 
fihae  hominum  sunt  mulieres  e  progenie  Cain  ;  fihi  vero  Dei 
sunt  Sethitae  apud  quos  hactenus  conservatus  fuerat  verus 
Dei  cultus  (i).  Et  sane,  cum  ad  filios  pertineat  colere  et  re- 
vereri  patrem,  non  male  illi  qui  professione  saltem  verae  re- 
ligionis  ab  aliis  distinguuntur,  sub  filiorum  Dei  appellatione 
veniunt.  Unde  etiam,  Psalm.  XXVIII-i,  invitantur  Israelitae 
ad  frequentationem  sacrificiorum  in  tabernaculo  foederis,  his 
verbis:  Aferte  Domino,  filii  Dei,  filios  arietum,  aferte  Domino 
gloriam  et  honorem.  Et,  Esth.  XVI-i^,  vocat  Assuerus  ludaeos 
iustis  legibus  et  sanctae  religioni  servientes,  filios  altissimi  et 
maxiini  semperque  viventis  Dci.  —  Secundo  dicti  sunt  aliqui 
filii  Dei,  ratione  auctoritatis  participatae  a  Deo,  eo  quod  fi- 
liorum  est  participare  auctoritatcm  patris  supra  famulos.  Re- 
cte  ergo  de  iudicibus  Israel,  populum  iudicantibus,  sed  sua 
potestate  abutentibus,  intelliguntur  ista  Psalmi  LXXXI :  Deus 
stetit  in  syna^oga  deorum,  in  medio  autem  deos  diiudicat.  Usque- 
quo  iudicatis  iniquitatem,  et  facics pcccatornm  sumitis?...  Ego  dixi, 
dii  estis,  et  filii  Excelsi  omnes ;  vos  autem  sicut  homines  morie- 
mini,  etc.  — •  Tertio  apud  lob,  nomine  filiorum  Dei  recen- 
sentur  angeli  boni,  per  oppositionem  ad  Satan,  qui  in    veri- 

(i)  Cf.  Genes.  IV,  26. 

tate  non  stetit,  sed  contra  Deum  divisus,  a  domo  Dei  eiectus 
est:  Ouadam  autem  dic,  cum  venissent  filii  Dei  ut  assisterent 
coram  Domino,  ajfuitinter  eos  etiain  Satan.  —  Quarto,  in  Evan- 
geiio  Cliristus  hortatur  nos  ut  simus  filii  Dei,  moribus  et  imi- 
tatione,  benefaciendo  etiam  inimicis  nosrris :  Ut  sitis  filii  Pa- 
tris  vestri,  qui  solem  suum  oriri  facit  super  honos  et  malos.  — 
Quinto,  ibidem  fiiios  Dei  vocat  eos  qui  digni  habebuntur 
saeculo  venturo  in  gloriosa  resurrectione  a  mortuis,  ac  pcr 
hoc,  in  Dei  et  beatitudinis  eius  consortium  assumentur :  .4e- 
qnales  an^elis  sunt,  inquit  Luc.  XX,  3)-^^,  ^t  filii  sunt  Dei, 
cum  sint  filii  resurrectionis.  Sed  et  aHas  frequentissime  annun- 
tiatur  filiatio  iila  propria  Novi  Testamenti,  quae  iam  est  in 
praesenti  per  gratiam,  per  iustificationem  ex  fide  (Rom.  \\  1-2), 
per  acceprionem  spiritus  adoptionis  (Rom.  VIII,  15-16;  Ga- 
lat.  IV,  6-7),  per  fidem  quae  est  in  Christo  lesu  (Galat.  III-26), 
per  semen  Dei  quo  a  filiis  diaboli  secernimur  (i  loan.  III, 
9-10),  eic.  Uno  demum  verbo,  aut  filii  Dei  dicuntur  aliqui 
comparative  ad  alios,  ita  ut  ex  ipsa  oppositione  ratio  appel- 
lationis  innotescat,  aur  si  absoluta  appellatio  est,  semper  con- 
iungitur  conveniens  explicatio.  Ex  quo  iam  apparere  potest, 
quid  sentiendum  foret  de  hoc  nomine  Filii  Dei,  si  forte  sin- 
gulariter,  absolute,  et  sine  addito,  ranquam  proprium  ac  per- 
sonale  nomen,  alicui  atrribueretur. 

Sane  vero,  quisquis  filius  alicuius  per  naturam  non  exsi- 
stens,  ipsius  filium  nihilominus  se  affirmat,  determinare  habet 
qua  ratione,  quave  de  causa  filiationem  hanc  sibi  vindicet;  et 
multo  evidentius  urget  ista  necessitas,  si  asserta  filiatio  in  con- 
troversiam  veniat,  si  de  ea  in  iudicio  solemni  attestatio  quae- 
ratur,  si  eousque  res  processerint  ut  nulli  aequivocationi 
locus  amplius  esse  possit.  Alioquin,  in  liis  praesertim  circum- 
stantiis,  filium  se  affirmare,  nuila  declaratione  adiuncta,  idem 
est  ac  asserere  filiationem  cuius  ea  sola  ratio  sit,  quam  sponte 
sua  fiHi  nomen  importat,  id  est,  filiationem  propriam  et  na- 
turalem. 

Atqui  de  Christo  narrant  Evangelistae,  quomodo  vocatas 
in  iudicium.  capitale,  adiuratus  sit  a  Summo  Pontifice  Syna- 
gogae,  assidente  universo  Synedrio,  hoc  modo  :  Adiuro  te  per 
Deum  vivuin,  ut  dicas  iiobis  si  tu  es  Christus  Filius  Dei.  At  ille 

respondit:  Tn  dixisti.  Ita  referunt  Matthaeus,  Marcus,  et  Lucas. 
Sed  et  apud  loannem  dicunt  ludaei  ad  Pilatum :  Secundum 
legcm  debet  mori,  quia  Filium  Dei  se  fecit.  Denique,  testante 
Matthaeo,  dum  penderet  Christus  in  cruce,  praetereuntes  Prin- 
cipes  sacerdotum  irridebant  clamantes:  Dixit  enim,  quia  Filius 
Dei  sum.  Haec  de  iudicio  Christi,  et  de  causa  condemnationis 
eius.  —  Quibus  consona  sunt  ea  quae  tam  ante  quam  post 
passionem,  sive  apud  loannem,  sive  apud  Synopticos  inva- 
riabihter  traduntur.  Apud  loannem  quidem,  in  locis  innume- 
ris:  Sic  Deus  dilexit  mundum  ut  Filium  suum  unigenitum  da- 
ret,  (III- 1^).  Venit  hora  in  qua  omnes  qui  in  monumentis  sunt, 
audient  vocnn  Filii  Dei,  (V-28).  Tu  credis  in  Filium  Dd?.... 
Oui  loquitur  tecum,  ipse  est  (IX,  33-37),  etc.  Apud  Synopticos 
vero,  ubi  Christus  magno  encomio  laudat  et  coelitus  inspira- 
tam  dicit  confessionem  Petri:  Tu  es  Christus  Filius  Dei  vivi, 
(Matth.  XVI,  1^-17).  Item,  ubi  comphicens  sibi  in  humihbus 
et  parvulis,  quibus  revelata  sunt  secreta  coelestia,  dicit:  Nemo 
novit  Filium  nisi  Pater,  neque  Patrem  quis  novit  nisi  Filius,  et 
cui  voluerit  Filius  revelare,  (Matth.  XI-27;  Luc.  X-22).  Item, 
m  illa  parabola  in  qua  ostendit  omnes  Prophetas,  Dei  servos, 
a  ludaeis  occisos,  postremo  se  tihum  a  Patre  missum  eadem 
sorte  a  malefidis  donandum,  (Matth.  XXI,  33  et  seq.).  Item 
post  passionem,  quando  Apostolos  in  totum  mundum  mittit 
dicens  :  Euntes  docetc...  bapti^antes  cos  in  nomine  Patris  et  Filii 
et  Spiritus  Sancti,  (Matth.  XXVIII-19).  —  Atque  hisce  ipsius 
Christi  de  seipso  attestationibus  adiungitur  apud  Synopticos 
vox  de  coehs  audita,  primum  quidem  in  ripa  lordanis :  Hic 
est  Filius  meus  dilectus  in  quo  mihi  complacui,  (Matth.  III-17, 
Marc.  I-ii,  Luc.  III-22)  ;  postea  in  monte  transfigurationis: 
Hic  est  Filius  meus  dilectus,  ipsum  audite  (Luc.  IX-35,  Matth. 
^'^''^I-J,  Marc,  lX-6).  Sed  et  in  omnibus  evangeliis,  coram 
lesu  Christo  sub  absoluta  appellatione  FiHi  Dci  curvatur  omne 
genu,  coelestium,  terrestrium,  et  infernorum.  Nam  angelus  ad 
Virginem  apud  Lucam  ait:  Filius  Altissimi  vocabitur,  et  iterum: 
Quod  nascetur  ex  te  sanctum  vocabitur  Filius  Dei,  (Luc.  I,  32-35). 
Apud  xMatthaeum,  Marcum,  et  Lucam,  conterriti  daemones 
clamant:  Ouid  nobis  et  tibi,  lesu  Fili  Dei,  (Matth.  VIII-29, 
Marc.  V-7,  Luc.  \'III-28).  Protestatur  loannes  Baptista:  Quia 

hic  est  Filius  Dei ;  confitetur  Nathanael :  Tii  cs  FiHus  Dei,  tu. 
es  Rex  Israel ;  adorat  caecus  natus,  interrogatus  an  crederet  in 
Filium  Dei:  Credo,  Domine,  et  procidens  adoravit  eum ;  excla- 
mant  ii  qui  in  navicula  erant,  videntes  quomodo  venris  im- 
perasset  et  mari :  Vere  Filius  Dci  es ;  et  centurio  post  prodi- 
gia  in  morte  visa :   Ouia  vere  Filius  Dei  erat  iste. 

lam  ergo  indubitanter  efficitur,  lesum  Christum  suh  sin- 
gulari  appellatione  Filii  Dei  fuisse  mundo  manifestatum,  id- 
que  sine  aliqua  conditione  seu  explicatione  diminuente,  imo- 
vero,  cum  exclusione  ilHusmet,  attentis  omnibus  circumstan- 
tiis  et  adiunctis  hactenus  declaratis.  Sed  nunc  multum  crescit 
argumentum,  si  consideretur  quo  sensu  nomen  Filii  Dei  fuerit 
intellectum  ab  iis  quibus  praedicavit  Christus,  quove  modo 
communis  omnium  intelHgentia  omnibus  modis  ab  eo  con- 
firmata. 

2.  Quod  appellatio  Filii  Dei  fuit  ab  iis  inter  quos 
Christus  vixit,  in  sensu  verae  et  propriae  divinitatis 
constanter  intellecta. 

In  primis,  falso  quis  existimaret,  nomen  filii  Dei  fuisse  tunc 
temporis  in  usu,  ad  designandum  Messiam,  qualis  a  vulgo  ex- 
spectabatur,  ut  multis  ostendit  Franzelin,  de  Incarn.,  Thes.  3. 
Haec  enim  appellatio  nusquam  occurrit  in  ore  turbarum,  aut 
cuiusquam  eorum  quos  sola  docuerat  traditio  popularis,  sed 
quoties  in  Evangelio  sermo  esr  de  Messia  secundum  commu- 
nem  opinionem,  nominatur  filius  David,  vel  propheta  ventu- 
rus,  vel  rex  Israel,  vel  Salvator  mundi,  vel  Messias  aut  Chris- 
tus  sine  addito.  Er  sane  in  die  Palmarum,  Messiam  turbae 
acclamabant  dicentes :  Hosanna  filio  David,  benedictus  qui  venit 
in  nomine  Doinini  (Matth,  XXI-9);  benedictum  quod  venit  re- 
gnum  patris  nostri  David  (Marc.  XI-io);  benedictus  qui  venit 
rex  iii  iiomine  Domini  (Luc.  XIX-38);  bosaiina,  bemdictus  qui 
vciiit  iii  nomine  Doinini,  rex  Israel  (loan.  XII-12).  In  die  etiam 
multiplicationis  panum,  haec  vox  erat  multitudinis  :  Ouia  hic 
est  vere  Propheta  qtii  venturus  est  in  muiidum  (loan.  VI- 14). 
Et  in  festo  scenopegiae,  dicebant  multi  de  populo:  Hic  est 
vere  Prophcta ;  alii:  Hic  est  Christus  (loan.  VII-40).  Samari- 
tana  quoque,  referens  id  quod  vulgo  credebatur,  ait :  Scio  quia 
Messias  venit ;  et  caecus  natus  post  miraculosam  sanationem. 

suum  benefactorem  ultro  prophetam  fatetur,  de  Filio  autem 
Dei  adhuc  nihil  scit.  Accedit  vel  maxime  confessio  Petri, 
Matth.  XVI-i(3.  Quis  enim  crederet  Petrum,  confitendo  Fi- 
lium  Dei  vivi,  nihil  expressisse  praeter  id  quod  tot  alii  iuxta 
vulgarem  de  Messia  existimationem  in  persona  lesu  agnove- 
rant,  et  fuisse  ridicula  prorsus  emphasi  laudatum,  ut  qui  ultra 
humanum  intendisset  oculos,  pervenissetque  ad  cognitionem 
altissimi  mysterii,  cui  revelando  non  caro  nec  sanguis  suffi- 
ceret,  sed  solus.Pater? 

Elucet  etiam  evidentissime  distinctio  inter  nomina  Christi 
et  Filii  Dei  in  communi  intelligentia  popuU  ludaeorum,  ex 
ratione  processus  apud  Pilatum,  quem  hic  breviter  rcferre 
iuvabit.  —  Post  sententiam  mortis  in  suo  Concilio  edictam, 
ludaei  statuerant  rem  deferre  ad  Romanum  procuratorem.  In 
quo  quidem,  non  adeo  solHciti  fuerant  legahtatis  secundum 
quam  eis  non  Hcebat  interficere  quemquam,  cum  scirent  Ro- 
manos  in  causis  reHgionis  facile  relaxare  de  rigore  iuris,  imo 
vero,  Hcentiam  expresse  a  Piiato  datam  iudicandi  secundum 
propriam  legem  mox  essent  recusaturi.  Unde,  ut  aHbi  iam 
dictum  est,  vera  ratio  et  causa  fuit  quia  in  lege  Moysis,  pro 
crimine  blasphemiae  statuta  erat  lapidatio,  quae  odio  eorum 
non  erat  satis;  volebant  enim  Christo  infamem  mortem  cru- 
cis,  solo  iure  et  more  Romano  inflictam  iis  qui  Romana  ci- 
vitate  carebant  (i).  Quapropter,  in  accusatione  ad  Praesidem 
delata,  de  blasphemia  et  appeHatione  FiH'i  Dei  mentio  fieri 
non  debuit;  sed,  inquiunt,  hunc  invmimus  subvertcfttem  gentein 
nostram,  et  prohihentcni  tributa  dare  Cacsari,  et  dicentem  se 
Christum  regem  esse.  Quippe,  hic  erat  aspectus  poHticus, 
quo  solo  moveri  poterat  poHticus  magistratus.  Interrogat  ergo 
Pilatus  lesum,  et  statim  ac  inteHexit,  nihil  Caesari  esse  ti- 
mendum  a  rege  cuius  regnum  non  esset  de  hoc  mundo :  cs^o, 
inquit,  nullam  invcnio  in  eo  causam.  Non  acquiescunt  ludaei, 
et  urgent  dicentes  :  Commovet  populum,  incipiens  a  Galilaea 
usque  huc.  Erat  enim  GaHlaea  tunc  temporis,  fomes  rebeHio- 
nis  contra    Romanam    dominationem  (2),    et  hac    de    causa. 


(i)  Cf.  dicta  superius,  pag.  413. 
(2)  Act.  V-37. 

paucis  anre  niensibus,  Pilatus  ipse  integram  Galilaeorum  tur- 
mam  occidi  iusserat  in  templo  lerusalem  (i),  inimiciriasque 
Herodis,  sub  cuius  potesrare  erant,  inde  sibi  promeruerat.  At 
Pracses  intelligens  inanitatem  delationis,  non  mutar  priorem 
de  Christo  opinionem,  sed  medium  evadendi  quaerit,  et  putat 
se  ibi  invenisse  solutionem,  ubi  implicari  putabatur.  Nam  opti- 
mam  occasionem  nactus,  non  solum  expediendi  se  a  iudicio 
iniusto,  verum  etiam  reconciliandi  se  cum  tetrarcha,  iubet  le- 
sum  remitti  ad  Herodem,  qui  et  ipse  propter  Paschatis  festum 
lerosolymis  erat  his  dicbus.  Res  equidem  accidit  Herodi  gra- 
tissima,  sed  nuUa  negotii  conckisio  ;  et  ideo,  congregatis  mox 
principibus  sacerdotum  et  magistratibus  et  plebe,  statum  quae- 
stionis  exponebat  Piiatus  dicens  :  Obtulistis  mihi  hunc  bomimin 
quasi  a-Oertentem  populum,  et  ecce  cgo  corani  vobis  interrogans, 
nullam  causam  invenio  ex  his  in  quibus  enm  accusatis.  Sed  ne- 
que  Herodes,  nam  remisi  vos  ad  illum,  et  ecce  nihil  dignum  morte 
actum  est  ei.  Videt  nihilominus  periculosissimum  fore,  si  in 
tanta  commotione  animorum  otfenderet  ludaeos,  praesertim 
iura  Caesaris  specie  tenus  adserentes.  Quare  iterum  ad  sub- 
terfugia  descendir,  occasionem  arripiens  ex  consuetudine  di- 
mittendi  unum  vinctum  in  Paschate,  quemcumque  populus 
petiisset;  verumtamen,  neque  sic  intenrum  obtinet  finem,  nam 
invalescebant  dicentes :  Non  hunc,  sed  Barabbam.  Succedit  iia- 
gellatio,  qua  sperabat  Praeses  invidiae  persequentium  fieri  sa- 
tis;  non  enim  ipse  persequendo  flagellavit,  sed  ludaeorum 
furori  satisfacere  volens,  ut  vel  sic  mitescerent  et  desinerent 
velle  occidere,  cum  iiagellatum  viderent.  At  frustra,  nam  cum 
vidissent  eum  Pontilices  et  ministri  portantem  coronam  spi- 
neam  et  purpureum  vestimentum,  instantius  clamabant :  Cru- 
cifige,  crucifige  eum.  Pilatus  vcro:  Accipite  eum  vos,  et  crucifi- 
git',  cgo  enim  non  invcnio  in  eo  causam.  Sed  iam  intelligunt 
ludaei  se  habere  Praesidem  in  sua  porestate,.  et  rem  eousque 
processisse  ur  infallibiliter  obtemperaturus  sit  omni  eorum  vo- 
luntati.  Ideo  tandem,  totam  de  integro  causam  exponunt; 
utque  palam    fieret,    in    eamdem    concurrere    condemnationis 

(i)  «  Aderant  autem  quidam  ipso  in  tempore,  nuntiantes  illi  de  Galilaeis, 
((  quorum  sanguinem  Pilatus  miscuit  cum  sacrificiis  eorum  ».  Luc.XIII-i. 


DE    ATTESTATA    DIVINITATE    CHRISTI  489 

sententiam,  et  legem  Caesaream  propter  assumptam  dignita- 
tem  regiam  quae  Messiae  propria  erat,  et  legem  ludaicae  re- 
ligionis  propter  impiam  et  blasphematoriam  divinae  filiationis 
usurpationem :  Nos,  aiunt,  Jegcni  habcmus,  et  seciindum  legem 
debet  mori,  quia  Filium  Dei  se  fecit.  —  lam  age.  Appel- 
lationem  Cbristi  regis  et  Filii  Dci  non  fuissc  eamdem  in  com- 
muni  intelligentia,  sed  hanc  secundam  multum  addidisse  su- 
pra  primam,  apparet  primo  ex  distinctione  accusationis,  et  ex 
progressu  quo  ludaei  ab  una  dehuione  veniunt  in  aliam.  Ap- 
paret  secundo  ex  terrore  quo,  nova  hac  revehatione  accepta, 
concussus  est  Pilatus ;  nam,  inquit  Evangelisra,  cum  audisset 
Pilatus  hunc  sermonem,  magis  timuit.  Ideo  ingreditur  praetorium 
iterum,  et  dicit  ad  lesum :  Undc  es  tu  ?  An  de  coelo,  an  de 
terra  ?  Esne  homo,  esne  Deus?  Perspexerat  enim  quid  dista- 
ret  inter  dicere  se  Christum  regem,  et  facere  se  Filium  Dei. 
Nec  difficile  erit  invenire  timoris  ingravescentis  causam;  nam 
omnia  ea  quorum  testis  hactenus  exstirerat,  tam  ex  parte  vi- 
ctimae  quam  ex  parte  persequentium,  communes  atque  ordi- 
narias  proportiones  omnino  excedere  ei  videbantur;  insuper, 
superstitiosum  hominem  mox  monuerat  uxor  de  somnio  ter- 
ribili,  et  tccQ  sententia  mortis  petebatur  adversus  eum,  qui 
cum  Filium  Dei  se  fecisset,  forte  non  erat  mentitus,  id  de  se 
asserendo  !  Quapropter,  exinde  (magis)  quaerebat  Pilatus  dimittc- 
re  eum,  quoadusque  tandem  vinceret  respectus  Caesaris :  Si 
hunc  dimittis,  non  es  amicus  Cacsaris...  non  hahcmus  regem  nisi 
Caesareni ;  quibus  auditis,  tradidit  illum  ut  crucifigeretur.  — 
Ex  his  igitur  palam  fit,  nomen  Filii  Dei  fuisse  ab  omni- 
bus  pariter  acceptum  in  sensu  longe  diverso  ab  eo  quem 
prae  se  ferebat  nomen  Christi  vel  Messiae  in  opinione 
communi;  imo  vero  tantum  distasse  unum  ab  alio,  quantum 
a  terra  caeli  exaltantur.  Et  quid  tandem  putas,  hoc  nomen 
addidisse?  Quid,  nisi  veram  ac  proprie  dictam  divinitatem  ? 
Nam  sane,  quamcumque  divinitatis  creatam  participationem 
assignaveris,  eam  ludaei  a  suo  Messia  alienam  non  existimabant. 
—  Sed  nunc  conclusio  magis  firmanda  est  ex  consideratione 
iudicii  coram  Caipha  et  toto  sacerdotum  consessu  celebrari. 
Narrant  synoptici  quomodo,  interrogatione  facta:  si  tu  es 
Christus  Filius  Dei,  ad  responsionem  affirmativam:  ^?^  dixisti. 

princeps  sacerdotum  scidit  vestimenta  sua  dicens:  BJasphema- 
vit,  caeterique  conclamaverunt :  Rciis  est  mortis.  Confer  nunc 
legem,  in  cuius  virtute  huiusmodi  sententia  pronuntiatur.  Con- 
tinetur  in  Levitico  (XXXIV,  i6):  «  Qui  blasphemaverit  no- 
«  men  Domini,  morte  moriatur,  lapidibus  opprimet  eum  omnis 
«  multitudo,  sive  ille  civis,  sive  peregrinus  fuerit.  Qui  blas- 
«  phemaverit  nomen  Domini,  morte  moriatur».  Atqui,  falso 
se  dicere  Dei  tilium  secundum  quamdam  creatam  divinitatis 
participationem,  quantumvis  excellentem,  mendacium  quidem 
est  atque  impostura;  blasphemia  autem,  sive  convicium  irro- 
gatum  Deo,  nulla  verisimilitudine  dici  potest.  Per  hoc  enim 
nihil  negatur  de  Deo  quod  ei  conveniat,  nihil  de  eo  asseritur 
quod  ei  non  conveniat,  in  quo  blaspheniiae  ratio  stat  et  sum- 
ma  malitia,  E  contra,  arrogare  sibi  respectu  Dei  propriam  ac 
naturalem  filiationem,  (secundum  quod  Filius  Dei,  Deus  est, 
eo  pacto  quo  lilius  hominis,  homo  est),  nihil  est  aliud  quam 
arrogare  sibi  ipsam  divinitatem,  ac  per  consequens,  facere 
Deum  creaturam.  Haec  igitur  maxima  blasphemia  est,  pro 
qua,  utpote  iuridice  tandem  cognita,  reus  mortis  ab  omni  con- 
cilio  declaratur  Christus.  IUa,  inquam,  ipsa  quae  ei  in  decursu 
suae  praedicationis  fuerat  toties  exprobrata,  puta  apud  Lu- 
cam,  V-2I  :  Coeperunt  cogitare'scrihae  et  pharisaci  dicentes,  quis 
est  hic  qiii  loquitur  hlasphemias  ?  quis  potest  dimittere  peccata,  nisi 
sohis  Deus  ?  Et  apud  Matthaeum,  IX-2:  Dixit  paralytico:  con- 
jidc,  fili,  remittnntur  tibi  peccata  tna.  Et  ecce  quidam  de  scrihis 
dixernnt  intra  se ,  hic  hlasphemat.  Et  apud  loannem,  V-i8: 
Qiiaerehant  eum  Indaei  interficcre,  qnia  patrem  sunm  dicehat  Denni, 
aeqnaleni  se  faciens  Deo.  Et  ibid.,  X-33:  Dc  bono  opere  nonla- 
pidamns  te,  sed  de  blasphemia,  quia  tu,  homo  cum  sis, 
facis  teipsum  Deum. 

Maneat  ergo  demonstratum,  quod  nomen  Filii  Dei  fuit  ab 
iis  inter  quos  Christus  vixit,  in  sensu  verae  divinitatis  indu- 
bitanter  intellectum.  Nunc  autem,  solum  superest  videndum, 
an  isti  in  sua  interpretatione  erraverint,  vel  ei  quem  perdere 
intendebant,  gratuitam  imposuerint  calumniam. 

3.  Quod  sensus  qui  communiter  nomini  Filii  Dei  at- 
tribuebatur,  fuit  constanter  et  onmibus  modis  a  Christo 
confirmatus. 

Certe,  cum  in  controversia  de  violatione  sabbati,  accusa- 
tores  suos  refellebat ,  non  modo  ex  qualitate  operum  quae 
sub  lege  sabbati  non  cadebant  (Luc.  XIII-i  5,  XIV-5),  verum 
etiam,  altius  repetendo  principium  ,  ex  conditione  operantis 
qui  lege  illa  non  teneretur,  utpote  dominus  exsistens  etiam  sah- 
hati  (Matth.  XII-8,  Marc.  II-28),  nonne  evidens  .praebebat 
fundamentum  imputationi,  cui  alludit  Apostolus  cum  dicit: 
Non  rapinam  arhitratas  est  esse  se  aequalem  Deo  ?  Quis  enim 
est  dominus  legis,  nisi  ipse  legislator  ,  et  quis  legis  sabbati 
auctor,  nisi  Deus?  Non  ergo  errabant  ludaei,  intelligendo 
filiationem  divinam  quam  sibi  Christus  attribuebat,  in  sensu 
filiationis  propriae  et  naturalis. 

Adhuc,  cum  in  eadem  de  sabbato  controversia  aiebat:  Pater 
meus  usque  modo  operatur ,  et  ego  operor  (loan.  V-17),  quae- 
nam  esse  poterat,  quaeso,  consequentia,  nisi  intenderet  unam 
atque  eamdem  esse  Patris  et  Filii  operationem,  aut  certe,  ope- 
rationem  in  Filio,  non  secus  ac  in  Patre,  nulli  legi  esse  ob- 
noxiam  ?  Utroque  autem  modo  causa  dabatur  adversariis  con- 
cludendi:  ergo  patrem  suum  dicit  Deum,  aequalem  se  faciens 
Deo.  Atqui,  nedum  legitimae  huic  conclusioni  attenuationem 
quaereret  Christus,  amplificabat  eam  magis,  asseverans  se  ope~ 
rari  omnia  quae  Pater  operatur,  se  vivificare  quos  vult,  sicut 
Pater  suscitat  mortuos  et  vivificat  (loan.  V-21).  Et  quia  re- 
velatio  pluralitatis  Personarum  in  Deo,  non  debebat  esse  sine 
adiuncta  revelatione  processionum  seu  originum  quae  sunt 
secundum  operationes  naturae  intellectualis,  (ne  quis  scilicet 
in  divinis  cogitaret  materialem  generationem  et  multiplica- 
tionem  individuorum,  aliaque  eiusmodi  absurda):  ideo,  suam 
attestans  filiationem,  concomitanter  etiam  explicabat  modum^ 
processionis  a  Patre,  ducla  analogia  ex  sensibilibus  quae  apud 
nos  sunt  similitudinibus.  Huc  spectat  visio  illa  ac  demonstratio 
de  qua  aiebat:  Non  potest  Filius  a  se  facere  quidquam,  nisi  quod 
viderit  Patrem  facientem ;  quaecumque  enim  ille  fecerit ,  haec  et 
Filius  similiter  facit.  Pater  diligit  Filium,  et  omnia  demonstrat  el 
quae  ipse  facit.  Cum  enim  apud  nos  ratio  facturae  operis,  me- 
diante  visu  et  demonstratione,  communicari  soleat  ab  uno 
artifice  in  alium,  inde  sumebat  exemplum,  ut  in  lingua  nostra, 
et  veluti  balbutiendo  cum  balbutientibus,  (quippe   humanitus 


492  CREDIBILITAS    I\'CAR\AT10XIS 

ad  homines  loquebatur  de  ineffabilibus  sacramentis),  signifi- 
caret  se  eatenus  cuncta  operari,  quatenus  aeterna  processione 
secundum  actum  intellectus,  communicatam  a  Patre  liabet 
rationem  effectionis  operum  ,  sive  artem  ,  vim,  et  actionem 
creatricem,  quae  est  cum  divina  natura  omnino  idem  (i). 

Adliuc,  urgentibus  ludaeis  in  hunc  modum :  Ouoiisqiu  ani- 
mam  nostraiii  tollis?  si  tu  es  Christus,  dic  nohis  palain,  respon- 
debat:  Loquor  vohis,  et  non  creditis...  Sed  vos  non  creditis,  quia 
non  estis  ex  ovibus  meis.  Oves  meae  vocem  nieam  audiunt,  et  ego 
vitam  aeternam  do  eis,  et  non  rapiet  eas  quisquam  de  inanu  mea. 
Pater  meus  quod  dedit  mihi ,  maius  omnihus  est ,  et  nemo  potest 
rapere  de  manu  Patris  mci.  Ego  et  Pater  unum  sunius.  Quo  in 
ioco,  manus  Patris  est  omnipotentia  Patris,  cui  nulla  praeva- 
let  creata  potestas;  et  haec  omnipotentia  Patris  ,  in  Christo 
pariter  est,  quia  est  illud  maius  omnibus,  quod  aeterna  ge- 
neratione  Filio  dedit  Pater ;  unde  consequitur  quod  oves  ad 
vitam  aeternam  praedestinatae,  utpote  in  manu  Christi  repo- 
sitae,  infallibiliter  salvabuntur,  et  non  peribunt  in  aeternum. 
In  his  igitur  satis  evidens  continetur  divinitatis  assertio.  —  Sed 
ne  quis  cavilletur  in  diversitate  lectionum,  (nam  quidam  co- 
dices  loco  lectionia  vulgatae:  Pater  ineus  quod  dedit  mihi,  uiaius 
omnibus  est,  habent :  Pater  meus  qui  dedit  inihi,  iiiaior  omnibus 
est),  considerationem  nunc  restringe  ad  ultima  verba,  in  qui- 
bus  potissima  vis  reponitur,  et  quae  per  se  sola  rem  conficiunt. 
Ego  ct  Pater,  inquit,  imum  sumus.  Quid  sibi  vult  istud  uniiin? 
Sane  vero,  vel  unum  simpliciter,  unitate  scilicet  consubstan- 
tialitatis;  vel  unum  secundum  quid,  unitate  quae  habetur  in- 
ter  principem  et  ministrum,  inter  amantem  et  amatum,  inter 
participantem  et  eum  a  quo  participat,  aut  si  qua  alia  unitas 
est  eiusmodi.  Atqui  impossibile  omnino  est  hanc  posteriorem 
unitatem  accipere.  Nam  in  primis,  quamcumque  accidentalem 
unitatem  assignaveris,  profecto  non  sufficiet  ad  salvandam  vim 
huius  verbi,  unum  sumus,  absolute  et  sine  addito  prolati.  Quis 
enim  Dei  minister,  quis  Dei  amator,  quis  Dei  sacerdos,  organum, 
aut  vicarius,  ita  desipuit  unquam,  ut  dicere  auderet:  ego  et  Deus 
unum  sumus?  Ait  quidem  Apostolus:  Qui  adhaeret  Domino,  unus 

(i)  De  his  cf.  tractatum  de  Trinitate,  ubi  de  processionibus  divinis. 

spiritns  est.  Sed  valde  diversa  sunt  istud  ego,  et  istud  qui  adhac- 
ret  Domino,  cum  hic  importetur  accidentalis  conditio  personae, 
illic  vero  persona  simpliciter;  valde  etiam  differunt,  nniiinsti' 
mus,  et  unus  spiritus  est,  cum  unus  spiritus  idem  sit  ac  unum 
cum  addito,  unum  nempe  spiritu,  affectu,  et  mutua  illa  inhae- 
sione  qua  amans  est  in  amato  et  amatum  in  amante.  Dicit 
iterum  Apostolus:  Ojiid  igittir  est  Apollo?  qnid  vero  Panlus? 
Ministri  eius  cui  credidistis ,  et  nnicnique  sicut  Dotninus  dedit. 
Sed  numquid  forte  seipsum  dicet  esse  unum  cum  Domino? 
Imo  vero,  inquit,  ego  plantavi,  Apollo  rigavit ,  sed  Deus  incre- 
mentnm  dedit ;  itaque  neque  qui  plantat  est  aliquid,  neque  qui 
rigat,  sed  qtii  incrernentum  dat  Dens ;  qui  antetn  planiat  et  qui 
rigat,  nnutn  sutit,  id  est,  in  eodem  gradu  sunt,  scihcet  in  gradu 
ministrorum,  et  ita  quidem  ut  ipsi  non  debeant  attendi,  sed 
solus  Deus  cui  ministrant.  Dicit  etiam  Christus  in  ukima 
oratione  sua  ad  Patrem  pro  discipuhs:  Ut  sint  unntn,  sicut  et 
nos  nnntn  sutnus...  Ut  otnnes  unniti  sint,  siciit  tn  in  me,  et  ego 
in  te,  nt  et  ipsi  in  tiobis  utium  sint.  Sed  numquid  in  ipsa  uni- 
tate  Patris  et  Fiiii  sunt  et  discipuli  ?  Absit,  nam  Patris  e:  Fihi 
unitas  solum  proponitur  ut  exemplar  unitatis  Ecclesiae,  eodem 
scihcet  pacto  quo  perfectio  Patris  proponitur  ut  exemplar  per- 
fectionis  nostrae  ,  cum  dicitur  a  Christo  :  Estote  ergo  vos  per- 
fecti  sicnt  et  Pater  yester  coelestis  perfcctus  est.  Quid  plura  ?  Nonne 
homo  quahscumque,  eiusmodi  sententiam  enuntians :  ego  et 
Deus  unum  sumus,  indubitanter  haberetur  ab  omnibus  ceu 
dementia  captus?  dementia,  inquam,  vel  physica  quae  causam 
habet  pliysicam  laesionem  cerebri,  vel  morali  quae  est  summa 
mentis  hebetudo?  —  Verum,  esto  quod  insohta  prorsus  atque 
abnormi  phraseologia,  asserta  cum  Patre  unitas  aliquid  aliud 
significare  potuisset  quam  naturae  unitatem;  id  saltem  certis- 
simum,  ludaeos  verba  Christi  de  facto  accepisse  in  sensu 
obvio  et  naturah,  imo  sustulisse  lapides  ut  lapidarent  eum , 
quia  tu,  inquiunt,  homo  cum  sis,  facis  teipsum  Deum.  Q_uid  ergo 
debulsset  respondere,  si  in  modo  intehigendi  assertionem  suam, 
decepti  fuissent  adversarii?  Erratis,  debuisset  ipse  dicere,  in 
sensu  non  genuino  sumentes  verba  mea;  non  enim  intende- 
bam  id  quod  ad  litteram  sonant,  et  non  est  cur  de  blasphe- 
mia  me  accusetis,  quasi  me  fecissem  aequalem  Deo;  nam  etsi 

purus  homo  sim,  tamen  Dei  legatus  et  minister  exsisto,  etc,  etc. 
Haec  sane  et  alia  eiusmodi  oportuisset  ipsum  regerere,  eo  vel 
magis  quod  si  error  erat,  erroris  causa  fuisset  ipsemet ,  pro- 
pt^r  talem  ac  tantum  abusum  sermonis  humani.  Nunc  autem, 
quid  responderit  diligenter  attende.  Nonne ,  inquit ,  scriptiiin 
est  in  lege  vestra,  quia  e.go  dixi,  dii  estis  ?  Si  illos  dixit  deos,  ad 
quos  sermo  Dei  factus  est,  id  est,  si  illos  homines  dixit  deos, 
quibus  ex  adventitio  fuit  dignitas  a  qua  appellati  sunt  dii, 
quamque  eis  contulit  sermo  Dei  ad  eos  factus  :  queni  Pater 
sanctificavit,  id  est,  hostiam  fecit  seu  agnum  tollentem  pec- 
catum  mundi  (i),  aptando  ei  corpus  in  quo  posset  offerri 
loco  holocautomatum  hircorum  et  taurorum,  quae  non  pla- 
cuerunt  (2):  hunc,  inquam,  cui  ex  adventitio  est,  non  forma 
Dei,  sed  forma  hominis,  quam  tunc  accepit  quando  eum  Pater 
misit  iii  mundum,  vos  dicitis:  quia  blasphemas,  quia  dixi,  Filius 
Dei  sum  ?  Ubi  vides  oppositionem  inter  eos  ad  quos  sermo 
Dei  factus  est,  et  eum  quem  Pater  sanctificavit  atque  in  mun- 
dum  misit.  Isti  erant  homines  facti  aliquo  modo  dii;  hic  e 
converso,  est  Deus  factus  homo.  Isti  fuerant  effecti  id  unde 
dii  appellantur;  hic  vero  nequaquam  effectus  est  id  unde  di- 
citur  Fihus  Dei,  sed  id  unde  adversarii  sumunt  causam  ac- 
cusandi  dicentes :  tu  Jjoino  cum  sis.  Est  igitur  ibi  argumentum 
ad  hominem,  a  maiori  ad  minus,  hoc  modo:  Si  humana  na- 
tura  quae  propria  et  nativa  fuit  natura  eorum  quos  alloquitur 
Scriptura,  non  obstitit  quominus  ilU  sine  blasphemia  diceren- 
tur  dii :  quanto  minus  humanitas  quae  mihi  in  forma  Dei 
praeexsistenti  fuit  unita,  cum  factus  sum  hostia    pro  peccato 

(i)  Eodeni  sensu  quo  infra,  loan,  XVII-19:  Pro  eis  ego  sanctifico  me- 
ipsum,  id  est,  hostiam  me  offero.  Eodem  etiam  sensu  quo  uicitur,  2  Cor.  V-21  : 
Eum  qui  non  noverat  peccatum,  pro  nohis  pcccatum  fecit,  id  est,  Deus  Pater 
Filium  suum  qui  sine  peccato  erat,  hostiam  pro  peccato  fecit.  —  Alludit 
Christus  ad  testimonium  loannis  Baptistae  :  ecce  agnus  Dei,  etc,  et  suam 
effectionem  in  victimam,  sanctificationem  vocat,  more  usitato  in  Scriptura  : 
Sanctifica  mihi,  inquit  Exod.  XIII-2,  omne  primogenitum  quod  aperit  vul- 
vam  in  filiis  Israel,  et  alibi  pluries.  Recole  dicta  superius,  ubi  de  legalibus 
circa  puerum  lesum  servatis,  pag.  588. 

(2)  ft  Ingrediens  mundum  dicit :  Hostiam  et  oblationem  noluisti,  corpus 
<(.  autem  aptasti  mihi.  Holocautomata  pro  peccato  non  tibi  placuerunt.  Tunc 
<(  dixi,  ecce  venio,  etc.  ».    Psalm.  XXXIX-7,  apud  Paulum  ad  Heb.   X-5. 


DE    ATTESTATA    DIVTNITATE    CHRISTI  495 

et  missus  in  munJuni,  in  causa  esse  poterit  cur  blasphemiae 
sim  reus ,  dicendo  me  Filium  Dei!  Hinc  tandem  concludit 
dicens,  rem  esse  diiudicandam  ex  miraculosis  signis  atque 
operibus,  quibus  sua  attestatio  sigillatur :  Si  nonfacio,  ait,  opera 
Patris  mei ,  nolite  credere  mihi ;  si  autem  facio ,  et  si  mihi  non 
vultis  credcre,  operihus  credite ,  ut  cognoscatis  et  credatis ,  quia 
Pater  in  ine  est,  et  ego  in  Patre. 

Adhuc,  cum  Matth.  XXII,  Pharisaei  consilium  ineunt  ut 
caperent  eum  in  sermone,  et  mittunt  primo  Herodianos  per- 
contantes  an  Hceret  dare  tributum  Caet^ari,  tum  Sadducaeos 
interrogantes  de  resurrectione  mortuorum  ,  ultimo  iegis  do- 
ctorem  tentantem  et  dicencem :  Magister,  qiiod  est  mandatum 
■magnum  in  lege?  intentio  subdola  satis  perspicua  est.  «  Sad- 
«  ducaeis  confusis,  inquit  Chrysostomus,  Hom.  72  in  Matth., 
((  Pharisaei  rursus  aggrediuntur,  cumque  quiescere  oporteret, 
«  decertare  voluerunt ,  et  legis  peritiam  profitentem  praemit- 
«  tunt,  non  discere,  sed  tentare  cupientes,  ac  ita  interrogant: 
«  Ouodnam  primum  mandatum  in  lege  sit.  Nam  cum  primum 
«  illud  sit:  Ego  siim  Dominus  Deus  tuus,  non.habebis  deos  alie- 
«  nos  coram  me,  putantes  causas  sibi  allaturum  ad  mandatum 
«  hoc  corrigendum,  aUquid  addendo,  quoniam  Deum  se  facie- 
«  bat,  hoc  modo  interrogant  ».  —  Quid  igitur  Christus  ?  Primo 
directe  respondet  ad  interrogationem  scribae;  imo,  non  tan- 
tum  exponit  primum  ac  maius  mandatum,  sed  et  totam  legem 
moralem  breviter  complectitur,  omnia  praecepta  recapitulando 
in  una  dilectione  Dei,  et  sui,  et  proximi.  Hanc  sublimitatem 
non  potest  non  mirari  scriba  iile:  Bene,  Magister ,  in  veritate 
dixisti ,  quia  units  est  Deus,  ct  non  est  aiius  praeter  eum ,  et  ut 
diligatur  ex  toto  corde...,  et  diligere  proximum  tanqnam  seipsum, 
maius  est  omnibus  holocautomatibus  et  sacrificiis.  Ait  ergo  illi 
lesus:  Non  longe  es  a  regno  Dei  (i).  —  Quo  facto,  iam  convertit 
se  ad  Pharisaeos  qui  scribam  miserant,  ut  responderet  secre- 
tae  intentioni  quae  causam  dederat  artificiosae  interrogationi. 
Intenderant  enim,  si  se  Dei  FiUum  diceret,  accusare  ipsum 
quasi  ea  asserentem  ex  quibus  sequeretur,  non  esse  unum 
Deum  quem  Decalogi  lex  iubet  adorare.  Interrogat  itaque  eos 

(i)  Marc.  XII,   32-34. 

er  Christus  circa  Legem  in  qua  se  peritos  prohtebantur.  Oiiid, 
inquit,  vobis  videtur  de  Christo?  cuius  Jilius  est?  Dicunt  ei:  David. 
Ait  illis:  Ouomodo  ergo  David  in  spiritu  vocat  eum  Dominum, 
dicens :  Dixit  Dominus  Doniino  meo,  sede  a  dextris  meis ,  donec 
ponam  inimicos  tuos  scabellum  pedum  tuorum  ?  Si  ergo  David  vo- 
cat  eum  Dominum,  quomodo  filius  eius  est?  Et  statim  apparet 
subintellecta  conclusio :  Ergo  ex  ipsa  Scriptura  vestra,  Chri- 
stus  non  modo  filius  David,  sed  et  Deus  Dei  fiHus  est;  ergo 
primum  ac  magnum  mandatum  de  uno  Deo  colendo  non  sol- 
vitur,  si  me  Deum  et  Dei  Filium  assero ;  ergo  concidit  de 
integro  tota  argumentationis  fabrica  in  qua  confidebatis,  ut 
me  rraduceretis  tanquam  eversorem  fundamentorum  legis,  et 
destructorem  Decaiogi.  Sic  profecto  obstruebatur  os  cogitan- 
tium  inania,  et  ad  nihilum  reducebantur  conatus  inimicorum, 
naiPi  nemo  potcrat  ei  respondere  verbum ,  neque  ausas  fuit  qnis- 
quam  ex  illa  die  eum  amplius  interrogare.  Sed  quanta  vis  in 
hac  tacita  illatione,  et  quam  vslida  confirmatio  genuini  sensus 
in  quo  sibi  filiationem  divinam  vindicabat  Christus! 

Dcmum  attende  quid  declaret  apud  tres  synopticos,  quando 
adiuratus  est  a  Summo  Sacerdote  ut  diceret  si  esset  Fiiius 
Dei:  Tu  dixisti,  inquit;  verumtamen  dico  vobis,  amodo  videbitis 
Filium  hominis  sedcntem  a  dextris  virtutis  Dei,  et  venientem  in  nu- 
bibus  caeli.  Quid  sibi  vult  istud  verumtamen  ?  Hoc  est,  tu  di- 
xisti  quia  Filius  Dei  sum  ego,  quamvis  id  nunc  supra  fidem 
esse  videatur,  cum  forma  vestris  conspectibus  obiecta  ,  non 
sit  nisi  forma  hominis  qui  et  iudicatur  a  vobis.  Verumtamen, 
hominem  nunc  a  vobis  iudicatum  amodo  videbitis  sedentem 
a  dextris  Dei,  venientemque  iudicare  mundum,  et  tunc,  etiam 
inviti  agnoscetis  eum  qui  cum  in  forma  Dei  esset,  formam 
servi  accepit,  et  fuit  habitu  inventus  ut  homo.  Haec  sane  ca- 
tegorica  attestatio  est  quae  omni  ambiguitati  tollebat  locum, 
ratione  praesertim  habita  illius  sessionis  a  dextris  Dei,  per 
quam  consortium  in  honore  supremo,  soli  vero  Deo  debito, 
procul  dubio  significatur.  «  Kon  enim  loci  instar  esse  Patris 
«  dexteram  affirmamus.  Qui  enim  fieri  possit,  ut  qui  circum- 
«  scriptionis  est  expers,  loco  definitam  dexteram  habeat  ?  Dex- 
«  tera  enini  et  sinistra  iis  demum  conveniunt,  quae  loco  cir- 
«  cumscribuntur.   Quocirca  per  paternae  dexterae  vocabulum. 

((  significamus  divinitatis  honorem  et  gloriam  (i)  ».  Et  re 
quidem  vera,  tam  usu  biblico,  quam  recepto  apud  omnes  lo- 
quendi  modo,  creaturae  quantumvis  praecellenti  competit  ut 
sit  divinitatis  sedes,  thronus,  templum,  aut  si  quid  aHud  eius- 
modi;  consedere  autem  ad  dexteram  ,  nonnisi  ei  convenire 
potest,  qui  cum  Deo  Patre  eadem  adoratione  adoratur,  et  in 
sede  Maiestatis  pari  latria  conglorificatur.  Nomine  igitur  Filii 
Dei,  certo  certius  venit  proprius  ac  naturalis  Dei  FiHus  ,  cui 
supremus  impeditur  honor;  honorem  dico  latriae  qua  in  eius 
hypostasi  et  ipsa  coadoratur  humanitas  ,  uti  supra  suo  loco 
dictum  est.  —  Et  ad  omnem  dubitationem  adhuc  magis  re- 
movendam,  praesto  sunt  ea  quae  acta  sunt  in  causa  Stephani. 
Nam  cum ,  Act.  VII-52,  Stephanus  adductus  in  concilium, 
sermonem  suum  concludebat  dicens:  «  Quem  prophetarum 
«  non  sunt  persecuri  patres  vestri?  Et  occiderunt  eos  qui 
«  praenuntiabant  de  advmtii  Iiisti,  (id  est,  Messiae),  ciiius  vos 
«  Tiimc  proditorcs  ct  bomicidac  fuistis  «^  seniores  et  scribae  dis- 
secabantur  quidem  cordibus  suis  ,  et  stridebant  dentibus  in 
eum ;  nondum  tamen  velut  blasphemiae  reum  ipsum  con- 
demnabant.  At  vero,  statim  ut  (vers.  ^^)  dixit  Stephanus: 
«  Ecce  video  coelos  apertos,  ct  Filiuni  ])ominis  stantem  a  dcx- 
«  tris  Dci  »,  continuo  continuerunt  aures  suas  ,  et  impetum 
fecerunt  in  eum,  infligentes  poenam  in  Lege  statutam  contra 
eum  qui  blasphemaverit  nomen  Domini,  quia  his  uitimis  ver- 
bis  divinitatem  lesu  expresse  fuerat  confessus. 

Omnibus  ergo  modis  efficitur,  Christum  asserendo  se  Fi- 
Hum  Dei,  verum  se  Deum  attestatum  fuisse. 


Ea  quae  dicta  sunt  hactenus,  amplius  confirmari  possunt 
ex  locis  quam  plurimis  ,  ubi  lesus  Christus  vel  signate  vel 
exercite  sibi  vindicat  incommunicabilia  divinitatis  attributa, 
idque  indiff"erenter  apud  loannem  et  apud  synopticos. 

Ut  ab  evangeiio  loannis  exordiar,  statim  in  ipso  limine 
adest  testimonium  Praecursoris,  toties  ratihabitum  et  laudatum 

(t)  Damasc,  de  fide  orthod.,  1.  4,  c.  2. 
De  Verbo  Incarnalo.  32 

a  Christo.  In  quo  quidem  ,  haec  inter  alia  ieguntur :  Ipse  est 
qui  post  me  venturns  est,  qui  ante  me  factus  est  (i.  e.,  antepo- 
situs  est  mihi),  quia  prior  me  erat.  Er  infra:  Oui  desursum  ve- 
nit...,  qui  de  coelo  venit,  super  onims  est.  Quibus  verbis  testatur 
aliam  inesse  Christo  naturam,  praeter  illam  quae  oculis  carnis 
apparebat;  naturam  sciHcet  in  qua  illic  praeexsistebat  unde  in 
terras  venisse  asseritur  ,  et  ratione  cuius  dici  potuit  loanne 
antiquior,  cum  ut  homo,  iunior  noscatur  exstitisse  (i).  His 
porro  gemina  sunt,  quae  Christus  ipse  proprio  ore  saepius 
attestatur  dicens:  Oui  desce?idit  de  coelo,  Filius  hoininis  qui  est 
in  coelo.  Et  rursus:  Si  ergo  videritis  Filium  hominis  ascendentem 
ubi  erat  prius  (2).  Et  rursus  :  Exivi  a  Patrc  ct  veni  in  mundum. 
Et  iterum :  Clarifica  me,  tu  Pater ,  apud  teinetipsum,  claritate 
quam  hahui,  priusquam  inundus  esset,  apud  te.  Porro,  quaenam 
sit  illa  coelestis  natura  in  qua  erat  antequam  mundus  exsiste- 
ret,  superfluum  est  inquirere,  cum  res  per  seipsam  sit  in 
aperto.  —  Si  tamen  disertam  afiirmationem  desideres,  attende 
celeberrimam  illam  ad  Pharisaeos  responsionem  :  Ahraham  pa- 
ter  vester  exsultavit  ut  viderct  diem  mcuin  ;  vidit  et  gavisus  est. 
Dixerunt  crgo  Indaei  ad  eum:  Ouinquaginta  annos  nondum  hahes 
ct  Ahraham  vidisti  ?  Dixit  eis  Icsus:  Amen,  amen  dico  vohis,  an- 
tequain  Abraham  fieret,  ego  sum.  Non  dicit,  factus  sum  ;  non 
dicit,  eram,  quemadmodum  lequiri  videbatur  ex  oppositione 
ad  priorem  propositionis  partem.  Sed,  sum,  inquit.  Sum  an- 
tequam  tieret  Abraham,  sum  quando  fiebat ,  sicut  sum  ipso 
tempore  quo  loquor  ad  vos.  Quippe,  in  duratione  mea  non 
est  nisi  nunc  immobile,  quod  ad  quasHbet  successivae  ac 
temporaneae  durationis  partes,  secundum  ordinem    praesentis 

(i)  De  testimonio  loannis  haec  Augustinus,  Tract.  4  in  loan.,  n.  1 1 : 
«  Post  me  v&nit,  quia  posterius  natus  est.  Ante.  me  Jactus  est,  quia  prae- 
«  latus  est  mihi.  Prior  me  erat,  quia  in  principio  erat  Verbum,  et  Verbum 
«  erat  apud  Deum,  et  Deus  erat  Verbum  r>. 

(2)  Secundum  metaphoram  intelligi  debet  ista  reversio  ubi  erat  prius  , 
sicut  etiara  secundum  metaphoram  accipitur  descensus  de  coelis.  Filius  enim 
Dei  dicitur  descendisse  de  coelis,  pro  quanto  incepit  esse  in  natura  terrestri, 
terrestribus  conditionibus  alligata  quoad  corpus.  Et  simili  modo  dicitur  ascen- 
dere  ubi  erat  prius,  pro  quanto  ipse  in  natura  assumpta,  a  terrestri  conditione 
penitus  eximitur,  et  accipit  plenitudinem  illius  gloriae  coelestis  quae  debe- 
batur  vero  Unigenito  Patris,  homini  facto. 


DE    ATTESTATA    DIVINITATE    CHRISTI  499 

■ad  praesens,  inditferenter  comparatur.  Ibi  ergo  proprie    dicta 
significatur  aeternitas.  —   Considera  iterum  notissimum   illud 
dictum,  quod  totam  incarnationis   rationem  et  mirabiiem  oe- 
•conomiam  comprehendit:  Ego  suin  via,  ct  veritas,  et  vita;  utique 
via  secundum  humanitatem  assumptam,  veritas  et  vita  secun- 
dum  divinitatem,  ut  in  una  eademque  persona  haberetur ,  et 
quo  perveniendum  sit,  et  qua  eundum  sit.   Quaeris  quo  per- 
veniendum  sit?  Ad  eum  qni  est;  ad  eum  qui  non  habet  par- 
ticipatam  veritatem  et  vitam,  sed  purus  essendi  actus  exsistens, 
totius  veritatis  et  vitae  abyssus  fontalis  est.  Et  ideo,   «  quidam 
«  suspirans  amator  in  Psalmis  ait :    Unam  petii  a  Domino,  hanc 
•«  requiram.  Et  quaeris    quid  petat?,..  Ardet    enim    amore ,  et 
•«  multum  suspirat,  et  aestuat,  et  anhelat.  \'ideamus  quid  pe- 
«  tat...   Ut  contempler ,  inquit,  delectationeni  Donmii  (i)  ».    Sed 
quia  ad    illam    stabilitatem    nostram    ubi    quod    est    est ,    non 
habebamus  qua  iremus,  venit  inde    ad   quem  ire  volebamus  , 
•et  cum  esset  ipse  terminus  in  natura    sempiterna  ,  factus  est 
via  in  humanitate    assumpta  ,  in    qua  et  suppeditat    medium 
perveniendi,  et  tam  infallibihter  dirigit  in  eundo,  quam  impos- 
sibile  est  ut  qui  sequitur  viam,   non  veniat  ad  terminum  quem 
via  contingit.  Iterum  ergo,  de  unione  divinitatis  cum    huma- 
nitate  in  eadem  persona    lesu  Christi,  clara  et    aperta  testiti- 
catio  est.  —  Adhuc,  paulo  infra,  obiectum  se  aeternae  beati- 
tudinis  Sanctis  repromissae  contestans  dicit :  Haec  est  vita  ae- 
terna,  ut  cognoscant  te  solum  Deum  verum,  et  qu:m    misisti  le- 
sum  Christum.  Atqui    vita    aeterna    secundum    Scripturas,    in 
nullo  aiio  reponitur,  quam  in  visione  Dei.  Rursus  igitur  Deum 
se  affirmat.    Nec  difficultatem  facessere    potest,  quod  Patrem 
nominei  solum  Deum  verum;  nam  sensus  non  est  quod  solus 
Pater  sit  verus  Deus,  sed   quod  Pater  est  solus    verus  Deus, 
ut  patet  ex  graeco,  ubi  vox  'xovov  non  afficit  terminum  per- 
sonaiem  ts,   sed  terminum  essentialem  Ocov,  hoc  modo  :  Ivx 
YivJiTKOUfTiv  ds,  Tov   ao'vov    aXyjOivov   Ocov,   /,zi   ov   a-xsc-TsiXx; 
'l-jocrouv  Xpii7To'v.  Vere  autem  non  est  nisi  unus  verus  Deus; 
sed  iste  unus  verus  Deus  est  Trinitas,  adeoque  et  Pater  ,    et 
Fiiius,  et  Spiritus  Sanctus,  tres  simui  et  singiiiatim    unusquis- 

(i)  Augustinus,  Tract.  5  in  loan..  n,  20. 

que  eorum ,  etsi  soleat   divinitas  speciali  modo  appropriari  Pa- 
tri,  propter  rationem  principii  in  divinis. 

Praeterea,  in  eodem  loannis  Evangelio,  gravissimis  verbis 
attestatur  lesus  se  esse  eum,  cuius  auctoritati  innititur  fides 
ad  aeternam  vitam  necessaria,  in  quem  etiam  sicut  in  Deum 
oportet  reponere  spem,  qui  cum  Patre  demum  pari  amoris 
afFectu  est  super  omnia  diligendus.  —  Et  primo  quidem,  ubi- 
que  fidem  in  seipsum  exigit  lesus  Christus  ;  quod  vel  solum, 
ad  testificationem  divinitatis  iam  videretur  satis.  Nam ,  etsi 
mittantur  Dei  ministri  atque  apostoli  ut  ad  fidei  obsequium 
reducant  hominum  mentes,  nusquam  tamen  dicti  sunt  aut  dici 
poterunt  ii  esse,  in  quos  credere  oportet  ad  consecutionem 
aeternae  vitae.  Et  ratio  est  in  aperto,  quia  non  creditur  nisi 
in  eum  ad  quem  fidei  motus  terminatur,  in  eum  in  quem  cre- 
dendo  itur,  in  eum  denique  cui  plena  et  absoluta  praestatur 
mentis  obedientia.  TaHs  autem  non  est  nisi  Veritas  prima, 
Deus.  Sane  vero,  de  loanne  scriptum  est :  Hic  venit  in  testi- 
monium,  iit  testimonium  perhiberet  dc  lumine,  ut  omnes  crederent 
per  illnm,  ()i  auTou,  hoc  est,  per  ministerium  eius.  Simiiiter, 
Act.  XIX-4:  loanms  bapti^^avit  baptismo  poenitcntiae  populum, 
dicens  ut  crederent,  non  in  se,  sed  in  eum  qui  venturus  esset  post 
ipsum.  At  Christus :  Sic  Deus  dilexit  mundum,  ut  FHiHin  suum 
unigenitum  daret,  ut  omnis  qui  crcdit  in  eum,  1:0.1;  i>  TiricrTeuojv 
sli;  aoTov,  non  pereat,  sed  habeat  vitam  aeternarn.  Oui  autein 
non  crcdit,  iaiii  iudicatus  est,  quia  non  credit  m  nomine  Unige- 
niti  Filii  Dei ,  oti  [7.rl  TTeTTrtcTeu/.iV  ei?  to  ovoaa  tou  w.ovo- 
Y£vou;  uiou  Tou  Ocou.  Et  iterum :  Oui  credit  in  me ,  iion  ino- 
rietur  in  aeternum.  Etrursus:  Tu  credis  in  Filium  Dei?  et  alibi 
saepe.  —  Sed  et  in  sermone  habito  post  coenam,  iubet  di- 
scipulos  erigere  animum  propter  auxilium  quod  ipse  eis  re- 
promittit :  Non  turbetur  cor  vestrum,  inquit,  creditis  in  Deum, 
et  in  me  credite...  Non  turbetur  cor  vestrum  neque  forinidct;  au- 
ditis  quia  ego  dixi  vobis ,  vado  et  venio  ad  vos.  Atqui  virtus  au- 
xiliatrix  cui  christiana  spes  innititur,  non  est  nisi  virtus  di- 
vina,  quam  sibi  aperte  vindicat  lesus  Christus,  cum  ait  con- 
sequens  esse,  ut  quisquis  in  Deum  credit  et  sperat,  in  se  pariter 
credere  debeat  ac  confidere.  —  Denique,  ibidem  ait :  Oui  diVigit 
me,  diligetur  a  Patre  mco,  et  ego  diligam  eum,  et  manifcstabo  ei 

mdpsiim.  Si  qius  diVu^it  me,  Pater  mens  diliget  etiiii ,  et  ad  eum 
venie.mus,  ct  mansionem  apnd  eum  faciemns.  Ubi  iterum,  diiectio 
qua  quis  diligit  Christum,  aequiparatur  in  omnibus  dilectioni 
qua  diligendus  est  Pater ;  et  cum  ad  utrumque  aequaliter 
terminetur  ,  sic  etiam  ab  utroque  simul,  praemium  habet  ac 
recompensationem,  inhabitationem  dico  et  mansionem  utrius- 
que,  intus  in  anima  diligentis,  per  gratiam. 

Quod  si  nunc  ad  synopticos  considerationem  convertas, 
videbis  ubique  eumdem  Deum  qui  apud  loannem  se  revelat. 
ISIonne  ait  lesus  Christus  apud  Matthaeum  et  Marcum,  pueros 
innocentes,  ex  hoc  quod  innocentes  exsistunt  et  aeternae  vi- 
tae  participes  ,  esse  ipso  facto  vel  actu  vel  habitu  credentes 
in  se?  Oni  autem  scandaU^^averit,  inquit  Matth.  XVIII-6,  unnm 
de  pnsillis  istis  qni  in  me  credunt,  sva  twv  y.ixpoSv  toutcov  twv 
TTiTTsuovTwv  ii;  £[j,£';  et  Marc.  IX-41:  Unum  ex  his  pnsillis  cre- 
dentibns  in  me.  Nonne  etiam  exigit  pro  se  amorem  super 
patrem ,  super  matrem  ,  super  animam  propriam ,  ac  per 
hoc,  super  omnia  omnino  quae  in  mundo  cara  essepossunt? 
Oui  amat  patrem  aut  matrem,  inquit,  Matth.  X-37^  plus  quam 
me ,  non  est  me  dignns ,  ct  qui  amat  Jilium  ant  jiliam  super 
me,  non  est  me  dignns;  et  Luc.  XIV-2^ :  Si  quis  veiiit  ad  me, 
et  non  odit  patrem  snnm ,  et  nxorein ,  et  filios ,  et  fratres ,  et 
sorores,  adhnc  autem  et  animain  snam  ,  non  potest  mens  esse  di- 
scipulus.  Itaque,  sicut  se  exhibet  veritatem  primam  in  quam 
oportet  credere,  ita  et  summum  bonum  cui  necesse  est  amore 
appretiative  summo  inhaerere  (i).  —  Item  apud  synopticos 
legem  fert  tanquam  Deus:  Audistis ,  inquit  Matth.  V,  qnia 
dictuin  est  antiqnis:  non  occides.  Ego  autein  dico  vohis,  qnia  omnis 


(ij  Nec  contra  hoc  valet  responsio  ad  iuvenem,  Matth.  XIX-17:  Quid 
me  interrogas  de  hono?  Unus  est  'honus,  Deus.  Nam,  ut  doceret  nuUani  crea- 
turam  esse  bonam  in  comparatione  Dei,  qui  solus  est  per  essentiam  bonus, 
respondet  ad  interpellationem,  secundum  mentem  interpellantis  :  Q.uid  me 
bonum  dicis,  quem  ut  purum  hominem  habes?  «  Quia,  inquit  Chrvsostomus, 
«  Hom.  63  in  Matth.,  n.  i,  illum  ut  simplicem  hominem  habebat,  et  ut  do- 
«  ctorem  ludaicum,  ideo  ut  homo  ipsum  alloquitur.  Nam  saepe  secundum 
«  multorum  opinionem  respondet.  Cum  igitur  ait,  nemo  honus,  non  hoc  di- 
«  cit  ut  se  bonum  non  esse  significet,  absit.  Non  enim  dicit :  Quid  me  dicis 
«  bonum  ?    non   sum   bonus  ;  sed  nemo  bonus,  id  est,  nullus  hominum  ». 

qiii  irascitiir  fratri  siio,  reus  crit  iiidicio...  Andistis  qiiia  dictiim 
est  antiquis:  non  moecbaberis.  Ego  aateni  dico  vohis,  quia  omnis 
qui  viderit  mulieretn  ad  concupiscendum  eam ,  iam  moechatus  est 
eam  in  corde  suo,  etc.  Quibus  verbis  perficit  Decalogi  inteU 
lectum,  corrigendo  falsas  Pharisaeorum  interpretationes;  et  in 
hac  nova  promulgatione  legis  naturaHs,  quae  pari  gradu  in- 
cedit  cum  ea  quae  facta  est  in  Sinai,  propriam  suae  personae 
auctoritatem  interponit ,  etiam  quoad  actus  mere  internos^ 
puta  interiorem  iram,  interiorem  concupiscentiae  motum,  alia- 
que  eiusmodi,  de  quihus  nullus  humanus  legislator  praecipere 
habet,  nuUus  humanus  iudex  cognoscere.  —  Item  ,  auctori- 
tatem  remittendi  peccata  eo  modo  exercet  qui  soH  vero  Deo 
incarnato  competere  potest :  Ouis  potcst  rcmittere  peccata  nisi 
solns  Deus?...  Ut  autem  sciatis ,  ait  Luc.  V-24,  quia  fiUus  ho- 
minis  habet  potestatcm  in  terra  dimittcndi  pcccata,  ait  paralytico : 
Tibi  dico,  surge,  tolle  lectum  tuum  ct  vadc  in  domum  titam.  Rur- 
sus,  supremum  se  iudicem  et  remuneratorem  omnium  homi- 
num  affirmat,  (Matth.  XXV,  31-4(3).  Angelos  quoque,  quos 
omnis  Scriptura  tam  Veteris  quam  Novi  Testamenti  soH  Deo 
assistere  et  ministrare  docet,  suos  esse  dicit:  Filiiis  hominis 
venturus  est  in  gloria  Patris  sui,  cuin  angelis  suis...  Mittet  angclos 
suos  cum  tuba  et  vocc  inagna,  (Matth.  XVI-27  ,  XXIV-3i; 
Marc.  XIII-27).  Thronum  denique  sive  sedem  maiestatis  in 
regno  coelorum  sibi  vindicat,  (Matth.  XIX-28,  XXIV-31), 
cum  tamen  thronus  non  sit  nisi  eius  penes  quem  est  summa 
imperii,  et  prima  atque  imparticipata  potestas  (i).  —  Quae 
et  aha  si  quis  bene  consideret,  evidenter  ei  apparebit,  diffe- 
rentiam  quam  rationahstae  vident  inter  Christum  loannis  et 
Christum  synopticorum,  sicut  ipsi  dicunt,  eodem  loco  repo- 
nendam  esse,  quo  reponendae  sunt  caeterae  eorumdem  asser- 
tiones,  omni  fundamento,  ut  saepe    iam  vidimus,  destitutae. 

(i)  Nec  iterum  opponi  potest  responsio  ad  filios  Zebedaei,  Matth.XX-23: 
Sedere  autem  ad  dexteram  meam  vel  sinistram,  non  est  metim  darc  voiis^ 
sed  quibus  paratum  est  a  Patre  meo.  Solum  enim  dicit  non  esse  suum,  id 
est,  non  esse  suae  humanae  voluntatis,  dare  primas  sedes  in  regno  coelorum, 
praesertim  ex  illo  carnali  affectu  quem  ambitione  abrepti,  duo  fratres  in  eo 
supponebant.  Additque  id  dependere  ab  electione  Patris,  cui  more  suo  ap- 
propriat  ea  quae  divinitatis  sunt,  quando  loquitur  ut  homo. 

Hactenus  de  testiticationibus  quas  ipse  lesus  Christus  apud 
nos  degens,  de  sua  divinitate  dedit.  Sequuntur  iam  testimonia 
apostolorum   eius. 

§   3. 

Petrus,  praedicationem  apostolicam  ipso  Pentecostes  die 
solemniter  inaugurans,  primo  quidem  rememorat  ea  quae  per 
tres  annos  in  ludaea  facta  fuerant  per  lesum  Nazarenum,  vi- 
riim,  inquit,  approbatniii  a  Deo  in  vohis,  virtutibus  et  prodigiis 
et  si^nis  quae  fecit  Detis  per  illiiin  in  iiiediu  vestri.  Quibus  ver- 
bis  Christum  hominem  signiticat,  divinitatem  approprians  Patri, 
pro  quo  in  simihbus  propositionibus  terminus  Deus  solet  con- 
stanter  supponere,  prout  dictum  est  supra,  ubi  de  consequen- 
tibus  unionem  quantum  ad  ea  quae  competunt  Christo  ho- 
mini  qua  tah  per  comparationem  ad  Deitatem  (i).  Annuntiat 
deinde  resurrectionem  illius  quem  delinito  consiHo  et  prae- 
scientia  Dei  traditum,  ludaeorum  principes  interemerant,  ac 
demum  ascensionem  in  coehim  et  sessionem  ad  dexteram  Patris 
attestatur  dicens:  Dextera  ii^itur  Dei  exaltatus,  et  prouiissiom 
Spiritus  Sancti  accepta  a  Patre,  effudit  hunc  quein  vos  videtis  et 
auditis.  Non  eniin  David  ascendit  in  coeluiu ;  dixit  autem  ipse : 
Dixit  Doininus  Doiiiino  ineo  ,  sede  a  dextris  ineis ,  donec  poiiain 
inimicos  tuos  scabelluin  pedum  tuoruin.  Acqui ,  uti  paulo  ante 
declaravimus,  sedere  ad  dexter?m  Dei,  nulHus  purae  creaturae 
est,  quia  nulla  pura  creatura  particeps  esse  potest  supremi 
honoris  qui  Deo  defertur  in  throno  Maiestatis.  Ergo  ,  et  ex 
natura  rei,  et  ex  communi  omnium  intellectu,  annuntiare  se- 
dentem  ad  dexteram  Patris,  idem  est  ac  affirmare  humanam 
naturam  in  Christo  esse  divinae  hypostasis  ,  quae  cum  sua 
carne  una  adoratione  ab  omnibus  rebus  creatis  colenda  est 
atque  reverenda  (2).  —  Cum  autem  concludit  Petrus  .dicens: 

(i)  Vide  supra,  Quaest.  20,  pag.  295  et  seq. 

(2)  Ex  hoc  quod  in  Psalmo  XLIV,  Ecclesia  dicitur  adstare  a  dextris 
Christi,  non  solum  non  infirmatur  praesens  demonstratio,  sed  confirmatur 
etiam  magis.  Ubique  enim  adstare  vel  sedere  a  dextris,  importat  consortium 
in  honore.  Nunc  autem  in  Christo  est  duplex  excellentia,  et  propterea  du- 
plex  honor  ei  deferri  potest,  ut  dictum  est  in  Quaest.  25,  ubi  de  adoratione 

Certissime  sclat  ergo  omnis  domus  Israd,  qiiia  et  Dominum  cnm 
et  Christum  fecit  Deus  hunc  lesum  quem  crucifixistis,  sensus  non 
est  quod  lesus  in  sua  resurrectione  atque  ascensione  factus 
sit  Dominus  et  Christus,  cum  antea  non  esset ;  sed  est  sen- 
sus,  quod  in  resurrectione  et  ascensione  factus  est  habens  in 
actu  quidquid  pertinet  ad  dignitatem  Domini  et  Christi,  iuxta 
illud  EvangeHi:  «  Nonne  oportuit  pati  Christum ,  et  ita  in- 
«  trare  in  gloriam  suam  ». 

Rursus,  Act.  III,  12-1^,  cum  ad  portam  templi  sanatus 
fuisset  chiudus  ex  utero  matris  ,  videns  Petrus  popuhim  ad 
se  coneurrentem,  de  resurrectione  Christi  novum  testimonium 
reddit:  Vos  aatem  saiictuiu  et  iustum  negastis,  et  petistis  virum 
homicidam  donari  vobis,  auctorem  vero  vitae  interfecistis.  Atqui, 
auctor  vitae  quis  unquam  dictus  est,  nisi  verus  Deus?  Opor- 
tet  igitur,  ex  testihcatione  Petri,  ut  in  Domino  lesu  Christo 
utraque  conveniat  substantia:  divina  scilicet,  ratione  cuius 
auctor  vitae  appellatur,  et  humana  in  qua  occisus  est  atque 
suscitatus.  —  Adhuc,  Act.  IV,  5-12,  cum  Annas  princeps  sa- 
cerdotum,  et  loannes,  et  Alexander,  et  quotquot  erant  de  ge- 
nere  sacerdotah,  in  suum  concilium  vocavissent  Apostolos,  ut 
de  suis  gestis  rationem  redderent,  dixit  Petrus  ad  eos:  Principes 
populi  ct  seniores,...  notum  sit  omnihus  vohis  cl  omni  plehi  Israel, 
quia  in  nominc  Doinini  iiostri  lesii  Cl.iristi  Na:[areni,  quein  voscruci- 
fixistis,  quem  Dcns  suscitavit  a  mortuis,  in  hoc  istc  adstat  coram  vo- 
his  saiins.  In  nomine,  inquit,  lioc  est,  in  potestate  atque  auctori- 
tate  eius  factum  est  miraculum,  quod  implevit  populum  stupore 
et  extasi.  Atqui  iterum,  solus  Deus  est,  in  cuius  potestate  atque 
auctoritate  miracula  fiunt.  —  Caeterum,  primam  Petri  confes- 
sionem  in  ipso  Evangelio  legimus;  ultimam  vero,  in  epistola 
quam  loco  testamenti  ad  fideles  misit ,  iam  morti  proximus 
et  certus  quod  velox  esset  depositio  tabernaculi  sui:  Simon 
Petrus,  servus  et  apostolus  lesu  Christi,  iis  qui  coaequalem  nobis- 

Christi.  Q.uia  ergo  Ecclesia  triumphans  participat  honorem  qui  Christo  de- 
betur  propter  creatam  excellentiam,  eo  pacto  quo  sponsa  cum  sponso  con- 
sortium  honoris  habet,  recte  dicitur  a  dextris  eius  adstare.  At  Christus  ipse 
exhibetur  sedens  a  dextris  Dei,  ac  per  hoc  communicans  in  honore  qui 
debetur  soli  Deo ;  quod  non  esset,  si  in  eo,  praeter  creatam  excellentiam, 
non  daretur  etiam  excellentia  increata  divinitatis. 

cuiii  sortiti  sitnt  fideiii  in  iiistitia  Dei  nostri  et  Salvatoris  Icsu 
Christi,  tou  Wsou  Y]aojv  /.al  <7ajTYi,oo<; 'Iy^tou  XpiTTou.  Et  con- 
sonat  doxologia  per  quam  epistola  terminatur:  Crescite  in 
gratia  et  in  cognitionc  Doiniiii  nostri  ct  Salvatoris  Icsii  Cbristi. 
Ipsi  ojoria,  et  nuiic,  ct  in  diem  acternitatis.  Amen. 

Paulus  quoque,  in  singulis  fere  epistolis  suis,  de  divinitate 
lesu  Christi  expressum  et  categoricum  ponit  testimonium. 
Nam,  Rom.  IX-5:  Ex  quibiis  est  Christus  secundum  carncm,  qiii 
est  snper  oinnia  Deus  benedictus  in  saecula.  Et  ad  Pliilipp.  II,  6-j: 
Oui  cum  in  forina  Dei  esset,  non  rapinam  arbitratus  est  cssc  se 
aequalem  Deo,  sed  semetipsum  exinanivit,  forinam  scrvi  accipiens. 
Et  ad  Coloss.  I,  16-17:  Omnia  per  ipsum  et  in  ipso  creata  sunt, 
et  ipse  est  ante  oinncs,  et  omiiia  in  ipso  constant  (i).  Et  ad  Tit. 
II-13:  Exspectantes  beatam  spem,  ct  advcntum  inagni  Dei  et  Sal- 
vatoris  nostri  Icsu  Christi,  too  [^.eyalov  Osoo  /.al  •7a)TY;po;'iY,'70ii 
XpiTTOu.  Et  ad  Heb.  I,  docet  Christum  portare  omnia  verbo 
virtutis  suae,  purgationem  peccatorum  facere,  sedere  ad  dex- 
teram  Maiestatis  in  excelsis;  eum  esse,  cuius  est  thronus  divi- 
nitatis,  qui  in  principio  terram  fundavit,  qui  coelos  creavit, 
cuius  proprium  atrributum  est  immutabiHs  aeternitas,  opposita 
mutabilitati  omnis  creaturae:  «  Ipsi  peribunt,  tu  autem  per- 
«  manebis.  Et  velut  amictum  mutabis  eos,  et  mutabuntur;  tu 
«  autem  idem  ipse  es,  et  anni  tui  non  deficient». 

loannes  in  epistola  sui  Evangelii  dedicatoria,  quam  misit 
ad  Ecclesias  instar  praefationis  ad  lectoremi,  exorditur  dicendo 
se  annuntiare  J^erbum  vitae  carnem  factum,  seu  Vitam  aeternam 
quae  erat  apud  Patrein,  ct  apparuit  nobis.  Concludit  autem  his 
verbis:  Et  sciinus  quoniam  FiJius  Dei  venit,  et  dedit  nobis  sen- 
sum  ut  cognoscainus  veruin  Deum ,  et  simus  in  vero  Filio  cius; 
hic  cst  verus  Deus,  ct  vita  acterna,  outo;  Ittiv  6  aXY.^ivd;  Oso^; 
Y.yX  y^iiiri  aUovio;   (2).    Filioli  custoditc   vos  a  siinulacris.    Amcn. 

(i)  Verborum  quae  praecedunt  :  Qiti  est  iviago  Dei  invisibilis,  priiiio- 
geniius  omnis  creaturae,  sensus  est :  Q.ui  est  genitus  ante  omnem  creaturam, 
quo  pacto  dicitur  in  Symbolo  :     Et  ex    Patre   natuni    ante    oninia   saecula. 

(2)  Pronomen  bic,  o't6;,  non  potest  referri  nisi  ad  Filium,  tum  quia 
Filius  est  nomen  quod  proxime  praecedit,  tum  quia  si  demonstratio  refer- 
retur  ad  verinn  Deum  de  quo  prius,  sensus  esset :  verus  Deus  est  verus  Deus, 
quod  plane  absurdum  est. 

—  Et  in  Apocalypsi ,  quae  est  Evangelium  lesu  Christi  su- 
scitati  a  mortuis,  sedentisque  ad  Patris  dexteram  in  gloria 
coelesti,  proponit  Agnum  summo  cultu  latriae  simul  cum 
Patre,  ab  omni  creatura  adoratum  et  conglorificatum:  Et  oinnein 
creaturam  qnae  in  coelo  est,  ct  super  terrain,  et  snh  terra,  et  quae 
sunt  in  inari,  et  quae  in  eo ,  omnes  audivi  dicentcs  :  Sedenti  in 
throno  et  Agno,  benedictio  et  honor  et  gloria  et  potestas  in  saecula 
saeculoruin. 

lacobus  demum  ,  epistolam  ad  duodecim  tribus  disper- 
sionis  missam  sic  inscribit :  lacobus,  Dei  et  Domini  lesu  Christi 
servus,  Osou  y-cd  x,uptou  'Ivicrou  XpiTTOu  ^ouXo;.  In  quo  solum 
superest  notandum,  quod  nomina  Deus  et  Dominus,  non  duas 
ibi  distinctas  personas  designant,  sed  unam  eamdemque,  quem- 
admodum  evidentius  apparet  in  simili  formula,  Tit.  II-13, 
et  2  Petr.  I-i,  adhibita.  Evidentius,  inquam,  apparet  pro- 
pter  articulum  communem  utrique  substantivo  ,  too  OcOu  axi 
crcDTTipo?;  nam,  si  duae  personae  essent ,  ut  bene  observavit 
Cardinalis  Franzelin,  repetitio  articuli  fuisset  necessaria ,  hoc 
modo,  Tou  Oeoij  xal  tou  (TOJTy-po;.  Nunc  autem,  idem  est  Deus 
et  Dominus  apud  lacobum  ,  ac  Deus  et  Salvator  apud  Petrum 
et  Paulum,  quia  secundum  Scripturas,  lesus  Christus  salvavit 
homines  acquirendo  et  redimendo  eos  pretio  sanguinis  sui; 
unde  tit  ut  non  solum  peculiari  ratione  ac  titulo  dominus 
noster  soleat  appellari,  verum  etiam  ex  eodem  recipiat  Doiiiini 
nomen,  a  quo  nomen  Salvatoris. 

Indubium  itaque  sit,  lesum  Christum  tam  per  se  quam 
per  apostolos  suos,  seipsum  mundo  manifestasse  ut  verum 
Deum  hominem  factum.  In  quo  quidem  ,  credibilitatem  in- 
carnationis  iam  pene  demonstratam  dicere  quis  posset.  Si  enim 
lesus  Christus  non  in  veritate  est,  .quod  se  esse  asseruit,  unum 
de  duobus  consequitur:  Vel  incredibiH  et  inaudita  per  omnia 
retro  saecula  haliucinatione  captus  fuit ,  vel  omnibus  impo- 
storibus  qui  phrenesi  superbiae  et  audacia  mendacii  eminue- 
runt,  longe  peior  atque  exsecrabilior  dicendus  est.  Sed  cuinam, 
quaeso,  qui  vel  cursim  legerit  Evangelium,  oculosque  inten- 
derit  in  eum  cuius  splendida  figura  ibi  refulget,  utraque  haec 
consequentia  monstruosa  ac  penitus  eliminanda  non  appare- 
bit  ?  Sane  vero,  nec  ipsi  rationalistae    eousque    unquam  pro- 

cedere  ausi  sunt.  Ideo,  omnia  movent  ut  divinitatem  Christo 
a  posteris  adsertam,  non  ab  ipso  Christo  sibi  vindicatam  per- 
suadeant,  Si  igitur  ex  documentis  certissimis,  id  est,  ex  toto 
tenore  historiae  referentis  modum  quo  intravit  et  exivit  inter 
nos  Dominus  lesus ,  haec  eorum  positio  refeUitur  ,  iam  causa 
cadunt,  et  ipsismet  fatentibus,  credibihs  evadit  Verbi  incarna- 
tio.  —  Verum,  non  his  contenti  sumus.  Oportet  nunc  ad 
signa  divinitus  edira  animum  convertere,  et  primo  quidem  ad 
signum  illud  quod  omnia  saecula  suo  splendore  adimplet, 
quod  est  signum  prophetiae. 


THESIS  LVI. 


Attestationes  supradictas  evidenter  credibiles  faciunt  in 
primis  prophetiae  messianicae,  quae  ab  antiquissimis  tem- 
pcribus  multifariam  multisque  modis  editae,  in  ipsa  persona 
lesu  Christi  mirabiliter  sunt  adimpletae. 

Nomine  prophetiae  nunc  intelhgimus  praescientiam  et 
praedictionem  futuri  contingentis,  quod  cum  in  causis  creatis 
praeexsistentibus  determinatum  non  sit,  nullum  esse  quoad 
nos  habet,  et  ex  consequenti,  nullam  cognoscibihtatem,  sed 
ei  soh  notum  esse  potest,  cui  nihil  esr  praeteritum,  nihil  fu- 
turum,  eo  quod  eius  aeternitas  rota  simul  exsistens  ambit  to- 
tum  tempus  (i).  Quare,  omnibus  consentientibus,  signum  pro- 
phetiae  est  evidens  signum  divinitatis;  nec  ahud  quidquam 
praeter  communem  hominum  sensum  exprimebat  Isaias,  cum 


(i)  ((  Futura  in  seipsis  a  nullo  cognosci  possunt  nisi  a  Deo ;  cuius  ratio 
«  est  quia  futura,  prout  futura  sunt,  nondum  habent  esse  in  seipsis ;  esse 
«  autem  et  verum  convertuntur  ;  unde  cum  omnis  cognitio  sit  alicuius  veri, 
«  impossibile  est  quod  aliqua  cognitio  respiciens  futura  in  ratione  futuri,  co- 
«  gnoscat  ea  in  seipsis.  Cum  autem  praesens,  praeteritum,  et  futurum  sint 
«  differentiae  temporis,  temporalem  ordinem  designantes,  omne  quod  qua- 
«  litercumque  est  in  tempore,  comparatur  ad  futura  sub  ratione  futuri.  Et 
«  ideo  impossibile  est  quod  aliqua  cognitio  subiacens  ordini  temporis,  co- 
«  gnoscat  futura  in  seipsis  ».  S.  Thora.,  de  Malo,  Quaest.   16,  a.  7. 

idola  Gentium  irridens  aiebat :  Amiuntiate  quae  veiitura  sunt 
in  juturum,  et  sciemus  cjuia  dii  estis  vos.  Hinc,  si  forte  per- 
vulgata  fuissent  ab  antiquissimis  temporibus  certa  oracula  de 
aliquo  salvatore  seu  duce  salutis  a  Deo  in  mundum  mitten- 
do,  quae  postea,  adveniente  tempore  praenuntiato,  in  una  de- 
terminata  persona  ad  amussim  noscerentur  adimpleta,  et  qui- 
dem  quoad  tot  et  tales  contingentes  circumstantias,  ut  palam 
fieret  praedictiones  ipsas,  nec  casui,  nec  naturalibus  hominum 
coniecturis,  sed  certissimae  praescientiae  esse  necessario  ad- 
scribendas:  profecto,  in  his  rerum  adiunctis,  de  veritate  divi- 
nae  missionis  non  esset  ambigendi  locus,  adeoque  talis  per- 
sonae  asseverationes,  utpote  authentico  Primae  Veritatis  si- 
gillo  munitae,  pro  infallibili  verbo  Dei  indubitanter  essent  ha- 
bendae.  Atqui  non  ficta  haec  hvpothesis  est,  sed  factum  il- 
lustre  quod  circa  personam  lesu  Christi  considerandum  se 
offert,  prout  nunc  declarare  ac  demonstrare  intendimus  ex 
solis  historiae  monumentis,  communibus  exegesis  principiis, 
et  caeteris  criteriis  quae  naturali  rationi  usui  esse  possunt  (i). 
Praesupponere  oportet,  oracula  V.  T.  in  medium  affe- 
renda,  vere  esse  illorum  auctorum,  aut  certe  antiquorum  tem- 
porum  quibus  adscribuntur.  Nec  gratuita  sane  suppositio  est, 
sed  quae  tribus  potissimum  firmatur  inconcussis  argumentis. — 
Primum  desumitur  ex  testimonio  totius  populi  ludaici,  no- 
minis  christiani  hostis  infensissimi,  qui  nunc  per  Gentes,  or- 
bemque  universum  dispersus,  non  solum  testatur  se  a  Maio- 
ribus  suis  suas  Scripturas  accepisse  longe  ante  suae  cladis  ini- 
tium.,  verum  etiam  ex  patriis  annalibus  et  immemorabili  tra- 
ditione  tempora  assignat  et  auctores,  a  Movse  usque  ad  Ma- 
lachiam  prophetarum  ultimum.  Unde  Augustinus,  Enarrat.  in 
Psalm.  5^,  n.  9:  «  Quando  volumus  ostendere  prophetatum 
«  Christum,  proferimus  paganis  istas  litteras.  Et  ne  forte  di- 
«  cant  duri  ad  fidem,  quia  nos  illas  Christiani  composui- 
«  mus...,  hinc  eos  convincimus,  quia  omnes  ipsae  litterae  qui- 


(i)  Nuiic  omnino  abstrahendum  ab  inspiratione  Scripturae,  ab  aucto- 
ritate  Patrum  et  Ecclesiae,  quia  in  praeambulis  tidei  versamur,  in  quibus 
si  quis  ex  fidei  regulis  argumenta  depromeret,  vitiosa  foret  ineptaque  ra- 
tiociniatio. 

«  bus  Chrisrus  prophetatus  esr,  apud  ludaeos  sunt;  omnes 
«  ipsas  Htteras  habent  ludaei.  In  quali  ergo  opprobrio  sunt 
«  ludaei?  Codicem  portat  ludaeus,  unde  credat  Christianus. 
«  Librarii  nostri  facti  sunt,  quomodo  solent  servi  post  domi- 
«  nos  codices  ferre,  ut  illi  portando  deficiant,  illi  legendo 
«  proficianr  ».  —  Secunda  rario  hinc  accipitur,  quod  Ptole- 
maeus  Phiiadelphus  rex  Aegypti ,  accitis  undique  ludaeo- 
rum  peritissimis  ,  250  circiter  annis  ante  Christum  natum, 
sacros  Hebraeorum  Hbros  in  graecum  transferri  curavit.  Eo 
autem  tempore,  prophetae  iam  desierant,  et  ideo  nullum  est 
vaticinium  Messianicum,  quod  versione  tunc  condita  septua- 
ginta  interpretum,  non  contineatur.  Novum  igitur  exinde  ar- 
gumentum  pro  indubitata  oraculorum  praecessione,  necnon  et 
validissimum  conrra  arbitrarias  neotericorum  interpretationes 
praesidium  parabatur.  Quid  enim  adversarios  iuvabit,  si  ope 
accentuum  Massoreticorum  qui  recentis  inventionis  sunt,  co- 
nentur  celebriora  vaticinia  corrumpere,  quasi  in  aequivoca- 
tione  posita,  er  tam  unius  quam  alterius  significationis  susce- 
ptiva.^  Poteruntne  versionem  graecam  de  medio  toilere?  aut 
dicere,  sepruaginta  interpretes  ex  industria  fecisse  pro  causa 
nostra?  Denique,  quo  casu  fortuito,  eodemque  magis  stupendo 
quam  foret  ipsa  prophetia,  divinassent  isti  ea  quae  mirabiliter 
in  lesu  Christo  postea  completa  sunt?  Non  ergo  sine  expresso 
divinae  Providentiae  consilio  factum  est,  ut  longe  ante  even- 
tum  ponerentur  oracula  messianica  in  idiomate  Gentium  ce- 
leberrimo,  quod  etiam  usque  nunc  classicum  permansit.  — 
Accedit  tandem  criterium  intrinsecum,  sicut  indicabitur  infra 
quoad  libros  Novi  Testamenti.  Prophetici  enim  libri  historiam 
profanam  undequaque  compenetrant,  et  singularum  epocharum 
in  quibus  prodierunt,  certissima  servant  vestigia  (i). 

Hoc  itaque  praesupposito  fundamento,  ostendendum  nunc 
est,  talem  esse  ac  tantam  praedictionum  concordantiam  cum 
iis  quae  in  adventu,  vita,  passione,  et  morte  lesu  Christi  con- 
tigerunt,  ut  nullum  alium  praeter  Deum  qui  omnibus  simul 
temporibus  in  sua  aeternitate  praesentialiter  adest,  ipsa    ora- 

(i)  Cf.  Le  Hir,  Etudes  bibliques,  Tom.  i.  Les  prophetes  d'Israel,  art.  3. 
Authenticiti  et  integrite  des  propheties  d'Isaie. 

cula  potuerint  habere  auctorem.  Porro,  ut  in  argumento  evol- 
vendo  certus  ordo  servetur,  successionem  prophetiae  distin- 
guemus  in  periodos  tres.  Prima  erit  ab  initio  mundi  usque 
ad  David.  Secunda,  a  David  usque  ad  transmigrationem  Ba- 
bylonis.  Tertia,  ab  initio  captivitatis  Babylonicae  usque  ad 
reaedificationem  tempU,  quo  tempore  postremi  omnium  pro- 
phetaverunt  Aggaeus,  Zacharias,  et  Malachias. 


Prima  prcphetiae  periodus. 

• 
Exordimur  ab  oraculo  Geneseos  (III- 15),  in  quo  iuxta 
superius  praemissa,  futurum  annuntiatur  muHeris  semen,  quod 
noxii  capitis  elationem  sua  virtute  conteret,  diaboli  opera  dis- 
solvet,  et  de  eo  plenum  reportabit  triumphum,  per  finalem 
ac  detinitivam  portarum  interi  eversionem.  Haec  est  priina 
in  libris  propheticis  Messiae  delineatio,  et  quasi  rudimentalis  ji' 
gura,  cui  per  insequentes  aetates,  alia  atque  alia  siiperinducentur 
lineamenta  et  notae.  —  Absolute  loquendo,  non  requiritur  ut 
de  individualitate  huius  promissi  seminis  iam  constet,  quia 
€tiamsi  adhuc  maneret  indeterminatum  ex  sola  contextus  in- 
spectione,  an  dictum  semen  pro  coUectione  ahqua  accipien- 
dum  sit,  an  potius  pro  uno  salvatore  individuo,  faciHs  esset 
ex  sequentibus  vaticiniis  dubii  resolutio,  ut  mox  apparebit. 
Verum  fidenter  dico,  non  deesse  rationes  quae  iam  aHquo 
modo  suadeant,  unum  singularem  virum  fuisse  principaHter 
designatum.  Et  sane,  futurum  iUud  semen  muHeris  non  est 
integrum  genus  humanum,  seu  ipsa  Evae  posteritas  in  quan- 
tum  huiusmodi ;  opponitur  enim  semini  serpentis,  quod  etiam 
hominibus  constat  ex  Eva  sine  dubio  procreandis.  Itaque  pro- 
ponuntur  ibi  duae  civitates  in  quas  mundus  dividitur;  et  si- 
cut  semini  serpentis  caput  adest  diabolus,  ita  ex  opposito, 
semini  pugnanti  adversus  diabolum,  caput  aHquod  et  princi- 
pium  oportet  attribuere.  Ipse  igitur  est  qui  principaliter  in 
oraculo  censendus  est  annuntiari.  Praeterea,  quis  non  intelH- 
get  in  his  verbis  :  ipse  conteret  capnt  tuum,  et  tu  conteres  cal- 
caneuin  eius,  singulare  certamen  inter  Satanam  ducem  omnium 

malorum,  er  supremum  quemdam  bonorum  principem,  infernali 
duci  divinitus  oppositum  ?  (i)  Accedit  demum  parallelismus 
ordinis  ruinae  cum  ordine  promissae  reparationis ,  qui  tam 
necessario  agnoscendus  est  in  hoc  fundamentali  vaticinio,  ut 
si  semel  excludatur,  nulla  sat  certa  sententiae  adversus  diabo- 
lum  latae  appareat  consequentia.  Recole  dicta  superius,  Thes. 
XXXIX. 

Verum  ea  quae  ad  annuntiatum  semen  pertinent,  potius 
determinanda  sunt  ope  sequentium  oraculorum,  quorum  con- 
nexionem  cum  primo,  tanto  accuratius  declarare  necesse  est, 
quanto  altius  in  ipsis  exordiis  adhuc  consistimus.  De  conti- 
nuitate  enim  prophetiae  ratiocinandum  est  sicut  de  continui- 
tate  fluminis,  quae  cum  sit  maxime  conspicua,  quando  flu- 
men  iam  pleno  alveo  per  planities  camporum  excurrit,  non 
ita  visibiHs  est,  quando  parvus  adhuc  rivulus  de  cacumine 
montis  per  varios  anfractus  descendit.  Porro,  evidens  atque 
manifestum  est,  quod  sicubi  in  sequentibus  promissionibus 
propheticis,  sermo  sit  de  benedictione  quadam  per  emphasim 
dicta,  eademque  ad  omnes  tribus  et  populos  et  cognationes 
terrae  extendenda,  procul  dubio  inteUigi  debebit  de  Hberatione 
a  maUs  quae  ipso  tentationis  die,  in  suis  protoparentibus  genus 
humanum  incurrerat,  adeoque,  de  salute  aff^erenda  per  eum 
de  quo  dictum  est :  ipse  conteret  caput  tuu.m.  Cogita  enim 
hominem  quem  nobis  antiqua  scriptura  describit,  in  paradisi 
felicitate  tanquam  in  umbra  vitae,  unde  iustitia  custodita  in 
meliora  conscenderet,  prius  collocatum;  cogita  eum  dein  ex- 

(i)  Nota  quod  calca>ieuin  Redempioris  recte  accipitur  pro  ipsius  huma- 
nitate,  vel  pro  corpore  eius  tam  vero  quam  mystico.  Hoc  calcaneum  con- 
trivit  Satanas  in  passione  Christi,  iuxta  illud  Luc.  XXII~53  :  «  Sed  haec  est 
«  hora  vestra,  etpotestas  tenebrarum  ».  Cui  etiam  horae  potestatis  tenebra- 
rum  allusio  fit  apud  eumdem  Lucam  (IV-13),  cum  dicitur  :  «  Et  consum- 
«  mata  omni  tentatione,  diabolus  recessit  ab  illo,  usque  ad  tempus  ».  Sed 
et  calcaneum  quod  est  corpus  mysticum,  conatur  conterere  Satanas,  usque- 
dum  veniant  tempora  restitutionis  omnium,  quae  locutus  est  Deus  per  os 
sanctorum  suorum  a  saeculo  prophetarum.  Ante  centum  annos,  principalis 
dux  hodiernae  coniurationis  antichristianae,  ignorans  forsitan  voces  anti- 
quae  prophetiae,  animos  addebat  satellitibus  suis,  per  ipsissima  verba  quibus 
in  paradiso  annuntiata  fuit  lucta  serpentis  contra  benedictum  mulieris  se- 
men  :   Ecrasons  l' infame,  hoc  est,  conteramus  infamem ! 

SLilem  etFectum,  omnibusque  bonis  primitivi  status  spoliatum, 
ut  per  miserias  doloresque  innumeros  traheretur  ad  mortem, 
sub  dominatione  diaboli  possessoris  sui:  his,  quaeso,  in  adiun- 
ctis,  quae  alia  cxcellens  be.ncdictio  eidem  perdito  homini  repo- 
nebatur,  praerer  eam  quae  in  dissolutione  operum  Satanae 
consisteret?  Unde,  dato  quod  haec  ipsa  benedictio  statim  ab 
initio  legatur  humano  generi  annuntiata,  constat  nullam  aHam 
posse  excogitari,  quotiescumque  in  posterum  sermo  erit  de 
benedictione  per  excellentiam,  in  omnes  hominum  progenies 
refundenda.  Hic  igitur  tilum  habes  connectentem  primum  va- 
ticinium  cum  iis  quae  proxime  sequuntur  in  Genesi,  (XXII-i^, 
XXVI-i,  XXVIII-13).  Iteratis  quippe  vicibus  dicitur  ad  Abra- 
ham,  Isaac,  et  lacob  :  benedicextur  in  semine  tuo  omnes 
GENTES  terrae.  In  semiue  tuo,  inquit ;  ipsum  est  muHeris 
semen  de  quo  supra,  quod  nunc  dicitur  oriundum  ex  pro- 
genie  Semitica  (i),  annuntiaturque  ut  fiUus  domus  Abrahae, 
dignitate  primogenitus. 

Sed  cum  famiha  Abrahae  inciperet  iieri  in  gentem  et  po- 
pulum  (2)  ,  ccce  insignior  prodiit  de  ipso  promisso  semine 
prophetia.  lacob  moriens  vocat  omnes  filios  suos,  capita  duo- 
decim  tribuum,  ut  annuntiet  eis  quae  venrura  sunt  in  novis- 
simis  diebus;  singuHs  autem  benedicens  benedictionibus  pro- 
priis,  cum  ad  ludam  pervenisset,  dixit:  « luda,  te  laudabunt 
«  fratres  tui...,  adorabunt  te  fiHi  patris  tui...  Non  auferetur  sce- 
«  ptrum  de  luda,  et  dux  de  femore  eius,    donec  veniat  qui 

((  MITTENDUS    EST,    ET    IPSE    ERIT    EXSPECTATIO    GENTIUM  » .    Quod 

quidem  vaticinium  adeo  manifeste  est  de  eo  in  quo  benedicen- 
dae  crant  omnes  cognationes  terrae,  ut  nomen  ScheHoh,  vel  Schi- 
loh,  quo  vaticinans  patriarcha  utitur,  habitum  sit  apud  lu- 
daeos,  ut  unum  e  propriis  nominibus  Messiae.    «  In  Talmude, 


(i)  Genes.  IX,  26:  «  Benedictus  Dominus  Deus  Seni...  Dilatet  Dominus 
«  laphet,  et  habitet  in  tabernaculis  Sem,  sitque  Chanaan  servus  eius  ». 

(2)  Initia  transformationis  familiae  Abrahae  in  populum,  referenda  sunt 
ad  mortem  lacob.  Cum  ergo  dicantur  praedici  ea  quae  in  novissimis  diebus 
eventura  erant  populo  ex  tunc  iiicipienti ,  quomodo  potuisset  praetermitti 
id  in  quo  reponebatur  principalis  spes  domus  Abrahae,  imo  ratio  ac  finis 
totius  existentiae  Gentis  Israeliticae  ? 

«  inquit  Drack  (i),  quaeritur:  Quodnam  est  nomen  Messiae  ? 
«  Et  respondetur:  Scliiloh  est  nomen  eius  ».  Sed  variae  le- 
ctiones  in  aliquibus  difFerunt.  —  Septuaginta,  in  verustissimis 
exemplaribus  habent:  Non  dejiciet  princeps  de  Iiida,  et  dux  de 
femoribus  eius,  donec  veniat  cni  reposituni  est.  Aquila  (ludaeus, 
saec.  II)  vertit :  Non  deficiet  sceptrum  a  luda,  et  lcgislator  de 
inter  pedes  eius,  donec  veniat  cui  repositum  est,  et  ipsi  coetus  po- 
pulorum.  Symmachus  (Ebionita,  saec.  II)  :  Non  auferetur  po- 
testas  a  luda,  donec  vcniat  cui  repositum  est,  et  ipsi  obedientia 
popidorum.  Ahae  versiones,  sed  multo  recentiores,  habent :  io- 
nec  veniat  Pacificus,  vel  Tranquillator.  Hebraica  lectio  fert  ad. 
litteram:  Non  deficiet  virga  de  luda,  et  Mechokek  e  medio  peduni 
eius,  donec  veniat  Schellob  (vel  Schiloh),  et  ei  obedientia  popu- 
lorum.  Ortae  sunt,  lectionum  differentiae  ex  eo  quod,  si  legas 
Schiloh,  vertendum  erit  mittendus,  vel  tranquillator,  prout  a 
radice  Schalah,  vel  Schalahh,  derivatam  vocem  contendes. 
Si  autem  legas  Schelloh,  vertendum  erit  is  cuius,  vel  is  cui 
(est  sceptrum);  locum  parallelum  vide  apud  Ezech.  XXI-27. 
—  Verissimam  autem  et  genuinam  esse  hanc  ultimam  lectio- 
nem,  omnino  convincor  ex  rationibus  quas  affert  et  congerit 
Lehmann  (2).  In  ea  quippe  lectione  conveniunt  maior  ve- 
terum  ludaeorum  interpretum  pars,  ne  exceptis  quidem  Se- 
ptuaginta  apud  lustinum,  Dialog.  cum  Tryph.  n.  120.  Eidem 
videtur  alludere  Paulus ,  Gal.  III-19:  «  Quid  igitur  lex?  Pro- 
«  pter  transgressiones  posita  est,  donec  veniret  semen  cui  pro- 
«  miserat «.  Denique,  ea  lectione  admissa,  planissima  est  in  va- 
ticinio  Patriarchae  sermonis  consequentia  et  dictorum  connexio. 
Ad  cuius  rei  intelligentiam  nota,  praerogativam  primoge- 
niturae,  aetate  patriarchali,  duo  potissimum  importasse:  prae- 
eminentiam  super  fratres,  et  ius  ad  duplicem  portionem  in 
bonis  paternis.  Haec  duo,  iure  nativitatis,  competebant  Ruben 
filiorum  lacob  natu  maiori,  etideo,  vers.  5  dicitur:  «  Ruben 
«  primogenitus  meus...  prior  in  donis,  maior  in  imperio  (esse 
«  debebas)  ».  Sed  Patriarcha,  testamentum  condendo  prophe- 
ticum,  praerogativa  primogeniturae  privat  Ruben,  propter  in- 

(i)  Drack,  Lexic,  Hebraic. 

(2)  Le  sccptre  de  la  trihu  dc  luda  entre  les  ntains  de  I.-C,  pag.  75  et  seq. 

De  Verbo  Incarnato.  33 

cestum,  Gen.  XXXV-22,  commemoratum.  Similiter,  Simeon 
et  Levi,  qui  ordine  aetatis  proxime  succedebant,  ratione  sce- 
leris  in  Sichimitas  admissi,  (Gen.  XXXIV,  25-50),  reiiciun- 
tur.  Itaque,  inter  ludam,  ordine  nativitatis  quartum,  et  lo- 
seph,  eodem  ordine  undecimum,  dividentur  primogeniturae 
iura.  loseph  enim,  qui  succrevit  in  duas  tribus  Ephraim  et 
Manasse,  duphcem  haereditatis  portionem  accepit.  Illud  autem 
quod  in  primogenitura  erat  praecipuum  et  magis  excellens, 
reservatur  er  defertur  ludae  :  praeeminentiam  dico,  respectu 
caeterorum  fratrum,  sive  aliarum  tribuum  Israel,  et  quia  in- 
signe  praeeminentiae  erat  sceptrum,  optime  consonant  ista : 
luda,  tc.  laudabuiit  fratrcs  tiii,  adorahunt  tc  filii  patris  tui,  non 
auferetur  sccptruin  dc  luda,  etc.  Quapropter,  sceptri  nomine, 
non  quidem  regiam  auctoritatem,  sed  praeponderantiam  tribus 
ludaicae  respectu  tribuum  duodecim,  (qualis  solebat  compe- 
tere  primogenito  respectu  fratrum),  praenuntiari  manifestum 
est.  lam  si  animadvertas  ,  verum  Abrahae  et  Israel  primoge- 
nitum  fihum  esse  bcncdictuni  scnicn,  quod  ratio  erat  et  finis 
totius  foecunditatis  promissae  Patriarchis,  inteUiges  etiam,  ve- 
rum  dominum  sceptri  domus  Abrahae  nullum  alium  esse 
praeter  ipsum  Messiam,  adeoque  sceptrum  non  fuisse  datum 
ludae  nisi  titulo  depositi,  ut  scilicet,  veniente  temporum  ple- 
nitudine,  transiret  in  manus  Messiae,  cui  sensu  altiori  et 
multo  excellentiori  modo  manebat  reservatum.  Hinc,  optime 
intelligitur  illud  :  Non  aufcrctur  sceptruiii  dc  luda,  donec  veniat 
is  cui  est  repositmn.  —  Ad  haec,  praenuntiatur  non  esse  au- 
ferendum  duccin  dc  femorc  ludae.  In  quo  observabis,  hebraicum 
Mechokek  generatim  dicere  eum  qui  decernit  seu  iubet;  quare 
significat,  vel  legislatorem  cuius  est  legem  condere,  vel  iudi- 
cem  cuius  est  legem  applicare.  Prior  sensus  non  convenit  in 
praesenti,  cum  in  populo  Dei  unus  legislator  semper  agnitus 
sit  Deus;  posterior  vero  quadrat  cum  moribus  Gentis,  et  con- 
textu  vaticinii.  Significatur  ergo,  non  defuturos  magistratus 
indigenas  per  quos  tribus  ludaica  administrabitur  secundum 
leges  proprias  populi  Dei ;  et  cum  praerogativa  sceptri  per- 
tineat  ad  ludam  consideratum  in  ordine  ad  caeteras  tribus 
Israel,  permanentia  ducis  de  femore  eius,  spectat  autonomiam 
tribus  in  seipsa  absolute  consideratae. 

His  praemissis  ,  facile  intelligitur  quid  de  Messia  vatici- 
nium  lacob  determinet:  non  auferendam  praeetninmtiam  et  au- 
tonomiam  a  luda,  donec  Christus  veniat.  Difficultas,  si  qua  sit, 
versatur  circa  vocabulum  donec,  quod  quandoque  sumitur  in- 
definite,  ut  Psalm.  CIX-2,  et  Matth.  I-25,  frequentius  tamen 
finite,  ad  signandum  cessationem  ac  TirauTi.v,  ur  Petavius  di- 
cit.  Est  autem  hic  ratio  positiva,  propter  quam  finite  accipi 
debear;  nam  patriarcha  annuntiat  perventionem  sceptri  domus 
Abrahae  ad  eum  cui  tanquam  vero  domino  reservabatur ;  ergo 
oportet  ut  veniente  domino,  auferatur  a  depositario,  seu  me- 
lius,  ut  veniente  eo  cuius  est  verum  regnum  in  omnes 
cognationes  rerrae,  cesset  figurativa  praeeminentia  domus  luda 
in  reliquas  tribus  Israel.  Aliunde  vero,  cum  permanentia  sce- 
ptri  et  tribus  autonomia  per  modum  unius  in  vaticinio  se  ha- 
beant,  oportet  etiam  ut  vox  donec,  quae  finite  accipi  debet  quoad 
primum,  finite  etiam  accipiatur  quoad  secundum.  Ideoque, 
ablato  sceptro  a  luda,  eodemque  reposito  in  manus  Messiae 
cui  obedientia  populorum,  auferetur  et  iudex  atque  omnis  au- 
tonomia  gentis,  ea  scilicet  simultaneitate  quam  patitur  natura 
mutationum  huiusmodi,  quae  non  instantanee,  sed  per  gradus 
fieri  natae  sunt  atque  compleri. 

Sic  igirur,  ea  quae  Messiam  spectant,  (Gen.  XLIX-io), 
determinantur  quantum  ad  tria :  Primo  quidem,  quantum.  ad 
progeniem  et  familiam  e  qua  oriundus  sit;  secundo,  quan- 
tum  ad  tempus  quo  adveniet,  vergente  nimirum  in  definitivum 
interitum  republica  ludaica  ;  tertio,  quantum  ad  maximam 
mutarionem  quam  in  mundo  efficier,  ille  cui  erit  obedientia 
Gentium.  Quam  eamdem  mutationem  Balaam,  ducentis  cir- 
citer  post  annis,  de  excelsis  Moab  praenuntiabat,  Num.  XXIV; 
sed  et  eam  multo  expressius  praedixerunt  posteriores  vates, 
apud  quos  nota  maxime  characteristica  regni  Messianici  est 
Gentium  omnium  adunatio  in  unam  catholicam  sive  univer- 
salem  Ecclesiam. 

Sed  iam,  praetermissis  brevitaris  gratia  caeteris  ad  primam 
prophetiae  periodum  attinentibus,  considerandum  est  qualiter 
omnia  supradicta  vaticinia,  (quorum  primum,  annis  ante  Chri- 
stum  plus  quam  quater  millibus ,  ultimum  vero,  mille  circiter 
et  sexcentis,  editum  est),  in  persona  lesu,  miro  ac  vere  stu- 

pendo  modo  fuerint  adimpleta.  —  Ipse  certe  lesus  est  qui 
factus  de  muliere,  vere  Filius  hominis  per  excellentiam,  regnum 
diaboli  in  mundo  evertit,  idololatriam  destruxit,  homines  e 
turpitudinibus  infernahs  tyrannidis  eripuit ;  cuius  calcaneo  per 
orbem  universum,  etiam  nunc,  Satanas  insidiatur.  Ipse,  ex 
progenie  Sem,  Abraham,  Isaac,  et  lacob.  In  ipso  benedictae 
sunt  omnes  cognationes  terrae,  et  hodiedum  benedicuntur ; 
non  enim  dubium  est  quin  sanctitatem>  et  virtutes  omnis  ge- 
neris,  in  terras  lesus  Christus  attulerit ;  quin  popuh  eius  fide 
instituti,  bonis  insignibus,  maxime  spirituahbus,  fuerint  re- 
pleti ;  quin  denique,  regnum  eius  sit  vere  cathohcum  seu 
universaie,  constans  subditis  ex  omni  hngua  et  natione  quae 
sub  coelo  est.  Ipse  orbi  iUuxit,  eo  praecise  tempore  quod 
in  vaticinio  lacob  fuerat  determinatum.  Natus  est  enim  in 
ultimis  annis  Herodis  I,  regis  alienigenae;  et  vix  duodecimum 
aetatis  annum  attigerat,  quando  ludaea,  (hoc  est,  regnum 
Israel  a  praedominante  tribu  luda  nomen  accipiens)  ,  con- 
versa  est  in  provinciam  Romani  imperii.  Cum  de  morre  ei 
infligenda  ageretur  ,  universa  Synagoga  per  os  suorum  Prin- 
cipum,  conclamavit  dicens  :  «  Nobis  non  hcet  interficere  quem- 
«  quam  »,  et  iterum :  «  Non  habemus  regem  nisi  Caesarem  ». 
Denique  accidit  ultima  clades  lerusalem,  superstite  adhuc  ge- 
neratione  coaeva  lesu,  atque  hoc  modo,  vita  lesu  Christi 
medium  tenet  locum  in  epocha  quae  currit  a  primis  initiis 
cessationis  ducis  de  femore  ludae,  usque  ad  consummatam 
eversionem  totius  status  ludaici.  Ipse  tandem  lesus  Christus 
fuir  Gentium  exspectatio;  nam  circa  tempus  adventus  eius, 
«  percrebuerat  Oriente  toto,  vetus  et  constans  opinio,  esse  in 
«  fatis,  ut  eo  tempore,  ludaea  profecti  rerum  potirentur  ».  Ita 
Suetonius  in  Vesp.  c.  4;  quibus  gemina  sunt  ea  quae  scribit 
Tacitus,  Hist.  1.  4,  §  13  ;  TertuUianus,  1.  2  de  Divinat.,  etc.  (i). 
Mitto,  fuisse  etiam  in  lesu  adimpleta,  ea  quae  praenun- 
tiantur  a  Moyse,  Deuter.  XVIII-15:  Prophetam  de  gente  tua 
et  de  fratribus  tuis  sicut  me,  suscitabit  tibi  Dominus  ;  ipsum  au- 
dies.  Ut  petisti  a  Domino  Deo  tuo  in  Horeb,  quando  concio  coii- 
gregata  est,  atque  dixisti:   Ultra  non  andiain  vocem  Domiiii   Dei 

(i)  Cf.  de  Champagny,  Roine  et  la  Judee,  passim. 

mei,  et  ignem  hunc  maximuiji  non  videbo ,  ne  moriar.  Advenit 
enim  lesus  novus  legislator,  novique  mediator  foederis;  in  quo 
quidem  Moysi  recte  comparatur.  Verumtamen  minister  exsti- 
tit,  non  sicut  Moyses  in  Sinai,  foederis  servitutis  et  terroris, 
sed  gratiae  et  amoris;  unde  mirabantur  homines  in  verbis 
gratiae  quae  procedebant  de  ore  eius,  et  quocumque  dirige- 
bat  gressus,  ingentes  multitudines  ad  se  trahebat,  specie  sua 
et  pulchritudine  sua,  propter  veritatem  et  mansuetudinem  et 
iustitiam.  —  Mitto  demum,  lesum  esse  eum  quem  audire  no- 
luit  maxima  ludaeorum  pars ;  unde  venerunt  super  illos  mala 
a  Moyse,  Deuteron.  XXVIII-55  et  seq.,  signanter  annun- 
tiata:  «  Servies  inimico  tuo  quem  immittet  tibi  Dominus,  in 
«  fame,  et  siti,  et  nuditate,  et  omni  penuna,  et  ponet  iugum 
<(  ferreum  super  cervicem  tuam,  donec  te  conterat.  Adducet 
«  Dominus  super  tc  gentem  de  longinquo  ct  de  extremis  terrae 
«  finibus,  in  similitudinem  aquilae  volaiitis  cum  impetu,  cuius 
«  linguam  intelligere  non  possis...  Donec  te  disperdat,  et  con- 
«  terat  in  cimctis  urbibus  tuis,  et  destruantur  muri  tui  lirmi 
«  atque  sublimes,  in  quibus  habebas  liduciam  in  omni  terra 
«  tua.  Obsideberis  intra  portas  tuas  in  omni  terra  tua  quam  da- 
■((  bit  tibi  Dominus  Deus  tuus.  Et  comedes  fructum  uteri  tiii,  et 
«  carnes  filiorum  tuorum  et  filiarum  tuarum  quas  dederit  tibi 
«.  Dominus  Deus  tuus,  in  angustia  et  vastitate  qua  opprimet  te 
«  hostis  tuus...  Disperget  te  Dominus  in  omnes  populos,  a  sum- 
w  mitate  terrae,  usque  ad  terminos  eius...  In  gentibus  quoque 
«  illis  non  quiesces,  neque  erit  requies  vestigio  pedis  tui. 
«  Dabit  enim  tibi  Dominus  ibi  cor  pavidum,  et  deficientes 
<(  oculos,  et  animam  consumptam  moerore...  Reducet  te  Do- 
<(  minus  classibus  in  Aegyptum,  per  viam  de  qua  dixit  tibi  ut 
((  eam  amplius  non  videres.  Ibi  venderis  inimicis  tuis  in  ser- 
«  vos  et  ancillas,  et  non  erit  qui  emat  ». 

His  itaque  omnibus,  ut  par  est,  ponderatis,  manifestissime 
apparet  dictas  praenuntiationes,  nonnisi  ex  ipsis  splendoribus 
aeternitatis,  cui  sunt  omnia  tempora  praesentia,  descendere  po- 
tuisse.  Quippe,  vel  sola  substantia  prophetiae,  fore  ut  surgeret 
aliquando  vir  qui,  destructa  idololatria,  religionem  universalem 
introduceret  in  mundum,  Gentesque  omnes,  moribus,  linguis, 
praeiudiciis,  mutuisque  inimicitiis  tam  profunde  divisas,  in  unum 

spirituale  regnum  congregaret :  hoc  ipsum,  inquam,  omnem 
antiquorum  coniecruram  et  suspicionem  transcendebat.  Ast  ^ 
multum  abest  quin  sola  fuerit  substantia  facti  praenuntiata,  Mi- 
rabili  enim  fidelitate  determinatur  tanti  operis  modus  ;  deter- 
minatur  in  individuo,  et  repetitis  per  temporum  intervalla  ora- 
culis,  progenies  e  qua  Salvator  sit  oriundus;  determinatur  etiam 
tempus  adventus  eius,  dato  scilicet  signo  ex  facto  quod  ab  in- 
finita  pene  causarum  contingentium  complicatione  dependebat, 
definitivam  dico  ludaicae  reipublicae,  quae  nondum  tunc  exsis- 
tebat,  eversionem;  determinatur  tandem,  et  ad  vivum  describitur, 
Deuter.  XXVIII-45,  status  rerum  qui  in  Hebraeorum  gente , 
lesu  Christi  passionem  et  mortem  proxime  consecutus  est. 

Ergo  indubio  prophetiae  signo,  divina  Christi  missio  confir- 
mari  dicenda  est. 

§  2. 
Secunda  prophetiae  periodus. 

A  temporibus  ludae  Patriarchae,  progenitores  benedicti  semi- 
nis,  inter  omnes  stirpis  ludaicae  propagines,  expresse  designatos 
invenies.  Nam,  Ruth  IV,  18-22,  series  generationum  ducitur 
a  Phares  fiHo  ludae,  usque  ad  David,  cui,  Psalm.  LXXXVIII, 
20-38,  fit  huiusmodi  promissio:  Poiiain  in  saeculiim  saeculi 
Semen  eius,  et  thronus  eius  sicut  dies  coeli...  Semel  iuravi  in  Sancto 
7neo,  si  David  mentiar ,  semcn  eins  in  aeternum  inanebit ,  etc. ; 
ex  quibus ,  aHisque  quam  plurimis  constat,  praenuntiatum 
Messiam  tanquam  futurum  ex  progenie  David  ,  cum  quo, 
principium  sumpsit  illustrior  periodus  propheziae.  Nam  sicut 
nos ,  cum  aHquem  videmus  a  longe ,  prius  deprehendimus 
esse  corpus  quam  esse  animal,  et  prius  esse  animai  quam  esse 
hominem,  et  prius  esse  hominem  quam  esse  hunc  numero  ho- 
minem,  ita  illi  antiqui  Patres  a  longe  aspicientes  incarnati  Verbi 
mysterium,  prius  sub  ratione  magis  confusa  videbant,  deinde 
minus  ac  semper  minus  confusa,  donec,  labentibus  saecuHs,  pro- 
phetica  Messiae  imago  in  suis  ultimis  lineamentis  compleretur. 
Sane  vero,  si  Psalmos  David,  posterioresque  Isaiae  et  leremiae 
prophetias  percurras,  videbis  tunc  primum  revelari  Messiam  sub 

novo  quodam  atque  inexspectato  respectu,  qui  vix  antea,  per 
varias  allegoriarum  umbras  fuerat  indicatus.  Quippe,  incipit 
apparere  vir  dolorum,  et  describi  passio  illa,  quam  futuram  Gen- 
tibus  stultitiam,  ludaeis  autem  scandalum,  pronuntiat  Apostolus. 
Psalmum  XXI  messianicum  esse,  imo  in  persona  Messiae 
loquentis  fuisse  conscriptum,  manifestissime  apparet  in  secunda 
parte  carminis,  in  qua  ille  ipse  qui  modo  erat  in  profundo  do- 
loris  immersus,  mutato  repente  tono,  praecinere  incipit  trium- 
phum,  in  haec  verba  erumpens:  «  Apud  te  laus  mea  in  Ecclesia 
«  magna....    Reminiscentur    et    convertentur    ad    Dominum 

«  UNIVERSI  FINES  TERRAE  ,  ET  ADORABUNT  IN  CONSPECTU  EIUS 
«  UNIVERSAE  FAMILIAE  GENTIUM....    Et    ANIMA    MEA    ILLI    VIVET,  ET 

«  SE.MEN  MEUM  SERViET  ipsi....  ».  Nam  ,  ecquis  ille  est  qui  hic 
exhibetur  tanquam  excitaturus  a  longo  somno,  somno  videhcet 
obHvionis  et  ignorantiae,  populos  universos,  facturusque  ut,  reh- 
ctis  idoHs,  in  unam  Ecclesiam  magnam  coadunati,  laudent  et 
colant  Deum,  universorum  Dominum  ac  Patrem;  quis,  inquam, 
nisi  ihe  de  quo  dictum  est:  Et  ipsi  obedientia popitloruin  (Gen.XLIX, 
10),  et  iterum:  Ipse  conteret  caput  tuum,  (Gen.  III,  15)?  —  Sed 
nunc  attende  quaHter  Messias  dicatur  addicendus  suppHcio, 
cuius  etiam  suppHcii  species  graphice  describitur.  Non  enim 
potest  intehigi  effossio  manuum  et  pedum  (vers.  17),  de  quo- 
cumque  vulnere  illato,  sed  necessario  agnoscenda  esr  confixio 
in  cruce;  aHoquin,  quae  esser  ista  consequentia:   «  Foderunt 

'«  MANUS    MEAS    ET     PEDES    MEOS  ,     DINU.MERAVERUNT     O.MNIA    OSSA 

«  MEA  »?  Ut  possint  dinumerari  ossa,  profecto  oportet  ut  cor- 
pus  violenter  extendatur,  et  pendeat  ex  ako;  dinumeratio  ergo 
ossium  consequens  effossionem  manuum  et  pedum,  patibulum 
crucis  manifeste  designat.  ^''erum  ,  non  ilKid  sokim  praedici- 
tur;  imo,  cum  regius  Psaltes  ubique  Messiam  concelebret,  ut 
qui  dominabitur  a  mari  usque  ad  mare,  ei  principes  terrae 
sibi  adversantes  reget  in  virga  ferrea,  iudicans  in  nationibus, 
suaque  maiestate  implens  omnem  terram  :  nihilominus,  si- 
gnanter  etiam  praenuntiat  ,  ipsum  per  ignominiosissimam 
mortem  crucis  intraturum  esse  in  hanc  gloriam  suam.  Sane, 
Psahn.  XXI,  ex  ipso  crucis  patibulo  intonat  Messias  hymnum 
triumphalem  et  reminiscentia  ac  conversio  populorum  terrae ; 
palam   proponitur  in  prophetia   ut  passionis  fructus;  denique, 

id  quod  de  cruce,  tanquam  de  universalis  regni  symbolo  et 
instrumento  ,  dicunt  Patres  Ecclesiae  ,  primus  David ,  milie 
annis  ante  eventum  ,  enuntiavit  (i).  —  Nunc  autem,  omnia 
quae  in  Davidico  vaticinio  continentur,  usque  ad  iota  et  api- 
cem  in  lesu  Christo  impleta  inveniuntur  :  non  solum  quoad 
genus  et  circumstantias  mortis,  verum  etiam  quoad  praenun- 
tiata  consectaria.  Ergo  rursus,  eadem  sit  conclusio  ac  supra: 
certissimo  nimirum  prophetiae  signo,  divinam  lesu  Christi 
missionem  confirmari.  Credibilius  quippe  esset,  Iliadem  Ho- 
meri  ex  fortuito  characterum  concursu  ortam  esse  ,  quam  ex 
phantasia  vatis  vel  casuali  divinatione  prodiisse  oracula  huius- 
modi,  quae  cum  sint  de  obiecto  penitus  singulari ,  inexcogi- 
tabili,  humanoque  sensui  undequaque  repugnante,  eventu  ipso 
ad  amussim  noscuntur  comprobata. 

(i)  «  David  Ta  vu  de  loin  (scilicet  Messiam),  et  Ta  chante  dans  ses 
«  Psaumes  avec  une  magnificence  que  rien  n'egalera  jamais.  Le  Messie  lui 
«  a  paru  assis  sur  un  trone  plus  durable  que  le  soleil  et  que  la  lune.  II  a 
«  vu  a  ses  pieds  toutes  les  nations  vaincues ,  et  ensemble  henites  en  lui 
«  (Psalm.  LXXI,  5,  11,  17),  conformement  a  la  promesse  faite  a  Abraham. 
«  II  a  eleve  sa  vue  plus  haut  encore  :  il  Ta  vu  dans  les  lumieres  des  saints, 
«  et  devant  Vaurore,  sortant  eternellement  du  sein  de  son  Pere,  pontife  eternel 
«  et  sans  successeur,  ne  succedant  aussi  a  personne,  cree  extraordinairement, 
«  non  selon  l'ordre  d'Aaron,  mais  selon  Vordre  de  Melchisedech  que  la  loi 
«•  ne  connaissait  pas.  II  Ta  vu  assis  d  la  droite  de  Dieu,  regardant  du  plus 
«  haut  des  cieux  5^5  ennemis  abattus.  II  est  etonne  d'un  si  grand  spectacle, 
«  et  ravi  de  la  gloire  de  son  fils,  il  Tappelle  son  Seigneur  (Psalm.  CIX).... 
«  Et  encore  que  le  regne  de  ce  grnnd  Messie  soit  souvent  predit  dans  les 
«  Ecritures  sous  des  idees  magnifiques,    Dieu  n'a  point  cache  a  David  les 

«  ignominies  de  ce  beni  fruit  de  ses  entrailles La  croix  parait  a  David 

«  comme  le  trone  veritable  de  ce  nouveau  roi.  II  voit  ses  mains  ct  ses  pieds 
«  perces,  tous  ses  os  marques  sur  sa  peau  par  tout  le  poids  de  son  corps  vio- 
«  lemment  suspendu,  ses  habits  partages,  sa  robe  jetee  au  sort,  sa  langue  abreu- 
«  vee  de  fiel  et  de  vinaigre,  ses  ennemis  fremissant  autour  de  lui,  et  s'assouvis- 
«  sant  de  son  sang  (Psalm.  XXI  et  LXVIII).  Mais  il  voit  en  meme  temps  les 
«  glorieuses  suites  de  ses  humiliations :  tous  les  peuples  de  la  terre  se  ressouvenir 
«  de  leur  Dieu  oublie  depuis  tant  de  siecles  ;  les  pauvres  venir  les  premiers 
«  d  la  table  du  Messie,  et  ensuite  les  riches  et  les  puissanls,  tous  1'adorer  et  le 
«  benir ;  lui  presidant  dans  la  grande  et  nombreuse  eglise,  c'est-a-dire,  dans 
«  1'assemblee  des  nations  converties,  et  y  annonfant  d  ses  freres  le  nom  de 
«  Dieu  et  ses  veritcs  eternelles  (Psalm.  XXI,  26  et  seq.)  David  qui  a  vu  ces 
«  choses,  a  reconnu  en  les  voyant ,  que  lc  royaume  de  son  fils  n'etait  pas  de 
«  ce  monde  ».  Bossuet,  Discours  sur  1'histoire  universelle,  ^'^■me.  Partie,  ch.4. 

Lim,  post  tempora  David,  passio  Messiae  adeo  clare  propo- 
niturin  prophetia,  ut  Evangelistas  potius  audire  crederes,  quam 
vates.  Insigne  esr  inter  alia  multa  id  quod  apud  Isaiam  legitur, 
c.  LIII  per  totum  (i).  Huius  vaticinii  ineluctabilem  vim  sen- 
tiunt  adversarii,  et  ideo  nihii  intentatum  reliquerunt  ut  sibi 
persuaderent,  non  referri  ad  Messiam,  sed,  vel  de  natione  lu- 
daica  dici,  vel  de  prophetis  generaliter  consideratis,  vel  denique 
de  solo  Isaia.  Verum  prophetae  contextus,  Messiam,  eumque 
solum,  manifeste  designat.  Resume  dictorum  seriem  a  capite 
praecedenti,  vers.  7.  Vates  invitat  Sion  ad  laudem  et  laetitiam, 
quia  consolatus  est  Dominus  populum  suum,  redemitque  ple- 
bem,  quae  sub  spiritualibus  Aegyptiis  seu  Assyriis  captiva  ge- 
mebat,  hancque  redemptionem  esse  salutem  a  Messia  afferen- 
dam  apertius  ostendens,  prosequitur:  Paravit  Dominiis  brachinm 
sanctum  suum  in  oculis  omniuni  gentium ,  et  videhunt  omnes 
jines  terrae  Salutare  Dei  nostri.  lam,  paucis  interiectis  de  prae- 
dicatoribus,  quibus  praecipitur  ut  recedant  de  medio  pollutae 
civitatis ,  et  in  toto  mundo  publicent  bonum  nuntium  (2), 
rursus  sine  ambiguitate  designatur  Messias  Salvator  per  haec 
verba :  Ecce...  servus  meus  exaltabitur...  ct  sublimis  erit  valde... 
asperget  Gentcs  multas,  super  ipsum  continebunt  reges  os  suwn, 
(quippe,  velut  prodigium  inauditum  et  stupendum  nimis,  ma- 
nifestabitur  in  mundo);  denique,  nullis  interpositis,  sic  incipit 
Isaias:  Ouis  credidit  auditui  nostro,  et  brachium  Domini  cui  re- 
velatum  est?  Et  ascendet  sicut  virgultum  coram  eo  ,  etc.  Agitur 
ergo  absque  dubio,  de  eo  qui  hucusque  dictus  est  salutare 
Dei  paratum  ante  faciem  omnium  populorum  ,  exaltandus  et 
sublimis  futurus  valde,  expiaturus  gentes,  a  regibus  in  silentio 
admirationis  adorandus  ;  eo  vel  magis  quod,  ne  contrarietas 
characterum  inter  se  adeo  dissidentium  ,  (inetilibilis  scilicet 
gloriae,  et  inauditae  ignominiae) ,  obstaret  quominus  unus 
idemque    salvator  in  prophetia    descriptus    intelligeretur,  ipse 

(i)  Ad  litteram  in  hebraico  :  «  Sub  oppressione  mansit  mitis  et  patiens, 
«  et  non  aperuit  os  suum.  Ductus  est  sicut  agnus  ad  sacrificium ,  et  sicut 
«  ovis  coram  tondente  non  aperuit  os.  SustoUitur  per  violentiam  et  per 
«  sententiam  (iudicis).  Quis  supputabit  durationem.  eius,  quando  de  terra 
«  viventium  abscinditur,  perculsus  propter  scelera  populi  mei?». 

(2)  Cf.  Act.  XIII,  46. 

Isaias  praemittit  se  locuturum  Je  re  humano  sensu  incredi- 
bili:  Onis,  inquir,  crcdidit  auditui  nostro?  hoc  est,  quis  credet 
stupendum  hoc,  quod  ego  narraturus  sum?  Et  hrachium  Do- 
mini  cui  revelatum  cst?  hoc  est,  potentiam  ac  virtutem  quam 
Deus  in  opere  redemptionis  ostensurus  est ,  quis  mente  asse- 
quetur  ?  Ipsa  ergo  contradictio  quae  est  inter  glorias  in  fine 
c.  LII  celebratas,  et  passiones  doloresque  initio  c.  LIII  expo- 
nendos,  novum  suppeditat  argumentum  pro  identitate  perso- 
nae  utrobique  descriptae.  —  His  positis  ,  redit  argumentum 
paulo  supra  expositum;  passio  enim  lesu  Christi,  non  quidem 
quoad  suppHcii  speciem  ,  sed  quoad  ahas  circumstantias  ,  et 
praecipue  quoad  rationemx  immolationis  expiatoriae ,  ita  ad 
vivum  hic  depingitur,  ut  superflua  sit  omnis  demonstratio. 
Insuper,  quod  praetereundum  non  est,  consectaria  dictae  pas- 
sionis,  muko  illustriori  modo,  apud  Isaiam  quam  apud  Da- 
videm  praenuntiantur.  Vide  c.  LIV^  et  nota  quomodo  cohaeret 
cum  praecedenti;  vide  etiam  sequentia,  usque  ad  LX  inclusive, 
et  ne  mireris  magniiicentiarn  verborum,  quasi  non  esset  pro- 
portionata  reahtati  quam  in  Ecclesia  Christi  ocuhs  nostris 
conspicimus.  Etenim,  ut  comparationem  Augustini  adhibeam, 
aho  modo  apparet  aedihcium  in  ipso  aedificandi  actu,  quando 
adhuc  superinducta  Ugnorum  et  machinarum  strue  quodam- 
modo  obruitur;  alio  vero  modo,  quando,  remotis  machinis  , 
in  toto  suo  splendore  incipit  apparere.  Idem  dic  de  Ecclesia; 
nunc  obruitur  machinis  ad  aedificationem  necessariis;  nam 
quaecumque  circa  ipsam  fiunt,  puta  persecutiones,  defectiones, 
scandala,  ahaque  eiusmodi,  quasi  quaedam  machinae  sunt  ad 
structuram.  His  tamen  non  obstantibus,  si  quis  paululum  in- 
trospiciat  hanc  mirabilem  domum,  videbit  in  ea  de  integro  ve- 
rificari  magnifica  Isaiae,  aHorumque  prophetarum  dicta, 

Non  tamen  id  solum  quod  Messiae  passionem  et  eius 
passionis  consectaria  spectat,  apud  prophetas  huius  secundae 
periodi  ,  assignatum  invenies ;  sed  quoad  caetera  etiam  ,  quo 
magis  appropinquat  temporum  plenitudo,  eo  magis  benedi- 
ctum  Gcrmcn,  (Is.  IV-2,  lerem.  XXIII-5,  Zach.  VIII-12),  in 
quodam  quasi  utero  prophetiae,  et  per  Prophetiam,  in  spe  et 
exspectatione  mundi  maturescit,  ac  voces  de  venturo    Christo 

instantius  sonant  (i).  Vox  est  loclis  (II,  28  seq.),  vaticinantis 
etFusionem  Spiritus  in  diebus  novissimis ,  hoc  est ,  in  diebus 
Messiae,  qui  ideo  novissimi  dicuntur,  quia  Lex  a  Messia    in- 

(i)  «  Les  autres  prophetes  n'ont  pas  moins  vu  le  mystere  du  Messie. 
L'un  voit  Bellheem,  la  plus  petite  ville  de  Juda,  illustree  par  sa  naissance, 
et  en  meme  temps  elev6  plus  haut,  il  voit  une  autre  naissance  par  la- 
quelle  il  sort  de  toute  eternite  du  sein  de  son  Pere.  L'autre  voit  la  virgi- 
ginite  de  sa  mfere,  un  Emmanuel,  un  Dieu  avec  noics  sortir  de  ce  sein  vir- 
ginal,  et  un  enfant  admirahle  qu'il  appelle  Dieu.  Celui-ci  le  voit  entrer 
dans  son  temple ;  cet  autre  le  voit  glorieux  dans  son  tomluau,  oij  la  mort 
a  ete  vaincue.  En  publiant  ses  magnificences,  ils  ne  taisent  pas  ses  oppro- 
bres.  Ils  Tont  vu  vendu;  ils  ont  su  le  nombre  et  l'emploi  des  trente  pieces 
d'argent  dont  il  a  ete  achete.  En  meme  temps  qu'il  ront  vu  grand  et  eleve, 
ils  Pont  vu  meprise  et  meconnaissabh  au  milieu  des  hommes,  V Honnement 
du  monde,  autant  par  sa  bassesse  que  par  sa  grandeur,  le  dernier  des  hotn- 
mes,  Vhomme  de  douleurs  charge  de  tous  nos  peches,  bienfaisant  et  meconnu, 
defigure  par  ses  plaies,  et  per  la  guerissant  les  notres,  traite  comme  un  cri- 
niinel,  menc  au  supplice  avec  les  mechants,  et  se  livrant  comme  un  agneau 
innoccnt,  paisiblement  a  la  mort ;  iine  longtie  posteritc  naitre  de  lui  par 
ce  moyen,  et  la  vengeance  deployee  sur  son  peuple  incredule.  Afin  que 
rien  ne  manquat  a  la  prophctie,  ils  ont  compte  les  annees  jusqu'a  sa  venue, 
et  a  moins  de  s'aveugler,  il  n'y  a  plus  moven  de  le  meconnaitre. 

«  Mais  ce  que  les  prophetes  ont  vu  le  plus  clairement,  et  ce  qu'ils  ont 
aussi  declarc  dans  les  termes  les  plus  magnifiques,  c'est  la  benediction  repan- 
due  sur  les  Gentils  par  le  Messie.  Ce  rejeton  de  Jesse  et  de  David  a  paru  au 
saint  prophete  Isaie,  comme  un  signe  donne  de  Dieu  aux  peuples  et  aux  Gen- 
tils,  afin  qu'ils  Vinvoquent.  L'homme  de  douleur,  dont  les  plaies  devaient 
faire  notre  guerison,  etait  c\\o\s\  pour  laver  les  Gentils  par  une  sainte  asper- 
sion,  qu'on  reconnait  dans  son  sang  et  dans  le  bapteme.  Les  rois  saisis  de 
respect  en  sa  presence  n'osent  ouvrir  la  houche  devant  lui.  Ccux  qui  n'ont 
jamais  oui  parler  de  lui,  le  voient,  et  ceux  a  qui  il  etait  inconnu  sont  ap- 
peles  pour  le  contempler.  Cest  le  tcmoin  donne  aux  peuples,  c'est  le  chej 
et  le  prccepteur  des  Gentils.  Sous  lui  un  peuple  inconnu  se  joindra  au  peuple 
de  Dieu,  et  les  Gentils  y  accourront  de  tous  cotcs.  Cest  le  juste  de  Sion, 
qui  s'eievera  comme  une  lumiere;  c'est  son  sauveur  qui  sera  allume  comme 
un  flambeau.  Les  Gentils  verront  ce  juste,  et  tous  les  rois  connaitront  cet 
homme  tant  celehre  dans  les  propheties  de  Sion....  Son  caractere  essentiel 
est  de  joindre  ensemble  la  douceur  avec  Tefficace  ;  c'est  pourquoi  cette 
voix  si  douce  passera  en  un  moment  d'une  extremite  du  monde  a  rautre> 
et  sans  causer  aucune  sedition  parmi  les  hommes,  elle  excitera  toute  la 
terre.  II  n'est  ni  rebutant  ni  impetueux,  et  celui  que  Ton  connaissait  a 
peine  quand  il  etait  dans  la  Judee,  ne  sera  pas  seulement  le  fondement  de 
Valliance  du  peuple,  mais  encore  la  lumiere  de  tous  les  Gentilsv.  Bossuet, 
ubi  supra. 

troducenda  ,  ultimum  ac  definitivum  signat  statum  generis 
humani  ante  mundi  consummationem ,  seu,  a  antequam  ve- 
«  niat  dies  Domini  magnus  et  horribilis  ».  Yox  Michaeae  (Y-i), 
designantis  civitatem  e  qua  egredietur  qui  sit  dominator  in 
Israel,  cuius  egressus  ab  initio  et  a  diebus  aeternitatis.  Yox 
hrcmiae  praenuntiantis  quaHter  Messias  edocturus  sit  genus 
humanum  adorare  Deum  in  spiritu  et  veritate,  imprimendo 
divinam  legem  in  cordibus,  et  mentes  ad  invisibiUa  aeternaque 
bona  convertendo,  (XXXI,  31-35).  Sed,  qui  in  omnibus  prin- 
cipatum  tenet,  ipse  est  Isaias.  Videt  et  describit  qualiter  erit 
Messiae  obedientia  populorum,  (II,  2-5;  XI,  i-io);  item  quis 
futurus  sit  status  domus  David,  quando  idem  Messias  adve- 
niet,  (XI- 1,  coll.  cum  LIII-2).  Ministerium  similiter  Messiae 
graphice  describit ,  quoad  locum  ubi  incipiet  (IX,  1-7;  cf. 
Septuag.),  quoad  signa  quibus  confirmabitur  (XXXV  per  to- 
tum),  quoad  rationem  secundum  quam  exercebitur  (LXI,-i, 
seq.  Cf.  Septuag.).  ludaeorum  tandem  obcaecationem  et  de- 
solationem  futuram  evidentius  annuntiat.  Vide  praesertim 
c.  XXIX.  Postquam  dictum  est  vae  Ariel,  h.  e.  lerusalem : 
«  Obstupescite  et  admiramini,  fluctuate  et  vacillate....  quo- 
«  niam  miscuit  vobis  Dominus  spiritum  soporis,  claudet  ocu- 
«  los  vestros;  prophetas  et  principes  vestros  qui  vident  visio- 
«  nes  operiet.  Et  erit  vobis  visio  omnium  sicut  verba  libri 
«siGNATi,  quem  cum  dederint  scienti  litteras,  dicent:  lege 
«  istum ,  et  respondebit:  non  possum,  signatus  est  enim.... 
«  Et  dixit  Dominus:  eo  quod  appropinquat  populus  iste 
«  ore  suo,  et  labiis  suis  glorificat  me,  cor  autem  eius  longe 
«  est  a  me...  Ideo  tccQ  ego  addam,  ut  admirationem  faciam 
«  populo  huic,  miraculo  grandi  et  stupendo;  peribit  enim  sa- 
«  pientia  a  sapientibus  eius  ,  et  intellectus  prudentium  eius 
«  abscondetur...  ».  Quibus  verbis  profecto,  praedicitur  populus 
Israel  obcaecandus  circa  obiectum  principale  totius  prophetiae, 
hoc  est,  circa  Messiam  in  quo  alias,  (Dan.  IX)  ,  dicitur  im- 
plenda  visio  et  prophetia.  Accedit  iilud  Osee  III-4 :  «  Dies 
«  multos  sedebunt  fiHi  Israel  sine  rege,  et  sine  principe,  et 
«  sine  sacrificio,  et  sine  altari,  et  sine  ephod,  et  sine  thera- 
«  phim  )),  omnino  cohaerens  cum  iis  quae  iam  cognovimus  prae- 

nuntiata  a  Moyse,  Deut.  XXVIII,  et  ab  Isaia  ubi  supra,  cum 
iis  etiam  quae  infra  afferentur  ex  Daniele,  IX-2^. 

lam  igitur,  conclusio  quam  in  fine  praecedentis  paragraphi 
declaratam  habes,  multo  maiori  nunc  pondere  firmatur.  Quo 
enim  magis  multipHcantur  determinationes  de  Messia,  quo  a 
pluribus  personis  eduntur  vaticinia,  et  per  plures  temporum 
differentias:  eo  magis  ac  magis  removetur  possibiHtas  fortui- 
tae  concordantiae,  vel  coniecturalis  cognitionis.  Porro,  inter 
tot  ac  tanta  quae  in  hac  secunda  prophetiae  periodo  prae- 
dicta  sunt,  unum  est  quod  speciaHssimam  meretur  conside- 
rationem,  scilicet:  fore  ut,  ad  Messiam  passuin  et  crucifixum 
congregarentur  Gentes,  et  ah  eodem  ludaei,  maxima  ex  parte,  sese 
averterent.  Sed  si,  ut  dictum  est,  vel  sola  substantia  veteris 
Prophetiae  circa  universale  seu  cathohcum  xMessiae  regnum, 
omnem  humanam  suspicionem  transcendebat,  quanto  magis, 
praeter  et  contra  omnem  fidem  erat  deviatio  ludaeorum  et 
obedientia  Gentium,  quae  tamen  simul  praenuntiantur,  et  cum 
expressa  oppositione  unius  ad  alterum! 

§  3. 
Tertia  et  ultima  prophetiae  periodus. 

In  hac  periodo,  quae  ab  initio  captivitatis  currit ,  datur 
quasi  ultimum  signum  adventus  Regis:  Ecce  venit!  Enume- 
rantur  quatuor  imperia,  quae  sibi  invicem  succedent  usque 
ad  tempora  Messiae;  quin  et  supputantur  anni  qui  adhuc  re- 
sidui  sunt,  (Dan,  II,  36-46;  IX,  21-27).  Praedicitur  novum 
Templum  sub  Zorobabele  erectum,  praesentia  ipsius  Messiae 
fore  illustrandum,  (Agg.  11,  7-10  ,  coU.  cum  Malach.  III-i). 
Dicitur  filiae  Sion:  «  Ecce  Rex  tuus  veniet  tibi  iustus  et  Sal- 
«  vator,  ipse  pauper  et  ascendens  super  asinam,  et  super  pul- 
«  lum  filium  asinae  »,  (Zach.  IX-9).  Novus  cultus,  incruen- 
tumque  sacrificium  describitur,  quasi  iam  toto  orbe,  caeteris 
victimis  repudiatis,  foret  celebratum,  (Malach.  I-ii).  Exspirat 
demum  Prophetia ,  designando  et  indigitando  Praecursorem 
qui  immediate  praeparabit  Messiae  viam ,  (Malach.  III-i  ; 
IV,  4-6). 

Verum  de  oraculo  Danielis  IX-21,  specialiter  Jicendum 
est.  Septuaginta  hebdomades  sunt  hebdomades  annorum;  evi- 
dens  enim  est  quod  hebdomades  dierum  non  sufficiebant  ad 
tot  tantosque  eventus ,  quales  ilH  sunt  qui  ab  angelo  as- 
signantur ;  porro  praeter  hebdomades  dierum ,  non  erant 
in  usu  apud  ludaeos  nisi  hebdomades  annorum,  quas  notissi- 
ma  lubilaei  institutio  consecrabat,  (Levit.  XXV.  8,  etc). 
Angelus  autem  per  hebdomades  annorum  tempora  computa- 
vit,  ut  numerus  septuagesimus  servari  posset;  orabat  quippe 
Daniel  ut  iuxta  sermonem  factum  ad  leremiam,  non  ultra 
septuagesimum  annum  captivitas  extenderetur,  (IX-2);  sed 
dum  peteret  Hbertatem  a  captivitate  x\ssvriorum,  Qcce  adest 
Angelus,  certiorem  eum  faciens  de  redemptione  Messiae ,  ad 
quam  prior  illa  Uberatio  se  habebat  ut  typus  ad  antitypum, 
(Isai.  XLV)  ;  ut  ergo  servaretur  parallelismus,  opposuit  an- 
gelus  septuaginta  annorum  hebdomades  usque  ad  Messiam, 
septuaginta  annis  captivitatis  Babylonicae.  Initium  computi 
est  ab  edicto  Artaxerxis  Longimani,  ut  iteriim  aedificetur  le- 
rusalem;  et  hoc  edictum  est  edictum  de  quo  2  Esdr.  II,  datum 
anno  vigesimo  (i).  Porro,  annus  vigesimus  Artaxerxis  incidit 
in  annum  464  ante  aeram  vulgarem;  adde  annos  490,  id  est,  se- 
pties    septuaginta ,  et  pervenies  ad  annum  aerae  vulgaris  36; 

(i)  Apprime  distinguendum  est  decretum  de  reaedificatione  murorum  le- 
rusalem,  a  variis  edictis  quae  pro  aedificatione  vel  ornatu  templi  data  sunt, 
anno  primo  Cyri  (i  Esdr.  I-i),  anno  secundo  Darii  (i  Esdr.  IV-24),  et 
anno  septimo  Artaxerxis  (i  Esdr.  VII-7).  Initium  computi  septuaginta  heb- 
domadarum  est  exitus  scrmonis  ut  iterum  aedificetur  lerusalem....  Et  rursum 
aedificabitur  platea  et  mtiri  in  angustia  temporuni.  Et  hoc  decretum  de  in- 
staurandis  muris  et  turribus  et  portis,  postremum  omnium  fuit,  sub  Ar- 
taxerxe  anno  vigesimo  regni  eius,  a  Nehemia  impetratum,  ut  constat  evi- 
denter  ex  2  Esdr.  II-III.  Non  ergo  subscribendum  est  opinioni  nunc  anti- 
quatae,  quae  computi  initium  ducebat  ab  edicto  dato  anno  septimo  Arta- 
xerxis;  nam  in  eo  non  agitur  nisi  de  ornatu  templi  et  victimis  in  eo  off"erendis, 
(i  Esdr.  VII,  7-26).  —  Caeterum,  non  mirum  si  computum  auctorum  hu- 
ius  opinionis,  cum  nostro  fere  coincidebat  quoad  terminum  ad  quem.  Ratio 
est  quia  ipsi  sequebantur  chronologiam  prius  receptam,  in  qua  initium  regni 
Artaxerxis  referebatur  ad  annum  465  ante  aeram  vulgarem,  cum  tamen 
iuxta  chronologiam  reformatam,  toto  fere  decennio  sit  anticipandum.  Ideo 
apud  ipsos,  annus  septimus  Artaxerxis  tribus  tantum  vel  quatuor  annis  di- 
stabat  a  sede  anni  vigesimi  in  chronologia  nunc  recepta,  quam  sequimur. 

sed  in  medio  hebdomadis  septuagesimae  occidendus  dicitur 
Christus;  unde  tandem  ,  mors  Messiae  praedicitur  futura  eo 
circiter  anno  qui  fuit  aerae  vulgaris  32  vel  33.  Et  ex  tunc, 
deficiet  liostia  et  sacriticium ,  Mosaica  Lege  in  perpetuum 
abrogata  ;  ex  tunc  etiam,  praeparata  aderit  in  causis  eversio 
civitatis  et  temph,  idque,  non  solum  ex  parte  iustitiae  divinae 
quae  excidium  lerusalem  ordinavit  in  vindictam  deicidii,  ve- 
rum  etiam  ex  parte  ludaeorum  ,  qui  ideo  Romanos  ad  ira- 
cundiam  provocaverunt,  variis  Pseudo-Christis  gladio  armatis 
adhaerendo,  quia  pacificum  Messiam  lesum  noluerunt  agno- 
scere.  De  impletione  tandem  prophetiae ,  et  impossibilitate 
naturalis  concordantiae  praedictionis  cum  eventu,  superfluum 
esset  disputare. 

§  4- 
Consummatio  prophetiae  per  Praecursorem. 

Notatu  dignum  est,  quod,  annis  circiter  quingentis  ante  ce- 
leberrimam  illam  epocham  quae  erat  in  fatis ,  (ut  vetus  et 
constans  ferebat  opinio,  cuius  supralaudatus  meminit  Sueto- 
nius),  penitus  cessaverunt  oracula  in  populo  Israel.  Et  simile 
quid  accidit,  cum  populus  congregatur  ad  recipiendum  trium- 
phatorem;  undique  clamores  audiuntur,  sonantque  confusae 
voces  ut  murmur  aquarum  multarum;  sed  cum  fit  ultima, 
iamiam  adventantis  annuntiatio,  statim  concidunt  voces,  suc- 
ceditque  silentium  ,  in  signum  reverentiae  et  suspensae  ex- 
spectationis.  Sic  etiam,  postquam  ab~ipso  mundi  exordio,  in- 
stanter,  instantius,  instantissime  insonuisset  Prophetia,  appro- 
pinquante  tandem  temporum  plenitudine,  omnino  siluit:  ut 
scilicet  omnium  animi  in  ipsum  venientem  Regem  intenderent, 
et  conveniens  servaretur  distantia  inter  praedictioniiin  Jinem , 
et  initiiim  iinpletionis  earnindein. 

At  vero,  ut  evidentius  constaret,  quanta  certitudine  et  in- 
fallibili  praescientia  fuerant  omnia  praenuntiata ,  qccq  in  hoc 
ipso  primo  initio  ac  veluti  limine  Novi  Testamenti,  apparet  homo 
missus  a  Deo,  prophetice  demonstrans  personam  iam  prae- 
sentem,  in  qua  erat  implenda  visio  ct  prophetia.  IUe,  inquam 

homo  est,  qui  in  eremo  indigirans  lesum,  adhuc  mundo  in- 
cognitum,  clamabat :  «  Ecce  agnus  Dei,  ecce  qui  toHit  pec- 
«  catum  mundi...  Et  ego  vidi,  et  testimonium  perhibui,  quia 
«  hic  est  FiUus  Dei  ».  Ille,  cui  apud  Malach.  III-i,  commis- 
sum  legitur  munus  praeparandi  viam  ante  faciem  Domini,  et 
perducendi  ad  terminum  suum,  longissimam  illam  vadcinio- 
rum  seriem,  de  qua  supra.  Ille  demum,  qui  seipsum  definie- 
bat  dicens :  e^o  vox  clamantis,  utique  vox  per  quam  praeterita 
tempora  continuabantur  cum  futuris,  vox  in  qua  reviviscebant 
voces  omnes  edirae  pcr  os  sanciornm  qui  a  saeculo  sunt ,  pro- 
phctarum  eius. 

Et  hoc  est  quod  monstratum  fuit,  quando  nato  loanne , 
antiqua  prophetia  quae  a  quinque,  ut  dictum  est,  saecuUs  si- 
lebat ,  recuperavit  in  persona  Zachariae ,  peremptae  organa 
vocis,  et  iam  finem  dicendi  factura,  in  una  veluti  peroratione 
resumpsit  omnia  dicra  sua.  Si  quis  enim  dihgenter  conside- 
ret ,  videbit  quod  canticum  Benedictus  (Luc.  I ,  ^'y-So)  nihil 
ahud  est  quam  quaedam  veterum  vaticiniorum  resonantia  si- 
mul  et  consonantia,  congruens  ortui  ilhus  de  quo  est  scriptum: 
Lex  et  prophetac.  usque  ad  loannem.  Nam:  Benedictus  Dominus 
Deus  Sem  (Gen.  IX-26)  ,  quia  visiravit  (Gen.  XXI-i),  et 
redemptionem  misit  populo  suo  (PsahTi.  CX-9);  et  -produxit 
cornu  David  (Psalm.  CXXXI-17),  sicut  locutus  est  in  vi- 
sione  sanctis  suis  (Psahn.  LXXXVIII-20):  ad  salvandum  nos 
de  nianu  odientium,  et  redimendum  nos  de  manu  inimici 
(Psalm.  CV-io)  :  ad  faciendam  misericordiam  super  lacob 
(Is.  XIV-i),  et  memorem  esse  testamenti  sui  (Psahn.  CX- 
5):  ad  dandam  veritatem  et  misericordiam  quae  iuravit  Abra- 
hae  et  lacob  patribus  nostris,  a  diebus  antiquis  (Mich.  VIK 
20):  quod  possideremus  portas  inimicorum  nostrorum  (Gen. 
XII-17),  et  sine  rimore  malae  bestiae  (Is.  XXXV-9) ,  de 
manu  mortis  hberati  (Os.  XIII-14),  serviremus  ipsi  (Psalm. 
XXI-31),  ut  populus  sanctus  (Is.  LXII-12),  ni  iustitia  sem- 
piterna  (Dan.  IX-24).  Et  tu,  puer,  angele  Dei  exercituum, 
praeparabis  viam  anre  faciem  Domini  (Malach.  III-i),  ut  vi- 
deat  omnis  caro  salurare  Dei  (Is.  XL-s),  per  quod  finem 
accipiet  peccatum,  et  delebitur  iniquitas  (Dan.  IX-24)  :  quia 
miserens  visitavit  nos  (Zach.  X,  3-6),  cui  nomen  est  Oriens 

(Zach.  VI-12)^  illuminare  eos  qui  ambulabant  in  tenebris, 
et  hiabitabant  in  regione  umbrae  mortis  (Is.  IX-2)  ;  et  erit 
iste  pax  (Mich.  V-5). 

Vide  ergo  quam  stupenda  unitate  omnia  constent,  et  quam 
recto  itinere  prophetia  tendat  ad  Christum ,  non  decHnans 
neque  ad  dexteram  neque  ad  sinistram.  Vide  quam  sit  mi- 
rabiHs  ordo  ilie  religionis,  sese  absque  ruptura  evolventis  ab 
Adam  ad  Moysen,  et  a  Moyse  ad  Christum.  A  Deo  aeterno 
factum  est  istud,  et  est  mirabile  in  oculis  nostris ! 


Bene  itaque  Augustinus,  epist.  ad  Vokisianum,  n.  15-1^: 
«  Quem  non  moveat  ad  credendum,  tantus  ab  initio  ipse  re- 
«  rum  gestarum  ordo,  et  ipsa  connexio  temporum  praeterltis 
«  fidem.  de  praesentibus  faciens,  priora  posterioribus  et  recen- 
«  tioribus  antiqua  confirmans?  Eligitur  unus  ex  gente  Chal- 
«  daeorum,  pietate  fidelissima  praeditus,  cui  promissa  divina 
«  post  tantam  saeculorum  seriem  novissimis  temporibus  com- 
«  plenda  prodantur,  atque  in  eius  semine  omnes  gentes  ha- 
«  biturae  benedictionem  praenuntiantur.  Hic  unum  Deum  ve- 
«  rum  colens  universitatis  creatorem,  gignit  filium  senex  de 
«  coniuge  quam  spe  pariendi  penitus  destitutam  sterilitas  ae- 
«  tasque  iam  fecerat.  Propagatur  ex  illo  numerosissimus  po- 
«  pulus  multiplicatus  in  Aegypto,  quo  illam  stirpem  ex  orien- 
«  talibus  partibus,  promissis  effectisque  crebrescens  dispositio 
«  divina  transmiserat.  Educitur  ex  Aegypti  servitute  gens  va- 
«  lida  horrendis  signis  atque  miraculis,  pulsisque  impiis  gen- 
«  tibus,  in  terram  promissionis  perducta  et  constituta,  regno 
«  etiam  sublimatur.  Deinde  praevalescente  peccato,  sacrilegis 
«  ausibus  Deum  verum  qui  eis  tanta  beneficia  contulerat,  sae- 
«  pissime  offendens,  variisque  flagellata  cladibus  et  prosperi- 
«  tatibus  consolata,  usque  in  Christi  incarnationem  declara- 
«  tionemque  perducitur.  Quem  Christum  Dei  Filium,  Deum 
«  in  carne  venturum,  moriturum,  resurrecturum,  in  coelum 
«  ascensurum,  praepollentissimo  suo  nomine  in  omnibus  gen- 
«  tibus  dicatos  sibi  populos  habiturum,  inque  illo  remissionem 
«  peccatorum  salutemque  aeternam  futuram  esse  credentibus, 

«  omnia  gentis  illius  promissa,  omnes  prophetiae,  sacerdoria, 
«  sacrificia,  templum,  et  cuncta  omnino  sacramenta  sonue- 
«  runt  (i).  —  Venit  et  Christus;  complentur  in  eius  ortu, 
«  vita,  dictis,  factis,  passionibus,  morte,  resurrectione,  ascen- 
«  sione,  omnia  praeconia  Prophetarum.  Mittit  Spiritum  San- 
«  ctum,  implet  fideles  una  in  domo  congregatos,  Impleti  au- 
«  tem  Spiritu  Sancro,  loquuntur  repente  linguis  omnium  gen- 
«  tium,  arguunt  fidenrer  errores,  praedicant  saluberrimam  ve- 
«  ritatem,  exhortantur  ad  poenirentiam  praeteritae  culpabiHs 
«  vitae,  indulgentiam  de  divina  gratia  pollicentur.  Numero  exi- 
«  gui  per  mundum  disseminantur,  populos  faciHtate  mirabili 
«  convertunt,  inter  inimicos  augentur ,  persecutionibus  cre- 
«  scunt,  per  afilictionum  angustias  usque  in  terrarum  extrema 
«  dilatantur...  Revelatae  veritatis,  quae  diu  promissis  mysticis 
«  velabatur,  sacrificio  succedente,  illa  sacrificia  quibus  hoc  figu- 
«  rabatur,  templi  ipsius  eversione  toUuntur.  Reproba  per  infide- 
«  litatem  gens  ipsa  ludaeorum  a  sedibus  exstirpata,  per  mundum 
«  usquequaque  dispergitur,  ut  ubique  portet  codices  sanctos,  ac 
«  sic  testimonium  prophetiae  qua  Christus  et  Ecclesia  praenun- 


(i)  Considerandum  quod  non  solum  oraculis  vocalibus  fiebat  prophe- 
tica  praeparatio,  sed  etiam  caeremoniis  Legis  Mosaicae  ,  observantiisque 
quam  plurimis,  quae  omnes  in  figura  venturi  Christi  disponebantur.  Q.uin 
imo,  fiebat  per  eventus  historicos  suh  dispositione  divinae  Providentiae;  qui 
modus  est  adhuc  sublimior,  quia  arguit  interventum  divinitatis  non  solum 
quantum  ad  praescientiam  futuri,  sed  etiam  quantum  ad  rationem  signifi- 
candi  rem  praevisam;  homo  quippe  accommodat  ad  significandum  solas  vo- 
ces,  Deus  autem  eventus  ipsos.  Sic,  exempli  gratia  ,  quaecumque  gesta  sunt 
in  Cain  et  Abel,  significaverunt  Christum  et  populum  ludaeorum  ,  necem 
Christo  intentandam  a  deicidis  fratribus,  inde  secuturam  maledictionem 
gentis,  statumque  dispersionis  per  totam  terram  cum  indelebili  signo  per- 
fidiae,  sub  quo,  sicut  Cain,  a  destructione  protegitur.  Sic  iterum  ,  myste- 
rium  Christi  praelineabant  ea  quae  gesta  legimus  per  Noe  inebriatum,  per 
Cham  irridentem  et  hac  de  causa  maledictum,  per  Sem  et  laphet  cum  pietate 
patrem  operientes  et  ideo  benedictos.  Significabant  ista,  opprobria  Christi 
amore  inebriati,  et  sic  pendentis  in  cruce;  impietatem  massae  ludaeorum 
conviciantium  crucifixo,  annuntiantiumque  cum  derisione  passiones  eius 
atque  ignominias,  et  ex  adverso,  pietatem  primitiarum  ex  ludaeis  necnon 
et  plenitudinis  Gentium,  reverentium  opprobria  Domini  sui ,  accedentium- 
que  ad  Christum  pro  nobis  passum,  faciebus  aversis,  quasi  detestantium  sce- 
lus  deicidarum,  etc.  Cf.  Augustinum,  1.   12  et  22  c.  Faustum. 

«  tiata  est,  ne  ad  tempus  a  nobis  fictum  existimaretur,  ab  ipsis 
«  adversariis  proferatur  ;  ubi  etiam  ipsos  praedictum  est  non 
«  fuisse  credituros.  Templa  et  simulacra  daemonum,ritusque  sa- 
«  crilegi,  paulatim  atque  alternatim  secundum  praedieta  pro- 
«  phetica  subverruntur.  Haereses  adversus  nomen  Christi,  sub 
«  velamento  tamen  nominis  Christi,  ad  exereendam  doctrinam 
«  sanctae  religionis,  sicut  praenuntiatae  sunt,  pullulant.  Haec 
«  omnia  sicut  leguntur  praedicta,  ita  cernuntur  impleta,  atque 
«  ex  his  iam  tot  et  tantis,  quae  restant  exspectantur  implenda. 
«  Quae  tandem  mens  avida  aeternitatis,  vitaeque  praesentis 
«  brevitate  permota,  contra  huius  divinae  auctoritatis  lumen 
«  culmenque  contendat  ?  » 

Haec  sunt  quae  gentih  homini  ad  fidem  reducendo  ante 
annos  mille  et  quadringentos  scribebat  Augustinus.  Sed  quid 
splendoris  divinissimo  huic  prophetiae  signo  superaddidisse 
nunc  dicam  nova  saecula  quae  abhinc  decurrerunt?  Ei  nam- 
que  proprium  est  ut  nedum  processu  temporum  obfuscetur, 
maiore  potius  in  dies  evidentia  inclarescat,  ratione  scilicet  evo- 
lutionis  eventuum  qui  a  primis  initiis  olim  praenuntiati,  et 
in  Hbris  N.  T.  adhuc  magis  determinate  signati,  tanto  mani- 
festius  ostendunt  numinis  interventum,  quanto  longius  ab  ae- 
tate  editorum  vaticiniorum  receditur. 

Sane  vero,  in  ipsis  mundi  incunabulis  futura  praedicebatur 
muUer  e  qua  nostra  salus  oriretur,  sicut  e  mufiere  perhibetur 
orta  in  paradiso  nostra  perditio  (i).  Et  haec  muHer  quae 
singulari  locutione  in  vaticinio  adhibita,  aUqualiter  iam  desi- 
gnabatur  ut  virginali  partu  decoranda,  evidentius  apud  Isaiam 
innotescebat  his  verbis  :  Dabit  Dominus  ipse  vobis  signum,  ecce. 
Virgo  concipiet  et  pariet  filimn,  et  vocabitur  nomen  eius  Emma- 
fmel.  —  Porro,  ipso  tempore  quod  in  messianicis  prophetiis 
fuerat  praestitutum,  legitur  salutata  ab  angelo  virgo  obscura  de 
pago  GaHlaeae;  sakitata,  inquam,  velut  benedicta  inter  omnes 
muHeres,  cui  ex  virtute  Altissimi  fecunditas  donaretur  ut 
pareret  Messiam  Redemptorem.  Quae  etiam  de  annnuntiato 
sibi  partu  nequaquam  dubitans,  repentina  annuntiatione  non 
exaltatur,  sed   exsultante    spiritu    eius    in    Deo    salutari  suo: 

(i)  Cf.  supra,  pag.  559,  seq. 

Respexit,  inquit,  humilitatem  ancillae  suae,  ecce  enim  ex  hoc 
beatam  me  dicent  omnes  generationes.  —  Vide  nunc  scriptu- 
ram  hanc  impletam  in  oculis  nostris.  Vide  mulierem  quam 
prima  mundi  aurora  venturam  perspexerat,  in  plena  iuce 
cultus  Ecclesiae  catholicae  nunc  eminentem  ;  imagines  eius 
in  toto  orbe  veneratas,  beatitudinem  eius  semper  instan- 
tius  praedicatam,  sanctuaria  eius  frequentia  populorum  ubique 
celebrata,  et  mundo  declinante  in  extrema,  fessisque  rebus 
aetatem  ultimam  protestante,  omnes  eius  praerogativas  quasi 
ultimis  amotis  veiis  splendidius  coruscantes. 

Praedixerant  Prophetae  fore  ut  esset  Messiae  obedientia 
gentium,  et  hanc  ipsam  gentium  congregationem  in  messia- 
nico  regno  symboHce  describens  Isaias  aiebat:  Habitabit  lupus 
cum  agno,  et  pardus  cum  haedo  accubabit ;  vitulus  et  leo  et  ovis 
simul  morabuntur,  et  puer  parvulus  minabit  eos  ;  vitulus  et  ur- 
sus  pascentur,  simul  requiescent  catuli  eorum,  et  leo  quasi  bos 
comedet  paleas  (i).  Vere  novum  ac  stupendum  hoc  prodigium 
est,  quod  in  iisdem  pascuis  reperiantur  animalia  quibus  tam 
contrarios  instinctus  natura  contulit,  quod  in:er  se  amico  foe- 
dere  iungantur  velut  ad  unum  ovile  pertinentia,  et  ad  unius 
parvuli  imperium  quaquaversum  deducantur!  Atqui,  quo  ma- 
gis  saecula  procedunt,  eo  etiam  magis  propheticus  iste  sermo 
inclarescit,  dum  scilicet  magis  magisque  adimpletur  id  quod  di- 
ctum  fuerat  a  Christo  :  Praedicabitur  hoc  evangelium  regni  inuni- 
verso  orbe  in  testimonium  omnibus  gcntibus,  et  tunc  veniet  consumma- 
tio  (2).  O  quam  gloriosa  in  dies  proveniunt  huic  civitati  Dei, 
intra  cuius  moenia  ad  terminos  orbis  dilatata  inhabitatur  de  omni- 
bus  progeniebus  terrae!  Ecce  alienigenae,  et  Tyrus,  et  populus  Ae- 
thiopum,  hi  fuerunt  illic.  Et  cum  sint  omnes  tam  diversae  originis, 
tamen  omnes  coalescunt  in  unum  corpus,  et  omnes  unam  fi- 
dem  profitentur,  et  omnes  unius  vocem  sequuntur  pastoris, 
qui  bene  sub  typo  pueri  parvuli  exhibetur  in  prophetia,  quia 
nulla  humana  potentia  nulloque  naturali  fretus  praesidio,  pro- 
digiosum  hunc  gregem  gubernat  et  continet.  —  Sic  igitur,  ex 
successione  temporum  novus  huic  prophetiae    accedit    splen- 


(i)  Isai.  XI,  6-7. 
(2)  Matth.  XXIV-14. 

dor,  prout  semper  magis  magisque  extenditur  prodigium  in 
vaticiniis  annuntiatum,  et  post  mortem  Christi  in  adventu 
Spiritus  Sancti  statim  inchoatum :  dum  scilicet  una  nunc  Chri- 
sti  Ecclesia  per  orbem  diffusa  loquitur  h'nguis  omnium  gen- 
tium,  sicut  in  promulgatione  Novae  Legis,  Hnguis  omnium 
gentium  loquebatur  unus  homo. 

Praedixerant  Prophetae  fore  ut  ludaei  dispergerentur  in 
omnes  populos,  a  summitate  terrae  usque  ad  terminos  eius, 
diesque  multos  sederent  sine  rege  et  sine  principe  et  sine 
sacrificio  et  sine  altari  et  sine  ephod  et  sine  theraphim,  donec 
in  ovile  Christi  intraret  plenitudo  gentium,  et  postmodum, 
id  est  in  hne  mundi,  omnis  Israel  salvus  fieret  (i).  Quibus 
vaticiniis  clare  significabatur  conservandum  fore  populum  hunc 
in  dispersione  sua  impermixtum  caeteris  gentibus,  idque  prae- 
ter  et  contra  omnes  leges  in  aHis  omnibus  constanter  obser- 
vatas.  Ipse  enim  est  verus  Cain,  qui  eiectus  e  suis  sedibus  in 
nefandi  sceleris  poenam,  dixit  ad  Dominum :  «  Ecce  eiicis  me 
«  hodie  a  tacie  terrae,  et  a  facie  tua  abscondar,  et  ero  vagus 
«  et  profugus  in  terra ;  omnis  igitur  qui  invenerit  me,  occidet 
«  me.  Dixitque  ei  Dominus :  nequaquam  ita  fiet.  Fosiiitqiie 
«  Doininus  Cain  signnni,  ut  non  interficcret  euni  omnis  qui  in- 
(f.  venissct  euin{2)yy.  Atqui  stupendam  hanc  ludaici  popuU 
conservationem,  tam  asseveranter  tamque  repetitis  vicibus  a 
quadraginta  iam  saecuHs  praenuntiatam,  ocuHs  nostris  con- 
spicimus,  et  tanto  in  dies  mirabiHorem,  quanto  longius  a  dis- 
persione  tempus  iam  etfluxit. 

Praedixerant  Prophetae,  templum  fore  dissipandum,  aufe- 
rendam  hostiam  et  sacrificium,  et  usque  ad  consummationem 
et  finem  duraturam  desolationem  (3).  Insuper,  Christus  si- 
gnanter  asseruerat  non  reHnquendum  hipidem  super  lapidem 
qui  non  destrueretur  (4).  Quae  omnia  sicut  leguntur  prae- 
dicta,  ita  cernuntur  impleta  usque  in  praesentem  diem.  Nam 
post  tempora  luHani  imperatoris,  qui   ut  vaticinia  nostra  falsa 


(i)  Deuter.  XXVIII-64;  Osee  III,  4-5:  Rom.  XI,  25-26. 

(2)  Genes.  IV,   14-15. 

(3)  Dan.  IX,  26-27. 

(4)  Marc.  XIII,   12. 

demonstraret,  templi  ludaeorum  in^taurationem  aggressus  est, 
sed  prodigiis  divinitus  editis  quorum  omnes  meminerunt  coaevi 
auctores  (i),  debuit  ab  incepto  desistere,  non  fuit  iteratum 
tentamen.  Imo  usque  nunc  ludaei  qui  sunt  lerosolymis,  in 
sacco  et  cinere  singuiis  sabbatis  veniunt  prope  locum  ubi  fuit 
sanctuarium  et  ingens  gloria  Israel,  plorantes  et  ingeminantes 
lamentationem  leremiae  Proplietae :  «  Demolitus  est  taberna- 
«  culum  suum,  oblivioni  tradidit  Dominus  in  Sion  festivitatem 
«  et  sabbatum,  et  in  opprobrium  et  in  indignationem  furoris 
«  sui  regem  et  sacerdotem.  Repulit  Dominus  altare  suum, 
«  maledixit  sanctificationi  suae,  tradidit  in  manu  inimici  mu- 
«  ros  turrium  eius.  Cogitavit  Dominus  dissipare  murum  iiliae 
«  Sion,  tetendit  funiculum  suum,  et  non  avertit  manum  suam 
«  a  perditione  ». 

Praedixerant  Proplietae  novum  sacrilicium,  id  est,  incruen- 
tam  oblationem  quae,  ludaicis  repudiatis  victimis,  ab  ortu  so- 
lis  usque  ad  occasum  in  omni  loco  oti:erretur  Maiestati  Dei  (2). 
Et  nunc  mystica  oblatio  altaris  christiani  ubique  terrarum, 
omni  die,  omni  hora,  celebratur  in  Oriente  et  Occidente,  in 


(i)  «  Subsequenti  nocte  quae  ad  incipiendum  opus  iam  sola  restabat, 
«  (Rufini  verbis  utor,  1.  i,  c.  38),  terrae  motus  ingens  oboritur ,  et  non  so- 
i<  lum  Jundamentorum  saxa  longe  lateque  iactantur ,  veruni  eliam  totius 
«  loci  pene  aedificia  complananlur.  Porticus  quoque  publicae ,  in  quibus  lu- 
«  daeorum  multitudo  quae  operi  videbatur  insistere  commanebat,  ad  solum  de- 
«  ductae,  omnes  ludaeos  qui  repcrti  sunt  oppressere.  Postquam  terrae  motus 
«  conquievit,  qui  supererant  ludaei,  tum  imperatoris  mandatis  quibus  parere 
«  nefas  erat  pressi,  tum  complaciti  operis  perficiendi  desiderio  stimulati  , 
«  rursus  instare  operi.  Ac  dum  denudare  fundamenta  et  aedificare  apparant, 
«  metuendi  flammarum  globi,  prope  fundamenta  ex  Ammiano  Marcellino, 
«  vel  ex  fundamentis  ipsis  secundum  Chrvsostomum  ac  Sozomenum,  cre- 
«  bris  assultibus  erumpentes,  (Ammiani  verbis  utor,  lib.  23,  init.),  fecere 
«  locum  exustis  aliquoties  operantibus  inaccessum;  adeo  ut  plurimis  fodien- 
«  tium  consumptis,  caeteri  fuga  sahitem  comparare  coacti  sint.  lidem  ignes 
«  ex  Chrysostomo  lapides  etiam  loci  illius  combussere,  quos  nimirum  terrae 
«  quassus  nocte  non  excusserat...  Socrates  aliud  prodigium  ignis  e  coelo 
«  delapsi  narrat,  qui,  cum  frequens  convenisset  ad  spectanda  tot  monstra 
«  ludaeorum  multitudo,  iis  praesentibus  omnia  opificum  instrumenta  con- 
«  sumpsit,  malleos,  scalpra,  secures,  ascias,  etc,  »  Apud  Migne,  Patr.  graec, 
Tom.  33,  col.  95. 

(2)  Malac.  I-ii. 

novo  mundo  et  in  antiquo,  in  mari  et  in  terra,  in  civitatihus 
et  pagis  et  locis  etiam  desertis;  de  qua  re  plura  diximus,  ubi 
de  sacrificio  Missae. 

Praedixerant  Prophetae,  regnum  Messiae  fore  perpetuum: 
Potestas  eius,  inquit,  potestas  aeterna  qiiae  noii  auferetiir,  ct  re- 
gnum  eius  quod  non  corrumpetur.  Et  rursus  angelus  ad  Mariam: 
Regni  eius  non  erit  finis.  Praedixerant  etiam,  hoc  regnum  fore 
in  lucta  perpetua  cum  principe  tenebrarum,  usque  ad  defini- 
tivam  potestatis  adversae  eversionem :  Ipse  conteret  caput  tiium, 
et  tu  conteres  calcaneum  eius.  Et  iterum  :  Dixit  Dominus  Domino 
meo,  sede  a  dextris  meis  donec  ponam  inimicos  tuos  scabellum  pe- 
dum  tuorum.  Sed  Christus  utrumque  horum  uno  oraculo  com- 
prehendens,  necnon  et  formam  ac  visibile  caput  huius  regni 
sui  indigitans  atque  instituens:  Tu  es  Petrus,  et  super  hanc 
petram  aedificaho  Ecchsiam  meam,  et  portaeinfcri  non  praevalebunt 
adversus  eam.  —  Quod  sane  usque  nunc  splendidissimo  eventu 
sub  omnium  ocuHs  impletum  perspicitur.  Cui  enim  conspi- 
cua  non  est  cathedra  Petri,  supra  quam  tota  de  integro  fun- 
datur  Ecclesia  ?  Quis  etiam  ignorare  potest,  hanc  ipsam  Ec- 
clesiam  ita  susdnuisse  impetum  portarum  inferi,  ut  vere  de 
ea  dictum  accipiatur  quod  in  Evangelio  legimus :  Descendit 
pluvia,  et  venerunt  fiumina,  et  flaverunt  venti,  et  irruerunt  in  do- 
mum  illam,  et  non  cecidit,  fundata  enim  erat  snpra  pctram  ?  Nam 
potestates  saeculi,  nunc  sub  regimine  protectionis,  nunc  sub 
regimine  tolerantiae,  nunc  sub  regimine  apertae  persecutionis, 
omnes  suas  machinas  adversus  cathoHcam  converterunt.  Tanta 
etiam  fuit  vel  ab  initio,  irruentium  haeresum  coUuvies  atque  hos- 
tilium  doctrinarum  inundatio,  ut  enarrari  vixpossit.  Cogita  hae- 
reses  antiquas  quibus  singuhi  capita  hdei  christianae  impugnata 
sunt;  cogita  haeresim  Protestantium  quae  fundamentum  ipsum 
ecclesiasticae  constitutionis  atque  auctoritatis  tanta  vi  impetiit; 
cogita  philosophismum,  hberahsmum,  materiahsmum  moderno- 
rum,  cum  omni  appararu  diariorum,  hbeUorum,  et  aUorum 
seductionis  mediorum  sine  numero.  Sed  et  adhuc  evidentius 
nostro  aevo  apparet  Ecclesia  omni  ope  temporah  desrituta, 
contra  quam  occultarum  sectarum  furor  magis  magisque  ex- 
ercerur.  Accesserunt  causae  ruinae  intestinae,  scandaLa  dico, 
et  depravatos  mores  tam  fidehum  quam  eoruni  qui  videban- 

tur  columnae  esse,  praesertim  vero,  dirum  illud  Occidentis 
schisma,  materiale  quidem,  sed  inevitabilis  periculi.  Accedit 
etiam  naturalis  illa  rerum  humanarum  inconstantia,  necnon 
et  temporis  edacitas  quae  instituta  diutius  absque  mutatione 
consistere  non  permittit.  Ista  est  pluvia,  haec  sunt  flumina, 
validi  venti  et  tempestates  atroces,  quae  in  ecclesiasticum  ae- 
dificium  undique  irruerunt.  Et  non  cecidit;  imo  vero,  in  per- 
secutionibus  semper  crevit  et  epurata  est  Ecclesia.  Haereses 
non  solum  devictae  sunt,  sed  hoc  etiam  emolumentum  attu- 
lerunt,  ut  dogmata  liquidius  proponerentur,  insrantius  prae- 
dicarentur,  et  strictius  detinirentur.  Vinculum  unitatis  inter 
assultus  dissolventium  elementorum  sic  firmatum  est,  ut  con- 
sensio  totius  corporis  cum  capite  Petro,  splendidior  nunc  elu- 
ceat  quam  in  principio.  Nihil  demum  valuit  ingenita  iila  re- 
rum  humanarum  caducitas,  nisi  ut,  caeteris  institutionibus  col- 
labentibus,  catholicae  stabilitas  comparatione  contraria  emi- 
neret.  —  In  his  igitur  habes,  praeter  ingens  miraculum  mo- 
rale,  impletionem  prophetiae  in  dies  semper  magis  illustrem, 
magisque  conspicuam. 

Quid  alia  commemorem  oracula  de  martyrum  Christi  pas- 
sionibus,  et  immorrali  odio  quo  ipsum  Christi  nomen  in  vera 
Christi  Ecclesia  mundus  prosequitur?  Dixerat  quippe  Magi- 
ster:  Occidmt  vos,  et  eritis  odio  omnibus  gentibus  propter  fiomen 
meuin.  Et  rursus :  Tradent  vos  in  conciliis,  et  insynagogis  suis  fla- 
gellabunt  vos,  ct  ad  pracsides  et  ad  reges  ducemini  propter  me. 
Quid  si  ipsa  defectio  a  centum  fere  annis  notata  in  multis 
qui  christiano  charactere  signantur,  novam  confirmationem 
veritatis  prophetiarum  suppeditet?  Nam  Paulus,  2  Thessal. 
II-3,  deterrens  fideles  sui  remporis  ne  putarent  iam  instare  iu- 
dicii  diem,  apostasiam  magnam  futuram  pr.iedicit,  quae  an- 
tichristo  praeparabit  viam :  Nisi  ve.nerit  discessio  primum  ,  ri 
aTTOffTacrCa,  et  revelatus  fnerit  homo  peccati,  fiJius  perditionis...., 
ille  iniquus  quem  Dominus  lesus  interficie.t  spiritu  oris  sui,  et 
destruet  illustratione  adventus  sui.  Et  Christus  ipse  dixerat, 
Luc.  XVIII-8 :  Verumtamen  Filius  hominis  veniens,  putas,  in- 
venict  fidem  in  terra?  Et  alibi  describens  tempora  quae  ante 
iudicium  erunt,  Luc.  XVII-25:  Primum  opor-tet  (Fihum  ho- 
minis)  reprobari  a  generatione  hac.  Et  sicut  factuni  est  in  diebus 

No^,  ita  erit  et  iii  diebiis  Filii  hominis.  Edehant  et  hihehaut,  iixo- 
res  ducehant,  et  dabantur  ad  nuptias,  nsqiie  in  dieni  qua  intra- 
vit  Noe  in  arcam,  et  venit  diluvium,  et  perdidit  omnes.  Siniiliter 
sicut  factum  est  in  diehus  Loth ;  edebant  et  bibebant,  eniehant  et 
vendchant,  plantahant  et  aedificabant.  Oua  die  autem  exiit  Loth 
a  Sodomis ,  pluit  ignem  et  sulphur  de  coelo,  et  omnes  perdidit ; 
secundum  haec  erit,  qna  die  Filins   hominis  revelabitur. 

Ergo  omnibus  modis,  missio  lesu  Christi  in  mundum,  ac 
per  lioc,  solemnis  attestatio  qua  se  Deum  et  Dei  Filium  as- 
seruit ,  divino  prophetiae  signo  communita  apparet.  Ergo 
ipsa  eius  divinitas  est  evidenter  credibilis,  et  lirmissima  atque 
indubitata  fide  credenda. 


THESIS   LVII. 

Fundamentale  christianae  religionis  dogma  evidenter  etiam 
credibile  faciunt  facta  miraculosa  quae  in  libris  Novi  Te- 
stamenti  referuntur,  speciatim  vero ,  ineffabilis  ex  omni  parte 
perfectio  ipsius  lesu  Christi,  qui  in  nobis  habitavit  plenus 
gratiae  et  veritatis,  omnemque  humanae  naturae  proportio- 
nem  supra  modum  excedens,  terras  pertransivit. 

§   I- 

Haec  assertio,  quod  ad  facta  evangelica  attinet,  iam  abunde 
constat  ex  praemissis  in  Quaest.  44,  praesertim  ubi  ostensum 
est,  qua  ratione  veritas  et  vis  probativa  mxiraculorum  Christi 
luculenter  demonstretur  nobis  per  nostrae  fidei  adversarios  (i). 

Et  vere,  si  ea  quae  ibi  exposira  sunt  in  mentem  revoces,  non 
erit  tibi  dubium  quin  vel  solus  procedendi  modus  a  doctissi- 
mis  viris  adhibitus,  sit  instar  victricis  apologiae.  Etenim  mi- 
racula  evangehca  sunt  de  ordine  factorum ;  factorum,  inquam, 
quae  vel  splendore  suae  veritatis,  vel  quacumque  alia  ex  causa , 
eaminmundo  habuerunt  celebritatem,  cui  nulla  aha  comparari 
potest.  Quod  lesus  Christus  suscitaverit  mortuos,  quod  caecis 
visum,  claudis  gressum,  mutis  loquehmi  restituerit,  quod  se- 

(i)  Vide  supra,  p.   396,  seq. 

ipsum  exhibuerit  dominum  cui  tota  natura  obedit  ad  nutum, 
quod  mortuus  sit  et  sepulrus,  quod  in  sepulcro  ab  infensis- 
simis  inimicis  caute  custoditus  e  manibus  eorum  die  tertio 
elapsus  sit,  quod  vivus  visus  sit  a  suis  discipulis  in  circum- 
stantiis  diversissimis,  quod  apparuerit  coram  plus  quam  quin- 
gentis  fratribus  simul,  non  ut  umbra  2.  mago  quopiam  evo- 
cata,  verum  in  solida  reaiitate  solidae  veritatis :  iiaec  non  sunt 
theoriae  abstractae  quae  rationibus  metaph^^sicis  vel  asserun- 
tur  vel  refutantur,  sed  res  ordinis  sensibiUs,  experimentalis, 
undequaque  positivi,  quas  discutere  oportet  ponderatione  te- 
stimoniorum.  Ergo,  sicut  nos  christiani  iure  meritoque  appel- 
lamus  ad  testimonii  historici  auctoritatem,  sic  etiam  negato- 
ribus  divinitatis  Christi  unus  erat  processus  legitimus  et  fa- 
ciens  ad  rem :  ut  scilicet  testimonia  sibi  opposita,  a  fronte 
impeterent,  defectum  in  eis  ostenderent,  et  fascem  auctorita- 
tum  rumperent  per  quas  confunduntur.  Quippe,  quaestio  in- 
tegra  in  hoc  est:  Apostoli,  seu  primi  praedicatores  fidei  chri- 
stianae  annuntiaverunt  mundo  legem  lesu  Christi;  pro  signo 
dederunt  eiusdem  lesu  Christi  miracula,  potissimum  vero  glo- 
riosam  eius  a  mortuis  resurrectionem  ;  et  qui  tunc  erat  mun- 
dus,  adeo  vicinus  eventibus  ipsis,  omnia  media  habens  revo- 
candi  ad  trutinam  factorum  veritatem,  testimonio  Apostolo- 
rum  vel  eorum  qui  eis  proxime  successerunt,  convictus  est.  Tum 
ipse  vicissim  testimonium  perhibuit,  et  hoc  testimonium  san- 
guine  martyrum  obsignatum  (i),  roboratum  silentio  adversa- 
riorum  (2),  in  maxima  traditionis  luce  positum,  de  ore  in 
os  et  de  manu  in  manum  venit  usque  ad  nos.  Nihil  ei  ad- 
emptum  ex  longa  successione  annoriim,  sed  adhuc  vivens  at- 


(i)  Cf.  apologiam  Quadrati  apud  Eusebium,  Hist.  eccL,  1.  4,  c.   3. 

(2)  Sane,  nihil  omnino  in  antiquis  tidei  inimicis  reperitur  contra  ma- 
terialem  veritatem  miraculorum  Christi.  Nihil  in  ludaeorum  libris,  puta  in 
Tahnude,  praeter  aniles  fabulas  quae  nulli  unquam  adversario  usui  esse  potue- 
runt.  Nihil  etiam  apud  Celsum  (Saec.  II),  et  luhanum  apostatam  (Saec.  IV), 
nisi  repetitio  calumniae  quae  in  Evangelio  refertur  :  In  Bel~ebub  principe  dae- 
moniorum  eiicit  daemonia.  —  Ait  Celsus  apud  Origenem,  1.  i  cont.  Cels., 
n.  38,  ilhim  (Christum)  clam  educatum,  cum  in  ^Egypto  suam  locasset  operam, 
artesque  efficiendi  miracula  didicisset,  hinc  reversum  esse  denique,  et  propter 
illa  miracula  se  pro  Deo  venditasse. 

que  integrum  est  in  Ecclesia  magna  per  totum  orbem  Jispersa, 
quae  non  alia  est  ab  Ecclesia  apostolicorum  temporum,  sed 
una  eademque,  haud  secus  ac  flumen  pleno  alveo  per  campos 
excurrens,  idem  est  cum  fonte  qui  descendit  a  cacumine  montis. 
Nunc  ergo  quaeritur  utrum  testimonium  eiusmodi,  secundum 
omnes  suas  circumstantias  consideratum,  sed  praecisione  facta 
ab  omni  praeconcepta  tlieoria,  sit  validum,  authenticum,  at- 
que  inconcussum;  in  hoc  est  quaestio,  et  non  in  aliquo  alio ; 
nec  sane  dixeris  rem  adeo  evidentem  perspicacissimos  adver- 
sarios  fugere  potuisse.  Quid  igitur  causae  fuit  cur  topicam 
quaestionem  evitantes,  in  campum  philosophicorum  systema- 
tum  excurrerint?  Quia  topicorum  argumentorum  viam  im- 
possibilem  viderunt,  et  si  tam  oculatis  hominibus  impossibi- 
Hs  via  visa  est,  inde  concludere  iam  licet,  nihil  omnino  in- 
veniri  posse  quo  testimonii  integritas  deiiciens  ostendatur. 

Sicut  autem  procedendi  modus,  ita  et  intrinseca  rationum 
inanitas  suo  modo  attestatur  fundatissimam  evangelicorum 
factorum  subsistentiam.  Nam,  ubi  uitimato  recurrunt  ad  repu- 
gnantiam  miracuU  in  genere,  ut  fabulosam  asserant  lesu  Chri- 
sti  vitam  prout  in  libris  N.  T.  continetur,  adducunt  argu- 
menta  quae  summo  risu  sunt  excipienda,  ut  vidimus.  Cum 
autem  totum  suum  systema  in  metaphysicis  considerationibus 
incardinatum  ,  utcumque  confirmare  student  aequiparando 
evangelia  nostra  veteribus  mythologiis,  tunc  perveniunt  ad 
ultimos  hmites  effrontis  inverecundiae.  Quocumque  enim  te 
vertas,  sive  extrinsecum  criterium  consideres,  sive  intrinsecum, 
character  historicus  Evangelii  undequaque  resplendet,  et  per- 
ceUit  etiam  Hppientes  oculos.  —  Sane,  si  vcl  sola  ratio  ha- 
beatur  status  politici  in  ludaea  tempore  Christi,  et  circum- 
stantiarum  prorsus  singularitnn  in  quibus  se  evolvit  historia 
Novi  Testamenti,  iam  satis  superque  apparet,  inventorem  quem- 
piam,  qui  aut  testis  oculatus  non  fuisset,  aut  a  testibus  ocu- 
latis  eventuum  notitiam  immediate  non  accepisset,  non  potuisse 
in  plerisque  non  turpiter  errare,  et  ad  omnem  fere  passum  non 
impingere  in  scopulum.  Scilicet,  praeter  traditiones  suas  qua- 
rum  erant  tenacissimi,  retinebant  ludaei  vestigia  dominatio- 
nis  Graecorum,  quorum  per  multos  annos  ante  Christum  ex- 
stiterant  tributarii.  Dominationi  autem  Graecorum  recens  suc- 

cesserat  dominatio  Romana,  post  expeditionem  Pompeii  in 
Oriente.  Et  ludaea  quidem,  prius  in  regnum  imperio  foede- 
ratum  sub  Herode  I  constituta,  mox,  mortuo  Herode,  in  qua- 
tuor  tetrarchias  sub  singuiis  principibus  fuerat  divisa.  Rursus, 
post  decem  annos,  ludaea  proprie  dicta  quae  Archelao  obti- 
gerat,  a  Caesare  adiungebatur  provinciae  Svriae  sub  Romani 
procuratoris  auctoritate,  dum  interim  in  statu  qiio  remanebant 
GaHlaea,  Abilina,  et  Ituraea.  Porro,  tot  et  tantae  et  tam  con- 
tinuae  mutationes,  habita  etiam  ratione  universalis  exspecta- 
tionis  Regis  Messiae,  necnon  et  animositatis  ludaeorum  con- 
tra  Romanos,  creaverant  statum  sui  generis,  cui  nulius  alius 
in  historia  comparari  potest.  Denique,  paulo  post  mortem  Chri- 
sti,  sub  Tiro  et  Vespasiano,  in  excidio  lerusalem  tanta  incidit 
mutatio  ut  praeteritorum  temporum  nullum  vestigium  reman- 
serit.  Hinc  est  quod  si  scriptores  N.  T.  non  fuissent  oculati 
testes,  impegissent  in  scopulos  omnis  generis,  maxime  cum  in 
Evangelio,  innumera  haec  adiuncta  temporum  et  locorum  et 
personarum,  non  ex  proposito  et  data  opera  describantur,  sed 
obiter,  ubi  fert  historiae  Christi  expositio,  quasi  per  accidens. 
Qua  in  re,  vel  sola  narratio  passionis,  quod  attinet  ad  iudi- 
cium   Christi,  splendidam  suppeditat  demonstrationem  (i).  — 

(i)  Certe,  tria  illa  tribunalia  ad  quae  eodem  die  adducitur  Christus, 
ex  una  quidem  parte  attestantur  maximam  complicationem  status  politici 
in  ludaea  pro  terapore  illo ;  ex  alia  vero,  commonstrant  summam  fidelita- 
tem  Evangelii,  ubi  istae  tres  diversae  iurisdictiones  sic  procedunt,  et  tales 
inter  se  relationes  servant,  ut  ab  initio  ad  finem  appareat  evidenter,  ultra 
quam  dici  potest,  narratio  plene  historica,  a  veris  testibus  exarata. 

Omnia  profecto  quae  dicuntur  de  Caipha  et  collegis  eius,  quam  ma- 
xime  quadrant  cum  iis  quae  de  summo  pontificatu,  inclinatis  iam  ludaeo- 
rum  rebus  et  ad  interitum  properantibus,  losephus  refert.  Et  primo  quidem 
intuitu  viderentur  falli  evangehstae,  cum  Pontifices  seu  sacerdotum  principes 
in  plurali  commemorant,  quia  iuxta  Legem  unus  tantum  Sacerdos  supra  cae- 
teros  habebat  principatum.  Nunc  autem,  losepho  teste  in  1.  i8  Antiquit., 
c.  3,  ad  Romanorum  arbitrium  tunc  temporis  deponebantur  et  assumebantur 
Pontifices  :  «  Piraetor,  inquit,  in  ludeam  missus  est  Valerius  Gratus,  qui 
«  Ananum  pontificatu  privavit,  et  eum  Ismaeli  Phabi  fiHo  tribuit,  atque 
«  hunc  non  multo  post  abdicavit,  et  id  munus  Eleazaro  Anani  pontificis 
«  filio  commisit;  uno  autem  post  anno,  sacerdotium  huic  ademptum  Simoni 
«  Camithi  filio  tradidit,  cumque  is  dignitatem  non  uhra  anni  spatium  tenuis- 
«  set,  losephus  cui  etiam  Caiphae  nomen  fuit,  ei  successit.  Et  Grato  qui- 

His  demum  si  addas,  non  in  sola  ludaea  circumscribi  histo- 
riam  N.  T.,  sed  eam  pro  rheatro  habere  praecipuas  Graeciae, 
Itahae,  et  Asiae  minoris  partes,  ubique  autem  reperiri  in  de- 
terminationibus  geographicis  er  pohticis  accuratissimam  dicendi 
rationem  (i);  si  praesertim  consideres  mythorum  etformatores 

«  dem,  his  actis,  Romam  reverso  successit  Pontius  Pilatus  ».  Hinc  igitur 
factum  ut  cum  Pontifice  qui  actu  praesidebat,  connumerarentur  ii  qui  summi 
sacerdotii  dignitate  aliquando  aucti,  eius  honorem  quadantenus  retinebant. 
Q.uaecumque  etiam  in  causa  Christi  per  Concilium  seu  Synedrium  agun- 
tur,  ad  amussim  concordant  cum  constanti  usu  Romanorum  relinquendi  sub- 
iectis  populis  plenam  libertatem  in  rebus  pure  religiosis.  Synedrium  apud 
Evangelistas  habet  in  sua  potestate  custodiam  pro  servitio  tempH;  per  suos 
satelhtes  apprehendit  lesum,  et  regulariter  iudicium  exercet  in  crimine  bla- 
sphemiae;  solvit  constitutam  traditori  pecuniam,  quae  non  in  moneta  ro- 
mana  per  denarios,  nec  graeca  per  mnas  vel  drachmas,  sed  in  moneta  an- 
tiqua  per  argenteos  compulatur,  quoniam  de  tempH  thesauro  sumpta  est. 
Equidem,  ad  strictum  legalitatis  apicem,  iure  gladii  quod  cum  iure  imperii 
necessario  connexum  est,  destituitur,  et  ideo  signanter  dicunt  ad  Pilatum  : 
Nobis  non  licet  interjicere  qitemquatn.  Facile  tamen  eis  a  Pilato  licentia 
offertur  exsequendi  sententiam  sccundum  praescripta  suae  religionis,  et  si 
hac  licentia  uti  nolunt,  rationes  iam  pluries  in  superioribus  expositae,  in  per- 
fecta  harmonia  inveniuntur  cum  omnibus  historiae  documentis.  Recole  di- 
cta,  pag.  415   et  487. 

Coram  Pilato  accusatur  Christus  his  verbis  :  Commovet  popnlum  inci- 
piens  a  Galilaea  usque  huc.  Confer  nunc  ea  quae  testatur  losephus,  1.  18  An- 
tiquit.,  c.  I,  de  luda  Galilaeo,  qui  paucis  ante  annis  populum  ad  defectio- 
nem  concitaverat,  et  novae  sectae  apud  suos  auctor  exstiterat :  hominum 
scilicet,  qui  caeteroquin  cum  Pharisaeis  sentiunt,  sed  libertatem  sic  amant,  ut 
eam  mordicus  tueantur,  Deum  unum  pro  rectore  et  domino  habentes.  Hinc 
tibi  apparebit  qua  de  ratione  ludaei  coram  Pilato  Galilaeam  commemorant, 
traducentes  lesum  ut  ducem  agitationis  quae  ibi  pro  independentia  fervescebat. 
Adhuc,  ubi  Pilatus  iubet  lesum  remitti  ad  Herodem,  obiter  de  Herode 
notat  Lucas  :  qui  et  ipse  lerosolymis  erat  illis  diebus,  hoc  dicendi  modo  si- 
gnificans,  tam  Herodem  quam  Pilatum  non  adfuisse  nisi  ex  quadam  ac- 
cidentali  causa.  Et  re  quidem  vera,  Pilatus  seu  praeses  ordinariam  sedem 
habebat  in  Caesarea,  ut  ex  multis  fontibus  scimus ,  et  speciatim  ex  lose- 
pho,  1.  18,  c.  3  ;  sed  propter  extraordinariuni  concursum  in  festo  Paschae, 
e  Caesarea  se  contulerat  lerusalem  ut  ordini  invigilaret.  Et  simili  modo  He- 
rodes  e  Galilaea  venerat,  ut  ludaicae  religionis  quam  titulo  proselyti  cole- 
bat,   observantias    im.pleret. 

Et  haec  quidem,  exigui  speciminis  instar.   Q.ui  plura  vult,  consulat  inter 
alia,  egregium  opus  Henrici  Vallon  :  De  la  croyance  due  a  VEvangile. 

(i)  Cf.  ad  exemplum,  navigationem  Pauh  a  Caesarea  in  insulam  Me- 
litam,  et  inde  Romam,  Act.  XXVII-XXVIII. 

necessitate  absoluta  cogi  ad  consistendum  in  quadam  confusa 
generaliiate,  dum  contra,  Evangelia  nostra  ita  ad  vivum  cun- 
cta  describunt  ut  res  sub  oculis  ponant,  eoque  candidae  since- 
ritatis  tenore  insigniuntur,  quem  in  nuUo  alio  historico  reperire 
est :  profecto,  longe  credibilius  tibi  erit,  esse  mythum  Strauss 
cum  omni  schola  delirantium  rationalistarum,  quam  esse  my- 
thos  ea  quae  in  evangeHcis  referuntur  documentis.  —  Ergo 
de  charactere  eminenter  historico  Evangelii  non  est  ulius  du- 
bitandi  locus.  Nunc  autem,  ut  ipsimet  adversarii  ultro  con- 
fitentur,  si  genuini  et  historici  sunt  libri  N.  T.,  eo  ipso  in  ruto 
est  veritas  factorum  quae  in  eis  sunt  relata;  rursus,  cum  ve- 
ritate  factorum  credibilitas  missionis  et  divinitatis  lesu  Christi 
est  intime  et  necessario  connexa.  Conclusio  est  in   promptu. 


§  2. 


Sed  non  in  solis  languidorum  curationibus  aur  mortuorum 
suscitationibus  nostri  stat  summa  argumenti.  Ecce  tibi  aliquid 
longe  mirabilius,  quod  est  lesus  Christus  ipsemet,  prout  ex 
alto  suae  inetfabilis  perfectionis  cunctis  generationibus  huma- 
nis  innotescit,  et  veHnt  noHnt,  iismetipsis  qui  in  via  negationis 
ad  extrema  pervenerunt.  Proponetur  autem  ratio  integra  sub 
forma  quam  adhibebat,  Augustinus,  Hbro  de  vera  reHgione, 
cap.  3,  hoc  modo : 

Si  interrogaretur  quiHbet  sapiens,  puta  Plato,  vel  alius  re- 
cta  solum  ratione  utens,  et  status  ac  virium,  caeterarumque 
conditionum  humanae  naturae  apprime  conscius:  si,  inquam, 
interrogaretur  de  viro  aliquo  qui  oHm  in  pleno  lumine  hi- 
storiae,  Deum  se  hominem  factum  asseverans,  hanc  personam 
ita  digne,  decenter,  et  divine  sustinuisset,  ut  Hcet  eius  vita 
in  maxima  publicitate  et  quodam  quasi  culmine  observationis 
ex  tunc  mansisset  exposita,  nunquam  tamen,  post  tot  etiam 
saecula  desiisset  credibiliter  videri  verus  Deus: 

Cuius  tanta  fuisset  plenitudo  sanctitatis,  ut  omnes  parti- 
culares  temporum  et  locorum  differentias  transcendens,  exem- 
plar  praebuerit  omnibus  numeris  absolutum,  quod  apud  Grae- 
cos,  Romanos,  Barbaros,  lapones,    Sinenses,  Indos,    eamdem 

semper  habuisset  sanctificantem  elficaciam,  eademque  inseruis- 
set  insignium  semina  virtutum : 

Cui  etiam  vere  lucis  hominum  nomen  competeret,  utpote 
qui,  mundo  in  tenebris  sedenti  attulisset  circa  Deum  et  res 
aeternas,  fulgoris  lucernam  qua  sola  iisqiic  nnnc  ipse  mundus 
illuminaretur,  potuissetque  persuadere  hominibus,  «  non  cor- 
«  poreis  oculis,  sed  pura  mente  veritatem  videri... ;  ad  quam 
«  percipiendam  nihil  magis  impedire  quam  vitam  Hbidinibus 
«  deditam...  ;  quamobrem  sanandum  esse  animum  ad  intuen- 
«  dam  incommutabilem  et  eodem  modo  semper  se  habentem 
«  Pulcritudinem  »  : 

Qui  iterum,  adeo  bonus,  adeo  serenus,  adeo  beneficus 
generi  humano  quondam  illuxisser,  ut,  exemplo  undequaque 
singulari,  adhuc  reficeret  iassos  venientes  ad  se,  adhuc  tati- 
gatis  animis  requiem  daret,  adhuc  turbatos  ac  formidantes 
erigeret,  adhuc  in  se  confidentibus  pacem  largiretur  exsupe- 
rantem  omnem  sensum : 

Quem  demum,  Hcet  ab  hominum  oculis  iam  a  saecuiis 
ereptum,  pars  nihilominus  generis  humani,  perenni  et  actuoso 
et  efficaci  amore  prosequeretur,  pars  vero,  inexterminabili  ac 
semper  recrudescente  odio;  qui  vere  hic  manens  in  aeternum, 
non  visibiH  praesentia,  sed  spirituaH  elficacia,  eamdem  semper 
ac  dum  viveret,  sustineret  contradictionem,  ab  iisdem  semper 
peccati  formis  et  a  singulis  ipsarum  eodem  constanter  modo 
lacessitus  : 

Si,  inquam,  de  taH  viro  interrogaretur  quihbet  prudens, 
«  responderet,  credo,  ille,  non  posse  hoc  ab  homine  fieri,  nisi 
«  quem  forte  ipsa  Dei  Virtus  atque  Sapientia,  ab  ipsa  rerum 
«  natura  exceptum...  tanta  honestaret  gratia,  tanta  firmitate 
«  roboraret,  tanta  denique  maiestate  subveheret....  De  hono- 
«  ribus  vero  eius  frustra  se  consuli,  cum  facile  possit  aesti- 
«  mari  quanti  honores  debeantur  Sapientiae  Dei,  qua  gestante 
«  et  gubernante,  ille  pro  vera  salute  generis  humani,  ma- 
«  gnum  aliquid  proprium,  et  quod  supra  homines  esset,  me- 
«  reretur  (i)  ».  Imo,  cum  ipse  de  sua  vera  et  propria  divi- 
nitate  solemnem ,  ut  supponitur,  dedisset  attestationem,  pro 
vero  Deo  homine  facto,  indubitata  fide  esset  habendus. 

(i)  Aug.  1,  c. 

Atqui  omnia  haec  de  lesu  Christo,  in  facie  omnium 
generationum  verificata  sunt,  et  semper  verificantur. 

Sane  vero,  vixit  lesus  Christus,  non  aetate  quadam  ignota, 
sed  maxime  historica,  eaque  celebratissima  inter  omnes  epo- 
chas  antiquitatis.  Vixit  sub  dominatione  Romana,  in  regione 
quae  communicabat  cum  orbe  universo,  imo,  erat  tunc  tem- 
poris,  quasi  quoddam  centrum  universi.  Nam  ludaei  iam  de- 
gebant  ubique  terrarum  ,  ct  per  singulos  annos  in  solemni- 
bus  festis  Paschae  et  Pentecostes,  e  cunctis  partibus  leroso- 
Wmam  confluebant;  unde  reduces  in  propria,  notitiam  eorum 
quae  in  Palestina  agebantur,  secum  asportabant.  Hinc  effe- 
ctum  est ,  ut  omnium  quae  gesta  sunt  in  tribus  vitae  Christi 
pubHcae  annis,  speciatim  vero  in  passione,  resurrectione,  et 
promulgatione  Legis  evangehcae,  totus  veluti  mundus  testis 
exstiterit :  «  Parthi  et  Medi,  et  Aelamitae,  et  qui  habitant  Me- 
«  sopotamiam,  ludaeam  et  Cappadociam,  Pontum  et  Asiam, 
«  Phrygiam  et  Pamphyliam,  Aegyptum  et  partes  Lybiae  quae 
«  est  circa  Cyrenen,  et  advenae  Romani  (i)  ».  —  Insuper, 
ApostoU  statim  profecti  ad  praedicandum  ubique  ea  quae  vi- 
derant  oculis  suis,  quae  perspexerant  et  contrectaverant  de  Verbo 
vitae ,  non  angulos  adibant  cubiculorum,  sed  plateas,  et  ce- 
leberrimos  consessus,  et  maximas  urbes:  puta  Antiochiam, 
Athenas,  Corinthum,  Ephesum,  Romam.  «  Cum  duodecim 
«  Apostoli,  inquit  Leo  M.  Serm.  82,  cap.  3,  imbuendum  Evan- 
«  geho  mundum,  distributis  sibi  terrarum  partibus,  suscepis- 
«  sent,  beatissimus  Petrus  princeps  apostohci  ordinis,  ad  ar- 
«  cem  Romani  destinatur  imperii,  ut  lux  veritatis  quae  in 
«  omnium  gentium  revelabatur  salutem,  efficacius  se  ab  ipso 
«  capite  per  totum  mundi  corpus  effunderet.  Cuius  autem 
«  nationis  homines  in  hac  tunc  urbe  non  essent?  aut  quae 
«  unquam  gentes  ignorarent  quod  Roma  didicisset?...  Ad  hanc 
«  ergo  urbem  tu,  beatissime  Petre  apostole,  venire  non  me- 
«  tuis,  et....  silvam  istam  frementium  bestiarum  et  turbulentis- 
«  simae  profunditatis  oceanum,  constantior  quam  cum  supra 
«  mare  gradereris,  ingrederis.  Nec  mundi  dominam  times  Ro- 
«  mam,  qui  in  Caiphae  domo  expaveras  sacerdotis  ancillam  ».. 

(i)  Act.  II-9,  seq. 

—  Itaque  trophaeum  crucis  Cbristi  statim  ab  initio  ,  Roma- 
nis  arcibus  caeterisque  tam  Orientis  quam  Occidentis  cele- 
brioribus  centris  illatum,  quasi  in  vertice  montium  plantabatur; 
ibique  postea  mansit  per  saecula  tanquam  signum  elevatum 
in  nationibus,  cui  usque  nunc  contradicitur.  Nusquam  enim 
a  summa  publicitate  initiorum  excidit  lesus  Christus,  et  si 
quis  recte  consideret,  intelliget  nihil  intentatum  rehctum  fuisse , 
ut  a  divinitatis  sede  deturbaretur :  adhuc  consilium  inire  Scri- 
barum  doctissimos,  ut  capiant  eum  in  sermone ;  adhuc  ad 
eum  accedere  Sadducaeos ,  qui  dicunt  resurrectionem  non 
esse  (i);  adhuc  per  mundi  ambitum  veriticari  id  quod  in  leru- 
salem  ,  die  Scenopegiae,  accidisse  narrat  loannes  (VII-ii): 
«  Et  murmur  multum  erat  in  turba  de  eo.  Quidam  enim  di- 
«cebant:  quia  bonus  est.  AHi  autem  dicebant:  non,  sed  se- 
«  ducit  turbas  ». 

Porro,  post  tot  et  tantas  inquisitiones,  observationes,  op- 
positiones,  nemo  ad  hanc  usque  diem  valuit  explicare  vitam 
lesu  Christi,  eum  ad  puri  hominis  proportionem  decurtando, 
sed  mansit  ipse  lesus  Christus  aenigma  insoliihih,  seclusa  ve- 
ritate  divinitatis;  dum  ex  inverso  ,  si  qui  unquam  homines 
divinos  honores  affectaverint,  vel  a  posteris  fuerint  ad  quale- 
cumque  numinis  cuhnen  elati,  tanta  evidentia  patet  absurdi- 
tas,  ut  ne  primam  quidem  discussionem  ferat.  «  Omnia  ten- 
«  tamina,  inquit  Strauss,  Introd.  n.  xxiii,  hactenus  proposita 
«  ad  delineandum  biographiam  lesu  vere  historicam,  irrita 
«  fuerunt  et  inania  ».  Quo  non  obstante,  alter  antichristianae 
scientiae  coryphaeus  dicere  non  timet,  hunc  lesum  cuius  bio- 
graphia  vere  historica  non  datur,  in  tantum  evasisse  lapidem 
humanae  societatis  angularem  ,  ut  impossibile  esset  tollere 
nomen  eius  de  hoc  mundo ,  quin  mundus  ipse  convelieretur 
usque  ad  ima  sua  fundamenta  (2).  Evidentia  enim  facti  con- 

(i)  Matth.  XXII,   15  et  seq. 

(2)  Renan,  Vu  de  Jesiis,  ch.  25 :  «  Repose  maintenant  dans  ta  gloire, 
«  ait  alloquens  Jesum....  Pour  des  milliers  d'annees  le  monde  va  relever  de  toi. 
((  Drapeau  de  nos  contradictions,  tu  seras  le  signe  autour  duquel  se  livrera 
«  la  plus  ardente  bataille.  Mille  fois  plus  vivant,  mille  fois  plus  aime  depuis 
«  ta  mort,  que  durant  les  jours  de  ton  passage  ici-bas,  tu  deviendras  a  tel 
«  point  la  pierre  angulaire  de  1'humanite,  qu'arracher  ton  nom  de  ce  monde, 

stringitur,  nec  potest  omnino  eludere  testimonium  humanae 
conscientiae,  quae  etiam  libidinibus  ac  concupiscentiis  evi- 
gorata,  etiam  falsis  diis  exancillata,  quoties  resipiscit  ut  ex 
crapula,  ut  ex  somno,  ut  ex  aliqua  valecudine,  et  sanitatem 
suam  patiens  respicit  in  divinam  hanc  figuram  qua  Evange- 
lium  resplendet,  vel  invita  dicit:  Ecce  quomodo  nascitur, 
vivit,  loquitur,  agonizat,  et  moritur  verus  Deus  factus  homo. 

Quid  si  nunc  iugem  ac  perennem  vim  consideres  ad  con- 
vertenda  corda,  reformandasque  animas?  lure  optimo  ratio- 
nalistae  dicunt  neminem  hominum  posse  ex  sese,  totaliter 
emergere  supra  conditiones  medii  in  quo  nactus  est  exsisten- 
tiam,  transcendendo  scilicet  omnes  particulares  determinatio- 
nes  stirpis,  regionis,  vel  temporis;  ideoque  omnem  hominem 
fore  semper  fiHum  familiae  suae,  popuH  sui,  et  saeculi  sui. 
At  vero  lesus  Christus  heri  et  hodie ;  ipse  in  toto  mundo 
suam  usque  nunc,  respectu  hominum  cuiusvis  generis,  actuo- 
sam  efficacitatem  servat;  ipse  non  Jictus  Orpheus,  ut  verbis  utar 
Clementis  Alexandrini,  Exhort.  ad  Gent.  ,  qui  in  cithara  et 
lyra  et  cantu,  hoc  est,  sanctissimae  divinaeque  vitae  ac  pas- 
sionis  mvsteriis,  feras  indomitas  semper  mansuefacit,  e  vitio- 
rum  coeno  liomines  educens,  exemplumque  eis  praehens  nus- 
quam  antiquatum,  quo  in  omne  bonum  contendant,  et  ad 
omnem  moralem  perfectionem  informentur. 

Caeteri  hominum,  quantum  ex  se  est,  in  tenebris  seden- 
tes  et  regione  umbrae  moriis,  indigent  lumine  quo  in  hac 
ignorantiae  nocte  circa  res  aeternas  illuminentur.  lesus  Chri- 
stus  vero  apparuit  inter  nos  quasi  natus  in  Dei  secreto,  Dei- 
que  gloria,  et  in  dies  magis  semper  ac  magis  comprobatur , 
eos  omnes  qui  huic  Luci  hominum  oculos  claudunt,  velut  in 
densissima  caligine  positos,  hac  illac  errare  manu  tentantes, 
et  incassum  quaerentes  viam  (i).  —  Caeteri  hominum  indi- 

«  serait  1'ebranler  jusqu'aux  fondements.  Entre  toi  et  Dieu  on  ne  distinguera 
«  plus.  Pleinement  vainqueur  de  la  mort,  prends  possession  de  ton  royaume, 
«  oii  te  suivront  par  la  voie  royale  que  tu  as  tracee,  des  siecles  d'adorateurs  ». 
Crederes  audire  daemonia  ab  obsessis  corporibus  exeuntia,  et  clamantia  : 
Scio  te  qui  sis,  Sanctus  Dei.  (Luc.  IV- 34). 

(i)  Cf.  Jouffrov ,  Noiiveaux  Melanges ,  Mcmoire  stir  V  organisation 
des  sciences  philosophiques,   i'^  partie,  p.    159,   seq. 

gent  confortatione,  auxilio,  pace.  lesus    Christus   vero    dixit: 
«  Venite  ad  me,  omnes  qui  laboratis  et  onerati  estis,  et  e^o 
«  reficiam  vos  »  ,  sed  et  solus  talia  dicere  potuit,  quin  eo  ip^o 
ceu  dementia  captus  haberetur;  cuius  salutaris  influxus  usque 
nunc  erigit  iacentes,  et  lassos  reficit  inrerius,    et  ad   omnem 
tribulationem  ferendam  semper  adiuvat  pusillanimes.  —  Cae- 
teri  hominum  mortui  sunt,    et   dormiunt    in    sepulcris    suis ; 
mortui  sunt,  inquam,  in  corde  posrerorum.  Nam  pro  Socrare, 
pro  Platone,    pro    Cakya-Mouni,  quis    forsitan  audeat    mori, 
quis  contemnat  divitias,  quis  renuntiet  deHciis,  quis  reHnquat 
patrem  et  matrem  et  uxorem  et  fiHos  et  agros,    quis    custo- 
diat  vias  duras.?  Sed  ex  quo  lesus  Christus  resurgens  ex  mor- 
tuis  in  coelum   ascendit,  consurrexerunt  martyres  sine  numero, 
pro  eo   «  ludibria  et    verbera    experti,    insuper    et   vincula  et 
«  carceres.  Lapidati  sunt,    secti    sunt,    rentati    sunt,    in    occi- 
«sione  gladii  mortui  sunt,  circuierunt  in  meloris,  in  peHibus 
«  caprinis,  egenres,  angusriati,   afflicti... ,   in   soHtudinibus    er- 
«  rantes,  in  montibus,  er  speiuncis,    er   in    cavernis    terrae  ». 
Neque  hoc  per  accidens  fuit,  in  uno  aut    altero    saeculo,  in 
una  aut  alrera  parre  terrae  tantum ;  plenus  enim  est  mundus 
monumentis  eorum  qui  ei  dederunt  testimonium  ilHus    cari- 
tatis,  qua  maiorem  nemo    habet,  sed    nec    habere    potest;  et 
usque  hodie,  ubique  inveniuntur  quos  nihil  ab  eo   separaret, 
nec  tnbulatio,  nec  angustia,  nec  fames,  nec  nuditas,  nec  pe- 
riculum,  nec   persecutio,    nec    gladius.  —  Caeteri    hominum 
mortui  sunt,  et  dormiunr  in  sepulcris  suis;  quo  fir  ur  simul 
cum  amore,  exstincra  sit    et  omnis    invidia    nominis    eorum; 
conrra  morruos  enim  quis  conarerur?    Sed  vidir   infernus  se- 
pulcrum  Christi  viventis,  et  gloriam  sensit   resurgentis;  ideo 
duellum  quondam   inceptum    continuatur    per    saecula;  quin 
imo,  quo  magis  properatur  ad  saeculorum  consummationem , 
eo  ardentior  evaditlucta  contra  eum  de  quo  prophetizans  senex 
Simeon  dixit  :    Positus    est  hic   in  signum  cui  contradicetur. 
Quicumque  enim  vel  leviter  attendet  ad  ea  quae  in   toto 
mundo  nunc  peraguntur,  facile  inteHiger  nihil   aHud    esse   in 
quaesrione  praeter   Christum,   eiusque  causam.  —    Quod    ut 
manifestius  tibi  appareat,  accipe  passionis  narrationem,  prout 
iacet  in  EvangeHo.  Ubicumque  Caiphae  et  torius  concilii  Sy- 

nagogae  occurrit  mentio,  cogita  occultam  illam  et  praeva- 
lentem  in  toto  orbe  sectam  Massonicam,  quae  a  medio  sae- 
culo  xviii  initia  duxit  (i),  habetque  in  vexillo  suo  scriptum: 
Conteramus  lesum  Nazarenum,  eradamus  eum  de  terra  vi- 
ventium,  et  nomen  eius  non  memoretur  amplius!  Quando 
nominatur  Herodes  cum  exercitu  suo,  cogita  legionem  eorum, 
quorum,  ut  Apostolus  dicit,  deus  venter  est;  quique  in  suis 
theatris,  foHis,  Hbris,  picturis,  et  quibuscumque  conventibus, 
bestialiter  spernunt  atque  irrident  Christum.  Cum  Pilatum  le- 
gis,  eos  inteliige  qui  hodie  in  plerisque  regionibus  ,  rei  pu- 
blicae  praesunt,  in  sublimitate  constituti.  Sub  Caesaris  quoque 
nomine  cogita  democratiam,  et  ioco  Barabbae  pone  eos  qui 
socialismi  sive  anarchiae  iura  tuentur.  In  his  habes  clavem 
intelligentiae  ;  in  his  rationem  historiae  vere  scientificae,  id 
est,  per  altissimas  causas.  Et  modernus  quidem  Pilatus  vellet 
in  pace  relinquere  Christum,  sed  timet  Caipham  simul  et 
Caesarem,  quia  sicut  antiquus  Caiphas  fingebat  curare  inter- 
esse  Caesaris,  ita  nunc  Massonica  secta  dicit:  si  hunc  dimit- 
tis,  non  es  amicus  democratiae!  Fluctuat  ergo  modernus  Pi- 
latus,  quandoque  remittens  lesum  ad  Herodem,  quandoque 
terrens  de  Barabba,  quandoque  castigans  et  flagellans  eum  in 
quo  non  invenit  causam,  dum  sperat  se  exigentiis  coniura- 
torum  facturum  satis,  quin  ad  extrema  devenire  cogatur.  Fi- 
naliter  tradet  Sanctum  voluntati  eorum,  et  tunc  consumma- 
bitur  mysterium  iniquitatis,  quando  revelatus  erit  «  homo  pec- 
«  cati  filius  perditionis,  qui  adversatur  et  extolhtur  supra 
«  omne  quod  dicitur  Deus,  aut  quod  colitur,  ita  ut  in  templo 
«  Dei  sedeat,  ostendens  se  tanquam  sit  Deus....  Quem  Domi- 
«  nus  lesus  interficiet  spiritu  oris  sui,  et  destruet  illustratione 
«  adventus  sui....,  ut  iudicentur  omnes  qui  non  crediderunt 
«  veritati  (2)  » . 

Haec  igitur  et  alia  multa  si  consideres,  videbis  lesum  Chri- 
stum  tantum  excedere  omnes  humanae  naturae  proportiones, 
quantum  coeli  a  terra  exaltantur.  Ideo  rursus,  evidenter  cre- 
dibilis  est  attestatio  qua  se  asseruit  in  carne  assumpta,  super 
omnia  Deum  benedictum  in  saecula. 

(i)  Cf,  Barruel,  Memoires  pour  servir  d  Vhistoire  du  Jacohinisme. 
(2)  2   Tl:ess.  II,   3  et  seq. 

citur  hoc  divinum  opus  in  reparationera  hu- 
manae  naturae  ita  ordinatum,  ut  vi  prae- 
sentis  decreti,  si  homo  non  peccasset,  Deus 

incarnatus  non  fuisset 5 1-42 

Thesis  IY.  Conveniens  demum  fuit  ut  incar- 
natio,  nec  statim  fieret  ab  origine  mundi, 
nec  etiam  difterretur  in  finem  saeculorum., 
sed  in  medio  tem.poruni  perficeretur,  sicu'. 
reipsa  eftecta    est 4^-47 

CAPUT  SECUNDUM 

Q[JAEST.  II-XV.  De  modo  unionis  Verbi  incarnati. 

Comprehendit  qiuiestiones  de  modo  unionis  secunduin  se,  de  persona 

assumente,  et  de  natura  assumpta 4S 

§  I.    De  ips.\  unione  hypostatic.\. 

QuAEST.   2.    —    Necessius    praeviae   disputationis   de    natura  et 

SLipposito A^^-A^ 

Frincipia  S.    Thomac 49-76 

Principia  ab  aliis  theologis  propugnata    .     .  77-S7 

Principia  heterodoxa .         S7-88 

Conclusio 88 

Thesis  V.  Unio  Verbi  incarnati  tacta  est  in 
persona,  non  autem  in  natura 9^-99 

Thesis  VI.  Haeretica  est  scntentia  eoruin  qui 
unionem  incarnationis  in  persona,  sed  non 
in  supposito  seu  hvpostasi  factam  esse  dixe- 
runt  ;  item  eorum  qui  posuerunt,  partes  na- 
turae  humanae  a  se  invicem  separatas  uniri 
Filio  Dei  accidentaliter;  sed  fide  catholica  te- 
nendum  est,  unionem  divinitatis  ad  huma- 
nitatem  esse  hypostaticam ,  id  est  secun- 
dum  subsistentiam ,  adeoque  recte  dici  pot- 
est  personam  Christi  post  incarnationem  esse 
compositam,  in  quantum  una  et  eadem  in 
duabus  naturis  subsistit 99-iro 

Thesis  VII.  Non  explicatur  unio  incarnatio- 
nis  per  lioc,  quod  Verbum  assumpsit  natu- 
ram  cui  omnia  adsunt  positiva  hypostasis 
creatae  constitutiva,  et  sola  deest  ad  perso- 
nae  rationem,  assumptionis  negatio.  —  Item 
nec  per  hoc,  quod  humanitas  propriam  ha- 
hens  exsistentiam,  sed  modalitate  personali- 
tatis  destituta,  formaliter  coniungitur  Verbo 
per  quemdam,  ut  aiunt,  unionis  modum  sub- 
stantialem.  —  Item  nec  per  hoc,  quod  perso- 
nahtas  Verbi  est  loco  ilHus  termini  quo 
alias,  iuxta  Caietanum,  natura  creata  ultimo 
terminatur,  et  fit  suppositum.  —  Sed  expHca- 
tur  per  hoc,   quod  humanitas  sic    communi- 

catur  Verho,  ut  in  illo  exsistai  et  non  in 
semetipsa,  quatenus  scilicet,  esse  personale 
Filii  Dei  supplet  vices  creatae  exsistentiae, 
sive  proprii  actus  essendi  qui  eidem  huma- 
nitati  naturaliter  debebatur 111-145 

Thesis  A'III.  Unio  hypostatica  sumpta  pro  re- 
latione  innascente  inter  duo  unita,  est  in 
sohi  natura  humana  reahter,  in  Verbo  au- 
tem  secundum  rationem  tantum     ....     1.15-148 

Thesis  IX.  Unio  incarnationis,  etsi  facta  non 
sit  per  gratiam  habitualem,  est  donum  super- 
naturale  per  excellentiam  ;  ipsam  nulla  merita, 
nec  ipsius  Christi,  nec  aherius  cuiusvis,  prae- 
cedere  potuerunt ;  dici  tamen  potest  Christo 
naturahs,  in  ouantum  est  in  humanitate  ipsius 
ex  virtute  naturae  divinae  a  primo  instanti 
conceptionis  sive  nativitatis 148-150 

Conclusio  inqua   tota  quaestio    hnviter  recapi- 

tulatur 1)0-1)5 


§  2.  Df.  modo  cmionis  ex  parte  persoxae  assumentis. 

QuAEST.  3.  —  Thesis  X.  Personae  divinae  propriissime  et 
primario  convenit  denominatio  assumentis; 
naturae  autem,  nonnisi  secundario  et  ratione 
personae  cum  qua  est  realiter  idem.  Quod 
quidem  omni  ex  parte  adhuc  maneret  verum, 
etiamsi  per  impossibile  non  essent  relatio- 
nes  quibus  in  Deo  supposita  multiplicantur  .  154-156 
Thesis  XI.  Solus  FiHus  secundum  Scripturas 
homo  factus  est,  non  autem  Pater  nec  Spi- 
ritus  Sanctus;  adeoque  fides  catholica  mani- 
feste  docet,  uuam  personam  divinam  posse 
sine  aha  naturam  creatam  assumere.  Sed 
quo-id  huius  veritatis  expositionem,  nuUa  re- 
periri  potest  inter  varias  sententias  differen- 
tia,  quia  omnes  indiscriminatim  dicere  de- 
bent,  uniri  humanitatem  cum  esse  Verbi, 
quod  est  ipsum  esse  divinum  distincto  atque 
mcommunicabih   modo  habitum    per  rehitio- 

nem   fih"ationis 156-164 

ScHOLiON.  Loquendo  de  potentia  absoluta,  nihil 
repugnantiae  est  in  hoc  quod  plures  personae 
divinae  unatn  numero  iialuram  assumant,  vel 
e  convcrso,  iina  persona  plures  naturas    .     .     165-166 

Thesis  XII.  Hahita  ratione  finis  incarnationis  , 
conveniens  fuit  ut  ^'erbuni  incarnaretur,  po- 
tius  quam  Pater  vel  Spiritus  Sanctus  .     .     .     166-167 

'~   5.  Dh  natura  assumpta 
et  coassumptis  perfectioxibus  ac  defectibus 

QuAEST.  4.  —  Thesis  XIII.  Huniana  natura  prae  aliis  omnibus 

naturis,   fuit  a  Filio  Dei  assumptibilis  .      .     .      168-171 
ScHOLiox,   ubi  ih  effato  Patriim  :    Ve.rlnim  as- 
sumpsisse  qiiidquid  in  iiatiira  nostra,  ut  Crea- 
tor,   inseriiit 171- 172 

QuAEsT.  5.  —  Thesis  XIV.  Filius  Dei  assumpsit  verum  corpus, 
scilicet  carnem  ex  stirpe  Adae  propagatam, 
et  similiter  animam,  eamque  intellectivam  seu 
rationalem 172-178 

QuAEST.  6.  —  Thesis  XV.  Simul  tempore  facta  est  assumptio 
totius  humanitatis  et  omnium  partium  eius; 
sed  ordine  naturae,  recte  dicitur  Verbum  as- 
sumpsisse  corpus  mediante  anima,  animam 
mediante  spiritu,    et  partes  mediante  toto     .     178-179 

QuAEST.  7.  —  Thesis  XVI.  Fuit  in  anima  Christi  gratia  habi- 
tuah's  ;  fuerunt  etiam  virtutes  et  dona,  iis  so- 
lum   exceptis  quae  cum  statu  comprehensoris 

componi  absolute  non  possunt 180-186 

ScHOLioN  de  donis  gratiae  gratis  datae  .  .  .  186-187 
Thesis  XVII.  In  Christo,  eoque  solo,  est  abso- 
luta  et  perfecta  habitualis  gratiae  plenitudo ; 
unde  gratia  eius  vero  quodam  sensu  dicitur 
esse  infinita,  et  sicut  nunquam  potuit  adau- 
geri,  ita  nunquam  per  gratiam  cuiuslibet  pu- 
rae  creaturae  poterit  adaequari  .....      188-192 

Quaest.  8.  —  Thesis  XVIII.  Christus  est  secundum  diversos 
gradus  caput  omnium  qui  vel  actu  vel  po- 
tentia  supernaturalem  vitam  participant;  cae- 
teris  tamen  paribus,  plenius  et  perfectius  est 
caput  hominum,  quam  sit  angelorum  ;  deni- 
que  gratia  capitis  in  eo,  non  re,  sed  ri-.tione 
tantum  diftert  a  gratia  habituali  qua  anima 
eius  in  seipsa  sanctificatur 192-198 

QuAEST.9-10.  —  Thesis  XIX.  In  Christo  a  primo  instanti  suae 
conceptionis  fuit  scientia  beata ,  qua  di- 
vinitas  in  seipsa  videtur;  fuit  insuper  in  eo 
haec  scientia  secundum  summum  gradum 
perfectionis   qui    dari    potest    in    actuali    or- 

dine  rerum  ;  per  eam  denique,  :uiima  Christi 
cognoscit  omnia  quae  Deus  scit  scientia  vi- 
sionis 198-208 

QuAEST.  11-12.  —  Thesis  XX.  Praeter  scientiam  beatam  ,  fuit 
ab  initio  in  anima  Christi  scientia  infusa,  per 
quam  absque  dependentia  a  phantasmatibus 
cognovit  omnes  res  naturalis  ordinis,  necnon 
et  omnia  mvsteria  gratiae  quae  unquam 
facta  sunt  vel  fient.  Agnoscendum  etiam  in  eo 
esttertium  genus  scientiae,  scilicet  acquisitae, 
in  qua  sola  profecit  secundum  naturae  ordi- 
dinem,   mensuram    aetatis,     et  .rerum    exoe- 

rientiam 20Q-216 

ScHOLiox    et    concuisio    circa    inodos    scicnfiue 

quos  baluiit  anima   Christi 216-219 

QuAEST.  13.  —  Praevia  declaratio  circa potentiani  aniniae  Qiristi.  219-221 
Thesis  XXI.  Aninia  Christi,  ut  instrumentum 
coniunctum  Verbo  ,  habuit  per  modum  ha- 
bitus,  potentiam  ad  facienda  omnia  miracula  or- 
dinabiha  ad  incarnationis  finem  ;  specialiter 
vero,  et  eadem  de  causa,  eius  potestati 
omnis  dispositio  proprii  corporis  totah'ter 
subdebatur ^^^-^■'o 

QuAEST.  14-15. —  Thesis  XXII.  Christus  convenienter  assumpsit 
pro  statu  viae  defectus  qui  consequuntur  ex 
peccato  communi  totius  naturae,  et  non  re- 
gnant  plenitudini  scientiae  et  gratiae  :  illos 
scilicet  omnes  et  solos  qui  ad  passibilita- 
tem  tam  corporis  quam  animae  pertincbant.  250-259 
Thesis  XXIII.  Speciali  miraculo  tribuendum 
non  est,  quod  in  Christo,  simul  cum  frui- 
tione  beata  fuerint  dolores  tam  exteriores 
quam  interiores,  iidemque  tam  in  parte  sen- 
sitiva  quam  in  parte  superiori ;  sed  horum 
cocxsistentia  connaturaliter  consequebatur 
ad  statuni  quem  habuit  Christus  in  terris,  ' 
secundum  quod  unicuique  virium  permitte- 
batur  id  agere  et  pati  quod  sibi  proprium 
erat,  quin    bonum    ve!    nocumentum    unius 

potentiae  redundaret  in  aliani 240-248 

NoTA  de    Qn-isto    comprehensore    qnantani  ad 

animam,  et  viatore  qiiantinn  ad  corpiis    .     .     24<S-240 

CAPUT  TERTIUxM 
QUAEST.  XVI-XXVI.  De  consequentibus  unionem. 

Hic  senno  cst  dc  iis  omnihus  qiiae  per  logicam  deductionem 
eriit  possunt  ex  hac  generali  praemissa:  Hu- 

MANITAS    EST     UXITA     VeRBO     SECUNDUM     HV- 
POSTASIM 250-251 

<^    I.    De    CONSEaUENTIBUS    UNIONEM 

QUANTUM    AD    EA    QUAE     COMPETUNT     ChRISTO  , 

TAM   SECUNDUM     RATIONEM     ENTIS,     QUAM    SECUNDUM    R.\TIONEM    UNITATIS. 

QuAEST.  16.  —  Thesis  XXIV.  Ex  hoc  quod  humanitas  et  di- 
vinitas  unitae  sunt  in  uno  Verbi  supposito, 
consequitur  quod  concreta  utriusque  naturae, 
vere  et  proprie  de  se  invicem  praedicantur.  — - 
Consequitur  etiam  quod  idiomata  sive  pro- 
prietates  naturae  tam  divinae  quam  humanae, 
adiective  significata,  possunt  indifferenter 
praedicari  de  quibuslibet  nominibus  suppo- 
nentibus  pro  hvpostasi,  sive  nomen  de  quo 
dlcuntur  det  intelligere  utramque  naturam, 
sicut  hoc  nomen  Christus;  sive  so'.um  natu- 
ram  divinam,  sicut  hoc  nomen  Deus,  vel  Filius 
Dei ;  sive  sokmi  naturam  humanam,  sicut 
hoc  nomen  honio,  vel  lesus.  —  Xon  tamen 
ea  quae  sunt  unius  naturae,  possunt  prae- 
dicari  de  alia,  secundum  quod  in  abstracto 
significantur 251-256 

Thesis  XXV.  Loquendo  de  iis  quae  conve- 
niunt  Christo  secundum  fieri,  haec  est  vera  : 
Deus  faclus  esthomo ;  falsa  autem  ista  :  Hoino 
factus  est  Deus 256-257 

ScHOLioN  in    qiio    expenduntur    varia   qiiaesita 

circa  modos  loquendi    ........     257-259 

Q.UAEST.  17.  —  Thesis  XXVI.  Ex  hoc  quod  secundum  fidem 
catholicam  una  est  Dei  et  hominis  hyposta- 
sis,  consequitur  Christum  esse  simpliciter 
unum,  et  nullo  modo  duo,  sicut  auctores 
primae  opinionis  apud  Magistrum  posuerunt. 
Rursus,  contra  auctores  etiam  tertiae  opinio- 
nis  consequitur,  non  aliud  in  eo  haberi  esse 
exsistentiae  secundum  quod  ab  aeterno  est 
Deus  Verbum,  et  aliud  secundum  quod  in 
tcmporc  factus  est  homo 260-266 

duALST.  18.  —  TiiESis  XXVII.  Ex  hoc  quod  duae  naturae  in- 
tegrae  ct  inconfusae  in  uno  Verbi  supposito 
conveniunt,  sequitur  esse  in  Christo  duas  na- 
turales  voluntates  non  contrarias,  divinam 
scilicet  ot  humanam  ;  ipsamque  humanam, 
tam  quae  rationis  quam  quae  sensualitatis 
dicitur,  fuisse  in  omnibus  subiectam  divinae 
eius  atque  omnipotenti  voUmtati     ....     266-273 

Thesis  XXVIII.  Cum  eo  ordine  quo  humana 
vokmtas  sub  divina  infallibiliter  continetur, 
optime  stat  libertas  arbitrii .  Q.uin  imo,  si  so- 
lum  considcraretur  speciale  divinitatis  regi- 
men  in  voluntatem  assumptan:,  nequidem  li- 
bertas  contrarietatis  censenda  foret  fuisse  in- 
trinsece  ablata.  Sed  quia  ex  alio  titulo  aufere- 
batur,  id  est,  ex  beatitudine  animae,  simpli- 
citer  dicendum  est,  nuUam  fuisse  in  Christo 
libertatem  a  necessitate,  respectu  eorum  quae 
per  divinam  legem.  vel  iubebantur  vel  prohibe- 
bantur     274-278 

Thesis  XXIX.  Ex  praemissis  consequitur  quod, 
cum  vellet  Deus  absoluta  voluntate  benepla- 
citi  redemptionem  hominum  per  liberam  sa- 
tibfactionem  in  morte  crucis,  eo  ipso  dicen- 
dus  non  est  imposuisse  Christo  praeceptum 
patiendi;  sed  ipsum  beneplacitum  divinae 
voluntatis  metaphorice  dicitur  in  Evangelio 
praeceptum  sive  mandatum,  secundum  quod 
apud  nos  homines,  praeceptum  solet  esse 
signum  voluntatis  in  superiore  exsistentis  .  278-284 
Ql'aest.  19.  —  Thesis  XXX.  Sicut  duas  voluntates,  ita  duas 
opcrationes  secundum  totidem  operatrices  na- 
turas,  oportet  in  Christo  confiteri ;  sed  quia 
(c  agit  utraque  forma  cum  alterius  commu- 
«  nione  quod  proprium  est  »,  dum  divinitas 
regit  operationem  humanitatis,  eaque  utitur, 
ac  humana  vicissim  operatio  specialem  ex  di- 
vinitate  unita  sortitur  efficaciam  ,  recte  San- 
cti  Patres,  ad  exprimendam  hanc  ordinis 
unitatem,  operationem  in  Clulsto  tlj eancl ri caiii , 
seu  ddvirihm  praedicaverunt 285-290 

ScHOLiox.  Ad  cperationem  theandricavi  nia- 
ximepertinet  satisfactio  qua  Christus  condigne 
satisfecit pro peccatis  nostris,  necnon  etmeritnm 
quo  generihiimano  meriiit restitutioncm  gratiae.     291-294 

§  2.  De  coxsequentibus  u\ionem  quaxtu.m  ad  ea 

QUAE    COXVENIUXT    ChRISTO 
PER    COMPARATIOXEM    AD    DeU.M    PaTRE.M. 

QuAEST.  20.  —  Thesis  XXXI.  Christus  secundum  naturam  hu- 
manam  est  subiectus  Patri,  imo  et  sibi  ipsi 
prout  unacum  Patre  et  Spiritu  Sancto,  in  na- 
tura  divina  praeest  ac  dominatur;  quare  toti 
Trinitati  salutare  offerre  sacri.^icium,  et  ius- 
tam  pro  peccatis  satisfactionem  potuit  exhi- 
bere 295-298 

Qu.\EST.   21.  —  Thesis     XXXII.    Chribto    secundum    quod    est 
homo,  et  humanam  voluntatem  habens,  com- 
petit  orare;   oravit  autem  tam  pro  se  quam 
pro  ahis,  et  omnis  eius  oratio  tuit  exaudita.     29S-301 
ScHOLiox  de  oratione  doviinica 301-305 

Qu.\est.  22.  — ■  Thesis  XXXIII.  Christus  constitutus  est  in  Ec- 
clesia  summus  sacrorum  minister  et  sacerdos 
in  aeternum  ;  est  auteni  ipsemet  hostia  sacer- 
dotii  sui,  cuius  effectus  in  vera  peccatorum 
expiatione,  et  in  adeptione  bonorum  aeterno- 
rum  consistere  dicendus  est 305-306 

Quaest.  23.  —  Thesis  XXXIV.  Christus  qui  cst  Fib'us  Dei  na- 

turalis ,  nullo  modo    dici    potest    adoptivus.     306-310 

QjUAEST.  24.  —  Thesis  XXXV.  Christus  secundum  quod  liomo, 
fuit  praedestinatus  ad  hoc  quod  esset  Filius 
Dei  naturalis  ;  considerando  autem  praedesti- 
nationem  ex  parte  termini,  dicendum  est 
praedestinationem  eius  fuisse  causam  etexem- 
pLir  praedestinationis  nostrae 310-314 

§  5.  De  coxsequextibus   unioxem,  quaxtu.m  ad  ea  quae 

COXVEXIUXT    ChRISTO    PER    COMPAR.VnOXEiM    AD    XOS. 

Qu.\est.    25.  —  Praenotiones  de    adoratione  lairiae,  duliae,    1j\- 

perduliae 314-316 

Thesis  XXXVI.  Una  est  adoratio  Christl  Dei 
et  liominis,  ex  parte  rei  adoratae;  debetur  au- 
tem  ei  propter  divinitatis  excellentia.m  adora- 
tio  latriae,  qua  in  eius  hvpostasi  et  ipsa  coa- 
doratur  humanltas 516-520 

ScHOLiox.  Sicut  adoratio  dirigitiir  ad  liunuuii- 
tateni,  ut  ad  rem  non  tavi  adoratani  quani 
coadoratani  in  persona  Verhi,  sic  et  ad  partes 
htimanitatis.  Recte  atiteni  Verhtini  incarnattnn 

proponitur  specialiter  adorandum  secundum 
ipsas  partes  in  quibus  peculiare  consideratur 
documentum  vd  symlolum  amoris  eius  erga 
nos;  unde  dicendum  est  legitimum  esse  cul- 
tum  quem  Sacratissimo  Cordi  defert  Ecclesia.  320-323 
Thesis  XXXVII.  Cultu  latriae  relativo  adora- 
tur  imago  Christi,  et  potiori  adhuc  titulo, 
praeter  caetera  passionis  instrumenta,  ipsum 
lignum  crucis  in  quo  Salvator  pro  nobis  af- 

fixus    est 323-325 

QuAEST.  26.  —  Thesis  XXXVIII.  Christus  secundum  quod 
homo,  est  primus  et  summus  mediator  noster 
apud    Deum 32S~32o 


PARS  SECUNDA 

DE  HIS  aUAE  DEUS  IXXARNATUS  EGIT  ET    PASSUS  EST. 
Divisio  huius  partis  in  quatuor  capita 329 

CAPUT  PRIMUM 

QUAEST.  XXVII-XXXIX.    De  his  quae  pertinent 
ad  ingressum  Christi  in  mundum. 

Praemittitur  allegoria  de    Virgine  Matre,  ex  Luc.  X-38  et  seq.  .     329-331 

QuAEST.  27.  —  Thesis  XXXIX.  De  Virgine  Matre  generaliter 
tenendum  est,  quod  in  ordine  reparationis 
eum  locum  tenet,  quem  tenuit  Eva  in  ordine 
perditionis;  nam  sicut  ex  insigni  oraculo 
Geneseos  edocemur,  totius  redemptionis  no- 
strae  ratio  in  quadam  recirculatione  contra 
diabolum  consistere  dicenda  est,  quatenus 
omne  id  quod  machinatus  fuerat  Satanas  ad 
ruinam  generis  humani ,  illud  ipsum  ordine 
contrario  divinitus  dispositum  estad  salutem. 
Quo  fit  ut  novo  Adae,  id  est  Christo,  indis- 
solubili  nexu  ad  dissolvenda  diaboli  opera  con- 
iuno;i  debuerit  nova  Eva,  id  est,    Maria .     .     332-347 

Thhsis  XL.  Gratia  Virginis  omnem  aliani  gra- 
tiam,  non  hominum  modo,  verum  etiam  an- 
gelorum,  longe  exsuperat.  Quippe,  recti  or- 
Jinis  convenientiae  omnino  exigebant  ut  mu- 
lier  non  acquireret  ad  Deum  relationem  ma- 
tris  ad  filium,  nisi  mediante  proportionata 
coniunctione  secundum  spiritum.  Ideo  haec 
una  sublimis  ac  prorsus  singularis  mater- 
nitas  est,  in  qua  cognatio  sanguinis  spiri- 
tualem  unionem  consequitur,  et  vicissim 
unio    spiritualis   intimitati    corporalis  cogna- 

